
SANCTISSIMI  LEONIS  PP.  XIII 

LITTER^ 


VENERABILI    FRATRl 

Joanni  Petro,  Episcopo  Glaromontano 

LEO     PP.     XIII 

Venerabilis  Frater,  Salutem  et  apostolicam  Benedictionem. 

Tua  erga  Nos  dilectio  et  observantia  quam  pluribus  ex 
argumentis  perspectam  habemus,  iterum  Nobis  enituit 
per  litteras,  quas  novo  anno  exeunte  ad  Nos  mittendas 
curasti.  Vidimus  enim  ex  iis  votis  quibus  Nos  amanter 
prosequeris,  ea  tibi  cordi  esse  qua^  Nos  ad  implendum  sa- 
lutariter  ministerium  Nostrum  a  Domino  vehementer  ex- 
petimus,  ac  luculenter  perspeximus  devinctum  Nobis  esse 
tuum  animum  et  voluntatem,  Teque  fervido  studio  fla- 
grare,  ut  ea  quae  in  bonum  Religionis  et  salutarem  istius 
illustris  nationis  utilitatem  agenda  censuimus,  laetis  et 
prosperis  fructibus  cumulentur.  Hsec  tuse  dilectionis  of- 
ficia  gratissima  habuimus,  ac  eorum  causa  sinceram  cha- 
ritatem  Nostram  vicissim  Tibi  profitemur. 

Una  autem  cum  tuis  litteris  allatum  etiam  ad  Nos  est 
opus  Theologix  dogmaticde  et  moralis  a  te  missum,  quod 
sex  voluminibus  continetur.  Libenter  ex  iis  quae  scripsisti 
agnovimus,  claris  viris  qui  in  eo  suam  operam  posuerunt 


propositum  fuisse,  ut  S.  ThomaB  AquinaLis  et  S.  Alphonsi 
a  Ligorio  doctrinas  ac  hujus  Apostolicae  Sedis  documenta 
fideli  vestigio  sequerentur. 

Valde  Nobis  grata  extitit  optima  eorum  voluntas,  qua^ 
studium  provehendi  sanam  solidamque  scientiam  osten- 
dit,  et  quo  magis  ipsos  tua  auctoritate  et  suffragio  com- 
mendatos  vidimus,  eo  firmius  censemus  opus  eximiae 
eorum  voluntati  respondere,  uti  et  Nobis  poUicentur  ea 
pauca,  quae  raptim  legendo  delibare  potuimus 

Deum  autem  adprecantes  ut  Tibi  cunctisque  qui  sauct 
doctrinapromovenda  adlaborant,  suApotenti  gratia  adsit, 
Apostolicam  Benedictionem,  auspicem  co^lestium  gratia- 
rum  et  pignus  sincerse  benevolentiae  Nostrai,  Tibi  ac  iUis, 
necnon  universo  Clero  et  Fidelibus  quibus  praesides,  pe- 
ramanter  in  Domino  impertimus. 

Datum  Romai,  apud  S.  Petrum,  die  x  junii,  anno 
MDCCCLXXXV,  Pontificatus  nostri  octavo. 


Leo  PP.  XUl 


APPROBATIO  ORDINARII 


JoANNEs  Petrus  Boyer,  iTiiseratione  divina  et  Apostolicse  Sedis 
gratia,  Episcopus  Claromontensis. 

Cum  opus,  cui  titulus  :  Theologia  dogmatica  et  moralis^  ad  mentem 
S.  T/iomcd  Aquinatis  et  S.  Alphonsi  de  Ligorio  necnon  juxta  recen- 
tiora  Sedis  Apostolicde  documenta  accurate  explanata,  etc,  auspiciis 
nostris  a  Professoribus  Tlieologiai  Majoris  Nostri  Seminarii  coBptum 
et  feliciter  absolutum,  denuo  typis  sit  mandandum,  nihil  nobis  sa- 
tius  est,  quam  ut  expressa  et  autlientica  approbatione  nostra  illud 
muniamus. 

Non  enim  tantum  ex  iis  quse  perlegimns,  sed  eliam  ex  frequen- 
tiori  clericorum  et  sacerdotum  nostrse  dioecesis  usu,  unanimique 
suffraf,'io  praestantissimorum  theologorum,  prsesertim  vero  ex 
Litteris  a  Summo  Pontifice  Leone  Xlll  ad  nos  missis,  compertum 
habemus  praefixo  suo  titulo  apprime  illud  congruere,  et  omnino 
aptum  esse  ad  promovendum  in  clcro  sacra^  theologias  studium  : 
nam  in  eo  eminent  tum  accurata  profundaque  doctrina,  tum 
sapiens  qurestionum  delectus  et  ordo,  tum  dilucida  sententia- 
rum  explanatio,  tum  demum  verborum  proprietas  ac  facilitas 
sermonis. 

.  Et  vero  pra^claris  hisce  dotibus  procul  dubio  tribuenda  est  ce- 
lerrima  pra^Iaudati  operis  divulgatio;  vix  cnim  primum  prodierat, 
cum  in  pra3cipuis  Galliae  seminariis  prcelectionum  theologicarum 
lextus  authenticus  versari  coepit;  unde  contigit,  ut,  brevi  quinque 
annorum  spatio,  non  solum  in  aliis  Gallia*.  seminariis,  sed  etiam 
in  nonnullis  scholis  theologicis  exterarum  Gentium,  Lusitaniai 
scilicet,  Poloniffi,  Americse  et  Africae,  alumnorum  manualis  liber 
pra3  cseteris  invaluerit.  Haud  temere  igitur  confidimus  novam, 
quse  nunc  pra?lo  subjicitur,  edilionem  peculiari  favore  excipiendam 
esse;  quippe  quse  sedulo  recognita ,  et  densiore  in  mullis  locis 
exarata  sermone,  iisque  exonerata  quse  superflua  visa  sunt,  rerum 
intelligentia^  simul  ac  memoria?  plurimum  sit  profutura. 

Quapropter  eximium  hocce  opus  per  preesentes  nostras  Litteras 
libenter  iterum  approbamus,  et  ex  animo  iis  omnibus  commen- 


damus  qui  ecclesiasticas  disciplinas  excolere  satagunt;  namque 
haud  dubitamus,  quin  uberrimi  ex  eo  percipiantur  sacrse  doctrinae 
haustus. 

Datum    Claromonte,   die   8*  decembris,  in    festo   Immaculatse 
Gonceptionis  B.  V.  Mariee,  anno  1888. 


t    J.    PETRUS, 

Episcopus  Claromontensis. 


LETTRE  D'APPROBATION 


DE 


S.    G.    MONSEIGNEUR    PERRAUD 

EWfQUE    D'AUTU]M 


EVECHE  irAUTUN  Aiitun,  le  4  septembre  1885. 


Messieurs, 

Les  encouragements  du  Souverain  Ponlife;  Tapprobation  si  for- 
tenient  motivee  de  votre  savant  Ev^que;  raccueil  favorable  fait  a 
votre  travail  par  ceux  des  Evequesde  France,  nos  veneres  collegues, 
qui  Tont  deja  introduit  dans  leurs  grands  seminaires  :  rien  ne 
manque,  il  me  semble,  a  votre  recente  publication,  pour  appeler 
sur  elle  Tattention  de  clerge,  et  lui  menager  un  succes,  dont  vous 
pouvez  des  maintenant  remercier  Dieu. 

Je  serai  heureux  toatefois  d'y  contribuer  en  queJque  chose, 
apres  avoir  ete,  des  le  debut,  initie  a  cette  laborieuse  entreprise, 
heureusement  achevee  aujourd'hui,  et  laissee  par  vous  sous  le  pa- 
tronage  d'un  ancien  auteur,  a  qui  vous  n'avez  emprunte  que  son 
nom,  donnant  ainsi  un  nouvel  et  edifiant  exemple  de  ]a  modestie 
si  chere  aux  fils  de  M.  Olier  et  a  la  venerable  Compagnie  de  Saint- 
Sulpice. 

Condenser  en  quelques  volumes  tout  Tessentiel  de  la  science 
theologique  indispensable  aupretre,  soit  pour  exercer  avec  fruit  le 
ministere  de  la  predication,  soit  pour  remplir  au  tribunal  de  la 
penilence  les  fonctions  de  juge,  de  medecin  et  de  pere  des  ames; 
ce  n'est  certes  pas  chose  facile  et  qui  presuppose  un  mediocre 
labeur. 

Tl  est  necessaire  d'etre  precis,  sans  tomber  dans  la  secheresse,  et 


complet,  en  evitant  la  diffusion.  II  faut  guider  surement  les  etu- 
diants  a  travers  les  opinions,  les  syst^mes  ou  m^me  les  disputes 
des  docteurs  et  des  theologiens,  et  leur  apprendre  a  distinguer 
avec  soin  des  decisions  consacrees  par  Tautorite  de  TEglise,  et 
qui  sont  de  foi,  les  sentiments  plus  ou  moins  plausibles  des  di- 
verses  ecoles. 

II  n'y  a  pas  seulement  a  exercer  leur  memoire,  chargee  de  rete- 
nir  les  formules  exactes  de  la  science  sacree,  mais  encore  et  sur- 
tout  leur  jugement,  pour  les  rendre  capables  de  s'orienter  dans  le 
vaste  champ  laisse,  quoi  qu'en  disent  les  adversaires,  aux  libres 
speculations  de  Tesprit  humain,  en  face  d'un  grand  nombre  de 
questions  qui  touchent,  soit  aux  problemes  les  plus  ardus  de  la 
metaphysique,  soit  aux  analyses  les  plus  dehcates  de  la  morale, 
dans  ses  multiples  apphcations  au  gouvernement  pratique  de  la 
vie  et  ala  conduite  des  hommes. 

II  importe  encore,  surtout  a  notre  epoque,  de  ne  pas  perdre  de 
vue  la  necessite  toujours  plus  urgenle  de  mettre  les  prMres  en  etat 
de  lutter  sans  desavantage  contre  les  erreurs  contemporaines.  Sans 
doute,  nos  seminaristes  ne  doivent  pas  ignorer  ce  que  les  Peres  et 
les  docteurs  ont  victorieusement  repondu  aux  heresiarques  des 
premiers  siecles,  aux  coryphees  du  protestantisme,  au  rationa- 
lisme  philosophique  deVoltaire,  de  J.-J.  Rousseau  et  de  leurs  dis- 
ciples  immediats.  Mais  il  faut  bien  se  donner  garde  de  leur  laisser 
ignorer  que  le  fort  de  la  bataille  n'est  plus  maintenant  contre  Eu- 
tyches  et  Nestorius,  ni  contre  Luther  et  Galvin,  ni  contre  les  En- 
cyclopedistes  ou  la  profession  de  foi  du  vicaire  savoyard.  L'esprit 
d'erreur  et  de  contradiction  a  marche;  il  faut  pouvoir  le  suivre 
dans  toutes  ses  evolutions;  et  si  les  proportions  necessairement 
restreintes  d'un  enseignement  elementaire  ne  permettent  pas  aux 
professeurs  de  nos  grands  seminaires  de  faire  etudier  dans  le  de- 
tail  chacun  des  systemes,  qui  s'acharnent  aujourd'hui  a  la  destruc- 
tion  radicale  du  surnaturel,  et  reprennent  par  des  arguments 
nouveaux,  et  a  grand  renfort  d'experiences  plus  ou  moins  scienti- 
fiques,  les  vieilles  objections  du  materialisme  et  de  Tatheisme 
contre  les  affirmations  necessaires  de  la  raison  et  les  enseigne- 
ments  traditionnels  de  la  saine  philosophie,  ils  doivent  cependant 
faire  connaitre  a  leurs  disciples,  en  quoi  consistent  a  Theure  ac- 
tuelle  les  perils  intellectuels  les  plus  redoutables,  et  les  armer 
contre  eux  par  une  strategie  et  une  tactique  proportionnees  au 
danger. 


Je  salue  donc  d'avance  de  mes  meilleures  felicitations  le  com- 
plement  que  vous  avez  l'intention  d'ajoutera  votre  savant  manuel. 
La  se  trouveront  resumees  les  principales  erreurs  contemporaines, 
et  indiquees  les  methodes  les  plus  sures  pour  triompher  de  tant 
d'objections  qui  troublent  autour  de  nous  beaucoup  d'hommes  de 
bonne  foi  et  de  bonne  volonte.  Vous  rendrez  par  la  un  service  de 
premier  ordre  non  seulement  a  ]'enseignement  de  nos  seminaires, 
mais  a  une  societe  dont  les  egarements  et  les  agitations  prouvent 
combien  elle  est  tourmentee  par  les  eternels  problemes  de  lacon- 
science  religieuse,  et  avide  d'en  avoir  la  sohition. 

Ce  sera  d'ailleurs  repondre  pleinement  aux  sollicitudes  si  eclai- 
rees  du  viligant  gardien  de  rEglise  universelle,  et  realiser  quel- 
ques-uns  des  conseils  plus  d'une  fois  tombes  des  levres  ou  de  la 
plume  de  Leon  XIII,  quand  il  a  specialement  parle  ou  ecrit  pour 
Tarmee  sacerdotale  dont  il  est  le  chef,  et  qu'il  fortifie  de  ses  en- 
seignements  et  de  ses  exemples  dans  la  guerre  inexplicable  declaree 
de  nos  jours  a  la  science  de  Dieu  et  des  choses  de  Dieu  (1). 

En  terminant,  je  veux  m'associer  aux  eloges  decernes  a  votre 
travail  par  Me'"  TEv^que  de  Clermont,  sous  les  auspices  de  qui  vous 
Tavez  commence  et  conduit  a  bonne  fin.  II  appartenait  bien  a 
Tancien  professeur  de  la  Faculte  de  theologie  d'Aix  de  mettre  en 
relief  «  la  science  exacte  et  profonde  deployee  dans  ce  manuel; 
»  le  choix  tres  judicieux  des  questions  et  Tordre  dans  lequel  elles 
»  sont  traitees;  la  clart^  des  explications;  enfin  la  parfaite  pro- 
»  priete  des  termes  et  Telegante  facilite  du  style.  » 

Veuillez  agreer,  Messieurs,  Texpression  de  mes  sentiments  tres 
religieux  et  devoues  en  Notre  Seigneur. 

f  Adolphe-Louis, 
Ev^que  d'Autun,  Chalon  et  Mdcon. 


(1)  Voir  en  particulier  ralloculion  du   Souverain  Pontife  aux  616ves 
des  s6minaires  de  Rome,  le  18  janvier  1884. 


APPROBATIO 

ILL»ni   AC   REVmi    EPISGOPI    NIVERNENSIS 


Stephanus-Antonius-Alfridus  LELONG,  Dei  gratia  et  auctoritate 
S.  Sedis  Apostolicee,  episcopus  Nivernensis, 

Omnibus  prsesentes  inspecturis,  salutem  et  benedictionem  in 
Domino. 

Attentis  Litteris  commendatitiis  super  hoc  eximio  opere,  cui  ti- 
tulus  :  Theologia  dogmatica  et  moralis  ad  mentem  S.  Thomde  Aqui- 
natis  et  S.  Alphonsi  de  Ligorio  accurate  expla?iata,  a  SS.  Leone 
Papa  XIII  ad  Illustrissimum  ac  Reverendissimum  Episcopum  Gla- 
romontensem  nuper  directis,  approbationeque  exquisitissimis  ver- 
bis  ab  ipsomet  Episcopo  Glaromontensi  prolata,  necnon  judicio  ad 
Nos  transmisso,  libentissime  laudatum  opus,  cujus  quarta  et  ac- 
curatior  editio  typis  mandatur,  suffragiis  comprobamus. 

Quum  enim  SS.  Leo  Papa  XIII,  in  sua  Epistola  Encyclica  jEterni 
Patris,  nos  moneat,  a  nihii  sibi  esse  antiquius  et  optabilius,  quain 
»  ut  sapientiffi  rivos  purissimos,  ex  Angelico  Doctore  jugi  et  prse- 
))  divite  vena  dimanantes,  studiosse  juventuti  large  copioseque  uni- 
))  versi  prsebeamus;  »  et  aliunde  constet  ex  Decreto  urbis  et  orbis 
super  concessione  tituli  Doctoris  in  honorem  S.  Alphonsi-MariiB  de 
Ligorio,  quod  ipse  (f  inter  implexas  Theologorum  sive  laxiores 
»  sive  rigidiores  sententias,  tutam  straverit  viam,  per  quam 
»  Ghristifidelium  animarum  moderatores  inefFenso  pede  incedere 
»  possent  »;  hanc  Theologiam  dogmaticam  et  moralem,  juxta 
mentem  S.  Thomse  Aquinatis  et  S.  Alphonsi  de  Ligorio  exaratam, 
ad  clericos  sanis  doctrinis  alte  ac  mature  imbuendos  maxime  ac- 
commodatam  arbitramur. 

Ideoque  a  Ghristo  Jesu,  «  in  quo  sunt  omnes  thesauri  sapientise 
»  et  scientiae  absconditi,  »  adprecamur,  spempe  fovemus,  ut  con- 
juncta  auctoruni  studia,  sive  aUimnorum  in  seminariis  degentium, 
sive  sacerdotum  sacro  ministerio  incumbentium,  institutioni  valde 
conferant. 

Niverni,  die  augusti,  30  anni  1885. 

f  Stephanus,  Ep.  Nivernf 


PR^FATIO 

IN     TERTIAM     EDITIONEM 


Cum  terlio  typis  mandari  oporteret  Compendium 
miversx  Theologix  ad  usum  seminariorum,  pluribus 
abhinc  annis,  auctore  A.  Yinceni,  S.  Sulpitii  presby- 
tero  nec  non  sacrae  Theologiae  professore,  publici 
JLiris  factum,  nonnullis  viris  doctrina  aeque  ac  pruden- 
tia  conspicuis  expedire  visum  est  totum  opus  denuo 
recognosci  penitusque  retractari. 

Re  quidem  vera,  dum  secundo  in  lucem  ederetur, 
crebris  locis  emendatum  opportuneque  refectum  est, 
nec  parum  hactenus  profuit  sacraeTheologiae  alumnis. 
Sed  tamen  multa  in  eo  desiderabantur,  quibus  hodier- 
nis  catholicarum  scholarum  disciplinis  aptius  accom- 
modaretur;  nec  ideo  dubitandum  est  quin  ab  ipso 
auctore,  si  superstes  adhuc  vitam  ageret,  iterum 
incudi  redderetur. 

Enimvero,  ex  quo  ingenti  totius  orbis  Episcoporum 
doctissimorumque  omnium  plausu,  Sanctissimus 
Leo  XUl  pra3ciaram  iilam  Constitutionem  ^Eterni  Pa- 


XIV  PR/EFATIO, 


TRis  Unigenitus  Filtus  edidit,  quaad  catholkx  fidei 
tutelam  et  decus,  ad  societatis  bomm,  ad  scientiarum 
omnium  incrementum,  auream  S.  Thomx  sapientiam 
restitui  et  inpristinum  decus  vindicari  satagebat,  scho- 
lasticis  prsesertimque  Thomisticis  doctrinis  taiitus  ho- 
nor  impensus  est,  ut  cum  in  seminariis,  collegiis  et 
gymnasiis,  tum  in  ipsis  Academiis  et  Universitatibus 
qu3e  catholico  nomine  gloriantur,  discendorum  docen- 
dorumque  norma  merito  jam  habeantur.  Nemo  autem 
nescit  intimis  adeo  nexibus  Philosophiam  Theologiae 
devinciri,  ut  eadem  fere  sit  utriusque  studiorum  ac 
doctrinarum  ratio.  Quapropter,  cum  manuales  ac  usi- 
tati  in  philosophicis  disciplinis  tradendis  libri,  vel 
emendati,  vel,  novis  suffeclis,  amoti  passim  fuerint, 
manifeste  consequitur  non  potioris  conditionis  esse 
Compendium  aD.  Yincent  olim  exaratum  ;  nedumque 
illud  penitus  retractando  auctoris  dignitati  detraha- 
mus,  optimo  contra  consilio  memoriae  ejus  et  famae 
providere  arbitramur. 

Sed  insuper  absolutae  hujus  recognitionis  alia  acce- 
ditratio;  ideo  enim  Cathohcas  Universitates,  quse  ab 
uno  fere  saeculo,  luctuosissimis  temporibus,  disjectae 
ac  dissipatse  in  patria  nostra  fueran  t,  cum  Sancta  Sedes, 
tum  Episcopi  ipsique  fideles  omni  ope  atque  opera 
instaurandas  aetate  nostra  curaverunt,  ut  totius  Galliae 
fllii  praesertimque  clerici,  optimarum  artium  studio 


PR.EFATIO.  XV 

incensi,  majora  deinceps  assequi  semiilarentiir,  iisque 
illibatis  informarentur  disciplinis,  quibus  Ecclesiam 
infensis  armis  undique  oppressam  efficacius  tueri  vale- 
rent.  Jam  vero  in  ipso  semine  spem  messis  reponen- 
dam  esse  vulgare  est  axioma,  quod  nullum  minus 
etiam  prudentem  fugit.  In  nostris  proinde  seminariis 
non  philosophicse  tantum,  sed  etiam  theologicae  pr^- 
lectiones  ita  habeantur  necesse  est,  ut,  dum  alumni 
omnes  pro  suo  quisque  ingenio  scientias  sacras  addis- 
cunt,  eorum  qui  menlis  acumine  praestant  excitetur  ani- 
mus,  audiendisque  Universitatum  magistris  omnino 
idonei  ac  pares  efflciantur.  Quantum  autem  ad  hunc 
finem  assequendiim  conferat  compcyidium  quod  in 
seminario  quotidie  manibus  terunt,  fusiori  sermone 
domonstrare  supervacaneum  opinamur. 

Nonne  autem  viribus  nostris  majora  ausi  fuimus, 
qui  tam  arduum  opus  exsequendum  suscepimus? 
Equidem  impares  nos  esse  ex  animo  conscii  eramus, 
segreque  admodum  promisimus  operam ;  sed  cum  ipse 
auctor  elucubratum  opus  Claromontensi  seminario  in 
posterum  commisisset  edendum,  tempori  ac  necessi- 
tati  cedere  debuimus.  Imprimis  vero  obtemperandum 
esse  votis  duximiis  lllustrissimi  ac  Reverendissimi  in 
Christo  Patris  DD.  Boyer,  Antistitis  nostri,  qui  cum 
nihil  antiquius  et  optabilius  habeat,  quam  ut  dioecesis 
sua3  clerici,  diligenter  excultipublicisque  experimentis 

exercitati,  scientia  polleant  fideique  tiiendae  assues- 
cant ,  amplissimis  promeritisque  laudibus  ab  ipso 
Summo  Pontifice  Leone  XIII  haud  semel  jam  dignatus 
fuit  et  auctus. 

Caeterum  ea  mente  opus  aggressi  sumus  ut  nihil  fere 
in  eo  nostrum  esset.  Semper  enim  in  exponendis  pro- 
bandisque  quaestionibus,  potissimum  dogmaticis^prse 
oculis  habuimus,  imo  saepius  exscripsimus  S.  Thomae 
Aquinatis  praeclara  dicta,  vel  etiam  commenlaria  adi- 
vimus  auctorum  quos  ex  ipsis  ejiis  fontibits  sapientix 
rivos  hausisse,  integrosque  et  illimes  deduxisse  certa  et 
concors  doctorum  hominum  sententia  est.  Quod  autem 
speciatim  attinet  ad  scientiam  Theologiae  moralis,  con- 
sulendum  prae  cseteris  ac  veluti  vesligiis  sequendum 
duximus  S.  Aphonsum  de  Ligorio,  quem  S.  Sedes, 
oecumenici  concilii  Yaticani  Patrum  votis  annuens,  in 
universali  Catholica  Ecclesia  Doctorem  semper  haberi 
voluit,  illi  etiam  singulari  concessa  laude,  quod  inter 
implexas  theologorum^  sive  laxiores,  sive  rigidiores  sen- 
tentias,  tutam  straverit  viam,  per  quam  Christifidelium 
animarum  moderatores  inoffenso  pedeincedere  possent. 
(Decr.  Urbis  et  Orbis,  23  martii  1871;  Litt.  Apost., 
7  jaliil871.) 

At  vero  oculos  praesertim  converlimus  ad  Sanctam 
Sedem,  cui  munus  a  Christo  Domino  divinitus  com- 
missum  est  sartam  tectam  fidem  illibatosque  mores 

conservandi ;  nec  Summorum  tantum  Pontificum 
Constitutiones  ac  encyclicas  Litteras,  sed  et  Congrega- 
tionum  Romanarum  responsa  decretoria  habuimus. 

Unde  speramus  nos  tantis  praesidiis  munitos,  adju- 
vante  Deo  Optimo  Maximo,  a  recto  sanse  doctrinae  tra- 
mite  nunquam  deflexisse.  Si  quidtamen  minus  rec- 
tum  incaule  dixerimus,  id  pro  non  dicto  ac  scripto 
haberi  volumus  ,  totumque  opus  Summi  Pontificis 
infaUibili  magisterio  ex  animo  obsequentissimoque 
affectu  subjicimus. 

Utinam  his  coeptis  auspicio  suo  inchoatis  faveat  Sa- 
piENTi^  Sedes  Beatissima  Virgo,  praesentissimamque 
ejus  opem  nobis  semper  concihent  sanctus  Thomas, 
scholis  catholicis  patronus  nuper  a  LeoneXIII  provide 
assignatus,  necnon  fidelis  ejus  interpres  sanctus  Al- 
phonsus  de  Ligorio,  Theoiogiae  moralis  Doclor  merito 
appellatus!  Suscipiant  et  ipsi  a  nobis  refectum  opus, 
sibique  nuncupatum  habeant  et  protegant ! 


MONITUM 

AD    QUINTAM    EDITIONEM    ATTINENS 


Etsi  citius  expectatione  nostra  exhausta  est  quarta 
hujusce  operis  editio,  et  nobis  optatum  defuit  tempus 
ad  quintam  prseparandam  omni  ex  parte  absolutam, 
multa  tamen  in  ea,  quae  nunc  ex  pra^.lo  exit,  immutavisse 
in  mehus  arbitramur.  PraBcipua  tantum  paucis  enume- 
rare  sufficiat. 

Operam  praesertim  dedimus,  ut  iterum  brevitati  simul 
ac  concinnitati  consuleretur.  Idcirco  ea  quae  superflua 
passim  remanserant  sedulo  rejecimus,  et  orationi  quan- 
doque  prohxae  densiorem  sermonem  substituimus,  quo 
eadem  eodem  fere  ordine  pressius  et  clarius  dicerentur. 
Nec  dubitavimus  etiam  benevoUs  morem  gerere  censo- 
ribus,  qui  minus  recte  dicta  vel  animadversione  digna 
quaedam  nobis  objecerunt;  quae  enim  delenda  esse  aut 
corrigenda  censuerunt,  ea  prompto  gratoque  animo  dele- 
vimus  et  emendavimus. 

Ne  tamen,  brevitatis  causa,  praeclara  quaedam  eccle- 
siasticorum  auctorum  testimonia  et  nonnullas  subtiles 
quaestiones,  scitu  utiles,  praetermittere  cogeremur,  notas 
interdum  minutissimis  Utteris  exaratas  in  inferiori  pagi- 
narum  parte  ita  apponendas  esse  curavimus,  ut  studiosi 
cujusque  lectoris  oculos  non  effugerent. 

Cum  vero  in  sacra  pertractanda  theologia  Scriptura 
Sacra  et  Traditio  praecipuas  partes  obtineant,  nihil  satius 
habuimus,  quam  ut  testimonia  ex  utroque  fonte  de- 
prompta  diligenter  recognosceremus,  et  singula  accurate 

propriis  locis  adscriberemus.  Imo,  quod  ad  SS.  Patres 
attinet,  non  titulum  tantum  cujusque  operis,  adjecto 
libri  et  capitis  paragraphive  numero,  indicavimus,  sed  ut 
facilius  etiam  reperiri  possint  adducta  testimonia  et  ex 
contextu  plenius  intelligi,  ad  notissimam  Latinorum  Gra3- 
corumque  Patrum  collectionem,  Parisiis  a  R.  D.  Migne 
setate  nostra  editam,  designato  volumine  numerataque 
columna,  remisimus. 

Denique,  ut  cueptum  opus  compleretur,  Pontificiam 
Constitutionem  quae  incipit  Apostolicse  Sedis ,  in  tractatu 
de  Ceiisuris  insertam,  commentario  illustravimus,  et  ge- 
neralem  rerum  indicem  alphabetico  ordine  digestum  ad 
calcem  tomi  VI  subnecti  curavimus. 

Prodit  ergo  iterum  opus  nostrum  attente  recognitum, 
potius  adhuc  imminutum  quam  auctum,  nec  tamen  re 
diversum,  etsi  in  multis  obiter  immutatum.  Ne  autem 
vitio  vertantur  peractse  hujusmodi  mutationes,  decla- 
randum  ducimus  novam  hanc  editionem  ceterarum,  qua* 
subsequentur,  typum  habendam  esse,  a  cujus  scihcet 
tramite  et  dicendi  ratione  nunquam  adeo  recedemus,  ut 
diversse  editionis  tractatus  ahi  ab  aliis  ejusdem  tituh 
perspicue  differre  videantur. 

Nolumus  tamen  ab  opere  nostro  sensim  perflciendo 
desistere.  Quapropter,  dum  promeritas  grates  agimus 
doctissimis  sacra^  Theologise  professoribus ,  qui  nobis 
opem^  benigne  praestiterunt,  ceteros  omnes  magistros, 
eos  vero  praesertim  qui  has  prselectiones  explanabunt, 
enixe  obsecramus,  ut  nos  et  ipsi  consihis  et  opera  dein- 
ceps  adjuvent. 

Faveat  Immaculata  Virgo  Dei  Genitrix  Maria,  Sapientise 
Sedes,  faveant  S.  Thomas  Aquinas  et  S.  Aiphonsus 
de  Ligorio,  Ecclesise  Doctores,  huic  novse  editioni  suis 
auspiciis  ad  promovendum  scientise  sacrse  studium  in- 
cohatse  et  perfectsel 

1.  Ut  haec  de  universa  theologia  tractatio  rite  instituatur, 
quaedam  juxta  morem  pra^mitti  expedit,  quae  operis  scopum 
(leclarent,  discipulorum  zelum  foveant,  iterque  prosequendum 
statim  ab  exordio  prcemonstrent.  Dicemus  itaque  de  sacrae 
theologiae  —  1.  notione,  —  t,  necessitate,  —  3.  praestantia, 
—  4.  generali  conspectu,  seu  dicendorum  ordine. 

I.    THEOLOGIiE   NOTIO. 

Theologiae  notionem  praebent  tum  ipsum  nomen  quo  appel- 
latur,  tum  accurata  ejus  definitio,  tum  praecipua^  divisiones. 

2.  —  I.  Theologiae  nomen,  quod  ex  Utraque  VOCe  graeca  0£O<; 
et  }vOYo<;  coalescit,  idem  sonat  ac  sermo  de  Deo,  seu  accurata 
ratiocinatio,  scientia  de  Deo;  vox  enim  Xo-^oq  non  sermonem 
tantum  significat,  sed  et  scientiam,  doctrinam  rationemque 
dicendi.  IUam  primum  adhibuerunt  Patres  Graeci  ad  designan- 
dam  eam  sacrae  doctrinae  partem,  quae  deDeo  divinisque  per- 
sonis  ac  divina  Christi  natura  disserit;  eam  vero,  quae  de  hu- 
mana  Christi  natura  seu  delncarnationeagit,  hominisqueper 
Christum  reparationem,  totumque  salutis  ordinem  complec- 
titur,  oeconomiam  appellaverunt.  Ideo  S.  Joannes  evangelista 
et  S.  Gregorius  Nazianzenus,  qui  de  Christi  divinitate  prae- 
clare  dixerunt,  theologi  cognomen  jure  prae  caeteris  sibi  vin- 
dicaverunt.  Postea  apud  Latinos  praesertim  invaluit  usus  et 
ab  undecimo  saeculo  obtinuit,  ut  theologiae  vocabulo  designa- 
retur  doctrina  non  tantum  de  Deo  revelata,  sed  etiam  de  om- 
nibus  quae  ad  Deum  supernaturaliter  colendum  referuntur 
revelationemque  consequuntur.  Hodie  theologia  etiam,  sed 

naturalis,  nuncupari  solet  illa  pars  philosophiae,  quae  disse- 
rit  de  Deo  ex  sola  ratione. 

3.  —  II.  Theoiogise  definitio.  Theologia  definiri  potest : 
Scientia  quce  de  Deo  rebusque  ad  Deum  spectantibus  ex  princi- 
piis  revelatis  disceptat. 

Dicitur  1.  scientia;  theologia  enim  sua  habet  principia 
omnino  certa,  articulos  scilicet  fidei,  ex  quibus  conclusiones 
legitimo  discursu  educit :  est  igitur  cognitio  per  demonstra- 
tionem  ex  principiis  acquisita,  ac  proinde  veri  nominis 
scientia.  Nec  objiciatur  haec  principia  evidentia  intrinseca 
destitui;  nam  ad  scientiam  constituendam  certitudo  tantum 
principiorum  exigitur,  quae,  ubi  maxima  est,  evidentiam 
abunde  supplet;  porro  ex  dicendis  patebit  revelatione  divina 
acquisita  principia  quam  maxima  gaudere  certitudine;  ac 
proinde,  nedum  ex  hac  parte  aliquid  theoiogiae  desit,  firmior 
illius  conclusionibus  praebeatur  assensus  quam  in  caeteris 
scientiis  omnino  necesse  est. 

Dicitur  2.  quce  de  Deo  rebusque  ad  Deum  pertinentibus ;  qui- 
bus  verbis  exponitur  objectum  materiale  adaequalum  theolo- 
giae,  duplexque  distinguendum  esse  innuitur  :  primarium, 
quod  sciiicet  ratione  sui  attingitur  et  ad  quod  caetera  referun- 
tur,  est  ipse  Deus,  seu  veritatum  summa  de  Deo  tenendarum; 
secundarium  autem  alias  veritates  complectitur,  quae  sunt  in 
ordine  ad  Deum.  Quae  quidem  distinctio  statim  arguit  ratio- 
nem  formalem  hujus  scientiae,  eam  nempe,  quae  potissimum 
in  objecto  attenditur  primamque  ei  formam  scientificam  con- 
fert,  ipsam  esse  rationem  Dei  seu  Deitatem  (1). 

Dicitur  3.  ex  principiis  revelatis.  Quae  verba  praecipua  sunt 
in  definitione;  enuntiant  enim  objectum  formale  theologiae, 
seu  aspectum  sub  quo  consideratur  ab  intellectu,  et  a  quo 
proinde  ultimam  illam  accipit  scientiae  formam,  quae  causa 
est  cur  theologia  a  caeteris  omnibus  scientiis  specie  difl^erat. 

(1)  Id  perbeUe  explicat  doctor  AngeUcus  (1»  q.  1,  a,  7)  :  «  Omnia 
per  tractantur  in  sacra  doctrina  sub  ratione  Dei,  vel  quia  sunt  ipse  Deus, 
vel  quia  habent  ordinem  ad  Deum,  ut  ad  principium  et  finem;  unde 
sequitur  quod  Deus  vere  sit  subjectum  hujus  scientiae,  »  subjectum  scili- 
cet  atiributionis. 

Inde  vero  S.  Thomas  jure  concludit  theologiam,  etsi  ad  multa 
objecta  extendatur,  unam  esse  scientiam:  «  Quia,  inquit  [loc, 
cit.  a.  3),  sacra  doctrina  considerat  aliqua  secundum  quod  sunt 
divinitus  revelata,  omnia  quaecumque  sunt  divinitus  revelabi- 
lia  communicantin  una  ratione  formali  objecti  hujus  scientiae, 
et  ideo  comprelienduntur  sub  sacra  doctrina  sicut  sub  scien- 
tia  una.  » 

Quin  etiam  non  immerito  observant  auctores  hac  eadem 
ratione  ad  theologiam  aliquatenus  pertinere  veritates  revela- 
tis  connexas^  ejusque  objectum  dici  posse  indirectum  et  se- 
cundarium. 

Dicitur  4.  disceptat,  id  est,  discurrendo  disserit,  —  tum  ut 
theologiae  clarius  competere  videatur  rationem  scientioe,  quse 
estde  conclusionibus  legitima  illatione  acquisitis;  —  tum  ut 
rationi  suae  in  theologia  partes  assignentur,  quippe  cui  perti- 
neat  conclusiones  deducere,  vel  ex  principiis  certo  revelatis, 
quae  absolutam  generant  certitudinem,  vel  ex  principiis  non 
certo  revelatis  nec  certo  revelationi  connexis,  quae  meris  opi- 
nionibus  fundamentum  prsestant;  —  tum  demum,  ut  theoiogia 
accuratius  a  fide  secernatur.  In  fide  enim  assensus  fundatur 
immediate  et  sine  discursu  in  auctoritate  Dei  revelantis  tan- 
quam  unico  assentiendi  motivo;  in  theologia  vero  conclusio- 
nibus  datur  assensus  mediate  tantum  propter  praemissam  re- 
velatam,  immediate  vero  propter  praemissam  non  revelatam 
et  illationis  bonitatem:  ne  multa,  fide  soli  Deo  credimus; 
theologia  vero  instructi,  Deo  simul  et  rationi  assentimus. 

4.  Coroliaria.  — Ex  pr^missa  theologiae  explanatione,  col- 
ligere  est  —  1.  theologiam  a  fide  pendere;  principia  enim,  ex 
quibus  conclusiones  suas  educit,  articuli  sunt  fidei;  atqui 
principia  praBcipua  sunt  in  scientia,  siquidem  tota  illis  scientia 
innititur  suarumque  conclusionum  debet  valorem.  Ergo  a 
fide  pendeat  theologia  necesse  est,  nec  dari  potest  conclusio 
vere  theologica,  quae  a  fide  non  proficiscatur. 

Inde  vero  ulterius  concludendum  est  haereticum  etiam  doc- 
tissimum,  nunquam  illud  assequi  posse,  ut  sit  veri  nominis 
theologus.  Etsi  enim  conclusiones  educat  ex  principiis  reve- 

latis,  ea  tamen  non  tenet  fide  divina,  sed  fide  tantum  hunrana 
proprio  suo  judicio  innixa,  nec  proinde  motivo  revelationis 
supernaturaliter  apprehenso;  atque  ideo  certitudo  conclusio- 
num,  quas  eruit,  omnino  inferioris  est  ordinis,  neque  inde 
vera  enascitur  scientia  theologica^  sed  ejus  tantum  quoddam 
simulacrum. 

5.  Colligere  est  —  2.  Theologiam  merito  dici  scientiam 
sacram.  —  Enimvero  sacra  est  tum  ratione  sui  objecti  ma- 
terialis,  quod  complectitur  veritates  sanctissimas ;  tum  ex 
objecto  suo  formali,  ipsa  scilicet  revelatione  per  discursum 
rationalem  explicata  atque  explanata;  tum  demum  ob  cau- 
sam  suam  finalem,  quse  est  ipsa  sanctificatio  nostra.  Habitus 
tamen  hujus  scientiaB  proprie  supernaturalis  dici  nequit; 
acquiritur  enim,  experientia  teste,  per  laborem  et  stu- 
dium,  nec  immediate  ac  formaliter  specificatur  a  revelatione 
divina. 

6.  Colligere  est  — 3.  non  tantuai  scientise,  sed  et  sapientiae 
rationem  Theologiam  sibi  merito  vindicare.  Sapientia  enim 
est  scientia  considerans  causas  altissimas,  nec  aliud  addit  sa- 
pientia  scientiae  communiter  dictse  :  atqui  theologia  conside- 
rat  causam  altissimam  in  omni  genere,  nempe  Deum,  et  sub 
ratione  altissima,  scilicet  revelatione  divina. 

7.  CoUigere  est  —  4.  Theologiam  speculativam  quidem  et 
practicam  esse,  sed  tamen  magis  speculativam  quam  practi- 
cam.  Ratio  est,  exuna  parte,  quia  speculabilia  et  practica  sub 
una  et  eadem  ratione  formali  revelationis  divinae  theologia 
attingit,  sicut  et  Deus  eadem  scientia  se  cognoscit  et  ea  quae 
facit;  ex  altera  autem  parte,  principalius  agitderebus  divinis 
quam  de  actibus  humanis,  de  quibus  agit  secundum  quod  per 
eos  ordinatur  homo  ad  perfectam  Dei  cognitionem,  in  qua 
aeterna  beatitudo  consistit :  ita  S.  Thomas  (1,  q.  1,  art.  4).  Inde 
patet  multum  a  veritate  aberrare  juniores  theologiae  cultores, 
qui  suorum  studiorum  pretium  ac  momentum  facile  ex  prac- 
tico,  quem  vocant,  fructu  dimetiuntur.  Qua  sentiendi  ratione, 
ait  Schrader  [de  TheoL,  p.  175),  nihil  eis  periculosius,  nihil 

ipsi  sacrse  doctrinae,  et  verissimis  adeo  realissimisque  ejus 
elTectibus  periculosius. 

8.  III.  Divisio  theoiogiae.  Multipliciter  dividitur  theolo- 
gia;  praecipuas  tantum  ejus  partitiones  exponemus  :  porro 

1.  Ratione  objecti,  dividitur  tlieologia  in  specidativam,  seu 
dogmaticam^  et  in  practicam,  seu  moralem,  Prior  veritates  qui- 
dem  credendas  statuit,  sed  in  earum  contemplatione  sistit; 
posterior,  supposita  dogmatum  probatione,  leges  morum.ex- 
ponit  normamque  pie  ac  sancte  vivendi  tradit.  Utrique  autem 
affinis  est  theologia  mystica;  haec,  quatenus  Dei  operationum- 
que  divinarum  arcana  pandit,  ad  dogmaticam;  quatenus  vero 
consilia  evangelica  regulasque  perfectionis  acquirendce  evol- 
vit,  ad  moralem  pertinere  videtur.  Non  semel  etiam,  prseser- 
tim  sub  ultimo  aspectu,  ascetica  nuncupatur. 

2.  Ratione  finis  proximi  theologia  distinguitur  in  doctrina- 
lemei  contro,versialem.  Doctrinalis,  quse  dicitur  etiam  explana- 
toria,  pastoralis  et  catechistica  adhibetur  ad  docendos  discipu- 
los  vel  fideles.  Controversialis  vero  ad  debellandos  religionis 
liosteseorumque  confutandos  errores  aut  convellenda  objecta 
convertitur,  et  triplex  enumerari  potest  pro  triplici  fine  ad 
quem  assequendum  dirigitur,  nempe  :  apologetica,  si  eo  di- 
recte  tendat,  ut  Ecclesiam  vindicet  ab  inimicorum  dicteriis, 
illiusque  divinitatem  ac  sanctitatem  plane  ostendat  cujusque 
labis  expertem;  —  irenica  seu  pacifica,  si  tanquam  scopum 
sibi  prsefigat  dissentientes  ad  unitatem  reducere  animosque 
pacatos  cum  Ecclesia  conciliare;  —  polemica  demum,  si  ad- 
versariorum  commenta  funditus  refeliere  et  eorum  objecta 
solvere  intendat.  Quod  duplici  ratione  efficit :  argumentando, 
si  adversarius  aliquid  concedat  eorum  quse  divinitus  revelan- 
tur:  si  vero  adversarius  nihil  concedat  eorum  quse  per  reve- 
lationem  divinam  habentur,  disputat  solvendo  rationes,  quae 
proferuntur  contra  fidem  (S.  Th.,  p.  1,  q.  1,  a.  8). 

3.  Ratione  fontium  dividitur  in  exegeticam,  patristicmn^  li- 
turgicam,  symbolicam  et  synodicam.  —  Theologia  exegetica 
genuinum  Scripturse  Sacrae  sensum  inquirit,  et  argumenta  ad 
varios  catholicae  doctrinae  articulos  stabiliendos  ex  ea  depro- 

mit.  —  Theologia  patristica  sanctorum  Patrum  opera  investi 
gat,  ut  ex  eis  probationem  sanae  doctrinae  eruat.  Distinguitur 
a  patrologia,  quae  specialis  scientia  est,  et  pro  objecto  habet 
ea  omnia  quee  de  SS.  Patribus  eorumque  scriptis  scienda  sunt. 
—  Theologia  liturgica  ea  est  quae  ad  tuenda  dogmata  Eccle- 
sicB  ritibus  caeremoniisque  utitur.  —  Theologia  symbolica  ex 
symbolis  fidei  argumentatur,  sive  haec  symbola  vera  sint, 
sive  falsa  seu  ab  haereticis  confecta,  ut  videre  est  in  celebri 
historia  variationum  ecclesiarum  Protestantium  a  Bossuetio 
exarata.  —  Theologia  demum  symdica  ea  est  quae  varias  sy- 
nodos^  sive  generales,  sive  particulares,  expendit  eo  fine,  ut 
ab  iisfides  catholica  stabiliatur  (Vide  Liebermann,  Institittio- 
nes  theologicce,  Proleg.,  cap.  1%  6). 

4.  Ratione  methodi,  quae  in  ea  tractanda  usurpatur,  theolo- 
gia  positiva  est  aut  scholastica.  —  Positiva  fidei  dogmata  reve- 
lata  ostendit  ac  propugnat,  Sacrae  Scripturae  praesertim  et  tra- 
ditionis  auctorilate ;  et  ideo  exegesim  adhibet,  concilia  invo- 
cat,  SS.  Patres  appellat,  SS.  Pontificumdecreta  adducit,  praxi 
Ecclesiae  innititur,  antiquitatis  monumenta  perlustrat  :  eru- 
ditioni  igitur  et  criticae  plurimum  tribuit,  simukjue  fusiori 
styio  ac  oratorio  utitur,  qui  dialecticae  regulis  minus  accom- 
modatur.  Positiva  autem  nuncupatur,  tum  quia  principia 
fidei  ponit  et  manifestat,  tum  quia  argumenta  sua  depromit 
ex  textibus  et  factis,  quae  ad  jus  positivum  pertinere  merito 
dicuntur.  —  Scholastica,  eo  appellata  nomine  quia  in  scholis 
praevaluit,  circa  conclusiones  potissimum  versatur  quae  ex 
principiis  fidei  deducuntur^  et  accuratiori  strictiorique  me- 
thodo  juxta  dialecticae  regulas  procedit  :  nempe,  praemissis 
definitionibus  ac  materiae  divisionibus,  ex  principiis  fidei  ar- 
gumentorum  ope  ad  conclusiones  devenit,  quas  statim  objec- 
tionum  solutione  obfirmare  satagit. 

9.  Hinc  apparet  theologiam  positivam  et  theologiam  scholas- 
ticam  nec  debere  nec  posse  ab  invicem  disjungi  :  quippe  quia 
non  duplicem  efformant  scientiam,  sed  duplici  ejusdem  scien- 
tiae  munere  funguntur.  Quin  etiam,  cum  methodus  accidenta- 
liter  se  habeat  quoad  objectum  theologiae  {wmpositivce^  tum 

scholasticw^  nihil  obstat  quominus  alterutra  in  tradenda  sacra 
doctrina  indifferenter  adhibeatur;  et  revera  usus  obtinuit  ut 
juxta  formam  syllogisticam  et  dialecticam,  usurpato  tamen 
interdum  fusiori  stylo,  tota  theologia  tractetur,  nec  aliunde 
repetendum  sit  positivam  inter  et  scholasticam  theologiam 
discrimen  quam  ex  argumentorum  materia  et  indole. 

II.    DE  THEOLOGIiE  NECESSITATE. 

Quaestio  expendi  potest  tum  ratione  theologiae  in  se  spectatae, 
tum  ratione  methodi  scholasticae.  Quomodo  sub  utroque  as- 
pectu  solvenda  nobis  esse  videatur,  declarabunt  sequentes 
assertiones. 

10.  Assertio  1*  :  Prwter  philosophicas  disciplinas,  theologia 
in  Ecclesia  vigere  debuit,  nec  tamen  singulis  fidelibus  necessaria 
dicenda  est,- 
Prob.  1*  PARS,  scilicet  Theologiam  Ecclesice  necessariam  esse^ 
1.  Ex  Ecclesicefine.  Ecclesiae  finis  proximus  est  propagatio, 
conservatio  et  defensio  fidei,  quae  sola  ad  salutem  homines 
perducere  potest  :  ergo  necessarium  est  illi  medium  quo  tri- 
plicem  hunc  finem  assequi  valeat.  Medium  autem  illud  est 
scientia  theologica,  quippe  quae  —  fidem  gignit;  Apostolo 
enim  teste  {Rom.,  x),  suaderi  nequit  fides  nisi  per  praedicatores 
verbi  divini ;  nec  ipsi  praecones  eam  persuadere  valent,  dog- 
mata  simpliciteret  historiceproponendo,  sed  proferantnecesse 
est  argumenta,  quibus  eorum  veritatem  muniant  audientium- 
que  captui  accommodent :  atqui  munus  propriumest  theologiae 
varia  haec  suppeditare  momenta ;  ergo.  —  Fidem  nutrit  et 
servat ;  nam  ad  augendam  servandamque  fidem,  haud  obscure 
innuit  etiam  Apostolus  (Eph.,  iv)  praemuniendos  esse  fideles 
tum  adversushumani  ingenii  levitatem  etinconstantiam,  tum 
adversus  hominum  nequitiam  et  astutiam  ut  illaesi  serventur 
a  circumventione  erroris  :  atqui  ad  theologiam  spectat  im- 
belles  hominum  mentes  ratione  firmare,  serpentes  errores 
detegere,  corruptorumque  fraudes  ac  insidias  dissoIvere;ergo. 
—  Fidem  defendit;  tunc  enim  fides  defenditur,  cum  pastores 

valent  exhortari  in  doctrina  sana  et  eos  qui  contradicunt 
arguere,  ut  ait  B.  Paulus  (Tit.,  i).  Porro  vim  et  habilitatem 
acquirunt  sacrae  Theologiae  studio.  Ergo. 

2.  Praxi  constanti  Ecclesice,  Nam,  prseterquam  quod 
Christus  ipse  et  apostoli  argumentis  theologicis  usi  sunt 
ad  suadendam  fidem,  revincendamque  Judseorum  perfidiam, 
allegare  possemus  Patrum  consensum  et  auctoritatem  cons- 
tantemque  Ecclesiae  sollicitudinem  ad  clericos  erudiendos, 
nisi  in  re  adeo  manifesta  supervacaneum  esset  plura  conge- 
rere  testimonia ;  unum  citare  sufficiat  S.  Augustinum  tri- 
buentem  «  huic  scientiae  (theologiae)  id,  quo  fides  saluber- 
rima  quae  ad  beatitudinem  ducit,  gignitur,  nutritur,  defendi- 
tur  et  roboratur  »  {de  Trinitate  I.  14,  c.  1,  n.  3,  Patr.  lat., 
XLHI,  1037) . 

3.  Revelationis  necessitate.  Etsi  homines  ad  finem  superna- 
turalem  destinati  non  fuissent,  necessaria  tamen  eis  fuisset 
reveiatio,  ut  constabit  ex  infra  dicendis  ubi  de  Religione,  qua 
dogmatum  officiorumque  naturalium  summam  sine  erroris 
admixtione  edocerentur  :  porro  necessitas  hujus  revelationis 
necessitatem  etiam  arguit  scientiae,  quae  eam  tueatur  et  con- 
servet.  Ergo. 

CoNSTAT  2^  PARS  ASSERTioNis,  scilicot  singuUs  fidelibus  theo- 
logiam  non  esse  necessarium.  Nam 

1.  Ex  Script.  sacra  constat  non  aliam  ab  hominibus  exigi 
veritatum  revelatarum  cognitionem  quam  fidem,  juxta  illud 
B.  Pauli  {Rom.,  i,  17)  :  «  Justus  ex  fide  vivit.  »  Porro  fidem 
concipere  possunt  homines  proposito  sibi  verbo  divino,  quin 
sint  et  ipsi  theologi.  Ergo  illis  theologia  dici  nequit  necessa- 
ria. 

2.  Eadem  tradunt  sententiam  SS.  Patres,  ex  quibus  Tertul- 
\\diXiVi^[de prcescript.^Q,.  ihi.Patr.  /a^,n, 27)  deprivatisfidelibus 
loquens  ait :  «  Fides  tua  te  salvum  fecit,  non  exercitatio  scrip- 
turarum;  »  item  S.  Augustinus  (loc.  citat.)  expresse  dicit  : 
«  Hac  scientia  (theologia)  plurimi  non  pollent  fideles,  licet /?c?^ 
poUerent,  quae  5o/a  sufficit...  » 

3.  Ideo  Ecclesia  theologia  indiget  ut  fidem  suadere,  servare 
ac  defendere  possit.  Atqui  ad  haec  fideles  non  tenentur;  non 

enim  omnes  sunt  apostoli  et  doctores,  ut  observat  S.  Paulus 
(I  Cor.,  XII,  29),  sed  corpus  unum  efflciunt,  cujus  membra  di- 
versa  sunt  diversasque  habent  functiones.  Ergo. 

Nec  objiciatur  unumquemque  teneri  semper  paratum  esse 
ad  rationem  de  sua  spe  reddendam,  ut  ait  S.  Petrus  (I  Petr.,  iii, 
15),  vel  rationabile  Deo  pra^bere  obsequium,  ut  exigit  S.  Pau- 
lus  [Rom.,  xn,  1).  Nam  a  fidelibus  requirunt  tantum,  ut  sciat 
quisque  quas  credit  veritates  simpliciter  exponere  motivaque 
credibilitatis  captui  suo  accommodata  allegare;  quae  sane  vel 
nullum  vel  ad  summum  imperfectum  Theologiae  actum  requi- 
runt. 

11.  Assertio  2*  :  Theologia  scholastica  non  est  necessaria 
Ecclesiw,  sed  tamen  valde  utilis, 

CoNSTAT  1*  PARs,  Theologictm  nempe  scholasticam  non  esse 
necessariam,  tum  ex  eo  quod  diu  Ecclesia  viguerit  ac  etiam 
lloruerit  absque  illa  accurata  methodo  theologiam  tractandi ; 
tum  ex  eo  quod  apostolici  viri  et  Patres  fidem  sine  illius  ope, 
per  octo  priora  ScBCula,  non  disseminare  tantum,  sed  etiam 
invicte  defendere  ac  munire  scriptis  suis  valuerint. 

Prob.  2^pars,  scilicet  theologiam  scholasticam  valde  Ecclesice 
f.sse  utilem , 

1.  Ex  ipsa  scholasticcB  methodi  ratione.  Sic  procedit  hsec 
methodus  :  —  Clare  ac  lucide  qusestionis  statum  exponit  : 
verba  obscura,  si  quando  occurrant,  explicat ;  quae  ad  rem  non 
faciunt  removet,  notionesque  praemittit  qua3  explanandis  diffi- 
cultatibus  inserviunt;  —  qua^stionum  capita,  si  plura  sint, 
sedulo  distinguit,  ut  singula  seorsim  expendat,  certa  ab  in- 
certis  secernat,  nodosque  omnes  solvat ;  —  tum  brevi  diluci- 
doque  sermone  sententiam  tenendam  enuntiat  :  quam  statim 
auctoritate  rationisve  momentis  pro  subjecta  materia  fulcit  ac 
probat,  adhibita  nempe  ut  plurimum  syllogistica  forma,  qua 
errori  viam  felicius  occludat ;  —  nec  objectiones  silet,  sed  ex 
ordine  recenset  ac  resolvit ;  —  varias  demum  theses  vel  quaes- 
tiones  adeo  rite  connectit  et  ordinat,  ut  quae  prius  expendun- 
tur  aut  stabiliuntur,  caeteris  probandis  vel  explanandis  iter 
parent  expeditum. 

1. 

Quanlum  autem  certa  haec  et  constans  methodus  explicandae 
ac  tuendae  fidei  apla  sit,  neminem  certe  latet  qui  attente  con- 
siderat  eam  suapte  natura  eo  tendere,  ut  tractationis  scopus 
clareappareat,  principalia  ab  accessoriis  distinguantur,  verba 
aut  propositiones  in  alium  sensum  detorqueri  vix  possint,  per 
invia  non  incedant  discipuli  ac  magistri,  nec  rerum  mole  in-w 
formi  obruantur,  et,  quod  plurinii  faciendum  est,  sanae  doc- 
trinse  inimici  frustra  tenebras  sophismatibus  abusuque  verbo- 
rum  spargere  conentur. 

2.  Ex  usu  et  approbatione  Ecclesice.  Theologia  a  multis  jam 
Sceculis  scholastica  evasit  ac  viguit  in  Ecclesia ;  hac  arte,  hac 
metliodo  eam  docere  coeperunt  theologi  post  S.  Anselmum, 
brevique,  auctoribus  Petro  Lombardo,  Alberto  M.  et  S.  Thoma, 
tantam  sibi  gratiam  conciliavit,  ut  in  caenobiis,  universitati- 
bus,  academiis  ac  scholis  omnibus  praevaluerit.  Nedum  vero, 
renitente  vel  tolerante  tantum  Ecclesia,  res  ita  acciderit,  ipsa 
scholas  hujusmodi  instaurari  voluit,  earum  alumnos  multis 
privilegiis  donavit,  stipendia  magistris  et  honoresimpertivit, 
demumque  scholarum  principes^  quorum  maximi  facit  doctri- 
nam,  sanctorum  albo  inscripsit.  —  Nec  illam  tantum  practi- 
cam  scholasticis  disciplinis  approbationem  concessit  Ecclesia; 
sed  cum  heeresiarchae  Wiclefus  et  Lutherus  dicteriis  suis  eas 
impugnaverint,  illorum  asserta  tum  in  Constantiensi,  tum  in 
Tridentina  synodo  solemni  judicio  profligavit.  —  Ipsi  denique 
summi  Pontifices  scholasticam  methoduin  in  theologia  usur- 
patam  laudibus  efferrenon  dubitaverunt :  citare  est  imprimis 
Sixtum  V  (Const.  76)  ;  Benedictum  XIV  {De  Sacrif.  Missce  Pnef. 
Append.  XIII,  n.  20-21);  Pium  IX  (Epist.  Tuas  libenter,  21 
decemb.  1863);  actandem  Leonem  XIII,  qui  theologiam  aeque 
ac  philosophiam  scholastica  methodo  tractari  commendavit  in 
constitutione  JEtemi  Patris. 

3.  Ex  Scholasticce  methodi  fructibus.  Nam,  ex  quo  haec  trac- 
tandae  sacrae  doctrinae  ratio  invaluit^  scientiae  theologicaE^ 
campus  dilatari  visus  est;  nec  defuere,  qui  eum  longe  lateque 
exararent,  intimaque  hujus  penetralia  rimarentur;  multa& 
siquidem  motae  sunt  quaestiones  et  quaquaversum  haud  semel 
felici  successu  agitatae ;  certa  ab  incertis  discreta  sunt,  fmi- 


THEOLOGI^   NECESSITAS.  11 

busque  rationis  et  fidei  veluti  definitis,  sua  cuique  proposi- 
tioni  nota  assignata  est.  Quod  vero  maxime  intererat,  fidei 
dogmata  non  tantum  dilucide  exposita  validisque  argumentis 
munita  sunt,  sed  etiam  ita  inter  se  connexa  fuerunt  et  cum 
veritatibus  ordinis  naturalis  contexta,  ut  vere  scientificum 
doctrinae  corpus  efforment,  in  quo  ratio  apprime  distincta 
remanens  propriaque  jura  conservans,  amice  prorsus  mirum- 
que  in  modum  cum  fide  consociatur.  Hinc  factum  est,  ut,  dum 
contra  hostium  insidias  et  fraudes  protegeretur  fidei  deposi- 
tum,  sacrae  doctrinae  scientia  facili  negotio  comparata  late 
diffusa  fuerit,  adeoque  pervulgata  et  communis  evaserit.  — 
Porro  haec  omnia  commoda  ex  scholastica  methodo  in  Eccle- 
siam  dimanasse  ac  quotidie  fluere  absque  dubio  colligitur, 
tum  ex  eo  quod,  ea  nondum  adhibita,  vix  citari  possunt  opera 
quae  doctrinae  sacrae  compendium  exhibuerint;  tum  quia  sa- 
pientissimi  qui  postea  floruerunt  magistri  hac  arte  manifeste 
usi  sunt;  tum  quia,  ut  observat  Bossuetius  [Def.  de  la  Trad. 
etdes  SS.  Peres,\i\.  3,  ch.  20),  qui,  ea  neglecta,  res  theologi- 
cas  solius  critices  ope  pertractare  tentaverunt,  etsi  praestan- 
tissimo  ingenio  pollebant,  in  gravissimos  errores  impegerunt ; 
tum  demum  quia  suapte  natura  haec  methodus  supra  recensi- 
tos  effectus  nata  est  producere,  quippe  quse  patienti  constan- 
tique  labore  dogmatum  nexus  detegat,  sparsosque  veritatis 
radios  in  unum  veluti  globum  undique  cogat,  qui  solis  instar 
hominum  mentes  illuminat.  Si  ergo  ex  fructibus  cognoscitur 
arbor,  amplectendam  esse  in  tractanda  theologia  scholasticam 
methodum  nemo  unquam  providus  ac  sapiens  denegabit. 

12.  Quseritur  1.  An  et  quatenm  sacerdotes  theologica  scien- 
tia  pollere  debeant. 

Resp.  \.  Certum  est  theologiae  scientiam  a  sacerdotibus 
prsesertim  exigi.  Nec  enim  impares  esse  debent  veteris  legis 
sacerdotibus ,  de  quibus  dictum  est  {Malach.,  ii,  7)  :  «  Labia 
»  sacerdotis  custodient  scientiam  et  legem  requirent  de  ore 
ejus ;  ))  vel  etiam  [Ose.,  iv,  6) :  «  Quia  tu  scientiam  repulisti, 
»  et  ego  repellam  te,  ne  sacerdotio  fungaris  mihi.  »  —  Cons- 
tat  insuper  Ecclesiae  praxi  et  disciplina,  quae  non  tantum  im- 

pensa  sollicitudine  clericis  summa  scientiee  fastigia  assequenda 
semper  proposuit;  sed  ab  ordinandis  doctrinae  experimenta 
exhibenda  esse  voluit.  Ideo  quippe  concilium  Tridentinum 
(sess.  23,  c.  7)  decrevit,  ut  omnes  qui  ad  sacrum  ministerium 
accedere  voluerint,  ab  episcopo,  adscitis  sibi  sacerdotibus  et 
aliis  prudentibus  viris  peritis  divinae  legis,  ac  in  ecclesiasticis 
functionibus  exercitatis,  de  moribus,  doctrina  et  fide  diligen- 
ter  examinentur.  —  Summi  quoque  Pontifices  et  concilia  pro- 
vincialia  multa  de  eodem  argumento  edixerunt;  illud  vero 
imprimis  notandum  est  quod  aetatenostra,  approbante  S.  Sede, 
sanxerunt  episcopi  sive  de  collationibus  inter  sacerdotes  ha- 
bendis,  sive  de  examine  a  novis  presbyteris  saltem  per  quin- 
quennium  subeundo.  Unde  concludere  pronum  est  perneces- 
sariam  esse  sacerdotibus  sacrae  theologiae  scientiam,  nec  satis 
esse  eam  semel  pro  semper  acquiri,  sed  alendam  esse  ac  fo- 
vendam  totius  vitae  decursu. 

Resp.  2.  Eam  esse  scientiae  theologicae  mensuram  in  sacer- 
dote  oportet,  qua  muneri  suo  adimplendo  par  sit  et  idoneus. 
Ratio  quidem  in  promptu  est :  scientia  enim  theologica  quoad 
varia  sacerdotalia  munia  se  habet  sicut  medium  ad  finem,  ac 
proinde  proportionem  cum  illis  habeat  omnino  necesse  est. 

Hinc —  1.  religiosi  qui  ad  obeundas  tantum  sacrorum  ordi- 
num  functiones  missamque  celebrandam  ordinantur,  ea  tan- 
tum  scire  tenentur,  quae  ad  illas  functiones  sacras  et  sacra- 
menta  in  casu  necessitatis  ministranda  spectant. 

Hinc  —  2.  sacerdotes  qui  ad  sacrum  ministerium  deputandi 
sunt,  scientia  pollere  debent  competenti ,  quee  scilicet  sufficit 
ut  casus  ordinarios  solvant,  in  difficilioribus  vero  dubitent 
doctiorumque  consilia  exquirant  et  exsequantur. 

Hinc  —  3.  multo  majori  scientia  eos  eminere  oportet  qui 
dignitates  ecclesiasticas  et  summa  hierarchiae  fastigia  asse- 
quuntur,  vel  sollicitudinis  administrationisque  episcopalis 
participes  efficiuntur,  vel  demum  principaliori  funguntur  mi- 
nisterio  aut  magisterio,  quales  sunt  vicarii  generales,  archi- 
presbyteri,  seminariorum  moderatores;  nam  ad  eos  spectat 
non  solum  fideles,  sed  et  pastores  docere  ac  dirigere,  serpen 
tes  errores  detegere  ac  refellere,  difficillimas  quaestiones  i:e- 

solvere,  totius  dioeceseos,  imo  et  universalis  Ecclesiae,  curam 
gerere. 

Hinc  —  4.  cum  difflciliora  sint  nostra  tempora,  tum  propter 
succrescentes  in  dies  errores,  tum  propter  perditissimorum 
hominum  audaciam  et  insidias,  tum  propter  innumeras  mo- 
rum  corruptelas,  omnibus  nervis  contendant  necesse  est  om- 
nes  clerici  et  sacerdotes,  ut  nedum  a  scientia  adepta  excidant, 
semper  e  contra  eam  indeficienti  labore  perficiant.  Ideojunio- 
res  cierici  ac  sacerdotes,  qui  optima  quaeque  intelligentiae 
dona  a  Deo  uberius  acceperunt,  saepius  reputent  se  de  credito 
talento  rationem  fore  reddituros^  si  ob  ignaviam  et  negligen- 
tiam,  eminentem  illam  scientiam  non  comparent,  qua  Eccle- 
siae  semper  in  procinclu  posita3  efficacius  succurrere  valerent. 

13.  Quseritur  2.  Utrum  utilis  sit  laicis  scientia  theologica. 

Resp.  Etsi,  ut  diximus,  scientia  theologica  laicis  non  sit 
necessaria,  in  dubium  tamen  revocari  nequit  quin  utilissimum 
sit  plures  laicos  theologiam  cailere,  quippe  quae  inserviat  ad 
propriam  eorum  aedificationem,  necnon  ad  aliorum  juvamen 
e^  sanctificationem.  —  Et  vero,  praeterquam  quod  religionem 
hodie  a  laicis  praesertim  impugnatam  a  quibusdam  eorum 
defendi  deceat,  experientia  compertum  est  laicorum  doctorum 
scripta  peculiari  favore  a  plurimis  excipi,  multosque  ad  me- 
liores  fruges  revocare.  —  Sufl^ragatur  etiam  experientia  sae- 
culorum  proxime  elapsorum;  cuni  enim  liberales  artes  una 
cum  sacra  doctrina  in  universitatibus,  academiis  ac  gymna- 
siis  catholicis  excolerentur,  principatum  facile  obtinebat  re- 
ligio,  nec  privatos  tantum,  sed  et  politicos  ac  sociales  mores 
informabat.  Unde,  aiebat  d'Aguesseau  :  «  L'etude  de  la  Reli- 
gion  doit  etre  le  fondement,  le  motif  et  Ja  regle  de  toutes  les 
autres.  » 

Attamen  valde  timendum  est,  ne  scientiae  etingenio  nimium 
fidentes  laici  minus  se  Ecclesiae  magisterio  dociles  praebeant 
et  a  simplicitate  fidei  excidant.  Valde  igitur  eis  incuicanda 
est  Ecclesiae  auctoritas;  cui  eo  vel  magis  attendere  debent, 
quod  saepius  hodie  sine  duce  ac  praeviis  exercitationibus,  ve- 
lutique  proprio  marte,  difflcillimas  et  complexas  aggrediun- 

tur  quaestiones,  ac  proinde  periculum  incurrunt  a  recto  veri- 
tatis  tramitedeflectendi. 


III.    DE   THEOLOGIiE   EXCELLENTIA. 

14.  Praestantissimam  esse  inter  omnes  scientias  theologiam 
facili  negotio  intelligitur  ex  ipsius  definitione  coroliariisque 
annexis,  quippe  quae  merito  habeatur  ut  scientia  sacra,  specu- 
lativa  simul  et  pratica^  rationemque  sapientiae  vere  obtineat. 
Non  abs  re  tamen  videtur  excellentiam  ejus  et  praestantiam 
fusius  evolvere,  ut  ad  eam  plenius  in  dies  adipiscendam  im- 
pensiori  constantiorique  studio  contendant,  qui  Religioni 
tuendae  vitam  vovere  non  dubitant.  Sit  igitur  sequens 

15.  Assertio  :  Cceteris  omnibus  scientiis  Theologia  omni  ex 
parte  supereminet. 

Enimvero  scientiae  praecellentia  desumitur  ex  ejus  objecto, 
certitudine,  fine  et  imperio,  quod  in  alias  scientias  exercet  : 
atqui  caeteris  omnibus  scientiis  theologia  supereminet 

1.  Ratione  objecti;  theologia  enim  nonnisi  divina  tractat, 
nempe  vel  Deum  ipsum,  vel  ea,  quae  sunt  ad  Deum  ut  princi- 
pium  et  finem.  Quin  etiam  principalis  ejus  materia  est  de  iis 
quae  sua  altitudine  non  solum  humanum,  sed  etiam  angelicum 
intellectum  transcendunt,  mysteriis  scilicet  Trinitatis,  Incar- 
nationis,  Redemptionis  et  Gratiae,  cujus  nomine  intelligitur 
quidquid  refertur  tum  ad  justificationem,  tum  ad  sanctifica- 
tionem  hominum,  tum  demum  ad  glorificationem  electorum  : 
porro  nulla  est  scientia,  ne  philosophia  quidem,  caeterarum 
scientiarum  facillime  princeps^  quae  tam  alta  et  sublimia  ex- 
pendat.  Ergo  ratione  objecti  caeteris  omnibus  scientiis  omnino 
praestat  theologia. 

2.  Ratione  certitudinis ;  nam  caeterae  scientiae  certitudinem 
habent  ex  lumine  rationis  humanae;  theologia  vero  certitudi- 
nem  habet  ex  lumine  divinae  scientiae  :  atqui  scientiae  divinae 
lumen  certiores  nos  efficit  quam  rationis  humanae  lumen 
splendidissimum;  multo  enimmajorem  implicat  contradictio- 
nem  Deum  falli  in  revelando,  aut  nos  falli  cum  Deo  revelanti 

assentimur,  quam  nos  decipi,  dum,  ratione  duce,  evidentissi- 
mis  principiis  vel  conclusionibus,  qu8eex  eis  eruuntur,  praes- 
taoius  assensum.  Ergo  caeteras  omnes  scientias,  quse  mere 
naturales  sunt,  theologia  certitudine  sua  superat.  Caeterum 
id  magis  patebit,  ex  dicendis  in  tractatu  de  Virtutibus  theolo- 
gicis,  ubi  de  certitudinejidei  (1). 

3.  Ratione  finis  :  theologiae  speculativae  finis  immediatus 
ipsa  est  fides  quae  mentes  supernaturali  luce  illuminat;  theo- 
logiae  vero  practica},  exercitium  virtutum  supernaturalium  : 
utraque  proinde  hominem  ad  beatitudinem  supernaturalem 
dirigit  et  conducit,  quae  finis  est  ejus  ultimus.  At  vero  caeteree 
scientiae,  cum  naturales  sint,  ad  finem  tantum  naturalem  ex 
se  ordinantur,  nec  igitur  supernaturali  beatitudine  assequen- 
dae  viam  muniunt,  nisi  forsan  per  modum  removentis  obicem 
aut  per  modum  instrumenti,  quo  elevato  efiicacius  utitur 
fides.  Ergo  caeterarum  scientiarum  finis  longe  inferior  est 
tlieoiogiae  fine,  a  quo  solo  efficaciam  sortitur  qua  homini  vere 
prodesse  possit. 

4.  Ratione  imperii,  quod  exercet  theologia  in  caeteras  scien- 
tias.  Ex  dictis  enim  constat  scientiarum  mundanarum  finem 
scientia3  theologicae  fini  subordinari  :  atqui  haec  subordinatio 
jus  et  imperium  theologiae  confert  in  cseteras  scientias;  quod 
quidem  sic  egregie  exponit  S.  Thomas  (In  lib.  sent.  prol., 
q.  1,  a.  1)  :  «  Ista  scientia  (theologia),  inquit,  imperat  omni- 
bus  scientiis  tanquam  principalis,...  (et)  utitur  in  obsequium 
sui  omnibus  aliis  scientiis  quasi  vassalis;  sicut  patet  in  omni- 
bus  artibus  ordinatis,  quarum  finis  unius  est  sub  fine  alterius, 
sicut  finis  pigmentariae  artis,  qui  est  confectio  medicinarum, 
ordinatur  ad  finem  medicinae,  qui  est  sanitas;  unde  medicus 
imperat  pigmentario  et  utitur  pigmentis  ab  ipso  factis  ad 
suum  finem.  Ita,  cum  finis  totius  philosopiee  sit  intra  finem 
theologise  et  ordinatus  ad  ipsum,  theologia  debet  omnibus 
aliis  scientiis  imperare  et  uti  his,  quae  in  eis  traduntur.  » 

Ilaque  quando  aliis  scientiis  utitur  theologia,  hoc  non  fit 
ex  quadam  necessitate,  ut  ab  illis  tanquam  a  superioribus 

(1)  Cfr.  S.  Thomas  (in  Boet.  de  Trin.  prooem.  q.  2,  a.  2). 

accipiat  principia  vel  momenta,  quibus  indiget,  sed,  pergit 
S.  Doctor  (1,  q.  1,  art.  6),  «  utitur  eis  tanquam  inferioribus 
et  ancillis,  sicut  architectonicae  utuntur  subministrantibus, 
ut  civilis  militari.  Et  hoc  quod  sic  utitur  eis,  non  est  propter 
defectum  vel  insufficientiam  ejus,  sed  propter  defectum  intel- 
lectus  nostri,  qui  ex  his,  quae  per  naturalem  rationem  co- 
gnoscuntur,  facilius  manuducitur  in  ea  quae  sunt  supra 
rationem.  » 

Nec  objiciatur  theologiam,  cum  principia  evidentia  non 
habeat,  ea  ab  alia  superiori  scientia  necessario  mutuari,  cui 
propterea  subalternatur  et  inferior  est.  Nam  sacrae  theologiae 
principia  ab  ipsa  Dei  scientia  necnon  et  Beatorum,  quae  dici- 
tur  matutina^  derivantur;  hsec  enim  sunt  articuli  (idei  a  Deo 
immediaterevelati;  «  perfidemautem,  ait  Angelicus(/oc.  cit.), 
inhseremus  ipsi  primce  veritati  propter  seipsam,  »  seu  iis  ipsis 
principiis,  quae  Deus  eminenter  in  sua  scientia  contemplatur 
et  Beati  lumine  glorise  elevati  clare  et  aperte  in  Verbo  intu- 
entur.  Porro,  nedum  exinde  deprimatur  theologiae  dignitas, 
multum  contra  augetur  et  accrescit^  cum  ex  principiis  omnino 
divinis  formalem  suam  accipiat  rationem,  nec  nisi,  ut  patet, 
debiiitati  intellectus  nostri  in  prsesenti  statu  tribuendum  sit 
quod  evidenter  ea  non  percipiamus;  quin  etiam  exinde  in- 
ferre  datur  nostram  in  statu  viae  theologiam  aliam  substantia- 
liternon  esse  ac  scientiam  Beatorum,  quae  vespertina  dicitur. 
Quemadmodum  enim  Beati  ex  principiis  lumine  gloriae  co- 
gnitisconclusiones  vi  luminisnaturalis  deducuntcircadivina 
mysteria,  eaque  cognoscunt  vel  per  species  a  Deo  infusas, 
vel  proprio  labore  in  via  comparatas,  ita  et  nos,  dum  pere- 
grinamur  a  Domino,  ex  principiis  lumine  fidei  cognitis  ratio- 
cinii  ope  ad  scientiam  rerum  divinarum  pervenimus;  totum 
igitur  illos  inter  et  nos  discrimen  provenit  ex  imperfectione 
praesentis  status,  qua  principia  in  se  evidentissima  propter 
sublimitatem  immediate  et  clare  apprehendere  prohibemur  : 
Sed,  cum  apparuerit  nobis  gloria  Dei,  evanescet  omnis  im- 
perfectio,  et  eadem  ipsa  theologia,  quam  multo  labore  in  via 
comparaverimus,  statum  suum  perfectum  et  connaturalem 
assequetur. 

16.  Coroiiaria.  Ex  praecedenti  thesi 

Inferendum  est  —  1.  nuUum  esse  praesertim  sacerdotibus 
studium  perfectius,  sublimius,  utilius  ac  jucundius  quam 
sacra  theologia,  nec  proinde  nimis  ei  curse  ac  laboris  unquam 
tribui  posse;  nam,  ut  ait  S.  Thomas  (1,  q.  1,  a.  6,  ad  1)  «  mi- 
nimum,  quod  potest  haberi  de  cognitione  rerum  altissima- 
rum,  desiderabiliusest  quain  certissima  cognitio  quae  habetur 
de  minimis  rebus,  »  atque  maximam  perfectionem  animse 
confert. 

17.  Inferendum  est  —  2.  caeteras  tamen  scientias  ecclesia- 
sticis  viris  excolendas  esse,  ut  theologiae  deserviant ;  nec  enim 
reginam  decet  sine  earum  nobilissimo  comitatu  incedere,  nec 
etiam  parum  prosunt  illa3  scientiae,  tum  ut  theologiam  coram 
hominibus  glorificent,  tum  ut  eam  analogiis  et  explicationi- 
bus  doctorum  aeque  ac  indoctorum  mentibus  accommodent, 
tum  ut  eam  a  derisionibus  et  ludibriis  incredulorum  vindi- 
cent.  Imprimis  vero  philosophia  theologiae  praeire  debet,  ut 
ei  notiones  illas  praebeat  quarum  ope  ratiocinando  conclu- 
siones  educit.  Unde  experientia  compertum  est  illos  praeser- 
tim  in  theologica  scientia  proficere,  qui  philosophicis  perfec- 
tius  imbuuntur  disciplinis.  Nec  immerito  etiam  cautum  est, 
ut  juniores  clerici  in  seminariis  et  universitatibus  scientiis 
naturalibus  operam  navare  assuescant.  Dum  vero  illas  addis- 
cunt,  praecipuas  semper  partes  theologiae  tribuant;  quippecui 
ut  reginae  et  caeterarum  fini  studium  quodque  aptandum  sit. 

18.  Inferendum  est  —  3.  sacram  theologiam  normam  su- 
premam  esse  ad  quam  exigi  debent  cujuscumque  scientiae 
conclusiones ;  ratio  est,  quia  spectata  in  suis  principiis  ac 
regulis,  theologia  infallibilis  est  et  certissima  omnium  scien- 
tiarum,  ac  proinde  principia  ejus,  si  res  ipsa  tulerit,  fidenter 
invocari  possunt  in  scientiis  inferioribus,  nec  judicio  theologiae 
cujusvis  alterius  scientiae  placita  unquam  anteponere  fas  est. 

19.  Inferendum  est  —  4.  theologiae  studium  eo  perfectiores 
animi  dispositiones  exigere,  quo  praestantior  est  haec  scientia 
uberioresque  fructus  nataestproducere;  divina  enim  sapien- 

tia  est,  quae,  nedum  malevolam,  sed  nec  etiam  disciplinae  ex- 
pertem  intrat  animam.  HcB  autem  sunt  dispositiones  qum 
theologiae  acquirendae  potissimum  praeparant  gratiasque  con- 
ciliarit :  —  Viva  fides ;  tanto  enim  quisque facilius  aliquid  profi- 
ciendo  cognoscit,  quanto  religiosius,  antequam  cognosceret, 
Deo  credit;  —  Fervens  oratio,  juxta  illud  S.  Jacobi  {Epist.  i, 
5)  :  «  Si  quis  vestrum  indiget  sapientia,  postulet  a  Deo  qui 
»  dat  omnibus  affluenter;  »  —  Humilitas;  Deus  enim,  qui 
generatim  humilibus  dat  gratiam,  mysteria  divinae  suee  sa- 
pientise  nominatim  abscondit  a  sapientibus  et  superbis,  eaque 
parvulis,  id  est,  humilibus,  revelat;  — Puritas  cordis,  secun- 
dum  illa  Christi  verba  (Matth.,  v,  8)  :  «  Beati  mundo  corde^ 
))  quoniam  ipsi  Deum  videbunt;  )>  hanc  cordis  puri  necessita- 
tem  praesertim  extoUuntSS.  Patres,  necinepta  illustrant  ana- 
logia,  oculi  scilicet  corporei,  qui  vel  parum  pulvere  inquina- 
tus  clare  videre  nequit(Hurter,Comp.  theol  dog,,t  l,p.4,5). 

IV.    TOTIUS   THEOLOGI^   CONSPECTUS   GENERALIS   SEU   OPERIS 

PARTITIO. 

20.  Veteres  theologi,  S.  Thomae  vestigiis  inhaerentes,  totam 
rem  theologicam  in  triplicem  partem  communiter  dividebant: 
primam  scilicet  de  Deo,  quatenus  est  causa  creaturarum  et 
earum  vitae  sive  naturalis  sive  supernaturalis  principium  : 
secundam,  de  motu  et  reditu  creaturarum  ad  Deum ;  tertiam, 
de  Christo  qui  via  et  veritas  est  per  quam  creaturae  ad  Deum 
redeunt. 

Cum  vero  recentiores  theologi  hodie  usurpent  divisionem 
theologiae  quam  supra  indicavimus,  in  dogmaticam  et  mora- 
lem,  eam  et  nos  adoptandam  ducimus,  ut  usui  in  seminariis 
nostris  recepto  conformes  pluribus  proficiamus.  Caeterum  haec 
theologiae  partitio  non  parum  sapienti  rerum  distributione 
commendatur,  prout  ex  sequente  schemate  coliigere  est. 

21.  I.  Theologia  dogmatica  singula,  utfert  nomen,  explanat 
dogmata.  Cum  vero  ad  ea  stabilienda,  praeambula  quaedam  ac 
generales  demonstrentur  veritates  necesse  sit,  quae  sunt  velut j 

basis  et  fundamentum  caeterarum  acmotiva  credibilitatis  sup- 
peditant,  theologiam  dogmaticam  iterum  partiendam  esse 
duximus  in  generalem  et  specialem. 

Jam  vero  theologia  dogmatica  generalis,  sive  fundamentalis, 
sic  dicta  quia  circa  revelationem  generatim  consideratam 
versatur  et  fundamenta  seu  principia  theologiae  specialis 
statuit,  tres  complectitur  tractatus,  nempe  :  de  vera  Reli- 
gione,  de  vera  Christi  Ecclesia  et  deLocis  theologicis.  —  Primus 
totus  in  eo  est,  ut  demonstretur  factum  revelationis,  praeser- 
tim  christianae,  adeoque  refellantur  increduli,  rationalistae, 
Judaei  et  quotquot  revelationi  christianae  adversantur.  —  Se- 
cundus  tractatus  ideo  de  vera  Christi  Ecclesia  inscribitur,  quia 
cum  Christus  revelationissua^depositum  cujusquelibituinon 
permiserit,  sed  societatem  perfectam  instituerit  quam  ipse 
Ecclesiam  appellavit,  eamque  tum  potestate,  tum  praerogativis 
divinisque  charismatibus  donaverit,  ut  revelatas  de  fide  et 
moribus  veritates  conservaret,  tueretur  ac  propagaret,  operse 
pretium  est  de  illa  Ecclesia  disserere  atque  invicte  demons- 
trare  quibus  characteribus  insigniatur,  quantaque  polleat 
auctoritate,  quomodove  eam  exerceat.  —  Manifestata  autem 
vera  Chri.sti  Ecclesia,  nec  non  comprobato  supremo  ejus  ac 
infallibili  magisterio,  quod  exercetur  tum  per  Romanum  Pon- 
tificem  ex  cathedra  loquentem,  tum  per  corpus  pastorum  ei 
tanquam  capiti  junctorum,  dicendum  superest  ex  quonam 
armamentario,  seu  potius  quibusnam  e  fontibus  haurienda 
sint  ac  depromenda  argumenta,  quibus  dogmata  singula  non 
tantum  auctoritative,  sed  et  scientifice  seu  theologice  demons- 
trentur.  Tertius  igitur  subsequatur  Tractatus  necesse  est,  nec 
immerito  dicitur  de  Locis  theologicis. 

Theologia  dogmatica  specialis,  quse,  ut  diximus,  singula 
explanat  dogmata,  sequenti  distribuitur  ordine.  Primo  loco 
expenduntur  veritates,  quse  ad  Deum  in  se  spectatum  refe- 
runtur;  deinde  quae  Deum  in  suis  ad  extra  relationibus  respi- 
ciunt.  Porro  Deus  in  se  spectatus  essentia  unus  est,  trinus 
vero  personis;  hinc  tractatus  de  Deo  uno  et  trino;  sed  ob 
exiguos  operis  hujus  limites,  quae  de  Deo  uno  dicenda  essent, 
sufficienter  in  philosophia  dicta  esse  supponimus. 

In  suis  ad  extra  relationibus  consideratus,  Deus  nobis  ap- 
paret  —  vel  creans  naturas  intellectuales,  angelos  scilicet  et 
homines,  easque  elevans  in  sui  consortium,  et  tunc  habetur 
Tractatus  de  Deo  creatore  et  elevante;  —  vel  lapsum  hominem 
reparans  per  Redemptorem  Christum,  Verbum  Dei  Incarna- 
tum,  et  tunc  datur  tractatus  de  Deo  Redemptore;  —  vel  homi 
nem  reparatum  sanctificans  per  gratiam  a  Christo  prome- 
ritam,  et  ideo  subsequitur  Tractatus  de  Deo  sanctificatore ;  — 
vel  denique  media  sanctificationis  largiens  hominibus,  ut  gra- 
tiam  uberius  ac  efflcacius  obtineant,  et  exinde  enascuntur 
plures  Tractatus,  de  Sacramentis  nempe  in  genere,  et  in  spe- 
cie,  de  Baptismo,  Confirmatione,  de  Eucharistia^  dePcenitentia^ 
de  Extrema-Unctione^  de  Ordine  et  de  Matrimonio.  Singula 
autem  sacramenta  in  singulis  tractatibus  expenduntur  propter 
abundantiam  materise;  et  vero,  cum  Deus  hominibus  gratiam 
conferre  noluerit  sine  eorum  concursu  et  dispositionibus, 
ea,  quae  in  sacramentis  de  homine  cooperante  dicenda  sunt, 
etsi  ad  theologiam  moralem  suapte  natura  pertineant,  ad 
theologiam  dogmaticam  propter  quaestionum  nexum  ac  me- 
morise  facilitatem  revocavimus. 

22.  —  II.  Nec  alium  processum  in  pertractanda  theologia 
morali  instituimus;  eam  siquidem  dividimus  in  duplicem 
partem,  unam  de  theologia  morali  generali,  alteram  de  theo- 
logia  morali  speciali. 

Prior  tota  versatur  circa  conditiones  generales  moralitatis 
actuum  quibus  homo  ad  finem  suum  ultimum  recte  vel  inor- 
dinate  se  habet,et  quatuor  tractatus  complectitur.  Nam  prima 
moralitatis  conditio  desumitur  ex  parte  actus  ipsius  quatenus 
humanus  est,  et  in  eo  consistit  quod  actus  ille  rationis  et 
conscientiae  dictamini  conveniat  aut  repugnet.  Hinc  tractatus 
de  Actibus  humanis  et  de  Conscientia.  Secunda  moralitatis 
conditio  ex  lege  accipitur,  quae  regula  est  externa  actuum 
humanorum ;  hinc  tractatus  de  Legibus.  —  Cum  vero  actus 
humanus  possit  esse  vel  dissentaneus  vel  conformis  legi,  duo 
ad  complendam  materiam  necessarii  sunt  tractatus,  nempe  : 
de  Peccatis  seu  actibus  legi  dissentaneis,  et  de  Virtutibus  quaa 

habitus  sunt  quibus  homo  ad  recte  juxta  legem  vivendum  dis- 
ponitur  et  adjuvatur. 

Altera  pars,  seu  theologia  moralis  specialis,  explanat  leges 
peculiares,  quse  actus  humanos  regunt.  Porro  leges  ilte  sunt 
vel  ipsius  Dei  praecepta  seu  Decalogus,  vel  Ecclesise  pra^cepta 
quae  omnes  christianos  obligant.  Tractatu  igitur  duplici,  uno 
de  Prceceptis  divinis  seu  de  Decalogo,  altero  de  Prceceptis  Eccle- 
sice,  tota  theologia  moralis  posset  absolvi:  sed,  cum  quatuor 
Dei  prsecepta,  quintum  scilicet,  septimum,  octavum  et  deci- 
mum,  quse  ad  virtutem  justitiae  spectant,  abundantiorem  at- 
que  implexam  materiam  pra^beant,  ea  seorsim  in  duplici  ite- 
rum  tractatu  expendimus,  quorum  unus  de  Justitia,  alter  de 
Contractibus  inscribitur.  His  autem,  si  alter  addatur  tractatus 
de  Variorum  statuum  obligationibus ,  tota  moralis  theologia 
explanata  fuerit. 

CONSTITUTIO  DOGMATICA 
DE      FIDE      GATHOLIGA 

EDITA  IN    SESSIONE  TERTIA 

Sacrosanctl  OScumenici  Goncilii  Vaticani. 


Dei  Filius  et  generis  humani  Redemptor  Dominus  Noster 
Jesus  Ghristus,  ad  Patrem  coelestem  rediturus,  cum  Ecclesia 
sua  in  terris  militante,  omnibus  diebus  usque  ad  consumma- 
tionem  saeculi  futurum  se  esse  promisit.  Quare  dilectse  Sponsae 
prsesto  esse,  adsistere  docenti,  operanti  benedicere,  pericli- 
tanti  opem  ferre  nullo  unquam  tempore  destitit.  Haec  vero 
salutaris  ejus  providentia,  cum  ex  aliis  beneficiis  innumeris 
continenter  apparuit,  tum  iis  manifestissime  comperta  est 
fructibus,  qui  orbi  christiano  e  conciliis  oecumenicis  ac  nomi- 
natim  e  Tridentino,  iniquis  licet  temporibus  celebrato,  am- 
plissimi  provenerunt.  Hinc  enim  sanctissima  religionis  dog- 
mata  pressius  definita  uberiusque  exposita,  errores  damnati 
atque  cohibiti;  hinc  ecclesiastica  disciplina  restituta  firmius- 
que  sancita,  promotum  in  Clero  scientiae  et  pietatis  studium, 
parata  adolescentibus  ad  sacram  militiam  educandis  coUegia, 
christiani  denique  populi  mores  et  accurratiore  fidelium  eru- 
ditione  et  frequentiore  sacramentorum  usu  instaurati.  Hinc 
praeterea  arctior  membrorum  cum  visibili  capite  communio, 
universaque  corpori  Christi  mystico  additus  vigor;  hinc  reli- 

giosae  multiplicatae  familiae,  aliaque  christianae  pietatis  insti- 
tuta ;  hinc  ille  etiam  assiduus  et  usque  ad  sanguinis  effusionem 
constans  ardor  in  Christi  regno  late  per  orbem  propagando. 

Verumtamen  haec  aliaque  insignia  emolumenta,  quae  per 
ultimam  maxime  oecumenicam  Synodum  divina  clementia 
Ecclesia3  largita  est,  dum  grato,  quo  par  est,  animo  recoli- 
mus,  acerbum  compescere  haud  possumus  dolorem  ob  mala 
gravissima,  inde  potissimum  orta,  quod  ejusdem  sacrosanctse 
Synodi,  apud  permultos^  vel  auctoritas  contempta,  vel  sapien- 
tissima  neglecta  fuere  decreta. 

Nemo  enim  ignorat  haereses,  quas  Tridentini  Patres  pros- 
cripserunt,  dum,  rejecto  divinae  Ecclesiae  magisterio,  res  ad 
religionem  spectantes  privati  cujusvis  judicio  permitterentur, 
in  sectas  paulatim  dissolutas  esse  multiplices,  quibus  inter  se 
dissentientibus  et  concertantibus,  omnis  tandem  in  Christum 
fldes  apud  non  paucos  labefactata  est.  Itaque  ipsa  sacra  Biblia, 
quae  antea  christianae  doctrinae  unicus  fons  et  judex  assere- 
bantur,  jam  non  pro  divinis  haberi,  imo  mythicis  commentis 
accenseri  coeperunt. 

Tum  nata  est  et  late  nimis  per  orbem  vagata  illa  rationa- 
lismi  seu  naturalismi  doctrina,  quse  religioni  christianae 
utpote  supernaturali  instituto,  per  omnia  adversans,  summo 
studio  molitur,  ut  Christo,  qui  solus  Dominus  et  Salvator 
noster  est,a  mentibus  humanis,  a  vita  et  moribus  populorum 
excluso,  merse  quod  vocant  rationis  vel  naturae  regnum  sta- 
biliatur.  Relicta  autem  projectaque  christiana  religione,  ne- 
gato  vero  Deo  et  Christo  ejus,  prolapsa  tandem  est  multorum 
mens  in  pantheismi,  materialismi,  atlieismi  barathrum,  ut 
jam  ipsam  naturalem  naturam^  omnemque  justi  rectique  nor- 
mam  negantes,  ima  humanae  societatis  fundamenta  diruere 
connitantur. 

Hac  porro  impietate  circumquaque  grassante,  infeiiciter 
contigit,  ut  plures  etiam  e  catholicae  Ecclesiae  filiis  a  via  verse 
pietatis  aberrarent,  in  iisque,  diminutis  paulatim  veritatibus, 
sensus  catholicus  attenuaretur.  Variis  enim  ac  peregrinis  doc- 
trinis  abducti,  naturam  et  gratiam,  scientiam  humanam  et 
fidem  divinam,  perperam  commiscentes,  genuinum  sensum 

dogmatum,  quem  tenet  ac  docet  sancta  Mater  Ecclesia,  depra 
vare,  integritatemque  et  sinceritatem  fidei  in  periculum  addu 
cere  comperiuntur. 

Quibus  omnibus  perspectis,  fieri  qui  potest,  ut  non  commo- 
veantur  intima  Ecclesia^  visceral  Quemadmodum  enim  Deus 
vult  omnes  homines  saivos  fieri,  et  ad  agnitionem  verilatis 
venire;  quemadmodum  Cliristus  venit,  ut  salvum  faceret, 
quod  perierat,  et  filios  Dei,  qui  erant  dispersi,  congregaret  in 
unum  :  ita  Ecclesia,  a  Deo  populorum  mater  et  magistra 
constituta,  omnibus  debitricem  se  novit,  ac  lapsos  erigere, 
labentes  sustinere,  revertentes  amplecti,  confirmare  bonos  et 
ad  meliora  provehere,  parata  semper  et  intenta  est.  Quaprop- 
ter  nullo  tempore  a  Dei  veritate,  quae  sanat  omnia,  testanda 
et  praedicanda  quiescere  potest,  sibi  dictum  esse  non  igno- 
rans  :  «  Spiritus  meus,  qui  est  in  te,et  verba  mea,  quae  posui 
»  in  ore  tuo,  non  recedent  de  ore  tuo,  amodo  et  usque  in  sem- 
»  piternum  (1).  » 

Nos  itaque,  inhaerentes  Praedecessorum  Nostrorum  vesti- 
giis,  pro  supremo  Nostro  Apostolico  munere  veritatem  catho- 
licam  docere  ac  tueri,  perversasque  doctrinas  reprobare  nun- 
quam  intermisimus.  Nunc  autem  sedentibus  Nobiscum  et 
judicantibus  universi  orbis  Episcopis,  in  hanc  oecumenicam 
Synodum,  auctoritate  Nostra,  in  Spiritu  Sancto  congregatis, 
innixi  Dei  verbo  scripto  et  tradito,  prout  ab  Ecclesia  catholica 
sancte  custoditum  et  genuine  expositum  accepimus,  ex  hac 
Petri  Cathedra  in  conspectu  omnium,  saiutarem  Christi  doc- 
trinam  proliteri  et  declarare  constituimus^  adversis  erroribus 
potestate  nobis  a  Deo  tradita  proscriptis  atque  damnatis. 

Caput  I.  De  Deo,  reptim  omnium  creatore. 

Sancta  Catholica  Apostolica  Romana  Ecclesia  credit  et  con- 
fitetur,  unum  esse  Deum  verum  et  vivum,  Creatorem  ac  Do- 
minum  coeli  et  terree,  omnipotentem,  aeternum,  immensum, 
incomprehensibilem,  intellectu  ac  voluntate  omnique  perfec- 
tione  infinitum;  qui  cum  sit  una,  singularis,  simplex  omnino 

(1)  Is.,  LIX,  21. 

et  incommutabilis  substantia  spiritualis,  praedicandus  est,  re 
et  essentia  a  mundo  distinctus,  in  se  et  ex  se  beatissimus,  et 
super  omnia,  quae  praeter  ipsum  sunt  et  concipi  possunt,  inef- 
fabiliter  excelsus. 

Hic  solus  verus  Deus  bonitate  sua  et  omnipotenti  virtute, 
non  ad  augendam  suam  beatitudinem,  nec  ad  adquirendam, 
sed  ad  manifestandam  perfectionem  suam  per  bona,  quae  crea- 
turis  impertitur,  liberrimo  consilio,  simul  ab  initio  temporis, 
utramque  de  nihilo  condidit  creaturam,  spiritualem  et  corpo- 
ralem,  angelicam  videlicet  et  mundanam,  ac  deinde  huma- 
nam  quasi  communem  ex  spiritu  et  corpore  constitutam  (1). 

Universa  vero,  qua3  condidit,  Deus  providentia  sua  tuetur 
atque  gubernat,  attingens  a  fine  usque  ad  finem  fortiter,  et 
disponens  omnia  suaviter  (2).  Omnia  enim  nuda  et  aperta 
sunt  oculis  ejus  (3),  ea  etiam  qnx  libera  creaturarum  actione 
futura  sunt. 

Caput  II.  De  revelatione. 

Eadem  Sancta  Mater  Ecclesia  tenet  et  docet  Deum,  rerum 
omnium  principium  et  finem,  naturali  humanae  rationis  lu- 
mine,  e  rebus  creatis  certo  cognosci  posse;  invisibilia  enim 
ipsius,  a  creatura  mundi,  per  ea  quae  facta  sunt,  intellecta, 
conspiciuntur  :  attamen  placuisse  ejus  sapientiae,  et  bonitati, 
alia,  eaque  supernaturali  via  se  ipsum  ac  aeterna  voluntatis 
suae  decreta  humano  generi  revelare ,  dicente  Apostolo  : 
«  Multifariam  multisque  modis,  olim  Deus  loquens  patribus 
))  in  Prophetis,  novissime,  diebus  istis,  locutus  est  nobis  in 
»  Filio  (4).  )) 

Huic  divinae  revelationi  tribuendum  quidem  est,  ut  ea, 
quae,  in  rebus  divinis,  humanae  rationi  per  se  impervia  non 
sunt^  in  praesenti  quoque  generis  humani  conditione  ab  om- 
nibus  expedite,  firma  certitudine,  et  nullo  admixto  errore, 
cognosci  possint.  Non  hac  tamen  de  causa  revelatio  absolute 

(l^  Conc.  Later.  iv,  c.  1,  Firmiter, 

(2)  Sap.,  VIII,  1. 

(3)  Hebr.,  iv,  13. 

(4)  Hebr.,  i,  1-2. 

necessaria  dicenda  est,  sed  quia  Deus  ex  infinita  bonitate  sua 
ordinavit  hominem  ad  finem  supernaluralem,  ad  participanda 
scilicet  bona  divina,  quae  humanae  mentis  intelligentiam  om- 
nino  superant;  siquidem  «  oculus  non  vidit,  nec  auris  audivit, 
))  nec  in  cor  hominis  ascendit,  quae  prseparavit  Deus  iis  qui 
))  diligunt  illum  (1).  » 

Ha3C  porro  supernaturalis  revelatio,  secundum  universalis 
Ecclesiae  fidem,  a  sancla  Tridentina  Synodo  declaratam,  con- 
tinetur  in  libris  scriptis,  et  sine  scripto  traditionibus,  quJB 
ipsius  Christi  ore  ab  Apostolis  acceptae,  aut  ab  ipsis  Apostolis, 
Spiritu  Sancto  dictante,  quasi  per  manus  traditae,  ad  nos  us- 
que  pervenerunt  (2).  Qui  quidem  veteris  et  novi  Testamenti 
libri  integri  cum  omnibus  suis  partibus,  prout  in  ejusdem 
Concilii  decreto  recensentur,  et  in  veteri  vulgata  Latina  edi- 
tione  habentur,  pro  sacris  et  canonicis  suscipiendi  sunt.  Eos 
vero  Ecclesia  pro  sacris  et  canonicis  habet,  non  ideo  quod  sola 
humana  industria  concinnati,  sua  deinde  auctoritate  sint  ap- 
probati,  nec  ideo  dumtaxat,  quod  revelationem  sine  errore 
contineant,  sed  propterea  quod,  Spiritu  Sancto  inspirante 
conscripti,  Deum  habent  auctorem,  atque  ut  tales  ipsi  Eccle- 
siae  traditi  sunt. 

Quoniam  vero,  quae  sancta  Tridentina  Synodus  de  interpre- 
tatione  divina^  Scripturae  ad  coercenda  petulantia  ingenia  sa- 
lubriter  decrevit,  a  quibusdam  hominibusprave  exponuntur, 
Nos,  idem  decretum  renovantes,  hanc  illius  mentem  esse 
declaramus,  ut  in  rebus  fidei  et  morum,  ad  aedificationem  doc- 
trinae  christianse  pertinentium,  is  pro  vero  sensu  Sacrae  Scrip- 
turae  habendus  sit,  quem  tenuit  ac  tenet  Sancta  Mater  Eccle- 
sia,  cujus  est  judicare  de  vero  sensu  et  interpretatione  Scrip- 
truarum  sanctarum;  atque  ideo  nemini  licere  contra  hunc 
sensum,  aut  etiam  contra  unanimem  consensum  Patrum,  ip- 
sam  Scripturam  Sacram  interpretari. 

Gaput  m.  De  fide. 
Quum  homo  a  Deo  tanquam  Creatore  et  Domino  suo  totus 

(1)  I  Cor.,  II,  9. 

(2)  Conc.  Trid.,  sess.  iv,  decr.  de  Can.  scripf. 

dependeat,  et  ratio  creata  increata}  veritati  penitus  subjecta 
sit,  plenum  revelanti  Deo  intellectus  et  voluntatis  obsequium 
fide  praestare  tenemur.  Hanc  vero  fldem,  quaehumanaesalutis 
initium  est,  Ecclesia  catholica  profltetur  virtutem  esse  super- 
naturalem,  qua,  Dei  aspiranteetadjuvante  gratia,  ab  eo  reve- 
lata  vera  esse  credimus,  non  propter  intrinsecam  rerum  ve- 
ritatem  naturali  rationis  lumine  perspectam,  sed  propter 
auctoritatem  ipsius  Dei  revelantis,  qui  nec  falli  nec  fallere 
potest.  Est  enim  fldes,  testante  Apostolo,  sperandarum  subs- 
tantia  rerum,  argumentum  non  apparentium(l). 

Ut  nihilominus  fldei  nostrae  obsequium  rationi  consenta- 
neum  esset,  voluit  Deus  cum  internis  Spiritus  Sancti  auxiliis 
externa  jungi  revelationis  suae  argumenta,  facta  scilicet  di- 
vina,  atque  imprimis  miracula  et  prophetias,  quae  cum  Dei 
omnipotentiam  et  infinitam  scientiam  luculenter  commons- 
trent,  divinae  revelationis  signa  sunt  certissima  et  omnium 
intelligentise  accommodata.  Quare  tum  Moyses  et  Prophetae, 
tum  ipse  maxime  Christus  Dominus  multa  et  manifestissima 
miracula  et  prophetias  ediderunt;  et  de  Apostolis  legimus  : 
«  II li  autem  profecti  praedicaverunt  ubique,  Domino  coope- 
))  rante  et  sefmonem  confirmante  sequentibus  signis  (2). »  Et 
rursum  scriptum  est  :  «  Habemus  firmiorem  propheticum  ser- 
»  monem,  cui  bene  facitis  attendentes  quasi  lucernse  lucenti 
))  in  caliginoso  loco  (3).  » 

Licet  autem  fidei  assensus  nequaquam  sit  motus  animi  ca3- 
cus  :  nemo  tamen  evangelicae  pra^dicationi  consentire  potest, 
sicut  oportetad  salutem  consequendam,  absque  illuminatione 
et  inspiratione  Spiritus  Sancti,  qui  dat  omnibus  suavitatem  in 
consentiendo  et  credendo  veritati  (4).  Quare  fides  ipsa  in  se, 
etiamsi  per  caritatem  non  operetur,  donum  Dei  est,  et  actus 
ejus  est  opus  ad  salutem  pertinens,  quo  homo  liberam  praestat 
ipsi  Deo  obedientiam,  gratia}  ejus,  cui  resistere  posset,  con- 
sentiendo  et  cooperando. 

(1)  Hebr.,  XI,  1. 

(2)  Marc,  xvi,  20. 

(3)  //  Petr.,  I,  19. 
4)  Conc.  Araus.,  ii,  can.  7. 

Porro  fide  divina  et  catholica  ea  omnia  credenda  sunt,  quae 
in  verbo  Dei  scripto  vel  tradito  continentur,  et  ab  Ecclesia 
sive  solemni  judicio,  sive  ordinario  et  universali  magisterio, 
tanquam  divinitus  revelata  credenda  proponuntur. 

Quoniam  vero  sine  fide  impossibile  est  placere  Deo,  et  ad 
filiorum  ejus  consortium  pervenire;  ideo  nemini  unquam  sine 
illa  contigit  justificatio,  nec  ullus,  nisi  in  ea  perseveraverit 
usque  in  finem,  vilam  aeternam  assequetur.  Ut  autem  officio 
veram  fidem  amplectendi,  in  eaque  constanter  perseverandi 
satisfacere  possemus,  Deus  per  Filium  suum  unigenitum  Ec- 
clesiam  instituit,  suaeque  institutionis  manifestis  notis  ins- 
truxit,  ut  ea  tanquam  custos  et  magistra  verbi  revelati,  ab 
omnibus  posset  agnosci.  Ad  solam  enim  catliolicam  Ecclesiam 
ea  pertinent  omnia,  quae  ad  evidentem  fidei  christiana)  credi- 
bilitatem  tam  muita  et  tam  mira  divinitus  sunt  disposita.  Quin 
etiam  Ecclesia  per  se  ipsam,  ob  suam  nempe  admirabilem  pro- 
pagationem,  eximiam  sanctitatem  etinexhaustam  in  omnibus 
bonis  foecunditatem,  ob  catholicam  unitatem  invictamque  sta- 
bilitatem,  magnum  quoddam  et  perpetuum  est  motivum  cre- 
dibililatis,  et  divinae  suae  legationis  testimonium  irrefraga- 
bile. 

Quo  fit,  ut  ipsa  veluti  signum  levatum  in  nationes  (1),  et  ad 
se  invitet  eos  qui  nondum  crediderunt,  etfilios  suos  certiores 
faciat,  firmissimo  niti  fundamento  fidem,  quam  profitentur. 
Cui  quidem  testimonio  efficax  subsidium  accedit  ex  superna 
virtute.  Etenim  benignissimusDominuseterrantes  gratiasua 
excitat  atque  adjuvat,  ut  ad  agnitionem  veritatis  venire  pos- 
sint;  et  eos,  quos  de  tenebris  transtulit  in  admirabile  lumen 
suum,  in  hoc  eodem  lumine  ut  perseverent,  gratia  sua  con- 
firmat,  non  deserens  nisi  deseratur.  Quocirca  minime  par  est 
conditio  eorum,  qui  per  coeleste  fidei  donum  catholicae  veri- 
tati  adhseserunt,  atque  eorum,  qui  ducti  opinionibus  huma- 
nis,  falsam  religionem  sectantur;  illi  enim,  qui  fidem  sub  Ec- 
clesiae  magisterio  susceperunt,  nullam  unquam  habere  possunt 
justam  causam  mutandi  aut  in  dubium  fidem  eamdem  revo- 

(1)  Is.y  XI,  12, 

candi.  Quse  cum  ita  sint,  gratias  agentes  Deo  Patri,  qui  dignos 
nos  fecit  in  partem  sortis  sanctorum  in  lumine,  tantam  ne 
negligamus  salutem,  sed  aspicientes  in  auctorem  fidei  et  con- 
summatorem  Jesum,  teneamus  spei  nostrae  confessionem  in- 
declinabilem. 

Caput  IV.  De  fide  et  ratione. 

Hoc  quoque  perpetuus  Ecclesiae  Catholicse  consensus  tenuit 
et  tenet,  duplicem  esse  ordinem  cognitionis  non  solum  prin- 
cipio,  sed  objecto  etiam  distinctum  :  principio  quidem,  quia 
in  altero  naturali  ratione^  in  altero  fide  divina  cognoscimus; 
objecto  autem,  quia  praeter  ea,  ad  quse  naturalis  ratio  pertin- 
gere  potest,  credenda  nobis  proponuntur  mysteria,  in  Deo 
abscondita,  quae,  nisi  revelata  divinitus,  innotescere  non  pos- 
sunt.  Quocirca  Apostolus,  qui  a  gentibus  Deum  per  ea,  quae 
facta  sunt,  cognitum  esse  testatur,  disserens  tamen  de  gratia 
et  veritate,  quce  per  Jesum  Cliristum  facta  est  (1)  pronuntiat : 
«  Loquimur  Dei  sapientiam  in  mysterio,  quce.  abscondita  est, 
quam  pra^destinavit  Deus  ante  saecula  in  gloriam  nostram, 
quam  nemo  principum  hujus  saeculi  cognovit  :  nobis  autem 
revelavit  Deus  per  Spiritum  suum  :  Spiritus  enim  omnia  scru 
tatur,  etiam  profunda  Dei  (^i).  »  Et  ipse  Unigenitus  confitetur 
Patri,  quia  abscondit  «  haec  a  sapientibus  et  prudentibus,  et 
revelavit  ea  parvulis  (3).  » 

Ac  ratio  quidem,  fide  illustrata,  cum  sedulo,  pie  et  sobrie 
quaerit,  aliquam^  Deo  dante,  mysteriorum  intelligentiameam- 
que  fructuosissimam  assequitur,  tum  ex  eorum,  quae  natura- 
liter  cognoscit,  analogia,  tum  e  mysteriorum  ipsorum  nexu, 
inter  se  et  cum  fine  hominis  ultimo;  nunquam  lamen  idonea 
redditur  ad  ea  perspicienda  instar  veritatum,  quae  proprium 
ipsius  objectum  constituunt.  Divina  enim  mysteria  suapte  na- 
tura  intellectum  creatum  sic  excedunt,  ut  etiam  revelatione 
tradita  et  fide  suscepta,  ipsius  tamen  fidei  velamine  contecta 
et  quadam  quasi  caligine  obvoluta  maneant.  quamdiu  in  hac 

(1)  Joon,^  I,  17. 

(2)  I  Cor.,  II,  7-9. 

(3)  Matth.,  XI,  25. 

mortali  vita  peregrinamur  a  Domino  :  «  Per  fidem  enim  am- 
bulamus,  et  non  per  speciem  (1).  » 

Verum  etsi  fides  sit  supra  rationem,  nulla  tamen  unquam 
inter  fidem  et  rationem  vera  dissensio  esse  potest :  cum  idem 
Deus,  qui  mysteria  revelat  et  fidem  infundit,  animo  humano 
rationis  lumen  indiderit;  Deus  autem  negare  seipsum  non 
possit,  nec  verum  vero  unquam  contradicere.  Inanis  autem 
hujus  contradictionis  species  inde  potissimum  oritur,  quod 
vel  fidei  dogmata  ad  mentem  Ecclesiae  intellecta  et  exposita 
non  fuerint,  vel  opinionum  commenta  pro  rationis  effatis  ha- 
beantur.  Omnem  igitur  assertionem,  veritati  illuminata)  lidei 
contrariam,  omnino  falsam  esse  definimus  (2).  Porro  Ecclesia, 
quae,  una  cum  apostolico  munere  docendi,  mandatum  accepit 
fidei  depositum  custodiendi,  jus  etiam  et  officium  divinitus 
habet  falsi  nominis  scientiam  proscribendi,  ne  quis  decipiatur 
per  philosophiam,  etinanem  fallaciam  (3).  Quapropter  omnes 
christiani  fideles  hujusmodi  opiniones,  quae  fidei  doctrinee 
contrarise  esse  cognoscuntur,  maxime  si  ab  Ecclesia  reprobatse 
fuerint^  non  solum  prohibentur  tanquam  legitimas  scientise 
conclusiones  defendere,  sed  pro  erroribus  potius,  qui  fallacem 
veritatis  speciem  prse  se  ferant,  habere  tenentur  omnino. 

Neque  solum  fides  et  ratio  inter  se  dissidere  nunquam  pos- 
sunt,  sed  opem  quoque  sibi  mutuam  ferunt,  cum  recta  ratio 
fidei  fundamenta  demonstret,  ejusque  lumine  illustrata  rerum 
divinarum  scientiam  excolat;  fides  vero  rationem  ab  errori- 
bus  liberet  ac  tueatur,  eamque  multiplici  cognitione  instruat. 
Quapropter  tantum  abest,  ut  Ecclesia  humanarum  artium  et 
disciplinarum  culturse  obsistat,  ut  hanc  multis  modis  juvet 
atque  promoveat.  Non  enim  commoda  ab  iis  ad  hominum  vi- 
tam  dimanantia  aut  ignorat  aut  despicit;  fatetur  imo,  eas, 
quemadmodum  a  Deo,  scientiarum  Domino,  profectae  sunt, 
ita  si  rite  pertractentur,  ad  Deum,  juvante  ejus  gratia,  perdu- 
cere.  Nec  sane  ipsa  vetat,  ne  hujusmodi  disciplinae  in  suo 
quaeque  ambitu  propriis  utantur  principiis  et  propria  me- 

(1)  l\  Cor.,  V,  7. 

(2)  Conc.  Lat.  V.  BuUa  Apostolici  Regiminis. 

(3)  ColQS.,  II,  8, 


CONSTITUTIO   DOGMATIGA.  31 

thodo;  sed  justam  hanclibertatemagnoscens,  id  sedulo  cavet, 
ne  divinse  doctrinae  repugnando  errores  in  se  suscipiant,  aut 
fines  proprios  transgressae,  ea  quse  sunt  fidei,  occupent  et  per- 
turbent. 

Neque  enim  fidei  doctrina,  quam  Deus  revelavit,  velut  phi- 
losophicum  inventum  proposita  est,  humanis  ingeniis  perfi- 
cienda,  sed  tanquam  divinum  depositum,  Christi  Sponsae  tra- 
dita,  fideliler  custodienda  et  infallibiliter  declaranda.  Hinc 
sacrorum  quoque  dogmatum  is  sensus  perpetuo  est  retinen- 
dus,  quem  semel  declaravit  sancta  Mater  Ecclesia,  nec  unquam 
ab  eo  sensu,  altioris  intelligentiae  specie  et  nomine,  receden- 
dum.  Grescat  igitur  et  multum  vehementerque  proficiat,  tain 
singulorum,  quam  omnium,  tam  unius  hominis,  quam  totius 
Ecclesise,  a^tatum  ac  Stcculorum  gradibus,  intelligentia,  scien- 
tia,  sapientia:  sed  in  suo  dumtaxat  genere,  in  eodem  scilicet 
dogmate,  eodem  sensu,  eademque  sententia  (1). 

GANONES. 
I.  De  Deo,  rerum  omnium  Creatore, 

1.  Si  quis  unum  verum  Deum  visibilium  et  invisibilium 
Creatorem  et  Dominum  negaverit;  anathema  sit. 

2.  Si  quis  pra^ter  materiam  nihil  esse  affirmare  non  eru- 
buerit;  anathema  sit. 

3.  Si  quis  dixerit,  unam  eamdemqueesse  Dei  et  rerum  om- 
nium  substantiam  vel  essentiam;  anathema  sit. 

4.  Si  quis  dixerit,  res  finitas,  tum  corporeas  tum  spiritua- 
les,  aut  saltem  spirituales,  e  divina  substantia  emanasse; 

Aut  divinam  essentiam  sui  manifestatione  vel  evolutione 
fieri  omnia; 

Aut  denique  Deum  esse  ens  universale  seu  indefinitum, 
quod  sese  determinando  constituat  rerum  universitatem  in 
genera,  species  et  individua  distinctam;  anathema  sit. 

8.  Si  quis  non  confiteatur  mundum,  resque  omnes,  quae  in 
eo  continentur,  et  spirituales  et  materiales,  secundum  totam 
suam  substantiam  a  Deo  ex  nihilo  esse  productas; 

(1)  Vinc.  Lir.  Common.,  n.  28. 

Aut  Deum  dixerit  non  voluntate  ab  omni  necessitate  li 
bera^  sed  tam  necessario   creasse,  quam  necessario   amat 
seipsum ; 

Aut  mundum  ad  Dei  gloriam  conditum  esse  negaverit;  ana- 
thema  sit. 

H.  De  revelatione . 

1.  Si  quis  dixerit,  Deum  unum  et  verum,  Creatorem  et 
Dominum  nostrum,  per  ea,  qua^  facta  sunt,  naturali  ra- 
tionis  humanse  lumine  certo  cognosci  non  posse;  anathema 
sit. 

2.  Si  quis  dixerit,  fieri  non  posse,  aut  non  expedire,  ut  per 
revelationem  divinam  homo  de  Deo,  cultuque  ei  exhibendo 
edoceatur;  anathema  sit. 

3.  Si  quis  dixerit,  hominem  ad  cognitionem  et  perfectionem 
quae  naturalem  superet^  divinitus  evehi  non  posse,  sed  ex 
seipso  ad  omnis  tandem  veri  et  boni  possessionem  jugi  pro- 
fectu  pertingere  posse  et  debere;  anathema  sit. 

4.  Si  quis  Sacne  Scripturae  libros  integros  cum  omnibus 
suis  partibus,  prout  illos  sancta  Tridentina  Synodus  recensuit, 
pro  sacris  et  canonicis  non  susceperit,  aut  eos  divinitus  ins- 
piratos  esse  negaverit;  anathema  sit. 

III.  De  fide, 

l.Si  quis  dixerit,  rationem  humanam  ita  independentem 
esse,  ut  fides  ei  a  Deo  imperari  non  possit;  anathema  sit. 

2.  Si  quis  dixerit,  fidem  divinam  a  naturali  de  Deo  et  rebus 
moralibus  scientia  non  distingui,  ac  propterea  ad  fidem  divi- 
nam  non  requiri,  ut  revelata  veritas  propter  auctoritatem  Dei 
revelantis  credatur;  anathema  sit. 

3.  Si  quis  dixerit,  revelationem  divinam  externis  signis 
credibilem  fieri  non  posse,  ideoque  sola  intefna  cujusque 
experientia  aut  inspiratione  privata  homines  ad  fidem  moveri 
debere;  anathema  sit. 

4.  Si  quis  |dixerit,  miracula  nulla  fieri  posse,  proindeque 
omnes  de  iis  narrationes,  etiam  in  Sacra  Scriptura  contentas, 
inter  fabulas  vel  mythos  ablegandas  esse;  aut  miracula  certo 

cognosci  nunquam  posse,  nec  iis  divinam  religionis  christianae 
originem  rite  probari;  anathema  sit. 

5.  Si  quis  dixerit,  assensum  fidei  christianae  non  esse  libe- 
rum,  sed  argumentis  humanse  rationis  necessario  produci; 
aut  ad  solam  fidem  vivam,  quae  per  caritatem  operatur,  gra- 
tiam  Dei  necessariam  esse;  anathema  sit. 

6.  Si  quis  dixerit,  parem  esse  conditionem  fidelium  at- 
queeorum,  qui  ad  fidem  unice  veram  nondum  pervene- 
runt,  ita  ut  catholici  juslam  causam  habere  possint,  fidem 
quam,  sub  Ecclesiae  magisterio  jam  susceperunt,  assensu 
suspenso  in  dubium  vocandi,  donec  demonstrationem  scien- 
tiflcam  credibilitatis  et  veritatis  fidei  suao  absolverint;  ana- 
thema  sit. 

IV.  De  fide  et  raiione. 

1.  Si  quis  dixerit,  in  revelatione  divina  nuUa  vera  et  pro- 
prie  dicta  mysteria  contineri,  sed  universa  fidei  dogmata 
posse  per  rationem  rite  excultam  e  naturalibus  principiis  in- 
telligi  et  demonstrari;  anathema  sit. 

2.  Si  quis  dixerit,  disciplinas  humanas  ea  cum  libertate 
tractandas  esse,  ut  earum  assertiones,  etsi  doctrinae  revelatae 
adversentur,  tanquam  verae  retineri,  neque  ab  Ecclesia  pros- 
cribi  possint;  anathema  sit. 

3.  Si  quis  dixerit,  fieri  posse,  ut  dogmatibus  ab  Ecclesia 
propositis,  aliquando  secundum  progressum  scientiae  sensus 
tribuendus  sit  alius  ab  eo,  quein  intellexit  et  intelligit  Eccle- 
sia;  anathema  sit. 

Itaque  supremi  pastoralis  Nostri  officii  debitum  exequentes 
omnes  Christi  fideles.  maxime  vero  eos  qui  prsesunt  vel 
docendi  munere  funguntur,  per  viscera  Jesu  Christi  obtesta- 
mur,  necnon  ejusdem  Dei  et  Salvatoris  nostri  auctoritate 
jubemus,ut  ad  hos  errores  a  sancta  Ecclesia  arcendoset  elimi- 
nandos,  atque  purissimae  fidei  lucem  pandendam  studium  et 
operam  conferant. 

Quoniam  vero  satis  non  est  haereticam  pravitatem  devi- 
tare,  nisi  ii  quoque  errores  diligenter  fugiantur,  qui  ad  illam 
plus  minusve  accedunt,  omnes  officii  monemus  servandi 

etiam  Constitutiones  et  Decreta^  quibus  pravae  ejusmodi  opi- 
niones,  quae  isthic  diserte  non  enumerantur,  ab  liac  Sancta 
Sede  proscriptae  et  prohibitae  sunt. 

Datum  Romae,  etc. 

Decreta  et  canones,  qui  in  Constitutione  modo  lecta  conti- 
nentur,  placuerunt  omnibus  Patribus  nemine  dissentiente, 
Nosque,  sacro  approbante  Concilio,  illa  et  illos  ita  ut  lecta 
sunt  definimus,  et  apostolica  auctoritate  confirmamus. 


NOTIONES    PRTEVIiE. 


1.  Aprimo  hujus  tractatus  limine,  explananda  nobisvia  est 
nonnullis  pra^missis  notionibus,  quae  finem  assequendum  de- 
clarent.  Dicemus  itaque —  1.  deReligione  in  genere;  —  2.  de 
prcBcipuis  circa  veram  Religionem  erroribus;  —  3.  deindole, 
utilitate  ac  ordine  Tractatus  (1). 

I.  De  reliyio7ie  in  genere. 

2.  Reiigionis  nomen.  Hujusce  vocabuli  non  una  est  apud 
omnes  significatio  etymologica.  —  Juxta  quosdam  a  relegendo 
derivatur,  adeoque  innuit  ea,  quae  religionis  sunt,  frequenter 
in  corde  esse  revolvenda.  —  Secundum  alios,  a  reeligendo  or- 
tum  ducit,  quasi  homines  per  religionem  iterum  eligerent 
quod  per  peccatum  abjecerunt.  —  Communius  vero  ac  pro- 
babilius  a  religando  sumitur,  eo  quod  religionis  officia  quasi 
vinculum  sunt*quo  homines  denuo  ligantur  supremo  numini, 
cui  jam  obstricti  sunt  per  suam  in  esse  bonisque  acceptis  de- 
pendentiam.  «  Sive  autem,  ait  S.  Thomas  (2.  2,  q.  81,  a.  1), 

(1)  Ad  perfectioreQi  quaestionum  iu  boc  Tractatu  occurrentium  expla- 
natiouem,  utiliter  consulentur  :  S.  Thomas^  Co/i/r.  Gent.,  1.  l,  c.  4;  1.  3, 
c.  95,  98  et  seq.;  Sum  Theol. ,  1  p.,  q.  105,  110,  114;  2  2.,  q.  2,  171  et 
seq.,  178;  3  p.,  q.  43,  4i,  53  et  seq.;  —  Gatti,  Inst,  apologetico-polemicse ; 
—  Mazzeila,  de  Religione  et  Ecclesin  ;  —  Zigliara,  Propoedenticn  ad  sacram 
Thtologiarn;  —  Knoll,  Inst.  theol.  dogm.  generalis  seu  fundamentalis .  — 
Juugmau,  Inst.  theol.  dogm.  generalis;  —  Perrone,  Tract.  de  vera  ReU- 
gione;  —  Perriot,  Prselectlones  theol.  dogm.;  —  llarter,  Theot.  dogm. 
comp.;  —  Schouppe,  Etementa  theol.  dogm.;  —  Monsabr6,  Introduction  au 
dogme  catholigue;  —  Lacordaire,  Ravignan,  F6lix^  Conferences;  —  La 
Luzerue,  Frayssinous,  Nicolas,  Conferences  et  Etudes,  etc;  —  DD.  Des- 
champ,  Entreiiens  sur  la  demonstration  catholique  de  la  r^vdlation  chrd- 
tienne;  —  Glaire,  de  Valroger,  Duvoisin,  Introduction  aux  livres  de 
1'Ancien  et  du  Nouveau  Testament;  —  DD.  Meignan,  les  Propheties  mes- 
sianiques;  les  Evnngiles  et  la  Critique  au  xix^  siecle;  —  Wallon,  de  la 
Croyance  due  a  UEvangile;  —  Vigouroux,  la  Bible  et  les  decouvertes 
modernes,  etc;  les  Livres  saints  et  la  Critique  rationaliste;  Manuel 
biblique. 

religio  dicatur  a  frequenti  relectione,  sive  ex  iterata  electione 
ejus  quod  negligenter  amissum  est,  sive  dicatur  a  religatione, 
religio  proprie  importat  ordinem  ad  Deum,  Ipse  enim  est  cui 
principaliter  alligari  debemus  tanquam  indeficienti  principio, 
ad  quem  etiam  nostra  electio  assidue  dirigi  debet  sicut  in 
ultimum  finem,quem  etiam  negligentes  peccando  amittimus, 
et  credendo,  et  fidem  protestando  recuperare  debemus.  » 

3.  Religionis  definitio.  Religio,  qualis  hic  intelligitui^ 
definiri  soiet  :  Complexio  veritatum  et  officiorum,  quibus 
homo  erga  Deum^  proximum  et  semetipsum  obstrictus  est. 

Dicitur  —  1.  complexio  veritatum  et  officiorum,  quibus 
verbis  exprimitur  duplici  vinculi  genere  hominem  per  reli- 
gionem  ligari  :  veritatibus,  quae  inteliectus  adhaesionem,  offi- 
ciis,  quae  voluntatis  subjectionem  exigunt.  Hinc  duplex  pars 
in  religione  :  speculativa^  quae  veritates  credendas,  practica, 
quse  officia  adimplenda  continet. 

Dicitur  —  2.  quibus  homo  erga  Deum,  proximum  et  semetip- 
sum  obstrictusest,  ut  designetur  terminus  immediatus  religio- 
nis  tum  primarius,  tum  secundarius.  Primario  enim  homo 
Deo  religatur,  quatenus  est  primum  principium,  supremus 
omnium  Dominus  et  finis  ultimus,  et  secundario  erga  proxi-  , 
mum  et  semetipsum  obstringitur,  non  enim  potest  recte  ad 
Deum  tendere  quin  comites  caeteros  homines  adjuvet,  eorum 
jura  illaesa  servet,  Deique  imaginem  tum  in  eis,  tum  in  se  re- 
vereatur  et  perficiat. 

4.  Reiigionis  necessitas.  E\  dictis  statim  coliigere  licet  : 
1.  Naturalem  esse  obligationem  profitendi  religionem.  Ra- 

tio  enim  ipsa  dictat  Deum  ut  primum  principium,  absolutum 
dominum,  summum  bonum  summeque  beneficum,  ac  ulti- 
mum  finem  nostrum,  jus  habere  ad  praedicta  officia,  pertur- 
bandumque  fore  omnino  ordinem^  si  haec  conditori  suo  crea- 
tura  rationalisdenegareposset. — Confirmatcommunisnaturae 
sensus,  prout  innotescit  tum  ex  naturali  inclinatione,  qua,  im* 
minente  periculo,  ad  Deum  orandum  impellitur  homo;  tum  ex 
usu  sacrificiorum  apud  omnes  populos  recepto ;  tum  ex  disertis 
testimoniisethnicorum  auctorum,qui  facilius  urbem  sine  solo 

condi  posse  autumant  quam,  religione  penitus  sublata,  civita 
tem  coire  aut  constare;  tum  denique  ex  confesso  impiorum, 
qui,  cum  religionem  omnem  abolere  vellent,  passim  tamen  de 
religioneloquuntur,  quamvis  genuinamejusideampervertant. 

2.  Religionem  non  ab  homine  privato  tantum,  sed  etiam  a 
civili  societate  Deo  esse  persolvendam.  Enimvero  societas, 
sicut  et  homo  individuus,  a  Deo  essentialiter  pendet  ac  pro- 
inde  suam  dependentiam  agnoscere  tenetur;  haec  autem  de- 
pendentiae  agnitio  necessario  implicat  publicam  religionis 
professionem.  — Praeterea,  si  desit  societati  religio,  paulatim 
evanescit  ipsa  privatorum  pietas,  ut  lugenda  experientia 
constat.  —  Demum,  sublata  religione,  ipsum  societatis  fun- 
damentum  convellitur;  quippe  quod  nuUam  suarum  legum 
sanctionem  invocare  potest  legislator,  nec  princeps  legitima 
poUet  auctoritate  qua  possit  subditos  cogere  adfinem  societa- 
tis,  sed  penes  ipsum  remanet  tantum  vis  physica,  cui  ex  parte 
subditorum  respondet  timor. 

3.  Merum  figmentum  esse  placita  eorum,  qui,  rejectis  veri- 
tatibus  religionis,  nonnulla  tamen  officia,  sub  nomine  moralis 
independentis  vel  civicce  seu  civilis,  retineri  posse  contendunt. 
Ratio  est  quia/)mne  officium  fundatur  in  aliqua  lege;  nuUa 
autem  lex  subsistere  potest,  si  auferatur  notio  Dei,  ex  quo, 
tanquam  primario  fonte,  leges  habent  vim  obligandi.  —  Insu- 
per,  sublato  Deo,  omnis  obligationis  moralis  fonte,  ei  subs- 
titui  tantum  potest  humana  ratio  :  porro  ratio  humana 
supremus  esse  nequit  fons  alicujus  moralis  obligationis,  tum 
quia  ratio  hominis,  sicut  et  ipse  homo,  dependens  est,  nec 
proinde  imperandi  jus  habet;  tum  quia  officia  indesinenter, 
propter  rationis  mutabilitatem  et  praejudicia  populorum,  mu- 
tarentur  ac  variarentur.  —  Demum  solae  veritates  religiosse 
praebere  possunt  hominibus  sufficiens  motivum  ad  virtutis 
exercitium  et  vitii  fugam;  frustraque  allegantur  ab  adversa- 
riis  conscientia,  virtutis  pulchritudo  ac  vitii  foeditas,  educatio, 
hominum  bona  existimatio,  leges  humanae,  utilitas  propria 
caeteraque  hujusmodi  (1). 

(1)  Legantur  quae  de  hoc  systemate  scripsit  Leo  XIU   in    Eacyclica 
Libertas  pr^estantissimum. 

i.  3 

5.  Divisio  Reiigionis.  Praecipuae  religionis  partitiones  ad 
duas  revocari  possunt  : 

1.  Dividitur  religio  in  naturalem  et  revelatam.  Naturalis 
ea  dicitur,  cujus  dogmata  et  praecepta  solo  lumine  naturali 
apprehenduntur,  utpote  in  natura  rerum  fundata  et  rationi 
consentanea.  Revelata  autem  ea  est,  quae  extraordinaria  inde- 
bitaque  Dei  manifestatione  innotescit.  Supernaturalis  etiam 
dici  solet;  quod  quidem  duplici  modo  potest  intelligi,  nempe  : 
simpliciter  et  quoad  objectum,  si  dogmatibus  etpraeceptis  cons- 
tet^  quae  intellectus  humani  captum  humanaeque  naturae  vires 
superant;  secundum  quid  et  quoad  modum,  si  ipsius  objectum, 
et  si  rationi  per  se  obvium,modo  extraordinario  et  indebito, 
per  revelationem  scilicet,  innotescit.  Unde  intelligitur  religio- 
nem  naturalem  dici  posse  supernaturalem,  quatenus  a  Deo 
revelata  fuit.  Alio  nomine  quandoque  religio  revelata  dona- 
tur;  dicitur  qmppe  positiva^  eo  quod  praecepta  continet  sola 
Dei  libera  voluntate  praeceptis  naturalibus  superaddita. 

2.  Vera  religio  revelata,  pro  diversis  temporibus  variisque 
humani  generis  statibus,  dividitur  in  primcevam,  quae  Adae  et 
Patriarcliis  divinitus  manifestata  fuit;  mosaicam,  quae  Judaeis 
per  Moysen  Dei  nomine  tradita  est;  et  Christianam,  quae  a  Deo 
per  Jesum  Christum  universo  humano  generi  data  fuit.  Haec 
est  vera  religio  cujus  divinitatem  in  hoc  Tractatu  comproban- 
dam  suscipimus. 

II.  Recensentur  prsecipui  circam  veram  religionem  errores. 

e.  Adversarii  verae  religionis  duplicis  generis  sunt :  alii 
scilicet,  qui  generatim  omnem  religionem  supernaturalem 
rejiciunt;  alii  vero,  qui,  etsi  gloriantur  se  habere  religionem 
revelatam,  Christianam  rejiciunt. 

I.  Ad  primam  classem  pertinent,  tum  ii  qui  falsis  et  impiis 
systematibus  indirecte  revelationem  evertunt;  cujus  modi 
sunt  pantheistae,  materialistae,  fatalistae,  sceptici  et  idealistae ; 
tum  praesertim  ii  qui  directe  revelationem  impugnant,  scili- 
cet  Naturalistae  et  Rationaiistae,  quorum,  placita  ad  haec  tria 
reduci  possunt,  nempe  :  —  1.  Rationem  sibi  vindicare  eam 
independentiam  et  autonomiam  ut  nihil  admittere  debeat. 

nisi  cujus  veritatem  intrinsecam  ipsa  omnino  perspexerit;  — 
2.  Rationem  ad  cognitionem  veritatum  quae  ad  religionem 
pertinent,  sibi  ita  suflicere,  ut  revelatio  omnino  superflua 
videatur;  — 3.  Humanitatem  semper  progredi,  ac  proinde 
veritatum  moralium  et  religiosarum  cognitionem  continuo 
per  rationis  evolutionem  et  inquisitionem  perfici.  Unde  reve- 
lationem  e  medio  omnino  toUunt,  quia  eam  aut  impossibilem 
aut  saltem  inutilem  existimant. 

Huc  etiam  pertinent  qui  revelationem  non  respuentes,  sed 
rationem  nimis  extollentes,  dicunt  per  eam  intelligi  posse 
mysteria,  vel  ei  tanquam  judici  tum  revelationem  tum  verita- 
tum  revelatarum  credibilitatem  subjiciunt.  Ita  Hermes,  Gun- 
ther  et  alii  semirationalistae. 

Denique  alios  invenire  est,  praesertim  in  Gallia,  qui  ordinis 
supernaturalis  possibilitatem  agnoscentes,  illum  itaesse  libe- 
rum  contendunt,  ut  quisque  eligere  possit  inter  hujusmodi 
ordinem  et  religionem  naturalem.  Ita  J.  Simon,  in  libro  cui 
titulus  :  La  Religion  naturelle. 

7.  —  n.  Ad  ^secundam  classeni  referuntur  —■  1.  Gentiles, 
ethnicorum  aut  paganorum  nomine  designati,  qui  originem 
religionis  suee  coelestem  esse  asserentes,  eamque  oraculis, 
prodigiis  aliisque  divinae  sanctionis  testilicationibus  muniri 
jactantes,  veritatem  Dei,  ut  ait  Apostolus  (Rom.,  i,  25),  com- 
mutaverunt  in  mendacium  et  coluerunt  potius  creaturas  quam 
creatorem. 

2.  Judaei  recentiores,  qui,  post  Evangelium  promulgatum, 
novam  a  Deo  datam  revelationem  contemnunt,  ipsamque 
legem  mosaicam  variis  foedant  erroribus  ineptisve  fabulis, 
quas  rabbini  Talmudici  antiquis  dogmatibus,  decursu  tempo- 
rum,  addiderunt. 

3.  Mahumetani,  sic  dicti  a  suo  duce  nomine  Mahumet,  qui 
Christianse  religioni  aliam  in  Alcorano  contentam  vi  praeser- 
tim  et  armis  substituere  conatus  est.  Hic  autem  nihil  aliud 
exhibet  nisi  rerum  diversissimarum  farraginem  ex  doctrina 
religionis  judaicse  et  christianae,  necnon  ex  propriis  Mahum- 
metis  deliriis  et  figmentis  compilatam.  Varia  etiam  in  illo 

prorsus  erronea,  rationi  et  fini  hominis  contraria  Deoque  in- 
digna,  proponuntur. 

III.  Tractatus  indoles,  utiliias  et  divisio, 

8.  —  I.  Tractatus  indoies.  E\  hactenus  dictis  jam  apparet 
praesentem  de  vera  Religione  Tractatum  institui  tum  ad  re- 
fellendos  incredulos,  quiomnera  revelationem  evertunt;  tum 
ad  convincendos  eos  omnes,  prdesertim  vero  Judseos,  qui  re 
velationem  christianam  respuunt;  tum  etiam  ad  fideles  in 
fide  firmandos  et  perficiendos. 

Porro  pro  triplici  hujusmodi  fine  attingendo,  non  eadem 
esse  debet  argumentandi  ratio,  nempe  :  contra  Rationalistas 
argumenta  suppeditant  non  tantum  ratio,  sed  etiam  Scriptura 
et  traditio,  quatenus  auctoritatem  humanam  sibi  vindicant ; 
contra  Judaeos,  qui  libros  veteris  Testamenti  divinos  agnos- 
cunt,  argumenta  etiam  ex  iisdem  libris  deprompta  afferri 
possunt;  ut  vero  fidelium  persuasio  perficiatur,  praefatis  ar- 
gumentis  addere  licet  omnia  momenta  quae.  peti  solent,  sive 
ex  divina  totius  Scripturae  et  traditionis  auctoritate,  sive  ex 
decisionibus  et  doctrina  Ecclesiae.  Nec  in  hoc  quidem  umbra 
erit  circuli  vitiosi,  siquidem  librorum  sacrorum  inspiratio 
necnon  infallibilis  Ecclesiae  auctoritas  jam  eis  aliunde  cons- 
tant,  nec  adhibentur  ad  primamconvictionem  faciendam,  sed 
ut  reddatur  ratio  liujus  firmissimae  fidei  in  veritatem  religio- 
nis  Christianae,  per  distinctam  et  scientificam  expositionem 
motivorum  credibilitatis,  atque  sic  augeatur  intelligentia  ar- 
gumentorum,  e  quibus  factum  revelationis  relucet. 

9.  —  II.  Tractatus  utiiitas.  Haud  profecto  est  cur  diutius 
immoremur  in  ostendenda  praesentis  Tractatus  utilitate.  Nam 
—  1.  quis  non  videt  summi  pro  quovis  homine  momenti  esse 
veram  religionem  divinitus  revelatam  cognoscere;  hanc  si- 
quidem  credendo  et  observando,  finem  suum  consequi  seu 
salutem  operari  potest?  At  —  2.  si  singuli  fideles  parati  sem- 
per  esse  debent,  juxta  monitum  S.  Petri  (1  Ep,,  iii,  15),  ad 
satisfactionem  omni  poscenti  rationem  reddere  de  ea,  quae  in 
ipsis  est,  spe,  quanto  magis  theologum  accuratam  et  distinc- 

tam  acquirere  oportet  cognitionem  rationum  et  argumento- 
rum,  quibus  veluti  fundamento  innititur  totadisciplina  theo- 
logica?  —  3.  Demum  hujus  tractalionis  necessitas  maxime 
innotescit  ex  ipsis,  in  quibus  vivimus,  adjunctis;  cum  enim 
omnes  impetus  hostium  fidei  nostrae  non  amplius  dirigantur 
adversus  singularia  dogmata,  sed  adversus  ipsum  fidei  fun- 
damentum,  adversus  nempe  revelationis  factum,  nonne  valde 
necessariumesteos  prsesertim  fide  excultos  et  instructosesse^ 
quibus,  cum  caeteris  christianis  prcTsint,  etiam  munus  incum- 
bit,  ut  eos  in  fide  sua  conservent,  ab  adversariorum  fraudibus 
custodiant  et  profanorum  hominum  impetus  repellant? 

10.  —  III.  Divisio  tractatus.  Ad  finem  hujusce  Tractatus 
feliciter  assequendum,  duplex  quaestio  instituenda  venit^  una 
scilicet  juris,  de  religione  revelata  in  genere,  seu  de  prin- 
cipiis  demonstrationi  verae  religionis  praemittendis ;  altera 
fadi,  de  existentia  religionis  revelatse,  seu  de  demonstratione 
verse  religionis. 


PARS    I. 

DE    RELIGIONE    REVELATA.    IN    GENERE, 


11.  Revelationis  notio  genuina.  Jam  dictum  fuit  religio- 
nem  revelatam  eam  esse  quae  revelatione,  seu  extraordinaria 
et  indebita  Dei  manifestatione,  innotescit;  paucis  igitur  ver- 
bis  statim  evolvenda  est  revelationis  notio. 

Jam  vero  revelatio,  quae,  juxta  vim  etymologicam  vocis, 
significat  remotionem  reli,  proprie  importat  manifestationem 
rei  occuUcb;  hic  tamen  sumitur  pro  manifestatione  veritatis 
ignotce, 

Revelatio  autem  proprie  adest,  quando  Deus  ipse  directe 
hominibas  veritates  patefacit,  non  per  naturalem  evolutio- 
nem  intelligenticje,  sed  per  aliud  medium  extra  vires  naturaa 

positum,  ac  proinde  recte  clefinitur  :  Manifestatio  alicujus  ve- 
ritatis  a  Deo  homini  supernaturaliter  facta,  —  Objective  proinde 
sumpta,  est  ipsa  veritas,  vel  veritatmn  complexus  per  viam  na- 
turali  rationis  lumini  indebitam  manifestatus. 

12.  Reveiationis  divisio.  Revelatio  de  qua  sermo  erit  in 
praesenti  Tractatu,  pluribus  morlis  dividi  potest : 

1.  Si  consideretur  ex  parte  ipsius  Dei  revelantis,  seu  potius 
rationemorf/quoveritatemhomini  manifestat,  distingui  solet: 
in  immediatam^  quam  Deus  per  seipsum  alicui  menti  tradit; 
et  mediatam,  quae  eo  mediante  cui  revelatio  immediate  facta 
fuit,  ad  alios  transmittitur. 

Rursus  revelatio  immediata  distinguitur  in  internam  vel 
externam.  Interna  est,  cum  Deus  immediate  in  intelligentiam 
alicujus  hominis  operatur,  ideas,  qucC  aliter  ex  consideratione 
naturaenon  efflorescerent,  excitando,  veritatumque  quas  pro- 
priis  viribus  non  percipit,  cognitionem  inducendo,  ac  simul 
personam,  cui  ita  se  communicat,  lumine  supernaturali  in- 
fuso,  certiorem  facitse  illas  eidem  veritates  manifestare.  Huc 
referuntur  revelationes  quae  fiunt  per  imagines  phantasiae, 
visiones  et  somnia,  quibus  adjungitur  cognitio  significatio- 
nis.  —  Externa  est  revelatio,  si  Deus  signis  externis,  sive 
verbis,  sive  aliis  quibuscumque,  veritates  manifestat;  adjicit 
autem  in  hoc  casu  explicationem  signorum,  si  eorum  signifi- 
catio  non  sit  per  se  nota;  simulque,  ut  ipse  certissime  tan- 
quam  revelans  cognoscatur,  vel  lumine  interno  infuso,  ho- 
minem  hac  de  re  certiorem  facit,  vel  etiam  prodigiis  quibus- 
dam  externis  additis  hoc  manifestat. 

2.  Ratione  subjecti  cui  destinatur,  revelatio  est  privata  vel 
publica;  privata,  si  in  favorem  alicujus  hominis  aut  paucorum 
tantum  facta  est;  publica,  si  totius  generis  humani,  vel  saltem 
alicujus  partis  notabilis  gratia,  edita  fuit.  Hanc  autem  signis 
quibusdam  existentiam  suam  adstruentibus  vestiri  debere 
evidens  est,  cum  nuUa  adsit  obligatio  credendi  quod  non  fir- 
matur  motivis  credibilitatis. 

3.  Demum  ratione  objecti,  circa  quod  versatur,  revelatio 
iterum  dici  potest  formalis.  seu  supernaturalis  quoad  modum, 

vel  materialis^  seu  supernaturalis  quoad  substantiam,  prout 
veritas  supernaturaliter  manifestata  naturali  rationis  lumine 
cognosci  potest,  vel  inteliectum  superat. 

13.  Ex  his  colliges  —  1.  revelationem  proprie  dictam  et  in 
sensu  Ecclesiae  catholicae  acceptam,  a  revelatione  illa  late 
sumpta,  quae  Rationalistarum  est,  essentialiter  differre ;  quippe 
qui  revelationis  voce  quandoque  utuntur,  sed  ita  ut  per  eam 
nihil  intelligant,  nisi  spontaneum  facultatum  naturalium 
exercitium  sine  ullodivino  magisterio.  Revelationem  vero  ita 
intellectam  ad  hominem  edocendum  insufficientissimam  esse, 
ex  infra  dicendis  manifestum  apparebit. 

14.  CoUiges  2.  —  divinam  revelationem,  sive  internam,  sive 
externam,  semper  supernaturalem  esse  et  dici  debere.  Ratio 
autem  cur  supernaturalis  vocari  debeat,  non  inde  repetenda 
est,  quod  per  Dei  operationem  immediatam  fiat,  ut  quidam 
volunt,  neque  ex  eo  quod  actio  Dei  extraordinaria  sit :  nam 
ex  priori  ratione  character  supernaturalis  revelationis  vindi- 
cari  nequit,  cijim  creatio  et  conservatio  rerum  sint  operationes 
Dei  immediatae  et  na  turales ;  altera  vero  ambigua  est,  cum  extra- 
ordinarios  etiam  eventus  quosdam  nominamus,  qui  in  ordine 
naturali  raro,  vel  disponente  speciali  providentia  Dei,  occu- 
runt.  Sed  ejusmodi  veritatum  communicatio  ideo  supernatura- 
lis  dicenda  est,  quia  hominis  naturae  non  debetur  et  ab  ea  exigi 
nequit;  quippe  quse  id  solum  requirit,  ut  homo  evolutione 
et  exercitio  virium  intellectualium,  inquirendo,  discurrendo 
et  deducendo,  veritatem  cognoscal;  immediata  vero  veritatis 
communicatio  per  Deum,  gratuitum  etproinde  supernaturale 
donum  est. 

15.  Ordo  dicendorum.  His  prsenotatis,  quatuor  de  revela- 
tione  generatim  spectata  expendenda  veniunt,  nimirum  :  an 
possibilis  sit,  an  necessaria,  an  inquirenda  et  amplectenda, 
quibusnam  criteriis  detegenda.  Quae  quidem  in  quatuor  capi- 
tibus  absolvemus,  disserendo  nempe  :  —  1.  de  possibilitate, 
—  2.  de  necessitate,  —  3.  de  inquisitione,  —  4.  de  notis  re- 
velationis. 

CAPUT    I. 

DE    POSSIBILITATE    REVELATIONIS 


16.  Revelationispossibilitatem  triplici  excapite  impugnant 
Deistae,  nempe  :  aut  in  se^  aut  ratione  modi  quo  fieri  solet,  vel 
ratione  objecti  quod  proponit.  Hos  errores  in  triplici  articulo 
refellemus. 

ARTIGULUS  I. 

Be  possibilitate  revelationis  in  se  spectatPB. 

17.  Non  desunt,  ut  jam  dictum  fuit,  inter  naturalismi  fau- 
tores,  qui  omnem  revelationem  respuunt,  propterea  quod  im- 
possibilem  eam  prsedicant.  Contra  illos  sit  sequens 

Assertio  :  Revelatio  supeniaturalis  est  in  se  possibilis,  seu 
Deus  homines  alloqui  potest. 

EsT  DE  FiDE,  utpote  definita  a  concilio  Vaticano  (Gonst.  de 
Fide,  cap.  2,  can.  2)  his  verbis  :  ^  Si  quis  dixerit  fieri  non 
posse  aut  non  expedire  ut  per  revelationem  divinam  homo 
de  Deo  cultuque  ei  exhibendo  edoceatur;  anathema  sit.  » 

Prob.  1.  Auctoritate  sen  consensu  omnium  populorum.  His- 
toria  teste,  omnibus  gentibus,  quaehucusqueexstiterunt,  per- 
suasum  fuit  Deum  posse  hominibus  quaedam  revelare,  et  de 
facto  omnes  crediderunt  suos  legislatores  a  supremo  numine 
afflatos  fuisse  :  porro  haec  universalis  persuasio  invicte  pro- 
bat  revelationis  possibilitatem;  si  enim  admitteretur  talem 
persuasionem,  omnibus  hominibus  ingenitam,  erroneam 
esse,  dicendum  foret  vel  erroris  originem  ab  ipso  Deo,  naturse 
auctore,  ortum  habuisse;  quod  certe  nemo  sanus  autumabit; 
—  vel  saltem  hunc  communem  consensum  repetendum  esse 
ab  ignorantia  et  stupiditate  populorum,  qui  effectus  omnes, 
quorum  causas  non  cognoverunt,  influxui  divinitatis  adscrip- 
sisso  merito  dicuntur.  Quomodo  vero  ex  miro  aliquo  effectu 

ad  immediatum  divinitatis  influxum  assurgerent,  nisi  com- 
munis  jam  esset  persuasio  de  divinis  communicationibus  im- 
mediatis  et  extraordinariis?  Ergo. 

Prob.  2.  Ratione.  Si  aliqua  esset  repugnantia  in  revelatione, 
ea  repetenda  esset  —  vel  ex  parte  Dei  revelantis,  —  vel  ex 
parte  hominis  cui  fit  revelatio,  —  vel  ex  parte  veritatis  reve- 
latae  :  atqui  nuUa  ex  parte  denegari  potest  revelationis  possi- 
bilitas. 

Et  quidem  —  1.  revelatio  nullatenus  repugnat  ex  parte 
Dei  revelantis.  Nam  in  tantum  Deus  revelare  non  posset  in 
quantum  ipsi  deesset  medium  veritates,  quas  novit,  manifes- 
tandi;  porro  Deus,  cum  sit  omnipotens,  supremum  habet  in 
hominem,  quem  condidit,  dominium,  vi  cujus,  quae  voluerit, 
ipsi  manifestare  potest,  sive  per  internam  inspirationem^  in- 
tellectum  illuminando  eique  veritatem  proponendo:  sivedor- 
mientibus  somnia  immittendo  aut  vigilantibus  visiones;  sive 
aliquam  imaginem  sensibilem  repraesentando  phantasiae,  aut 
edendo  in  aere  sonos  articulatos  et  sensibiles,  qui  menti  au- 
dientium  ideas  ingerant,  perinde  ac  si  ab  hominibus  fuissent 
editi. 

Cseterum  quod  potest  homo,  id  a  fortiori  potest  Deus,  nisi 
involvat  imperfectionem.  Homo  autem  suas  cogitationes  aliis 
hominibus  manifestat.  Cur  igitur  non  poterit  Deus? 

2.  Nec  etiam  ex  parte  hominis  impugnare  licet  revelationis 
possibilitatem.  Nam  homo,  cum  facultate  cognoscendi  praeditus 
sit,  non  minus  sane  a  Deo  quam  ab  aliis  hominibus  erudiri 
potest.  Nec  dubium  est  hominem  de  hac  eruditione  divina 
certo  sibi  conscium  fieri  posse;  si  enim  homines  ssepissime 
affirmare  valeant  an  hanc  vel  illam  veritatem  per  institutionem 
oralem,  an  per  librum,  an  per  experientiam,  an  per  reflexio- 
nem  didicerint,  cur  homo  non  posset  certo  cognoscere  se  a 
Deo  erudiri?  Numquid  Deo  medium  deerit,  quo  nos  certos 
efficiat  ipsum  loqui,  quando  ipse  nos  edocet  per  locutionem 
sive  internam  sive  externam? 

Hsec  autem  certitudo  non  parum  crescit,  cum  agitur  de  re- 
velatione  publica;  tum  enim  non  modo  habetur  certitudo 
subjectiva  eorum  quibus  revelatio  facta  est;  sedetiam  adsunt 

3. 

signa  exteriora  et  evidentia,  ut  sunt  praesertim  miracula  et 
prophetise,  quae  nullum  dubitationi  aut  deceptioni  locum  re- 
linquunt. 

3.  Nulla  demum  repugnantia  oviinr  ex  parte  veritatis,  Cum 
enim  ipsa  sit  objectum  intellectus,  ejus  manifestatio,  sive  fiat 
a  Deo,  sive  ab  homine,  sive  fiat  tantum  quoad  existentiam  per 
evidentiam  extrinsecam,  sive  etiam  quoad  essentiam,  per  evi- 
dentiam  intrinsecam,  valde  menti  convenit.  Ergo. 

18.  Obj.  1.  Deus  sibi  contradicerenequit;  atqui  sibi  contra- 
tradiceret,  si  revelaret;  quippe  qui,  cum  jam  dederit  lumen 
naturale  ad  veritates  cognoscendas,  vult  deinde  ut  illas  per 
aliud  medium,  per  revelationem  nempe,  cognoscamus.  Ergo 
revelare  non  potest. 

Resp.  Neg.  min.  Ille  enim  sibi  contradicit,  qui  secus  aut 
contra  ac  sibi  praestituerat,  agit.  Sed  Deus  revelando,  nedum 
agat  diverso  aut  contrario  modo,  agit  prout  sibi  praestituerat. 
Nam,  sicut  ab  aeterno  cursum  naturae  modumque  naturalis 
cognitionis  constituit,  ita  etiam  ab  aeterno  decrevit  per  reve- 
lationem  supernaturalem  homini  veritates  communicare,  ita 
ut  duplex  veritatis  assequendae  via  homini  pateret.  Ergo  si 
revelat,  nulla  est  contradictio. 

Inst.  Deus,  si  revelaret,  rationem  homini  dedisset,  et  usum 
ejus  impediret.  Ergo  sibi  contradiceret. 

Resp.  Nego  aiit,  quoad  secundam  partem.  Nedum  enim  Deus 
revelando  rationis  usum  impediat,  contra  eam  exercet,  siqui- 
dem  divinae  voci  auscultare  optimus  rationis  usus  est,  nec 
crederet  intellectus  Deo  revelanti,  nisi  quod  proponitur,  cre- 
dibile  videretur.  Prseterea  veritatis  revelatio  non  obstat  quo- 
minus  homo  suum  ingenium  exerceat,  veritates  cognitas 
investigando  et  scientifice  nectendo,  argumenta  nova  inqui- 
rendo,  vel  unam  veritatem  ex  altera  deducendo,  etc. 

19.  Obj.  2.  Divinam  dedecet  majestatem,  ut  creaturas,  quae 
inflnite  ab  eo  distant,  alloquatur;  ergo  revelatio  rejicienda 
est. 

Resp.  Neg.  ant.  Nam—  1.  quid  Deum  deceat  aut  dedeceat, 
finita  ratione  nostra  non  semper  metiri  valemus.  —  2.  Si 

Deum  non  dedecuit  nos  creare,  imo  creare  res  longe  nobis 
inferiores,  si  ipsum  non  dedecet  nos  et  illas  conservare  ac  de 
universis  curam  agere,  cur  ipsum  dedeceret  revelare?  — 
3.  Nedum  dedeceat  divinam  majestatem,  ut  hominem  allo- 
quatur,  revelatio  e  contra  valde  conveniens  est  tum  ex  parte 
Dei,  cujus  bonitati  consentaneum  est,  ut  veritates,  quibus 
creaturae  indigent,  eis  manifestet;  tum  ex  parte  hominis,  cu- 
jus  naturae  optime  congruit  veritatem  accipere,  Deoque  se 
subjicere,  siquidem  ab  eo  suam  perfectionem  habet,  quemad- 
modum  et  naturam. 

20.  Obj.  3.  Revelatio  repugnat  naturae  animi  humani ;  ergo 
est  impossibilis. 

Resp.  Neg.  ant.  —  Ideo,  juxtaRationalistas,  revelatio  repu- 
gnaret  naturse  animi,  quia,  cum  essentia  animi,  ex  eorum 
placitis,  in  activitate  consistat,  absoluta  passio  in  animo  hu- 
mano  admitti  nequit,  quod  tamen  admittendum  foret,  suppo- 
sita  revelatione,  hoc  est,  operatione  immediata  in  animum 
humanum  entis  summe  activi ;  siquidem  huic  summae  activi- 
tati  necessariorespondebit  in  homine  absoluta  passio.  —  Sed 
hanc  argumentationem  omnino  ineptam  esse  facile  osten- 
ditur.  Imprimis  igitur  notandum  est  animum  humanum, 
quamvis  activitate  donatus  sit,  multiplici  tamen  respectu  pas- 
sivum  esse  aliorumque  entium  actioni  et  determinationi  sub- 
jectum.  Ipsa  cognitio  naturalis  ex  parte  passiva  est,  quatenus 
ab  objecto  ejusque  evidentia  determinatur.  Nihil  proinde 
obstare  potest  quin  Deus  ideas  in  mente  humana  excitet.  Hu- 
jusmodi  vero  ideae  non  habentur  sine  activitate  mentis;  nam 
Deus  in  animum  agit  modo  naturae  ejus  conformi,  et  ideo, 
ita  ut  in  revelatione  veritatum  activo  modo  mens  easdem  ap- 
prehendat.  —  Ex  his  patet  operationem  entis  infiniti  et  summe 
activi  propriam  mentis  humanae  activitatem  non  magis  exclu- 
dere  quam  existentia  entis  inflniti  flnitorum  entium  existen- 
tiam  toUit. 

ARTICULUS  II. 

De  possibilitate  revelationis  ratione  modi. 

21.  Plurimi  inter  Rationalistas  contendunt  Deum,  si  reve- 
lare  possit  et  velit,  omnibus  et  singulis  liominibus  cequaliter 
et  immediate  revelare  teneri,  *eo  quod  impossibile  nobis  est 
certo  dijudicare  an  Deus  vere  revelaverit  ea,  qu8e  ab  aliis  no- 
bis  velut  revelata  transmittuntur.  Ita  preesertim  J.  J.  Rous- 
seau  {Emile,  Profession  de  foi  du  Vicaire  Savoyard),  Contra 
illos  sequentem  assertionem  statuimus  : 

Assertio  :  Deus,  in  hypothesi  revelationis,  nontenetur  omni- 
bus  et  singulis  wqualiter  veritates  manifestare,  sed  mediate  reve- 
lare  potest;  imo  hujusniodi  revelatio  mediata  gravibus  rationibus 
commendatur. 

Prob.  1*  PARS,  nempe  Deum,  in  hypothesi  revelationis,  non 
teneri  omnibus  et  singulis  veritates  cequaliter  manifestare, 

Etenim  si  Deus  teneretur  omnibus  et  singulis  revelare,  hoc 
esset  vel  quia  ad  hujusmodi  revelationem  aequaliter  factam 
jus  strictum  haberent  homines,  vel  saltem  quia  Deus,  cum 
homines  divinae  revelationi  non  obtemperantes  ad  aeterna 
supplicia  damnet,  injustus  evaderet  erga  eos  qui  ignorantia 
invincibili  revelationis  laborarent :  atqui  neutrum  dici  po- 

test. 

Non  primum;  nam  revelatio  est  donum  supernaturale,  id 
est,  quod  omnem  exigentiam  naturae  et  personse  omnino  su- 
perat,  ac  proinde  ex  parte  Dei  prorsus  gratuitum  :  porro, 
sicut  in  ordine  naturali,  ingenii  dotes,  animae  facultates,  va- 
letudinem,  corporis  habilitatem,  etc...,  inaequaliter  dispensat 
Deus,  quin  tamen  injustitiae  arguatur,  ita  a  fortiori,  illaesa 
justitia,  dona  gratuita  ordinis  supernaturalis  his  largiri  po- 
test,  illis  vero  denegare. 

Non  secundum;  unanimi  enim  ore  profitentur  theologi 
Deum  poenas  positivas  non  repetere  ab  his,  qui  de  revelatione 
divina  nihil  omnino  audiverunt,  modo  tamen  legem  natura- 
lem  servaverint.  Ratio  est  quia  Deus  impossibiiia  non  jubet, 

sed  summe  justus  et  sapiens  usuram  solummodo  talenti  com- 
missi  exacturus  est.  Certe  felicitate  aeterna,  quae  in  visione 
intuitiva  consistit,  privabitur  infidelis;  sed  felicitas  haec  bene- 
ficium  est  mere  gratuitum,  supernaturale  et  creaturae  ratio- 
nali  prorsus  indebitum;  in  ejus  proinde  denegatione  ne  um- 
bram  quidem  injustiticB  unquam  excogitabit  depravata  Deis- 
tarum  ratio.  Ergo. 
Prob.  2^  PARS,  nempe  Detim  mediate  revelare  posse^ 

1.  A  priori.  Ideo  revelatio  mediata  impossibilis  dicenda 
foret,  quia  de  ejus  veritate  certa  notitia  haberi  non  posset,  vel 
saltem  quia  corruptioni  obnoxia  foret :  atqui  ex  neutro  capite 
adstrui  potest  haec  impossibilitas  : 

Non  ex  primo;  etenim  tam  cerli  esse  possumus  aliquam 
veritatem  a  Deo  revelatam  esse,  ope  testimonii  illorum,  quos 
Deus  immediate  allocutus  est,  ac  si  singulis  eam  manifes- 
taret.  Ad  hoc  sufficit  ut  dentur  signa  certissima,  scitu  facilia, 
quibus  constet,  eos,  qui  revelationem  immediate  a  Deo  acce- 
perunt,  nec  deceptos  fuisse,  nec  deceptores  :  porro  dantur 
hujusmodi  signa,  motiva  nempe  credibilitatis,  inter  quae  prae- 
sertim  numeranda  sunt  miracula  et  prophetiae,  ut  infra  pro- 
babitur.  Ergo. 

Non  ex  secundo;  nam  si  admitteretur  veritates  semel  reve- 
latas  ad  nos  usque  transmitti  non  posse  incorruptas,  omnis 
historica  fides  jam  evanesceret.  Ostendant  insuper  adversarii 
Deum non  posse  ullo  modo  hanc  corruptionem  impedire.  Ergo. 

2.  A  posteriori.  Nam  —  1.  omnes  populi,  quotquot  aliquam 
revelationem  admiserunt,  illam  non  singuiis  omnibus  imme- 
diate  factam  esse,  sed  quibusdam  hominibus  electis,  qui  alios 
erudirent,  contenderunt.  Ergo  persuasum  habuerunt  Deum 
posse  mediate  revelare.  —  2.  Ex  infra  dicendis,  certissimum 
est  Deum  homines  allocutum  fuisse  tum  in  lege  natura^,  tum 
in  lege  Mosaica,  tum  in  lege  evangelica  :  atqui  multiplex  illa 
revelatio  non  immediate  omnibus  facta  est;  ergo  possibilis  est 
revelatio  mediata,  siquidem  ab  actu  ad  posse  valet  consecutio. 
—  3.  Demum  homines  tam  per  se  quam  per  alios  conceptus 
suos  et  voluntates  aliis  tradere  solent;  ergo  id  Deo  tribuen- 
dum  est. 

Prob.  3»  PARS,  videlicet  revelationis  mediatce  viam  pluribus 
rationibus  commendari,  nempe  : 

1.  Hominis  ingenio  magis  congruit.  Ita  enim  homines  sunt 
a  natura  conditi,  ut  ad  alios  homines  naturali  propensione 
confugiant,  et  ab  eis  ignotam  veritatem  discere  ament. 

2.  Ordini  consueto  Providentice  divince  in  mundi  regimine  con- 
formior  est.  Etenim  in  mundo  animadvertimus  —  1.  inaequa- 
litatem  donorum  naturalium,  cui  consociatur  in  ordine  su- 
pernaturali  via  revelationis  mediatae,  dum  quidam  a  Deo 
praedilecti  immediatam  revelationem  accipiunt,  et  alii,  non 
nisi  mediantibus  prioribus,  ea  fruuntur.  —  2.  Dependentiam 
mutuam  inter  homines  pauperes  et  divites,  debiles  et  for- 
tiores,  rudes  ac  doctiores;  cui  ordini  rursus  conformior  est 
via  revelationis  mediatae. 

3.  Pluribus  commodis  inservit,  imprimisque  arctius  prae- 
bet  inter  homines  unionis  vinculum,  cum  alii  aliis  indi- 
geant  in  rebus  ordinis  tum  naturalis  tum  supernaturalis  et 
revelati. 

4.  Fanatico  furori  viam  felicius  prcecludit.  Namque,  data 
revelatione  communi,  quee  omnes  obliget  et  publicis  signis 
comprobata  sit,  facile  redarguuntur  impostores  sibi  qusedam 
a  Deo  revelata  fuisse  falso  jactitantes.  Non  ita  autem  in  alia 
hypothesi  :  nullum  enim  datur  medium  hos  impostores  con- 
futandi ;  non  ratio,  quia  res  revelata  rationi  non  semper  sub- 
jacet,  ut  infra  dicetur;  non  revelatio  aliis  facta,  quia  quamvis 
unusquisque  ea  tantum  credere  teneretur,  quae  Deus  ipsi  im- 
mediate  revelasset,  non  indesequeretur  Deum  aliis  plura  alteri 
ignota  non  revelasse;  non  demum  miracula,  quia  infinita 
numero  propemodum  necessaria  forent,  et  inde  non  amplius 
ut  miracula,  sed  ut  soliti  naturae  eventus  haberentur;  ergo, 
nisi  fingantur  homines  impeccabiles,  quamplurimi  erunt  im- 
postores,  et  non  aderit  via  tuta  ad  eos  refellendos.  Caeterum 
argumentum  ineluctabile  subministrat  Protestantium  histo- 
ria;  cum  enim  isti  pseudoreformatores  communem  viam  auc- 
toritatis  seu  revelationis  mediatae  rejecissent,  inspirationes 
privatas  seu  revelationem  immediatam  celebrando,  iiinumeri 
in  Germania  et  Anglia  prodierunt  impostores. 

22.  Objicit  Genevensis  :  —  1.  Si  aliquibus  loquitur  Deus, 
cur  non  omnibus?  Num  Deo  difficilius  est  omnibus  quam  ali- 
quibus  tantum  revelare;  gaudio  magno  exultassem,  si  mihi 
pariter  revelasset;  arduo  difficilique  labori  non  incumberem, 
et  non  minori  ardore  illi  servirem.  —  2.  Revelatio  mihi  non 
innotescit  nisi  mediantibus  pluribus  hominibus  :  porro  quot 
inde  erroris  seductionisque  fontes  I 

Jam  vero  totius  illius  sophismatis  vitium  patebit,  si  sequens 
principium  sedulo  perpendatur  :  Homo  ex  se  omni  jure  des- 
tituitur;  ipsius  natura  nihil  amplius  requirit  quam  ea,  quee 
ipsi  necessaria  sunt,  ut  finem  creationis  suae  assequaturet  Dei 
mandata  exsequatur;  quidquidampliushomini  conceditur  ex 
mera  Dei  liberalitate  procedit.  Itaque  in  hypothesi  revelatio- 
nis,  qua  obstringerentur  omnes  homines,  Deus  tenetur  tantum 
illis  suppeditare  motiva  certa,  quibus  indubitanter  constet 
revelationis  existentia;  sed,  hoc  concesso,  ad  nihil  ulterius 
adstringitur  et  perfecte  salva  sunt  omnia  ejus  attributa.  Nec 
inquirendum  an  faciliores  et  jucundiores,  sed  utrum  certis- 
simse  sint  viee^  quibus  revelationis  veritas  detegi  valeat.  Nec 
postulandum  pariter  cur  aliis  potius  quam  mihi  revelet;  sta- 
tim  enim  respondetur :  Quia  voiuit^  quia  est  liber,  quia  est 
donorum  suorum  perfecte  dominus. 

23.  Obj.  2.  Si  homines  ab  homine  edocentur,  jam  non  cre- 
dunt  Deo,  sed  homini  :  porro  talis  revelatio  hoc  ipso  revela- 
tio  non  est;  ergo  impossibilis  est  hsec  revelationis  mediatse 
via. 

Resp.  Dist.  maj.  Si  homines  edocentur  ab  homine^  qui  pro- 
pria  auctoritate  agit  et  propriam  doctrinam  proponit,  conc. ; 
qui  Dei  auctoritate  tradit  non  suam  sed  quam  a  Deo  accepit 
doctrinam,  neg.  —  Quando  Deus  doctrinam  aliquam  per  mi- 
nisterium  hominis  manifestat,  ejusmodi  manifestatio  nihil 
aliud  est  quam  divinse  revelationis  communicatio,etdoctrina 
hoc  modo  proposita  vere  doctrina  revelata  dicitur.  Tollitur 
autem  omne  erroris  periculum,  quando  ii,  qui  Dei  nomine 
loquuntur,  fidem  sibi  miraculis  aliisque  divinae  auctoritatis 
testimoniis  conciliant. 

ARTICULUS  III. 

De  possibilitate  revelationis  ratione  objecti. 

24.  status  quaestionis.  Cum,  ex  dictis,Deus  liominemallo- 
qui  possit  sive  interne,  sive  externe,  sive  immediate,  sive 
mediata,  manifestum  est  nobis  per  revelationem  manifestari 
posse  veritates  ad  quas  naturalis  ratio  pertingere  potest,  seu 
aliis  verbis,  quae  ad  naturalem  ordinem  spectant.  Sed  difii- 
cultas  specialis  occurrit  ubi  agitur  de  veritatibus,  quae  ad 
religionem  supernaturalem  pertinent,  nempe  tum  de  myste- 
riis,  quae,  nisi  revelata  divinitus,  innotescere  non  possunt, 
tum  de  praeceptis  positivis  legi  naturali  superadditis.  Verum, 
quoniam  difficultas  potissimumversaturcircamysteria,eorum 
naturam  paulo  accuratius  exponere  juvat. 

Mysterium  generatim  dici  potest  veritas  qucelibet  occulta. 
Jam  vero  veritas  multiplici  modo  nos  latere  potest:  Vel  enim 
—  1.  ipsa  veritas  per  se  facile  intelligibilis  est,  sed  tantum  ex 
defeclu  propositionis  seu  manifestationis  experientiam  fugit; 
hujusmodi  sunt  cogitationes  nostrae  aliis  nondum  manifestatae ; 
eodem  sensu  terra  et  mare  plura  recondunt  mysteria;  —  vel 
2.  veritas  ejusmodi  est  ut  eam  assequi  possumus  quoad  ejus 
existentiam,  quamvis  modum,  quo  res  est,  non  comprehenda- 
mus :  quo  sensu  natura  mysteriis  plena  est;  sic,  v.  g.,  facile 
apprehenduntur  lumen  et  electrum  eorumque  effectus,  licet 
natura  luminis  etelectri  sitsapientissimis  occulta.  — vel3.  ad 
veritatem  cognoscendam  revelatione  indigemus;  qua  tamen 
facta,  veritas  per  se  satis  clarescit;  hujusmodi  sunt  plurima 
ex  positivainstitutionedependentia,  v.  g.,  auctoritas  suprema 
Romani  Pontificis;  —  vel  denique  4.  veritas  ita  rationem 
excedit,  ut,  facta  etiam  ejusdem  revelatione,  nec  propriis 
conceptibus  apprehendatur,  nec  ex  principiis  naturalibus  de- 
monstrari,  nec  modus,  quo  se  habeat,  intelligi  possit;  talia 
sunt  mysteria  proprie  dicta. 

Itaque  mysteria  deflniri  possunt  :  veritates  qucedam  rationis 
captum  absolute  et  per  se  superantes.  Quae  quidem  notio  ut 
bene  intelligatur,  sedulo  animadvertendum  est  mysterium 

stricto  sensu  acceptum  duo  includere,  videlicet,  quod  neque 
existentia  veritatis  (an  sit)  solo  rationis  lumine  intelligatur; 
neque  intrinseca  ejus  ratio  {quid  sit)  conceptu  proprio,  etiain 
supposita  revelatione  et  fide,  a  nobis  apprehendi  possit; 
seu,  aliis  verbis,  in  mysteriis  proprie  dictis  tum  judicium 
reritatis,  tum  notio  quidditatis  est  supra  rationem. 

Huic  mysteriinotioniRationalistae  aliassubstituerunt,  quas 
hic  exponere  non  est  necessarium.  Mysteria  vero  eo  sensu, 
quo  in  religione  Christiana  accipiuntur,  vel  nullatenus  exis- 
tere,  vel  saltem  nullatenus  revelari  posse  contendunt. 

Nec  praetereundum  est  plures  Naturalistas  eo  usque  proce- 
dere,  ut  Deo  denegent  jus  quaedam  praecepta  positiva  homi- 
nibus  imponendi,  ideoque  revelationem  hujusmodi  praecep- 
torum  impossibilem  esse  asserant.  —  Hos  et  illos  refellemus 
sequenti  assertione  : 

25.  Assertio  :  Revelatio,prout  complectitur  veritates  captum 
rationis  superantes,  necnon  prcecepta  positiva  legi  naturali  su- 
peraddita,  possibilis  dicenda  est. 

EsT  DE  FiDE  :  ait  enim  conc.  Vaticanum  :  «  Si  quis  dixerit  in 
revelatione  divina,  nulla  vera  et  proprie  dicta  mysteria  conti- 
neri,  sed  universa  fidei  dogmata  posse  per  rationemrite  excul- 
tam  e  naturalibus  principiis  intelligi  et  demonstrari;  anathema 
sit »  (Const.  de  Fide,  cap.  4,  can.  1).  —  «  Si  quis  dixerit  ratio- 
nem  humanam  ita  independentem  esse^  ut  fides  ei  a  Deo  im- 
perari  non  possit;  anathema  sit »  {Ibid.,  cap.  3,  can.  1). 

Prob.  1*  PARS^  scilicet  revelationem^  prout  complectitur  mys- 
teria,  esse  possibilem. 

Si  mysteriorum  revelatio  impossibilis  esset,  id  esset,  ut  cla- 
mant  adversarii,  vel  quia  nulla  sunt  mysteria,  vel  quia, 
etiamsi  sint,  nobis  manifestari  non  possunt.  Atqui  neutrum 
dici  potest : 

Non  primum;  nam  existere  veritates  rationis  captum  abso- 
lute  et  per  se  excedentes,  constat 

1.  Ex  imperfectione  cognitionis  humance;  etenim  intellectus 
humanus,  quamdiu  inhacterra  peregrinamur,divinamessen- 
tiam  intueri  non  valet;  sed  ex  effectibus  et  quidem  virtutem 

causae  minime  aequantibus,  Deum  cognoscit ;  porro  hujusmodi 
cognitio  valde  imperfecta  est,  tum  quia  ex  creaturis  Deum 
non  nisi  quatenus  est  causa  omnium,  quae  in  mundo  existunt, 
cognoscimus,  ideoque  plurima,  quse  ad  ejus  vitam  intimam- 
que  naturam  pertinent,  nobis  plane  incomperta  manent ;  — 
tum  quia  hac  ratione  non  ideis  propriis,  sed  notionibus  ana- 
logicis  ex  creaturis  desumptis  divina  apprehendimus.  Ergo 
dantur  veritates,  quas  sine  revelatione  nullatenus  cognoscere 
et  etiam  reveiatas  nonnisi  imperfecte  per  notiones  mere  analo- 
gicas  cognoscere  possumus  (Cf.  S.  Thomas,  Cont.  Gent.,  1.  1, 
c.  3). 

2.  Ex  comparatione  intellectus  humani  cum  intellectu  divino. 
Intellectusmajori  perspicacitatepraeditus  multa  intelligit,  quse 
ab  intellectu  inferioris  ordinis  et  acuminis  apprehendi  ne- 
queunt:  id  patet  etiam  inter  nos,  siquidem  rudes  et  rustici 
plura  ignorant,  quae  a  sapientibus  attinguntur.  Atqui  intel- 
lectus  divinus,  cum  sit  infinitus,  intellectum  humanum,  qui 
ex  omni  parte  finitus  est,  inlinite  excedit.  Ergo  plura  et  me- 
lius  cognoscit  quam  intellectus  humanus ;  ergo  sunt  veritates 
intellectui  divino  notae,  quae  tamen  effugiunt  intellectum  hu- 
manum  (Cf.  S.  Thomas,  loc.  cit.). 

3.  Er  analogia.  Neminem  fugit  vel  in  rebus  creatis,  de 
quarum  existentia  non  dubitamus,  occultam  saepius  manere 
intimam  earum  naturam.  Quis  nempe,  etiam  post  doctissi- 
morum  hominum  investigationes,  electricitatis,  magnetis, 
attractionis  corporum,  aliorumque  phaenomenorum,  de  qui- 
bus  experientia  nos  certos  facit,  intimam  naturam  et  causam 
perfecte  apprehendit?  Cui  ex  nobis  perspectus  est  nexus  quo 
anima  corpori  conjungitur,  vel  ratio  qua  in  corpus  anima 
agit  ?  Quis  omni  ex  parte  explicaverit  quae  pertinent  ad  vege 
tationem,  ad  vitam  animalem  et  alia  sexcenta,  quae  sine  dubio 
veluti  naturae  mysteria  habenda  sunt.  Jam  vero  si  idcontingit 
in  rebus,  quaein  sensuscadunt,  a  fortiori  mysteria  invenienda 
sunt  in  Deo,  cujus  essentiam  non  intuemur.  Ergo  (Cf.  S.  Tho- 
mas,  loc.  cit.). 

4.  Ex  adversariorum  confessione  saltem  indirecta.  Ipsi  Deistae, 
quos  prsecipue  adversarios  habemus,  non  pauca  agnoscunt 

mysteria;  admittunt  enim  Dei  seternitatem,  immensitatem, 
simplicitatem,  libertatem  et  immutabilitatem...;  sed  dicant 
quomodo  seternitatem  et  immensitatem  explicent;  quomodo 
immutabilitatem  cum  libertate,  prsescientiam  divinam  et  li- 
bertatem  humanam  dilucide  concilient.  —  Imo  et  ipsi  athei, 
materialistae,  fatalistae,  sceptici,  plurimain  suis  systematibus 
involvunt  quse  ratio  non  capit ;  sic  admittere  coguntur  motum 
sine  motore,  entia  contingentia  sine  ente  necessario,  formas 
variabiles  cum  essentia  immutabili,  ordinem  sine  ordina- 
tore  (1) ;  quae  omnia  sunt  incomprehensibilia.  Ergo  indubi- 
tanter  existunt  mysteria. 

Non  secundum,  seu  mysteria  revelari  possunt.  Cum  enim  re- 
velatio  sit  in  se  possibilis,  manifestum  est  revelationem  mys- 
teriorum  non  magis  impossibilem  esseex  parte  Dei  quam  re- 
veiationem  veritatum  naturalium;  ac  proinde  repugnantia,  si 
qua  adesset,  desumeretur  vel  ex  eo  quod  mysteria  rationi 
contradicerent,  vel  ex  eo  quod  ab  intellectu  percipi  nequi- 
rent,  vel  saltem  ex  eo  quod  de  his  certitudo  haberi  non  pos- 
set.  Atqui  haec  tria  falsa  sunt  : 

1.  Mysteria  non  sunt  contra  rationem.  Etenim  mysterium 
est  veritas  :  porfo  nequaquam  fieri  potest  veritatem  rationi 
contradicere;  re  quidem  vera  mysteria  sunt  supra  rationem, 
sed  sedulo  secernenda  sunt  ea  quae  sunt  supra  rationem  ab 
liis  quae  sunt  contra.  In  iis,  quae  sunt  contra  rationem,  intel- 
lectus  clare  perspicit  rei  disconvenientiam  aut  ejus  cum  alia 
veritate  repugnantiam.  Ea  vero,  quse  sunt  supra  rationem, 
mentis  humana?  aciem  sic  effugiunt,  ut  de  eorum  veritate  aut 
falsitate  nullum  judicium  ex  rationibus  intrinsecis  proferri 
valeat,  nec  proinde  probari  possit  aliquam  in  eis  inveniri  con- 
tradictionem  (2). 

2.  Mysteria  ab  intellectuhumano  aliquatenuspercipipossunt. 
Nam,  ex  jam  dictis,  duo  in  mysteriis  distinguenda  sunt, 
existentia  nempe  mysterii  et  illius  natura.  Jam  vero,  etsi  ul- 

(1)  Unde  merito  Bossuetius  :  «  Pour  rejeter  dHncomprehensibles  veriUs, 
ils  se  precipitent  dans  dHncomprehensibles  erreurs.  » 

(2)  Voir  Theodicde,  de  Liebnitz  :  Discours  de  la  conformite  de  la  foi 
avec  la  raison^  n.  54  et  sujv, 

tro  concedamus  mysteria  esse  incomprehensibilia,  qualenus 
intima  eorum  ratio  a  nobis  perspici  non  potest,  attamen  mi- 
nime  impossibile  est  ut  existentiam  veritatis  apprehendamus. 
Ideo  enim  existentia  mysterii  percipi  non  posset,  quia  verba, 
quibus  enuntiatur,  nullum  sensum  haberent;  sed  id  dici 
nequit,  siquidem  mysteria  vocibus  communi  hominum  ser- 
mone  usitatis  enuntiantur,  quibus  notiones  vulgatas  et  fami- 
liares  in  animis  audientium  excitari  compertum  est.  Sic  in 
mysterio  SS.  Trinitatis,  quando  asserimus  Deum  esse  unum 
in  natura,  trinum  in  personis,  hse  voces  ex  usu  loquendi  satis 
notse  sunt,  ut  certas  notiones  nobis  exhibeant.  —  Imo,  quod 
attinet  ad  intimam  mysterii  naturam,  revelatione  supposita, 
haud  impossibile  est  aliquam  analogicam  ideam  efformare. 
Unde  conc.  Vatic.  ait :  «  Ratio  quidem  fide  illustrata,  cum  se- 
dulo,  pie  et  sobrie  quaerit,  aliquam,  Deo  dante,  mysteriorum 
intelligentiam,  eamque  fructuosissimam  assequitur,  tum  ex 
eorum,  quae  naturaliter  cognoscit,  analogiis;  tum  ex  myste- 
riorum  ipsorum  nexu  inter  se  et  cum  fine  hominis  ultimo.  » 
Sed  de  hoc  aiibi  sermo  erit. 

3.  De  mysteriis  haberi  potest  certitudo,  Mysteria  quidem  cer- 
titudinem  intrinsecam,  quae  producitur  per  evidentiam  ob- 
jecti,  excludunt;  alioquin  jamnon  essent  mysteria;  non  vero 
certitudinem  extrinsecam,  quce  producitur  per  evidentiam 
testimonii.  Aliud  quippe  est  scireremesse,  aliud  rem,  qualis 
est,  cognoscere.  Si  ad  rem  quamcumque  comprehendendam 
requireretur  evidentia  intrinseca,  qua  rem  ipsam  mente  com- 
plecti  et  quasi  permeare  possemus,  nulla  esset  moralis  certi- 
tudo,  qua  tamen  omnis  hominum  vita  continetur.  Mysteria 
vero,  etsi  mentis  nostrae  aciem  effugiant,  possunt  nobis  esse 
extrinsece  certa  ac  proinde  evidenter  credibilia.  Evidenter 
enim  certus  sum  Deo  revelanti  esse  credendum ;  ergo,  cum 
mihi  certo  constet  Deum  mysteria  revelasse,  assensum  ipsis 
denegare  non  possum,  nisi  velim  ipsam  rationem  abjicere. 
Ergo. 

Prob.  2*  PARS  nempe  revelationem,  prout  complectitur  prce- 
cepta  positiva  legi  naturali  superaddita,  possibilem  esse. 

Enimvero  possibilis  dicenda  est  hujusmodi  revelatio,  dum- 

modo  niliil  obstet,  sive  ex  parte  praedictorum  praeceptorum, 
sive  ex  parte  Dei,  sive  ex  parte  hominis  :  atqui  ita;  ergo. 

Et  quidem  — 1.  nihil  obstat  ex  parte  prceceptorum  ipsorum. 
Certum  est  enim  non  omnia  officia  erga  Deum  iege  naturali 
determinari,  v.  g.,  ritus  in  cultu  externo  observandos;  potest 
aliunde  Deus  hominem  ad  finem  supernaturalem  elevare ;  jam 
vero  prseceptis  positivis  legi  naturali  superadditis  determi- 
nantur  non  solum  ritus,  quibus  cultus  externus  perficiendus 
est,  sed  etiam  media  fini  supernaturali  hominis  attingendo 
proportionata.  Ergo. 

2.  Nihil  etiam  ohs>lait  ex parte  Dei.  Namque  Deo,  qui  supre- 
mus  omnium  creaturarum  Dominus  est,  non  potest  denegari 
sine  summa  temeritate  et  impietate  jus,  quodne  homini  qui- 
dem,  qui  in  alios  potestatem  habet,  denegatur  :  atqui  ipsi 
principes  temporales  ad  bonum  societatis  promovendum  va- 
ria,  de  quibus  silet  lex  naturalis,  praecipere  vel  prohibere 
solent.  Ergo  a  fortiori  potest  et  Deus  alia  praecepta,  quae  in 
necessariis  rerum  relationibus  non  fundantur,  seda  libera  sua 
voluntate  pendent,  dare  ac  revelare. 

3.  Nihil  demum  obstat  ex  parte  hominis,  Homo  enim  non 
minus  tenetur  ad  praestandum  Deo  obsequium  voluntatis  per 
adimpletionem  prseceptorum  positivorum,  quam  intellectus 
per  fidem  mysteriis.  Nec  dicatur  obligationem  parendi  ex 
parte  hominis  requirere  cognitionem  intrinsecam  bonitatis, 
aut  justitise  legis  ipsi  impositae;  nam  modo  constet  revelatio- 
nis  factum,  nemo  non  videt  justam  esse  legem  quae  proponi- 
tur. 

Unde  Leo  XIII  in  Encycl.  Libertas  prcestantissimum  merito 
scribit  :  «  Si  est  Dei  legislatoris  obediendum  voluntati,  quia 
totus  homo  in  potestate  est  Dei  et  ad  Deum  tendit,  consequi- 
tur  posse  neminem  auctoritati  ejus  legiferae  fines  modumve 
praescribere  quin  hoc  ipso  faciat  contra  obedientiam  debitam . . . 
Necesse  est  igitur  vivendi  normam  constanter  religioseque, 
uta  lege  aeterna,  ita  ab  omnibus  singulisque  petere  legibus, 
quas  infinite  sapiens,  inlinite  potens  Deus,  qua  sibi  ratione 
visum  est,  tradidit,  quasque  nosse  tuto  possumus  perspicuis 
nec  ullo  modo  addubitandis  notis.  Eo  vel  magis  quod  istius 

generis  leges,  quorjiam  idem  habent;,  quod  lex  aeterna,  prin- 
cipium,  eumdemque  auctorem,  omnino  et  cum  ratione  con- 
cordant  et  perfectionem  adjungunt  ad  naturale  jus.  » 

26.  Obj.  gontra  1^°"  PARTEM  Ass.  Mysteria,  si  sint  supra  ra- 
tionem,  rationi  conformia  dici  nequeunt;  sed  quae  non  sunt 
rationi  conformia,  sunt  contra  rationem  :  ergo  mysteria  reve- 
lari  non  possunt. 

Resp.  Dist.  maj.  Mysteria,  si  sint  siipra  rationem,  rationi 
conformia  dici  nequeunt,  id  est,  non  eruuntur  ex  principiis 
naturali  lumine  cognitis,  conc. ;  ostenduntur  contraria  prin- 
cipiis  naturali  lumine  cognitis,  neg.  Ratio  patet  ex  dictis. 

Inst.  Mysteria  objectionibus  insolubilibus  impugnantur; 
ergo  rationi  adversantur. 

Resp.  Dist.  ant.  Mysteria  impugnantur  objectionibus,  quae 
non  possunt  solvi  intrinsece,  id  est,  argumentis  ex  visceribus 
rei  deductis,  conc;  quae  non  possunt  solvi  extrinsece,  nempe 
ostendendo  conclusionem  latius  patere  quam  praemissas,  prae- 
missarum  unam  esse  falsam  aut  sallem  dubiam,  ac  proinde  ex 
ea  nuUam  erui  posse  conclusionem  legitimam,  neg.  Adde 
omnes  objectiones,  quibus  impugnari  solent  mysteria,  hac 
ratione  indirecta  solvi,  quod  scilicet  Deus,  qui  est  auctor  re- 
velationis,  nec  falii  nec  fallere  potest:  unde  tota  quaestio  est 
an  revelaverit;  quod  quidem  certo  constare  potest. 

27.  Obj.  contra  secundam  partem  assert.  Nullius  peccati 
reus  est  qui  Deum  juxta  rationis  et  conscientiae  dictamen  co- 
lit  :  porro  qui  omnia  legis  naturalis  praecepta  implet,  Deum 
colit  juxta  conscientiae  et  rationis  dictamen  :  Ergo. 

Resp.  Dist.  min.  Qui  legis  naturalis  praecepta  servat,  Deum 
colit  juxta  rationis  et  conscientiae  dictamen,  si  inyincibiliter 
ignoret  praecepta  aDeo  revelata,  conc;  secus,  neg.  Distinctio- 
nis  legitimitas  ex  dictis  sat  aperta  videtur,  ut  in  illius  proba- 
tione  non  immoremur.  Aliis  terminis  potest  adhuc  solvi  prae- 
fata  objectio,  distinguendo  scilicet  majorem  hoc  modo  :  Nul- 
lius  peccati  reus  est  qui  Deum  colit  juxta  omne  dictamen  ra- 
tionis,  concedo;  juxta  aliquod  dictamen,  nego.  Eodem  sensu 
distinguitur  minor.  Nec  obscura  est  responsio,  quia  ratio  non 

prsecepta  tantum  legis  naturalis,  sed  etiam  mandata  Dei  posi- 
tiva  servare  jubet.  —  Ex  his  facile  intelligitur  quid  sit  res- 
pondendum  iis,  qui  contendunt  religionis  naturalis  adimple- 
tionem  sufficere. 

Inst.  Deus  nequit  homines  exponere  majori  peccancli  peri- 
culo;  atqui  id  efficeret  prsecepta  positiva  naturalibus  superad- 
dendo,  cum  homines  non  soiis  naturalibus  praeceptis,  sed 
positivis  amplius  ligarentur. 

Resp.  1.  Neg.  maj,;  nam  non  inquirendum  est  an  novis 
praeceptis  homo  exponatur  majori  periculo  peccandi,  sed 
utrum,  omnibus  pensatis,  possit  adhuc  peccatum  fugere  et 
Deo  servire;  nihil  ampliusDei  attributa  requirunt.  — 2.  Dist, 
min,  Deus  revelando  nova  praecepta  hominem  majori  periculo 
peccandi  exponit  et  simul  novas  amplioresque  gratias  largi- 
tur,  ac  majora  praemia  promittit,  conc;  secus,  neg.  Patet  res- 
ponsio. 

28.  Coroliarium.  Ergo  procul  rejiciendum  est  Rationalis- 
tarum  principium,  quo  statuunt  rationem  habendam  esse  ve- 
lut  unicam  religionis  normam  omnisque  veritatis  summum 
criterium.  Ideo  enim  tale  figmentum  invenerunt,  quia  autu- 
mantrationem  non  esse  nisi  facultatem  verum  inveniendi, 
nuUasque  existere  veritates  praeter  eas,  quae  ab  ipsa  appre- 
hendi  posssunt.  Jam  vero  ex  modo  dictis  patet  dari  mysteria, 
seu  veritates,  quse  rationis  captum  transcendunt ,  ideoque 
rationem  non  esse  unice  facultatem  verum  inveniendi,  sed 
etiam  rationabiliter  credendi.  Ergo. 


CAPUT  IL 

DE    NECESSITATE     REVELATIONIS . 


2§.  Praenotanda.  Certum  est  —  1.  revelationem  homini 
valdeutilem  esse. 
Revelatio  enim,  ut  jam  dictum  fuit,  considerari  potest  vel 

tanquam  externa  religioiiis  naturalis  promulgatio,  vel  quate* 
nus  manifestatio  religionis  supernaluralis. 

Jam  vero,  sive  consideretur  tanquam  promulgatio  externa 
religionis  naturalis,  sive  spectetur  prout  est  supernaturalis 
dispensatio,  maximam  utilitatem  prae  se  fert. 

Patet  prlmum  experientia;  nemo  enim  nescit  apud  christia- 
nos  puerum,  catechismi  rudimenta  edoctum,  plura  et  certiora 
de  Deo,  de  hominis  destinatione  et  summa  offlciorum  ejus 
cognoscere  quam  philosophi  celeberrimi  in  suis  libris  cons- 
cripserunt.  Nec  mirum;  revelatio  enim  via  est  prompta  ac 
facilis,  qua  mire  adjuvantur  ii  etiam,  qui  perspicacioris  in- 
genii  sunt.  Adde  auctoritatem,  de  qua  agitur,  eo  aptiorem 
esse  ad  sibi  conciliandum  assensum  et  fidem,  quo  major  est 
magisque  ab  errore  immunis.  Caeterum  id  invicte  demonstra- 
bunt  quae  infra  dicenda  sunt. 

Constat  seciuidum  ex  eo  quod  manifestatio  veritatum  ordi- 
nis  supernaturalis,  sive  agatur  de  mysteriis,  sive  de  praecep 
tis  positivis,  Dei  attributa  valde  commendat  hominique  plu- 
rima  bona  confert. 

Enimvero  —  1.  per  mysteriorum  revelationem  mirifice 
extolluntur  tum  supremum  Dei  dominium  in  mentem  nos- 
tram,  quam  in  obsequium  fidei  redigit;  tum  ejus  sapientia, 
quse,  mysteriorum  ope,  superbam  hominum  rationem  humi- 
liat,  vanamque  curiositatem  retundit;  unde  etiam  religioni 
conciliatur  veneratio,  quae  rebus  vulgi  sensu  distantibus  con- 
cedi  solet;  tum  denique  divina  bonitas,  quse,  cum  sit  sui 
ipsius  diffusiva,  meliori  quo  his  in  terris  fieri  potest  modo, 
absconditos  scientiae  suse  thesauros  nobis  patefacit.  —  Sed 
msuper  mysteria  multum  ad  perficiendum  hominem  confe- 
runt.  Intellectus  enim  e\  mysteriis  altissimas  colligit  notiones 
circa  divinam  naturam,  circa  hominis  mundique  originem^ 
naturam  et  destinationem,  circa  Dei  consilia  ejusque  cum  re- 
bus  creatis  relationes.  Quis  enarrabit  quanta  lux  christianis 
affulgeatex  revelatione  Incarnationis^  Eucharistiae  et  aliorum 
mysteriorum?  Imo  ipsa  mysteriorum  obscuritas  maxime  con- 
fert  ad  Dei  magnitudinem  et  gloriam  nobis  ostendendum; 
nam,  ut  apposite  ait  S.  Thomas  {Cont.  Gent.^  1.  i,  c.  5),  «  per 

hoc  quod  homini  de  Deo  aliqua  proponuntur,  quse  ralionem 
excedunt,  firmatur  in  homine  opinio,  quod  Deus  sit  aliquid 
supra  id  quod  cogitari  potest.  »  —  Voluntat i  eiisim  imerYinni 
mysteria,  tum  quia  nobis  prsebent  remedia  efficacissima  ad 
sananda  naturse  vulnera,  et  tentationes,  quibus  premimur, 
superandas;  tum  quia  nobis  suggerunt  perfectissima  motiva 
ad  exercendas  virtutes,  necnon  exempla  aptissima,  quibus  ad 
bonum  quodcumque  exsequendum  provocemur;  tum  quia 
excellentissima  suppeditant  perfectionis  media ,  quatenus 
fidem,  spem  et  caritatem  mirum  in  modum  promovent.  Quis, 
V.  g.,  mente  tenere  potest  Verbum  divinum  propter  salutem 
humani  generis  incarnatum  fuisse,  suoque  sanguine  homines 
a  peccatis  redemisse  et  ad  dignitatem  filiorum  Dei  adoptivo- 
rum  elevasse^  quin  vehementissime  excitetur  ad  Deum  reda- 
mandum,  proximumque  diligendum  et  adjuvandum? 

2.  Nec  aliter  de  preeceptis  positivis  sentiendum  est  ac  de 
mysteriis,  quippe  quae  supremum  dominium  Dei  hominisque 
dependentiam  directe  arguunt,  observantiam  legis  naturalis 
promovent,  cultus  uniformitatem  procurant,  omniumque  vir- 
tutum  praxim  faciliorem  reddunt,  dum  praemia  proponunt, 
pcenas  minantur,  ac  Dei  praecipientis  auctoritatem  continuo 
prae  oculis  exhibent. 

Hinc  Conc.  Vatic.  (sess.  3,  c.  2,  can.  2)  merito  anathemate 
percutit  eum  qui  dixerit  «  non  expedire  ut  per  revelationem 
divinam  homo  de  Deo,  cultuque  ei  exibendo  edoceatur.  » 

30.  Certum  est  —  2.  revelationem,  supposita  hominis  ele- 
vatione  ad  ordinem  supernaturalem ,  dbsolute  necessariam 
esse;  evidens  enim  est  non  nisi  revelationis  ope  apprehendi 
posse  tum  finem  hujus  ordinis,  qui,  cum  sit  supernaturalis, 
naturaii  rationis  lumine  nec  inveniri,  nec  explicari  potest; 
tum  media,  quse  et  ipsa  supernaturalia  esse  debent,  ac  proinde 
intellectum  transcendunt.  Unde  conc.  Vatic.  (const.  de  Fide^ 

c.  2)  dicit  :  «  Revelatio  absolute  necessaria  dicenda  est 

quia  Deus  ex  infinita  bonitate  sua  ordinavit  hominem  ad  finem 
supernaturalem,  ad  participanda  scilicet  bona  divina,  quae 
humanae  mentis  intelligentiam  omnino  superant,  siquidem 

«  oculus  non  vidit,  nec  auris  audivit,  nec  in  cor  hominis  as- 
))  cendit,  quse  prteparavit  Deus  iis  qui  diligunt  illum  » (I  Cor., 
II,  9).  Idem  asserit  S.  Tliomas  {Cont.  Gent.,  1, 1,  c.  5). 

Tota  igitur  quaestio  versatur  circa  cognitionem  veritatum 
naturalium;  dequa  duo  occurrunt  errores  sibi  omnino  oppo- 
siti.  Alii  nempe,  qui  TraditionalistcB  dicuntur,  opinati  sunt 
revelationem  praedictarum  veritatum  absolute  necessariam 
esse;  alii  autem,  Rationalistce  scilicet,  revelationis  necessita- 
tem  omnino  tollunt.  Mediam  viam  tenet  Ecclesia.  Itaque  in 
duplici  articuio  duplicem  prsefatum  errorem  refellemus. 

ARTICULUS  I. 

Probatur  contra   Traditionalistas  revelationem  veritatum 
ordinis  naturalis  non  esse  absolute  necessariam. 

31.  Non  una  fuit  Traditionalistarum  sententia,  alii  siqui- 
dem  revelationem  necessariam  esse  dicebant  ad  omnem  cer- 
titudinem  naturalem  habendam,  alii  ad  veritates  saltem  reli- 
giosas  certo  cognoscendas  ac  demonstrandas.  Relicta  prima 
sententia,  quse  ad  philosophiam  pertinet,  probandum  habe- 
mus  argumentis  praesertim  theologicis  hominem  absque  re- 
velatione  plures  veritates  naturales,  quae  ad  religionem  perti- 
nent,  certo  cognoscere  ac  demonstrare  posse.  Sit  proinde 
sequens 

Assertio  :  Homo,  solo  lumine  naturali  rationis,  quasdam  ve- 
ritates  speculativas  et  morales  certo  cognoscere  ac  demonstrare 
potest. 

EsT  DE  FiDE.  Ait  enim  Conc.  Vatic.  (Const.  de  Fide,  c.  2, 
can.  1)  :  «  Si  quis  dixerit  Deum  unum  et  verum,  creatorem  et 
Dominum  nostrum,  per  ea  quae  facta  sunt,  naturali  rationis 
humanse  lumine  certo  cognosci  nonposse  :  anathema  sit.  » 

Prob.  1.  Script,  S.  —  1.  De  Deo  et  ejus  attributis  legitur 
{Sap.,  xin,  4)  :  «  Intelligant  (homines  ab  operibus  mundi) 
»  quoniam  qui  haec  fecit  fortior  est  illis;  a  magnitudine  enim 
^  speciei  et  creaturae  cognoscibiliter  poterit  creator  horum  vi- 
))  deri.  )>  —  (Rom.,  i,  20)  :  «  Invisibilia  enim  ipsius  a  crea- 

»  tura  mnndi ^  per  ea  qua*  facta  sunt,  intellecta  conspiciuntur ; 
))  sempiterna  quoque  ejus  virtus  et  divinitas;  ita  ut  sint  inex- 
))  cusabiles,  quia  cum  cognovissent  Deum,  non  sicut  Deum 
))  glorificaverunt.  ))  Ex  his  textibus  manifestum  est  homines 
posse  quasdam  invenire  veritates,  modo  haec  tria  constent  : 
—  1.  hominem  posse  certo  cognoscere  Dei  existentiam;  — 
2.  per  medium  diversum  a  traditione;  —  3.  etiamsi  hanc 
existentiam  antea  non  cognovissent,  et  a  societate  non  acce- 
pissent.  Porro  duo  priora  clare  in  preefatis  textibus  exponun- 
tur;  tertium  probatur  tum  auctoritate  omnium  interpretum, 
imo  et  sanctorum  Patrum,  «  uno  siquidem  animo  omnes 
prorsus  docent  hominem  bene  ratione  utentem  ex  creaturis 
potuisse  ac  debuisse  de  Deo  ejusque  unitatem  cognitionem  sibi 
comparare  ))  (Perrone,  de Locis  theoL,  part.  3,  c.  1.  prop.  1); 
tum  ex  generalitate  verborum  nullam  conditionem  expri- 
mentium;  tum  discussione  textus,  in  quo  dicitur  Deum  co- 
gnosci  posse  ex  his  quce  videntur  bona,  videri  cognoscibiliter  a 
magnitudine  speciei  et  creaturse,  ejus  attributa  invisibilia  in- 
telligi  et  conspici  per  ea  quae  facta  sunt,  et  hinc  eos  qui  Deum 
non  admittunt,  vel  qui  falsos  agnoscunt  deos,  esse  inexcusa- 
biles.  Ergo.  —  Hoc  sensu  sanctus  Augustinus  interpretatur 
verba  S.  Pauli  [De  Civit.  Dei,  1.  8,  c.  12;  Patr.  lat.,\u,  236). 
2.  De  lege  naturali  haec  habet  S.  Paulus  (Rom.^  ii,  12,  14, 
15)  :  <c  Quicumque  enim  sine  lege  peccaverunt,  sine  lege  pe- 
))  ribunt;  et  quicumque  in  lege  peccaverunt,  per  legem  judi- 
))  cabuntur...  Cum  enim  gentes,  quae  legem  non  habent,  na- 
))  turaliter  ea,  quse  legis  sunt,  faciunt,  ejusmodi  legem  non 
))  habentes,  ipsi  sibi  sunt  lex  :  qui  ostendunt  opus  legis  scrip- 
»  tum  in  cordibus  suis,  testimonium  reddente  illis  conscien- 
))  tia  ipsorum,  et  inter  se  invicem  cogitationibus  accusanti- 
»  bus,  aut  etiam  defendentibus. ))  Sane  haec  verba  sensu  obvio 
etnaturali  intellecta  non  favent  Traditionalistis;  agitur  enim 
de  gentibus,  quae  legem  non  habent,  quae  naturaliter  faciunt 
ea  quse  legis  sunt.  quae  ipsi  sibi  sunt  lex,  quse  ostendunt  opus 
legis  scriptum  in  cordibus  suis.  Num  clarius  loqui  poterat 
Apostolus,  nisi  rem  ipsam  apertis  vocibus  definiisset?  —  Nec 
aliter  Apostoli  textum  intellexerunt  SS.  Patres  et  interpretes 

inter  quos  S.   Justinus  [ApoL,  ii,  n.  8;  Patr,  Grcec,  vi, 
458). 

Prob.  2.  Traditione,  Nam  —  1.  praeter  SS.  Augustinum  et 
Justinum,  S.  Chrysostomus  (Hom.  12,  ad.  pop.  Ant,,  n.  3-4, 
Patr,  GrcBC,  l,  140)  ita  se  habet  :  «  Ut  sciamus  quod  bo- 
num  sit  temperantia,  non  opus  habemus  verbis,  neque  doc- 
trina;  nam  in  natura  cognitionem  hanc  habemits..,  Sic  et  adul 
terium  malum  esse  putamus^  et  neque  hic  laboribus  et  disci- 
plina  nobis  est  opus  ut  peccati  hujus  malitia  noscatur,  sed 
omnes  in  hujusmodi  senteniiis sumus  per  nos  ipsos  docti.  »  — 
2.  In  prooemio  catechismi  conc.  Trid.  (n.  1)  legitur :  «  Ea  est 
humanae  mentis  et  intelligentiae  ratio,  ut,  cum  alia  multa, 
quse  ad  divinarum  rerum  cognitionem  pertinent,  ipsa  per  se, 
magno  adhibito  labore  et  diligentia  investigaverit  et  cognoverit., 
maximam  tamen  illorum  partem,  quibus  eeterna  salus  compa- 
ratur...  naturse  lumine  illustrata^  cognoscere  aut  cernere, 
nunquam  potuerit.  »  —  3.  Multa  similia  legere  est  in  variis 
conciliis  particularibus,  pro  quibus  sit  concil.  Rem.,  Ambiani 
habitum,  expresse  declarans  «  hominem  rationis  exercitio 
fruentem,  hujus  facultatis  applicatione  posse  percipere  aut 
etiam  demonstrareplures  veritates  metaphysicasetmorales.  » 
—  4.  'Demum  S.  Congr.  Indicis  (13  junii  1855)  sequentes  emi- 
sit  propositiones  contra  traditionalismi  fautores :  «  Ratiocina- 
lio  Dei  existentiam,  animae  spiritualitatem,  hominis  liberta- 
tem  cum  certitudine  probare  potest.  —  Fides  posterior  est 
revelatione,  proindeque  ad  probandam  Dei  existentiam  contra 
atheum,  ad  probandam  animae  rationalis  spiritualitatem  ac 
libertatem  contra  naturalismiet  fatalismi  sectatorem,  allegari 
convenienter  nequit.  —  Rationis  usus  fidem  prsecedit  et  ad 
eam  hominem  ope  revelationis  et  gratiae  conducit.  » 

Prob.  3.  Ratione,  Nam  —  1.  cseteris  omissis,  facuitas  natu- 
ralis  quae  non  posset  evolvi  absque  adjumento  supernaturali, 
utriusque  ordinis  confusionem  ac  destructionem  importaret; 
facultas  enim  illa  exigeret  hoc  adjumentum;  adjumentum 
vero,  quod  a  natura  exigitur,  jam  indebitum  non  est,  nec 
proinde  supernaturale. 

2.  Certum  est  veteres  philosophos  multa  praeclare  scrip- 

sisse  circa  Deum  et  legem  naturalem  :  porro  parum  probabile 
est  omnes  has  notiones  ex  Iraditionibus  populorum  valde 
tunc  obscuratis,  aut  ex  libris  judaicis  non  multum  vulgatis, 
ab  ipsis  depromptas  fuisse.  IUud  quidem  de  quibusdam  subli- 
mioribus  veritatibus  moralibus,  sed  non  de  omnibus,  asserunt 
SS.  Patres.  Ergo. 

3.  Demum  traditionalismus  gravissima  inducit  incommoda. 
nempe  :  —  scholis  catholicis  injuriam  infert  earumque  aucto- 
ritatem  subruit,  cum  in  ipsis  semper  admissa  fuerit  distinctio 
essentialis  inter  theologiam  et  philosophiam,  cum  semper  a 
demonstratione  naturali  existentiae  Dei  et  possibilitatis  reve- 
lationis  profecti  sint  doctores,  ut  revelationis  factum  et  ei 
obsequendi  obligationem  astruerent:  —  contemptum  et  odium 
in  Ecclesiam  inducit,  prsebendo  rationalistis  occasionem  su- 
gillandi  theologiam  catholicam  ipsamque  Ecclesiam,  ut  rationi 
inimicam  et  omnis  philosophiae  impotentem;  adeo  ut  pseudo- 
philosophi  dicant  theologos  sic  de  ratione  humana  loqui,  quia 
nullo  modo  queunt  argumenta  contra  religionem  proposita 
solvere  (1);  —  viam  aperit  ad  excusandos  turpissimos  errores. 
Etenim  si  ratio  in'dividualis  sit  incapax  veritatis  moralis  de- 
tegendse,  non  poterit  certo  malitiam  idololatriae,  anthropo- 
phagiae...  apprehendere;  ergo  incusandi  non  sunt  qui  ab  ido- 
lolatris  vel  anthropophagis  ortum  ducentes,  in  haec  labuntur 
crimina;  nuila  enim  eis  major  suppetit  auctoritas  quam  pa- 
rentum  et  gentis  suae. 

32.  Schoiium.  Duo  potissimum  objiciunt  Traditionalistse 
ad  probandum  hominem  absque  revelatione  nullas  veritates 
morales  certo  demonstrare  posse,  sciiicet:  —  1.  Religio,  his- 
toria  teste,  purior  sanctiorque  fuit  apud  varios  populos  initio 
quam  lapsu  temporum;  quo  enim  magis  receditur  a  priori- 
bus  traditionibus,  in  graviores  errores  incidunt  populi.  — 
2.  Philosophi  inter  se  non  concordant  circa  ipsa  argumenta 
Dei  existentiam  fulcientia  :  argumentum  invictum  juxta  unum 
philosophum  ab  aliis  futile  et  vanum  judicatur  :  porro  haec 

(1)  «  Le  grand  argument  de  U^Qole  thMogique^  inquit  Cousin,  est  Vim- 
puissance  de  la  raison,  » 

duo  non  evenirent,  si  quaedam  veriiatessola  ratione  demons- 
trari  possent. 

Resp.  Neg.  min.  ejusque  probationes,  et  resp.  ad  1.  Proba- 
bimus  in  secunda  parte  hujusce  tractatus  hominesprimaevam 
religionem  a  Deo  accepisse;  ergo  non  meliorari,  sed  vitiari 
tantum  potest  decursu  sseculorum;  haec  autem  minoratio  fa- 
cile  praejudiciis  cupiditatibusque  explicatur.  —  Ad  2.  Omnes 
philosophi,  demptis  pyrrhoniis,  in  asserendo  quaedam  dari, 
et  quidem  invicta,  Dei  existentiae  argumenta  concordant;  fere 
omnes  vim  ineluctabilem  quorumdam  argumentorum  ex  or- 
dine  physico,  morali,  et  praesertim  metaphysico,  deductorum 
agnoscunt,  et  si  quidam,  pauci  numero,  dissentiant,  quid 
inde? 

Alia,  quibus  adversarii  probare  conantur  hominem  revela- 
tione  destitutum  laborare  impotentia  physica  cognoscendi  ac 
detegendi  veritates  naturales,  quae  ad  religionem  pertinent, 
—  vel  ab  experientia  deducuntur,  ex  eo  quod  scilicet  homi- 
nes  sibi  derelicti  et  a  societate  alieni,  omni  idea  omnique 
moralitatis  notione  destituti  reperti  fuerunt;  sed,  etiamsi  illa 
facta,  a  pluribus  in  dubium  revocata,  admitterentur,  nihil  ex 
eis  deduci  posset,  si  quidem  hominem  in  societate  degentem 
supponimus;  —  vel  eo  tendunt,  ut  probetur  hominem  indivi- 
duum  necessario  a  societate  et  nullo  modo  a  seipso  ideas  ha- 
bere;  hsec  autem  assertio,  si  stricte  sumeretur,  vim  internam, 
qua  prorsus  indiget  homo  ad  veritatem  assequendam,  mox 
excluderet ;  —  vel  demum  utilitatem  educationis  comprobant : 
quod  quidem  minime  negamus;  sed  ex  eo  quod  per  educatio- 
nem  facilius  ad  veritatem  pervenimus,  minime  sequitur  ho- 
minem  sola  ratione  utentem  non  posse  quasdam  adinvenire 
veritates. 

ARTICULUS  II. 

Probatur  contra  Rationalistas  revelationem  veritattm 
naturalitim  moraliter  necessariam  fuisse. 

33.  Rationalistae,  si  qui  revelationis  possibilitatem  admit- 
tant,  omnes  absolute  et  simpliciter  negant  eam  necessariam 
esse,  hoc  innixi  principio,  quod  hujusmodi  est  vis  rationis 

humanae  sibi  derelictae,  ut  in  iis,  quae  ad  religionem  spectant, 
plene  sibi  sufflciat.  Antequam  vero  contra  illos  statuamus 
humanam  rationem  non  posse,  absque  revelatione,  veritates 
etiam  ad  religionem  naturalem  pertinentes,  sufflcienter  cog- 
noscere,  quaestionis  expendendse  status  preeflniatur  necesse 
est.  Jam  vero 

1.  Qusestio  movetur  non  de  homine  aliquo  singiilari,  sed  de 
humano  genere.  Etiamsi  enim  daretur  singularem  aliquem 
hominem  eximio  prseditum  ingenio,  felicissimis  in  adjunctis 
positum,  omnes  naturalis  ordinis  veritates  cognoscere  posse, 
non  sequitur  propterea  idem  posse  genus  universum,  quale 
praesertim  in  praesenti  naturae  lapsae  statu  reperitur. 

2.  Agitur  non  de  omnibus  et  singulis  veritatibus,  quae  ad 
religionem  naturalem  spectant;  aliquae  enim  veritates  solo 
rationis  lumine  omnibus  perviae  sunt;  sed  de  toto  complexu 
hujuscemodi  veritatum,  quae  necessariae  sunt,  ut  homo  vitam 
moralem  ac  religiosam,  qualem  exigit  ordo  naturalis,  insti- 
tuere  possit. 

3.  Cognitio,  quam  intendimus,  non  est  cognitio  qualiscum- 
que,  dubia  scilicet,  probabilis  aut  mere  conjectiiralis,  sed  /?rma 
et  certa,  ita  ut  ad  vitam  moralem  constanter  et  tuto  informan 
dam  sufflciat. 

4.  Demum  impotentia,  qua  rationem  humanam  relative  ad 
prsedictarum  veritatum  assecutionem  laborare  contendimus, 
non  est  physica,  sed  moralis  tantum  :  impotentia  physica  ea 
est  quae  consistit  in  physica  seu  intrinseca  improportione  et 
ineptitudine  facultatis  ad  aliquem  actum;  quae  quidem  impro- 
portio  oriri  potest  —  tum  ex  eo  quod  facultas  non  ordinatur 
ad  talem  actum  ponendum,  v.  g.,  sensus  physica  impotentia 
intelligendi  laborat;  —  tum  ex  defectu  alicujus  conditionis 
extrinsecae,  juxta  naturae  leges  necessariae,  ut  facultas  actum 
suum  exercere  possit.  Ita  visus  in  tenebris  colores  rerum  dis- 
tinguere  nequit.  Hujusmodi  impotentiae  physicae  respondet 
necessiidiS  physica  seu  absoluta. 

Impotentia  vero  moralis  habetur,  cum  facultas,  physice 
capax  alicujus  actus,  impedimentis  tamen  ordinis  moralis 
praepeditur,  quominus  actum  illum  ponat.  Haec  autem  impe- 

dimenta  exsurgere  possunt  vel  ex  parte  subjecti  cognoscentis, 
vel  ex  parte  objecti  cognoscendi,  vel  ex  utraque  parte.  Unde 
hujusmodi  impotentia  unice  fundatur  in  difflcultatibus,  quae 
intellectum  et  voluntatem  in  suis  actibus  impediunt.  Huic 
impotentise  morali  respondet  necessitas  morafo,  si  actus  sit 
ponendus:  quae  quidem  necessitas,  sicuti  ipsa  et  potentia, 
gradus  habet  et  major  minorve  esse  potest.  —  His  praemissis, 
ad  Rationalistas  refeliendos  sit  sequens 

34.  Assertio  :  In  prcBsenti  humani  generis  conditione,  non 
possunt  veritates  ad  naturalem  religionem  pertinentes^  ab  omni- 
bus  expedite,  firma  certitudine  et  nullo  admixto  errore,  absque 
revelatione  cognosci. 

Totam  hanc  assertionem  iisdem  fere  verbis  tradit  jConc. 
Vatic.  (Const.  de  Fide,  c.  2)  dicens :  «  Huic  diviuce  revelationi 
tribuendum  est,  ut  ea  quae  in  rebus  divinis  humanae  rationi 
per  se  impervia  non  sunt,  in  praesenti  quoque  generis  humani 
conditione  ab  omnibus^  expedite,  firma  certitudine  et  nullo  ad- 
mixto  errore  cognosci  possint,  » 

Prob.  i.  Argumento  rationis,  deprompto  ex  S.  Thoma  [Cont, 
Gen,,  1. 1,  c.  4),  qui  simul  ostendit  causas  moralis  impotentiae, 
de  qua  agimus.  Haec  habet  S.  Doctor  : 

«  Hoc  autem  (Revelationem  esse  necessariam)  de  illa  (veri- 
tate)  primo  ostendendum  est,  quae  inquisitioni  rationis  pervia 
esse  potest,  ne  forte  alicui  videatur,  ex  quo  ratione  haberi 
potest,  frustra  id  supernaturali  inspiratione  credendum  tradi- 
tum  esse. 

»  Sequerentur  tamen  tria  inconvenientia,  si  hujus  veritas 
solummodo  rationi  inquirenda  relinqueretur. 

»  Unum  est  quod  paucis  hominibus  Dei  cognitio  inesset.  A 
fructu  enim  studiosae  inquisitionis,  qui  est  veritatis  inventio, 
plurimi  impediuntur  tribus  de  causis. 

»  Quidam  siquidem  impediuntur  propter  complexionis  in- 
dispositionem^  ex  qua  multi  sunt  naturaliter  indispositi  ad 
sciendum.  Unde  nullo  studio  ad  hoc  pertingere  possent,  ut 
summum  gradum  humanae  cognitionis  attingerent,  qui  in 
cognoscendo  Deum  consistit. 

»  Quidam  vero  impediuntur  necessitate  rei  familiaris;  opor- 
tet  enim  esse  inter  homines  aliquos,  qui  temporalibus  adini- 
nistrandis  insistant;  qui  tantum  tempus  in  otio  contemplativae 
inquisitionis  non  possent  expendere,  ut  ad  summum  fasti- 
gium  humanae  inquisitionis  pertingerent,  scilicet  Dei  cogni- 
tionem. 

))  Quidam  autem  impediuntur  pigritia.  Ad  cognitionem 
enim  eorum  quae  de  Deo  ratio  investigare  potest,  multa  prae- 
cognoscere  oportet,  quum  fere  totius  philosophiae  considera- 
tio  ad  Dei  cognitionem  ordinetur.  Propter  quod  metaphysica, 
quae  circa  divina  versatur,  inter  philosophiae  partes  ultima 
remanet  addiscenda. 

))  Sic  ergo  nonnisi  cum  magno  labore  studii  ad  praedictae 
veritatis  inquisitionem  perveniri  potest,  quem  quidem  labo- 
rem  pauci  subire  volunt  prae  amore  scientiae,  cujus  tamen 
mentibus  hominum  naturalem  Deus  inseruit  appetitum. 

))  Secundum  inconveniens  est,  quod  illi  qui  ad  prsedictae 
veritatis  cognitionem  vel  inventionem  pervenirent,  vix  post 
longum  tempus  peviingeveni,  tum  propter  hujusmodi  veritatis 
profunditatem,  ad  quam  capiendam  perviam  rationis  nonnisi 
post  longum  exercitium  intellectus  humanus  ideoneus  inveni- 
tur;  tum  etiam  propter  multa  quae  praeexiguntur,  ut  dictum 
est;  tum  propter  hoc,  quod  tempore  juventutis,  dum  diversis 
motibus  passionum  anima  fluctuat,  non  est  apta  ad  tam  altae 
veritatis  cognitionem,  sed  in  quiescendo  fit  prudens  et  sciens, 
ut  dicitur  in  septimo  Physicorum  (text.  com.  20).  Remaneret 
igitur  humanum  genus,  si  sola  rationis  via  ad  Deum  cognos- 
cendum  pateret,  in  maximis  ignorantiae  tenebris;  quum  Dei 
cognitio,  quae  homines  maxime  perfectos  et  bonos  facit,  non- 
nisi  quibusdam  paucis,  et  his  paucis  etiam  post  temporis  lon- 
gitudinem,  proveniret. 

»  Tertium  inconveniens  est,  quod  investigationi  rationis 
humanae  plerumque  falsitas  admiscetur^  propter  debilitatem 
intellectus  nostri  in  judicando  et  phantasmatum  permixtio- 
nem.  Et  ideo  apud  multos  in  dubitatione  remanerent  ea,  quae 
sunt  verissime  etiam  demonstrata,  dum  vim  demonstrationis 
ignorant,  et  praecipue  quum  videant  a  diversis,  qui  sapientes 

dicuntur,  diversa  doceri.  Inter  multa  etiam  vera,  quae  demons- 
trantur,  immiscetur  aliquando  aliquid  falsum,  quod  non  de- 
monstratur,  sed  aliqua  probabili  vel  sophistica  ratione  as- 
seritur,  quae  interdum  demonstratio  deputatur.  Et  ideo  opor- 
tuit  hominibus,  per  viam  fidei,  fixa  certitudine,  ipsam  veri- 
tatem  de  rebus  divinis  exhiberi. 

»  Salubriter  ergo  divina  providit  clementia,  ut  ea  etiam, 
quae  ratio  investigare  potest,  fide  tenenda  praeciperet;  ut  sic 
omnes  de  facili  possent  divinae  cognitionis  participes  esse, 
idque  absque  dubitatione  et  errore  (1).  » 

Prob.  2.  Facto  historico.  Manifesta  quippe  erit  moralis  hu- 
manae  rationis  impotentia  veritatesadreligionem  pertinentes 
assequendi,  modo  constet  —  1.  homines  revelatione  destitu- 
tos  in  gravissimos  errores  incidisse  circa  Deum,  proximum 
et  seipsos;  —  2.  prorsus  inhabilem  fuisse  philosophiam  ad 
populorum  errores  depeliendos;  —  3.  imo  etiam  post  revela- 
tionem  christianam  eos,  qui  illam  deseruerunt,  ethnicorum 
philosophorum  absurditates  renovasse  :  porro  tria  prsedicta 
historiae  testimonio  invicte  constant. 

Et  quidem  constat  —  1.  homines  revelatione  destitutos  in 
gravissimos  errores  incidisse  circa  Deum,  proximum  et  seipsos. 
—  1.  Ciixa  Deum,  Coluerunt  enim  populi,  quibus  revelatio 
non  affulsit,  deos  innumeros,  omnibus  vitiis  deditos,  imbe- 
cilles  ac  ignaros,  genios,  daemones,  astra,  arbores,  omne  fe- 
rarum  genus,  imo  et  ipsa  hortorum  legumina.  Unde  Bossue- 
tius  ait :  «  On  adorait  jusqu' aux  betes  et  aux  reptiles;  tout  etait 
Dieu  exepte  Dieu.  »  {Hist.  %iniv.,  chap.  3.  part.  2.)  Ritus,  qui- 
bus  hos  deos  colebant,  erant  crudeles^  impuri,  superstitiosi. 
Humana  sacrificia  diis  offerebantur  etiam  apud  Graecos  etRo- 
manos,  licet  caeteris  humaniores,  nec  Romae  sublata  est  haec 
barbaries,  nisi  Adriano  imperante,  et  diffuso  jam  christia- 
nismo.  Quid  de  bacchanalium,  saturnalium  etfloralium  flagi- 
tiis  dicemus?  Ebrietas  sub  Bacchi,  impudicitia  sub  Veneris, 
furtum  sub  Mercurii  nominibus  consecrabantur.  Quid  oracu- 
lorum  et  divinationis,  auguriorum  et  aruspiciorum  vanitatem 

(I)  Cfr.  Monsabr^,  Introduction  au  dogme  gathotique^  6«  conf^reiice, 

memorare  opus  est?Ergo  verum  est  gentium  omnium  theo- 
logiam  ineptis  fabulis,  absurdis  superstitionibus,  immanibus- 
que  sacrificiis  fuisse  deturpatam,  non  obstantibus  philosophis. 
—  2.  Circa  proximum.  Quid  magis  naturae  repugnat  quam 
humanae  carnis  manducatio  ad  normam  Scytharum;  com- 
munitas  uxorum;  liberorum  praefocalio  pro  nutu  parentum; 
gladiatorum  bella;  jus  vitae  et  necis  concessum  in  servos?  — 
3.  Circa  hominem  erga  seipsum.  Nedum  ambitio,  ira^  vindicta, 
superbia,  caeteraeque  cupiditates  fraenarentur,  e  contra  pabula 
eis  praebebantur,  tum  in  festis,  tum  in  ludis,  tum  in  comoediis 
publicis,  tum  in  ritibus  sacris,  tum  demum  in  vita  et  exem- 
plis  deorum.  Ergo  phiiosophorum  ratio  praecellens  non  im- 
pedivit  generis  humani  errores  turpissimos. 

Constat  pariter  —  2.  prorsus  inhabilem  fuisse  philosophiam 
ad  populorum  errores  depellendos.  Illi  enim  defuerunt  scien- 
tia,  unanimitas,  certitudo,  zelus^  auctoritas  et  methodus. 

1.  Quidem  philosophis  defuit  5ci6?/?tia.  Omnes  pliilosopho- 
rum  scholae,  Academia,  Lycaeum,  Porticus,  in  gravissimos 
errores  abierunt;  multa  citantur  Platonis,  Aristotelis,  Zeno- 
nis  in  morum  doctrina  deliramenta  :  sic  D.  Plato  uxorum 
communitatem  permittebat,  imo  et  commendabat;  in  templis 
obscoenas  deorum  imagines,  in  festis  Bacchi  ebrietatem  tole- 
rabat;  generatimhi  omnes  philosophi  circa  matrimonii  sanc- 
titatem,  castitatem,  servitutem,  gravissime  errarunt.  Caete- 
rum,  etiamsi  daretur  omnes  veritates  fuisse  sigillatim  detectas 
a  variis  philosophis,  non  inde  sequeretur  corpus  doctrinae  im- 
maculatum  ab  aliquo  praecellenti  philosopho  efformari  po- 
tuisse.  Unde  enim  illi  tanta  scientia,  ut  in  diversis  philoso- 
phorum  operibus  veritates  tuta  manu  selegisset,  relictis  erro- 
ribus,  et  tanta  peritia,  ut  sese  a  propriis  erratis  immunem 
servasset? 

2.  Defuit  unanimitas.  Sic  TuIIius :  «  Plerique,  quod  maxime 
verisimile  est,  deos  esse  dixerunt;  dubitare  se  Protagoras; 
nullos  omnino  esse  Diagoras  et  Theodorus  putaverunt  :  qui 
vero  deos  esse  dixerunt,  tanta  sunt  in  varietate  ac  dissensione 
constituti,  uteorum  molestum  sit  numerare  sententias  »  (De 
natura  deorum,  lib.  1.).  Porro,  in  hac  doctrinae  varietate,  quo- 

modo  philosophi  populos  edocere  circa  naturam  divinam  po* 
tuissent? 

3.  Defuit  certitudo  seu  conscientia  veritatis  detectae,  si  qui- 
dem  ipsimet  philosophi,  qui  sane  de  aliquo  dogmate  sentie- 
bant,  non  ideo  ab  omni  dubio  liberabantur;  veritatem  non 
dilucide,  sed  semper  velamine  obtectam  videbant;  tunc  vero 
populis  doctrinam  certam  tradere  non  poterant. 

4.  Defuit^^/^,5  veritatem  caeteros  edocendi.  Constat  nimirum 
philosophos  duplicem  habuisse  doctrinam,  exteriorem  unam 
et  publicam  pro  vulgo,  privatam  vero  alteram  et  secretam  pro 
fidis  discipulis;  publice  superstitionibus  favebant  quas  secreto 
deridebant.  Inde  apud  ipsos  diffamabatur  istud  principium  : 
Expedire  falli  in  religione  civitates. 

5.  Defuit  auctoritas,  sive  quod  essent  inter  se  perpetuo  di- 
visi,  ac  sui  invicem  detractores;  sive  quod  vitiis  ipsi  dediti, 
prseceptorum  efficaciam  omnem  morum  licentia  tollerent  (Tul- 
lius,  TuscuL,  lib.  1  et  2). 

6.  Defuit  methodus.  Nedum  enim  adhibuerint  methodum 
simplicem,  claram  et  vulgi  ingenio  accommodatam,  a  principiis 
abstrusis,  intellectu  difTicillimis,  procedere  solebant,  et  inde 
per  longas  disputationum  ambages  ad  morum  religionisque 
principia  deveniebant.  Ergo. 

Constat  demum  —  3.  eos  qui  revelationem  deseruerunt, 
ethnicorum  absurditates  iterum  in  lucem  edidisse;  materialis- 
mum  scilicet,  scepticismum,  pantheismum  et  atheismum  re- 
novarunt.  —  Materialismum^  observat  Knol  [TheoL  gener.^  p. 
1,  I  58),  cui  ansam  praebuit  theoria  Lockii,  in  tota  sua  enor- 
mitate  excoxit  auctor  impii  libri  de  Systemate  naturce,  quem 
nonnuUi  secuti  sunt,  spiritualitatem  et  immortalitatem  animae 
negantes.  —  Pyrrhonicorum  scepticismum  renovarunt  D. 
Humius  ac  Baylius.  —  Pantheismi  restaurator  fuit  Ben.  Spi- 
nosa. — Kantius,  statuta  autonomia  rationis  practicae,  Deum 
tantum  ut  remuneratorem,  non  autem  ut  supremum  legisla- 
torem,  admittit,  et  offlcia  erga  ipsum  immediata  penitus  ne- 
gat,  sicque  ipsam  religionis  ideam  subvertit.  Qui  ex  philoso- 
phia  critica  prodierunt,  Fichte,  Schelling,  Hegel,  sic  de  Deo 
locuti  sunt  ut  non  theismum,  sed  autotheismum  vel  atheis- 

mum  propugnare  videantur.  Talia  praeterea  proponunt  pla- 
cita,  quae  sunt  omnibus  religionis  revelatae  mysteriis  incom- 
prehensibiliora,  utpote  quae  rationem  non  solum  superant, 
sed  illi  aperte  contradicunt.  Demum  quis  nescit  quot  et  quee- 
nam  deliramenta  circa  Deum,  rerum  originem,  mentem 
bumanam  et  ipsam  actuum  moralitatem  in  lucem  quotidie 
proferant  viri  haud  mediocris  caeteroquin  ingenii  (1)? 

35.  Obj.  Rationis  suflicientia  ratiocinio  comprobatur;  nam 
—  1.  Deus  homini  rationem  concessit  eo  fine  ut  ipsa  in  acti- 
bus  suis  duceretur;  ergo  sulFicit  oi  ratio.  —  2.  Deus  ab  omni- 
bus  et  semper  legis  naturalis  observationem  exigit;  ergo,  cum 
Deus  impossibilia  non  jubeat,  ab  hominibus  detegi  potuit. — 
3.  Si  legis  naturalis  cognitio  fuisset  moraliter  impossibilis, 
Deus  in  impossibilitate  morali  obtinendi  flnem  suum  reli- 
quisset  homines  qui  revelatione  caruerunt  :  atqui  haec  sup- 
positio,  utpote  Deo  injuriosa,  procul  rejici  debet.  —  4.  Hodie 
innumeri  homines  legis  naturalis  mandata  transgrediuntur, 
et  ex  hac  infidelitate non  concluditur  revelationis  imperfectio ; 
ergo  a  pari  ex  erroribus  ante  Christum  vulgatis  rationis 
insufflcientia  afflrmari  nequit.  —  5.  Yel  iste  error  circa  legem 
naturalem  est  vincibilis,  vel  invincibilis:  si  prius,  ergo  suffl- 
cit  ratio;  si  posterius,  non  adest  peccatum  ac  proinde  non  est 
necessaria  revelatio. 

Resp.  1.  Deus  homini  rationem  concessit,  ut  ab  ipsa  in  ac- 
tibus  suis  duceretur,  dist. :  ab  ipsa,  adj  uvante  revelatione,  conc; 
ab  ipsa  sine  revelatione,  subdist.  :  dummodo  ratio  humana  in 
eodem  statu  remaneat  ac  fuit  a  Deo  condita,  conc:  etiamsi 
ratio  humana  fuerit  peccato  obnubilata,  neg.  Itaque  dici  potest 
rationem  homini  fuisse  concessam,  ut  ab  ipsa  in  omnibus 
actibus  suis  duceretur,  sed  adjuvante  revelatione,  qua  nun- 
quam  destituta  fuit  ob  finem  supernaturalem  ipsi  praestitu- 
tum.  Sed  quidquid  sit,  probandum  ab  adversariis  esset  hanc 
rationem  non  fuisse  a  peccato  tenebratam,  nempe  tum  a  pec- 

(1)  Videatur  de  his  erroribus  hodiernis  DD.  Dupanloup,  in  opere 
cui  titulus  :  Avertissement  a  la  jeunesse  et  aux  peres  de  famille,  et  ia 
alio  :  V AiMisme  et  le  peril  social. 

cato  originali,  quod  exstitisse  clefinivit  Ecclesia  et  suspicati 
sunt  multi  antiqui,  tum  a  peccatis  actualibus;  si  enim  his 
peccatis  mens  humana  crassis  fuit  circumfusa  tenebris,  mi- 
nime  mirum  est  quod  ab  eis  emergere,  proindeque  veritates 
detegere,  absque  speciali  Dei  auxilio,  non  possit. 

Resp.  2.  Deus  semper  praecepit  legis  naturalis  mandatorum 
observantiam,  dist. :  id  est,  nunquam  permisit  horum  praecep- 
torum  violationem,  conc;  id  est,  illorum  inobservantiam 
semper  punivit,  neg,  Sic  Deus  nunquam  permittit  mendacium 
officiosum,  et  tamen  eos,  qui  bona  fide  sic  mentiuntur,  non 
puniet.  Hac  expositione  evanescit  objectio. 

Resp.  3.  Et  illa  impotentia  non  provenit  ex  defectu  medio- 
rum^  quibus  Deus  hominem  instruxit,  conc;  et  illa  impoten- 
tia  tribuenda  est  causis  extrinsecis,  puta  peccatis  originali  et 
actualibus,  siibdist.;  et  admissa  hac  impotentia,  finis  creatio- 
nis  a  Deo  intentus  potuit  tamen  imperfecte  obtineri,  in  iis 
scilicet  qui  bona  fide  egerunt:  quia  lumen  naturale  sequendo 
in  multis  Deum  legitime  coluerunt,  et  in  aliis  illum  ob  erro- 
rem  invincibilem  non  offenderunt,  conc;  et  ille  finis  nullo 
modo  etiam  imperfecte  potuit  obtineri,  7ieg.  Sic  hodie  etiam 
apudidoh)latras  gentes  reperiuntur  homines,  quamvis  paucis- 
simi  numero,  qui  Deo  toto  corde  serviunt,  licet  quamplurima 
et  quidem  gravissima  circa  ipsum^  illius  cultum  legemque 
naturalem  invincibiliter  ignorent. 

Resp.  4.  Qui  assereret  eamdem  esse  in  christianismo  morum 
corruptionem  ac  in  paganismo,  sese  ab  historia  alienum  os- 
tenderet.  —  Magnum  insuper  datur  inter  utrumque  discri- 
men;  in  christianismo  adest  regula  publica  morum,  constituti 
sunt  pastores  qui  illam  prsedicant,  eisnon  obtemperantes  pu- 
blice  arguuntur  et  seipsos  interius  reprehendunt;  dum  in 
paganismo  aberat  haec  norma  morum,  ipsa  instituta  publica 
foedata  erant;  unde  in  tanta  multitudine  non  nisi  paucissimos 
reperire  erat  qui  recte  honesteque  viverent. 

Resp.  5.  In  duplici  hypothesi  revelatio  dici  potest  moraliter 
necessaria  :  —  si  error  est  vincibilis^  quia  quamvis  absolute 
veritas  reperiri  possit^  attamen  ob  difflcultates  ex  omni  parte 
orientes,  fere  nulla  esset  illius  detegendae  probabilitas,  et  sic 

moraliter  necessaria  evadit  revelatio;  — si  error  est  invincibi' 
lis,  non  ideo  inutilis  est  revelatio,  quia  violatio  etiam  mate- 
rialis  prseceptorum  est  gravis  deordinatio,  vergit  in  detrimen- 
tum  cultus  divini^  societatis  et  privatorum  :  sic,  v.  g.,  nemo 
negabit  veritatis  cognitionem  esse  utilem,  seu  potius  eam 
moraliter  necessariam  omnes  dicent^  judici  qui  bona  fide  et 
invincibiliter  innocentem  morte  est  damnaturus. 

36.  Coroiiarium.  Probata  rationis  impotentia  veritates  natu- 
rales,  quae  ad  religionem  pertinent,  cognoscendi,  vix  necesse 
estut  refellamus  theoriam,  qua  Rationalistae,  ad  revelationis 
necessitatem  excludendam^  somniarunt  eam  esse  conditio- 
nem  generis  humani,  ut,  quemadmodum  in  caeteris  rebus, 
sic  etiam  in  cognitione  veritatis  et  in  negotio  religionis,  con- 
tinuus  habeatur  progressus. 

Juxta  hmc  progresstis  continui  doctrinam,  omnia  systemata 
religiosa,  quse  variis  mundi  aetatibus,  vel  successive,  vel  eo- 
dem  tempore  viguerunt,  vel  nostra  setate  vigent,  totidem  sunt 
religionis  formae.  Supponunt  videlicet  primsevam  hominis 
conditionem  rudior^m  fuisse  ac  pene  barbaram,  ideoque  re- 
ligionem,  ab  initio  valde  imperfectam,  ssecuiorum  decursu, 
novas  jugiter  formas  perfectiores  induisse  ac  induturam  esse, 
donec,  philosophia  progrediente,  ipsa  religio  ad  summum 
perfectionis  gradum  perveniat;  imo  non  desunt,  prsesertim 
inter  eclecticos  Galliae,  qui,  ut  hanc  religionis  mutabilitatem 
et  perfectibilitatem  adstruant,  assererenon  dubitant  veritatem 
ab  hominibus  non  absohite  et  uti  in  se  est  attingi,  sed  tan- 
tum  relative  et  quodam  veluti  gradu,  ac  proinde  multa,  quae 
nostro  tempore  falsa  sunt,  in  alia  setate  vera  inveniri  posse; 
quod  quidem  cum  sit  asserendum  de  veritate  generatim,  aiunt, 
de  veritate  etiam  religiosa  pari  ratione  dicendum  est.  —  Is- 
tud  vero  systema  sic  confutari  potest : 

1.  Faisum  est  ejusmodi  progressum  necessario  continuum 
esse;  nam  quod  ad  scientias  et  artes  pertinet,  historia  constat 
humanum  genus  quibusdam  temporibus  non  modo  non 
auxisse  thesaurum  cognitionum  a  prseteritis  generationibus 
acceptum,  sed  illum  potius  imminuisse,  multaque  perdidisse; 

et  ita  ex  statu  perfectiore  ad  imperfectiorem  rediisse;  sic,  v. 
g.,  neminem  fugit  perfectionem,  quam  in  artibus,  eloquentia, 
philosophia,  sub  Pericle,  Demosthene,Socrate,  Platone  et  Aris- 
totele  attigit  Graecia,  subsequentibus  Sceculis,  ad  occasum 
vertisse.  Nec  difficile  estrationem  hujus  regressus  assignare. 
Quemadmodumenimsinguli  homines,  variisobstantibus  cau- 
sis,  quandoque  impediuntur  quin  in  suis  cogitationibus  pro- 
ficiant,  ita  non  una  causa  esse  potest,  cur  integrarum  gentium 
status,  nedum  perficiatur,  cuidam  imminutioni  obnoxius  eva- 
dat;  aliis  verbis,  societates  hac  in  re  imitari  videntur  quod 
quotidie  in  organismo  individuorum  conspicimus  :  nascun- 
tur^  crescunt  et  dissolvuntur. 

Quoad  vero  religionem,  historia  pariter  constat  non  dari 
continuum  progressum,  vi  cujus  formcC  religionis  perfectio- 
res  jugiter  sibi  succedant.  Monumenta  enim  authentica  et 
certa,  libri  scilicet  Moysis,  quorum  auctoritatem  mox  demons- 
trabimus,  testantur  religionem  perfectam  initio  rerum  homi- 
nibus  datam  fuisse;  unum  Deum  homines  coluisse;  nonnisi 
labente  tempore,  maximam  humani  generis  partem  ad  poly- 
theismum  devenisse,  et  cultui  veri  Dei  putidam  idolorum 
adorationem  substituisse.  Ergo. 

2.  Progressus  ille  continuus,eticamsi  daretur^  ad  religionem 
transferri  nequit,  quatenus  omnes  religiones,  quae  variis  aeta- 
tibus  apud  varias  gentes  exstiterunt,  non  essent  nisi  diversae 
formae  successivse  perfectiores  unius  religionis  naturalis.  Nam 
modo  probatum  fuit  rationem  humanam  morali  impotentia 
laborare  religionis  etiam  naturalis  cognitionem  assequendi : 
porro  difficultates,  ex  quibus  profluit  haec  moralis  impotentia, 
non  sunt  mere  accidentales,  sed  constitationi  humanae,  in 
prsesenti  suo  statu,  inhaerent;  ergo  frustra  appellant  Rationa- 
listae  ad  legem,  quam  vocant  progressus  continui.  —  Et  vero 
neminem  fugit  varias,  quae  in  mundo  viguerunt,  religiones 
sibi  invicem  repugnare  et  adversari  :  sed  contradictoria  et 
contraria  non  possuntesse  simul  vera.  Unde  ipse  Tullius,  etsi 
revelationis  luce  carens,  postquam  varias  de  diis  opiniones 
{de  Nat,  deorum,  1.  1,  n.  2)  exposuit  :  «  Res  nuUaest,  subdit, 
de  qua  tantopere  non  solum  indocti,  sed  etiam  docti  dissen- 

tiant.  Quorum  opiniones  cum  tam  variae  sint,  tamque  inter  se 
dissidentes,  alterum  fieri  profecto  potest,  ut  earum  nulla,  al- 
terum  certe  non  potest,  ut  plus  una  vera  sit.  »  —  Caeterum 
tota  istius  modi  Rationalistarum  theoria  in  absurdo  systemate 
pantheismi  fundatur;  hujus  autem  falsitas  in  philosophia 
demonstratur. 

3.  At  praesertim  rejicienda  est  theoria  a  Rationalistis  invecta 
de  veritate  relativa  et  mutabili.  Nam  —  1.  juxta  S.  Thomam 
(c.  g.,  1.  1,  c.  69),  veritas  cognitionis  est  adaequatio  intellectus 
et  rei,  seu  in  eo  consistit,  quod  intellectus  adaequet  rem  intel- 
lectam,  ideoque  conceptus  objeclo  conformes  habeat :  porro, 
etiamsi  res  singulares  continuis  subjiciantur  mutationibus,  ac 
proinde  cognitiones  nostrae  circa  easdem  sintet  ipsae  mutabi- 
les,  fatendum  est  tamen  rerum  essentias  ac  relationes,  quae 
objectum  scientiae  constituunt,  prorsus  immutabiles  esse. 
Ergo,  nisi  scientia  e  medio  tollatur,  asseri  nequit  omnem  ve- 
ritatem  esse  relativam  ac  mutabilem.  —  2.  Si  nullum  verum, 
uti  in  se  est,  attingimus,  sed  notiones  nostrae  sint  matabiles, 
sequitur  nihil  habendum  esse  velut  certum,  ac  proinde  tota 
persuasio  nostra  de  veritatibus  fundamentalibus,  quibus  inni- 
tilur  cognitio  humana,  evanescat  necesse  est.  Ergo. 

Confirmatur  auctoritate  Ecclesiae:  haec  siquidem  habet 
Conc.  Vatic.  (Const.  de  Fide^  c.  2,  can.  3) :  «  Si  quis  dixerit 
hominem  ad  cognitionem  et  perfectionem ,  quae  naturalem 
superet,  divinitus  evehi  non  posse,  sed  ex  seipso  ad  omnis 
tandem  veri  et  boni  possessionem  jugi  profectu  pertingere 
posse  et  debere,  anathema  sit.  » 

Alter  est  error  progressistarum^  qui  revelationem  possibi- 
lemesse  agnoscentes,  eam  ita  rationi  subjiciunt  ut  debeat  illi 
accommodari;  sed  de  hoc  errore  dicemus  in  TrsiCicitn  de  Locis 
theologicis,  ubi  etiam  expendemus  an  et  qualis  progressus  in 
fide  admitti  possit. 

CAPUT   III. 

DE     INQUISITIONE     REVELATIONIS 


Duo  nunc  expendenda  veniunt,  scilicet  :  —  1.  An  detur 
obligatio  inquirendi  revelationem;  —  2.  Quanam  methodo 
inquirenda  sit. 

ARTICULUS  I. 

De  obligatione  inquirendi  revelationem. 

37.  status  quaestionis.  —  Rationalistae  rigidiores,  qui  re- 
velationem  vel  impossibiiem  vel  saltem  prorsus  inutilem  jac- 
titant,  de  inquirenda  ejus  existentia  parum  vel  nuUatenus 
curant,  et  in  boc  sibi  consentiunt. 

At  pra3ter  eos  dantur  alii  minus  rationalismo  indulgentes, 
eclectici  vel  semivationalistce  nomine,  qui^  etsi  possibilem  esse 
ac  utilem  revelationem  admittant,  nullam  tamen  illius  inqui- 
rendtc  obligationem  dari  asserunt,  tum  quia  bujusmodi  reve- 
latio  rationem  tantum  doni  Iiabet^  quod  pro  suo  libitu  homo 
accipere  aut  negligere  potest  (1);  tum  quia  ejus  possibilitas 
vel  utilitas  non  ea  est  qua3  inquirendi  obligationem  pariat. 

Multos  insuper  audire  estqui  dictitantsatisesse  unicuique, 
si  religionem  in  qua  natus  est  admittatet  sequatur,  vel  unam 
sibi  eligat  ex  eis,  quae  in  societate  vigent,  ingenio  suo  et  in- 
doli  accommodatiorem. 

Hi  errores  uno  communique  nomine  vocantur  indifferentia 
doctrinalis;  quae  quidem  sedulo  distinguenda  est  ab  indiffe- 
rentia,  tum  civili  qua  princeps  subditos  tolerat  eam  quam  vo- 
luerint  religionem  sectari;  tum  personali,  qua  privatus  quis- 
que  nulluin  concivibussuispropterreligionem  diversam  odii 
exhibet   signum.  De  sola   indifferentia  doctrinali  hic  nobis 

(1)  Vido  hiijiis  erroris  expositionem  apud  card.  Pie  [Instructions  sur 
les  principales  erreurs  des  temps  presents,  OEuvres,  t.  II,  p.  376). 

logice  disserendum  venit,  nec  nisi  per  accidens  de  indifferentia 
civiii  aut  personali  sermo  esse  potest. 

Jam  vero,  etsi  eadem  non  sit  revelationis  necessitas  aut 
utilitas,  prout  consideratur  ut  promulgatio  externa  legis  na- 
turalis  vel  ut  dispensatio  supernaturalis,  cum  tamen  duplex 
non  sit  revelatio  nisi  ex  parte  objecti  tantum,  nec  etiam  du- 
plex  ordo  seorsum  statutus,naturalis  unus,  supernaturalis  al- 
ter,  una  et  eadem  assertione  inquirendae  revelationis  obliga- 
tionem  astruemus,  eosque  confutabimus,  qui  indifferentiam 
quoad  omnes  religiones  proclamant.  Sit  ergo 

38.  Assertio  :  Strictissima  unicuique  incumbit  obligatio  in- 
quirendi  revelationem^  eamque  inventam  amplectendi. 

Prob.  1*  PARS  assertionis,  nempe  strictissimam  unicuique 
incumbere  obligationem  inquirendi  revelationem. 

Et  vero,  ut  modo  diximus,  spectari  potest  revelatio  vel  ut 
promuigatio  externa  religionis  naturalis,  vel  ut  manifeslatio 
religionis  supernaturalis  :  porro  sub  utroque  respectu  eam 
inquirendi  datur  obligatio. 

Et  quidem  1.  inquirenda  est,  quatenus  est  externa  promul- 
gatio  religionis  naturalis, —  Nam  haic  revelatio,  ex  dictis, 
necessaria  est :  atqui,  posita  ejus  necessitate,  nequit  homo 
obligationem  declinare  eam  inquirendi,  siquidem  gravissi- 
mumsibi  nocumentum  inferret,  periculumcerlumincurrendo 
a  (ine  prorsusdellectendi,  quem  ignoratcujusqueviam  nescit; 
ergo.  —  Insuper,  posita  hujusce  revelationis  necessitate,  fa- 
cileconjicituream  existere;  providentia  enim  divinanonsinit 
creaturas,  quas  dirigit  in  finem,  huic  assequendo  impares 
esse :  porro  peractae  hujusmodi  revelationis  suspicio  non  pa- 
titur  eam  negligi,  quin  maxima  Deo  injuria  irrogetur,  atque 
adeo  in  certissimum  discrimen  adducatur  negligentis  eam 
salus.  Ergo.  —  Denique  contradictorium  est  asserere  homini 
et  societati  naturalem  inesse  obligationem  profitendi  religio- 
nem,  simulque  jactitare  nec  hominem,  nec  societatem  teneri 
medium  adhibere,  quo  solo  hsec  religio  innotescere  potest. 
Ergo  omnino  tenendum  est  revelationem,  prout  est  religionis 
naturalis  externa  promulgatio,  inquirendam  esse. 

2.  Inquirenda  est  etiam  quatenus  est  manifestatio  religionis 
supernaturalis,  Si  enim  inquirenda  sub  hoc  respectu  non  es- 
set  revelatio,  illud  proveniretex  eo  quod  nulla  profertur  ratio 
suRiciens  cur  Deus  potuerit  ac  voluerit  illam  revelationem 
hominibus  imponere  :  atqui  primo  certum  est  Deum  potuisse 
ab  hominibus  exigere  tum  fulemmysteriis  a  serevelatis,  tum 
subjectionem  praeceptis  supernaturalibus  et  positivis  religioni 
naturali  superadditis,  quippe  qui  summe  sit  verus  et  verax, 
supremumque  dominium  tum  in  intellectum  tum  in  volunta- 
tem  hominum  exercere  valeat.  Unde  Concilium  Vaticanum 
(Const.  de  Fide)  dixit :  «  Quum  homo  a  Deo  tanquam  creatore 
et  domino  suo  totus  dependeat,  et  ratio  creata  increatae  veri- 
tati  penitus  subjecta  sit,  plenum  revelanti  Deo  intellectus  et 
voluntatis  obsequium  lide  praestare  tenemur.  »  Item  (can.  1) 
Rationalistas  his  verbis  damnat :  «  Si  quis  dixerit  rationem 
humanam  ita  independentem  esse,  ut  (ides  ei  a  Deo  imperari 
non  possit;  anathema  sit.  »  Qua3  autem  Concilium  dixit  de 
lide,  quam  dogmatibus  prccstari  exigere  potest  Deus,  de  sub- 
jectione  pra^ceptis  supernaturalibus  ac  positivis  manifeste 
asseri  possunt.  Ca^terum  jam  probavimus  Deum  hujusmodi 
praecepta  legi  naturali  superaddere  posse. 

Secando,  sufliciens  datur  ratio  conjiciendi  Deum  voluisse 
revelationem,  quatenus  est  manifestatio  religionis  supernatu- 
ralis,  hominibus  imponere,  ut  inde  eruatur  obligatio  eam  in- 
quirendi.  Cum  enim  agatur  de  fine  assequendo,  qui  est  maximi 
momenti,  mediisque  ad  eum  assequendum  necessariis,  ma- 
nere  nequit  homo  indifferens.  sed  partem  tutiorem  eligere 
tenetur,  modo  solide  probabile  sit  hunc  finem  sibi  a  Deo  im- 
positum  mediaque  illum  consequendi  divinitus  assignata 
fuisse  :  atqui,  ubi  sermo  est  de  revelatione,  quatenus  est  ma- 
nifestatio  religionis  supernaturalis,  agitur  de  fine  summi  mo- 
menti,  qui  humanam  naturam  excedit,  nec  non  de  mediis  illi 
fini  proportionatis,etinsupera  priori  saltem  probabilissimum 
est  hunc  finem  eaque  media  sive  assignata  sive  imposita  fuisse. 
Nam  omnium  oculis  objicitur  religio  christiana,  quae,per  uni- 
versum  orbem  diffusa  et  ab  aevo  existens,  nec  non  mira  in  ho- 
minummoresefTicaciadivinitatisquecharacleribuspraefulgens, 

docet  hominem  ita  ad  ordinem  supernaturalem  fuisse  elevatum, 
ut  ipsi  liberum  non  sit  finem  et  media  liujus  ordinis  detrec- 
tare,  sed  fidem  et  obsequium  denegantibus  aeterna  impendere 
supplicia ;  quae  quidem  proinde  probabilissima  non  esse,  nemo 
sanusdixerit.  Ergo  partem  tutiorem  unusquisque  sequi  tene- 
tur  saltem  inquirendo  revelationem.  Ergo. 

Nec  objiciatur  revelationem,  quatenus  est  manifestatio  or- 
dinis  naturaiis,  rationem  doni  habere,  quod  homo  pro  libitu 
accipere  vel  negligere  potest.  Nam  Deus,  qui  creavit  nos  sine 
nobis,  flnemque  naturalem  assequendum  nobis  insciis  absque 
praevio  consensu  nostro  prsefinivit,  libera  sua  voluntate  nos 
elevare  potuit  ad  ordinem  supernaturalem  obligatorium:  nec 
est  quod  queri  possimus,  cum  nos  supra  modum  perfecerit 
mediaque  nobis  contulerit,  quibus  superexcellentem  fineni 
assequi  possimus  (1).  —  Aliunde,  si  in  ordine  naturali^  quo 
quis  magis  accipit,  eo  magis  reddere  teneatur,  cur  naturae 
Deus  superaddere  non  posset  dona,  quae  cum  usura  reddi  de- 
beant? —  Caeterum  contradictionem  implicat  veritates  super- 
naturales  a  Deo  revelari,  quin  teneantur  homines  iis  fidem 
adhibere.  Unde  Concilium  Coloniense  praeclare  dixit :  «  Pro- 
fecto  si  Deus  ad  homines  loquitur,  eo  loquitur  consilio,  ut 
sibi  fides  adhibeatur.  Nec  potest  is  qui  fidem  detrectat,  non 
inferre  injuriam  aut  Dei  scientiseet  veracitati,  dum  eam  erro- 
ris  vel  fraudis  non  expertem  innuit,  aut  Dei  sapientise,  dum 
eum  absque  consilio  agere  et  loqui  opinatur,  aut  supremo  ejus 
dominio,  cui  se  non  vult  submittere  :  unde  etiam  aeternae 
damnationis  reus  pronuntiatur.  » 

Ergo  revelatio,  quatenus  est  manifestatio  religionis  super- 
naturalis,  inquirenda  est  :  aliunde  inquirenda  est  etiam  qua- 
tenus  est  promulgatio  religionis  naturalis.  Ergo. 

Prob.  2«  PARS  AssERTioNis,  scilicot,  revelationem  inventam 
amplectendam  esse. 

Ha}c  assertionis  pars  prioris  consectarium  est;  cum  tamen 
objectiones  speciales  hac  de  re  moveant  Rationalistae,  paucis 
eam  stabilire  expedit. 

(1)  V.  Card.  Pie,  loc,  cit. 

5. 

Si  non  tenerentur  omnes  inventam  revelationem  amplecti, 
id  esset  prcBsertim,  vel  quia  revelatio  non  peracta  est  pro  om- 
nibus,  vel  quia  unusquisque  potest  religionem,  in  qua  natus 
est,  servare  :  atqui  neutrum  dici  potest. 

^on  pnmum;  revelatio  enim,  quam  inquirendam  esse  su- 
pra  demonstravimus,  non  privata,  sed  publica  supponitur,  id 
est,  facta  pro  omnibus  hominibus  iisque  proposita  ut  unum 
doctrinae  corpus  efformans,  quo  mentes  et  voluntates  omnium 
eadem  sapere  ac  velle  edoceantur.  Cceterum,  si  quisque  posset 
pro  libitu  amplecti  vel  rejicere  revelationem,  exsequi  vel  ne- 
gligere  cultum  quem  dictat^  destrueretur  offlcium  absolutum 
adhaerendi  summae  veritati  et  obediendi  supremo  dominio 
Dei;  quod  certe  essentialem  et  absolutam  creaturse  rationalis 
a  Deo  dependentiam  everteret. 

Non  secundum.  Etenim,  dato  quod  unusquisque  manere 
possit  in  religione  nativa^  dicendum  est  oinnes  existentes  re- 
ligiones  aequaliter  esse  veras,  aut  Deum  falsitateet  mendacio 
aeque  delectari  ac  veritate  :  atqui  prius  repugnat,  quia  illae 
religiones  sibi  opponuntur  et  contradicunt;  posterius  autem 
summe  Deo  injuriosum  est  horrendaque  blasphemia.  Ergo. 

Hinc  merito  scribit  Leo  XIII  in  Epistola  Encycl.  Immortale 
Dei: «  De  religione  autem  putare,  nihil  inter  formas  dispares 
et  contrarias  interesse,  huncplane  habet  exitum,  noUe  ullam 
probarejudicio,  nolle  usu.  Atqui  istud  ab  atheismo,  si  nomine 
aliquid  differt,  re  nihil  differt.  Quibus  enim  Deum  esse  persua- 
sum  est.  ii,  modo  constare  sibi  nec  esse  perabsurdi  velint,  ne- 
cessario  intelligunt  usitatas  in  cultu  divino  rationes,  quarum 
tanta  est  differentia  maximisque  etiam  de  rebus  dissimilitudo 
et  pugna,  aeque  probabiles,  aeque  bonas,  aeque  Deo  acceptas 
esse  omnes  non  posse;  »  et  in  Encycl.  Libertas  prcestantissi- 
mum : «  Si  quaeratur,  cum  plures  et  inter  se  dissidentes  usur- 
pentur  religiones,  quam  sequi  unam  ex  omnibus  necesse  sit, 
eam  certe  ratio  et  natura  respondent  quam  Deus  jusserit, 
quam  ipsam  facile  homines  queant  notis  quibusdam  exteriori- 
bus  agnoscere,  quibus  eam  distinxisse  divina  providentia 
voluit,  quia  in  re  tanti  momenti  summae  errorem  ruinae  essent 
consecuturae.  » 

39.  Objicit  Genevensis  :• —  1.  Unusquisque  patriae  suae  le- 
ges,  instituta  religionenique  servare  debet;  leges  enim  patriae 
certo  obligant,  revelatio  autem  incertis  nititur  fundamentis; 
—  2.  Ipse  naturalis  ordo  exigit  filium  patri,  filiam  vero  matri 
et  uxorem  marito  in  colenda  religione  parere,  nec  ideo  culpae 
verti  eis  potest  tale  obsequium,  etsi  falsum  cultum  observa- 
rent;  —  3.  Princeps  gratos  sibi  certe  haberet  honores,  quos 
alteri  ex  errore  persolveremus,  modo  ipsum  honorare  inten- 
deremus  :  ergo  a  fortiori  et  Deus,  qui  intima  cordis  cujusque 
novit. 

Haec  vero  objecta  statim  evanescunt,  si  attendatur  :  — 
1.  Religionis  amplectendae  determinationem  non  ad  principem 
saecularem,  sed  ad  Deum  pertinere,  cujus  hac  de  re  mens  et 
voluntas  sedulo  inquirenda  est,  nec  sine  discrimine  salutis 
negligi  potest;  —  2.  Hunc  esse  verum  ac  rectum  naturae  or- 
dinem,  ut  Deo  revelanti  acprcccipienti  potiusobediatur,  quam 
parentibus  ac  maritis  plerumque  contraria  opinantibus  nec 
semel  a  religione  alienis;  —3.  Errorem  excusare  quidem  a 
peccato,  si  invincibilis  sit;  non  autem,  si  ea  qua  par  est  dili- 
gentia  depelli  possit :  quae  quidem  nimia  sane  nunquam  erit, 
cum  de  ultimo  assequendo  fine  aeternaque  felicitate  assecu- 
randa  agitur. 

40.  Quseritur  1.  An  et  quatenus  principes  civiles  verce  reli- 
gioni  favere  debeant? 

Resp.  Quae  diximus  de  strictissima  obligatione  quae  incum- 
bit  unicuique  revelationem  amplectendi,  de  principibus  civi- 
libus  pariter  dicenda  sunt.  — Cum  enim,ex  una  parte,verum 
societatis  bonum  promovere  teneatur,  et,  ex  altera  parte,  ni- 
hil  ad  bonum  commune  magis  conducat  quam  vera  religio, 
quae  cives  unius  mentis  et  voluntatis  in  prosecutione  ultimi 
finis  efiicit,  mahifeste  consequitur  supremae  auctoritatis  prae- 
cipuum  officium  esse  veram  religionem  publice  profiteri, 
tueri  ac  promovere.  —  Insuper  ipsa  societas,  quatenus  a  Deo 
est  et  a  Deo  pendet,  religionemprofiteri  tenetur,  nec  ideo  indif- 
ferens  esse  potest  quoad  veram  religionein  publicam  qui  so- 
cietati  praesidet.  —  Ipsi  demum  subditi  jus  habent,  ut  fides 

sua,  ex  omnibus  bonis  praestantissimum,  sarta  tecta  servetur 
ab  injustis  fortiorum  aggressionibus;  tenetur  ergo  imperans 
errorum  fautores  arcere,  pluralitatemque  cultuum  infirmis 
ac  debilibus  tantopere  noxiam  positive  permittere  ac  prote- 
gerenequit  (Cfr.  Encycl.  Immortale  Dei). 

Eamdem  doctrinam  sic  exponit  Leo  XIII  in  Encycl.  Liber- 
tas  :  «  Libertas  (cultus)  si  consideretur  in  civitate,  hoc  sane 
vult,  nihil  esse  quod  uUum  Deo  cultum  civitas  adhibeat  aut 
adhiberi  publice  velit :  nullum  anteferri  alteri,  sed  aequo  jure 
omnes  haberi  oportere,  nec  habita  ratione  populi,  si  populus 
catholicum  profiteatur  nomen.  Quee  ut  recta  essent,  verum 
esse  oporteret,  civilis  hominum  communitatis  ofiicia  adversus 
Deum  aut  nulla  esse  aut  impune  solvi  posse;  quod  est  utrum- 
que  aperte  falsum...  Cum  igitur  sit  unius  religionis  necessa- 
ria  in  civitateprofessio,  profiteri  eam  oportetquse  unicevera 
est,  quaeque  non  difiiculter,  praesertim  in  civitatibus  catholi- 
cis^  agnoscitur,  cum  in  ea  tanquam  insignitae  notae  veritatis 
appareant.  Itaque  hanc,  qui  rempublicam  gerunt,  conservent, 
hanc  tueantur,  si  volunt  prudenter  atque  utiliter,  ut  debent, 
civium  communitati  consulere.  » 

Si  tamen  graviora  quandoque  mala  ex  illegitimorum  cul- 
tuum  prohibitione  timeatur,  ad  ea  vitanda  poterit  auctoritas 
publica  eorum  exercitium  tolerare.  Hcec  vero  hypothetica 
omnino  est  tolerantia,  nec  unquam  ea  esse  potest,  quse  posi- 
tivam  falsarum  religionum  approbationem  inducat,  uti  etiam 
declarat  Leo  XIII  in  citata  encyclica.  Sed  de  his  fusior  sermo 
erit  in  Tractatu  sequenti  de  Vera  Christi  Ecdesia. 

41.  Quaeritur  2.  Qucemm  esse  debeat  agendi  ratio  hominum 
privatorum  erga  concives  errantes? 

Resp.  1.  Errores  procul  repellendi  sunt;  hocenimexigit  ipsa 
veritas,  quae  cum  sit  falsitati  adversa,  eo  ipso  inducit  suos 
cultores  ad  eam  totis  viribus  rejiciendam;  hoc  exigit  bonum 
concivium,  qui  verae  religioni  adhaerent,  quia  error  ut  cancer 
serpit,  et  plures  in  fide  infirmi  et  debiles  indigent  ut  ab  illo 
pestilentiae  fonte  avertantur;  hoc  exigit  ipsorum  fidelium 
bonum,  quia  tacita  veluti  conniventia  eorum  persuasio  acfides 

paulatim  attenuatur  et  in  discrimen  adducitur.  Nec  dicatur 
justitiam  et  caritatem  violari;  nam  veritati  jus  competit  con- 
tra  mendacium,  nedumque  caritas  violetur,  repulso  errore, 
optimum  e  contra  ejus  officium  exercetur  erga  errantes,  dum 
erroris  arguuntur  ac  veritatem  edocentur.  Caute  tamen  ac 
prudenter  se  gerant  verse  religionis  cultores,  ne  forsan  impor- 
tuno  zelo  abrepti  animos  offendant  et  augeant  dissidia. 

Resp.  2.  Privatis  liominibus  prohibentur  omnes  actus  in- 
tolerantiae  erga  errantium  personas,  tum  quia  nullam  in  con- 
cives,  utpote  natura  aequales,  potestatem  habent;  tum  quia 
veritas  errores  quidem  interfici,  homines  vero  ab  errore  11- 
berari  expostulat;  tum  quia  Deus  solus  conscientiarum  est 
supremus  judex  et  cordium  scrutator.  —  Quin  etiam  ordina- 
ria  dilectionis  signa  erga  concives  errantes  caritas  praescribit, 
nisi  forsan  in  veritatis  detrimentum  vergere  debeant.  Error 
enim  non  destruit  dilectionis  motiva,  quee  sive  ex  praeclaris 
dotibus,  siveex  conjunctione  naturali  et  civili,  sive  ex  bono- 
rum  supernaturalium  communicatione,  cum  error  sit  forsan 
in  ore  et  non  in  corde,  sive  ex  prcedestinatione  ad  gratiam  et 
gloriam  deducuntur.  Unde  Apostolus  {fiom.,  xiv,  4)  :  «  Tu 
»  quis  es  qui  judicas  alienum  servum?  Domino  suo  stat  aut 
»  cadit  :  stabit  autem;  potens  estenim  Deus  statuere  illum.  » 
Utinam  omnes  in  his  imitarentur  S.  Franciscum  Salesium, 
qui  tot  ha^reticos  caritate  sua  lucrifecit  et  S.  Vincentium  a 
Paulo,  qui  nullum  a  suae  caritatis  visceribus  excludi  voluit! 

ARTICULUS  11. 

De  methodo  in  revelationis  inquisitione  adhibenda. 

42.  status  qusestionis.  Duplex  methodus  in  revelatione  in- 
quirenda  adhiberi  potest,  una  scilicet  discussionis,  qua  veri- 
tates,  qua^  credendae  proponuntur,  rationis  examini  primum 
subjiciuntur,  ita  ut  non  acceptentur,  nisi  perspecta  fuerit  in- 
trinseca  earum  cum  ratione  conformitas;  auctontatis  altera, 
quae  non  doctrinam,  sed  revelationis  factum  expendit,  inqui- 
rendo  scilicet  per  examen  motivorum  credibilitatis  an  Deus 
locutus  fuerit. 

Rationalista3,  suo  funclamentali  principio,  juxta  quocl  rationi 
competit  jus  supremum  in  veritate  inquirenda,  innixi,  solam 
discussionis  viam  velut  legitimam  revelationem  indagandi 
methodum  habent. 

Catholici  vero,  etsi  nonnullas  rationi  partes  agnoscant,  sive 
ut  detegatur  an  sit  aliquid  in  doctrina  quae  dicitur  revelata, 
quod  Deum  dedeceat,  sive  ut  expendatur  utrum  doctrina  re- 
velata  eo  lumine  fulgeat  eaque  polleat  sublimitate,  quibus 
probetur  eam  ab  hominibus  excogitari  non  potuisse,  asse- 
runt  tamen  anteponendam  esse  auctoritatis  viam. 

Sit  itaque  sequens 

43.  Assertio  :  Metliodus  discussmiis  non  est  adhibenda  in 
inquisitione  revelationis^  sed  anteponi  debet  methodus  auctori- 
tatis, 

Prob.  1*  pars,  nempe  non  adhibendam  esse  methodum  dis' 
cussionis  in  revelationis  inquisitione. 

Enimvero  illa  methodus  non  est  adhibenda,  quae  est  Deo 
injuriosa,  homini  periculosa,  imo  impossibilis  :  atqui  talis  est 
methodus  de  qua  agitur. 

1.  Est  Deo  injuriosa ;  supponit  enim  Deum  non  posse  mys- 
teria  revelare  et  pryecepta  positiva  preescribere  :  porro  haec 
duo  maximam  Deo  injuriam  inferunt,  siquiclem  limites  po- 
nunt  aut  scientiae  aut  auctoritati  divinae.  Ergo. 

2.  Est  homini  periculosa;  quippe  qui  certo  periculo  sese  ex- 
ponit  finem  intentum  non  consequendi,  vel  etiam  rejiciendi 
veluti  non  revelatam  religionem  vere  divinam.  Quis  enim 
nescit  rationem  humanam,  cum  sibi  relicta  est,  fere  semper 
praejudiciis  et  cupiditatibus  famulari,  et  crebris  discussioni- 
bus  dubia  non  tolli,  sedaugeri?  Quis  nescit  etiam  philoso- 
phos  in  omnibus,  quae  suae  rationi  et  inquisitioni  subjece- 
runt,  semper  in  varias  absurdissimasque  sententias  abiisse? 
Quod  imprimis  in  religionis  inquisitione  conspicitur.  Quid 
vero,  ubi  agitur  de  religione,  quae  multa  rationi  impervia 
continere  potest? 

3.  Est  iynpossibilis,  tum  quia  veritates  examinandse  forsan 
rationis  captum  excedunt,  aut  a  libera  Dei  voluntate  pendent, 

ac  proincle  nihil  de  his  affirmari  aut  negari  potest  ex  solo 
rationis  lumine;  tum  quia,  juxta  illam  methodum,  omnes 
veritates  alicujus  religionis  revelatae  ponderandae  sunt,  nec 
admittendae  antequam  earum  conformitas  cum  ratione  perfecte 
apprehendatur ;  quinimo  et  aliae  religiones  essent  discutiendae, 
ut  agnosceretur  utrum  una  ex  illis  pulchriora  et  eximiora 
prsecepta  ac  dogmata  non  contineat;  si  res  quippe  ita  esset, 
huic  ultimae  tanquam  revelatae  adhserendum  esset;  porro 
illius  examinis  plerique  homines  incapaces  sunt.  Ergo. 

Probatur  2*  PARS,  videlicet  methodum  auctoritatis  antepo- 
nendam  esse. 

Illa  enim  methodus  est  anteponenda,  quae  est  magis  con- 
grua  naturse  veritatis  inquirendae,  facilior,  brevior,  securior, 
et  omnium  captui  accommodata  :  porro  talis  est  auctoritatis 
methodus. 

1.  Magis  congruit  natiirce  reritatis  inquirendce;  nam  veri- 
tas  quserenda  est  imprimis  factum,  et  factum  aliquod  libe- 
rum  omnino  ;  atexistentia  alicujus  facti  liberi  non  ratiocinio 
sed  auctoritate  ettestimonio  comprobatur. 

2.  Est  facilior:  siquidem  in  hac  methodo  tota  disquisitio 
versatur  circa  factum  revelationis,  quod  quibusdam  testimo- 
niis  claris  perspicuisque  facile  demonstrari  valet. 

3.  Est  brevior;  probata  enini  semel  veritate  facti  revelatio- 
nis,  nihil  amplius  inquirendum  est,  sed  statim  pro  certo  te- 
nendumnihilfalsi  aut  absurdi  adessein  ista  revelatione;  dum 
in  altera  methodo,  uti  dictum  est,  saepe  non  ita  praefulget  re- 
ligionis  revelatse  sublimitas,  ut  nullumin  mentesupersit  du- 
bium;  unde  ordinarie,  post  prsedictumexamen,  sedula  atten- 
tione  factum  revelationis  expendendum  est. 

4.  Est  securior;  quia,  si  semel  demonstretur  factum  reve- 
lationis,  huic  doctrinse  revelatae  toto  corde  adhaerere  possu- 
mus  sine  ulla  errandi  formidine;  dum  in  altera  methodo  ra- 
rissime  ita  res  effulgent,  ut  nullus  remaneat  erroris  timor. 

3.  Est  omnium  captui  accommodata;  nam  in  hac  methodo 
auctoritatis  sufficitut  revelationisfactumdemonstretur ;  illud 
autemfactum  miraculis  probatur;  unde  expendenda  estmira- 
culorum  veritas :  jam  vero  hsec  veritas  haud  aegre  ab  omnibus 

apprehendi  potest,  et  estomnium  captui  accommodata,  ut  in 
capite  sequenti  ostendetur;  ergo  auctoritatis  methodus  est 
anteponenda. 

44.  Obj.  Ut  de  revelationis  facto  certo  constare  posset,  ex- 
pendere  quisque  teneretur  omnes  religiones  motivaquecredi- 
bilitatis  in  gratiam  singularum  allegata  ;  quae  quidem  fieri 
nequeunt  quin  innumeri  perlegantur  libri  sive  in  idiomate 
auctoris  proprio,  sive  in  sinceris  versionibus,  multaque  de- 
mum  perlustrentur  monumenta  quae  fidei  cuique  sufi^ragantur 
aut  objici  possunt ;  porro  nemo  non  videt  plerosque  homines, 
ne  singulos  dixerimus,  arduo  huic  operi  omnino  esse  impa- 
res  :  ergo.  Ita  etiam  Genevensis  et  post  eum  caeteri  increduli. 

Resp.  1.  Argumentum  illud  nimis,  proindeque  nihil  probat 
juxta  tritumaxioma  philosophorum.  Ex  illoenim  sequeretur 
ne  religionem  quidem  naturalem  maximae  hominum  parti 
innotescere  posse,  quia,  ut  jam  probavimus,  in  praesenti  ho- 
minum  conditione  non  possunt  veritates  ad  naturalem  reli- 
gionem  pertinentes  expedite  et  certo  cognosci  absque  revela- 
tione;  quin  etiam  vix  uUa  esset  veritasaut  factum  historicum 
cujus  certitudo  in  multorum  hominum  mente  non  labefacta- 
retur,  sinonnisiprseviohujusmodiexaminecerti  efficeremur. 
Haec  autem  summse  Dei  sapientiae  ac  bonitati  nec  non  insitae 
uniuscujusque  rationi  repugnare,  primo  intuitu  patet. 

Resp.  2.  Nego  maj.  Ut  enim  alicui  religioni  prudenter  assen- 
tiamur,  cunctas  religiones  expendere  minime  necesse  est; 
sufficit  ut  unius  veritas  nobis  constet ;  qua  enim  certo  com- 
perta,  statim  concludere  tuto  possumus  falsas  esse  omnes 
alias,  quae  illi  opponuntur,  cum  veritas  veritati  non  adver- 
setur  et  Deus  contradictoria  non  revelet.  Nec  pariter  omnia 
credibilitatis  motiva  scrutandi  incumbit  necessitas,  sed  merito 
assentimur,  si  vel  unuminconcussumapprehendatur.  Et  ideo 
ad  dijudicandam  alicujus  religionis  veritatemnon  perlegendi 
sunt  innumeri  libri  nec  perlustranda  multa  monumenta;  sed 
illam  firmiter  asserere  possumus  veram,  quam  fundamento 
inexpugnabili,  etiamsi  a  puero  ostensum  fuerit,  stabilitam. 
deprehendimus. 

C9Bterum  si  quidam  reperiantur  ita  idiotsR,  vel  hebetes,  vel 
extra  societatem  positi,  ut  verae  religionis  probationes  agnos- 
cere,et  eam  a  falsis  secernere  non  valeant,  ad  infantium  clas- 
sem  revocandi  sunt,  nec  damnabuntur  ob  revelationis  igno 
rantiam  eis  prorsus  invincibilem  :  Deus  enim  impossibilia 
nonjubet;  sed  juxta  legem  naturalemet  propriaeconscientiae 
dictamen  judicabuntur.  Unde  haec  exceptio  systemati  indilTe- 
rentiae  religiosae  non  favet,  necillorum  ignorantia  revelationis 
vitio,  bene  vero  eorumingenii  tarditati  et  circumstantiis  pe- 
culiaribus,  in  quibus  versantur  tribuenda  est. 


CAPUT   IV. 

DE     NOTIS     REVELATIONIS 


45.  Notarum  revelationis  notio  et  divisio.  Probata  obli- 
gationeinquirendi  revelationem,necnonassignatamethodoin 
hujusmodi  inquisitione  adhibenda,  jam  inquirendum  nobis 
est  an  et  quibusnam  signis  vera  revelatio  a  falsis  secerni 
queat.  Signa  autem  hujiismodi,  cum  sint  media,  quibus  ma- 
nifestatur  revelatio  vere  divina,  dici  solent  iiotcc  revelationis. 

Dicuntur  etiam  criteria  rerelationis,  quatenusexeis  dijudi- 
catur  et  discernitur  vera  revelatio,  vel  etiam  motiva  credibili- 
tatis^  eo  quod  eorum  ope  revelationis  factum  evidenter  credi- 
bile  redditur. 

MuUiplex  autem  notarum  genusatheologis  distingui  solet; 
siquidem  dividuntur 

1.  In  negativas  et  positivas,  Nota  negativa  ea  est,  ex  cujus 
absentia  illico  concludi  potest  aliquam  doctrinam  non  esse 
revelatam,  sed  cujus  praesentia  arguit  tantum  doctrinam,  cui 
competit,po55^esse  revelatam.  Inter  notasnegativas  praecipua 
est  decentia  revelationis,  quae  in  eo  sita  est,  quod  nihil  in  re- 
velatione  detegatur  Deo  evidenter  indignum  —  tum  ratione 
objecti,  ita  ut  doctrina,  quae  dicitur  revelata,  nihil  exhibeat 
evidenter  absurdum,  obscoenum  aut  conlradictorium  sive  cum 


90  TRACTATUS   DE   VERA   RELIGIONE. 

seipsa,  sive  cum  veritatibus  antea  certo  revelatis ;  —  tum  ra- 
tione  finis^  ita  ut  inserviat  sive  ad  promovenclum  Dei  hono- 
rem,  sive  ad  componendum  hominum  mores ;  —  tum  ratione 
modi,  quo  propaganda  dicitur,  ita  ut  nulla  media  illicita,  im- 
pia  vel  obscoena  adhiberi  debeant.  —  Nota  vero  positiva  ea 
est,  quae,  si  in  aliqua  doctrina  inveniatur,  divinamejusorigi- 
nem  invictedemonstrat. 

2.  In  intrinsecas  et  extrinsecas,  Notae  intrinseca*-  eae  dicun- 
tur  quae  ipsi  doctriuce  inhaerent.  Hujusmodi  est  conformitas 
doctrinae  cum  ratione,  vel  ejus  excellentia  aut  sublimitas.  — 
Extrinsecce  autem  illae  sunt  quae,  ab  ipsa  doctrina  distinctae, 
ei  superveniunt  velut  testimonium  externum  divinam  ejus 
originem  testificans  :  huc  referuntur  non  tantum  miracula  et 
prophetiae,  sed  etiam  alia  facta  sive  intellectualia  sive  mora- 
lia,  quae  sine  divino  interventu  nullatenus  explicari  possent. 

46    Notarum  revelationis  necessitas  et  indoles.    His   ex- 

planatis,  vix  opus  est  ut  animadvertamus  revelationem  ad- 
junctas  habere  debere  notas,  quibus  certo  constet  ejus  exis- 
tentia  :  secus  enim  fides,  quam  unusquisque  Deo  revelanti 
praestare  debet,  jam  non  esset  assensus  rationabiliset  firmus. 
Cum  vero,  ex  dictis  supra  ubi  de  metliodo  inquirendi  reve- 
lationem,  via  adhibenda  in  hujusmodi  inquisitione  non  sit 
disquisitio  philosophica,  sed  auctoritas,  statim  apparet  pri- 
marium  locum  sibi  vindicare  notas  extrinsecas.  Unde  Conc. 
Vatic.  (Const.  de  Fide,  c.  3)  haec  praeclare  habet  :  «  Ut  fidei 
nostrae  obsequium  rationi  consentaneum  esset,  voluit  Deus 
cum  internis  Spiritus  Sancti  auxiliis  externa  jungi  revela- 
tionis  suae  argumenta,  facta  scilicet  divina,  atque  imprimis 
miracula  et  prophetias,  quae  cum  Dei  omnipotentiam  et  infi- 
nitam  scientiam  luculenter  commonstrent,  divinae  revela- 
tionis  signa  sunt  certissima  et  omnium  intelligentiae  accom- 
modata.  » 

Quae  cum  ita  sint,  inquirendum  nobisestinpraesenti  capite 
anetquatenusdivina  revelatiodignosci  valeat  —  l.miraculis; 
—  2.  prophetiis;  —  3.  factis  divinis  a  miraculo  et  prophetia 
distinctis.  Unde  triplex  articulus. 

ARTICULUS    I. 

De  miractilo. 

47.  Etsi  ad  miraculum  generice  sumptum  revocari  possent 
omnia  facta,  quibus  demonstratur  revelationis  existentia, 
quippe  quod  singula  sunt  miraculum  vel  in  ordine  physico, 
vel  in  ordine  intellectuali,  vel  in  ordine  morali,  hic  tamen 
miraculum  nobis  considerandum  est  in  sensu  stricto  et  pro- 
prie  dicto,  idest,  prout  importat  derogationem  physico  rerum 
ordini.  Dicemus  vero  —  1.  de  notione;  — 2.  depossibilitate; 
—  3.  de  vi  demonstrativa  miraculi  (1). 

§  I.  De  notione  miraculi. 

48.  —  I.  Miraculi  definitio.  Miraculum  quoad  nomen  est 
factum  mirandum.  Mirationemenimfacitinter  homines  omnis 
effectus  specie  vel  revera  ordini  naturaB  contrarius,  cujus 
causa  relative  vel  absolute  latel.  Porro  miraculum  est  effectus, 
non  solum  specie,  sed  revera  naturali  rerum  ordinationi  op- 
positus,  cujus  causa  non  solum  relative,  sed  absolute  latet; 
causa  nempe  occultissima  et  remotissima  a  sensibus  nostris 
est  divina,  quae  in  rebus  omnibus  secretissime  operatur.  Est 
ergo  miraculum  factum  miratione  plenum  (S.  Thomas,  q.  q., 
disp.  depot,,  q.  6,  a.  2;  Cont.  Gent.,  l.  3,c.  101). 

Quoad  rem  miraculum  definiri  potest  :  Factum  sensibile 
prceter  ordinem  communiter  servatum  et  facultatem  totius  na- 
turce  productum. 

Dicitur  —  1.  factum  sensibile,  sive  per  se,  sive  per  accidens, 
quia  ad  probandum  revelationis  factum  inducitur,  et  ideo  sub 
sensibus  aliquatenus  cadere  debet. 

Dicitur  —  2.  prceter  ordinem  communiter  servatum^  scilicet, 
non  praeter  ordinem  particularem  tantum,  qui  insinguliscor- 
poreis  entibus  exsurgit  ex  legibus  quibus  reguntur  evolutiones 
eorum  internse  et  externae  relationes;  alioquin  puer  sursum 

(1)  Circa  hanc  qiiaestionem  utiliter  consulentur  P.  Monsabr^  {Iniroduc- 
tion  au  dogme  cntholiqne,  21«  confer.  et  suiv.) ;  P.  Felix  (4«  confcr., 
annee  1864);  Gard.  Pie  (3«  iustruct.  synod.) 

mittens  lapidem  miraculum  faceret;  —  nec  praeter  ordinem 
miiversalissimum,  qui  oritur  ex  directione  et  relatione  om- 
nium  entium  mundanorum  et  eorum  qucB  in  ipsis  vel  ab  ipsis 
producuntur  ad  unicum  finem  ultimum,  nempe  gloriam  Dei 
extrinsecam;  alioquin  Deus  esse  desineret  omnium  entium 
principium  et  finis;  —  sed  prseter  ordinem  itniversalem,  qui 
ex  relationibusvariorum  mundi  entium  ad  invicem  resultat, 
subjacet  legibus  generalibus,  et  intrinsecam  producit  totius 
universi  unitatem.  Huic  nimirum  ordini  derogatio  fieri  ne- 
quit,  quin  stupenda  prorsus  omnibus  videatur. 

Dicitur  —  3.  prceter  facultatem  totius  naturce;  in  hoc  enim 
miraculum  est  praeter  ordinem  universalem,  quod  superat 
vires  omnium  creatarum  substantiarum;  vel,  si  non  superet, 
earum  tamen  leges  et  modum  operandi  omnino  transcendit. 

Unde  patet  an  et  quo  sensu  miraculum  dici  possit  efl*ectus 
contra  naturam.  Est  quidem  contra  naturam  secundum  quid, 
quatenus  pugnat  cum  inclinatione  rerum  creatarum,  prout 
unaquaque  refertur  vel  ad  se  vel  ad  alias;  non  vero  simpliciter : 
respectu  enim  Dei  omnes  creaturae  sunt  in  potentia  obedien- 
tiali,  ut  moveantur  sine  causis  propriis  vel  praeter  ordinem 
ipsis  proprium. 

49.  -  II.  Miracuii  divisio.  Miraculum  pro  diverso  respec- 
tu,  sub  quo  considerari  potest,  diversimode  distingui  solet, 
nempe  : 

1.  Si  spectetur  ratione  modi  quo  yiaturm  facultatem  praeter- 
greditur,  distinguuntur  miracula,  quae  naturae  facultatem 
superant  ratione  sui^  ratione  subjecti,  vel  ratione  modi,  Nam, 
ut  ait  S.  Thomas  (1,  q.  105,  a.  8),  «  excedit  aliquid  faculta- 
tem  naturae  tripliciter  :  —  uno  modo,  quantum  ad  substan- 
tiam  facti,  sicut  quod  duo  corpora  sint  simul,  vel  quod  sol 
retrocedat,  aut  quod  corpus  humanum  glorificetur  :  quod 
nullo  modo  natura  facere  potest :  et  ista  tenent  summum  gra- 
dum  in  miraculis.  —  Secundo  aliquid  excedit  facultatem  na- 
turae,  non  quantum  ad  id  quod  flt,  sed  quantum  ad  id  in  quo 
fit,  sicut  resuscitatio  mortuorum,  et  illuminatio  caecorum, 
et  similia;   potest   enim   natura   causare  vitam,   sed  non 

mortuo,  et  potest  praestare  visum,  sed  non  caeco  et  haec 
ienent  secundum  locum  in  miraculis.  —  Tertio  modo  ex- 
cedit  aliquid  facultatem  naturae,  quantum  ad  modim  et  or- 
dinem  faciendi,  sicut  cum  aliquis  subito  per  virtutem  divinam 
a  febri  curatur  absque  curatione  et  consueto  processu  naturae 
in  talibus;  et  cum  statim  aer  divina  virtute  in  pluvias  den- 
satur  absque  naturalibus  causis,  sicut  factum  est  ad  preces 
Samuelis  et  Eliae  :  et  iiujusmodi  tenet  infimum  locum  in  mi- 
raculis.  Quaelibet  tamen  horum  habent  diversos  gradus,  se- 
cundum  quod  diversimode  excedunt  facultatem  naturae.  » 

2.  Si  vero  miraculum  consideretur  ralione  modi,  quo  fit 
praeter  ordinem  naturae,  alia  divisio  tradi  potest,  duce  quoque 
S.  Thoma  (Qq.  disp.  q.  de  Pot.,  q.  6,  art.  2,  ad  3);  ait  enim  : 
«  Circa  ea  quae  Deus  miraculose  facit,  talis  solet  adhiberi 
distinctio,  ut  quaedam  dicantur  fieri  supra  naturam,  quaedam 
contra  naturam,  quaedam  prceter  naturam  :  —  sup^^a  naturam 
quidem,  in  quantum  in  illum  effectum,  quem  Deus  facit, 
natura  nuUo  modo  potest;  quod  quideni  contingit  dupliciter, 
vel  quia  ipsa  forma  inducta  a  Deo  omnino  a  natura  induci 
non  potest,  sicut  forma  gloriae,  quam  inducet  Deus  corpori- 
bus  beatorum,  et  sicut  etiam  incarnatio  Verbi;  vei  quia,  etsi 
talem  formam  possit  in  aliquam  materiam  inducere,  non 
tamen  in  istam,  sicut  ad  causandam  vitam  potens  est,  sed 
quod  in  hoc  mortuo  natura  vitam  causet,  hoc  facere  non  po 
test.  —  Contra  naturam  esse  dicitur,  quando  in  natura  rema- 
net  contraria  dispositio  ad  effectum,  quem  Deus  facit,  sicut 
quando  conservavit  pueros  illaesos  in  camino,  remanente  vir- 
tute  comburendi  in  igne,  et  quando  aqua  Jordanis  stetit, 
remanente  gravitate  in  ea;  simile  est  quod  virgo  peperit.  — 
Prceter  naturoM  autem  dicitur  Deus  facere,  quando  producit 
efTectum,  quem  natura  producere  potest,  illo  tamen  modo, 
quo  natura  producere  non  potest.  » 

§  II.  De  possibilitate  miraculi. 

50.  Errores.  Miraculi  possibilitatem  negant  Rationalistae 
et  Deistae,  inter  quos  praecipue  Spinosa,  Bolingbroke,  Hume, 
Voltaire,  qui  ait  :  «  Un  miracle  est  la  violation  des  lois  mathe- 

matiqiies,  divines^  immuables ;  par  ce  seul  enonce\  un  miracle 
est  une  contradiclion  :  une  loi  ne  peut  Hre  a  la  fois  immuable 
et  violee.  »  Contra  quos  sit  sequens 

51.  Assertio.  Deus  miracula  efficere  potest. 

EsT  DE  FiDE,  utpote  definita  a  Concilio  Vaticano  (de  Fid, 
cath.,  cap.  3.  can.  4)  :  «  Si  quis  dixerit  miracula  nuUa  fieri 
posse^  proindeque  omnes  de  iis  narrationes^  etiam  in  Sacra 
Scriptura  contentas ,  inter  fabulas  vel  mijthos  ablegandas 
esse....:  anathema  sit.  » 

Prob.  \.  Auctoritate et  consensu  omnium  populorum.  Constat 
enim  historicC  monumentis  omnes  populos  credidisse  non- 
nulla  opera  divino  interventu  patrata  fuisse,  quae  omnino 
naturae  vires  superant;  imo  omnes  diversarum  religionum 
auctores  ac  sectatores  in  earum  confirmationem  miracula 
producunt,  quae,  sive  vera  sint,  sive  falsa,  persuasionem  ge- 
neris  humani  de  miraculi  possibilitate  testantur.  Jam  vero 
talis  persuasio,  cum  sit  universalis  ac  constans,  ac  proinde 
divinitus  indita,  errori  obnoxia  esse  nequit.  Ergo. 

Prob.  2.  Ratione.  Ideo  miraculum  non  esset  possibile,  quia 
repugnaret  vel  ex  parte  ordinis  naturae,  vel  ex  parte  Dei  : 
porro  neutrum  dici  potest  : 

1.  Miraculum  non  repugnat  ex  parte  ordinis  naturce.  Enim- 
vero  repugnantia.  si  qua  esset,  desumenda  foret  ex  eo  quod 
ordo  ille  necessarius  sit,  nec  proinde  derogationem  pati  pos- 
sit  :  sed  hoc  falsuin  est. 

Nam  —  1.  non  est  ille  ordo  absolute  necessarius,  siquidem 
res  mundanae,  quibus  inest,  sunt  contingentes,  ideoque  et 
ipse  ordo  contingens  sit  omnino  necesse  est. 

2.  Idem  ordo  non  potest  dici  necessarius  hijpothetice,  in  eo 
sensu  quod,  supposita  creatione  rerum,  quae  in  mundo  sunt. 
ordo  naturae,  leges  naturales  earumque  effectus  tales  esse  de- 
bent,  quales  conspicimus.  Cum  enim  naturse  leges  non  ad 
essentiam  rerum,  sed  ad  earum  operationes et  actus  pertineant, 
facile  concipitur  alterum  ordinem  a  divina  sapientia  concipi 
ac  institui  potuisse,  siquidem  operationes,  etsi  ab  essentia 
aliquo  modo,  remote  scilicet,  defluant,  contingenter  tamen 

exercentur.  Res  exemplo  illustrari  potest;  numquid,  v.  g.,  pe- 
riret  munilus,  si  alius  esset  motus  planetarum  circa  solem, 
vel  si  motus  telluris  circa  propriam  axim  non  ab  occasu  acl 
ortum,  sed  ab  ortu  ad  occasum  fieret? 

3.  Demum  ordo  naturae  non  est  necessarius  consequentef\ 
nempe  in  eo  sensu  quod  semel  positus  et  manens  nullam  de- 
^  rogationem  vel  in  casu  particulari  pati  possit,  —  tum  quia, 
;  etsi  repugnet  ordinem  universalem  mutari  per  virtutem  re- 
\  rum,  qua3  eidem  subduntur,  nihil  tamen  prohibet  quin  muta- 
i  tio  fiat  ab  eo  qui  hunc  ordinem  constituit.  «  Deus,  ait  Ange- 
licus  Doctor(l,q.  105,  a.  6),  potest  facere  praeter  ordinem 
rerum,  quia  ordini  secundariim  causarum  ipse  non  est  siibjec- 
tiis,  sed  talis  ordo  ei  subjicitur  quasi  ab  eo  procedens,  non 
pernecessitatem  naturaB,  sed  per  liberum  arbitrium.  »  Unde 
si  homo,  quia  est  supra  naturalem  ordinem  lapidis,  lapidem 
sursum  projicere  potest,  pari  ratione  Deus,  utpote  supra  oidi- 
nem  universalem  rerum  constitutus,  aliquid  facere  potestcon- 
traordinem  totius  naturae;  —  tum  quia  derogatio  miraculosa 
non  importat  abrogationem  legis ;  lex  enim,  non  obstante  mira- 
culo,  ordinem  retinet  ad  effectus proprios : «  Licet  Deus,  subdit 
D.  Thomas  (de  Pot.,  q.  6,  a.  l,  ad  20),  faciat  aliquem  effectum 
praeter  actionem  causce  naturalis,  non  tamen  tollit  ordinem 
causae  ad  suum  effectum;  unde  et  in  igne  fornacis  remanebat 
ordo  ad  comburendum,  licet  non  combureret  tres  pueros  in 
camino;  »  —  tum  quia  per  miraculum  minime  tollitur  totus 
ordo  universi,  sed  e  contra  integra  subsistit  harmonia  gene- 
ralis;  nam,  etsi  in  hoc  vel  illo  casu  tollatur  cursus  naturse, 
qui  est  ex  ordine  unius  rei  ad  aliam,  caBterae  relationes  re- 
rum  ad  invicem  necnon  earum  leges  illaesae  servantur.  Ergo. 
II.  Miraculum  non  repugnat  ex  parte  Dei,  Si  enim  miracu- 
lum  ex  parte  Dei  repugnaret,  esset  procul  dubio,  quia  Deus 
potestate  miracula  patrandi  careret,  aut  saltem  quia  quaelibet 
derogatio  legibus  naiurae  facta  divinis  perfectionibu^-^ver- 
saretur  :  sed  neutrum  valet.  /^    '^'^/X 

l^  Deus  potestate  miracula  efficiendi  non  destitui|gh.  Mira^  \ 
culum  enim^  uti  ex  dictis  patet,  existit  —  vel  ciW  Ite^:4ii  q\ 
rebus  aliquid  novi  facit,  quod  natura  efflcere  non\|^b^|4;  -:) 

vel  cum  effectum  producit  ad  quem  pertingunt  naturse  vires, 
sed  sine  illis;  —  vel  tandem  si  effectum  impedit,  qui  ab  ac- 
tione  alicujus  causae  naturalis  consequi  deberet;  atqui  Deus 
potest  —  1.  aliquid  novi  in  rebus  facere  quod  natura  efficere 
nequit;  alioquin  dicendum  foret  infinitam  ejus  potentiam  ni- 
bil  amplius  posse  quam  finitani  rerum  creatarum  vim;  — 
2.  effectus  rerum  naturalium  sine  ipsis  aut  etiam  non  eodem 
modo  producere;  qui  enim  causis  naturalibus  vim  certos  ef- 
fectus  producendi  impertivit,  eamdem  vim,  et  quidem  eminen- 
tiori  modo,  profecto  possidet;  item  qui  per  imperium  volun- 
tatis  agit,  potest  sane  facere  quod  vult,  et  eo  modo  quo  vult: 
—  3.  effectum,  qui  ab  actione  alicujus  causae  consequi  debe- 
ret,  quandoque  impedire,  sive  subtrabendo  concursum,  sive 
tribuendo  agenti  alicui  activitatem  contrariam;  nam  si  Deus 
res  naturales  ita  inter  se  colligavit,  ut  actio  unius  actionem  al- 
terius  impediret,  quisnam  sibi  persuadere  potest  eum  non  pos- 
se  actione  sua  probibere,  quominus  actiones  rerum  naturalium 
effectu  suo  interdum  frustrentur  (Cf.  Sanseverino,  Gosm., 
c.  VI,  a.  5)?  Ergo. 

2''  Derogatio  legibus  naturae  facta  dirinis  attributis  m'm\me 
adversatur.  Sciiicet  —  1.  non  repugnat  immutabilitati  Dei 
ejusque  perfectissimce  scientice.  «  Nam  Deus  ab  aeterno  praevidit 
et  decrevit  se  facturum,  quod  in  tempore  facit.  Sicergo  ins- 
tituit  naturae  cursum,  ut  tamen  praeordinaretur  in  aeterna  sua 
voiuntate,  quod  prseter  cursum  istum  quandoque  facturus 
erat  »  (S.  Tbomas,  dePot.,  1.  cit.,  ad  6);  —  2.  non  repugnat 
sapientice  divince;  Deus  enim  non  ideo  miracula  interdum  efii- 
cit  ut  emendet  legem  defectuosam,  quae  nisi  corrigeretur, 
effectus  suos  jam  non  obtineret:  sed  alium  flnem,  et  quidem 
altissimum,  intendit,  uti  patebit  ex  dicendis;  —  3.  non  tan- 
dem  repugnat  Dei  veracitati,  in  quantum  deciperentur  homi- 
nes,qui,natura  duce,effectus  contingentescausis  naturalibus 
tribuunt,  et  vice  versa  arbitrantur  causas  naturales  proprios 
effectus  semper  producere;  enimvero  ex  his,  quae  videt,  satis 
admonetur  homo  causam  supernaturalem  intervenire.  Unde 
etiam  queri  non  potest  scientiarum  naturalium  certitudinem 
destrui,  cum  ex  jam  dictis  miracula  non  sint  nisi  extraordi- 

nariae  et  rarissimae  exceptiones,  quae  certitudinem  physicam 
nullatenus  impediunt.  Ergo. 

Conftrmatiir  assertio,  nec  non  valde  suadetur  miraculi  pos- 
sibilitas,  ex  multiplici  ejus  convenientia,  siquidem  —  I.  per 
miracula  mirilice  manifestantur  Dei  perfectiones,  scilicet  tum 
omnipotentia,  qucB  nisi  posset  aliquem  effectum  natura».  vires 
excedentem  ellicere,  non  major  videretur  quam  potentia  na- 
turae;  tum  sapientia,  quae  ordine  rebus  indito  non  adccquatur, 
nec  ita  determinatur  ad  unum  ordinem  rerum  ut  non  possit 
alius  ordo  concipi  (Cf.  S.  Thomas,  1,  q.  25,  a.  5);  tum  bonitas, 
quae  in  omnibus,  qure  pra3ter  rerum  ordinem  fiunt,  bonum 
ac  salutem  hominis  intendit;  — 2.  mirum  in  modum  consu- 
litur  indoli  hominis  qui  naturali  stimulo  ad  mira  fertur  et 
factis  polius  quam  argumentis  moveri  ac  persuaderi  debet; 
—  3.  valde  commendatur  divina  revelatio,  quae  cum  sit  fac- 
tum,  et  quidem  a  Deo  originem  habens,  factis  etiam  divinis 
indiget  ut  divina  ejus  origo  probetur. 

52.  Quaeritur  1.  Utrum  potestas  miracula  patrandi  ita  Deo 
propria  sit,  ut  Angelis  hominibusve  nullatenus  adscribi  possit? 

Resp.  1.  Miraculum  non  nisi  a  Deo  tanguam  a  vmNciPALi 
causa  fieri  posse  ]3im  constat  ex  ipsa  notione  miraculi;  quippe 
quod  a  causa  secundum  se  et  simpliciter  occulta,  qualis  est 
solus  Deus,  procedere  debet.  —  Et  vero,  cum  omnis  creatura 
constituta  sit  sub  aliquo  ordine,  quem  Deus  statuit  in  rebus, 
repugnat  ut  extra  et  supra  hunc  ordinem  operetur;  gradum 
enim  virtutis,  qua  pollet,  transcenderet.  Porro  miraculum, 
ex  dictis,  est  effectus  non  aliquem  tantum,  sed  omnem  ordi- 
nem  naturae  creatcB  superans;  ergo  solus  Deus  miracula  facere 
potest.  —  Accedit  communis  persuasio  hominum,  qui  nonni- 
si  a  supremo  numine  miracula  poscere  et  pro  his  concessis  gra- 
tias  eidem  rependere  consueverunt,  ut  universalis  experientia 
omnium  temporum  et  locorum  demonstrat. 

Resp.  2.  Angeli  boni  sanctique  homines,  im.o  ipsi  peccatores^ 
tanquam  instrumenta  Dei^  miracula  efficere  possunt. 

CoNSTAT  PRiMUM,  uempe  bonos  angelos  hommesque  sanctos 
tanquam  instrumenta  Dei  miracula  efficere  posse,  auctoritate 

S.  Thoma3  (1,  q.  110,  a.  4  ad  1)  dicentis  :  «  Dicendum  quod 
angeli  aliqui  dicuntur  miracula  facere^  vel  quia  ad  eorum  de- 
siderium  Deus  miracula  facit,  sicut  et  sancti  homines  dicuntur 
miracula  facere,  vel  quia  aliquod  ministerium  exhibent  in 
miraculis,  qua3  fiunt,  sicut  colligendo  pulveres  in  resurrec- 
tione  communi,  vel  hujusmodi  aliquod  agendo.  »  Haec  eadem 
fusius  explanans  S.  Doctor  (de  Pot.,  q.  6,  a.  4)  docet  varios 
modos,  quibus  spiritus  angelici  vel  humani  in  patrandis  mi- 
raculis  Dei  ministri  esse  possunt. 

Secundum,  videlicet  Deuni  uti  posse  ad  miracula  facienda 
ipsis  hominibus  improbis,  ita  proponit  idem  Angelicus  (2.  2, 
q.  178,  a.  2)  :  Operatur  Deus  (miracula)  ad  hominum  utilita- 
tem;  et  hocdupliciter  :  uno  quidem  modo,  ad  veritatis  pra^di- 
cata3  confirmationem;  alio  modo,  addemonstrationem  sancti- 
tatisalicujus,  quam  Deus  hominibus  vult  proponere  in  exem- 
plum  virtutis.  Primo  autem  modo  miracula  possunt  fieri  per 
quemcumque,  qui  veram  fidem  praedicat  et  nomen  Ghristi 
invocat,  quod  etiam  interdum  per  malos  fit.  Et  secundum 
hunc  modum  etiam  mali  possunt  miracula  facere.  Unde  super 
illud  (Matth.,  vii,  22)  :  «  Nonne  in  nomine  tuo  prophetavi- 
mus?  » etc,  dicit  Hieronymus  :  «  Prophetare  vel  virtutes  fa- 
cere,  et  da^monia  ejicere,  interdum  non  est  ejus  meriti  qui 
operatur;  sed  invocatione  nominis  Christi  hoc  agit,  ut  liomi- 
nes  Deum  honorent,  ad  cujus  invocationem  fiunt  tanta  mira- 
cula.  —  Secundo  autem  modo  non  fiunt  miracula  nisi  a  sanc- 
tis,  ad  quorum  sanctitatem  demonstrandam  miracula  fiunt 
vel  in  vita  eorum,  vel  etiam  post  mortem,  sive  per  eos,  sive 
per  alios...  —  Et  sic  etiam  niliil  prohiberet  per  aliquem  pec- 
catorem  miracula  fieri  ad  invocationem  alicujus  sancti;  quae 
tamen  miracula  non  dicitur  facere  ille,  sed  ille  ad  cujus  sanc- 
titatem  demonstrandam  haec  fierent.  » 

53.  Quaeritur  2.  An  etquatenus  angeli  sive  boni^  sive  mali^  si 
non  vera,  saltem  apparentia  miracula  connaturali  virtute  effi- 
cere  valeant. 

Resp.  1.  Angeli  sive  boni  sive  mali  plurima  efficere  possunt 
quce  NOBis  miracula  videntur.  Constat  —  sive  Scriptura  Sacra^ 

et  imprimis  exemplo  Magorum  Pharaonis,  qui  per  virtutem 
daemonum  multa  operati  sunt  quse  excedunt  vires  humanas 
[Exod,,  vn  et  viii);  in  Apocalypsi  dicitur  de  Antichristo  quod 
faciet  signa  niagna  (xiii,  13);  —  sive  traditione,  quse  hac  de 
re  unaminis  est;  —  siye  ratione :  natura  enim  angelica,  quaeea- 
dem  est  in  angelis  bonis  et  malis,  potestatem  habet  quae  valde 
superat  hominum  vires. 

Duplici  praesertim  modo  id  fieri  potest,  nempe :  —  1.  Per 
motum  localem,  id  est,  res  ex  uno  loco  in  alium  celerrime 
transferendo,  hominem  aliave  objecta  in  altum  attollendo,  ita 
ut  volare  videantur ;  vel  efficiendo  ut  statuae  aut  tabulae  mo- 
veantur,ambulent,loquantur,etc.,etc.; — ^Applicandopassira 
activis.  ((  Possunt  (angeli),  inquit  S.  Thomas,  adhibere  quae- 
dam  semina,  quae  in  elementis  mundi  inveniuntur,  ad  hujus- 
modieffectus  complendos...  Et  ideo  dicendum  est,  quod  om- 
nes  transmutationes  rerum,  quae  possunt  fieri  per  aliquas  vir- 
tutes  naturales,  ad  quas  pertinent  praedicta  semina,  possunt 
fieri  per  operationem  daemonum,  hujusmodi  seminibus  adhi- 
bitis  ))(!,  q.  114,  a.  4  ad  2). 

Haec  tamen  opera  non  esse  vera  miracula  patet  tum  ex 
modo  dictis,  tum  ex  eo  quod  angeli  «  nihil  possunt  facere  sine 
interventu  et  apparatu  naturalium  causarum ;  quia  imprimis 
semper  requirunt  praejacentem  materiam,  quia  ex  nihilo  nihil 
facere  possunt.  —  Deinde  ipsa  materia  non  eis  ad  nutumsub- 
ditur  ))  (Suarez,  de  Angelis,  I.  4,  c.  39,  n.  9). 

Unde  S.  Thomas  (1,  q.  110,  a.  4)  :  «  Miracula  simpliciter 
loquendo  dicuntur,  cum  aliqua  fiunt  praeter  ordinem  totius 
naturae  creatae.  Sed  quia  non  omnis  virlus  naturae  creatae  est 
nota  nobis,  ideo,  cum  aliquid  fit  praeter  ordinem  naturae 
creatae  nobis  notae  per  virtutem  creatam  nobis  ignotam,  est 
mirdim\um  quoad nos.  Sic  igitur  cumdaemonesaliquid  faciunt 
sua  virtute  naturali,  miracula  dicuntur,  non  simpliciter,  sed 
quoad  nos.  )) 

Resp.  2.  Dcemones^  Deo  permittente,  prcedicta  opera  efficere 
possunt  iN  coNFiRMATioNEM  ERRORis.  —  Euimvero  Deus,  nemine 
diffitente,  diabolum  naturali  sua  virtute  inbonorum  tentatio- 
nem  abuti  permittit,  immittendo  scilicet  pravas  cogitationes, 

suggerendo  prava  sophismata.... ;  porro  pari  ratione,  ut 
diabolus  abutatur  poteslate  sua  naturali  patrandi  mirabilia, 
permittere  potest :  omnino  accurata  est  paritas ;  Deus  enim  non 
minus  est  sanctus  quam  verax.  —  Caeterum  hcec  potestas, 
quam  habent  da^mones,  operandi  miracula,  certis  quibus- 
dam  limitibus  valde  constricta  est;  aiioquin  pravam  vo- 
luntatem  sequentes  omnia  perturbarent,  nec  ullum  contra 
eorum  malitiam  subsidium  superesset  (Vide  Bened.  XIV,  de 
Ca?2oniz.,  lib.  4,  p.  1,  c.  3). 

54.  CoroUarium.  Ex  his  omnibus  nullo  negotio  colligitur 
miraculum  toto  coelo  differre  —  tum  ab  eventibus  extraordina' 
riis,  qui  sunt  effectus  mere  naturales,  raro  contingentes ;  — 
tum  a  miVo,  quo  nomine  intelligi  solet  effectus,  quem  natura 
sibi  derelicta  producere  non  posset,  aut  saltem  eo  modo,  sed 
qui  fit  ab  agente  intellectuali  per  modum  artis,  seu  mediante 
quadam  dispositione  agentium  naturalium  ;  tales  sunt  multi 
effectus  arte  chimica  producti ;  tum  a  prcestigio^  quod  est  mera 
illusio  per  immutationem,  quam  vis  aliqua  intelligens  et  invi- 
sibilis  in  sensusaut  phantasiam  exercet. 

§  III.  De  vi  demonstrativa  miraculi. 

55.  Probata  miraculi  possibilitate,  jam  investigandum  venit 
utrum  miraculis  insit  vis  demonstrandi  veritatem,  in  cujus 
confirmationem  efficiuntur.  Haec  autem  vis  demonstrativa 
miraculorum  duplici  modo  considerari  potest,  nempe  absolute 
seu  quoad  se,  et  relative  seu  quoad  nos.  Utramque  e  medio 
tollunt  Rationalistae  ;  sed  prorsus  immerito,  ut  mox  patebit.  — 
Sit  igitur  sequens 

Assertio  :  Miraculum  non  tantum  absolute  et  in  se^  sed 
etiam^  quandoque  saltem,  relative  et  quoad  nos,  certissimum  est 
divince  revelationis  signum, 

EsT  DE  FiDE,  siquidem  Conc.  Vatic.  (Const.  de  Fide,  cap.  3, 
can.  4)  anathemate  percutit  eum  qui  dixerit  «  miracula  certo 
cognosci  nunquam  posse.,  nec  iis  divinam  religionis  Christianm 
originem  rite  probari.  » 

Prima  pars,  quae  spectat  ad  vim  demonstrativam  miraculi 
absolute  spectatam,  constat 

1.  Communi  hominum  persuasione ;  non  enim  soli  christiani, 
sed  etiam  aliarum  religionum  sectatores  miraculum  habue- 
runt  ut  certissimum  divini  testimonii  signum. 

2.  Ex  propensione  innata,  qua  inclinamur  ad  habendam  ve- 
luti  divinam,  religionem  doctrinamve  in  cujus  gratiam  mira- 
cula  patrata  fuere.  Nisi  enim  admittatur  miracula  esse  testi- 
monium  certissimum  ipsius  Dei  summe  veracis  in  favorem 
doctrinseproposita},  dicendum  erit  praedictam  propensionem, 
a  Deo  naturse  humana^  inditam,  nos  ad  falsum  inducere,  quin 
ullum  adsit  medium  errorem  detegendi ;  quod  certe  nemo 
sanae  mentis  asserere  ausus  fuit. 

3.  Ipsa  miraculi  natura ;  nam,  ex  omnium  confesso,  Deus, 
utpote  summe  verax,  de  re  falsa  testimonium^voi^vY^  nequit : 
atqui  miracula  habenda  sunt  velut  ipsum  Dei  testimonium  in 
favorem  doctrinae  propositae  ;  cum  enim,  ut  jam  dictum  fuit, 
miraculum  nonnisi  a  Deo  proficisci  possit,  datis  miraculis,  ipse 
Deus  testis  induciturdoctrinae  in  cujusgratiamefficitur ;  ergo. 
Item  quemadmodum,  omnibus  fatentibus,  sigillum  prin- 
cipis,  praesertim  si  hujusmodi  sit  ut  a  solo  rege  scripturae 
firmandae  conscio  apponi  valeat,  voluntatem  regis  certo  signi- 
ficat,  sic  Dei  sigillum  vim  habere  debet  declarandi  divinam 
missionem  legatorum,  qui  ipsius  nomine  doctrinam  aliquam 
proponunt :  atqui  miraculum  est  sigillum  Dei  evangelicae  prae- 
dicationi  appositum.  —  Apposite  igitur  S.  Thomas  (3,  q.  43, 
a.  1)  :  «  Quia  quae  sunt  fidei,  humanam  rationem  excedunt, 
non  possunt  per  rationes  humanas  probari,  sed  oportet  quod 
probentur  per  argumentum  divinae  virtutis,  ut  dum  aliquis 
facit  opera  quae  solus  Deus  facere  potest,  credantur  ea  quae 
dicuntur  esse  a  Deo  :  sicut  cum  aliquis  defert  litteras  annulo 
regis  signatas,  creditur  ex  voluntate  regis  processisse,  quod  in 
illis  continetur.  » 

Nec  dicatur  pravos  homines  potestate,  qua  donari  possunt, 
miracula  patrandi,  velut  Dei  instrumenta,  ad  confirmandum 
errorem  abuti  posse.  Nam,  etsi  Deus  hominibus  improbis  prae- 
dictam  potestatem  dare  possit,  non  ila  tamen  utmiracula  pa- 

6, 

trare  valeanl  independenter  a  se,  etin  circumstantiis,  in  ijuibus 
certo  dignosci  non  posset  illos  ad  alium  fmem,  id  quod  fa- 
ciunt,  efiicere. 

Secunda  pars,  quse  circa  vim  demonstrativam  miraculi  r^- 
lative  seu  quoad  nos  consideratam  versatur,  praecipua  est,  et 
sicprobari  potest. 

Dato  quod  miracuia  vere  divina,  si  quandoque  in  favorem 
alicujus  religionis  certo  patrata  fuerint,  vim  invictam  babeant 
addemonstrandamejus  divinitatem,  certumcredibilitatis  mo- 
tivum  ex  facto  miraculoso  baurire  licebit,  modo  constet  fac- 
tum  quod  proponitur,  —  1.  vere,  uti  narratur,  contigisse;  — 
2.  totius  natura?  vires  excedere  ;  —  3.  in  conlirmationem  doc- 
trinae  propositae  patratum  fuisse.  Atqui  baec  tria  quandoque 
constare  possunt.  Ergo. 

I.  Constare  potest  factum^  qiiod  proponitur  tanquani  miracu- 
lum,  vere,  uti  narratur,  contigisse,  Ratio  est  quia,  negata  pos- 
sibilitate  cognoscendi  veritatem  liistoricam  miraculorum, 
tota  certitudosensuum  et  testimonii  evanescatnecesseest :  vel 
enim  facto  supernaturali  praesentes  fuimus,  vel  iliud  ab  alio- 
rum  relatione  accepimus;  si  prius,  sensus  non  minus  sufficiunt 
ad  factum  insolitum  ritepercipiendumquamad  factumordina- 
rium  observandum  ;  si  posterius,  aliorum  testimonio  non  mi- 
nus  certi  eflicimur  ac  si  ageretur  de  facto  naturali,  praesertim 
si  attendatui',  uti  observat  Perrone.  bomines  pneteritorum 
temporum  iisdem  facultatibus  praeditos  fuisse,  quibus  et  nos 
donati  sumus,  ejusdem  naturie  fuisse,  ac  proinde  eos  omnia 
praestitisse,  quae  et  nos  faceremus  in  iisdem  adjunctis. 

II.  Constare  etiam  potest  factum  propositum  nonnisi  a  Deo 
factum  fuisse,  Enimvero  impossibilitas  boc  detegendi  pro- 
cederet  ex  eo  quod  nunquam  certo  pronuntiare  liceret,  fac- 
tum  propositum  naturae  viribus,  aut  saltem  potestate  ange- 
lica,  fieri  non  potuisse  :  porro  neutrum  dici  potest. 

Non  primum  :  nam  —  1.  ut  pronuntiemus  factum  naturae 
viribus  produci  non  potuisse,  satis  est,  si  ex  una  parte  vires 
ad  factum  adbibitas  cognoscimus,  ex  altera  vero  parte  scimus 
nullam  ex  eis  parem  esse  effectui  producto  :  atqui  utriusque 
cognitio  haberi  potest  et  revera  habetur,  quoties  vires  adhi- 

bitcB  simplicissima3  fuerunt,  efTectus  vero  procluctus  tanlus 
fuit  ut  eas  omnino  superaverit;  sic,  v.  g.,  si  caeco  nato  detur 
visus  per  humum  saliva  mixtum,  aut  paralytico  motus,  aut 
mortuo  vita,  aut  undis  tempestate  jactatis  tranquillitas  red- 
datur  imperio  verbi,  num  ex  una  parte  latere  nos  possunt 
vires  adeo  exi^ua}  aut  nulhe?  Nonne  ex  altera  parte  perspi- 
cuum  est  nullam  ex  his  viribus  parem  esse  tanto  effectui,  cum 
experientia  quotidie  nobis  revelet  arctis  limitibus  constringi 
vires  illas  adeo  communes?  Quis  igitur  inconcussa  certitu- 
dine  non  pronuntiabit  veri  nominis  miracula  esse  praedicta 
facta  ? 

Nec  dicatur  nobis  notas  non  esse  omnes  quibus  pollet  na- 
tura  vires,  ac  proinde  alliimari  non  posse  in  bis  similibusve 
factis  reperiri  miracula;  nam  ad  bocassei*endum  necessarium 
non  est,  ut  positive,  seu  quoad  existentiam  et  gradum  inllu- 
xus,  noscamus  omnes  natura^  creatcne  vires,  nec  etiam  specia- 
les  vires  qme  concurrere  possunt  absolute  ad  talia  facta  pro- 
ducenda;  sed  suflicit,  ut  vires  revera  adbibilas  cognoscamus 
negative,  seu  quoad  efTectus'ad  quos  pertingere  non  possunt : 
porro  experientia^  et  inductionis  ope  apprime  novimus  luto 
non  dari  visum,  imperio  vocis  non  sedari  tempestates,  nec 
restitui  paralytico  motum,  mortuo  vitam,  pnesertim  si  qua- 
triduanus  sit  et  jam  fa^teat. 

Objicientibus  vero  vim  occultam  voluntatis  respondere  in- 
victe  possumus  voluntatem  non  agere  nisi  in  organa  ac  per 
orgc-ma  corporis  sibi  subjecta;  eum  vero,qui  solo  nutu  propriae 
voluntatis  aliquam  rem  producit,  omnipotenti  virtute  donari 
ac  proinde  divinitus  agere;  manifeste  enim  omnia  producere 
potest,  in  quae  voluntas  ferri  potest;  voluntas  autem  in  omnia 
ferri  potest  quae  sunt  possibilia  :  ergo  omnia  possibilia  potest 
ellicere  seu  omnipotens  sit  necesse  est. 

Idem  a  fortiori  dicendum  est,  si  opus  productum,  ut  quan- 
doque  contigit,  v.  g.,  resurrectio  mortui,  nonnisi  creatrice 
virtute  adeoque  infmita  ratione  siii  effici  potuerit. 

Dici  igitur  primum  nequit,  scilicet,  nunquam  certo  pronun- 
tiari  posse  factum  quoddam  esse  supra  vires  Uc^tura^. 

Nec  etiam  secundim,  id  est,  certo  quandoque  affirmare 

licet  factum  propositum  naturam  vel  angelicam  superare. 
Profecto  si  ageretur  tantum  de  angelis  bonis,  minor  esset 
(lifricultas,  siquidem  potestate,  qua  donantur,  nonnisi  in 
bonuin  uti  possunt.  Gum  vero  et  ipsi  daemones,  ex  antea  dic- 
tis,  plura  mirabilia  vel  in  confirmationem  erroris  eRicere 
valeant,  media  sint  oportet,  quibus  miraculum  divinum  certo 
dignoscatur  a  factis  diabolicis  :  porro  non  desunt  hujuscemodi 
media  (1). 

Adsunt  nempe  characteres  ex  quibus  merito  conjicitur  fac- 
tum  propositum  esse  diabolicum,  videlicet :  si  sit  evidenler  ri- 
diculum,  si  habeat  aliquid  crudelitatis,  obscoenitatis,  vel  frau- 
dis  ac  mendacii  admixtum,  certo  diabolicum  est :  adversatur 
enim  divina3  majestali  ridiculum,  bonitati  crudelitas,  sancti- 
tati  obscoenitas ;  —  si  personae,  qua3  effectum  operantur, mentis 
alienatione  laborent  vel  a  diabolo  possideantur,  non  quidem 
moraliter  per  peccatum  mortale  antea  commissum  et  nondum 
remissum,  sed  per  veram  ac  realem  possessionem ;  —  si  res 
fieret,  usurpato  medio  illicito  vel  superstitioso,  nisi  forsan  in 
bona  fide  res  perageretur,  ut  olim  quandoque  in  tentamine 
aquae  et  ignis  «  les  epreuves  par  le  feu  ou  par  Veau^  »  —  si 
doctrina,  in  cujus  favorem  fit  opus  mirabile,  sit  evidenter  im' 
pia,  bonis  moribus  adversa;  quia  Deus  nec  impietati  nec  mo- 
rum  dissolutioni  favet;  —  si  factum  aliis  miraculis  numero- 
sioribus  et  splendidioribus  clare  et  evidenter  impugnetur; 
Deus  quippe  sibi  contradicere  nequit.  Hinc  diabolica  erunt 
miracula  ab  Antichristo  patranda,  quia  efficientur  in  destruc- 
tionem  religionis  christiana),  cujus  sanctitas  et  perpetuitas 
innumeris  et  splendidissimis  Christi  ac  Apostolorum  mira- 
culis  comprobantur.  —  Ad  discernenda  itaque  miracula  dia- 
bolica  sedulo  consideranda  sunt  eorum  eflicacia,  utilitas,  mo- 
dus,  finis,  persona  et  occasio  (Vide  Bened.  XIV,  De  Canon.^ 
lib.  4,  p.  1,  c.  4,  n.  7  et  c.  6,  n.  6J. 

Adsunt  quoque  characteres  miraculi  divini,  qui  deducuntur 
ex  ordine  tum  physico  tum  morali. 

Ex  ordine  physico,  plura  dantur  a  theologis  signa  quorum 

(1)  Voir  La  Mystique  divine  distingude  des  contrefagons  diaboliques^ 
par  M.  Ribet. 

prastantiora  sunt :  animalium  admirabilis  productio ;  membri 
procreatio,  si,  v.  g.,  vir  a  longo  tempore  brachiis  orbatus, 
illa  subito  recuperet;  mortui  resurrectio,  quia  hsec  resurrec- 
tio  in  nova  unione  mentis  cum  corpore  sita  est,  ac  proinde 
aliquod  dominium  in  mentem  liumanam  supponit  :  jam  vero 
tale  dominium  da^moni  non  competit.  —  Ha}c  miracula  et 
similia  exhibentur  communiter  a  theologis  tanquam  daemonis 
potestatem  excedentia;  caeterum,  si  aliquod  remanet  dubium, 
prorsus  tollitur  charactere  ex  ordine  morali  deducto  mox  ex- 
ponendo,  quippe  quod  Deus,  ob  propensionem  in  hominum 
cordibus  innatam,  nunquam  permittet  ut  diabolus  haec  mira- 
cula  peragat. 

Ex  ordine  morali,  unicum  sed  permagnum  datur  miraculi 
divini  signum,  scilicet :  Quoties,  omnibus  attentis,  sive  rei 
natura,  sive  circumstantiarum  adjunctis,  adest  miraculum 
certum  in  favorem  alicujus  doctrinae  elicitum,  et  nullum  da- 
tur  signum  diabolica)  operationis,  miraculum  istud  divinum 
dicendum  est.  Etenim  Deus  in  errorem  homines  inducere 
nequit  :  atqui  id  fieret,  si  hon  valeret  pra^dicta  regula;  nam 
ex  una  parte  Deus  liominibus  ineluctabilem  propensionem  ad 
lidem  miracuh)  faciendam  dedisset  :  ex  altera  autem  parte 
nuUum  esset,  ex  hypothesi,  signum  quo  judicaretur  illud 
miraculum  a  diabolo  prodire;  ergo  eos  in  errorem  inelucta- 
bilem  induceret.  Sic,  in  casibus  subse(iuentibus,natura  duce, 
impelluntur  homines  ad  judicandum  miraculum  esse  divi- 
num,  nisi  in  contrarium  sint  probationes  certae  :  —  si  adsit 
suspensio  ordinis  mirabilis  qui  elucet  in  exercitibus  coeli,  ut 
miraculum  solis  ad  vocem  Josue  sistentis,  Cliristi  in  obitu 
suo  solem  obscurantis.  Imo  etiamsi  haec  dicerentur  apparen- 
tia3  mere  optica^,  nimii  momenti  est  in  mundi  administra- 
tione,  tum  physica,  tum  morali,  constans  lucis  ac  tenebrarum 
successio,  ut  alii  quam  Deo  tribui  queat,  quamvis  ha^c  inver- 
sio  naturalem  diaboli  potestatem  non  superaret;  —  si  mira- 
cula  darentur  splendida ,  si  innumera,  pro  circumstantiis 
varia,  semper  occasione  data  opportune  et  statim  facta;  alio- 
quin,  habita  ratione  imperii  quod  is  miraculorum  auctor  in 
naturam  exerceret,  Deus  mundi  habenas  diabolo  permittere 

dicendus  esset;  —  si  doctrina  quam  miracula  confirmant,  ad 
Dei  gloriam,  ad  realem  hominum  felicitatem,  ad  suadendam 
virtutem  manifeste  tendat;  aliter  regnum  Satanfle  in  se  divi- 
sum  esset;  —  si  miracula  sint  aliis  in  contrarium  allatis  et 
numerosiora  et  splendidiora. 

Circa  qua3  hsec  notanda  sunt  :  —  1.  His  signis  et  similibus 
ordinarie  secerni  possunt  miracula  divina  a  diabolicis,  nec 
necessarium  est  ut  semper  secernantur;  nam  non  requirunt 
sapientia  et  providentia  Dei,  ut  in  omni  casu  veritas  aut 
falsitas  miraculi  aperiatur,  sed  in  iis  tantum  adjunctis,  in 
quibus  caeteroquin  in  errorem  invincibiliter  homines  indu- 
cerentur. 

2.  Quamvis  miracula  quandoque  in  confirmationem  doc- 
trinae  et  doctrina  in  confirmationem  miraculi  appellentur, 
non  statim  concludendum  est  adesse  circulum  vitiosum,  sed 
ad  haec  sedulo  attendendum  :  —  si  miraculum  est  dubie  divi- 
num  doctrinaque  pariter  dubia,  tunc  nec  miraculum  nec 
doctrina  probata  remanent;  —  si  doctrina  est  evidenter  pia, 
sancta...,  et  miraculum  dubium,  valde  probabile  est  propter 
rationem  mox  allatam,  divinum  esse  miraculum  de  quo  con- 
troversia  movetur;  —  si  miraculum  est  certo  divinum  et 
doctrina  dubie  revelata,  doctrina  miraculo  comprobatur;  — 
si  miraculum  sit  dubium  et  doctrina  evidenter  impia,  supers- 
titiosa,  immoralis,  non  Deo,  sed  diabolo  praedictum  miracu- 
lum  tribuendum  est. 

III.  Certo  demum  quandoque  constare  potest  miraculum  pa- 
tratum  fuisse  in  gratiam  revelationis,  et  quidem  duplici  modo  : 

—  1.  Uirecte,  quando  ante  miraculi  perpetrationem  Deus  po- 
sitive  invocatur  tanquam  testis  et  assertor  doctrinse  praedi- 
catae;  sicut  Christus,  qui  Lazarum  e  mortuis  suscitaturus, 
Deum  Patrem  suae  missionis  testem  appellat  {Joan.,  xi,  41,  44). 

—  2.  Indirecte,  quando  Deus  quidem  expresse  non  invocatur 
ut  testis,  sed,  omnibus  pensatis  circumstantiis,  miracula  eo 
praecise  tendunt  ut  praedicantis  doctrina  confirmetur,  ita  ut 
spectantes  naturali  propensione,  et  quasi  ineluctabiliter  in- 
ducantur  ad  fidem  huic  praedicatori  praestandam,  et  error,  si 
esset,  merito  in  Deum  refunderetur.  Huc  veniunt  quae  de 

Apostolis  {Marc^  xvi,  20)  leguntur  :  «  IUi  autem  profecti 
»  praeclicaverunt  ubique,  Domino  cooperante  et  sermonem 
»  confirmante  sequentibus  signis.  » 

Diximus  in  assertione  quandoque  saltem,  quia  non  diffltemur 
pluribus  in  casibus  valde  difflciie  esse  triplicem  miraculi  ve- 
ritatem  certo  stabilire,  ideoque  cum  magna  prudentia  dili- 
gentique  examine  procedendum  est.  Et  hic  notandum  non 
necesse  esse,  ut  omnium  miraculorum  existentia  demonstre- 
lur;  nam,  detecta  quorumdam  miraculorum  veritate,  statim 
tuto  veritas  religionis,  in  cujus  favorem  patrata  fuerunt, 
stabilitur ;  quoad  autem  alia  miracula  in  privatorum  commo- 
dum  concessa,  et  verae  religionis  demonstrationi  miniine  ne- 
cessaria,  non  tanti  interest  eorum  probatio. 

56.  Obj.  1.  Quod  aequalibus  motivis  probatur  et  denegatur 
afflrmari  nequit  :  atqui  tale  est  miraculum;  nam  afflrmatur 
certitudine  morali  seu  testimonio  hominum,  denegatur  certi- 
tudine  physica  seu  legibus  naturae  physicae,  et  illae  duae  cer- 
titudines  inter  se  sunt  aoquales;  ergo. 

Resp.  Neg.  min,  et  ejiis  probationem.  Nam  certitudo  physica 
non  negat  absolute  et  simpliciter  miraculi  existentiam,  sed 
conditionaliter  tantum,  et  sub  ea  clausula  quod  nulla  facta 
fuerit  legibus  naturae  immutatio  :  porro  certitudo  moralis  as- 
serit  hanc  conditionem  non  existere,  sed  datam  fuisse  ali- 
quam  naturae  legibus  derogationem ;  ergo  certitudo  physica 
nec  miraculi  existentiae  nec  certitudinis  moralis  testimonio 
contradicit. 

57.  Obj.  2.  Historia  constat  omnes  populos  errasse  in  admit- 
tendis  falsis  miraculis  pro  veris ;  ergo  nulla  fides  veteribus 
miracula  narrantibus  adhibenda  est. 

Resp.  Neg.  cons.  Si  enim  valeret  praefata  ratio,  sequeretur 
nullam  haberi  posse  veritatem  historicam,  cum  multa  falsa  ab 
historicis  narrentur;  nec  dari  monetam  veram,  cum  saepe 
saepius  a  falsariis  fuerit  adulterata;  at  omnes  ab  hujusmodi 
consectariis  refugiunt;  ideo  id  unum  concludendum,  scilicet 
non  esse  admittenda  miracula  in  variis  operibus  relata,  nisi 
caute  et  post  maturum  examen. 

58.  Obj.  3.  Miracula  non  sunt  derogationes  naturae  legibus, 
si  niagnetismo  vel  aliis  viribus  occultis  tribui  possint :  porro 
quis  contrarium  asserere  audebit,  cum  magnetismi  scientia 
tam  mirabilia  operetur,  el  illius  limites  pnienniri  nequeant, 
cum  aliunde  nullus  ignoret  occultas  scientias  olim  sedulo  ex- 
cultas  fuisse? 

Resp.  1.  Quamvis  non  nisi  subobscure  cognoscatur  nova 
hcec  magnetismi  scientia,  asserere  licet  miraculis  necexisten- 
tiae  certitudinem  nec  auctoritatem  auferendasesse.  Id  conclu- 
ditur  :  —  1.  Exanalogia,  Quoties  nova  prodiit  scientia,  statim 
conclamarunt  pseudo-philosophi  miraculorum  or  iginem  detec- 
tam  esse,  quod  potissimumevenitquando  \helectrica  reperta 
fuit;  verum,  maturiori  dato  examine^  brevi  haec  incredulo- 
rum  spes  evanuit.  —  2.  Ex  ipsamet  viagnetisantitini  confes- 
sione;  confitentur  enim  una  voce  quamplurima  esse  prorsus 
ipsis  impossibilia,  ut,  v.  g.,  mortui  resurrectionem,  membri 
procreationem,  panum  multiplicationem...  Ergo,  si  haec  den- 
tur,  aderunt  miracula.  —  3.  Ex  comparatione  miraculoruni 
cuni  prodigiis  niagnetisnii,  Maxima  inter  ea  existuntdiscrimi- 
na,  scilicet  :  ratione  subjecti,  seu  patrantis  miracula  et  pha3- 
nomena  magnetismi ;  ratione  finis  ab  illis  intenti;  et  demum 
ratione  effectuuni  qui  producuntur  (Vide  P.  Perrone,  De  vir- 
tute  Religionis,  n.  896  et  seqq.). 

Resp.  2.  Duplicem  hypothesim  mere  gratuitam  fingunt  Ra- 
tionalistse,  cum  facta  miraculosa  viribus  ocultis  adscribere 
conantur;  nam  supponunt  absque  ulla  ratione  vires  illas 
existere,  existentesque  intervenire  in  productione  factorum 
miraculosorum  :  utrumque  autem  mere  possibileest,  necnisi 
dubium  negativum  ac  proinde  omnino  contemnendum  sanae 
menti  ingerere  potest.  —  Addendum  insuper  quod  in  illis 
viribus  invocandis  rationalistae  sibi  non  consentiant;  vel  enim 
hae  vires  constanter  agunt,  et  tunc  miracula  earum  ope  expli- 
cari  nequeunt,  quia  extraordinarie  producuntur;  vel  incons- 
tanter  se  exerunt,  et  ruit  immutabilitas  legumnaturae,  quam 
tantopere  jactitant  rationalistae.  —  Denique  illae  vires  subdu- 
cerentur  imperio  voluntatis,  et  tamen  miracula  fiunt  jubente 
thaumaturgo  nomine  Dei.  —  lisdem  fere  difficultatibus  pre- 

muntur  rationalistae  qui  vires  quasdam,  quas  psychicas  vo- 
cant,  ad  explicanda  miracula  excogitaverunt,  eteas  voluntatis 
impeno  subjiciunt,  quin  tamen  conscia  illa  sit  potestatis 
quam  in  quibusdam  tantum,  et  quidem  raro,  exerceret. 

ARTICULUS  II. 

De  prophetia  (1). 

Eaedem  quaestiones  de  prophetia  instituendae  sunt  quai  de 
miraculo,scilicet :  —  1.  denotione;  — 2.  de  possibilitale;  — 
3.  de  vi  demonstrativa  proplietiae.  Hinc  triplex  paragraphus. 

§  1.  De  notione  prophetiaB. 

59.  Prophetiae  nomine  intelligitur  cognitio  supernaturalis 
rerum  occultarum.  Quare  prophetce  antiquitus  dicebantur  qui 
cognoscebant  et  annuntiabant  occulta,  ea  nempe  quae  super- 
naturali  tantum  modo  innotescere  poterant. 

Etsi  autem  prophetia  subgenerali  sua  acceptione  compre- 
hendat  cognitionem  de  re  occultissima  sive  praeterita,  sive 
praesenti,  sive  futura,  attamen  juxta  vim  nominis  etymologi- 
cam,  Trpo  et  9*o|j/.,  seu  ante  et  dico^  importat  cognitionem  et 
pnedictionem  futuri  eventus,  praesertim  vero  liberi.  Et  haec 
strictissima  est  ejus  acceptio,  quia  hujusmodi  eventus  prae 
caeteris  occultus  est  et  remotus  a  naturali  liominum  cogni- 
tione. 

Unde  prophetia  recte  definiri  potest :  Cognitio  certa  et  prce- 
dictio  eventus  futuri  qui  in  causis  naturalibus  prmideri  non 
potuit, 

Diciinv  l.  cognitio  certa,  ut  haec  cognitio  a  conjecturis  et 
praevisionibus  plus  minusve  probabilibus  discernatur. 

2.  Et  prcedictio  erentus  futuri ;  quibus  verbis  designatur 
materia  propria  prophetiae,  qua  scilicet  distinguitur  a  super- 
naturali  cognitione  et  manifestatione  quae  est  de  praeterito  aut 
praesenti.  Nam,  ut  observat  S.  Thomas  (de  Ver.,  q.  12,  a.  2) 
post  S.  Gregorium  super  Ezechielem,  «  cum  ideo  prophetia 

(1)  Voir  dissert.  sur  les  propheties,  par  La  Liizerne. 

I.  7 

dicta  sit  quod  futura  praedicat,  quando  de  prseterito  vel  prae- 
senti  loquitur,  rationem  sui  nominis  amittit.  » 

3.  Qui  in  causis  naturafibiis  prcevideri  non  potest :  et  sic  mn- 
teria  proplietiae  ita  coarctatur,  ut  certo  non  detur  veri  nomi- 
nis  proplietia,  nisi  de  futuris  contingentibus  qui  alibera  tum 
Dei  tum  hominis  voluntate  pendent,  et  intellectuscreati  prae- 
visionem  excedunt.  Unde  prophetiae  non  sunt  prcedictiones  as- 
tronomorum  de  futuris  eclipsibus,  nec  pra^visiones  politico- 
rum  de  futuris  quibusdam  regnorum  conversionibus;  quippe 
quae,  attentis  naturae  physicse  legibus  hominumque  moribus, 
pra3videri  possint  ab  iis  qui  ca3teris  ingenio  et  scientia  praes- 
tant. 

Ad  veram  igitur  prophetiam  tres  requiruntur  conditiones : 
—  1.  ut  praedictio  certo  praecesserit  eventum;  —  2.  uteven- 
tus  praedictioni  consentiat ;  —  3.  ut  eventus  praevideri  non  po- 
tuerit  in  causis  naturalibus,  nec  fortuito  casu  contingere. 
Unde,  si  una  ex  his  conditionibus  desit,  jam  haberi  nequit 
prophetia.  Sed  tertia  praesertim  altendenda  est;  ipsa  est  enim 
veluti  formalis  character,  quo  proplietia  ut  sic  distinguitur. 

§  II.  De  prophetiae  possibilitate. 

60.  Errores.  Possibilitatem  prophetiae  negant  non  solum 
Athei,  Materialistae  ac  Pantheistae,  qui  vel  Deum  negant,  vel 
cum  creaturis  confundunt ;  sed  etiam  Deistae  ac  Rationalistae, 
qui  sibi  Deum  fingunt  aut  non  creatorem,  aut  non  providum, 
aut  potestatem  extra  ordinis  naturalis  limites  exercere  non 
valentem.  Quorum  quidem  errorum  fundamenta  convellit 
philosophia  christiana;  nec  ideo  necessarium  esset  eos  refel- 
lere;  sed  tamen^  ut  via  demonstrationi  verae  revelationis  ex- 
pedila  sternatur  ac  muniatur,  prophetiae  possibilitas  directe 
nobis  astruenda  videtur.  Sit  ergo  sequens 

61.  Assertio  :  Prophetias  Deus  edere  potest. 

Prob.  1.  Auctoritate  et  consensu  omnium  populorum.  Nulla 
fuit  gens  quae  prophetias  non  admiserit  nec  invocaverit;  de 
Judaeis  quidem,  Christianis  et  Mahumetanis  manifesta  res  est; 
de  paganis  vero  constat  auctorum  profanorum  testimonio,  ac 

prcesertim  Ciceronis,  qui  {de  Dirin.,  1.  1,  c.  8J  ait  :  «  Vetus 
opinio  est,-..  omnium  gentium  confirmata  consensu,  versari 
quamdam  inter  homines  divinationem,  quam  Graeci  iJ.r/T£tav 
appellant,  id  est,  praesensionem  ac  scientiam  rerum  futiira- 
riim.  »  Exinde  valuit  apud  veteres  sapientes  hoc  adagium  ab 
eodem  relatum  :  « Ista  reciprocantur,  ut  et  si  divinatio  sit,  dii 
sint;  et  si  dii  sint,  divinatio  sit.  »  Seneca  etiam  {de  Benef., 
1.  4)  haec  habet  :  «  Dii  omnia  futura  norunt,  sed  nobis  occulla 
sunt.  »  Denique  accedit  praxis  populorum,  qui  toties  apud 
oracula,  aruspices,  sibylias,  velut  totidem  numinis  organa, 
de  futuris  sciscitati  sunt. 

Prob.  2.  Ratione.  Utpossibilis  sit  prophetia,  duo  requirun- 
tur  et  sufflciunt :  —  1.  ut  Deus  cognoscat  futura  contingentia 
in  causis  naturalibus  minime  cognoscibilia;  —  2.  ut  ea  homi- 
nibus  manifestare  valeat  longo  ante  eventum  tempore.  Atqui 
haec  duo  certa  sunt. 

Primum  quidein  constat,  tum  ex  eo  quod  inter  futura  con- 
tingentia  multa  sunt  quse  a.sola  libera  Dei  voluntate  praeor- 
dinantur,  acproinde  ab  ipso  antequam  eveniant  certo  cognos- 
cuntur;  tum  ex  eo  quod  liberas  hominum  voluntates  cognos- 
cit  et  ad  finem  dirigendas  adjuvare  decernit;  tum  demum  ex 
eo  quod,  si  futura  omnia  contingentia  libera  non  praevideret, 
nec  esset  actu  scientia  perfectus^  sed  perfectibilis,  nec  vere 
aelernus,  cum  singulis  temporibus  simul  non  coexisteret,  ip- 
saque  tempora  illi  praesentia  non  essent. 

Secundum  autem  probatione  non  eget;  jam  enim  probavi- 
mus  Deum  mediis  sive  externis  sive  internis  non  carere,  qui- 
bus  homines  alloqui  certosque  efflcere  possit  rerum  a  se  prae- 
nuntiatarum. 

Caeterum  confirmatur  et  omnino  suadetur  prophetiarum 
possibilitas  ex  miris,  quae  in  eis  deprehenduntur,  convenien- 
tiis;  sunt  enim 

1.  DignissimcB  Deo,  qui  per  eas  perfectiones  suas  manifes- 
tat,  praesertim  vero  omniscientiam  illam  qua  intellectum 
transcendit  sublimiorum  spirituum,  et  falsa  daemonum  ora- 
cula  confundit. 

2.  Consentanece  hominis  ingenio^  qui  tantopere  ea  quse  fu- 

tura  sunt  praecognoscere  deslderat  mediisque  omnibus  in- 
quirit. 

3.  Religmii  iitilissimce,  quia  per  prophetias  excitantur  ho- 
mines  ad  colendum  Deum,  ad  credenda  dogmata  praeceptaque 
servanda,  sivepoenarum  aeternarum  metu,  sive  perennis  prae- 
mii  promissa  retributione. 

4.  Denique  revelationiminmin  modum  accommodatce :  nam 
per  prophetias  vera  invicte probatur,  divinoque prorsus  sigillo 
insignitur. 

62.  Quaeritur  1.  Utrum  prophetia  a  solo  Deo  emanare 
possif^ 

Resp.  1.  Veri  nominis  prophetia  solum  Deum  auctorem  ha- 
bere  potest  principalem.  Enimvero  prophetia  proprie  dicta, 
qualis  modo  definita  est,  objectum  habet  eventus  futuros  in 
suis  causis  naturalibus  non  cognoscibiles,  seu,  qui  in  suis 
causis  utpote  liberis  ac  proinde  ad  agendum  indifferentibus 
certo  percipi  non  possunt,  sed  in  seipsis  apprehendi  debent 
ut  prsenuntientur  :  atqui  Deus  solus  potest  cognoscere  hu- 
jusmodi  futuros  eventus  in  seipsis,  vi  nempe  aeternitatis  sua^ 
quse,  cum  sit  simplex,  toti  tempori  adest  et  ipsum  con- 
cludit.  Ergo  solus  Deus  ea  quae  futura  sunt  cognoscere  potest 
in  seipsis  :  ergo  solus  prophetiarum  auctor  esse  potest  (Cf. 
S.  Thom.,  1,  q.  57,  a.  3). 

Confirmatur  insuper  ex  eo  quod  nihil,  a  causis  praesertim 
liberis  dependens,  futurum  est,  nisi  Deo  volente  aut  permit- 
tente.  Porro  quid  velit  Deus  aut  fieri  permittat,  ipse  solus 
novit,  nec  nisi  ipso  revelante  cognosci  potest.  Ergo  solus  fu- 
tura  libera  videt  ac  praenuntiare  certo  potest. 

Resp.  2.  PropheticB  donum  non  tantum  angelis,  sed  etiam  ho- 
minibus,  et  quidem  quandoque  improbis,  Deus  conferre  potest.  Ad 
hoc  enim  sufficit  ut  Deus  creaturae  intellectuali  vel  rationali 
communicare  possit  lumen  quoddam  excedens  lumen  sive  in- 
tellectus  sive  rationis  naturalis  :  porro  quod  tale  lumen  Ange- 
lorum  vel  hominum  mentibus  communicare  possitDeus,  saltem 
per  modum  revelationis  vel  inspirationis  transeuntis,  quis  am- 
bigerepotest?  Unde,sive  in  antiquo  sive  in  novo  Testamento, 

non  angelorum  modo,  sed  hominum  ssepius  ministerio  Deus 
ususest  utfutura  prcenuntiaret.  Imo  habitualiquodamprophe- 
tico  lumine  donati  fuisse  videntur  quidam  viri  insignes,  qui 
ideor/rf^^i^^5dicebantur,quiaea  videlDant  quaecaeteros  latebant 
et  prospiciebant  quae  in  mysteriis  abscondita  erant.  Quod  autem 
sapientissimas  ob  causas  per  improbos  homines,  quorum  vo- 
luntas  non  est  tota  ad  malum  sicut  dcemonum  voluntas,  futura 
quandoque  praenuntiare  possit  Deus,  testis  est  nobis  Balaam 
qui  insigne  de  Christo  edidit  vaticinium;  testis  est  Caiphas 
qui  Jesum  moriturum  esse  pro  hominum  salute  prophetavit 
{Joan,,  XI,  51). 

63.  Quaeritur  2.  An  et  quatenus  Angeli  sive  boni  siremali 
lumine  proprio  edere  possint  prophetias? 

Resp.  Angeli  sive  boni  sive  mali,  vi  intellectus  sui  naturalis, 
miras  edere  possunt  prcedictiones,  sed  quce  veri  nominis  non  sunt 
prophetice. 

CoNSTAT  l""  PARS,  scilicet  angelos  et  dcemones  vipropria  miras 
cdere  posse  prcedictiones,  turii  quia  intellectus  sui  acumine  cau- 
sas  naturales  nobis  omnino  ignotas,  aut  saltem  valde  obscuras, 
penetrare  possunt:  tum  quia  hominum  arcana  consilia  quae  ad 
futuros  eventus  spectant  facillime  detegunt ;  tum  quia  secretas 
etiam  eoruin  dispositiones  ex  signis  quibusdam  indubiis  prse- 
sentire  valent;  tum  demum  quia  longa  veluti  experientia 
edocti,  attentis  hominum  moribus  necnon  historiae  legibus 
quas  optime  norunt,  eventus  non  longe  distantes  cum  ea  pro- 
babilitate  conjicere  possunt  quae  ad  certitudinem  accedit,  at- 
que  adeo  prsenuntiare  queunt. 

Confirmatur  ex  eo  quod  homines  ingenio  praestantissimi, 
qui  populorum  annales  perlustrant  eLmeditantur,  rebusque 
politicis  navant  operam,  futura  quandoque  prospiciunt  et  a 
longepraefantur.  Quinetiam,  utobservatS.  Thomas(rf(?  Verit., 
q.  12,  art.  3,  ad  4),  anima  humana  quandoque,  per  abstrac- 
tionem  a  sensibus  externis,  efficitur  habilior  ad  percipien- 
dum  impressiones  illarum  causarum  ex  quibus  potest  fieri 
aliqua  praecognitio  futurorum,  et  in  eo  statu  praevidet  quae 
aliter  homo  prsevidere  non  solet.  Ergo  a  fortiori  angeli  sive 

boni  sive  mali  futura  praecognoscere  ac  prsedicere  possunl, 
quae  liomines  efTugiunt. 

CoNSTAT  2^  PARS,  prcBdictiones  scilicet  Angelorum  et  dcBmo- 
num  virtute  propria  factas  non  esse  veri  nominis  prophetias. 
Nama  prophetiis  distinguuntur —  ratione  objecti:  dum  enim 
prophetice  proprie  dictae  ad  quoslibet  evenlus  extenduntur, 
Angelorum  et  dcemonum  praedictiones  intra  quamdam  veluti 
eventuum  sphseram  continentur,  qui  potius  a  causis  necessa- 
riispendentquama  liberis,  et  ineisaliquatenusinchoati  sunt; 
—  ratione  certitudinis;  quia  quando  agitur  de  futuris  oranino 
liheris  et  longe  distantibus,  certitudinem  proprie  dictam  ha- 
bere  nequeunt,  sed  meras  valent  edere  conjecturas;  unde  fit 
ut  daemones  saepe  fallantur  aut  mentiantur  etiam  de  proxime 
futuris;  —  ratione  modi  quo  praenuntiantur  eventus  a  dae- 
mone;  saepius  enim  vei  conjecturaliter,  vel  verbis  ambiguis, 
sequivocis  aut  amphibologicis  praedictio  eflicitur,  quibus  au- 
dientes  decipi  possint,  uti  legere  est  apud  auctores  de  quibus- 
dam  oraculis  Delphicis,  illud,  v.  g.,  ad  Cresum  :  Si  contra 
Persas  bellum  inieris^  magnum  destrues  imperium;  vel  ad  Pyr- 
rhum,  Aio  te^  Macide^  Romanos  vincere  posse;  —  ratione  cir' 
cumstantiarum  praedictionis  diabolicae,  quae  sunt  ordinarie 
vauce,  ineptae,  ridiculae,  et  de  rebus  minimi  momenti  aut  fu- 
tilibus;  —  ratione  denique  finis^  qui  est  vel  curiositas  potius 
quam  aedificatio  audientium,  vel  indifl*erens  ac  indetermina- 
tus,  vel  ad  pervertendos  homines  tendit,  nihilque  certe  habet 
Deo  vere  dignum.  Unde  nullatenus  valent  comparari  cum  veri 
nominis  prophetiis. 

§  III.  De  vi  demonstrativa  prophetiaB. 

64.  Etsi  Rationalistae  et  increduli  prophetias  ideo  revela- 
tioni  probandae  impares  habeant,  quia  eas  sicut  et  miracula 
impossibiles  asserunt,  vim  tamen  earum  demonstrativam  ex 
duplici  iterum  capite  elidere  conantur ;  quippe  dicunt  pro- 
phetiasdestitui  tum  vi  absoluta  et  intrinseca  veritatem  reve- 
lationis  probandi,  tum  praesertim  vi  relativa,  et,  uti  aiunt, 
quoad  nos^  hac  scilicet  ratione,  quod  certo  nobis  constare 
non  possit  prophetiam  vere  divinam  in  gratiam  revelatae  doc- 

trinae  edilam  fuisse  :  sint  igitur  contra  eos  assertiones  se- 
quentes  : 

65.  Assertio.  1»  iProphetia  proprie  dicta  vim  absohitam  sibi 
vindicat  demonstrandi  veritatem  revelationis  in  ciijus  gratiam 
edita  est, 

Prob.  1.  Auctoritate  et  consensu  omnium  populorum,  Om- 
nesenim  populiin  gratiamsucereligionis  veraautfalsaorncula 
invocant  et  tanquam  veritatis  argumenta  proferunt.  Ergo  il- 
lis  persuasio  inest  prophetiam  vim  plane  demonstrativam  sibi 
vindicare. 

Prob.  2.  Propensione  nobisinnata.  Illud  est  ineluctabile  ar- 
gumentum  veritatis  quo  homines  invincibili  propensione  fe- 
runtur  ad  credendum  aliquid  esse  verum  et  divinum  ;  atqui 
invincibili  propensione  feruntur  liomines  ad  credendum  ve- 
ram  esse  et  divinam  revelationem  prophetiis  confirmatam. 
Ergo. 

Prob.  3.  Proplietiw  natiira,  Ex  probatis,  miraculum  vim 
habet  probandi  decretoriam  :  atqui  prophetia  est  verum  mi- 
raculum;  excedit  enim  omnem  facultatem  ordinemque  natu- 
ralem  cognoscendi,  nec  nisi  a  Deo  emanare  potest.  Ergo. 

66.  Assertio  2^ :  Certo  constare  potest  prophetiam  editam 
fuisse  in  gratiam  revelatce  doctrince, 

Prob.  Ut  de  existentia  hujusmodi  prophetipe  certo  constare 
possit,  tria  requiruntur  et  sufllciunt  :  —  1.  ut  stabiliri  possit 
veritashistoricafactorum,nempeeventumcertopr8enuntiatum 
fuisse,  et  certo  contigisse  sicut  prtcdictus  est;  —  2.  utinillis 
inter  se  comparatis  certo  detegantur  characteres  formales  pro- 
phetiae  diviuce;  —  3.  ut nexus  inter  editam  prophetiam  et  reve- 
lationem  certo  demonstretur.  Atqui  hsec  tria  prccstari  possunt. 

Et  quidem  — 1.  stabiliri  potest  veritas  historica  factorum, 
Quod  enim  eventus  quidam  clare  ac  determinate  praedictus 
fuerit  et  revera  contigerit  eo  modo  quo  fuit  prsedictus,  hoc 
inter  facta  humana  deputandum  est.  Atqui  hujusmodi  facta 
historice  vera  demonstrantur  tum  per  experientiam  pro- 
priam,  tum  per  testimonium  humanum,  prout  agitur  de  factis 
prsesentibus  aut  prcBteritis.  Ergo  iisdem  mediis  probari  po- 


116  TRACTATUS   DE   VERA   RELIGIONE. 

test  veritas  historica  factorum  qusB  prophetiam  respiciunt. 

2.  In  factis  de  quibus  agitur  inter  se  coniparatis  certo  detegi 
possunt  characteres  prophetice  divince,  Nam  denegari  haud 
potest  illos  dari  characteres,  quando  eventus,  qui  certo  pra3- 
dicti  sunt  ac  certo  contigerunt,  sunt  facta  quae  non  ab  una 
causa  libera,  sed  a  multis  hujusmodi  causis  dependent,  imo  ad 
ordinem  supernaturalem  referuntur  et  ex  liberrima  Dei  vo- 
luntate  procedunt :  evidens  est  enim  hujusmodi  facta  a  nulla 
creata  intelligentia,  sive  in  causis,  quae  vel  indeterminatse  vel 
supernaturalis  ordinis  sunt,  sive  in  seipsis,  utpote  futuris, 
prievideripotuisse,  fortuitoque  casunonevenisse.  Porro  itase 
habere  facta  de  quibus  agitur,  quae  scilicetcerto  praedicta  sunt 
et  certo  evenerunt,  facile  deprehendi  potest  et  sine  errore  cog- 
nosci.  Ergo. 

Fieri  quidem  potest,  ut  aliquid  temerarie  aut  conjecturali- 
ter  praedicatur,  idemque  quandoque  eveniat.  At  si  eventus, 
qui  praedicuntur,  clari  sint  ac  determinati  etiam  quoad  mi- 
nutissimascircumstantias,  si  sintinsupermultiplicesacsaepius 
supernaturales,  et  tamen  omnia  opere  compleantur,  pror- 
sus  impossibile  est  ut  temerarie  praedicti  fueiint  fortuitoque 
casu  acciderint.  Porro  hujusmocli  esse  eventus  praedictos  et 
opere  adimpletos,  quid  faciiius  discerni  potest?  Ergo. 

3.  Nexus  inter  editam  prophetiam  et  revelationem  certo  de- 
monstrari  potest.  lisdem  argumentis  constat  quibus  supra 
ostendimus  certo  cognosci  posse  miracula  patrata  fuisse  in 
gratiam  revelationis. 

67.  Coroiiarium.  Ergo  prophetiae  in  paganismi  favorem  eli- 
citce  nihil  probant. 

Enimvero  —  1.  earum  prophetiarum  existentia  ordinarie 
incerta  est ;  nam  vel  dubitative  vel  ab  historicis  fide  indignis 
narrantur.  —  2.  Illae prophetiae  plerumque  obscuritatem  et  am- 
phibologiamredolebant.  —  S.Illa  oraculorum  responsaprove- 
niebant  saepissime  e  fraudibuset  astutia  sacerdotum,  qui  variis 
artibus  a  consulentibus  discebant  secreta  quae  postea,  ipsis 
mirantibus,  publice  manifestabant.  —  4.  Saepe  saepius  non 
circa  futura,  sed  circa  praeterita  vel  praesentia  secretissima 

fiebant.  —  5.  In  confirmationem  doctrinse  evidenter  falsse  et 
impiae  efiiciebantur.  —  6.  Quoad  Sibyllarum  oracula  de  Salva- 
loris  adventu,  plures  auctores  tenuerunt  illa  non  iiisi  mediante 
prophetico  Domini  spiritu  prolata  fuisse;  alii  e  contra  eas  dia- 
bolo  tribuere;  sed  quid  mirum,  cum  Messiae  adventus  sacris 
litteris  non  obscure  praesignaretur,quarum  oracula  daemones 
el  ipsi  docti  homines  poterant  divulgare  tanquam  sua? 

68.  Scholium.  Etsi  prophetia  eamdem  vim  d^monstrativam 
habeat  ac  miraculum,  extrinsece  tamen  non  eodem  semper 
modo  in  mentem  agit,  ut  ejus  obtineat  assensum. 

Effectus  enim  miraculi  statim  apparet,  ac  proinde  statim 
probat  revelationem  incujusgratiampatratur;  insupermira- 
culum,  quia  in  ordine  physico  efficitur,  facile  apprehenditur 
ab  omnibus,  rudesque  et  ignaros  fulgore  suo  perstringit.  — 
Prophetia  autem  considerari  debet  prae  duplici  temporis  dif- 
ferentia  :  prse  illo  nempe  tempore  quod  praecedit  editae  pro- 
phetiae  adimpletionem^  et  prae  illo  tempore  quo  jam  eventu 
impletaest.  Porro  in  ultimo  tantum  tempore  vim  per  se  habet 
probandi ;  in  primo  ealenus  valorem  demonstrativum  sorti- 
tur,  quatenus  vel  miraculis,  vel  aliis  prophetiis  certo  adim- 
pletis  confirmatur  vereque  a  Deo  venire  probatur.  Prseterea 
cum  ejus  conditiones  impletas  fuisse  non  ita  facile  compertum 
essepossit,  rudium  et  indoctorum  captui  difiicilius  accommo- 
dantur. 

At  vero  vice  versa,  quando  certum  et  incon^ussum  est 
veri  nominis  dari  prophetiam,  stupendum  omnino  ordi- 
nisque  superioris  exhibetur  portentum,  quo  mentis  atto- 
nitse  rapitur  assensus,  et  ipsi  vel  doctissimi  convincuntur. 
Quin  etiam  in  prophetiis  non  ita  facilis  est  illusio,  quam  ubi 
agitur  de  miraculis  ;  futura  enim,  praesertim  contingentia  li- 
bera,  intellectui  angelorum  malorum  per  se  subtrahuntur, 
dum  in  naturam  physicam  vires  suas,  Deo  permittente,  exer- 
cere  valent  (1). 

(I)  Unde  Leibnitzins  aiebat :  u  Le  diable  peut  contrefaire  les  miracles  ; 

n  ais  il  y  a  une  esp6ce  de  miracles  que  le  diable  ne  saurait  imiter,  tout 

lAiissant  et  lout  eclair^  qu'il  est :  c'est  la  prophetie.  »  (Leib.,  Pensees,) 

7. 

Denique  prophetiae,  quarum  objecta  sunt  eventus  mira- 
culosi,  duplicem  habent  divinitatis  characterem,  unum  ex 
objecti  praevisione,  alium  ex  ejus  impletione,  quia  hsec 
duo  soli  Deo  competunt.  Si  ergo,  praeter  splendida  mi- 
racula,  insignes  hujusmodi  prophetias  revelatio  quaedam 
sibi  vindicat,  divinam  ejus  originem  quis  agnoscere  difli- 
tebitur? 

ARTICULUS  III. 

De  factis  divinis  a  miraculo  et  prophetia  distinctis. 

69.  Praeter  miracula  et  prophetias  dari  alia  facta  divina, 
quse  sint  externa  divinae  revelationis  argumenta,  asserit  con- 
cilium  Vaticanum.  Et  vero  ratio  ipsa  dictat  intra  miraculo- 
rum  et  prophetiarum  limites  Dei  potestatem  non  coerceri,  sed 
alia  Deum  operari  posse  quibus  se  intervenire  manifestet  in 
gratiam  revelatae  doctriuce.  De  his  igitur  nobis  disserendum 
venit.  Ne  tamen  sermonem  protrahamus,  quae  praemittenda 
nobis  videntur,  sequenti  assertione  complectemur  simulque 
evoivemus. 

70.  Assertio  :  Prceter  miracula  et  prophetias,  dari  possunt 
facta  divina  ordinis  intellectualis  et  moralis,  quce  signa  sint 
certissima  divince  revelationis, 

Prob.  1*  PARS,  scilicet,  dari  posse  facta  divina  ordinis  hitel- 
lectualis, 

Enimvero  —  l.constatex  modo  dictis  ideo  prophetiam  ar- 
gumentum  esse  divinae  revelationis  certissimum,  quia  est  cog- 
nitio  supernaturalis  a  solo  Deo  proveniens  :  porro  non  sola 
prophetia  est  cognitio  hujusmodi ;  nam  multa  etiam  praesentia, 
V.  g.,  aliorum  hominum  cordis  intima,  ita  naturalem  cognos- 
cendi  facultatem  excedunt,  ut  a  solo  Deo  detegi  ac  pandi 
valeant.  Unde,  si  ad  comprobandam  doctrinam  manifestentur^ 
cum  iis  signis  quae  certitudinem  generant  illusionemque 
diabolicam  procul  amovent,  perspicuum  erit  hujusmodi  ma- 
nifestationem  argumentum  divinum  esse,  ac  proinde  certis- 
simum,revelatse  illius  doctrinae.  Jam  vero  quis  negabitmani- 

festationem  supernaturalem  iis  signis  praefulgentem  a  Deo 
fieri  posse  ?  Ergo. 

"i.  In  dubium  etiam  revocari  nequit  Deum  revelare  posse 
doctrinam,  quae  prse  se  ferat  characteres  omnino  insignes 
excelientise  et  sublimitatis  :  atqui  hi  characteres  revelatam 
esse  doctrinam  cui  competunt  invicte  demonstrant;  ex  dictis 
enim,  ubi  de  necessitate  revelationis,  impar  est  intelligentia 
humana  detegendae  doctrinse  quae  regendis  mentibus  infor- 
mandisque  moribus  sit  sufficiens.  Ergo  a  fortiori  impar  repu- 
tanda  est  excogitandae  doctrina}  pi'a}cellenti  et  sublimi,  nec 
nisi  a  Deo  provenire  censeri  potest  his  characteribus  praeful- 
gens  doctrina. 

Prob.  2*  PARS,  dari  scilicet  posse  facta  divina  ordinis  moralis 
qiice  signa  sint  certissima  divince  revelationis. 

Etenim,  ut  divina  in  ordine  morali  facta  Deus  producere 
valeat,  sufTicit  voluntatem  humanam  elevari  posse  ad  ea  fa- 
cienda  aut  perferenda  quae  consuetam  et  determinatam  ejus 
virtulem  exsuperant :  voluntas  quippe  humana  certis  quibus- 
dam  limitibus  constringitur,  ultra  quos  se  exerere  non  valet : 
atqui  Deus,  pro  continuo  quem  praestat  hominibus  concursu, 
voluntatem  cujusque  ita  elevare  ac  roborare  potest,  ut  ea  fa- 
ciat  aut  perferat  quibus  impar  omnino  judicatur;  nec  indivi- 
duis  tantum,  sed  et  hominum  multitudini  extraordinariam 
illam  virtutem  infundere  potest;  imo  rerum  creatarum  ope 
et  occasione  uti  valet  ad  insperatos  stupendosque  efTectus  obti- 
nendos.  Ergo  possibilia  sunt  in  ordine  morali  facta  porten- 
tosa,  quae  interventum  Dei  manifeste  arguunt. 

Nec  dicatur  hominum  labefactari  libertatem;  Deus  enim, 
ex  probatis  in  Philosophia,  voluntati  intime  illabitur  suamque 
actionem  ita  attemperat,  ut  fortiter  libereque  simul,  quae  vo- 
luerit  ipse,  operetur  homo. 

Quoties  igitur  humanae  voluntates  ea  faciunt  aut  perferunt 
quae  earum  vires  consuetumque  agendi  modum  manifeste 
excedunt,  tenendum  est  illas  ope  superna,  imo  et  divina,  sus- 
tentari  et  adjuvari,  prcesertim  si  sa^pius  et  constanti  quodam 
modo  res  ita  se  habeant,  ut  inde  commendetur  aliqua  revelatio 
prae  caeteris;  alioquin  pessumdaretur  providentia  divina.  Jam 

vero  hujusmodi  auxilium,  quod  est  faclum  vere  divinum  in 
gratiam  revelationis  quam  commendat,  multipliciter  dari  po- 
test,  nempe  : 

1.  Si  auctor,  praecones  et  asseclae  hujus  doctrinae  ita  pie 
sancte  ac  religiose  vivunt,  ut  c^leros  homines  virtutibus 
longe  superent  iisque  veluti  imitandum  exemplar  merito  pro- 
poni  possint;  manifestum  est  enim  neminem,  sine  speciali 
Dei  auxilio,  haec  sanctitatis  fastigia  assequi  posse. 

2.  Si  ad  eam  religionem  instaurandam  innumeri  ejus  cul- 
tores  eam  praebuerunt  animi  constantiam  ac  fortitudinem^ 
quam  horrenda  quaeque  tormenta  exquisitaque  supplicia  vin- 
cere  non  potuerunt  :  nonnisi  enim  Deo  assistente  et  cum  eis 
decertante,  talia  tot  homines  aequo  animo  perferre  valent. 

3.  Si  hcec  religio  mediis  prorsus  imparibus,  licet  insupera- 
biles  undique  obices  pra^conibus  ejus  occurrerent,  celerrime 
per  universum  orbem  propagata  fuerit.  Quis  enim  hujus  pro- 
pagationis  auctor  esse  potest,  nisi  ipse  Deus  qui  infirma 
mundi  eligit  ut  confundat  fortia  ? 

4.  Si  haec  eadem  religio  in  mundo  perdurat,  quamvis 
mundi  potestates  adversus  eam  semper  insurgant,  omnisque 
generis  contra  eam  moveantur  persecutiones,  nec  tamen  ad 
eas  superandas  vim,  arma,  opesque  humanas  unquam  adhi- 
beat:  namque  tunc  evidentissime  patet  Deum  ejus  esse  fun- 
damentum,  murum  inexpugnabilem  etinvictum  defensorem. 

5.  Si  denique  haec  religio  semper  produxerit,  et  nunc  etiam, 
sive  apud  excuitas,  sive  apud  barbaras  gentes,  uberrimos  pro- 
ducat  virtutum  et  sanctitatis  fructus;  nam  exinde  concludere 
pronum  est  non  tantum  huic  doctrinae  vim  inesse  ad  infor- 
mandos  hominum  mores,  quae  a  solo  Deo  provenire  potest, 
sed  etiam  praeconibus  ejus  et  audientibus  specialem  divinitus 
adesse  gratiam,  illis  quidem  ut  animos  commoveant,  his  vero 
ut  commoveantur  et  convertantur. 

Nec  dicatur  facta  illa  divina  certo  constare  non  posse.  tum 
quia  plura  simul  continent,  tum  quia  ea  omnes  non  admit- 
tunt,  tum  quia  actio  Dei  latens  non  facile  deprehenditur.  — 
Nam  clare  ac  nitide  exponi  possunt  sub  singulis  capitibus  haec 
facta;  quae  praecipua  sunt,  facile  vera  demonstrari  possunt : 

semel  autem  demonstrata  eorum  veritate,  interventum  Dei  ita 
arguunt,  ut  vel  incloctissimi  divinam  religionis  originem 
proclamare  non  dubitent.  —  Nec  dicatur  etiam  in  his  ordinis 
moralis  portentis  Dei  semulum  se  prsebere  diabolum.  Etenira 
iisdem  signis  dignoscuntur  fanatismi  diabolici  prodigia  fal- 
saeque  virtutes,  quibus  sectatores  suos  commendat,  ac  mira- 
cula  vel  vaticinia  quorum  est  auctor  (n.  56).  Imo,  cum  Deus 
pro  sua  providentia  animas  ineluctabiliter  decipi  non  permit- 
tat,  vana  illa  sanctitatis  species,  qua  sectatores  suos  diabolus 
commendare  satagit,  mox  evanescit  perversiqueeorum  mores 
deteguntur.  —  Caeterum,  uti  mox  observare  dabitur,  facta 
divina  ordinis  moralis  miraculis  et  prophetiis  ita  connectun- 
tur,  ut  vim  ab  eis  accipiant  et  vice  sua  eis  tribuant.  Non  est 
ergo  quod  illusionem  ac  deceptionem  timeamus ;  nam  et  in 
ipsum  Deum  refunderetur  error,  nec  immerito  cum  Hugone  a 
S.  Victore  (1.  de  Trinit,)  dicere  possemus  :  «  Domine,  si  error 
est,  a  te  ipso  decepti  sumus;  ista  enim  in  nobis  tantis  signis 
et  prodigiis  confirmata  sunt,  et  talibus,  quce  nonnisi  per  te, 
fieri  possunt.  »  Quae  quideiti  patebunt  ex  infra  dicendis. 


PARS    II. 

DE     EXISTENTIA     RELIGIONIS     REVELATJE. 


71.  Objectumsecundae  partis.  Quae  hactenus  de  religione 
revelata  in  genere,  seu  in  abstracto  spectata  disseruimus,  suf- 
ficiunt  ut  statim  animum  convertamus  ad  religionis  revelatse 
existentiam,  inquirendo  scilicet  num  existat  religio  revelata 
et  quaenam  sit.  Cum  vero  qusestio  moveatur  de  facto  historico, 
veritasque  factorum  historicorum  primario  non  ex  principiis 
rationis,  sed  ex  monumentis  authenticis  dijudicanda  sit,  operae 
pretium  erit  primum  ostendere  libros,  in  quibus  doctrina 
revelata  continetur,  omnimodam  sibi  fidem  vindicare;  deinde 

vero  ipsam  Dei  in  revelatione  clispensanda  oeconomiam  ex- 
pendemus.  Quse  quiclem  ut  dilucidius  explanentur,  ob  diver- 
silatem  materiae,  in  duas  sectiones  hanc  secundam  partem 
dividimus;  una  scilicet  de  auctoritate  historica  librorum  qui 
ad  divinam  revelationem  spectant,  altera  de  veritate  divinae 
revelationis  tractabit. 


SEGTIO    I. 

De  auctorifate  liistorica  libroruiii  qui  ad  divinain 
revelationem  spectaut. 


72.  Auctoritas  historica  alicujus  libri,  ut  omnes  norunt, 
consistit  in  eo  quod  auctor  libri  vera  narraverit.  Sed,  cum 
hujusmodi  veritas  maxime  pendeat  ex  scientia  et  veracitate 
auctoris,  difficillime  cognosci  potest,  nisi  constet  quisnam  sit 
auctor  praedictus  aut  saltem  quo  tempore  liber  exaratus  fuerit. 
Imo  vix  utile  esset  demonstrasse  auctorem  aliquem  omnimoda 
fide  dignum  esse,  si  liber  non  qualis  scriptus  fuit  ad  nos  per- 
venerit.  Tria  igitur  requiruntur  ad  vindicandam  historicam 
auctoritatem  alicujuslibri,  nimirum:  probandum  est —  1.  il- 
lum  ab  eo  cujus  nomen  prae  se  fert,  vel  eo  circiter  tempore, 
ad  quod  refertur,  exaratum  fuisse;  quod  vocant  auctores  au- 
thenticitatem  vel  genuitatem  libri;  probandum  est  —  2.1ibrum 
ad  nos  usque  pervenisse,  qualis  scriptus  fuit;  et  hoc  dicunt 
integritatem  libri;  probandum  est  —  3.  auctorem  non  nisi 
quse  vere  contigerunt  narravisse;  ideoque  omnimoda  fide 
dignum  esse,  et  illud  nuncupari  solet  veracitas  libri. 

Antequam  vero  haec  tria  de  libris,  qui  ad  revelationem 
spectant,  demonstrentur,  qusedam  adnotare  juvat  tum  circa 
integritatem,  tum  circa  veracitatem. 

//if^^^ntolibriproprieimporlatimmunitatemacorruptione: 
corruptio  autem  libri  alicujustripiici  modo  fieri  potest^  nempe 
vel  aliquid  addendo  textui  auctoris,  et  tunc  proprie  erit  inter- 

polatio;  vel  aliquicl  demendo,  et  erit  mutilatio;  vel  aliquid  im- 
mutando,  ita  ut  depravetur  sensus  auctoris,  et  erit  proprie 
corruptio.  —  Insuper  varii  gradus  in  adulteratione  distingui 
possunt,  prout  versatur  tantum  circa  pauca  verba,  syllabas, 
etc,  et  illa  non  attenditur;  vel  reperitur  in  pluribus,  sed  ita 
ut  sensus  auctoris  non  mutetur,  et  haec  dicitur  accidentalis ; 
vel  demum  hujusmodi  est  ut  rerum  substantiam  immutet,  et 
haec  substantialis  dicenda  est.  Porro  ubi  sermo  erit  de  inte- 
gritate  sacrorum  librorum,  non  accidentalem,  sed  substantia- 
lem  adulterationem  excludemus. 

Veracitas  absentiam  erroris  proprie  importat;  hujusmodi 
autem  absentia  gradus  etiam  admittit.  Si  enim  errores  circa 
circumstantias  parvi  momenti  aut  circa  facta  quorum  cognitio 
difficillima  erat,  versarentur,  nonnisi  immerito  exinde  infer- 
retur  in  dubium  revocari  posse  auctoris  sinceritatem,  vel 
veritatem  factorum  quorum  cognitionem  habere  potuit.  Po- 
test  igitur  stare  auctoritas  historica  alicujus  libri  cum  qui- 
busdam  erroribus.  Aliud  quidem  dicendum  estde  auctoritate 
divina  sacrorum  librorum\  quippe  quod  Deus  procul  a  se 
reinovet  omnem  errorem;  sed  de  hac  abstrahimus  in  praesenti 
Tractatu. 

His  praemissis,  demonstranda  et  vindicanda  occurrit  aucto- 
ritas  historica  librorum  sacrorum  sive  veteris,  sive  novi 
Testamenti.  Unde  duplex  caput. 


CAPUT  I. 

DE  AUCTORITATE   HISTORIGA   LIBRORUM   VETERIS  TESTAMENTI. 


Non  nostri  instituti  est  singulorum  librorum  veteris  Testa- 
menti  auctoritatem  argumentis  specialibus  comprobare  (1). 

(1)  Qui  cupierit  cognoscere  liaec  argiinienta  specialia,  adeat  libros  ex 
professo  Iractatiles  de  Scripturae  Sacrae  auctoritate  (v.  g.  Manuel  biblique^ 
par  M.  Vigouroux  ;  Introduciion  a  1'Ecriture  sainte  por  M.  Glaire;  Les 
Livres  Saints  ei  la  critique  rationaliste^  par  M.  Vigouroux). 

Cum  vero  quinque  priores,  qui  Pentateuchi  nomen  habent, 
ad  divinam  revelationem  patefaciendam  magis  tendant,  caete- 
rosque  sub  illo  respectu  superent,  in  duplici  articulo  sermo 
erit  —  1.  de  auctoritate  hislorica  Pentateuchi;  —  2.  de  aucto- 
ritate  historica  ceterorum  librorum  veteris  Testamenti. 

ARTICULUS  I. 

De  auctoritate  historica  Pentateiichi. 

Probandum  venit  Pentateuchum  esse  —  1.  authenticum;  — 
2.  integrum;  —  3.  fide  dignum.  Itaque. 

§  I.  De  authenticitate  Pentateuchi. 

73  Errores,  Pentateuchi  authenticitatem  negaverunt  Spi- 
nosa,  Hobbius,  nec  non  post  ipsos  Voltaire  et  tota  pseudo- 
philosophorum  caterva.qui  eo  usque  devenerunt,  ut  ne  legis- 
latorem  quidem  Judceorum  Moysen  agnoverint,  nullaque 
dixerint  pollere  auctoritate  historica  quae  ei  attribuuntur 
scripta.  Ita  etiam  sentiunt  hodierni  rationalistae,  praesertim 
vero  Germani  et  in  Gallia  Germanorum  aemulatores  aut  pe- 
dissequi. 

Haud  tamen  inter  se  hac  de  re  concordant,  sed  ad  triplicem 
potissimum  recurrunt  hypothesim.  —  Prima,  quae  patronos 
habuit  Vater  et  de  Wette  (1802-1805),  fragmentaria  vocatur; 
in  eo  quippe  versatur  quod  Pentateuchus  variis  coalescat 
scriptorum  fragmentis  omnino  inter  se  disparatis,  quse  res 
omnino  fabulosas  referunt.  —  Secunda  quam  propugnarunt 
Eichhorn,  Gramberg,  Ewald,  Hartmann  (1797-1830),  docU' 
mentaria  nuncupatur,  quia  nempeasserit  ignotum  Pentateu- 
chi  auctorem  variis  usum  esse  documentis  quae  in  unum 
conflavit  et  traditionis  ope  confuse  evolvit.  —  Tertia  hypo- 
thesis  quae  complementaria  dicitur,  eorum  est  qui  Pentateu- 
chum  habent  ut  scriptum  quoddam  vetustissimum,  cui  pluri- 
ma  complementa  aut  supplementa  a  recentiore  auctore  addita 
sunt;  ita  primum  Stsehelin  et  Tuch  (1835-1838),  quos  secuti 
sunt,  non  tamen  passibus  sequis,  Hupfeld,  Riehm,  Knobel, 
B]eek,GrafT,Kleiner,  Reuss,  Kuenen,Welhausen  (1853-1880). 

His  cognata  est  singularis  opinio  Richardi  Simonis,  qui 
existimavit  Moysen  commentaria  de  rebus  aetate  sua  gestis 
scripsisse  vel  scribi  curavisse,  instituto  scilicet  Scribarum  or- 
dine,  qui  publicos  eventus  in  acta  publica  referrent,  et  Pen- 
tateuchum  nunc  existentem  esse  breviarium  quoddam  et 
epitomen  tabularum  publicarum  post  Babylonicam  captivita- 
tem  exaratum  et  publica  auctoritate  confirmatum  (1). 

Contra  hos  errores  sit  sequens 

Assertio.  Peutateuchus  est  authenticus 

Prob.  1.  Ex  ipso  Pentateucho.  Legenti  Pentateuchum  cons- 
tat  ipsum  esse  iibrum  vel  potiuslibrorum  quinque  seriem,  in 
quibus  post  descriptas  breviter  primas  humani  generis  origi- 
nes  delineata  sunt  quae  ad  ortum,  liberationem  et  institutio- 
nem  gentis  JudaicaB  spectant :  porro  hujusmodi  codicem  a 
Moyse,  aut  saltem  Moysis  tempore  exaratum  esse  ex  pluribus 
ejus  textibus  colligi  potest.  Sic  in  Exodo  (xvii,  14)  insignem 
de  Amalecitis  victoriam  ab  Israelitis  reportatam  Moyses  ipse 
enarravisse  dicitur,  Deo  ita  jubente  :  «  Scrihe  hoc  ob  monii- 
mentum  in  libro  (hebraice  tw  libro),  et  trade  auribus  Josue.  » 
Infra  (xxiv^  4)  post  commemoratum  colloquium  Moysis  cum 
Deo,  haec  leguntur  :  «  Scripsit  Moijses  tiniversos  sermones  Do- 
mini.  »  Nec  minoris  momenti  sunt,  quae  postea  (xxxiv,  27) 
leguntur  :  a  Dirit  Dominus  ad  Moysen  :  Scribe  tibi  rerba  hcec^ 
quibus  et  tecum  et  cum  Israel  pepigi  foedus. »  Similia  argumenta 
reperimus  tum  in  Numerorum  libro  (xxxni,  1,2) :  «  Hce  sunt 
mansiones  filioninilsraeL..  quos  descripsit  Moijses  juxta  castrO' 
rum  loca  »;  tum  praesertimin  plurimisDeuteronomii  capitibus 
(xvii,  18;  xxviii,  58-61;  xxix,  21,  27j,  quibus  apprime  con- 
sonant  sequentia  (xxxi,  9)  :  «  Scripsit  itaque  Moijses  legem 
hanc  »:  et  infra  {Ibid.,  24)  :  «  Postquam  ergo  scripsit  Moijses 
verba  leqis  hujus  in  vohimine atque  complevit, »  quse  quidem  sal- 
tem  intelligenda  sunt  de  praescriptis  in  Deuteronomio,  totius 
legis  summa  et  recapitulatione,  contentis. 

(1)  De  his  erroribns  iitiliter  legi  potest  D.  Vigouroiix  (Manuel  Biblique, 
t.  I,  p.  333,  etc. ;  Ln  Bible  et  les  decouvertes  modemeSy  t.  I,  p.  5-114; 
les  livres  saijits  et  la  critique  rationaliste^  t.  III^  p.  J-176). 

Non  immerito  igitur  ex  his  concluclere  statim  possumus 
Pentateuchum  Moysi  auctori  tribuendum  esse.  Caeterum 
tanta  est  connexio  librorum  Pentateuclii  inter  se,  adeo  factis 
leges  et  sermones  cohaerent,  ut  exinde  inferre  jure  liceat  in- 
tegrum  Pentateuchum  ab  uno  eodemque  auctore  scriptum 
esse.  Jam  vero  constat  ex  dictis  non  legem  tantum  proprie 
dictam,  sed  etiam  sermones  Dei,  foederis  cum  Deo  initi  con- 
ditiones,  Israelitarum  victorias,  itinera  et  castrametiones  a 
Moyse  descripta  esse.  Ergo  Moyses  integrum  scripsit  Penta- 
teuchum. 

Prob.  2.  Ex  ceteris  veteris  Testamenti  libris,  —  Pentateu- 
chum  a  Moyse  vel  saltem  ab  auctore  coaevo  provenire  testes 
habemus  ceterorum  veteris  Testamenti  librorum  scriptores; 
quippe  qui  saepe  commemorant  legem  et  Moysen,  mulla 
quae  gessit  ac  dixit  referunt,  factis  historicis  ejus  tempore 
peractis  innituntur,  nec  dubitant  ejus  auctoritatem  et  testi- 
monium  invocare.  Praecipua  tantum  summatim  hic  indicare 
satis  erit. 

In  libro  Josue  qui  Moysi  successit  quinquies  reperitur 
Moysis  ac  legis  mentio,  et  adeo  frequenter  Pentateucho  allu- 
ditur,  ut  critici  quidam  exinde  argui  posse  crediderint  hunc 
eumdem  librum  ab  ipso  Josue  conscriptum  esse.  —  Tot  sunt 
in  libro  Judicum  quae  aut  Pentateuchum  praesupponunt  aut 
ex  eo  desumunlui',  ut  ipsius  continuatio  videatur.  —  Ex 
duobus  quoque  primis  Regum  libris  compertum  habemus 
populum  Israel  ab  Heli  pontificio  usque  ad  obitum  David 
juxta  Pentateuchi  leges  ac  praescripta  constanter  vixisse,  nec 
ullus  est  ex  sequentibus  historicis  veteris  Testamenti  libris, 
in  quibus  Pentateuchus  non  expresse  commemoretur  aut 
etiam  quandoque  non  citetur  :  quod  quidem  egregie  demons- 
trant  octo  prima  capita  Paralipomenon,  quaebrevi  compendio 
referunt  geneaiogias  a  Moyse  traditas. 

Ne  multa,  tota  Hebraeorum  sacra  Historia  Pentateuchum  et 
facta  in  eo  narrata  praesupponit.  Gens  ipsa  a  lege  quae  in 
monte  Sinai  divinitus  per  Moysen  edicta  credebatur  veluti  ab 
incunabulis  derivatur.  Quod  autem  hujusmodi  lex  apud 
Judaeos  semper  viguerit,  nulla  ratione  explicari  potest,  si 

Moyses  ejusque  scripta  e  medio  tollantur.  Constat  enim  talem 
legem,  nedum  conformem,  omnino  e  contra  ingenio  moribus- 
que  Judaici  populi  oppositam  fuisse,  prout  invicte  arguunt 
frequentes  ejus  rebelliones  et  in  idololatriam  lapsus,  quse 
ipse  Moyses  preesenserat  cum  Deum  {Deut,,  xxxi,  27)  sic 
loquentem  inducit  :  «  Ego  scio  contentionem  tiiam  et  cervicem 
tuain  durissimam,  »  Non  ergo  suas  leges  sibi  dedit  populus  ille, 
sed  ab  alio  accepit.  A  quonam  autem,  nisi  a  Moyse  Pentateu- 
chi  auclore?  Tota  igitur  Judaeorum  historia  Pentateuchi  au- 
thenticitatem  testatur. 

Necminus  invicte  eam  adstruunt  ceteri  Judaeorum  codices 
sacri,  Psalmi  praesertim  et  Prophetarum  libri,  quippe  qui 
veluti  Pentateuchum  redolent  ac  frequenter  citant  :  quae  qui- 
dem  peilegenti  cuique  patebunt,  si  ad  notas  in  margine  posi- 
tas  probatae  cujusque  Vulgatse  editionis  sedulo  attendat  (1). 

Prob.  3.  Ex  novi  Testamenti  libris.  Quod  Moyses  librum 
scripserit,  testem  habemus  ipsum  Christum,  qui  ad  fidem 
Judaeorum  et  Apostolorum  sibi  conciliandam  testimonium  ejus 
invocavit  (Joan.,  v,  45-47)  his  verbis  :  «  Est  qui  accusat  vos 
Moyses,  in  quo  vos  speratis ;  si  enim  crederetis  Moysi,  crederetis 
forsitan  et  mihi :  de  me  enim  ille  scripsit  :  si  autem  illius  litte- 
ris  non  creditis^  quomodo  verbis  meis  credetis  ?  »  Post  mortem 
autem  redivivus  discipulos  in  vicum  Emmaus  euntes  inter- 
pretando  J\Ioysen  {Luc,  xxiv,  27)  in  fidem  erigere  aggressus 
est  :  ((  Etincipiens  a  Moyse  et  omnibus  prophetis  interpretaba- 
tur  illis  in  omnibus  scripturis  quce  de  ipso  erant.  »  Et  infra 
(Ibid.^  44J :  «  Necesse  est  impleri  omnia  quce  scripta  sunt  in 
lege  Moysi  et  Prophetis  et  Psalmis  de  me.  »  —  Non  semel  etiam 
in  decursu  evangelicae  praedicationis  Moysen  Christus  alle- 
gavit;  sic  Sadducaeos  deresurrectionemortuorum  eum  inter- 
rogantes  ad  librum  Moysis  remittit  et  verbis  ejus  confutat; 
sic  etiam  Pharisaeos  doctrinam  de  indissolubili  matrimonii 
nexu  ex  libello  repudii  a  Moyse  permisso  labefactantes 
retundit,   non  quidem  Moysis  auctoritatem  rejiciens,   sed 

(I)  Caeteriim  ad  ampliorem  hiijas  argumenti  elucidatiouem  ad  auc- 
tores  remittimus  qui  fusius  hac  de  re  scripserunt.  Adeatur  imprimis 
p,  Yigouroux  iu  operibus  supra  citatis. 

mentem  ejus  explanaiis  his  verbis  (Matth.,  xix,  8)  :  «  Moyses 
ad  duritiam  cordis  vestri  permisit  robis  dimittere  uxores  ves- 
tras  :  ab  initio  autem  non  fuit  sic.  »  Denique  commemorata 
legimus  scripta  Moysis  sive  a  B.  Petro  [Act,,  xv,  21),  sive  a 
B.  Paulo  (flom.,  x,  5;  Hebr.,  vi,  13,  14;  xii,  16-21)  ad  pro- 
banda  varia  capita  doctrinae. 

Prob.  4.  Ex  traditione,  quae  tum  ex  communi  persuasione, 
tum  ex  monumentis,  tum  ex  impossibilitate  suppositionisde- 
promitur. 

Ex  communi  persuasione,  Persuasum  habuisse  Judaeos 
Moysen  auctorem  esse  Pentateuchiexdictis  colligitur  nullus- 
que  in  dubium  revocat.  Hanc  autem  persuasionem  confirmant 
—  tum  Snmaritani  Judseorum  hostes  infensissimi,  qui  Penta- 
teuchum  habent  et  venerantur  ut  genuinum  opus  Moysis,  dum 
posteriores  Judseorum  libros  respuunt;  —  tum  christiani.  qui 
constanti  et  aperta  traditione  haud  secus  ac  Judaei  quinque 
libros  Moysis  in  autheniico  librorum  sacrorum  canone  sem- 
per  recensuerunt,  —  tum  profani  auctores,  qui  variis  in 
regionibus  ac  temporibus  Moysen  commemorant  ut  Judaeo- 
rum  doctorem  ac  legislatorem.  Inter  illos  auctores  alii 
sunt  quorum  opera  jam  non  exstant,  sed  exstabant  aetate 
Josephi,  Philonis,  S.  Justini,  Clementis  Alexandrini,  Euse- 
bii,  Photii,  a  quibus  laudantur:  sunt  autem  Polemon,  Hella- 
nicus  et  alii.  Inter  scriptores  vero  quorum  opera  ad  nos 
devenerunt,  Moysis  meminit  Diodorus  Siculus,  Justinus, 
Strabo,  imo  Porphyrius  ipse,  Jamblicus,  Julianus  Apostatus, 
Judaeis  certe  et  christianis  minime  faventes;  —  tum  denique 
Mahumetani  post  suum  pseudoprophetam  qui  idem  in  Alco- 
rano  confitetur. 

Ex  momimentis.  Plurima  recens  detecta  sunt  monumenta ,  quse 
nobis  ^gypti  statum  in  antiquissimis  temporibus,  dum  scili- 
cet  regnarent  qui  dicti  sunt  pastores  reges  et  post  eos  Ramses, 
nobis  aliquatenus  manifestant.  Porro  inter  illa  monumenta 
et  ea  quae  narrantur  in  Pentateucho  mira  apparet  concordia  : 
unicum  nempe^Egyptus  est  regnum,Pharao  dicitur  qui  regnat 
et  omnia  ejus  subjacent  imperio,  eadem  sunt  nomina  praeci- 
puarum  -^gypti  urbium  praesertim  flnitimarum,  nec  ullatenus 

nomina  rerum  et  personarum  semiticum  idioma  personanl 
postea  ab  Jlgyptiis  frequentius  usurpatum,  idem  est  apud 
Hebraeos  et  ^Egyptios  scribendi  modus  in  lapidibus  calce 
perlinitis^eaedem  poense  pro  quibusdam  culpis  infliguntur,  etc. 
Ergo  Pentateuchi  auctor  ^gypti  statum  in  his  remotissimis 
temporibus  optime  noverat,et  cooevos  suos  eorum  quae  memi- 
nit  omnino  conscios  existimabat;  ergo  his  temporibus  vive- 
bat  et  scribebat.  Haec  autem  omnia  apprime  Moysi  ejusque 
aetati  conveniunt,  gratisque  supponitur  recentiorem  aucto- 
rem  ex  antiquis  documentis  Peutateuchum  composuisse: 
characteres  enim  quos  ailegant  ad  distinguenda  haec  docu- 
menta  in  posterioribus  sicut  et  in  prioribus  libris  Pentateu- 
chi  reperiuntur.  Ergo  traditio  quae  Pentateuchum  Moysi 
attribuit  ex  monumentis  recens  in  ^Egypto  inventis  omnino 
confirmatur. 

Ex  impossibilitate  siippositionis,  cujus  nec  tempus  determi- 
nari  nec  auctor  assignari  potest. 

1.  Determinari  nequit  tempus  suppositionis,  seu  nulla  appel- 
lari  potest  epocha  verisimilis,  qua  res  succedere  potuerit.  — 
Et  quidem  —  1.  non  ab  anno  ante  aeram  vulgarem  280,  ob  per- 
celebrem  Pentateuchi  in  linguam  graecam  sub  Philadelpho  Pto- 
lemaeo  translationem,  quae  suppositioni  ineluctabile  obstacu- 
lum  afYerebat.  —  2.  Non  a  morte  Esdrae,  qui  florebat  anno  460 
ante  Ghristum,  quia  ipse  Esdras  de  lege  Moysis  loquitur,  et 
saepe  saepius  illius  existentiam  supponit.  —  3.  Non  ipso  Esdrae 
tempore,  ut  adversariis  post  Spinosam  dicere  placet;  nam 
Samaritani,  quorum  Esdras  in  se  concitaverat  odia,  eos  infa- 
mes  et  rebelles  declarando,  nunquam  a  Judaeis  accepissent 
Pentateuchum,  quem  vel  Esdras  vel  alius  quivis  eo  tempore 
confinxissetetsubementitoMoysis  nominevulgasset. — Judaei 
ante  Babylonicam  captivitatem  exstabant,  gentem  numerosam 
propriis  legibus  gubernatam,  propria  religione  constantem 
efformabant :  porro  quo  modo  Esdras  iilis  persuadere  potuis- 
set  librum  a  se  confictum  esse  ipsum  Moysis  librum,  a  tota 
gente  cum  magno  honore  semper  habitum,  et  diu  noctuque 
in  sacerdotum  aliorumque  manibus  versatum?  —  4.  Supponi 
non  potuit  post  Salomonis  aetatem^  qui  anno  circiter  mille- 

simo  ante  Christum  decessit,  quia  impossibile  est  in  Penta- 
teuchi  suppositione  amice  conspirasse  Judaeos  et  Israelitas, 
duas  gentes  aemulas,  a  se  invicem  schismate,  invidia,  perpe- 
tuis  bellis  divisas.  —  5.  Denique  supponi  non  potuit  eo  lem- 
poris  intervallo,  quod  inter  Moysis  obitum  et  Salomonem 
effluxit,  quia  quo  viciniora  erant  Moysis  tempora,  eo  diflici- 
liorem  fuisse  suppositionem  manifestum  est;  cum  scilicet 
adhuc  recentior  esset  sive  scriptorum  sive  factorum  memoria; 
valde  enim  notatu  dignum  est  Pentateuchum  non  speculati- 
vum  librum  esse,  sed,  ut  ita  dicam,  tam  practicum  ut  tota 
gens  israelitica  in  ipso  fundetur  et  sine  ipso,  tum  in  legibus, 
tum  in  moribus  et  cultu,  prorsus  inexplicabiiis  evadat. 
Ergo. 

2.  Item  nullus  assignari  potest  auctor  suppositionis,  Etenim 
—  1.  impostor  non  tantum  Pentateuchum  fingere,  sed  etalios 
etiam  libros  plures  veteris  Testamenti,  scilicet  libros  Josue, 
Judicum,  Ruth,  Regum,  Paralipomenon,  Psalmorum,  Isaiae, 
Jeremiae,  etc,  pariter  supponere  aut  saltem  adulterare  de- 
buisset;  at  hujusmodi  suppositionis  vel  adulterationis  auctor, 
nedum  assignetur,  ne  concipi  quidem  potest  (1).  —  2.  Plures 
in  Pentateucho  continentur  prophetise,  quse,  ut  infra  dicetur, 
eventu  completae  fuerunt  :  porro  nuUus  impostor  prophetias 
hujusmodi  edere  potuit,  quia  aliter  Deus  fraudi  et  mendacio 
favisset;  quod  prorsus  repugnat.  Ergo.  ~  3.  Tandem  Penta- 
teuchus  frequens  est  in  referendis  et  redarguendis  Israelita- 
rum  delictis,  seditionibus,  ingrato  animo,  in  Deum  rebellio- 
nibus,  in  idololatriam  propensione;  in  eo  erant  leges  tum 
civiles,  tum  caeremoniales  quae  Judaeis  gravissimum  jugum 
imponebant;  aderant  praecepta  infantes  circumcidendi,  sacri- 
ficia  multiplicia  offerendi,  cseremonias  propemodum  infinitas 
servandi,  extranea  conjugia  vitandi,  et  alia  quamplurima  ob- 
servatu  difficillima,  circa,  v.  g.,  animalia  munda  et  immunda, 
lepram  vestium,  domorum,  etc.  Porro  quis  potuisset  impostor, 
etiam  maxima  solertia  donatus,  Hebraeo  populo  persuadere, 
ut  hujusmodi  librum  tanquam  divinum  acciperet  et  servaret 

(I)  Cfr.  Bossuet,  Discours  sur  riiistoire  universelle^  ch.  27. 

cum  hac  intima  fide  illum  sibi  a  patribus  fuisse  transmissum? 
Ergo. 

Prob.  5.  Ex  unitate  et  natura  Pentnteuchi.  In  Pentateucho, 
si  sedulo  inspiciatur,  mira  elucet  unitas.  Genesis  quippe,  post 
descriptam  mundi  originem,  primorum  hominum  expositas 
genealogias,  commemoratum  diluvium,  relatosque  praecipuos 
eventus  qui  subsecuti  sunt,  ad  Abraham  mox  devenit, 
quem  divinitus  vocatum  ostendit,  ut  sit  populi  electi  stirps 
paterque  credentium.  Enarrantur  postea  historice  Isaac  et 
Jacob,  quibus  Deus  promissionem  Abrah<B  factam  de  foedere 
peculiari  ineundo  et  obtinenda  terra  Chanaan  iteraverat  :  de 
JacobautemseduloexponunturqucBattinentad  profectumejus 
in  TEgyptum,  occupationem  terrae  Gessen,  posterorum  miram 
multiplicationemmiserrimamqueservitutem.  En  historiae  pro- 
logus,  quam  evolvunt  Exodus,  Leviticus  et  Numeri,  ex  quibus 
discimusquo  modo  liberati  sint  Israelitaeet  initocum  Deo  foe- 
dere  in  populum  ejus  cooptati  fuerint.  Denique  Deuterono- 
mium  complet  quse  in  praefalis  libris  dicta  sunt :  quippe  quod 
fusius  refert  sermones  quos  habuit  Deus  ad  Moysen,  et  Moyses 
ad  posteros  eorum  qui  egressi  ex  JEgypto  propter  increduli- 
tatem  in  deserto  mortui  sunt,  ut  juxta  accuratiorem  ordinem 
ea  edocerentur  quae  mandaverat  Dominus  et  consiliis  ejus  ala- 
crius  aclidentius  cooperarentur.  —  Porro  tam  perfecta  unitas 
inter  varias  Pentateuchi  partes  manifeste  arguit,  integrum 
opus  ab  uno  eodemque  auctore  prodiisse;  hunc  autem  aucto- 
rem  fuisse  Moysen,  quem  Judaei  ut  liberatorem  et  iegislatorem 
semper  venerati  sunt,  ex  eo  certo  colligere  possumus  quod 
omnia  in  Pentateucho  arte  mira  conspirant  ad  assequendos 
fines  quos  Moyses  intendebat,  fratrum  nempe  liberationem  ut 
in  gentem  coadunarentur,  et  constitutionem  eorum  politicam 
et  religiosam. 

Et  vero  in  Genesi  sedulo  commemorantur  promissiones  di- 
vinae  Abraham,  Isaac  et  Jacob  factae,  ut  eorum  posteri  filialis 
pietatis  stimulis  provocentur  ad  excutiendum  servitutis  ju- 
gum  et  derelinquendum  iEgyptum.  In  subsequentibus  Jibris 
promissionibus  illis  crebro  repetitis  nova  adduntur  motiva, 
miracula  nempe  divina,  eaque  frequentissima,  quibus  accen- 

(lantur  Israelitae  ad  coeptum  opus  fortius  prosequenduni  : 
nullus  omittitur  eventus,  nulla  prcetermittitur  circumstantia, 
qua  voluntas  Dei  ac  patrocinium  manifestatur;  modo  iratus  ac 
minax,  modo  placabilis  et  misericors  Deus  superinducitur; 
nec  ipsi  Moysi  semel  in  corde  hsesitanti  parcitur,  quippe  qui 
ab  ingressu  in  terram  promissam  prohibetur  pi-aeclarumque 
relinquit  exernplum  obedientiae  Deo  debitae. 

Quis  ergo  nisi  Moyses  ipse  ea  minutatim  narrare  potuit 
quorum  pars  maxima  fuit?  Quis  consilium  Dei  ab  initio  ad 
finem  valuit  explanare,  nisi  vir  ille  inclytus  quem  Deus  se- 
cretorum  suorum  conscium  fidelissimumque  cooperatorem 
eiegit?  Hanc  conclusionem  confirmant  tum  frequens  quse  de 
JEgypto  ^gyptiorumque  moribus  fit  mentio,  tum  ritus  ins- 
tituti  ut  ab  eis  avertantur  Israelita^,  tum  ipsae  imperfectiones 
constitutionis  politicae  Hebraeorum  quae  auctorem  saltemMoysi 
coaevum  supponunt. 

Denique  ipsa  natiira  Pentateuchi  authenticitatem  ejuscom- 
probat;  quippe  cujus  originem  testantur  —  1.  styli  colov, 
simplex  etcandidus,  in  quo  deteguntur  plurima  antiquitatem 
remotissimam  redolentia  etMoysi  convenientia  (1). — 2.  Scripti 
materies,  Ita  ingenuis  et  convenientibus  remotissimae  aetati 
coloribus  adumbrantur  Patriarcharum  mores,  nobilis  vita^ 
simplicitas,  hospitalitas,  dapes  et  convivia,  mulierum  officia, 
funerum  ritus,  foederum  caeremoniae,  monumentorum,  alta- 
rium  et  sacrificiorum  usus,  ut  sic  ad  verum  ea  exprimere  non 
potuisset  auctor  recens.  —  3.  Narrationis  ordo;  facile  enim 
apparet  libros  Genesi  posteriores  similiores  esse  diario  quod 
singulis  diebus  et  raptim  prout  se  dat  occasio  conficitur,  quam 
historiae  sedulo  elaboratae.  Hic  leges  referuntur  sine  ordine; 
nec  sub  certis  capitibus  sunt  dispositae,  sed  factis  sunt  per- 

(1)  Unde  doctissimus  D.  Glaire  dicere  minime  dubitat :  «  Nous  defions 
les  hebraisants  les  pliis  habiles  de  nous  dementir  quand  nous  affirmons 
que  daus  le  Pentateuque  les  couleurs  de  la  narralion  porLent  ie  cachet 
de  la  plus  haute  antiquite...  On  y  remarque  des  archaismes  ou  expres- 
sions  primitives  qui  ne  se  rencontrent  pas  daus  les  livres  posterieurs.  » 
(Introd.  t.  III,  p.  41).  Cui  quidem  consentit  D.  Vigouroux  haic  addens  : 
<»  U  faut  enlin  observerque  le  Pentateuque  ne  contient  pas  d'autres  mots 
ctrangers  que  des  mots  egyptiens.  »  (Man.  Bibl.,  t.  I,  p.  332). 

mixlae :  porro  eo  scribendi  genere  confuso  et  perturbato  non 
usus  fuisset  historicus  auctore  seu  Moyse  posterior,  sed  sigil- 
latim  facla,  sigillatim  vero  et  cum  ordine  leges  retulisset  : 
Ergo. 

75.  Obj.  1.  cum  Vateret  quibusdam  aliis  GermanicTcriticis: 
Pentateuchus  omnia  pra3  se  fert  signa  operis  ex  variis  frag- 
mentis  confecti.  Stylus  est  quandoque  concisus,  quandoque 
prolixus,  in  eo  plures  ejusdem  facti  narrationes  inter  se  non 
concordes,  frequentes  tituli  conclusionesque  reperiuntur; 
quae  omnia  manifeste  ostendunt  Moysen  non  esse  Pentateuchi 
auctorem. 

Resp.  1.  Haec  styli  varietas,  ut  notat  Rosenmuller,  non  ne- 
cessario  arguit  auctorum  varietatem,  cum  et  eximii  scriptores, 
variis  temporibus  scribentes,  hanc  styli  inaequalitatem  osten- 
dant,  quod  potissimum  reperire  est  in  Moyse  qui  legislatoris, 
judicis  ac  principis  supremi  munera  simul  exercuit.  —  2.  Non 
mirum  si  quaedam  repetitiones,  nullam  contradictionem 
involventes,  detegantur  ;  Moysesenim  in  decursu  quadraginta 
annorum  quibus  gentis  suae  prsefuit,  potuit  et  debuit  quas- 
dam  leges  iterato  promulgare;  potuit  etiam  historicorum 
more,  compendii  vel  explicationis  causa,  factum  jam  narra- 
tum  in  lectorum  memoriam  revocare. —  3.  Quoad  autem  fre- 
quentiores  titulos  vel  conclusiones,  nihil  certi  objici  ab  ad- 
versariis  potest. 

76.  Obj.  2.  Ille  liber  non  est  authenticus  in  quo  —  1.  auc- 
toris  mors  narratur;  in  quo  —  2.  reperiuntur  nomina  non 
nisi  post  auctoris  mortem  usitata,  et  variae  annotationes  ne- 
cessario  auctorem  posteriorem  supponentes  :  porro  hsec  om- 
nia  in  Pentateucho  deteguntur,  ut  facile  ostenderetur  exem- 
plis,  si  brevitati  non  esset  consulendum. 

Resp.  ad  1.  Critici  sacri  communiter  agnoscunt  ultimum 
Deuteronomii  caput  referendum  esse  ad  Josue,  qui  illud  Deu- 
teronomio  adjunxit,  ut  in  isto  libro  tota  Moysis  historia  con- 
tineretur.  —  Resp.  ad  2.  Omnia  quae  hic  objiciuntur,  circa 
accidentalia,  non  vero  circa  essentialia,  versantur;  quid  inde 
contra  authenticitatem  Pentateuchi? 

§  II.  De  Pentateuchi  integritate. 

77.  Pentateuchum  levioribus  quibusdam  mendis  ex  ama- 
nuensium  incuria  aut  imperitia  aspersum  esse  non  inficiamur, 
cum  hsec  sit  sors  omnium  librorum  qui  ssepe  transcripti  sunt; 
nec  aliter  res  esse  posset  absque  miraculo,  quod  Deus  efficere 
non  tenebalur,  utpote  haud  necessarium  ad  finem  propter 
quem  conscripti  fuerunt  hi  libri.  Haec  autem  menda  istius- 
modi  sunt,  ut  aiebat  Bossuetius,  nempe  :  qusedam  explica- 
tiones  ad  marginem  positae  quae  in  textum  irrepserunt,  quse- 
dam  antiquata  urbium  nomina  derelicta  pro  nominibus  recen- 
tioribus  usurpatis.  Negamus  vero  Pentateuchum  in  essentia- 
libus  fuisse  corruptum,  miracula,  v.  g.,  aut  facta  alicujus 
momenti  fuisse  ei  superaddita.  Sit  itaque  sequens 

78.  Assertio  :  Pentateuchus  est  integer. 

Prob.  i.  Ex  traditione  gentis  Judaicce,  cui  semper  persua- 
sum  fuit  se  habere  integrum  et  genuinum  opus  Moysis,  neque 
additum  quidquam  fuisse  aut  detractum  his  quae  Moyses 
scripserat.  NuUus  unquam  contra  corruptionem  reclamavit; 
nuUus  auctor  gravis  per  plura  annorum  millia  vel  levissimam 
adulterationis  suspicionem  induxit.  Porro  hujusmodi  traditio 
invicte  probat  Pentateuchi  integritatem,  prsesertim  si  consi- 
deretur  nuUum  corruptionis  argumentum  ab  adversariis  ad- 
duci  posse,  substantialemque  libri  alicujus  interpolationem 
factum  esse  historicum,  quod  ex  monumentis  authenticis  pro- 
bari  debet.  Ergo. 

Prob.  2.  Criteriis  internis.  Nam  —  1.  certum  est  omnia  Pen- 
tateuchi  exemplaria  etiam  antiquissima  tum  apud  Judseos, 
tum  apud  Samaritanos  servata,  nec  a  se  invicem,  nec  a  ver- 
sionibus,  quae  factae  fuerunt,  essentialiter  differre  :  porro  talis 
concordantia  non  existeret,  si  adulteratio  substantialis  intro- 
ductafuisset  (1). 

2.  Constat  etiam  libros  Pentateucho  posteriores  ipsum  Pen- 
tateuchum  supponere  et  cum  illo  intime  colligari.  Tot  enim 

(1)  Cfr.  Bossuet^  Discours  sur  VHistoire  universelle,  ch.  28. 

in  his  ocurrunt  citationes,  ut  si  varia  fragmenta  in  uno  colli- 
gerentur,  tota  saltem  substantia  Pentateuchi  haberi  posset ; 
imo  eaedem  citationes  inveniuntur  in  Josephi  et  Philonis  ope- 
ribus  necnon  et  fere  in  omnibus  novi  Testamenti  libris.  Ergo 
vel  Pentateuchus  a  quavis  corruptione  substantiali  immunis 
est,  vel  omnes  libri  veteris  et  novi  Testamenti,  imo  ipsa  auc- 
torum  inodo  citatorum  opera  interpolari  debuerunt;  quod 
dici  nequit. 

3.  Ea  est  connexio  rerum  in  Pentateucho  descriptarum,  sive 
ad  invicem,  sive  cum  institutis  et  monumentis  conferantur, 
ut  alia  ab  aliis  separari  nequeant;  sic,  ut  unum  prae  cseteris 
exemplum  eligamus^  exitus  populi  Israelitici  de  ^gypto  pla- 
gas  Jlgyptiacas,  maris  Rubri  transitum  et  manna  deserti 
necessario  supponit;  haec  vero  non  parum  confirmantur  agni 
paschalisoblationisqueprimogenitorum  praeceptis  :  atqui  Iiaec 
omnia  procul  amovent  omnis  interpolationis  suspicionem,  ut 
evidenter  patet ;  secus  enim  dicendum  foret  totum  Pentateu- 
chi  librum  fuisse  adulteratum;  quod  ejus  authenticitati  ad- 
versatur;  imo  ipsa  monumehta  et  instituta  adulterata  fuisse, 
quod  pariter  absonum  est.  Ergo. 

Prob.  3.  Ex  aduUerationis  impossibilitate,  quam  manifeste 
et  luculenter  evincunt  —  1.  Pentateuchi  usus;  illum  prae 
manibus  habere  debebant  sacerdotes  pro  caeremoniis  et  riti- 
bus,  judices  pro  legibus,  magistratus  pro  politia  externa, 
reges  pro  populi  regimine,  levitae  pro  privilegiis.  —  Et  vero 
quolibet  septennio  lex  coram  omni  populo  rursus  promulga- 
h^inr  {Deut.,  xxxi,  11-13);  quilibet  rex  illam  propria  manu 
transcribere  tenebatur  {Deiit,,  xvii,  18.  —  Demum  quamplu- 
rimi  Judaei  hujus  libri  exemplaria  prae  se  ferebant,  quotidie 
meditabantur,  in  manibus  ac  fronte  praecipuos  textus  gesta- 
bant.  Quis  vero  non  videt  librum  adeo  diffusum  tamque  fre- 
quentis  usus,  nunquam  adulterari  potuisse,  praesertim  si 
attendatur  corruptionem  cum  totius  gentis  doctrina  et  praxi 
omnino  pugnare? 

2.  Veneratio  qua  gens  Judaica  Pentateuchum  prosequeba- 
tur.  Etenim  ipse  autographus  Moysis  in  foederis  arca  ut  res 
sacra  et  omnibus  veneranda  servabatur  {Deut.,  xxxi,  9-26). 

—  Prseterea  tanta  fuit  Judaeorum  erga  suos  libros  veneratio, 
ut,  teste  Josepho,  non  litteras  solum  et  vocabula  in  ipsis  con- 
tenta  numeraverint,  secl  etiam  observarint  quoties,  quo  ordine 
eadem  littera  legeretur.  —  Quin  etiam  pro  defensione  suorum 
librorum  mortem  audacter  oppetebant. 

Quis  autem  crediderit  librum,  cujus  integritati  gens 
tota  tantis  curis  invigilabat,  licet  multa  sibi  indecora  et  pro- 
brosa  contineret,  fuisse  in  essentialibus  temeratum,  ac  hu- 
jusmodi  adulterationem  a  gente  tanto  zelo  accensa  admitti 
potuisse? 

3.  Impossibilitas  mictorem  ac  tempus  adulterationis  assig- 
nandi,  Nam  —  1.  quoad  auctorem^  vel  Judaeus  aut  Israelita, 
vel  Samaritanus,  vel  paganus,  vel  Christianus  fuisset  :  atqui 
non  Judceus  nec  IsraeJita,  ob  venerationem  ab  ipsis  huiclibro 
semper  praestitam;  Judaeus  iste  insuper  aut  Israelita  procul 
dubio  tot  genti  suae  probrosa  sustulisset,  et  demum  in  dissi- 
mulandam  fraudem  concives  adducere  non  potuisset.  —  Non 
iSam^rtom^,  propter  easdem  rationes;  aliunde  contra  eum 
reclamassent  Judcci.  —  Non  christianus,  qui  sparsa  apud 
Judseos  et  Samaritanos  exemplaria  in  sua  potestate  non  ha- 
buisset,  et  contra  quem  una  voce  Juda^i  et  Samaritani  con- 
clamassent.  — -  Non  paganus,  qui  Judaeorum  ac  Samaritano- 
rum  exemplaria  depravare  non  potuisset,  quique  miracula 
e  Pentateucho  expunxisset,  nedum  adjecisset;  quippe  qua3 
Judteorum  causse  faveant  et  paganis  ofTiciant.  —  2.  Quod 
attinet  ad  tempus,  reperiri  nequit  neque  ante,  neque  post 
schisma  Israelitarum.  Nonante^  tum  quia  per  istud  temporis 
intervallum  recentior  erat  memoria  factorum  in  Pentateucho 
relatorum,  quam  ut  in  iis  mutatio  fieri  potuerit;  tum  quia 
perillud  temporis  curriculum  sibi  successerunt  multi  pii  ju- 
dices  et  reges,  v.  g.,  Josue,  Samuel,  David  et  alii  viri  religiosi 
qui  corruptioni  obstitissent,  aut  si  jam  facta  fuisset,  detexis- 
sent  et  ostendissent;  tum  quia  Israelitse,  post  suum  schisma, 
depravationem,  quam  ignorare  non  potuissent,  Juda^is  obje- 
cissent.  —  Non  post  schisma  facta  est  haec  adulteratio;  tunc 
enim  Judaei  non  potuissent  vitiare  exemplaria  Israelitarum 
aut  Samaritanorum,  qua3  in  manibus  non  habebant,  et  isti 

ipsis  infensissimi  reclamassent.  Idem  clicendum  de  Israelitis  et 
Samaritanis^siPentateuchumvioIare  attentavissent.  Ergo(l). 

79.  Obj.  Tria  habemus  Pentateuchi  exemplaria  :  hebraeum, 
samaritanum  et  grsecum  seu  LXX  interpretum;  quae  quidem 
in  computaftdis  Patriarcharum  annis  ita  discrepant  usque  ad 
Abrahae  tempora,  utab  orbe  condito  usque  ad  diluvium  efflu- 
xefiritjuxta  Hebraeos  I606  anni,  juxta  Samaritanos  1309,  juxla 
Graecos  2262;  a  diluvio  autem  usque  ad  Abrahae  vocationem, 
apud  Hebraeos  anni  429,  apud  Samaritanos  1017,  apud  Grae- 
cos  1147;  atqui  haec  interpolatio  a  meditato  quodam  interpo- 
latioiiis  consilio,  et  veluti  e  systemate  proficiscitur,  ut  fatetur 
ipse  S*  Augustinus.  Nimirum  tota  ratio  diversitatis  in  eo  est, 
quod  centum  annos,  plus  et  minus  quam  Hebraei,  numerent 
LXX  interpretes;  plus  ante  genitum  filium,  minus  post  filii 
generationem  ;  v.  g.,  juxta  Hebr<eos,  Adamus  dicitur  genuisse 
Seth  anno  130  et  postea  vixisse  800;  et  juxta  Graecos  genuit 
anno  230  et  vixit  postea  aunis^OO;  cum  autem  hciec  inversio 
in  septem  primis  generationibus  antediluvianis  et  pluribus 
postdiluvianis  reperiatur,  errori  quamdam  veluti  constantiam 
praestat,  quae  casum  non  redolet,  sed  industriam  :  atqui  Pen- 
tateuchus  in  aliis  sicut  in  chronologia  adulterari  potuit. 

Resp.  Neg,  min.  et  paritatem,  Multiplex  est  enim  dispari- 
tatis  causa  :  —  i.  Ex  parte  Judceorum;  multi  attendebant  ad 

(1)  Bibliographia  novum  insperatiiin  argumentum  Pentateuchi  inte- 
gritatis  subministravit  :  «  Un  simple  pretre  (Bernard  de  Rossi,  de  la 
ville  de  Parme),  inquit  DD.  Wiseman  (10«  discours,  p.  1),  est  parvenu  a 
se  procurer  680  manuscrits  hebreux.  11  les  a  compuls^s  et  d^autres 
savants  aussi :  or,  le  resultat  bien  remarquable  de  ce  travail  est  que  les 
differences  du  texte  laissent  intactes  les  parties  essentieUes  de  chaque 
phrase  et  n'ont  de  rapport  qu'a  des  poinls  d'une  importance  secon- 
daire...  Dans  ces  derniers  temps,  le  docteur  Buchauan  apporta  en  Europe 
un  manuscrit  dont  se  servaient  les  Juifs  de  race  noire,  etablis  dans 
rinde  de  temps  imm^morial  et  depuis  des  siecles  separ6s  de  leurs  fr^res 
des  autres  parties  du  moude.  Cest  un  fragment  d'un  immense  rouleau 
qui  devait  avoir,  lorsqu'il  etait  dans  son  entier,  90  pieds  de  long.  Les 
lettres  sont  trac6es  sur  des  peaux  teintes  en  rouge.  Ce  fragment  contient 
une  partie  consid^rable  du  Pentateuque.  M.  Yates  fa  publie,  et  il  r6sulte 
de  son  travail  qu'il  n'existe  pas  entre  les  deux  textes  plus  de  quarante 
dilT^rences,  (Joijt  aucune  n*a  la  jnoindre  valeur,  » 

8. 

factorum  legumque  integritatem,  cum  in  his  fundarentur  et 
religio,  et  societas,  et  mores;  sed  perpauci  numeros  conside- 
rabant;  quid  enim  eorum  intererat  an  Adam  genuisset  Seth, 
V.  g.,  anno  aetatis  suae  130,  an  vero  anno  230?  —  2.  Ex  parte 
temeratoris;  nam  sola  impietas  factum  aut  legem  adulterare 
potuit,  dum  chronologiae  adulterationem  facile  pepererunt 
inscientia  aut  temeritas.  Itaque  longe  probabilius  est  veris 
Patriarcharum  annis  numerum  centenarium  additum  vel  de- 
tractum  fuisse  a  sciolo  quodam,  qui  mendosam  esse  arbitratus 
antiquam  et  sinceram  lectionem,  animumque  afTerens  praeju- 
diciis  chronologicis  occupatum,  veros  numeros  immutavit, 
sicque  suam  Moysi  chronologiam  restituisse  temere  existima- 
vit,  cum  tamen  eam  adulterasset.  Illud  unanimiter  admittunt 
chronologi,  etsi  aliunde  diversa  circa  veriorem  textum  opi- 
nentur.  Quaenam  autem  anteponenda,  quaenam  rejicienda  sit 
chronologia,  non  est  hic  expendendi  locus. 

§  III.  De  Pentateuchi  veracitate. 

80.  Pentateuchi  veritatem  impugnarunt,  duce  Voltaire, 
omnes  Deistae,  qui  asserere  non  dubitarunt  Moysen  velut 
impostorem  habendum  esse.  Contra  quos  sit  sequens 

Assertio  :  Vera  suut  et  indubitata  quce  in  Pentateuchi  libris 
narrantur. 

Enimvero  ille  liber  nil  nisi  verum  refert,  cujus  auctor  nec 
potuit  decipi ,  nec  voluit  decipere,  nec  potuisset  decipere 
etiamsi  voluisset :  atqui  talis  est  Pentateuchi  auctor;  scilicet, 
ut  res  per  partes  ostendatur : 

1.  Moyses  non  potuit  decipi.  Nam  —  1.  quod  attinet  ad  qua- 
tuor  Pentateuchi  libros  posteriores^  facta  in  illis  libris  narrata 
sunt  facta  obvia  sensibus,  publica,  a  Moyse  vel  ipsius  jussu 
ordinarie  gesta,  aut  saltem  ipso  praesente,  et  quodam  modo 
sub  illius  oculis  peracta,  ut,  v.  g.,  plagcc  aegyptiacae,  transitus 
maris  Rubri,  legis  promulgatio  ..  :  porro  si  Moyses  decipi 
potuisset  circa  hujusmodi  facta,  jam  in  mundo  nihil  certum 
foret,  ut  in  Griteriologia  probatur. 

2.  Non  potuit  pariter  decipi  quoad  facta  in  Genesi  narrata, 

cfuia  ipsi  pr^esto  fuerunt  multse  vise  certo  veritatem  cognos- 
cencli,  scilicet :  —  1.  Traditio  oralis;  nam,  propter  longaevam 
patriarcharum  vitam  sive  ante  sive  etiam  post  diluvium,  non 
multse  interfuerunt  generationes  inter  Adamum  etMoysen; 
posteri  cum  avis  setate  remotissimis  diu  vixerunt,  et  ab  eis 
priores  eventus  facile  cogneverunt.  Adde  facta  in  Genesi 
narrata  esse  numero  pauciora,  et  ob  eorum  gravitatem  me- 
moriter  retentu  facilia.  —  2.  Traditio  scripta.  Valde  proba- 
bile  est  adfuisse  memorialia  in  Patriarcharum  familiis  tunc 
Deo  dicatis  servata;  saltem  adfuerunt  cantica  his  temporibus 
apud  Judaeos  et  alias  etiam  gentes  valde  usitata ;  hsec  in 
festis  et  publicis  conventibus  decantabantur,  cujusmodi  duo 
meminit  Moyses,  et  alia  plurima  verbis  tanlum  initialibus 
c[uasi  populo  satis  nota  laudat  (Num.,  xxi,  14,  17,  27)  (1).  — 
3.  Monumenta.  Adhuc  stabat  turris  Babel,  irse  divinae  argu- 
mentum ;  erat  in  usu  circumcisio,  foederis  cum  Deo  initi 
lestimonium;  ostendebantur  loca  in  quibus  Patriarchae  ten- 
toria    fixerant,  putei    quos   effoderant,  sepulcra  in   quibus 
conditi  jacebant;  quinimo  ipsa  illorum  nomina  ad  indolem, 
ad  aliquam  nativitatis  aut  vitae  circumstantiam  referebantur; 
Noe  enim,  Abraham,  Isaac... ,  sunt  nomina  totidem  significa- 
tiva.  —  4.  Inspiratio  divina.  Equidem  haec  inspiratio  hic  appel- 
lari  non  deberet,  cum  Moysen  ut  profanum  auctorem  consi- 
deremus;  attamen,  cum  ex  infra  dicendis  patebit  divina  ipsius 
missio,  divinum  illud  auxilium,  quod  ipsi  scribenti  prsesto 
fuit,  omnino  prsetermittere  non  licet. 

II.  Moijses  alios  decipere  noluit^  ut  constat  —  1.  ex  illius 
narratione.  Simpliciter  et  ingenue,  non  oratorio  modo  scrip- 
sit;  facta  candide,  sine  uUa  ambiguitate  narrat,  v.  g.,  transi- 
tum  maris  Rubri,  miracula  montis  Sinai  et  alia  in  deserto 
peracta;  et  licet  de  Deo  sublime  loquatur,  nullibi  humanae 
eloquentiseindustrias  ad  auditorum  captandam  benevolentiam 
aclhibet.  —  Facta  refert  non  obscura,  vel  recondita  aut  levioris 
momenti,  sed  splendida,  manifesta  ac  gravissima  :  quidenim 

(1)  Plura  singularia  circa  vetustissimos  itgyptiorum  libros  cougessit 
Le  Normaiid  in  opere  Correspondantj  t.  XL,  p.  252,  et  t.  XLlll,  p.  267^ 
an.  1857-38),  quae  tamen  doctiores  critici  rejiciunt. 

notorium  magis  et  momenli  majoris  quam  plagae  quibus 
iEgyptus  percussa  est,  immunis  autem  fuitomnis  Hebraeorum 
habitatio;  quam  manna  e  coelo  delapsa,  ac  praesertim  legis 
promulgatio,  micantibus  fulguribus,  coelo  tonante,  clangente 
bucdna.  mohliefiimante  et  densissima  nube  codperto?  (E.rorf.^ 
xix,  16).  —  Loca,  familias,  personas,  tempora  miniitatini 
exprimit,  Hebraeorum  mansiones  fideliter  enumerat,  univer- 
sam  gentem  tanquam  horum  factorum  testem  fidenter  invo- 
cat :  «  Oculi  vestri^  inquit,  viderunt  omnia  opera  Domini 
»  magna  quae  fecit  »  (Dmt,,  xi,  7)* 

2.  Ex  mtione dgendi MOysis.  denti  suae  non  blanditur;  totam 
\nh\im  Ruben  contumelia  afficit,  rrimen  patris  illius  narrando 
et  maledictionem  qua  eum  puhivit  Jacob  pater  suus;  idenl 
efficit  erga  tribum  luda,  incestum  Judm  eum  Thamar  expo- 
nendo;  perpetuas  populi  hujus  seditiones,  rebelliones,  mur* 
murationes  refert;  eum  multoties  appellat  populum  dur(Bcer- 
k)ids  et  incircumcisw  mentis,  Num  ita  agit  qui  veritatis  since- 
rus  amator  non  est?  Josephus  in  suis  Antiquitatibus  judaicis, 
nec  Judae  peccatum,  nec  vituli  aurei  adorationem,  nec  peccata 
Israelitarum  cum  filiabus  Madian  refert;  Rabbini  nihil  non 
moliuntur  ut  haec  omnia  oblivioni  tradant.  —  Propria  delicla 
et  sibi  probrosa  non  tacetMoyses;  bis  aut  ter  loquitur  de  pec- 
cato  cujus  causa  Deus  eum  ab  ingressu  in  terram  promissam 
removit;  Aaronis  fratris  sui  et  Mariae  sororis  suae  murmura- 
'^iop/es  et  punitionem  exponit;  Nadab  et  Abiu  nepotum  suorum 
peccata  et  luctuosam  mortem  memorat.  —  Tandem  se  suosque 
magnopere  non  extollit  nec  supremae  potestatis  participes 
reddit.  Sacerdotium,  summum  in  republica  munus^  Aaroni 
et  ejus  posteris  contulit,  propriis  filiis  in  inferiori  levitarum 
ordine  relictis;  divitias  non  acquisivit;  filios  divitesnon  reli- 
quit;  ipsis  non  supremam  auctoritatem  tribuit,  cum  Josue  ex 
alia  tribu  ortum  elegerit  ut  potestatis  suae  successor  fieret. 
Ergo  Moyses  noluit  decipere. 
ni.  Moyses  decipere  non  potuisset,  etiamsi  voluisset, 
Etenim  —  1.  si  agitur  de  quatuor  posterioribus  Pentateuchi 
libris,  Moyses  posteros  fallere  non  potuisset  nisi  vel  Judaeos 
poaetaneos  fallendo,  vel  eos  motivo  vanae  gloriae  ad  fallendum 

cum  ipso   posleros    inducendo.    Jam   vero    neutrum    dici 
potest. 

Non  primiim,  seu  Moyses  Judseos  coaetaneos  fallere  non  po- 
tuit;  quomodo  enim  gens  tota  ita  ab  impostore  decipi  potuis- 
set,  ut  crederet  se  per  Rubrum  mare  sicco  pede  transiisse, 
manna  manducasse,  columnam  igneam  ductorem  habuisse..., 
cum  nihil  ex  his  evenisset? 

Non  seciindum,  id  est,  non  minus  repugnat  hypothesis  mu- 
tuae  conspirationis  Moysen  inter  et  gentem  israeliticam,  ad 
alios  populos  vanitatis  causa  decipiendos,  sive  ob  facta  toti 
genti  probrosa  quee  his  in  libris  referuntur,  sive  ob  leges 
gravissimas  quarum  sunt  codex  authenticus,  sive  ob  solem- 
nitates  ad  servandam  factorum  memoriam  institutas;  quippe 
quse  semper  debuerint  religiose  observari,  nec  unquam  vio- 
lata3  sint  quin  populus  Deum  sibi  iratum  et  saevientem  susti- 
neret. 

2.  Quod  autem  ad  Genesim  pertinet,  si  Moyses  decipere  po- 
tuisset  in  iis  quae  ibi  referuntur,  error  fuisset  circa  facta  ante 
vel  post  AbrahcC  aetatem  peracta;  porro  —  1.  deceptio  fieri 
non  potuit  in  Abrahce  ejusque  posteroriun  historia,  ob  rationes 
in  pnecedenti  probatione  expositas;  nimis  enim  recens  erat 
et  vulgata  luec  historia,  ut  tali  impostura^  felix  exitus  succe- 
dere  potuerit.  —  2.  Nec  etiam  quoad  facta  ante  Abraham  pa- 
trata  et  in  XI  prioribus  Genesis  capitibus  relata;  haec  enim 
sunt  numero  pauca,  gravitate  ingentia,  et  cognitu  facillima, 
V.  g.,  diluvium  :  atqui  deceptio  circa  hujusmodi  facta  est 
impossibilis:  nec  supponi  potest  exparte  Moysis,  qui  maxima 
donatus  sapientia,  aegre  coaetaneorum  ludibrio  sese  exposuis- 
set,  et  quidem  gratuito,  cum  potuisset  vel  hsec  praeterita  tem- 
pora  omittere,  vel  generalioribus  tantum  verbis  ea  expri- 
mere,  praesertim  cum  error  hujusmodi  factis  sua  non  inte- 
resset. 

Confirmatur  haec  assertio 

1.  Ex  mommentis;  nempe  omnis  fere  Moysis  historia  ita 
est  in  publicis  et  antiquissimis  monumentis  descripta  et  exa- 
rata,  ut  sint  quasi  dua^  historise  populi  israelitici,  una  in  li- 
bris  scripta,  altera  in  ca^remoniis,  legibus  ac  cultu  publico 

quasi  insculpta.  Sic  Pascha  instituitur  in  aeternam  commemo- 
rationem  exitus  de  ^Egypto;  consecratio  primogenitorum  in 
memoriam  internecionis  primogenitorum  ^Egypti;  gomor  in 
arca  reposilum  exliibebat  mannae  delapsum;  duae  tabulae  ibi 
servatae,  legis  divinam  promulgationem;  virga  Aaron,  mira- 
culosam  illius  electionem  ad  sacerdotium;  solemnitas  taber- 
naculorum,  peregrinationem  in  deserto ;  serpente  aeneo,  ad- 
huc  Ezechiae  tempore  superstite,  plaga  divinitus  inflicta  et 
me Jicina  simul  asserebantur.  Jam  vero  inexplicabilia  super- 
sunt  tot  tantaque  monumenta,  si  falsa  sint  quae  in  Moysis  Pen- 
tateucho  referuntur. 

2.  Ex  traditionibus  populorum^  siquidem  fere  nullum  est 

egregium  factum  in  Pentateucho  relatum,  cujus  memoria  non 

exstet  apud  quosdam  saltem  antiquitalis  populos;  haec  inter 

alia  breviter  invocari  possunt  :  —  1.  Creatio  hominis  in  om- 

nibus  historiis  reperitur,  cum  indicetur  primarius  populorum 

parens;  —  2.  creatio  intra  sex  dies  et  sanctificatio  diei  septimi 

inveniuntur  pariter  apud  omnes  fere  populos,  etubique  unus 

dies  intra  septem  Dei  cultui  mancipatur;  —  3.  status  innocen- 

ticB,  cui  mox  succedit  lapsus  protoparentum,  viguit  in  tradi- 

tionibus  gentium;  —  4.  diluvii  existentia  manifesta  est  apud 

Gnecos  et  Romanos,  Assyrios  et  Persas,  Indos  et  Sinenses,  nec 

dissentiunt  Mexicani  et  Peruani,  ut  ex  eorum  fragmentis  his- 

toricis  colligere  fas  est ;  —  5.  inebriationis  Noe  memoria  apud 

Indos  servatur ;  —  6.  linguarum  perturbationis  ad  turrim  Babel 

meminere  Abylene,  Eupolemus;  —  7.  Sodomorum  incendium 

referunt  Strabo,  Tacitus  et  alii ;  —  8.  vitam  Abrahce  memorant 

Hecates,  Berosus,  Eupolemus;  —  9.  Joseph  vitam  refert  Alex- 

ander  Polyhistor;  —  10.  maris  Rubri  miraculosus  transitus 

narratur  a  Diodoro  Siculo  et  Artapano;  —  11.  pestem  et  ulcera 

JEgypti  innuit  Justinus;  —  12.  aquas  e  rupe  scaturientes  me- 

minit  Tacitus,  licet  miraculum  illud  fabulosa  narratione  de- 

turpet  (1). 

(1)  Pliirima  alia  facta  reperiri  possent,  licet  aduUerata,  in  populoruni 
annalibus,  quae  videri  possunt  apud  Henricum  Luken  {Les  tracHtions  de 
Fhiunanite),   Aug.    Nicolas  (Etudes  philosophiques  sur  le  christianisme , 

t.  1,  1.  2,   le  p.,  Ch.   4e). 

81.  Scholium.  Ad  auctoritatem  Pentateuchi  impugnandam 
varia  objici  solent  qu8e  potissimum  concordantiam  Geneseos 
cum  scientiis  naturalibus  respiciunt  et  depromuntur  tum  ex 
rerum  formatione,  tum  ex  hominis  antiquitate,  tum  ex  uni- 
tate  speciei  humanae. 

De  his  nunc  tacemus,  quia,  ut  nobis  videtur,  non  auctori- 
tati  historicae,  sed  inspirationi  Pentateuchi  adversantur.  C?e- 
terum  has  refellendi  objectiones  opportunior  occasio  erit  in 
Tractatu  de  Deo  creatore,  ubi  de  mundi  et  hominis  origine 
specialis  sermo  instituetur. 

Neque  desunt  qui  auctoritatem  Moysis  impugnant  ex  im- 
possibilitate  diluvii,  quale  in  Genesi  narratur;  hanc  etiam 
praetermittimus  difflcultatem,  de  qua  disserere  nostri  non 
est  instituti  (i). 

ARTICULUS  II. 

De  atcctoritate  historica  caeterorum  libroriim  veteris 

Testamenti, 

82.  Praeter  Pentateuchum,  alii  sunt  libri  veteris  Testamenti, 
in  quibus  revelatio  Judseis  per  Moysen  manifestala  haud  pa- 
rum  evolvitur  ac  confirmatur.  Ibi  multa  legere  est  quae  virlu- 
tis  amorem  zelumque  religionis  maxime  spirant.  Nova  hic 
miracula  et  vaticinia  occurrunt  quse  religioni  meliori  ac  per- 
fectiori  quasi  viam  sternunt,  ita  ut  his  veluti  intermediis  li- 
bris  foedus  antiquum  cum  novo,  Pentateuchus  cum  Evangelio 
connectatur.  Valde  igitur  refert  ut  solidis  argumentis  fulcia- 
tur  illorum  librorum  auctoritas.  Quod  ut  breviter  praestemus, 
sit  sequens 

83.  Assertio  :  Libri  veteris  Testamenti^  a  Pentateucho  dis- 
l    tincti,  omnimodam  fide>n  sibi  vindicant, 

^f  Et  vero  illi  libri  fide  digni  sunt,  ex  jam  dictis,  qui  sunt  au- 
thentici,  integri  et  veri  :  atqui  hujusmodi  sunt  libri  de  qui- 
bus  sermo  est. 

(1)  Legi  potest  ea  de  re  D.  Vigouroux  (Manuel  biblique^  t.  I). 

I.  Libri  veteris  Testamenti...  sunt  authentici,  id  est,  ab  illo 
aucLoi'e,  cui  tribuuntur  exarati,  vel  saltem,  pro  pluribus,  ea 
aetate  ad  quam  referuntur  conscripti.  —  Illud  constat,  sicuti 
antea  pro  Pentateucho, 

1.  Uiiiversa  et  constanti  Jurlmoruni  traditione,  qu«ne  eo  ma- 
joris  ponderis  dicenda  est,  quod  nunquam  dubia  alicujus  va- 
loris  contra  praBdictorum  libi'orum  authenticitatein  mota  fue- 
rint.  Imo  traditionem  hanc  confirmant  tum  canon  Esdne  a 
magna  synagoga  approbatus,  tum  versio  LXX  interpretum 
280  annis  circiter  ante  Christum  exarata,  tum  etiam  canon 
christianorum. 

2.  Natura  ipsa  librorum;  nam  ex  eorum  attento  examine 
haud  aegre  apparet  —  1.  omnia  quae  narrantur  facta  optime 
inter  se  cohaerere,  temporum  ordinem,  locorum  descriptio- 
nem,  familiarum  geneah)gias,  Pontificum  ac  Regum  successio- 
nes  lam  minutatim  indicari,  ut  ad  instar  diarii  scripta  vide- 
anlur;  —  2.  stylum  pro  vario  cultune  gradu  varias  formas 
induere.  iisque  tropis  ac  similitudinibus  ornari  qua3  regioni- 
busorientalibusbujuscetemporisaccommoilantur; — 3.  varios 
iibros  ita  inter  se  connecti  ut  priores  a  posterioribus  semper 
supponantur;  v.  g.,  qme  narrat  Josue,  meminit  liber  Judi- 
cum;  Josue  et  Judices  commemorantur  in  Psahiiis,  in  vati- 
ciniis  Prophetarum. 

Jam  vero  haec  omnia  praefatorum  librorum  authenticitatem 
aperie  evincunt.  Ergo. 

3.  Ex  impossibilitate  suppositionis^  cujus —  1.  tenipus  assi- 
gnari  nequit,siquidem  tales  omni  actate  inter  Judaeos  exstite- 
runt  dissensiones  quae  dolum  et  fraudem  statim  patefecissent; 
—  2.  Auctor  non  potest  determinari.  Nam  si  unus  fuisset,  om- 
nesque  libros  eodem  tempore  supposuisset,  non  adesset  tanta 
varietas  in  dictione.  Aliunde  quam  difTicilis  hypothesisl  Si 
plures,  unde  in  iis,  quae  ad  facta,  doctrinam  et  mores  spectant, 
tanta  concordia?  —  Praeterea  ethnicus  non  tam  bene  de  reli- 
gione  Mosaica,  Judaeus  vero  non  ita  male  nec  tam  probrosa 
scripsisset.  —  3.  Nullum  motivum  proponitur;  non  enim  ex 
odio  egissent  impos  tores  qui  tot  Judaeis  honorifica  referunt;  nec 
ex  amicitia,  cum  simul  multa  valde  probrosa  narrent.  Ergo. 

II.  Libri  veteris  Testamenti  sunt  integri;  et  hoc  probatur 
etiam 

1.  Ex  fide  JudcBormn,  qui  semper  asseverarunt  libros  suos 
sacros  semper  ab  omni  corrupiione  substantiali  immunes  ser- 
vatos  fuisse,  eosque  uti  divinos  ubique  venerati  sunt. 

2.  Ex  natura  librorum,  quorum  unitas  omnem  adulteratio- 
nis  suspicionem  amovet,  uti  facile  probari  posset.  — Addi  po- 
test  tam  religiosam  fuisse  eorumdem  librorum  custodiam,  lam 
frequentem  usum,  ut  certo  affirmare  fas  sit  nullam  unquam 
factam  fuisse  gravis  momenti  adulterationem.  —  Accedit  con- 
sensuscodicumJud8eorum,etSamaritanorum,atquevariarum 
versionum. 

3.  Ex  impossibilitate  adulterationis,  quae  si  exstitisset,  statim 
a  populo  detecta  fuisset,  necad  posteros  transmissa.  Ergo. 

III.  Libri  veteris  Testamenti  sunt  veri;  quod  quidem  demons- 
trant  eadem  quoque  fere  argumenta  jam  pro  Pentateucbi  ve- 
racitate  adducta,  scilicet,  horum  librorum  auctores 

1.  Non  fueruni  decepti,  siquidem  —  1.  quod  attinet  ad  histo- 
riam^  facta  quae  referuntur  sunt  publica,  ad  totius  gentis  his- 
toriam  pertinentia,  v.  g.,  transitus  Jordanis,  eversio  murorum 
Jericho,  ideoque  tanti  momenti  ut  omnino  impossibile  sit  vi- 
ros  vel  cosetaneos,  vel  saltem  tempori,  quo  res  contigerunt, 
proximos,  decipi  potuisse.  — 2.  Quoad  autem  prophetias,  jam 
ex  eventu  constat  eas  veras  fuisse. 

2.  Nec  decipere  voluerunt^  uti  satis  constat  —  tum  ex  eorum 
indole;  sunt  enim  pietateet  religionis  studio  insignes;  — tum 
ex  modo  narrandi,  cujus  ingenuam  simplicitatem  et  candorem 
omnes  admirantur;  —  tum  ex  concordia  factorum  quae  ab  ip- 
sis  referuntur  cum  historiis  profanis,  variisque  temporis  et 
locorum  adjunctis,  uti  videreest  in  libro  jam  citato,  La  Bible 
et  les  decouvertes  modernes. 

3.  /mo,  etiamsi  decipere  voluissent,  non  tamenpotuissent,  Nam 
—  1.  facta  historica  hujusmodi  sunt,  ex  modo  dictis,  simul- 
que  ita  inter  se  connectuntur,  ut  impossibilis  evaserit  quae- 
vis  deceptio,  sive  nimirum  fingatur  ab  uno  impostore  omnes 
coaetaneos  decipi  potuisse,  sive  asseratur  eos  ad  fraudem  sibi 
notam  confirmandam  cum  auctoribus  conspirasse.  Huic  deci- 

I.  9 

piendi  consilio,  inquam,  obstat  naturalis  veritatis  amor,  defi- 
ciente  cupiditate  commodi  temporalis.  —  2.  Quod  attinet  ad 
prophetias,  impossibilitas  deceptionis  oritur  tum  ex  eo  quod 
propbeticG  cum  factis  intime  connectuntur,  siquidem  ea  prae- 
nuntiant,  vel  ad  ea  alludunt;  tum  ex  eo  quod  baud  raro  proxi- 
me  implendae  erant,  ideoque  fraus  facile  detecta  fuisset;  tum 
ex  eo  quod  fere  semper  tot  et  tam  dura  ac  ingrata  sive  populo, 
sive  sacerdotibus,  sive  regibus  prsenuntiant,  ut  Judaei,  nisi 
certam  babuissent  propbetarum  sinceritatem  atque  veracita- 
tem,  non  utique  tantopere  venerarentur  scripta  et  memoriam 
hominum,  quos  persaepe,  tota  decurrente  vita,  odio,  persecu- 
tionibus,  imo  ipsa  morte  affecerunt.  Ergo. 


CAPUT   II. 

DE  AUCTORITATE  HISTORICA  LIBRORUM  NOVI  TESTAMENTI  (1), 


84.  Libri  novi  Testamenti  sunt  numero  viginti  septem,  qui 
tamen,  etiamsi  a  Cbristianis  ut  sacri  et  inspirati  babeantur, 
non  eamdem,  relative  saltem  ad  finem  nobis  intentum,  utili- 
tatem  prae  se  ferunt.  Hic  proinde  potissimum  de  Evangeliis 
sermo  instituitur^  in  quibus  narratur  vita  Jesu  Cbristi  ejus- 
que  revelatio  speciatim  continetur.  —  Quaestiones  vero  ex- 
pendendae  eaedem  sunt  ac  supra  de  Pentateucbo  aliisque  ve- 
teris  Testamenti  libris,  nempe  probandum  est  libros  novi  Tes- 
tamenti  esse  —  1.  autbenticos,  —  2.  integros,  —  3.  veraces. 

§  I.  De  authenticitate  librorum  novi  Testamenti. 

85.  Errores.  Evangeliorum  autbenticitatem  primus  nega- 
vit  Strauss,  minister  protestans  in  Germania,  versus  annum 
1835,  in  opere  famoso  cui  titulus  :  Vie  de  Jesus,  ou  examen 
critique  de  son  histoire,  Cum  enim  narrationes  evangelicas,  et 
imprimis  Cbristi  miracula  tanquam  mytbos,  id  est,  tanquam 

(l)  Vide  librum  cui  titulus  :  De  la  croyance  due  a  rEvangile,  auctore 
WaUon. 

facta  per  imaginationem  populorum  aucta  et  adornata  pro- 
ponere  vellet,  mox  animadvertit  id  difficile  persuaderi  posse, 
nisi  admitteretur  narraliones  supi'adiclas  non  ab  ipsis  Jesu 
discipulis  et  contemporaneis  scriptas  fuisse,  sed  tantum  post 
elapsum  longum  tempus,  ab  hominibus  qui,  bona  caeteroquin 
fide,  ea  qua)  de  Jesu  ferebantur,  tanquam  a  tali  vel  tali  disci- 
pulorum  ejus  tradita,  scripto  mandaverunt.  Contra  hujusmodi 
systematis  fautores  sit  sequens 

86.  Assertio  :  Libri  novi  Testamenti  sunt  authentici. 

Prob.  1.  Constanti  ac  universali  tum  Christianorum,  tum 
extraneorum  traditione.  Etenim  — 1.  quod  attinetad  Christia- 
norum  fidem,  fatentur  increduli  traditionem  certam  esse  a  ter- 
tio  scBCulo,  Asserit  quippe  TertuUianus  {de  PrcBscript.,  c.  36, 
Patr.  Lat.  ii,  39;  ipsas  authenticas  litteras  Apostolorum  suo 
tempore  recitari.  Sed  non  minus  certa  est  in  duobus  priori- 
bus  saeculis.  In  sceculo  secundo,  sanctus  Irenaeus,  discipulus 
sancti  Polycarpi,  qui  et  ipse  sancti  Joannis,  expresse  dicit 
quatuor  esse  evangelia,  nec  plura,  nec  pauciora,  et  alio  in  loco 
propriis  nominibus  appellat  sanctum  Matthaeum,  sanctum 
Marcum,  sanctum  Lucam,  sanctum  Joannem  tanquam  evange- 
liorum  auctores,  nec  ullum  alium  pra^ter  ipsos  designat.  Ci- 
tari  adhuc  possunt  S.  Justinus  martyr,  Athenagoras,  Clemens 
Alexandrinus.  —  In  primo  sceculo  nominantur  S.  Clemens  Ro- 
manus,  Petri  successor  in  sede  Romana,  S.  Ignatius  qui  Chris- 
tum  post  resurrectionem  in  carne  viderat,  S.  Polycarpus,  Pa- 
pias  qui  nominatim  memorat  evangelia  a  sancto  Matthaeo  et 
sancto  Marco  conscripta  :  porro,  quamvis  hi  omnes  non  nomi- 
nent  evangeliorum  auctores,  illa  tamen  ut  authentica  tene- 
bant,  cum  eorum  loca  quoad  sensum  et  saepe  quoad  verba  re- 
ferant,  eos  vocantes  divina  oracula  et  aliquoties  addendo  : 
«  Ait  quippe  Dominus  in  Evangelio.  »  —  Nec  praetereunda 
praxis  legendi  scripta  Apostolorum  simul  cum  prophetarum 
oraculis,  die  dominica,  in  publicis  christianorum  conventi- 
bus;  quem  morem,  suo  tempore  usurpatum,  non  tamen  ut 
aliquid  novi  jam  memorabat  S.  Justinus  {ApoL  I,  n.  67,  Patr, 
grcBC^  VI,  430). 

Caeterum  non  solum  anliqua  est  liaec  traditio,  sed  eliam 
constans  et  unanimis  :  constans  quidem,  cum  nuUum  inler- 
missionis  tempus  suspicari  detur;  unanimis,  ita  ut  ubicumque 
occurrunt  christiani,ibi  quoqueoccurrat  autbenticitatis  libro- 
rum  novi  Testamenti  persuasio;  ita  enim  tenuerunt  Ecclesiae 
omnes  per  Europam,  Asiam  aliasqueregiones  dispersae.  Ergo. 

2.  Quoad  autem  extraneos,  appellare  possumus  eos  omnes 
qui  extra  Ecclesiam  degerunt,  nempe  ab  incunabulis  Ecclesiae, 
Cerinthianos,  Carpocratianos,  Valentinianos,  Ebionitas,  etc, 
qui,  teste  sancto  Irenaeo,  admittebant  omnia  aut  fere  omnia 
evangelia,  imo  potius  videntur  sensum  aut  auctoritatem  quam 
horum  librorum  authenticitatem  impugnasse.  —  Nominandi 
sunt  etiam  pagani  nascenti  Ecclesiae  hostes  infensissimi,  Cel- 
sus,  Porphyrius,  Julianus  Apostata,  qui  nunquam  christianis 
exprobrarunt  novi  Testamenti  libros  fuisse  post  Apostolorum 
mortem  suppositos. 

Prob.  2.  ex  characteribus  internis  librorum,  Etenim,  nedum 
adversarii,  longa  et  severa  octodecim  saeculorum  crisi,  aliquid 
detegere  potuerint  sive  in  materia,  sive  in  forma  praedictorum 
librorum,  quo  suadeatur  illos  non  ab  illis  auctoribus  quibus 
tribuuntur,  nec  ea  aetate  ad  quam  referuntur,  conscriptos 
fuisse,  e  contra  cuilibet  attente  consideranti  mox  patebit  li- 
brosnoviTestamentietimprimisevangelia  —  1.  tempore  Apos- 
tolorum  exarata  fuisse;  omnia  enim  adjuncta,  quae  in  illis  re- 
feruntur  non  tantum  de  re  geographica  aut  chronologica,  sed 
etiam  de  re  politica,  v.  g.,  de  statu  Judaeorum,  de  eorum  di- 
visionibus  etmoribus,  de  familia  Herodiana,  talia  sunt,  quae 
ita  cognosci  non  potuissent  ab  auctoribus  qui  vixissent  post 
excidium  Jerusalem;  —  2.  non  alios  habere  auctores,  nisi  Apos- 
tolos;  nam,  praeterquam  quod  ex  toto  argumento,  quod  per- 
tractant,  evidens  est  eos  esse  discipulos  Christi,  stylus  et  forma 
dicendi  apprime  conveniunt  personae  et  indoli  Apostolorum, 
qui,  Paulo  et  Luca  exceptis,  erant  viri  sanae  quidem  mentis 
et  recti  cordis,  sed  illitterati. 

Et  vero,  si  inter  se  conferantur,  —  1.  variis  indiciis  constat 
Epistolas  Pauii  ante  excidium  Jerusalem  scriptas  fuisse,  eum- 
que  habere  auctorem  quem  prae  se  ferunt;  nec  de  hoc  multum 

reluctantur  adversarii.  —  2.  Actus  vero  Apostolorum  ab  Apos- 
toli  Pauli  comite  exaratos  fuisse,  multa  etiam  tum  ex  praedic- 
tis  Epistolis,  tum  ex  iis  quae  in  ipsis  Actibus  referuntur  de- 
prompta  manifeste  evincunt.  Aliunde  ea  est  connexio  inter 
utrumque  librum,  ut  probata  unius  authenticitate,  alterius 
authenticitas  eo  ipso  constet.  —  3.  Actus  Apostolorum,  ex 
adversariorum  confesso,  Evangelium  Lucae  supponunt.  Quod 
quidem  cum  evangeliis  Matthaei  et  Marci  ita  connectitur,  ut 
haec  tria  evangelia  synoptica  vocari  soleant.  Jam  vero  non 
desunt  indicia,  quibus  manifeste  apparet  hsec  tria  evangelia 
ante  excidium  Hierosolymitanum  conscripta  esse.  —  4.  Quoad 
quartum  Evangelium,  quod  circa  finem  primi  saeculi,  in  Asia 
a  S.  Joanne  exaratum  esse  traditur,  ex  sola  ejus  lectione  ap- 
paret  illud  non  scriptum  fuisse  ante  excidium  Jerosolymae, 
sed  nihilominus  auctorem  habere  factorum  quae  referuntur 
testem  oculatum,  ideoque  compositum  esse  ut  tria  synoptica, 
quorum  proinde  existentiam  supponit,  compleret  ac  simul 
liaeresibus  jam  grassantibus  opponeretur. 

Tandem  prsetereundum  non  est  maximam  ubique  inter  hos 
libros  et  praesertim  evangelia  deprehendi  concordantiam,  quae 
cum  in  minutissimis  et  reconditissimis  appareat,  non  parum 
confirmat  argumentum  modo  expositum.  Objiciuntur  quidem 
nonnullae  discordantiae;  sed  facile  explicantur  et,  nedum  vim 
argumenti  minuant,  illam  potius  augent  ostendendo  non  de 
industria  secum  concordare  omnes  libros. 

Prob.  3.  Ex  impossibilitate  suppositionis,  cujus  nec  auctor 
nec  tempus  assignari  possunt. 

1.  Nonpotest  determinari  auctor;  nam  vel  unus  fuisset,  vel 
plures;  atqui  neutrum  :  —  non  primum;  libri  enim  sunt  nu- 
mero  plures,  et  tam  diverso  stylo  scripti,  ut  ab  una  eadem- 
que  manu  exarari  non  potuerint.  Aliunde  nec  Judaeus,  nec 
Paganus  dicta  et  facta  Ghristi  itanarraret,  prout  in  Evangeliis 
aliisque  novi  Testamenti  libris  referuntur;  Christianus  vero, 
si  bonus  fuisset,  talem  fraudem  religioni  sua3  adeo  infensam 
non  attentasset;  si  malus,  doctrinam  tam  sanctam  non  propo- 
neret.  — Non  secundum;  nam  tanta  est  in  his  libris  factorum 
e.t  doctrinae  unitas  ut  suppositio  illorum  a  pluribus  fingi  ne- 

queat  sine  praevia  conspiratione;  porro  talis  conspiratio  ne 
concipi  quidem  potest  ob  impossibilitatem  etiam  materialem. 
Ergo. 

2.  Non  potest  prcedictce  suppositionis  tempus  assignari.  Ete- 
nim  vel  viventibus  adhuc  Apostolis,  vel  iis  mortuis,  suppositi 
fuissenl  libri  novi  Testamenti  :  atqui  utrumque  repugnat. 

Primum  quidem,  ut  constat  —  ex  absurditate  hijpothesis.  Quis 
enim  ausus  fuisset  lale  facinus  sub  ipsis  Apostolorum  oculis 
aggredi?  —  Ex  reclamationibns  Apostolorum.  Non  passi  fuis- 
sent  Apostoli  christianos,  quos  immensis  laboribusChristope- 
pererant,  ab  impostoribus  sua  auctoritate  abutentibus  decipi; 
sic  sanctus  Paulus  in  suis  Epistolis  ScBpe  pseudoprophetis 
obstitit.  —  Ex  dispositionibus  christianorum.  Nimia  siquidem 
admiratione  venerabantur  Apostolos  christiani,  utnon  sedulo 
exquirerent  qucenam  essent  eorum  scripta.  Fingamus  ambas 
ad  Corinthios  Epistolas,  v.  g.,  non  ab  ipso  Paulo  Ecclesi^e  Co- 
rinthi  fundatore,  sed  ab  alio  sub  ementito  Pauli  nomine  scrip- 
tas  fuisse;  quis  credat  Corinthios  tali  mendacio  fuisse  decep- 
tos;  Pauli^  quem  diu  et  saepe  in  civitate  sua  viderant  ac  au- 
dierant,  stylum,  genusque  scribendi  ignorasse;  imposturam 
saltem  non  suspicatos  esse  et  suspicionem  ab  ipso  Paulo  sol- 
vendam  neglexisse? 

Secundum  pariter  repugnat,  seu  librorum  novi  Testamenti 
suppositio,  mortuis  Apostolis,  fieri  non  potuit;  fraus  enim 
brevi  detecta  fuisset;  nam  ilii  libri  doctrinam  Apostolorum 
documentis  oppositam  continuissent;  alioquin  ad  quid  incre- 
dulis  inserviret  praedicta  suppositio?  Porro  si  doctrinam 
Apostolorum  praedicationibus  contrariam  exhibuissent,  sane 
primi  christiani,  qui  saepe  Apostolos  de  Christo  et  ejus  doc- 
trina  disserentes  audierant,  nunquam  admisissent  tanquam  ab 
Apostolis  scripta,  doctrinam  ac  facta,  quse  ab  eis  nunquam 
accepissent.  —  Si  vero  invalescere  non  potuit  impostura,  cum 
recens  adhuc  esset  Apostolorum  memoria,  deinceps  eo  minus 
valuit,  quo  magis  ab  ea  aetate  receditur,  tum  quia  crescebat 
in  diesnumerus  christianorum,  et  difflciliusest  infmitae  mul- 
titudini  quam  paucioribus  hominibus  imponere;  tum  quia 
variae  puliuiaverunt  haereses,  quarum  principes  fraudem  is- 

tam  aut  ignorare  aut  silere  non  potuissent  utpotedemonstran- 
tem  vitium  intrinsecum  doctrinse  quam  ipsi  impugnabant. 
Ergo  librorum  novi  Testamenti  suppositio,  vita  functis  Apos- 
tolis,  repugnat.  Ergo. 

87.  —  Obj.  1.  In  primis  Ecclesise  saeculis  non  pauca  fuerunt 
evangelia  apocrypha,  quorum  aliqua  aSS.  Patribus  laudabili- 
ter  citantur;  er|lfpariter  actualia,  quamvis  apocrypha,  ut 
authentica  haberi  potuerunt. 

Resp.  1.  Adanteced.  Duplicis  generis  sunt  evangelia  apo- 
crypha,  alia  ab  haereticis  vitiata,  ut  ipsis  saepiusexprobrarunt 
SS.  Patres,  et  ista  evangelia  nunquam  fuerunt  a  sanctis  doc- 
toribus  laudata ;  alia  fuerunt  evangelia  apocrypha,  eo  sensu 
quod  a  fidelibus  essent  scripta,  et  in  iucem  edita  sub  emen- 
tito  alicujus  Apostoli  nomine,  ut  major  illis  obtineretur  reve- 
rentia;  erant  igitur  opera  pia,  sed  non  ab  Apostolo  cujus 
nomine  insigniebantur  confecta:  ideoque  non  mirum  si  quae- 
dam  ex  ipsis  a  SS.  Patribus  laudenlur,  non  quidem  ut  authen- 
tica  vel  inspirata,  sed  tanquam  opera  pietatem  redolentia.  — 
C8eterum,non  ita  plura  erant  haec  evangelia  apocrypha  quam 
supponit  objectio  et  asserit  Fabricius,  illorum  diversos  quin- 
quaginta  titulos  enumerans;  nam,  ut  agnoscunt  periti,  idem 
evangelium,v.  g.,S.  Matthaei,  diversis  donabatur  nominibus, 
scilicet  Cerinthi,  Carpocratis,  etc,  pro  variis  quas  subierat 
mutationibus. 

Resp.  2.  Neg.  conseq.  et  paritatem.  Etenim  authenticitatem 
librorum  novi  Testamenti  eruimusex  eo  quod  illi  libri  certis 
auctoribus  tribuantur  traditione  antiquissima,  constanti  et 
uniformi :  porro  traditio  in  favorem  librorum  apocryphorum 
non  est  antiquissima,  ultraenim  medium  saeculi  secundi  non 
retrograditur;  nec  uniformis  :  multi  quippe  authenticitati 
eorum  contradicebant;  nec  demum  constans,  cum  paulo  post 
ab  omnibus  fuerinthaec  evangelia  rejecta  tanquam  apocrypha. 
Ergo. 

88.  —  Obj.  2.  Evangelia  S.  Matthsei,  S.  Marci  et  S.  Lucse 
non  sunt  triaevangelia  distincta,  sed  unum  evangelium  paucis 
mutationibus  variatum  :  nimiae  siquidem  sunt  concordantise 

vocales,  ul  ista  evangelia  tribus  auctoribus  distinctis  tribui 
queant.  Ergo.  Ita  Eichorn,  Semler,  Mars. 

Resp.  1.  Longeminori  suntnumero  illcB  concorclantiae  voca- 
les,  seu  quoad  verba,  quam  ut  exinde  concludi  possit  unicum 
primitus  exstitisse  evangelium;  demptis  enim  sermonibus 
Christi  quos  unumquemque  evangelistam  de  verbo  ad  verbum, 
in  quanlum  potuit,  retulisse  mirari  non  debemus,  vix  in  histo- 
ricorum  factorum  narratione  quc^dam  communia  apud  S.  Lu- 
cam  reperiuntur,  quse  non  efYormant  nisi  quinquagesimam 
partem  evangelii  secundum  S.  MatthcBum,  et  trigesimam  evan- 
gelii  secundum  S.  Marcum.  —  2.  Etiamsi  numerosiores  forent 
concordantiae,  quid  inde?  Nonne  potuit  S.  Marcus  plura  a 
S.  Matthaeo  extrahere?  an  hoc  authenticitati  alicujus  libri 
contradicit?  Liber  authenticus  ille  est  qui  ad  eum  auctorem 
pertinet  cnjus  nomine  insignitur;  sed  quot  hodie  videmus 
opera  in  lucem  edita,  a  nominatis  auctoribus,  in  quibus  non 
pauca  reperire  est  ex  aliis  scriptoribus  deprompta  ?  Ergo. 

§  II.  De  integritate  librorum  novi  Testamenti. 

89.  Duplexest,  ut  superiusdictum  fuit,integritas  librorum: 
substantialis  una,  absoluta  altera.  Hic  agitur  de  integritate 
substantiali,  non  autem  de  levibus  quibusdam  mendis,  quas 
amanuensium  incuria  vel  etiam  ignorantia  peperit.  Jam  vero 
non  desunt,  prsesertim  inter  recentioresStraussii  apud  Tubin- 
gam  successores,  qui,  sicut  totalem  quorumdam  novi  Testa- 
menti  librorum  authenticitatem,  ita  plurium  integritatem 
impugnarunt.  Apud  nos  quidam  Tubingianorum  phicitis 
adhcerentes  aliquid  in  Evangeliis  primitivum,  aliquid  adven- 
titium  pro  suo  libitu  admittunt,  Matthaeo  narrationes,  Marco 
sermones  detrahentes.  Contra  quos  sit  sequens 

90.  Assertio  :  Libri  Yiovi  Testamenti  sunt  integri. 

Prob.  L  Constanti  ac  universali  Christiance  societatis  tradi- 
tione:  oinnesquippe  Christiani  semper  et  ubique  crediderunt 
libros  suos  sacros  ab  omni  adulteratione  essentiali  immunes 
servatos  fuisse :  imo,  cum  haeretici  in  primis  sseculis  Scrip- 
turam  corrumpere  attentarent,  eamque  infamiam  in  catholicos 

convertere  vellent,  Patres  hujus  temporis  eos  invicte  refuta- 
runt,  appellando  adipsa  autographa  quaeadhuc  servabantur  : 
atqui  talis  persuasio  circa  libros  maKimi  momenti,  cui  nul- 
lum  adulterationis  indicium  opponitur,  erronea  dici  nequit, 
ut  patet.  Ergo. 

Prob.  2.  Ex  characteribus  internis  librorum,  Constat  enim 
—  1.  antiquissimos  librorum  novi  Testamenti  codices,  tam  in 
Ecclesia  latina,  quam  in  Ecclesia  graeca,  plane  sibi  quoad  subs- 
tantiam  consentire ;  —2.  innumeras,  quae  habentur  versiones, 
etiamsi  antiquissimae  sint^  in  nulla  realicujusmomenti,  vel  a 
textu  originali,  vela  seinvicemdifferre;  — 3.ipsostextus,qui 
a  SS.  Patribus  frequentissime  citabantur,  eodemmodoinnos- 
tris  codicibus  legi.  Atqui  hsec  oinnia,  fatentibus  omnibus  cri- 
ticis,  manifeste  evincunt  nullam  substantialem  in  librisnovi 
Testamenti  adulterationem  factam  fuisse.  Ergo. 

Prob.  3.  Ex  impossibilitate  adulte  rationis :  huic  quippe 
obstiterunt : 

1.  Summa  veneratio  qua  asserv antur  ^vddhii  libri;  etenim  in 
his  libris  Christi  et  Apostolorum  oracula  contineri  semper  cre- 
ditum  fuit;  hinc  proconsul  africanus  Scillitanos  martyres  sic 
interpellabat :  Qui  sunt  hi  libri  quos  legitis  adorantes?  Hinc 
apud  Graecos  in  tabernaculo  prope  SS.  Eucharistiam  recondun- 
tur.  Hinc  in  conciliis  super  thronum  excelsum  ponuntur  tan- 
quam  exortarum  controversiarum  judices.  Hinccum,  jubente 
Diocletiano,  sacri  codices  in  domibus  et  ipsis  Ecclesiarum  sa- 
crariis  diligentissime  conquirerentur,  plurimi  christiani,  ne 
libri  isti  in  manus  infidelium  venirent,  mortem  subire  non 
dubitaverunt ;  eorum  vero  traditores  non  nisi  post  diuturnam 
poenitentiam  ad  Ecclesiae  communionem  admissi  fuerunt. 
Porro  is  esse  debuit  primus  potissimusque  illius  erga  sacros 
codices  venerationis  fructus,  ut  christiani  studiosissime  provi- 
derent  ne  quis  eos,  vel  incuria,  vel  animo  fallendi,  corrum- 
peret. 

Unde  refert  Sozomenus,  in  templo  quodam,  plebem  univer- 
sam  commotam  fuisse,  eo  quod  Triphyllus  episcopus  hunc 
textum  evangelii  explicans:  Tolle  grabatum  tuum  et  ambula 
{Joan,,\,  8),  inanis  elegantiae  studio,  vocem  scimpodium  gra- 

bali  loco  sufflcere  ausus  est,  et  S.  Spiridionem  viriliter  inter- 
pellasse  oratorem,  ab  eoque  qusesiisse  num  evangelista  doctior 
esset. 

2.  Htijusmodi  librorum  diffusio.  Re  quidem  vera  statim  atque 
in  lucem  prodierunt,  vulgatissimi  fuerunt;  varias  in  linguas 
translati  et  familiari  cbristianorum  usu  triti,  in  omnium  fere 
manibus  reperiebantur  et  publice  ac  privatim  legebantur. 
Porro  quis  potuisset  omnes  bos  libros  variis  in  regionibus 
sparsos  simul  colligere  et  adulterare?  Si  vero  quidam  tan- 
tum  corrupti  fuissent,  jam  fraudis  detegendce  latus  aditus 
patebat. 

3.  Defectus  temporis  apti  et  auctoris  idonei.  Nam  —  1.  quod 
attinet  ad  tempus,  adulleratio  facta  fuisset  vel  viventibus 
Apostolis,  vel  ipsis  e  terra  sublatis;  sed  neutrum  feliciter  dici 
potest:  non  virentihus  Apostolis,  qui  statim  fraudem  detexis- 
sent  et  ipsi  obstitissent;  non  Apostolis  e  terra  sublatis,  tum 
propter  sacrorum  codicumper  orbem  universum  difTusionem, 
tum  propter  cbristianorum  reverentiam  erga  Apostolos  et 
sacras  Litteras,  tum  propter  baereticos  jam  in  primo  saeculo 
scaturientes.ut  fuereValentiniani,  Ebionitae. —  2.Quoad  vero 
auctorem,  fuisset  vel  Judaeus,  vel  paganus,  vel  christianus; 
atqui  nullus  borum  id  peragere  potuit.  —  Non  Judceus,  qui 
procul  dubio  tot  genti  sua3  indecora,  tot  Cbristo  ejusque  dis- 
cipulis  faventia  abstulisset,  nec  aliunde  omnia  Evangeliorum 
exemplaria  habebat;  insuper  ejus  proposito  una  voco  chris- 
tiani  contradixissent.  —  Non  Paganus^  cujus  religio  libris 
evangelicis,  quales  exstant,  penitus  convellitur.  —  Non  Chris- 
tianus,  si  enim  corruptionem  operati  fuissent  christiani,  vel 
plures  vel  pauci :  non  prius,  quia  repugnat  tot  homines  in 
variis  mundi  partibus  dispersos  uno  animo  in  fraudem  con- 
sentire  et  eam  feliciter  exsequi.  Nonne  saltem  apostatse  hanc 
machinationem  pravam  revelassent?  Nonne  Celsus  et  Por- 
phyrius  hanc  detexissent  et  exprobrassent?  l>ion  posterius ; 
quippe  pauci  omnia  exemplaria  in  manibus  christianorum  et 
extraneorum  exstantia  coUigere  non  potuerunt  nec  adulte^ 
rare,  quia  tanta  temeritas  omnium  indignatione  reprobala 
fuisset. 

91.  Obj.  Milius,  doctor  anglus,  triginta  millia  varietatum 
inter  diversa  novi  Testamenti  exemplaria  numeravit,  et,  ipso 
vita  functo,  sexaginta  usque  millia  varietatum  reperta  fue- 
runt  :  porro  liber,  qui  tot  varietates  passus  est,  integer  dici 
nequit. 

Resp.  Neg.  min.  Nam.— 1.  illae  varietates  non  suntsubstan- 
tiales  sed  accidentales  tantum,  et  primaevum  sensum  nuUo 
modo  adulterantes;  eadem  dogmata,  easdem  morum  regulas 
exhibent,  etintegritatiproinde  substantialinonobstant;  sunt 
videlicet  diversitates  accentuum  vel  interpunctionis  et  simi- 
lium,  quse  eo  frequentius  contingere  debuerunt,  quod  per 
muita  ScTccula  solis  ab  amanuensibus  exemplaria  multiplicari 
poterant.  —  2.  Longe  graviores  sunt  variationes  profanorum 
operum,  quae  tamen  ut  integra  babentur;  sic  Bentley, 
qui  praeclaram  Terentii  editionem  vulgavit,  viginti  millia 
varietatum  numeravit  in  variis  hujus  operis  exemplariis, 
paucis  tamen  prae  novi  Testamenti  exemplariorum  numero; 
unde  concludere  non  dubilat  :  «  Je  suis  moralement  assur6 
que,  meme  sur  la  moiti6moins  d'exemplaires  quen'ena  com- 
par6  M.  Mill,  les  variantes  de  ce  poete  monteraient  a  cinquante 
mille.  » 

Quoad  objectiones  speciales  aliquem  textum  Scripturaespec- 
tantes,  ne  hujus  Tractatus  iimites  excedamus,  illas  praetermit- 
timus,  ad  auctores  qui  speciatim  de  variis  libris  sacrae  Scrip- 
turae  tractaverunt  remittentes. 

§  III.  De  veracitate  librorum  novi  Testamenti. 

92.  Errores.  Veracitatem  librorum  novi  Testamenti  impu- 
gnant  omnes  Rationalistae,  non  tamen  eodem  modo:  alii 
nempe,  duce  Strauss,  contendunt  narrationes  evangelicas  esse 
mythos;  alii  dicunt  Apostolos  per  hallucinationes  deceptos 
fuisse;  ita  Baur  cum  suis  Tubingianis  et  recentioribus  apud. 
nos  criticis,  inter  quos  famosus  D.  Renan;  alii  demum  asse- 
rere  non  dubitant  auctores  novi  Testamenti  fuisse  deceptores. 
Contra  hos  omnes  vindicandam  suscipimus  substantialem 
librorum  novi  Testamenti  et  imprimis  evangeliorum  veraci- 
tatem^  assertione  sequenti. 

93.  Assertio.  Vera  suut  et  indubitata  quce  in  libris  novi  Tes- 
tamenti  referuntur, 

Etenim,  ex  alibi  dictis,  illi  auctores  vera  referunt  qni  circa 
facta,  ab  ipsis  narrata,  nec  decipi  potuerunt,  nec  decipere 
voluerunt,  imo  nec  decipere  potuissent,  etiamsi  voluissent. 
Atqui  hujusmodi  sunt  Apostoli  circa  facta  quaein  novo  Testa- 
mento  et  prsesertim  in  Evangeliis  narrantur.  Ergo. 

CoNSTAT  PRiMA  PARS  MiNORis  uempo  Apostolos  non  potuisse 
decipi^  sive  spectetur  persona  eorum  qui  facta  referunt,  sive 
considerentur  facta  quae  referuntur. 

1.  Quod  attinet  ad  personam  eorum  qui  facta  referunt,  adno- 
tare  sufficiat  —  1.  eos  esse  numero  plures,  nempe  prceter  qua- 
tuor  Evangelistas,  Petrum,  Paulum,  Jacobum  et  Judam;  — 

2.  testes  essevel  oculatos,  sicuti  Mattha^um,  Joannem,  Petrum, 
Jacobum  et  Judam  qui  cum  Christo  conversati  sunt,  et  quan- 
doque  ministri  fuerunt  horum  quae  referunt,  ita  ut  dicere 
possent  cum  Joanne  (I  Joan^,  i,  1) :  «  Quod  audivimus,  quod 
))  vidimus  oculis  nostris,  quod  perspeximus  et  manus  nostrae 
»  contrectaverunt  cle  Verbo  vit8e...,annuntiamus  vobis  :  »  vel 
saltem  coaevos,  quippe  qui  in  eo  loco  et  eo  tempore  commorati 
sunt,  quibus  facta,  quae  ab  ipsis  narrantur,  contigerunt;  — 

3.  viros  nec  nimiae  credulitatis,  uti  patet  ex  eorum  historia, 
et  praesertim  ubi  agitur  de  Christi  resurrectione,  nec  fanatismo 
deditos,  ut  constat  ex  eorum  admirabili  in  referendis  doctrina 
et  factis  concordia,  nec  non  stylo  et  charactere. 

2.  Quoad  autem  facta  ab  Apostolis  narrata,  —  1.  sunt  ma- 
ximi  momenti,  et  quidem  —  tum  in  se;  nam  sunt  portentosa, 
•atque  ideo  ad  omnium  attentionem  admirationemque  exci- 
tandam  idonea.  Quid  sunt  enim?  Christi  nativitas  in  urbe 
Bethleem,  angelorum  concentus,  apparitio  stellae,  et  Magorum 
adventus  Jerosolymam,  horribilis  infantium  a  bimatu  et  infra 
ca3des,  stupendse  sanationes  solo  tactu  vel  nutu  frequenter 
editae,  panuni  repetita  multiplicatio,  suscitatio  Lazari ;  passio, 
crucifixio,  mors  terrae  motu,  solis  eclipsi,  plurimorum  mor- 
tuorum  suscitatione  signata ;  ipsa  Christi  resurrectio  et  in 
coelos  ascensio ;  S.  Spiritus  in  Apostolos  illapsus,  eorumque 
praedicatio  et  miracula  coram  infinita  Judaeorum  multitudine 

peracta ;  atqui  hsec  facta  in  se  considerata  maximi  momenti 
esse  omnes  intelligunt;  —  tum  in  suis  consectariis  ;  agebatur 
enim  pro  Judceis  cle  Messia  a  prophetis  praenuntiato,  a  tota 
gente  ardenterexoptato  ethissignis  dignoscendo;  ipvopaganis, 
de  abjiciendis  idolis  et  religione  sensibus  et  cupiditatibus 
blandiente;  pro  omnibus,  de  amplectenda,  sub  poena  damna- 
nationis  seternce,  religione  nova,  inaudita,  omnibus  praejudi- 
ciis  et  cupiditatibus  adversa  ;  —  tum  relative  ad  Apostolos;  si 
facta  falsa  fuerint,  jam  non  prophetae  ac  miraculorum  opera- 
toris  dicendi  erant  discipuli,  sed  impii  cujusdam  et  blasphe- 
matoris  a  quo  indigne  fuerant  delusi ;  ipsis  insuper  imminebat 
furor  Judseorum  quorum  religionem  et  sacra  tollebant,  ac 
principes  publicse  indignationi  immerito  devovebant. 

2.  Erant  cognitu  facilia;  erant  quippe  splendida,  sensibus 
obvia,  publica,  —  sive  ratione  sui;  quid  enim  splendidius 
quam  vita  acmors  Christi,  ipsius  miracula,  Ccccorum,  claudo- 
rum,  paralyticorum  sanatio,  mortuorum  resurrectio,  trium  ac 
quinque  millium  hominum*cum  paucis  panibus  saturatio?... 
—  Sive  ratione  loci;  neque  enim  in  occulto  vel  in  angulo  quid- 
quam  horum  gestum  est :  sed  in  nobilissimis  Palaestinae  pagis 
et  urbibus,  Jerosolymis,  in  diebus  festis,  in  foro,  in  templo 
ipso.  —  Sive  ratione  testium;  patrata  scilicet  fuere  non  coram 
uno  vel  duobus,  sed  coram  innumeris  adstantibus,  coram 
plebe  universa,  coram  tribus  aut  quinque  millibus,  v.  g., 
multiplicatio  panum  in  deserto;  non  coram  solis  plebeiis  et 
rudibus,  sed  etiam  coram  ipsis  sacerdotibus  et  principibus 
Judaeorum;  non  coram  amicis  et  familiaribus  tantum,  sed 
coram  Sadducaeis  et  Pharisaeis,  qui  Christum  ipsiusque  doc- 
trinam  invicto  odio  insectabantur. 

CoNSTAT  SECUNDA  PARS  MiNORis^  videlicot  auctorcs  librorum 
novi  Testamenti  decipere  noluisse ;  omnis  enim  fraudis  suspi- 
cionem  amovent 

1 .  Apostolorum  conditio,  eorum  videlicet  —  tum  genus,  x\pos- 
toli  erantviri  rudes,plebeii,  sine  litteris,tardiorisque  ingenii 
si  Paulum  et  Lucam  excipias :  atqui  repugnat  hujusmodi  homi- 
nibus  orbem  universum  decipiendi  propositum  tribuere;  — 
tum  mores,  Apostoli  vitam  egerunt  integerrimam,  a  dolis  et 

mendacio  alienam,  eorum  doctrinaB  perfecte  consentientem, 
adeo  ut  in  eis  ne  minimum  quidem  vitium  observaverint  Ju- 
lianus  et  Celsus.  Atqui  haec  omnia  mentes  ab  omni  fraude  et 
mendacio  aiienas  demonstrant;  —  tum  doctrma,  Apostoli  se- 
veram  de  moribus  doctrinam,  mysteria  altissima  vixque  cre- 
dibilia  in  scriptis  suis  consignant;  qui  autem  alios  decipere 
volunt,  illis  blandiri  solent,  necinveteratispraejudiciis  oppo- 
sita,  aut  cupiditatibus  adversa  proponunt. 

2.  Apostolormn  dicendi  modus,  siquidem  in  scriptoribus 
sacris  deprehenduntur  — simplicitas  eximia;  quieto  animo 
loquuntur,  Christi  miracula  et  supplicia,  mortem  et  resurrec- 
tionem  eodem  affectu  referunt ;  non  effervescunt  in  eos  a  qui- 
bus  Christus  et  ipsi  contumelias,  carceres,  flagra  et  alia  sup- 
plicia  passi  sunt;  de  dolorosissima  Christi  morte  siifipliciter 
dicunt :  Ibi  crucifixerunt  eum.  Porro  non  sic  agunt  impostores ; 
legantur  in  exemplum  evangelia  apocrypha  haereticorum.  — 
Ingenuitas  slupenda  :  sua  vitia,  suam  ignorantiam,  suam  in 
credendo  tarditatem,  sua  inter  se  jurgia,  pusillanimitatem, 
fugam,  Christi  denegationem  candide  referunt.  Jam  vero  tanta 
ingenuitas  cum  decipiendi  orbis  universi  consilio  conciliari 
non  potest.  —Fidelitas  in  narratione :  describunt  vel  levissimas 
circumstantias,  tempora,  loca,  personas,  sacerdotes,  praesides 
romanos;  at  ab  iis  omnibus  abstinent  qui  alios  decipere  vo- 
lunt,  ne  scilicet  fraus  aperta  fiat.  —  Disparitasscriptorum  inter 
se  :  scriptores  sacri  inter  se  conveniunt  in  rerum  substantia, 
sed  valde  discrepant  in  factorum  ordine,  circumstantiis  et 
aliis  pluribus  :  porro,  si  decipere  voluissent,  hanc  inter  se 
differentiam,  ex  qua  non  paucse  suboriuntur  difficultates,  non 
permisissent  :  sic  enim  agere  solent  impostores  ne  eorum 
testimonio  fldes  denegetur ;  dum  veraces  scriptores  de  rerum 
verilate  certiores  facti,  secundariasdifferentias,  quaein  variis 
rerum  relationibus  dantur,  non  magni  pendunt. 

3.  Absentia  motivi,  quod  Apostolos  ad  fallendum  impellere 
potuisset.  Nemo  gratis  mendax,  ut  fert  adagium ;  ergo  si  Apos- 
toli  decipere  voluerunt,  aliquod  decipiendi  motivum  in  ipsis 
reperiendum  est;  porro  nullum  excogitari  \dileiin  prcesenti 
vita,  siquidem,  attentis  odio,  potentia  et  numero  inimicorum 

siiorum,  nihil  eos  manebat  praeter  contumelias,  supplicia  et 
conscientiae  remorsus ;  nec  post  mortem,  quia  sub  Deo  justo 
non  speranda  erant  praemia,  sed  ipsis  imminebant  terribile 
judicium  et  aeterna  supplicia.  —  Neque  dicatur  Apostolos 
forsan  ita  egisse  ob  gloriam  ipsis  in  decursu  sseculorum  ob- 
venturam;  nam  futura  gloria,  praesertim  incerta  et  tormentis 
acquirenda,  parum  animos  movere  solet:  et  insuper  si  homi- 
nes  rudes,  illitterati^  sicut  erant  Apostoli,  inter  persecutiones 
hanc  futuram  gloriam  certo  praeviderunt,  nihil  clarius  divi- 
nam  inspirationem  patefacit  (1). 

CoNSTAT  TERTiA  PARs  MiNORis,  scilicet  awcfom  Ubrorum  novi 
Testamenti  decipere  non  potuisse^  etiamsi  voluissent :  nam  cuili- 
bet  deceptioni  omnino  obstant 

1.  Vigilantia  Judceorum.  Nam  -  1.  eorum  magni  intererat 
veritatis  inquisitio,  tum  quia  tempus  a  prophetis  pro  Messiae 
adventu  determinatum  illuxerat,  et  ideo,  ne  Dei  promissis 
infideles  essent,  gravis  eis  incumbebat  obligatio  expendendi 
an  Jesus,  qui  se  Dei  legatnm  dicebat  et  de  quo  quamplu- 
rima  praedicabantur  miracula,  esset  Messias  a  Deo  electus  et 
a  prophetis  prsesignatus:  tum  quia,  probatis  semel  prodigiis 
quae  Apdstoli  de  Christo  divulgabant,  manifestum  erat  Judaeos 
esse  homicidas,  blasphematores  et  Messiae  occisores;  quod  re- 
vera  ipsis  aperta  voce  exprobrabant  Apostoli  {Act.,  ii,  23; 
Act,,  VII,  52),  ac  proinde  ad  has  exprobrationes  convellendas 
nihil  non  moliri  debebant  ut  veritatem  detegerent  et  mani- 
festam  facerent.  —  2.  Dato  examine,  ad  veritatem  facilis  adi- 
tus  patebat;  agebatur  quippe  de  factis  obviis,  coaevis,  innu- 
meris,  coram  maxima  multitudine  peractis,  quorum  testes  in 
omni  aetate,  qualitate  et  conditione  versabantur  :  atqui  circa 

(1)  Unde  Bossuelius :  «  Si  le  monde  veut  s'imaginer  que  le  d6sir  de  se 
signaler  dans  rhistoire  ait  6te  de  flatter  ces  esprits  grossiers,  jusque  dans 
leurs  bateaux  de  pecheurs,  je  dirai  seulement  ce  mot  :  Si  un  Pierre^  si 
un  Andre,  si  un  Jean,  parmi  tant  d'op[)robres  et  de  persecutions,  ont 
pu  prevoir  de  si  loin  la  gloire  du  christianisme  et  celie  que  nous  leur 
donnons,  je  ne  veux  rien  de  plus  fort  pour  convaiucre  tous  les  esprits 
raisonnables  que  c'etaient  des  hommes  divins  auxquels  et  Tesprit  de 
Dieu,  et  la  force  toujours  invincible  de  la  verite,  laissaient  voir,  dans 
Textremite  de  roppressiou,  la  victoire  tres  assuree  de  la  bonne  cause.  » 
[Paneyyrique  de  saini  Andri.) 

hujusmodi  facta,  dato  examine,  non  diu  celari  potest  veritas. 

2.  Conditio  discipiilorum.  Ut  scriptores  sacri  alios  decipere 
potuissent,  duo  necessaria  erant :  consensus  mutuus  et  perse- 
verantia  in  consensu  seu  in  falsi  assertione.  Atqui  —  1.  con- 
sensus  iste  mutuus  repugnat,  sive  ex  iiumero  personarum, 
quae  tot  erant  ut  inter  illas  fingi  non  possit  ista  fraudis  con- 
sensio,  ob  diflerentiam  setatis,  dissimilitudinem  indolis  et  co- 
gitationum,  varietatem  demum  utilitatis  et  affectuum;  sive 
ex  fine,  qui  tam  odibilis  tamque  Deo  injuriosus  erat  ut  in 
quorumdam  tantum  perversorum  hominum  mentem  venire 
potuerit;  agebatur  quippe  de  destructione  legis  paternae,  de 
imposturae  glorificatione,  de  seductoris  tandem  adoratione; 
sive  ex  defectu  motirorum;  nullum  videlicet  excogitari  valet 
motivum  quo  ad  hanc  faliaciam  tot  homines  inducti  fuissent, 
nec  pro  prcesenli^  nec  pro  futura  vita.  —  2.  Perseverantia  in 
isto  consensu  non  minus  repugnat,  tum  ex  parte  conscienticB, 
quasi  in  hac  multitudine  nullus  repertus  fuisset  qui  remorsi- 
bus  conscienti?e  et  timore  Dei,  ad  meliorem  frugem  tandem 
adduclus  fuisset  et  mysterium  iniqaitatis  revehisset;  tum  ex 
metu  et  inflictione  poenarum  et  mortis  :  omnes  sciunt  Aposto- 
los  et  primos  christianos  vincula.  carceres,  omnia  supplicio- 
rum  genera  acerbissimamque  mortem  subiisse,  et  in  asser- 
tione  veritatis  factorum  evangelicorum  spirilum  emisisse  : 
atqui  haec  in  tormentis  perseverantia  nonnisi  a  rei  veritate, 
vel  a  Deo,  miraculorum  auctore,  procedere  valet;  unde  Pas- 
cal  :  «  Je  crois  volontiers  les  histoires  dont  les  t6moins  se  font 
6gorger.  » 

3.  Indoles  Christi,  In  Christo  elucent  tam  eximia  erga  Deum 
religio,  in  fratres  dilectio,  in  inimicos  mansuetudo;  tanta  in 
actibus  sanctitas,  in  doctrinis  sapientia,  in  morte  resignatio 
et  caritas,  ut  quidquid  de  viro  probo  finxerunt  antiqui  philo- 
sophi,  Christi  character,  exsuperet,  sicut  infra  fusius  expone- 
tur  :  porro  si  haec  ita  sint^  quomodo  fleri  potuit  ut  Apostoli, 
viri  rudes,  illitterati,  servilibus  operibus  dediti,  talemperfec- 
tionis  archetypum  adinvenerint? 

4.  Numerus  et  qualitas  eorum  qui  in  primisEcclesiae  seecu- 
lis  religionem  christianam  amplexi  sunt.  Tot  homines  ex  Ju- 

dcieis  et  gentilibus  ab  incunabulis  Ecclesiae  ad  fidem  christia- 
nain  conversi  sunt,  ut  eorum  numerum  Dei  solius  scientia 
colligat;  sed  hsec  notanda  sunt  :  —  Inter  eos  plures  erant 
docti;  ita  Ignatius,  Irenaeus,  Justinus,  Tertullianus.. .  — 
2.  Nonnisipostmaturumexamenfactaevangelicaadmitterede- 
buerunt,  ob  rei  gravitatem.  Jam  vero  numquid  Judaei  et  gen- 
tiles  avitam  religionem  ejurassent,  legemque  novam,  cupidi- 
tates  refrenantem,  praxi  difTicillimam,  sine  ullo  examine 
fuissent  amplexi,  pugnantibus  praesertim  ex  adverso  multis 
praejudiciis?  Nempe  qui  Christo  nomen  dabant,  in  alia  reli- 
gione  fuerant  instituti,  multis  prcejudiciis  contra  religionem 
christianam  erant  imbuti,  suae  fortunae  et  vitae  periculum  fa- 
ciebant;  ergo. 

Coiifirrnari  potest  auctoritas  historica  librorum  novi  Testa- 
menti  tum  monumentis,  tum  perfecta  eorum  concordia  cum 
antiquis  scriptoribus. 

1.  Monumentis.  Ab  Ecclesiae  exordio  celebrata  sunt  festa 
Paschatis,  Pentecostes,  Epiphaniae,  Annuntiationis...;  Domi- 
nica  dies,  sabbati  loco,  sanctificata  est;  viguit  semper  con- 
suetudo  in  publicis  conventibus  factorum  evangelicorum 
memoriam,  ipsorum  lectione  et  symboli  recitatione,  reno- 
vandi;  frequens  fuit,  ab  initio  religionis,  crucis  usus,  pro- 
brosus  sane,  nisi  creditum  esset  ejus  ignominiam  in  trium- 
phum  Christi  resurrectione  versam  fuisse;  ubique  cruces 
erectae  sunt ;  caeremoniae  majoris  hebdomadis  singulis  annis 
totam  passionishistoriamdescribebant;quotidieetmilliesofre- 
rebatur  SS.  Missae  sacrificium,  quod  nihil  aliud  est  quam  crucis 
sacrificium  memoriale.  Quot  alios  enumerare  liceret  antiquos 
ritus  evangelicis  factis  non  minus  cohserentes,  v.  g.,  baptismi 
cseremonias!  Jani  vero  quis  nescit  quantum  ad  veritatis  con- 
firmationem  valeat  erectio  monumentorum  factis  ipsis  coseva  ? 

2.  Concordia  scriptormn  novi  Testamenti  cum  antiquis  scrip- 
toribus.  Enimvero  pleraque  facta  evangelica  commemorant 
prolani  auctores;  sic  :  —  1.  Sub  Augusto  imperatore  totius 
imperii  censum  praescriptum  fuisse  (cujus  meminit  Luc,  ii, 
1-5)  colligitur  ex  Tacito,  Suetonio,  Dione  Cassio;  —  2.  De  si- 
dere  quod  Christi  nativitatem  illustravit,  et  de  Magorum  ado- 

ratione  loquitur  Chalcidius,  philosophus  platonicus,  iii  sse- 
culo;  —  3.  Pueronim  innocentium  ccedem  velut  rem  omnibus 
notam  refert  Macrobius;  — 4.  Parentes  Jesu,  ipsi  fuga  consu- 
luisse  ac  secessisse  in  JEgijptum,  Celsus  et  Judaei  Christo  expro- 
brant,  eumque  accusant  quod  ibi  commoratus  magicam  dis- 
ciplinam  didicerit,  iisque  artibus  ad  conciliandam  sibi  divini- 
tatis  famam  abusus  fuerit,  postquam  reversus  est  in  patriam 
(Vide  Origenem  contra  Celsum);  —  5.  Innumeros  cegros  a 
Christo  sanatos  fuisse  aliaque  peracta  prodigia,  confitentur 
Celsus,  Hierocles,  Julianus;  —  6.  Pontium  Pilatum  fuisse  Ju- 
daese  pra^fectum,  et  ex  ejus  sententia  Christum  crucifuisse  af- 
firum  memorant  Tacitus,  Celsus,  Julianus;  — 7.  Christum 
multa  prcedirisse  quse  postea  contigerunt,  scripsit  Phlegon, 
Adriani  imperatoris  libertus;  idem  stupendam  solis  defectio- 
nem^  et  terrce  motum^  quaemoriente  Christo  advenerunt,  me- 
morat :  et  Tertullianus  sic  Romanos  interpellat : «  Eum  mundi 
casum  in  archiris  restris  relatum  habetis.  » —  8.  Christum 
denique  tanta  fama,  etiam  apud  exteras  gentes  et  Romam  ip- 
sam,  lloruisse  ut  eum  in  numero  deorum  Tiberius  collocasset, 
nisi  renuisset  senatus;  ut  imperatores  Adrianus  et  Alexander 
Severus  templum  ei  dedicare,  eumque  veluti  numen  venerari 
voluerint;  testis  est  Lampridius  in  Vita  Alexandri  (1). 

Citatis  auctoritatibus  adjungi  possunt —  1.  apostatce  qui 
ratione  sua  agendi  veritatem  Evangelii  confirmarunt;  cum 
enim  non  pauci  reperirentur;,  a  paganis  interrogabantur,  ut 
refert  Plinius,  et  veriiatem  Evangelii  denegare  eorum  intere- 
rat,  ut  ignaviam  suam  excusarent  et  paganorum  ac  Judseorum 
favores  sibi  obtinerent;  inauditum  tamen  est  aiiquid  ab  ipsis 
fuisse  declaratum  quod  historiae  evangelicae  veritati  noceret; 
—  2.  Hceretici  primsevse  Ecclesise,  qui  facta  evangelica  minime 
in  dubium  revocarunt,  quamvis  ea  variis  modis  explicarent, 
ut  Ebionitae,  Cerinthiani,  Valentiniani  et  Gnostici. 

94.  Schoiium.  Objectiones  quae  fieri  solent,  vel  leviores 
sunt  ut  in  iis  solvendis  immoremur,  vel  si  aliquo  examine 

(1)  Cfr.  Bullet,  Histoire  de  retablissement  du  chinstianisme,  tiree  des 
seiils  auteurs  juifs  et  pdiens. 

dignae  judicentur,  sicut  illae  quae  deducuntur  ex  cseca  admi- 
ratione,  credulitate,  ignorantia  et  vanitate  Apostolorum,  vel 
ex  Judseorum  animo  perseveranter  incredulo,  infra  ubi  de 
divinitate  religionis  christianse,  opportunius  solventur. 

Attamen  his  quae  dicta  sunt  de  veracitate  iibrorum  novi 
Teslamenti,  quaedam  adjicere  juvat  dedupiici  systemate,  quo, 
ex  antea  dictis,  potissimum  impugnatur,  de  Mytlus^no  scilicet 
et  Criticismo,  ut  ita  magis  ac  magis  eluceat  veritas  historica 
revelationis  praesertim  Christianae.  Itaque 

I.  De  mijthismo.  —  i"  Mythi  nomine  designatur  «  narralio 
seu  expositio  alicujus  idese  vel  facti  ad  veteres  populi  tradi- 
tiones  pertinentis,  et  lapsu  temporum  multis  accessoriis 
adornata.  » 

Multiplex  datur  mythus,  historicus  scilicet,  philosopliicus, 
poeticus  et  mixtus.  —  Mythus  historiciis  est  narratio  alicujus 
veteris  facti,  veri  quidem,  sed  imaginatione,  patriae  amore... 
pluribus  miris  inauditisque  circumstantiis  adornati ;  sic 
Herculis  labores,  Ulysseos  pericula,  heroum  facta  sunt  mythi 
historici.  —  Mythus  philosophicus  e^i  expositio  alicujus  ideae, 
vel  opinionis,  vel  ratiocinii,  sub  forma  historica.  Decurren- 
libus  saeculis,  forma  hsec  historica,  in  sensu  vero  et  reali, 
pro  alicujus  facti  narratione  accepta  fuit.  —  Mythus  niixtus, 
seu  historico-philosophiciis,  ille  est  qui  exprimit  factum  et 
simul  ideam  philosophicam  ;  tale  est,  juxta  Schelling,  aetatis 
aurese  descriptio,  in  qua  reperiuntur  et  factum  reale,  sed 
adornatum,  nempe  felicitas  protoparentum ,  et  explicatio 
illius  facti  historico  modo  exhibita;  sub  his  quippe  flguris 
veris  seterni  arborumque  semper  producentium  fructus  si- 
gniflcatur  vera  causa  priorum  hominum  felicitatis^  illorum 
videlicet  innocentia  et  simplices  mores.  —  Mythus  poeticus 
est  factum  a  poetis  adinventum,  aut  saltem  jpluribus  circum- 
stantiis,  deliberata  mente,  adauctum;  hujusmodi  suntfacta  ab 
Homero  et  Virgilio  narrata. 

In  systemate  mythico,  quale  a  Straussio  factis  evangelicis 
applicatur,  duplex  distinguitur  genus  criteriorum,  qiiibus 
agnosciturmythus  :  alia  negativa,  quae  veritatis  absentiam  ac 
proinde  mythi  possibilitatem  aut  etiam  probabilem  existeu- 

tiam  denotant;  alia  positiva,  quae  directe  mythi  praesentiam 
significant. 

Duplex  est  criterium  negativum: —  Primum  sic  exprimi- 
tur:  factum  non  est  historicum  seu  reale,  quoties  legibus 
naturalibus  generaliter  agnitis  et  admissis  contradicit.  — 
Secitndum:  factum  non  est  historicum,  quando  inter  varias 
illius  narrationes  reperiuntur  contradictiones.  Hinc  nulla  aut 
exigua  alicui  facto  fides,  —  si  contradictio  sit  in  rebus  es- 
sentialibus,  si,  v.  g.,  unusscriptor  neget  quod  afiirmat  alter; 
—  si  sint  discrimina  inter  has  relationes  relative  ad  tempora, 
loca  et  personas;  —  si  una  narratio  sileat  quod  refert  altera, 
dummodo  constet  primum  auctorem  non  siluisse  has  cir- 
cumstantias,  dato  quod  eas  cognovisset,  aut  saltem  earum 
existentiam  non  ignorasse. 

Duo  pariter  dantur  criteria  positiva  :  —  1.  factum  est  sym- 
bolicum,  quando  facti  auctores,  attentis  eorum  indole  et 
circumstantiis,  cum  majori  admiratione  quam  agere  debe- 
rent,  operantur;  —  2.  factum  potius  symbolicum  quam  his- 
toricum  est  dicendum,  quando  conforme  est  ideis  et  opinio- 
nibus  in  illo  tempore  receptis,  ita  ut  praesumi  possit  has 
ideas  in  illius  facti  narrationem  influxisse.  Sic  ex  eo  quod 
Judaei,  tempore  Christi,  Messiam  exspectarent,  timendumest 
ne  ea  quae  de  Christo  referuntur  potius  sint  mythica  quam 
historica  facta. 

Horum  ope  criteriorum,  Straussius  ad  has  circa  Christum 
conclusiones  devenit:  Jesus  erat  vir  judaeus,  pius,  simplex, 
legis  haud  ignarus  ;  discipulus  fuit  Joannis,  et  ab  eo  baptisma 
suscepit;  postea  in  desertum  secedens,  Joannisque  vestigia 
insequens,baptismumpoenitenti8ein  remissionem  peccatorum 
et  ipse  praedicavit.  Deindeexcogitavit  se  forsanMessiam  esse, 
quod  brevi  in  intimam  cordis  convictionem  versum  est; 
tunc  pauca  Joannis  doctrinae  addens,  palam  populum  docuit. 
IUius  acerbiores  praedicationes  in  Sadducaeos  et  Pharisgeos, 
amor  quo  populus  eum  prosequebatur,  in  illam  concitaverunt 
optimatum  gentis  animos,  qui  fraudibus  suis  ipsius  damna- 
tionem  a  Pilato  obtinuerunt  ac  demum  eum  cruci  afflxerunt. 
Jesu  mortuo,  illius  resurrectionis  fama  vulgata  est,  apluribus 


DE  MVTHiSMO.  165 

prsedicata  et  mox  ubiqueterTarum  diffusa,icleoc|uemulti  ejus 
doctrinae  adiiseserunt.  Nec  credendum  est  tamen  omnem  doc- 
trinam  evangelicam  a  Christo  fuisse  discipulis  suis  traclitam; 
multa  equidem  et  eximia  morum  praecepta  eis  derlit,  sed 
nonnisi  decursu  temporis,  non  pauca  addentibus  discipulis, 
illud  doctrinae  corpus,  quod  in  Evangeliis  hodie  reperitur, 
absolutum  fuit.  Talis  est,  teste  Straussio,  totius  Evangelii 
summaria  veritas;  quidquid  superadditur  ad  symbola  et  tra- 
ditiones  referendum  est. 

Imo  ulterius  adhuc  progreditur  Straussius,  et  singularia 
despiciens,  unoque  intuitu  totam  historiam  evangelicam  com- 
plectens,  detegit  eximium  mythum  philosophicum,  humani- 
tatem  scilicet  sub  Christo  velatam  (1). 

Historia  vero  evangelica,  sic  intellecta,  minime,  juxta 
Straussium,  vim  suam  dogmaticam  amittit :  mirabilis  nativi- 
tas,  miracula,  resurrectio,  ascensio  et  alia  sunt  vera,  non  qui- 
dem  in  Christo,  sed  in  humanitate.  Nec  mirum  si  Christo 
tribuantur;  nam  populorum  ac  praesertim  Judaeorum  animi 
rudes  ac  tardi  haec  non  intellexissent,  si  abstractive,  seu  de 
humanitate  in  genere,  dicta  fuissent;  ergo  symbolice  et  de 
homine  individuo  praedicari  debuerunt:  porro  Christi  electio 
tanquam  humanitatis  symbolum  valde  conveniens  fuit,  ob 
ejus  sanctitatem  ac  doctrinam.  Intelligatur  itaque  de  idea 
humanitatis  quidquid  Christo  tribuitur,  et  veram  nitidamque 
habebimus  Evangelii  explicationem.  Et  haec  est  totius  Straussii 

(1)  «  Tout  ce  que  les  auteurs  sacres  raconteat  du  Christ,  inquit,  doit 
elre  entendu  de  FJiumanit^;  le  Dieu  devenu  homme  qu'annoncent  les 
6vangiles,  c'est  Thumanite  ;  car  eUe  est  l'anion  du  principe  divin  et  du 
principe  humain;  cet  enfant  de  la  m^re  visible  et  du  p6re  invisible,  c'est 
1'humanite  procedant  de  resprit  et  de  la  matiere;  c'est  l'humanit6  qui 
est  Fetre  dou6  d'un  pouvoir  miraculeux;  car  dans  le  developpement  de 
sou  histoire  on  voit  se  manifester  toujours  plus  rempire  de  l'esprit  sur 
la  matiere;  c'est  elle  qui  est  la  creature  sans  peche  et  sans  taclie ;  car 
marchant  toujours  au  perfectionnement,  elie  est  a  Tabri  de  tout  reproche, 
la  faute  reste  a  rindividu,  elle  disparait  quand  on  envisage  l'espece  ou 
rhistoire  de  Tespece;  c'est  elle  qui  meurt,  ressuscite,  monte  au  ciel,  en 
tant  que,  se  depouillaut  par  la  mort  de  son  enveloppe  grossi^re,  elle 
atteint  a  une  vie  spirituelle  plus  noble,  plus  digne  d'elle,  et.se  deta- 
'  chant  des  entraves  qui  rattachent  a  la  terre,  s'unit  a  l'esprit  infini 
qui  regne  dans'les  cieux.  » 

systematis  compendiosa  expositio:   quirl  autem  de  illo  sen- 
tiendum  sit  exponendum  superest  (1). 

2^  Hac  prsemissa  expositione,  nuUo  negotio  colligitur  My- 
thismum  Straussii  rejiciendum  esse,  quippe  qui 

1,  Falsis  imititiir  criteriis;  nam  falsum  est  —1.  factum 
non  esse  liistoricum  seu  reale,  quando  legibus  naturalibus 
generaliter  agnitis  et  admissis  contradicit,  cum  possibile  sit 
miraculum,  ex  dictis;  —  2.  factum  non  esse  historicum, 
quando  inter  varias  illius  narrationes  reperiuntur  contradic- 
tiones,  si  sint  meve  accidentales ;  —  3.  factum  esse  poeticum, 
cujus  narratio  est  poetica  vel  cujus  auctores,  attentis  eorum 
indole  etcircumstantiis,  cum  majorienthusiasmo,  quam  agere 
deberent,  operantur;  sic  indubia  est  Joanuce  Anglorum  de- 
bellatricis  historia,  quamvis  multoties  poetice  fuerit  narrata: 
sic  factum,  cujus  auctores  agunt  cum  majori  enthusiasmo, 
ab  imaginatione  scriptorum  et  quoad  substantiam  et  quoad 
accidentalia  nonnecessario  provenit.  Caeterumistudcriterium 
est  practice  impossibile,  aut  saltem  valde  incertum,  pericu- 
losum  ac  omnibus  erroribus  viam  aperit;  —  4.  factum  potius 
mythicum  quam  historicum  judicandumesse,  quod  conforme 
est  ideis  et  opinionibus  in  hoc  tempore  receptis,  ita  ut  prsB- 
sumi  possit  has  ideas  in  illius  facti  narrationem  influxisse, 
propter  easdem  fere  causas  ac  pro  criterio  praecedenti. 

2.  Mythi  conditionibus  adversatur;  enimvero  ad  mythum 
efformandum:  —  1.  tempus  traditionale  omnino  necessarium 
est;  factis  nempe  semel  inhistoria  aliqua  consignatis,  impos- 
sibilis  evadit  mythi  efformatio  :  porro  tempus  evangeiicum 
non  fuit  traditionale.  Praeter  enim  quatuor  Evangeliaquorum 
auctoritas  invictesuperius  demonstrata  fuit,  dantur  evangelia 
apocrypha  veris  Evangeliis  in  pluribus  essentialibus  confor- 
mia;  dantur  Epistolse  et  Actus  Apostolorum,  quorum  authen- 
ticitatem  ipsemet  Straussius  agnoscit;  sed  si  Epistolarum  et 
Actuum  Apostolorum  authenticitas  agnoscatur,  non  videtur 

(1)  Vide  ea  de  re  D.  Vigouroux,  la  Bible  et  les  ddcouvertes  modernes^ 
tome  I ;  et  Les  livres  saints  et  la  critique  rationaliste ^  tome  2  ;  Mussard, 
Examen  critique  du  systeme  de  Strauss.  —  Annales  de  fhilosophie, 
tome  VI,  3e  s6rie.  —  Demonstr.  evang.^  tom.  XVJii,  col.  581. 

ubinam  sit  lempus  traditionale;  nam  illi  libri  praecipuaevan- 
gelica  facta  referentes  aut  supponentes  symbolorum  efforma- 
tioni  obstant.  —  2.  Pariter  i-equiritur  tempus  diuturnum; 
cum  enim  mythi  non  prava  intentione,  sed  bona  lide  effor- 
mentur,  nonnisi  labentibus  annis  eorum  introductio  locum 
habere  potest;  at  in  efformandis  symbolisevangelicis  omnino 
defuit  tempus  sufTiciens  :  juxta  nempe  Straussium,  Evangelia, 
labente  aut  ad  summum  exeunte  secundo  ssbcuIo,  scripta  fue- 
runt,  et  symbolorum  introductio  nonnisi  mortuis  Apostolis 
incepit;  ergo  quinquaginta  aut  centum  anni  tantum  dantur  in 
fingendis  evangelicis  symbolis:  porro  id  tempus  omnino  in- 
sufficiens  videtur,  si  numerus,  aut  sublimitas,  aut  diffusio 
symbolorum  in  orbem  terrarum  consideretur.  —  3.  Facta  my- 
thica  aliquam  relationem  cum  ideis  vulgo  receptis,  in  tempore 
quo  efformantur,  habere  debent;  iliud  faciie  admittitur  ab  ad- 
versariis  et  ex  eorum  principiis  necessario  fluit,  cum  symboia 
naturaliter  et  sine  ulla  arle  vei  intentione  formentur:  atqui 
mythi  evangelici  conformes  non  erant  sive  ideis  Judseorum 
qui  Messiam  tanquam  regem  temporaiem,  gioriosum,  victo- 
rem,  triumphantem  sibi  repraesentabant;  unde  crux  fuit  iliis 
scandalum;  sive  ideis  gentiiium  qui  bona  terrestria,  famam, 
divitias,  honores  anheiabant,  dum  Christus  humiiitatem, 
paupertatem,  mortificationem,  cruces  prsedicat ;  unde  Evan- 
geiium  ipsis  in  stultitiam  versum  est;  inde  etiam  persecu- 
tiones  quibus  Judaei  et  gentiles  christianos  insecuti  sunt. 

3.  Absurda  includit.  Etenim  —  1.  Evangeiiorum  adinventio, 
quam  supponit  Straussii  systema,  omnino  repugnat  sive  in  se, 
nempe  tum  quoad  facta,  quae  taies  veritatis  characteres  prae 
se  ferunt  ut  iila  supposititia  esse  nuiio  modo  excogitari  possit, 
sicut  ipse  agnovit  Rousseau;  tum  quoad  doctrinam,  quae 
suhlimior  est  quam  ut  ab  hominibus  adinveniri  potuerit; 
sive  in  suis  auctoribus^  cum  repugnet  haec  tam  exceilentia 
symboia  ab  innumeris  hominibus  omnino  diversis  natione, 
educatione,  prsejudiciis  et  cupiditatibus  efformata  fuisse,  et 
id  naturaliter,  sine  uiia  conspiratione  (1).  —  2.  Impugnatio 

(i)  Audiamus  D.  Quinet  [Annales  de  philosopMe,  t.  XIII,  p.  428)  :  «  Ac- 
cepterons-uous,  pour  tout  expUquer,  la  tradition  populaire,  c'est-a-dire 

acerrima  cliristianismi,  in  Straussii  systemate,  prorsus  est 
inexplicabilis;  vel  enim  mythi  evangelici  conformes  erant 
ideis  ubique  sparsis,  vel  non;  si  priuSy  explicet  hanc  im- 
pugnationem  Straussius;  si  posterius,  quomodo  illorum  sym- 
bolorum  elTormatio  fuit  possibilis? 

4.  Ad  pyrrhonismum  ducit.  Hoc  enim  systemate  semel  ad- 
misso,  ut  etiam  leviter  attendenti  patebit,  omnis  historica 
certitudo  lluctuat,  cum  nullum  factum  remaneat  integrum,  si 
criteriorum  modo  expositorumregulissubjiciatur.  —  Etvero 
plurimi  auctores,  ad  Straussii  systema  confutandum,  principiis 
et  methodo  Straussii  utentes,  optime  demonstrarunt  facta  ab 
omnibus  admissa,  v.  g.,  transitum  Alpium  ab  Annibale,  et 
mortem  Caroli  Temerarii,  Burgundiae  ducis,  esse  meresymbo- 
lica.  Wurms  ulterius  progressus,  totam  vitam  Lutheri  symbo- 
licam  esse  ostendit ;  idem  effecit  auctor  anglus  erga  Napoleo- 
nem  Francorum  imperatorem;  imo  Keyserling  probat  Straus- 
sium  ipsum  esse  ingens  symbolum  :  jam  vero  quodnam  est 
illud  systema  quod  talia  inducit  consectaria? 

Haud  igitur  immerito  Conc.  Vatic.  (Const.  de  Fide,  c.  3, 
can.  4)  anathematis  poena  damnat  eos  qui  dijcerint  omnes  de 
miraculis  narrationes  etiam  in  sacra  Scriptura  contentas  inter 
fabulas  vel  mythos  ablegandas  esse. 

95.  —  n.  De  criticismo.  —  l^  C?iticismus  vel  etiam  critica 
nova  estsystema  eorum  qui  asserere  non  dubitarunt  auctores 
librorum  novi  Testamenti  per  hallucinationes  deceptos  fuisse. 
Tale  figmentum,  quod  Baur  in  schola  Tubingiana  adornavit, 
apud  nos  invexit  D.  Renan. 

le  iii61ange  le  pliis  confiis  qne  rhistoire  ait  jamais  laiss6  parailre,  un 
chaos  d'H6breux,  de  Grecs,  d'Egyptiens,  de  Romains,  de  grammairiens 
d'Alexandrie,  de  scribes  de  Jerusalem,  d'ElMniens,  de  Sadduc6ens,  de 
Therapeutes,  d'adorateurs  de  Jehovah.  de  Mitra,  de  S6rapis?  Dirons-nous 
qiiecette  vague  multitude,  oubliantles  differences  d'origiue,  de  croyances, 
d'institutions,  s'est  soudainement  reunie  en  un  seul  esprit  pour  cr6er 
de  rien,  pour  rendre  palpable  a  tout  le  genre  humain,  le  caractere  qui 
trauche  le  mieux  avcc  tout  le  passe  et  dans  lequel  on  reconnait  runite 
la  plus  manifeste?  On  avouera  au  moius  que  voila  le  plus  6trange  miracle 
dont  011  ait  jamais  entendu  parler,  et  que  l'eau  changee  en  vin  n'est  rien 
aupres  de  celui-la.  » 


DE   CRITICISMO.  169 

Porro  haec  sibi  propria  habet  critica  nova  :  —  1.  Nullum  fuit 
unquam  necesse  potestmiraculum  :  in  hoc  reponitur  essentia 
hujus  systematis.  o  L'essence  de  la  critique,  ait  D.  Renan,  est  la 
negation  du  surnaturel.  »  —  2.  Ad  dignoscendam  documenti 
alicujus  authenticitatem  criteria  extrinseca  semper  amovenda 
sunt  ut  dubia ;  criteria  vero  interna  non  valent  si  factum  su- 
pernaturale  innuant.  —  3.  Itaque  quando  factum  supernatu- 
rale  proponitur,  de  solitis  testimonii  conditionibus  parum 
curandum  est ;  sed  dici  debet  testes  fuisse  per  hallucinationem 
deceptos  vel  etiam  deceptores  esse. 

His  vero  innixus  principiis  haec  docet  D.  Renan  in  opere  cui 
titulus  :  Vie  de  Jesus,  de  factis  evangelicis  : 

Ex  quatuor  evangeliis,  inquit  D.  Renan,  tria  priora  fabulas 
continent,  ut  patet,  siquidem  in  illis  miracula  et  res  super- 
naturales  reperiuntur.  Quartum  evangelium,  a  S.  Joanne 
exaratum,  non  exhibet  doctrinam  Christi,  sed  Gnosticorum 
principia  quibus  imbutus  erat  Joannes;  nimia  enim  adest 
dilTerentia  inter  sermones  in  Joanne  repertos  et  illos  qui  ab 
aliis  evangelistis  referuntur,  ut  eidem  hoinini  tribui  possint. 
Joannes  Ghristi  verba  refert,  sicut  Plato  Socratis,  ea  commu- 
tando,  exornando,  illisque  quamplurima  addendo. 

Jesus  fuit  vir  judaeus,  acuto  ingenio  praeditus,  sed  littera- 
rum  pene  rudis;  valde  dubium  est  an  linguam  in  qua  cons- 
cripti  fuerunt  libri  sacri  cognoverit;  linguam  graecam  proba- 
biliter  nescivit,  et  certo  Graecorum  civilitatem  ignoravit,  imo 
vix  et  ne  vix  quidem  novit  Romanum  imperium.  Fuit  indole 
amoenissimus,  omnes  ad  se  trahens  et  mellifluo  sermone  om- 
nium  corda  sibi  concilians.  Poetico  spiritu  afflatus,  sese  Dei 
filium  proclamans  et  Deum  in  semetipso  praesentem  asserens, 
contempsit  praesentia,  anhelavit  futura,  novum  Dei  regnum, 
in  quo  libertas  et  caritas  florerent,  praedicavit.  De  die  in  diem 
crescente  illius  ardore,  pharisaeos  acriter  impugnavit,  et  multa 
incredibilia  et  fere  absurda  operatus  est.  Dici  merito  potest 
Jesus  novi  ordinis  rerum  cupidissimus  (rerolutionnaire  exalte) 
et  Deus,  quia  caeteris  omnibus  Deo  propinquior  fuit.  Praedi- 
cationibus  suis  odium  principum  gentis  in  se  concitavit; 
Pontio  Pilato  traditus^  ad  mortem  damnatus  est.  Post  ejus 

obitum,  illius  discipuli  evangelium  ubique  praedicaverunt  et 
ex  ea  praedicatione  innumera  bona  in  societatem  diffluxerunl; 
novus  ordo  aliis  multo  excellentior  et  quem  omnes  sciunt, 
creatus  est. 

S"*  Falsitas  principiorum,  quibus  innititur  Critica  nova  seu 
historica,  satis  jam  apparet  ex  dictis  in  decursu  Tractatus: 
quod  vero  attinet  ad  applicationem  prccdictorum  principiorum , 
qualis  a  D.  Renan  proponitur,  hsec  dicenda  sunt : 

1.  Nullis probationibus  fiUcitur ;  nam  principii  instar  ponil 
quatuor  evangelia  pluribus  legendis  componi  ;  et,  hoc  posito, 
sed  non  probato,  eligit  quod  sibi  placet,  omittit  e  contra  vel 
rejicit  quidquid  sibi  displicet,  et  sic  suum  eflformat  systema. 

2.  Omnibus  argumentis  impugnaticr ,  quibus  probata  fuil 
auctoritas  librorum  tum  novi,  tum  veteris  Testamenti,  etsta- 
bilietur  infra  religionis  christianse  divinitas. 

3.  Falsa  et  absurda  continet;  asserit  quippe  —  nullum  dog- 
ma  in  evangelio  reperiri;  —  Pilatum  excusari  posse,  quam- 
vis  morte  affecerit  Jesum  quem  innocentem  sciebat ;  —  Reli- 
gionischristianaedifTusionem  tribuendam  esse  vel  amori  quem 
viri  superiores  naturaliter  habent  pro  religione  quae  caret 
forma  exteriori,  uti  est  christianismus,  vel  hospitalitati  qua 
Apostoli  in  variis  domibus  recipiebantur,  vel  etiam  christia- 
nismi  amplificationibus. 


SEGTIO    POSTERIOR. 
De    existentia    divin:e    revelationis. 


96.  Vindicata  auctoritate  historica  librorum  tum  veteris, 
tum  novi  Testamenti,  jam  concludere  fas  est  aliquam  revela- 
tionem  a  Deo  hominibus  certo  factam  fuisse.  At  Deus,  in 
revelatione  dispensanda,  talem  servare  voluit  oeconomiam  ut 
non  statim  plena  lux  hominibus  afifulgeret,  sed  successive  et 
quasi  pedetentim  communicaretur,  sciiicet :  revelationis  exor- 

dium,  in  religione  primaeva  protoparentibus  et  patriarchis 
manifestata;  incrementmn ,  in  religione  per  Moysen  populo 
Judaico  data ;  complementum  et  perfectionem ,  in  religione  a 
Christo  instituta  conspicereest  (Cf.  Knoll,  TheoL  g^^n.^parsii, 
sect.  2).  Juxta  hunc  ordinem  divinae  revelationis  existen- 
tiam  demonstrabimus,  agendo  scilicet  :  —  1.  de  religione 
primseva;  —  2.  de  religione  mosaica;  —  3.  de  religione 
christiana. 


CAPUT    I. 

DE    RELIGIONE    PRIMiEVA 


Circa  religionem  primaevam  tria  expendenda  veniunt,  vide- 
licet :  —  1.  An  Deus  protoparentibus  et  patriarchis  religionem 
revelaverit;  —  2.  quaenam  fuerint  notae  divinae  religionis  pri- 
maevae;  —  3.  quamdiu  duraverit. 

ARTICULUS  I. 

De  existentia  religionis  primsevde. 

Dicemus  seorsim  —  1.  de  veritate,  —  2.  de  objecto  religio- 
nis  primaevae. 

g  I.  De  veritate  religionis  primaevaB. 

97.  Plures  pseudophilosophi,  inter  quos  civis  genevensis, 
contenderunt  hominem  e  manibus  Creatoris  prodiisse  sola 
cogitandi  ac  ratiocinandi  facultate  praeditum;  unde  homines 
propriis  viribus  ad  notionem  Dei  et  cultus  illi  exhibendi 
assurgere  debuerunt.  Hinc  non  pauci  docuerunt  primos  ho- 
mines  fetichismo  vel  idololatriae  addictos  fuisse,  ea  scilicet 
ratione  innixi,  quod  homo  sensibilibus  rebus  commotus,  non 
nisi  diuturniori  tempore  ad  spiritualia  et  imprimis  ad  Dei 
simplicitatem  et  unitatem  devenire  potuerit.  Gontra  illos  se- 
quens  sit 

98.  Assertio  :  Hitmauum  genus  religionem  divinitus  revela- 
tam  ab  initio  accepit. 

Prob.  1.  Auctoritate  historica  librorum  tum  veteris^  tum 
novi  Testamenti,  ex  quibus  patet  Deum  cum  primis  homini- 
busconversatum  fuisse,  iisque  benignissima  sua  in  eos  eorum- 
que  genus  consilia  manifestasse.  Omne  dubium  imprimis  tol- 
lunt  quae  in  Genesi  passim  leguntur,  siquidem  ex  omnibus 
fere  paginis  argumenta  depromi  possunt  in  favorem  hujus 
nostraeassertionis. 

Prob.  2.  Constanti  ac  ujiiversali  populorum  traditione;  nam 
—  1.  semper  persuasum  habuerunt  Judcci  Patriarchas  a  Deo 
ipso  institutos  fuisse,  ut  coUigi  potest  ex  liis  Ecclesiastici 
(xvii,  10)  :  ((  Testamentum  a^ternum  constituit  cum  illis,  et 
»  justitiam  et  judicia  sua  ostendit  illis.  »  — 2.  Quod  ad  gentes 
attinet,  communis  etiam  apud  eos  persuasio  fuit  Deum  homi- 
nibus  ab  origine  mundi  apparuisse,  inter  eos  versatum  fuisse 
religionemque  e  coelo  in  terras  allatam  fuisse.  Insuper  magna 
semper  fuit  apud  omnes  populos  auctoritas  antiquitatis,  et 
insita  naturce  erga  illam  reverentia;  quippe  quod  persuasum 
omnibus  erat  antiquitatem  propius  accedere  ad  Deos,  dicente 
Tuilio  :  ((  Quo  propius  aberant  homines  ab  ortu  et  divina  pro- 
genie,  hoc  melius  ea  quaB  erant  vera  perspexisse.  »  Demum 
plura  apud  populos  remotissimos,  nuHoque  inter  se  commer- 
cio  con junctos  reperiuntur  dogmata,  plures  adsunt  ritus  sacri, 
qua%  cum  non  potuerint  sola  ratione  detegi,  necessario  com- 
munem  aliquam  et  primaevam  revelationem  supponunt  :  hu- 
jusmodi  sunt  traditiones  ubique  receptcC  de  a)tate  aurea  et 
miserabili  hujus  amissione,  necnon  usus  sacriflciorum  ad 
expiationem  perficiendam  (Cf.  Nicolas,  Etudes  philosophiques, 
1.  2,  chap.  4), 

Prob.  3.  Ratione.  Cum  enim  Deus  hominem  condiderit  ex 
anima  et  corpore  constantem,  ei  necessaria  tum  ad  vitam  cor- 
poralem,  tum  ad  vitam  intelleclualem  et  moralem  concedere 
debuit;  atprincipia  morum  et  religio  sunt  ad  vitam  intellec- 
tualem  et  moralem  omnino  requisita;  iis  igitur  per  diuturnum 
tempus  homine>  rursum  carere  non  debuerurit.  —  Praeterea 
omnes  historiaenarrant,  omnesque  populorum  traditiones  tes- 

tanlur  homineTn  cum  corpore  perfecto,  in  matura  aetate  crea- 
tum  fuisse;  ergo  pariter  creatus  fuit  non  tantum  cum  usu 
perfecto  rationis,  sed  etiam  cum  omnibus  notionibus  ad  rec- 
tam  vitae  institutionem  et  verum  Dei  cultum  necessariis,  qui- 
bus  caruerunt  antiquitatis  philosophi.  —  Et  vero,  Religio 
christiana,  cujus  divinitas  infra  patebit,  tanquam  dogma  re- 
velatum  tenet  homines  ad  visionem  Dei  intuitivam  procreatos 
fuisse;  unde  protoparentes,  sine  revelatione,  in  absoluta 
impossibilitate  hanc  beatam  vitam  promerendi  fuissent  ver- 
sati ;  porro  haecabsoluta  impossibilitas  supponi  nequit,  siqui- 
dem  proveniret  directe  et  immediate  ex  ordine  a  Deo  consti- 
tuto,  non  autem  mediate,  indirecteet  per  accidens,  sicut  eve- 
nit  pro  infantibus  sine  baptismo  morientibus,  uti  alibi  osten- 
ditur. 

99.  Coroiiarium.  Ex  probata  assertione  jam  colligere  licet 
nunquam  exstitisse  religionem  mere  naturalem,  sed  ab  initio 
religionem  supernaturalem  /uisse  tum  ratione  objecti,  tum 
ratione  modi.  Homo  quippe  a  Deo  revelante  accepit  una  cum 
veritatibus  ad  ordinem  supernaturalem  spectantibus  ipsas 
veritates  ordinis  naturalis  quae  rationis  captum  non  excedunt. 

§  II.  De  objecto  religionis  primaevsB. 

Tria  distinguenda  sunt  in  religione  primeeva  :  dogmata, 
praecepta  et  cultus  Deo  exhibendus. 

100.  —  I.  De  dogmatibus  religionis  primaevae.  Haec  erant 
dogmata  religionis  primeevae,  qualia  in  libro  Genesis  propo- 
nuntur  :  —  1.  Fides  unius  Dei,  fortis  et  omnipotentis  {Gen., 
XVII,  1),  creatoris  coeli  et  terrae  [Ibid.,  i,  li),  providi  guberna- 
toris  specialem  hominum  curam  gerentis  {Ibid,,  iii,  vii,  xlv), 
supremi  Legislatoris  (Ibid,,  ii,  ix,  xvii)  nec  non  judicis  mora- 
lis,  justas  poenas  ab  inobedientibus  repetentis  {Ibid,,  iii,  vii, 
xix):  — 2.  Greatio  hominis  ad  imaginemet  similitudinem  Dei 
{Ibid,,  I,  26),  ac  proinde  spiritualitas  ac  libertas  animae  hu- 
manae;  —  3.  Hominis  lapsus,  a  quo  omnia  vitae  preesentis 
mala  originem  ducunt  {Ibid,,  iii);  —  4.  PromissioRedempto- 
ris,  cujus  futura  mediatione  jam  placatur  divina  justitia,  hu- 

manumque  genus  cum  Deo  reconciliatur(iii,  15);—  6.  Altera 
posi  prsesentem  vita  {Ibid.,  xxv).—  Cf.  KnoU  (/oc.  cit.y  §  93). 

101.  —  II.  De  praeceptis  religionis  primaevae.  Alia  sunt 
naturalia,  quibus  commendantur  tum  ofjicia  erga  Deum^  quem 
homines  colere,  invocareac  timere  debent  {Ibid.,  xxi,  xxvii); 
tum  officia  erga  alios  homines,  et  imprimis  reverentia  erga 
parentes,  hospitalitas,  fides  conjugalis,  concordia  et  conser- 
vatio  vitae  aliorum;  tum  officia  hominis  erga  seipsum,  quae  si 
non  explicite  referuntur,  implicite  saltem  ex  modo  vivendi 
patriarcharum  nobis  innotescunt  (Cf.  Knoll,  loc.  cit.);  —  alia 
vero  positiva,  qualia  sunt  obligatio  sabbatum  sanctificandi 
(Gen.,  ii),  prohibitio  sanguinem  cum  carne  comedendi  {Ibid., 
ix.  4). 

102.  —  III.  De  cultu  divino  sub  religione  primaeva.  Qui- 
nam  fuerint,  saltem  omnes,  ritus  religiosi  revelationis  pri- 
maevae,  definire  non  adeo  promptum  est.  Atlamen  —  1.  cons- 
tat  exstitisse  cultum  externum,  quo  prae  cseteris  se  commen- 
davit  Enos  (Ge?L,  iv,  26)  qui  coepit  invocare  nomen  Domini, 
determinando  nimirum  colendi  Numinis  tempus,  locum,  cae- 
remonias,  munerum  ei  ofTerendorum  speciem  et  naturam.  — 
2.  Fuisse  definita  qusedam  certaque  tempora  speciatim  cultui 
divino  consecrata,  demonstrat  religiosa  sabbati  observantia; 
ubique  gentium  hebdomadarius  dierum  ordo  fuit  semper  ser- 
vatus,  et  una  dies  intra  hebdomadam  Deo  dicata ;  quod  sane  ex 
eo  provenit  quod  Deus  benedixerit  diei  septimo,  eumque  sanc- 
tificaverit  {Gen.,  ii,  3),  et  idcirco  inprseceptis  Decalogi  dicitur 
Memento,  quod  anteriorem  sabbati  sanctificationem  plane  sup- 
ponit.  —  3.  Inter  primarios  ritus  cruenta  sacrificia  adhuc  nu- 
merantur;  ea  porro  usurpata  non  fuere  sola  natura  duce,  sed 
inspirante  Deo;  nec  enim  mors  belluae  cum  gratitudine  prop- 
ter  benefjcia  percepta,  vel  expiatione  peccati,  ullam  habet  na- 
turalem  connexionem ;  nec  unquam  in  vita  civili,  ad  placan- 
dos  hostes  honorandosque  dominos  vel  principes,  ratio  quid 
simile  suggessit;  dum  inter  ea  sacrificia  et  exposita  superius 
de  lapsu  et  redemptione  hominis  dogmata  maxima  latebat 
convenientia;  nempe  mors  peccatori  debita  in  victimam  trans- 

fertur  et  ejus  sanguis  loco  sanguinis  humani  effunditur.  — 
4.  Aderat  eliam  aliquis  ritus  specialis,  seu  sacramentum,  quo 
in  infantibus  diluebatur  peccati  originalis  labes;  ille  ritus, 
juxta  probabiliorem  et  communiorem  theologorum  senten- 
tiam,  situs  erat  in  quodam  signo  externo  quo  puerorum  pa- 
rentes  fidem  suam  in  Messiam  venturum  profitebantur;  at 
hujus  signi  natura  et  circumstantiae  eorum  libertati  permit- 
tebantur.  —  5.  Circumcisionis  ritus  Abrahae  et  ejus  posteris 
fuit  praescriptus  in  signum  foederis  specialis,  quo  Deus  sibi 
hujus  Patriarchae  familiam  adjunxerat;  et  ideo  ad  priinaevam 
religionem  simpiiciter  dictam  referendus  non  est. 

ARTICULUS  II. 

De  noiis  divinis  quibiis  insignittir  reiigio  primdeva, 

Quaestio  est  an  et  quasnam  divinae  originis  notas  prae  se 
ferat  religio  primaeva;  pro  cujus  solutione  sit  sequens 

103.  Assertio  :  Religio  primceva  plurimas  sibi  vindicat  notas 
qiiibus  declaratur  divina  revelatio, 

Prob.  Enimvero,  ex  dictis  in  prima  parte  Tractatus,  divinae 
revelationis  notae  sunttummiracula,  tumvaticinia,tumetiain 
interni  characteres  religionis,  si  hujusmodi  sunt,  ut  nonnisi 
Deum  auctorem  haberepossint :  porro  triplex  illud  notarum 
genus  religioni  primaevae  competit : 

1.  Religio  primceva  miracula  sibi  meritovindicat.  Legitur  in 
Genesi  Deuin  in  primis  temporibus  haudraro  cum  hominibus 
conversatum  fuisse;  sic  apparuit  protoparentibus .  quando 
ipsis  praecepit  ne  comederent  de  fructu  arboris  scientiae  boni 
et  mali  [Gen,,  ii),  et  post  peccatum  poenas  ipsis  inflixit  libera- 
toremque  praenuntiavit  (iii).  —  Item  Noea  Deo  immediatedi- 
dicit  terram  diluvio  mox  inundandam  esse(vi),  quin  tamen 
ipse  periret.  —  Deum  pariter  vidit  Abraham,  quando  manda- 
tumaccepit  ut  in  Palaestinam  migraret,  seque  ac  filios  circum- 
cideret,  variis  promissionibusadditis  de  posteritatis  suae  mul- 
tiplicationeac  futura  sorte  {Gen.,  xii,  xv,  xvii).  Porro  hujas- 
modi  theophanias  seu  Dei  apparitiones  vera  esse  miracula, 

quibus  divina  religionis  primaeVfe  origo  rite  probatur,  indu- 
bium  est.  Nam.  —  1.  de  veritate  historica  prsedictarum  appa- 
ritionum  aperte  constat,  cum  referantur  in  libris  omnimoda 
fide  dignis;  —  2.  Nec  minus  constat  easdem  apparitiones  veri 
nominis  miracula  esse,  siquidem  Deus  praeter  consuetum 
naturae  ordinem  et  supra  omnes  naturae  vires  illas  perfecit 
vel  speciem  externam  exhibendo,  vel  insolitos  sonos  edendo 
et  quidem  ita  ut  Patriarchas  certos  elTiceret  de  veritate  locu- 
tionis  suae;  —  3.  Constat  pariter  praefatas  apparitiones  in 
confirmationem  religionis  primsevae  contigisse  ex  intima  eo- 
rum  connexione  cum  ipsa  religione  primaeva,  quippe  quod 
Deus  ideo  se  Patriarchis  manifestabat,  ut  ipsis  cultum  sibi 
exhibendum  revelaret,  ejusque  observationem  promoveret. 

Caeterum  non  desunt  alia  facta  splendidissima,  qualia  sunt 
creatio  protoparentum,  poena  fratricidae  Caino  imposita,  dilu- 
vium,  stupenda  Noe  suorumque  cum  animantibus  conserva- 
lio,  quae  certo  ut  divina  habenda  sunt,  intimamqueconnexio- 
nem  habent  cum  religioneprimaeva.  Ergo. 

2.  Religio  primwva  nonnullas  etiani  prophetias  jure  sibi 
vindicat,  Citari  possunt  imprimis  —  1.  prophetia,  qua  Deus 
mortem  ex  violatione  praecepti  non  comedendi  de  fructu  ar- 
boris  scientiae  boni  et  mali  secuturam  protoparentibus  annun- 
tiavit;  —  2.  prophetia,  qua  postlapsumeisdemRedemptorem 
futurum  promisit,  quando  serpentem,  id  est,  spiritum  mali- 
gnum  sub  foima  serpentis  latentem  his  verbis  afTatus  est: 
«  Inimicitias  ponam  inter  te  et  mulierem,  et  semen  tuum  et 
»  semen  illius;  ipsa  conteret  caput  tuum  »  [Gen.^  iii,  15);  — 
3.  prophetia,  qua  Noe,  centum  et  viginti  ante  annos,  generis 
humani  extinctionem  per  aquas  diluvii  universam  terram 
inundaturicognovit;  —  4.  prophetia,  quapostdiluvium  pro- 
missio  Noe  facta  fuit  de  aquis  diluvii  non  amplius  in  terram 
immittendis.  Porro  his  prophetiis  divinam  originem  religio- 
nis  primaevae  legitime  comprobari  patet,  tum  quia  historice 
constat  facta  supradicta  ante  eventum  praedicta  fuisse  et  ada-  /f 
mussim  cum  eventu  consensisse;  tum  quia  hujuscemodi 
eventus  a  nulla  mente  creata  ante  eventum  cognosci  potue- 
runt,  nec  proinde  casu  fortuito  cum  eventu  consenserunt, 


RELIGIONIS   PRIM^ViE   DURATIO.  177 

quippe  qufB  a  libera  Dei  voluntateomnino  pendent;  tum  quia 
strictissime  cum  religione  prima^va,  cujus  sunt  pars  veluti 
integrans,  connectuntur,  liaud  secus  ac  de  miraculis  modo 
dictum  fuit.  Ergo. 

3.  Religionis  primcerw  characteres  interni  divinam  pariter 
originem  denotant.  Enimvero,  ex  dictis  in  prsecedenti  articulo, 
ubi  de  objecto  Religionis  primaevse,  compertum  habemus 
Religionem  hanc  nihil  nisi  Deo  dignum  ae  prsecipuis  homi- 
num  hujus  temporisnecessitatibus  accommodatumcontinere, 
miramque  efficaciam  in  vitam  Patriarcharum  ordinandam  ha- 
buisse  :  atqui  vix  concipi  potest  talem  religionem  ab  homini- 
bus,  vitse  corporalis  necessitatibus  occupatis,  sine  educatore 
Deo,  comparari  potuisse,  praesertim  si  conferatur  cum  iis 
quae  de  Deo  senserunt  populi  vel  excultissimi.  Ergo.  — Ac- 
cedit  Religionem  primcTvam  nonnuUa  continere  dogmata  et 
praecepta,  qualia  sunt  dogma  primitivse  hominis  elevationis, 
obligatio  sanctificandi  sabbatum,  usus  sacrificiorum,  quae 
sine  revelatione  divina  nunquam  cognosci  potuissent.  —  De- 
mum  praetereundum  non  est  religionem  primaevam  eo  purio- 
rem  nobis  apparere,  quo  minus  a  mundi  primordiis  receditur; 
quod  sane  indicium  est  divinae  originis,  cum  pnnestantissimi 
philosophi,qui  illam  decursu  temporum  reformare  voluerunt, 
nedum  ipsius  initia  aequare  potuerint,  e  contra  in  gravissimos 
errores  prolapsi  sint  (Gf.  n.  36). 

ARTICULUS  III. 

De  dtcratione  religionis  primeevx. 

104.  Manifestum  est  religionem  primaevam,  prout  com- 
plectitur  veritates  et  officia,  quae  ad  religionem  naturalem 
pertinent  ac  proinde  in  rerum  essentiis  fundantur,  semper 
exstituram  esse;  quod  enim  in  rerum  essentiis  nititur,  muta- 
tionem  et  abrogationem  pati  nequit.  Sed  quaeritur  quandiu 
eadem  religio,  quatenus  praeceptis  naturalibus  alia  praecepta 
a  libera  Dei  voluntate  dependentia  addidit,  seu,  ut  aiunt, 
qua  parte  positiva  est,  duraverit.  Jam  vero  ad  solvendam  quaes- 
tioneni  propositam  sequentem  assertionem  instituimus  : 

105.  Assertio  :  ReUgio  primcBva^  qua  parte  positiva  est, 
usque  ad  Christum  perseveravit,  sed  post  sufficientem  evangeiii 
promulgationem  fuit  abrogata, 

Prob.  1»  PARS.  Vel  religio  primaeva  usque  ad  Christumper- 
severavit,  vel,  promulgata  religione  mosaica,  adfuit  praecep- 
tum  generale,  id  est,  pro  omnibus,  eam  amplectendi:  atqui 
tale  praeceptum  rejiciendum  est  —  tum  quia  Scriptura  sacra 
nullibi,  ne  obiter  quidem,  hanc  obligationem  legis  mosaicae 
amplectendae  indicat;  —  tum  quia  lex  mosaica  ita  circum- 
stantiis  locorum  vel  temporum  alligabatur,  ut  ejus  obser- 
vantia,  in  rebus  etiam  gravissimi  momenti,  aliisgentibus  in 
orbe  terrarum  sparsis  omnino  impossibilis  evasisset,  ut  ex 
dicendis  patebit ;  —  tum  quia  plures  citantur  sancti^  qui  extra 
foedus  Abrahamiticum  vixerunt,  ut  Melchisedech,  Loth,  Job 
et  alii. 

Prob.  2*  PARS,  nempe  religionem  primcevam,  qua  parte  po- 
sitiva  erat^  post  Evangclii  promulgationem  abrogatam  fuisse, 
Etenim  unicuique  incumbit  obligatio  evangelicam  legem  am- 
plectendi,  uti  demonstrabunt  qua}  infra  dicemus :  atqui  hujus- 
modi  obligatio  utpote  de  lege  perfectiori  tollit  obligationem 
cujusvis  alterius  legis  minus  perfectae.  —  Praeterea  religio 
primaeva,  sicut  et  mosaica,  fuit  tantum  praeparatio  religionis 
christianae,  ut  mox  astruemus;  ergo,  praedicato  evangelio,  ces- 
sare  debuit  obligatio  praefatam  religionem  servandi.  —  Acce- 
dit  demum  quod  sufficit  ad  salutem  consequendam  adimplere 
ea  omnia,  quae  in  Evangelio  praescribuntur;  uti  etiam  cons- 
tabit  tum  ex  verbis  Christi  {Marc,  xvi,  16)  dicentis :  «  Qui 
))  crediderit,  et  baptizatus  fuerit,  salvus  erit;  »  tum  ex  tota 
traditione;  tum  ex  perpetua  Ecclesiae  doctrina  unanimique 
theologorum  sensu  :  porro,  si  adhuc  vigeret  et  obligaret  reli- 
gio  primaeva,  non  sufflceret  evangelii  adimpletio,  ut  per  se 
patet. 

Dixi  in  assertipne  post  sufficientem  evangelii  promulgatio- 
nem,  quia  quamvis  religio  primaeva,  sicutet  judaica,  abrogata 
fuerit  in  actu  prirno,  seu  in  se,  per  morlem  Christi,  observari 
potuit,  imo  et  debuit,  usque  ad  Evangelii  promulgationem; 
nuUa  quippe  lex  obligat  quin  promulgetur.  Quandonam  autem 

facta  fuerit  haec  promulgatio  legis  novae,  non  liqiiet,  et  in 
varias  eunt  partes  tlieologitB  magistri;  sed  liujus  qusestionis 
solutio  non  praesentis  est  propriediscursus,  et  rectius  expen- 
ditur  in  tractatu  de  Legibus,  ubi  ex  professo  de  nova  lege  et 
ejus  promulgatione  agitur. 


CAPUT   II. 

DE    RELIGIONE    MOSAICA 


Ut  pateat  consilium  sapientiae  divinae  in  dispensanda  reve- 
latione  mosaica,  triplici  articulo  expendemus  —  1.  quaenam 
fueritejus  oeconomia;  — 2.  quibusnam  notis  divinis  insignita 
fuerit;  —3.  an  abroganda  et  de^facto  abrogata  fuerit. 

ARTICULUS  I. 

De  oeconomia  reliijionis  mosaicse. 

Dicemus  —  1.  de  forma  generali,  —  2.  de  peculiari  fine 
religionis  mosaicae. 

§  I.  De  forma  generali  religionis  mosaicae. 

Non  uno  eodemque  tempore  peracta  est  revelatio  mosaica ; 
sed  et  ipsa  in  Abraham  caeterisque  Patriarchis  prseparata,  per 
Moysen  quoad  substantiam  a  Deo  data  est,  et  tandem  minis- 
terio  prophetarum  fuit  absoluta. 

106.  —  I.  Praeparatio  revelationis  mosaicse.  Cum  homi- 
nes  post  diluvium  iterum  in  vitia  praecipites  ruerent,  imo  et 
in  idolohUriam  prolaberentur,  Deus  novo  ac  speciali  instituto 
providere  statuit,  ut  vera  religio  prcBsertimque  in  futurum 
Redemptorem  fides  servaretur.  Pepigit  igitur  cum  Abraham 
et  posteris  ejus  foedus,  cujus  hsefuerunt  conditiones  :  —  1.  Ex 
parteDei,  promissio  supra  modum  multiplicandae  prolis,  terrae 
Ghanaan  a  posteris  possidendae,  bonorum  temporalium  uber- 

rime  eis  concedendorum,  si  fideles  permanerent,  praeserlim 
vero  Messiae  ex  eorum  stirpe  oriundi,his  verbis: « In  semine 
))  tuo  benedicentur  omnes  gentes.  »  —  2,  Ex  parte  Abraham 
et  posterorum  ejus,  obligatio  non  tantum  revelationem  primae- 
vam  servandi,  sed  etiam  adimplendi  prsecepta  qua3  Deus  su- 
peradderet,  legemque  imprimis  circumcisionis,  quae  jam  ob- 
servari  debuit  ut  sigillum  et  tessera  initi  illius  foederis,  quod 
Deus  non  semel  cum  Isaac  et  Jacob  renovandum  curavit. 

107.  —II.  Revelatio  mosaica.  Postquam  Abraham  posteri, 
dura  licet  sub  servitute  gementes,  in  immensam  creverunt 
multitudinem,  eduxit  eos  Deus  ex  iEgypto  et  a  Pharaonis  ty- 
rannide  liberavit  m  manu  forti  et  in  brachio  extento,  ope  sci- 
licet  Moysis,  quem  divinitus  suscitavit  et  miraculorum  potes- 
tate  instruxit.  Nec  liberatos  dereliquit,  sed  opus  coeptum 
complens  foedusque  renovans,  legis  suae  prsecepta  solemniter 
eisinmonte  Sinai  promulgavit  tabulis  lapideis  inscripta,  for- 
mamque  regiminis  religiosi  simul  et  civilis  addidit,  qua  in 
sevum  firmarentur  et  gentis  electse  nomen  deinceps  sorti- 
rentur. 

Porro  haec  fuit  summa  religionis  mosaicae  civilisque  socie- 
tatis  forma  adjuncta  : 

Triplicis  generis  in  religione  distinguebantur  praecepta , 
nempe  : —  1.  moralia^  quibus  imperabantur  virtutum  actus 
ad  populi  sanctificationem;  haec  autem  numero  decem,  quae 
Moyses  ipse  verba  legis  decem  nuncupavit,  merito  habebantur 
ut  pars  fandamentalis  totius  legis;  quippe  quae  ordinabant 
singulos  homines  ad  Deum,  ad  proximum  et  ad  seipsos,  cla- 
riusque  expi-imebant  legis  naturalis  praecepta;  —  2.  cceremo- 
nialia,  quae  cultum  Deo  exhibendum  adamussim  determina- 
bant,  omnesque  ideo  ritus  ac  caeremonias,  instrumenta,  vasa 
utensilia,  sacrificiorum  formam  et  species,  festa  quotannis 
celebranda,  sanctificandumque  sabbatum  definiebant;  quae 
quidem,  juxta  S.  Thomam,  ad  quatuor  referri  possunt :  sacri- 
flcia  nempe,  res  sacras,  sacramenta  et  observantias;  —  S.jw- 
cialia^  sic  dicta,  quia  determinabant  certum  modum  justitiae 
inter  homines  servandae,  ea  omnia  statuebant,  quae  subditos 


RELIGIONIS   MOSAIC^   FORMA   GENERALIS.  181 

ordinabant  ad  principem,  cives  inter  se,  Israelitas  ad  alienige- 
nas,  et  familise  membra  ad  invicem. 

Cum  vero  inutiles  evadant  leges  nisi  promoveatur  earum 
observatio,  sacerdotium  instituit  Deus  tribus  constans  minis- 
trorum  gradibus  :  inferioribus  scilicel  ministris,  sacerdotibus 
et  summo  intereos  sacerdote;  nec  alia  ex  stirpe  inferiores  mi- 
nistros  assumi  voluit  quam  ex  tribu  Levi;  sacerdotes  vero  ex 
familia  Aaron  oriundos  esse  decrevit.  Quibus  quidem  minis- 
tris  pro  suo  cuique  gradu  munus  exclusive  commisit  non 
tantum  sacrificia  offerendi  et  res  sacras  peragendi,  sed  etiam 
fidem  docendi  et  legis  totius  observationi  invigilandi  :  unde 
ad  summum  sacerdotem  pertinebat  difTicillimas  quaestiones 
solvere;  nec  parum  unitati  sacerdotii  ac  magisterii  profuit 
lex  de  unitate  tabernaculi  et  templi. 

Quemadmodum  vero  ad  servanda  preecepta  moralia  et  cse- 
remonialia  necessarius  fuit  sacerdotalis  ordo,  itaetleges  judi- 
ciales  principem  et  magistratus  requirebant.  Deus  igitur  vo- 
luit  ut  in  populo  suo  electo  regimen  politicum  vigeret  quod 
supremo  duce  seu  rege  et  septuaginta  senioribus  constaret; 
sed  dum  populo  committeret  seniorum  electionem,  principem 
seu  regem  eligendum  sibi  reservavit  juxta  illud  Deuterono- 
mii(xvii,  15) :  «  Eum  constitues  (regem)  quem  Dominus  Deus 
))  tuus  elegerit.  ))  Primi  quidem  duces  non  regis,  sed  judicis 
nomine  appellati  sunt,  nec  regiam  potestatem  plane  sibi  vin- 
dicaverunt,  quia  res  ita  componi  congruebat  statui  imperfecto 
gentis,  cujus  vitae  genus  non  longe  distabat  a  Patriarcharum 
moribus.  At  vero  sive  judices  sive  reges  ex  beneplacito  divino 
auctoritatem  sibi  attribuerunt;  «  et  hoc  est,  inquit  S.  Thomas 
(1.  2,  q.  105,  a.l,adl),  quodMoysespetivit(iVt6m.,  xxvn,  16) : 
«  Provideat  Dominus  Deus  spirituum  omnis  carnis  hominem 
))  qui  sit  super  multitudinem  hanc,  ))  et  sic  ex  Dei  ordinatione 
institutus  est  Josue  in  principatu  post  Moysen;  et  de  singulis 
judicibus,  qui  post  Josue  fuerunt,  legiturquod  Deus suscitavit 
populo  salvatorem,  et  quod  Spiritus  Domini  fuit  in  eis,  ut  pa- 
tet  ))  [Jud,^  II  et  iii).  Quod  autem  non  continuo  tractu  sibi  suc- 
cesserint  judices  Israel,  dispensatione  divina  factum  est  ut 
appareret  Deum  solum  etiam  in  temporalibus  curam  el  regi- 
i.  il 

men  hujus  populi  gerere,  quem  sibi  peculiari  jure  perLi- 
nere  voluit,  juxta  illud  Moysis  [Deut.^  vn,  6)  :  «  Te  elegit 
»  Dominus  Deus  tuus  ut  sis  ei  populus  peculiaris.  »  Nec 
revera  sine  providentia  Dei  speciali  contigit  ut  imper- 
fecta  politica  constitutione  instructus  adversariis  resistere 
eosque  debellare  potuerit,  quoties  fidelem  se  Deo  regi  exhi- 
buit. 

Ex  quibus  patet  formam  politicam  gentis  Israelilicse  religio- 
sam  fuisse  meritoque  Theocratiam  appellatamfuisse;  quo  qui- 
dem  nomine  intelligitur  monarchia  Dei  non  tantum  generalis 
et  naturalis^  quae  est  supremum  ejusdominium  in  omnes  ho- 
mines  et  populos  jure  creationis,  sed  etiam  specialis  et  positiva, 
quse  in  eo  consistit  quod  sibi  imperium  vindicet  speciali  titulo 
tanquam  rex  et  gubernator  gentis  cujusdam  determinatse.  Et 
vero  omnia  regis  civilis  munia  Deo  soli  apud  Israelitas  com- 
petebant,  scilicet  :  —  1.  Ipse  solus  potestate  legislativa,  qu8B 
est  supremae  auctoritatis  pars  prsestantissima,  potiebatur 
{Deut.,  IV,  1,  2)  :  «  Et  nunc,  Israel,  audi  praecepta  et  judicia 
»  quaeego  doceo  te...  Non  addetis  did\eYh\im  quod  vobisloquor, 
»  nec  auferetis  exeo.  »  Quse  ultima  verba,  omnem  mutationem 
prohibentia,  valde  sunt  notanda.  —  2.  Controversias  omnes 
graviores  responsis  ex  propitiatorio  datis  dirimebat  [Num., 
xxvn,  4).  —  3.  Jure  regio  sibi  ministros  eligebat,  scilicet  ju- 
dices,  prophetas,  et  deinde  reges  quos  arbitrio  suo  per  pro- 
phetarum  ministerium  instituebat  vel  exauctorabat.  — 4.  Mi- 
liticB  Deus  ipse  prseerat,  signo  columnee  igneae  exercitum  in 
deserto  ducebat,  non  nisi  consulto  Domino  committebatur 
prselium  aut  refugiebatur,  sicuti  patet  ex  universa  historia 
prseliorum  Moysis,  Josue,  Debborae,  Gedeonis,  Jephte,  Sam- 
sonis,  Davidis...  Ergo  vere  theocraticum  erat  Israelitarum 
gubernium.  Ex  hac  autem  regiminis  forma  plura  sequeban- 
tur,  scilicet  :  tabernaculum  et  deinde  templum  erat  quasi  re- 
gis  palatium,  cujus  thronus  erat  arca  ex  qua  edicta  et  responsa 
de  reipublicaenegotiis  edebat;  levitce  autem  erant  palatii  regii 
custodes;  Deo  tanquam  regi  civiii  vectigalia  persolvebantur, 
scilicet,  dimidium  sicli  {Exod.,  xxx,  13);  idololatria  non  tan- 
tum  erat  peccatum  adversus  religionem,  sed  habebatur  tan- 

quam  crimen  adversus  regiam  majestatem,  et  ideo  idololatria^ 
rei  ac  fautores  morte  plectebantur. 

108.  —  III.  Religionis  mosaicae  complementum.  —  Etsi 
totamfere  religionem,  dictante  Deo,  Moyses  ordinaverit,  non- 
nulia  tamen  ei  superaddi  expostulavit  plena  gentis  evolutio. 
Poslquam  electi  a  Deo  reges,  debellatis  Chananseis,  terram 
eorum  occupaveruntet  sedem  regniJerusalemconstituerunt, 
necessarium  etiam  fuit  religionis  sedem,  propter  sacerdotii  et 
imperii  intimam  connexionem,  in  eadem  urbe  collocari,  et 
cuitus  nationalis  splendorem  augeri. 

Templum  igitur,  quo  nullumaliudsplendidius  cernereerat 
in  mundo,  maximis  impensis  a  Salomone  aedificatum  est,  et 
solemniter  coram  omni  gente  dedicatum.  Reposita  est  inejus 
secretissima  parte,  qua3  sancta  sanctorum  nuncupabatur,  illa 
foederis  arca,  quae  in  tabernaculo  asservabatur,  ac  subinde 
magnificentissimo  apparatu  .cultus  divinus,  ipso  Deo  Salomo- 
nem  afflante,  eo  modo  instauratus  ac  ampliatus  est  qui  ordi- 
nationi  Moysis  et  novo  rerum  statui  congruebat.  Unde  omnino 
evoluta  atque  explicata  fuit  Religio  Mosaica.  Quse  quidem 
ut  integra  et  illibata  permaneret,  Deus,  qui  a  die.  qua  eduxit 
Hebraeos  de  terra  J]gypti,miserat  ad  eos  servos  suos  prophe- 
tas,  frequentiorem  esse  voluit  sermonem  propheticum.  Nec 
immerito  tempus  illud  a  S.  Augustino  {deCivit.,  I.  17,  c.  1; 
Patr.  lat,^  xli,  523)  dictum  est  tempus  prophetarum. 

Praeter  igitur  ministerium  ordinarium  levitarum  et  sa- 
cerdotum  magisterium,  in  populo  Dei  viguit  ministerium 
extraordinarium  prophetarum,  quorum  munia  fuerunt  ut  tum 
prophetiis  et  miraculis,  tum  vitse  sanctitate  populum,  sacer- 
dotes  et  reges,  ad  legis  sensum  etobservationem  reducerent, 
adventumque  Messiae  liberatoriset  regispraenuntiarent.  Nihil 
proinde  populo  israelitico  defuit,  quo  fides  ejus,  et  spes,  to- 
taque  religio  servaretur,  viaque,  ut  infra  dicetur^  Religioni 
christianae  muniretur. 

§  II.  De  peculiari  fine  religionis  mosaicsB. 

109.  Certum  est  —  1.  Deum  per  revelationem  Moysi  factam 

optimo  consilio  providisse  ut  populus  Israeliticus  primaevam 
religionem  servaret,  ipsique  soli  cultum  illibatum  persolve- 
ret,  nec  non,  retenta  fide  et  spe  in  Messiam,  futurae  redemp- 
tionis  jam  beneficia  praeoccuparet.  Patetex  dictis. 

Certum  est  —  2.  Deum  populo  Israelitico  specialiter  ideo 
adfuisse,  ut,  prseparata  Messise  via,  totus  mundus  illumina- 
retur  et  ad  veritatis  salutisquetramitem  reduceretur.  Patebit 
ex  dicendis  ubi  de  christiana  religione. 

Sed  quaestio  est  utrum  revelatio  Mosaica  immediate  genti- 
libus  ante  Christum  viventibus  profuerit;  an  scilicetmedium 
fuerit  quo  religionis  primaevae  dogmata  et  praecepta  essentia- 
lia  edocerentur,  et  ad  cultum  Deo  soli  persolvendum  incita- 
rentur.  Porro  supernaturale  bonum  gentium  a  mente  Dei 
alienum  non  fuisse,  sequens  nobis  demonstrabit 

110.  Assertio  :  Revelatio  Mosaica  gentibus  etiam  utilissima 
fuit  ad  retinendum  veri  numinis  cultum. 

CoNSTAT  ASSERTio  historia  populi  Israelitici. 

Et  vero  1.  a  primo  initio  divinse  Moysis  legationis  apud 
Pharaonem  etab  exitu  Israel  de  JEgypto  usque  ad  occupatio- 
nem  terrse  Chanaan,  multa  eaque  insignia  miracula  nomine 
Jehova  in  gratiam  Hebrseorum  patrata  sunt.  Porro  fieri  non 
potest  horum  portentorum  testes  fuisse  iEgyptios  et  alios  in 
circuitu  multos  populos,  quin  unius  veri  Dei  cognitio  pluri- 
mis  jam  in  idololatriam  propendentibus  suggesta  fuerit. 
Ergo. 

2.  Post  occupatam  Chananseorum  terram,qu8e  veluti  media 
inter  Asiam,  Africam  et  Europam,  atque  finitima  gentibus 
tunc  temporis  scientia,  artibus,  armis  et  commercio  prses- 
tantissimis,  merito  dicta  est  orbis  cogniti  centrum,  caeteras 
nationes  latere  non  potuit  quid  Israelitae  de  Deo  cultuque  ei 
exhibendo  sentirent.  Quorum  religio  eo  splendidius  incla- 
rescere  debuit,  quo  David  et  Salomon  latius  imperium  et 
commercium  dilataverunt,  atque,  sedificato  templo,  quod  ut 
miraculum  orbis  habebatur,  manifestius  fuit,  quanto  honore 
Deum  unum  et  verum  colerent. 

3.  Ipsae  Israelitici  populi  clades  efficacius  ac  longius  unius 

Dei  cognitionem  et  cultum  propagaverunt.  Nam  inter  eos 
qui,  post  destructum  regnum  Israel^  in  Assyriam  jussu  Sal- 
manazar  translati  sunt,  multos  fide  et  pietate  insignes  fuisse 
et  inter  externas  gentes  claruisse  constat  ex  historia  Tobise. 
Quin  etiam  cum  Assaraddon,  Sennacherib  successor,  Sama- 
riam  iterum  depopulasset  et  reliquos  ejus  habitatores  in 
Assyriam  deportasset,  insigni  miraculo  contigit,  ut  populi, 
quos  de  Babylone  aliisque  regionibus  eductos  in  Samaria 
coUocavit,  a  leonibus  interficerentur,  nec  securi  terram  ha- 
bitare  potuerint,  donec  mitteret  Rex  unum  de  sacerdotibus 
captivis,  qui  eos  doceret  legitima  Dei  terne,  id  est,  legem 
Moysis.  * 

At  vero  multo  clariori  luce  splenduit  apud  gentes  veri  Dei 
Religio,  cum,  regno  Judse  dissipato,  incolse  ejus  captivi  ab- 
ducti  sunt  Babylonem.  Non  enim  per  septuaginta  tantum 
annos  extrq  patriam  versati  sunt  ac  dispersi  in  omnibus  par- 
tibus  imperii  Assyro-Babylonici,  cujus  armis  universus  fere 
orbis  cesserat;  sed  etiam,  postquam  edictis  regum  Persarum 
patuit  eis  aditus  in  Judaeam,  multi  in  locis  commigrationis 
remanserunt  Raligioni  suae  addictissimi ;  nam  constat  ab  hoc 
tempore  Judaeos  Deo  fideles  permansisse.  Imo,  si  annalibus 
populorum  cooevorum  fides,  conjicere  estmultos  adextremas 
usque  Asise  et  Africae  regiones  pervenisse,  ibique  colonias 
condidisse,  quarum  vestigia  tum  apud  Indos  et  Abyssinos, 
tum  apud  ipsos  Sinenses  reperiuntur. 

Porro  Judaeos  illos  innumeros  verae  Religionis  praecones 
fuisse  conslat  ex  zelo,  quo  ab  hoc  tempore  flagrabant^  ut  cul- 
tum  veri  Dei  suaderent  proselytosque  ritibus  Mosaicis  conci- 
liarent.  Unde  merito  sibi  illud  {Tob.,  xiii,  4)  usurpabant  : 
«  Ideo  dispersit  vos  (Deus)  inter  gentes,  ut  enarretis  magna- 
))  lia  ejus.  ))Necirritos  fuisseeorumconatusinferrepossumus 
ex  auctoritate  qua  Judaei  plures  sub  Dario  Hystaspide,  Arta- 
xerxe,  Assuero,  et  aliis  principibus  potiti  sunt.  Norunt  om- 
nes  Mardochaei  cura  et  prudentia  Assuero  regi  Esther  matri- 
monio  copulatam  fuisse ,  nec  tantum  populum  suum  ab 
internecione  liberasse,  sed  edicta  obtinuisse  in  gratiam  Ju- 
deeorum,  quae  hunc  efl^ectum  sortita  sunt,  ut  «  plures  alterius 

))  gentiset  sectse  eorum  religioni  et  caeremoniis  jungerentur » 
{Esther,  viii,  17).  Ergo. 

4.  Prophetiarum  et  miraculorum  vim  Judseorum  fidelium 
zelo  Deus  ipse  adjunxit.  Ex  prophetis  enim,  quos  tunc  tem- 
poris  Deus  suscitavit,  plures  in  ipsis  locis,  ubi  captivi  dege- 
bant,  vaticinia  ediderunt,  quae  tum  ad  Israelitas  et  Judseos, 
tum  ad  ipsos  Ninivitas  et  Babylonios  spectabant :  porro  im- 
possibile  est  hos  populos  hujusmodi  vaticinia  ignorasse,  prse- 
sertim  vero  Danielis,  qui  tamdiu  Assyriorum  Persarumque 
regum  favorem  sibi  conciliavit  et  regia  fere  potestate  usus 
est.  Nemo  autem  non  videt  quatita  vis  fuerit  hujus  prophetae 
oraculorum  ad  veri  numini*  cultum  et  religionem  suaden- 
dam.  Nec  aliter  judicandum  est  de  vaticiniis  prophetarum, 
qui  in  terra  Israel  et  Juda  suscitati  sunt :  oracula  enim  eorum 
ad  exteras  etiam  gentes  respiciebant,  Ninivitas  scilicet,  Ba- 
bylonios,  JEgyptios,  etc,  eosque  certe  non  latuerunt;  quippe 
qui  Israelitis  et  Judeeis  dominarentur  ipsisque  veluti  convive- 
rent.  Ergo. 

Miracula  etiam  non  semel  patravit  Deus  in  gratiam  servo- 
rum  suorum  captivorum,  quae  ex  adjunctis  verae  Religioni 
directe  patrocinabantur  :  sic  tres  pueri  ideo  in  fornacem  ar- 
dentem  immissi  quia  unum  Deum  verum  colebant,  insigni 
miraculo  liberati  sunt;  ipse  etiam  Daniel  in  iisdem  fere  cir- 
cumstantiis  leonibus  ereptus  est.  Cujus  quidem  miraculi  is 
fuit  in  regis  animum  influxus  ut  edictum  generale  tulerit  ad 
promovendum  veri  Dei  cultum.  Qua  tandem  plaga  afflictus 
fuerit  Nabuchodonosor  rex,  et  quomodo  ad  Dominum  conver- 
susfuerit,  omnes  norunt;  necetiamquemquamfugitquidBal- 
tassar  acciderit  in  sacrilego  convivio.  Vere  igitur  miraculis 
et  prophetiis  servorum  suorum  prsedicationem  et  cultum 
confirmavit  Deus. 

5.  His  denique  accedunt  quae  sub  Alexandro  ejusque  suc- 
cessoribus,  ex  Antiochi  et  Ptolemsei  stirpe  oriundis,  sive  in 
Judaeorum  gratiam  sive  in  eorum  ruinam  gesta  sunt. 

Haec  enim  ad  commendandam  disseminandamque  eorum 
religionem  multum  contulerunt.  Nec  sane  sine  providentia 
Dei  speciali  contigit,  ut  veteris  Testamenti  libri  cura  et  im- 

pensis  Ptolsemsei  regis  in  linguam  Grsecam  translati  fuerint. 
Unde,  quando  Religio  Christiana  propagari  coepit,  Judsei  in 
universa  Romana  ditione  degebant,  suamque  publice  profite- 
bantur  Religionem,  quam  innumeris  proselytispersuaserant, 
ut  exipsis  actibus  Apostolorum  constat.  Omnia  igitur  dispo- 
suit  Deus,  ut  cseteris  gentibus  proficeret  Religio  Mosaica. 

111.  Schoiium.  Praeter  haec  servandae  religionis  primaevae 
subsidia  gentilibus  a  Deo  concessa,  alia  etiam  magis  directa 
non  defuere;  suos  enim  prophetas  peculiares  divinitus  acce- 
pisse  gentes,  quae  in  tenebris  umbrae  mortis  sedebant,  coiistat 
ex  his  libri  Sapientiae  verbis  (vii,  27)  :  «  (Sapientia  seterna) 
))  per  nationes  ad  animas  sanctas  se  transfert,  amicos  Dei  pro- 
))  phetas  constituit.  »  Quae  quidem  verba  factis  confirmantur. 

Ad  Ninivitas  enim  missus  est  Jonas  ut  prsedicaret  poeni- 
tentiam;  Job  in  Idumsea,  Spiritu  Dei  afflante,  mire  de  re- 
ligione  cum  amicis  suis  disseruit,  futurum  Messiam  a  longe 
salutavit  in  eoque  spem  futnrse  resurrectionis  collocavit;  Ra- 
laam  ex  stirpe  Moab  oriundus  ut  propheta  Dei  perhibetur, 
nec  ulli  impar  est  vaticinium  quo  Israelitis  invitus  benedi- 
cens  stellam  ex  Jacob  orituram  praenuntiavit,  suumque  cons- 
piciendi  MessicB  desiderium  declaravit.  Unde  «  non  incongrue, 
inquit  S.  Augustinus  {de  Civit,,  1. 18,  c.  47 ;  Patr.  to., xli,  609J 
creditur  exstitisse  et  in  aliis  gentibus  homines,  quibus  hoc  mys- 
terium  (Christi)  revelatum  est,  et  qui  hoc  etiam  prsedicere  im- 
pulsi  sunt,  sive  participes  ejusdem  gratieefuerint,  sive  expertes, 
sed  per  malos  angelos  docti  sint,  quos  etiam  praesentem  Chris- 
tum,  quem  Judaei  non  agnoscebant^  scimus  fuisse  confessos.  )) 
Nec  desunt  qui  dixerunt  Sibyllas  spiritu  prophetico  revera 
donatas  fuisse  ut  venturi  Messiae  fides  apud  Graecos  et  Romanos 
permaneret. 

ARTICULUS  II. 

De  notis  divinis  quibus  insignitur  Religio  Mosaica. 

Expendendum  habemus  an  et  quatenus  divina  origo  reli- 
gionis  mosaicse  probetur—  1.  miraculis;  —  2.  prophetiis;  — 
3.  characteribus  intrinsecis. 

§  I.  De  miraculis  in  favorem  religionis  mosaicsB  patratis. 

112-  Divinam  esse  religionem  quse  sibi  cerla  veraquemira- 
cula  vindicat,  satis  jam  probatum  est.  Utrum  vero  hujus- 
modi  sit  religio  mosaica,  sequenti  assertione  declarafur : 

Assertio :  Certis  verisque  miraculis  probatur  religionem 
mosaicam  esse  divinam. 

Prob.  Cum  jam  stabilita  fuerit  auctoritas  historica  librorum 
Moysis,  assertio  probata  manebit,  dummodo  constet  —  1.  stu- 
pendos  in  Pentateucho  enarrari  eventus;  —  2.  qui  sunt  veri 
nominismiracula;  —  3.  in  confirmationem  religionis  mosaicae 
patrata.  Atqui  haec  tria  constant : 

1.  Stiipendi  in  Pentateucho  narrantur  effectus,  quorum  sci- 
licet  alii,  vivente  Moyse,  alii  post  Moysen  contigerunt. 

Ad  priorem  classem  referuntur  imprimis  singularis  in 
monte  Horeb  Moysis  electio  ad  munus,  ad  quod  deputatus  est , 
quando  nempe  vidit  rubum  ardentem,  qui  non  comburebatur, 
Deumque  audivit  sibi  praecipientem,  utpopulumisraeliticum 
ex  iEgypto  educeret  {Eocod.,  iii);  — plagse  quibusin  ^Egypto 
Moyseset  AarondimissionemHebraeorum  obtinuerunt(E,Toc?., 
vn  et  seq.);  —  transitus  maris  Rubri,  cum  «  ingressi  sunt  filii 
))  Israel  per  medium  sicci  maris  »  (Exod.,  xiv,  22);  —  in  de- 
serto,  columna  nubis  ac  lucis;  manna  per  quadraginta  annos 
decidens;  Core,  Dathan  et  Abiron  perduellium  punitio;  sa- 
natio  Israelitarum  solo  aspectu  senei  serpentis,  aquarum  copia 
e  rupe  virga  Moysis  percussa  fluentium,  et  alia  plurima. 

Quoad  vero  miracula  posterioris  classis,  numerosiora  sunt 
quam  ut  omnia  referri  possint;  splendidissima  seligamus.  Vix 
obierat  Moyses,  cum,  duce  Josue,  Jordanis  a  tota  Hebraeorum 
gente  mirabiliter  trajicitur;  moenia  Jericho,  clangente  buc- 
cina,  concidunt;  stat  sol,  exercitus  Jabin  lapidibus  obruitur. 
Deinde  singulorum  fere  judicum  vocatio  et  victorise  totidem 
fuere  miracula;  subsequuntur,  ob  spretam  arcse  majestatem, 
tum  dira  in  Philistiim  et  Bethsamitas  flagella,  tum  prodi- 
giosa  sanatio;  in  consecratione  templi  se  exhibet  Dei  prae- 
sentia ;  Jeroboam  altare  in  Bethel  impio  consilio  consecrans 

castigatur;  sub  Achab  et  Jezabel  Elias  toti  naturae  imperat; 
Elisei  corporistactu  cadaver  reviviscit;  subEzechia,  Assyrio- 
rum  exercitus  divinitus  interimitur:  sol  retrograditur;  de- 
nique  in  Babylone,  impietatis  et  idololatriae  sede,  tres  pueri 
in  fornacem  projecti  medias  inter  flammas  illaesi  deambulant; 
aliaque  in  gratiam  Judaeorum  miracula  patrantur,  quae  a 
superbissimis  Nabuchodonosore  et  Dario  potentiae  Dei  Ju- 
daeorum  confessionem  extorquent... 

2.  Eventus  supra  memorati  veri  nominis  miracula  fuerunt. 
Nam,  licet  unus  vel  alter  totius  naturae  vires  non  excederet, 
plurimi  saltem  ita  certis  ac  constantibus  naturae  legibus 
contrarii  sunt,  ut  omnem  potestatem  sive  humanam,  sive 
angelicam  transcendant.  —  Accedit  modus,  quo  patrata  fue- 
runt  eadem  prodigia,  siquidem  plerumque  ad  diem  et  horam 
a  Moyse  praedicta  fuerint,  ad  certum  tempus  restricta,  ad  nu- 
tum  Moysis  inchoata  et  finita,  ad  certum  locum  certasque 
personas  determinata ,  aliisque  characteribus  insignita ,  ex 
quibus  evidenter  constat  illius  potestate  ea  facta  esse,  cui  tota 
natura  paret.  Quis,  v.  g.,  credat  aliqua  arte  humana  vel 
praestigio  diabolico  fieri  potuisse,  ut  per  quadraginta  annos 
manna  quotidie  in  coelo  concresceret,  in  terram  ante  solis 
ortum  caderet,  et  putresceret  in  posteriorem  diem  reposita, 
cum  die  sexta  reservata  in  sabbatum  integra  permaneret  (Cf. 
Liebermann,/?i^f.  theoL^l),  —  Demum  idem  confirmatur  per- 
siiasione  adstantium  qui  visis  istius  modi  signis  exclamabant 
obstupefacti  :  «  Digitus  Dei  est  hic »  (Exod.^  viii,  19). 

3.  Tandem  hujusmodi  miracula  in  religionis  mosaica*  con- 
firmationem  editafuisse^  constatex  plurimis  Pentateuchilocis 
in  quibus  Moyses  aperte  profiteturse  divinitusmissumfuisse, 
ut  Pharaonem  ad  dimittendum  populum  israeliticum,  Judseos 
vero  ad  accipiendam  legemrevelatamcompelleret.  Sic  (Num., 
XVI,  28)  cum  Core,  Dathan  et  Abiron  seditionem  contra  eum 
movissent,  ait  ad  populum  :  :  «  In  hoc  scietis,  quod  Dominus 
))  miserit  me,  ut  facerem  universa  quae  cernitis,  et  non  ex 
»  proprio  ea  corde  protulerim.  ))  Ergo. 

§  II.  De  prophetiis  ad  confirmandam  religionem  mosaicam  editis. 

113.  Libri  sacri  innumeras  referunt  prophetias  sive  ante 
Moysen,  sive  a  Moyse,  sive  post  Moysen  prolatas;  earum  vim 
demonstrativam  ostendet  sequens 

Assertio  :  Certis  etiam  ac  veris  prophetiis  demonstratur 
dimnitas  religionis  Mosaicm. 

Prob.  Admajoremclaritatem,  primum  exponerejuvatprae- 
cipuas  hujusmodi  prophetias;  deinde  probabitur  ineluctabile 
argumentum  ex  illis  depromi  possead  confirmandam  religio- 
nis  mosaicae  divinitatem. 

1.  Exponuntur  prophetise.  —  1.  Ante  Moysen  duo  dunta- 

xat  commemorabimus  vaticinia. —  [Gen.,  xv,  xvii),  promittit 
Deus  Abrahae  jam  selate  provecto  semen  quod  innumerabile 
erit  sicut  coeli  stellae  ;  ex  quo  egredientur  reges;  quod  pere- 
grinum  fuluriim  est  in  terra  non  sua^  servituti  subjectum  et 
afflictum  quadringentis  annis,  sed  inde  eductum  habebit  ter- 
ram  a  fluvio  JEgypti  usque  ad  fluvium  magnum  Euphratem. 
Quae  promissiones  Isaac  et  Jacob  renovantur.  —  {Gen.^  xlix) 
Jacob  moriens  filiis  suis  futura  prsedicit;  Ruben  licet  primo- 
genito  exiguam  progeniem  prsenuntiat,  dum  Judae,  filiorum 
quarto,  specialem  suprafratres  promittit  excellentiam,  donec 
veniat  qui  mittendus  est^  qui  ipse  erit  exspectatio  gentinm. 

2.  A  Moyse  quatuor  potissimum  edita  fuere  vaticinia. — 
{Num.,  XIV,  22),  Moyses  Israelitis,  quos  in  diffidentiam  ac 
desperationem  projecerant  decem  exploratores  e  terra  Cha- 
naan  reduces,  praesagit  nullum  fore^  praeter  Caleb  et  Josue, 
qui  terram  Chanaan  ingrederetur,  id  est,  praesagit  omnem 
hanc  multitudinem  innumeram  sine  bello  immatura  morte 
submovendam  esse,  ita  ut  nullus  eorum,  qui  viginti  annos 
tunc  nati  erant,  praeter  Caleb  et  Josue,  terram  Chananaeorum 
JudcBis  promissam  ingressurus  sit.  —  (Num.,  xx,  12)Propter 
petram  animo  diffidentiae  bis  percussam,  Moyses  refert  hanc 
sententiam  in  se  fratremque  suum  a  Deo  latam  :Non  introdu- 
cetis  hos  populos  in  terram,  quam  dabo  eis.  Et  reipsa  ambo  ante 
transitum  Jordanis  mortui  sunt.  —  (Num.^  xxv,  13)  Solemni 

vaticinio  Phinees  ejusque  posteris  perpetuum  promittitur 
sacerdotium,  quod  eventu  completum  esse  novimus  {Ps.  cv, 
30;  Eccli.,  xlv,  30;  I  Machab.,  ii,  54);  insuper  ex  Judseo- 
rum  historia  constat  summo  Pontificatusemperfunctosfuisse 
posteros  Phinees,  si  brevissimum  tempus  excipias,  quo  Heli 
ejusque  filii  dignitatem  hanc  obtinuerunt.  —  Denique  [Deut., 
XVIII,  15)  legitur  :  «  Prophelam  de  gente  tua  et  de  fratribus 
»  tuis  sicut  me  suscitabit  tibi  Dominus  Deus  tuus;  ipsum  au- 
»  dies.  )) 

3.  Prophetiae  post  Moysen  editae  sunt  quasi  innumerae; 
Ahias  praedicit  regnum  Salomonis  dividendum  et  Jeroboam 
decem  tribubus  dominaturum ;  regni  Israelitici  vastationem  et 
destructionem  Osee  et  Amos  quadraginta  annis  anteeventum 
prsenuntiant.  Sed  adhuc  magis  stupendae  sunt  prophetiae  quae 
babylonicam  captivitatem  spectant;  hae  enim  et  tempusillius 
captivitatis  determinant  et  ipsum  liberatorem  Cyrum  nomine 
suo  vocant;  Isaias,  Jeremias  et  Daniel  Babylonis  eversionem, 
Jerusalem  reaedificationem  et  imperiorum  fata  sic  describunt, 
ut  rem  praeteritam  narrare  potius  quam  prophetiam  scribere 
videantur. 

II.  Declaratur  vis  prophetiarum.  Prophetiae,  ex  dictis 
alibi,  divinam  religionis  originem  arguunt,  modocertocons- 
tet  —  1.  eas  ante  eventum  prolatas  fuisse  et  cum  eventu  ada- 
mussim  consensisse;  —  2.  eventus  a  nulla  mente  creata  in 
causis  naturalibus  prsevideri  potuisse,  nec  casui  fortuito  ads- 
cribendos  esse;  —  3.  prsedictionem  factam  fuisse  ad  confir- 
mandam  religionis  divinitatem.  Atqui  haec  tria  manifesta 
sunt  circa  prophetias  modo  recensitas  : 

Et  quidem  —  1.  certum  est  hujusmodi  prophetias  ante 
eventum  editas  fuisse  et  cum  eventu  adamussim  consensisse ; 
utrumque  patet  tum  ex  Pentateucho,  tum  ex  aliis  veteris 
Testamenti  libris,  in  quibus  non  tantum  proponuntur  vaticinia 
jam  recensita,  veluti  longe  ante  eventum  prolata,  sed  etiam 
completa  eorum  adimpletio  expressis  terminis  narratur.  Imo 
ipsa  aliarum  gentium  historia  constat  praedicta  vaticinia 
plenissimam  completionem  sortita  fuisse,  uti  videre  est  apud 

Rollin  (Hist.  anc,  t.   II)   et  Bossuet  {Hist.  univ.,  2  p., 
chap.  5). 

Id  solum  adnotare  juvat  de  vaticinio  quo  Moyses  novum 
prophetam  similem  ^i&i  praenuntiat,  nempeillud  sive  intelliga- 
tur  de  magno  propheta  novi  Testamenti  mediatore,  Christo 
scilicet,  sive  de  prophetis,  quibus  fere  nunquam  caruit  gens 
Israelitica,  plenissime  impletum  fuisse. 

2.  Constat  etiam  eventus  de  quibus  agitur  a  nutla  mente 
creata  in  causis  naturalibus  prcevideri  potuisse.,  nec  fortuito 
casu  contigisse, —  tum  quia  vel  omnino  improbabiles  erant,vel 
a  causis  nondum  existentibus,  aut  a  libera  hominum  volun- 
tate,  imo  ab  ipsis  Dei  consiliis  pendebant;  quo  pacto,  v.  g., 
fieri  potuisset,  utlsaias  naturali  sagacitate  conjiceret,  ducen- 
tis  postea  annis,nasciturum  regem  Persarum,Cyrum  nomine, 
qui  Judaeos  tuncprospereagentesliberaturusessetacaptivitate 
Babyloniorum,  eodem  tempore  cseteris  nationibus  nec  opibus, 
nec  potentia  prsestantium;  —  tum  quia  tot  sunt  prophetiae 
totque  et  tam  varia  earum  adjuncta,  ut,  etiamsi  de  uno  vel 
altero  vaticinio  forsan  dici  posset  causas  naturales  eventuum 
exstitisse,  omnibus  explicandis  evidenter  impar  sit  hujusmodi 
ratio.  —  Accedit  quod  plurimae  prophetiae  sine  miraculis 
impleri  non  potuerunt.  Ergo. 

3.  Demum  praedicta  vaticinia  in  religionis  mosaicce  confir- 
mationem  edita  fuisse.,  patet  ex  eo  quod  vel  ad  ipsum  Moysen 
liberationisque  opus  ab  ipso  susceptum  referuntur,  vel  etiam 
ad  urgendam  legum,  quas  ipse  tanquam  divinas  populo  im- 
posuit,  observationem  tendunt,  vel  cum  ipsarum  legum  tenore 
intime  connectuntur,  vel  denique  ipsum  Deum  legis  mosaicae 
auctorem,  judicem  et  vindicem  inducunt.  Ergo. 

§  III.  De  characteribus  intrinsecis  religionis  mosaicae. 

114.  Praeter  miracula  et  prophetias,  de  quibus  sermonem 
habuimus,  aliae  sunt  notaeinternae  divinam  religionis  mosaicae 
originem  arguentes,  quae  referri  possunt  —  tum  ad  formam 
regiminis  theocraticam.  —  tum  ad  praecepta,  —  tum  ad  sanc- 
tiones  per  Moysen  ei  impositas.  Hujusmodinotassequentibus 
assertionibus  evolvemus. 

Assertio  1« :  Theocratica  reipublicce  Judaicce  constitutio  di- 
vinam  esse  arguit  Religionem  Mosaicam^  ad  quam  veluti  pars 
attinet. 

Prob.  Duo  in  hac  constitutione  prsecipue  attendenda  sunt, 
nempe:  —  1.  Deum,  rerum  omnium  creatoremetmoderato- 
rem,  veluti  regem  assignatum  Israelitis  fuisse;  —  2.  Omnem 
potestatem  iegislativam  erepublica  sublatam  fuisse,  circa  res 
minutissimas,  promulgatis  legibus  perpetuis,  immutabilibus 
et  a  circumstantiis  locorum  ita  independentibus,  ut  nun- 
cjuam  iis  licuerit  derogari.  Atqui  res  ita  ordinare  non  potuit 
Moyses  nisi  fuerit  Spiritu  Dei  afflatus,  prudentiaque  non 
humana  sed  divina  se  gesserit. 

CoNSTAT  PRiMA  PARS^  sdUcet.Deum  rerum  omnium  creatorem 
et  moderatorem  Israelitis  regem  assignare  non  potuit  Moyses 
nisi  fuerit  divinitus  afflatus,  Nam  —  1.  si  humana  prudentia 
usus  esset  Moyses,  exemplis  ei  scientise  politicse  praeceptis 
aliorum  legislatorum  attendere  debuisset;  porro,  nedum  ita 
egerit,  ab  eorum  agendi  ratione,  quam  certe  scientiis  iEgyp- 
tiorum  optime  imbutus  noverat,  omnino  recessit ;  nullum 
enim  invenire  est  legislatorem  sive  apud  ^Egyptios,  sive  apud 
alios  populos,  qui  genti  suae  asserere  ausus  fuerit  ipsum 
Deum,  qui  causa  prima  est  omnium  rerum  et  nutu  suo  omnia 
gubernat,  futurum  esse  ejus  regem  ac  gubernatorem.  Fuerunt 
quidem  legum  conditores  qui  finxerunt  se  familiaritate  usos 
esse  alicujus  Dei  gentilitii  ac  tutelaris,  qui  peculiarem  gentis 
illius,  cui  dabant  leges,  curam  habere  putabatur,  et  erat 
veluti  Deus  proprius  regionis  vel  urbis  :  at  nullus  praeter 
Moysen,  spretis  alienis  institutis  contemptisque  inferioribus 
et  tutelaribus  diis,  Deum  causam  rerum  omnium  primam 
omniumque  hominum  communem  parentem  regem  et  guber- 
natorem  proposuit. 

2.  Non  potuit  Moyses  Israelitis  Deum  assignare  regem,  quin 
eis  persuaserit  ipsos  supremo  omnium  moderatori  singula- 
riter  acceptos  esse,  communemque  omnium  hominum  paren- 
tem  de  sua  gente  maxime  sollicitum  esse :  atqui  hoc  omnino 
erat  ab  eorum  mente  alienum;  quippe  qui  seepe  deos  aureos  et 
argenteos  iEgyptiorum  invisibili  et  terribili  Deo  praeferebant 

qui  in  monte  Sinai  legem  inter  fulgura  et  tonitrua  edixerat. 
Debuit  ergo  Moyses  eorum  indoli  et  inveteratis  praejudiciis 
resistere,  ac  proinde  contra  omnem  prudentiam  humanam 
agere. 

3.  Obstabat  etiam  humana  prudentia,  ne  Moyses  concivibus 
suis  illum  assignaret  regem,  qui  eos  ab  omni  cum  gentilibus 
religioso  commercio  arceret,  et  caeterorum  populorum  in  eos 
concitaret  invidiam  et  odium.  Atqui  is  erat  rex  Israelitis  a 
Moyse  assignatus,  ut  ei  deservire  non  possent  nisi  ab  omni 
cum  gentilibus  societate  religiosa  abhorrerent,  imo  eorum 
cultum  et  superstitiones  omni  opera  abolerent,  atque  adeo 
sibi  infensissimas  haberent  cseteras  omnes  gentes ;  primum 
patet  tum  ex  eo  quod  veri  numinis  obsequium  nuUum 
patiatur  commercium  religiosum  cum  simulacrorum  idolo- 
rumque  cultoribus,  tum  ex  eo  quod  abominandos  pronuntia- 
verat  Moyses  paganorum  ritus;  secundum  colligitur  ex  illo 
Deuteronomii  (vii,  5)  mandato :  «  Aras  eorum  subvertite  et 
»  confringite  statuas,  lucosque  succidite  et  sculptilia  combu- 
»  rite,  quia  populus  sanctus  es  Domino  Deo  tuo.  »  Quod  qui- 
dem  adeo  distare  ab  omni  humana  sapientia  censuit  Josephus, 
ut  non  ausus  sit  in  sua  historia  rem  referre,  prout  erat,  sed 
varias  fmxerit  leges,  quse  a  Mosaicis  toto  coelo  distant, 
nempe  ut  conceptam  adversus  Judaeos  minueret  invidiam. 
Ergo. 

CoNSTAT  2"  PARS  MiNORis,  uempo  uou  potuisse  Moysen  potes- 
tatem  legislativam  e  Republica  Israelitica  auferre,  nec  leges 
condere  perpetuas  et  immutabiles,  quin  fuerit  a  Deo  inspiratus. 

Enimvero  leges  civiles,  cum  ad  civium  commoda  inventa^ 
sint,  debent  esse  moribus,  opinionibus  et  necessitatibus  tem- 
porum  accommodatae.  Jam  vero  quod  Moyses  omnem  muta- 
tionem  fieri  prohibuerit  in  legibus,  quas  de  minutissimis 
rebus  edixerat,  nec  unquam  licitum  fuerit  eis  derogare^  hoc 
nuUa  humanse  sapientiae  ratione  explicari  potest,  sed  divinee 
inspirationi  tribuendum  est. 

Etenim  —  1.  ita  res  ordinando  Moyses,  si  humana  pruden- 
tia  ductus  fuisset,  attendere  debuisset  conditionem  praesen- 
lem  populi,  et  inde  quid  ipsi  pro  futuro  tempore  praecipien- 


RELIGIONIS   MOSAICiE   DIVINITAS.  195 

dum  esset  conjicere  :  atqui,  nedum  gentis  suse  moribus, 
indoli  et  dispositionibus  morem  gesserit  in  condendis  legibus, 
ea  quse  vel  maxime  refugiebant  concives  praecepit,  gravissi- 
moque  jugo  invitos  eos  subjecit,  ut  ex  innumeris  patet  con- 
tradictionibus,  quibus  constanter  in  deserto  fuit  obnoxius. 
Eo  autem  ininus  futuram  eorum  legibus  fidelitatem  pr^evidere 
poterat,  quo  certius  illi  constabat  de  eorum  ad  idololatriam 
propensione.  Ergo  nulla  humanee  sapientise  ratione  Moyses 
ductus  est  ex  parte  gentis  su8e  indole  desumpta. 

2.  Etsi  ese  fuissent  Israelitarum  dispositiones  quae  Moysi 
hanclegislationem  condendam  suasissent,  suspicari  debuisset 
aliqua  ex  ea  oritura  esse  incommoda,  nec  omnem  mutatio- 
nem  ejus  prohibere;  nulla  enim  datur  legislatio,  quse  omni- 
bus  sive  prsesentibus,  sive  futuris  exigentiis  respondeat,  nec 
unquam  fuit  legislator,  qui  leges  suas  tanta  perfectione  donari 
arbitratus  fuerit,  ut  nihil  eis  addendum  sit  vel  demendum  : 
porro  absoluta  fuit  Moysis  p-rohibitio  :  «  Non  addetis,  inquit, 
))  ad  verbum  quod  vobis  loquor^  nec  auferetis  ex  eo,  »  Ergo,  si 
attendatur  legum  communis  indoles,  contra  omnem  pruden- 
tiam  humanam  egit  Moyses. 

3.  Ut  ab  initio  constitutionem  immutabilem  populo  Israe- 
litico  Moyses  dare  potuerit,  necesse  fuit  ut  prsevideret  vel 
nihil  futurumesse  in  eventuum  sibi  succedentium  serie  quod 
ejus  immutationem  exigeret^  vel  illos  eventus  ita  moderandos 
ut  effectus  solitos  non  producerent  :  certum  est  enim  nec 
fortuna  prospera,  nec  rerum  humanarum  vicissitudine  natu- 
rali  unquam  adduci  potuisse  Judaeos,  ut  legibus  suis  deroga- 
rent;  atqui  non  humanum  ingenium,  sed  mentem  divino 
spiritu  afflatam  haec  manifeste  arguunt.  Ergo  originem  vere 
divinam  habuit  constitutio  theocratica  reipublicse  Israeliticae. 

115.  Assertio  2*  :  Mira  quce  elucet  in  prceceptis  religionis 
mosaicce  sapientia  divinam  ejus  originem  invicte  demonstrat. 

Ad  hanc  assertionem  stabiliendam,  duo  nobis  ostendenda 
sunt,  scilicet;  —  1.  maximam  in  prseceptis  legis  mosaicae 
sapientiam  elucere :  —  2.  hujusmodi  sapientiam  non  nisi  a 
Deo  emanare  potuisse. 

Probatur  primum,  nempe  in  prceceptis  legis  mosaicce  maxi' 
mam  elucere  sapientiam.  Enimvero 

1.  Quod  attinet  ad  prcecepta  moralia  —  1.  respectu  Dei, 
religio  mosaica  exhibet  sanam  de  Deo  doctrinam^  docendo 
scilicet  Deum  esse  unicum,  a  seexistentem,  seternum,  immu- 
tabilem,  summe  perfectum,  omnium  rerum  creatorem  ac 
moderatorem,  omni  demum  sanctitatis,  virtutis  ac  perfec- 
tionis  genere  poUentem.  Quid  sublimius  hac  Dei  definitione 
a  philosophis  ipsis  laudata  :  Ego  sum  qui  sum  ?  —  Nec  minus 
sublimis  est  mosaica  lex  relative  ad  cultum  Deo  exhiben- 
dum;  praecipit  erga  illum  officia  interna  amoris,  reveren- 
tiee  et  obsequii  his  verbis  :  Diliges  Bominum  Beum  tuum  ex 
toto  corde  fuo,  et  ex  tota  anima  tua,  et  ex  tota  fortitudine  tua; 
omnia  quoque  externi  cultus  officia  jubet,  videlicet  reveren- 
tiam  divino  nomini  exhibendam,  votorum  fidelem  adimple- 
tionem,  sacrificiorum  cum  animi  puritate  ac  etiam  corporis 
castimonia  oblationem;  prohibet  autem  quidquid  est  cultui 
divino  injuriosum;  hinc  leges  contra  idola,  auguria,  super- 
stitiososque  ritus. 

2.  Respectu  proximi,  generatim  prohibetur  ne  vel  opere  vel 
ore  vel  mente,  pravis  scilicet  desideriis,  cuiquam  injuria  fiat. 
Speciatim  haec  sunt  notanda  :  filii  non  sunt  necandi,  nec  diis 
immolandi,  sed  pie  fovendi ;  servi  non  immodicis  laboribus 
opprimendi,  nec  immaniter  castigandi,  sed  humane  tractandi ; 
concives  sunt  diligendi,  eorum  bos  et  ovis  errantes  sedulo 
reducendi;  pauperes  et  peregrini  non  oblivioni  tradendi,  sed 
ipsis  servantur  reliquiae  vindemiae  etspicae  decidentes;  viduce 
et  orphani  non  opprimendi^  sed  speciali  cura  excipiendi ; 
senes  honorandi  et  afflicti  sublevandi;  hostes  ipsi,  si  Chana- 
naeos  excipias ,  non  crudeliter  trucidandi ;  si  bellum  fiat^ 
quod  non  nisi  praevia  pacis  propositione  iniri  debet,  mulie- 
ribus,  senibus,  infantulis,  jumentis  parcendum.  Vetitum  erat 
frugiferas  arbores  in  terra  hostili  succidere  et  captivos  imma- 
niter  opprimere ;  quinimo  vel  erga  bruta  animantia  mansue- 
tudo  praecipitur;  alligari  os  bovi  trituranti,  prolem  sub 
oculis  matris  occidi,  invento  nido  simul  cum  puUis  matrem 
apprehendi  prohibetur. 

Nec  objiciatur  lex  lalionis  quae  condonationi  injuriarum 
lege  naturali  praescriptae  minus  conformis  videtur;  nam  lex 
ista  pro  judicibus,  non  vero  pro  privatis  condita  fuerat;  illa 
lege  monebantur  judices  in  poenis  imponendis  servandam 
esse,  quantum  fieri  potest,  proportionem  cum  injuria  illata  ; 
non  autem  erat  stricto  sensu  accipienda,  tum  quia  saepe 
saepius  fuisset  injusta,  tum  eo  quod  {Num.,  xxxv,  31),  scrip- 
tum  sit :  «  Nonaccipietis  pretiumabeo  qui  reusest  sanguinis, 
»  statim  et  ipse  morietur;  »  qaae  restrictio  supponit  poenam 
posse  in  aliis  casibus  pretio  redimi.  Ita  sentiunt  ipsi  eruditi 
Judsei. 

3.  Respectu  hominis  erga  seipsum^  lex  mosaica  omnes  abo- 
minationes  gentium  execratur  et  sub  gravi  comminatione 
prohibet,  inordinatos  animi  motus  reprimit,  et  Hebraeos  sem- 
per  ad  castos  mores  hortatur  his  verbis  :  <«  Sancti  estote,  quia 
))  ego  sanctus  sum,  Dominus  Deus  vester  ))  (Lev.,  xix,  2). 

11.  Quoad  prcecepta  cceremonialia^  in  his  mira  elucet  sapien- 
tia,  si  nihil  continent  siveabsurdi,  sive  indecentis,  etpropter 
eximios  fines,  quos  efficaciter  procurare  possunt,  condita  fue- 
runt;  jarn  vero  tales  esse  leges  cseremoniales  seu  rituales 
Judseorum  facili  examine  colligemus,  fmes  istos  religiosos, 
politicos,  medicinales  ac  mysticos  assignando,  et  simul  fmium 
ac  mediorum  seu  legum  proportionem  ostendendo. 

1.  Adfuerunt  fmes  religiosi  quorum  praecipuus  et  excellentis- 
simus  est  notionis  veri  Dei  verseque  religionis  conservatio. 
Ad  hunc  autem  fmem  eximium  procurandum  —  instituuntur 
ritus  qui  Dei  beneficia  ac  miracula  in  memoriam  revocant; 
sic  sabbatum,  Circumcisio,  Pascha,  Pentecostes.  —  Ordinatur 
maxima  in  cultu  exteriori  pompa,  ut  animis  vividior  ingeratur 
divinaeMajestatis  sensus.  —  Plurima  praecepta  ritualia  directe 
removent  periculum  idololatrise,  scilicetquse  eodiriguntur  ut 
JudcBi  a  caeterarum  gentium  idololatriae  deditarum  consortio 
removeantur;  talia  sunt  Circumcisio,  discrimen  animalium 
mundorum  vel  immundorum,  unitas  sacerdotii  et  minis- 
terii  sacri,  loci  pro  victimarum  immolatione,  varise  species 
munditiarum  vel  immunditiarum  tum  personalium  tum  rea- 
lium. 

2.  Adfuerunt  fines  politici.  Voluit  quippe  Moyses  Hebrseo- 
rum  animum  in  servitute  Jlgyptiorum  depressum  erigere, 
caritatem  fraternam  fovere,  in  Deum  tanquam  terrenum  regem 
gentis  fiduciam  et  reverentiam  promovere  :  porro  his  finibus 
mirum  in  modum  providit,  statuendo  tanquam  centrum  rei- 
publicae  tabernaculum  ad  quod  ter  in  anno  omnes  Israelitse 
convenire  jubebantur,  levitas  in  singulis  tribubus  quasi  disse- 
minando  totque  ritus  statuendo  quibus  populus  judaicus 
habebatur  ut  populus  peculiaris  a  Deo  electus,  supra  caeteras 
gentes  exaltatus. 

3.  Adfuerunt  etiam  fines  medicifiales,  seu  Moyses  gentis 
suae  sanitati  favere  ab  eaque  morbos  abigere  praeceptis  suis 
voluit.  Hinc  interdictio  quorumdam  ciborum  insalubrium; 
hinc  variaeimmunditiarum  species  excadaverum  tactu,  lepra 
et  leprosorum  cohabitatione  provenientes;  hinc  tot  praecepta 
adpurgandas  et  mundandas  domos  quas  habitaveruntleprosi. 

4.  Taudem  adfuerunt  fines  mystici,  videlicet  —  1.  sanc- 
tificatio  populi  Israel,  qui,  quatenus  a  Deo  praeelectus  et  se- 
gregatus,  beneficiis  stupendis  auctus,  ad  eximiam  morum 
integritatem  diligentius  quam  caeterae  gentes  informandus 
erat;  —  2.  figuratio  Christi  religionisque  ab  eo  promul- 
gandae.  Porro  hi  duo  fines  egregie  procurantur  per  leges 
mosaicas,  ut  ex  superius  expositis  facile  colligitur. 

Ergo  leges  mosaicse  propter  eximios  fines  religiosos,  poli- 
ticos,  medicinales  et  mysticos  conditse  fuerunt,  et  earum 
praescripta  perfecte  cum  finibus  intentis  concordant;  ergo  in 
legibus  cseremonialibus  vel  ritualibus  Moysis  mira  elucet  sa- 
pientia. 

III.  Si  ad  pra^cepta  judicialia  seu  civilia  oculosconvertamus, 
non  mediocris  pariter  apparet  sapientia ;  nempe  —  1.  nihil 
sapientius  excogitari  potest  quam  ratio  juris  dicendi  inter 
cives;  nam  Moyses  in  singulis  civitatibus  judices  constituit, 
qui  quotidianas  lites  cognoscerent,  et  in  urbe  principe  sy- 
nedrium  supremum  ad  quod  causae  ambiguae  et  difiiciliores 
deferrentur.  Judicibus  ipsis  summa  praecipitur  aequitas; 
debent  enim  judicare  quod  justum  est,  munera  respuere, 
personas  non  accipere,  mulierum  propter  levitatem,  manci- 

piorum  propter  depressum  animum  testimonium  recusare, 
unicum  testem  non  audire,  falsos  testes  punire,  cum  ipsismet 
reis  et  condemnatis  non  immisericorditer  agere^  et  alia  multa 
non  minus  sapienter  statuta  servare. 

2.  Circa  bona  familiarum,  —  1.  ne  pauperessuum  patrimo- 
nium  amitterent  et  divites  flnitimos  agros  propriis  conjunge- 
rent,  atque  ita  in  immensum  cum  pauperum  detrimento 
substantiam  suam  amplificarent,  anno  quinquagesimo,  qui 
jubilseus  dicebatur,  servi  manumittendi  ac  debita  omnia 
reiaxanda  erant;  unusquisque  vero  bonorum  alienatorum 
possessionem  pleno  jure  recuperabat.  —  2.  Ne  commisce- 
rentur  possessiones  filiorum  Israel  singulis  tribubus  as- 
signatae,  vetitum  erat  ne  familiarum  patrimonia  ad  feminas 
transirent,  nisi  deficientibus  ex  eadem  stirpe  masculis;  quo 
in  casu,  filiabus  non  licebat  viris  alterius  tribus  nubere.  — 
3.  Ne  deleretur  nomen  alicujus  in  Israel,  si  quis  absque 
liberis  mortuus  fratrem  superstitem  reliquisset,  is,  lege 
leviratus,  fratris  sui  viduam  ducere  tenebatur,  ut,  semen  ei 
suscitaret. 

3.  Leges  militares  maximam  humanitatem  redolent :  —  Erga 
cives,  Quamvis  enim  omnis  civis  constitueretur  miles,a  mili- 
tia  tamen  eximebantur  qui  aedificaverat  domum  et  non  dedi- 
caverat,  qui  plantaverat  vineam  nec  fructum  ejus  communem 
fecerat,  qui  desponsaverat  uxorem  nec  eam  acceperat,  qui  de- 
mum  formidolosus  erat  et  corde  pavidus  (Deut,,  xx,  5-8).  — 
Erga  hostes,  eorum  infantes,  uxores  et  praedia,  praeclara  multa 
praescribebantur  de  quibus  supra  diximus,  ubi  de  legibus 
circa  proximum. 

Probatur  secundum,  nempe  sapientiam  quse  in  legibus  mo- 
saicis  elucet,  nonnisi  a  Deo  emanare  potuisse.  Etenim  vel  a 
Deo  emanavit,  vel  eam  ab  extraneis  didicit  Moyses,  vel  in 
populo  suo  deprehendit,  vel  in  seipso  adinvenit;  sed  tria 
posteriora  dici  nequeunt.  Ergo. 

1.  Moyses  illam  ab  extraneis  non  habuit,  videlicet  a  Chana- 
naeis  et  iEgyptiis:  etenim  Moyses,  cui  fides  adhibenda  est  ex 
dictis,  iegislationem  horum  populorum  nobis  exhibet  infor- 
mem,  bonis  moribus  adversantem,  rjtibus  crudelibus  et  impu- 

ris  permixtam,  atqueinidololatria  fundatam...;  quod  quidem 
Moysis  testimonium  historiseprofanse  fragmentis  quae  super- 
sunt  confirmatum  est.  Ergo. 

2.  Non  a  sua  gente  didicit;  nam  Israelitica  gens  rudis,  ab- 
jecta,  servitutis  jugo  assueta,  ac  semper  ad  idololatriam 
proclivis,  hunc  legum  codicem  tam  sanctum  tamque  perfec- 
tum  suo  duci  prsebere  non  potuit,  ut  per  se  patet.  Nec  invo- 
centur  hominum  traditiones  generales;  quinqueenim  autsex 
tantum  doctrinsemoralispraecipua  capita  extra  Judseos  viden- 
tur  ab  hominibus  servata;  quanta  autem  distantia  inter  illa 
paucissima  puncta  et  illud  absolutissimum  corpus  doctrinae 
et  juris  a  Moyse  traditum  I 

3.  Non  in  seipso  invenit;  historia  enim  constat  homines 
praestantissimos,  v.  g.,  Lycurgum,  Solonem,  Numam,  Socra- 
tem,  ac  Piatonem  in  gravissimos  errores  impegisse ;  quomodo 
ergo  potuisset  unus  homo,  ingenii  sui  solis  viribus  innixus, 
omnes  errores  devitare,  ad  summum  sapientiae  et  doctrinse 
fastigium  pervenire,  leges  tam  eximias  condere,  ut  per  ssecula 
quindecim  nulla  mutatione  indiguerint,  prsesertim  si  atten- 
datur  huic  homini  defuisse  experientiani  regiminis  longo 
tempore  ac  variis  tentaminibus  partam,  cum  statim  ab  egressu 
deserti  Madian,  in  quo  quadraginta  annis  commoratusfuerat, 
legum  suarum  codicem  ediderit;  defuisse  scientiam  locorum 
in  quibus  degere  debebat  gens  hebraea,  scilicet  Paleestinse  ipsi 
prorsus  ignotae;  defuisse  tempus,  cum  ab  exitu  ex  ^Egypto 
usque  ad  legem  promulgatam  effluxerint  tantum  circiter  duo 
menses,  in  quibus  totus  fuit  Moyses  sive  in  itineribus  diri- 
gendis,  sive  in  rebellionibus  sedandis,  sive  in  Amalecitis  de- 
bellandis.  Ergo  Moyses,  etiam  acutissimo  ingenio  praeditus, 
Judaeorum  legem  a  seipso  invenire  non  potuit ;  ergo  eam  a 
Deo  accepit;  ergo  divina  est  Judaeorum  legislatio;  ergo  et 
religio. 

116.  Assertio  3*  :  Ex  legis  MOsaiccB  sanctione  rite  etiam  pro- 
batur  ejus  divinitas. 

Etenim  —  1.  si  generatimconsideretur  sanctio  quam  Moyses 
legibus  suis  apposuit,  certum  est  eam  poenis  et  praemiis  tem- 

poralibus  magna  ex  parte  contineri,  ut  constat  :  —  1.  tenore 
verbomm;  legantur  praesertim  D^?/t.,  xxviii;  Levit,,  xxvi,  et 
ibi  reperientur  benedictiones  et  maledictiones  :  ex  una  parte 
longsevitas,  firma  valetudo,  pax,  divitise,  potestas,  gloria,  fru- 
gum  abundantia...;  ex  altera  vero  parte  mors,  morbus,  fa- 
mes,  pestis,  bellum,  servitus,  egestas;  quse  metaphorico  tan- 
tum  sensu  intelligi  non  possent  quin  omnis  perverteretur 
Scriptura;  —  2.  Prophetarum  interpretatioue.  Prophetae  enim 
pariter  in  praemiis  et  poenis  temporalibus  positam  esse  sanc- 
tionem  legis  docent  :  nempe  Josue  in  confirmatione  foederis 
(xxiv,  20),  Salomon  in  oratione  quam  fudit  pro  dedicatione 
templi  (III  Reg.,  viii).  Idem  videre  est  apud  Jerem.,  vm; 
Ezech.,  XVIII ;  Isa.,  xxx;  —  3  naturafoederis,  Cum  enim  Deus 
esset  dux  et  rex  temporalis  gentis,  ejusque  prosperitati  invi- 
gilare  deberet,  id  praestare  non  potuit  nisi  terrena  felicitate, 
siquidem  in  futuro  sseculo  gentes  ut  gentes  amplius  non 
existunt;  —  4.  historia.  Historice  quippe  cei^tum  est  gentem 
judaicam  bonis  temporalibus  cumulatam  fuisse  dum  legem 
mosaicam  observavit,  malis  e  contra  gravatam,  cum  ab  ea 
recessit.  Sic,  rnortuo  Josue,  filii  Israel  ducunt  uxores  filias 
Ghananaeorum,  faciunt  mala  in  conspectu  Domini,  iratusque 
contra  Israel  Dominus  tradit  eos  in  manus  Chusan  (/^^d^c, 
m,  8).  Pro  delictis  dolentes  clamant  ad  Dominum  qui  statim 
suscitat  eis  liberatorem  Othoniel.  Sic  pariter  suscitantur  Aod, 
Samgar,  Debbora,  Barac,  Gedeon,  Jephte,  Samson,  Samuel. 
Nec  aliter  sub  regibus  res  succedunt :  obliviscuntur  Israelitse 
legis  Domini,  et  statim  ad  fores  adsunt  ultores;  peccatorum 
suorum  illos  poenitet,  et  illico  ab  inimicis  vindicantur.  Quae 
specialis  providentia  tam  nota  fuit,  etiam  apud  exteras  gentes, 
ut  Achior,  Ammonitarum  dux,  de  illa  Holophernum  aperte 
monere  non  dubitaverit,  uti  videre  est  {Judith,  v,  16  et  seq.). 

Jam  vero  quomodo  Moyses,  nisi  a  Deo  inspiratus,  potuisset 
hujusmodi  sanctionem  legi  suae  addere?  Quomodo  sine  spe- 
ciali  providentia  sanctio  ista  ab  eventu  confirmata  fuisset? 
Ergo. 

Nec  dicatur  Moysen,  cum  nullibi  loquatur  de  sanctione  spi- 
rituali,  dogma  alterius  vitae  non  tenuisse,  nec  proinde  divi- 

nam  dici  posse  ejus  reiigionem.  —  Re  quidem  vera  non 
defuerunt  inter  Deistas  qui  contenderunt  Judseis  ignotum 
fuisse  dogma  immortalitatis  animae,  sed  prorsus  immerito,  ut 
patet  ex  pluribus  Judaeorum  libris.  Haec  quippe  in  illis  legun- 
tur  :  —  ((  Multi  de  his  qui  dormiunt  in  terrse  pulvere,  evigi- 
»  labunt,  alii  in  vitam  ceternam,  et  alii  in  opprobrium  ut 
))  videant  semper  ))  {Dan.,  xii,  2).  —  ((  Filii  sanctorum  sumus, 
))  dicebat  Tobias,  et  vitam  illam  exspectamus  quam  Deus  datu- 
))  rus  est  his  qui  fidem  suam  nunquam  mutant  ab  eo  ))  {Tob.,  u, 
18). —  ((  Memento  Creatoris  tui  in  diebus  juventutis  tuae... 
»  antequam  revertatur  pulvis  in  terram  suam^  unde  erat,  et 
))  spiritus  redeat  ad  Deum  qui  dedit  illum  ))  {EccL,  xii,  1,  7). 
Quibus  verbis  perfecte  distinguitur  corpus  quod  perit  ab  ani- 
ma  quae  ad  Deum  revertitur.  —  «  Dies  peregrinationis  mece, 
inquiebat  Jacob,  parvi  et  mali  ));  atqui  hsec,  pergit  Apostolus 
{Hebr.,  xi,  14,  15,  16),  «  significant  se  patriam  inquirere. 
))  Et  si  quidem  ipsius  meminissent  dequaexierunt,  habebant 
»  utique  tempus  revertendi :  nunc  autem  meliorem  appetunt, 
»  id  est,  coelestem.  »  —  Job  aiebat  :  ((  Scio  quod  Redemptor 
))  meus  vivit,  et  in  novissimo  die  de  terra  surrecturus  sum, 
»  et  rursum  circumdabor  pelle  mea,  et  in  carne  mea  videbo 
))  Deum  meum  »  (xix,  25).  —  Demum  {Deut.^  xviii,  11)  dicitur : 
«  Nec  inveniatur  in  te  qui  quaerat  a  mortuis  veritatem )) :  quae 
ultima  verbaclare  supponunt  dogma  alterius  vitee ;  non  enim 
consuluntur  qui  nullo  modo  existere  creduntur.  Ergo  Judsei 
alteram  vitam  agnoscebant  (1). 

Caeterum  non  mirum  si  Moyses  nullibi  sanctionem  spiritua- 
lem  expresse  proponat,  tum  quia  illud  dogma  immortalitatis, 
perpetua  ac  universali  traditione  transmissum,  a  Judaeis 
admittebatur ;  tum  quia  nullus  aderat  timor  oblitterationis 
illius  dogmatis  ex  commercio  aliarum  gentium  quse  illud 
profitebantur;  tum  quia  divinitas  religionis  mosaicae  ab  hac 
sanctione  spirituali  sicut  a  sanctione  temporali  non  repete- 
batur. 

(1)  V.  La  Bible  et  les  decouvertes  modernesy  t.  ii,  p.  2,  liv.  2. 


RELIGIONIS   M0SA1G.E   ABROGATIO.  203 

ARTIGULUS  III. 

De  abrogatione  religionis  mosaicde. 

417.  Religio  mosaica,  ut  ex  dictis  perspicuum  est,  tripiici 
parte  constabat,  scilicet  morali,  jadiciali  et  cseremoniali.  Jam 
vero  non  agitur  in  prsesenti  qusBstione  de  abrogatione  partis 
moralis,  prout  complectitur  dogmata  aut  praecepta  qu9B  ad 
legem  naturalem  pertinent,  vel  etiam  illas  veritates  revelatas, 
quas  tanquam  sanctissimam  hsereditatem  collegit  religio  chris- 
tiana,  et  clarius  perfectiusque  evolvit ;  sed  tota  questio  ver- 
satur  circa  leges  judiciales  ac  caeremoniales,  quae  stricto 
sensu  legem  mosaicam  constituebant.  Ad  illam  solvendam, 
sequentes  sint  assertiones. 

118.  Assertio  1»:  Lex  mosaica  aliquando  abrogaiH  debiiit. 

Prob.  1.  Ex  prophetiis  circa  novam  legem  et  novum  legisla- 
torem.  Si  nova  lex  novusque  legislator  prsenuntientur,  clare 
apparet  Moysis  legem  flnem  habituram  esse :  porro  manifesta 
sunt  prophetarum  oracula  : 

1.  Circa  novum  legislatorem.  Sic  enim  Moysi  Deus  loquitur 
{Deut.,  XVIII,  18,  19)  :  «  Prophetam  suscitabo  eis  de  medio 
))  fratrum  suorum  similem  tui,  et  ponam  verba  mea  in  ore 
))  ejus,  loqueturque  ad  eos  omnia  quse  praecepero  illi  :  qui 
))  autem  verba  ejus  quae  loquetur  in  nomine  meo  audire 
))  noluerit,  ego  ultor  existam  »,  quibus  in  verbis  valde  atten- 
dendum  est  agi  de  propheta,  prophetam  suscitabo :  de  propheta 
unico ;  quinquies  enim  in  singulari  numero  appellatur ;  de 
propheta  eximio,  cum  similis  debeat  esse  Moysi  qui  talis  fuit 
ut  non  surrexerit  ultra  propheta  in  Israel  sicut  Moyses  (Deut., 
XXXIV,  10);  de  propheta  legislatore;  si  enim  similis  Moysi 
futurus  est,  has  certo  dotes  habebit  quibus  Moyses  cseteris 
prophetis  prsestat ;  erit  itaque  legislator,  novi  foederismedia- 
tor,  miraculorum  insignis  patrator,  Dei  amicus  ac  familiaris. 
Et  vero  propheta  iste  verba  Dei  loquetur,  id  est,  Dei  leges 
promulgabit :  leges  quippeverborumnominedesignari  solent; 
sic  decem  decalogi  praecepta  decem  verba  dicuntur  {Deut.,  iv, 

13;  X,  4);  demum  hunc  prophetam  fore  veriim  legislatorem 
confirmatur  apud  Isaiam  (xlii,  1,  4,  6). 

2.  Circa  novam  legem  (Jer,,  xxxi,  31)  ait  :  «  Ecce  dies 
»  venient,  dicit  Dominus,  et  feriam  domui  Israel  et  domui 
))  Juda  foedus  novum ;  non  secundum  pactum  quod  pepigi 
))  cum  patribuseorum...;  sed  hoc  erit  pactum  quod  feriamcum 
»  domo  Israel  post  dies  illos,  dicit  Dominus  ;  dabo  legem 
))  meam  in  visceribus  eorum  et  in  corde  eorum  scribam  eam 
»  et  ero  eis  in  Deum,  et  ipsi  erunt  mihi  in  populum.  ))  Hac 
prophetia  perspicuum  est  abrogandam  esse  legem  mosaicam ; 
Deus  nempe  ferire  debet  cum  domo  Israel  foedus  novum 
(dicendo  novum,  ait  B.  Paulus  {Heb.^  viii,  13),  veteravit  prius)^ 
—  foedus  omnino  diversum  a  foedere  judaico,  non  secundum 
pactum  quod  pepigi  cum  patribus  eorum,  —  foedus  prcestantius 
ratione  inscriptionis;  vetus  erat  scriptum  in  tabulis  lapideis, 
novum  in  cordibus  et  in  visceribus.  —  Hinc  patet  quam 
absurde  Judcei  hanc  prophetiam  de  renovatione  foederis  sub 
Esdra  explicent. 

Prob.  2.  Ex  prophetarmn  oraculis  circa  vocationem  gentium. 
Nihil  frequentius  in  sacris  vatibus  occurrit  quam  haec  gen- 
tium  conversio ;  sequitur  ex  promissione  Abrahae  aliisque 
patriarchis  saepius  facta  quod  in  eorum  semine  benedicerentur 
omnes  gentes  terrce;  et  in  psalmis  multoties  exprimitur  : 
«  Postula  a  me,  et  dabo  tibi  gentes  hcereditatem  tuam  »  {Ps,  ii, 
8).  —  «  Adorabunt  eum  omnes  reges  terrce,  omnes  gentes 
))  servient  ei  »  {Ps,  lxxi,  11  ;  lxxi,  17;  lxxxv,  9).  Et  Isaias 
clamat  (xlix,  6)  :  «  Ecce  dedi  teinlucem  gentium,  ut  sis  salus 
))  mea  usque  ad  exiremum  terrce..,  ))  Accedunt  alii  prophetcE 
{Jer.^  III,  17;  Osee,  ii,  24 ;  Soph.,  n,  11 ;  Zachar.,  ix),  qui  uno 
ore  testantur  populos  omnes  ad  veri  numinis  cultum  addu- 
cendos  ac  unicam  gentem  cum  populo  hebraeo  efformaturos 
esse;  ergo  nova  lex  est  hominibus  danda,  siquidem  prorsus 
impossibilis  est  observatio  legis  mosaicae  pro  omnibus  gen- 
tibus.  Quomodo  enim,  v.  g.,  onines  gentes  ter  in  anno  possent 
ascendere  Jerosolymam  in  diebus  Paschatis,  Pentecostes  et 
Tabernaculorum,  uti  praecipitur  {Exod.,  xxxiv,  23)? 

Prob.  3.  Ex  prophetarum  oraculis  circa  futuram  quorum- 

dam  rituum  abrogationem,  Erat  profecto  abroganda  lex  mo- 
saica,  si  novum  sacerdotium  et  novum  sacrificium  instituenda 
praedicta  fuerint;  haec  enim  sunt  legis  mosaicse  praecipua 
instituta  :  porro  rem  ita  esse  compertum  est. 

1.  Novum  sacerdotium  erat  instituendum ;  nam  (P^.  cix,  4) 
legitur  :  «  Juravit  Dominus  et  non  poenitebit  eum  :  Tu  es 
))  sacerdos  in  aeternum  secundum  ordinem  Melchisedech.  ^  In 
his  verbis  jurat  Dominus  Messiam  in  seternum  fore  sacerdo- 
tem,  non  juxta  ordinem  Aaron,  sed  Melchisedech  gentilis. 
Ergo  non  tantum  extra  familiam  Aaroniticam,  sed  extra  etiam 
Israeliticum  populum  erunt  sacerdotes ;  quod  clarius  adhuc 
exprimitur  ab  Isaia  dicente  :  «  Et  assumam  ex  eis  (gentibus) 
))  in  sacerdotes  et  levitas,  dicit  Dominus  ))  (lxvi,  21). 

2.  Novum  sacrificium  erat  subrogandum  veteribus;  legitur 
enim  \MaL,  i,  10) :  «  Non  est  mihi.voluntas  in  vobis,  et  munus 
))  non  suscipiam  de  manu  vestra  ;  ab  ortu  enim  solis  usque 
))  ad  occasum,  magnum  est  nomen  ineum  in  gentibus;  et  in 
»  omni  loco  sacrificatur  et  offertur  nomini  meo  oblatio 
))  munda ;  quia  magnum  est  nomen  meum  in  gentibus,  dicit 
))  Dominus.  ))  Jam  vero  si  futurum  est  tempus  quo  Dominus 
non  suscipiet  munus  a  sacerdotibus  ex  Aaronis  stirpe oblatum, 
id  est,  sacrificia,  ut  ex  contextu  patet;  si  illi  offerenda  est 
oblatio  munda,  non  in  templo  solo  Jerusalem,  bene  vero  in 
omni  terrarum  loco,  evidens  est  vetera  sacrificia  esse  abo- 
lenda  et  novum  subrogandum.  ^ 

Objiciuntur  quidem  plures  textus  Scripturae  S.\n  quibus 
lex  vocatur  legitiwMm  sempiternum  (Lev.,  xvi,  29);  —  dici- 
tur  mansura  usque  in  sempiternum  {Deut.,  xxix,  29);  —  nulla 
oblivione  delenda  {Deut.,  xxxi,  21) ;  —  hsereditatis  instar  pos- 
teris  transmittenda  ;  —  inceternumfundata  {Ps.  cxviii) ;  —  tam- 
diu  permansura  quam  populus  ipse  judaicus  (Jer.,  xxxi,  36). 
Sed  quam  immerito  ex  his  textibus  inferatur  religionis  mo- 
saicse  perpetua  duratio,  hac  unica  declaratione  apparebit, 
nempe  illa  verba  :  in  sempiternum,  in  (Bternum,  non  posse 
sumi  in  sensu  stricto  de  vera  seternitate,  ut  patet;  ergo  de 
indefinita  et  longa  duratione.  Jam  vero  illius  temporis  finis 
in  aliis  prophetiis  clare  exprimitur  et  praefinitur  diebus  ad- 

ventus  Messise,  qui,  cum  non  venerit  nisi  decem  seeculis  post 
David  et  quindecim  post  Moysen,  sufflciens  praebet  temporis 
intervallum  ut  objecta  verba  congruam  explicationem  acci- 
piant. 

119.  Assertio  2*  :  Lex  mosaicajam  diidum  abrogata  est, 
Prob.  Ex  prwsenti  Judmrum  statu,  Etenim  illud  foedus 
abrogatum  est  cujus  conditiones  a  Deo  non  observantur,  et  a 
Judaeis,  etiamsi  vellent,  minime  observari  possent  :  atqui  tale 
est  foedus  mosaicum  : 

1.  Illius  conditiones  a  Deo  non  observantur,  Foedere  enim 
illo  Deus  gentem  judaicam  susceperat  tuendam  ab  inimicis 
speciali  providentia  regendam,  et  bonis  temporalibus  cumu- 
landam,  ea  conditione  ut  populus  pro  viribus  legem  custodi- 
ret,  vel  violatse  legis  eum  poeniteret  [Deut,,  xxviii,  xxx) : 
porro  a  decem  et  octo  sseculis  plane  res  hujus  populideseruit 
Deus;  nulla  apud  illos  edidit  miracula  quibus  ad  se  eorum 
animos  solebat  convertere;  nullos  misit  ad  eos  prophetas; 
urbis  et  templi  destructionem,  cultus  abolitionem,  universae 
gentis  excidium  permisit,  nec  adhibuit  ad  recreandos  Judaeo- 
rum  animos  solatium  ullum ;  nullam  adjecit  spem  instau- 
randi  pristini  status;  attamen  Judsei  ad  idololatriam  non 
declinaverunt,  sicut  in  antiquis  diebus  :  infantes  suos  Moloch 
non  sacriflcant,  Beelzebub  non  colunt,  sed  unius  Dei  fidem 
retinent,  eumque  pro  viribus  adorant,  legis  mosaicae  prae- 
cepta  oblivioni  non  tradunt,  nec  ipsa  minutissima  preecepta 
negligunt;  ergo  dicendum  superest  foederis  mosaici  condi- 
tiones  a  Deo  jam  non  servari. 

Imo,  nedum  servet  Deus  foederis  in  monte  Sinai  initi  con- 
ditiones,  in  Judeeos  tanquam  in  perduelles  a  1800  annis  anim- 
advertit,  ac  pluribus  prodigiis  significavit  exosum  sibi  esse 
eorum  genus  et  ingrata  munera.  Unde  ubique  peregrini  mise- 
ram  vitam  agunt,  patria  terra  abjecti,  sine  principe,  omnibus 
gentibus  in  opprobrium  facti. 

2.  Judcei,  etiamsi  vellent^  foedus  illud  observare  non  possent. 
Ut  enim  observaretur  lex  mosaica,  requirerentur  tabernacu' 
lum  in  quo  sacrificia  offerrentur,  quod  in  Jerusalem,  ubi 

solum  immolare  licet,  situm  esse  deberet;  distinctio  tribuum 
ac  familiarum,  cum  in  templo  Dei  sola  tribus  Levi  servire,  et 
sola  domus  Aaron  sacrificare  posset;  inhabitatio  terrae  Cha- 
naan,  ut  ter  in  anno  Jerusalem  convenire  possent  Judaei-..  : 
at  ex  quo  Jerusalem  capta  est,  dirutum  templum,  sublataque 
omnis  tribuum  distinctio,  Judaei  ubique  terrarum  exsules 
ista  preescripta  et  alia  hujus  cultus  praecepta  nullo  modo  ob- 
servare  potuerunt. 

Nec  dicatur  Judaeospariter,  temporebabylonicaecaptivitatis 
civitate,  templo,  sacriflcio..,  caruisse,  et  tamen  mosaicum 
foedus  semper  mansisse.  Maxima  est  enim  inter  utrumque 
tempus  discrepantia ;  quinimo  ex  illorum  comparatione  fir- 
maturprsecedens  argumentum.  — Nam  l.sidurationem  spec- 
tamus  utriusque  calamitatis,  nuila^proportio;  illa  nonnisi 
septuaginta  annis  duravit,  haec  obtinuit  jam  annis  mille  oc- 
tingentis,  id  est,  majori  temporis  intervallo,  quam  steterat 
Judaeorum  respublica.  —  2.  Tempore  Nabuchodonosoris, 
remansit  Jerosolymis  magna  pars  populi,  effecitque  divina 
Proviilentia  ut  nullae  eo  transferrentur  colonise;  e  contrario, 
post  ultimum  excidium,  Romani  novam  urbem,  ^liam  no- 
mine,  condiderunt,  ad  quam  accedere  sub  poena  capitis  Judeeis 
omnibus  vetitum  erat.  —  3.  Dispar  valde  sors  Judseorum  fuit: 
Babylone,  judices  habebant  qui  secundum  legem  mosaicam 
jus  dicebant;  in  praesenti  vero  dispersione,  in  toto  orbe  ne 
unam  quidem  habent  civitatem,  sed  ubique  obtemperant 
legibus  alienis.  —  4.  In  captivitate  Babylonica  addebant  Ju- 
dseis  animos  clarissima  prophetarum  vaticinia  :  septuaginta 
annos  captivitatis  determinaverat  Jeremias,  Isaias  liberatorem 
Cyrum  suo  nomine  designaverat;  ex  quibus  omnibus  certo 
apud  Judaeos  constabat  se  aliquando  in  patriam  reducendos 
esse.  Sed  quam  dispar  rerum  in  hac  captivitate  species  I  NuIIis 
recreantur  promissionibus  divinis,  alienam  gentem  Judsea 
potiri  cernunt,  nomen  suum  omnibus  populis  invisum  esse 
sentiunt;  suis  conatibus  Deum  obstare  semper  experti  sunt  : 
ergo  nulla  paritas  hanc  inter  et  illam  captivitatem 

Confirmatur  assertio  ex  celeberrimis  Jacob,  Danielis,  Aggaei 
et  Malachiae  vaticiniis,  quae  de  Messia  Judaei  semper  intelli- 


i 


208  TRACTATUS   DE   VERA    RELIGIONE. 

genda  esse  proclamarunt,  et  in  Jesu  Christo  adimpleta  fuisse 
mox  ostendemus.  Inde  enim  merito  concluditur  tempus  Mes- 
siae  adventus  jamdudum  effluxisse,  proindeque  novam  legem 
legi  mosaicae  successisse. 


CAPUT   III. 

DE     RELIGIONE     CHRISTIANA 


120.  Divinam  reiigionis  Cliristianae  originem  demonstra- 
turi,  sedulo  animadvertendum  ducimus  ad  hanc  tractatus 
partem  conspirare  quidquid  jam  diximus.  Christus  enim,  ait 
S.  Paulus  (Hebr,,  xiii,  8),  «  heri  et  hodie,  ipse  in  ssecula :  » 
heri  quidem,  utpote  promissus  ac  praenuntiatus  in  religione 
primaeva  et  mosaica ;  hodie^  si  quidem  vivit  in  religione 
Christiana  quam  condidit;  in  sceciila,  quia  nuUas  adversas 
timet  potestates  regnique  ejus  futurus  non  est  finis. 

Ad  coeptum  igitur  perficienrlum  opus,  jam  nobis  inquiren- 
dum  est  an  et  quatenus  religio  Christiana.  —  1.  in  religione 
primaeva  et  mosaica  divinitus  promissa  ac  prsenuntiata  fuerit; 
—  2.  divinitus  a  Jesu  Christo  instituta  fuerit;  —  3.  in  perpe- 
tuum  duratura  sit. 

ARTICULUS  I. 

Be  reiigionis  Christian^e  promissione  et  pr^paratione  in 
Religione  primeeva  et  Mosaica. 

121.  Praecipuum  ordinissupernaturalisdogma,  quod  religio 
tum  primseva,  tum  mosaica,  uti  jam  diximus,  continebat, 
ipsa  est  fides  in  futurum  Redemptorem,  qui  hebraice  Messias, 
graece  \pi^xoq,  latine  autem  Christus  seu  unctus  dictus  est. 
Hanc  autem  fidem  ad  Messiam  spectavisse,  quatenus  novam 
religionem  conditurus  erat,  manifeste  colligitur,  —  tum  ex 
verbis  jam  citatis  quibus  Deus  protoparentibus  adeo  aperte 

promisit  unum  fore  ex  posteris,  qui  humanum  genus  a  Deo 
abductum  ad  hunc  reduceret,  ut  ea  SS.  Patres  Protoevange- 
lium  appellare  consueverint;  —  tum  ex  promissionibus  quibus 
Abrahse,  Isaac  et  Jacob  ita  spopondit  Deus  in  ipsorum  semine 
benedicendas  esse  omnes  gentes,  ut  ipse  moriens  Jacob  prae- 
nuntiaverit  Messiam  expectationem  gentinm  futurum  esso; 
—  tum  ex  verbis  Moysis  Israelitas  praemonentis  prophetam 
suscitandum  fore  qui  locuturus  sit  ad  eos  omnia  quse  Deus 
praeceperit ;  —  tum  ex  aliis  multis  prophetiis  quae  Messiam 
praenuntiant  ut  novi  foederis  mediatorem,  legis  novae  praeco- 
nem,  ducem  ac  praeceptorem  gentibus  divinitus  datum,  qui  eas 
in  unum  congregaturus  sit  et  ex  eis  assumet  in  sacerdotes  et 
levitas  [Jerem.,  xxxi,  31 ;  Isai.,  lv,  lxvi).  ' 

Nec  Judeeis  propria  erat  hsec  mediatoris  genus  humanum 
Deo  reconciliaturi  expectatio,  ut  constat  ex  auctoribus  ipsis 
profanis,  inter  quos  citare  est  Virgilium,  nascentis  Christi 
ortum  proximum  in  sequenti  carmine  prsesagientem  : 

«  Ultima  Cumaei  venit  jam  carminis  setas  : 
Magnus  ab  integro  saeclorum  nascitur  ordo.  » 

Tacitus  etiam  et  Suetonius  testes  sunt  quod  «  percrebuerat 
in  Oriente  vetus  et  constans  opinio...  ex  antiquis  sacerdotum 
litteris...  esse  in  fatis  ut  eo  tempore  Judaea  profecti  rerum 
potirentur  (1).  » 

Quidquid  autem  sit  de  origine  hujus  persuasionis  apud  po- 
pulos  tum  orientales,  tum  occidentales,  nemini  profectodubi- 
tandum  erit  religionem  christianam  in  religione  primaeva  et 
mosaica  promissam  ac  praenuntiatam  fuisse,  si  ostendamus 
Jesuin  Christum,  religionis  christianae  fundatorem,  certo  si- 
gnificatum  fuisse  tum  prophetiis,  quae  tempus  adventus  Mes- 
siae  praefiniebant ;  tum  vaticiniis,  quae  Messiae  ortum  ac  nati- 
vitatem,  mortem  ac  vitam,  necnon  futuram  post  passionem 
exaltationem  respiciebant,  tum  oraculis,  quae  novam  reli- 
gionem  a  Messia  instituendam  prsedicebant.  Quae  ut  magis 
eluceant,  sequentes  assertiones  instituimus. 

(1)  Cfr.  Nicolas,  Etudes  phiiosophigues  (tome  II^  liv.  II,  chap.  iv, 
parag.  3). 

l22.Assertio  1*  :  Prophetice,  quibus  prcefinitur  tempus  quo 
Messias  venire  debuit,  Christum  Jesum  prwsignificabant. 

Prob.  Tres  sunt  prophetise  quibus  tempus  Messise  prsefi- 
nitur,  prophetia  neinpe  Jacob,  prophetia  Danielis  et  prophe- 
tia  Aggsei  et  Malachiae  :  porro  tribus  his  prophetiis  certo 
significatur  Christus  (1). 

1.  Prophetia  Jacob  Christum  certo  demonstrat.  Patriarcha 
Jacob  morti  proximus  sic  filium  suum  Judam-  allocutus  est : 
«  Juda,  te  laudabunt  fratres  tui... ;  adorabunt  te  filii  patris 
))  tui...  Non  auferetur  sceptrum  deJuda^  et  dux  de  femoreejus 
»  donecveniat quimittendus est.etiiiseevitexpecMio gmtinm » 
{Gen.,  XLix,  8,  10).  Ut  autem  illa  prophetia  Christum  Jesum 
preesignari  probetur  tria  requiruntur  et  sufficiunt,  scilicet  : 

—  1.  ut  Christus  tempore  hac  prophetia  prsefixo  venerit;  — 
2.  ut  characteres  prophetiae  Christo  conveniant;  et  —  3.  soli 
Christo  conveniant :  atqui  haec  tria  constant. 

1.  Ghristus  venit  tempore  prcefixo ;  siquidem  ex  unaparte 
sceptrum  permansit  in  Juda  usque  ad  Christi  tempora  :  nam 
juxta  communem  eruditorum  sensum,  sceptrum  quod  prae- 
dixit  Jacob,  intelligendum  est  de  eminentia  seu  autonomia 
tribus,  et  vox  ista,  dux  de  femore  ejus,  significat  oplimates  et 
judices  supremae  auctoritatis  participes  :  atqui  hsec  perseve- 
raverunt  usque  ad  Christi  tempora.  Etenim  sub  Moyse,  sub 
judicibus,  sub  Saiile  ipso  semper  prseeminens  fuit  tribus  Juda, 
et  unaquaeque  tribus  a  judicibus  suis  regebatur.  Tempore 
David  et  usque  ad  Babylonicam  captivitatem  floruit  regia  po- 
testas  ;  tempore  captivitatis,  ex  Susannae  historia  constat  Ju- 
daeos  Babylone  servasse  formam  communitatis,  quse  proprios 
optimates  et  judices  habebat,  et  poterat  capitali  sententia 
reos  plectere.  Soluta  captivitate,  sola  tribus  Juda  proprias  in 
sedes  rediit,  toti  regioni  Judsese  nomen  dedit,  ac  legibussuis 
et  propriis  magistratibus  obedire  permissa  est.  Tandem  Assa- 
monaeorum,  Herodis  et  prsesidum  Romanorum  temporibus, 
civilem  quoque  jurisdictionem  et  legitimee  reipublicae  for- 

(1)  Cfr.  La  Luzerne,  Dissertation  sur  les  Propheties,  chap.  ii,  art.  3,  etc; 

—  La  Co7iiroverse,  des  l^r  et  16  fevrier  1882,  et  du  15  fevrier  1886;  — 
Spicilegium  dogmatico-biblicum,  auctore  Corluy,  tom.  1, 

mam  retinuit;  sub  Assamonaeis  quidem,  qui  libera  electione 
populi  constituti,  non  nisi  cooperante  populo  ac  senatu,  pu- 
l3lica  negotia  gerebant,  ut  videreest  inlibris  Macchabseorum; 
sub  Herode,  qui  gentem  secundum  leges  Moysis  semper  gu- 
bernavit,  et  fuit  religioni  publicse  semper  addictus;  sub  ipsis 
praefectis  Romanis,  qui  inantiquo  religionis  et  institutorum 
civilium  usu  videntur  nihil  immutasse.  — Ex  altera  parte^ 
letate  Christi  ablatum  fuit  illud  imperium  sive  a  Pompeio, 
sive  paulo  post  mortem  Christi,  in  ultimo  urbis  Jerusalem 
excidio,  Tito  exercitum  romanum  ducente. 

2.  Christo  competimt  omnes  characteres  in  vaticinio  Jacob 
expressi;  nam  meritodicipotest  expectatio  gentium,  cum.  evan- 
gelistis  testibus,  bona  innumera  Judaeis  ceeterisque  homini- 
bus  contulerit,  infirmitates  omnes  sanando,  legem  perfec- 
tissimam  instituendo,  doctrinam  eximiam  docendo,  gloriam 
Dei  promovendo,  et  populis  efTicacissima  salutis  media  praes- 
tando...  Dici  potest  etiam  per  antonomasim  ille  quimittendus 
est,  cum  omnibus  prophetarum  oraculis  fueritprsenuntiatus, 
et  Dei  legatus  ac  filius  infmitis  propemodum  miraculis  de- 
monstratus  fuerit. 

.!^.  Nulli  prceter  Christum  competunt  prophetiw  Jacob  cha- 
racteres;  tempore  enim  prsefixo,  quando  scilicet  ablatum  fuit 
sceptrum  a  Juda,  nullus  citari  valet  propheta  vel  vir  insi 
gnis  cui  hae  dotes  applicari  possint.  Ergo  vel  vaticinium 
Jacob  fuit  in  Christo  completum,  vel  inaniter  fuit  prolatum; 
quod  repugnat. 

II.  Prophetia  Danielis  certo  pariter  significatur  Christus, 
Daniel  ipse  hoc  sibi  a  Gabriele  Angelo  vaticinium  factum  esse 
(IX,  23-27)  refert :  «  Animadverte  sermonemet  intellige  visio 
»  nem  :  Septuaginta  hebdomades  abbreviatse  sunt  super  popu- 
))  lum  tuum  et  super  urbem  sanctam  tuam,  ut  consummetur 
))  prsevaricatio,  et  finem  accipiat  peccatum,  et  deleatur  ini- 

t))  quitas,  et  adducatur  justitia  sempiterna,  etimpleatur  visio, 
))  et  prophetia,  et  ungatur  Sanctus  sanctorum.  Scito  ergo,  et 
))  animadverte  :  Ab  exitu  sermonis,  ut  iteram  sedificetur  Je- 
))  rusalem,  usque  ad  Christum  ducem,  hebdomades  septem. 

))  platea,  et  muri  in  angustia  temporum,  et  post  hebdomades 
»  sexaginta  duas  occidetur  Christus,  et  non  erit  ejus  po- 
))  pulus,  qui  eum  negaturus  est.  Et  civitatem  et  sanctua- 
))  rium  dissipabit  populus  cum  duce  venturo  :  et  finis 
))  ejus  vastitas,.et  post  finem  belli  statuta  desolatio.  Conflr 
))  mabit  autem  pactum  multis  hebdomada  una;  et  in  dimidio 
))  hebdomadis  deficiel  hostia  et  sacrificium :  et  erit  in  templo 
))  abominatio  desolationis :  et  usque  ad  consummationem 
))  et  finem  perseverabit  desolatio.  »  Ex  hoc  autem  vaticinio 
tria  quoque  coUigere  licet  quse  assertionem  comprobant, 
nempe  : 

1.  Christus  venit  tempore  prcefixo.  Haec  enim  Danieli  dicit 
Angelus  :  «  Ab  exitu  sermonis,  ut  iterum  cedificetur  Jerusa- 
))  lem,  usque  ad  Christum  ducem,  hebdomades  septem,  et  heb- 
))  domades  sexaginta  duce  erunt:  et  rursum  sedificabitur  p/a^m 
))  etmuri  in  angustia  temporum  ))  {Dan,,  ix,  26).  In  quibus 
verbis  duo  attendenda  sunt  :  —  In  sermone  de  quo  mentio 
fit,  agiturde  muris  et  plateis  Jerusaiem  aedificandis,  non  de 
templo ;  sermo  autem  iste  est  sermo  efficax,  publicus,  per- 
mittens  hanc  resedificationem,  ac  proinde  esse  debet  edictum 
aliquod  solemne.  —  Ab  illo  edicto  usque  ad  Christum  occi- 
dendum  dantur  septuaginta  hebdomades,  id  est,  anni  qua- 
dringenti  et  nonageni;  non  agitur  quippe  de  hebdomadibus 
dierum,  cum  quadringenti  et  nonageni  dies,  prsesertim  si  a 
dieedicti  numerentur,  evidenter  non  sufliciant  pro  sediflcan- 
dis  muris. 

Haec  si  attendantur,  manifestum  estChristum  tempore  prse 
flxo  in  mundum  venisse ;  nam  iste  sermo  vel  edictum  non  re- 
fertur  ad  duo  rescripta  Cyri  in  quibus  de  templo  et  non  de 
moenibus  qusestio  est;  nec  etiam  probabilius  ad  primum  res- 
criptum  Artaxerxis  Longimani,  annoregni  septimovuigatum, 
in  quo  de  templo,  de  sacriflciis,  de  sacerdotibus  a  tributis 
eximendis,  aliisque  privilegiis  fuse  disseritur,  sine  ullo 
verbo  de  moenibus  exstruendis;  ergo  a  secundo  Artaxerxis 
rescripto,  anno  illius  regni  vigesimo,  supputandae  sunt  heb- 
domades,  et  reipsa  in  illo  decreto  datur  licentia  ad  moenia 
Jerusalem  denuo    aedificanda  :  porro  computantur  septua- 

ginta  hebdomades  prsedictae  usque  ad  Christum  occisum  (1). 

2.  Christo  Domino  conveniunt  characteres  in  Danielis  pro- 
phetia  expressi ;  dicitur  Christus,  dux^  Sanctus  sanctorum, 
iniquitatem  deleturus,  adducturus  justitiam  sempiternam,  a 
populo  suo  negandiis,  occidendus^  vetera  sacrificia  aboliturus^ 
novum  foedus  confirmaturus,  omnem  visionem  et  prophetiam 
impleturus  ;  denique  post  ejus  mortem  civitas  et  sanctuarium 
sunt  dissipanda  a  duce  venturo,  templum  abominatione  desola- 
tionis  contaminandum,  et  desolatio  usque  ad  consummationem 
ac  finem  perseveratura  :  porro  haec  omnia  Christo  Domino 
competere  manifestum  est.  Ergo. 

3.  Nulli  proBterquamChristo  competunt prcedicti  characteres; 
nullus  quippe  citari  valet  his  signis  adumbratus  :  ergo  vel 
Jesus  est  Messias  a  Daniele  praedictus,  vel  vana  fuit  ejus  pro- 
phetia  ;  quod  nuUo  prorsus  modo  de  vaticinio  tot  singulari- 
l3us  adjunctis  ornato  sine  evidenti  blasphemia  asseri  potest. 

III.  Prophetiw  Aggwi  et  Malachice  non  minus  aperte  Jesum 
Christum  prcenuntiant.  —  Aggseus  ista  praedicit  (ii,  7-10) : 
«  Hsec  dicit  Dominus  exercituum  :  adhuc  unum  modicum 
»  est,  et  veniet  desideratus  cunctis  gentibus:  et  implebo  do- 
))  mum  istam  gloria,  dicit  Dominus  exercituum.  Magna  erit 
))  gloria  domus  istius  novissimse,  plus  quam  primae,  dicil 
))  Dominus  exercituum. »  Haec  autem  habet  Malachias(iii,  1): 
«  Ecce  ego  mitto  angelum  meum,  et  praeparabit  viam  ante 
))  faciem  meam.  Et  statim  veniet  ad  templum  suum  Domina- 
))  tor  quem  vos  quaeritis,  et  angelus  Testamenti  quem  vos 
))  vultis  :  ecce  venit,  dicit  Dominus  exercituum. »  Porro  quod 
Christus  Jesus  his  prophetiis  praenuntiatus  fuerit  eadem  ar- 
gumentandi  ratione  constat,  nimirum 

1.  Christus  venit  temporehis  vaticiniis prcefixo ;  nam  ex  prae- 
fatis  vaticiniis,  Messias  venire  debuit  antequam  everteretur 

(1)  «  Pourqaoi,  inquit  Bossiiet  (Discours  sur  fhist  univ..  part.  If,  chap.  ^), 
discourir  davantage  ?  Dieu  a  trauche  la  difficult^,  s'il  y  en  avait,  par 
une  decision  qui  ne  souffre  aucune  replique.  Un  evenement  manifeste 
nous  met  au-dessus  de  tous  les  raffinements  des  chronologistes,  et  la 
ruine  totale  des  Juifs  qui  a  suivi  de  si  pres  la  mort  de  Notre  Seigneur 
fait  entendre  aux  moins  clairvoyaiits  raccomplissement  de  la  pro- 
phetie.  » 

secundum  templum,  cui  sua  prsesentia  maximum  decus  alla- 
turus  erat :  atqui  Christus  in  hunc  mundum  venit,  stante 
adhuc  secundo  templo,  in  quo  praesentatus  est,  docuit  et  mi- 
racula  edidit.  Ergo. 

2.  Characteres  Messice  in  his  prophetiis  assignati  Christo 
competunt.  Etenim  juxta  Aggaei  et  Malachiae  prophetias,  prce- 
cursor  ante  faciem  Messiae  ibit  et  viam  ejus  prceparabit ;  in 
ipsius  adventu  commovenda  sunt  coelum  et  terra^  mare  et  arida^ 
cunctis  gentibus  futurus  est  desideratus  et  pax,  etc.  Atqui  haec 
in  Christoimpleta  sunt  :  siquidem  prsecursorem  habuit  Joan- 
nem  Baptistam ;  in  ipsius  adventu  mare  et  arida,  coelum  et 
terra  commota  sunt  tum  per  innumera  prodigia  ab  ipso  aut 
discipulis  ejus  effecta,  tum  maxime  per  Evangelii  prsedicatio- 
nem,  populorum  conversionem  et  subitam  animorum  commo- 
tionem  in  toto  terrarum  orbe  exorlam ;  fuit  pax  et  desideratus 
cunctis  gentibus,  cum  fides  ejus  ubique  terrarum  praedicata  et 
summa  cum  dilectione  accepta  est. 

3.  Soli  Christo  competunt  hujusmodi  characteres.  Judaei 
namque  et  celebriores  rabbini  frustra  insudarunt  ut  aliquem 
invenirent^  cui  praefalos  Messiae  characteres  applicarent,  et 
nonnisi  contradictorias  hypotheses  ea  de  re  flngere  potuerunt. 

123.  Assertio  2» :  Omnes  prophetice  quce  Messice  originem  et 
nativitatem,  vitce  et  mortis  ejus  circumstantias,  necnon  et  futu- 
ram  illius  post  mortem  exaltationem  describunt,  Christo  Jesu 
apprime  conveniunt, 

I.  Prophetiae  circa    originem   et  nativitatem  Christi.  — 

1.  AbrahcB  promissum  fuerat  quod  in  ejus  semine  benedi- 
cerentur  omnes  gentes  terrse  (Gen.,  xn,  3).  Hanc  promissio- 
nem  in  posteris  Judse  implendam  fore  subindicaverat  Jacob  in 
celebri  vaticinio  :  Juda,  te  laudabunt  fratres  tui  »  [Gen., 
XLix,  8);  eam  tandem  familiae  David  affixerant  prophetise  pos- 
teriores  {Is.,  xi,  1) :  «  Egredietur  virga  de  radice  Jesse,  et  flos 
))  de  radice  ejus  ascendet,  et  requiescet  super  eum  spiritus 
))  Domini ;  »  et  (10)  :  «  In  die  illa  radix  Jesse,  qui  stat  in 
»  signum  populorum,  ipsum  gentes  deprecabuntur  ))  ;  quae 
quidem  ad  Messiam  pertinere  probant  et  contextus,  et  con- 

sensus  paraphrastarum,  et  ipsa  confessio  Judaeorum  apud 
S.  MatthsBum  (ii,  6;  xxii,  42);  S.  Joannem  (vii,  42).  —  Atqui 
Jesus  Christus  natus  est  ex  tribu  Juda  :  «  Manifestum  est, 
»  inquit  Apostolus  (Hebr.,  vii,  14),  quod  ex  Juda  ortus  sit 
»  Dominus  noster,etexfamilia  David  »  (Matth, ,i,i)  :  «  Liber 
))  generationis  Jesu  Christi  filiiDavid,  filii  Abraham.  » 

2.  Messias  ex  virglne  nasciturus  erat.  Nam  (Is.,  vii^  14)  legi- 
tur  :  «  Ecce  virgo  concipiet  et  pariet  fllium,  et  vocabitur 
))  nomen  ejus  Emmanuel.  ))  Atqui  Jesum  Nazarenum  exMaria 
virgine  natum  esse  expressis  verbis  docent  Evangelistse 
{Matth.,  I,  20;  Luc.,  i,  35). 

3.  Messias,  juxta  prophetas,  debuit  nasci  in  Bethleem ;  nam 
legitur  {Mich.,  v,  2)  :  «  Et  tu,  Bethleem  Ephrata,  parvulus  es 
))  (locus)  in  millibus  Juda;  ex  te  mihi  egredietur  qui  sit  domi- 
))  nator  in  Israel,  et  egressus  ejus  ab  initio,  a  diebus  aeterni- 
))  tatis ;  ))  —  et  semel  natus  a  magis  adorari :  siquidem  dicitur 
(Ps.  Lxxi,  10, 15) :  ((  Reges  Tharsis  et  insulae  munera  offerent, 
))  reges  Arabum  et  Saba  dona  adducent...  et  vivet,  et  dabitur 
))  ei  da  auro  Arabise,  ))  et  {Is.,  lx,  6)  :  «  Omnes  de  Saba 
))  venient,  aurum  et  thus  deferentes,  et  laudem  Domino  annun- 
))  tiantes.  y>  —  Atqui  hsec  in  Christo  verificata  fuisse  testatur 
S.  Matthseus,  dicens  (ii,  1) :  «  Cum  ergo  natus  esset  Jesus  in 
))  Bethleem  Judce.,  »  et  (Ibid..,  11)  :  «  Et  intrantes  domum 
»  (magi),  invenerunt  puerum  cum  Maria  matre  ejus,  et  proci- 
»  dentes  adoraverunt  eum;  et  apertis  thesauris  suis,  obtulerunt 
9  ei  munera,  aurum,  thus  et  myrrham.  »  Ergo. 

II.  Prophetiae  vitam  et  mortem   Ghristi    spectantes,  — 

Pauca  prophetarum  oracula  ex  praecipuis  Messiam  spectan- 
tibus  seligemus. 

In  prcedicatione  —  1.  Messias  prcecursorem  habere  debuit 
{Malach.,  iii,  1) :  ((  Ecce  ego  mitto  Angelum  meum,  et  prcepa- 
))  rabit  viam  ante  faciem  meam.  ))  Porro  Joannes  Baptista  fuit 
Jesu  preecursor,  eumque  digito  suo  monstravit,  dicens  : 
((  Ecce  Agnus  Dei  ))  (Joan.,  i,  36).  —  2.  Viam  salutis  hoini- 
nibus  debuit  praedicare  :  «  Spiritus  Domini  super  me...,  ut 
))  prcedicarem  captivis  indulgentiam  et  clausis  apertionem; 

»  ut  praedicarem  annum  placabilem  Domino  »  (Is,,  lxi,  1,2). 
Atqui  in  omni  Judsese  regione  homines,  pi*9esertim  pauperes, 
evangelizavit  Christus...  «  Circuibat  Jesus  omnes  civitates  et 
))  castella,  docens  in  synagogis  eorum,  et  prcedicans  evange- 
»  lium  regni  »  (Matt,,  ix,  35).  —  3.  Messias  debuit  miracula 
operari  {Is.,  xxxv,  4-6)  :  «  Deus  ipse  veniet  et  salvabit  vos; 
»  tunc  aperientur  oculi  ccBCorum,  et  aures  surdorim  patebunt; 
))  tunc  saliet  sicut  cervus  claudus^  et  aperta  erit  lingua  muto- 
»  rum.  »  Sed  (Matth.,xi,ii,^)  Christus  de  seipso  ait :  «  Euntes 
»  renuntiate  Joanni  quae  audistis  et  vidistis.  Cceci vident,  claudi 
))  ambulant,  leprosi  mundantur,  surdi  audiunt,  mortui  resur- 
»  gunt,  pauperes  evangelizantur.  » 

Tempore  passionis,  Messias  debuit  ab  amico  tradi  {Ps,  xl, 
10) : «  Homo  pacis  mece  in  quo  speravi^  qui  edebat  panes  meos, 
»  magnificavit  superme  supplantationem.  »  —  Atqui  Christus 
fuit  a  discipulo  suo  Juda  traditus. 

Messias  debuit  vendi  triginta  argenteis,  postea  in  templum 
Domini  ad  statuarium  projiciendis  :  «  Et  appenderunt  merce- 
»  dem  meam  triginta  argenteos :  et  dixit  Dominus  ad  me  : 
»  projice  illud  ad  statuarium,  decorum  pretium,  quo  appre- 
»  tiatus  sum  ab  eis  :  et  tuli  triginta  argenteos,  et  projeci  illos 
»  in  domum  Domini  ad  statuarium  »  (Zach,,  xi,  12,  13). 
Porro  Judas  Iscariotes  ait  principibus  sacerdotum  :  «  Quid 
»  vultis  mihi  dare,  et  ego  vobis  eum  tradam?  At  illi  consti- 
»  tuerunt  ei  triginta  argenteos  (Matth.,  xxvi,  15)...  Judas 
»  autem,  projectis  argenteis  in  templo,  recessit  »  (Matth., 
XXVII,  5). 

Messias  debuit  a  falsis  testibus  accusari : «  Insurrexerunt  in 
»  me  testes  iniqui » (Ps.  xxvi,  12).  —  Sed  de  Jesu  dicitur : «  Quse- 
»  rebant  falsum  testimonium  contra  Jesum...  et  non  invene- 
»  runt,  cum  multi  falsi  testes  accessissent » {Matth.,  xxvi,  59). 

Messias  accusatus  silebit  :  a  Et  non  aperuit  os  sumn  :  sicut 
»  ovis  ad  occisionem  ducetur,  et  quasi  agnus  coram  tondente 
»  se  obmutescet  »  (Is.,  liii,  7).  —  Atqui  legitur  in  Evangelio : 
«  Surgens  princeps  sacerdotum  ait  ilii :  Nihil  respondes  ad  ea 
»  quse  isti  adversum  te  testificantur  ?  Jesus  autem  tacebat  » 
(Matth.,  XXVI,  62,  63). 

Messias  erat  conspuendus,  caedendus,  contumeliis  et  sputis 
afflciendus : «  Corpus  meum  dedi  percutientibus  et  genas  meas 
^)  vellentibus ;  faciem  meam  non  averti  dih  increpantibus  et 
))  conspuentibus  in  me  y>  (Ts,^  l,  6)  :  «  Dabit  percutienti  se 
)>  maxillam,  saturabitur  opprobriis  ))  (Jer.  Thren.^  iii,  30). 
Hsec  vero  in  Jesu  Christo  impleta  fuisse  patet  his  verbis  :  «  Et 
))  (milites)  exuentes  eum,  chlamydem  coccineam  circumde- 
))  derunt  ei,  et  plectentes  coronam  de  spinis^  posuerunt  super 
))  caput  ejus  et  arundinem  in  dextera  ejus.  Et  genu  flexo 
»  ante  eum,  illudebant  ei  dicentes  :  Ave,  Rex  Judaeorum,  et 
»  exspuentes  in  eum,  acceperunt  arundinem  et  percutiebant 
))  caputejus  ))  (Matth,,  xxvii,  28,  29,  30). 

Messias  debuit  crucem  subire  :  «  Foderunt  manus  meas  et 
))  pedes  meos,  dinumeraverunt  omnia  ossa  mea  ))  (Ps.  xxi, 
17,  18).  «  Quid  sunt  plagae  istae  in  medio  manuum  tuarum  ?  )) 
(Zach.,  xm,  6)  —  sceleratis  annumerari  :  «  Cum  sceleratis 
))  reputatus  est  ))  (Is.,  Lin,  12);  —  felle  et  aceto  potari :  «  De- 
))  derunt  in  escam  meam  feL  et  in  siti  mea  potaverunt  me 
))  aceto  »  (Ps.  Lxviii,  22J.  —  Sed  haec  omnia  passus  est  Chris- 
tus  :  crucifixus  est  et  sceleratis  annumeratus  :  a  Crucifixi 
))  sunt  cuni  eo  duo  latrones^  unus  a  dextris  et  unus  a  sinistris  » 
(Matth.^  xxvn,  38) ;  felle  et  aceto  potatus  est  :  «  Dederunt  ei 
»  vinum  bibere  cum  felle  mixtum  »  (Matth.,  xxvn,  34).  «  Cur- 
))  rens  unus  ex  eis  acceptam  spongiam  implevit  aceto,  et 
»  imposuit  arundini,  et  dabat  ei  bibere  »  (Matth.,  xxvn,  48). 

Super  Messiae  vestes  sors  erat  mittenda  :  «  Diviserunt  sibi 
))  vestimenta  mea  et  super  vestem  meam  miserunt  sortem  )) 
[Ps.  xxi^  19).  At  etiam  de  Christo  narratur  quod  :  «  Dixe- 
))  runt  (milites)  ad  invicem  :  Non  scindamus  eam  (nempe 
))  tunicam  ejus),  sed  sortiamur  de  illa  cujus  sit ))  {Joan.,  xix, 
24);  et  :  «  Diviserunt  vestimenta  ejus,  sortem  mittentes  » 
(Matth.,  XXVII,  35). 

III.  Prophetiae  exaltationem  Messise  pogt  mo!rtem  res** 
picientes.  Post  mortem  Messias  debuit —  a  mortuis  resurgere 
{Ps.  XV,  9, 10)  :  «  Caro  mea  requiescet  in  spe,  quoniam  non 
»  derelinques  animam  meam  in  inferno,  nec  dabis  sanctum 

I.  43 

»  tuum  videre  corruptionem.  »  —  In  coelum  ascendere 
{Ps.  Lxvii,  19)  :  ((  Ascendisti  in  altum...,  accepisti  dona  in 
hominibus,  »  et  {PsaL  cix,  i)  :  «  Dixit  Dominus  Domino 
))  meo,  sede  a  dextris  meis.  ))  —  Novum  Spiritum  homini- 
bus  dare,  juxta  hsec  Joelis  (ii,  28,  29)  :  «  Effundam  Spiritum 
))  meum  super  omnem  carnem,  et  prophetabunt  filii  vestri  et 
))  filiae  vestrae...  Sed  et  super  servos  meos  et  ancillas  meas  in 
))  diebus  illis  effundam  spiritum  meum.  »  Atqui  hsec  omnia 
Christo  convenire  omnes  norunt,  quippe  qui  —  tertia  die 
post  mortem  redivivus  e  sepulcro  exivit  {Maith.,  xxviii; 
Marc,  XVI :  Luc,  xxiv);  —  quadraginta  diebus  post  glorio- 
sam  resurrectionem ,  videntibus  Apostolis^  elevatus  est  in 
coelum,  ubi  sedet  ad  dexteram  Patris  {Act.  Apost,,  i,  9),  —  et 
in  die  Pentecostes  Spiritum  Sanctum,  igneis  linguis,  super 
Apostolos  mox  prophetaturos  emisit  {Act.,  ii).  Ergo. 

124.  Assertio  3^ :  Vaticinia,  qucB  futuram  religionem  per 
Messiam  instituendam  prcedicunt,  religionem  christianam  certo 
significant. 

Etenim  in  his  vaticiniis  tria  prsecipue  declarantur,  nimi- 
rum :  —  1.  novum  foedus  in  locum  veteris  esse  substituendum; 
—  2.  transferendum  esse  sacerdotium;  —  3.  populos  omnes 
in  unius  verae  religionis  cognitionem  consociandosesse.(Gfr. 
n.  118.)  Atqui  hsec  tria  Christus  ad  apicem  complevit,  dum 
novam  religionem  condidit.  Et  quidem  —  1.  Christus  Jesus 
novum  foedus  in  locum  veteris  substituit.  Enimvero,  postquam 
prsedicaverat  novam  doctrinam  novamque  legem  Mosaica 
longe  superiorem,  se  novi  foederis  mediatorem  moriens  pro- 
bavit.  Quemadinodum  enim  Moyses  victimarum  resperso 
sanguine  in  populum,  antiquum  foedus  confirmaverat  {Exod., 
XXIV,  8),  dicens  :  «  Hic  est  sanguis  foederis  quod  pepigit  Do- 
))  minus  vobiscum;  »  ita  et  Christus  seipsum  in  ultima  coena 
incruente  mactans,  antequam  cruente  in  ara  crucis  immola- 
retur,  sanguinem  suum  praebuit  ut  novi  foederis  sigillum 
{Matth.,  XXVI,  28),  dicens  :  «  Hic  est  sanguis  meus  Novi  Tes- 
))  tamenti.  »  De  novo  hoc  foedere,  cujus  mediatorfuerat  Jesus, 
saepe  loquitur  B.  Paulus  in  Epistola  praesertim  ad  Hebrseos 

(ix^  16,  17),  ubi  egregie  explanat  cur  novum  hoc  testamen- 
tum  Christus  morte  sua  confirmaverit  :  «  Ubi  enim,  inquit, 
»  testamentum  est,  mors  necesse  est  intercedat  testatoris...; 
))  alioquin  nonclum  valet,  dum  vivit  qui  testatus  est.  ))  Unde 
apud  Christianos  semper  obtinuit  ut  Religio  christiana  norum 
Testamentum,  novum  foedus  appellaretur;  nec  immerito,  cum 
foederis  antiqui  ratio  typica  attendenti  cuique  appareat-in  eo 
manifeste  impleta. 

2.  Christus  Jesus  sacerdotium  transtulil,  Cum  enim  Chris- 
tus  Jesus  venit  in  mundum,  sacerdotium  Aaronicum  solum 
vigebat;  Jesus  vero  in  coena  novissima,qua  noctetradebatur, 
sacerdotem  secundum  ordinem  Melchisedech  se  in  seternum 
constitutum  declarans,  corpus  et  sanguinem  suum  sub  spe- 
ciebus  panis  et  vini  Deo  Patri  obtulit,  ac  sub  earumdem 
rerum  symbolis,  Apostolis,  quos  tunc  novi  Testamenti  sacer- 
dotes  constituebat.  ut  sumerent,  tradidit  et  eisdem  eorumque 
in  sacerdotio  successoribus,  ut  offerrent,  praecepit,  per  hsec 
verba  :  «  Hoc  facite  in  meam  commemorationem.  ))  Ita  conci- 
lium  Tridentinum,  simplici  narratione  referens  quse  ex  evan- 
gelio  colliguntur.  —  Nec  aliter  se  habet  S.  Paulus,  cum  in 
Epistola  ad  Hebraeos  (viii),  instituta  comparatione  inter  sacer- 
dotium  leviticum  et  sacerdotium  secundum  ordinem  Melchi- 
sedech,  quo  Christus  juxta  vaticinium  David  insigniendus 
erat,  aperte  concludit  necessariam  fuisse  sacerdotii  transla- 
tionem,  quse  novse  legis  seu  Religionis  institutionem  ex  parte 
Christi  secum  traheret. 

3.  Jesus  Christus  populos  omnes  in  unius  verce  religionis 
cognitionem  consociavit.  Enimvero  nihil  in  novi  Testamenti 
libris  clarius  ac  frequentius  occurrit  quam  gentium  vocatio 
ad  veri  Dei  cognitionem  per  Jesum  Nazarenum,  et,  si  sacrae 
litterce  silerent,  facta  ipsa  et  universus  orbis  illam  proclama- 
rent.  Totus  fuit  Jesus  Christus  ut  homines  edoceret  doctri- 
nam,  quam  a  Deo  Patre  accepit.  Illam  praedixit  in  universo 
mundo  disseminandam  esse  :  «  Praedicabitur,  inquit  [Matth., 
))  XXIV,  14),  hoc  evangeliumjegni  in  universo  orbe,  in  testi- 
))  monium  omnibus  gentibus.  ))  Necaliudincoelosascensurus 
Apostolis  mandatum  dedit,  quam  ut  purissimam  suam  de  Deo 

doctrinam  ubique  prsedicarent,  juxta  illud  {Marc,  xvi,  16)  : 
«  Euntes  in  mundum  universum,  prsedicateevangelium  omni 
))  creaturae.  »  Quod  quidem  mandatum  exsequendum  statim 
Apostoli  curaverunt,  ut  in  ipsa  evangelii  sui  conclusione 
narrat  idem  S.  Marcus  :  «  lUi  autem  profecti,  praedicaverunt 
))  ubique,  Domino  cooperante  et  sermonem  confirmante  se- 
))  quentibus  signis.  )) 

125.  CoroUarium.  —  Ex  prsecedentibus  assertionibus  certo 
jam  colligi  potest  divinitas  religionis  christianse;  quippequae 
prsenuntiata  fuit  ut  novum  foedus  nomine  Dei  instituendum  a 
Messia  prophetarum  praecellentissimo,  nec  alium  reperire  sit 
qui  Messiae  characteres  exhibuerit  ad  apicem  praeter  Jesum 
Christum  novi  foederis  seu  religionis  conditorem. 

Eadem  conclusio  fluit  etiam  ex  vaticiniis  supra  expositis 
aiio  sub  aspectu  consideratis,  nempe  quatenus  sunt  prophe- 
tiae  in  gratiam  religionis  christianae  editse.  Constat  enim  :  — 
1.  illa  vaticinia  in  Christo  Jesu  adimpleta  ante  eventim  prolata 
fuisse,  et  cum  eventu  perfecte  consensisse,  cum  multis  ante 
Christum  sseculis,  vel  etiam  ab  ipsis  mundi  incunabulis  edita 
sint,  adeoque  perfecte  consentiant  cumnarrationeevangelica, 
ut,  juxta  S.  Hieronymum,  prophetae  non  de  futuro  vaticinari, 
sed  de  prceteritis  fiistoriam  texere  videantur;  —  2.  Eventus 
prcenuntiatosnec  naturaliter prmvideri^  nec  casu  fortuito  contin- 
gere  potuisse ;  quae  quidem  evidenter  coUiguntur  tum  ex  na- 
tura  factorum  quorum  plurima  solo  Dei  interventu  fieri 
potuerunt,  alia  vero  a  libera  hominum  multorum  voluntate 
pendebant;  inm  ex  circumstantiis  \oci,  temporis  et  persona- 
rum  numero  propemodum  infinitis,  per  se  non  raro  nullius 
fere  momenti,  ac  saepissime  omnino  arbitrariis,  in  quibus 
contigerunl;  tum  ex  temporis  intervallo  maximo,  quo  pro- 
phetiee  ab  eventu  separantur,  siquidem  aliae  trecentis,  aliae 
quingentis  et  amplius  annis  a  Christo  distant;  —  3.  Has  pro- 
phetias  in  confirmationem  religionis  christianm  editas  fuisse, 
quia  ad  id  unice  tendunt,  ut  viam  Christo  sternant  eumque 
a  Deo  missum  esse  ostendant  ad  novam  religionem  cultui  mo- 
saico  substituendam. 

Nec  immerito  denique  dictum  est  vetus  Testamentum  ta- 
bellam  esse  in  qua  Christi  persona,  vita,  actiones,  facta  et 
instituta  symbolice  depinguntur.  Ipse  Christus  se  figuratum 
dixit  per  serpentem  aeneum  in  deserto  exaltatum;  ipse  Jo- 
nam  tribus  diebus  et  tribus  noctibus  in  ventre  ceti  commo- 
rantem  ut  figuram  appellavit  sepulturse  suae  triduo  duraturse. 
B.  Paulus,  in  praecitata  epistola  ad  Hebrseos,  quasi  ex  professo 
demonstrat  legem  Mosaicam  fuisse  umbram  et  figuram  futu- 
rorum  bonorum,  quse  per  legem  Christianam  obventura 
erant ;  item  (I  Cor.,  x,  11),  asserit  orania  in  figuris  contigisse 
populo  Israelitico.  —  Unde  SS.  Patres  personas  celeberrimas, 
res  memorabiles  et  magnos  eventus  veteris  Testamenti  veluti 
imagines  et  figuras  personarum  rerumque  praecipuarum  novi 
foederis  exhibuerunt.  -  Porro  mira  quae  inter  novi  Testa- 
menti  realitates  et  veteris  legis  figuras  elucet  concordia, 
fortuito  certe  casui  tribui  nequit ;  sed  manum  Dei  arguit, 
Christum  ejusque  religionem  jam  delineantis  multisque  typi- 
cis  vaticiniis  praenuntiantis,  ut  facilius,  cum  veniret,  agnos- 
ceretur,  qui  anteatoties  praemonstratus  fuerat.  Hancperfectam 
concordiam  perbelle  evolvit  Huet,  episcopus  Abrincensis,  in 
opere  cui  titulus  :  Demonstration  Evangelique, 

ARTICULUS  H. 

De  divina  religionis  Christianse  institutione. 

Ad  hanc  qusestionem  maximi  sane  momenti  rite  ac  ordinate 
pertractandam,  triplici  nolarum  genere  utemur,  quas  in  prima 
parte  Tractatus  veluti  religionis  divinitus  institutae  signa  pro- 
posuimus,  expendendo  nimirum  an  et  quatenus  divina  reli- 
gionis  christianae  origo  probari  possit  —  1.  miraculis  a 
Christo  vel  ab  apostolis  editis;  —  2.  prophetiis;  —  3.  ipsis 
christianae  religionis  dotibus. 

g  I.  Divina  religionis  christianae  origo  probatur  miraculis. 

128.  Miracula,  quibus  religionis  christianae  divinitas  fulci- 
tur,  innumera  sunt ;  alia  scilicet  immediate  a  Deo  ad  confir- 
mandam  divinam  Christi  missionem  patrata  fuere  :  hujus- 

modi  sunt  supernaturalis  conceptio  et  nativitas  Christi,  et 
quae  in  ejus  baptismo  et  transfiguratione  contigerunt;  — 
alia  ab  ipsomet  Christo  facta  sunt,  et  quidem  multiplici  di- 
versoque  modo,  nempe  vel  in  natura  inanimata,  quando,  v. 
g.,  aquam  in  vinum  convertit;  vel  in  hominibus,  eorum 
morbos  sanando  aut  etiam  eos  jam  mortuos  ad  vitam  revo- 
cando;  vel  in  spiritibus  malis,  eos  a  corporibus  hominum 
expellendo.  Inter  haec  vero  tam  multa  tamque  splendida  et 
portentosa,  unum  est  quod  cseteris  supereminet,  miraculum 
videlicet  resurrectibnis  Christi.  Demum  alia  ab  Apostolis 
cseterisquesanctisedila  fuerunt,  uti  innuunthaec  verba  {Act., 
II,  43)  :  (c  Multa  prodigia  et  signa  per  Apostolos  in  Jerusalem 
))  fiebant,  ))  necnon  commonstrat  historia  ecclesiastica.  Itaque 
ob  rei  gravitatem  opportunum  erit  seorsim  expendere  ac  sta- 
bilire  vim  demonstrativam  —  1.  miraculorum  pro  Christo 
vel  a  Christo  productorum,  communiter  spectatorum;  ~  2. 
insignis  miraculi  resurrectionis  Christi;  —  3.  miraculorum 
ab  Apostolis  vel  sanctis  patratorum. 

127.  Assertio  l^ :  MiracuHs  Christi  rite  probatur  divina  re- 
ligionis  christiance  origo, 

EsT  DE  FiDE,  definiente  Concilio  Vaticano  (const.  de  Fide, 
c.  3,  can.  4),  miraculis  divinam  religionis  christiance  originem 
rite  probari. 

Prob.  Miracula  vim  demonstrativam  habent  ad  confirman- 
dam  divinae  revelationis  existentiam,  quando  constat  — 
1.  ea,  uti  narrantur,  contigisse;  —  2.  ea  a  Deo  facta  esse;  — 
3.  ea  in  gratiam  revelationis  propositae  edita  fuisse.  Porro 
hcBC  tria  constant  de  miraculis  evangelicis  : 

Et  quidem  1.  dubitari  nequit  de  eornm  veritate  historica, 
et  hoc  constat  —  tum  iis  omnibus  quibus  supra  demonstra- 
tum  fuit  libros  novi  Testamenti,  et  imprimis  Evangelia, 
omnimodam  fidem  sibi  vindicare;  —  tum  ex  confessione 
JudcBorum,  qui  veritatem  factorum  nunquam  negare  ausi 
sunt,  sed  ea  Beelzebub  adscripserunt.  Unde  TertuUianus  (Ad- 
versus  Judceos,  c.  9;  Patr.  lat.,  i\,  625),  ipsis  dicebat  :  Ha3C 
«  operatum  Christum  nec  vos  diffltemini,  utpote  qui  dice- 

batis,  quod  propter  opera  eum  non  lapidaretis,  sed  quoniam 
ista  sabbatis  faciebat;  »  —  tum  ex  gentilium  consensu;  hsec 
siquidemde  Celso  scribit  Origenes  (Adv,  Celsum,,  1.  1,  n.  38; 
Patr.  grec,  xi,  734)  :  «  Assensum  quodam  modo  praebet  mi- 
raculis  quae  Jesus  fecit  et  quibus  multos  adduxit,  ut  ipsum 
tanquam  Ghristum  sequerentur.  At  miracula  illa  non  virtute 
divina,  sed  magicis  artibus  facta  fuisse  calumniatur.  » 

2.  Constat  etiam  veritas  philosophica  miraculorum  in  evan- 
gelio  descriptorum.  Nam  — l.hujusmodioperanaturseviribus 
efflci  non  potuisse  manifeste  apparet  cuilibet  ea  consideranti 
tum  in  se.  tum  prsesertim  in  modo  quo  facta  fuerunt,  nimi- 
rum  quandoque  solo  voluntatis  nutu,  vel  iisadhibitismediis, 
quae  nullam  habebant  cum  effectu  proportionem.  —  2.  Nec 
magis  tribui  possunt  arti  diabolicae;  plurima  enim  hujus- 
modi  facta  dsemonum  potestatem  evidenter  excedunt,  qualis 
est,  V.  g.,  mortuorum  ad  vitam  suscitatio,  quaeadeum  solum 
pertinet  qui  potest  animam  creare  eamque  corpori  unire. 
Obstat  insuper  quod  ssepissime  hsec  miracula  ideo  flebant  a 
Christo,  ut  dsemones  e  corporibus  ejicerentur,  vel  ut  Deus  glo- 
riflcaretur,  promoverenturque  boni  mores;  sed  diabolus  non 
agit  contra  seipsum;  nec  gloriam  Dei  intendere  solet.  Demum 
tam  eximia  tamque  repetita  fuerunt  Christi  miracula,  ut  ab 
eo  tanquam  Dei  legato  et  propheta  habendo  nullus  abstinere 
poluerit :  unde  cernimus  Judaeos  mirantes  et  stupentes  super 
his  miraculis.—  Jam  vero  si  in  his  circumstantiarum  adjunc- 
tis,  in  his  spectatorum  dispositionibus,  prsesertim  Christo 
Dei  Patris  sui  testimonium  invocante,  Deus  talia  per  diabolum 
fieri  permisisset,  falsitati  favisset,  homines  fefellisset  et  in 
errorem  ineluctabilem  induxisset;  quod  de  Deo  summe  vero 
et  bono  dici  minime  potest. 

3.  Christi  miracula  in  confirmationem  christiance  religionis 
patrata  fuerunt,  seu  dubitari  pariter  non  potest  de  eorum  ve- 
ritate  relativa;  nam  multotiesChristusPatrem  suum  doctrinse, 
suse  patronum  expresse  invocat  :  sic,  Judaeis  sciscitantibus  : 
«  Quousque  animam  nostram  toUis?  Si  tu  es  Christus,  dic 
»  nobis  palam,  respondit  eis  Jesus  :  Loquor  vobis  etnon  cre- 
))  ditis.  Opera  quse  ego  facio  in  nomine  Patris  mei,  hsec  tes- 

»  timonium  perhibent  de  me  »  [Joan,,  x,  24,  25).  Et  paulo 
post  (x,  38),  eos  rursus  admonet  his  verbis  :  «  Si  mihi  non 
»  vultis  credere,  operibus  credite,  ut  cognoscatis  et  credatis 
))  quia  Pater  in  me  est  et  ego  in  Patre.))  —  Et  Lazarum  sus- 
citaturus,  hsec  quoque  ait  Christus  :  «  Pater...,  ego  autem 
))  sciebam  quia  semper  me  audis;  sed  propter  populum  qui 
»  circumstat,  dixi :  ut  credant  quia  tu  me  misisti  ))  (Joan., 
XI,  41,  42).  Ergo  Christi  miracula  in  confirmationem  ejus 
doctrinae  fuerunt  patrata. 

128.  Obj.  Gens  Judaica  Christi  miracula  non  admisit,  sed 
in  sua  incredulitate  permansit :  atqui  haec  incredulitas  inex- 
plicabiiis  foret,  si  vera  et  splendida  fuissent  Christi  miracula. 

Resp.  1.  Dist,  maj.  Gens  Judaica  non  agnovit  miracula 
Christi  tanquam  divina,  conc;  non  admisit  facta  ipsa  mira- 
culosa,  seu  derogationes  legibus  naturalibus,  nego.  Itaque 
error  gentis  Judaicae  non  circa  facta  ipsa  portentosa,  sedcirca 
illorum  causam  versabatur  :  facta  ab  omnibus  agnoscebantur. 
Pontifices  ipsi  et  Pharissei  dicebant  :  «  Quid  facimus,  quia 
»  hic  (Jesus)  multa  signa  facit?  »  [Joan.,  xi,  47).  At  vero 
Beelzebub  principi  dapmoniorum  tribuebant  quod  dexterae 
Dei  opus  erat.  —  Cseterum,  si  major  pars  gentis  Judaicae 
Christi  miracula  respuit,  multi  privati  ea  libenter  divina 
confessi  sunt,  et  magni  ponderis  est  eorum  testimonium  ob 
prsejudicia  et  cupiditates  quae  vincere  debuerunt. 

Resp.  2.  Neg.  min.  Haec  enim  incredulitas  explicari  potest, 
imo  et  fuit  a  prophetis  prsedicta :  —  1 .  Explicari  potest,  —  sive 
prcejudiciis;  exspectabatur  Messias  gloria  et  honore  terrestri 
coronatus,  rex  terrenus  ac  triumphator  :  «  Nos  autem  spe- 
))  rabamus  quia  ipse  esset  redempturus  Israel,  ))  inquiebant 
discipuli  Emmaus  euntes  (Luc,  xxiv,  21),  et  venit  Christus 
inglorius,  pauper  et  despectus;  —  s\\e  deliciarum  amore ;  Jn- 
daei  erant,  in  hoc  tempore,  testeJosepho,  moribus  perditi,  et 
Christus  cupiditatum  correctionem,  divitiarum  contemptum, 
humilitatis  excellentiam,  mortificationis  necessitatem  praedi- 
cabat;  —  sive  pertinaciaet  dura  cervice  illius  gentis  :  Christus 
Pharisaeoset  Sadducseos,  Scribas  et  alios  audacter  redargue- 

bat,  et  inde  eorum  in  Cbristum  furor,  qui  eo  usque  progres- 
sus  est  ut  Lazarum  suscitatum  a  mortuis  interflcere  cogitarent, 
ne  bonitatis  ac  potentiae  Christi  tanquam  vivens  argumentum 
permaneret.  —  2.  Praenuntiata  fuerat  haec  populi  Judaici  in- 
credulitas.  De  Messia  dixerat  Isaias  (viii,  14)  :  «  Erit...  in 
))  lapidem  offensionis,  et  in  petram  scandali  duabus  domibus 
))  Israel,  in  laqueum  et  in  ruinam  habitantibus  Jerusalem.  » 
Et  in  Daniele  (ix,  26)  legitur  :  «  Occidetur  Christus,  et  non 
»  erit  ejus  populus  qui  eum  negaturus  est.  Et  civitatem  et 
))  sanctuarium  dissipabit  populus  cum  duce  venturo.  »  (Vide 
Rom,,  IX,  33;  1  Petr,,  ii,  8). 

129.  Assertio  2  :  Ex  msigni  miraculo  resufTectionis  Christi 
religionis  christiance  divinitas  demonstratur, 

Ut  constet  assertio,  duo  probanda  sunt,  nempe  :  —  1.  divi- 
nam  esse  religionem  christianam  si  Christus  resurrexit;  — 
2.  Christum  revera  resurrexisse.  Atqui  utrumque  facili  ne- 
gotio  probatur. 

Prob.  primum,  scilicet  divinam  esse  religionem  christianam,, 
si  Christus  realiter  resurrexit,  —  Etenim  illud  factum  reli- 
gionis  christianae  divinitatem  invicte  demonstrat,  quod  inter 
miracula  prsecipuum  iocum  tenet,  quodque  prsenuntiatum 
fuit  tanquam  specialis  prsedictae  religionis  probatio.  Sane  in 
his  circumstantiis  Deus  impostoris  fraudem  ostendere  tenetur, 
nisi  ipse  tanquam  imposturae  fautor  incusari  velit.  Porro 
Christi  resurrectio  —  1.  inter  praecipua  miracula  reponenda 
est.  Si  enim  mortui  suscitatio  non  commune,  sed  stupendum 
est  miraculum,  a  fortiori  portentosa  erit  sui  ipsius  resurrectio, 
quae  supponit  virtutem  divinam  morti  superstitem.  —2.  Haec 
Christi  resurrectio  pluries  tanquam  divinae  illius  mis- 
sionis  speciale  signum  data  fuerat.  <f  Dixerunt  ei  (Judaei)  : 
))  Quod  signum  ostendis  nobis  quia  haec  facis?  Respondit 
))  Jesus,  et  dixit  eis  :  Solvite  templum  hoc,  et  in  tribus  die- 
»  bus  excitabo  illud...  Ille  dicebat  de  templo  corporis  sui  » 
{Joan.^  II,  18, 19,  21).  —  «  Turbis  autemconcurrentibus  ccepit 
))  dicere  :  Generatio  haec,  generatio  nequam  est.  Signum 
»  quaerit,  et  signum  non  dabitur  ei,  nisi  signum  Jonae  pro- 

13, 

»  phetse.  Nam  sicut  fuit  Joiias  signum  Ninivitis,  ita  erit  et 
»  Filius  hominis  generationi  isti  »  (Lz/f.,xi,29,  30).  —  «  Si- 
»  cut  fuit  Jonas  in  ventre  ceti  tribus  diebus  et  tribus  noctibus, 
»  sic  erit  Filius  hominis  in  corcle  terrse,  tribus  diebus  et 
))  tribus  noctibus  ))  (Matth.,  xii,  40).  Quod  perfectedeChristi 
resurrectione  intellexerunt  principes  sacerdotum  et  Phari- 
saei;  nam  statim  post  ejusmortem  «  conveneruntadPilatum, 
))  dicentes  :  Domine,  recordati  sumus,  quia  seductor  ille 
))  dixit  adhuc  vivens  :  Post  tres  dies  resurgam.  Jube  ergo 
))  custodiri  sepulcrum  usque  in  diem  tertium»  {Matth.,  xxvii, 
62,  63,  64). 

Prob  secundum,  scilicet  Christum  vere  resurrexisse. 

In  resurrectione  duo  includuntur  :  mors  antecedens  et  vita 
subsequens :  atqui  certum  est  Ghristum  vere  mortuum  fuisse, 
veramque  vitam  deinde  accepisse  (1). 

I.  Christus  vere  mortuus  est.  Mortis  Christi  realitatem  nega- 
riint  quidam  Germaniae  critici,  ut  Paulus,  Dam  et  alii,  conten- 
dentes  mortem  non  tam  repente  crucifixione  produci  et  ideo 
Christum  non  mortuum  esse,  sed  animo  defecisse  (tombe  en 
syncope),  et  in  illa  animi  defectione  traditum  fuisse  Apostolis 
qui  eum  in  sepulcro  reposuerunt,  ubi  loci  frigiditate  sen- 
suum  usum  recoUegit;  lateris  autem  vulnus  nihil  aliud  fuit, 
juxta  vocis  graecce  signiflcationem,  quam  summse  cutis  lace- 
ratio  mortis  procurandse  perfecte  incapax. 

Verumpluribus  modis  demonstraturveritas  mortis  Christi, 
scilicet  :  —  1.  auctoritate  et  intima  persuasione  tum  mi- 
litum  qui  non  fregerunt  Jesu  crura,  turn  discipulorum  ac 
piarum  mulierum,  tum  centurionis  et  Judaeorum  :  porro 
hi  omnes  in  re  cognitu  tam  facili  non  decipi  potuerunt, 
milites  nempe  ob  usum,  Apostoli  ob  amorem,  centurio  ob 
missionem  a  Pilato  traditam,  Judaei  ob  invidiam  et  odium,  — 
2.  Tormentorum  violentia ;  non  attendendam  ad  crucifixionem 
tantum,  sed  ad  supplicia  etiam  antecedentia,  ad  sudorem 
sanguinis  in  horto,  ad  tormenta  in  hac  luctuosa  nocte  per- 
pessa,  ad  flagellationem,  ad  spineam  coronam;...  quae  omnia 

(1)  Monsabre,  Confer.j  de  N.  D.,  ana6e  1880,  notes  sur  la  48^  confer^ 

celeriter  mortem  inferre  debebant.  —  3.  Vulnere  lateris,  quod 
tantum  fuit  ut  in  illud  Thoma^  manum  inferre  permissum 
fuerit;  et  etiamsi  leve  direcetur,  a  peritis  in  arte  medica 
declaratur  modica  sanguinis  effusio  durante  animi  defectione, 
lethalis  mox  futura.  —  4.  Aromatum  quantitate,  teste  Joanne 
(xix,  39)  :  «  Venit  Nicodemus  ferens  mixturam  myrrhae  et 
»  aloes,  quasi  libras  centum;  »  jam  vero  centum  librae  aro- 
matum  in  sepulcro  reconditae  tribus  diebus  et  tribus  noctibus 
cum  homine  animi  defectionem  passo,  satis  superque  sunt  ad 
eum  vere  necandum. 

II.  Christus,  postquam  mortuus  fuerit,  novam  mox  vitam 
accepit.  —  Etenim  illud  factum  admittendum  est,  quod  refer- 
tur  a  testibus  fide  dignis,  qui  nempe  nec  potuerunt  decipi,  nec 
voluerunt  decipere,  nec  potuissent  decipere,  etiamsi  voluis- 
sent.  Atqui 

1.  Testes  resurrectionis  Christi  non  potuerunt  decipi.  Id 
constat :  —  1.  natura  facti.  Factum  expendendum  non  obscu- 
rum  vel  impervium  erat,  sed  clarum  et  sensibus  obvium; 
agebatur  enim  de  praesentia  viri  apprime  cogniti;  utrum  sci- 
licet  viderent,  audirent,  palparent  Apostoli  hunc  Jesum  quo- 
cum  tribus  annis  familiariter  conversati  fuerant.  —  2.  Numero 
testium;  non  eniin  uni  aut  alteri  visus  est  Christus,  sed  unde- 
cim  Apostolis,  imo  et  plusquam  quingentis  discipulis  simul. 
—  3.  Indole  Apostolorum  qui  potius  incredulitatis  accusandi 
sunt;  non  enim  credunt  nisi  cum  maxima  cautione  et  post- 
quam  viderunt,  audierunt,  manibus  palparunt;  mulieribus  e 
sepulcro  redeuntibus  et  Christi  resurrectionem  nuntiantibus 
non  credunt :  «  Visa  sunt  ante  illos  sicut  deliramentum  verba 
))  ista  ))  [Luc,  XXIV,  11);  discipulis  quibus  se  ostenderat  in 
Emmaus  idem  asserentibus  pariter  non  credunt  {Marc..,  xvi, 
13).  Christus  illis  apparet,  et  dubitant;  «  existimabant  se  spi- 
))  ritum  videre,  et  dixis  eis...  :  Palpate  et  videte  quia  spi- 
))  ritus  carnem  et  ossa  non  habet,  sicut  me  videtis  habere... 
))  Adhuc  autem  illis  non  credentibus...  dixit  :  Habetis  hic 
))  aliquid  quod  manducetur  ?...  Et  cum  manducasset..., 
»  sumens  reliquias  dedit  eis  »  (Luc,  xxiv,  37  et  seq.). 
Aberat  Thomas  et  co-Apostolis  credere  non  vult  :  «  Nisi, 

))  inquit,  videro  in  manibus  ejus  fixuram  clavorum...,  et 
))  mittam  manum  meam  in  latus  ejus,  non  credam  ))  [Joan.^ 
XX,  25).  Sane  hujusmodi  homines  decipi  non  potuerunt. 
—  4.  Circumstantiis  resurrectionis.  Christus  redivivus  appa- 
ruit  discipulis  suis  non  semel,  sed  iterum  atque  iterum^ 
non  cursim  et  puncto  temporis,  sed  multis  et  continuis 
diebus  :  «  Preebuit  seipsum  vivum...  per  dies  quadraginta 
))  apparens  eis,  et  loquens  de  regno  Dei  »  [Act,,  i,  3).  Non 
noctu  solum  et  occulte^  sed  rutilante  sole,  foris  in  horto,  in 
via  Emmaus,  domi  in  civitate  ubi  erant  congregati,  extra 
civitatem  secus  lacum  Genezareth,  supra  montem  Galilseae: 
cum  ipsis  loquitur,  manducat,  deambulat,  illis  corpus  suum 
tangendum,  vulnera  manu  pertractanda  permittit.  —  5.  Gra- 
vitate  facti.  Si  vera  est  Christi  resurrectio,  ergo  Christus  est 
Deus;  ergo  adorandus;  ergo  pro  illo  toleranda  tormenta,  et 
ignes,  et  cruces;  ergo  illius  Evangelium  totis  viribus  ubique 
gentium  praedicandum.  Si  Christus  autem  non  resurrexit, 
ergo  est  impostor,  seductor,  impius ;  ergo  est  exsecrandus  et 
abominandus;  ergo  Apostoli  ab  eo  decepti  fuerunt;  ergo 
illius  doctrina  statim  est  deserenda...  Porro  homines  circa 
factum  tanti  momenti  et  obvium  decipi  nequeunt. 

2.  Apostoli  noluerunt  decipere  circa  resurrectionem  Christi ; 
id  deducitur:  —  l,  Ex  defectu  motivi.  NuUa  erat  Apostolis 
alicujus  utilitatis  spes  in  hoc  deceptionis  proposito,  sive  in 
hac  vita,  sive  in  altera.  NuUum  quidem  in  altera  vita  emolu- 
mentum  sperandum  habebant,  sed  timendse  ipsis  erant  poense 
impostoribus  in  quavis  religione  reservatae.  Neque  etiam  in 
preesenti  vita  quidquam  exspectare  poterant,  nempe  nec  divi- 
tias,  nec  voluptates,  nec  famam,  nec  honores;  haec  enim  quo- 
modo  sibi  comparassent ,  cum  displicerent  Judaeis,  genti- 
libus,  principibus,  magistratibus,  sacerdotibus ,  quorum 
omnium  efTrenatam  libidinem  coercebant,  praejudicia  et 
errores  debellabant?  Ideo  dicebat  Apostolus  (I  Cor.,  xv, 
17, 19) :  «  Si  Christus  non  resurrexit...,  miserabiliores  sumus 
))  omnibus  hominibus.  »  —  2.  Ex  magnitudine  et  impietate 
propositi.  Quis  enim  in  suum  inducet  animum  Apostolos 
rudes,  illitteratos,  ignaros,  piscatores,  meditatos  esse  generi 

huinano  persuadere  mirabilem  et  stupendam  Christi  resur- 
rectionem,  cujus  falsitas  ipsis  aperta  fuisset?  Quis  prsesertim 
in  suum  inducet  animum  ipsos  quorum  probitas,  simplicitas, 
cseteraeque  virtutes  fuerunt  insignes,  et  a  paganis  ipsis  lau- 
datae,  animo  agitasse  exsecrabile  consilium  tollendi  patriam 
religionem,  decipiendi  totum  genus  humanum,  cultui  a  vero 
Deo  instituto  substituendi  suas  fictiones,  deificandi  et  numi- 
nis  instar  adorandum  proponendi  insignem  seductorem?  Quid 
magis  abominandum ! 

3.  Apostoli  non  potuissent  decipere^  etiamsi  voluissent.  Ad 
hanc  enim  deceptionem  duo  requirebantur,  scilicet  —  1.  mu- 
tua  conspiratio  inviolabili  operta  secreto;  —  2.  corporis 
Christi  subreptio.  Si  enim  non  concordant  inter  se  discipuli, 
vel  si  secretum  prodit  unus,  evidenter  impossibilis  evadit 
deceptio ;  nec  minus  necessaria  est  corporis  Christi  subreptio, 
quia  alioquin  corpus  illud  invictum  fuisset  falsitatis  argumen- 
tum  :  porro  hsec  duo  prorsus  impossibilia  fuerunt. 

Primo  quidem  repugnat  mutua  conspiratio  sub  secreto 
inviolabili;  obstabant  enim  —  numerus  conjuratorum ;  erant 
plusquam  quingenti ;  —  sedula  inquisitio  eorum  qui  christia- 
nismum  amplexi  sunt;  cum  nempe  praejudicia  ac  cupiditates 
dimittere  deberent,  ut  novam  ac  asperam  religionem  profite- 
rentur,  nihil  non  moliti  sunt  ut  veritatem  exploratam  habe- 
rent;  — Judceorum  animositas,  qui  omnia  media  adhibuere 
ut  fraus  patefieret;  —  dira  tormenta  quibus  inhumaniter 
primi  christiani  subjiciebantur.  Cseterum  omnibus  legibus, 
quibus  regitur  cor  humanum,  repugnat  ut  inter  tot  conju- 
ratos  nullus  exstiterit  qui  vel  animi  levitate,  vel  cupiditate, 
vel  Dei  timore,  vel  suppliciorum  aculeis  secretum  commissum 
proderet. 

Secundo  corporis  Christi  subreptio  prorsus  impossibilis 
fuit  :  vel  enim  illud  sustulissent  Apostoli^  dormientibus 
custodibus,  vel  illis  consehtientibus  et  auro  corruptis,  vel 
illis  obsistentibus,  vel  demum  per  vias  subterraneas  illud 
subripiendo ;  atqui  nullum  ex  his  dici  potest. 

Non  1^°"  :  —  sive  ob  vigilantiam  custodum,  qui,  cum  Ro- 
mani  essent^  strictissimis  disciplinse  militaris  preeceptis  erant 

assuefacti ;  unde  absurdus  evadit  ille  somnus  custodum,  ne 
ullo  quidem  excepto  ;  —  sive  ob  severitatem  legum  milita- 
rium ;  custodes  dormientes  legibus  romanis  plectebantur 
morte,  et  Herodes  puniri  jussit  milites  qui  Petrum  in  car- 
cere  non  servaverant  {Act,,  xii,  19).  Quomodo  contigisset 
corporis  Ghristi  custodes  nuUa  poena  mulctari  ?  —  sive 
ob  fragorem  necessarium  pro  corporis  subreptione;  corpus 
Christi  non  potuit  subripi,  nisi  frangeretur  sigillum,  et  revol- 
veretur  lapis  ingens  quo  occludebatur;  id  vero  sine  strepitu 
fleri  non  potuit,  qui  custodes  expergefaceret ;  —  sive  demum 
ob  linteamina  Christi  prope  sepulcrum  relicta;  «  linteamina 
»  (erant)  posita,  et  sudarium,  quod  fuerat  super  caput 
»'  (Christi)  non  cum  iinteaminibus  positum,  sed  separatim 
»  (erat)  involutum  in  unum  locum  »  {Joan.,  xx,  6,  7),  Num 
vero  fures  qui,  dormientibus  custodibus,  Christi  corpus 
subripere  enixi  fuissent,  illud  cum  sudario  et  linteaminibus 
non  rapuissent,  ne,  interea  dum  ea  solverent,  e  somno  custodes 
excitarent? 

Non  2''"";  —  tum  quia  si  tali  suspicionipotuissetesselocus, 
JudcBi  milites  et  discipulos  ad  veritatemdeclarandamtormen- 
tis  adegissent;  —  tum  quia  saltem  Judaei  id  Apostolis  ob- 
jecissent;  —  tum  quia  ne  id  quidem,  nisi  insaniisent,  perten- 
tare  ausi  fuissent  Apostoli,  ne  custodes  Judaeis  addicti  pecu- 
niam  sibi  oblatam  declarassent  Pharisseis,  a  quibus,  tali 
fraude  revelata,  copiosam  mercedem  sperare  poterant. 

Non  3""";  nam  —  1.  quis  crediderit  Apostoios,  qui  erant 
ignavi  et  timidi,  quorum  dux,  ad  vocem  ancillae  perterritus^ 
cum  juramento  Dominum  suum  denegaverat^  qui  omnes, 
capto  Christo,  fugerant  et  se  occultaverant,  vi  et  armis  ausos 
fuisse  militum  romanorum  agmen  oppugnare?  —  2.  Illud 
consilium  felicem  exitum  habere  non  poterat;  nam  si  super- 
vixissent  milites,  factum  statim  vulgassent.  Si  e  contra  in  praelio 
cecidissent,  eorum  cadavera  pra^lii  et  caedis  evidens  argumen- 
tum  exstitissent,  et  a  Judaeis,  propter  tantum  in  praesidis 
auctoritatem  facinus,  procul  dubio  Apostoli  suppliciis  extre- 
mis  fuissent  interempti. 

Nec  4""^  dici  potest  —  1.  quia  Apostoli  frustra  tentavissent 

sibi  ad  tumulum  viam  subterraneam  aperire,  sepulcro  in  rupe 
exciso  ;  —  2.  quia  procul  a  militibus  iter  aperiendum  fuisset, 
ut  fallerelur  eorum  vigilantia:  quod  spatio  unius  diei  praes- 
tari  non  potuisset;  —  3.  quia  aditus  forari  non  poterat  sine 
strepitu  qui  fraudem  revelasset;  —  4.  quia  demum  reman- 
sissent  viaB  subterranese  vestigia,  unde  fraus  facile  detecta 
fuisset. 

Confirmatur  veritas  resurrectionis  Ghristi  consensu  salteni 
tacito  Judseorum;  enimvero  —  1.  suppositam  fraudem  dete- 
gere  facillime  potuerunt;  nam  ipsis  postulantibus,  corpus 
Christi  militum  custodise  fuerat  commissum;  hoc  corpus  ita- 
que  in  medium  proferre  facile  erat,  et  si  e  sepulcro  sublatum 
fuisset,  hanc  subreptionem  demonstrare  haud  aegre  poterant 
sivemilitesinterrogando,  sive  Apostolos  suppliciis  addicendo, 
sive  aliis  mediis  utendo  quae  prsesto  sunt  magistratibus. 

2.  Hanc  fraudem  certissime  manifestavissent  Judaei,  si  eam 
cognovissent,  tum  propter  Dei  hoiiorem^  ne  impostor  ut  Do- 
mini  legatus,  imo  ut  Deus  haberetur;  tum  propter  religionis 
honorem;  agnita  enim  resurrectionisChristi  veritate  religioni 
mosaicae  abrogatae  et  antiquatae  valedicendum  erat;  tum  prop- 
ter  propriwn  honorem,  ne  scilicet  ipsi  tanquam  impii,  facino- 
rosi,  homicidae  ac  deicidae  traderentur. 

3.  Hanc  fraudem  nedum  manifestaverint  Judaei,  eam  e  con- 
tra  sua  ratione  agendi  confirmarunt,  scilicet  Apostolorum 
fraudem  non  ostendendo,  illos  liberos  dimittendo,  quainvis 
obedire  recusaverint  et  in  Christi  resurrectionisprredicatione 
perseverarint  (1). 

130.  Obj.  1.  Christus  narratur  se  redivivum  solis  Apostolis 
et  quibusdam  mulieribus  manifestasse;  ergo  merito  in  suspi- 
cionem  venit  illius  resurrectio. 

Resp.  1,  Nostri  non  est  vias  a  Deo  selectas  scrutari;  Chris- 
tus  flrmissimis  argumentis  resurrectionem  suam  stabilivit; 
id  abundanter  sufflcit,  nec  aliud  expostulandum  superest. 
Alioquin  cum  Christus  aequaliter  ad  omnes  gentes  missus  fue- 

(1)  Gfr.  Act.  Apost.  iv  et  v. 

rit,  inquirendum  esset  cur  variis  gentibus  se  non  praebuisset 
vivum,  cur  non  etiam  nobis,  cur  non  pseudophilosophis,  quos 
hac  visione  recreasset. 

Resp.  2.  Christus  Judaeis  ac  Pharisaeis  non  immediate  qui- 
dem,  sed  mediate  manifesta  resurrectionis  suae  signa  ostendit, 
resurgendo  scilicet  coram  testibus,  id  est,  miiitibus  a  syna- 
goga  deputatis,  terram  commovendo  (Matth,,  xxviii,  2),  se- 
pulcrum  vacuum  relinquendo,  prodigia  haud  minima  per 
manus  Apostolorum  operando. 

Resp.  3.  Coelesti  apparitione  Christi  e  mortuis  redivivi  in- 
digni  erant  Judaei ;  numquid  Christus  seipsum  manifestare 
debebat  Herodi  incestuoso,  qui  eum  irriserat?  Num  Pilato, 
qui,  ejus  innocentia  agnita,  eum  tamen  ad  mortem  damna- 
verat?  Num  magistratibus  et  principibus  sacerdotum,  qui  per 
invidiam  illum  Pilato  tradiderant,  qui  Lazaro  e  mortuis  sus- 
citato  mortem  inferre  meditabantur,  ne  inde  Christus  disci- 
pulos  ad  se  pertraheret,  «  quia  multi  propter  illum  (Lazarum) 
»  abibant  ex  Judaeis  et  credebant  in  Jesum  »  {Joan.,  xii,  10, 
11)? 

Resp.  4.  Frustra  objicitur  a  Christo  mulierculas  quasdam 
et  Apostolos  resurrectionis  suse  solos  testes  electos  fuisse  : 
apparuit  nempe  plusquam  quingentis  fratribus  simul,  et  hi 
omnes  testes  erant  fide  dignissimi;  ex  antea  enim  dictis  nec 
decipere  voluerunt  nec  potuerunt. 

131.  Assertio  3^ :  Divina  probatur  Religio  christiana  mira- 
culis  Apostolorum  et  sanctorum. 

Prob.  Ut  evincatur  assertio,  tria  sufTiciunt,  nempe  :  ut 
dentur  facta  stupenda.Apostolis  aliisve  sanctis  patrata,  qu8e 
sint  —  1.  historice  certa;  —  2.  vere  divina;  —  3.  in  gratiam 
Religionis  christianse  edita;  atqui  dantur  facta  stupenda  ab 
Apostolis  aliisve  sanctis  patrata,  quae  sunt 

1.  Historice  certa;  quod  attinet  ad  Apostolos,  inconcussa 
sunt  facta,  quae  in  Actibus  eorum  narrantur  :  inter  autem  illa 
facla  plurima  leguntur  vere  stupenda  :  —  sic  R.  Petrus,  Apos- 
tolorum  princeps,  claudum  ab  utero  matris  et  Jlneam  para- 
lyticum  Lyddae  sanavit  (ilc^,  ix,  34);   suscitavit  Thabilham 


RELIGIONIS   CHRISTIANiE   DIVINA   INSTITUTIO.  233 

{Ibid.  5  40);  Ananiam  et  Saphiram  mendaces  morte  prostravit 
(Act.,  V,  3-10);  per  Angelum  e  carcere  liberatus  est  (Act,, 
XII,  7,  8);  tot  denique  ac  tanta  fecit  miracula,  ut  infirmos  in 
plateas  ejectos  venientis  Petri  umbra  sanaret  omnes  (Act,,  v, 
15, 16).  —  Multa  quoque  B.  Paulus  edidit  stupenda :  Barjesum, 
insignem  magum,  coram  proconsule  Sergio  Paulo  subita  cae- 
citate  percussitfAc^,  xiii,  il);  juvenem  gravi  casu  oppressum 
ad  vitam  revocavit  (Act.,  xx,  9,  lOJ;  Lystris  in  Lycaonia, 
sanato  viro  ex  utero  matris  claudo,  adstantes  turbas  tanto 
stupore  affecit,  ut  ipsi  voluerint  divinos  honores,  mactatis 
victimis,  persolvere  (Act,,  xiv,  7,  etc).  Nec  minora  fuerunt 
quae  Corinthi  patravit  prodigia;  nam  et  ipse  postea  scribebat 
(II  Cor.,  XII,  12)  :  «  Signa  apostolatus  mei  facta  sunt  super 
»  vos  in  signis,  et  prodigiis,  et  virtutibus.  »  Haec  quidem  no- 
minatim  de  stupendis  factis  quae  SS.  Apostolis  Petro  et  Paulo 
tribuuntur;  —  sed  caeteri  Apostoli  multas  virtutes  fecisse 
leguntur,  ut  constat  ex  illis  (i.^^,  v,  12)  verbis  :  «  Permanus 
»  Apostolorum  fiebant  signa  et  prodigia  multa  in  plebe. »  Nec 
in  Judaea  tantum  hujusmodi  portentosa  facta  patraverunt ;  sed 
per  orbem  dispersi  Deum  quoque  praedicationis  suae  confir- 
matorem  habuerunt,  juxta  haec  S.  Marci  Evangelium  suum 
concludentis  :  «  Illi  profecti  prsedicaverunt  ubique,  Domino 
»  cooperante  et  sermonem  confirmante  sequentibus  signis.  » 

Post  Apostolos  autem  non  defuere  sanctissimi  viri,  qui  mi- 
raculorum  gloria  et  splendore  claruerunt.  Refert  Eusebius 
(Hist.  eccL,  \.  3,  c.  37;  Patr.  grwc,  xx,  294)  plures  secundo 
sseculoviguisse  «  per  quos  divini  Spiritus  vis  etiam  tuncmira- 
cula  operabatur ;  inter  quos  S.  Quadratus,  Atheniensium  epis- 
copus,  homo  divinus,  eminentissimo prophetiae  dono  ornatus ;  » 
—  S.  Irenaeus  (adv.  Hcer.,  1.  2,  c.  32,  n.  i;Patr.  grcec,  vii,  829) 
scribit  :  «  In  illius  (Jesu)  nomine,  qui  vere  iilius  sunt  disci- 
puli  ab  ipso  accipientes  gratiam,  perficiunt  ad  beneficia  reli- 
quorum  hominum...  Alii  enim  dsemonesexcluduntfirmissime 
et  vere...  Alii  autem  et  praescientiam  habent  futurorum  et  vi- 
siones  et  dictiones  propheticas.  Alii  autem  laborantes  aliqua 
infirmitate  permanusimpositionem  curant  etsanos  restituunt. 
Jam  etiam  et  mortui  resurrexerunt  et  perseveraverunt  no- 

biscum  annis  multis.  Et  quid  autem?  Non  est  numerum 
dicere  gratiarum.  »  —  Narrant  etiam  coaevi  Patres  scripto- 
resque  ecclesiastici  mirabiiia  quae  operati  sunt  S.  Gregorius, 
merito  thaumaturgus  appellatus,  S.  Antonius,  S.  Hilario, 
S.  Martinus  Turonensis,  S.  Simeon  Stylites,  et  alii  multi  quo- 
rum  nomina  in  sanctorumalbo  referuntur . — Ne  multa,  nullum 
ab  sevo  Apostolico  saeculum  fuit,  quod  suos  miraculorum 
laude  praeclaros  non  ediderit  sanctos.  Nec  est  quod  in  dubium 
revocari  possint  multa  quse  illis  tribuuntur  miracula.  Qui  enim 
ea  referunt,  cum  fuerint  ingenio  et  doctrina  praestantissimi, 
errori  certe  non  subjacuerunt,  nec  propter  eminentem  eorum 
sanctitatem  deceptionis  ac  fraudis  argui  possunt.  Cseterum 
miracula,  quae  referunt,  non  semel,  ac  publice  coram  immensa 
hominum  multitudine  peracta  sunt, 

Jure  igitur  concludere  possumusmulta  decursu  sseculorum 
occurrere  facta  stupenda  historice  certa;  sed  etiam  dici  pos- 
sunt 

2.  Vere  divina.  Plura  enim  creatas  vires  omnino  superant, 
V.  g.,  mortuorum  suscitationes,  quae  vim  creatricemexigunt; 
ille  enim  solus  animam  corpori  iterum  infundere  potest,  ut 
substantiam  completam  cum  eo  efficiat,  cuiquoad  existentiam 
ea  subjacet.  Idem  fere  dicendum  est  de  sanatione  claudi  ab 
utero  matris;  quis  enim  congenitum  vitium  in  instanti  sa- 
nare  potest,  nisi  ille  qui  primam  hominis  formavit  nativita- 
tem  ?  —  In  hoc  autem  maxime  elucet  virtus  vere  divina,  quod 
contra  daemones  seepe  saepius  hsec  mirabilia  directe  peracta 
fuere,  nec  admitti  potest  contra  seipsum  pugnavisse  diabolum, 
in  his  praesertim  circumstantiis  quae  ad  dissipandum  regnum 
ejus  spectabant.  —  Nec  parum  roboris  Apostolorum  sancto- 
rumque  prodigiis  accedit,  tum  ex  virtutibus,  quibus  polle- 
bant  thaumaturgi,  tum  ex  numero  et  splendore  signoram, 
tum  ex  intento  fine,  gloria  scilicet  Dei  et  hominum  bono 
spirituali,  tum  ex  efficacia  ad  extirpandos  errores  moresque 
in  melius  ubique  terrarum  immutandos.  —  Denique,  ut 
omne  effugium  adversariis  praecluderetur,  divino  prophetiae 
sigillo  Discipulorum  suorum  miracula  obfirmari  Christus  ipsa 
voluit,  quippe  qui  primum  in  decursu  praedicationis  Evange- 

iiccB  dixit  {Joan.,  xiv,  12)  :  «  Qui  credit  in  me,  opera  quse 
»  ego  facio,  et  ipse  faciet,  et  majora  horum  faciet :  »  ultimo 
deinde  Apostolos  alloquens  divinamque  missionem  eis  confe- 
rens,  hsec  promisit  [Marc.^w,  17, 18) : «  Signa  autem  eos  qui 
))  crediderint  haec  sequentur  :  In  nomine  meo  daemonia  eji- 
»  cient,  linguis  loquentur  novis,  serpentes  tollent :  et  simor- 
))  tiferum  quid  biherint,  non  eis  nocebit;  super  aegros  manus 
))  imponent,  et  bene  habebunt.  ))  —  Ergo  in  dubium  revocari 
nequit  miracula  Apostolorum  et  sanctorum  vere  divina  fuisse. 
Sed 

3.  hi  gratiam  religionis  Christiance  etiam  edita  sunt.  Res 
enim  liquido  constat  tum  ex  ipsa  thaumaturgorum  declara- 
tione  frequenter  expressa,  se  Deum  testem  invocare  veritatis 
doctrinse  quam  praedicabant ;  tum  ex  fine  ab  eis  intento,  pro- 
bandi  nempe  se.divinitus  missos  esse;  tum  ex  adjunctis  cir- 
cumstantiarum,  quae  eo  tendebant  ut  persuasionem  illam  omni- 
bus  ingererent,  non  tantum  legatum  Dei,  sed  vere  Deum  esse 
Jesum,  Religionis  Christianse  conditorem,  in  cujus  nomine 
haec  signa  fiebant;  tum  demum  eo  quod  nulla  unquam  mira- 
cula  hujusmodi  patrata  ab  aliis  fuerunt  quam  a  Christi  disci- 
pulis;  aut  si  ab  aliis  quandoque  facta  sunt,  in  favorem  verae 
religionis  edita  fuerunt,  uti  contigit  Balaam. 

g  II.  Divina  religionis  christianae  origo  probatur  prophetiis  in  ejus 

favorem  editis. 

132.  Prophetiae  quae  ad  divinam  institutionem  religionis 
christianaespectant  duplicis  generissunt ;  aliae  scilicet  ex  veteri 
Testamento  petitse  in  Christo  Jesu  impletae  fuerunt;  aliae  in 
novo  Testamento  ab  ipso  Christo  editaeleguntur.  De  prioribus 
jam  diximus  in  praecedenti  articulo,  ubi  ostendimus  religio- 
nem  Christianam  in  religione  primaeva  et  mosaica  promissam 
ac  prsenuntiatam  fuisse.  Nunc  vero  probandum  venit  vatici- 
niisa  Christo  editis  divinam  ejus  missionem  rite  demonstrari. 
Sit  igitur  sequens 

Assertio :  Bivinitas  religionis  christiance  probatiir  ex  pro- 
phetiis  a  Christo  editis. 

I.  Recensentur  praecipuae  Christi  praedictiones  Alias 
Christus  de  seipso^  alias  de  suis  discipulis,  alias  de  sua  reli- 
gione,  alias  demum  de  statu  Judaeorum  edidit  prophetias. 

1.  PropheticB  quce  Christum  ipsum  spectant.  Prsedixit  Chris- 
tus  —  1.  proditionem  suam  a  discipulo  Juda...  «  Amen  dico 
»  vobis,  quia  unus  vestrum  me  traditurus  est.,.  Respondens 
))  autem  Judas  qui  tradidit  eum,  dixit  :  Numquid  ego  sum, 
»  Rabbi?  Ait  illi  :  Tu  dixisti  »  {Matth,,  xxvi,  21,  26);  — 
2.  passionem  suam  ac  resurrectionem  (Matth.,\x,  47-19): 
((  Et  ascendens  Jesus  Jerosolymam  assumpsit  duodecim  disci- 
))  pulos  secreto,  et  ait  illis  :  Ecce  ascendimus  Jerosolymam, 
))  etFilius  hominis  tradetur  principibus  sacerdotum,  et  scri- 
))  bis,  et  condemnabunt  eum  morte  :  et  tradent  eum  gentibus 
))  ad  illudendum^  etcrucifigendum;ettertiadieresurget.  ))  — 
{Matth.,xii,Z9,  40)  :  «  Generatiomala etadulterasignumquae- 
))  rit^  et  signum  non  dabitur  ei,  nisi  signum  Jonse  prophetae. 
))  Sicut  enim  fuit  Jonas  in  ventre  ceti  tribus  diebus  et  tribus 
))  noctibus,  sic  erit  Filius  hominis  in  corde  terrce  tribus  diebus 
))  et  tribus  noctibus  »  (Videetiamilfa^^A.,  xvn,21 ;  xvi,  21,  22). 

2.  Prophetice  Christi  circa  discipulos  suos.  Prsenuntiavit 
Christus  —  prseter  Judae  proditionem,  triplicem  Petri  nega- 
tionem  (Matth.,  xxvi,  34)  :  ((  Ait  illi  Jesus :  Amen  dico  tibi 
))  quia  in  hac  nocte,  antequam  galluscantet,i^r  me  negabis;  )> 
—  fugam  omnium  discipulorum  :  «  Omnes  vos  scafidalum  pa- 
))  tiemini  in  me,  in  ista  nocte;  scriptum  est  enim  :  Percutiam 
))  pastorem  et  dispergentur  oves  ))  {Matth.,  xxvi,  31);  —  dis- 
cipulorum  suorum  afflictiones  et  tribulationes  :  «  Tradent  vos 
))  in  conciliis,  et  in  synagogis  suis  flagellabunt  vos.^  et  ad  prse- 
))  sides  et  reges  ducemini  propter  me  in  testimonium  illis  et 
))  gentibus...  et  eritis  odio  omnibus  propter  nomen  meum  )) 
[Matth.,  x,  17,  18,  ^2;Joan.,  xxi,  18). 

3.  PropheticB  Christi  circa  religionem  suam.  Prsedixit  —  reli 
gionem  suam  in  universum  mundum  prsedicandamesse.  «  Et 
))  prcedicabittir  hoc  Evangelium  regni  in  universo  orbe,  in  tes- 
))  timonium  omnibus  gentibus  ))  [Matlh.,  xxiv,  14);  — ipsum 
in  cruce  elevatum  ad  religionem  suam  genles  esse  attractu- 
rum  :  ((  Nunc  judicium  est  mundi,  nunc  princeps  hujus  mundi 

))  ejicietur  foras,  Et  ego  si  exaltatus  fuero  a  terra,  omnia  tra- 
»  ham  ad  meipsum  y>  [Joan,,  xii,  31,  32). 

4.  Prophetiw  quw  spectaut  cladem  Judceorum,  Plura  circa 
Judseorum  cladem  vaticinatus  est  Christus  :  —  1.  Signa  prae- 
via,  seu  pseudochristos,  fames,  bella^  terrores  :  «  Videte  ne 
))  quis  vos  seducat;  multi  enim  venient  in  nomine  meo  dicen- 
»  tes :  Ego  sum  Christus;  et  multos  seducent.  Audituri  enim 
»  estis  prselia  et  opinionespraeliorum...  Consurget  enim  gens 
»  in  genlem,  et  erunt  pestilentiae^et  fames,  et  terraemotus  per 
»  loca  ))  {Matth.^  xxiv,  4-7).  —  «  Surget  gens  contra  gentem, 
))  et  regnum  adversus  regnum.  Et  terrce  motus  magni  erunt 
)>  per  loca,  et  pestilentiae,  et  fames,  terroresque  de  coelo,  et 
))  signa  magna  erunt ))  (Li/c,  xxi,  10, 11).  —  2.  Jerusalem  obsi- 
dionem  ;  «  Venient  dies  in  te,  et  circumdabunt  te  inimici  lui 
))  vallo,  et  circumdabunt  te,  et  coangustabunt  te  undique  )) 
[Luc,  XIX,  43).  Quse  completa  sunt  sub  Tito,  qui  vallo,  et 
arcibus  circumdedit  Jerusalem;  et  talis  fuit  fames  in  ista 
civitate,  ut,  referente  Josepho,  reperta  fuerit  mulier  qusepro- 
prium  occidit  infantem  cujus  carne  vesceretur.  —  3.  Destruc- 
tionem  urbis  et  templi,  cujusremanerenon  debet  lapis  super 
lapidem  :  «  Cadent  in  ore  gladii;  et  captivi  ducentur  in  omnes 
))  gentes,  et  Jerusalem  calcabitur  gentibus,  donec  impleantur 
))  temporanationum))  {Luc^  xxi,  24).  — «  Videtis  haec  omnia? 
))  Amendico  vobis,  non  relinquetur  hic  lapissuper  lapidem,  qui 
»  non  destruatur  ))  {Matth,,  xxiv,  2).  —  «  Et  ad  terram  jo?^o5- 
))  ternent  te,  et  filios  tuos  qui  in  te  sunt,  et  non  relinquent  in 
))  te  lapidem.  super  lapidem  »  (Lwc,  xix,  44).  —  «  Amen 
))  dico  vobis,  quia  non  praeteribit  generatio  haec  ,  donec 
))  omnia  hsec  fiant  ))  (Matth,^  xxiv,  34). 

II.  Beclaratur  vis  demonstrativa  prophetiarum  a  Christo 
editarum.  Eadem  est  argumentandi  ratio  ac  supra,  nempe  : 

Certum  est  —  1.  hujusmodi  prophetias  ante  eventum  editas 
fuisse  et  cum  eventu  consensisse,  Patet  primum  ex  veritate 
librorum  novi  Testamenti,  quae  jam  demonstrata  fuit ;  imo 
inter  prsefatas  prophetias  plures  ante  eventum  scriptce  fuerunt, 
quales  sunt  prophetiae  de  ruina  Judaeorum  et  maxima  pars 

prophetiarum  de  religione.  Secundum  vero,  nempe  prophe- 
tiarum  adimpletio,  facile  etiam  ostendi  potest;  nam  quod 
attinet  ad  prophetias,  qu9e  spectant  Christum  vel  ejus  disci- 
pulos,  satis  est  appellare  ad  varios  novi  Testimenti  libros ;  si 
autem  agitur  de  prophetiis  quse  respiciunt  religionem,  fac- 
tumcelerrimaepropagationis  christianismi  plussequo  demons- 
trat  veritatem  prsedictionis  Christi  ;  quoad  Judaeorum  et 
templi  statum,  scriptores  cosevi,  v.  g.,  Josephus,  Tacitus 
varios  excidii  Jerusalem  et  eversionis  templi  circumstantias 
tales  ad  litteram  referunt,  quales  36  circiter  ante  annos  a 
Christo  praenuntiatse  fuerunt.  Has  iterum  in  historia  eccle- 
siastica  descriptas  omnes  legere  possunt.  Ergo. 

Certum  est  —  2.  hujusmodi  eventus  naturali  lumine  prce- 
videri  non  potuisse,  nec  casu  fortuito  contigisse.  Ratio  est  quia 
effectus,  de  quibus  agitur,  vel  in  decretis  divinis  latebant,  vel 
a  causis  liberis  omnino  pendebant,  vel  cum  iis  circumstantiis 
referuntur,  quae  naturalem  cujusiibet  intellectus  creati  sagaci- 
tatem  prsetergrediuntur.  Aliunde  concordantia  inter  eventum 
et  praedictionem  nonnisi  insulse  casui  fortuito  adscriberetur, 
quando  facta  cum  praedictionibus  non  tantum  quoad  substan- 
tiam  rei,  sed  etiam  in  omnibus  adjunctis  etiam  minimis  con- 
senserunt.  Ergo. 

Certum  est  —  3.  easdem  prophetias  ad  confirmandam  divi- 
namsuam  missionem  a  Christo  editas  fuisse;  iilud  constat  tum 
ex  aperta  declaratione  Christi,  qui  haud  raro  praedictiones 
suas  in  signum  supernaturalis  suae  legationis  explicite  pro- 
lulit,  dicendo,  v.  g.  :  «  Amodo  dico  vobis,...  ut  cum  factum 
»  fuerit,  credatis  quia  ego  sum  »  (Joan.,  xiii,  19) ;  tum  ex  nexu 
saltem  implicito  rerum  praedictarum  cum  doctrina  evange- 
lica ;  versantur  quippe  prophetiae  circa  fundatorem  religionis 
christianae.  circa  primos  ejus  propagatores,  circa  ipsam  reli- 
gionem,  circa  Judaeos  religioni  christian^  infensissimos: 
tum  denique  ex  eo  quod  eaedem  prophetiae  necessario  ad  id 
tendunt  ut  Christus  habeatur  tanquam  verus  propheta  a  Deo 
missus. 


RELIGIONIS   GHRISTIAN.E   DIVINA   INSTITUTIO.  239 

§  III.  Probatur  divina  origo  religionis  christianae  divinis  ejus 

dotibus. 

133.  Dotes  illae  respiciunt  vel  ipsum  religionis  christianse 
fundatorem,  vel  doctrinama  religione  christiana  propositam, 
vel  supernaturalem  virtutem,  quam  omnes  mirantur  tum  in 
ejus  propagatione,  tum  in  martyrum  constantia,  tum  denique 
in  perfecta  ejus  conservatione.  Ut  autem  haec  omnia  magis 
clarescant,  sequentes  instituimus  assertiones. 

134.  Assertio  l^.  hidoles  Christi  divimm  religionis  chris- 
tiance  originem  certo  demonstrat. 

I.    Breviter  describitur   character  Christi  sive  ex  parte 

intellectus,  sive  ex  parte  voluntatis. 

1.  Ex  parte  intellectits,  eminentissimam  sapientiam  exhibet 
Christus  —  tum  in  sententiis,  quse  sunt  mirae  simul  simplici- 
tatis  et  sublimitatis ;  ita  captui  accommodatae,  ut  a  nemine 
non  intelligantur  ;  ita  inauditae,  ut  confestim  ac  proferuntur, 
mentem  admiratione  percellant;  ita  verse,  ut  statim  animum 
imbuant;  —  tum  in  parabolis^  quse  non  solum  inventionis 
merito  etingenuitate  styli  celeberrimos  antiquorum  apologos 
adaequant,  sed  etiam,  quod  prsecipuum  est,  utilitate  documen- 
torum  acsanctitate  prseceptorum  toto  coelo  superant;  quae  prae- 
sertim  tanta  arte  concinnatae  sunt  ut  simul  theologicae  sint, 
et  prophetiCcB  et  morales ;  —  tum  in  responsis  ad  insidiosa 
inimicorum  interrogata ;  quse  quidem  miram  in  detegendis 
adversariorum  insidiis  perspicaciam,  singulare  in  solvendis 
eorum  qusestionibus  acumen,  eximiam  in  retorquendis  argu- 
mentis  pro  eorum  confusione  solertiam  arguunt ;  ineffabilem 
simplicitatem  sirnul  cum  modestia  exhibent,  qualia  sunt  haec  : 
((  Qui  sine  peccato  est  vestrum,  primus  in  illam  lapidem 
))  mittat  ))  {Joan.^  viii,  7).  —  «  Reddite  ergo  quae  sunt  Caesa- 
»  ris,  CcBsari;  et  quse  sunt  Dei,  Deo  »  (Matth,,  xxii,  21);  — 
tum  in  toto  genere  dicendi,  quod  simplex  est,  commune,  in 
verbis  aut  figuris  minime  affectatum;  ita  omnis  artis  expers, 
ut  etiam  a  rudibus  capiatur;  tam  altum  et  sensu  locuples 
ut  quo  magis  illud  scrutantur  praestantissima  ingenia,  eo 

magis  admirentur  et  plura  detegant;  ab  omni  mentis  aestu  et 
commotione  alienum,  vehemens  tamen,  lucidum,  imo  coeleste, 
cui  nemo  contradicere  aut  resistere  queat,  quia  totum  in 
robore  veritatis  et  rectse  rationis  energia  positum  est.  Ergo. 

2.  Ex  parte  voluntatis,  eximia  sanctitate  eminuit  Christus ; 
omnes  enim  ejus  actus  pietatem  ac  sanctitatem  redolent  :  — 
1.  erga  Deum;  omnes  ejus  actiones,  omnia  dicta  ad  Dei  glo- 
riam  referuntur,  ubique  de  promovendo  Dei  regno  soUicitus : 
«  Meus  cibus  est,  inquit,  ut  faciam  voluntatem  ejus  qui  misit 
»  me  ))  {Joan.,  iv,  34).  —  2.  Erga  seipsum;  quam  fuit  corde 
humilis  et  mitis,  patiens,  divitias  aspernans,  honores  fugiens, 
asperam  ac  deliciis  humanis  alienam  vitam  ducens  I  —  3.  Erga 
proximum;  summa  ac  universalis  est  ejus  caritas;  aegrotos 
sanat,  afflictos  consolatur,  ignaros  edocet,  infirmos  curat ; 
nuUa  est  spiritualis  aut  corporalis  inflrmitas,  cui  pie  non  sub- 
veniat.  —  4.  Erga  discipulos,  quos  a  terrena  dominalione 
deterret,  quibus  mundi  contemptum,  divitiarum  vanitatem, 
honorum  inanitatem  prsedicat,  paupertatem,  humilitatem, 
patientiam  et  dictis  et  exemplis  suadens.  —  5.  Erga  inimicos; 
contumeliis  sibi  illatis  indulget;  super  Jerusalem  lacrymas 
fundit;  Judam  proditorem  amica  voce  compellit ;  de  judicibus 
inique  in  se  agentibus  non  conqueritur;  percussus  a  mili- 
tibus  obmutescit ;  instar  agni  ducitur  ad  mortem,  nec  queri- 
moniam,  nec  murmur,  nec  suspirium  effundens;  imo  pro 
persecutoribus  orat^  excusationes  offert,  veniamque  preca- 
tur  :  «  Pater,  dimitte  illis,  non  enim  sciunt  quid  faciunt  » 
{Luc,  xxm,  34). 

Uno  verbo,  tanta  fuit  Christi  sanctitas,  ut  Judaeos  sic  com- 
pellare  potuerit  :  «  Quis  ex  vobis  arguet  me  de  peccato?  » 
[Joan,,  VIII,  46)  moriensque  non  homo,  sed  Deus  a  pluribus 
habitus  fuerit.  Imo  ipsi  ethnici  philosophi,  christianismo 
cseterum  infensissimi,  Christum  justum  esse  confessi  sunt. 

II.  Ex  sapientia  et  sanctitate  Ghristi  deducitur  divina 
religionis  christiance  institutio.  Etenim  illa  religio  divinitus 
instituta  dicenda  est,  cujusfundator  sapientiam  lam  sublimem 
vitamque  adeo  sanctam  exhibuit,  ut  sine  speciali  Dei  inter- 

ventu  explicari  nequeant :  atqui  talis  est  Christus;  quippe 
quod  naturaliter  fieri  non  potuit  ut  vir  inter  Judaeos  natus, 
sine  litteris  humanis,  sibimet  derelictus,  tanta  intelligeret 
praeter  et  supra  praestantissimos  philosophos,  ac  in  saeculo 
perditissimo  existens  vitam  sanctissimam  prorsusque  coeles- 
tem  duceret.  Ergo. 

Et  vero  multoties  Christus  semetipsum  tanquam  a  Deo 
missum,  imo  Deum  praedicavit,  sive  coram  discipulis  (il/a^^/^.., 
XVI,  17;  Joan.,  vi,  70);  sive  coram  populo  (Joan.,  v,  17; 
X,  28);  sive  coram  magistratibus  {Matth,,  xxvi,  63,  64). 
Atqui  hujusmodi  prsedicatio,  si  vera  non  fuisset,  aut  summam 
arguisset  stultitiam  aut  impudentem  fallaciam :  quae  duo 
indoli  Christi  modo  descriptse  evidenter  repugnant,  siqui- 
dein  nec  insanientis  esse  potest  tam  eximia  sapientia,  nec 
seductoris  tam  eminens  sanctitas.  Ergo  (1). 

135.  Assertio  2^  :  Ex  excellentia  doctrince,  quam  profitetur 
religio  cliristiana,  illius  divinitas  merito  concluditur, 

Prob.  Ut  invicte  stabiliatur  praesens  assertio,  duo  sunt  pro- 
banda  :  —  1.  eximiam  esse  doctrinam  a  religione  christiana 
praedicatam;  —  2.  hanc  Deum  auctorem  habere,  non  homi- 
nem. 

Probatur  primum,  scilicet  eximiam  esse  religionis  christianw 
doctrinam,  et  quidem  tum  in  dogmatibus,  tum  in  institutio- 
nibus  moralibus,  tum  in  sua  sanctione. 

1.  Eximia  est  doctrina  christiana  in  suis  dogmatibus,  Etenim 
—  1.  Circa  Deum,  religio  christiana  omnia  legis  naturalis 
dogmata  sua  facit,  confirmat,  nova  luce  collustrat.  Docet 
existere  Deum  unum,  eumdemque  perfectissimum,  rerum 
omnium  auctorem  et  arbitrum;  Deum  potentissimum,  sapien- 
tissimum,  justissimum,  virtutis  remuneratorem,  sceleris  ulto- 
rem;  ipsum  esse  adorandum,  diligendum.  Docet  omnia  ejus 
providentia  administrari.  Deum  exhibet  humano  generi  ami- 
cissimum,  qui  cum  nos  naturae  beneficiis  cumulaverit,  gratiis 
prseterea  auxiliisque  ad  felicitatem  seternam  comparandam 

(1)  V.  Ni<iolas  (Etudes  phil,  etc,,  t.  4%  3^  p.,  ch.  2), 

14 

necessariis  instruit.  —  2.  Girca  hominem,  scilicet  circa  ejus 
naturam,  docet  in  nobis  esse  animam  spiritualem,  liberam. 
virtuti  natam,  immortalem;  quce  quidem  rectse  philosophiae 
ac  rationi  consentanea  sunt.  Item  circa  ejus  originem,  docet 
nos  in  lucem  a  Deo  fuisse  edit.os,  ad  ejus  imaginem  et  simili- 
tudinem  procreatos,  ut  ipsius  contemplatione,  amore  et  frui- 
tione  beati  essemus.  Demum  circa  ejus  finem^  docet  parentes 
nostros  in  meliori  statu  fuisse  conditos,  ex  quo  (et  nos  cum 
ipsis)  per  peccatum  deciderunt :  qua  doctrina  magnum  a^nig- 
ma  philosophis  antiquis  ignotum  solvitur,  cur  nempe  tot 
miseriis  obruti  sint  homines,  cur  morbis  et  aerumnis  obnoxii, 
cur  ratio  sit  in  nobis  obscurata,  cur  simus  ad  malum  pro- 
cliviores.  Insuper  docet  hominem  lapsum  in  priori  statu  resti- 
tutum  fuisse  a  secunda  SS.  Trinitatis  persona,  quse  naturam 
nostram  assumpsit,  pro  nobis  passa  est,  mortua  est  et  resur- 
rexit,  nuncque  sedet  ad  dexteram  Dei  ut  nos  in  ccelestibus 
coliocet.  Quae  omnia  peccati  gravitatem,  Dei  sanctitatem, 
salutis  pretium  magnopere  commendant,  et  nos  ardenti  amore 
erga  Deum,  qui  prior  dilexit  nos,  inflammare  debent. 

II.  Eximia  est  quoque  doctrina  christiaua  in  prceceptis  mora- 
libus.  Totius  legis  compendium  habetur  in  his  duobus  man- 
datis :  «  Diliges  Dominum  Deum  tuum  ex  toto  cordetuo;... 
))  diliges  proximum  tuum  sicut  teipsum.  ))  Guncta  igitur  ad 
caritatem  reducuntur  juxta  effatum :  Plemtudo  legis  est  dilectio. 
Quo  principio  nihil  clarius  et  brevius,  nihil  pulchrius  et  sua- 
vius  cogitari  potest. 

In  specie  vero  —  1.  erga  Deum^  actus  dilectionis,  obe- 
dientiae,  reverentiae  gratique  animi  praecipit;  omnes  affectus 
pios  ac  vehementes,  timorem,  flduciam^  gratitudinem  ac 
praesertim  amorem  summum  ac  efficacem  commendat ;  hinc 
inducit  ad  honorificentissimos  actus  externos,  ad  orationem, 
ad  publicam  lidei  et  devotionis  professionem,  ad  renuntiandum 
parentibus,  amicis,  vitae  ipsi,  si  gloria  Dei  illud  postulet.  — 
2.  Erga  proximim^  docet  alteri  non  esse  faciendum  quod 
nobis  fieri  nollemus ;  alios  homines  pro  fratribus  esse  haben- 
dos  ac  diligendos,  iisque  totis  viribus  esse  opitulandum; 
nemini  nocendum,  pro  malo  bonum  esse  reddendum,  inimicis 

esse  condonaridum,  egregias  demum  principibus,  subditis, 
dominis,  servis,  maritis,  uxoribus,  parentibus  et  filiis  leges 
statuit.  —  3.  Erga  seipsum;  prohibet  ambitionem,  fastum, 
non  secus  ac  avaritiam  ;  sapientissimis  praeceptis  luxuriam 
coercet;  facultatum  mentis  ac  bonorum  fortunae  legitimum 
usum,  moderatum  animum,  mundi  contemptum  praescribit; 
ipsam  speciem  mali  vetat;  virtutes  internas  requirit;  si  pec- 
caverimus,  exigit  ut  statim  resipiscamus  et  ad  Deum  rever- 
tamur. 

Imo  prseceptis  consilia  subjungens,  christiana  religio  com- 
mendat  perfectam  castitatem,  voluntariam  paupertatem,  saeculi 
dimissionem ;  ut  autem  homines  ad  perfectissimos  virtutum 
actus  vehementius  impellat,  illis  divinam  originem  nobilissi- 
mamque  destinationem  prae  oculis  indesinenter  ponit,  eos 
tanquam  Dei  filios,  Christi  fratres  et  membra,  Spiritus  S.  tem- 
pla  exhibet,  divinamque  sanctitatem  tanquam  formam  illius 
sanctitatis,  ad  quam  pertingere  debent,  his  verbis  Christi  pro- 
ponit  :  ((  Estote  ergo  perfecti  sicut  Pater  vester  coelestis  per- 
))  fectus  est.  »  Quo  sane  nihil  sublimius  reperiri  potest! 

III.  Eximia  est  demum  doctrina  christiana  in  sanctione  quam 
proponit.  Religionis  christianae  sanctio  duplex  est  :  una  in 
prcBsenti,  altera  in  futura  vita  reponitur.  Sanctio  quae  homines 
post  mortem  manet,  in  praemiis  et  poenis  aeternis,  ut  omnes 
norunt,  posita  est ;  hanc  sanctionem  saepe  memorant  Litterae 
Sacrae;  loquuntur  de  vita  aeterna,  de  verme  qui  non  moritur, 
de  gehenna  ignis  inextinguibilis ;  haec  quasi  sub  oculis  ponun- 
tur  in  historia  pravi  divitis  in  inferno  sepulti,  et  Lazari  in 
sinum  Abrahae  ab  angelis  deportati.  —  Sanctio  autem  tempo- 
ralis  non  est  per  se  materialis,  sed  spiritualis ;  non  est  terrena, 
sed  coelestis;  reconditur  quippe  in  pace  bonae  conscientiae  et 
in  gratia  interius  animam  collustrante  ac  recreante.  Hinc 
Christus  ait :  «  Discite  a  me,  quia  mitis  sum  et  humilis  corde, 
))  et  invenietis  requiem  animabus  vestris  ))  [Matth,,  xi,  29). 
Et  Apostolus  :  «  Superabundo  gaudio  in  omni  tribulatione 
))  nostra  ))  (II  Cor.,  vn,  4) ;  et  rursus  Christum  :  «  Pacem 
))  relinquo  vobis,  pacem  meam  do  vobis,  non  quomodo 
»  mundus  dat,  ego  do  vobis  ))  (Joan.,  xiv,  27). 

Porro  egregia  est  utraque  sanctio ;  temporalis  quidem,  cum 
cleterreat  a  terrenis  cupiditatibus,  et  animos  ad  coelestia  erigat; 
cum  a  concivium  blanditiis  homines  avocet,  ut  eos  ad  Deum 
solum  convertat.  Nec  minus  eximia  est  sanctio  futura,  tum 
quia  ab  ea  exsulant  vanissima  illa  gaudia  apud  ethnicos  cele- 
brata ;  tum  quia  nil  nisi  Deo  dignum  et  hominis  naturae  con- 
forme  exhibet. 

Probatur  secundum,  nempe  doctrinam  adeo  sublimem  a  solo 
Deo  oriri  potuisse.  Vel  enim  Christus  eam  doctrinam  a  Deo 
accepit,  vel  a  semetipso  ut  homine,  vel  ab  aliis:  atqui  nec  a 
semetipso,  nec  ab  aliis  accepit. 

Non  a  semetipso;  quis  enim  crediderit  Ghristum,  purum 
hominem,  ex  matre  egena  natum,  in  scientiis  humanis  mi- 
nime  eruditum,  doctrinam  adeo  sublimem,  prseceptorum 
systema  adeo  eximium  a  semetipso  colligere  potuisse,  cum 
philosophi  celebriores  et  doctiores,  Socrates,  Plato  et  alii,  de 
iis  nunquam  cogitaverint  ? 

Non  ab  aliis;  nam  nemo  ante  Christum  doctrinam  adeo 
preestantem  tradiderat,  philosophique  omnes,  ut  antea  osten- 
dimus,  sive  in  iis,  quse  spectant  ad  Deum,  sive  in  iis,  quae 
spectant  ad  mores^  turpiter  deliraverant.  Praeterea  appellent 
deistae  eum  a  quo  Christus  haec  acceperit.  Judaei  doctrinam 
hanc  Moysi  tribuunt;  sed  quanta  Christum  inter  et  Moysen 
disparitas !  Nimirum  Christus  mosaica  qusedam  praecepta 
abrogavit  minus  perfecta,  et  sanxit  multo  perfectiora,  poly- 
gamiam  et  divortium  abolevit,  sanctiora  de  cupiditatum 
moderamine,  temporalium  contemptu,  sui  abnegatione  prse- 
cepta  tradidit;  non  in  timore  sicut  Moyses,  sed  in  dilec- 
tione  et  caritate  suam  legem  positam  esse  voluit ;  clariorem 
dedit  notitiam  naturse  Dei,  supernaturalis  ejus  erga  nos 
beneficentise,  nostrse  conditionis,  sanctionis  spiritualis  legis 
ejus;  ergo  divino  lumine  fuit  illustratus,  seu  a  Deo  ipso 
suam  scientiam  hausit.  Ergo  non  humana,  sed  vere  divina 
est  religio  christiana. 

136.  Assertio  3*  :  Ex  mira  religionis  christiance  propaga- 
tione  divina  ejus  origo  certo  constat. 

Constabit  assertio  dummodo  probetur  —  1.  celerrimam 
fuisse  religionis  christianae  propagationem ;  —  2.  maximas 
difflcultates  huic  propagationi  obstitisse ;  —  3.  eam  mediis 
ad  talem  effectum  ex  se  omnino  imparibus  factam  fuisse.  Atqui 
heec  tria  constant. 

Probatur  primum,  nempe  celerrimam  fuisse  religionis  chris- 
tiance  propagationem,  tum  ex  libris  novi  Testamenti,  tum  ex 
scriptoribus  ecclesiasticis,  tum  ex  auctoribus  profanis. 

1.  Ex  libris  novi  Testamenti,  Statim  post  Pentecosten,  prse- 
dicante  Petro,  octo  milliahominum  adhaerent  doctrinae  chris- 
tianse  et  quotidie  crescit  multitudo  credentium.  Decem  annis 
post  Christum,  S.  Petrus  suam  primam  mittit  Epistolam  ad 
fideles  in  Ponto,  in  Galatia,  in  Cappadocia,  in  Asia,  in  Bithy- 
nia  dispersos.  Variis  populis  scribit  S.  Paulus^  et  in  Epistola 
ad  Romanos  (i,  8)  ait  :  «  Quia  fides  vestra  annuntiatur  in  uni- 
))  verso  mundo ;  »  et  paulo  post  (xv,  19) :  « Ita  ut  ab  Jerusalem 
))  per  circuitum  usque  ad  Illyricum  repleverim  Evangelium 
))   Christi.  » 

2.  Idem  testantur  ^cnjoiom  ecclesiastici,  S.  Justinus  martyr, 
in  secundo  sseculo,  asserere  non  dubitavit  [Dial.  cum  Tryph.^ 
n.  117;  Patr.  grcec,  vi,  747-750]  apud  Barbaros,  Grsecos  et 
alios  fieri  preces  Creatori  omnium  per  nomen  Jesu  Christi  : 
«  NuUum  ommno  genus  est,  sive  Grcecorum,  sive  Barba- 
rorum.,  sive  quolibet  nomine  appellentur,  in  quo  non  per 
nomen  crucifixi  Jesu  preces  et  gratiarum  actiones  Patri  et 
creatori  universorum  fiant.  »  Tertullianus,  tertio  saeculo, 
his  notissimis  verbis  imperatores  compellabat  (ApoL,  c.  37; 
Patr.  lat..,  i,  462) :  «  Hesterni  sumus,  et  vestra  omnia  imple- 
vimus,  urbes.,  insulas.,  castella^  municipia,  castra  ipsa,  tribus^ 
decurias^  palatium^  senatum^  forum;  sola  vobis  reliquimus 
templa.  » 

3.  Auctoribus  ecclesiasticis  concordes  sunt  profani.  Tacito 
teste,  sub  Nerone  erat  christianorum  ingens  multitudo.  Seneca 
apud  S.  Augustinum  ait  :  «  Usque  adeo  sceleratissimse  gentis 
christianae  consuetudo  convaluit,  ut  per  omnes  jam  terras  re- 
cepta  sit :  victi  victoribus  leges  dederunt  {de  Civit.  Dei,  1.  6, 
c.  11; Patr,  lat.^xu,  192). ))  —  Plinius, sub flnem primi  sseculi. 

adTrajanumscribebat  de  religione  christiana  :((Non  civitates 
tantum  sed  vicos  atqueagros  christianse  superstitionis  contagio 
pervagata  est :  prope  jam  desolata  templa  deorum  et  solemnia 
diu  inlermissa.)) — DemumDion  Cassius  subAlexandroSevero 
aiebat  :  Est  etiam  apud  Romanos  genus  illud,  imminutum 
quidem  ssepe,  adeo  tamen  auctum,  ut  vim  legem  pervinceret.  » 
Ergo  paulo  post  Christum  religio  christiana  totum  invaserat 
orbem;  ergo  celeris  ac  stupenda  dicenda  est  illius  propa- 
gatio. 

Probatur  segundum,  scilicet  celerrimce  religionis  christianw 
diffusioni  maximas  difficultates  obstitisse,  et  quidem  sive  ex 
parte  auditorum,  sive  ex  parte  locorum  et  temporum,  sive  ex 
parte  doctrinse. 

1.  Ex  parte  auditorum.  Suadendum  erat  Judmis,  ut  legis 
mosaicee  ritus  et  cseremonias,  quibus  erant  addictissimi,  dese- 
rerent;  ut  quem,  veluti  nefandum  impostorem,  probrosa 
morte  damnaverant,  tanquam  verum  Deum,  genuinum  Mes- 
siam  et  generis  humani  liberatorem  agnoscerent ;  nihil  magis 
a  JudaBorum  prsejudiciis  alienum  erat.  —  Persuadendum  erat 
paganis  ut  idololatriam  rejicerent,  quam  fovebant  tum  edu- 
catio,  quae  superstitiones  simul  cum  lacte  instillabat,  tum 
sensuum  fascinatio  per  cultus  magnificentiam,  sacrificiorum 
splendorem,  festorum  ludorumque  publicorum  apparatum ; 
tum  cupiditates  et  prsesertim  in  luxuriam  proclivitas,  cui 
habenas  laxabant  deorum  exemplum ,  et  nefandi  ritus 
idololatrici  religiose  servandi ;  tum  auctoritas  et  exempla 
majorum,  legislatorum,  philosophorum  ac  fere  totius  generis 
humani  consensio ;  tum  denique  varia  prcejudicia,  quse  dicti- 
tabant  in  idololatriae  gratiam  patrata  fuisse  miracula,  editaque 
oracula,  quibus  idolorum  cultui  tribuebantur  imperium,  pros- 
peritas  et  duratio. 

2.  Ex  parte  locorum  et  temporum.  Christianismus  ortus 
est  in  iis  temporibus  et  locis,  quibus  ejus  falsitas  facile 
detegi  potuisset;  nimirum  ea  aetate,  qua  Christus  apparuit^ 
maxime  florebant  philosophia,  bonse  artes,  litterarum  stu- 
dia;  vigebat  integra  illa  aetas  Augusti  nomine  nobilitata.  — 
In  his  insuper  regionibus  coepit  Christianismus,  quae  fraudi 

ferendse  minime  idoneae  erant,  videlicet  in  Paleestina,  Jero- 
solymis,  ubi  certa  ac  manifesta  extitissent  fraudis  indicia ; 
ubi  testes  innumeri  erant  qui  christianam  fabulam  refellere 
potuissent. 

3.  Exparte  doctrince.  Doctrina  siye  speculativa  siyemoralis, 
nedum  illecebris  illaquearet  homines,  multa  exhibebat  quibus 
offenderentur;  nimirum  proponebat  dogmata  supra  rationis 
captum  posita;  dogmatibus  adjiciebat  severiora  morum  prse- 
cepta,  divitiarum  contemptum,  injuriarum  condonationem, 
inimicorum  dilectionem,  jejuniorum  ac  vigiliarum  austeri- 
tatem,  cupiditatum  refrenationem,  et  alia  multa,  quae  natu- 
ram  humanam  exterrent,  nedum  alliciant. 

Probatur  tertium,  nimirum  religionis  christiance  celerri- 
mam  et  mirificam  propagationem  mediis  ad  talem  effectum 
producendum  ex  se  omnino  imparibus  effectam  fuisse, 

Enimvero  Apostoli,  qui  religionis  christianse  primi  propa- 
gatores  fuerunt,  nec  fuerunt  viri  nobiles,  nec  potentes,  nec 
oratores,  nec  philosophi,  nec  Grseci,  nec  Romani,  sed  Judaei 
caeteris  gentibus  invisi,  contempti,  rudes,  ignari,  piscatores, 
opifices,  timidi,  imbelles,  pauperes,  nulla  industria,  nullis 
pollentes  dotibus  quae  novatoribus  auctoritatem  conciliare 
solent.  Quis  crediderit  hujusmodi  viros,  nisi  divina  virtute 
fuerint  adjuti,  dogmata  rationi  inaccessa  principiaque  morum 
austera  persuadere  potuisse ;  cum  id  nequidem  exsequi  pos- 
sent  oratores  facundissimi,  philosophi  subtilissimi,  principes 
potentissimi,  politici  sapientissimi,  viri  ditissimi? 

Et  revera  nullis  mediis  naturalibus  usi  sunt  :  non  ratioci- 
niorum  splendore  et  vi  ineluctabili ;  non  enim  subtiliter,  nec 
pugnanter  disputant,  sed  credenda  simpliciter  proponunt; 
non  occultis  artibus,  siquidem  aperte,  palam,  ipso  die  Pente- 
costes,  media  in  urbe,  et  in  aliis  postea  locis  regnum  Dei 
super  tecta  annuntiant;  non  inexhausta  lenitate  sectatores 
allicere  conantur,  quippe  qui  neophytos  diu  et  stricte  pro- 
bant,  lapsos  e  societate  ejiciunt,  nisi  poenitentia  delictum 
luant;  non  auri  vel  argenti  largitione,  cum  fuerint  rerum 
omnium  egeni ;  non  potestate  mundana  vel  armorum  terrore, 
ut  fatentur  omnes.  Igitur  nulla   omnino  subsidia  humana 


248  TRACTATUS   DE   VERA  RELIGIONE. 

habuerunt  Apostoli,  et  si  vicerunt,  id  supremee  Dei  virtuti 
tribuendum,  «  quia  quod  stultum  est  Dei,  sapientius  est 
>•>  hominibus;  et  quod  infirmum  est  Dei,  fortius  est  homini- 
»  bus  »  (I  Cor,,  I,  26).  Unde  S.  Augustinus  [De  Civit.  Dei, 
1.  22,  c.  5;  Patr,  lat.,  xli,  756-757)  scribit:  «  Si  miracula  facta 
esse  non  credunt,  hoc  nobis  unum  grande  miraculum  sufTicit 
quod  terrarum  orbis  sine  ullis  miraculis  credidit!  » 

Adde  quod  propagatio  religionis  Christianae  est  adimpletio 
prophetiae  divinae. 

137.  Obj.  Novitas  multos,  natura  duce,  allicit  homines,  prse- 
sertim  si  novitati  sublimitas  ac  pulchritudo  adjungantur. 
Ergo  non  mirum  est  quod  plures  christianismo  nomen  dede- 
rint;  miseri  enim  spe  immortalitatis  sublevabantur,  pauperes 
divitum  abundantia  recreabantur,  et  omnes  fraternitatis  legi- 
bus  devinciebantur.  Aliunde  polytheismus  jam  in  odium  et 
derisum  abibat ;  ergo  nec  miro,  nec  supernaturali  modo  vul- 
gatus  est  christianismus. 

Resp.  1.  Novitatem  equidem  hominibus  placere,  sed  ea  con- 
ditione  ut  nec  cupiditatibus,  nec  praejudiciis  obstet  :  porro 
quam  multa  in  christianismo  novitatis  amorem  compescere 
debebant  I  Ex  parte  intellectus,  aderant  mysteria  credenda  ; 
ex  parte  voluntatis,,  desideria  cordis  erant  sedulo  castiganda; 
ex  parte  sensuum,  voluptates  fugiendae  erant  et  mortificatio 
amplectenda.  —  2.  Non  tantum  haec  omnia  fuisse  praestanda 
a  christianis  ex  omni  gente,  tribu,  aetate,  sexu  congregatis, 
sed  infamiam  etiam,  spoliationes,  persecutiones,  mortem 
dirissimam  ab  ipsis  tolerandas  fuisse;  porro  amor  novitatis 
nunquam  talia  effecit.  —  3.  Etsi  admitteretur  hsec  poly- 
theismi  in  vulgo  diflfamatio^  quid  inde?  Multum  abest  quin 
idololatriae  contemptores  Christi  et  crucis  ipso  facto  adoratores 
fiant;  lata  patet  via  deismo  vel  religionum  indifferentise,  ut 
factis  ostendunt  rationalistae  et  positivistae,  quorum  ne  unus 
quidem  idololatriam  sectatur. 

Inst.  cum  D.  Pierre  Leroux  :  Christus  ac  Apostoli  doctri- 
nam  suam  ab  orientalibus  philosophis,  necnon  a  Graecis  et 
in  primis  a  Platone  mutuati  sunt,  non  nova  sed  nove  dixe- 

runt,  et  vulgata  ac  vetera  sub  nova  inusitatacjue  facie  in- 
cluxerunt  :  atqui,  hoc  posito,  non  mirum  est  quocl  eorum 
vestigiis  adliaeserit  multituclo. 

Resp.  inanitatem  talis  causae,  tum  doctrinarum  discussione^ 
tum  factis  manifestam  esse. 

1.  Doctrinarum  discussione  maximum  inter  Christi  cathe- 
dram  etOrientis  vel  Occidentisphilosophorum  scholas  discri- 
men  delegitur.  Haud  negamus  aliquamdari  affinitatem  chris- 
tianismum  inter  et  veteres  populorum  traditiones;  illud  e 
contra  libenter  fatemur;  christianismus  etenim  aliquo  sensu 
in  ipsius  mundi  incunabulis  ortum  habuit :  Deus  siquidem 
plurimas  protoparentibus  revelavit  veritates  in  populorum 
traditionibus  saltem  confuse  asservatas;  pariter  ex  morum 
principiis  plura  a  paganis  prsevia  revelatione  vel  lumine 
naturali  cognosci  potuerunt.  Porro  christiani  haec  dogmata 
et  has  veritates  morales  necessario  sibi  vindicare  debent.  Hic 
non  jacet  proinde  difficultatis  nodus;  sed  quseritur  an  illae 
veritates  dogmaticae  vel  morales  non  fuerint  adulteratse, 
superstitionibus  vel  cupiditatibus  commaculatyb,  an  praeterea 
christianismus  nullum  dogma  novum  vel  praeceptum  morale 
inauditum  contineat.  His  praemissis,  audacter  asserimus  reli- 
gionem  christianam  traditionibus  dogmaticis  et  moralibus 
gentilium  non  consonare. 

A  dogmatibus  incipiendo,  et  paucissima,  sed  praecipua 
puncta  seligendo,  ingens  discrimen  deprehendemus  —  circa 
Dei  naturam.  Praedicat  religio  christiana  Deum  esse  unicum, 
omnipotentem,  supremum  omnium  dominum,  summe  sanc- 
tum  ac  sapientem...  Porro  philosophi  omnes  circa  unum 
saltem  ex  iis  erraverunt.  Ubique  terrarum  vigebat  polytheis- 
mus,  valdeque  dubium  est  an  super  hos  inferioris  ordinis  deos 
primarius  agnitus  fuerit;  sed  quidquid  sit,  certum  est  Deum 
illum  primarium  sapientia,  bonitate,  sanctitate  vel  providen- 
tia  caruisse;  certum  est  pariter  cleos  illos  inferiores  habitos 
fuisse  generaliter  tanquam  a  supremo  Deo  extra  se  ex  ipsius 
substantia  productos;  quod  naturae  divinae  repugnat.  — 
Circa  Trinitatem,  dogma  christianum  duo  includit  :  Trinita- 
tem  personarum  aequalium  in  omni  perfectionum  genere,  et 

unitatem  substantiae  divinse.  Jam  vero  si  expendantur  veteres 
theogonise,  semper  unum  ex  his  duobus  deerit.  —  Circa 
creationem.  Juxta  catholicum  dogma,  creatio  est  e  nihilo 
eductio  :  porro  veteres  theologise,  vel  materise  seternitatem, 
vel  ejus  improprie  dictam  creationem,  id  est,  emanationem  a 
Deo  profilentur.  —  Circa  Verbi  divini  incarnationem.  Et  qui- 
dem  multae  admissae  fuerunt  deorum  incarnationes  a  paganis; 
sed  quantum  discriminis  est  inter  paganorum  et  christia- 
norum  doctrinam  I  Quis  unquam  paganorum  audierat  Deum 
ahquem  esse  passum,  flagellatum,  morte  damnatum,  cruci 
afflxum,  et  hoc  a  suis  creaturis,  ab  hominibus? —  Et  plura 
alia  addere  possemus  circa  animam  humanam,  fmem  homi- 
nis ;  sed  haec  sufficiant. 

Quoad  prcecepta  moralia,  juxta  D.  Leroux  christiana  religio 
nihil  aliud  est  quam  pulchrum  ideale  Platonis;  sed  in  hoc 
graviter  errat,  quia  praecepta  moralia  christianismi  in  multis 
et  quidem  essentialibus  differunt  a  philosophorum  praeceptis, 
sive  haec  praecepta  considerentur  quoad  divinum  cultum,  sive 
quoad  proximum  vel  hominem  ad  seipsum,  sicut  dictum  est 
ubi  de  necessitate  revelationis.  Plato,  iste  eximius  philoso- 
phus,  uxorum  communitatem  commendabat;  fornicationem, 
infantium  expositionem  non  prohibebat;  obscenas  deorum 
imagines,  imo  et  ebrietatem  in  Bacchi  honorem  permittebat. 
—  Caeterum,  si  nonnuUa  egregia  prsecepta  apud  Epictetem, 
Senecam,  Marcum  Aurelium  et  alios  illius  sevi  stoicos  legan- 
tur,  facile  e  christianismo  depromi  potuerunt  :  Paulus  enim 
coram  Areopago  Christum  annuntiaverat,  Apostoli  ubique 
praedicaverant,  et  christiani  in  omni  civitate  et  pago,  imo  in 
Caesaris  domo  existebant.  Non  mirum  igitur  si  stoici  philo- 
sophi  plura  a  christianismo  mutuati  sint. 

2.  Factis  innotescit  discrepantia  religionis  christianae  ab 
orientalibas  doctrinis.  Inter  alia  potissimum  tria  enumerare 
juvat :  —  Certum  est  magnam  colluctationem  ab  initio  contra 
christianismum  exsestuasse;  ubique  Christi  discipulis  para- 
bantur  catenae,  flagra,  rogi,  cruces...  Undenam  haec  omnia^ 
si,  ut  ait  D.  Leroux,  «  le  christianisme  etait  completement 
dans  la  donn6e  de  Tesprit  humain  a  cette  epoque  ? »  —  Certum 

est  gnosticos  Orientis  doctrinae  addictissimos,  neoplatonicos 
Platonis  nomine  ac  doctrina  gloriantes,  Julianum  Apostatam 
et  philosophos  omnes,  laborem  omnem  impendisse  ad  chris- 
tianismum  evertendum  :  porro  quomodo  id  heri  potuerit 
explicent  adversarii.  —  «  Videte  vocationem  vestram,  fratres^ 
))  inquiebat  Apostolus  (I  Cor.,  i,  26)  quia  non  multi  sapientes 
))  secundum  carnem,  non  multi  potentes,  non  multi  nobiles; 
»  sed  quse  stulta  sunt  mundi  elegit  Deus  )>;  porro,  data  prae- 
fata  convenientia,  contrarium  visum  fuisset. 

Ab  aliis  causis  discutiendis,  utpote  futilioribus,  abstine- 
mus. 

Nec  opponantur  Mahumetismi  ac  Lutheranismi  celeres  pro- 
gressus;  nam  Mahumetis  religio  voluptatibus  indulget,  vi  et 
armis  ac  consequenter  mediis  humanis  propagata  est  (1).  — 
Lutheranismus  a  viris  doctis  et  a  principibus  diffusus  est; 
aliunde  cupiditatibus  favet,  clericis  uxores  permittit,  a  votis 
religiosos  absolvit,  confessionem  peccatorum,  jejunia  tollit, 
magnatibus  bona  ecclesiastica  tribuit,  hisque  afflnia  propaga- 
tionis  media  adhibet.  Ergo  multum  a  vera  Ghristi  religione 
discrepat. 

138.  Assertio  4» :  Ex  martyribus  manifesta  fit  religionis 
christianw  divinitas  (2). 

Gonstat  historise  monumentis  innumeros  propemodum 
christianos,  ab  initio  prsedicationis  evangelicae,  non  solum 
omni  bonorum  jactura,  sed  etiam  sanguine  ipso  effuso  inter 
acerbissimos  diuturnosque  cruciatus,  religionis  suae  virtutem 
confessos  fuisse.  Porro  duplex  inde  argumentum  hauriri 
potest  infavorem  religionis  christianae,  unum  scilicetex  ipso 
martyrum  testimonio  circa  facta  mirabilia,  quibus  denions- 

(Ij  Hinc  Pascal  [Pensees^  2^  partie,  art.  xii)  :  «  Mahomet  s'est  etabli  en 
tuant  et  Jesus-Ghrist  en  laisant  tuer  les  siens.  Si  Mahomet  a  pris  la  voie 
de  reussir  humainement,  Jesus-Christ  a  pris  celle  de  perir  humainement, 
et  au  lieu  de  conclure  que,  puisque  Mahomet  a  reussi,  Jesus-Christ  a 
bien  pu  reussir,  il  faut  dire  que  puisque  Mahomet  a  reussi,  le  Christia- 
nisme  devait  perir,  s'il  n'eut  ete  soutenu  par  une  force  toute  divine.  » 

(2)  Voir  ia  37®  conf.  du  P.  Monsabre,  Introduction  au  dogme  cathoL 
—  D^fense  du  chrisiianisme,  par  Frayssinous,  Questions  sur  les  martyrs. 

tratur  origo  divina  praefatae  religionis,  alterum  ex  martyrum 
in  atrocissimis  tormentis  subeundis  constantia  depromptum. 
Quee  quidem  ut  dilucidius  declarenlur,  tria  nobis  prcestanda 
videntur,  nempe  :  —  1.  exponendum  est  factum  martyrii;  — 
2.  probandum  est  testimonium  martyrum  a  nemine  recusari 
posse;  —  3.  ostendendum  est  martyrum  constantiam  factum 
divinum  esse,  quod  nonnisi  Deum  auctorem  habere  potuit. 

I.  Exponitiir  factum  martyrii,  Martyrium  sub  triplici  res- 
pectu  considerandum  est :  —  1.  ex  parte  martyrum :  —  2.  ex 
parte  martyrii  ipsius ;  —  3.  ex  parte  consectariorum  martyrii. 

1.  Ex  parte  martyrum  attendendum  est  ad  eorum  nume- 
rum,  conditionem  et  patientiam.  —  1.  Nmnerus  martyrum. 
Quidquid  in  contrarium  dixerint  Dodwellus  et  quidam  neote- 
rici  philosophi,  praefmiri-nequit  martyrum  numerus;  id  ex- 
presse  testantur  Irenaeus,  Tertullianus,  Cyprianus,  Origenes, 
Augustinus,  Chrysostomus  et  alii.  «  Dici  non  potest,  inquit 
Eusebius,  quot  et  quantos  Christi  martyres  in  omnibus  locis 
atque  urbibus  cernere  licuerit.  »  Idem  conflrmatur  ex  testi- 
moniis  auctorum  profanorum,  Taciti,  Dionis,  Plinii,  Celsi  et 
aliorum.  —  Idem  adstruunt  monumenta,  scilicet  Acta  sincera 
martyrum  a  D.  Ruitnartio  collecta,  apologiaein  christianismi 
favorem  editae,  orationes  SS.  Patrum  ad  martyres,  basilicae 
nominibus  martyrum  insignitae;  inscriptiones  in  coemeteriis 
Romae  repertse  hunc  ingentem  martyrum  numerum  pariter 
testantur;  legitur  :  «  Marcella  etChristimartyresgcccgl...  » 

—    ((   HlC    REQUIESGIT   MEDIGUS    GUM    PLURIBUS...   »    —    «  CL   MAR- 

TYRES  Christi.  »  Hae  arithmeticae  notae,  testibus  archaeologis, 
non  ordinem  quemdam,  sed  martyrum  numerum  designant. 
Demum  quantus  fuerit  martyrum  numerus  colligi  potest  ex 
imperatorum  ferocia,  adeo  immani  ut  Maximianus  Hercules 
una  vice  legionem  integram  trucidari  jusserit.  —  2.  Conditio. 
Martyres  utriusque  sexus,  omnis  cetatis  et  conditionis  fuerunt; 
alii  ignobiles,  nobiles  alii;  multi  doctrina  conspicui  et  philo- 
sophiae  dediti,  ut  SS.  Justinus,  Cyprianusjrenaeus;  quamplu- 
rimi  autem  illitterati;  alii  liberi  et  cives  romani,  alii  autem 
servi;  inter  illos  fuere  milites,  magistratus,  promiscuum  vul- 
gus;  plerique  in  paganismo  fuerant  educati,  et  nihilominus, 

cupiditatibus  ac  praejudiciis  repudiatis,  libenter  pro  religione 
christiana  sanguinem  fuderunt.  —  3.  Patientia.  Crevit  mar- 
tyrum  constantia  in  tormentis  quse  experti  sunt;  non  enim 
communia,  sed  exquisitissima  passi  sunt  supplicia,ne  suspiria 
quidem  edendo.  «  Latrones  et  robusti  corporis  viri,  inquiebat 
Lactantius(/)m?i.  Instit,,\.  6,  c.  11;  Patr.  lat.,\i,  592),ejus- 
modi  lacerationes  perferre  nequeunt,  exclamant^et  gemitus 
edunt...  Nostri  autem,utdeviristaceam,  pueri  et  mulierculae 
tortores  suos  taciti  vincunt;  et  exprimere  illis  gemitum  nec 
ignis  potest.  »  Erant  igitur  martyres  placidi,  mira  de  Deo  et 
mundi  contemptu  loquentes,  quinimo  pro  ipsis  tortoribus 
Deo  orantes. 

2.  Ex  parte  martyrii  ipsius,  tria  pariter  sedulo  pensanda 
sunt;  ejus  objectum,  natura  et  duratio  :  —  1.  Martyrii objec- 
tum.  Non  patiebantur  christiani  pro  aliqua  doctrina,  pro  ali- 
quo  philosophicosystemate,  sedprofactialicujus  veritateasse- 
renda  :  «Quod  audivimus,  inquiebant  Apostoli,  quod  vidimus 
»  oculis  nostris,  quod  perspeximus  et  manus  nostrse  contrec- 
»  taverunt  de  verbo  vitse, . . .  et  testamur  et  annuntiamus  vobis  » 
(I  Joan.y  1, 1,  2),  id  est,  Christi  miracula,  mortem,  resurrectio- 
nem,  in  coelos  ascensionem.  Posteriores  autem  martyres 
implicite  saltem  dicebant  :  Audivimus  Apostolos  aut  eorum 
discipulos  miracula  Christi  enarrantes  etejus  doctrinam  prae- 
dicantes,  vidimus  innumera  propemodum  prodigia  quibus 
missionem  suam  firmarunt;  hsec  testamur,  haec  sanguine 
nostro  confirmamus.  —  2.  Martyrii  natura.  Adversus  marty- 
res  omnia  tormentorum  genera  adhibita  fuerunt,  ungues 
ferrei,  gladii,  fustes,  rotae;  martyres  interierunt  igne,  aqua, 
oleo,  fame,  ferro,  animantium  unguibus  vel  dentibus;  nihil 
non  moliti  sunt  judices,  ut  martyrum  animum  tormentorum 
acerbitate  vincerent,  et  quidquid  crudelitatis  mens  eorum 
excogitare  poterat,  satellitum  furor  exercebat.  —  3.  Mar- 
tyrii  seu  persecutionis  duratio.  Non  transeunter,  una  aetate, 
christianos  insecuti  sunt  persecutores,  sed  tribus  saeculis;  si 
quando  intermissa  fuerint  tranquilla  tempora,  deinde  acrius 
sseviebat  tormentorum  immanitas;  decies  prodierunt  perse- 
cutionum  edicta  generalia,  et  plures  imperatores  omni  potes- 
I.  15 

tate  abusi  sunt,utchristianuinnomen  e  terrapenitus  delerent. 
3.  Ex  parte  consectariorum  martyrii.  Ex  martyrum  suppli- 
ciorum  consideralione,  spectatores  quadam  interna  et  ineffa- 
bili  virtute  movebantur  non  ad  otiosam  admirationem  tantum, 
sed  etiam  ad  venerationem :  quinimo  martyrum  passiones 
christianismi  firmitatis  ac  diffusionis  prsecipua  causa  exstite- 
runt.  Unde  Tertullianus  aiebat  {Apolog.  c.  5;  Patr.  lat.,  i, 
635)  :  ((  Nec  quicquam  proficit  exquisitior  quoque  crudelitas 
vestra  :  illecebra  est  magis  sectsB :  plures  efflcimur  quoties  me- 
timur  a  vobis;  semen  est  sanguis  christianorum.  » 

II.  Probatur  testimonium  martyrum  de  veritate  factorum, 
quibus  demonstratur  divina  origo  religionis  christiance^  a  nemine 
denegariposse.  Martyres,  ex  dictis,  inter  atrocissima  tormenta, 
invicte  profitebantur  plurima  et  stupenda  miracula  a  Christo 
et  Apostolis  in  favorem  religionis  christianse  patrata  fuisse; 
porro  huic  lestimonio  id  omne  inest  quod  ex  parte  testium 
juxta  rigidissimam  criticam  exigi  potest,  scilicet,  hujusmodi 
testes  nec  decipere  voluerunt,  nec  decipi  potuerunt.  Ergo. 

Et  quidem  —  1.  martyres  decipere  noluerunt.  Ratio  patet 
ex  jam  dictis^  ubi  de  veracitate  Apostolorum.  Agitur  quippe 
de  testibus  vere  innumeris  et  omni  virtutum  genere  corus- 
cantibus,  qui  absque  uUo  consilio,  etiam  in  minutissimis 
concordant;  qui  nullum  suae  fraudis  emolumentum  prseter 
supplicia  et  mortem  in  hoc  sseculo  sperant ;  qui  demum  in 
suo  testimonio  usque  ad  sanguinis  effusionem  perseverant. 
Jam  vero  si  hujusmodi  testes  decipere  possent,  nemini  sane 
unquam  esset  fidendum. 

2.  Nec  pariter  decipi  potuerunt  martyres ;  nam  ex  una  parte, 
facta,quse  testificantur,miracula  scilicet  a  Christo  vel  Aposto- 
lis,  imo  ab  ipsis  fidelibus  quandoque  patrata,cum  sint  sensibi- 
lia,  publica  et  plurima,  facile  et  tuto  cognosci  potuerunt;  ex 
alia  vero  parte,  nemo  non  videt  martyres  nonnisi  diligenti  prse- 
misso  examine  omnibus  bonis  et  ipsi  vitae  valedixisse.  Merito 
igitur  iterum  concludere  fas  est  cum  auctore  jam  citato  :  «  Je 
crois  volontiers  les  histoires  dont  les  t6moins  se  font  6gorger. » 

III.  Ostenditur  martyrum  constantiam  esse  factum  divinum. 
Vel  enim  illud  factum  a  Deo  ortum  habuit,  vel  stupiditati, 

fanatismo,  amori  famae  aut  educationi  austerse  est  tribuendum; 
jam  vero  quatuor  posteriora  repugnant. 

1.  Non  ortum  habuit  a  stupiditate,  Nam  martyres  permulti 
fuerunt  ingenio  non  minus  quam  sanctitate  commendabiles. 
PnTeterea  fieri  non  potuit  homines  innumeros  eo  stupidilatis 
simul  devenisse,  ut  sine  uUa  causa  dirissimis  cruciatibus  sese 
devoverent:  num  stupiditas  innatum  vitse  amorem  exstinguit? 

2.  Non  a  fanatismo,  Fanatismus  quippe  est  caeca  qusedam 
obstinatio,  omni  disputationi  infensa  quse  a  martyribus  abest : 
nam  multi  scientia  coruscabant,  et  plures  apologias  aliaque 
scripta  ratiocinii  nervo  non  parum  conspicua  ediderant.  Cse- 
terum  fanatici  pro  opinionibus  speculativis,  pro  praejudiciis, 
non  pro  factis  sensibilibus  asserendis  militare  solent. 

3.  Non  ab  amore  famw.  Quis  enim  crediderit  homines  in- 
numeros  cujuscumque  setatis,  conditionis,  tam  frivola  ratione 
ductos,  mortem  Isetan  ter  oppetiisse,  bona ,  honores,  propinquos 
et  hsereditatem  dimittendo?  Prsetermittimus  spem  lucri  tem- 
poralis  evidenter  non  conceptam. 

4.  Non  ab  austera  educatione.  Qusecumque  enim  fuerit 
educatio  aut  vitse  austerilas,  fieri  non  potuit  ut  tot  homines 
varii  ordinis^  sexus,  aetatis,  dirissimos  inter  cruciatus,  cum 
periculo  vitae,  facta  supposita  testati  fuerint  :  hoc  naturam 
humanam'  excedit.  Aliunde  inter  martyres  fuerunt  pueri, 
puellse,  mulieres  et  alii  non  pauci  in  deliciis  enutriti.  Ergo 
martyrum  fortitudo  virtuti  divinse  tribuenda  est,  ac  intimse 
persuasioni  quae  ex  facti  evidentia  provenit.  Ergo  divina  est 
religio  christiana. 

Ex  his  patet  religionis  christianee  martyribus  opponi  non 
posse  falsarum  sectarum  martyres.  —  Quantum  discriminis 
sit  inter  utrosque  martyres  primo  intuitu  detegitur  :  falsarum 
sectarum  martyres  ratione  ^^^^mi^r^pauci  fuere,  saltem  relative; 
ratione  conditionis^  ad  unicam  potissimum  hominum  classem 
pertinebant;  ratione  locorum,  non  in  omnibus  orbis  partibus, 
sedin  una  tantum  regione  reperti  sunt;  ratione  modi,  patien- 
ter  quidam,  sed  nulius  placida  mente  sustinuit  tormenta; 
ratione  objecti,  non  pro  asserendis  factis,  sed  pro  meris  syste- 
matibus  mortem  subierunl;  ratione  temporis,  per  aliquot 

annos,  ineunte  secta,  non  vero  per  tria  saecula  passi  sunt; 
ralione  mo^u^i,  liaud  aegre  excogitari  possunt  motiva  terres- 
tria  eos  impellentia  :  nimirum  animi  pertinacia,  vanae  glorise 
sestus...;  ratione  demum  cofisectariorum ;  nunquam  hcerelico- 
rum  sanguis  novorum  asseclarum  semen  fuit. 

139.  Assertio  5^  :  Stabilitas  et  perpetuitas  religionis  chris- 
tiance  illius  divinitatem  demonstrant. 

Religio  christiana  nunc  existit,  in  universo  mundo  diffusa 
est;  existit  eadem  ac  fuit  fundata;  eadem  servat  sacramenta, 
eadem  morum  praecepta,  eamdem  fldem,  idem  ministerium, 
eosdem  pastores,  eamdem  demum  substantialem  disciplinam. 
Atqui  tale  factum,  quod  indubium  est  et  in  Tractatu  de  Ecclesia 
probabitur,  sine  speciali  Dei  interventu  evenire  non  potuisse 
ac  proinde  certum  divinitatis  religionis  christiauce  argumen- 
tum  esse  patet 

1.  Ex  ipsa  rerum  humanarum  natura.  Quis  enim  nescit 
injuria  temporis  instituta  humana  vel  sapientissima  aliquando 
tandem  corruere,  nulliusque  in  historiis  exhiberi  exemplum 
imperii  non  modo  tot  saeculorum  lapsu  florentis,  sed  etiam 
legum ,  morum  et  regiminis  formam  eamdem  indesinenter 
conservantis?  Quid  igitur  si  imperium  istud  toto  orbe  dilata- 
tum  esset,  sicut  reiigio  christiana,  et  partibus  nulla  vi  externa 
colligatis  constaret  ? 

2.  Ex  speciali  christiance  religionis  constitutione.  Gum  enim 
plena  sit  mysteriis,  hominisvero  ingenium  sit  novitatis  amans 
et  jugi  impatiens,  nova  quotidie  oriri  debuerunt  opinionum 
commenta,  inflnitorum  dissidiorum  causse.  —  Gum  austera 
sit  et  cupiditatibus  adversa,  illius  praecepta  morum  facile 
infringi  debuerunt,  et  inde  omnis  generis  scandala.  —  Gum 
dignitates  sacrae  atque  ecclesiastica  beneficia  evaserint  hono- 
rifica  et  utilia,  exinde  ambitio  et  avaritia  exardescere  debue- 
runt.  —  Gum  electionis,  non  autem  haereditatis  jure^  haec 
munera  obtineantur,  hinc,  sedibus  vacaniibus,  fraudes,  fac- 
tiones,  necessario  oriri  debuerunt.  —  Gum  Summi  Pontificis 
dignitas  sit  suprema  et  independens,  hinc  principum  adversus 
potestatem  ecclesiasticam  aemulatio,  cupido  imperium  sacer- 

dotale  imperio  temporali  conjungendi,  utriusque  potestatis 
colluctatio...  Porro  maxima  ex  his  causis  perturbatio  nasci 
debuit. 

3.  Ex  variis  hostibus  quibus  fuit  impugnata,  aliis  scilicet 
internis,  aliis  externis.  —  Hostes  interni  fuerunt  omnes  illi 
hseresiarchse  qui  quovis  Ecclesiae  saeculo  illam  laceraverunt, 
et  nulli  dogmati,  ne  Dei  quidem  existentiae,  pepercerunt. 
Aliquse  seclae  pluribus  saeculisfloruerunt;  provincias  et  regna 
integra  ad  defectionem  traxerunt;  asseclas  habuerunt,  non 
plebeios  solum  et  ignaros,  sed  insignes  viros,  doctores,  prae- 
sules,  imperatores  ipsos,  qui  nihil  non  moliti  sunt  ut  suae 
pravae  opiniones  praevalerent  :  satis  sit  Manichaeorum,  Aria- 
norum ,  Nestorianorum ,  Eutychianorum ,  Iconoclastarum 
nomina  appellasse.  Et  his  ultimis  temporibus,  omnes  sciunt 
bella  infensissima  quae  Ecclesiae  intulerunt  sectae  Lutherano- 
rum  et  Calvinistarum.  lis  addendae  sunt  omries  schismatico- 
rum  sectse,  Novatianorum,  Donatistarum,  Grsecorum,  Ruthe- 
norum,  Anglicanorum.  Demum  sub  silentio  non  est  praeter- 
mittenda  ingens  illa  conspiratio,  quam  praetereunte  saeculo 
ultimo  pseudophilosophi  orsi  sunt,  duce  Voltario,  quorum 
clamor  militaris  erat  :  Ecrasez  ri^ifchnel  ]\\\  eo  usque  delira- 
runt  ut  jubilantes  victam  esse  Ecclesiam  Christi  proclamave- 
i'int;  at  defunctis  omnibus  istis,  vixit,  in  perpetuumque  est 
regnatura  sancta  Ecclesia  eorum  victrix.  —  Hostes  externi 
Ecclesiae  catholicae  fuerunt  primis  saeculis  illi  omnes  Judaei 
qui  christianos  injuriis,  persecutionibus  insecuti  sunt;  impe- 
ratores  Romani  qui  totam  vim  suam  acuerunt  ut  Ecclesiam  in 
membrorum  suorum  sanguine  suffocarent;  philosophi  ethnici 
qui  totam  ingenii  sui  subtilitatem  contra  Ecclesiam  direxe- 
runt,  in  primis  Julianus  Apostata,  qui  crudelitati  astutiam 
adjunxit;  barbari  qui,  e  plagis  borealibus  egredientes,  mun- 
dum  universum  gladio  et  flamma  vastaverunt;  Mahumetis 
discipuli,  qui  nihil  aliud  in  mente  versabant  quam  christianae 
reipublicae  ruinam;  demum  furiosi  illi  hominesqui  in  Gallia, 
obeunte  superiori  saeculo,  reram  imperio  potiti,  bellum  atrox 
sacerdotio,  Ecclesiae,  omnibusque  rebus   sacris  inclixerunt. 

4.  Ex  diversis  mediis  quibus  oppugnata  est.  Ex  omni  quippe 

genere  fuere  illa  media;  Ecclesiae  Christi  inimici  eam  oppu- 
gnaverunt  modo  occulte,  modo  aperte;  sive  seorsim,  sive 
conjunctis  viriJDus;  nunc  fraude,  aut  calumnia,  aut  perfidia; 
nunc  violentia,  ejus  pontifices  in  exilium  mittentes,  aut  etiam 
morte  damnantes,  et  dirissimas  in  fideles  atque  sacerdotes 
excitantes  persecutiones;  nunc  scriptis,  argumenta  undique 
conquirentes,  tum  ex  Scriptura  vel  ecclesiasticis  monumentis, 
tum  ex  historia  profana,  chronologia,  physica,  astronomia, 
geologia;  et  tamen  semper  invicta  remansit  Christi  Ecclesia; 
inimicis  suis  vita  functis,  illa  superstat  cladis  nescia. 

ARTICULUS  III. 

Deperpetua  religionis  ehristianse  diiratione. 

140.  Errores.  Multi  diversis  temporibus  docuerunt  chris- 
tianam  religionem  esse  abrogandam,  et  novam  religionem 
illius  loco  a  Spiritu  S.  esse  promulgandam.  Sicut  enim,  in- 
quiebant,  Pater  Judaeis  in  monle  Sina  mosaicam  religionem, 
severitate  et  timore  refertam,  dedit ;  et  Filius  legem  evange- 
licam,  sapientia  et  majestate  valde  conspicuam,  hominibus 
prsedicavit;  sic  Spiritus  S.,  tertia  SS.  Trinitatis  persona,  la- 
bentibus  saeculis,  religionem,  caritati  ac  amori  innixam,  pro- 
mulgaturus  est.  Ita  —  Montanistae  tenentes  in  Montanum  et 
duas  mulieres  ipsi  adjunctas  Spiritum  S.  eo  fine  descendisse; 
—  Manes  asserens  se  esse  ipsummet  Spiritum  S. ;  —  Joachim, 
abbas  Florensis  in  Calabria  duodecimo  sseculo;  — Amalricus 
a  Bena,  theologus  Parisiensis,  David  a  Dinantio,  Dulcinus 
Novariensis,  illorum  discipulietalii  Pantheistae  et  Albigenses, 
qui  omnes  substantialiter  quoad  novam  religionem  a  Spiritu 
S.  promulgandam  inter  se  concordabant.  Ita  paucis  abhinc 
annis  Michael  Vintras,  Spiritus  Sancti  regnum  in  Gallia  ite- 
rum  prsedicavit. 

In  nostra  vero  aetate,  ob  aliam  rationem,  perpetuam  religio- 
nis  christianae  durationem  impugnant  increduli.  Asserunt 
quippe  religionem  christianam  jam  antiquatam  esse,  homi- 
numque  necessitatibus  prorsus  imparem,  vel  etiam  genus 
humanum,  vi  progressus  continui  quo  ad  perfectius  jugiter 

tendit,  novam  religionemchristianaperfectiorem  mox  inven- 
turum  esse.  De  hujusmodi  progressu  jam  diximus  in  prima 
parte  Tractatus.  Superest  igitur  ut  ostendamus  —  1.  nuUam 
aliam  religionem  christianismi  loco  a  Spiritu  Sancto  promul- 
gandam  esse;  —  2.  christianismum  nuUatenus  dici  posse  an- 
tiquatum ;  quod  quidem  prcBstabunt  sequentes  assertiones. 

141.  Assertio  i^ :  Nulla  nova  religio  christiance  religionis 
loco  a  Spiritu  Sancto  promulganda  est, 

Prob.  1.  Scriptura  sacra,  Nam  —  1.  multoties  in  sacra 
Scriptura  declaratur  religionem  christianam  in  aeternum  per- 
mansuram  esse;  sic  Daniel  (vii,  14)  de  Filio  hominis,  id  est, 
de  Christo  dicit  :  «  Omnes  populi,  tribus,  et  linguse  ipsi  ser- 
»  vient  :  potestas  ejus  potestas  ceterna  quse  non  auferetur,  et 
»  regnum  ejus,  quod  non  corrumpetur,  »  —  Christus  (Matth,^ 
xxvm,l9)  ait :  «  Euntes  ergo,  docete  omnes  gentes,  baptizantes 
»  eos  in  nomine  Patris  et  Filii  et  Spiritus  S.  :  docentes  eos 
»  servare  omnia  queecumque  mandavi  vobis  :  et  ecce  ego  vo- 
»  biscum  sum  omnibus  diebus ,  usque  ad  consummationem  sce- 
culi,  »  —  Beatus  Paulus  {Eph.,  iv,  11)  hsec  scribit  :  «  Ipse 
»  deditquosdam  quidem  apostolos,  quosdam  autem  prophetas, 
»  alios  vero  evangelistas,  alios  autem  pastores  et  doctores  ad 
»  consummationem  sanctorum,  in  opus  ministerii,  in  sedifi- 
»  cationem  corporis  Christi,  donec  occurramus  omnes  in  uni' 
»  tatem  fidei  et  agnitionis  Filii  Dei.  »  —  In  Apocalypsi  praedi- 
cuntur  quae  usque  ad  finem  mundi  futura  sunt,  et  ne  ullum 
quidem  verbum  reperitur  quo  illud  SpiritusS.  regnum  innua- 
tur. 
■  2.  Spiritus  S.  ubique  in  Scripturis  prsenuntiatur  tanquam 
K  adventu  suo  Christi  religionem  confirmaturus.  Chrislusenim 
discipulis  suis  dicit  de  Spiritu  Sancto,  quod  eos  docebit  omnia 
quaecumque  ipsis  dixerat;  quod  testimonium  perhibebit  de 
ipso ;  quod  superveniet  in  eos  ;  quod  eo  induentur.  Sic  [Joan,, 

txiv,  26)  legitur  :  «  IUe  (Spiritus  S.)  vos  docebit  omnia,  et  sug- 
»  geret  vobis  omnia  quaecumque  dixero  vobis.  »  —  [Joan,,  xvi^ 
12) :  «  Adhuc  multa  habeo  vobis  dicere;  sed  non  potestis  por- 
>.)  tare  modo.  Cum  autem  venerit  ille  Spiritus  veritatis,  docebit 

»  vos  omneiiffveritatem,  »  — {Joan./x\,  26) :  «  Cum  autem  ve- 
))  nerit  Paracletus  quem  ego  mittam  vobis  a  Patre,  Spiritum 
))  veritatis  qui  a  Patre  procedit,  ille  testimonium  perhibebit  de 
.»  me.  ))  —  (Luc,  xxiv,  49) :  «  Et  ego  mitto  promissum  Patris 
))  mei  in  vos  :  vos  autem  sedete  in  civitate  quoadusque  indua- 
»  mini  virtute  ex  alto.  ))  —  {Act,,  i,  8)  :  «  Accipietis  virtutem 
))  supervenientis  Spiritus  S.  in  vos,  et  eritis  mihi  testes  in 
»  Jerusalem.  » 

3.  Teste  Scriptura  sacra,  advenit  Spiritus  S.  in  ipsis  chris- 
tianae  religionis  incunabilis.  Dicitur  enim  in  Actibus  Spiri- 
tum  Sanctum  replevisse  Apostolos,  cecidisse  in  familiam 
Cornelii,  etin  fideles  Ephesinos  {Act.,  n,  3)  :  a  Apparuerunt 
»  illis  dispertitse  linguse  tanquam  ignis  seditque  supra  singu- 
»  los  eorum;  et  repleti  sunt  omnes  Spiritu  S.,  et  coeperunt 
fi  loqui  variis  linguis  prout  Spiritus  S.  dabat  eloqui  illis.  »  — 
(Act.^  XI,  15,  16)  :  c(  Cum  autem  coepissem  loqui,  cecidit  Spi- 
»  ritus  S.  super  eos  sicut  et  in  nos  in  initio.  Recordatus  sum 
»  autem  verbi  Domini,  sicut  dicebat :  Joannes  baptizavit  aqua, 
»  vos  autem  baptizabimini  Spiritu  S.  ))  —  {Act.,  xix,  6)  : 
«  Cum  imposuisset  iilis  manus  Paulus,  venit  Spiritus  S.  super 
»  eos,  et  loquebantur  linguis,  et  prophetabant.  » 

Prob.  2.  Ratione  theologica.  Adversarii,  quos  impugnamus, 
ideo  novam  religionem  religioni  christianae  subrogandam 
esse  contendunt,  quia  id  expostulant  tum  aequalitas  persona- 
rum  divinarum  tum  analogia  religionis  christianae  cum  lege 
mosaica  :  atqui  neutrum  valet.  Non  1""";  nam  promulgatio 
religionis  christianae  sicut  et  mosaicse,  utpote  opus  Dei  ad 
extra,  tam  Spiritu  Sancto  quam  Patri  et  Filio  competit,  et  si 
religio  christiana  specialiter  dicitur  religio  Christi,  illud 
exinde  provenit  quod  natura  humana  a  Verbo  assumpta  ins- 
trumentumdivinitatisfuerit.  —  Non  2""";  id  enimdiscriminis 
inter  religionem  christianam  et  mosaicam  existit,  quod  haec 
fuerit  via  et  praeparatio  ad  alteram,  nec  unquam  prsenuntia- 
tum  fueritnovam  prioris  loco  instituendam  esse. 

142.  Assertio  2^:  Christianismus  non  est  antiquatus. 

I.  In  principiis  morum.  Illa  religio  in  sua  morali  doctrina 

non  est  antiquata,  quaehominibus  eximiamorum  principia  et 
eorum  necessitatibus  plane  sufficientia  praebet,  sive  homines 
considerentur  seorsim  etsigillatim,  sivespectentur  in  familia 
cum  uxore,  parentibus,  filiis  ac  servis  degentes,  sive  consi- 
derentur  in  societate  civili,  cum  concivibus  commorantes,  et 
contractus  varios  ineuntes;  quae  nullam  gubernii  formam 
respuit,  nec  monarchiam,  nec  aristocratiam, nec  democratiam, 
sed  illis  omnibus  se  accommodat  atque  multiplici  modo  favet ; 
quae  demum  nuUa  nova  religione  in  morum  principiis  nec 
superata  nec  adaequata  fuit  :  porro  talem  esse  religionem 
christianam,  ex  his  quse  huc  usque  dicta  fuere  luculenter 
demonstratur. 

II.  In  cultu  et  ritibus.  Idem  argumentum  redit.  Non  potest 
dici  antiquata  religio  quae  praescribit  ritus  in  se  honestissimos, 
hominum  indoli  perfecte  consonantes  et  ad  pietatem  foven- 
dam  aptissimos  :  jam  vero  religionis  christianae  ritus,  in  se 
sumpti,  sunt  egregii,  ut  ex  antea  dictis  constat;  relative  ad 
homines  investigati,  eorum  ingenio  quadrant  ac  suaviter  ve- 
hementerque  illos  ad  pietatem  movent ,  cum  quotidiana 
experientia  constet  fideles  et  etiam  infideles  his  sacris  ritibus 
adstantes,  dulciores  ac  fortiores  religionis  sensus  experiri. 
Nemo  nescit  barbaros  ac  agrestes  populos  pompa  et  apparatu 
catholici  cultus  summopere  commoveri.  Nulla  adhuc  inventa 
fuit  religio  cujus  caeremoniales  ritus  christianae  religionis 
ritibus  aequiparari  possint. 

III.  In  fecunditate  sua,  quae  apparet 

i.  In  filiorum  suorum  virtutibus,  inter  quas  eminent  :  — 
Caritas  quae  mira  quotidie  operatur,  tum  in  Xenodochiis,  ubi 
Caritatis  Puellae,  Dei  ac  proximi  amore  excitatae,  fiunt  infir- 
morum  ancillae  et  seipsas  superimpendunt,  ut  miseris  opitu- 
lentur:  tum  in  morbis  publice  grassantibus^  in  quibus  omnis 
sexus  omnisquegenerischristiani  sesemorti  devovent  ut  fra- 
tribus  suis  succurrant;  tum  in  carceribus,  quorum  plures 
recludunt  adolescentes  in  quibus  malitia  aetatem  praevenit; 
ibi  Sacerdotes,  religiosi  viri  et  religiosae  foeminae  omnem 
curam  adhibent,  ut  utriusque  sexus  adolescentes  jam  perdi- 
tionis  viam^ingressi^ad  meliorem  frugem  redeant ;  quinimo 

15. 

iidem  hominum  criminibus  et  moribus  perditorum  servitio 
se  mancipant,  ut  eos  Deo  lucrifaciant;  tum  in  juventutis  insti- 
tutione,  nulla  neglecta  industria  ut  utriusque  sexus  pueri  pie 
christianeque  instituantur  et  humanis  litteris  initientur.  — 
Abnegatio,  in  Fratribus  ac  Sororibus  pro  juventute  educanda 
vitam  suam  absumentibus;  in  missionariis,  qui  omnia  relin- 
quunt,  ut  in  longinquas  regiones  euntes  Christi  nomen  popu- 
lis  in  umbra  mortis  sedentibus  evangelizent;  in  Puellis  cari- 
tatis  et  aliis,  quae  sseculi  deliciis,  parentum  blanditiis  et 
amplexibus  se  subtrahunt  ad  militum  vulnera  curanda  vel  in- 
firmorum  dolores  leniendos.  —  Fortitudo  ac  animus  invictus^ 
in  heroibus  quibus  etiamnum  gloriatur.  Inter  eos  eminent 
missionarii,  qui  populos  adhuc  rudes  informant  ad  civilem 
cultum,  illos  a  barbarie  sylvestrique  statu  educendo,  tribus 
vagantes  coadunando,  virtutesque  ipsorum  anthropophago- 
rum  cordibus  inserendo,  ut  videre  est  in  insulis  Oceaniae. 
Praecellunt  et  martyres,  primeevse  Ecclesise  martyribus  non 
impares,  qui  superabundant  gaudio  in  omni  tribulatione  sua, 
vincula,  tormenta  mortemque  ipsam  anhelant,  mortis  gla- 
dium  pro  victorise  corona  habentes,  ut  videre  est  in  Sinensis 
imperii  et  Indiarum  annalibus. 

2.  In  institutis  suis,  Plurimse  his  ultimis  temporibus  fuerunt 
efformatee  societates  religiosse,  v.  g.,  societas  JMariae,  congre- 
gatio  Oblatorum  Mariae  immaculatae,  pia  familia  parvularum 
Sororum  pauperum,  et  aliae  non  paucse.  Praeter  congregatio- 
nes  religiosas  in  dies  crescunt  variae  sodalitates  piee,  quales 
sunt  sodalitas  S.  VincentH  a  Paulo^  in  omnibus  jam  fere  orbis 
christiani  partibus  diffusa,  pro  pauperum  corporali  et  prseser- 
tim  spirituali  sublevatione;  —  sodalitas  S.  Francisci  Regis 
pro  illicitis  conjunctionibus  in  matrimonia  christiana  conver- 
tendis ;  —  sodalitas  S.  Francisci  Xaverii  pro  operariis  in  scien- 
tiis  humanis  ac  divinis  erudiendis...  Num  religio  quse  talia 
operatur  antiquata  dici  posset?  Nonne  nativa  virtute  poUet, 
et  illius  sicut  aquilae  renovatur  juventus? 

3.  In  prodigiis,  quae  nec  pauciora,  nec  minus  splendida, 
nunc  in  favorem  religionis  christianse  patrantur,  quam  in 
primis  ejus  temporibus;  talia  sunt  miracula  physica,  quae  a 

B.  Mariae  Virginis  numismate,  exinde  dicto  miraculoso  (Me- 
daille  miraculeuse),  vel  in  confraternitate  S.  Cordis  B.  Mariae, 
aut  in  sacellis  Sanctis  ac  potissimuin  Sanctorum  Reginae  di- 
catis,  saepe  saepius  peracta  fuerunt.  Talia  suntetiam  miracula 
moralia,  mirabiles  nempe  conversiones  hominum^qui^chris- 
tianae  religioni  alieni  vel  infensi,  subito  et  improviso  gratia 
Dei  immutati,  perfectionis  semitas  amplectuntur,  v.  g.,  D.  Ra- 
tisbonne,  et  D.  Hermann,  qui  postea  ordinem  Carmelitarum 
discalceatorum  virtutibus  illustravit, 

4.  In  extensione  sua.  Nedum  decrescat  christianismus,  adest 
e  contra  in  eo  progressus  jf?%^/cw5.  Quotidie  cum  ingenti  gau- 
dio  Ecclesia  Christi  dilecto  sponso  novos  parit  filios  in  An- 
glia,  in  America,  in  Oceania,  in  imperio  Sinensi,  in  universa 
terra;  nunquam  missiones,  in  variis  partibus  terrae  sparsae, 
fuerunt  numerosiores ;  nunquam  regiones  visae  sunt  pariter 
alba^  ad  messem;  nunquam  Dominus  messis  tot  operarios  in 
messem  suam  misit  fl). 

Progressus  moralis  pariter  adest,  ac  nonnisi  negata  eviden- 
tia,  denegari  valet  (2). 

(1)  Uade  P.  Lacordaire,  in  coUatione,  die  20  decembris  1846  data,  post 
Ecclesiai  liliorum  descriptionem  haec  habet  de  Christo,  cnjus  Ecclesia 
seu  christianismus  est  corpus  mysticum  :  «  A  aucune  epoque  T^tat 
numerique  de  J6sus-Christ  ne  fut  plus  florissant,  et  il  tend  chaque  jour 
a  s'accroitre  par  le  d^veloppement  des  populations  chretiennes.  Tandis 
que  les  races  musulmanes  s'appauvrissent  et  que  les  restes  des  pewples 
idoldtres  vegetent  dans  leur  immobilite,  le  sang  chretien,  beni  par  Dieu_, 
fleurit  outre  mesure,  et  de  perpetuelles  ^migrations  en  portent  au  loin 
la  surabondance,  et  avec  elle  les  semences  precieuses  de  la  foi.  » 

(2)  Audiatur  iterum  P.  Lacordaire  in  praefata  coUatione  :  «  Au  dernier 
siecle  rincredulite  6tait  maitresse  absolue  des  esprits;  elle  seule  tenait 
]a  plume  et  portait  la  parole  avec  eloquence ;  ses  livres  6taiant  des  eve- 
nements  pubUcs,  ses  grands  hommes  marchaient  a  l'egal  des  vieilles 
familles  de  la  monarchie  et  s'entretenaient  familierement  avec  tous  les 
rois  de  fEurope  ;  une  conjuration  flagrante  et  sans  contrepoids  elevait 
jusqu'au  ciel  toute  injure  contre  J^sus-Christ.  En  sommes-nous  l^,  Mes- 
sieurs,  a  rheure  oii  je  vous  parle  ?  Jesus-Christ  n'a-t-il  point  parmi  nous 
ses  ecrivains,  ses  orateurs,  son  parti,  sa  jeunesse,  sa  gloire  ;  et  si  Tin- 
cr6dulite  subsiste,  ne  savonsnous  pas  bien  lui  faire  baisser  la  tete,  et 
marcher,  dans  la  force  de  notre  ame,  contre  ses  succes  vieillis  et  ses 
esperances  si  mal  justifiees?  II  en  est  ainsi,  Messieurs  :  le  mot  d'ordre 
de  la  foi,  dans  ce  qu'il  y  a  de  plus  militant,  part  de  la  France;  nos  mis- 

Ergo  nec  senuit  nec  prope  interitum  est  christiana  religio 
sed  uberrima  vita  fruitur,  crescit  et  dilatatur  (1). 


APPENDIX 

DE  FALSIS  RELIGIONIBUS  IN  MUNDO  EXISTENTIBUS, 


143.  Antequam  huic  de  vera  religione  tractationi  finem  im- 
ponamus,  operse  pretium  est  nonnulla  de  falsis  religionibus 
in  mundo  existentibus  adjicere.  Argumentis  enim  pro  reli- 
gionis  christianae  divinitate  adductis  nova  lux  accedit,  si  cee- 
terae  quae  in  mundo  vigent  Religiones  vel  summatim  expo- 
nantur  brevique  subjiciantur  examini.  Inter  istas  autem  tres 
prsecipuae  numerantur,  quae  majorem  obtinuerunt  extensio- 
nem,  vel  duratione  celebriores  factse  sunt,  divinamque  sibi 
vindicant  originem  et  auctoritatem,  scilicet  :  Gentilismus^ 
Judaismus,  seu  Judseorum  religio  post  Christum  Mosaismo 
addictorum,  et  Mahumetismus,  qui  alio  etiam  nomine  vocatur 
Islamismus.  Sat  igitur  superque  erit  illarum  religionum  bre- 
vem  historiam  texere,  doctrinam  exponere,  inanitatemque 
ostendere,  ut,  discussis  erroris  tenebris,  sole  clarius  splendes- 
cat  veritas  ac  sublimitas  christianae  religionis. 

sionnaires,  nos  soeurs  de  charit6_,  nos  fr^res  des  ecoles  chr^tiennes  le 
portent  jusqu'aux  extr6mites  du  monde,  et  quiconque  aime  J6sus-Christ 
sur  la  terre  tient  la  main  sur  notre  coeur  pour  y  reconoaitre  les  pulsa- 
tions  de  notre  foi  et  remercier  le  Dieu  qui  frappe  et  qui  gu6rit.  » 

(1)  Quam  quidem  conclusionem  evolvens  orator  jam  citatus  exclamat  : 
«  J6sus-Christ  a  donc  vaincu  le  temps;  il  a  vaincu  le  grand  ennemi,  et, 
en  le  voyant  au  haut  des  si^cles  dans  la  ser6nit6  de  son  imperturbable 
jeunesse,  je  me  souviens  de  ce  mot  que  saint  Paul  disait  de  lui  dans  un 
autre  sens  :  Le  Christ  ressuscite  d'entre  les  morts  ne  meurt  plus.  Un 
jour  il  descendit  au  tombeau;  mais  Phumanit^,  pour  laquelle  il  etait 
mort,  s'est  baiss6e  vers  iui,  et,  le  levant  avec  un  amour  qui  n'a  jamais 
pu  s'eteindre,  elle  le  tient  dans  ses  deux  mains  ressuscit^.  Regardez, 
Messieurs,  regardez,  regardez  bien;  il  est  vivant.  B_egardez  encore,  il  ne 
meurtplus,  il  est  jeune,  11  est  Dieu.  » 

I.  De  Gentilismo. 

±^^.  —  1.  Gentilismi  historica  notio.  Religio  primaeva  , 
quam  Deus  Adamo  posterisque  ejus  patriarchis  revelavit,  per 
multa  saecula  integra  atque  illibata  perseveravit;  nec  imme- 
rito  asseri  potest  nullam  ei  obvenisse  labem  ante  diluvium. 
Nam,  ut  notavit  Doctor  angelicus,  soli  hominum  perversi 
mores  assignantur  in  Scriptura  sacra  tanquam  causa  cur  Deus 
humano  generi  diluvii  poenam  inflixerit. 

Dubitandum  etiam  non  est  quin  Noe,  vir  justus  et  justitm 
prceco,  doctrinam  a  Deo  revelatam  posteris  suis  fideliter  tra- 
diderit;  sed,  cum  humanum  genus  valde  multiplicatum  in 
omnes  regiones  orbis  dispersum  est,  paulatim  obnubilari  coe- 
pit  unius  Dei  summe  boni  ac  infinite  perfecti  cognitio,  ac 
iterum  ingravescenti  morum  libidini  accesseruntpolytheismi 
ac  idololatrise  crimina.  Gum  enim,  vitiata  per  peccatum  na- 
tura,  a  spiritualibus  homines  se  avertant  ut  ad  sensibilia  se 
convertant,  denique  factum  est  ut  Deum,  quem  existere  op- 
time  conscii  erant,  in  rerum  natura  sensibili  conspicere  vo- 
luerint.  Nec  parum  hunc  conceptum  erroneum  fovit  ac  firma- 
vit  concupiscentia  cordis,  quae  ut  laxas  haberet  habenas,  deos 
cupiditatibus  indulgentes  non  tantum  fingere  suasit,  sed  et 
ipsas  voluptates  numina  esse  suggessit. 

In  hanc  autem  errorum  colluviem  tanto  impetu  ruere  gen- 
tes  coeperunt,  ut  mox  una  fuerit  gens  Hebrseorum,  quae,  be- 
nigne  providente  Deo,  verse  religionis  cultrix  permanserit. 
Hinc  Gentilis7ni  nomine  falsorum  numinum  religio  designata 
est,  Gentilesqne  dicti  sunt  quotquot  idolis  servierunt,  seu, 
ut  ait  Apostolus  {Rom.,  i,  25),  «  commutaverunt  veritatem 
»  Deiin  mendacium^etcolueruntetservieruntcreatursepotius 
))  quamCreatori.  »  Non  tamen  una  eademquefuit  gentilismus 
religio,  sed  pro  gentium  diversitate  adeo  diversa,  ut  in  qua- 
vis  fere  regione  alii  dii  haberentur  variisque  ritibus  coleren- 
tur. 

145.  -—  II.  Gentilismi  expositio  doctrinalis.  Fundamenta- 

lis  gentilium  error,  ut  patet  ex  dictis,  totus  in  eo  fuit  ut  in- 

communicabilis  Dei  substantia  in  infinitum  fere  multiplicata 
^sit,  ac  proinde  quasi  dissoluta  evanuerit.  Mansit  quidem  apud 
omnes  gentes  aliqua  unius  summi  Dei  notio,  ex  primaeva  hu- 
mani  generis  traditione  orta,  sed  foede  deformata  et  densissi- 
mis  tenebris  involuta  ac  veluti  obruta.  Dum  enim  tot  deos 
gentiles  colerent  quot  naturse  erant  phaenomena  vel  personae 
historicae,  Deus  verus  ac  vivus,  cui  soli  omnis  honor  et  gloria 
debetur,  solus  fuit  qui  nec  templa^  nec  altaria  apud  eos  ha- 
buerit.  Turpis  porro  haec  superstitio  Aicidi  esi  polytheismus  ob 
pluralitatem  deorum,  quorum  admittebaturexistentia,  et  ido- 
lolatria  oh  cultum  divinum  falsis  simulacris  impensum.  Si 
autem  attendantur  objecta,  quibus  deitatis  ratio  attributa  est, 
duplex  merito  distinguitur  religionum  gentilium  genus  :  re- 
ligiones  nempe  naturce,  quae  deos  asseruerunt  res  ipsas  in  na- 
tura  sensibili  existentes,  et  religiones  historicce^  quae  personas 
celebres  deificaverunt.  Neutrum  tamen  religionum  genus  ita 
praevaluit,  ut  aliud  omnino  excluserit;  sed  pro  cujusque  gen- 
tis  indole  et  ingenio,  modo  unum,  modo  aliud  preecipuas  par- 
tes  obtinuit  variasque  induit  formas. 

Religiones  naturce  sub  triplici  forma  prodierunt  :  Prima^ 
omnino  imperfecta,  ea  est,  qua  homines  rudes  et  inculti  na- 
turee  sensibilis  corpora  deificaverunt  quorum  influxui  subja- 
cebant,  ac  proinde  vires  secundassibi  conciliare,  noxias  vero 
avertere  conati  sunt.  Hinc  natus  est  fetichismus  (a  fetisso, 
charmey  seu  fascinatio  quam  exercet  in  sectatorem  objectum 
cultus),  qui  res  quasdam  regni  animalis,  vegetabilis  aut  etiam 
mineralis  circumstantes,  v.  g.,  animalia,  planlas,  lapides, 
suadente  casu  inopinato  electas,  cultu  religioso  prosequitur. 
Abjecta  hsec  superstitio  viguit  olim  apud  J]gyptios,  et  etiam 
nunc  viget  apud  Oceanise,  Nigritiae,  et  quarumdam  aliarum 
regionum  Asiae  et  Americae  incolas,  necnon  apud  sylvestres 
tribus  quse  hactenus  a  commercio  excultarum  gentium  segre- 
gatae  vixerunt.  Haud  mirum  igitur  si  centum  millia  millium 
sectatores  fetischismus  sibi  vindicet. 

Secimda  religionum  naturce  forma  illa  est,  qua  homines 
majora  naturae  corpora,  et  vires  generaliores,  solem,  lunam, 
planetas,  coelum,  terram,  ignem,  aerem,  vim  generativam,  et 

alia  quorum  benignum  influxum  experti  erant,  uti  colenda 
numina  habuerunt.  Obtinuit  ista  superstitio  in  his  praecipue 
regionibus,  ubi  astra  in  coelo  jugiter  sereno  fulgent.  Hinc 
sabceismus  seu  siderum  et  ignis  cultus,  qui  olim  valde  diflu- 
susin  Asia,  Nilum  prsesertim  interetTigrim,  et  apud  Sabaeos 
in  Arabia,  nunc  in  quibusdam  Persidis  tribubus  retinetur; 
hinc  etiam  coeli  cultus  apud  Sinenses,  qui  etiam  ventorum, 
imbrium  et  fulminis  deos  in  templis  suis  venerantur,  varias- 
que  miscent  superstitiones,  quarum  praecipua  sistit  in  cultu 
proceruiji. 

Tertia  religionum  naturce  forma  ipse  est  pantheisrmis  per- 
fectus  et  absolutus,  in  quo  omnes  naturae  vires  et  substantiae 
sive  corporeae,  sive  incorporeae,  ut  unum  quid  cum  essentia 
divina  concipiuntur.  Hic  autem  error  ex  eo  provenit,  quod 
creationis  conceptui  substitutus  est  conceptus  emanationis 
rerum  ab  ipso  Deo,  vel  evolutionis  indesinentis  cujusdam 
virtutis  primigeniae.  Unde  flt  ut  entia  apparenter  tantum  ab 
ipsa  essentia  divina  distincta  esse  censeantur.  Eorum  tamen 
formatio  non  uno  eodemque  modo  explicata  fuit.  Alii  siqui- 
dem,  ut  Sinenses,  omnia  a  Deo  emanare  et  ad  ipsum  redire 
credunt  :  Unitarii  proinde  vocantur.  —  Alii  agnoscunt  ens 
inflnitum  et  iners,  ex  quo  duo  principia  adversa  oriuntur, 
principia  nempe  lucis  et  tenebrarum,  quae,  post  magnum 
diuturnumque  prselium,  ad  primsevam  unitatem  reditura  cre- 
duntur;  Dualistce  dicti  sunt  multosque  sectatores  habuerunt, 
praesertim  apud  Persas,  quibus  Zoroaster  systema  religiosum 
olim  proposuit^  ex  quo  Manes  horrendos  illos  errores  hausisse 
existimatur,  qui  societatem  jamdudum  perturbant  ac  convel- 
lunt.  —  Alii  demum,  trinitatem  Christianam  veluti  aemuian- 
tes,  virtutem  primigeniam  triplici  sub  forma  creationis,  des- 
tructionis  ac  reparationis  qua  omnia  continuo  renovantur, 
evolvi  asseruerunt,  et  ideo  non  immerito  rrmi^amnuncupati 
sunt.  Hinc  Brahmanismus,  qui,  admissa  prima  evolutione 
entis  supremi  Brahma  in  Trimurthi,docet  omnia  emanare  ex 
Brahma,  Vischnou  et  Siva,  nec  tantum  pantheismum  inducit, 
sed  et  metempsychosim,  sive  annihilationem  et  confusionem 
cum  universo  mundo  variasque  permiscet  superstitiones  in- 

sulsas,  obscoenas  et  crudeles;  hinc  etiam  Boudhismus  seu 
Shamanismus  vel  Lamanismus,  qui  probabiliter  secta  est 
Brahmanismi,  cujus  retinet  quidem  pantheistica  principia  et 
transmigrationem,  sed  pantheismum  ipsum  convertitinpoly- 
theismum,  cultui  sectatorum  propositis  imaginibus  haud  se- 
mel  obcoenis  omninoque  pudendis,  necnon  commendatis  sa- 
crificiis  suiipsius  cruentis.  Utraque  haec  religio  sub  variis 
nominibus  viget  in  India,  Corea,  Thibeto,  Mongolia,  insula 
Ceylan  et  imperiis  Birman  atque  Annam ;  innumeros  proinde 
sectatores  recenset. 

Ex  iis  apparet  terminum  logicum  deificationis  naturse  esse 
pantheismum.  Si  vero  religiones  M^fonm^  expendamus,  poly- 
theismum,  non  vero  pantheismum  reperimus.  Ratio  ex  eo 
desumenda  videtur,  quod  personee  et  eventus  transeunt,  nec 
proinde  perenni  sua  praesentia  in  nos  agunt,  sicut  naturse 
sensibilis  corpora.  Quidquid  vero  sit,  duo  certa  sunt,  nempe  : 
—  1.  personas  reales  et  historicas  in  deos  aut  semideos  fuisse 
assumptas.  Hi  praesertim  fuerunt  viri  prseclare  gestis  illustres, 
institutis  benefici,  utilium  artium  inventores,  qui  populorum 
venerationem  et  amorem  sibi  conciliaverunt.  Nec  tamen  de- 
fuere,  qui  vitiis  foedati  vereque  scelesti,  potius  sui  timorem 
quam  venerationem  injecerunt;  sed  partim  metu,  partim  adu- 
latione  divinis  honoribus  aucti  sunt.  Si  praeterea  antiquitate 
venerandi,  in  deorum;  si  recentiores,  in  semideorum  et  he- 
roum  numero  computati  sunt.  —  2.  Prseter  personas  reales, 
res  et  vires  naturse  in  deos  personales  transformatas  fuisse. 
Quod  quidem  sic  explicari  potest  :  res  illae  primum  sym 
bolis,  imaginibus  statuisque  reprsesentabantur ;  dein  iis  si- 
mulacris  templa  etaltariasunt  dicata,  et  exinde  factum  estut 
quod  primitus  rei  naturalis  signum  erat,  deus  personalis  et 
historicus  evaserit.  Imaginatio  quippe  res,  personas,  eventus 
transformavit,  atque  exinde  orta  est  historia  poetica  simul  et 
fabulosa  deorum  illorum  fictorum.  Haud  semel  etiam  res  ipsae 
morales,  personae-  instar  conceptse,  numinis  dignitatem  obti- 
nuerunt  :  sic  Romani,  minus  ab  initio  depravati,  virtutes  po- 
pulares,  pudicitiam,  justitiam,  ut  deos  coluerunt.  Nec  imme- 
rito  contendunt  plures  attributa  Dei  et  perfectiones  vocibus 

abstractis  designatas  personalitate  donatas  fuisse,  et  exinde  in- 
ductam  primum  esse  pluralitatem  deorum,  vel,  ut  alii  volunt, 
sexus  distinctionem  in  Olympi  numinibus. 

Denique  angeli  mali,  qui  in  seducendis  pervertendisque 
hominibus  toti  occupantur,  primaeva  fide  abusi  suntde  ange- 
lis  rebus  mundanis  praefixis,  sibique  variis  illusionibus  hono- 
res  naturse  et  historiae  diis  persolutos  conciliaverunt.  Quin 
etiam  hominum  cultui  directe  se  obtulerunt.  Hinc  natus  est 
cultus  geniorum,  qui  sub  variis  formis  in  antiquitate  viguit 
et  etiam  nunc  apud  Sinenses  viget,  magia  crassaque  idolola- 
tria  permixtus. 

146.  —  III.  Gentilismi  inanitas  et  falsitas.  Varia  gentilis- 
mi  systemata  religiosa  vix  confutatione  indigent;  nec  enim 
exponi  possunt  quin  erroris  arguantur.  Observare  tamen  ju- 
vat :  —  1.  gentilismi  libros  sacros,  nempe  :  Zend-Avesta  apud 
Persas:  Vedas  Pouranas,  Grandjour  apud  Indos  et  Thibetanos; 
Chou-King  apud  Sinenses,  omni  auctoritate  destitui;  quippe 
qui  nec  authentici  probantur,  nec  integri,  nec  veraces  pra3- 
sertim  dici  possunt,  tum  ob  interpolationes  multas,  tum  prop- 
ter  absurda,  inepta,  et  obscoena  quae  in  his  leguntur.  —  2.  Om- 
nes  gentilium  religiones  sive  veteres.,  sive  hodiernas,  carere 
non  tantum  positivis  notis,  sed  et  negativis;  nulla  enim  mi- 
racula  certa  vereque  divina,  nullas  veri  nominis  prophetias; 
nuUos  effectus  speciales  et  temporales,  qui  interventum  divi- 
num  arguant,  sibi  vindicare  possunt;  imo  vero,  praeterquam 
quod  religioni  christianae  certo  revelatse  et  obligatoriae  pro 
omnibus  hominibus  adversantur,  absurda  sunt  dogmata  poly- 
theismi  et  pantheismi,  nec  parum  offenditur  ratio  obscoenis, 
crudelibus  et  flagitiosis  ritibus,  qui  in  his  religionibus  olim 
usurpati  hactenus  perseverant. 

II.  De  Judoismo  hodierno,- 

147.  —  I.  Notiones  historicae.  Religio  Judaica  origine  qui- 
dem  divina  fuit  solaque  per  multa  saecula  Deo  vivo  et  vero 
legitimum  cultum  exhibuit;  sed  per  novi  Foederis  institutio- 
nem  abrogatam  esse  constat  ex  dietis.  A  tempore  igitur  pro- 

pagatse  religionis  cliristianae  aliam  fuisse  Judaicse  religionis 
conditionem,  mirum  videri  non  potest.  Cum  enim  jam  Ghristi 
setate  Judaei  in  plures  sectas  divisi  essent,  quarum  quaelibet 
revelationem  suo  modo  adulterabat,  postquam  gentis  sanior 
pars  christianam  religionem  amplexa  est,  reliqui  a  Deo  rejecti 
longea  genuinis  Legis  suee  principiis  recesserunt.  Hinc  ortus 
est  Judaismus  hodiernus^  qui  vera  miscet  falsis  ineptisque  fa- 
bulis  dehonestatur. 

Judsei  nunc  per  orbem  dispersi  in  duas  sectas,  Rabbinista' 
rum  scilicet  et  Karaitarum  vel  Karceorum  dividuntur.  Paucos 
invenire  est  sadducaeos,  qui,  ne  ejiciantur  a  synagoga,  suos 
tacent  errores  et  mixti  cum  caeteris  conversantur. 

Rabbinistae  porro,  qui  pharisaeorum  posteri  esse  videntur, 
praeter  legem  scriptam,  aliam  traditam  admittunt,  quamMoy- 
sen  accepisse  dicunt,  cum  per  quadraginta  dies  in  monte  Sina 
cum  Deo  coUocutus  est.  Nec  unquam,  inquiunt,  defecit  tra- 
dita  illa  lex,  quee  divina  est  interpretatio  legis  scriptse;  sed 
per  longam  seriem  generationum  conservata  est  a  senioribus, 
sacerdotibus  et  prophetis,  donec  tandem,  subHadriano  impe- 
ratore,  Rabbi  Judae  Hakadosch,  sensancti,  opera,  scripto  con- 
signata  est  in  opere  cui  titulus  Mischna.  Postea  autem  Mis- 
chnce,  quae  ut  secunda  lex  habebatur,  cseteri  rabbini  commen- 
tarium  addiderunt,  quod  Gemara  vocatumest.  Mox  utrumque 
opus  in  unum  conflatum  est,  atque  ita  prodiit  doctrinalis  li- 
ber  Judaeorum,  qui  Talmud  nomen  obtinuit. 

Duplex  tamen  distinguitur  Talmud  :  primum  Jerosolymis 
concinnatum,  quodque  ideo  Jerosolymitamim  appellatumest; 
secundum,  ducentis  post  annis,  a  Judaeis  Babylone  commo- 
rantibus  editum  cum  caeteris  rabbinorum  interpretationibus, 
quod  proinde  Babylonicum  nuncupatum  est.  Hoc  Judsei  ho- 
dierni  utpote  multo  clarius  ac  copiosius  veluti  Scripturam 
Sacram  generatim  suscipiunt,  etsic  ad  sectam  Rabbinistarum 
pertinent. 

At  vero  Karaitae,  etsi  Sadducseorum  errores  rejiciant,  rec- 
teque  sentiant  de  animcB  immortalitate  alteriusque  vitae  exis- 
tentia,  nihil  textui  sacro  superaddi  patiuntur,  et  ineptas  fa- 
bulas  fastidiunt  quibus  scatet  Talmud  Babylonicum.  Paucos 

tamen  invenire  est  hujusmodi;  quippe  qui  per  Syriam,  Per- 
siden,  Jlgyptura,  Poloniam  et  Russorum  imperium  dispersi 
degant. 

Percelebrisestetiam  quae  inter  Judseorum  doctores  invecta 
est  distinctio;  alii  siquidem  Massorethce  dicti  a  verbo  Masoar, 
quod  idem  sonat  ac  tradidit,  hunc  sibi  scopum  prsesertim  in- 
tendisse  videntur,  ut  textum  hebraicam  Veteris  Testamenti 
posteris  integrum  transmitterent,  punctuationis  cujusdam 
peculiaris  ope,  qua  facilior  certiorque  fieret  lectio;  alii  vero 
CabbalistcB  nuncupati,  a  verbo  Kibbel,  seu  recepit,  legis  recep- 
tam  explicationem,  non  vulgarem  et  communem,  sed  arca- 
nam,8enigmaticam  et  symbolicam  sibi  innotescere  gloriantur, 
nec  pauca  abditissima  mysteria  ex  suis  litteris  erui  posse  con- 
tendunt :  sed  vana  sunt  et  superstitionibus  scatent  asserta. 

148.  —  II.  Judaismi  hodierni  expositio  doctrinalis.     Ju- 

dsei  recentiores  cum  Christianis  consentiunt  tum  in  admit- 
tenda  divina  inspiratione  et  auctoritate  Pentateuchi  aliorum- 
que  Veteris  Testamenti  librorum  qui  in  canone  Esdrse  conti- 
nentur;  tum  in  profitendis  dogmatibus^  quse  in  his  libris 
aperte  traduntur  :  quippe  retinent  fidem  unius  Dei  summe 
perfecti  omniaque  providentia  sua  gubernantis,  fidem  ange- 
lorum  bonorum  et  malorum,  necnon  animse  humanse  spiri- 
tualitatis,  libertatis  et  immortalitatis,  ac  proinde  alterius  vitse, 
in  qua  sua  erit  virtuti  merces  seterna,  et  vitio  poena  nunquam 
desitura.  Hinc  etiam  peccatum  originale  credunt,  sed  na(u- 
ram  ejus  et  effectus  spirituales  imperfecte  norunt  :  carnales 
enim  sunt  sicutet  patres  eorum,  et  carnalia  sapiunt,  vixque 
sublimationem  et  renovationem  internam  animse  per  gratiam 
suspicari  videntur.  Quin  etiam  tentationis  lapsusque  proto- 
parentum  historiae-  multas  rabbini  permiscent  fabulas,  quee 
Deum  dedecent  spiritualique  deemonum  naturse  adversantur. 
Talia  quidem  rejiciunt  Juda^i  exculti  ac  docti,  sed  multi  hodie 
incredulorum  et  rationalistarum  agmini  nomen  dantes  in  deis- 
mum  vel  etiam  naturalismum  labuntur. 

Consentiunt  quoque  Judsei  recentiores  cum  Christianis  in 
admittendis  Docalogi  praeceptis,  magis  tamen  litterae  inhae- 

renles  quam  significationi  ac  spiritui ;  falsis  enim  traditionibus 
ac  interpretationibus,  haud  secus  ac  tempore  Christi,  legem 
rabbini  adulterant.  Imo  ex  eorum  qui  ad  fidem.  Christianam 
convertuntur  testimonio,  incredibilem  intolerantiam  sapit 
liber  ille  Talmud,  quem  authenticam  esse  dicunt  legis  inter- 
pretationem;  sic  multos  in  eo  legere  est  textus  quibus  decla- 
ratur  justitise,  eequitatis  et  caritatis  prsecepta  non  posse  sine 
crimine  erga  Christianos  observari.  Expresse  prohibet  Tal- 
mud,  ut  Gentilibus,  seu  non  Judseis,  in  extrema  necessitate 
positis  succurratur,  bona  amissa  reddantur,  misericordia 
impendatur ;  nec  mirum,  cum  juxta  Talmudicos  doctores^  non 
fortuna  tantum,  sed  et  vita  Gentiiium  Judseo  permittatur. 
Hinc  explicatur  cur  immoderatas  Judsei  exerceant  usuras  erga 
eos  omnes  qui  ad  gentem  suam  non  pertinent.  Parcunt  quidem 
communiter  a  gravioribus  excessibus,  sed  propter  metum 
poenarum  vel  innatum  illum  aequitatis  sensum  quem  vix 
homines  exuere  possunt.  Caetera  omittimus  quee  in  Talmude 
leguntur  bonis  moribus  adversa  (1). 

Principium  autem  et  ratio  controversiarum  quae  Judeeos 
inter  et  Christianos  agitantur,  ad  hanc  qusestionem  reducitur  : 
Utrum  Jesus  Nazarenus  sit  Messias  Patriarchis  promissus  et  a 
prophetis prcenuntiatus,  Nihil  porro  non  moliti  sunt  Judseorum 
doctores,  ut  vim  argumentorum,  quae  a  christianis  afferuntur, 
infringerent  aut  eluderent.  Plerique  in  eodem  crasso  errore 
ac  patres  versantur,  sibique  Messiam  flngunt  regem  tempo- 
ralem  opibus  et  potestate  prsecellentem,  qui  cunctis  populis 
dominaturus  est.  Alii  prophetiarum  evidentia  victi,  quse 
Messiam  prsenuntiant  humilem,  virum  dolorum  et  scientem 
infirmitatem,  unumetalterum  excogitaverunt:  unumscilicet 
ex  Joseph  Jacobi  et  Rachelis  filio  oriturum,  qui  dolori  futurus 
est  obnoxius;  alium  Davidis  filium,  cui  subjacebunt  omnes 
gentes.  Alii,  prsesertim  ex  veteribus,  Messiam  iisdem  insi- 
gnitum  characteribus  admittunt,  quibus  et  Christiani  eum 

(1)  Qui  plura  cupierit  circa  Judaismum  hodiernum^  adeat  :  Esprit  du 
Judaisme;  Harmonie  de  rEglise  et  de  la  Synogogue,  auctore  Dracb,  Judaeo 
doctore  ad  fidem  cbristiaQam  converso;  Lentree  des  Juifs  en  France^  par 
Tabbe  Lemana. 

describunt,  imo  et  venisse  eum  fatentur,  sed  remansisse  igno- 
tum  propter  peccata  ipsorum  arbitrantur.  Unde  apud  quosdam 
invaluit  opinio  Messiam  absconditum  latere,  vel  in  horto 
Eden,  vel  inter  leprosos  et  segrotos  ad  portam  urbis  Romae; 
plures  vero  nullam  spem  jam  habentes  iis  imprecantur  et 
anathema  dicunt,  qui  tempus  adventus  Messise  defmire  ausi 
fuerint. 

Haec  sane  lugenda  sunt,  sed  maximam  Judaeorum  pervi- 
caciam  arguunt;  nec  alio  ex  fonte  provenit  prsecipuum  illud 
odium,  quo  Judaei  Christianos  persequuntur  eosque  caeteris 
hominibus  postponunt.  Hinc  etiam  repetenda  causa  est  cur 
non  tantum  christiana  dogmata  de  Incarnatione,  Redemp- 
tione,  sacramentis  et  Sacrificio  respuant;  sed  et  ipsam  Trini- 
tatem  e  medio  tollant,  quae  iis  mysteriis  praesupponitur, 
quamvis  hoc  mysterium  in  pluribus  Veteris  Testamenti  locis 
saltem  innuatur  et  a  pluribus  rabbinis  olim  admissum  fuerit. 

Dum  vero  Christiancereligionismysteriis  et  cultui  illudunt 
Judaei,  ritus  ipsi  significatione  vacuos  ac  mutilatos  observare 
pergunt.  Obsoleverunt  quidem  apud  eos  prsecepta  judicialia, 
imo  et  prsecipuse  caeremoniales  leges,  sed  eas  tamen  passim 
usurpant,  qua3  prsesenti  eorum  statui  pro  variis  locorum  et 
temporum  adjunctis  congruunt :  circumcisionem  scilicet,  sab- 
batum,  festa,  jejunia,  conventus  in  synagogis,  etc,  Ne  tamen 
fateri  cogantur,  ex  longa  impossibilitate  observandi  quasdam 
maximi  momenti  caeremonias,  inferendam  esse  mosaicse  legis 
abrogationem,  vana  quaerunt  effugia:  sic  sacrificiorum  obla- 
tionem  suppleri  posse  arbitrantur  tum  lectione  solemni  illius 
libri  Numerorum  capitis  in  quo  describuntur  sacrificii  ritus, 
tum  oratione  adjecta,  qua  sacrificii  offerendi  exprimitur  desi- 
derium,  et  a  Domino  efflagitatur  ut  iterum  aedificetur  templum 
Jerusalem. 

149.  —  III.  Judaismi  hodierni  oonfutatio.  Huc  redeunt 
omnia  argumenta  quae  adduximus  ad  probandam  legis mosaicse 
abrogationem  et  religionis  christianae  divinitatem.  —  Et  vero, 
abrogata  semel  religione  mosaica,  constat  Judaismo  hodierno 
penitus  deficere  divinitat:is  characteres;  nec  enim  sibi  jam 

vindicare  potest  miracula  et  prophetias  in  gratiam  religionis 
abrogatae  peracta,  nec  alia  facta  divina  in  sui  gratiam  allegare 
potest.  Demonstrata  autem  divlnitate  religionis  christianse, 
cujus  dogma  fundamentale  est  Jesum  Christum  esseMessiam, 
corruat  necesse  est  Judaismus  hodiernus,^  qui  fere  totus  est 
in  hujus  pertinaci  denegatione.  —  Gseterum  doctrina,  quam 
hodie  profitentur  Judaei,  Deo  prorsus  indigna  est  :  legis 
divinae  sensum  pervertunt,  pueriles  ritus  observant,  absurdis 
fabulis  in  Talmude  contentis  eamdem  originem  et  fidem  tri- 
buunt  ac  legi  scriptae.  In  hac  autem  nonnisi  litteram  spectant, 
nec  ex  ea  qua  legi  suae  inhaerent  pertinacia,  meliores  efiiciun- 
tur.  —  Sed  quorsum  ista  ?  Nonne  ultima  et  hactenus  irrepa- 
rabili  Judaeorum  clade  declaravit  Deus  se  genti  huic  iratum 
esse  et  offensum,  in  eamque  adimpleri  horrendam  illam 
imprecationem,  qua  Pilato  se  a  sanguine  Ghristi  innoxium 
asserenti  responderunt,  dicentes  {Matth.,  xxvii,  25)  :  Sanguis 
ejus  super  nos^  et  super  filios  nostros  (1)  I 

(1)  Qiiae  quiclem  egregie  coDciso  pressoque  suo  slylo  evolvit  Lamcn- 
nais  (Essal  sur  Vlndif.  tom.  iii)  :  «  Tout  a  et6  consomm^  pour  lui  (le 
peuple  Juif).  Un  sceau  a  et6  mis  sur  son  ccEur,  sceau  qui  ne  sera  brise 
qu'a  la  fin  des  siecles.  Son  existence  tout  entiere  n'avait  ete  qu'un  long 
prodige;  un  nouveau  miracle  commence,  miracle  toujours  le  meme,  mi- 
rncle  universel^  perp^tuel,  et  qui  manifestera  jusqu'aux  derniers  jours 
rinexorable  justice  et  la  saiutete  de  Dieu  que  ce  peuple  osa  renier.  Sans 
principe  de  vie  apparent,  il  vivra  1  Rien  ne  pourra  le  detruire,  ni  la  cap- 
tivite,  ni  le  glaive,  ni  le  temps  meme.  Isole  au  milieu  des  nations  qui  le 
repoussent,  nulle  part  il  ne  trouve  un  lieu  de  repos.  Une  force  invisible 
le  presse,  ragite  et  ne  lui  permet  pas  de  se  fixer.  II  porte  en  ses  mains 
un  flambeau  qui  6claire  le  monde  entier,  et  lui-meme  est  dans  les 
tenebres.  \\  attend  ce  qui  est  venu ;  il  lit  les  Prophetes  et  ne  les  comprend 
pas.  Sa  seutence,  6crite  a  cbaque  page  des  livres  qu'il  a  ordre  de  garder, 
fait  sa  joie.  Tel  que  ces  grands  coupables  dont  nous  parle  Tantiquit^,  il 
a  perdu  Fintelligence;  le  crime  a  Irouble  sa  raison.  Partout  opprime,  il 
est  partout;  au  m6pris,  a  routrage,  il  oppose  une  stupide  insensibilit6. 
Rien  ne  le  i)Iesse,  rien  ne  T^tonne,  il  se  sent  fait  pour  le  chdtiment;  la 
soufFrance  et  l'ignomiuie  sont  devenues  sa  nature.  Sous  ropprobre  qui 
recrase,  de  temps  en  temps  il  soul^ve  la  tete,  il  se  retourne  vers  rOrieut, 
verse  quelques  pleurs,  non  de  repentir,  mals  d'obstination;  puis  il  re- 
tombe,  et  courbe,  ce  semble,  par  le  poids  de  son  ame,  il  poursuit  en 
silence,  sur  une  terre  ou  il  sera  toujours  6tranger,  sa  course  p6uible  et 
vagabonde.  Jusqu'ici  tous  les  peuples  ront  vu  passer,  tous  ont  6t6  saisis 
d'horreur  a  son  aspect;  il  etait  marqu6  d'un  sigue  plus  terrible  que  ce- 

111.  De  Mahiimetisyno  seu  Islamismo, 

150.  —  I.  Notiones  historicse.  Mahumetismus  auctorem 
habuit  Mahumetem  seu  Mohammed,  qui  Meccee  in  Arabia 
natus  est,  anno  570,  ex  paupere  quidem  sed  nobili  hujus 
genlis  familia.  Mercaturam  primum  exercuit^  et  dehinc  post 
varias  fortunse  vices  uxorem  duxit  viduam  quamdam  divitem, 
Kadischa  nomine,  cujus  res  per  tres  annos  prospere  gesserat. 
Dives  autem  effectus,  cum  esset  ingenio  solers,  glorise  cupi- 
dissimus,  plurimumque,  etsi  litterarum  expers,  eloquentia 
naturali  poUeret,  majora  cogitare  coepit.  Porro  tunc  temporis 
Arabes,  qui  ex  Abraham  per  Jecsan  et  Ismaelem  ortum  trahe- 
bant,  a  primaeva  Patrum  revelata  religione  adeo  in  idolola- 
triam  deflexerant  ut  in  Caaba,  templo  scilicet  Arabum  nationali 
Meccae  erecto,  trecenta  fere  et  sexaginta  numina  colerentur. 
Plures  quidem,  propter  suum  cum  Christianis  et  Judaeis  com- 
mercium,  ad  unius  Dei  cultum  revertebantur,  nec  improba- 
biliter  conjici  potest  totam  paulatim  gentem  ab  idololatria 
avocandam  fuisse.  At  Mahumes,  ralus  opportunam  sibi  occur- 
rere  occasionem  maximam  promerendi  laudem  potentiamque 
adipiscendi  quae  nullis  limitibus  constringeretur,  se  prophe- 
tamesse  divinitus  a  Deo  suscitatum  asserere  non  dubitavit,  ut 
primsevam  instauraret  religionem  Adae,  Noe,  Abrahae,  Moysis, 
Christi  et  omnium  veri  Dei  prophetarum.  Quod  quidem  ut 
suaderet,  colloquia  se  habere  finxit  cum  Archangelo  Gabriele 
in  spelunca  Hira,  juxta  Meccam  constituta,  imo  extases  rap- 
tusque  divinos  esse  dixit  frequentes  comitialis  morbi  convul- 
siones  quibus  obnoxius  erat.  His  mendaciis  nonnulli  una  cum 
ejus  uxore  decepti  Mahumeti  adhseserunt ;  sed  cives  Meccenses 
ita  in  eum  concitati  sunt,  ut  ad  vitandam  mortem,  quam  civi- 
tatis  magistratus  illi  parabant,  exiens  nocte  fugerit  et  Medi- 
nam  petierit.  Nedum  autem  illa  fuga  probrosa  impostori  fuerit, 
tantam  postea  inter  Mahumetanos  celebritatem  obtinuit,  ut  a 
die  qua  contigit,  scilicet  die  decima  sexta  Julii  anni  622,  aeram 
suamnumerarecoeperint,eteam  Hegiram  seu  fugam  dixerint. 

lui  de   Cain ;  sur  sou  front  une  main   de   fer  avait  6crit  :  Deicide !  » 
(Cf.  Knoll;  Liebermann;  Drach,  etc). 

Et  vero,  postquam  Medinenses  sibi  conciliavit,  armis  uten- 
clum  esse  ratus  est  Mahumes,  victoriisque  adeo  profecit,  ut 
mox  totam  Arabiam  suo  imperio  ac  religioni  subjecerit.  Cum 
autem  illi  objiceretur  nullum  antea  prophetam  armis  propa- 
gasse  religionem,  respondere  solebat  singulorum  prophe- 
tarum  peculiari  nota  commendari  missionem,  Christum  cum 
mansuetudine,  se  autem  cum  fortitudine  venisse,  ut  omnes 
gentes  unum  verumque  Deuin  colere  adigeret.  Sua  tamen 
eum  perdidit  hypocrisis;  dum  enim  se  omnium  prophetarum 
maximum  jactitaret,  praeter  spem  interiit,  veneno  consump- 
tus  quodei  propinavit  mulier  Judsea  ad  cognoscendum  utrum 
propheta  esset,  an  impostor. 

Verum  ejus  mors  fraudi  finem  non  imposuit.  Nam  Mahumetis 

socer,  Aboubeker,  quem  antea  Kalifum  seu  vicarium  consti- 

tuerat,  collectis  in  unum  volumen  variis  pseudo-prophetae 

sermonibus,  librum  edidit,  Alcoramm  nomine,  quem  textum 

esse  authenticum  revelationis  divinse  Mahumeti  factse  codi- 

cemque  reiigionis  ab  eo  propositae  fldenter  asseruit.  Cui 

quidem  plerique  Arabes  fldem  prsebuere,  eoque  duce  vicinas 

imperii  Romani  provincias  in  vaserunt  victosque  populos  novae 

religioni  nomen  dare  ubique  coegerunt,  in  hoc  verbo  :  Aut 

crede,  aut  morere.  Nec  aliter  res  se  habuere  sub  Osmaro  et 

Othmano,  Aboubeker  successoribus,  qui  victoriis  insolentes 

totam  mox  Syriam,  Palaestinam,  iEgyptum,  magnam  occiden- 

talis  Africee  partem,  omnem  fere  Persiam  et  Armeniam  occu- 

paverunt.  Cum  talem  Ali,  Mahumetis  consobrinus  ac  gener, 

qui  flliam  prophetae  dilectam  Fatimam  uxorem  duxerat,  suos 

fautores  haberet,  Othmanus  tandem  Medinae  interfectus  est,  et 

Ali  in  eadem  civitate  kalifatu  potitus  est.  At  vero  Moavia, 

Syriae  procurator,  ex  Ommiadum  stirpe  oriundus,qu8e  Mahu- 

metis  familiae  semper  semulata  fuerat,  armis  insurrexit  et 

Damasci  kalifus  renuntiatus  est.  Tunc  bellum  atrox  maxi- 

maque  inter  Arabes  dissidia  excitata  sunt,  donec  ipse  Ali, 

insidiis  una  cum  Moavia  petitus,  gladio  occubuit  kalifatumque 

adversario  incolumi  reliquit  occupandum.  Hinc  duae  Mahume- 

tanorum  sectse  sibi  infensissimse  exortse  sunt :  una  Schiitarmn^ 

seu  sectatorum  Ali,  qui  solius  Alcorani  litterae  inhaerent, 

alque  in  Perside  et  India  dominantur,  alia  Sunnitarmn,  qui 
Sunnam  seu  traditionem  oralem  una  cum  Alcorano  admittunt. 
Hi  se  solos  orthodoxos  esse  asserunt,  et  in  quatuor  ritus  divi- 
duntur,  qui  in  cseteris  vigent  regionibus.  Aliae  exinde 
subortae  sunt  secta)  sive  philosophiccB,  sive  etiam  populares, 
uti  V.  g.,  olim  Karamathiorum,  Ismaelitarum,  etc,  et  novis- 
sime  Wahabitarum  in  Arabia  et  Babyrtarum  in  Perside,  qui 
utrinque  in  Pantheismum  quemdam  fanaticum  propendere 
videntur. 

151.  —  II.  Mahumetismi  expositio  doctrinalis.  -—  Qua- 
tuor  complectitur  Mahumetana  religio  :  dogmata  scilicet, 
praecepta  moralia,  cultum  et  observantias. 

1.  Dogmata,  Docet  Mahumes  unum  omnino  esse  Deum,  id 
est,  non  natura  tantum  sed  et  persona,  ac  proinde  excludit 
Trinitatem  Verbique  divini  Incarnationem.  Admittit  tamen 
Jesum  Christum  munere  prophetico  post  Adam,  Noe,  Abra- 
liam  et  Moysen  functum  fuisse;  sed  illum  falso  asserit  filium 
Marise,  sororis  Moysis,  negatque  a  Judseis  vere  crucifixum 
esse.  Seipsum  vero  exhibet  ut  Paracletum  a  Christo  promis- 
sum,  maximumque  omnium  prophetarum.  Imo  brevi  com- 
pendio  symbolum  fidei  contrahit  his  verbis  :  «  Non  est  Deus 
praeter  Deum,  et  Mahumes  propheta  ejus  est.  » 

Profitetur  a  Deo  creatos  fuisse  non  tantum  angelos  et  homi- 
nes,  sed  et  genios  mediam  inter  angelicam  et  humanam 
habentes  naturam;  unumque  ex  istis,  eo  quod  primum  homi- 
nem  adorare  recusaverit,  factum  fuisse  Diabolum. 

Primi  hominis  corpus  ex  argilla  formatum  fuisse  narrat, 
sed  animam  humanam  particulam  divinitatis  asserit,  quam 
tamen  originali  labe  tactus  diaboli  infecit. 

Etsi  providentiam  divinam  agnoscat,  omnia  tamen  ineluc* 
tabili  fato  subjicit,  quo  destruitur  libertas;  imo  statum  aeter- 
num  animarum,  quas  immortales  profitetur,  absoluta  prsedes- 
tinatione  determinari  contendit.  Mortui,  juxta  eum,  trajiciunt 
pontem  acutissimum  super  infernum  constructum  :  qui  mali 
incredulique  fuerunt,  ex  eo  dejiciuntur  in  infernum,  electi 
vero  perveniunt  in  paradisum,  quem  Mahumes  fusius  descri- 

iG 

bit  ut  locum  voluptatum  omnium  carnalium  et  obscoenarum. 

Sed  cum  omnes  homines  resurrecturi  sint  in  die  judicii, 
hoc  erit  inter  fideles  et  infldeles  discrimen,  quod  illi  per  Mahu- 
metem  ex  inferno  educentur  conversique  in  paradisum  intro- 
ducentur;  hi  vero,  quibus  annumerantur  Judaei  et  Christiani, 
seternis  inferni  poenis  addicti  manebunt. 

Haec  est  fldes  quam  Mahumes  vocat  Islam,  seu  plenam  Deo 
subjectionem,  innatamque  contendit  in  omnium  hominum 
corde,  nisi  peroppositam  educationemintercludatur,utrevera 
in  adultis  infldelibus  contingit.  Qui  vero  eam  amplectuntur, 
eo  ipso  justificantur,  nec  in  aeternum  perire  possunt.  Hinc 
mahumetismus  dicitur  etiam  Islamismus:  cumque  ex  voce 
Islam  Persse  fecerint  Muslim,  et  in  numero  plurali  Muslimin, 
Mahumetani  appellati  sunt  Musulmani. 

2.  Prcecepta.  —  Primum  Islamismi  prseceptum  est  dilectio 
Dei  et  fldelium  Mahumetanorum  :  secundum  autem^  quod  ve- 
luti  est  primi  commentarium,  estodium  infldelium  bellumque 
sanctum  contra  eos  ineundum ,  usque  dum  vel  Islam  susci- 
piant,  vel  tributo  adigantur,  si  Judaei  sint  aut  Christiani,  vel 
internecioni  tradantur,  si  pagani  fuerint.  Quin  etiam  istius- 
modi  bellum  perhibetur  ut  manifestatio  fldei  maxima,  me- 
diumque  sanctiflcationis  adeo  praecipuum,  ut  morientes  eo 
ipso  martyres  sint  paradisumque  ingrediantur.  His  exceptis, 
vix  ulla  sunt  alia  prsecepta;  Mahumes  enim  vindictam  priva- 
tam,  talionis  poenam,  juramentorum  violationes,  rapinas, 
polygamiam,  concubinatum^  divortium  aliaque  omnino  obs- 
coena  permittit,  audacterque  asserit  omnes  leges  prsecedentium 
prophetarum  auctoritate  sibi  divinitus  communicata  abrogatas 
manere.  Unum  tamen  prohibet,  quamlibet  nempe  Corani 
philosophicam  inquisitionem  disputationemque  de  rebus  ad 
religionem  pertinentibus. 

3.  Cultus.  —  NuUam  Islamismus  novit  satisfactionem  pro 
peccatis  persolvendam,  nec  consequenter  sacriflcii  ritum  ad- 
mittitnisi  tanquam  gratiarum  actionem  pro  beneflciis  conces- 
sis.  Totus  fere  cultus  consistit  in  deprecatione,  cui  adjungun- 
tur  eleemosyna,  jejunium  toto  mense  Rhamadam.  ab  ortu 
solis  tantum  usque  ad  occasum:  et  piae  peregrinationes, 

maxime  in  Meccam,  semel  saltem  in  vita.  Porro  deprecatio, 
quando  fit  in  templis,  privata  esse  nequit,  sed  ministri,  seu  Im- 
mani,orationibus  praeesse  debent,qii9e  publice  et  solemniter, 
sine  cantu  tamen,  celebrantur  die  veneris,  adjectis  concioni- 
bus  ad  populum.  Aliis  diebus  ad  orationem  invitantur  fideles 
ter  vel  quinquies,  juxta  traditionem,  a  publicis  prseconibas^ 
qui,  cum  omnino  prohibeatur  campanarum  usus,  altis  ex  tur- 
ribus  templorum  elata  voce  clamant  :  Marimus  Deus,  Maxi- 
mus  Beus.  —  Cseterum  inter  cultus  ministros  datur  qusedam 
hierarchia  :  Primus  vocaturMuphti,  et  solus  Alcoranum  infal- 
libiliter  interpretatur;  alii  prsesunt  singulis  templis  et  habent 
sub  se  plures  Immanos.  Quidam  denique,  Bervis  seu  dervich 
appellati,  vitam  coelibem,  pauperem  apparenterque  austeram 
ducunt,  et  nostris  monachis  assimilantur ;  sed  professioni  pro 
libitu  renuntiare  po.^^sunt. 

4.  Observantice.  —  Religio  Mahumetana,  quae  de  internis 
quam  minimum  occupatur,  multas  etiam  preescriptiones  ac 
prohibitiones  externas,  seu  observantias,  complectitur.  Eas 
commentatores  numero  70000  comprehendi  asserunt,  inter 
quas  praecipue  recensentur  circumcisio,  abstinentia  a  vino,  a 
carne  suilla  aut  suffocata,  ablutiones  innumerae,  imaginum 
interdictio,  etc. 

152.  —  III.  Mahumetismi  confutatio.  Etsi  in  multis  regio- 
nibus  prsevaluerit  Mahumetismus,  nulla  tamen  ex  parte  susti- 
neri  potest,  nec  sine  quodam  providentiae  divinae  arcano  con- 
silio  fieri  potest,  quod  immensam  hominum  multitudinem 
hactenus  sibi  devinciat.  Etenim 

1.  Fundamentum  ejus  historicum,  Alcoranus  scilicet,  omni 
auctoritate  destituitur,  tum  quia  facta,  quae  in  eo  narrantur, 
solum  Mahumetem  testem  ac  fidejussorem  habent,  et  ad  ejus 
cupiditates  explendas  tendunt;  tum  quia  Veteris  acNovi  Tes- 
tamenti  libris  omni  fide  dignis  in  multis  opponitur;  tum  quia 
fabuias  continet,  et  ridicula  sub  ridiculis  titulis,  v.  g.,  deape, 
de  formica,  de  aranea,  de  fumo,  de  stercoribus,  serio  exponere 
non  veretur;  tum  demum  quia  prophetam  ignarum  ostendit 
eorum  quse  vulgi  hodie  captum  non  excedunt. 

2.  Si  inspiciatur  Mahumetis  vita,  statim  in  eo  detegitur 
sacrilega  bypocrisis,  effrenata  ambitio,  nec  unquam  explela 
libiclo.  Cum  enim  morbo  comitiali  laboraret,  epilepticas  con- 
vulsiones  prsetulit  ut  extases  divinas ;  csecam  ab  omnibus  exi- 
gebat  obedientiam,  nuUoque  crimine  deterrebatur  ne  ambitio- 
nis  suse  consilia  exsequeretur.Quo  vero  libidini  suae  liberius 
indulgeret,  declaravit  sibi  divinitus  concessum  fuisse  quas 
vellet  mulieres  habere  uxores  aut  concubinas,  vitamque  huic 
infami  mendacio  aptans,  ingentem  undiquecoUegit  pecuniam, 
sub  eleemosynarum  prsetextu,  ut  gynseceo  suo  provideret. 

3.  NuUa  Mahumes  miracula  patravit  ad  probandam  missio- 
nis  suse  divinitatem.  Quando  hujusmodi  signa  ab  eo  qucesie- 
runt  cives  Meccenses,  respondit  se  non  venisse  ad  operanda 
miracula,  et  iilud  pluries  in  Alcorano  afTirmavit,  dicensmira- 
cula  sine  gratia  efTicacia  carere,  cum  gratia  autem  inutilia 
esse^  imo  et  nociva.  Qusedam  tamen  interdum  allegavit  mira- 
cula,  aut  ipsi  postea  tribuerunt  discipuli;  sed  ea  facta,  vel 
miracula  non  sunt,  v.  g.,  dictio  poetica  Alcorani  Mahumetis- 
que  victoriae,  vel  miraculis  debuissent  probari,  v.  g.,  collo- 
quia  ejus  cum  archangelo  Gabriele;  vel  ineptis  fabulis  adscri- 
benda  sunt,  ut  scissio  lunse  cujus  media  pars  in  ejus  manicam 
decidit,  posteaque  ab  eo  coelo  restituta  est,  ejus  ascensio  noc- 
turna  in  coelum,  locutio  cum  camelo,  columba  ad  aurem  vo- 
lans,  etc. 

4.  Propheta  quoque  sine  prophetiis  fuit  Mahumes.  Gloria- 
tur  quidem  se  prsenuntiatum  fuisse  in  Pentateucho  et  Evange- 
lio ;  sed  testimonia  quae  profert,  nullibi  in  sacris  litteris  le- 
guntur,  gratuitoque  contendit  se  Paracletum  esse  a  Christo 
promissum. 

5.  Nec  facta  divina  ordinis  intellectualis  et  moralis  in  gra- 
tiam  Islamismi  allegari  possunt :  non  certe  singularis  ejus 
efTicacia  ad  mores  immutandos  intellectualemque  hominum 
culturam  promovendam.  cum  inanibus  superstitionibus  mun- 
dum  impleverit,  mores  induxerit  efferatos  aut  effeminatos, 
gentesque  olim  florentes  ac  religione  christiana  excultas  bar- 
baras  effecerit;  —  non  martyrum  numerus  :  nullos  enim 
martyres  martyrum  christianorum  dotibus  insignitos  pro- 

tulit  unquam  Mahumetismus,  sed  martyres  multos  effecit;  — 
non  religionis  slabilitas,  quae  nuUibi  Mahumetana  perstat, 
nisi  ubi  Mahumetismus  imperat.  —  Objicitur  quidem 
celeris  ejus  propagatio.  Sed  praeterquam  quod  religionem 
suam  ita  Mahumes  ordinavit  ut  Judaeis,  Christianis,  Arianis, 
stoicis  philosophis,  cunctisque  sectis  sub  quibusdam  respecti- 
busplaceret,  Arabesque  sibi  devinciret,  aviti  cultus  proposita 
restitutione  permissaque  polygamia,  ferro  tantum,  violentia 
fanatismoque  sectatorum  praevaluit.  Nedum  igitur  miraculosa 
sit  haec  propagatio,  mirabile  contra  omnino  est  quod  univer- 
sum  pene  orbem  non  infecerit. 

6.  Denique  Mahumetana  religio,  ut  ex  ipsa  ejus  doctrinali 
expositione  statim  apparet,  in  multis  rationem  offendit,  prin- 
cipia  morum  subvertit,  libertatem  humanam  fatalismo  des- 
truit,  intellectum  deprimit,  fanatismum  fovet,  Deum  crudelem 
et  peccati  facit  auctorem,  prsemiaque  proponit  assequenda  non 
minus  homine  quam  Deo  indigna.  Caeterum  quomodo  religio 
nuncupari  potest  quae  mysteriis,  sacrificio  sacramentisque 
caret,  et  cujus  cultus,  si  deprecatio  excipiatur,  totus  est  in 
observantiis  externis,  quse  judaismum  sapiunt  vel  omnino 
vanae  sunt  ac  ridiculse? 

Heec  quidem,  licet  breviter  dicta^  satis  indicant  quibus  argu- 
mentis  convinci  possint  Mahumetani ;  sed  cum  arte  diabolica 
Propheta  nequam  eis  sub  mortis  poena  prohibuerit,  ne  unquam 
de  fide  sua  inquirerent  aut  discussionem  audirent,  persua- 
sione  magis  et  gratia  quam  argumentis  opus  est  ut  conver- 
tantur.  Assidua  igitur  fervensque  oratio  adhibenda  est,  nec 
operibus  caritatis  parcendum  est,  ut  alliciantur.  Utinam  brevi 
illucescat  dies,  qua  sedentibus  in  tenebris  et  umbra  mortis 
Christus  Oriens,  Splendor  lucis  seternae,  et  Sol  justitiae  afful- 
gebit  (i; ! 

(1)  Gfr.  Liebermann,  KnoU,  Brugere,  et  inter  auctores  Historiae  Eccle- 
siasticae  Blanc,  Rohrbacher,  Darras,  etc. 

CONCLUSIO  TOTIUS  TRACTATUS 


153.  Nihil  prsetermisimus,  ut  praestitutum  ab  initio  Trac- 
tatus  scopum  de  vera  demonstranda  religione  assequeremur; 
nec  temere  asseri  posse  arbitramur  tantam  esse  adductorum 
momentorum  vim  et  copiam,  ut  plane  evincatur  Christianse 
religionis  divinitas.  Quo  vero  clarius  pateat  haec  nostra  con- 
clusio  finalis^  abs  re  forsan  non  erit  demonstralionis  hujus 
rationem  brevi  schemate  resumere. 

Haec  porro  fuit  nostra  probandi  ratio,  ad  strictas  ratiocinii 
leges  exacta. 

Demonstratis  in  prima  parte  revelationis  possibilitate,  uti- 
litate  ac  necessitate,  ejusque  inquirendae  obligatione  et  me- 
thodo,  notas  assignavimus  quibus  comprobatur  religio  vere 
divina.  et  exinde  enata  est  haec  argumenti  generalis  major 
propositio  :  iila  religio  ut  divinitus  revelata  merito  habenda 
est,  quse  rationi  aut  revelationi  prcecedenti  manifeste  non  ad- 
versatur,  et  in  sui  gratiam  miracula,  prophetias  cseteraque 
facta  divina  invocare  potest. 

Tum,  invicte  asserta  et  propugnata  omnimoda  auctoritate 
librorum  Veteris  ac  Novi  Testamenti,  ostendimus  religionem 
tum  primaevam,  tum  mosaicam,  notas  quidem  negativas  ac 
positivas  sibi  vindicare,  quae  divinam  revelationem  arguunt, 
sed  viam  tantum,  attenta  providentise  Dei  supernaturalis  oeco- 
nomia,  religioni  christianae  muniisse,  hancque  solam  mira- 
culis,  prophetiis,  ceeterisque  dotibus  divinis  hodie  splendescere. 
Hinc  sequens  profluit  argumenti  generalis  minor  proposilio  : 
Religio  porro  Christiana,  in  religione  primaeva  et  inosaica 
inchoata  ac  preenuntiata^  miraculis^  prophetiis,  dotibusque 
certo  divinis  insignitur,  nec  ulla  inter  religiones  existentes 
datur,  quae  contra  notis  simul  negativis  ac  positivis  non  careat. 
Concludamus  igitur  omnino  necesse  est :  ergo  religio  chris- 
tiana,  et  quidem  sola,  vere  divina  est  ac  proinde  amplectenda, 
juxta  illud  regii  vatis  (Ps.  xcii,  5)  : «  Testimonia  tua  (Domine) 
»  credibilia  facta  sunt  nimis.  » 

Sacrosancti  CEcumenici  Goncilii  Vaticani. 

Pastor  aeternus  et  episcopus  animarum  nostrarum,  ut  saiu- 
tiferum  redemptionis  opus  perenne  redderet,  sanctam  aedifi- 
care  Ecclesiam  decrevit,  in  qua  veluti  in  domo  Dei  viventis 
fideles  omnes  unius  fidei  et  caritatis  vinculo  continerentur. 
Quapropter,  priusquam  clarificaretur,  rogavit  Patrem  non 
pro  apostolis  tantum,  sed  et  pro  eis,  qui  credituri  erant  per 
verbum  eorum  in  ipsum,  ut  omnes  unum  essent,  sicut  ipse 
Filius  et  Pater  unum  sunt  (1).  Quemadmodum  igitur  Aposto- 
los,  quos  sibi  de  mundo  elegerat,  misit,  sicut  ipse  missus  erat 
a  Patre;  ita  in  Ecclesia  sua  Pastores  et  Doctores  usque  ad  con- 
summationem  sseculi  esse  voluit.  Ut  vero  episcopatus  ipse 
unus  et  indivisus  esset,  et  per  cohserentes  sibi  invicem  sacer- 
dotes  credentium  multitudo  universa  in  fidei  et  communionis 
unilate  conservaretur,  beatam  Petrum  ceeteris  Apostolis  prse- 
ponens,  in  ipso  instituit  perpetuum  utriusque  unitatis  princi- 
pium  ac  visibile  fundamentum,  super  cujus  fortitudinem 

(1)  Joan.^  XVII,  1,  20,  seqq. 

a3ternum  extrueretur  templum,  et  Ecclesise  coelo  inferenda 
sublimitas  in  hujus  fidei  firmitate  consurgeret  (1).  Et  quoniam 
portce  inferi  ad  evertendam^  si  fieri  posset,  Ecclesiam,  contra 
ejus  fundamentum  divinitus  positum  majori  in  dies  odio  un- 
dique  insurgunt;  Nos  ad  catholici  gregis  custodiam,  incohi- 
mitatem,  augmentum,  necessarium  esse  judicamus,  sacro 
approbante  Concilio,  doctrinam  de  institutione,  perpetuitate, 
ac  natura  sacri  ApostoHci  primatus,  in  quo  totius  Ecclesiae 
vis  ac  soliditas  consistit,  cunctis  fidelibus  credendam  et  te- 
nendam,  secundum  antiquam  atque  constantem  universalis 
Ecclesiae  fidem,  proponere,  atque  contrarios,  dominico  gregi 
adeo  perniciosos,  errores  proscribere  et  condemnare. 

Caput  I.  De  apostolici  primatus  in  beato  Petro  institutione. 

Docemus  itaque  et  declaramus,  juxta  Evangelii  testimonia, 
primatum  jurisdictionis  in  universam  Dei  Ecclesiam  imme- 
diate  et  directe  beato  Petro  Apostolo  promissum  atque  colla- 
tum  a  Christo  Domino  fuisse.  Unum  enim  Simonem,  cui  jam 
pridem  dixerat  :  «  Tu  vocaberis  Cephas  (2),  »  postquam  ille 
suam  edidit  confessionem,  inquiens  :  «  Tu  es  Christus,  Filius 
Dei  vivi, »  solemnibus  his  verbis  aliocutusestDominus:  «  Bea- 
tus  es,  Simon  Bar-Jona;  quia  caro  et  sanguis  non  revelavit 
tibi,  sed  Pater  meus,  qui  in  ccelis  est;  et  ego  dico  tibi,  quia 
tu  es  Petrus,  et  super  hanc  petram  aedificabo  Ecclesiam  meam, 
et  portse  inferi  non  praevalebunt  adversus  eam  :  et  tibi  dabo 
claves  regni  coelorum  :  et  quodcumque  solveris  super  terram 
erit  solutum  et  in  coelis  (3).  »  Atque  uni  Simoni  Petro  contu- 
lit  Jesus,  post  suam  resurrectionem,  summi  pastoris  etrecto- 
ris  jurisdictionem  in  totum  suum  ovile,  dicens :  «  Pasce  agnos 
meos  :  Pasce  oves  meas  (4).  »  Huic  tam  manifestse  sacrarum 
Scripturarumdoctrinae,  ut  ab  Ecclesia  catholica  semper  intel- 
lecta  est,  aperte  opponuntur-  pravae  eorum  sententiae  qui^ 
constitutam  a  Christo  Domino  in  sua  Ecclesia  regiminis  for- 

(1)  S.  Leo  M.,.serin.  iv  (al.  iii),  c.  2,  in  diem  nataiis  sui. 

(2)  Joan.,  I,  42. 

(3)  Maith.,  xvi,  16-19. 

(4)  Joan.j  XXI,  15-17. 


CONSTITUTIO   DOGMATICA.  285 

mam  pervertentes,  negant  solum  Petrum  prae  caeteris  Aposto- 
lis,  sive  seorsum  singulis,  sive  omnibus  simul,  vero  proprio- 
que  jurisdictionis  primatu  fuisse  a  Christo  instructum  :  aut 
qui  afflrmant  eumdem  primatum  non  immediate,  directeque 
ipsi  beato  Petro,  sed  Ecclesiae,  et  per  hanc  illi,  ut  ipsius  Eccle- 
sise  ministro,  delatum  fuisse. 

Si  quis  igitur  dixerit,  beatum  Petrum  Apostolum  non  esse 
a  Christo  Domino  constitutum  Apostolorum  omnium  princi- 
pem  et  totius  Ecclesise  militantis  visibile  caput;  vel  eumdem 
honoris  tantum,  non  autem  verae  propriaeque  jurisdictionis 
primatum  ab  eodem  Domino  nostro  Jesu  Christo  directe  et 
immediate  accepisse;  anathema  sit. 

Capijt  II.  De  perpetuitate  primatus  beati  Petri  in  Romanis 

Pontificibus. 

Quod  autem  in  beato  Apostolo  Petro,  princeps  pastorum 
et  pastor  magnus  ovium  Dominus  Christus  Jesus  in  perpe- 
tuam  salutem  ac  perenne  bonum  Ecclesise  instituit,  id  eodem 
auctore  in  Ecclesia,  quae  fundata  super  petram  ad  finem  sae- 
culorum  usque  firma  stabit,  jugiter  durare  necesse  est.  Nulli 
sane  dubium,  imo  sseculis  omnibus  notum  est,  quod  sanctus 
beatissimusque  Petrus,  Apostolorum  princeps  et  caput,  fidei- 
que  columna  et  Ecclesiae  catholicae  fundamentum,  a  Domino 
nostro  Jesu  Christo,  Salvatore  humani  generis  acRedemptore, 
claves  regni  accepit :  qui  ad  hoc  usque  tempus  et  semper  in 
suis  successoribus,  Episcopis  Sanctae  Romanae  Sedis,  ab  ipso 
fundatae,  ejusque  consecratae  sanguine,  vivit,  et  prsesidet  et 
judicium  exercet  (1).  Unde  quicumque  in  hac  Cathedra  Petro 
succedit,  is  secundum  Christi  ipsius  institutionem  primatum 
Petri  in  universam  Ecclesiam  obtinet.  Manet  ergo  dispositio 
veritatis,  et  beatus  Petrus  in  accepta  fortitudine  petrse  perse- 
verans,  suscepta  Ecclesise  gubernacula  non  reliquit  (2).  Hac  de 
causa  ad  Romanam  Ecclesiam  propter  potentiorem  principa- 
litatem  necesse  semper  fuit  omnem  convenire  Ecclesiam,  hoc 

(1)  Cf.  Ephesini  Concilii  act.  3,  et  S.  Petri  Chrysol.  ep.  ad  Eutych. 
presbyt. 

(2)  S.  Leo  M.,  Serm.  iii  (al.  ii),  c,  8. 

est,  eos  qui  sunt  undique  fideles,  ut  in  ea  Sede,  e  qua  vene- 
randse  communionis  jura  in  omnes  dimanant,  tanquam  mem- 
bra  in  capite  consociata,  in  unam  corporis  compagem  coales- 
cerent  (1). 

Si  quis  ergo  dixerit,  non  esse  ex  ipsius  Christi  Domini  ins- 
titutione  seu  jure  divino,  ut  beatus  Petrus  in  primatu  super 
universam  Ecclesiam  habeat  perpetuos  successores  :  aut  Ro- 
manum  Pontificem  non  esse  beati  Petri  in  eodem  primatu 
successorem;  anathema  sit. 

Caput  III.  De  vi  et  ratione  primatus  Romani  Pontifici». 

Quapropter  apertis  innixi  sacrarum  litteranim  testimoniis, 
et  inhaerentes  tum  Prsedecessorum  Nostrorum  Romanorum 
Pontificum,  tum  conciliorum  generalium  disertis  perspicuis- 
que  decretis,  innovamus  oecumenici  concilii  Florentini  defini- 
tionem,qua  credendum  ab  omnibusGhristi  fidelibus  est,  sanc- 
tam  Apostolicam  Sedem,  et  RomanumPontificem  inuniversum 
orbem  tenere  primatum,  et  ipsum  Pontificem  Romanum  suc- 
cessorem  esse  beati  Petri  principis  Apostolorum,  et  verum 
Christi  Vicarium,  totiusque  Ecclesiae  caput,  et  omnium  Chris- 
tianorum  patrem  ac  doctorem  existere;  et  ipsi  in  beato  Petro 
pascendi,  regendi  ac  gubernandi  universalem  Ecclesiam  a 
Dominonostro  Jesu  Christo  plenam  potestatem  traditam  esse; 
quemadmodum  etiam  in  gestis  oecumenicorum  conciliorum 
et  in  sacris  canonibus  continetur. 

Docemus  proinde  et  declaramus,  Ecclesiam  Romanam,  dis- 
ponente  Domino,  super  omnes  alias  ordinariae  potestatis  obti- 
nere  principatum,  et  hanc  Romani  Pontificis  jurisdictionis 
potestatem,  quaevere  episcopalis  est,  immediatam  esse :  erga 
quam  cujuscumque  ritus  et  dignitatis  pastores  atque  fideles, 
tam  seorsum  singuli  quam  simul  omnes,  officio  hierarchicse 
suhordinationis ,  veraeque  obedientiae  obstringuntur ,  non 
solum  in  rebus,  quae  ad  fidem  et  mores,  sed  etiam  in  iis,  quae 
ad  disciplinam  et  regimen  Ecclesice  per  totum  orbem  diffusae 
pertinent;  ita  ut  custodita  cum  Romano  Pontifice  tam  com- 

(1)  S.  Iren.,  Adv.  Hucr.,  1.  3,  c.  3;  et  Epist.  Concil.  Aquilei,  a.  381  ad 
Gratian.  Imp.,  c.  4.  Cf.  Pius  Yl,  Breve  Siiper  soliditate. 

munionis  quam  ejusdem  fidei  professionis  unitate,  Ecclesia 
Christi  sit  unus  grex  sub  uno  summo  pastore.  Haec  est  catlio- 
licc^  Yeritatis  doctrina,  a  qua  deviare  salva  fide  atque  salute 
nemo  potest. 

Tantum  autem  abest,  ut  hsec  Summi  Pontificis  potestas 
officiat  ordinarise  ac  immediatse  illi  episcopalis  jurisdictionis 
potestati,  qua  Episcopi  qui  positi  a  Spiritu  Sancto  in  Aposto- 
lorum  locum  successerunt  (1),  tanquam  veri  pastores  assigna- 
tos  sibi  greges,  singuli  singulos,  pascunt  et  regunt,  ut  eadem 
a  supremo  et  universali  Pastore  asseratur,  roboretur  ac  vin- 
dicetur,  secundum  illud  sancti  Gregorii  Magni  :  Meus  honor 
est  honor  universalis  Ecclesise.  Meus  honor  est  fratrum  meo- 
rum  solidus  vigor.  Tum  ego  vere  honoratus  sum,  cum  singu- 
lis  quibusque  honor  debitus  non  negatur  {t). 

Porro  ex  suprema  illa  Romani  Pontificis  potestate  guber- 
nandi  universam  Ecclesiam  jus  eidem  esse  consequitur,  in 
hujus  sui  muneris  exercitio  libere  communicandi  cum  pasto- 
ribus  et  gregibus  totius  Ecclesice,  ut  iidem  ab  ipso  in  via  sa- 
lutis  doceri  ac  regi  possint.  Quare  damnamus  ac  reprobamus 
illorum  sententias,  qui  hanc  supremi  capitis  cum  pastoribus 
et  gregibus  communicationem  licite  impediri  posse  dicunt, 
aut  eamdem  redclunt  sseculari  potestati  obnoxiam,  ita  ut  con- 
tendant,  quae  ab  Apostolica  Sede  vel  ejus  auctoritate  ad  regi- 
men  Ecclesiee  constituuntur,  vim  ac  valorem  non  habere  nisi 
potestatis  ssecularis  placito  confirmentur. 

Et  quoniam  divino  Apostolici  primatus  jure  Romanus  Pon- 
tifex  universae  Ecclesiae  prseest,  docemus  etiam  et  declara- 
mus,  eum  esse  judicem  supremum  fidelium  (3),  et  in  omnibus 
causis  ad  examen  ecclesiasticum  spectantibus  ad  ipsius  posse 
judicium  recurri  (4);  Sedis  vero  Apostolicae,  cujus  auctoritate 
major  non  est,  judicium  a  nemine  fore  retractandum,  neque 
cuiquam  de  ejuslicere  judicare  judicio  (5).  Quare  a  recto  veri- 

(1)  Conc.  Trid.,  sess.  23,  c.  4. 

(2)  S.  Gregor.  M  ,  ad  Eulog.  Alexandr.,  ep.  30. 

(3)  Pii  PP.  VI,  Breve  Swper  soliditate  (28  nov.  1786). 

(4)  Conc.  Liigduu.  ii. 

(5)  Ep.  Nicolai  I  ad  Michaelem  Imperat. 

tatis  tramite  aberrant,  qui  affirmant  licere  ab  judiciis  Roma- 
norum  Pontificum  acl  OEcumenicum  concilium  tanquam  ad 
autoritatem  Romano  Pontifice  superiorem  appellare. 

Si  quis  itaque  dixerit,  Romanum  Pontificem  habere  tantum- 
modo  offlcium  inspectionis  vel  directionis,  non  autem  plenam 
et  supremam  potestateni  jurisdictionis  in  universam  Eccle- 
siam,  non  solum  in  rebus,  quse  ad  fidem  et  mores,  sed  etiam 
in  iis,  quae  ad  disciplinam  et  regimen  Ecclesise  per  totum 
orbem  diffusse  pertinent;  aut  eum  habere  tantum  potiores 
partes,  non  vero  totam  plenitudinem  hujus  supremae  potesta- 
tis ;  aut  hanc  ejus  potestatem  non  esse  ordinariam  et  imme- 
diatam  sive  in  onines  ac  singulas  ecclesias,  sive  in  omnes  et 
singulos  pastores  et  fideles;  anathema  sit. 

Caput  IV.  De  Romani  Pontificis  infallibili  magisterio. 

Ipso  autem  Apostolico  primatu,  quem  Romanus  Pontifex 
tanquam  Petri  principis  Apostolorum  successor  in  universam 
Ecclesiam  obtinet,  supremam  quoque  magisterii  potestatem 
comprehendi,  haec  Sancta  Sedes  semper  tenuit,  perpetuus 
Ecclesiae  usus  comprobat,  ipsaque  OEcumenica  concilia,  ea 
imprimis,  in  quibus  Oriens  cum  Occidente  in  fidei  caritatis- 
que  unionem  conveniebat,  declaraverunt.  Patres  enim  con- 
cilii  Gonstantinopolitani  quarti,  majorum  vestigiis  inhaerentes, 
hanc  solemnem  ediderunt  professionem  :  Prima  salus  est, 
rectae  fidei  regulam  custodire.  Et  quia  non  potest  Domini 
nostri  Jesu  Christi  prsetermitti  sententia  dicentis  :  Tu  es  Pe- 
trus.et  superhancpetram8edificaboEcclesiammeam(l),  haec, 
quae  dicta  sunt,  rerum  probantur  effectibus,  quia  in  Sede 
Apostolica  immaculata  est  semper  catholica  reservata  religio, 
et  sancta  celebrata  doctrina.  Ab  hujus  ergo  fide  et  doctrina 
separari  minime  cupientes,  speramus,  ut  in  una  commuaione, 
quam  Sedes  Apostolica  praedicat,  esse  mereamur,  in  qua  est 
integra  et  vera  Christiansereligionis  soliditas  (2).  Approbante 

(1)  Matth.,  XVI,  18. 

(2)  Ex  formula  S.  HormisdaB  Papae.  prout  ab  Hadriano  H  Patribus 
Concil.  OEcumen.  viii.  Constantinopoiitani  iv,  proposita  et  ab  iisdem 
subscripta  est. 

vero  Lugdunensi  concilio  secundo,  Graeci  professi  sunt  : 
Sanctam  Romanam  Ecclesiam  summum  et  plenum  primatum 
et  principatum  super  universam  Ecclesiam  catholicam  obti- 
nere,  quem  se  ab  ipso  Domino  in  beato  Petro  Apostolorum 
principe  sive  vertice,  cujus  Romanus  Pontifex  est  successor, 
cum  potestatis  plenitudine  recepisse  veraciter  et  humiliter 
recognoscit;  et  sicut  prae  ceeteris  tenetur  fidei  veritatem  de- 
fendere,  sic  et,  si  quae  de  fide  subortee  fuerint  qusestiones, 
suo  debent  judicio  definiri.  Florentinum  denique  concilium 
definivit  :  Pontificem  Romanum,  verum  Christi  vicarium, 
totiusque  Ecclesise  caput  et  omnium  Christianorum  patrem  ac 
doctorem  existere;  et  ipsi  in  beato  Petro  pascendi,  regendi 
ac  gubernandi  universalem  Ecclesiam  a  Domino  nostro  Jesu 
Christo  plenam  potestatem  traditam  esse  (1). 

Huic  pastorali  muneri  ut  satisfacerent,  Praedecessores  Nostri 
indefessam  semper  operam  dederunt,  utsalutarisChristi  doc- 
trina  apud  omnes  terrae  populos  propagaretur,  parique  cura 
vigilarunt,  ut  ubi  recepta  esset,  sincera  et  pura  conservaretur. 
Quocirca  totius  orbis  Antistites  nunc  singuli,  nunc  in  synodis 
congregati,  longamEcclesiarumconsuetudinem  (2)etantiqu8e 
regulae  formam  sequentes  (3),  ea  praesertim  pericula,  qu^e  in 
negotiis  fidei  emergebant,  ad  hanc  Sedem  Apostolicam  retule- 
runt,  ut  ibi  potissimum  resarcirentur  damna  fidei,  ubi  fides 
non  potest  sentire  defectum  (4).  Romani  autem  Pontifices, 
prout  temporum  et  rerum  conditio  suadebat,  nunc  convoca- 
tis  oecumenicis  conciliis  aut  explorata  Ecclesiae  per  orbem 
dispersse  sententia,  nunc  per  synodos  particulares,  nunc  aliis, 
quae  divina  suppeditabat  providentia,  adhibitis  auxiliis,  ea 
tenenda  definiverunt,  quse  sacris  Scripturis  et  apostolicis 
Traditionibus  consentanea,  Deo  adjutore,  cognoverant.  Neque 
enim  Petri  successoribus  Spiritus  Sanctus  promissus  est,  ut 
60  revelante  novam  doctrinam  patefacerept,  sed  ut  eo  assis- 
tente  traditam  per  Apostolos  revelationem  seu  fidei  depositum 

(1)  Joan.,  xxT,  15-17.  ^ 

(2)  S.  Cyr.  Alex.,  ad  S.  Coelest.  P. 

(3)  S.  laaoc.  1  ad  Conc.  Carth.  et  Milevit. 

(4)  Cf.  S.  Bern.  Epist.  cxc. 

I.  17 

sancte  cuslodirent  et  ficleliter  exponerent.  Quorum  quidem 
apostolicam  doctrinam  omnes  venerabiles  Patres  amplexi  et 
sancti  Doctores  orthodoxi  venerati  atque  secuti  sunt;  plenis- 
sime  scientes,  hanc  sancti  Petri  Sedem  ab  omni  semper 
errore  illibatam  permanere,  secundum  Domini  Salvatoris 
nostri  divinam  pollicitationemdiscipulorum  suorum  principi 
factam  :  Ego  rogavi  pro  te  ut  non  deficiat  fides  tua:  et  tu 
aliquando  conversus  confirma  fratres  tuos  (1). 

Hoc  igitur  veritatis  et  fidei  nunquam  deficientis  charisma 
Petro  ejusque  in  hac  Cathedra  successoribus  divinitus  colla- 
tum  est,  ut  excelso  suo  munere  in  omnium  salutem  funge- 
rentur,  ut  universus  Christi  grex  per  eos  ab  erroris  venenosa 
esca  aversus,  coelestis  doctrinae  pabulo  nutriretur^  ut,  sublata 
schismatis  occasione,  Ecclesia  tota  una  conservaretur,  atque 
suo  fundamento  innixa,  firma  adversus  inferi  portas  consisteret. 

At  vero  cum  hac  ipsa  setate,  qua  salutifera  Apostolici  mu- 
neris  efficacia  vel  maxime  requiritur,  non  pauci  inveniantur, 
qui  illius  auctoritati  obtrectant;  necessarium  omnino  esse 
censemus,  prserogativam,  quam  unigenitus  Dei  Filius  cum 
summo  pastorali  offlcio  conjungere  dignatus  est,  solemniter 
asserere. 

Itaque  Nos  traditioni  a  fidei  Christianse  exordio  perceptae 
fideliter  inhaerendo,  ad  Dei  Salvatoris  nostri  gloriam,  reli- 
gionis  Catholicae  exaltationem  et  Christianorum  populorum 
salutem,  sacro  approbante  concilio^  docemus  et  divinitus 
revelatum  dogma  esse  definimus :  Romanum  Pontificem,  cum 
ex  Cathedra  loquitur,  id  est,  cum  omnium  Christianorum 
Pastoris  et  Doctoris  munere  fungens,  pro  suprema  sua  Apos- 
tolica  auctoritate  doctrinam  de  fide  vel  moribus  ab  universa 
Ecclesia  tenendam  definit,  per  assistentiam  divinam,  ipsi  in 
beato  Petro  promissam,  ea  infallibilitate  pollere,  qua  divinus 
Redemptor  Ecclesiam  suam  in  definienda  doctrina  de  fide  vel 
moribus  instructam  esse  voluit;  ideoque  ejusmodi  Romani 
Pontificis  definitiones  ex  sese,  non  autem  ex  consensu  Eccle- 
siae,  irreformabiles  esse. 

(l)  Cf.  S.  Agalhon.  epist.  ad  Imp.  a  Gonc*  OEcnm.  vi  approbatam. 

Si  quis  autem  huic  Nostrae  definitioni  contraclicere,  quod 
Deus  avertat,  prsesumpserit;  anathema  sit. 
Datum  Romae...  etc. 


Decreta  et  canones  qui  in  Constitutione  modo  lecta  conti- 
nentur,  placuerunt  omnibus  Patribus,  duobus  exceptis,  Nos- 
que,  sacro  approbante  Concilio,  illa  et  illos,  ut  lecta  sunt 
definimus  et  apostolica  auctoritate  confirmamus. 


NOTIONES    PR^VIiE 


Postquamdemonstratum  fuit  religionem  christianam  solam 
esse  veram  et  a  Deo  revelante  institulam,  disserendum  venit 
deEcclesia,  quam  Christus  instituit  ut  ipsi  revelationis  divinse 
depositum  committeret.  Priusquam  vero  novam  hanc  trac- 
tationem  ex  professo  aggrediamur,  nonnuUa  prsemittere 
juvat  —  1.  de  notione  Ecclesiae;  —  2.  de  variis  coetibus 
qui  christianum  nomen  sibi  vindicant ;  —  3.  de  argumentis 
in  Tractatu  adhibendis;  —  4.  de  utilitate  ordineque  dicen- 
dorum  (1). 

I.  De  notione  Ecciesise, 

Hcec  notio  hauritur  e  figuris,  parabolis,  nominibus  et  defi- 
nitione  Ecclesise. 

1.  —  I.  Figurae  Ecclesise.  —  1.  Ante  Moysen  Ecclesiam 
prsefiguraverunt,  tum  paradisus  terrestris,  in  quo  omnia  bona 
congregata  erant;  —  tum  Em,  mater  omnium  viventium,  e 
latere  Adse  formata;  —  tum  arca  Noe,  extra  quam  nulla  fuit 
salus. 

2.  Sub  lege  mosaica^  tres  numerantur  Ecclesiae  typi,  nempe 
—  ipsa  gensjudaica  a  Deo  electajuxta  S.  Augustinum  (Contra 
Faustum,!.  13,  cA;Patr.  lat. ,xlii,  283),  ut  «  propheta  fieret 

(1)  Utiliter  coDsulentur  Suarez,  de  Fide,  disp.  9,  10,  11;  Defensio  fidei 
adversus  Anglicanse  sectx  errores;  —  BeUarminus^,  de  conciliis,  de  Eccle- 
sia,  de  S.  Pontifice\  —  Bouix,  de  Papa;  Gatti,  Mazella,  Zigliara,  Perrone, 
Hurter,  Schouppe,  Perriot  (Cfr.  Tract.  de  Reiigione,  u.  1);  —  Cercia, 
Demonstratio  catholica;  —  Monsabr6_,  Exposition  du  dogme  catholique^ 
ann6es  1881  et  1882;  —  Lacordaire,Ravignan,  Felix,  Conf^rences;  —  Per- 
rone,  Regle  de  foi;  —  Bossuet,  Avertissements  aux  Protestants^  Confe- 
rence  avec  Claude^  Histoire  des  Variations,  etc;  —  F6nelon,  Trait^  da 
ministere  des  Pasteurs;  dissertatio  de  S.  Pontiflcis  auctoritate;  —  La  Lu- 
zerne,  Dissertation  sur  ies  Eglises  cathol.  et  protest.\  —  Gorini,  Defense 
de  i'Eglise\  —  Wiseman,  Conf^rences;  —  De  Maistre,  Du  Pape;  —  Bal- 
mes,  Le  Protesiantisme  compare  au  Catiioiicisme\  —  Nicolas,  Le  Protes- 
tantisme;  —  Pitzipios,  i'Egiise  Orientaie;  ~  P.  Theiner,  i'Egiise  Russe. 

Christi  christianique  regni;  »  —  templum  hierosolymitanim^ 
in  quo  solo  adorare  Deum  oportebat ;  —  lapis  e  monte  excisus, 
qui  factus  est  ipse  mons  magnus,  et  replevit  universam  terram 
[Daniel,  ii,  34-35). 

3.  In  novo  Testamento,  figuraverunt  Ecclesiam,  tum  duplex 
piscatio  jussu  Christi  e  navicula  Petri  facta  {Luc^  v,  4-7; 
Joan.,  XXI,  6);  —  tum  tnnica  Christi  inconsutilis ;  —  tum  vas 
illud,  quod  S.  Petrus  se  vidisse  refert  {Act,,  x,  11). 

2.  —  II.  Paraboiae  Ecciesise.  Prsecipuae  sunt  :  parabola 
arecBy  in  qua  frumentum  et  palea  miscentur  (Matth.,  m,  12); 
—  parabola  convivii  nuptialis,  ad  quod  omnes  vocantur,  sed  a 
quoexcluduntur nonhabentes  vestem  nuptialem {Matth.,xxu; 
Luc,  xiv) ;  —  parabola  retis,  seu  sagence  missae  in  mare,  et  ex 
omni  genere  piscium  congregantis  {Matth,,  xiii,  47);  —  para- 
bola  pascuonm  {Matth.^  xxv,  32-33);  —  parabola  «f/n,  in  quo 
inimicus  homo  superseminavit  zizania  {Matth.,  xm,  24  et 
seqq).  Hinc  hi  versiculi  : 


Ecclesiam  Christi  parabola  qnina  figurat  : 
Area,  convivium,  retia,  pascua,  ager. 


3.  —  III.  Ecciesise  nomina.  Prseter  nomen  Ecclesice.,  chris- 
tiana  societas  prsecipue  vocatur  :  Domus  Dei  (I  Tim.,  m,  15); 
—  civitas  Dei  {Psal.  xlvii,  1-2);  —  civitas  siipra  montem 
posita  {Matth.,  v,  14);  —  Regnum  Dei,  Regnum  coelorum 
{Matth.,  xm;  Ltic,  xm,  18,  20);  —  corpus  Christi  {Eph., 
IV,  15-16);  —  Sponsa  Christi  {Ca7it.,  iv,  18);  —  ovile  Christi 
{Joan..,  X,  16);  — Regina  circumdata  varietate  {Psal.  xliv,  10). 

De  his  omnibus  figuris,  parabolis  et  nominibus  confer  Curs, 
compl.  TheoL,  IV,  col.  21-23. 

4.  —  IV.  Definitio  Ecciesise.  Ecclesia,  a  voce  graeca 
£/.y.aX£a),  latine  evoco,  congrego,  convocationem  seu  congrega- 
tionem  importat,  et  dici  potest  coetus  vocatorum.  Observant 
autem  auctores  post  S.  Augustinum  nomen  Ecclesice  praes- 
tantius  esse  quam  sijnagogce,  quae  est  mera  congregatio;  hsec 
enim  de  animalibus  irrationabilibus  quandoque  dicitur;  illa 
vero  de  solis  creaturis  rationalibus.  Hinc  quamvis  populus 

Israeliticus  haud  raro  Ecclesia  nuncupatus  fuerit,  Ecclesia 
Christi  nunquam  sijnagogce  nomine  designata  fuit. 

Quidquid  sit,  cum  quilibet  coetus  quaedam  sit  convocatio, 
facile  contigit  nomen  Ecclesm  in  ipsis  Scripturis  multiplices 
acceptiones  admisisse  quas  breviter  exponere  juvat;  videlicet 
sumitur 

1.  Pro  loco  in  quo  coetus  aguntur  :  «  Convocatus  est  omnis 
))  populus,  et  per  totam  noctem  intra  Ecclesiam  oraverunt  » 
[Judith,  VI,  21).  —  «  Numquid  domos  non  habetis  ad  mandu- 
))  candum  et  bibendum,  aut  Ecclesiam  Dei  contemnitis  » 
(I  Cor.,  XI,  22)? 

2.  Pro  coetibus  quibuscumque  :  «  Odivi  Ecclesiam  malignan- 
))  tium  ))  [Psal.  xxv,  5).  —  a  Et  cum  heec  dixisset,  dimisit  Ec- 
»  clesiam  »  [Act.,  xix,  40). 

3.  Pro  societate  servorum  Dei,  et  quidem  dupliciter,  nempe : 
—  sensu  lato,  et  tunc  complectitur  omnes  Dei  servos  tum  in 
coeiis  triumphantes^  tum  in  purgatorio  patientes,  tum  in  ter- 
ris  militantes  sive  ante,  sive  post  Christum;  unde  Apostolus 
de  Christo  (Eph.,  i,  22)  dicit  :  «  Ipsum  dedit  caput  supra  om- 
))  nem  Ecclesiam ));  —  sensu  vero  stricto,  pro  societate  servo- 
rum  Dei  ia  terris  existentium.  Iterum  in  sensu  stricto  multi- 
pliciter  intelligi  potest,  scilicet,  vox  Ecclesia  designat  modo 
coetum  pastorum  seu  Ecclesiam  doceutem  :  «  Si  Ecclesiam  non 
))  audierit,  sit  tibi  sicut  ethnicus  et  publicanus  ))  (Matth.., 
xvm,  17);  modo  plebem  fidelium,  seu  Ecclesiam  audientem^ 
uti  (Act.,  XX,  28) :  «  Attendite  vobis  et  universo  gregi,  in  quo 
))  vosSpiritusSanctusposuitepiscoposregereEcclesiamDei; » 
modo  coetum  integrum  ex  pastoribuset  ovibus  coalescentem, 
prout  a  conventibus  infldelium,  hsereticorum  vel  schismati- 
corum  secernitur.  —  Triplex  hujusmodi  acceptio  stricta  ad 
praesentem  tractationem  pertinet. 

Ha)c  sufficiant  de  definitione  nominali  Ecclesiae;  quod  vero 
ad  rem  attinet  theologi  catholici  hanc  communiter  definitio- 
nem  post  Bellarminum  proponunt  :  Ecclesia  est  ccetus  homi- 
num  viatorum.,  unius  et  ejusdem  fidei  christiance  professione 
et  eorumdem  sacramentorum  communione  adunatus,  sub  regi- 
mine  legitimorum  pastorum^  ac  prcecipue  Romani  pontificis 

(tom.  2,  1.  3,  c.  2).  In  hac  defmitione,  natura  verae  Ecclesiae 
pressis  verbis  exprimitur:  ejus  quippe  character  essentialis 
in  unitate  sociali  inter  christianos  reponitur.  Porro  heec  uni- 
tas  ex  triplici  vinculo  exsurgit,  nempe  :  —  1.  ex  professione 
unius  ejusdemque  fidei,  et  ideo  excluduntur  infideles,  apostatae 
et  haeretici;  —  2.  ex  participatione  eorumdem  sacramentorum, 
ac  proinde  removentur  catechumeni  et  excommunicati;  — 
3.  ex  subjectione  iisdem  pastoribus  imprimisque  Romano  Ponti- 
fici;  uncle  excluduntur  etiam  schismatici,  qui  habent  fidem  et 
sacramenta,  sed  non  legitimo  pastori  subduntur.  Cseteri  vero 
omnes,  quantumvis  reprobi  et  impii,  ad  Ecclesiam  pertinent. 
Hujusmodi  deflnitionis  legitimilatem  acriter  impugnant 
Novatores,  eo  quod  nulla  in  ea  mentio  fit  justorum  nec  fidei 
interioris.  spei  et  caritatis,  in  quibus,  juxta  illos,  prsecipua 
Ecclesise  pars  sita  est;  ejus  vero  legitimitasex  dicendis  in  de- 
cursu  Tractatus  sat  superque  constabit. 

II.  De  variis  cceiibus  qui  christianum  nomen  sibi  vindicant, 

Non  una  eademque  societate  continentur  omnes  Christiani; 
sed  plures  existunt  coetus,  qui,  etsi  inter  se  essentialiter  dis- 
sentiant,  christiano  nomine  gloriantur.  Relictis  vero  sectis, 
quseolim  vigueruntetjamnon  supersunt,  satis  erit  nonnulla 
prsemittere  —  1.  de  Ecclesia  Romana,  —  2.  de  sectis  Grseco- 
rum  schismaticorum,  —  3.  de  societatibus  Protestantium. 

5.  —  I.  EcclesicB  RonancB  nomine  hic  non  significatur  Eccle- 
sia  particularis,  Romae  olim  constituta  et  adhuc  existens, 
sed  designatur  collectio  omnium  fidelium  qui  per  universum 
orbem  dispersi  adhaerent  Romano  Pontifici,  veluti  supremo 
capiti  a  Christo  Domino  ecclesiasticse  societati  praeposito.  Vo- 
catur  etiam  catholica,  seu  universalis.  Totus  praesens  Tracta- 
tus  ad  id  tendit,  ut  evincatur  divinitas  Ecclesia3  Romanse, 
ejusque  peculiaris  constitutio  introspiciatur. 

6.  — II.  Gracorwm  sectseillos  complectuntur  christianosqui 
in  Oriente  primatum  Romani  Pontificis  abjecerunt,  ideoque 
ab  Ecclesia  Romana  divulsi  sunt.  Schismatis  Graeci  historiam 
sic  texuit  Liebermann  {Inst,  theoL,  1.2):  «  Magnum  Graeco- 

rum  schisma,  quo  tota  pene  Ecclesia  Orientalis  a  Sede  Romana 
scissa  est,  primum  auctorem  habuit  Photium,  virum  ingenio 
et  saeculari  litteratura  celeberrimum,  sed  ambitioni  perdite 
servientem,  et  omnis  fraudis  et  simulationis  artificio  erudi- 
tum.  Hic,  anno  857,  sedem  Constantinopolitanam  invasit,  de- 
jecto  per  invidiam  legitimo  patriarcha  S.  Ignatio. 

))  Ex  hac  sede  expulsus,  in  eamque  restitutus,  tandem  in 
exilio  vitam  finivit.  Ita  pax  aliquo  modo  reparata  est. 

»  Germinarunt  tamen  identidem  discordiae  semina  usque  ad 
Michaelem  Cerularium,  qui,  saeculo  xi,  omnem  cum  Latinis 
communionem  abrupit,  atque  ita  secundus  auctor  effectus  est 
exitialis  illius  schismatis,  quod  sensim  per  Orientales^^Eccle- 
sias  propagatum  est,  et  omnes  fere  Graecos  infecit. 

»  Facta  sunt  subinde  reconciliandae  concordiae  tentamina, 
praesertim  in  concilio  Lugdunensi  II,  anno  1274,  et  denuo  in 
Florentina  synodo  anno  1439  habita.  Verum  spem  ex  tam 
laetis  initiis  conceptam  mox  iterum  dejecit  Grsecorum  mala 
fides,  et  ad  omne  exitium  ruens  pertinacia.  Paulo  post  repul- 
sam,  quae  Florentiae  sancita  fuerat,  pacem,  urbs  Constantino- 
polis  et  cum  ea  pars  nobilior  Ecclesise  graecse  jugum  subierunt 
Othmanorum  (anno  1453).  » 

Graecorum  schismati  affme  est  schisma  Moscovitarum  seu 
Russorum,  cujus  originem  his  verbis  refert  auctor  mox  cita- 
tus  :  «  Sseculo  x,  fides  Christiana  ex  Orientali  imperio  ad  gen- 
tem  Moscovitarum  adducta  est;  stabat  tunc  temporis  commu- 
nio  cum  Ecclesia  latina,  et  Russi^  quo  tempore  christiani  facti 
sunt,  Catholici  fuerunt.  Verum  cum  fidei  prsecones  ex  urbe 
imperii  principe  accersiti  novas  ecclesias  Constantinopolitanse 
sedi  subditas  fecerint,  contigit  ut,  patriarcha  Constantinopo- 
litano  ab  unitate  avulso,  etiam  Moscovitarum  plurimi  in  idem 
schisma  traherentur.  Non  tamen  generalisfuitdiscessio:nam 
adhuc  concilii  Florentini  tempore  tot  in  Russia  Catholici 
erant,  quot  schismatici.  Medio  tandem  saeculo  xv  Photius  qui- 
dam,  archiepiscopus  Kiowiensis,  schisma  per  totam  gentem 
propagavit. 

))  Saeculo  xvi  ad  finem  vergente  (anno  1588),  agente  ipso 
Constantinopolitano  patriarcha  Jeremia,  episcopus  Moscowiae 

Russorum  patriarcha  creatus  est.  Sed  mox  in  sedis  Constan- 
tinopolitanae  damnum  crevit  nova  dignitas,  et  100  post  annos 
patriarcha  Nicon  penitus  se  subduxit  auctoritati  Ecclesise 
Constantinopolitanse.  Verum  et  haec  patriarchalis  dignitas 
paulo  post  exstincta  est,  cum  Petrus  I,  quem  et  magnum  di- 
cunt,  ad  res  sacras  et  ecclesiasticas  ordinandas  concilium  ali- 
quod  ecclesiasticum  composuit,  cui  ipse  tanquam  supremum 
caput  prsesideret. 

»  Grseci  eamdem  nobiscum  fidem  tenent;  in  hoc  tantum 
dissentiunt  quod  Ecclesiae  Romanae  primatum  non  agnoscant, 
et  Spiritum  sanctum  dicant  a  solo  Patre  procedere. 

))  Russorum  Ecclesia,  cum  Graecae  propago  sit,  ab  ea  etiam 
ritus  suos  et  doctrinam  habet,  nec  quidquam  in  iis  mutari 
liucusque  passa  est.  Celebre  est  statiitum  canonicum  seu  eccle- 
siasticum  Petri  magni,  quod  monumentum  est  summe  authen- 
ticum  doctrinse  totius  Russorum  ecclesise.  Nihil  in  illo  con- 
tinetur,  quod  non  cum  catholicis  dogmatibus  consentiat;  ex- 
cepto,  quod  primatum  Romani  Pontiflcis  non  recipiat  et 
qusestionem  de  Spiritus  sancti  processione  silentio  praete- 
reat  (1).  » 

7.  —  III.  Protestantium  societates,  sic  dictae  quia  primi 
earum  asseclse  contra  divinam  Ecclesise  mctoniditem protestati 
sunt,  auctores  et  parentes  habuerunt  Lutherum^  Calvinum 
aliosque  compares.  Quandoque  etiam  reformatorum  nomine 
designantur,  eorumque  opus  reformatio  dictum  fuit,  prop- 
terea  quod  contenderunt  se  divinitus  missos  fuisse  ut  Eccle- 
siam  christianam  restaurarent,  et  ad  primaevam  puritatem 
adducerent. 

Principium  fundamentale  protestantismi  est  negatio  aucto- 

(1)  Praeter  duas  ecclesias  (Constantiuopolitanain  et  Ruthenam),  de  qui- 
bus  inodo  actum  est,  aliae  sunt,  in  Oriente,  sectae  schismatic£E,  quae 
olim  primatum  patriarchae  Constantinopolitani  agnoverunt,  sed,  lapsu 
temporum,  ab  iUo  se  separaverunt,  lotque  ecclesias  independeutes  effor- 
mant.  Praecipuae  sunt  :  Ecclesia  Alexandrina^  ecclesia  Antiochena,  eccle- 
sia  Jerosolymitana,  ecclesia  Heilenica  sub  sancta-synodo  Atheniensi, 
ecclesia  Serviae,  ecclesia  Valachiae  et  Moldaviae,  ecclesia  Bulgariae,  eccle- 
sia  Bosnise,  etc.  OmittimussectashaereticasNestorianorum  etJacobitarum. 

17. 

ritatis,  siquidem  Lutherus  initium  rebellioni  dedit,  penitus 
abjiciendo  auctoritatem  hucusque  inconcussam  Papae  et  epis- 
coporum,  nuUamque  aliam  admisit  praeter  ipsammet  Scrip- 
turam.  Unde  in  omnibus  fere  Protestantium  symbolis  illud 
invenies  :  «  Sola  Scriptura  judex,  norma  et  regula  cognosci- 
tur,  ad  quam  omnia  dogmata  exigenda  sunt  et  judicanda.  » 

Cum  vero  sacra  Scriptura  sit,  ut  aiunt,  littera  mortua,  voce 
destituta  ac  seipsam  non  enucleans,  ad  aliquem  interpretem 
necessario  recurrendum  est.  In  illo  autem  designando  inter- 
prete  non  conveniunt  Protestantes,  et  exinde  variae  natse  sunt 
sectse,  quse,  etsi  innumerse,  ad  tres  classes  revocari  possunt. 

Priim  classis  eos  complectitur  qui  contendunt  Spiritum 
sanctum  cuilibet  fidoli  assistere,  ut  Scripturam  infallibiliter  in- 
terpretetur;  quae  quidem  assislentia  fittum  in  intellectu,  tum 
in  voluntate  :  —  in  intellectu,  ope  cujusdam  radii  Spiritus 
Sancti,  quo  mens  ita  illustratur,  ut  intuitive  videat  sensum 
verborum  Scripturae ;  —  in  voluntate,  per  aliquem  saporem 
internum,  quo  textus  divinus  a  profano  secernitur  ejusque 
sensus  verus  statim  apprehenditur.  Utraque  illa  assistentia  a 
fautoribus  hujus  systematis  spiritus  privatus  dici  solet.  Ita 
Quakeristse,  Pietistae  et  omnes  Illuminati. 

Secunda  classis  est  eorum  qui  volunt  rationem  individualem 
esse  unicam  regulam  qua  interpretanda  est  Sacra  Scriptura. 
Unde  Scriptararum  sensus  tum  in  verbis  ipsis,  tum  in  con- 
textu,  tum  in  collatione  variorum  textuum  inquirendus  est, 
et  haec  omnia  a  quolibet  fideli  peragenda  sunt.  Adjuvat  qui- 
dem  in  his  Spiritus  sancti  gratia^  sed  uniuscujusque  fidelis 
est  verum  sensum  definire  singulaque  religionis  dogmata 
detegere.  In  hoc  situm  est  examen  privatum^  quod  Protestantes 
prsesertim  hodierni  tantopere  praedicant. 

Ad  tertiam  classem  referuntur  hi  qui  inter  systema  examinis 
privati  et  regulam  catholicam  fluctuantes,  auctoritatem  qui- 
dem  Ecclesise  rejiciunt,  sed  simul  dicunt  Scripturam  Sacram 
interpretandam  esse  juxta  doctrinam  sanctorum  Patrum,  qui- 
bus  tamen  non  absoluta  fides  concedenda  est.  Ita  Anglicani 
multi,  a  quibus  vix  recedunt  Puseistee  asserentes  Ecclesiam 
infaJlibilitate  donari  circa  veritates  fundainentales,  non  vero 

circa  alias  veritates.  Ha3C  autem  Puseistarum  schola  hodie  exs- 
tincta  videtur,  siquidem  illius  doctores  alii  Romanam  seu 
catholicam  doctrinam  amplexi  sunt,  alii  ad  Anglicanismum 
redierunt  (Cf.  Perrone,  Le  Protestantisme  et  la  regle  de  foi, 
t.  I,  p.  1,  s.  1  et  3). 

His  expositis,  non  est  cur  «  omnia  doctrinse  capita  recen- 
seamus,  in  quibus  a  catholica  Ecclesia  et  inter  se  dissentiunt 
Protestantium  societates ;  nulla  est  enim  quse  in  doctrina  pri- 
mum  assumpta  permaneat ;  sed,  abjecto  semel  erga  legitimam 
auctoritatem  obsequio,  quilibet  sibi  jus  arripuit  innovandi  et 
Ecclesiam  suo  modo  reformandi,  donec  tandem  in  effrenam 
licentiamdegeneraveritinconsulta  libertas.Quam  igituratrinis 
sit  hodiernus  Protestantismus  naturalismo,  nemo  non  videt. 
Non  ita  frater  fratri  similis  est,  sicut  Socinianus  aut  Evange- 
lico-Christianus  Deistae  »  (Liebermann,  1.  c). 

III.  De  argumentis  in  prsesenti  tractatu  adhibendis* 

Cum  circa  institutionem  positivam  versentur  omnes  quaes- 
tiones  in  prsesenti  Tractatu  expendendae,  sat  leves  in  ea  sunt 
rationis  philosophicae  partes.  Ex  historia  maxime  argumenta 
depromenda  sunt ;  illa  vero  historia  sub  duplici  forma  trans- 
missa  est,  ScripturaescilicetetTraditionis.  Unde  breviterdic- 
turi  sumus  an  et  quatenus  in  Tractatu  de  vera  Christi  Ecclesia 
legitimus  sit  usus  —  tum  Scripturse,  —  tum  Traditionis,  — 
tum  rationis. 

8.— i.UsusSacrae  Scripturae.  Primumobservarejuvatnihil 
obstare  quominus  invocetur  auctoritas  divina  Sacree  Scripturae, 
quatenus  scilicet  viros  divinitus  inspiratos  auctoreshabuit,  si 
argumentandum  sit  contra  hsereticos  qui  hujusmodi  inspira- 
tionem  admittunt.  Si  vero  refellendi  sunt  increduii  et  quot- 
quot  alii  divinae  revelationis  osores,  aliter  quidem  proceden- 
dum  est,  sed  non  ideo  erga  eos  omni  vi  sua  destituitur  Sacra 
Scriptura. 

Etenim  —  1.  in  Tractatu  prsecedenti  de  vera  Religione  jam 
vindicata  fuit  auctoritas  historica  librorum  Novi  Testamenti 
et  preesertim  Evangeliorum.  Unde  quoties  in  illis  referuntur 

sive  facta,  sive  dicta  Christi,  ea  saltem  fides  adhibenda  est 
quam  merentur  historici  probatissimi,  verba  et  gesta  eorum 
quibuscum  conversati  sunt  referentes ;  imo  eo  majori  fide digni 
sunt,  quod  plures  sint,  sibi  in  omnibus  alicujus  momenti  con- 
cordes  semperque  uti  veraces  habiti. 

2.  Huic  autem  historicae  auctoritati  alia  accedit,  doctrinalis 
scilicet.  Constat  enim  historia  Apostolos  innumera  propemo- 
dum  miracula  in  prsedicando  Evangelio  edidisse  :  porro  hu- 
jusmodi  miracula  invicte  probant,  ex  dictis  in  Tract.  de  vera 
Religione,  nullum  ab  ipsis  errorem  in  doctrina  Christi  expo- 
nenda  admissum  fuisse.  Unde  S.  Marcus  (xvi,  20) :  «  Uli  autem 
»  profecti  prsedicaverunt  ubique,  Domino  cooperante  et  sermo- 
y>  nem  confirmante  sequentibus  signis.  » 

9.—  II.  Usus  traditionis.  Traditio,  qualis  hic  sumitur,  nihil 
aliud  est  quam  sensus  Ecclesise  primitivse  circa  doctrinam  et 
instituta  Christi.  Porro,  etiamsi  seponatur  divina  Ecclesise 
auctoritas,  quam  nonnisi  infra  adstruemus,  nemini  dubium 
esse  potest  quin  testimonium  Ecclesiae  priorum  sseculorum 
via  sit  tutissima,  imo  necessaria  ad  doctrinam  Christi  cognos- 
cendam, 

1.  Est  quidem  via  tutissima^  tum  quia  impossibile  est  Chris- 
tianos  tam  cito  oblitos  fuisse  non  tantum  Christi  praedicatio- 
nis,  sed  etiam  formse  quam  Ecclesiae  indidit ;  tum  quia  hoc 
testimonium  primaevse  Ecclesise  miraculis  et  invicta  marty- 
rum  constantia  confirmatumutvoxDeiipsiusmeritohabetur. 

2.  Idem  Ecclesise  sensus  via  est  necessaria,  ut  doctrina 
Christi  cognoscatur.  Scriptura  enim  nec  continet  omnia  quee 
fecit  et  docuit  Christus,  ut  patet  ex  declarationibus  Aposto- 
lorum,  quinullibi  indicant  se  omnia  scripsisse  vel  scripturos 
esse,  imo  dicunt  impossibile  esse  omnia  scribere,  teste  Joanne 
in  fine  sui  evangelii  (xxi,  25);  qui  fideles  non  tantum  ad 
scripta  sua  relegenda  provocant,  sed  etiam  ad  ea,  quee  viva 
voce  tradita  erant,  fideliter  retinenda,  et  aliis  eodem  modo 
transmittenda  (II  ThessaL,  ii,  14;  II  Tim.,  i,  13,  14;  Ibid., 
II,  1,  2);  —  imo  nec  continere  potest,  ut  facile  infertur  ex  cir- 
cumstantiis,  in  quibus  libri  novi  Testamenti  scripti  fuerunt. 

Ceeterum  ipsi  Patres,  qui  ex  Protestantium  confesso  Apos- 
toiorum  doctrinam  recte  intellexerunt^  ssepissime  et  expresse 
asserunt  se  multa  per  traditionem  ab  Apostolis  accepisse  et 
pro  certis  habere. 

Nec  dicatur  nunquam  certo  constare  posse  aliquid  a  Christo 
vel  Apostolis  traditionis  ope  venire.  Id  enim,  si  non  in  omni- 
bus,  saltem  in  aliquibus  haud  raro  detegi  potest,  quando 
scilicet  adsunt  conditiones  requisitae  ut  testimonium  uti 
verum  habeatur. 

Demum  non  oblivioni  tradendum  quodjam  ineunte  Tractatu 
praecedenti  adnotavimus,  nempe  hanc  demonstrationem  fieri 
non  tantum  ad  hsereticos  convincendos,  sed  etiam  ad  persua- 
sionem  fidelium  firmandam,  et  imprimis  ad  juniores  clericos 
in  re  theologica  instituendos.  Non  mirum  igitur,  si  quaedam 
argumenta,  haereticis  forsan  suspecta,  sed  ad  fidem  roboran- 
dam  aptissima,  v.  g.,  conciliorum  vel  Summorum  Pontificum 
decreta,  proferantur. 

10.  —  III.  Usus  rationis.  Ratio  philosophica,  ut  jam  in- 
huimus,  non  magnas  partes  habere  potest^  ubi  agitur  de  posi- 
tiva  Christi  institutione ;  non  tamen  prorsus  inutilis  est ; 
inservit  enim  —  1.  ut  scientifice  exponantur  dogmata  e 
Scriptura  et  Traditione  deprompta;  quod  quidem  nonnisi  ope 
ratiocinii  fieri  potest;  —  2.  ut  novse  probationes  deducantur 
tum  ex  principiis  jam  notis,  tum  ex  natura  hominis,  cui 
saltem  aliquo  modo  Christus  Ecclesiam  suam  accommodare 
debuit,  tum  ex  analogia  inter  Ecclesiam  et  alias  societates;  — 
3.  ut  solvantur  adversariorum  objectiones,  quibus  diluendis 
sufficit  naturale  lumen,  ut  patebit  ex  dicendis. 

IV.  De  utilitate  atque  ordine  dicendorum. 

11.  — •  I.  utiiitas.  Quae  jam  diximus  ad  utilitatem  praece- 
dentis  Tractatus  de  Vera  Religione  ostendendam  huc  etiam 
veniunt,  siquidem  Religio,  in  concreto  spectata  non  diflert 
ab  Ecclesia;  haiic  enim  instituit  Christus,  ut  homines  veram 
religionem  edocerentur  ac  profiteientur;  unde  sicut  prse- 
cedens  Tractatus  eo  tendit,  ut  omnes  homines  fiant  Christiani, 

ita  prsesens  de  Vera  Christi  Ecclesia  tractatio  ideo  instituitur; 
ut  omnes  christiani  fiant  Catholici, 

Nemo  autem  non  videt  quanti  imprimis  momenti  sit  hsec 
nostra  catholica  demonstratio  sacerdotibus,  quibus  speciatim 
incumbit,  ut  prsedicationis  ope  Ecclesiae  notitiam  fidelibus 
sibi  commissis  procurent;  Ecclesise  jura  ac  prserogativas 
defendant;  eamque  speciali  amore  diligant  et  ab  omnibus 
diligendam  curent. 

42.  —  II.  Ordo  dicendorum.  Duplex  est  scopus  praesentis 
tractatus,  unus  scilicet  apologeticus,  dogmaticus  alter;  nimi- 
rum  probandum  habemus  contra  haereticos  et  schismaticos 
Ecclesiam  Romanam  esse  veram  Ecclesiam  a  Christo  fun- 
datam;  deinde  vero  dogmatice  exponenda  erit  hujus  verae 
Ecclesise  constitutio  hierarchica.  Duae  igitur  partes  erunt  : 
una  de  demonstratione  verae  Ecclesiae;  altera  de  constitutione 
hierarchica  Ecclesiae. 


PARS    I. 

DE    DEMONSTRATIONE    VER^    EGGLESI^ 


13.  Tota  nostra  demonstratio  verse  Ecclesiae  his  tribus  con- 
tinetur,  nempe  :  —  1.  utrum  existat  Ecclesia;  — 2.  an  et 
quibuscharacteribus  insigniatur  vera  Ecclesia;  — 3.  quaenam 
sit  inter  varias  societates  christiano  nomine  gloriantes  vera 
Christi  Ecclesia.  Quae  quidem  tria  in  triplici  capite  absolve- 
mus :  primum  scilicet,  de  existentia  Ecclesiee;  secundum,  de 
characteribus  verae  Ecclesise;  tertium,  de  veritate  Ecclesiae 
Romanae. 

CAPUT    I, 

DE    EXISTENTIA    EGGLESI^ 


Ut  rite  pertractetur  quaestio  de  existentia  Ecclesiae,  inqui- 
rendum  est—  1.  an  et  quatenus  voluerit  Christus  fldeles  suos 
in  societatem  coadunari ;  —  2.  qualem  finem  sibi  praestituerit 
in  Ecclesia  instituenda;  —  3.  utrum  eamdem  Ecclesiam 
veluti  medium  ad  salutem  necessarium  instituerit;  —  4.  qui- 
busnam  membris  illam  constare  decreverit.  Unde  in  quadru- 
plici  articulo  dicemus  :  —  1.  de  institutione  Ecclesise;  — 
2.  de  fine  Ecclesiae;  —  3.  de  necessitate  adhaerendi  Ecciesise; 
—  4.  demembris  Ecclesise. 

ARTICULUS  L 

De  institiitione  Ecclesise. 

14.  Recensentur  errores.  Ad  triplicem  classem  revocari 
possunt,  scilicet  : 

1.  Multi,  prsesertim  inter  hodiernos  Protestantes,  eo  usque 
devenerunt,  ut  cujuslibet  societatis  a  Christo  institutae  exis- 
tentiam  rejiciant;  non  tamen  eodem  prorsus  modo  suam 
sententiam  proponunt. 

NonnuUi,  Unitaristce  dicti,  quibus  in  Gallia  concordant  ex 
hac  parte  Latitudinarii  seu  Liberales,  non  lantum  formam 
societatis,  sed  etiam  omnem  formam  doctrinse  omniaque 
dogmata  e  medio  tollunt  (Cf.  Ami  de  la  Religion,  163,  p.  354; 
D.  Brugere,  Tract.  de  EccL,  n.  21,  not.  2). 

Alii,  qui  indimdualistce-  orthodoxi  nuncupari  solent,  specia- 
lem  formam  societatis  rejiciunt,  sed  admittunt  systema  dog- 
maticum  christianismi. 

Tandem  alios  invenire  est  qui  asserunt  Ecclesias  ab  Apos- 
tolis  constitutas  fuisse  in  respublicas  aristocraticas  ab  invi- 
cem  independentes,  ad  instar  Statuum  Foederatorum  Americse 

Septentrionalis^  sed  cum  Romano  Pontifice  velut  preeside 
generali  communionem  habentes  :  unde  Ecclesia  non  a 
Christo,  nec  ab  ejus  discipulis,  sed  ab  istorum  successoribus, 
labentibus  saeculis,  qualis  nunc  existit,  constituta  fuit.  Ita 
cum  pluribus  Guizot,  in  libro  cui  titulus  :  Histoire  de  la  civi- 
lisation  en  Europe. 

2.  SecundusestProtestantium  error,  quo  contenduntEccle- 
siam,etiamsi  aChristo  divinitus  instituta  fuerit,  prorsus  invisi- 
bilem  esse ;  quippe  quse  constituitur  ex  solis  justis.  Nec  mirum 
Novatores  ad  hunc  errorem  de  Ecclesia  invisibili  devenisse; 
cum  enim  ab  eis  quaereretur  ubinam  esset  ante  Lutherum  et 
Calvinum  Ecclesia  Christi,  quam  reformare  affectabant,  neces- 
sitate  compulsi  Ecclesiam  invisibilem  finxerunt. 

Hanc  tamen  sententiam  emollire  nonnulli  conati  sunt, 
dicendo  Ecclesiam  esse  quidem  visibilem  ex  divina  ordina- 
tione,  non  vero  essentialiter,  ita  ut  nunquam  obscurari  possit; 
vel  etiam  duplicem  Ecclesiam  admiserunt,  unam  scilicet  invi- 
sibilem,  quam  vocant  Ecclesiam  promissionum  et  veram  esse 
Christi  Ecclesiam  autumant;  aliam  vero  visibilem,  quae  ex 
visibili  coetu  fidelium  coalescit,  sed  prcesumptiva  dicenda  est. 

Eumdem  errorem  de  Ecclesia  invisibili  jam  docuerant  inter 
veteres  hsereticos  Donatistae,  Pelagiani,  et  recentius  Wicle- 
fistse  et  Hussitae^  quos  proinde  veluti  suos  parentes  ultro  agnos- 
cunt  Protestantes. 

3.  Tertius  error  ad  rem  praesentem  spectans  eorum  est  qui 
contendunt  Ecclesiam  non  ita  a  Christo  institutam  fuisse,  ut 
semper  eadem  perduratura  sit,  sive  quia  exspectant  novam 
oeconomiam ,  quam  dicunt  Spiritus  sancti ,  loco  preesentis 
substituendam^  sive  quia  existimantEccIesiam  ad  tempus  sal- 
tem  deficere  posse,  imo  revera  defecisse.  De  praefata  exspec- 
tatione  novae  oeconomiae  jam  diximus  in  Tractatu  de  vera  Re- 
Hgione,  ubi  de  duratione  religionis  Christianae  sermonem 
habuimus  (Cf.  n.  141);  altera  vero  theoria  fautores  habuit 
Socinianos,  Arminianos,  aliosque  inter  Protestantes. 

Quse  cum  ita  sint,  doctrina  catholica  circa  Ecclesiae  institu- 
tionem  tribus  continetur  :  asserit  quippe  a  Christo  fundatam 
fuisse  —  1.  societatem  religiosam  suorum  discipulorum;  — 

2.  societatem  eminenter  et  essentialiter  visibilem;  —  3.  socie- 
tatem  perpetuam  et  indefectibilem  :  perpetuam  scilicet  dura- 
tione;  indefectibilem  Yevo  \dentitdi{GmovM,\i  cujus  ineaforma 
ac  statu,  in  quibus  fuit  a  Christo  instituta,  semper  permane- 
bit.  —  Quae  quidem  tria  nunc  successive  demonstranda  ve- 
niunt.  Itaque 

15.  Assertio  la  :  Christus  fideles  suos in  veram  et  proprie  dic- 
tam  societatem  coadunavit,  seu  Ecclesiam  per  modwn  societatis 
instituit. 

Prob.  1.  Scriptura  sacra,  nempe  : 

1.  Ex  dictis  et  institutis  Christi.  —  i.  Ex  dictis;  Christus 
enim,  dum  in  terris  versaretur,  haud  semel  vel  expressis  ver- 
bis  vel  sub  parabolarum  involucro  de  Ecclesia  a  se  instituenda 
locutus  est.  Sic  {Matth.,  xvi,  18)  ait :  «  Tu  es  Petrus,  et  super 
»  hanc  petram  cedificabo  Ecclesiam  meam;  »  et  {Ibid.,  xviii, 
16,  17)  de  correctione  fraterna  agens,  subdit :  «  Si  te  non  au- 
»  dierit,...  dic  Ecclesi(e;  si  autem  Ecclesiam  non  audierit,  sit 
»  tibi  sicut  ethnicus  et  publicanus.  »  His  verbis  significatur 
vera  et  perfecta  societas,  quae  scilicet  non  tantum  multitudi- 
nem  quamdam  importat,  sed  etiam  rectores  huix>  multitudini 
praepositos,  uti  magis  declaratur  sequenti  versiculo  :  «  Amen 
»  dico  vobis,  qusecumque  alligaveritis  super  terram  eruntli- 
»  gata  el  in  coelo,  et  quaecumque  solveritis  super  terram  erunt 
»  soluta  et  in  coelo.  »  —  Item  in  variis  parabolis  Christus  fide- 
lium  suorum  coetum  assimilat  regno^  civitati,  familiae;  quse 
quidem  similitudines  veram  societatem  indicant,  videlicet 
conjunctionem  multorum  sub  aliquo  regimine  ad  communem 
finem  tendentium. 

2.  Ex  Christi  institutis.  Ibi  enimhabetur  vera  societas,  ubi 
habetur  plurium  collectio  sub  uno  magisterio  et  regimine,  cni 
omnes  necessario  subesse  tenentur,  ut  doctrina  et  legibus  op- 
portunis  ad  finem  intentum  perducantur.  Atqui  Christus  ins- 
tituit  unum  magisterium  simul  et  regimen,  cui  necessario 
subesse  voluit  fideles  suos,  ut  doctrina  legibusque  ad  finem 
intentum  perducerentur  :  Christus  enim  instituit  aliquod  cor- 
pus  pastoraie,  cui  jus  et  auctoritatem  commisit  docendi  omnes 

gentes  usque  ad  consummalionem  sseculi  {Matth,,  xxviii,  18  et 
seqq.),  cuique  dedit  potestatem  ligandi  et  solvendi  super  ter- 
ram  [Matth.,  xviii,  18),  ut  ita  fideles  suos  adunaret  ejusdem 
fidei  professione,  eorumdem  sacramentorum  communione, 
eorumdem  praeceptorum  observatione.  Insuper  huic  corpori 
pastorum  caput  assignavit,  cui,  inpersona  Petri,  dedit  potes- 
tatem  confirmandi  fratres  in  fide  {Luc,  xxii,  32),  pascendi 
universum  gregem,  oves  nempe  et  agnos  (Joan,^  xxi,  15, 
17),  et  quascumque  leges  aut  ordinationes  constituendi 
{Matth.,  XVI,  19),  ita  ut  huic  omnes  omnino  subesse  debe- 
rent.  Ergo  Chrislus  Ecclesiam  instituit  per  modum  veree 
societatis. 
II.  Ex  dictis  et  factis  Apostolorum.  Et  quidem 

1.  Apostolorum  dicta  aperte  declarant  Ecclesiam  a  Ghristo 
institutam  fuisse  per  modum  societatis.  Beatus  Paulus  [Eph., 
IV,  11,  12)  sic  habet :  « Ipse  (Ghristus)  dedit  quosdam  quidem 
»  Apostolos...  alios  autem  pastores  et  doctores,  ad  consumma- 
T>  tionem  sancLorum  in  opusministerii.,  in  cedificationem  corpo- 
))  ris  Christi.  »  Quibus  verbis  evidenter  exprimuntur  omnia 
societatis  elementa,  multitudo  scilicet,  rectores  et  finis  com- 
munis. 

2.  Idem  constat  ex  agendi  ratione  Apostolorum,  qui  post 
Ghristi  mortem  Matthiam  in  locum  Judse  proditoris  sufficiunt, 
diaconos  instituunt,  in  synodo  Hierosolymitana  doctrinam 
tanquam  auctoritatem  habentes  definiunt,  leges  ferunt,  con- 
tumaces  poenis  plectunt  non  semel  Deo  ipso  vindice,  ut  acci- 
dit  quoad  Ananiam  et  Saphiram....;  hsec  autem  manifeste 
ostendunt  a  tempore  Ghristi  exstitisse  Ecclesiam,  ut  proprie 
dictam  societatem,  sub  regimine  Apostolorum  coadunatam 
et  a  synagoga  prorsus  distinctam.  Ergo. 

Prob.  2.  Traditione.  Quod  dixerunt  et  fecerunt  apostoli, 
dixerunt  et  fecerunt  episcopi,  eorum  successores,  etiam  a  pri- 
mis  saeculis.  Sufficiat  nunc  testimonium  S.  Irenaei  (sseculoii^) 
dicenih{Adv.  Hcer.,  1. 3,  c.  3,  n.  2;  Patr.  grcec.,y\i,  848-849) : 
«  Ad  hanc  enim  Ecclesiam  (Romanam  nempe)  propter  potio- 
rem  principalitatem  necesse  est  omnem  convenire  Ecclesiam, 
hoc  est^  eos  qui  sunt  undique  fideles.  ))  Ergo  Ghristus  insti 

tuit,  non  tantum  particulares  coetus,  habentes  aliqua  dog- 
mata  vel  sacramenta  inter  se  communia,  sed  unam  et  com- 
pactam  societatem,  habentem  suum  caput,  ad  quod  necesse 
omnino  est  omnes  undique  fideles  convenire,  velut  membra 
ejusdem  corporis.  —  Quod  autem  docebatur,  fideliter  serva- 
batur;  omnes  enim  undique  fideles,  prsesertim  pastores  seu 
Episcopi,  ad  unam  eamdemque  Sedem  conveniebant,  nempe 
per  consultationes  solemnes,  per  recursum  in  gravibus  nego- 
tiis,  per  appellationes,  per  subjectionem  denique  omnimo- 
dam;  et  si  quis  pertinaciter  recusaret  sive  fidem  sive  etiam 
obedientiam  et  communionem  hujus  sedis,  eoipso  habebatur 
ut  ethnicus  et  publicanus.  Ergo  etiam  in  his  primis  tempori- 
bus,  consensus  non  erat  mere  theoreticus,  sed  etiam  practi- 
cus,  in  admittendo  Ecclesiam  fuisse  a  Christo  institutam,  ut 
esset  vera  et  propriedicta  societas,  constans  quidem  pluribus 
membris,  sed  subjecta  uni  capiti,  quod  omnia  membra  ad 
finem  communem  dirigere  deberet. 

Prob.  3.  Ratione  theologica,  Christus  Ecclesiam  per  modum 
societatis  instituere  debuit.  Ergo.  —  Antecedens  sic  evinci- 
tur  :  Christianismus  a  Christo  institutus  non  est  Christianis- 
mus  abstractivus  vel  sentimentalis,  ut  volunt  Unitaristse  et 
Latitudinarii,  sed  concretus  et  doctrinalis;  alioquin  non  esset 
religio,  qualem  homines  expetunt.  Adde  Christum  non  unam 
tantum  aut  alteram  veritatem  sive  naturalem  sive  superna- 
turalem,  sed  plura  dogmata  tum  naturalia,  tum  supernatura- 
lia,  itemque  plura  praecepta  positiva  hominibus  revelasse  : 
atqui,  ut  talis  christianismus  stabiliatur,  et  prsesertim  duret 
in  perpetuum,  requiritur  tum  aliqua  auctoritas  doctrinalis 
quaedogmata  proponat,  et,  occasione  data,  tueatur  per  media 
efficacia  contra  haereses  grassantes,  tum  aliqua  auctoritas  le- 
gislativa  quse  prsecepta  illa  declaret,  modumque  illa  implendi 
determinet  et  imponat;  alioquin  ipsa  eorum  substantia  negli- 
geretur.  Ergo  Christus  in  Ecclesia  sua  auctoritatem  docentem 
et  regentem  instituere  debuit  :  quod  non  est  aliud  nisi  ins- 
tituere  Ecclesiam  per  modum  societatis  (1). 

(1)   V.   Balmfes ,    Le  protestantisme   compard   au  cathoUcwne ,    t-   n, 
chap.  30. 

16.  Assertio  2* :  Christus  cofistituit  Ecclesiam  suam  in  so- 
cietatem  visibilem , 
Prob.  1.  Scriptura  sacra,  nempe  : 

1.  Ex  prophetarum  oraculis,  quae,  quotiescumque  de  Eccle- 
sia  per  Messiam  instituenda  loquuntur,  eam  semper  praenun- 
tiant  ut  eminenter  visibilem.  Ita  profecto  intelligenda  sunt 
verba  Isaiae  (ii,  2  et  3J  :  «  Erit  in  novissimis  diebus  prcepara- 
»  tus  mons  domus  Domini^  »  etc. ;  sed  insuper  in  eodem  Isaia 
(lx^  3)  iterum  de  Ecclesia  legitur  :  «  Et  ambulabunt  gentes  in 
))  lumine  tuo,  et  reges  in  splendore  ortus  tui;  y>  numquid  vero 
invisibilis  esse  potest,  quae  tanto  fulgore  gentesque  regesque 
secum  traliet?  —  Huc  etiam  veniunt  quae  apud  Danielem  (n, 
35)  habentur  :  «  Lapis  factus  est  mons  magnus  et  implevit  uni- 
y>  versam  terram.  y> 

2.  Ex  modo  loquendi  et  agendi  Christi.  Christus  (Matth,, 
V,  14j  Ecclesiam  suam  vocat  civitatem  supru  montem  positam; 
eamdem  aliis  in  locis  assimilat  arece^  in  qua  sunt  grana  et 
paleae;  reti,  in  quo  inveniuntur  boni  ac  mali  pisces;  agro^  in 
quo  crescunt  frumentum  et  zinania;  convivio,  ad  quod  vocan- 
tur  boni  et  mali  discumbentes ;  ovili,  in  quo  sunt  oves  et  haedi. 
Haec  vero  et  alia  a  Ghristo  prolata  necessario  significant  Eccle- 
siam  visibilem.  At  imprimis  ex  narratione  evangelica  constat 
Christum  in  Ecclesia  sua  instituisse  visibile  magisterium,  a  quo 
interius  credenda  exteriusque  profltenda  authenticeetpublice 
proponerentur  (Matth.,  xxviii,  19;  Marc,  xvi,  15);  visibile 
quoque  ministerium,  quo  visibilia  Dei  mysteria  ad  sanctifica- 
tionem  interiorem  hominis  dispensarentur  (Matth.,  loc.  cit. : 
Luc^  XXII,  19);  visibile  tandem  regimen,  quo  membrorum  inter 
se  communio  procuraretur,  omnisque  externa  fidelium  vita 
dirigeretur  (Matth.,  xvi,  19;  xvm,  17,  i8;Luc.,  x,  16).  Porro 
fieri  nequit  ut  societas  ejusmodi  non  sit  visibilis.  Ergo.  — 
Praeterea  Christus  jubet  ut  omnes  adeant  et  audiant  Ecclesiam 
(Matth.,  xviii,  17);  id  autem  cum  Ecclesiae  invisibilitate 
nullatenus  conciliari  potest.  Ergo  Ecclesia  natura  sua  visibilis 
est. 

3.  Ex  Apostolorum  effatis.  Apostolus  (Act..,  xx,  28)  convo- 
catos  ex  Epheso  presbyteros  sic  alloquitur  :  «  Attendite  vobis 

»  et  universo  gregi,  in  quo  vos  Spiritus  Sanctus  posuit  epis- 
))  copos  regere  Ecclesiam  Dei ;  »  quod  quidem  societatem  visi- 
lemimportat;  nihil  enimregitur,  nisi  videatur. —  Idem  (Eph.^ 
IV,  H)  docet  Christum  dedisse  «  quosdam  quidem  Apostolos... 
))  alios  autem  pastores  et  doctores...  in  opus  ministerii^  in  mdi- 
))  ficationem  corporis  Christi.  ))  —  His  demum  consonant  qucB 
(I  Tim.,  m,  15)  leguntur  :  «  Ut  scias  quomodo  oporteat  te  in 
))  domo  Dei  conversari,  quee  est  Ecclesia  Dei  vivi,  columna  et 
))  firmamentum  veritatis.  )) 
Prob.  2.  Traditione.,  nempe  : 

1.  Ex  testimoniis  SS.  Patrum;  S.  Gyprianus  {de  Unit.  EccL^ 
n.  5;  Patr.  lat.,  iv,  502)  :  «  Ecclesia  Domini  luce  perfusa  est, 
per  orbem  totum  radios  suos  porrigit.  ))  S.  Ghrysostomus  (In 
Is.  Hom.  II,  n.  2 ;  Patr.  grcec,  lvi,  29)  sic  se  habet :  «  Facilius 
est  solem  extingui.,  quam  Ecclesiam  deleri.  »  S.  Augustinus 
eamdem  doctrinam  sic  contra  Donatistas  vindicat  (Serm. 
ccxxxviii,  n.  3;  Patr.  lat.,  xxxviii,  1126)  :  «  Ghristum  non 
vidimus,  hanc  (Ecclesiam)  videmus,  de  illo  credamus.  Apostoli 
e  contra  illum  videbant,  de  ista  credebant...  Videmus  nos 
Ecclesiam,  credamus  in  Ghristum,  quem  non  videmus,  et 
tenentes  quod  videmus,  perveniemus  ad  eum,  quem  nondum 
videmus  » 

2.  Ex  historia  ecclesiastica,  in  qua  enarrantur  Ecclesias  fata, 
persecutiones,  incrementa,  etc;  quae  quidem  societati  invisi- 
bili  et  occultae  convenire  nequeunt.  —  Insuper  in  omni  tem* 
pore  fideles  cognoverunt  suos  pastores,  itemque  pastores  notos 
habuerunt  subditos  suos,  quos  docuerunt,  quibus  sacramenta 
administrarunt,  leges  promulgarunt.  Sed  haec  omnia  nonnisi 
in  Ecclesia  visibili  contingere  possunt.  Ergo. 

3.  jB.x  Protestantium  confessione.  Novatores  pmcf/c^ecclesiis 
suis  visibilitatem  vindicant,  siquidem  earum  fata,  incrementa 
aliaque  id  genus  describunt;  theoretice  vero,  etsi  Ecclesiam 
invisibilem  ssepissime  dicant,  haud  raro  tamen,  rei  evidentia 
coacti,  ejusdem  visibilitatem  admiserunt :  sic  ipse  Melanchton 
aiebat  :  «  Quotiescumque  de  Ecclesia  cogitamus,  intueamur 
coetum  vocatorum,  qui  est  Ecclesia  visibilis.  » 

Prob.  3.  Rationetheol.  Ecclesia,  uti  argumentatur  Bellarmi- 

nus  (1.  3,  c.  12),  est  societas  qusedam  non  angelorum  neque 
animarum,  sed  hominum.  Porro  dari  non  potest  societas  ho- 
minum,  nisi  in  externis  et  visibilibus  signis  consistat;  nam 
deficit  societas,  nisi  se  agnoscant  socii ;  non  autem  se  possunt 
homines  agnoscere,  nisi  societatis  vincula  sint  externa  et 
visibilia.  Quod  quidem  confirmatur  exmore  omnium  societa- 
tum  humanarum,  siquidem  in  militiam,  in  civitatem,  in  re- 
gnum,  et  alia  similia,  non  aliter  homines  adscribuntur,  quam 
signis  visibilibus.  —  Prseterea  Christus,  ex  modo  dicendis, 
Ecclesiam  instituit  ut  in  ea  et  per  eam  perennem  faceret  suam 
in  mundo  missionem  :  porro  Christi  missio  visibilis  fuit,  nec 
Ecclesia  illam  continuarepotest,nisi  sit  societas  adspectabilis. 
Ergo.  —  Tandem  illa  societas  visibilis  dicenda  est  cujus  es- 
sentiam  plura  saltem  elementa  per  se  visibilia  constituunt; 
atqui  hujusmodiestEcclesia  cujus  elementa  hsec  sunt :  homi- 
nes  regendi  ac  docendi,  rectores  et  doctores,  praedicatio 
verbi  divini,  ritus  sacramentales,  ritus  mutuse  communionis, 
externa  fidei  professio,  aliaque  similia  prorsus  visibilia.  Ergo. 

17.  Assertio  3* :  Ecclesia  Christi  est  indefectibilis  seuperpetuo 
duratura. 

Prob.  1.  Scriptura  Sacra,  videlicet  : 

1.  Ex  prophetarum  vaticiniis^  quibus  frequenter  innuitur 
regnum  spirituale  a  Messia  condendum  perpetuo  duraturum 
esse.  Sic  {Isa.,  ix,  6)  legitur  :  «  Parvulus  natus  est  nobis... 
»  Multiplicabitur  ejus  imperium  et  pacis  non  erit  finis  :  super 
»  solium  David  et  super  regnum  ejus  sedebit,  ut  confirmet 
»  illud  et  corroboret  in  judicio  et  justitia ;  amodo  et  usque  in 
))  sempiternum;  y>  et(LXi,  8) :  «  Foedusperpetuum  feriameis. » 
Item  {Dan,,  ii,  44)  dicitur  :  «  In  diebus  regnorum  illorum 
»  suscitabit  Deus  coeli  regnum,  quod  in  mternum  non  dissipa- 
»  bitur.,. ;  ipsum  stabit  in  ceternum.  )>  Eadem  inveniri  possunt 
in  pluribus  psalmis  et  prsesertim  in  lxxxviii,  qui  totus  de 
regno  Christi  contexitur.  Haec  autem  et  similia  de  Ecclesia 
intelligenda  esse,  eo  minus  in  dubium  revocare  licet,  quod  ab 
Angelo  {Luc,  i,  32,  33)  de  Christo  dictum  fuit :  «  Regnabit  in 
»  domo  Jacob  in  wternum,  et  regni  ejus  non  erit  finis.  » 

2.  Ex  promissionibus  Christi.  Duas  seligimus  :  Christus 
(Matth,,  XVI,  18)  ita  Petrum  alloquitur  :  «  Tu  es  Petrus  et 
»  super  hanc  petram  aedificabo  Ecclesiam  meam  eiportce  inferi 

- ))  no7i  prmalebunt  adversus  eam.  )>  Porro  praevalerent  portae 
inferi,  si  Ecclesia  aut  destrueretur,  aut  ad  tempus  tenebris 
obrueretur.  —  Altera  promissio  habetur  etiam  apud  S.  Mat- 
thseum  (xxviii,  20),  quando  Christus  Apostolos  ad  docendum 
et  baptizandum  mittens,  haec  subdit  :  «  Et  ecce  ego  vo- 
»  biscum  sum  omnibus  diebus,  usque  ad  consummationem 
»  scBculi;  ))  qua3  quidem  verba  non  Apostolos  tantum,  sed 
etiam  eorum  successores  respiciunt,  ut  probabitur  infra  ubi 
de  infallibilitate  Ecclesiae,  ac  proinde  perpetuam  tum  doc- 
trinae,  tum  sacramentorum,  tum  ministerii  durationem  im- 
portant. 

3.  Ex  effatis  Apostolorum.  Sanctus  Paulus  {Eph.,  iv,  11) 
dicit :  «  Et  ipse  dedit  quosdam  quidem  Apostolos,  quosdam 
»  autem  prophetas,  alios  vero  Evangelistas,  alios  autem  pas- 
»  tores  et  doctores  ad  consummationem  sanctorum^  in  opus 
»  ministerii,  insedificationem  corporisChristi,  donec  occurra- 
»  mus  omnes  in  unitatemfidei,  in  virum  perfectum,  in  mensu- 
»  ramaetatis  plenitudinis  Christi.  »  His  verbis  declaratur  per- 
p^fwoforeinEcclesia  apostolos,  prophetas,  doctores,  pastores, 
seu,  aliis  verbis,  externam  Ecclesiae  constitutioneui  semper 
eamdem  permansuram  esse;  hoc  autem  nihil  aliud  est  quam 
indefectibilitas,  de  qua  agitur.  Et  vero  numerus  sanctorum 
non  consummabitur  nisi  in  fine  saeculorum  :  atqui  Ecclesiae. 
ope  consummandus  est.  Ergo. 

Prob.  2.  Traditione.  Inter  innumera  testimonia,  quibus 
Sancti  Patres  perpetuitatem  et  indefectibilitatem  Ecclesiae 
vindicant,  duo  proferre  juvat :  S.  Ambrosius  {Hexamer.,  1.  4, 
c.  2,  n.  7;  Patr.  lat.^  xiv,  190)  scribit :  « Ecclesia  tempora  sua 
habet  persecutionis  videlicet  et  pacis;  nam  videtur  sicut  luna 
deficere,  sed  non  deficit ;  obumbrari  potest,  deficere  non  po- 
test.  »  —  S.  Augustinus  (in  Psal.  lx,  n.  6;  Patr.  lat.,  xxxvi, 
726)  :  «  Non  vincetur  Ecclesia^  non  eradicabitur .,  nec  cedet 
quibuslibet  tentationibus,  donec  veniat  hujus  sceculi  finis.  » 
Caeterum  hanc  fuisse  persuasionem  omnium  seeculorum  Pro- 

testantes  nobiscum  fatentur,  uti  videre  est  apud  Bossuetium 
{Hist.  des  variations^  1.  15). 

Prob.  3.  Ratione  theologica.  Ecclesia,  ciim  ad  hoc  instituta 
fuerit  ut  homines  per  eam  salventur,  tamdiu  duratura  est, 
quamdiu  erunt  homines  salvandi  :  porro  usque  ad  flnem 
mundi  erunt  homines  salvandi.  Ergo.  —  Praeterea  Ecclesia, 
ex  jam  dictis,  a  religione  Christiana  re  non  distinguitur  :  sed 
religionem  Christianam  semper  duraturam  esseprobatum  fuit 
in  Tractatu  prsecedenti.  Ergo  idem  de  Ecclesia  dicendum  est. 
—  Demum  si  Ecclesia  nsibilis,  uti  volunt  Novatores,  quando- 
que  deflceret,  manente  tamen  Ecclesia  invisibili,  vel  justi, 
quibus  hsecinvisibilis  Ecclesia  constituitur,  fldem  suam  palam 
proflterentur,  vel  non.  Si  prius,  jam  non  essent  invisibiles ; 
si  posterius,  nulla  esset  Ecclesia;  nam  non  est  vera  Ecclesia, 
in  qua  nuUi  sunt  sancti  et  salvati ;  non  autem  sunt  sancti  nec 
salvantur,  qui  non  confltentur  fldem,  dicente  Apostolo  (Rom., 
X,  10)  :  «  Corde  creditur  ad  justitiam;  ore  autem  confessio  fit 
»  ad  salutem.  »  Ergo  dici  nequit  Ecclesiam  visibilem,  stante 
Ecclesia  invisibili,  ad  tempus  deflcere  posse. 

18.  Coroliaria.  Ex  assertionibus  jam  probatis 

Colliges  —  1.  Ecclesiam  religioni  christianae  coeevam  esse 
ac  proinde  novi  Testamenti  Scripturis  anteriorem. 

Si  vero  quseratur  quandonam  Ecclesia  incoeperit,  respon- 
dere  licet :  —  1.  Ecclesiam  ante  Christi  mortem  veluti  con- 
ceptam  fuisse,  siquidem  Apostoli  jam  electi  erant  praecipuaque 
sacramenta  jam  instituta,  etsi  nondum  administranda ;  — 
2.  eamdem  in  Christi  morte  proprie  natam  fuisse,  quando 
scilicet  exspiravit  synagoga;  —  3.  ipsam  demum  in  die  Pen- 
tecostes  juris  publici  factam  fuisse;  tunc  enim  Apostoli,,Spi- 
ritu  Sancto  repleti,  «  praedicaverunt  ubique,  Domino  coope- 
»  rante  et  sermonem  confirmante  {Marc,  xvi,  20).  » 

Colliges  —  2.  Ecclesiam  esse  societatem  divinam  simul  et 
humanam;  divinam  quidem,  cum  auctorem  immediatum 
habeat  Christum,  qui  Deus  est;  humanam  vero,  siquidem  ex 
hominibus  coalescit  ac  proinde  mediis  materialibus  necessario 
utitur.  Est  insuper  Ecclesia  societas  legalis,  id  est,  quae  non 

tanlum  legitime  fuit  instituta,  sed  etiam  nunc  jus  habet  se 
propagandi  apud  omnes  genles  (Cf.  Mazelia,  de  Relig,  et  EccL^ 
disp.  III,  art.  6). 

Colliges  —  3.  Ecclesise  naturam,  indolem  et  constitutionem 
non  immutari  posse;  mutata  quippe  constitutione  quam 
Ecclesia  a  Cliristo  accepit,  jam  non  haberetur  Ecclesia  a 
Christo  instituta,  sed  alia  prorsus  diversa.  Unde  Ecclesia  est 
societas  positiva,  cujus  forma  constitutiva  quaerenda  est  in 
voluntate  et  ordinatione  Christi,  qualis  nobis  manifestatur  in 
Scriptura  et  Traditione.  —  Ob  eamdem  rationem  Ecclesia  non 
potest  a  vera  fide  deficere;  alioquin  jam  non  esset  societas 
hominum  veram  Christi  doctrinam  profitentium,  nec  proinde 
vera  Christi  Ecclesia. 

19.  Scholium.  De  Ecclesice  statti  ante  Christum.  Commu- 
niter  docent  sancti  Patres  Ecclesiam  ab  ipso  mundi  exordio 
aliquatenus  exstitisse,  nempe  saltem  a  promissa  Adae  humani 
generis  reparatione.  Jam  enim  omnibus  hominibus  per  Chris- 
tum  et  in  uno  Christo  salus  est  promissa.  Unde  inter  illos, 
qui  in  Redemplorem  sperabant,  jam  videre  est  vinculum 
unius  fidei  et  spei,  cui  sane  jungebatur  vinculum  communionis 
cultus  externi  ad  hanc  fidem  et  spem  significandam,  imo  et 
vinculum  cujusdam  prcesidii^  quo  unitas  fidei  et  cultus  conser- 
varetar.  Aderat  igitur  jam  Ecclesia  Christi,  societas  neinpe 
fidelium  triplici  vinculo  externo  sub  Christo  capite  coaduna- 
torum.  S.  Thomas  (3  p.,  q.  8,  a.  3)  expresse  docet  corpus  Eccle- 
sirn  constitui  ex  hominibus  qui  fuerunt  a  principio  mundi. 

Haec  vero  Ecclesia  visibilis  perfectiorem  formam  accepit, 
quando  Abrahae  ejusque  posteris  praescripta  fuit  circumcisio, 
quse  hunc  inter  cseteros  effectum  habuit,  ut  eos,  qui  ad  popu- 
lum  Dei  pertinebant,  arctius  invicem  conjungeret,  fidemque 
ipsorum  per  impressam  in  carne  notam  indelebilem  magis 
explicitam  efflceret. 

At  per  Moysen  in  formam  longe  perfectiorem  adducta  est 
primitiva  Ecclesia ;  nam  fides  per  frequentiora  atque  apertiora 
de  Christo  vaticinia  valde  aucta  et  confirmata  fuit;  sacra- 
menta  instituta  fuerunt,  quibus  fides  ipsa  abundantius  aleretur 

18 


314  TRACTATUS   i)E   VERA   CHRISTI  ECCLESIA. 

hominesque  in  ejusdem  professione  efficacius  continerentur; 
inauguratum  fuit  sacerdotium  Aaronicum  (Ex,^  xxvin,  1  et 
seq.)  constans  summo  sacerdote,  sacerdotibus  simplicibus  et 
levitis,  ex  quibus  proinde  veri  nominis  hierarchia  jam  effor- 
mata  fuit,  cui  tribuebantur  cultus  administratio,  legum  inter-  | 
pretatio,  et  sacrorum  dogmatum  custodia  (Cf.  Cercia,  Dem. 
cath,,  I,  1.  2). 

Merito  igitur  concludere  fas  est  Ecclesiam  Christi,  identicam 
sibi  saltem  substantialiter,  jam  ab  Adamo  exstitisse.  Attamen 
si  consideretur  Ecclesia  secundum  formam  peculiarem,  quam 
post  Christum  habuit,  magnum  discrimen  deprehenditur  inter 
utrimque  statxim. 

Etenim —  1.  quantum  ad  fidem,  credidere  veteres  in  Chris- 
tum  venturum  •  nos  credimus  in  Christum  qui  venit  et  passus 
est.  Item  objectum  fidei  minus  distincte  et  explicite  olimpro- 
ponebatur  verumque  incrementum  a  revelatione  christiana 
accepit.  Demum  alius  fuit  modus  credendi,  fides  siquidem 
explicita  in  Redemptorem.  nunc  omnibus  probabiliter  necessa- 
ria  est  ad  salutem,  dum  sufflciebat  in  veteri  Ecclesia  fides 
implicita. 

2.  Quantum  ad  sacramenta,  in  lege  veteri,  teste  Apostolo 
{GaL^  IV,  9),  nonnisi  infirma  et  egena  elementa  erant,  id  est, 
vi  sua  gratiam  non  conferebant,  sedjustitiam  tantumlegalem 
producebant  quse  signum  erat  gratise  internse  per  merita 
Christi  obtinendse;  at  in  Ecclesia  Christi  sacramenta  non  tan- 
tum  gratiam  significant,  sed  et  producunt  ex  opere  operato, 

3.  Quantum  ad  regimen,  Ecclesia  novi  Testamenti  unica  est 
societas,  cui  prseest  supremum  caput,  universalemhabensju- 
risdictionem.  Aliter  vero  se  habebat  Ecclesia  ante  Christum, 
non  modo  antequam  Israelitis  daretur  lex  mosaica,  sed  etiam 
post  datam  ejusmodi  legem,  qua  alii  populi  minime  obliga- 
bantur,  etsi  apud  exteras  illas  gentes  veros  quosdam  fideles 
exstitisse  non  incongrue  creditur,  juxta  S.  Augustinum. 

4.  Demum  quoad  privilegia  et  pra^rogativas^  Ecclesia  vetus 
erat  aliquando  interitura;  Ecclesia  vero  a  Christo  instituta 
semper  duratura  est;  unde,  ut  munus  docendi  omnes  gentes 
usque  ad  consummationem  saeculi  tuto  exerceret,  ipsi  pro- 

missa  esl  perennis  ac  perpetua  infallibilitas,  ut  probabitur  in- 
fra.  Utrum  vero  eodem  infallibilitatis  charismate  donata  fuerit 
synagogadocens,nonomnino  liquet;  communius  tamen  affir- 
mant  theologi  (Gf.  D.  Brugere,  de  Ecclesia,  Appendix  iii). 

ARTIGULUS    II. 

De  fine  Ecclesise. 

20.  Duplex  Ecclesiee  finis  distingui  potest,  unus  scilicet  ulti- 
mus  et  mediatus,  alius  vero  proximus  et  immediatus.  De 
priore  nuUus  est  profecto  ambigendi  locus;  is  quippe  non 
potuit  alius  esse  nisi  gloria  Dei  per  salutem  hominum  obti- 
nenda,  uti  declarat  ipse  Ghristus  dicens  {Joan.,  xvn,  4): 
«  Pater....  ego  te  clarificavi  super  terram;  opus  consummavi 
))  quod  dedisti  mihi,  ut  faciam;  ))  et  {Ibid,,  x,  10) :  «  Ego  veni 
))  ut  vitam  habeant  et  abundantius  habeant.  )) 

At  vero  in  praesenti  de  fine  proximo  et  immediato  potissi- 
mum  agitur,  et  quseritur  quomodo  ex  voluntate  Ghristi 
Ecclesiae  institutio  ad  seternam  hominum  salutem  conferre 
debuerit.  Quod  ut  elucidetur,  sit  sequens 

21.  Assertio  :  Christus  Ecclesiam  instituefido  voluit  pe- 
rennem  facere  suam  missionem  visibilem  in  terris,  sicque  salutis 
nostrcB  opus  continuare, 

I.  Etenim  Ghristus  Apostolos  alloquens  (Joan.,  xx^  21), 
dixit :  ((  Sicut  misit  me  Pater,  et  ego  mitto  vos  y> ;  et  mortem 
jamjam  subiturus  ita  Patremorat :  «  Sanctificaeosin  veritate; 
))  sermo  tuus  veritas  est ;  sicut  tu  me  misisti  in  mundum,  et  ego 
y>  misi  eos  in  mundum  »  (Joan,,  xvii,  17,  18^.  Porro  hsec  missio 
non  ad  solos  Apostolos  spectabat,  sed  continuanda  erat  in 
eorum  successoribus,  siquidem  omnes  omnium  temporum 
homines  nonnisi  per  media  salutis  a  Ghristo  instituta  salvari 
debent.  Ergo  Ecclesiam  instituendo  voluit  Ghristus  peren- 
nem  facere  visibilem  suam  in  terris  missionem,  et  ita  opus 
salutis  continuare.  —  Quod  quidem  argumentum  a  Summo 
Pontifice  Leone  XIII  (Encycl.  Immortale  IJei)  his  verbis 
evolvitur  :  «  Unigenitus  Dei  filius  societatem  in  terris  cons- 

tituit  quse  Ecclesia  dicitur,  cui  excelsum  divinumque  munus 
in  omnes  sseculorum  aetates  continuandum  transmisit,  quod 
ipse  a  Patre  acceperat.  Sicut  misit  me  Pater  et  ego  mitto  vos 
(Joan.,  XX,  21).  Ecce  ego  robiscum  sum  omnibus  diebus  usque 
ad  consummationem  sceculi  (Matth.,  xxviii,  20).  Igitur,  sicut 
Jesus  Christus  in  terras  venit  ut  homines  vitam  habeant  et 
abundantius  habeant  [Joan.,  x,  10),  eodem  modo  Ecclesia  pro- 
positum  habet,  tanquam  finem,  salutem  animorum  sempiter- 
nam  :  ob  eamque  rem  talis  est  natura  sua,  ut  porrigat  sesead 
totius  complexum  gentis  humanse,  nullis  nec  locorum  nec 
temporum  limitibus  circumscripta  :  «  Prcedicate  Evangelium 
»  omni  creaturce  )>  (Marc,  xvi,  15). 

II.  Et  vero  Christus  a  Deo  Patre  triplex  praecipuum  munus 
accepit  ad  salutem  hominum  procurandam ;  fuit  quippe  pro- 
pheta  seu  doctor.,  sacerdos  et  rex.  Porro  triplex  illud  munus 
Ecclesise  a  Christo  commissum  fuisse  luculenter  declarat  sacra 
Scriptura. 

l.Munus  quidem  docendi  Christus  Ecclesiae  commisit  his 
verbis  (Matth.^  xxviii,  18  et  seq.) :  «  Data  est  mihi  omnis  po- 
))  testas  in  coelo  etin  terra.  Euntesergo  docete  omnes  gentes... 
»  Et  ecce  ego  vobiscum  sum  omnibus  diebus  usque  ad  consum- 
»  mationem  sceculi;  y>  quse  quidem ,  ut  patet,  non  Apostolos 
tantum  respiciunt,  sed  etiam  eorum  successores,  quibus  do- 
centibus  et  praedicantibus  usque  ad  consummationem  saeculi 
adfuturus  est  Christus. 

2.  Munus  quoque  sanctificandi  Ecclesiae  datum  est :  Chris- 
tus  enim  IJoc.  cit.)  post  verba :  Docete  omnes  gentes^  statim 
subjungit  :  «  Baptizantes  eos  in  nomine  Patris  et  Filii  et  Spi- 
))  ritus  Sancti.  »  Item  {Joan.,  xx,  22)  Apostolos  ita  alloquitur  : 
«  Accipite  Spiritum  Sanctum  :  quorum  remiseritis  peccata, 
))  remittuntur  eis;  et  quorum  retinueritis,  retenta  sunt.  )) 
Quibus  clare  etiam  exprimitur  Apostolos  eorumque  succes- 
sores  plenam  accepisse  potestatem  homines  per  sacramenta 
sanctiflcandi.  Unde  Apostolos  (I  Cor.,  iv,  1)  scribit  :  «  Sic  nos 
»  existimet  homo  ut  ministros  Chvisii .,  ei  dispeiisatores  myste- 
))  riorum  Dei.  y> 

3.  Tandem  munus  regendi  accepitEcclesia,  quando  Christus 

(Joan.,  XXI,  15-17)  Petro  injunxit :  ((Pasce  agnos  meos...  pasce 
))  oves  meas;  »  Apostolos  vero  {Matth.,  xviii,  18)  ita  allocutus 
est  :  «  Quaecumque  alligaveritis  super  terram  erunt  ligata  in 
))  coelo;  et  quaecumque  solveritis  super  terram  erunt  soluta 
))  et  in  coelo.  )) 

Ergo  triplex  Ghristi  munus  Ecclesise  commissum  fuit,  ac 
proinde  iterum  concludere  fas  est  non  alium  finem  in  Eccle- 
sia  instituenda  a  Christo  intentum  fuisse  nisi  ut  missionem, 
quama  DeoPatre  acceperat,  perennem  faceret  ac  salutisnostrae 
opus  continuaret. 

III.  Eamdem  doctrinam  non  obscure  tradit  S.  Paulus  [Eph., 
IV,  11,  12)  his  verbis  jam  citatis  :  «  Ipse  dedit  quosdam  qui- 
»  dem  Apostolos,  quosdam  autem  Prophetas...,  alios  vero 
»  pastores  et  doctores  ad  consummationem  sanctorum^  in  opus 
))  ministerii,  in  cedificationem  corporis  Christi.  ))  —  Ergo  Chris- 
tus  Ecclesiam  instituit  ut  missionem  suam  in  terris  continua- 
ret  perennemque  faceret. 

22.  Coroiiarium  I.  ErgoEcclesiarectevocatur  sponsa  Christi. 
—  Hanc  appellationem  qua  Ecclesiam  saepe  designari  jam  dixi- 
mus  (Cf.  n.  3j,  cum  ejus  fine,  quaiis  modo  declaratus  fuit, 
intime  connecti  nemo  non  videt.  Sicut  enim  matrimonium 
institutum  est  ad  prolem  generandam,  nutriendam  et  conser- 
vandam^  ita  Christus  Ecciesiam  sibi  adjunxit  ut  homines  ad 
vitam  supernaturalem  regeneraret,  renatosque  confirmaret 
roboraretque  per  sacramentaaliaquemedia  salutis  donec  per- 
tingant  in  virum  perfectum,  in  mensuram  aetatisplenitudinis 
Christi.  Ergo  Ecclesia  vices  agit  sponsce  Christi  in  divino 
opere  redemptionis  hominum.  Ideo  Christus  «  dilexit  Eccle- 
))  siam  et  se  ipsum  tradidit  pro  ea,  ut  illam  sanctificaret..., 
))  ut  exhiberet  ipse  sibi  gloriosam  Ecclesiam,  non  habentem 
))  maculam  aut  rugam  aut  aliquid  hujusmodi  ))  (Eph.,  v,  25- 
27) .  Unde  est  educta  de  latere  Christi,  novissimi  Adee,  in  cruce 
dormientis,  sicut  Eva  educta  fuerat  de  latere  primi  Adami. 

23.  Corollarium  II.  Ergo  Ecclesia  merito  corpus  Christi 
mysticum  appellatur.  —  Si  enim  opus,  quod  olim  explevit 
Christus  in  carne  et  per  carnem  ex  Virgine  Maria  assumptam, 

18. 

nunc  in  Ecclesia  et  per  Ecclesiam  exerceat,  Ecclesia  necessa- 
rio  habenda  est  veluti  quaeclam  corporis  Christi  extensio,  seu, 
ut  aiunt,  veluti  corpus,  cujus  Christuscaput  existit. 

Et  vero  quselibet  ordinata  societas  vocari  potest  corpus  pro- 
pter  analogiam  cum  corpore  humano,  sitam  in  multiplicitate 
simul  et  harmonica  unione  membrorum  :  ergo  Ecclesia  vocari 
potest  corpus,  et  potiori  jure,  cum  sit  a  Deo  ipso  immediate 
ordinata, 

Dicitur  autem  corpus  Christi,  quia  erga  eam  Christus  vices 
agit  capitis ;  caput  enim,  relative  ad  corpus  humanum,  triplici 
dote  gaudet,  nempe  :  cunctis  membris  principatu  et  eminen- 
tia  antecellit;  iisdem  sensum  et  motum  vivifica  virtute  influit; 
tali  demum  ac  tanta  unione  illis  cohseret,  ut  ex  capite  et  mem- 
bris  unum  corpus  prodeat.  Porro  talis  est  habitus  Christi  ad 
Ecclesiam  :  nam  csetera  membra  Ecclesias  longe  superat  ple- 
nitudine  gratiae,  omnibusque  thesauris  sapientiae  et  scientise; 
«  de  plenitudine  ejus  nos  omnes  accepimus  »  {Joan,^  i,  16); 
tandem  inter  Christum  et  Ecclesiam  arctissima  conjunctio 
est,  vi  cujus  e  duobus  quasi  unum  fit,  testante  Apostolo 
(ICor.,xn,  12)quidicit:((  Sicutenimcorpusunum  estetmem- 
»  bra  habet  multa^  omnia  autem  membra  corporis,  cum  sint 
»  multa,  unum  tamen  corpus  sunt,  ita  et  Christus ;  »  id  est, 
uti  observat  S.  Chrysostomus  (In  I  Cor,,  Hom.  xxx,  n.  1;  Patr. 
grcec^  lxi,  250),  sicut  corpus  et  caput  unus  sunt  homo,  ita  et 
Ecclesia  et  Christus  unum  sunt. 

Tandem  dicitur  Ecclesia  corpus  Christi  mysticum,  tum  ut 
distinguatur  a  corpore  Christi  7iaturali,  tum  ut  significetur 
hujus  corporis  supernaturalis  et  plane  divina  dignitas,  cibus- 
que  mirabilis  quo  alitur,  mysteria  nempe  et  sacrainenta 
Christi. 

Unde  sequitur  : 

1.  Ecclesiam,  utpote  corpus  Christi,  Spiritu  Dei  foveri,  ali 
ac  veluti  animari.  Sicut  enim  anima  dat  corpori  vitam,  sen- 
sum,  motumque  omnem,  sic  et  Spiritus  Sanctus^  qui  replet 
sanctissimam  animam  Christi,  a  capite  descendit  in  membra, 
nempe  Ecclesiam,  eique,  per  gratiam  aliaque  spiritualia  dona, 
vitam,  sensuin  motumque  omnem  tribuit. 

2.  Ecclesiam,  ad  instar  hominis,  corpore  et  anima  constare. 
Sicut  enim  in  homine  pars  materialis,  visibilis  et  determina- 
bilis  corpus  dici  solet,  elementum  vero  spirituale,  invisibile, 
determinans,  anima  nuncupatur,  ita  pars  materialis  Ecclesiae 
corpus,  elementum  vero  invisibile  anima  jure  appellatur.  Cui 
loqaendi  modo  suffragatur  Scriptura;  ait  enim  Apostolus 
(I  Cor.,  XII,  13)  ;  «  In  uno  Spiritu  omnes  nos  inunum  corpus 
»  baptizati  sumus,  sive  Judaei,  sive  gentiles^  sive  servi,  sive 
»  liberi,  etomne^  inuno  Spiritu  potati  sumus  »  (Cf.  etiam 
CoL,ui,  15etICor.,x,  17). 

Porro  ad  corpus  Ecclesiae  referri  debent  tum  ipsse  personae 
visibiles,  ex  quibus  fidelium  coetus  efformatur,  tum  omnis 
actio  hujus  societatis,  in  quantum  visibilis  est,  v.  g.,  minis- 
terium,  regimen,  etc. ;  ad  animam  autem  referri  debent  tum 
gratia  Spiritus  sancti,  fides,  spes,  caritas,  alise  virtutes  et  dona 
interna,  tum  ipsae  animae,  quae  huic  gratise  donisque  partici- 
pant;  quod  infra  amplius  evolvetur,  ubi  de  membris  Ecclesice. 

3.  Ecclesiam  vera  ac  propria  vita  tum  interna  tum  externa 
pollere.  Corpusnamque  ejus  agit  in  animam  et  vicissim.  Vi- 
sibile  enim  pastorum  ministerium  in  anima  Ecclesise  sancti- 
tatem  producit,  conservat,  reparat  et  dilatat;  rursus  autem 
anima  Ecclesiae  agit  in  ejus  corpus,  sive  illi  tribuendo  ut  sit 
tale  corpus,  sive  illud  supernaturaliter  informando,  sive  illud 
conservando  et  dilatando,  ex  qua  mutua  actione  exurgit  mi- 
rabilis  activitas,  et  maxima  foecunditas. 

24.  Corollarium  III.  Ergo  Ecclesia  est  societas  essentialiter 
supernaturalis,  ideoque  non  tantum  ab  omnibus  humanis  socie- 
tatibus  distincta,  sed  etiam  eas  omnimodo  perfectione  superans. 

—  Ratio  patet  ex  dictis;  Ecclesia  enim  non  tantum  Christum 
immediatum  auctorem  habet,  sed  etiam  —  1.  fine  omnino  su- 
pernaturali,  ipsa  videlicet  seterna  hominum  salule  per  conti- 
nuatam  Christi  in  terris  missionem  procuranda,  continetur; 

—  2.  mediis  utitur  supernaturalibus,  cujusmodi  sunt  infalli- 
bilitas  in  docendo,  potestas  sanctificandi  animas  per  sacra- 
menta,  necnon  auctoritas  divinitus  collata  fideles  regendi,  ut 
patebit  ex  dicendis;  —  3.  imprimis  vero  a  Spiritu  Sancto  in- 

foritiatur  ac  vivificatur,  qui  non  tantum  in  Ecclesiae  corpus 
diffunditur,  ut  filii  adoptionis  lumine  ejus  illustrati  una  men- 
tium  fide  Deo  adhaereant  et  inter  se  cohsereant,  sed  etiam  ei- 
dem  specificam  ejus  formam  tribuit  omnemque  ejus  motum 
et  actionem  producit  et  administrat  :  ex  quo  proinde  corpus 
EcclesitB,  licet  per  se  materiale,  indolem  supernaturalem  in- 
duit,  ideoque  simul  tota  Ecclesia  supernaturalis  fit. 

Ex  his  luculentissime  constat  Ecclesiam  a  Christo  institu- 
tam  fuisse  uti  societatem  perfectam;  quippe  quae  non  solum 
nulli  alii  societati  ratione  finis  subordinatur,  sed  etiam  media 
ad  suum  finem  assequendum  necessaria  ab  ipso  Deo  accepit  in 
perpetuum. 

Audiatur  ea  de  re  ipsemet  Leo  XIII  (Encycl.  Immortale  Dei) : 
«  Haec  societas,  inquit,  quamvis  ex  hominibus  constet  non 
secus  ac  civilis  communitas,  tamen  propter  finem  sibi  consti- 
tum,  atque  instrumenta  quibus  ad  finem  contendit,  superna- 
turalis  est  et  spiritualis;  atque  idcirco  distinguitur  ac  differt 
a  societate  civili ;  et,  quod  plurimum  interest^  societas  est 
genere  et  jure  perfecta,  cum  adjumenta  ad  incolumitatem  ac- 
tionemque  suam  necessaria,  voluntate  beneficioqueconditoris 
sui^omniain  seet  per  seipsam  possideat.  Sicut  finis,  quo  ten- 
dit  Ecclesia,  longe  nobilissimus  est,  ita  ejus  potestas  est  om- 
nium  praestantissima,  neque  imperio  civili  haberi  potest  infe- 
rior,  auteidemesseullo  modo  obnoxia.» 

ARTICULUS  III. 

De  necessitate  adhserendi  Eccleside. 

Dicemus  —  1.  de  necessitate  adhserendi  Ecclesiae  ex  parte 
hominum  privatorum;  —  2.  de  necessitate  adhaerendi  Eccle- 
siae  ex  parte  civilis  status. 

§  I.  De  necessitate  adhserendi  Ecclesiae  ex  parte  hominum 

privatorum. 

25.  status  qusestionis.  Duplex  a  theologis  distinguitur  ne- 
cessitas  in  ordine  ad  salutem,  nempe  necessitas  prwcepti,  et 
necessitas  medii.  Jam  vero  illud  dicilur  necessarium  necessi- 

tate  prcecepti^  quod  ideo  requiritur  ad  salutem,  quia  a  Deo 
simpliciter  praeceptum  est;  quo  proinde  inculpabiliter  omisso, 
salus  obtineri  potest,  v.  g.,  sanctificatio  diei  dominicae.  —  Id 
autem  necessarium  est  necessitate  medii,  quod  directe  ordina- 
tur  ad  salutem,  ut  medium  ad  flnem;  quae  quidem  ordinatio 
vel  oritur  ex  intrinseca  natura  medii,^  quod  ex  se  ita  necessa- 
rium  est  ad  salutem,  ut  sappleri  nequeat,  nec,  eo  omisso,  sa- 
lus  sit  possibilis,  v.  g.,  gratia  sanctiflcans;  vel  ex  positiva  et 
libera  Dei  roluntate,  qua  ipse  statuit  tale  medium  ita  ad  salu- 
tem  necessarium  fore,  ut,  si  quandoque  in  re  adhiberi  nequeat, 
requiratur  et  sufliciat  ejus  votum,  v.  g.,  susceptio  sacramenti 
baptismi  vel  sacramenti  poenitentiae  pro  omnibus  qui  post 
baptismum  in  peccatum  mortale  lapsi  sunt. 

His  praenotatis,  Ecclesia  considerari  potest  vel  quoad  ani- 
mam,  vel  quoad  corpus.  Patet  necessarium  esse  necessitate 
medii,  et  quidem  intrinsece,  pertinere  ad  animam  Ecclesise; 
necullusunquamChristianushocnegavit.  Etratio  in  promptu 
est;  anima  enim  Ecclesiee  praecipue  constituitur,  uti  jam  di- 
ximus,  ex  gratia  sanctiflcante,  flde,  spe  et  caritate  :  porro 
hsec  omnino  et  absolute  necessaria  sunt  ad  salutem.  Itaque 
nonnisi  de  corpore  Ecclesiae  movetur  qusestio. 

At  vero  ab  omnibus  etiam  admittitur  non  absolute  neces- 
sarium  esse  ad  salutem  consequendam,  ut  quis  pertineat  ad 
corpus  Ecclesiae;  si  quis  enim  invincibiliter  ignorat  Eccle- 
siam,  excusabitur  a  praecepto  adhaerendi  corpori  ejus,  et  per 
alia  media  extraordinaria  habere  poterit  fldem  et  caetera  ne- 
cessaria  necessitate  medii. 

Quaestio  est  igitur  utrum  Christus  prceceptum  adhserendi 
corpori  Ecclesise  ab  ipso  fundatae  hominibus  imposuerit,  ita 
ut  sit  vera  necessitas  ingrediendi  Ecclesiam. 

Porro  hanc  necessitatem  negant  non  tantum  ii  omnes  qui, 
naturalismo,  rationalismo  aut  indifferentismo  indulgentes, 
autumant  libei-um  esse  cuique  homini  eam  amplecti  et  profl- 
teri  religionem,  quam  ipse  aut  veram  putaverit  aut  a  majori- 
bus  principibusve  acceperit,  viamque  salutis  seternae  in  cu- 
jusvis  religionis  cultu  reperiri;  sed  etiam  plures  inter  Protes- 
lantes,  preesertim  hodiernos,  asserentes  saltem  bene  speran- 


322  TRACTATUS   DE   VERA   CHRISTI   ECCLESIA. 

dumesse  de  seterna  salute  illorum  omnium,  qui  extra  veram 
Christi  Ecclesiam  versantur.  Contra  quos  sit  sequens 

26.  Assertio  :  Ex  Christi  institutione ,  omnes  homines  stricte 
tenentur  adhcerere  corpori  Ecclesice. 

Prob,  1.  Script,  S.  —  Christus  alloquens  Apostolos  suos 
ait :  ((  PrsedicateEvangelium  omni  creaturae  » (Marc,  xvi,  15). 
—  ((  Docete  omnes  gentes,...  docentes  eos  servare  omniaquae- 
»  cumque  mandavi  vobis »  {Matth.,  xxvm,  19-20). —  ((  Si 
»  Ecclesiam  non  audierit,  sit  tibi  sicut  ethnicus  et  publi- 
»  canus  »  {Matth.,  xviii,  17).  —  ((  Qui  vos  audit,  me  audit,  et 
»  qui  vos  spernit,  me  spernit  »  (Luc,  x,  16).  Unde  sic  argu- 
mentari  datur  :  in  his  textibus  agitur  de  Ecclesia  docente,  ut 
patet  ex  contextu,  sive  quia  Christus  alloquitur  solos  Apos- 
tolos,  sive  quia  Ecclesia  probe  distinguitur  ab  ejus  membris 
privatis.  Atqui,  ex  ipsis  verbis  Christi,  datur  omnibus  homi- 
nibus  grave  prseceptum  illam  Ecclesiam  docentem,  seu  corpus 
pastorum,  audiendi  illique  obediendi;  nam  —  1.  datur 
Apostolis  jus  prsedicandi,  docendi  et  prsecipiendi;  ergo  eo 
ipso  datur  omnibus  correspectiva  obligatio  illos  audiendi 
illisque  obediendi;  —  2.  si  quis  Ecclesiam  docentem  et  preeci- 
pientem  non  audit,  eo  ipso  est  sicut  ethnicus  et  publicanus; 
ergo  extra  viam  salutis ;  —  3.  qui  non  audit  Christum,  et  sic 
illum  spernit,  procul  dubio  gravis  peccati  reus  est;  porro, 
juxta  ipsum  Christum^  non  audire  Apostolos  seu  Ecclesiam 
docentem,  idem  est  ac  non  audire  Christum.  Ergo  gravissima 
datur  obligatio  audiendi  Ecclesiam,  illi  obediendi,  et  proinde 
ejus  corpori  adhaerendi. 

Prob.  2.  Unanimi  traditione.  Hsec  traditio  constat —  1.  figu- 
ris  a  SS.  Patribus  traditis  ad  Ecclesiae  necessitatem  demon- 
strandam ;  comparant  quippe  Ecclesiam  arcce  Noe,  extra  quam 
non  fuit  salus.  a  Si  potuit  evadere  quisquam,  inquit  S.  Cy- 
prianus  (de  Unitate  Ecclesice,  n.  6 ;  Patr.  lat.j  iv,  503),  qui  extra 
arcam  Noe  fuit,  et  qui  extra  Ecclesiam  foris  fuerit,  evadit.  » 

2.  Verbis  expressis,  quibus  utuntur;  S.  Cyprianus  {de  Uni- 
tate  Ecclesice,  n.  6;  loc.  cit.)  :  ((  Habere  non  potest  Deum 
patrem  qui  Ecclesiam  non  habet  matrem...  »:  et  (n.  14,  Ibid., 

810-8H)  :  «  Esse  martyr  non  potest  qui  in  Ecclesia  non  est... 
occicli  talis  potest,  coronari  non  potest.  »  — S.  Augustinus  {de 
Unitate  EccL,  c.  19,  n.  49;  Patr.  lat.,  xuii,  429)  :  «  Habere 
caput  Christum  nemo  poterit,  nisi  qui  in  ejus  corpore  fuerit, 
quod  est  Ecclesia.  »  Quae  omnia  verba  clara  sunt,  nec  explica- 
tione  indigent. 

3.  Definitionibus  conciliorum  et  SS.  Pontificum.  Concilium 
generale  Lateranense  IV  definit  :  «  Una  vero  est  fldelium 
universalisEcclesia,  exti'a  quam  nuUus  omnino  salvatur.  »  — 
Eugenius  IV,  in  Bulla  Cantate  Domino,  ait  :  «  Sacrosancta 
Romana  Ecclesia  firmiter  credit,  profitetur  et  prsedicat,  nul- 
los,  intra  catholicam  Ecclesiam  non  existentes^  non  solum 
paganos,  sed  nec  judaeos  aut  haereticos  atque  schismaticos, 
ceternce  vitce  fieri  posse  participes.,  sed  in  ignem  ceternum  ituros^ 
nisi  ante  finem  vitce  eidem  fuerint  aggregati.  »  Similia  habent 
pluresalii  Pontifices,  praesertim  Pius  IX:  «  Tenendum  quippe 
exfide  est,  ait,  extra  apostolicam  Romanam  Ecclesiam  salvum 
fieri  neminem  posse,  hanc  esse  unicam  salutis  arcam,  hanc 
qui  non  fuerit  ingressus,  diluvio  periturum;  sed  tamen  pro 
certo  pariter  habendum  est,  qui  verae  religionis  ignorantia 
laborent,  si  ea  sit  invincibilis,  nulla  ipsos  obstringi  hujusce 
rei  culpa  ante  oculos  Domini  »  (alloc.  Singulari  quadam., 
9  dec.  1854.  —  Cf.  etiam  ejusdem  Pontificis  encyclicas,  Qui 
pluribus,  Singulari  quidem,  Quanta  conficiamur;  litteras  apos- 
tolicas  Multiplices  inter,  et  alloc.  Maxima  quidem). 

Prob.  3.  Ratione  theologica.  Probatum  fuit  in  Tractatu  prse- 
cedenti  amplectendam  esse  religionem  christianam  :  atqui 
religio  christiana  nonnisi  in  Ecclesia  et  per  Ecclesiam  a 
Christo  fundatam  excoli  potest;  non  enim,  uti  constat  ex 
antea  dictis,  «  Evangelicse  legis  ea  ratio  est,  ut,  excluso  quovis 
societatis  vinculo,  veri  adoratores  singuli  seorsum  Patrem 
adorent  in  spiritu  et  veritate,  sed  religionem  suam  ita  socie- 
tati  a  se  institutse  inhserentem  Redemptor  noster  voluit,  ut 
cum  ea  penitus  conserta  ac  veluti  concreta  maneret  et  extra 
illam  vera  Christi  religio  non  esset  »  (Cf.  Schema  const. 
dogm.  de  Ecclesia  Christi,  Patribus  conc.  Vatic.  propositum). 

Unde  in  Syllabo  damnatse  sunt  seq.   propositiones  :  — 

XVI.  ((  Homrnes  in  cujusvis  religionis  cultu  viam  aeternse  sa- 
lutis  reperire  seternamque  salutem  assequi  possunt.  »  — 

XVII.  «  Saltem  bene  sperandum  est  de  feterna  illorum  om- 
nium  salute  qui  in  vera  Christi  Ecclesia  nequaquam  versan- 
tur.  ))  — XVIII.  «  Protestantismus  non  aliud  est  quam  diversa 
vereeejusdem  christianse  religionis  forma,  in  qua  aeque  ac  in 
Ecclesia  catholica  Deo  placere  datum  est.  » 

Schoiium.  Ex  nostra  thesi  sequitur  gravissimum  adesse 
prwceptum  adhserendi  corpori  Ecclesise,  et  sic  confutantur 
errores  novatorum  quorumcumque  hoc  praeceptum  negan- 
tium.  Sed  aliquid  amplius  addi  potest;  non  solum  enim  in- 
gressus  in  Ecclesiam  est  necessarius  necessitate  prcecepti,  sed 
insuper  est  necessarius  necessitate  medii,  Ratio  est  quia,  juxta 
prsecedentem  thesim  de  fine  Ecclesice.  Ecclesia  est  medium  or- 
dinarium  quod  Deus  instituit  ad  salvandos  homines ;  in  Eccle- 
sia  enim,  et  quidem  sola,  adsunt  legitima  missio  ad  prsedican- 
dum,  legitimus  sacramentorum  usus,  et  alia  quse  juvant  ad 
salutem.  Unde  Christus  ordinavit  Ecclesiam  ut  medium  ad 
salutem,  et  sic  ingressus  in  eam  est  necessarius  necessitate 
medii.  Tamen  ordinatio  hujus  medii  ad  salutem  non  oritur 
ex  intrinseca  natura  medii;  potest  enim  hoc  medium  aliis 
mediis  extraordinariis  suppleri.  Unde  non  absolute  requiritur 
utillud  medium  adhibeatur  inre^  sed,  in  casu  impossibilitatis. 
sufficit  ejus  votum^  et  quidem  implicitum^  consistens  nempe 
in  illa  animi  dispositione,  qua  quis  paratus  est  ad  omnia  fa- 
cienda,  quce  Deus  exegerit. 

27.  Corollarium  I.  Hinc  rejicienda  est  indifferentia  christia- 
norum  circa  veram  Ecclesiam,  —  Haec  namque  indifferentia 
Deo  injuriosa  est  et  homini  nociva.  Imo  liaec  indifferentia 
christianorum  circa  veram  Ecclesiam  facile  ducit  ad  indiffe- 
rentiam  deistarum  relative  ad  religionem  revelatam,  et  inde 
ad  indifferentiam  absolutam  atheorum  circa  omnem  religio- 
nem  etiam  naturalem;  ratio  est  quia  supponit  in  voluntate 
maximum  teporem  circa  salutem  aeternam,  et  in  inteliectu 
errorem  naturalistarum.  Caeterum  nostrae  assertionis  verita- 
tem  comprobat  Protestantium  historia. 

28.  Corollarium  II.  Hinc  a  necessitate  adhcerendi  in  re  cor- 
pori  Ecclesice  excusat  —  tum  impotentia,  ex  qua,  v.  g.,  cate- 
chumenus,  qui  repentina  morte  raperetur  ante  baptismum 
susceptum,  sed  inculpabiliter  dilatum,  sihabeatfidemetcari- 
tatem,  certe  salvus  foret;  —  tum  ignorantia  invincibilis,  ut  pa- 
tetexverbisPii  IXantea  recitatis.  Haecautemignorantia  haud 
raro  lorsan  contingit,  non  tantum  inter  haereticos  vel  schis- 
maticos  qui  errore  invincibili  putant  suam  sectamesse  veram 
Christi  Ecclesiam,  sed  etiam  interaliosqui  fidemchristianam 
jam  habentes,  verse  Ecclesiae  existentiam  vel  saltem  obliga- 
tionem  eam  amplectendi  nihilominus  ignorant. 

29.  Corollarium  III.  Hiuc  declaratur  sensus  hujus  effati : 
Extra  Ecclesiam  nulla  salus,  —  Etenim  considerari  potest  haec 
sententia  vel  speculative,  vel  practice.  Sub  priori  respectu, 
sensus  aperte  defluit  ex  supra  dictis. 

Si  \evo  practice  consideretur,  triplex  hypothesis  fmgi  potest 

prout  is  qui  extra  Ecclesiam  degit  versaturin  mala,  vel  in  du- 

bia,  vel  in  bona  fide  :  —  Si  est  in  mala  fide,  salvari  non  po- 

test,  siquidemscientertransgrediturgravissimumjuris  divini 

praeceptum  et  voluntarie  rejicit  media  salutis.  —  Si  versatur 

in  dubio,  tenetur,  quantum  in  se  est,  excutere  dubium  per 

inquisitionem  verae  Ecclesise ;  quod  si  negligat,  jam  in  malam 

fidem  incidit;  culpabiliter  grave  prseceptum  et  media  salutis 

negligit  et  salvari  non  potest.  Hic  tamen  sedulo  advertatur 

eum  qui  in  vera  Ecclesia  degit,  non  teneri,  imo  non  posse 

hujusmodi  dubium  per  examen  privatum  excutere,  ut  aiibi 

dicetur  (Cf.  conc.  Vat.,const.  de  Fide,  c.  3,  can.  6). '—  Tan- 

dem  si  est  in  bona  fide^  invincibiliter  ignorans  se  in  errore 

versari^  salvari  quidem  potest,  dummodo  naturalem  legem 

ejusque  praecepta  in  omnium  cordibus  a  Deo  insculpta  sedulo 

servet  ac  Deo  servire  paratus  honestam  rectamque  vitam  agat ; 

quippe  quod  Deus,  pro  summa  sua  bonitate  et  clementia,  mi- 

nime  patietur  quempiam  seternis  suppliciis  puniri,  qui  peccati 

mortalis  reus  non  fuerit  et  providentia  extraordinaria  fidem 

aliaque  media  necessaria  salutis  facienti  quod  in  seest  suppe- 

ditabit  (Gf.  Encycl.  Pii  IX,  Quanto  conficiamur,  lOaug.  1863), 

I.  19 

Nemo  autem  non  videt,  hujus,  de  quo  agitur,  salutem  longe 
difflciliorem  evadere^  cum  ipse  nihilominus  mediis  in  vera 
Ecclesia  positis  privetur. 

§  II.  De  necessitate  adhaerendi  verae  EcclesiaB  ex  parte  civilis 

status. 

30.  Subintroierunt  nostris  temporibus  magistri  mendaces 
qui,  licet  fateantur  singulos  homines  verse  Christi  Ecclesise 
adhserere  teneri,  asserere  non  dubitant  civilem  statum  nullis 
omnino  officiis  erga  Ecclesiam  obligari.  Ut  vero  pessimum 
hunc  errorem  refellamus,  sequentem  assertionem  statuimus, 
varia  deinde  corollaria  ex  illa  deducturi. 

31.  Assertio.  Civilis  status  verce  Ecclesice  adhcerere  te- 
netur. 

Prob.  1.  Scriptura  Sacra.  Etenim  —  1.  legitur  (PsaL  xxi, 
28) :  «Et  adorabunt  in  conspectu  ejus  universce  familice  gen- 
y>  tium; ))  item  {PsaL  lxxviii,  6) :  «  Effunde  iram  tuam  in  gentes 
))  qucB  te  non  noverunt.,  et  in  regna  quce  nomen  tuum  non  invoca- 
»  verunt\y>  et  (PsaL  xcv,  7-10) : «  Afferte  \)om\m,patrice  gen- 
))  tium,  afferte  Domino  gloriam  et  honorem;  afferte  Domino 
))  gloriamnominiejus...Dicitemgfm^t6w5,  qni^  Dominus7^egna- 
))  vit.  ))  —  Exclamat  quoque  Isaias  (lx,  12):  «  Gens  et  regnum 
))  quod  non  servierit  tihi,  peribit; ))  et  (xlix,  23): «  Erunt  reges 
))  nutritii  tui  et  regince  nutrices  tuce ;  vultu  in  terram  demisso 
))  adorabunt  te,  et  pulverem  pedum  tuorum  lingent. ))  Osee  sic 
reprehendit  principes  Israel(viii,4J  :  « Ipsi  regnaverunt  et  non 
))  ex  me ;  principes  exstiterunt  et  non  cognovi.  ))  Jam  vero  ex 
his  et  similibus  haud  aegre  infertur  societates  civiles,  familias 
quippe  gentium,  ac  proinde  principes  non  minus  Ecclesiae 
subjacere  ac  privatos  homines. 

2.  Christus  (Matth.,  xxviii,  18)  Apostolos  ita  alloquitur  : 
«  Data  est  mihi  omnis  potestas  in  coelo  et  in  terra.  Euntes  ergo 
))  docete  omnes  gentes ; ))  quae  quidem  verba  satis  indicant 
Christum  ac  proinde  Ecclesiam  non  individuis  tantum,  sed 
etiam  civitatibus  praeesse.  Nec  aliud  significare  intendit  Do- 
minus,  quando  dicit  {Luc^  x,  22)  :  «  Omnia  mihi  tradita 

))  sunt  a  Patre  meo;  »  et  {Joan.,  xiii,  13) :  <<  Vos  vocatis  me 
))  Magister  et  Domine ;  et  bene  dicitis ;  sum  etenim.  » 

3.  Idem  innuit  docirina  Apostolorum;  S.  Joannes  (Apoc,  i, 
5)  Christum  diip^elht principem  regum  terrce.ei  [Ibid. ,x\ii,  14) 
Dominum  dominorum  et  regem  regum;  Apostolus  vero  Paulus 
Hebr,.,  i,  2)  asseverat  eumdem  a  Deo  Patre  constitutum  fuisse 
hceredem  universorum,  Hoc  autem  nonne  indicium  est  Eccle- 
siam,  qua  Christus  opus  salutis  nostrae  per  quamdam  sui  ex- 
tensionem  continuare  voluit,  eam  sibi  vindicare  necessitatem, 
ut  non  solum  privati  homines,  sed  etiam  civitates  ipsi  adhse- 
rere  teneantur? 

Prob.  2.  Traditione,  Innumera  sunt  testimonia,  quibus 
sancti  Patres  doctrinam  a  nobis  propositam  tradunt.  S.  Gre- 
gorius  M.  (Epist,,  1.  iii,  Epist.  65;  Patr.  lat,,  lxxvii,  663) 
dicit :  «  Ad  hoc  potestas  super  omnes  homines  Dominorum 
meorum  pietati  coelitus  data  est,  ut  coelorum  via  largius  pa- 
teat,  ut  terrestre  regnum  coelesti  regno  famuletur,  ))  —  S.  Leo 
M.  Epist.  CLvi,  c.  3;  Patr,  lat,,  liv,  1130)  scribit  :  «  Debes 
incunctanter  advertere  regiam  potestatem  tibi  non  ad  solum 
mundi  regimen,  sed  maxime  ad  Ecclesice  prcesidium  esse 
collatam,  ut  ausus  nefarios  comprimendo,  et  quae  bene  sunt 
statuta  defendas,  et  veram  pacem  his,  quae  sunt  turbata,  res- 
tituas.  » 

Quoniam  vero  hic  res  est  cum  catholicis,  addere  licet  decla- 
rationem  Concilii  Tridentini  (sess.  28,  c.  20,  de  Ref.)  admonen- 
tis  imperatorem,  reges,  respublicas,  principes,  ut  «  non  tan- 
tumjussuum  Ecclesise  restitui  concedant,  sed  etiam  subditos 
suos  omnes  ad  debitam  erga  cleimm,  parochos  et  superiores  or- 
dines  reverentiam  revocent ;  »  imo  ut  «  quo  largius  bonis  tem- 
poralibus  atque  in  alios  potestate  sunt  ornati,  eo  sanctius  quce 
ecclesiastici  juris  sunt,  tanquam  Dei  prcecipua^  ejusque  patroci- 
nio  tecta,  venerentur.  )) 

Huc  etiam  veniunt  quse  Summi  Pontifices  toties  docuerunt 
de  concordia  ac  unione  utriusque  societatis,  ecclesiasticae  et 
civilis.  Gregorius  XVI  (Encyc.  18  sept.  1832)  haec  scribebat  : 
«  Neque  Isetiora  et  religioni  et  principatui  ominari  possemus 
ex  eorum  votis,  qui  Ecclesiam  a  regno  separari,  mutuamque 

imperii  cum  sacerdotio  concordiam  abrumpi  cupiunt.  Gonstat 
quippe  pertimesci  ab  impudentissimse  libertatis  amatoribus 
concordiam  illam,  quse  semper  rei  et  sacrae  et  civili  fausta 
exstitit  ac  salutaris.  »  —  Pius  IX  sequentem  in  Syllabo  dam- 
navit  propositionem :  «  Ecclesia  a  Statu  Statusque  ab  Ecclesia 
sejungendus  est)),neminemque  prseteriit  quanta  sollicitudine, 
contra  hujusmodi  indifferentismum  socialem,  tum  in  encycli- 
cis,  tum  in  allocutionibus  consistorialibus,  aiiisque  litteris 
insurrexerit  (Cf.  Syllab.).  —  Recentius  Leo  XIII  eamdemdoc- 
trinam  prseclaris  verbis  exposuit  ac  comprobavit  in  Epistola 
Encyclica  de  civitatum  constitutione  christiana  :  quse  quidem 
tota  legenda  est. 

Confirmat  historia;  siquidem  nulla  gens  unquam  fuit,  quse 
ab  omni  obligatione  erga  Ecclesiam  se  immunem  reputave 
rit  (1). 

Prob.  3.  Ratione,  et  quidem  multiplici,  videlicet  : 

i.  Ex  ipsa  societatis  civilis  yiatura.  Hsec  quippe,  uti  dictum 
fuit  in  Tractatu  de  vera  Religione^  cum  sit  a  Deo,  et  ab  eo  im- 
mediate  pendeat,  ei  cultum  debet  veramque  religionem  pro- 
fiteri  tenetur  :  porro  vera  religio  pro  societate,  sicut  et  pro 
privatis,  non  alia  estnisi  quam  Ecclesia  docet  et  exercet.  Ergo 
civilis  societas,  ideoque  Status  haud  secus  ac  singuli  privati 
homines,  Ecclesiae  Christi  adhaerere  debet. 

2.  Ex  fine  civilis  status.  Etenim  ad  statum  civilem  pertinet 
curare  tranquillitatem  et  pacem  civium,  sicque  procurare 
temporalem  eorum  felicitatem  non  tantum  absolute  et  simpli- 
citer,  sed  etiam  quatenus  est  propria  hominis  :  atqui  tranquil- 
iitas  et  pax  cum  indifferentia  erga  Ecclesiam  consistere  diu 
non  possunt,  temporalisque  hominis  felicitas  ad  vitam  seter- 
nam  ordinanda  est,  ac  proinde  ad  Ecclesiam  respectum  habere 
debet.  Ergo.  —  Ex  quo  patet  felicitatem  temporalem,  cui 
providet  Status  civilis,  medium  esse  respectu  felicitatis  seternse 
de  qua  Ecclesiae  cura  est;  medium  vero  a  fine  separari  non 
posse,  quin  a  propria  natura  desciscat,  nemo  non  videt  (2). 

(1)  Vide  Bossuet  (Sermon  sur  les  devoirs  des  rois), 

(2)  Idem  argumeatuin  sic  explanat  S.  Thomas  (De  regim.  Princip.^ 
1.  1,  c.  15) :  «  Guicumque  incumbit  aliquid  perlicere,  quod  ordinatur  in 

3.  Ex  fructibus  variam  agendi  rationem  status  erga  Eccle- 
siamconsecuturis.  Data  quippe  adhsesione  civilis  Status  verae 
Ecclesiae,  quis  non  videt  rempublicam  maximo  munimento 
firmari,  non  solum  ex  eo  quod  Ecclesia,  utpote  ad  homines 
sanctificandos  instituta,  bonos  quoque  cives  facit,  sed  etiam 
tum  quia  reverentiamet  obedientiam  erga  legitimam  auctori- 
tatem  procurat;  tum  quia  ipsos  principes  docet  prospicere 
populis,  ut  intelligant  qui  judicant  terram,  non  ad  dominandi 
cupiditatem,  sed  ad  offlcium  providendi,  sibi  datam  esse  a  Do- 
mino  potestatem?  — Status  vero  politicus.  ex  sua  parte,  Eccle- 
siae  multum  opitulabitur,  sive  ejus  juribus  tutelam  imper- 
tiendo;  sive  adversarios  et  impios,  qui  Ecclesiae  ministerium 
impediunt,  reprimendo;  siveetiam  sternendo  viammediaque 
suppeditando,  quibus  Ecclesia  facile  et  expedite  salutiferam 
suamactionem  exercerepossit.  Quaequidemrecte  intelligebat 
sapientissimus  imperator  Carolus  Magnus,  cujus  nomen,  ut 
videre  est  in  Capitularibus,  sic  legibus  suis  inscribebatur  : 
Carolus  Dei  gratia  rex,  Ecclesice  defensor  et  in  omnibus  Aposto- 
licw  Sedis  fidelissimus  adjutor, 

E  contra  si  Status  ab  Ecclesia  separetur,  statim  orientur 
dissidia.  Nam,  cum  iidem  subditi  Ecclesise  ac  civili  potestati 
obedire  teneantur,  si  hsec  imperet  sine  ullo  respectu  ad  leges 
illius,  mox  eveniet  ut  jussa  civilia  Ecclesise  jussis  contradi- 
cant;  quoniamvero  Status  vi  potitur  qua  Ecclesia  caret,  cives 
ad  obedientiam  sibi  habendam  coget  et  inde  intoleranda  ty- 
rannis  fldelium  conscientise  imponetur.  Ipsa  vero  principis 
temporalis  potestas,  nisi  aliam  sanctionem  habeat  ac  vim 
physicam  poenarumque  temporalium  metum,  brevi  evanescet. 


aliud,  sicut  in  finem,  hoc  debet  attendere,  ut  suum  opus  sit  congruum 
fini ;  sicut  faber  facit  gladium,  ut  pugnae  conveniat,  et  sedificator  sic 
debet  domum  dispouere,  ut  ad  habitandum  sit  apta.  Quia  igitur  vilae, 
qua  in  praesenti  bene  vivimus,  fiois  est  beatitudo  coelestis,  ad  regis 
officium  perthiet  ea  ratione  vitam  multiludinis  bonam  procurare,  secun- 
dum  quod  congruit  ad  coelestem  beatitudinem  consequendam,  ut  scilicet  ea 
praecipiat,  quae  acl  coelestem  beatitvdinem  ducunt,  et  eorum  contrana,  se- 
cundum  quod  fuerit  possibile,  interdicat.  »  Et  paulo  post  subdit :  «  Finis 
autem_,  ad  quem  principaUter  rex  intendere  debet  in  seipso  et  in  subditis^ 
est  seterna  beatitudo,  quse  in  visione  Dei  consistit.  » 

Unde  videri  potest  quo  tandem  recidat  formula  famosa  :  Ec- 
clesia  libera  in  libero  Statu. 

Haec  autem,  sicuti  describuntur,  revera  contigisse,  luculen- 
ter  commonstrat  omnium  sseculorum  experientia  (1). 

Objiciunt  equidem  adversarii  hanc  civilis  status  Ecclesiae 
adhsesionem,  qualis  explanata  fuit ,  plurimis  subjacere  diffl- 
cultatibus;  siquidem  —  1.  vix  concipitur  statum  civilem, 
utpote  ad  felicitatem  temporalem  ordinatum,  officiis  necessa- 
ris  erga  Ecclesiam,  quae  tota  versatur  circa  bona  spiritualia 
in  altera  vita  hominibus  largienda,  adstringi  posse;  —  2.  nec 
magis  apparet  quomodo  praedicta  Status  ad  Ecclesiam  subor- 
dinatio  stare  possit  cum  auctoritatis  civilis  independentia;  — 
3.  quin  etiam,  nedum  Ecclesia  hujusmodi  adhsesione  adjuve- 
tur,  valde  timendum  est  ne  principum  civilium  potestati  sub- 
mittatur;  nec  forsan  desunt  exempla,  quibus  id  confirmetur. 

At  in  promptu  est  responsio  ad  singula,  nempe  : 

Resp.  1.  Etsi  civilisstatus  ratione  finis  proximi  ab  Ecclesia 
distinguatur,  eumdem  tamen  flnem  ultimum  prosequitur,  nec 
proinde  magis  separari  possunt  quam  in  homine  corpus  et 
anima,  quae  quidem  partes  sunt  distinctae,  sed  non  separatae 
hominis.  Unde,  quemadmodum  corpus  animaesubjiciturejus- 
que  operationibus  inservire  debet,  ita,  proportione  servata, 
societas  civilis  suo  modo  religiosam  adjuvet  (Cf.  S.  Thomas, 
2.  2,  q.  60,  art.  6,  ad  3 ;  Suarez,  de  Leg,,  1.  4,  c.  9;  Bellarmi- 
nus,  de  Rom,  Pont.,  1.  5,  c.  6). 

Resp.  2.  Independentia  status  civilis  ita  intelligenda  est,  ut 
in  rebus  temporalibus  nulli  alii  subjiciatur  plenamque  sibi 
auctoritatem  vindicet;  id  autem  non  impedit,  quin  ratione 
finis  ultimi,  ad  quem  tendere  debet,  superiori  societati,  cui 
finis  praedictus  proxime  committitur,  aliquatenus  subdatur. 
Sicut  ergo  potestas  paterna  non  destruitur,  ex  eo  quod  pater 
principi  civili  subjacet,  ita  civilis  auctoritas  integra  manet, 
etiamsi  Ecciesisesubmittatur. 

Resp.  3.  Fatemur  quandoque  accidisse,  ut  principes  ssecu- 

(l)  Vide  de  his  omnibus  Encyclicam  Immortale  Dei,  iu  qiia  exceUen- 
tes  fruclus  ex  chrisliana  civilatum  constitutione  .secuturi  egregie  a 
Summo  Pontifice  Leone  XHI  evolvuntur. 

lares  abusi  fuerint  ad  Ecclesiam  opprimendam  utriusque  so- 
cietatis  conjunctione;  id  autemex  ipsa  adhaesione  Status  erga 
Ecclesiam  provenire  nullus  sane  audebit  asserere.  Nemo  nes- 
cit  res  optimas  haud  raro  in  pessimos  abusus  hominum  mali- 
tia  distrahi;  nec  mirum  proinde  videatur,  quod  aliquando 
Ecclesiee  jura  et  libertas  violata  fuerint.  Notandum  tamen  vo- 
lumus  hanc  objectionem  valde  minui,  si  simul  attendatur  ad 
incommoda  quae,  experientia  teste,  ex  diversa  agendi  ratione 
defluunt. 

32.  Corollarium  I.  Ergo  rejicienda  est  omnimoda  Status  ci- 
vilis  ab  Ecclesia  separatio,  qua  scilicet  societas  constituitur  ac 
gubernatur,  nullo  habito  ad  religionem  respectu. 

In  hoc  systemate,  Status  ab  Ecclesia  prorsus  abstrahit,  vel 
saltem  eam  non  habet  nisi  ut  consociationem  quamdam  pri- 
vatam,  quae  nuUum  jus  habet  ad  peculiarem  protectionem. 
Praeterea  in  legibus  suis  conficiendis  de  Ecclesia  minime 
curat,  nec  proinde  ejusdem  commodis  vel  incommodis  atten- 
dit. 

Hujusmodi  vero  theoriam  procul  amovendam  esse,  patet 
tum  ex  modo  dictis,  tum  etiam  ex  pluribus  Ecclesise  decisio- 
nibus;  Pius  IX  (Encyc.  Quanta  cura)  expressis  verbis  repro- 
bavit  et  damnavit  eos  qui  audent  docere  «  optimam  societatis 
publicae  rationem  civilemque  progressum  omnino  requirere, 
ut  humana  societas  constituatur  et  gubernetur,  nuUo  habito 
ad  religionem  respectu,  ac  si  ea  non  existeret  »  (Vide  etiam 
Encyc.  Gregorii  XVI,  Mirari  vos,  necnon  Encyc.  Leonis  XIII, 
Immortale  Dei,  et  Libertas  prcestantissimum),  —  Insuperfalso 
innititur  principio.  naturalismo  scilicet,  seu  indifferentismo, 
cujus  falsitatem  jam  demonstravimus  in  Tractatu  praecedenti, 
et  in  prsecedenti  paragrapho. 

Ex  his  iterum  inferre  licet  quid  sentiendum  sit  de  placitis 
eorum,  qui  duplicem  veluti  conscientiam  in  homine  fingunt, 
unam  prout  est  privatus,  alteram  prout  est  civis;  vel  etiam 
qui  dicunt  supremam  conscientisenormamin  legeStatus  poli- 
tici  aut  in  publica  hominum  opinione  constitutam  esse  pro 
publicis  ac  socialibus  aclionibus;  aut  ad  easdem  non  extendi 

judicia  quibus  Ecclesia  de  licito  vel  illicito  pronuntiat ;  aut 
vi  juris  civilis  fieri  licitum,  quod  jure  divino  vel  ecclesiastico 
est  illicitum.  Haec  quippe  nulla  ratione  fulciuntur,  et  a 
Leone  XIII  his  verbis  in  Encyclica  memorata  reprobantur  : 
«  Intelligant  universi....  pariter  non  licere  aliam  officii  for- 
mam  privatim  sequi,  aliam  publice,  ita  scilicet  ut  Ecclesiae 
auctoritas  in  vita  privata  observetur,  in  publica  respuatur. 
Hoc  enim  esset  honesta  et  turpia  conjungere  hominemque 
secum  facere  digladiantem,  cum  contra  debeat  sibi  semper 
constare,  neque  ulla  in  re  ullove  in  genere  vitae  a  virtute 
christiana  deficere.  » 

33.  Corollarium  II.  Ergo  pariter  rejicienda  est  separatio 
moderata  Status  ab  Ecclesia,  vi  cujus  nullum  fit  discrimen  veram 
inter  falsasque  religiones. 

Eo  ipso  enim  quod  Status  alicui  religioni  addictus  esse  de- 
bet,  non  cuilibet  religioni,  sed  verse  et  proinde  verae  Ecclesiae 
addictus  esse  tenetur.  —  Confirmatur  declarationibus  iteratis 
Ecciesise,  quae  multoties  reprobavit  placita  eorum  qui  in  his 
temporibus  proclamare  non  dubitarunt  negandum  esse  civili 
auctoritatijusetofficiumreligionemcatholicampromovendiac 
protegendi,  vel  etiam  asserunt  hanc  agendi  rationem,  qua 
Status  eodem  modo  se  habet  ad  omnes  quse  existunt  religiones, 
bono  utriusque  societatiscivilis  etecclesiasticsemagis  favere; 
aut  saltem  amplius  jamnon  expedire  aetate  hac  nostra  civilem 
societatem  constitui,  facto  discrimine  veram  inter  falsasque 
religiones  (Cf.  Encycl.  Pii  IX,  Quanta  cura,  et  Syllab.  ubi  de 
erroribus  qui  ad  hodiernum  liberalismum  referuntur,  necnon 
Encyciicas  Leonis  XIII,  Immortale  Dei  et  Libertas  prcestantissi' 
mum). 

34.  Coroliarium  III.  Ergo  optima  et  valde  optanda  socie" 
tatis  publicce  ratio  ea  est,  in  qua  religio,  quam  vera  Ecclesia 
docet  et  exercet^  veluti  imica  Status  religio  habetur,  salvo  tamen 
jure  Ecclesice  defmiendi  ac  prcescribendi  quce  ad  majus  bonum 
animarum  spectant^  eaque  conditione,  ut  graviora  mala  exinde 
non  timeantur.  —  Ita  veri  ac  sinceri  catholici. 

Hoc  autem  tria  importat,  nempe  :  —  1.  religionem,  quam 

Ecclesia  docet  et  exercet,  veluti  cultum  nationalem  diC  publi- 
cum  exerceri;  —  2.  protectioneni  positivam  Status  huic 
exdusive  dari ;  —  3.  externam  ejusdem  religionis  professionem 
ita  essentiale  constitutionis  politicce  gentis  principium  fieri,  ut 
leges  civiles,  nedum  vim  et  efflcaciam  legum  ecclesiasticarum 
impediant,potestatis  spiritualis  exercitio  e  contra  pro  rerum 
adjunctis  faveant. 

Jam  vero  haec  omnia  a  civili  Statu  erga  Ecclesiam  praes- 
tanda  esse,  satis  constat  ex  assertione  antea  probata  necnon 
ex  preecedentibus  corollariis. 

Dicitur  tamen  —  1.  salvo  jure  Ecclesice  definiendi  ac  prces- 
cribendi  quae  ad  majus  bonum  animarum  spectant,  tum  quia 
Ecclesia  sola  nosse  potest  quid  vere  ad  religionem  pertineat, 
quid  ad  ejus  bonum  conferat  vel  ei  noceat;  tum  quia  in  iis, 
quse  ad  vitam  aeternam  adeoque  ad  religionem  pertinent,  ci- 
vilis  status,  utpote  ad  fmem  temporalem  tendens,  Ecclesise, 
cujus  finis  est  aeterna  beatitudo^  subesse  debet.  Adde  principes 
temporales,  pi*out  sunt  membra  Ecclesiae,  ei  necessario  con- 
ferre  debere  non  arbitrio  proprio,  sed  ad  nutum  eorum  qui 
societati  ecclesiasticae  praesunt. 

Unde  sequitur  illegitime  prorsus  Ecclesiae  imputari  non- 
nulla  minus  recta,  vel  etiam  mala  quae  ex  principum  protec- 
tione  in  Ecclesia  quandoque  orta  sunt.  IUi  nimirum  Ecclesise 
judicia  prsecesserunt,  mediaque  adhibuerunt  a  spiritu  Ecclesise 
aliena ;  nec  semper  religionis  bono  intenderunt,  sed  politicis 
fmibus  haud  raro  inservierunt. 

Dicitur  —  2.  ea  conditione  ut  graviora  mala  exinde  non  sint 
timenda.  Ecclesia  enim,  etsi  liberalismum  reprobet,  agnoscit 
tamen  in  his  quandoque  circumslantiis  versari  posse  civilem 
societatem,  ut  tolerantia  politica  admitti  possit  et  debeat,  non 
quidem  absolute,  sed  hypothetice.  Ratioest  quia,  etsi  nefas  sit 
cooperari  superstitioni  heterodoxorum  et  catholicos  periculo 
seductionis  exponere,  haec  tamen  cultuum  libertas  iisdem  ra- 
tionibus  honestari  potest,  quae  ail  honestandam  cooperationem 
mere  materialem  alterius  peccato,  vel  ad  licite  sese  exponen- 
dum  occasioni  aut  periculo  peccandi,  a  theologis  traduntur. 
De  quo  audiatur  iterum  Summus  Pontifex  Leo  XIII  (Encycl. 

Immortate  Dei)  :  «  Si  divini  cuitus  varia  genera  eodem  jure 
esse  quo  veram  religionem,  Ecclesia  judicat  non  licere,  non 
ideo  tamen  eos  damnat  rerum  publicarum  moderatores,  qui 
magni  alicujus  adipiscendi  boni,  aut  prohibendi  causa  mali, 
moribus  atque  usu  patienter  ferunt,  ut  ea  habeant  singula  in 
civitate  locum  »  (1). 

35.  Conciusio.  —  Ex  his  facili  negotio  colligi  potest— 1.  li- 
bertatem  cultuum,  etsi  tanquam  hypothesis  admitti  valeat, 
ratione  scilicet  circumstantiarum,  in  quibus  versalur  societas, 
nunquam  tamen  veluti  thesim  et  pro  statu  absolute  optimo,  vel 
etiamjt?^r  se  bono  et  ^^r  se  in  bonum  societatis  cedente,  haben- 
damesse.  In  hoc  igitur  peccant  catholici-liberales,  quod  A?/pO' 
thesim  in  thesim  conyertant. 

2.  Agendi  rationem  status  civilis  non  eamdem  esse  debere 
pro  diversitate  circumslantiarum  loci  et  temporis,  nimirum  : 

—  1.  si  in  aliqua  regione  vigeat  unitas  fidei  catholicw,  nihil  a 
Statu  prsetermittendum  est,  ut  novitates  doctrina^et  schismata 
procul  arceantur;  in  hoc  quippe  Statu  «  haeresis  est  crimen 
publicum,  quia  quod  in  religionem  divinam  committitur,  in 
omnium  fertur  injuriam  »  (Codex  Theod,  I.  40,  tit.  deHceresi). 

—  2.  Deficiente  unitate  fidei,  si  nihilominus  catholica  religio 
veluti  unica  religio  Status  habeatur,  sectse  heterodoxae  possunt 
quidem  tolerari  diC  permitti;  sola  vero  catholica  religio  positiva 
protectione  didjmand^  est;  nec  i^voinde  pari  honore  wqualive 
auxilio  prsefatse  sectaB  habendae  sunt.  —  3.  Idem  dicendum 
est,  si  pars  longe  major  civium  catholicam  religionem  profi- 
tentur,  in  his  etiam  Statibus,  in  quibus  catholica  fides  non 
habetur  tanquam  religio  Status. 

In  hac  itaque  materia  agendi  ratio  determinanda  est,  habita 
ratione  rerum  publicarum,  majorisque  Ecclesise  boni,  non 
tantum  in  hoc  vel  illo  imperio,  sed  etiam,  ob  relationes,  quae 

(1)  S.  Thomas  (2.  2,  q.  10,  art.  11)  idem  explicaas,  ait  :  «  Humanum 
regimen  derivatur  a  divino  regimine  et  ipsum  debet  imitari.  Deus  au- 
tem,  quamvis  sit  omiiipotens  et  summe  bonus,  permittit  lamen  aliqua 
mala  fieri  in  universo,  quse  prohibere  posset,  ne  eis  sublatis,  majora 
bona  tollerentur,  vel  etiam  pejora  mala  sequerentur.  » 

hodie  prsesertim  inter  varios  Status  intercedunt,  in  aliis  quo- 
que  regionibus. 

ARTICULUS  IV. 

De  membris   Ecclesice. 

36.  Exponitur  status  quaestionis.  —  Certum  est  omnes 
homines  ad  Ecclesiam  ingrediendam  a  Deo  vocari;  siquidem 
nullus  homo  eximitur  ab  obligatione  salutis  obtinendae  quee 
extra  veram  Ecclesiam  regulariter  obtineri  nequit. 

Sed  nlovetur  quaestio  quinam  de  facto  ad  Ecclesiam  perti- 
nere  dicendi  sint,  et  de  hoc  dissentiunt  a  Catholicis  hseretici; 
hi  nempe  dicunt  ad  veram  Ecclesiam  pertinere  vel  solos  prae- 
destinatos,  vel  solos  perfectos,  vel  solos  justos,  aut  saltem  du- 
plicem  ponunt  Ecclesiam,  unam  invisibilem  electorum,  quae 
sola  vera  Ecclesia  dicenda  est,  ex  praedestinatis,  justiset  per- 
fectis;  alteram  visibilem  vocatorum,  quae  uti  falsa  habenda 
est,  ex  visibili  fidelium  coetu  constans. 

Catholici  vero,  animam  Ecclesise  ab  ejus  corpore  secernentes, 
haec  asserunt  :  —  1.  Ad  animam  Ecclesise  principaliter  et 
perfecte  pertinent  omnes  et  soli  justi;  imperfecte  autem,  ipsi 
peccatores,  qui,  amissa  caritate  vel  etiam  spe,  fidem  retinent ; 
—  2.  Quod  ad  corpus  attinet,  ex  omnibus  fidelibus^  sive  jus- 
tis,  sive  peccatoribus,  constituitur.  Quae  quidem  sequentibus 
declarabuntur  assertionibus  : 

37.  Assertio  1*  :  Ad  auimam  Ecclesice  principaliter  et  per- 
fecte  pertinent  omnes  et  soli  justi;  imperfecte  autem  ipsi  pecca- 
tores,  qui,  amissa  caritate  aut  spe,  fidem  retinent. 

Primum,  videlicet  omnes  et  solos  justos  ad  animam  Ecclesice 
principaliter  pertinere 

Constat  ex  ipsa  notione  superius  proposita  de  anima  Eccle- 
siae.  Cum  enim,  ut  dictum  fuit,  anima  Ecclesiae  constituitur 
ex  gratia  sanctificante,  fide,  spe,  caritate  aiiisque  virtutibus 
ac  donis  supernaturalibus,  manifeste  apparet  eos  omnes  et 
solos  ad  animam  Ecclesiae  pertinere  posse,  qui  praedicta  actu 
possident,  omnes  scilicet  justos  et  solos.  Ergo. 

Secundum,  nempe  peccatores^  qui  amissa  caritate  aut  etiam 

spe^  fidem  retinent^  imperfecte  pertinere  ad  animam  Ecdesice^ 
constat  ex  eo  quod  hi  peccatores,  licet  gratiam  et  caritatem, 
imo  et  spem,  amiserint,  ratione  tamen  ficlei  aliquid  de  anima 
Ecclesiae  participant.  Verum  est  equidem  animam  Ecclesias 
adsequate  sumptam  gratia  sanctificante,  fide,  spe,  caritate 
annexisque  donis  coalescere;  sed  fides  magnas  partes  habet, 
utpote  totius  justificationis  radix  et  initium. 

Ex  his  statim  colligere  est  animam  Ecclesise  non  constare 
ex  solis  perfectis,  ut  volebant  Pelagiani:  secus  nulla  fuisset  in 
terris,  nec  esset  aut  futura  fuisset  Ecclesia,  siquidem,  excep- 
tis  Christo  et  B.  Virgine,  nuUi  sunt  qui  ab  omnibus  culpis 
venialibus  immunes  sint;  —  imo  neque  ex  omnibus  et  solis 
prcedestinatis ;  nam  fieri  potest  ut  aliqui  praedestinati  nec 
gratiam,  nec  fidem  habeant,  v.  g.,  apostolus  Paulus  ante 
suam  conversionem;  et  vicissim,  utnonnuUi  qui  inter  electos 
non  numerantur,  hic  el  nunc  fide,  spe  et  caritate  polleant. 

38.  Assertio  2* :  Adcorpus  Ecclesiw pertinent  omnes  fideles, 
tam  justi  quam  peccatores. 

Prob.  1.  Scriptura  sacra,  et  imprimis  variis  parabolis,  qui- 
bus  adumbratur  Ecclesia;  assimilatur  quippe  arece  in  qua 
tritico  paleae  miscentur  {Matth.,  iii,  12j;  agro,  in  quo  zizania 
cum  tritico  crescere  sinuntur  [Matth,,  xm,  24-30);  sagence 
missse  in  mare,  quse  pisces  ex  omni  genere  congregat  {Ibid., 
47-50);  domui  magnce,  in  qua  sunt  vasa  argentea  et  lignea, 
aurea  et  fictilia  (II  Tim.,  ii,  20),  etc,  etc.  Porro  ex  communi 
Patrum  interpretatione,  paleis,  zizaniis,  malis  piscibus,  vasis 
ligneis  et  fictilibus  designantur  peccatores.  Ergo  in  Ecclesia 
dantur  simul  justi  et  peccatores.  —  Prseterea  Christus  vult 
peccatores  post  unam  vel  secundam  correptionem  Ecclesise 
denuntiari,  et  si  Ecclesiam  non  audierint,  ipsos  ut  publi- 
canos  et  ethnicos  haberi,  id  est,  extra  Ecclesiam  ejici;  ergo 
antea  ad  Ecclesiam  pertinebant.  —  Item  Apostolus  (I  Cor.,  v) 
loquens  de  incestuoso,  Corinthios  graviter  reprehendit  eo 
quod  illum  ab  Ecclesia  non  ejecerint;  ergo,  non  obstante 
peccato,  adhuc  intra  Ecclesiam  versabatur. 

Prob.  2.  Auctoritate  SS.  Patrum,  inter  quos  eminet  S.  Au- 

gustinus,  praesertim  in  suis  contra  Donatistas  scriptis :  <'  Homo 
sum  de  area  Christi,  ait  (contr.  litt.  Petilian.,  iib.  3,  c.  12, 
n.  i^;Patr.  lat.,  xliii,  Z6Q),palea,  si  malus,  granum,  si  bonus. 
Non  est  hujus  areae  ventilabrum  lingua  Petiliani.  »  —  S.  Hie- 
ronymus  (Dial.  c.  Lucif.,  n.  22;  Patr.  lat,,  xxiii,  176)  ita 
scribit :«  Arca  Noe  EcclesicB  typiis  fuit...  ut  ubi  pardus  et 
hsedi,  lupus  et  agni  :  ita  et  hic  et  justi  et  peccatores,  id 
est,  vasa  aurea  et  argentea  cum  ligneis  et  fictilibus  commo- 
rantur.  » 

Prob.  3.  Ratione  theologica.  Etenim  —  1.  omnes  fldeles, 
etiam  peccatores,  ejusdem  fidei  professione,  jure  ad  eadem 
sacramenta,  necnon  iisdem  pastoribus  subjectione  inter  se 
cohaerent  :  atqui  haec  sunt  tria  vincula,  quibus  Ecclesiee 
membra  coadunantur.  Ergo.  —  2.  Christus  in  Ecclesia  insti- 
tuit  sacramentum  Poenitentiae,  quo  sacerdotes  jurisdictione 
pollentes  peccata  remittere  valerent  :  porro  vana  et  illusoria 
esset  talis  institutio,  nisi  futuri  fuissent  peccatores,  intra 
Ecclesiam  remanentes,  in  quos  exercereturprsedicta  potestas. 
Ergo.  —  3.  Tandem  Ecclesia,  ex  jam  probatis,  visibilis  esse 
debet :  sed  omnino  invisibilis  dicenda  esset,  si,  ut  volunt  hse- 
retici,  ex  solis  justis  aut  praedestinatis  constaret ;  hi  enim  non 
nisi  a  Deo  cognoscuntur.  Ergo  ad  corpus  Ecclesiae  pertinent 
non  tantum  fldeles  justi,  sed  et  peccatores. 

Nec  dicatur  Christum,  qui,  ex  jamdictis,  caputest  Ecclesiae, 
prava  membra  habere  non  posse.  —  Nam  Christus  habere  qui- 
dem  non  potest  prava  membra  in  suo  corpore  naturali;  sed 
non  ita  est  de  corpore  ejus  mystico,  seu  de  societate  fldelium 
quam  instituit,  et  cujus  est  caput  invisibile.  Etsi  enim  pecca- 
tores  nullam  vim  vere  vitalem  a  Christo  capite  accipiant  ac 
proinde  veluti  membra  arida  sese  habeant,  non  privantur 
omni  influxu;  quippe  qui  non  tantum  ob  suam  cum  aliis 
membris  connexionem  exteriorem  capiti  subsunt,  et  ab  eo 
moventur  simul  cum  aliis  motu  quodam  externo;  verum 
etiam  per  fldem,  quaeestvitae  supernaturalis  germen,  cum 
ipso  interne  etiam  conjunguntur. 

39.  Coroiiarium.  Vindicata  contra  heereticos  doctrina  ca 

tholica  de  membris  Ecclesiae^facile  perspicitur  an  et  quatenus 
Ecclesiae  membra  dici  possint  infideles,  catechumeni,  haere- 
tici,  apostatse,  schismatici,  excommunicati. 

1.  Infideks  sunt  illi  qui  nunquamper  baptismum  Ecclesiam 
ingressi,  nec  christianam  fidem  profitentur,  nec  sacramenta 
participant,  nec  legitimis  subsunt  pastoribus.  Cum  igitur  om- 
nibus  vinculis  externis,  quibus  Ecclesiae  membra  adunari 
debent,  destituantur^manifestum  est  ipsos  ad  corpus  Ecclesiae 
minime  spectare.  Unde  Apostolus(I  Cor.^  v,  12)  :  «  Quidmihi 
de  iis  qiii  foris  sunt  judicare?  » 

Attamen,  ex  antea  dictis,contingere  potest,  ut  hominesnon- 
dum  baptizati  ad  animam  Ecclesiae  pertineant^  aeternamque 
salutem  sibi  comparent^  si  nempe  Ecclesiae  existentiam  aut 
necessitatem  invincibiliter  ignoraverint  et  per  fidem  et  cari- 
tatem  justificationis  gratiam  adepti  fuerint. 

2.  Catechunieni^  id  est,  hi  qui  doctrina  Christi  jam  imbuun- 
tur  et  ad  baptismum  se  praeparant,  a  corpore  Ecclesise  pariter 
excludendi  sunt,  et  ratio  est  quia  baptismus  est  Ecclesiae  ja- 
nua  :  «  Per  ipsum,  inquit  concilium  Florentinum,  membra 
Christi  ac  de  corpore  efflcimur  Ecclesiae.  » 

Nihil  vero  prohibet  quin  imperfecte  per  fidem  et  spem  et 
etiam  perfecte  per  caritatem  ad  animam  Ecclesiae  pertineant. 
Unde,  si  ante  baptismum  susceptum  obeant,  cum  ejus  voto 
salvari  possunt. 

Non  sunt  igitur  audiendi  qui  asserunt  catechumenos  nullo 
alio  titulo  ad  Ecclesiam  spectare  quam  potentia  vel  voto;  id 
quidem  de  corpore  Ecclesice  dici  debet^  minime  vero  de  anima ; 
nec  aliter  sentit  S.  Augustinus,  qui(m  Joan.^  Tract.  12,  n.  3; 
Patr.  lat.,  xxxv,  1485)  docet  catechumenos  ab  Ecclesia  con- 
siderari  tanquam  filios  conceptos  et  necdum  natos^  sed  post- 
modum  per  baptismum  in  luce  edendos. 

3.  Heretici,  scilicet  qui  post  baptismum  unum  aut  plures 
articulos  ab  Ecclesia  propositos  veluti  revelatos  pertinaciter 
negant,  vel  sunt  publici,  vel  occulti.  Si  prius,  ab  Ecclesia  ab- 
solute  excluduntur;  nam,  amissa  fide,  amittuntur  etiam 
spes  et  caritas;  acproinde  haeretici,  cum  nullo  vinculo  interno 
Ecclesiae  jam  adheereant^  ad  ejus  animam  pertinere  nequeunt. 

Aliunde  carent  vinculo  externo  professionis  ejusdem  fidei, 
quod  essentiale  esse  diximus,  ut  quis  ad  corpus  Ecclesiae  spec- 
tet.  Manent  tamen  irrevocabiliter  Ecclesiae  subditi  ratione 
characteris  baptismalis ;  alioquin  eorum  crimen  ipsis  patro- 
cinaretur.  —  Si  posterius,  theologi  non  concordant;  commu- 
nius  tamen  afflrmatur  haereticos  occultos  a  corpore  Ecclesiae 
non  excludi ;  et  ratio  est  quia  externa  unionis  vincula  nihilo- 
minus  retinent.  Idem  a  fortiori  dicendum  est  de  haereticis  ma- 
terialibus,  qui  inculpabiliter  errorem  fidei  oppositum  tenent; 
hi  nimirum,  non  tantum  ad  corpus,  si  aliis  vinculis  devin- 
ciantur,  sed  etiam  ad  animam  Ecclesiae  pertinere  possunt. 

4.  ApostatcB  in  eo  differunt  ab  haereticis,  quod  religionem 
christianam  penitus  abnegent,  sive  religionem  falsam  profi- 
teantur,  sive  non.  Jam  vero  si  id  puhlice  faciant^  evidens  est 
illos  nullatenus  ad  animam  Ecclesiae  pertinere;  imo  quovis 
externae  communlonis  vinculo  privari.  Si  autem  occulte  reli- 
gionem  christianam  deserant,  ut  saepe  fit  hisce  lemporibus, 
non  ideo  cessant  ad  corpus  Ecclesiae  pertinere,  siquidem  per 
externa  unionis  vincula  cum  societate  fidelium  adhuc  devin- 
ciuntur. 

6.  Idem  dicendum  est  de  schismaticis,  qui  nimirum  ab  obe- 
dientia  et  subjectione  erga  legitimos  pastores  pertinaciter  se 
subducunt.  Unde  si  separatio  publice  et  notorie  fiat,  nullate- 
nus  Ecclesiae  membra  dici  possunt;  qui  enim  adversus  socie 
tatem  aliquam  insurgunt  ejusque  auctoritatemabjiciunt,  non 
solum  externa  unionis  vincula,  quibus  societati  adhaerebant, 
disrumpunt;  sed  etiam  ejusdem  animam  participare  et  ab  ea 
informari  desinunt.  De  separatione  vero  occulta  non  aliter 
sentiendum  est  ac  de  haeresi  occulta. 

6.  Excommunicati  alii  sunt  occulti^  alii  notorii  sed  adhuc 
tolerati,  alii  vitandi.  Porro  quilibet  excommunicati  nonnisi 
per  fidem  et  spem  ad  animam  Ecclesiee  pertinent,  nisi  tamen 
excommunicatio  injuste  et  invalide  inflicta  fuerit,  vel  ipsos 
perfecte  poenituerit.  Ratio  est  quia  non  excommunicantur 
nisi  rei  gravissimi  peccati.  —  Quod  autem  ad  corpus  attinet, 
omnes  fatentur  excommunicatos  occultos  Ecclesiae  annume- 
rari,  cum  omnia  societatis  ecclesiasticae  vincula  externe  con 

servent.  Idem  plures  theologi  docent  de  excommunicatis 
notoriis,  sed  toleratis;  Ecclesia  enim,  inquiunt,  eostolerando, 
mentem  suam  de  iisdem  extra  unitatem  suam  non  absolute 
ejiciendis  satis  declarat.  At,  ex  omnium  confesso,  excommu- 
nicati  vitandi  omnino  a  corpore  Ecclesiae  separantur. 


CAPUT  II. 

DE   CHARAGTERIBUS   VER/E   EGCLESIvE. 


40.  In  prsecedenti  capite,  demonstravimus  visibilem  inde- 
fectibilemque  a  Christo  institutam  fuisseEcclesiam,  cui  omnes 
adhserere  tenentur.  Consequenter,  inquirendum  est  quibus- 
nam  characteribus  veraEcclesia  a  falsis  discerni  possit. 

Hujusmodi  characteres  ex  iis  tantum  desumi  possunt  quae 
ad  Ecclesiam  pertinent  et  in  ea  ita  relucent,  ut  eam  inspi- 
cientibus  perspicuam  reddant.  Duo  igitur  supponuntur, 
nempe :  —  1**  Christum  Ecclesiam  suam  proprieta tibus  omnino 
singularibus  insigniri  voluisse;  —  2°  illas  proprietates  ita  se 
habere,  ut  sint  notae,  quarum  ope  detegi  possit  vera  Ecclesia. 

Hinc  proprietates  et  notae  re  inter  se  non  differunt;  sed 
sunt  quid  unum  et  idem  sub  duplici  respectu  consideratum. 
Quatenus  dimanare  concipiuntur  ex  Ecclesiae  essentia,  eique 
sunt  intrinsecae,  y ocminv proprietates :  quatenus  vero  exterius 
splendescunt,  veramque  Ecclesiam  ostendunt^  dicuntur  notw, 
Non  eodem  proinde  munere  funguntur;  nam  proprietates 
cognitionem  nobis  praestantEcclesiaem  abstracto;  notseautem 
nobis  manifestant  quaenam  sit  in  concreto  vera  Christi  Eccle- 
sia.  Aliis  verbis,  proprietates  spectant  ad  quaestionem  juris, 
qualis  scilicet  debeat  esse  Ecclesia;  notae  ad  quaestionem /acf/, 
quaenam  sit  vera  Ecclesia. 

Duplex  igitur  erit  articulus,  unus  de  proprietatibus,  alter 
de  Ecclesise  notis. 

ARTICULUS  I. 

De  proprietatibtis  Ecclesise- 

41.  Recensentur  Ecclesiae  proprietates.  Quatuor  ex  sym- 
bolo  Constantinopolitano  recensentur  proprietates  Ecclesia^ : 
unitas,  sanctitas,  catholicitas  et  apostolicitas.  Hoc  autem  or- 
dine  merito  enumerantur  :  prima  enim,  unitas,  immediate 
defluit  ex  ipsa  Ecclesiae  essentia ,  qua tenus  est  societas  religiosa 
visibilis;  mnctitas  vero  efficaciam  ejus  spiritualem  ad  animas 
viviflcandas  s^r gmt ;  catholicitas  vim  ejus  diffusivam  prodit; 
denique  apostolicitas  perseverantem  ejus  in  durando  virtu- 
tem  ostentat;  seu,  ut  alii  loquuntur,  catholicitas  et  apostoli- 
citas  penes  Ecclesiam  esse  spatii  et  temporis  imperium  decla- 
rant. 

Quatuor  praefatas  proprietates  in  quatuor  subsequentibus 
paragraphis  vindicabimus  et  explanabimus. 

§  I.  De  Ecclesiae  unitate. 

42.  Certissimum  est  unitatem  quamdam  Ecclesiae  competere. 
Ipse  enim  Christus  oravit  {Joan,,  xvii,  21,  23)  ut  discipuli  sui 
unum  essent,  ut  in  unum  consummarentiir,  imaginemque  re- 
ferrent  unitatis  iilius  qua  Pater  est  in  Filio,  et  Filius  in  Patre ; 
nec  sane  dici  potest  effectu  suo  caruisse  orationem  Christi. 

Cum  vero  in  ilia  unitate  explicanda  non  consentiantCatho- 
lici  et  sectae  heterodoxae,  primum  exponenda  est  notio  unitatis 
qualis  proponitur  tum  a  catholicis,  tum  a  sectis  schismaticis 
aut  haereticis:  deinde  probabitur  Ecclesise  essentialem  esse 
unitatem  a  catholicis  deflnitam. 

I.  Exponitur  unitatis  notio. 

43.  —  I.  Notio  unitatis  apud  Catholicos.  Juxta  doctrinam 
catholicam,  societas  una  dicitur,  quando  adest  mutua  conspi- 
ratio  sociorum  ad  eumdem  finem  per  eadem  media,  sub  im- 
pulsu  et  directione  unius  supremae  auctoritatis.  Hinc  ad 
perfectam  socialis  unitatis  rationem  quatuor  requiruntur, 
nempe  :  —  1.  consensio  civium  inter  se,  in  eo  consistens, 

quod  a  se  invicem  independentes  non  sint,  sed  invicem  se 
habeant  veluti  membra  ejusdem  corporis ;  —  2.  identitas  fmis, 
qui  prima  esse  debet  ratio  hujus  consensionis;  —  3.  identitas 
mediorum,  quae  sint  causa  unionis  proxima;  —  4.  impulsus 
unius  ejusdemque  regiminis,  quod  mediis  perseverantem 
efflcaciam  praestet. 

Cum  igitur  Ecclesia  societas  sit  religiosa  et  supernaturalis, 
sic  defmiri  potest  ejus  unitas  :  Mutua  conspiratio  Christi  fide- 
lium  ad  vitam  mternam  consequendam  per  fidem,  leges  et  sacra- 
menta^  sub  directione  unius  supremi  magisterii^  regiminis  et 
sacerdotii.  Hinc  triplex  unitas  ejus,  seu  unitatis  triplex  aspec- 
tus,  scilicet  :  —  1.  unitas  fidei^  consistens  in  professione 
dogmatum  fidei,  quae  summummagisterium  credenda  propo- 
nit  omnibus  fidelibus;  —  2.  unitas  regiminis,  quae  est  subjectio 
eidem  supremo  imperio;  —  3.  unitas  ritualis,  vi  cujus  omnes 
in  Ecclesia  servant  ritus  a  Christo  institutos  et  a  legitimis 
pastoribus  celebratos,  baptismum  scilicet,  qui  est  ritus  ini- 
tiationis,  caetera  sacramenta  et  sacrificium,  quod  ad  Ecclesiam, 
quatenus  est  societas  religiosa,  peculiari  ratione  spectat.  Cum 
autem  unitas  illa  ritualis  deesse  non  possit,  ubi  datur  unitas 
fidei  et  regiminis,  eam  indicare  sufflcit. 

Jam  vero  cuique  attendenti  patet  unitatem  fidei  et  regiminis 
duo  importare,  factum  nempe,  seu  consensionem  fidelium  in 
admittendis  iisdem  articulis  fidei,  praestandaque  subjectione 
eidem  auctoritati ;  et  jus,  seu  Ecclesiee  magisterium  et  impe- 
rium,  quae  principium  sunt,  ex  quo  consensio  defluit.  Unde 
sub  utroque  respectu  duplex  unitas  distinguitur,  facti  nempe 
et  juris. 

Porro,  ut  illius  unitatis  fusius  explicetur  conceptus,  adver- 
tendum  est  duo  praesertim  illi  adversari,  scilicet  hferesim  et 
schisma,  Hceresis  est  error  in  fide  pertinax ;  schisma  vero  est 
spontaneus  ab  Ecclesiae  unitate  recessus,  in  eo  consistens, 
quod  aliquis  illum  ut  superiorem  agnoscere  renuat,  qui  regi- 
mine  Ecclesiae  potitur.  Unde  hceresis  directe  unitatem  fidei,  in- 
directe  autem  unitatem  communionis  dissolvit ;  schisma autem, 
etsi  immediate  frangat  unitatem  communionis,  quae  formaliter 
est  consensio  membrorum  Ecclesice  ad  invicem  et  subordi- 

natio  uniuscujusque  ad  unum  caput,  consequenter  tamen 
dissolvit  unitatem  fidei,  juxta  illud  S.  Augustini  :  «  Nullum 
schisma  non  sibi  aliquam  conflngit  hseresim,  ut  recte  ab 
Ecclesia  recessisse  videretur. 

44.  ~  II.  Unitatis  notio  juxta  schismaticos  et  hsereticos. 

—  1.  GrcBci  doctrinam  Catholicorum  de  unitate  Ecclesiae  ad- 
mittere  videntur;  sed  unitatem  tantum  fictitiam  et  accidenta- 
lem  revera  admittunt.  Nam  dum  reponunt  principium  unitatis 
doctrinalis  in  episcoporum  coetu,  nuUum  eis  assignant  supre- 
mum  ducem,  qui  eos  ad  concilium  cogere  possit  et  ad  unum 
reducere.  Quoad  regimen,  etsi  Patriarcharum  jurisdictionem 
in  episcopos  asserant,  illos  tamen  a  se  invicem  independentes 
profitentur,  et  sic  evertunt  unitatem  regiminis. 

2.  Protestantes  vero  duplex  de  unitate  Ecclesiae  systema  pro- 
ponunt.  Alii,  post  ministrum  Jurieu,  in  libro  cui  titulus  est : 
Le  vrai  systeme  de  VEglise  (liv.  1^^  ch.  19),  duplicem  fidei 
externam  unitatem  distinguunt  :  unam,  quam  vocant  univer- 
salem^  et  quae  sita  est  in  professione  articulorum  fundamenta- 
lium,  qui  scilicet  ab  omnibus  explicite  credendi  sunt,  si  salvi 
esse  velint;  ^lidim  particularem,  quse  resultat  ex  professione 
publica  certorum  quorumdam  articulorum  non  fundamenta- 
lium,  quinempe  sinesalutis  dispendio  rejici  possunt,  etiamsi 
per  ministerium  apostolicum  credendi  proponantur.  Exinde 
sequitur  :  —  1.  Ecclesiam  universalem,  uti  ait  Jurieu,  contlari 
ex  omnibus  Christianorum  sectis,  quse  non  errant  in  funda- 
mentalibus,  etiamsi  nulla  inter  eas  servetur  communio,  imo 
etiamsi  se  mutuo  excommunicent  et  anathematizent;  —  2.  so- 
cietatesparticularesposse  quidem  dissentientes  a  sua  unitate 
ejicere,  non  vero  extra  unitatem  generalem,  si  in  fundamen- 
talibus  non  errent ;  —  3.  varias  igitur  sectas  christianas,  quee 
fundamentalia  retinent,  magnam  ad  invicem  exercere  teneri 
tolerantiam  recteque  omnino  agere,  si  amicum  inter  se  foedus 
inirent.  Quod  quidem  hodierni  protestantes  inpluribus  syno- 
dis  exsequi  tentaverunt,  sub  confwderationis  universalis  no- 
mine.  Sed  in  vanum  laboraverunt,  qui  hanc  novam  Babel 
eedificare  conati  sunt.  Unum  jam  inconcussum  manet,  catholi- 

cos  scilicet,  cum  in  fundamentalibus  non  errent^  extra  viam 
salutis  non  existere;  hoc  saepius  protestantes  confessi  sunt  et 
confiteri  semper  coguntur,  si  principiis  suis  consentanei  esse 
velint.  —  Quae  de  unitate  regiminis  tenent  protestantes,  latio- 
rem  saluti  viam  pandunt ;  singulas  enim  ecclesias  particulares 
a  se  invicem  independentes,  nulloque  alio  vinculo  colligatas 
esse  docent  nisi  vinculo  interno  caritatis.  Nulla  est  igitur, 
sub  hoc  respectu,  Ecclesia  universalis  visibilis,  imo  nec  pro- 
prie  Ecclesia  particularis,  quia  sicut  magisterium  procul 
amovent,  ita  etiam  pastorum  regimen  excutiunt,  quos  veluii 
consiliarios,  non  vero  ut  principes  spirituales  admittunt. 
Quis  autem  non  videt  veri  nominis  dari  non  posse  societatem 
sine  auctoritate,  quae  ejus  est  pars  essentialis  et  elementum 
formale  ? 

Ex  his  colligere  est,  unitatem  tantum  facti  et  quidem  im- 
perfectissimam  mereque  accidentalem,  ut  verae  Ecclesise  pro- 
prietatem,  aprotestantibus  admitti,  nec  aliud  hujusce  unitatis 
dari  principium,  nisi  uniuscujusque  nutum  et  arbitrium,  tum 
in  fide^  tum  in  vitae  regimine.  Haud  mirum  igitur  videri  debet 
quod  unitatis  ecclesiasticse  systema  aliud  excogitatum  fuerit 
in  scholis  protestantium. 

Novi  hujus  systematis  auctores  fuere  universitatis  Oxonien- 
sis  in  Anglia  doctissimi  quidam  magistri.  Hi  nempe,  verbo 
saltem  rejecta  distinctione  inter  articulos  fundamentales  et 
non  fundamentales,  viam  quamdam  mediam  tenendam  volunt 
inter  catholicos  et  protestantes,  quam  ipsi  Yocmi  iiltra  protes- 
tantismum  et  Romanismum  :  docent  itaque  —  1.  hunc  esse 
unitatis  fidei  conceptum,  ut  singuli  fldeles  profiteantur  omnes 
articulos,  quos  Ecclesia  saltem  congregata  credit  aut  legitimo 
judicio  proposuit  credendos ;  — -  2.  Ecclesiam  constare  omni- 
bus  societatibus  Christianis  quae  auctoritatem  doctrinalem 
retinuerunt,  etsi  eadem  omnino  dogmata  non  admittant,  ac 
proinde  ad  unitatem  Ecclesise  pertinere  docent  Ecclesiam 
Romanam,  Graecam,  Russiacam  et  Anglicanam;  —  3.  huic 
proinde  universali  Ecclesiae  tribuendam  quidem  esse  auctori- 
tatemdefiniendi  quid  sitde  fide  tenendum ;  sed,  cum  a  tempore 
separationis  nulla  habita  fuerint  concilia  vere  oecumenica, 

COhveniendiim  esse  in  articulis  antea  definitis.  Ita  doctor  Pusey 
et  alii  ejus  nomine  Puseystse  dicti,  qui  tamen  sententiam 
suam  emollire  visi  sunt,  cum  ipse  Pusey  scripserit  requiri 
tantum  fidem  in  symbolum  Apostolorum. 

Quod  attinet  ad  unitatem  regminis,  fatentur  quidem  esse 
perfectiorem  unitatem,  qualem  asserunt  catholici,  ac  fortasse 
cadere  sub  prsecepto,  sed  eam  minime  essentialem  esse  con- 
tendunt,  ac  sufficere  autumant  in  qualibet  societate  vigere 
hierarchiam  ministrorum.  Labefactatur  quidem  communio 
cum  Ecclesia,  si  unum  non  sit  regimen  omnium  Ecclesiarum 
particularium;  sed  strictam  illam  communionem  servandi 
preeceptum  est  positivum,  quod  proinde  ob  gravem  circum- 
stantiarum  mutationem  desinere  potest;  imo  quandoque  obser- 
vari  nequit  sine  peccato,  quia  nempe  prsevaluit  in  Ecclesia 
fidei  et  morum  corruptio.  Licita  est  igitur  ac  etiam  obligatoria 
separatio,  quae  tamen  cum  sit  tantum  ab  Ecclesia  quatenus 
corrupta,  non  obstat  quin  servetur  cum  ea  communio  essen- 
tialis,  in  iis  quae  vera  et  recta  sunt. 

At  valde  deploranda  est  actualis  dissensio,  ac  proinde  enixe 
a  Deo  postulandum  est,  ut  perfecta  inter  praecipuas  Ecclesias 
Christianas  unitas  denuo  instauretur.  Hinc  societas  precum 
Londini  anno  1869  fundata,  ut  a  Deo  obtineatur  Christiani- 
tatis  unitas.  Sed  Anglicani  qui  deinceps  veritatem  sincere 
quaesierunt,  persuasum  mox  habuerunt  non  alio  modo  procu- 
rari  legitime  posse  unitatem,  quam  adhaerendo  Ecclesise  catho- 
licse,  et  revera  multi  conversi  sunt  ad  fidem  Romanam. 

II.  Vindicatur  vera  doctrina  de  Ecclesiie  v.nitate. 

His  praemissis  notionibus,  quid  de  unitate  Ecclesise  Christi 
essentiali  sentiendum  sit,  declarabunt  sequentes  assertiones. 

45.  Assertio  l^  :  Vera  Christi  Ecdesia  hanc^unitatem  fidei 
exigit^  qua  omnes  fideles  consentiant  in  profitendis  cunctis 
articulis  ab  Ecclesia  docente  propositis^  ac  proinde  rejicienda 
est  distinctio  inter  fundamentales  et  non  fundamentales  [arti- 
culos. 
.  Probatur  1*  PARS,  scilicet,  veram  Ecclesiam  hanc  unitatem 

fidei  exigere^  ut  omnes  Christiani  consentiant  in  profitendis 
cunctis  articulis  ab  Ecclesia  docente  definitis 

1.  Scriptura  Sacra.  Christus  ipse  ultimo  suos  discipulos 
alloquens  [Matth.^  xxviii,  19-20),  ait  :  «  Euntes  evgo^  docete 
))  omnes  gentes....  docenteseos  servare  omnia  qucBcumqiie imri' 
))  (lavi  vobis.  »  Unde  sic  :  Prsecepto  docendi  quod  Cliristus 
Apostolis  edixit,  correlativa  est  obligatio  credendi  ex  parte 
eorum  qui  fidem  susceperunt  :  Apostoli  autem  debent  docere 
omfiia  qucectimque  mmd^Yit  Christus.  Ergo  in  his  admittendis 
consentire  omnes  fideles  necesse  est.  Jam  vero  munus  docendi 
Apostolis  impositum  non  erat  personale,  nec  transitorium, 
sed  publicum  et  permanens  in  successoribus,  uti  ex  contextu 
eruere  datur  :  Ecce  ego  vobiscum  sum...,  usque  ad  consumma- 
tionem  sceculi,  Ergo  sicut  in  successoribus  Apostolorum  manet 
obligatio  docendi  integram  Christi  doctrinam,  ita  et  in  fideli- 
bus  manet  obligatio  huic  assentiendi  simul  ac  proponitur. 

Nec  alium  unitatis  fidei  Ecclesise  essentialis  conceptum  tra- 
dit,  inculcat  et  evolvit  B.  Paulus  {Eph.,  iv,  3-16)  :  «  SoUiciti 
))  servare  unitatem  spiritus  in  vinculo  pacis.  Unum  corpus,  et 
))  unus  spiritus^  sicut  vocati  estis  in  una  spe  vocationis  vestrae. 
))  Unus  Dominus^  una  fides^  unum  baptisma^  unus  Deus  et  Pater 
))  omnium...,  Et  ipse  dedit  quosdam  quidem  Apostolos,  quos- 
»  dam  autem  prophetas,  alios  vero  Evangelistas,  alios  autem 
))  Pastores  etDoctores,  ad  consummationem  sanctorum,  in 
))  opus  ministerii ,  in  aedificationem  corporis  Christi,  donec 
))  occurramus  omnes  in  unitatemfidei^ei  agnitionisFiliiDei,in 
»  virumperfectum,  in  mensuram  setatis  plenitudinis  Christi; 
))  ut  jam  non  simus  parvuli  fiuctuantes  et  circumferamur  omni 
»  vento  doctrince^  in  nequitia  hominum^  in  astutia  ad  circumven- 
»  tionemerroris.Meiiidiiem  autem  facientes  in  caritate,  cresca- 
»  mus  in  illo  per  omnia,  qui  est  caput  Christus;  ex  quo  totum 
»  corpus.  )) 

Unde  triplex  argumenlum  :  —  1.  Omnimodam  unitatem 
Christianis  inculcans  B.  Paulus  commemorat  unitatem  fidei, 
eamque  assimilat  unitati  Dei  et  baptismi  :  atqui  falsa  esset 
haec  assimilatio,  si  unum  fidei  articulum  rejicere  liceret ;  unus 
est  enimprorsus  Deus,  unum  prorsusbaptisma.  Ergo  perfecta 

requiritur  consensio  in  omnibus.  —  2.  Ex  B.  Paulo,  Christus 
dedit  Apostolos,  Pastores  et  Doctores,  qui  manere  debent  do- 
nec  occurramus  omnes  in  unitatem  fidei;  eamque  esse  voluit 
unitatem,  qua  non  circumferamur  omni  vento  doctrince,..  in 
astutia  ad  circumventionem  erroris :  atqui  flnem  intentum  non 
attingeret  Christus,  si  perfecta  non  esset  omnium  fidelium 
consensio  in  profitendis  articulis,  quos  proponunt  et  docent 
Pastores  et  Doctores  ab  ipso  instituti.  Ergo  haec  fuit  Christi 
voluntas,  ut  omnes  legitimorum  Pastorum  doctrinae  integrae 
adhaereant.  —  3.  Apostoli  scopus  est  Ephesios  hortari  ad  fra- 
ternam  caritatem,  quam  perfectissimam  in  discipulis  suis 
Christus  esse  voluit;  ideo  autem  immoratur  in  inculcanda 
unitate  fidei,  qu9e  non  patiatur  circumventionem  erroris,  ut 
inde  assurgere  possint  ad  illam  caritatem,  quee  est  unitas  spi- 
ritus^  in  vinculo  pacis^  et  dat  in  illo  crescere  per  omnia^  qui  est 
caput  Christus  :  atqui  tantae  caritatis  motivum,  stimulus  et 
exemplum  esse  sola  potest  unitas  fidei,  quse  nuUam  in  propo- 
sitis  articulis  dissensionem  admittit ;  ridicule  enim  diceretur 
"diversa  in  materia  fidei  sentientibus  :  unus  sit  in  vobis  spiri- 
tus^  una  sit  dilectio  caritatis,  quia  unam  fidem  habetis.  Ergo. 

2.  SS.Patribus.  InterPatres  autem  quosdam  sufficiat  addu- 
cere,  qui  aperte  docent  hcereticos  omnes  tollere  unitatem  Eccle- 
sice^  adversarios  esse  Christi^  nullatenus  salvari  posse.  Sic  Ori- 
genes  {Apol.  pro  Orig.;  Patr.  grcec,  xvii,  552)  dicit  «  sectas 
omnes  et  hcereses  adversus  Ecclesice  unitatem  incessanter  dimi- 
care.» — S.  Cyprianus  {Epist.  lxxvi,  n.  1;  Patr.  lat.^  iii,  1138) : 
« Neque  Dominus  noster  Jesus  Christus...  aliquam  speciem 
haereseos  designavit,  seiomnes  omnino  hcereticos,..  adversarios 
suos  esse  ostendit,  dicens  :  Qui  non  est  mecum,  adversum  me 
est.  ))  —  S.  Fulgentius  {De  remis,  peccat.^  1.  I,  c.  18  et  seq.; 
Patr.  lat.,  lxv,  542) :  «  Firmissime  tene,  et  nuUatenus  dubites 
quemlibet  hcereticum  sive  schismaticum...  si  Ecclesiee  catho- 
licaenon  fuerit  aggregatus...  nullatenus posse  salvari.  » 

3.  Conciliis.  Conc.  Constant.  I  (381),  anathemate  plectit, 
seu  extra  salutis  viam  proclamat  Sabbatianos,  Novatianos, 
Quartodecimanos,  ApoUinaristas  et  alios  in  fundamentalibus 
sane  non  errantes;  ergo  minima  haeresis  e  regno  coelorum 

excludit.  Nec  allegari  valet  in  his  textibus  agi  de  unitate  cui- 
dam  ecclesiae  particulari  propria,  non  autem  de  unitate  uni- 
versali  in  sensu  Protestantium;  nam  omnes  illi  hseretici  indis- 
criminatim  praedicantur  adversarii  Christi,  synagoga  Anti- 
christi  et  extra  viam  salutis. 

Ex  quibus  manifeste  sequitur  rejiciendam  esse  distinctio- 
nem  fundamentales  interetnon  fundamentales  articulos.  Sed 
cum  illa  distinctio  sit  veluti  arx  et  perfugium  Protestantismi, 
ad  quod  ipsi  Oxonienses  confugere  coguntur,  inanitas  ejus 
directe  et  ex  professo  patefacienda  est.  Itaque 

Probatur  2^  PARS,  nempe  rejiciendam  esse  prcefatam  distino 
tionem. 

Et  vero  procul  amovendum  est  systema  novum  atque  inau- 
ditum,  nuUa  satis  solida  ratione  innixum,  impossibile  in  praxi, 
unitatis  prorsus  subversivum,  Deoque  injuriosum  :  atqui 

1.  Nova  est  distinctio  inter  articulos  fundaw^ntales  et  non 

fmdamentales.  Nam  nullibi  legitur  hsec  distinctio  :  nec  Patres 

qui  eam  certe  adhibuissent  in  scriptis  suis  polemicis,  si  eam 

cognovissent,  nec  monumenla  ecclesiastica  illam  commemo- 

rant.  Imo  vero  eam  prorsus  excludunt,  ut  patet  ex  citatis  su- 

pra  textibus  SS.  Patrum  et  agendi  ratione  conciliorum  adver- 

sus  hsereticos  quoscumque;  unde  illud  effatum  ab  omni  retro 

antiquitate  ssepius  usurpatum  :  Ecclesia  definivit;   Ecclesia 

anathemate  percussit;  Ecclesia  locuta  est,  res  finita  est;  quod 

quidem  intelligi  nequit  in  Juriaei  systemate,  ut  ipse  fateri  co- 

gitur.  —  Nec  etiam  ipsi  ante  Pseudo-Reformationem  exorti 

haeretici  distinctionem  suis  erroribus  adeo  faventem  cogno- 

visse  videntur;  nedum  enim  eam  adhibuerint  adversus  Eccle- 

siam  eos  a  sinu  suo  ejicientem,  etsi  in  fundamentalibus  ex 

confesso  Protestantium  non  errarent,  Ecclesiam  e  contra  er- 

rorisarguerunt,  coetusque  suos  veram  Christi  societatem  esse 

affirmare  non  dubitaverunt. 

2.  Nulla  satis  solida  ratione  innititur.  Si  enim  dari  posset 
hujus  distinctionis  solida  ratio,  vel  ex  Scriptura  Sacra,  vel  ex 
rei  natura  depromeretur  :  atqui  neutrum  dici  potest.  —  Non 
primum;  nam  textus,  quos  allegavimus,  aperte  atque  invicte 
perfectam  fidei  unitatem  adstruunt;  textus  vero  a  Protestan- 

tibus  allegati,  vel  nuUatenus  continent  conclusiones  eductas, 
vel  arbitraricE  omnino  interpretationi  subjiciuntur.  —  Non 
secimdim;  ubi  enim  unum  atque  idem  est  motivum  fidei^ 
nulla  fieri  potest  distinctio  inter  articulos  necessario  vel  libere 
credendos;  motivum  quippe  illud  seque  urget  pro  omnibus  : 
atqui  motivum  fidei  unum  et  idem  est  pro  omnibus  veritati- 
bus,  quas  revelatas  fuisse  constat,  auctoritas  nempe  Dei  reve- 
lantis.  Ergo  ratione  fidei,  seu  ok  natura  rei,  excludenda  est 
distinctio  inter  articulos  necessarios  etliberos,  fundamentales 
et  non  fundamentales. 

3.  Impossibilis  est  in  praxi.  Vana  est  enim  et  illusoria  heec 
distinctio,  si  certae  non  dentur  regulse,  quibus  articuli  funda- 
mentales  a  non  fundamentalibus  secernantur  :  porro  desunt 
hujusmodi  regulse  certse  et  decretoriae;  nec  tales  dicendae 
sunt  quae  a  Juriaeo  assignatse  sunt.  Nam  ad  hsec  quatuor  redu* 
cuntur  :  Fundamentales  habendi  sunt  articuli  —  1.  qui  clare 
in  Scripturis  continentur;  —  2.  qui  ad  gloriam  Dei  et  beati- 
tudinem  hominis  proximeconspirant;  —3.  qui  cum  Religio- 
nis  Christianse  fundamento  necessariam  habent  connexionem; 
—  4.  quos  communi  consensu  teiient  omnes  societates  chris- 
tianse.  Sed  tres  priores  regulse  ad  nihil  inserviunt,  et  ipsas 
novis  regulis  explicandse  sunt.  Quarta  autem  regula  distinc- 
tionem  prsefatam  evertit  et  Protestantismumfalsitatis  arguit; 
quippe  ante  exortam  hseresim  novatorum  communi  consensu 
tenebat  universalis  Ecclesia  articulos,  quos  rejecerunt,  et  il- 
lud  imprimis  dogma,  unitatem  fidei  Ecclesiae  essentialem  eam 
esse  quae  excludit  cujuslibet  articuli  negationem.  Gorruit  igi- 
tur  in  fundamentales  et  non  fundamentales  articulos  distinctio. 

4.  Unitatis  ecclesiasticce  prorsiis  subversiva  est,  Quamdam 
Ecclesiae  fixam  firmamque  unitatem  admittant  necesse  est  Pro- 
testantes;  alioquin  indefectibilis  non  esset  Ecclesia  a  Christo 
condita.  Porro  quaenam  unitas  fidei  existere  ac  permanere 
potest,  cum  ipsa  regula  fidei  necessario  tenenda  nec  una  sit, 
Hec  eodem  sensu  intelligantur  regulse  quse  traduntur?  Quod 
^uidem  egregie  confirmatur  tum  confessionibus  Protestan- 
tium,  qui  non  semel  dixerunt  in  praxi  discerni  non  posse  ar- 
ticulos  fundamentales,  tum  continua  apud  eos  imminutione 

dogmatum;  quippe  qui  singula  successive  abjiciant  dogmata, 
et  in  rationalismum  propendentes  jam  nulli  symbolo  fidei 
adhserendum  esse  dicant,  sed  christianismum  quemdam  pro- 
pugnant  modernum  et  progressivum,  in  quo  nec  liaereseos, 
nec  orthodoxise  vocabulum  jure  retineri  possit. 

S.  Est  Deo  injuriosa;  quid  enim  Deo  magis  injuriosum 
quam  indifferentem  illum  fingere  quoad  publicam  professio- 
nem  veritatum,  quas  homines  edoceri  voluit,  non  per  prophe- 
tas  tantum,  sed  per  unigenitum  suum  Filium,  carne  nostra 
indutum  fusoque  sanguine  dicta  sua  confirmantem?  Atqui  is- 
tiusmodi  in  Deo  indifferentiam  inducit  distinctio  in  articulos 
fundamentales  et  non  fundamentales.  Ergo. 

Rejecta  igitur  preefata  distinctione,  omnino  tenendum  est 
veram  Christi  Ecclesiam  hanc  sibi  fidei  unitatem  vindicare, 
qua  omnes  vere  fideles  consentiant  in  profitendis  cunctis  arti- 
culis  ab  Ecclesia  docente  propositis. 

Ex  hucusque  dictis  sequitur  —  1.  unitatem  facti  simul  et 
juris  Ecclesiae  essentialem  esse ;  —  2.  haereticos  quoscumque, 
etiamsi  unum  e  dogmatibus  ab  Ecclesia  propositis  rejiciant, 
ad  illius  Ecclesiae  gremium  non  pertinere;  —  3.  Ecclesiam 
non  conflari  ex  omnibus  sectis  christianis,  quae  vel  funda- 
mentalia  retinent,  vel  auctoritatein  doctrinalem,  si  non  eam- 
dem  omnino  fidem  profiteantur. 

46.  Assertio  2^  :  Vera  Christi  Ecdesia  hanc  sibi  unitatem 
regiminis  vindicat^  qua  omnes  per  orbem  diffusi  fideles  uni  su- 
premce  auctoritati  subjiciuntur. 

Prob.  1.  Scriptura  sacra.  Christus  suam  praenuntians  ac 
delineans  Ecclesiam,  eam  describit  ut  domum,  familiam^  civi- 
tatem,  regnunij  et  praesertim  ut  ovile  :  atqui  non  datur  domus 
sine  rectore^  familia  sine  patre,  civitas  sine  rnagistro^  regnum 
sine  supremo  imperante,  ovile  s>uie  pastore^  et  quidem  unico. 
Unde  in  alio  loco  {Joan.,  x,  16)  addit :  «  Alias  oves  habeo,  qus^ 
»  non  sunt  ex  hoc  ovili ;  et  illas  oportet  me  adducere,  et  vocem 
»  meam  audient,  et  fiet  unum  ovile^  et  unus  Pastor.  »  Ergo 
eam  Christus  voluit  suam  esse  Ecclesiam,  in  qua  omnes  fideles 
continerentur  sub  regimine  unius  supremi  pastoris.  1 

Ceeterum  Christus  mentem  suam  apertius  declaravit,  cum 
interrogans  Petrum  de  dilectione  qua  erga  se  afficiebatur^  bis 
dixit  (Joan.,  xxi,  15,  17) :  «  Pasce  agnos  meos, »  et  mox  sub- 
junxit  :  «  Pasce  oves  meas.  »  His  verbis  haud  obscure  signi- 
ficavit  uni  Petro  commissum  esse  regimen  totius  Ecclesiae; 
nam  ovile  Christi,  seu  Ecclesia  agnos  et  oves  tantum  complec- 
titur.  Petrus  autem  «  in  successoribus  suis,  ait  concilium 
Chalcedonense,  semper  vivit  et  judicium  exercet.  »  Ergo 
omnes  qui  in  Ecclesia  sunt  ei  pareant  necesse  est. 

Prob.  2.  Unanimi  Patrum  traditione,  tum  eorum  scilicet, 
qui  regiminis  unitatem  in  ipsa  defmitione  Ecclesise  ponunt, 
inter  quos  S.  Cyprianus,  qui  docet  (Epist.  lxix,  n.  8;  Patr. 
lat.,  iv^  406)  «  Ecclesiam  esse  plebem  sacerdoti  adunatam  et 
pastorisuo  gregem  adhcerentem ;  » tumeorum  qui  schismaticos 
quoscumque  extra  viam  salutis  versari  declarant :  sic  S.  Igna- 
tius  (Ep.  ad  PMladelphos,  c.  3 ;  Patr.  grcec,  v.,  699)  scribit : 
«  Quotquot  poenitentia  ducti  redierunt  ad  unitatem  Ecclesiae, 
et  hi  Dei  erunt;  »  — tum  praesertim  eorum  qui  Romanum 
P(mtificem  Catholicae  unitatis  centrum  esse  declarant,  inter 
quos  eminet  S.  Irenaeus  (  Adv,  hceres.,  1.  iii,  c.  3,  n.  2;  Patr. 
grcec,  vii,  849)  cujus  notissima  sunt  haec  verba :  «  Ad  Eccle- 
siam  (Romanam)  propter  potiorem  ejus  principalitatem  ne- 
cesse  est  omnem  convenire  Ecclesiam,  hoc  est,  eos  qui  sunt 
undique  fideles.  »  Unde  S.  Hieronymus  (Epist.  xvi,  n.  2;  Patr. 
lat.,  XXII,  359)  :  «  Si  quis  cathedrce  Petri  jungitur,  meus  est.  » 

Prob.  3.  Ratione  theologica.  Ex  probatis  enim  Christus  insti- 
tuit  Ecclesiam  ut  societatem  visibilem,  eamque  voluit  esse 
unicam,  non  plures;  quod  quidem  colligere  est  non  solum  ex 
singulari  nomine,  quo  eam  appellat  Ecclesiam  meam,  sed 
etiam  aliis  supra  commemoratis  nominibus,  quibus  eam  de- 
lineabat;  atqui  societas  unica  non  est,  nisi  una  sit  suprema 
auctoritas.  Ergo. 

Prseterea,  ex  infra  probandis,  vera  Christi  Ecclesia  catholica 
esse  debet,  seu  universalis  ac  per  universum  orbem  diffusa  : 
porro  dari  nequit  vera  catholicitas,  seu  universalitas  sine  uni- 
tate;  est  enim  universale  juxta  vim  nominis  unum  versus 
multa,  seu  unitatis  extensio  ad  plura,  seu  etiam  multitudo  in 

unum  colligata.  Multitudo  autem  in  unum  colligari  non  potest 
nisi  per  unum  regimen.  Ergo. 

Nec  dicatur  sufflcere  unitatem  fidei  solamque  esse  essentia 
lem  Ecclesise,  ut  una  et  catholica  dicatur;  nam  ex  proposi 
lione  prsecedenti  liquet  unitatem  fidei  abuna  auctoritate  doc- 
trinali  suprema,  tanquam  a  principio  profluere.  Porro  haec 
una  auctoritas  suprema  unum  etiam  regimen  ecclesiasticum 
postulat  in  eodem  subjecto  residens;  non  enim  fidelium 
mentes  tantum,  sed  et  voluntates  regendse  sunt,  nec  lex  socia- 
lis  unitatis  patitur  ut  a  diversa  potestate  regantur.  Nedum 
autem  huic  legi  derogaverit  Ghristus,  manifeste  evincitur 
hanc  ejus  fuisse  voluntatem^  ut  unus  in  Ecclesia  esset  pastor, 
qui  doceret  simul  et  regeret,  imo  qui  docendo  regeret,  doce- 
retque  regendo.  Ergo. 

Ex  praecedenti  propositione  statim  inferrelicet  —  1.  unita- 
tem  regiminis  non  tantum  de  necessitate  preecepti  esse,  sed 
etiam,  sive  ex  natura  rei,  sive  ex  voluntate  Christi,  ad  inti- 
mam  ejus  constitutionem  pertinere;  —  2.  nuila  proinde  ra- 
tione  fas  esse  schisma  introducere  aut  in  eodem  permanere: 
sed  unitatis  externse  servandse  absolutam  esse  necessitatem, 
qu8e  nuliam  patiatur  exceptionem,  juxta  illud  S.  Augustini  : 
«  Praescindendae  unitatis  nulla  est  justa  necessitas.  » 

47.  Schoiium.  Paucis  declarare  juvat  quo  sensu  ab  auctori- 
bus  catholicis  admittantur  articuli  ad  fidei  substantiam  per- 
tinentes,  articuli  principaliores,  articuli  necessarii  necessitate 
medii^  aut  necessitate  prcecepti,  opiniones  demum  controversce 
et  libercB. 

Jam  vero,  ut  hsec  recte  intelligantur,  animadvertere  suffl- 
cit,  nuUum  esse  articulum  fidei  nullamque  dari  veritatem 
revelatam,  quam  sine  dispendio  salutis  negari  posse  conce- 
dant  auctores  catholici,  si  ab  Ecclesia  ut  revelata  proponatur, 
aut  de  ejus  revelatione  certo  constet.  Nullus  proinde  ab  eis 
admittitur  articulus  non  fundamentalis  in  sensu  Protestan- 
tium.  Ideo  autem  quosdam  articulos  pertinere  dicunt  ad 
subs tantiam  fidei,  quidi  sunt  veritates,  quae  aliis  supponuntur 
easque  veluti  in  germine  continent,  v.  g.  existentia  Dei  et 

providentia  ejus  supernaturalis.  Alios  etiam  articulos  dicunt 
principaHores,  quia  sunt  de  objecto  praestantiori  in  se,  vel 
immediate  ducunt  ad  cognitionem  Dei,  qui  principale  est 
fidei  objectum.  Hinc  intelligiturcurarticuli  quidam  dicantur 
necessarii  necessitate  medii^  alii  autem  necessarii  necessitate 
prcecepti,  prout  eorum  fides  ad  justificationemut  medium  ne- 
cessarium  ordinata  est,  vel  ad  alendam  vitam  supernaturalem 
justificati  imperata  est  a  Deo. 

Quod  autem  attinet  ad  opiniones  liberse  disputationi  per- 
missas^piurimae  versanturcirca  conclusiones  theologicas;  pau- 
cissimae  de  veritatibus  immediate  revelatis  agitantur;  nec 
unquam  de  his  dubitatur^  nisi  quia  per  authenticum  Ecclesise 
magisterium  nondum  sunt  propositae,  nec  de  earum  revela- 
tione  constat  ex  Scriptura  Sacra  aut  monumentis  divinae 
Traditionis.  At  vero  statim  ac  prodierit  Ecclesiee  docentis 
judicium  aut  certo  comperta  fuerit  revelatio,  his  veritatibus 
fidem  explicitam  adhibendi  urgebit  obligatio,  fidem  quidem 
catholicam  in  primo  casu,  fidem  vero  divinam  in  secunda 
hypothesi.  Insuper  continuo  vigere  in  Ecclesia  supremum 
magisterium,  quo,  ubi  opus  fuerit,  finis  controversiis  impo- 
natur,  unanimi  ore  tenent  catholici,  seque  paratos  profiten- 
tentur  ad  praestandum  obsequium  judiciis  proferendis.  Unde 
jam  implicite  credunt  quod  credit  Ecclesia;  nec  nisi  explici- 
tus  deest  assensus.  Agitatse  igitur  controversiae  nullatenus 
ofiiciunt  unitati  Ecclesiae  essentiali  totoque  coelo  distant  ab 
articulis  Protestantium  non  fundamentalibus. 

g  II.  De  sanctitate  EcclesiaB. 

48.  Fatentur  omnes  veram  Christi  Ecclesiam  sanctitate  insi- 
gniri  debere,  juxta  hsec  symboli  :  «  Gredo  sanctam  Eccle- 
siam.  ))  At  non  una  est  sententia,  ubi  agitur  de  natura 
sanctitatis  Ecclesise  essentialis.  Itaque  antequam  expendamus 
qualis  sanctitas  EcclesiseChristi  adscribenda  sit,  opportunum 
ducimus  nonnulla  praemittere  de  genuino  sanctitatis  Ecclesiae 
conceptu. 

I.  Declaratur  notio  sanditatis  Ecdesise  competentis. 

49.  —  I.  Sanctitatis  notio  juxta  catholicos.  Praetermissis 
quae  ad  sanctitatis  personalis  conceptum  attinent,  solam  sanc- 
titatem  socialem  consideramus.  Porro  societas  sancta  dicenda 
est,  quando  pro  fine  habens  gratiam  sanctificantem  et  exerci- 
tium  virtutum,  idonea  media  hsec  efficaciter  procurandi  sibi 
vindicat,  et  revera  multos  sanctos  continet. 

Hinc  triplex  datur  sanctitas  Ecclesiae,  finis  scilicet,  mediO' 
rum  et  membrorum, 

Cum  vero  niedia,  quibus  Ecclesia  utitur,  quantavis  intrin- 
seca  vi  poileant,  plenum  effectum  suum  non  consequantur, 
nisi  convenienter,  sedulo  ac  constanter  adhibeantur  et  a 
membris  applicentur;  duplex  iterum  distinguitur  sanctitas 
aut  sanctitatis  aspectus  ex  parte  mediorum  et  membrorum, 
sanctitas  nempe  activa  seu  juris,  quse  est  ipsa  Ecclesise  actio 
etefficacia,necnon  soilicitudoet  jugis  industria  in  sanctifican- 
dis  suis  membris  per  doctrinae  praedicationem,  sacramenta, 
cultum,  disciplinam,  pia  instituta;  — et  sanctitaspamm,  seu 
facti,  quseesteffectussanctitatisactivae,  scilicet,  gratia  interna 
et  exercitium  virtutum  vigens  in  Ecclesiae  membris,  vi  acti- 
vitatis  ipsi  intrinsecae,  qua  efficitur  ut  membra  illa  sancta 
sint  sanctitate  sociali,  simul  ac  personali. 

Huc  etiam  pertinet  sanctitas  extraordinaria  miraculorum 
et  charismatum  gratis  datorum,  quse,  prout  medium  sunt  ad 
conversionem  ^t  sanctificationem  hominum,  et  efficiuntur  vi 
promissionis  a  Christo  Apostolis  factae,  referenda  sunt  ad 
sanctitatem  activam;  prout  vero  membrorum  gratiam  inter- 
nam  et  virtutes  manifestant,  sanctitati  passivse  sunt  adscri- 
benda.  i 

Nec  prsetereundum  nobis  est  ad  completam  et  sinceramil 
sanctitatis  passivse  Ecclesiae  notionem  patefaciendam,  quod  in 
pluribus  ejus  membris  gralia  et  virtutes  summos  apices  attin- 
gunt.  Triplicem  quippe  in  justis  distinguere  est  sanctitatis 
gradum ;  primus,  qui  communis  dicitur,  in  eo  consistit,  quod 
homines  prsecepta  Dei  eo  modo  servent  quo  in  statu  gratiae 
permaneant;  secundus  gradus  eorum  est  qui  consiliis  etiam 

evangelicis  servandis  dant  operam,  et  viam^  quae  perfectionis 
dicitur,  ingrediuntur;  tertius  demum  gradus,  qui  heroicus 
nuncupatur,  in  iis  eminet,  qui  supra  communem  perfectorum 
operandi  modum  virtutes  exercent,  et  soli  digni  sunt  qui  in 
canonem  sanctorum  referantur  (Bened.  XIV,  deBeatific,  1.  3, 
c,  1,  n.  10). 

Hic  est  genuinus  sanctitatis  Ecclesiae  conceptus,  quem  asse- 
rendum  suscipimus,  sed  antea  breviter  dicendum  est  quo- 
modo  a  Protestantibus  intelligatur  haec  verae  Ecclesiae  pro- 
prietas. 

50.  —  II.  Protestantium  errores  de  sanctitate  Ecclesise. 

Verbis  quidem  activam  Ecclesise  sanctitatem  non  negant  Pro- 
testantes ;  sed  eam  revera  e  medio  toUunt,  dum  praecipua 
sanctificationis  media,  sacramenta  scilicet,  sacrificium,  disci- 
plinam,  regimen,  statum  religiosum,  etc. ,  excludunt.  At 
sanctitatem  passivam  alii  ita  extoUunt.,  ut  nonnisi  membris 
sanctis  Ecclesiam  constare  velinl;  alii  contra  ita  extenuant,  ut 
eam  in  omnibus  membris  deficere  posse  censeant.  Plerique 
tamen  consentiunt  in  deneganda  illa  sanctitate  miraculo- 
rum  et  coelestium  charismatum ,  quee  Ecclesise  veritatem 
conspicuam  reddit;  neque  fateri  dubitant  nonnulli  hujus 
negationis  non  aliam  esse  causam,  quam  ut  elidant  argumen- 
tum  favens  Ecclesise  Romanse. 

II.  Vindicatur  doctrina  catholica  de  Ecclesise  sanctitate. 

Ad  refellendos  Protestantium  errores  veramque  doctrinam 
de  Ecclesise  sanctitate  adstruendam  sequens  sit 

51.  Assertio  :  Ckristus  voluit  Ecclesiam  suam  i^isiguiri  sanc- 
titate  tum  activa,  tumpassiva,  etiam  heroica  et  extraordinaria, 

Prob.  l^  PARS,  nempe  Christum  voluisse  Ecclesiam  suam  in- 
signiri  sanctitate  activa 

1.  Scriptura  Sacra.  Christus  Jesus  coelos  ascendens  Apos- 
tolis  dixit  (Matth,,  xxvm,  18-20):  «  Data  estmihi  omnis  po- 
» testas  in  coelo  et  in  terra  :  Euntes  ergo  docete  omnes  gentes 
»  baptizantes  eos...  et  ecce  ego  vobiscumsum  omnibusdiebus. » 
Jam  vero  antea  eis  dixerat  (Joan. ,  xx^  22, 23J : «  A  ccipite  Spiritum 

»  Sanctim  :  quorum  remiseritis  peccata^  remittuntur  eis.  »  — 
Item  Eucharistiam  instituens  (Luc,  xxii^  19)  :  »  Hoc  facite 
»  in  meam  commemorationem.  »  Similia  de  singulis  sacra- 
mentis,cum  de  iis  agitur,  proferri  solent.  Unde  generatimdi- 
cebat  B.  Paulus(I  Co7\,  iv,  1): «  Sicnosexistimet  liomo,  utmi- 
))  nistros  Christi,  et  dispensatores  mijsteriorum  Dei. »  Neminem 
demum  latent  quae  Petro  specialiter  dixit  :  «  Tibi  dabo  claves 
»  regni  coelorum ;  pasce  agnos  meos,  pasce  oves  meas;  »  quae 
quidem  B.  Petrus  vice  sua  inculcabat  pastoribus  inferioribus 
dicens  :  «  Pascite  qui  in  vobisest  gregem.  »  Undesic:  Mis- 
sionem  suam  per  Apostolos  continuare  Christus  gestiens,  eis 
commisit  doctrinam,  sacramenta,  cultum  et  regimen,  quap. 
sanctificationis  media  eflTicacissima  sunt,  perpetuamque  eis 
promisit  assistentiam  :  atqui  missionem  suam  vere  Christus 
non  continuasset^  inutilemque  eis  promisisset  assistentiam, 
si  Apostoli  eorumque  successores  cum  soUicitudine^  industria 
et  zelo  praedicta  media  adhibere  non  debuissent.  Ergo. 

Nec  aliam  esse  raentem  Christi  pronuntiabat  B.  Paulus 
[Eph.,  IV,  11)  dicens : «  Et  ipsededitquosdamquidemAposto- 
»  los,  quosdam  autemprophetas,alios  veroEvangelistas,  alios 
))  autem  pastores  et  doctores  ad  consummationem  sanctonmi, 
»  in  opus  ministerii,  in  cedificationem  corporis  Christi,  donec 
))  occurramus  omnes...  in  virum  perfectum,  etc,  »  —  Et  vero 
his  verbis  aperte  significat  Apostolus  Deum  homines  sanctifi- 
cari  voluisse  per  ministerium  Apostolorum,  Pastorum  et 
Doctorum  seu  Ecclesise  docentis.  Porro  ministerium  illud,  ut 
sit  efTicax,  exigit  constantem  sollicitudinem,  industriam  et 
zelum,  in  quo  consistit  sanctitas  activa,  ut  exemplo  Apostolo- 
rum  constat.  Unde  B.  Paulus  dicebat(I  Cor,,  ix,  16) :  «  Si  evan- 
))  gelizavero,  non  est  mihi  gloria;  necessitas  enim  mihi  in- 
»  cumbit;  vae  enim  mihi  est  si  non  evangelizavero...,  dispen- 
»  satio  mihi  credita  est.  »  Ergo. 

2.  Traditione,  quse  coUigitur  tum  ex  SS.  Patribus,  qui 
B.  Pauli  verba  non  tantum  sibi  frequenter  usurpaverunt,  sed 
etiam  aperte  docueruntomnes  Ecclesiae  ministros  strictissima 
obligatione  teneri  animarum  salutem  procurandi,  munia  sa- 
cra  digne  obeundo,  praesertim  vero  diligenti  verbi  divini 


EGCLESIiE   SANCTITAS.  387 

prsedicatione  et  sacramentorum  sollicita  dispensatione;  — 
tumex  conciliorum  summorumque  Pontificum  decretis,  qui- 
bus  accurate  determinantur  ac  sanciuntur  cujusque  ordinis, 
ministerii  et  dignitatis  obligationes  ac  offlcia. 

3.  Ratione  theologica,  Ecclesia,  ut  sponsa  Christi,  filios  ei 
semper  gignere,  alere  ac  informare  tenetur;  et,  ut  corpus  ejus, 
a  Spiritu  Sancto  vivificatur  ab  eoque  mota  jugiter  operatur  : 
atqui  haec  filiorum  Dei  generatio  et  informatio,  sicut  et  ope- 
ratio  sub  Spiritus  Sancti  influxu,  ipsa  est  sanctitas  activa. 
Ergo. 

Praeterea  qui  vultflnem,  mediaproportionata  praestat :  atqui 
Christus  sanctitatem  animarum  procurandam  Ecclesise  finem 
assignavil  juxta  illud  (Joan.^  xv^  16)  :  «  Ego  elegi  vos  et 
»  posui  vos  ut  eatis  et  fructum  afferatis,  et  fructus  vester 
»  maneat. »  Ergo  et  media  producendae  sanctitatis  suppeditare 
debuit  et  revera  suppeditavit.  Media  autem  illa^  attentis  homi- 
num  imbecillitate  et  ad  illicita  propensione,  ut  fructuose 
applicentur,  continuam  requirunt  sollicitudinem  impen- 
samqueoperam.  Ergo. 

Prob.  2*  PARS,  scilicet  Christum  Ecclesiam  suam  sanctitate 
passiva  insigniri  voluisse 

1.  Scriptura  Sacra,  Praeter  textum  modo  citatum  :  «  Ego 
w  elegi  vos  et  posui  vos,  »  etc,  haec  etiam  Christi  voluntatis 
testimonia  proferri  possunt  :  dicitur  enim  (Luc,  xn,  49)  : 
«  Ignem  veni  mittere  in  terram,  et  quid  volo,  nisi  ut  accen- 
»  datur?  »  et  (Joan.,  x,  10)  :  «  Ego  veni  ut  vitam  habeant  et 
))  abundantius  habeant;  »  item  (xvii,  19)  :  «  Et  pro  eis  ego 
»  sanctifico  meipsum,  ut  sint  et  ipsi  sanctificati  in  veritate. 
))  Non  pro  eis  autem  rogo  tantum,  sed  et  pro  eis,  qui  credi- 
»  turi  sunt...  in  me.  »  —  Unde  B.  Paulus  {Eph.,  v,  25)  scri- 
bebat :  «  Christus  dilexit  Ecclesiam,  et  seipsum  tradidit  pro 
»  ea,  ut illam sanctificaret .,  mundans  lavacro  aquce in  verbo  vitse ; 
»  ut  exhibei-et  ipse  sibi  gloriosam  Ecclesiam,  non  habentem 
))  maculamaut  rugam,  aut  aliquid  hujusmodi,sed  utsit  sancta 
))  et  immaculata:  »  et  iterum  (Tit,,  ii,  14)  :  «  Dedit  semetip- 
))  sum  pro  nobis^  ut  nos  redimeret  ab  omni  iniquitate,  et  mun- 
))  daret  sibi  populum    acceptabilem ,    sectatorem    bonorum 

»  operum,  »  Ex  quibus  sequens  ultro  profluit  argumentum  : 
fieri  sane  non  potest  vehemens  Christi  desiderium  manifes- 
tatamque  voluntatem  per  effusum  sanguinem  obtinendi  Eccle- 
siae  suae  sanctitatem  intentum  effectum  non  sortiri  :  atqui 
Christus  nihil  unquam  magis  concupivit  quam  ut  in  Ecclesise 
suse  membra  vitam  supernaturalem  diffunderet,  nec  ad  hunc 
finem  animam  tradere  dubitavit.  Ergo. 

Nec  dicatur  verba  votumque  Christi  ad  apicem  intellecta 
nimis  probare;  qualis  enim  fuerit  ejus  voluntas  et  quo  modo 
implenda  pluries  ipse  miram  in  modum  parabolis  expressit  : 
nam  crescere  vult  fructum  bonum  simui  cum  malo  usque  ad 
consummationem  sseculi  (Matth,,  xiii,  24);  in  parabolasagenae 
missae  in  mare,  pisces  boni  et  mali  immixti  remanent,  non 
nisi  in  fine  mundi  separandi ;  in  parabola  etiam  magnse  domus, 
vasa  aurea  et  argentea  in  ea  existunt  aeque  ac  vasa  lignea  et 
fictilia. 

2.  Traditione.  Vix  ullus  est  inter  SS.  Patres  qui  Ecclesiee 
sanctitatem  non  extollat;  pro  omnibus  audiatur  S.  Cyril- 
lus  Alex.  (m  Michmm,  c.  5,  n.  49;  Patr.  grcec^  lxxi,  718) 
haec  habens  :  «  Haec  civitas  Dei  (Ecclesia)  quasi  quaedam  tellus 
et  regio  sanctificatonm,  et  unitate  in  Deo  per  spiritum  locu- 
pletatorum  est.  »  Nihil  sane  expressius  desiderari  potest. 

3.  Ratione  theologica.  Ecclesia  saepius  in  sacris  litteris  prae- 
nuntiatur  ac  describitur  ut  objectum  perpetuce  Dei  compla- 
centice,  terra  ab  eo  inhabitata,  domus  Dei^  templum  Dei,  habita- 
culum  Spiritus  sancti:  atqui  haec  de  ea  asseri  nequeunt  nisi  in 
membris  ejus  vigeat  sanctitas.  Ergo.  —  Insuper  Ecclesia 
sponsa  est  Christi  dilecta,  ab  eoque  supernaturali  amore  dili-j 
gitur :  sed  hoc  amore  non  diliguntur  a  Deo,  nec  Deum  diligunt 
nisi  justi.  Ergo  justos  multos  complectatur  Ecclesia  necess^ 
est.  : 

Prob.  3^  PARS  ASSERTiONis,  nempo  Christum  Ecclesiam  insi-i 
gniri  voluisse  sanctitate  etiam  heroica  et  extraordinaria, 

T.  Quod  attinet  ad  illam  sanctitatem,  quae  sita  est  tum  i6 
impensa  sollicitudine  zeloque  heroico  pastorum  Ecclesiae, 
tum  in  observatione  consiliorum  evangelicorum,  quae  in  non- 
nullis  ad  gradum  heroicum  pertingit,  voluntas  Ghristi  ea  de 

re  jam  constat  ex  argumentis  modo  adductis;  ea  enim  sunt 
testimonia  Scripturae  et  SS.  Patrum,  ut  non  de  communi  tan- 
tum,  sed  etiam  de  eminenti  sanctitate  sub  utroque  respectu 
inteiligenda  sint.  Idem  dicendum  est  de  argumentis  ex  ratione 
theologica  depromptis.  Insuper  sequenti  argumento  assertio 
conlirmari  potest  :  Christus  in  Ecclesia  sua  vult,  promovet  ac 
producit  sanctitatem  secundum  normam  in  Evangelio  propo- 
sitam  :  atqui  evangelicae  sanctitatis  norma  sunt  consilia  per- 
fectionis  a  Ghristo  proposita,  et  quidem  saltem  a  nonnullis 
in  heroico  gradu  observanda,  siquidem  'Christus  discipulos 
suos  hortatur,  ut  perfecti  sint  sicut  Pater  coelestis  perfectus 
est.  Ergo. 

II.  Supprest  igitur  probandum  extraordinaria  miraculorum 
et  caeterorum  supernorum  charismatum  sanctitate  Ecclesiam 
a  Christo  donatam  fuisse,  et  quidem  permanenter.  Porro  quid- 
quid  dixerint  nonnuUi,  hanc  fuisse  Christi  voluntatem  mani- 
feste  nobis  evinci  videtur. 

1.  Ex  Scriptura.  Legitur  enim  (Joan.^  xiv,  12)  :  «  Amen, 
»  amen,  dico  vobis  :  qui  creditinme,  opera  quse  ego  facio,  et 
))  ipse  faciet,  et  majora  horum  faciet,  quia  ego  ad  Patrem 
))  vado.  »  Item  (Marc^  xvi,  17-18) :  «  Signa  autem  eos  qui 
»  crediderint,  hsec  sequentur  :  in  nomine  meo  dcemonia  eji- 
»  cient;  linguis  loquentur  novis ;  serpentes  tollent ,  et  si  morti- 
))  ferum  quid  biberint^  non  eis  nocebit ;  super  cegros  manus  im- 
»  ponent^  et  bene  habebunt.  »  Enumerans  autem  B.  Paulus 
(I  Cor.,  XII,  8-10)  charismata  qusB  a  Spiritu  Sancto  fidelibus 
conceduntur,  ait :  «  Alii  quidem  per  Spiritum  datur  sermo 
»  sapientise;  alii  autem  sermo  scientiae  secundum  eumdem 
»  Spiritum;  alteri  fides  in  eodem  Spiritu;  alii  gratia  sanita- 
»  tum  in  uno  Spiritu;  alii  operatio  virtutum^  alii  prophetia, 
»  alii  discretio  spirituum,  alii  genera  linguarum,  alii  inter- 
»  pretatio  sermonum.  »  Unde  sic  : 

Si  haecverba  Christi  et  Apostoii  intelligenda  non  essent  de 
permanenti  in  Ecclesia  miraculorum  potestate  et  charisma- 
lum  largitione,  id  esset  quia  restringenda  essent  vel  ad  Apos- 
tolos  primosque  eorum  discipulos,  vel  ad  prima  Ecclesiae  ssb- 
cula  :  atqui  neutrum  dici  potest  : 

Non  prius;  Christus enim apostolicum  munus  voluit  perma- 
nere  in  successoribus,  ut  per  eos  obtinere  pergeret  effectus, 
quos  per  Apostolos  consequebatur;  debuit  ergo  illis  eadem 
substantialiter  concedere  media  ac  Apostolis.  Inter  media 
vero,  quibus  pollebant  Apostoli,  non  parvi  momenti  miracula 
fuerunt,  sive  ab  ipsis,  sivea  fidelibus  patrata  fuerint.  Ergo  in 
Ecclesia  permanere  Christus  voluit  miraculorum  potestatem, 
et  caetera  etiam  propter  eamdem  rationem  charismata . 

Non  posterius;  nedum  enim  ad  certum  tempus  susb  pro- 
missionis  effectum  Christus  restringat,  indetinite  loquitur  de 
iis,  qui  vel  credunt  in  eum  vel  credituri  sunt  Apostolis  suis  in. 
sevum  docentibus ;  et  ipse  B.  Paulus,  antequam  varia  charis- 
mata  enumeret,  ait  manifestationem  Spiritus  dari  ad  utilita- 
tem  Ecclesiae.  Ergo. 

2.  Traditione,  Patres  enim^  cum  referunt  miracula  suo 
tempore  patrata,  aperte  docent  ea  tantum  fieri  in  Ecclesia, 
cui  insuperpotestatem  tribuunt  eaobtinendi  "^vo^^i^valiquidne' 
cessarium.  Ita S.  Irenaeus  (Advers.  Hceres.^l.  ii,  c.  32,  n.  4:  Patr. 
grcec,  vii,  829).  Nec  aliter  sentit  S.  Augustinus,  qui  ea  quse 
scripserat  de  miraculorum  cessatione,  implicite  retractavit 
{Retract.,  1.  i,  c.  13,  n.  7;  Patr.  lat.,  xxxn,  604).  Idem  omnino 
aperte  asserit  S.  Gregorius  M.  (Mor.,  1.  xxvii,  c.  18,  n.  36-37 ; 
Patr.  lat.,  lxxvi,  420)  :  «  Quid  est  mirum,  si  propagata  fide 
crebro  miracula  non  fiunt  ?  »  antea  dixerat :  «  Quamvis  et  illa 
per  multos,  cum  opportunitas  exigit,  ostendat.  »  Similia  ha- 
bentTertullianus,  S.  Athanasius,  S.  Hieronymus,  S.  Chrysos- 
tomus.  Unde  patet  SS.  Patres,  dum  objectionem  solvunt  quse 
petitur  ex  miraculorum  raritate,  miraculorum  charisma  vin- 
dicare. 

3.  Ratione  theologica  suadetur.  Nam  Christus  Ecclesiam 
suam  sponsam,  pro  qua  seipsum  morti  tradidit,  indeficienti  et 
inexhausto  prosequitur  amore  :  porro  nec  indeficiens  nec 
inexhaustus  esset  ejus  amor,  si  ea  quse  primuin  ei  contulit 
charismata  nunc  denegaret.  Ergo. 

Et  vero  non  minus  Ecclesiam  Christus  diligit  quam  synago- 
gam  :  atqui  continuam  huic  praebuit  assisteatiam,  quam  de- 
cursu  temporum  miraculis  comprobavit.  Ergo. 

Caeterum  ex  facto  prsesumitur  jus^  seu  ex  eventuum  serie 
cum  promissione  Christi  concordanti  ipsa  promissio  inteliigi- 
tur  :  atqui  probabitur  infra  nunquam  in  Ecclesia  defuisse 
miracula.  Ergo. 

Nec  objiciatur  miracula    dissitissimis  temporibus  conti- 

gisse,  ac  proinde  accidentaliter  ad  Ecclesiam  se  habere;  docent 

enim  SS.  Patres  post  B.  Paulum,  et  ipsa  ratio  suadet  intelli- 

gendam  esse  promissionem  Christi,   prout  ferunt  Ecclesise 

necessitates  et  angustise.   Unde,  cum  fides  maximis  hodie 

sit  obnoxia  periculis,  multa  cernimus  fieri  miracula,   nec 

sane  accidentale  est  miraculum  ipsius  fidei  conservatio  et 

propagatio.  Ecclesiae  igitur  omnino  asserenda  est  miraculo- 

rum  potestas. 

* 

§  III.  De  Ecclesiae  catholicitate. 

Dicemus  —  1.  quid  et  quotuplex  sit  catholicitas  ;  —  2.  an 
et  quatenus  vera  Christi  Ecclesia  catholica  esse  debeat. 

I.  Quid  et  quotuplex  sit  catholicitas  ? 
42.  —  I.  Catholicitatis  definitio.    Vox  CathoUca^   ex    dua- 

bus  vocibus  grsecis  xata  et  oXov  derivata,  idem  sonat  ac  uni- 
versalis,  atque  jam  a  saeculo  primo  propria  Ecclesise  appella- 
tio  fuisse  videtur,  uti  colligere  est  ex  vetustissimis  symboli 
Apostolorum  formulis,  praesertim  Grsecis,  quae  hanc  fidei 
professionem  continent :  «  Credo...  sanctam  Ecclesiam  Catho- 
licam.  )) 

Jam  vero  propria  Ecclesia  dicitur  catholica  ratione  locorum 
etpersonarum.  Quse  quidem  catholicitas  defmiri  poiest  iLata 
et  conspicua  Ecclesice  diffusio  per  omnes  totius  orbis  gentes; 
unde  duo  in  suo  conceptu  includit  :  magnum  membrorum 
numerum  et  latam  eorum  per  universum  orbem  diffusionem. 

Notandum  est  tamen  non  sufficere  materialem  catholicifa- 
tem,  quse  mera  scilicet  foret  disseminatio  hominum  .nomine 
Christianorum  absque  ullo  fidei  etregiminis  vinculo;  sed  re- 
quiritur  formalis  catholicitas,  quee  membrorum  dispersorum 
unitatem  quoad  fidem  et  regimen  supponit. 

Prseterea  haec  catholicitas  formalis,  quaeex  diffusione  actnali 

desumitur,  ideoque  catholicitas  facti  nuncupatur,  aliam  prjB- 
requirit,  quae  juris  merito  dicitur,  quia  consistit  in  jure  ac 
proindein  aptitudine,  virtute  et  efflcacia  quam  habet  Ecclesia 
sese  propagandi  per  orbem  universum;  sed  haec  sufflcienter 
inteliigitur  tum  ex  voluntate  Christi  instituentis  Ecclesiam, 
ut  omnes  homines  eam  ingrediantur,  tum  ex  potestate  uni- 
versali  docendi  et  regendi  Apostolis  collata,  tum  ex  mediis 
sanctiflcationis  supernisque  charismatibus,  quibus  eos  ins- 
truxit. 

53.  —  II.  Cathoiicitatis  divisio.  Distinguitur —  1.  in  phy- 
sicam  etmoralern;  cdiihoVicildiS  phijsica  ea  est,  qua  frueretur 
Ecclesia,  si  nulla  esset  regio,  in  quamultitudine  membrorum 
non  foret  conspicua.  Catholicitas  rnoralisin  eo  consistit,  quod 
in  praecipuis  mundi  partibusditTusionemobtineat,  qua  splen- 
dorem  quemdam  universalem  habeat  et  ab  omnibus  facile 
possit  agnosci.  —  2.  In  simullaneam  et  successivam^  prout  eo- 
dem  tempore  Ecclesia  occuparet  universum  orbem,  vel,  oc- 
cupata  una  regione,  eam  desereret,  ut  aliam  occuparet,  et  sic 
iter  suum  per  omnes  regiones  persequeretur.  —  3.  In  absolu- 
tam  seu  stricte  dictam  et  relative  eminentem.  Absoluta  hic  di- 
citur,  quae  independenter  ab  omni  comparatione  sufflcit,  ut 
Ecclesia  dici  possit  omnia  loca  occupare;  relative  autem  emi- 
nens  dicitur  universalis  Ecclesiae  diffusio,  quae  comparative 
sumpta  cujuslibet  alterius  coetus  didusionem  longe  superat. 
—  4.  denique  in  permanentem  et  transitoriam^  prout  ab  aevo 
apostolico  perseverat,  vel  ad  tempus  existens  postea  defectura 
esset. 

II.  An  et  quatenus  vera  Christi  Ecclesia  caiholica  esse  debeat  ? 

54.  Prsenotanda.  Certum  est  —  1.  Ecclesiae  non  esse  tri- 
buendam  catholicitatem  physice  simullancam.  Legitur  enim 
{Malth..  XXIV,  14) :  «  Et  praedicabitur  hoc  Evangelium  regni 
))  in  unirersoorbe,  in  testimonium  omnibus  gentibus,  et  tunc 
»  veniet  consummatio.  »  Ex  quibus  patet  ultimam  rerum  con- 
summationem  differri,  donec  praedicatum  fuerit  Evangelium 
in  omnibus  gentibus.  Ergo  omnes  gentes  non  debent  simul 

ad  Ecclesiam  pertinere.  Iclem  eruitur  argumentum  ex  verbis 
S.  Pauli  (Roni,,  xi,  2S)  dicentis  Judseos  in  sua  caecitate  per- 
mansuros  esse,  donec  plenitudo  gentium  intraret  Ecclesiam. 

55.  Certum  est  —  2.  catholicitatem  etiam  moraliter  simiil' 
taneam  Ecclesiae  ab  initiis  suis  adscribi  non  posse.  Elenim 
voluntas  Cliristi  fait,  ut  Evangelium  prius  Judaeis  praedicare- 
tur  quam  gentibus,  juxta  hsec  (Act.,  xiii,  46)  Pauli  et  Barnabae 
verba  : «  Vobis  (Judaeis)  oportebat  primumloqui  verbum  Dei; 
))  sed  quoniam  repellitis  illudet  indignos  vosjudicatisaeternae 
))  vitae,  ecce  convertimur  adgentes. ))  —  Insuper  SS.  Patres  de 
Ecclesia  interpretantur  tum  parabolam  grani  sinapis  quse  pri- 
mum  exigua,  facta  est  arbor  magna,  tum  prophetiam  Danie- 
lis  de  lajfide,  qui  abcissus  est  de  monte,  et  ex  parvo  crevit  in 
montem  magnum.  —  Ipsa  demum  ratio  dictat  non  potuisse  ab 
initio  esse  universalem  illam  societatem,  quse  per  paucos  prse- 
cones  propaganda  fuit. 

56.  His  vero  statutis,  quaeritur  utrum  Ecclesia,  elapso  quo- 
dam  tempore,  debuerit  esse  moraliter  et  simultanee  catholica 
et  quidem  relative  ac  permanenter,  Porro  circa  illam  quaestio- 
nem  dantur 

1.  Hcereticorum  errores,  Protestantes,  qui  nullam  veri  no- 
minis  Ecclesiae  tribuunt  unitatem,  eamque  ideo  materiali  tan- 
tum  catholicitate  gaudere  asserunt,  nolunt  insuper  illam  ca- 
tholicitatem  permanenter  duraturam  esse.  Post  ministrum 
Claudium,  durationem  Ecclesiaein  tres  aetates  dividunt,  eam- 
que  exhibent  ut  crescentem,  sicut  pueri  crescere  solent;  ut  ad 
cBtatem  virilem  provectam.,  et  in  eo  statu  aliquandiu  permanen- 
tem;  ac  demum  nt  senescentem,  et  in  senectute  catholicitate 
orbatam.  —  Graeci  etiam,  si  suis  principiis  stare  velint,  per- 
petuam  Ecclesiae  catholicitatem  denegare  debent. 

57.  —  2.  Quorumdam  catholicorum-  opiniones,  Bellarminus 
opinari  videtur  Ecclesiae  simultaneam  catholicitalem,  post- 
quam  semel  obtinuerit,  posse  quandoque  jo^r  accidens  deficere, 
manente  tantum  catholicitate  juris,  Longius  vero  progressus 
est  Melchior  Canus,  asserere  ausus  satis  esse  Ecclesiam  semel 

in  universo  orbe  exstitisse,  ut  vere  catholica  dicatur.  In  iioc 
enim,  ait,  catholica  est,  quod  permanenter  profiteatur  inte- 
gram  fidem,  quam  in  universo  orbe  jam  propagavit  (  Cf.  Bel- 
larm.,  1.  4,  c.  75;  Melch.  Canus,  1.  3,  resp.  ad  13  argum.). 
.At  vero  concors  theologorum  sententia  sequenli  assertione 
enuntiari  atque  adstrui  poLest  : 

58.  Assertio :  Vera  ChrisH  Ecclesia  catholica  esse  debet  ca- 
tholicitate  non  tantum  morali  et  simultanea^  sed  etiam  relative 
eminenti  et  permanenter  duratura. 

Probatur  1*  PARS  ASSERTiONis,  nempe  veram  Christi  Eccle- 
siam  catholicam  esse  debere  catholicitate  morali  et  simultanea^ 

1.  Scriptura  Sacra.  Haec  quippe  catholicitas  aperte  prse- 
nuntiata  est  tum  in  Veteri,  tum  in  Novo  Testamento. 

In  veteri  quidem  Testamento.  Legitur  (/m.,  lx,  4  et  seq.)  : 
«  Leva  in  circuitu  oculos  tuos  et  vide  :  omnes  isti  congregati 
»  sunt,  venerunt  tibi;  filii  tui  de  longe  venient  et  filise  tuae 
»  de  latere  surgent.  Tunc  videbis,  et  afflues,  et  mirabitur,  et 
»  dilatabitur  cor  tuum,  quando  conversa  fuerit  ad  te  multitudo 
»  maris,  fortitudo  gentium  venerit  tibi.  »  (Yide  etiam  liv,  11 
et  seq.  )  —  Daniel  (ii,  34-44)  haec  habet :  «  Abscissus  est  lapis 
»  de  monte...,  et  factus est  mons magnus^et  implevit  universam 
»  terram,..  In  diebus  autem  regnorum  iilorum,  suscitabit 
»  Deus  coeli  regnum,  quod  in  ceternum  non  dissipabitur,  et  re- 
))  gnum  ejus  alteri  populo  non  tradetur;  comminuet  autem  et 
»  consumet  universaregnahcec,  et  ipsum  stabit  in  aeternum. »  — 
Hsec  etiam  habetMalachias(i,  11) :  «  Ab  ortu  enim  solis  usque 
»  ad  occasum  magnum  est  nomen  meum  in  gentibus^  et  in 
»  omni  loco  sacrificatur  et  offertur  nomini  meo  oblatio  munda  : 
»  quia  magnum  est  nomen  meum  ingentibus.  » 

Jam  vero  ex  his  vaticiniis  quibus  ex  SS.  Patribus  et  ex  con- 
fesso  Protestantium  Ecclesia  praenuntiatur  manifeste  constat 
ipsam  morali  simultaneaquecatholicitate  gaudere  debere. 

In  Novo  Testamento  hsec  verba  Christi  ipsius  legimus  {Joan.^ 
XII,  31,  32)  :  «  Nunc  judicium  est  mundi;  nunc  princeps 
»  hujus  mundi  ejicietur  foras.  Et  ego,  si  exaltatus  fuero  a 
»  terra,  omnia  traham  ad  me  ipsum.  »  Notissima  sunt  etiam  ea 

jam  saepius  citata,  quae  Christus  ultimo  dixit  {Marc,  xvi,  15) 
Apostolis  suis  :  «  Euntes  in  mundmn  universum,  prsedicate 
»  Evangelium  omni  creatiirce.  »  Item  {Act,^  i,  8) :  «  Accipietis 
»  virtutem  supervenientisSpiritus  Sanctiinvos,eteritismihi 
»  testes  in  Jerusalem,  ^i  in  omni  Judcea  et  Samaria,  et  usque  ad 
»  uUimumterrce.  »  Quaequidem  verba  sic  inlellexerunt  Apos- 
toii,  ut  ((  profecti  praedicaverint  ubique,  Domino  cooperanteet 
»  sermonem  confirmante  sequentibus  signis » (Marc,  xvi,  20); 
sibi  enim,  ut  constat  ex  verbis  S.  Pauli  et  Barnabce  ad  Judaeos 
[Act,,  xiii,  46,  47),  ita  prseceptum  esse  arbitrantur  :  «  Ecce 
»  convertimur  ad  gentes;  sic  enim  praecepit  nobis  Dominus  : 
»  Posui  te  in  lucem  gentium^  ut  sis  in  salutem  usque  ad  extre- 
»  mum  terrce  » . 

Jam  vero  hsec  etiam  evidenter  ostendunt  facti  catholicita- 
tem  moralem  et  simultaneam  ex  voluntate  Christi  Ecclesiae 
adscribendam  esse,  tum  quia  princeps  hujus  mundi,  sive  dia- 
bolus,  foras  ejici  nequibat,  nisi,  condito  novo  potentiorique 
imperio,  regnum  ejus  universale  destrueretur ;  nec  omnia  ad 
seipsum  Christus  trahere  poterat  tanquam  ad  centrum,  nisi 
omnes  in  circuitu  gentes  ad  suam  Religionem  seu  Ecclesiam 
simul  adduceret ;  tum  quia  praeceptum  et  promissio  Christi 
quse  etiam  ad  successores  Apostolorum  spectant,  frustranea 
essent,  si  ubique  siniul  non  audiretur  praedicatio  Evangelica. 
Ergo. 

2.  Traditione,  quse  colligiturtum  ex  symbolo  Apostolorum, 
tum  ex  SS.  Patribus.  Enimvero  ab  Apostolis  usque  ad  nos, 
hsec  fuit  semper  Christianorum  fidei  professio  :  «  Credo... 
Ecclesiam  Sanclam  Catholicam, »  Porro  hsec  appellatio  Catho- 
lica,  obvio  sensu  intellecta,  moralem  et  simultaneam  per  uni- 
versum  orbemdiffusionem  designat. 

Hanc  insuper  significationem  ei  tribuunt  omnes  catholici ; 
nec  alio  sensu  intelligendam  esse  testantur  SS.  Patres,  inter 
quos  S.  Cyrillus  Hier.  {Catech.,  xviii,  n.  23;  Patr,  grwc, 
xxxin,  1043)  dicens  :  «  Catholica  vocatur  (Ecclesia),  eo  quod 
per  totum  orbemab  extremis  terrse-  finibus  ad  extremosusque 
flnes  diffusa  est;  »  et  S.  Augustinus,  qui  contra  Donatistas 
catholicitatem  Ecclesiae  vindicat^oj^p^/m^MextibusScripturae 

supra  adductis  {de  Unitate  EccL,  c.  6-17;  Patr.  lat.,  xliii, 
399). 

3.  Ratione  theologica.  Ex  probatis  in  primo  capite,  Christus 
Ecclesiam  suam  instituitutsocietatem  necessariam,  seuvoluit 
omnes  homines  eam  ingredi,  ut  ad  agnitionem  veritatis  per- 
veniant,  et  salutem  consequantur:  jam  vero  quomodo  id  sta- 
tuere  potuisset,  si  morali  ac  simultanea  catholicitate  non 
providisset,  utconspicua  essetet  aditu  facilis?  Nonne  homi- 
num  generi  impossibili  vanoque  prsecepto  illusisset?Ergo. 

Probatur  2^  PARs  ASSERTiONis,  scilicet  Ecclesiam  debere  esse 
catholicam  catholicitate  relative  eminenti^  qua  saltem  praestet 
sectis  hsereticis  distributive  sumptis, 

1.  Scriptura  Sacra.  In  textibus  supra  adductis,  Ecclesia 
compcirdilu.Y  monti  mjgno  terram  universam  implenti;  regno^ 
quod  alteri  non  tradetur  et  a  mari  usquead  mare  extendetur  : 
atqui  mons  imiplens  uriiversam  terram,  montem  aequalem  eta 
fortiori  majorem  excludit;  regnuma  mari  usquead  mare  per- 
tingens,  aliud  regnum  universale  non  compatitur.  Ergo. 

^.AuctoritateSS.  Patrum;'^.  Cyrillus(/oc.  aY.,  n.  26)addit: 
«  Neque  id  tantum  quaeras  simpliciter  ubi  sitEcclesia,  sed  ubi 
catholica  Ecclesia.  Hoc  enim  proprium  nomen  est  sanctae  ma- 
trisomniumnostrum,qu8eestsponsaDomininostriJesuChristi 
unigeniti  filii  Dei.  »  —  S.  Pacianus  (Ep.  i,  n.  3-4;  Patr.  lat., 
XIII,  1054)  sic  hsereticos  urget :  «  Catholicum  istud  nec  Marcia- 
num,  nec  Apellem,  nec  Montanum  sonat,  nec  haereticos  sumil 
auctores...,  »  etpaulopost :  «  Christianusmihi  nomen  est,ca- 
tholicus  vero  cognomen.  Illud  me  nuncupat,  istud  ostendit: 
hoc  probor,  inde  significor.  »  —  Denique  S.  Cyprianus  {de 
Unit.  Eccl.  n.  5;  Patr.  lat.,  iv,  602)  :  «  Ecclesia,  inquit.  Do- 
mini  luce  perfusa,jo^r  orbem  totum  radios  suos  porrigit..., 
ramos  suos  in  universam  terram  copia  ubertatis  extendit, 
profluentes  largiter  latius  rivos  expandit.  »  At  SS.  Patres 
catholicitatem  Ecclesiae  ita  non  extulissent,  nec  veluti  pro- 
prium  ejus  nomen  et  signum  assignavissent  ad  debellandos 
haereticos,  si  eamdem  universalitatem  caeteris  sectis  asseri 
unquam  posse  credidissent.  Ergo. 

5.  Rationetheologica.ldeo, exl3imd\olis,.,0ditholiGdi  requiritur 

Ecclesia,  quia,  cum  sit  via  ad  salutem,  conspicua  omnibus 
etiam  esse  debet  et  aditu  facilis  :  atqui  conspicua  omnibus 
non  esset,  si  dari  posset  alia  Ecclesia  catholica  nomine,  quae 
etiam  aequaliter  dirfunderelur.  Ergo. 

Probatur  3^  PARs  AssEUTioNis,  nompe  perpetuo  duratumm 
esse  Ecclesice  Catholicitatem,  —  Huc  recurrunt  eaedem  proba- 
tiones. 

Et  vero  —  1.  in  testimoniis  Scripturae  Sacrae  supra  invoca- 
tis  nulla  catholicitati  assignatur  limitatio  temporis,  sed  uni- 
versalisejus  diffusio  potius  ostendilur  ut  factum  permanens. 
Imo  expre^se  asseritur  regnum  a  Deo  suscitandum  esse  quod 
inceternum  non  dissipabitur,  alteri  non  tradetur,  comminu- 
thqne  Silns,  stabit  in  ceternum.  Unde  ipse  Christus  Apostolos 
suos  ad  omnes  gentes  mittens,  ipsis  pollicebatur  se  cum  ipsis 
futurum  esse  usque  ad  consummationem  saeculi. 

2.  Traditione  idem  con^ii^L  Nam,  cum  symbolum  fidei  im- 
mutabile  sit,  semper  fideles  proflleri  tenebuntur  :  «  Credo 
sanctam  Ecclesiam...  calholicam.  »  Ergo  semper  eritcatholica 
Ecclesia.  Nec  aliud  docent  SS.  Patres,dum  catholicilatem  Ec- 
clesiae  adscribunt,  ul  proprium  ejiisno  nen,  vel  cogiiomen,  (|uo 
a  sectis  haereticis  vel  schismaticis  discriminatur;  proprio 
quippe  nomine  semper  designanda  est  Ecclesia,  vel  cogno- 
mine  ostendenda. 

3.  Ratio  supra  allegata  hic  suffragatur;  necessitas  enim  in- 
grediendi  Ecclesiam,  cum  permanenter  duratura  sit,  perma- 
nentem  etiam  exigit  catholicitatem. 

59.  Scholium.  In  asserenda  catholicitate  Ecclesise,  nullam 
comparationem  instituimus  cum  sectis  haereticorum  et  schis- 
maticorum  collective  sumptis,  quia  sub  hoc  respectu  conside- 
ratae  unitate  carent,  nec  proinde  catholicitalem  formalem, 
quantacumque  foret  eorum  diffusio,  sibi  vindicare  possent. 
Cuin  tamen  revera,  sive  fidelium  numero,  sive  dilTusione 
latiori,  sectas  sibi  infensas  etiam  coUective  sumptas  semper 
superaverit  vera  Ecclesia,  credendum  est  id  speciali  divinae 
Providenliae  consilio  contigisse;  nec  unquam  Deum  permis- 
surum  esse  Ecclesiam  suam,  quam  inexhausto  prosequitur 

amore,  splendore  illo  destitui,  quo  intuentium  oculis  apparet 
civitas  supra  montem  posita,  firmamentum  et  columna  veri- 
tatis, 

Idem  fere  dicendum  est,  si  Ecclesia  comparetur  cum  infide- 
libus.  Etsi  enim  quasdam  reperire  sit  religiones  falsas,  quae 
plures  numerant  asseclas  quam  Ecclesia  recenset  fideles, 
nulla  est,  cujus  diffusio  per  universum  orbem  aeque  sit  cons- 
picua.  Imo,  etsi  collective  spectentur  faisse  religiones  Genti- 
lium,  non  eam  tamen  obtinere  videntur  diffusionem  qua  Ec- 
clesia  merito  gloriatur.  Unde  sperandum  est  hanc  laudem 
Ecclesiae  semper  vindicandam  esse.  Nec  refert  longe  majorem 
esse  infidelium  numerum;  non  enim  hic  agitur  de  sola  ca- 
tholicitate  numerica^  sed  etiam  de  catholicitate  locali,  vere- 
que  formali, 

§  IV.  De  EcclesiaB  apostolicitate. 

Nemo  inter  christianos  diffitetur  Christi  Ecclesiam  aposto- 
licamesse  debere;  non  tamen  omnes  eodemmodo  apostolici- 
tatis  notionem  explicant.  Itaque 

I.  Exponitur  notio  opostolicitalis. 

60.  ~  I.  Doctrina  catholicorum  de  apostolicitate.  Eccle- 
sia  Apostolica  dicitur,  quia  est  ipsa  Ecclesia  Apostolorum, 
quos  Christus,  auctoritate  a  Patre  accepta,  misit  in  mundum, 
ut  Evangelium  praedicarent  nomine  suo  usque  ad  consum- 
mationem  saeculi,  ideoque  ipsum  apud  hominesprimoper  se, 
deinde  in  persona  successorum  perenniter  repraesentarent. 

Quoad  rm,  apostolicitas  definiri  potest  :  Identitas  Ecclesice 
hic  et  nunc  existentis  cum  Ecclesia  primitiva  Apostolorum,  ex 
eo  proveniens,,  quod  ab  ipsis  orta  et  edocta  jugiter  ab  eorum  suc- 
cessoribus  informatur,  atque  ideo  genuinum  eorum  opus  per- 
manet. 

Hinc  triplex  apostolicitas :  nempe :  —  1 .  apostolicitas  originis, 
quse  in  eo  consistit,  quod  Ecclesia  in  Apostolis  et  per  Aposto- 
los  ita  fundata  sit,  ut  semper  cum  eis  originis  relationem  im- 
portet ;  —  2.  apostolicitas  doctrince,  quse  significat  non  aliam 
in  Ecclesia  doctrinam  admitti,  nisi  quee  ab  apostolis  venit. 

perennique  eorum  magisterio  transmittitur  ac  evolvitur  :  quse 
proinde  novitates  nescit,  muLationes  ac  variationes  excludit. 
Haec  doctrinse  apostolicitas  a  TertuUiano  [de  prcesc.  c.  32; 
Patr,  lat.,  ii,  45)  appellatur  «  doctrinae  consanguinitas  cum 
Apostolis  »;  —  3.  apostolicitas  successionis  sen  missionis,  quae 
arguit  missionem  Apostolis  a  Christo  datam  continuare  per 
successionem  in  ordinehierarchico,  quem  tenuerunt  Apostoli. 

Successio  autem  definiri  potest  :  publica,  legitima,  solemnis 
et  nunquam  interrupta  suffectio  personarum  in  locum  Aposto- 
lorum  ad  regendam  et  pascendam  Ecclesiam. 

Ex  his  ^diiei  apostolicitatem[originis  includi  in  apostolicitate 
successionis.  Si  enim  alicujus  Ecclesiae  pastores  successione 
non  interrupta  retroascendunt  ad  Apostolos,  profecto  haec 
Ecclesia  originem  habet  ab  Apostolis.  —  Idem  asserendum 
est  de  apostolicitate  doctrince.  Ubi  enim  de  Apostolica  succes- 
sione  constat,  statim  habetur  permanens  illud  magisterium, 
quo  doctrina  ab  Apostolis  tradita  servatur,  proponitur  ac 
evolvitur,  proindeque  illo  ex  fonte  eo  tutius  hauritur  doctrina 
apostolica,  quod,  ut  infra  probabitur,  magisterium  illud  in- 
fallibilitatis  charismate  Christus  instruxerit.  Unde  Patres 
apostolicam  successionem,  quasi  jure  suo,  cum  certa  prae- 
sumptione,  doctrinae  apostolicae  copularunt.  Tota  igitur  Apos- 
tolicitas  continetur  in  Apostolicitate  successionis,  de  qua 
proinde  praecipue  nobis  disserendum  est. 

Ut  vero  recte  intelligatur  haec  Apostolicitas,  sub  duplici  as- 
pectu  consideranda  est,  nempe  :  quoad  successionem  in 
auctoritate  suprema,  et  quoad  successionem  pastorum  secun- 
dariorum. 

Apostolicitas  porro  successionis  in  auctoritate  suprema  om- 
nino  exigit,  ut  primo  pastori  supremo,  scilicet  Petro,  alii 
successerint  supremi  Pastores  serie  non  interrupta  usque  ad 
nos,  et  quidem  secundum  leges  praestitutas  et  vigentes  tem- 
pore  quo  unusquisque  designatus  est  :  adeo  ut  quilibet  eorum 
vere  una  eademque  sit  persona  moralis  cum  Petro,  seu,  quod 
idem  est,  in  singulis  successoribus  Petrus  semper  vivat  et 
apostolicum  munus  exerceat. 

Apostolicitatis  vero  ratio  eadem  non  est' pro  joa^^onftw^  5(9- 

20, 

cundariis,  Hi  enim  apostolicitatem  successionis  obtinent  con- 
tinuando  collegium  Apostolicum  sub  supremo  Pastore;  ad  hoc 
autem  necessarium  non  est  ut  personis  Apostolorum  succes- 
serint,  sed  sufficit  utsemper  exstiterint  pastores  qui  apostolica 
munia  exercenda  legitime  susceperint,  absque  ulla  ab  Aposto- 
lis  usque  ad  nos  interruptione  :  aliis  verbis,  viget  in  pastori- 
bus  secundariis  apostolicitas  successionis,  si  collegio  Aposto- 
lorum  cooptati  sint  continua  perennique  aggregatione  juxta 
sancitas  leges,  quarum  praecipua  est :  ut  sive  immediate,  sive 
mediate,  a  supremo  Pastore  caeteris  adscribantur,  et  cum  eo 
communionem  servent.  Tunc  enim  et  collegium  Apostolicum 
vere  sibi  identicum  perseverare  dicendum  est  sub  influxu  pe- 
renni  capitis,  et  singula  ejus  membra  vere  successores  sunt 
Apostolorum  quorum  locum  tenent  et  officium  rite  adim- 
plent. 

Inde  patet  supremum  Pastorem  principium  esse  totius 
Apostolicitatis  in  corpore  pastorum,  ac  proinde  ex  missione 
ab  eo  accepta  dijudicandam  esse  cseterorum  pastorum  apos- 
tolicitatem. 

61.    —    II.     Schismaticorum     et    hsereticorum    placita. 

Apostolicitatis  conceptum  alio  modo  explicant  Graeci  et  Pro- 
testantes,  quippe  qui  unitatis  Ecclesiae  ideam  pervertere  ne- 
queunt,  quin  pessumdent  et  ipsam  apostolicitatem,  quse^  ut 
infra  constabit,  unitati  cohaeret.  Hi  ergo  in  hoc  inter  se  con- 
sentiunt,  quod  missio  independenter  a  supremo  pastore  cen- 
troque  unitatis  obtineatur,  vel  quia  a  Ghristo  immediateom- 
nibus  Patriarchis  obvenit,  vel  quia  a  populo  aut  principibas 
dimanat. 

Error  tamen  directe  apostolicitatem  tollens  est  missio  extra- 
ordinaria,  quam  excogitaverunt  Protestantes,  ut  rebellionem 
Lutheri,  Calvini  et  aliorum  ab  omni  labe  eximerent  sibique 
apostolicitatem  vindicarent.  Quandoenim,  aiunt,  deficiunt  in 
Ecclesia  ministri  apostolicis  muniis  rite  ac  digne  obeundis 
pares,  tunc  fidelis  quisque  zelo  Dei  flagrans  illa  munia  obire 
potest  et  tenetur,  vi  communis  vocationis  omnium  Ghristia- 
norum.  Quae  quidem  obligatio  gravius  urget,  necuUo  praetextu 

declinari  potest,  si,  ut  in  Luthero  et  Calvino  contigit,  occul- 
tusSpiritusdivini  motus  et  extraordinaria  vocatio  accesserint. 

II.  Probatur  doctrina  catholica  de  apostolkitate  Ecclesise, 

62.  Assertio  :  Ecdesia  Christi  in  Apostolis  condita,  Aposto- 
lica  perseverare  debet,  tum  ralione  originis,  tum  ratione  doc- 
trince,  tum  prcesertim  ratione  successionis. 

Probatur  1*  PARS  ASSERTioNis,  quae  spectat  ad  apostolicita- 
tem  Ecclesiae  ratione  originis^ 

1.  Script.  Sacra.  Ex  Evangelistis  manifeste  apparet  Aposto- 
los  a  Ghristo  assumptos  fuisse,  ut  essent  primi  ejus  discipuli, 
imo  Ecclesiee  germen^  quod  successivis  continuisque  incre- 
mentis  ubique  palmites  protenderet.  —  Constat  etiam  {Joan., 
XX,  21;  Matth.,  xxviii,  18-20)  ab  ipsis  Ecclesiam  fundari  atque 
institui  Christum  voluisse.  Hoc  autem  maxime  advertendum 
esse  declarabat  B.  Paulus  (Eph.,  ii,  20)  admonens  fideles  se 
supercedificatos  esse  super  fundamentum  Apostolorum  et  Pro- 
phetarum. 

2.  Traditione.  Apostolicam  esse  Ecclesiam  confltentur  flde- 
les  in  symbolo,  dum  dicunt; « Credo. . .  a/;o5fo/i'cam  Ecclesiam. . . » 
Porro  hujusce  vocis  sensusprimus  etobviusest  de  apostolici- 
tate  originis. 

Concordant  SS.  Patres.  Tertullianus  hsereticos  sibi  coaevos 
ita  ^vo\ocdii{Be  prcesc,  c.  ^7;Patr.  lat.,  ii,  61)  :  «  Qui  estis, 
quando  et  unde  venistis?  »  —  Similiter  S.  Hieronymus  {Dial. 
contr.  Lucif.,  n.  28;  Patr.  lat.,  xxiii,  182)  :  «  Ex  hoc  ipso 
quod  postea  instituti  sunt  (hsBretici),  eos  se  esse  indicant, 
quos  futuros  Apostolus  praenuntiavit,  »  nempe  seductores.  — 
Denique  S.  Optatus  Milev.  {Contra  Parm.,  de schis. Donat.A.  ii^ 
n.  3;  Patr.  lat.,  xi,  949)  inquit  haereticis  :  «  Vestrae  cathedrae 
vos  originem  reddite,  qui  vobis  vultis  sanctam  Ecclesiam  vin- 
dicare.  »  Ita  etiam  alii  Patres. 

3.  Ratione  theologica.  Profecto  ea  semper  esse  debet  Eccle- 
sia,  quam  Christus  instituit  :  atqui  Ecclesia,  quam  Christus 
instituit,  est  origine  et  fundatione  apostolica.  Ergo  Ecclesia 
semper  illa  essedebet,  quse  in  Apostolis  et  per  Apostolos  fun- 
data  est. 

Probatur  2*  PARS  ASSERTioNis,  qusB  ad  apostolicitatem  doc- 
trincB  spectat  eodem  argumentorum  genere,  nempe  : 

1.  Script.  Sacra.  Christus,  ex  textibus  supra  allatis,  voluit 
Apostolos  suos  ea  omnia  gentes  docere  quse  ipsis  mandaverat, 
nec  aliis  commisit  hujusmodi  munus  usque  ad  consumma- 
tionem  saeculi  exsequendum.  Porro  hsec  intelligi  nequeunt, 
nisi  debuerinl  Apostoli  totum  fidei  depositum  successoribus 
explanandum  atque  evolvendum  tradere,  nisi  proinde  semper 
perseverare  debuerit  doctrina  apostolica,  magisterio  jugiter 
apostolico  tradita  atque  authentice  explicala.  Ergo. 

Consonant  quse  B.  Apostolus  scribebat  (II  Thess.^  n,  14); 
a  Tenete  traditiones,  quas  didicistis  sive  per  sermonem,  sive 
»  per  epistolam  nostram;  »  et  (I  Tim.,  vi,  20)  :  «  OTimothee, 
»  depositum  custodi,  devitans  profanas  vocum  novitates.  » 

2.  Traditione.  Patres  constanter  usi  sunt  novitate  doctrinse, 
ut  certissimo  signo  hseresis ;  ratum  enim  erat  apud  ipsos  Ec- 
clesise  doctrinam  seu  fidem  non  aliam  debere  esse  ac  Aposto- 
lorum  fidem;  sic  S.  Irenaeus  {Adv.  hceres.,  I.  3,  c.  3,  n.  1 ; 
Patr.  grcec^  vii,  848)  :  «  Traditionem  itaque  Apostolorum  in 
toto  mundo  manifestatam,  in  omni  Ecclesia  adest  respicere 
omnibus  qui  vera  velint  audire.  » 

3.  Ratione  theologica.  Nullo  unquam  tempore  Ecclesiae  fides 
potest  esse  alia  ac  fides  et  doctrina  Christi.  Atqui  fides  et  doc- 
trinaChristi  apostolicaest;  nihil  enim  nobis  Christus  inculca- 
vitacinnotescerevoIuitnisiperApostoIos(iMaf^A.,  xxviii,  20). 
Ergo  fides  Ecclesiee  semper  esse  debet  doctrina  Apostolorum. 

Prob.  3*  PARS,  quae  ad  apostolicitatem  successionis  seu  mis- 
sionis  spectat,  ut  supra,  nempe  : 

1.  Script.  Sacra.  Christus  in  locis  Evangelistarum  supra 
commemoratis,  solos  Apostolos  suos  misit  ad  Ecclesiam  suam 
usque  in  finem  docendam  et  regendam,  et  eo  ipso  solos  Apos- 
tolos  instrui  voluit  potestate  docendi  et  regendi  Ecclesiam. 
Atqui  Apostoli  commisso  munere  fungi  dataque  potestate  ju- 
giter  uti  non  possunt,  nisi  perenni  legitimaque  successione 
acceptae  potestatis  hseredes  habeant.  Ergo  perennis  legitima- 
que  successio  apostolica  detur  necesse  est.  Unde  a  primis 
Ecclesiae  diebus  cernimus  episcopos  ad  apostolicum  munus, 

Ecclesiae  scilicet  regimen,  ab  ipsis  Apostolis  assumptos, 
quibus  etiam  potestatem  divinitus  datam  esse  asserebant. 
Hoc  egregie  confirmant  verba  quibus  seniores  ecclesiae  Mileti 
congregatos  alloquebatur  B.  Paulus  (Act,,  xx,  28)  :  «  Atten- 
»  dite  vobis  et  universo  gregi,  in  quo  vos  Spiritus  Sanctus 
» posuit  episcopos  regere  Ecclesiam  Dei^  quam  acquisivit  san- 
»  guine  suo.  » 

2.  Traditione,  Patribus  semper  invictum  contra  hsereticos 
et  schismaticos  argumentum  praebuit  necessitas  apostolicee 
successionis,  ex  qua,  ut  vidimus,  originem  doctrinamque 
apostolicam'  pendere  proclamabant.  Pro  omnibus  appellare 
sufficiat  S.  Cyprianum  :  «  Novatianus,  inquit  {Epist.  lxxvi, 
n.  8;  Patr,  lat,,  m,  1140),  in  Ecclesia  non  est,  nec  episcopus 
computari  potest,  qui,  evangelica  etapostolicatraditione  con- 
tempta,  nemini  succedens,  a  seipso  ortus  est.  » 

3.  Ratione  theologica.  Ex  modo  probatis,  Ecclesiaapostolica 
perseverare  debet,  tum  ratione  originis,  tum  ratione  doctrinae; 
atqui  apostolicitas  originis  et  doctrinse  pendet  a  successione 
apostolica,  tanquam  a  sua  causa  formali.  Ergo. 

63.  c^rollarium.  Hinc  patet  excogitatam  a  novatoribus  hy- 
pothesim  missionis  extraordinarice  admitti  non  posse.  —  Patet 
ex  dictis  de  apostolicitate  successionis.  Praestat  tamen  specia- 
lem  probationem  afferre,  quse  quidem  innititur, 

1.  Script.  Sacra.  Jaxta  superius  adductos  textus  Evangelis- 
tarum,  Christus  Apostolis,  quos  mittebat,  ut  omnes  gentes 
docerent,  perpetuam  promisit  assistentiam.  Atqui  inanis  eva- 
deret  heec  assistentia,  si  muneri  unquam  suo  impares  forent 
Apostolorum  successores,  et  ab  aliis  extraordinarie  vocatis 
suppleri  deberent.  Ergo. —  Ex  B.  Paulo(E/?A.,iv,  ll)Christus 
((  dedit  Apostolos,...  pastores  et  doctores  ad  consummationem 
»  sanctorum,  in  opus  ministerii,  in  aedificationem  corporis 
»  Christijdonecoccurramusomnes  inunitatemfideiet  agnitio- 
»  nisFiliiDei,  in  virumperfectum. »  Porrohsecverbamanifeste 
significant  ordinariam  Apostolorum  missionem  per  successio- 
nem  duraturam  esse,  donec,  completo  sanctorum  numero, 
plene  aedificatum  fuerit  corpus  Christi  mysticum.  Ergo  nun- 

quam  erunt  extra  successionem  apostolicam  pastores  et  doc- 
tores  vere  a  Christo  missi. 

2.  Traditione.  SS.  Patres  eos  omnes  repellendos  esse  docent 
ut  seductores,  qui  antecessorem  non  habent  unum  ex  Apos- 
tolis,  vel  extra  successionem  quoquo  modo,  prceterquam 
oportet,  colligunt,  vel  traditione  contempta,  nemini  succe- 
dentes  a  seipsis  oriuntur.  Quin  etiam  hsec  eorum  dicta  nomi- 
natim  dirigebantur  contra  hujus  temporis  hseresiarchas,  qui 
Luthero  et  Calvino  priores,  se  extraordinarie  missos  esse  jac- 
titabant.  Procul  igitur  amovebant  Patreshypothesim  missionis 
extraordinarice. 

3.  Ratione  theologica.  Sapientiae  divinaeque  Providentise 
repugnat  ordinis  supernaturalis  legem  immutari,  cui  annec- 
titur  tota  humanae  salutis  oeconomia,  quin  voluntatem  suam 
manifestaverit  Deus  miraculis  aut  prophetiis  omnino  indu- 
biis,  prsesertim  cum  ad  condendam  illam  legem  miracula, 
prophetias,  caeteraque  facta  divina  multiplicaverit;  atqui 
conficta  a  Protestantibus  hypothesis  missionis  extraordinariae 
immutari  supponit  legem  Ecclesise  constitutivam,  quae  tot  et 
tantis  miraculis  prophetiisque  confirmata  est,  absque  ullis 
factis  divinis,  quae  voluntatem  Dei  contrariam  declarent. 
Ergo. 

ARTICULUS  n. 

De  notis  verx  Ecclesicje. 

64.  Ecclesiae  notarum  definitio.  iVote  in  genereest  signum 
externum  et  apparens,  quo  discernitur  aliquid.  Ubi  vero  agi- 
tur  de  Ecclesia,  notse  definiri  possunt  :  Characteres  externi, 
permanentes  et  proprii^  per  quos  facile  ab  omnibus  vera  Eccle- 
sia  a  falsis  certo  discerni  potest. 

Dicitur  —  1.  characteres  externi;  agitur  enim  de  discer- 
nenda  Ecclesia  vindicandaque  ejus  visibilitate  :  porro,  si  in- 
terni  essent  illi  characteres,  neque  appreliendi  possent  ab 
hominibus,  neque  ideo  visibilem  l^cclesiam  facerent. 

Dicitur — %  permanentes,  seu  tamdiu  duraturi,  quamdiu 
et  ipsa  Ecclesia;  nam  quamdiu  ipsa  perdurat,  debet  esse  visi- 
bilis^  seu  vera  hominibus  apparere,  qui  eam  ingredi  tenen- 

tur;  abEcclesia  igitur  inseparabiles  sint  hujusmodi  charac- 
teres  omnino  necesse  est. 

Dicitur  —  3.  proprii^  non  communes;  tales  scilicet,  ut 
neque  ex  se,  neque  ex  hominum  apprehensione  ulli  alii  socie- 
tati  competerepossintquam  verse  Ecclesiae.  Gommunes  tamen 
characteres,  si  externi  sint,  notte  rationem  habere  possunt: 
sed  inter  notas  negativas  deputandi  sunt,  quse  nempe,  si 
desunt  in  aliqua  societate,  spuriam  eam  esse  ostendunt;  si 
vero  ei  insunt,  originis  ejus  divinse  possibilitatem  tantum 
arguunt. 

Dicitur  — '4.  per  quos  Ecclesia,  etc,  id  est,  prsefati  charac- 
teres  debent  esse  criteria,  seu  media  ad  discernendum  veram 
Ecciesiam  a  falsis  sectis:  porro,  ut  hunc  linem  eorum  ope 
homines  assequi  possint,  necesse  est  ut  cognoscibiliores  sint 
ipsa  Ecclesia  in  concreto  spectata,  reveraqueprius  innotescant 
quam  ipsa  Ecclesia  :  mens  enim  nostra  a  notis  ad  ignota  pro- 
cedit  in  inquirenda  veritate. 

Dicitur  —  5.  facile  et  ab  omnibus,  etc,  hoc  est,  omnibus 
obvii,  seu  accommodati  captui  hominum  debent  esse  illi  cha- 
racteres,  ut  notae  sint.  Ratio  evidens  est,  et  ex  eo  desumitur, 
quod  Ecclesia,  pro  hominibus  omnibus  instituta,  omnibus- 
que  necessaria,  a  doctis  et  indoctisdiscernenda  sit.Unde  tales 
esse  debent  Ecclesise  notse^  ut  earum  necessitas  aut  proprietas 
ab  indoctis  etiam  apprehendatur^  facilemque  ac  simplicem 
tantum  discursum  exigat  earum  applicatio,  quin  tamen  doctis 
contemnendcB  videantur  eorumque  objectionibus  imperfecte 
satisfaciant. 

Ex  quibus  patet  tres  esse  praecipuas  Ecclesiae  notarum  do- 
tes,  nempe  :  requiritur  —  1.  ut  sint  Ecclesise  essentlales,  si 
agatur  de  notis  negativis;  ipsi  vero  e\c\nsi\e  proprice,  si  aga- 
tur  de  notis  positivis;  —  2.  ut  sint  Ecclesia  discernenda  no- 
tiores;  —  3.  ut  sintomnibus  obviw,  seucaptui  ipsorum  rudium 
accommodatae. 

Hispraehabitis,  cum  hac  in  reoccurrant  haereticorum  falsse 
sententiae,  in  duplici  paragraphb  erronea  heterodoxorum  pla- 
cita  exponemus  ac  refellemus,  veramque  de  notis  Ecclesise 
sententiam  vindicabimus. 

§  I.  Exponitur  et  refellitur  Novatorum  et  GraBCorum  sententia 
:de  notis  veraB  Ecclesiae. 

65.  —  I.  Protestantes,  licet  saepius  dixerint  Ecclesiam  invi- 
sibilem  esse,  parum  tamen  sibi  consentientes,  externas  notas 
ei  tribuendas  esse  profitentur,  ut  colligere  est  ex  eorum  con- 
fessionibus;  sed  in  assignandis  EcclesiaB  notis  non  concor- 
dant.  — Alii  unam  esse  volunt  Ecclesiae  notam,  legitimam 
scilicet  ac  sinceram  verbi  divini  praedicationem.  Ita  confessio- 
nes  Helveticse.  —  Alii  verbi  divini  prsedicationi  legitimum 
sacramentorum  usum  superaddunt.  Ita  Calvinus  et  plures 
confessiones.  —  Alii  disciplinam  ecclesiasticam  recte  admi- 
nistratam  etiam  requirunt.  Ita  confessio  Scotica.  —  Hsec  sal- 
tem  olim  docebant  Protestantes;  quid  autem  hodie  teneant, 
haud  facile  est  nosse  et  exponere.  Catholicos  quidem  im- 
pugnant;  sed  ab  omni  expositione  sedulo  abstinent,  ne  arma 
adversariis  prsebeant. 

66.  —  II.  Schismatici,  sive  Graeci,  sive  Rutheni,  illam  esse 
veram  Ecclesiam  dicunt,  qnce  vere  et  immutabiliter  servat  in- 
fallibilem  doctrinam  antiquce  Ecclesice  oecumenicce,  eique  ex 
omni  parte  adhceret.  Antiquam  vero  et  oecumenicam  esse  illam 
Ecclesiam  declarant,  quse  per  septem  priora  saecula  viguit,  id 
est,  quae  per  septem  oecumenica  concilia,  quibus  annumerant 
synodum  in  Trullo  vocatam,  credendorum  et  observandorum 
expositionem  perpetua  deflnitione  perfecit  et  in  aevum  clausit. 
Unde  pro  sua  perenni  illorum  conciliorum  veneratione  et 
observatiorie,  orthodoxam  suam  Ecclesiam  appellant^  atque 
ideo  solos  se  orthodoxosesse  jactitant. 

Sed  quam  falsae  sint  finique  assequendo  impares  Pro- 
testantium  et  Graecorum  notae,  declarabunt  sequentes  asser- 
tiones  : 

67.  Assertio  1*  :  Nec  sincera  prcedicatio  verbi  divini^  nec 
legitimus  sacramentorum  usus^  nec  recta  discipUnce  ecclesias- 
ticce  administratio  sunt  notce  positivce  verce  Ecclesice.  —  Est 
contra  Protestantes. 

Prob.  Positiva  Ecclesiae  nota  debet  esse  veree  Ecclesia  exclu- 

sive  propria,  ipsa  Ecclesia  notior,  et  omnibus  obvia  :  porro 
his  dotibus  carent  prsefatce  notae  : 

1.  Non  sunt  verse  Ecclesiae  exclusive  proprice,  prsesertim 
si  sumantur  in  sensu  Protestantium ;  nam  in  coetu  mere  schis- 
matico  ad  tempus,  sub  initium  schismatis,  reperiri  possunt, 
uti  factum  est  apud  Luciferianos  et  Donatistas ;  nec  datur 
insuper  secta,  quae  sinceram  verbi  divini  preedicationem, 
legitimum  sacramentorum  usum,  disciplinamque  recte  admi- 
nistratam  sibi  vindicare  non  possit,  cum  hsec  ad  cujusque 
libitum  dimittant  Protestantes. 

2.  Non  sunt  ipsa  Ecclesia  notiores;  sive  enim  praedicationis 
sinceritas,  sive  legitimus  sacramentorum  usus,  sive  etiam 
recta  disciplinse  administratio  dijudicanda  sunt  ex  conformi- 
tate  cum  verbo  divino  :  atqui  heec  conformitas  non  est  ipsa 
Ecclesia  notior,  cum  adaequatam  supponat  verbi  divini  cogni- 
tionem,  nec  constare  potest  nisi  per  Ecclesiam,  quae  ideo  a 
Christo  instituta  est,  ut  infallibiliter  nos  doceat  veritatem  re- 
velatam. 

3.  Non  sunt  obvice,  id  est,  captui  maximae  partis  hominum 
accommodatse.Adhoc  enimrequireretur  utunicuiqueconstare 
posset  tum  de  omnimoda  auctoritate  librorum  Veteris  ac 
Novi  Testamenti,  tum  de  fidelitate  versionum,  quse  supponit 
accuratam  collationem  cum  textu  primigenio,  tum  de  inter- 
pretatione  et  sensu  illorum  librorum,  tum  de  conformitate 
doctrinse  ecclesiasticse  apprime  cognitse  et  in  corpus  redactse 
cum  Scripturarum  doctrina  optime  etiam  cognita  et  in  unum 
coUecta.  Qiiod  autem  de  doctrina  dicitur,  de  sacramentis 
etiam  et  disciplina  dicendum  est  :  porro  nemo  non  videt 
maximam  hominum  partem,  ne  dixerimus  fere  omnes,  ha- 
rum  inquisitionum  esse  incapaces.  Ergo. 

Allegant  quidem  Protestantes  qusedam  Scripturse  Sacrae 
loca,  ex  quibus  sequi  videtur  sinceram  verbi  divini  prsedica- 
tionem  ad  veram  ChristiEcclesiam  pertinere;  sed  vel  textus 
adducti  non  sunt  ad  rem,  vel  asserunt  Ecclesice  munus,  non 
autem  indicant  criterium  ad  veram  Ecclesiam  discernendam. 

08.  Assertio  2* :   Immutabilis  conservatio  doctrince^   quam 

cecumenxca  Ecclesia  per  septem  priora  concilia  definivit^  non 
est  positiva  nota  Ecclesice.  Est  contra  Grsecos. 

PuoB.  Nota  positiva  debet  esse  Ecclesiap  propria,  Ecclesia 
ipsa  notior  et  omnibus  obvia.  Atqui  praefaia  immutabilitas 
non  est  —  1.  Ecclesiae  propria,  quia,ut  diximus,  in  societate 
mere  schismatica  existere  potest,  saltem  in  principio  schis- 
matis,  et,  si  sola  sumatur,  id  est,  independenter  a  magislerio 
apostolico,  pari  jure  invocari  potest  a  pluribus  coetibus  chris- 
tianis. 

Nec  est  —  2.  Ecclesia  discernendsi  notior ;  nam  dici  nequit 
eam  esse  veram  Ecclesiam;,  quae  septem  prima  concilia,  nec 
plura  sequitur,  nisi  prius  compertum  sit  et  veram  Ecclesiam 
fuisse,  in  qua  prima  concilia  habita  sunt,  et  falsam  eam,  in 
qua  posteriora  fuerunt  celebrata. 

Nec  est  —  3.  omnibus  obria;  maximae  enim  difflcultatis  est 
inquirere  de  scriptis  et  conciliis  septem  priorum  sseculorum, 
et  inde  proferre  documenta,  quibus  constare  possit  eadem 
nunc  stricte  teneri  quse  tunc  admittebantur;  eo  autem  magis 
crescit  difficultas,  quo  Grsecos  inter  et  Latinos  diuturnior  est 
disceptatio  tum  de  authenticitate  et  integrilate  illorum  scrip- 
torum  et  codicum,  qui  hinc  et  inde  proferuntur,  tum  de 
eorum  genuino  sensu. 

Confirmatur  insuper  ex  eo  quod  nota  a  Grsecis  assignata 
prorsus  gratuita  falsaque  suppositione  nititur,  nec  verae  Eccle- 
sise  detegend(B  sufflcit.  Et  vero  —  1.  nulla  satis  flrma  ratione 
ostendi  potest  septem  tantum  concilia  admittenda  esse,  cum 
neque  Christus  hunc  numerum  determinaverit,  nec  quidquam 
tale  unquam  deflnitum  fuerit;  —  2.  Christus  Apostolos  suos 
mittens,  ut  docerent  omnes  gentes,  voluit  eorum  magisterium 
semper  perseverare,  ut  omnium  saeculorum  haereses  retunde- 
ret;  quod  fleri  nequit  in  hypothesi  Grsecorum;  —  3.  vera 
Ecclesia  ea  est  quse  nobis  tradit  veram  Christi  doctrinam, 
saltem  ubi  fldes  in  discrimen  adducitur;  porro  in  hypothesi 
Gr^ecorum  et  Ruthenorum,  impossibile  est  discernere  quid 
teneat  Ecclesia  de  controversiis,  quse  fldem  impugnaverunt 
post  septem  prima  saecula.  Ergo  et  ipsam  Ecclesiam  discer- 
nere  non  valemus.  Nec  dicant  Graeci  semel  deflnita  relractari 

non  posse;  nam  aliud  est  definita  retractare,  aliud  vero  non- 
dum  deflnita  pro  opportunitate  deflnire  ;  prius  omnino  illici- 
tum  est:  posterius  quandoque  necessarium  ac  proindeomni 
ex  parte  legitimum, 

Diximus  in  utraque^^assertione  :  nota  positiva  non  est,  quia 
debent  acatliolici  notam  saltem  unam  positivam  Ecclesiae 
assignare, 

§  II.  Statuitar  vera  doctrina  de  notis  Ecclesiae. 

69.  Plures  vel  pauciores  notas  EcclesiaB  tribuerunt  sive 
Patres,  sive  theologi;  sed,  si  sedulo  expendantur,  facile  re- 
vocantur  ad  quatuor,  quse  communiter  a  recentioribus  as- 
signantur  ex  symbolo  Constantinopolitano,  umtatem  scilicet, 
sanctitatem,  catholicitatem  et  apostolicitatem;  seu,  ut  jam  dixi- 
mus,  eaedem  sunt  Ecclesise  notse,  ac  proprietates.  Nec  mirum 
quod  in  symbolo  Apostolorum  dicatur  tantum  :  «  Credo  sanc- 
tam  Ecclesiam  catholicam  »;  id  enim  fit,  inquitLegrand,  quia 
Ecclesia,  quae  unitate  et  aposiolicitate  careret,  nec  sancta  nec 
catholica  dici  posset,  etideo  in  his  duobus  ultimis  characte- 
ribus  duo  priores  continentur.  Nos  tamen,  ut  plenior  sit 
nostra  demonstratio,  quatuor  illas  proprietales  esse  notas 
Ecclesise  ostendemus,  et  earum  ope  ad  veram  Christi  Eccle- 
siam  in  concreto  dignoscendam  assurgemus.  Sit  igitur  se- 
quens 

70.  Assertio  :  Unitas^  sanctitas^  catholicitas^  apostolicitas 
sunt  notce  verce  Ecclesice  Christi. 

Prob.  1.  Scriptura  Sacra.  Quod  attinet  didunitatem,  constat 
ex  illis  Christi  verbis  {Joan.,  xvii,  21-23) :  «  Ut  omnes  unum 
j>  sint,  sicut  tu  Pater  in  me  et  ego  in  te,  ut  et  ipsi  in  nobis 
»  unum  sint,  ut  credat  mundus  quia  tu  me  misisti.,.  Ut  sint 
»  consummati  in  unum,  et  cognoscat  mundus  quia  tu  me  mi- 
»  sisti,  et  dilexisti  eos,  sicut  et  me  dilexisti.  » 

Quoad  sanctitatem,  constat  etiam  tum  verbis  Christi  (Joan., 
xin,  35)  :  ((  In  hoc  cognoscent  omnes,  quia  discipuli  mei  estis^ 
» si  dilectionem  habueritis  ad  invicem  »;  tum  hortationibus, 
quibus  commendat    discipulis,    ut  sint  lux  mundi  et   sal 

terrw,  ut  luceat  justitia  eorum  coram  hominibus;  tum  miris 
encomiiS;,  quibus  Apostoli  praedicant  fideles  ad  sanctitatem 
vocari,  sanctos  esse  nuncupandos,  imo  genus  esse  electum^  re- 
galesacerdotium,  gentem  sanctam,  ipsosque  admonent  ut  vir- 
tutes  annuntient  ejus,  qui  eos  de  tenebris  vocavit  in  admirabile 
lumen  suum ;  tum  potestate  miraculorum,  qua  non  solum 
Apostolos,  sed  et  eos  qui  crediderint,  Christus  instruxit. 

Quoad  catholicitatem,  ex  textibus  jam  adductis  colligere  est 
hac  praesertim  proprietate  insignitam  divinitus  fuisse  Eccle- 
siam,  ut  hominibus  manifestaretur,  cum  longe  ante  Chris- 
tum  tanquam  universalis  praenuntiata  ac  celebrata  a  prophe- 
tis  fuerit. 

Demum  quoad  Apostolicitatem  doctrinae,  preesto  sunt  nobis 
non  tantum  verba  Christi  dicentis  Apostolis  (Luc.x,  16)  : 
((  Qui  vos  audit,  me  audit;  »  sed  et  beati  Pauli  vehemens  im- 
properium  (GaL,  i,  9) :  «  Si  quis  vobis  evangelizaverit  joraf(9r 
»  id  quod  accepistis,  anathema  sit.  »  Ad  legitimam  autem  suc- 
cessionem  referenda  est  regula  a  Christo  tradita,  ut  innotescant 
veri  pastores(7oan.,  x,  1) : «  Qui  non  intrat  per  ostium  in  ovile 
»  ovium,  sed  ascendit  aliunde,  ille  fur  est  et  latro.  »  Unde  et 
B.  Paulusdicebat(/?om.,x,  14-17) : « Quomodo  credent  eiquem 
»  non  audierunt?  Quomodo  autem  audient  sine  praedicante? 
»  Quomodo  vero  praedicabunt  nisi  mittantur  ?...  Ergo  fides  ex 
»  auditu,  auditus  autem  per  verbum  Christi.  »  Quae  quidem 
intelligenda  sunt  non  tantum  de  apostolicitate  missionis,  sed 
etiam  doctrinae,  quae  priorem  utpote  conditionem  et  signum 
verae  fidei  consequitur. 

Prob.  2.  Traditione.  Symboli  Constantinopoiitani  articulum, 
quo  fidem  solemniter  profitemur  in  unam,  sanctam,  catholi' 
cam  et  apostolicam  Ecclesiam,  semper  intellexerunt  pastores  et 
fideles  de  proprietatibus,  quibus  innotescit  Ecclesia,  seu  de 
genuinis  ejus  notis.  In  eodem  autem  sensu  eas  etiam  usurpa- 
verunt  Patres  et  doctores,  imo  pro  suo  quisque  ingenio  ex 
Scripturis  illustrare  conati  sunt,  quo  eflicacius  haereticos  et 
schismaticosdebellarent.  Necaliterconcilium  Vaticanum,  cu- 
jus  verba  partim  supra  citata  complere  juvat :  «  Quin  etiam 
Ecclesia  per  seipsam,  ob  suam  nempe  admirabilem  propaga- 

tionem,  eximiam  sanctitatem  et  inexhaustam  in  omnibus 
bonis  fecunditatem,  ob  catholicam  unilatem  invictamque 
stabilitatem,  magnum  quoddam  et  perpetuum  est  motivum 
credibilitaiis,  et  divinse  suae  legationis  testimonium  irrefra- 
gabile.  Quo  fit,  ut  ipsa,  veluti  signum  levatum  in  nationes,  et 
ad  se  invitet eos  qui  nondum  crediderunt, et fllios  suos  certiores 
faciat  firmissimo  niti  fundamento  fldem  quam  profltentur.  » 

Prob.  3.  Ratione.  Unitati,  sanctitati,  catholicitati  et  apos- 
tolicitati  competunt  omnes,  quassupra  recensuimus,  notarum 
dotes.  Ergo. 

Etquidem  — 1.  ^\mi  proprice  Ecclesiae,  cum  ad  essentiam 
ejus  pertineant  autex  ea  immediate  defluant^  ut  patet  ex  jam 
dictis. 

2.  Sunt  ipsa  Ecclesia  discernenda  notiores  et  ad  ejus  cogni- 
tionem  ducunt.  Nam  res  quselibet  innotescit  per  suas  proprie- 
tates,  quando  externae  sunt  et  cognoscibiles.  Porro  ita  se 
habere  proprietates  Ecclesise,  de  quibus  agitur,  cuique  sin- 
gulas  consideranti  compertum  est.  Uiiitas  quippe  fidei  ma- 
nifestatur  per  professionem  ejusdem  fldei,  quae  nequit  esse 
hypocrisis  in  toto  coetu,  et  ^mitas  regiminis,  per  obedientiam 
externam  eidem  regimini  externo;  sanctitas,^  per  excellens 
virtutum  exercitium  in  gradu  heroico,  per  miramfecundita- 
tem,  miracula  et  alia  charismata  ex  suis  effectibus  visibilia; 
catholicitas,  per  latam  diffusionem  in  toto  orbe,  quae  est  factum 
externum  omnino  conspicuum ;  apostolicitas  demum,  tum 
per  apostolicam  successionem,  quse  externa  est,  tum  per  im- 
mutabilitatem  doctrinse,  quam  arguit  cujuslibet  novitatis  et 
mutationis  absentia.  Nedum  vero  Ecclesia  prius  cognoscatur 
quamin  eadetegantur  hse  proprietates,  slatim  e  contra,  quia 
externse  sunt,  oculis  per  se  et  immediate  occurrunt,  dum  Ec- 
clesia  iis  subest  veluti  substantia  sub  accidentibus.  Deflnitas 
ergo  in  abstracto  Ecclesia^  proprietates  statim  detegimus  in 
concreto,  et  Ecclesiam  his  insignitam  pronuntiamus  veram 
esse  Christi  Ecclesiam. 

3.  Sunt  omnibus  obvice,  seu  omnium  captui  accommodatse. 
Quisque  enim,  demonstrata  semel  divinitate  religionis  chris- 
tianae  et  Ecclesiae  institutione,  facile  intelligere  potest  ex  ejus 

notione  ac  flne  debere  eam  esse  unam,  sanctam,  catholicam 
et  apostolicam,  ut  constat  ex  argumentis  supra  adductis. 
Dehinc,  si  singulas  societales  christianas  investigat,  haud 
minus  facile  discernet  quaenam  inter  easprsedictis  characteri- 
bus  gaudeat;  hi  enim,  ut  modo  diximus  in  concreto  spectati, 
externi  sunt,  et  societati  visibiii  inhaerent.  Nec  longa  argu- 
mentorum  serie  opus  est,  ut  ad  conclusionem  deveniatur; 
sed  haec  statim  ac  veluti  sponte  fluitex  applicatione  notarum, 
ut  in  sequenti  capite  ostendemus.  —  Caeterum  hic  observan- 
dum  venit  opportune  in  hoc  labore  juvari  posse  reveraque 
admodum  juvari  rudes  et  indoctos;  adest  enim  ipsa  Ecclesia 
eos  indesinenter  erudiens  legitimosque  divinitatis  suse  titulos 
exhibens.  Ergoconstatunitati,sanctitati,  catholicitati  etapos- 
tolicitati  competere  omnes  dotes  requisitas,  ut  inter  verae 
Ecclesiae  Christi  notas  recenseantur. 

71.  Schoiium.  Theologi,  prsesertim  recentiores,  sedulo  ex- 
pendunt  utrum  positivae  an  negativae  dicendse  sint  notae  supra 
expositae;  sed  cum  potius  speculativa  sit  qusestio  quam  prac- 
tica,  satis  erit  mentem  nostram  paucis  exponere. 

Porro  —  1.  certum  est  singulas  praedictas  notas  saltem  ne- 
gativas  esse,  quia  Ecclesiae  essentiales  sunt,  vel  essentiam 
ejus,  qualem  voluit  eam  Christus,  consequuntur;  rationem 
vero  notae  positivse  de  facto  induere^  si  in  uno  tantum  coetu 
religioso  inveniantur,  quia  eum  secernunt  a  cseteris,  quorum 
falsitatem  arguunt. 

2.  Certum  est  etiam  praefatas  notas,  collective  seu  in  suo 
complexu  spectatas^  ut  notas  positivas  jure  haberi  posse,  tum 
quia  res  quselibet  suarum  proprietatum  saltem  complexu  dis- 
tinguitur,  tum  quia  vix  fleri  potest  nullam  esse  inter  eas, 
quse  natura  sua  distinctiva  non  sit,  utpote  verae  Ecclesiae  ex- 
clusive  propria. 

3.  Certuoi  est  sanctitatem  et  catholicitatem  utnotasjure 
positivas  habemlas  esse,  quia  utraque  supponit  interventum 
Dei,  et,  quod  attinet  ad  catholicitatem,  tanta  ex  promissione 
Dei  esse  debet,  ut  soli  verae  Ecclesiae  competere  possit. 

4.  Utrum  vero  unitas  et  apostolicitas  notae  positivae  merito 

reputandse  sint,  in  dubium  revocant  nonnulli,  hac  ratione 
prsesertim  innixi,  quod  nec  principium  unitatis,  nec  trans- 
missio  missionis  apostolicae  certo  cognosci  possit  ante  detec- 
tam  Ecclesiam.  Unde  sola  unitas  apparens  solaque  apparens 
apostolicitas  eis  videtur  esse  Ecclesise  nota,  ex  se  mere  nega- 
tiva.  Nos  vero  communem  theologorum  sententiam  secuti, 
existimamus  illas  proprietates  in  conceptu  adaequato  specta- 
tas,  quatenus  nempe  sibi  invicem  cohaerent  et  permanenter 
inhserere  debent  Ecclesise,  notas  positivas  jure  habendas  esse; 
et  ratio  est  quia,  posita  assistentia,  quam  Christum  Ecclesiae 
suae  promisisse  certi  sumus,  permanenter  dari  nequit  appa- 
rens  unitas  apparensque  apostolicitas,  quin  realiter  una  et 
apostolica  sit  Ecclesia,  quae  hos  characteres  exhibet. 


CAPUT  III. 

DE   VERITATE   ECCLESI^   ROMANJE. 


72.  objectum  hujusce  capitis.  Determinatis  Ecclesiee  notis 
demonstrandum  nobis  superest  qusenam  ex  societatibus,  quse 
christiano  nomine  gloriantur,  vera  sitEcclesiaChristi.  Porro, 
ex  dictis  ab  initio  tractatus,  tres  sunt  prsecipuae  societates  quae 
Christum  invocant  auctorem  :  Romana  scilicet,  Grwca  et  in- 
numeri  Protestantium  coetus. 

Inter  has  societates  eminere  Ecclesiam  Romanam,  cuique 
circumspicienti  statim  compertum  est  ipsiusque  hostes  fateri 
coguntur.  Unde  expendendum  venit  —  1.  an  et  quatenus 
Ecclesiae  Romanae  competant  notse  verae  Ecclesise;  —  2.  an  et 
qualenus  ilii  soli  competant.  Hinc  duplex  erit  hujus  capitis 
articulus. 

ARTICULUS    I. 

An  et  quatemis  Eccleslse-   Romanse  competant  not^B  verse 

Ecclesiee? 

Quatuorsunt,  ex  dictis^veraeChristi  Ecclesiae  notae,  nempe 

unitas,  sanctitas,  catholicitas  et  apostolicitas,  quas  adamusslm: 
in  Ecclesia  Romana  reperiri  sequentes  demonstrabunt  asser- 
tiones  : 

73.  Assertio  1» :  Ecclesia  Romana  est  una. 

Ibi  est  perfecta  unitas,  ubi  habetur  principium  permanens 
omnimodam  unitatem  producere  valens  et  revera  producens, 
seu,  ubi  adest  unitas  juris  et  facti  tum  in  doctrina,  tum  in 
regimine,  tum  in  cultu  :  atqui  haec  nobis  in  Ecclesia  Romana 
primo  intuitu  apparent. 

I.  Et  quidem  in  ea  elucet  unitas  juris,  seu  principium 
unitatis  permanens  tum  in  doctrina,  tum  in  regimine,  tum  in' 
cultu.  Viget  enim  semperque  in  Ecclesia  Romana  viguit  ma- 
gisterium  imperiumque  supremum,  quod  Romanus  Pontifex, 
vi  sui  primatus,  sive  solus,  sive  cum  episcopis  exercet,  edendo 
decreta  fidei  et  condendo  leges,  quae  omnes  obligant.  Porro 
magisterium  iliud  et  imperium  par  omnino  est  producendae^ 
omnimodae  unitati,  doctrinali  scilicet,  disciplinari  et  rituali;  ■ 
atque  exinde  resultare  debet  mira  membrorum  Ecclesiae  con- 
sensio  sive  cum  capite,  sive  inter  se,  acperinde  communionis 
unitas  perfectissima.  Ergo. 

II.  Elucet  etiam  in  Ecclesia  Romana  unitas  facti^  —  tum  in 
doctrina,  cujus  nec  unus  articulus  a  supremo  magisterio 
semel  definitus  negari  potest,  quin  a  societate  ejiciatur  qui 
assensum  detrectaverit,  nec  de  facto  negatur,  nisi  a  pau- 
cioribus,  ut  constat  ex  symbolis,  quae  ab  omnibus  ubique  et 
ssepius  recitantur,  nec  non  ex  unanimi  obedientia  et  venera- 
tione^  qua  cuncti,  etiam  prsesuies,  omnes  fidei  definitiones 
prosequuntur;  —  tum  in  subjectione  omnimn  pastoribus,  qui, 
etsi  plures  sint  et  varias  condant  leges  pro  diversis  locis  et  tem- 
poribus,  ab  uno  supremo  capite  pendent;  —  tum  demum  in 
cultu;  idem  enim  ubique  sacrificium  offertur,  eadem  sacra- 
menta  administrantur,  licet  diversse  sint  preces  ac  benedic- 
tiones,  caeremoniae  ac  linguse  liturgica^;  imo  ab  eademsuprema 
potestate  statuuntur  res  accidentaliter  diversae,  quse  mirum 
in  modum  ad  majorem  Dei  gloriam  moribus  populorum 
accommodantur.  Quin  etiam  hinc  mira  resultat  in  unitate 

varietas,  suavis  diversorum  consonantia,  pulchritudo  delec- 
tabilis,  nec  immerito  Ecclesise  applicata  sunt  hartc  regii  vatis 
{PsaL  XLiv,  10)  :  «  Astitit  regina  a  dextris  tuis  in  vesLitu 
»  deaurato,  circumdata  varietate.  » 

74.  Assertio  2* :  Ecclesia  Romana  est  sancta, 

L  Sanctitatem  activam  merito  sibi  vindicat;  media  enim 
sanctificationis,  quae  Christus  Apostolis  commisit,  indefesso 
zelo  adhibet,  legibus  suis  munit,  institutis  evolvit  et  fecundat. 

1°  Et  vero  nemo  nescit  Ecclesiam  Romanam  semper  soUi- 

citam  fuisse  fldem  ubique  propagare,  dilatare  ac  firmare. 

Innumeros  quippe  omni  aetate  in  varias  orbis  partes  misit 

Apostolos,  ut  sedentes  in  tenebris  et  in  umbra  mortis  pura 

supernarum  veritatum  luce  illustrarentur,  et  ad  vitam  super- 

naturaleminstituerentur,—  Nec  conversas  gentes  dereliquit; 

jsed  eas  materna  cura  impensaqae  sollicitudine  aluit,  donec 

[formaretur  Christus  in  eis,  praecepta  et  consilia  non  tantum 

scripta  tradens  aut  prsedicata  promulgans,  sed  singulis  homi- 

Inibus  ingerens,  ad  omnes  actusapplicans,  peccata  praecludens 

jaut  delens,  docens  opportune,  importune,  increpans  in  omni 

ipatientia  et  doctrina,  nullum  errorem  serpere  sinens,  nuUi 

flagitio  parcens,  humiles  non  despiciens,  nec  expavescens 

coram  potentibus.  Quot  praesertim  labores  susceperint,  quot 

mala  passi  sint,  quot  aerumnas  tulerint  summi  Pontifices,  ut 

fidei  nullum  inferretur  damnum,  perniciosi  errores  damna- 

rentur,  religionisque  jura  vindicarentur,   narrant  annales 

ecclesiastici  propriisque  oculis  hac  aetate  nostra  conspicimus. 

Quid  de  sacramentis?  Nonne  Ecclesia  Romana  ministros  seli- 

git  et  informat,  qui  ea  omni  opera  et  etiam  cum  ipsius  vitJB 

discrimine,  ubi  opus  fuerit,  mini^trare  satagunt?  Testis  fuit 

pestis  Mediolanensis,  Massiliensis,  etc. ;  testes  sunt  quovis 

tempore  et  loco  quse  saepius  accidunt  privatae  atque  publicss 

calamitates. 

't  Quo  vero  efflcaciores  et  uberiores  efl^ectus  sortiretur  sive 
praedicatio  fldei,  sive  sacramentorum  dispensatio,  sapientis- 
simae  in  Ecclesia  Romana  sancitae  sunt  leges,  quibus  maxime 
promoverentur  divinorum  praeceptorum  observatio  et  virtu- 

tum  omnium  exercitium,  vigerent  boni  mores,  cohiberentur 
vitia,  matrimonio  et  familise  suus  honos  servaretur,  perfice- 
rentur  clericiet  religiosievangelicorum  consiliorum  observa- 
tione,  mutua  oJBTicia  principes  et  subditi  nossent  et  implerent, 
et  praesertim  sancta  sancte  tractarentur.  Quae  quidem  lucu- 
lenter  demonstrant  iterata  conciliorum  sive  generalium,  sive 
particularium,  necnon  SS.  Pontificum  et  episcoporum  decreta 
ac  statuta. 

3^  Cum  tamen  sapientissimee  ipsse  leges  irritae  eva- 
dant,  vel  saltem  emoUiantur,  nec  vim  suam  obtineant,  nisi 
verbo  simul  et  exemjplo  externisque  subsidiis  suaviter  ac 
fortiter  promoveatur  earumexsecutio,  easpiis  institutis  juvari 
atque  fecundari  oportebat.  Nec  defuerunt  in  Ecclesia  Romana 
zeli  indeficientis  novae  ac  perennes  industriae. 

Hinc  in  unaquaque  parochia  frequens  verbi  divini  praedi- 
catio,  festa,  solemnitates,  pise  praxes,  consociationes,  confra- 
ternitates;  solemnes  interdum  praedicationes,  missiones, 
exercitia  spiritualia. 

Hinc  piae  ubique  erectse  sodalitates  sive  pro  corporali,  sive 
pi*o  spirituali  hominum  levamine,  institutae  societates  et  con- 
gregationes  ad  informandam  et  erudiendam  juventutem,  ad 
promovendam  verbi  divini  praedicationem ,  coelestiumque 
contemplationem. 

Hinc  monasteria,  collegia,  universitates,  praesertimque  cle- 
ricorum  seminaria,  in  quibus  praeparantur  operarii,  quos 
missurus  est  Dominus  ad  vineam  excolendam  messemque 
colligendam,  non  prope  tantum,  sed  etiam  usque  ad  extre^ 
nios  terrae  limites. 

Hinc  demum  praestantissima  opera,  pro  quibus  suscipiendis 
ac  promovendis  SS.  Pontificum  et  Episcoporum  consiliis,  ad 
hortationibus,  benedictionibus  indulgentiisque  excitati  fide 
les,  opes  ac  preces  in  commune  conferunt,  ut  sacerdotum  ac 
missionariorum  zelum  adjuvent,  qui  regnum  Dei  tueri  a 
dilatare  pergunt.  Satis  sit  hic  appellare  S.  Infantiae,  de  Pro^ 
paganda  fide  et  de  scholis  Orientalibus  opera,  necnon  multa 
quae  passim  habentur  catholicorumcomitia  sive  generalia  sive 
particularia.  ^ 

11.  Ecclesia  Rotnana  sanctitate  quoque  passiva  prsefulget,  et 
quidem  in  eminenti  gradu. 

Constat  ex  modo  dictis;  concipi  enim  non  potest  in  illa  Ec- 
clesia  sanctitatem  vigere  activam,  qualem  descripsimus,  quin 
uberes  sanctificationis  fructus  producat  :  alioquin  brevi  lan- 
I  guerent  ac  deficerent  zelus,  sollicitudo,  industriaque  fidelium 
et  pastorum.  Ne  vero  sanctitatem  Ecclesise  Romanse  passivam 
conjicere  potius  videamur,  quam  ostendere,  factis  eam  de- 
monstremus  oportet. 

Porro  —  1.  maximam  fuisse  illius  Ecclesiae  foecunditatem 
coUigitur  ex  monumentis  ecclesiasticis  omniumque  fere  popu- 
lorum  annalibus.  Nominare  sufflciat  Anglos  a  S.  Augustino 
Cantuariensi  conversos;  Germanos,  a  S.  Bonifacio;  Vandalos, 
Bulgaros,  Polonos,  Moravos,  a  Monachis  Corbeiensibus ;  Sla- 
vos,  a  SS.  Cyrillo  et  Methodio ;  Hungaros,  a  S.  Stephano  suo 
rege;  Norwegenianos,  ab  eo  qui  Summus  postea  Pontifex 
effectusest  Adrianus  II.  Ne  multa  :  omnes  occidentalis  Europse 
gentes  ab  apostolis  Ecclesise  Romanae  addictissimis  ad  fidem 
perductas  fuisse  notum  est.  —  Nec  aliunde  profecti  sunt  ad 
evangelizandam  Asiam  orientalem  S.  Franciscus  Xaverius  et 
socii  ejus,  necnon  qui  inventae  Americse  populos  fidei  lumine 
imbuerunt.  Saepius  etiam  ipsi  hseretici  et  schismatici  divini 
verbi  praeconum,  imprimisque  S.  Francisci  Salesii,  zelum 
experli  sunt.  —  Nunc  autem  coeptum  feliciter  opus  continuat 
Ecclesia  Romana  innumeros  indesinenter  missionarios  de- 
putando  ad  exteras  gentes  ab  infidelitate  vel  haeresi  ad  fidem 
adducendas. 

2.  Nec  tantum  Ecclesiae  Romanae  nomen  dant  qui  conver- 
tuntur,  sed  in  melius  immutantur,  excolendis  virtutibus 
christianis  assuescunt,  brevique  inter  eos  plures  reperire  est 
qui  ad  exsequenda  perfectionis  Evangeiicae  consilia  anhelant. 
Quot  animae  perfectionis  avidae  in  mundo  vitam  caelibem  du- 
cunt  virtutumque  omnium  incumbunt  operibus !  Nonne  in 
clero  splendescunt  paupertas,  abnegatio,  zelus  ac  fortitudo, 
pietas  et  religio,  temperantia  et  castimonia  vitse?  Quanta 
i  omnium  S.  Pontifici  et  episcopis  obedientia,  a  quorum  ore 
I  nutuque  pendent,  ut  ea  exsequantur  quae  animarum  saluti 

expedire  ipsi  judicant  I  — Nec  refert  scandala  quandoque  oriri ; 
haec  vitia  nonnullorum  sunt;  manet  nihilominus  immacula- 
tum  sacerdotale  corpus,  cui  prsesunt  episcopi  scientia  et  vir- 
tutibusornati,praesertimqueS.Pontifices  suId  utroquerespectu 
conspicui  (1). 

3.  At  vero  major  Ecclesiae  Romanse  accrescit  sanctitatis 
splendor  ex  heroico  virtutum  gradu,  ad  quem  plurima  ejus 
membra  in  omnibus  sseculis  pervenerunt.  Satis  erit  celeberri- 
mos  laudare  inter  milliamillium.  —  Ex  SS.  Ponlificibiis,  octo- 
ginta  sunt  quorum  sanctitateni  heroicam  sive  martyrio,  sive 
eximiis  virtutum  operibus  compertam  habemus.  —  His  ad- 
jungendi  sunt  episcopi  multi,  praesertim  vero  instituto- 
res  aut  reformatores  ordinum  religiosorum,  inter  quos  emi- 
nuerunt  SS.  Benedictus,  Romualdus,  Joannes  Gualbertus, 
Bruno,  Bernardus,  Norbertus,  Franciscus  Assisiensis,  Domini- 
cus,  Camillus  de  Lellis,  Ignatius  deLoyola,Theresia,  Joannes  a 
Cruce,  Joannes  de  Deo,  Carolus  Borrom.,  Vincentius  a  Paulo, 
Franciscus  Salesius,  Alphonsus  Maria  de  Ligorio;  necnon 
inter  praecones  verbi  divini,  SS.  Vincentius  Ferrerius,  Fran- 
ciscus  Xaverius,  Joannes  Franciscus  Regis,  Petrus  Claver, 
etc,  etc,  quos  Ecclesiae  Romanae  invident  Protestantes.  — 
Nostris  etiam  temporibus  plurimi  aut  sanguine  suo  purpurati 
martyres,  aut  candidati  confessionis  praemio ,  aut  virgines 
liliorum  candore  decoratae,  sacris  altaribus  impositi  sunt, 
quorum  nullus  ad  tantum  honoris  fastigium  evectus  est,  quin 
de  heroico  virtutum  gradu  certo  constiterit.  Quibus  adnume- 
randi  sunt  alii  multi,  qui  virtutum  suarum  bono  odore  Eccle- 
siam  recreaverunt  sanctitatisque  famam  late  obtinuerunt.  — 
Quis  denique  sestimare  valeat  quot  et  quanti  privatim  sancti- 
ficati  sint,  sive  in  mundo,  sive  in  multis  illis  familiis  reli-. 
giosis,qu8econsiliorumevangelicorumobservationiconstanterj 
instantes  Ecclesise  sunt  decus  et  prsesidium? 

III.  Ecclesia  Romana  gratiarum  gratis  datarum  et  imprimis 
miracidorum  charismate,  splendescit,  quo  activasimul  et  pas- 
siva  ejus  sanctitas  clarius  innotescit.  Omnes  enim  sancti,  ve| 

(1)  V,  53«  conference  du  P.  Moiisabr^, 

miracula  viventes  in  terra  patraverunt,  vel  saltem  post  mor- 
tem  exorati  suffragiis  suis  obtinuerunt  a  Deo.  Hoc  ex  eo 
compertum  habemus,  quod  juxta  ratam  indeclinabilemque 
legem  Ecclesiae,  nuUus  unquam  sanctns  aut  beatus  procla- 
matur,  quin  post  longum  accuratissimumque  examen  non- 
nullorum  saltem  miraculorum  auctor  habeatur.  —  Quin 
etiam  plerique  ex  illis  sanctis  supernis  aliis  charismatibus, 
prophetise  nempe ,  discretionis  spirituum,  linguaramve 
dono  illustrati  sunt.  Citari  iterum  imprimis  possunt  S.  Fran- 
ciscus  Assis.,  qui  sacra  Christi  stigmata  recipere  meruit, 
S.  Franciscus  Xaverius,  S.  Philippus  Nerius^  S.  Theresia 
tot  extasibus  raptibusque  divinis  celeberrima.  Quot  mi- 
rabilia  in  his  aliisque  Sanclis  operatus  est  Deus!  Quibus 
accedunt  ea  quae  Deus  etiamnum  in  sanctuariis  catholicis, 
prsesertim  vero  B.  Mariae  dicatis,  miraculosa  ac  stupenda  eo 
magis  multiplicat,  quo  diuturnioribus  et  acerbioribus  premi- 
tur  Ecclesia  angustiis. 

Nec  infimum  est  ordinis  moralis  miraculum,  quod  Ecclesia 
undique  oppressa  haud  tantum  resistit,  sed  imperium  suum 
dilatat  per  missionarios,  quorum  felices  successus  soli  Deo 
deberi  omnia  rerum  adjuncta  commonstrant. 

Nonne  etiam  novi  ordinis  miraculo  in  Ecclesia  Romana 
perseverat  zelus  propagandae  fidei  purus,  constans  et  invictus 
Apostolorum,  imo  et  ipsum  martyrium,  quod  non  missionarii 
tantum,  sed  et  ipsi  Christiani  et  catechumeni  fide  recens 
imbuti,  diuturnis  acerbissimisque  superatis  suppliciis,  for- 
titer  ac  generose  subire  non  dubitant? 

Nec  dicatur  inEcclesia  Romana  interdum  necessarias  fuisse 
reformationes;  nam  factae  fuerunt  ordinarie  in  disciplina 
tantum  particulari  ob  abusus  contra  sacros  canones  invales- 
centes  et  vitia  quorumdam  membrorum,  nunquam  vero  in  flde 
et  in  morum  regulis,  nec  nisi  per  accidens  in  disciplina  gene- 
rali,  quae  potius  temporum  exigentiis  accommodata  est,  et  in 
pristinam  integritatem  restituta  quam  reformata.  Nedum 
autemhujusmodi  reformatioEcclesiaeRomanse  vitio  tribuenda 
sit,  in  ejus  contra  honorem  et  gloriam  cedit :  quippe  quae 
proprio  motu  vitali,  quem  a  Spiritu  Sancto  interius  afflante 

jugiter  accipit,  suaviter  simul  et  fortiter  tantum  opus  perfe- 
cerit. 

Quod  attinet  ad  facta  historica,  quaeEcclesiae  Romanae  obji- 
ciuntur,  sat  superque  explicata  reperiuntur  apud  scriptores 
ecclesiasticos,  ad  quos  remittimus. 

Ergo  sancta  merito  dicenda  est  Ecclesia  Romana. 

75.  Assertio  3* :  Ecclesia  Romana  est  catholica, 

I.  C^iihoWcnm  seipsam  appellat ;  catliolicam  eam  nuncupant 
omnes  sectse  adversse;  nec  illud  nomen  eripere  ei  unquani 
potuerunt,  etsi  alia  excogitaverint  nomina,  eaque  praefatcB 
appellationisubstitueressepiustentaverint.  ItaProtestantesCa- 
tholicos  frustra  vocaverunt  pa/}i>to,  romanenses^  ultramonta- 
nos,  clericales,  Catholica  prsevalui  t  appellatio,  nec  aboleri  potui  t. 

II.  Jure  etiam  catholica  est  Ecclesia  Romana.  Ita  nempe 
constitutum  est  ejus  regimen,  ut  fidei  apud  omnes  gentes 
disseminandcB  aptissimum  sit :  qui  enim  prsesidet,  S.  Ponti- 
fex,  nulli  peculiari  genti,  nulli  hominum  conditioni  adscri- 
bitur  et  in  partem  sollicitudinis  advocat  homines  ex  omnibus 
terrse  pariibus  :  assumuntur  quippe  episcopi  ex  omni  tribu, 
et  populo  et  natione. 

III.  Ecclesia  Romana  morali  catholicitate  facti,,  eaque  simul- 
tanea  ac  relatire  eminenti  semper  donata  est.  —  Quoad  prima 
ssecula,  constat  ex  testimoniis  Patrum  prioris  sevi  jam  adduc- 
tis  inTrncMu de vera Religione,  ubi  decelerrima  propagatione 
Religionis  Christianse,  necnon  in  adstruenda  catholicitate, 
quatenus  est  Ecclesise  proprietas;  Patres  enim  utramque  una- 
nimiter  adscribunt  Ecclesiae  Romanse.  CoIIigituretiam  ex  hoc 
facto  maxime  advertendo,  quod  concilio  Nicseno  I,  statim  post 
redditam  Ecclesise  pacem  contra  Arium  congregato,  interfue^ 
runt  318  episcopi  ex  omnibus  imperii  partibus  accersiti,  prsei 
sidente  per  legatos  Romano  Pontifice. 

Neque  existimandum  est  haereticorum  et  schismaticoru: 
separationem  causam  fuisse  cur  catholicitatis  suse  detrimeui 
tum  passa  fuerit  Ecclesia  Romana.  Nam  maximam  Ecclesia^ 
rum  partem  in  sua  communione  semper  servavit,  et  in  ipsi^ 
regionibus  hsereticorum  schismaticorumve  ditioni  subjectii 

plures  huc  usque  habuit  ecclesias  sibi  fideles.  Imo  quse  in 
hisce  regionibus  passa  est  delrimenta,  in  aliis  lege  perpetua 
miris  compensavit  incrementis  (1). 

Jam  vero,  si  res  in  praesenti  tempore  considerentur,  evi- 
denlissime  apparet  Romanam  Ecclesiam  cseteris  omnibus 
coetibus  Christianorum  longe  prsestare,  sive  ratione  diffusio- 
nis,  sive  ratione  numeri  fidelium  : 

1.  ^dilioue  diffusionis.  Romanse  enim  Ecclesiae  adhaerent  Ita- 
lia,  Hispania,  Lusitania,  Gallia,  Belgium,  magna  Germaniae 
pars.  In  cseteris  Europae  regnis,  quamplurimos  numerat 
fideles.  Nota  est  in  omnibus  orbis  regionibus,  et  ubique 
gentium  reperiuntur  catholici  Romani;  in  Oriente,  in  im- 
perio  Sinensi,  quamplurimos  habet  asseclas;  in  Occidente,  in 
America  Superiori  et  Nova  Gallia,  florentissima  est;  in 
Meridie,  in  Bresilio,  Indiis  et  partibus  non  paucis  Africae,  et 
in  innumeris  propemodum  Oceaniae  insulis  nota  est ;  in  Septen- 
trione,  apud  Siamenses,  Coreenses,  Japonenses  et  Groenland 
populos  annuntiata  est  fldes  catholica  Romana.  Porro  nulla 
est  secta  quae  hanc  diffusionem  habeat.  —  Caeterum,  consu- 
hniur  propagatioms  fidei  Annales,  et  deprehendetur  nullam 
fere  dari  orbis  partem,  in  qua  missionarii  preedicando  Evan- 
gelio  non  insistant. 

2.  Ratione  nm?^mfidelium.  Juxtacomputationemrecentem 
(Cfr.  Atlas  des  Missions  catholiques)  numerus  pro  Protestanti- 
busassignatusest  124,000,000;  proGrsecis  autem  84,000,000; 
dum  Ecclesiae  Romanae  tribuuntur  212,000,000.  Ergo  Romana 
Ecclesia  sectas  heterodoxas  numerice  superat  (2). 

(1)  V.  54^  conference  du  P.  Monsabr6. 

(2)  Ex  eadem  suppiitatione  aliis  seclis  christianum  nomen  respnenti- 
bus  seqnenles  assi-xnMutur  numeri  :  Judaiis,  7,000,000  ;  Mabumetanis^ 
200,000,000  ;  Brabmistis,  100,000,000  ;  Budbislis  puris  7,000.000  ;  Budbi^^tis 
et  simul  Confucii  sectatoribus,  380. 000. 000  ;  Budhistis  et  Sincto  sectato- 
ribus,  36,000,000;  Idololalris,  233,030,000. 

M.  Otto  Hubuer,  couseiller  d'Etat,  president  de  la  Commission  cen- 
trale  de  Statistique  de  Tempire  autrichien,  a  calcule  qu'il  y  a  actuel- 
lement  (1888)  : 

10  D//72V  le  monde  entier  : 

Snr  une  population  totale  de  1497  miUions  d'habitants, 
456  miUions  de  Cbr^tiens ; 

76.  Assertio  4^ :  Ecclesia  Romana  est  apostolica. 

I.  Apostolica  est  ratione  originis.  Nuilum  aliud  sui  ini- 
tium  Ecclesia  cognoscit,  nisi  Apostolos  et  societatem  ab  eis 
sedificatam;  nec  ullus  unquam  assignare  potuit  diem,  aut  an- 
num,  vel  auctorem  in  quo  et  per  quem  incoeperit  ab  alia 
priori  unitate  recedere,  novamque  societatem  constituere, 
quemadmodum  facile  fit  pro  quibuslibet  sectis  (1).  —  Imo 
vera  Ecclesiae  Romanae  origo  ab  Apostoiis  totius  historiae 
testimonio  constat.  Historiam  enim  suis  dictis,  suisque  gestis 
replevit  Ecclesia  Romana  a  Christo  usque  ad  nos;  ita  ut 
multo  evidentius  pateat  per  hanc  societatem  continuari  Eccle- 
siam  Apostolorum  quam  per  gentem  actualem  Francorum 
continuari  societatema  Clodoveo  fundatam. 

II.  Apostolica  est  ratione  doctrince.  Constat  enim  iisdem 
argumentis  nullam  dari  in  Ecclesia  Romana  apostolicae  doc- 
trin?e  immutationem.  Nam,  si  qua  deprehenderelur,  indicari 
posset  quis  fuerit  illiusnovitatis  auctor,  quo  tempore  coeperit, 
quo  in  loco  prodierit,  qusenam  adversus  eam  exortae  sint 
reclamationes,  qusenam  congregata  concilia,  uti  contigit, 
quoties  ortee  sunt  novitates  circa  fidem.  Atqui  de  his  omnibus 

862  millions  de  payens; 
171  millions  de  JVIahometans ; 
8  millions  de  Juifs. 
Sur  les  456  miUions   de   Chretiens,  229    miUions  sont  Gatholiques; 
131  millions   sont   Protestants  ;  88  millions  sont  Grecs  schismatiques; 
8  millions  appartiennent  a  differentes  sectes. 

Sur  les  862  millioQs  de  payens,  486  millions  sont  Boudhistes ;  139  mil- 
lions  sont  Brahmanistes;  237  miliions  fetichistes. 

2«  En  Europe  : 

Sur  une  population  de  343  miUions  d'habitants  on  compte  : 
155,900,000  Catholiques; 

140,000  Vieux  Catholiques: 
73,120,000  Calvinistes,  Luth6riens  et  Anglicans; 
2,700,000  Protestants  dissidents; 
3,500,000  Methodistes; 
120,000  Sociniens; 
81,510,000  Grecs  schismatiques; 
5,984,000  Juifs; 
6,445,000  Mahom^tans, 
477,000  divers. 
(1)  Cfr.  Bossuet,  Instructions  sur  les  Promesses^  n.  32, 

nonnisi  vanas  adversarii  proferunt  allegationes.  Ergo  aposto- 
licitatem  doctrinae  possidet  et  servat  Ecclesia  Romana. 

Nec  dicatur  apostolicae  doctrinae  immutationem  fieri  per 
novas  quse  interdum  eduntur  defmitiones  fldei :  nam,  ut  dixi- 
mus  et  fusius  oslendemus  in  Tractatu  de  Locis  theologicis,  aliud 
est  immutare  doctrinam,  aliud  vero  doctrinam  ab  Apostolis 
traditam  explanare  atque  evolvere.  Porro  fidei  definitiones  in 
Ecclesia  Romana  nihil  aliud  sunt  quam  explanatio  atque  evo- 
lutio  doctrinae  apostolicae:  nunquam  enim  eduntur  nisi  dili- 
genter  perscrutatse  traditioni  conformes  reperiantur,  uti 
videre  est  in  conciliorum  summorumque  Pontificum  gestis 
ac  scriptis;  nec  ab  alia  auctoritate  prodeunt  quamamagisterio 
Apostolorum  in  summis  Pontificibus  et  episcopis  legitima 
successione  perseverante,  ut  mox  ostendimus.  Ergo. 

III.  Apostolica  est  ratione  successionis  et  missionis.  Illa 
apostolicitas,  utpote  ratio  formalis  apostolicitatis  originis  et 
doctrinse,  quam  secum  trahit;  praesertim  attendenda  est. 
Jamvero  Ecclesiae  Romanae  eam  inesse  demonstrabitur,  modo 
haec  tria  certa  sint,  scilicet  :  —  1.  B.  Petrum  Romam  venisse, 
ibi  Romanam  episcopum  se  gessisse  et  martyrem  occubuisse; 
—  2.  Pontifices  Romanos  perenni  legitimaque  successione  ad 
B.  Petrum  ascendere;  —  3.  exinde  dimanare  apostolicitatem 
non  tantum  in  singulos  episcopos,  sed  in  ipsum  corpus  epis- 
copale  omniaque  et  singula  Ecclesiae  membra. 

Comtdii primum  unanimi  vel  antiquissimorum  Patrum  tes- 
timonio.  Gitantur  imprimis,  in  m'  saeculo,  Oilgenes  [Expos. 
in  Gen.;  Patr.  grcec^  xu,  91);  in  fme  ii^  sseculi,  Clemens  Alex. 
{Fragm,  ix;  Patr,  grcec,  ix,  746-750);  Caius  {Fragm.;  Patr. 
grcec,  x,  27) ;  Tertullianus  (de  Prcescript.  c.  36;  adv.  Marcion., 
I.  IV,  c.  5;  Patr.  lat.,  ii,  49  et  366);  in  ii°  sseculo,  S.  Dyonisius 
Corinth.  (apud  Euseb.  Hist.  eccl..,l.  ii,  c.  25;  Patr.grcec,  xx, 
210);  S.  Irena^us  {adv.  Hcer.^  I.  m,  c.  1,  n.  1  et  c.  3,  n.  2; 
Patr.  grcBC,  vii,  844  et  848);  in  i^  saeculo,  vel  initio  11^  S.  Igna- 
tius  {Epist.  ad  Rom.,  c.  4;  Patr.  grcec.y  v,  690),  S.  Clemens 
Rom.  {Epist.  ad  Cor.  i,  c.  5-6;  Patr.  gra^c,  i,  218).  Quibus 
innixus  Eusebius  [Chron.,  ann.  44;  Patr. gr(ec,xi\,^3d)  ait : 
«  Petrus  natione  Galiiaeus,  Chrislianorum  Pontifex  primus, 

cum  primum  Antiochenam  Ecclesiam  fundasset,  Romam  pro- 
ficiscitur,  ubi  Evangelium  praedicans  viginti  quinque  annis 
ejusdem  urbis  episcopus  perseverat.  »  Sed,  etsi  Patres  tace- 
rent,  sola  sufflceret  traditio  Ecclesise  Romanae,  quae  clara, 
constans  et  perpetua  est,  monumentis  omnis  generis  suffulta, 
et  versatur  circa  factum  sensibile,  obvium,  maximi  momenti, 
et  a  nemine  negatum  ante  xvi  sseculum. 

Constat  secundim;  nam  descriptum  habemus  sive  apud 
Patres  et  scriptores  ecciesiasticos,  sive  etiam  in  monumentis, 
catalogum  SS.  Pontiflcum,  qui  a  B.  Petro  ad  nos  usque  suc- 
cesserunt;  sua  cuiqueassignantur  nomina,  genus,8etas,patria, 
gesta  pontificia;  sed  imprimis  plerumque  adnotantur  sedulo 
quee  ad  legitimam  eorum  electionem  spectant.  Porro  hanc 
SS.  Pontificum  seriem  moraliter  perennem  esse  adversarii 
ipsi  fateri  coguntur,  qui  nonnisi  inanes  movent  controversias 
de  diuturnioribus  quibusdam  S.  Sedis  vacationibus. 

Constat  tertium;  enimvero,  si  Romanus  Pontifex  successor 
est  B.  Petri,  eamdem  sibi  vindicat  apostolicse  missionis  seu 
auctoritatis  plenitudinem,  qua  pollebat  B.  Petrus,  ac  proinde 
non  minus  apostolicitatis  centrum  indeficiens  est  quam  uni- 
tatis.  Atqui  hsec  est  hujusmodi  centri  vis  et  efficacia,  ut  mis-  \ 
sionem  apostolicam  cuilibet  episcopo  sibi  adhserenti  commu-  i 
nicet,  eum  collegio  adscribat  apostolico,  et  successores  Apos-  | 
tolorum  deputet,  qui  eadem  munia  exerceant.  Unde  corpus 
episcopale  jugiter  adeo  informat,  ut  idem  esse  perseveret 
cum  Apostolorum  collegio;  ac  demum,  sive  mediate  per  epis- 
copos,  sive  immediate  per  seipsum,  in  omnia  singulaque 
Ecclesiae  membra  vitam  infundit  supernaturalem  per  media 
Apostolis  a  Christo  concredita,  doctrinam  scilicet,  sacramenta, 
cultum  et  leges.  Ergo. 

Quae  quidem  mirum  in  modum  evolvunt  S.  Patres,  qui,  nt 
probarent  apostolicitatem  doctrinse,  recursum  habuerunt  ad 
apostolicitatem  successionis;  ut  vero  hanc  probarent,  cons- ■ 
tanter  osienderunt  successionem  apostolicam  vigere  in  Sede^ 
Romana,  quam  post  S.  Irenseum  asserunt  esse  centrum  unitatis 
propter  potiorem  ejus  principalitatem  (cfr.  n.  46),  vel  post : 
TertuIIianum  extollunt  ut  auctoritatis  fontem  (loc.  cil.),  vel 

cum  S.  Cypriano  exhibent  ut  Ecclesice  unitatis  originem  ab 
uno  incipientem  {de  unit.  EccL  n.  4;  Patr.  lat.^  iv,  499),  vel 
cum  S.  Optato  Milev.  prsedicant  esse  singularem  Cathedram, 
Cathedram  episcopalem,  in  qua  sederit  omnium  Apostolorum 
caput  Petrus  [Adv.  Parin.  de  schis.  Donat.  1.  2,  n.  2;  Patr. 
lat.,  XI,  947).  Unde  veluti  concludens  S.  Ambrosius  [in  Ps.  xl, 
n.  30;  Patr.  lat.,  xiv,  1082)  ait  :  «  Ubiergo  Petrus,  ibi  Eccle- 
sia,  »  et  {de  sacr.  1.  3,  c.  1,  n.  5;  Patr.  lat.^  xvi,  433) :  «  In 
omnibus  cupio  sequi  Romanam  Ecclesiam.  » 

Optimo  igitur  jure,  Romana  B.  Petri  Sedes  ab  omnibus 
nunc  apostolica  vocatur,  et  exinde  apostolica  dicenda  est  cui 
praeest  universalis  Ecclesia;  quippe  quse  origine,  doctrina, 
episcopalique  successione  per  B.  Petrum  in  suis  successoribus 
viventem  eadem  esse  perseverat  cumEcclesia  primitivaApos- 
toiorum.  Aiiunde  una,  sancta  et  cathoiica  est.  Ergo. 

77.  Schoiium.  Objicitur  famosum  Occidentis  schisma^quod 
quadraginta  fere  annis  viguit^  et  ideo  tum  apostolicitati  suc- 
cessionis^  tum  unitati  Ecclesiae  Romanae  necessario  obstitit. 

At  schisma  illud  sane  lugendum  nec  apostolicitatem,  nec 
unitatem  Romanse  Ecclesise  evertit. 

1.  Non  apostolicitatem ;  nam  ex  duobus  Pontificibus,  unus 
vera  missione  certe  gaudebat,  et  in  eo  servabatur  apostolicitas 
formalis;  alter  vero^  licet  intrusus,  veram  jurisdictionem  a 
legitimo  habebatpropter  titulum  coloratum  et  errorem  com- 
munem,  uti  semper  in  Ecclesia  admissum  fuit.  Itaque  illud 
schisma,  nedum  destruxerit  Ecclesise  apostolicitatem,  sed  ne 
dubium  quidem  injecit  circa  eum  penes  quem  reperienda 
erat. 

Juxta  plures,  quamvis  nullus  ex  contendentibus  fuisset 
legitimus  Pontifex,  non  ideo  apostolicitas  fuisset  interrupta  : 
non  magis  enim  hic  delectus  apostolicitati  nocere  potuit 
quam  Sedis  Apostolicse  per  plures  annos  vacatio. 

2.  Non  unitatem;  Ecclesia  enim  comparatur  regno;  regnum 
autem  tunc  tantum  ita  divisum  censeri  debet,  ut  non  sit  am- 
plius  unum  regnum,  cum  in  plures  scinditur  partes,  quarum 
unaquaeque  suum  habet  regem,  et  nullus  eorum  existimatur 

rex  totius  regni,  sed  partis  illius;  nam  tunc  dantur  plures 
societates  perfectae  et  independentes.  At  vero  nihil  istiusraodi 
accidit  temporibus  illis  :  plures  quidem  fuerunt  obedientiae; 
sed  quselibet  obedientia  putabat  suum  Pontiiicem  fuisse  legi- 
time  electum,  ac  proinde  Pontificem  esse  supremum  universse 
Ecclesise.  Unde  dici  potest  fideles  effective  Pontifici,  quem 
legitimum  existimabant,  paruisse;  affective  autem  vero  Pon- 
tifici,  ad  eum  anhelantes,  illumque  totis  viribus  appellantes. 
Non  erat  igitur  inter  diversas  obedientias  schisma  proprie 
dictum,  sed  tantum  controversia  circa  talis  vel  talis  Pontifl- 
cis  legitimam  electionem. 

ARTICULUS    IL 

An  et  quateniis  soli  Romance  Ecclesise  competant  notse  verae 

Christi  Ecclesiae? 

78.  Etsi,  ex  modo  dictis,  concludere  omnino  liceat  in  Eccle- 
sia  Romana  agnoscendam  esse  veram  Christi  Ecclesiam,  abs 
re  tamen  non  erit  demonstrationem  tanti  momenti  complere, 
ostendendo  notas  verae  Christi  Ecclesiae  sive  a  societatibus 
schismaticis  Orientalibus,  sive  a  Protestantibus  sectis  penitus 
abesse,  ac  proinde  soli  Romanae  Ecclesiae  competere.  Sint  igi- 
tur  sequentes  assertiones  : 

79.  Assertio  1* :  Ecclesice  schismaticcB  Orientales  carent  no- 
tis  verce  Ecclesice. 

I.  Orientales  ecclesise  destituuntur  unitate.  Si  qua  enim  eis 
competeret  unilas,  esset  unitas  facti  in  doctrina;  jam  vero 
hanc  sibi  vindicare,  neque  permanenter,  nec  actualiter  pos- 
sunt  :  non  permanenter,  cum  saltem  tribus  haeresibus  se  coin- 
quinaverint,  pertinaciter  negandotum  processionem  Spiritus 
Sancti  a  Filio,  tum  existentiam  purgatorii,  tum  primatum 
jure  divino  Romarii  Pontificis,  quibus  in  conciliis  Lugdu- 
nensi  II  et  Florentino  subscripserunt  Graeci  et  etiam  Rutheni» 
episcopi;  non  actualiter^  cum  apud  eos  deprehendantur  Nes-; 
torianorum,  Eutychianorum,  Rascolnitarum,  llluminatorum,) 
Palamitarum,  Thabaritarum  et  aliorum  errores.  —  Nec  etiam 

habent  unitatem  facti  socialem;  plures  quippe  efformant 
societatesindependentes;  sicEcclesia  Moscovita  non  habet  re- 
lationem  cum  aliis,  item  Ecclesia  regni  Grseciae,  et  plures  aliae. 

Sed,  etiamsi  Orientales  unitatem  facti  accidentaiiter  habe- 
rent,  unitate  juris  carerent,  quae  verae  unitatis  principium  est 
et  ratio  formalis.  Ek  quo  enimabjecerunt  primatum  Romani 
Pontificis,  neque  magisterium,  neque  regimen  supremum 
possident. 

II.  Orientales  e.^clesi8e  destituuntur  sanctitate,  Prceterquam 
quod  non  exiguum  praejudicium  sanctitati  illarum  societatum 
afferunt  mores  eorum,  qui  ineundi  aut  retinendi  schismatis 
auctores  fuerunt,  uti  historia  constat,  easdem  nec  acliva,  nec 
passiva  sanctitate,  nec  supernis  charismatibus  donari  eviden- 
tissimum  est. 

1.  Quod  attinet  ad  sanctitatem  activam,  nullus  ab  initio 
schismatis  ad  hgecusque  ultima  tempora  viguit  apud  eoszelus 
propagandae  fidei;  nulli  profecti  sunt  missionarii  in  terras 
longinquas,  et,  si  ab  aliquot  annis  alicubi  vetus  torpor  exui- 
tur,  id  potissimum  evenit  in  Russia,  promovente  potestate 
civili.  Gseterum  non  erga  quoslibel  in  umbra  mortis  sedentes 
exercetur  ille  zelus^  sed  erga  eos  solum,  qui  vel  sub  Impera- 
toris  imperio  rediguntur,  vel  facile  redigendi  sperantur; 
quin  etiam^  nedum  sit  purus  ille  zelus,  catholicos  seducere 
conatur  et  renuentes  apostatare  crudeliter  vexat. 

2.  Hinc  apparet  sanctitatem  passivam  seu  fructus  sanctitatis 
omnino  desiderari  in  sectis  Orientalibus  schismaticis  : 
abesse  enim  hanc  sanctitatem  prsefata  aperte  ostendunt.  Sed 
insuper  facta  ipsa  loquuntur;  nulla  quippe  hactenus  fuit 
Ecclesiae  Graecse  foecunditas;  necexteras  gentes,  necetiam  in- 
fldeles  circumstantes  ad  fidem  adduxit,  et  si  quosdam  jactitet 
conversos  fuisse,  compertum  est  tamen  hujusmodi  neophytos 
pauciores  vix  in  melius  immutatos  fuisse.  Quid  mirum?  Grae- 
corum  vulgus  in  ignorantia  religionis  vitiisque  tabescunt, 
omnis  generis  superstitionibus  addicti  manent,  nec  nisi  spe- 
ciem  quamdam  externam  Christianismi  prae  se  ferunt.  In  ipsis 
coenobiis,  nedum  sint  qui  pietate  et  sanctitate  insigniantur, 
virtutescommunes  vix  excoluntur. 

I.  23 

3.  Frustra  demum  quaeruntur  apud  Gvddcos  eximia  virtutim 
opera^  caritatis  scilicet,  abnegationis,  fortitudinis,  etc...,  nec 
uUus  citari  potest  in  religione  Graeca,  qui,  ob  heroicum  vir- 
tutum  exercitium,  ab  inilio  schismatis  sanctis  adnumerari 
meruerit,  vel  coelestibus  charismatibus  claruerit;  a  fortiori 
nullum  quod  favere  possit  schismati  miraculum  profertur; 
dum  e  contra  plura  apud  unionis  defensores  miracula^  plu- 
resque  sancti  canonizati  reperiuntur. 

III.  Orientales  ecclesiae  destituuntur  cathoHcitate.  —  Res 
adeo  perspicua  est,  ut  ne  minimum  quidem  dubium  mo- 
veri  possit;  nullos  enim  reperire  est  Graecos  in  partibus 
Orientalibus  Asise,  nec  in  partibus  Occidentalibus  Europse, 
nec  in  tota  Africa,  si  iEgyptus  et  Abyssinia  excipiantur;  nec 
demum  in  America  et  Oceaniae  insulis.  Non  habent  igitur 
catholicitatem  moralem  simultaneam,  nec  a  fortiori  eminen- 
tem;  sive  enim  ratione  diflusionis,  sive  ratione  numeri  spec- 
tentur,  longe  impares  sunt,  ex  dictis,  Ecclesiae  Romanse. 

Etsi  vero  Graeci  latius  per  orbem  diffunderentur  numero- 
sioresve  recenserent  asseclas,  non  tamen  catholicam  efforma- 
rent  Ecclesiam  :  quippe  qui  unitate  carent,  nec  tam  efformant 
Ecclesiam  quam  ecclesias  singulis  Patriarchis  subjectas.  Spe- 
ciatim  ecclesiaMoscovita  necessario  limitibus  imperii  circum- 
scribitur,  cum  sit  pars  regiminis  imperialis;  idem  dicendum 
est  de  Ecclesia  regni  Grseciae. 

IV.  Ecclesiae  schismaticse  Grsecorum  destituuntur  apostoli- 
citate.  Namque  —  1.  licet  plures  sibi  vindicare  originem  apos- 
tolicam  posse  videantur,  certum  est  eorum  statum  iinmuta- 
tum  fuisse,  ex  quo,  disrupto  legitimse  successionis  vinculo,  a 
Romana  Ecclesia  recesserunt,  suique  juris  esse  voluerunt. 
Materialiter  igitur  tantum,  non  formaliter,  cum  primitiva 
Ecclesia  origine  connectuntur. 

2.  Nec  potiori  jure  sibi  adscribunt  apostolicitatem  doctrinw^ 
cum  ex  catholicis  dogmatibus,  quae  respuunt,  unum  saltem 
sit,  primatus  nempe  Romani  Pontificis,  quod  ante  separatio- 
nem  tenebant,  «  quemadmodum,  ait  Fiorentina  synodus,  ift 
conciliorum  oecumenicorum  gestis  et  in  sacris  canonibus  con-* 
linetur.  »  ^- 

3.  Neque  demum  retinent  apostoUcitatem  successionis 
seu  inissionis;  Photius  enim,  primus  scbismatis  auctor, 
j  per  fas  et  nefas  S.  Ignatii  Episcopi  Constantinopolitani  sedem, 
dum  ille  viveret,  occupavit,  et  ab  ea,  post  multas  excom- 
municationes,  juste  tandem  dejectus  est;  nemini  igitur 
legitime  successit.  —  Nec  missionem  apostolicam  unquam 
obtinuit  Michael  Cerularius,  schismatis  infandi  consum- 
mator,  qui  contra  canones  ad  sedem  Constantinopolitanam 
promotus  est,  et  nullius  legitimus  successor  dicendus 
est.  Ergo  sectae  Graecorum  schismaticae  destituuntur  apos- 
tolicitate.  Aliunde  nec  unitatem,  nec  sanctitatem,  nec  catho- 
licitatem  habent.  Ergo  nullatenus  eis  competunt  verae  Ec- 
clesise  notae. 

80.  Assertio  2» :  Innumerce  Protestantium  sectce  omnino  ca- 
rent  notis  verce  Christi  Ecclesice. 

I.  Protestantibus  deesse  unitatem  statim  compertum  est  : 
necenim  in  doctrina,  nec  in  regimine  conveniunt.  Non  in 
doctrina,  cum,  post  multiplices  editas  confessiones,  eo  usque 
devenerint,  ut  ne  unus  quidem  sit  articulus  ab  omnibus  ad- 
missus,  atque,  ut  aiunt  Ephemerides  Berolinenses,  quibus 
consonant  alia  protestantium  scripta,  possit  quis  vere  fidelis 
esse,  etiamsi  ne  in  unum  quidem  dogma  Ecclesise  consentiat; 
—  non  in  regimine  seu  societate,  cum  innumerae  Protestantium 
sectae  sint  ab  invicem  independentes,  nuUoque  vinculo  inter 
se  coUigatae. 

Res  autemita  se  habere,  non  estquod  miremur;  siquidem 
Protestantismi  haec  est  nativa  indoles,  ut  e  medio  tollat  omne 
principium  unitatis,  seu  potius  principium  unitatis  subversi- 
vum  proclamet,  liberum  nempe  examen  et  cujusque  fidelis 
autonomiam. 

II.  Protestantibus  deest  sanctitas,  Hunc  quidem  defectum 
arguunt  eorum  mores,  qui  Protestantismi  prsecipui  auctores 
fuere.  Nemo  enim  nescit  quibus  vitiis  se  inquinaverint  Lu- 
therus,Carlostadius,Zuinglius,Calvinus,  Beza,  HenricusVIlI, 
Cranmer,  Bucerus,  etc;  sed,  cum  vitia  hominum  esse,  non 
instituti  asserant,  paucis  ostendamus  necesse  est  nec  activam. 

nec  passivam,  nec  gratiarum  gratis  dalarum  sanctitatem  ipsi 
Protestantismo  competere. 

1.  Negari  nequit  sanctitatem  activam  omnino  exulare  ab 
instituto,  in  quo  corrumpitur  doctrina  Christi,  impeditur  per- 
fectio  evangelica,  nec  viget  supernaturalis  fidei  propagandse 
zelus;  porro  apud  ProtestanLes 

Corrumpitur  doctrina  Chrisli,  dogmatica  simul  et  moralis, 
ut  patet  ex  principiis  exitiosis  a  pseudoreformatoribus  pro- 
clamatis  de  inutilitate  bonorum  operum  ad  salutem,  de  justi- 
tia  inamissibili,  de  extinctione  liberi  arbitrii,  vel,  ut  aiunt 
hodie,  de  libertate  spiritus  et  independentia  ab  omni  auctori- 
tate; 

Tmpeditur  perfectio  evangelica;  nedum  enim  consilia  a 
Christo  data  proponant,  eacontra  irrident,  despectui  habent, 
impuneque  tolli  posse  praedicant,  dum  coelibatum  ecclesias- 
ticum  exitiosum,  votaque  religiosa  perniciosa  esse  asserunt. 

Demum  non  viget  supernaturalis  ^^to^propagandse  fidei.  No- 
runt  omnes  a  primis  eorum  ducibus  usurpata  fuisse  media 
Apostolis  ignota,  principum  nempe  ambitionem,  avaritiam 
caeterasque  cupiditatesac  libidinesfovere,  seditiones  movere, 
bella  civilia  et  externa  excitare,  concupiscentiisque  omnibus 
frena  laxare.  Ut  vero  non  lateret  quo  spiritu  moverentur, 
quamvis  nonnullae  ipsorum  respublicae*  classibus  instructae 
essent  et  maritimo  imperio  potirentur,  diu  tamen  ne  cogita- 
verunt  quidem  de  gentilibus  ad  fidem  convertendis,  sed  po- 
tius,  uti  Batavi  in  Japonia  et  Indiis  Orientalibus,  illis  mediis 
abusi  sunt  ad  catholicas  missiones  evertendas :  imo  ad  defec- 
tum  zeli  tegendum  statuerunt  hanc  regulam,  nefas  essepaganos 
in  sua  religione  turbare.  At  vero  ineunte  xix  saeculo,  Roma- 
nam  Ecclesiam  aemulati,  cogitare  coeperunt  de  missionibus 
apud  infideles  ineundis.  Tunc  illas  efformaverunt  societates 
biblicas  nomine,  quarum  ope  innumera  Scripturae  Sacrae  exem- 
plaria  in  omnia  fere  idiomata  omnesque  dialectos  conversa, 
necnon  tractatus  religiosi,  libri  precuni  et  homiliarum  ubique 
diffunderentur;  tunc  prodiere  missionarii  multi,  favore  le- 
gum  ac  magistratuum,  publicarum  ephemeridum  doctorum- j 
que  virorum  ope  sufTulti;  sed  qualis  sit  eorum  zelus,  ex  eo 

conjicere  licet,  quod  divitias  potiuslucrari  sataguntquam  ani- 
mas,  ea  loca  tantum  adeunt.  in  quibus  gubernii  sui  protec- 
tioni  tuto  fidere  possunt,  et  aliquot  post  annos  patriam  repe- 
tunt,  ut  optata  requie  fruantur  partisque  divitiis  gaudeant. 
Merito  igitur  concludere  licet  apud  protestantes  omnino 
desiderari  sanctitatem  activam  Ecclesise  Christi  competentem. 

2.  Desideratur  etiam  sanctitas  passiva,  quae  se  manifestat 
membrorum  virtutibus,  operibus  externis  et  fecunditate.  Nec 
mirum,  cum  non  possint  Protestantes  aliter  probi  esse  quam 
practice  recedendo  ab  illis  principiis,  quae  theoretice  ut  basim 
suae  religionis  profitentur. 

Attamen  non  dicimus  ne  unum  quidem  esse  protestantem 
virtutibus  quibusdam  exornatum;  felici  enim  contradictione 
respuunt  in  praxi  quod  admittunt  in  theoria,  et  inter  eos 
multi  sunt  bona  fide,  quos  Deus  non  derelinquit.  Sed  conten- 
dimus  non  eos  esse  mores  Protestantium  generatim  sumpto- 
rum,  ut  sanctitatem  arguant,  nec  inter  eos  generatim  reperiri 
homines  eximia  virtute  conspicuos. 

Unde  saepe  provocati  protestantismi  fautores  citare  nun- 
quam  potuerunt  homines  eximia  sanctitate,  virtutum  nempe 
heroico  exercitio  operibusque  commendabiles,  qui  Dei  favo- 
res  sibi  aliisque  conciliaverint,  et  hominibus  ut  exemplar 
imiiandum  proponi  possint. 

Quod  quidem  attinet  ad  opera  publica,  qusedam  jactitant 
Protestantes  aseperacta  :  suas  nempe  societates  biblicas,  quas 
commemoravimus,  copiosampecuniam  ab  eis  collectam,  hos- 
pitia  et  caritatis  instituta;  sed  hsec  motivis  humanis,  vanse 
scilicet  gloriae,  sectaeamori,  semulationi  aut  caritati  mere  na- 
turali  eo  magis  tribuenda  esse  videntur,  quod  in  elargiendis 
temporalibus  opibus  omnino  fere  consistant,  nec  personarum 
spontaneam  abnegationem  ac  donationem  secum  trahant  : 
nullas  enim  virorum  mulierumque  congregationes  reperire 
est  apud  Protestantes,  quorum  membra  non  tantum  omnia  li- 
benter  impendant,  sed  etiam  se  superimpendant  pro  suble- 
vandis  cujusque  generis  infirmitatibus  et  miseriis. 

Sto^^7iYaf^demumlaboratProtestantismus.  Frigescenteenim 
rebellionis  contra  Ecclesiam  Romanam  primo  aestu,  dissemi- 

nari  cessavit,  fereirriti  evaserunt  oinnes  Protestantium  cona- 
tus  ad  suos  spargendos  errores,  paucioresque  in  dies  recen- 
suerunt  proselylas.  Imo  singulari  quadam  providentiia  contin- 
git  iliud  non  satis  mirandum,  quod  oculis  noslris  quotidie 
fieri  videmus,  ut  nemo  nempe  e  castris  Catbolicorum  ad  Pro- 
testantes  transfugiat,  quo  melior  evadat,  sed  ut  liberius  vivat 
et  cupiditatibus  pallio  religionis  protectus  indulgeat.  Contra 
vero,  si  qui  sunt  inter  sectarios,  qui  caeteroquin  bonis  mori- 
bus  fulgeant  et  pietati  sincere  studeant,  ii  plus  minusve  ad 
catholicismum  inclinant,  imo  plerique  ocius  seriusve  eidem 
aggregantur.  Hinc  celebres  quae  nostris  temporibusin  Anglia 
et  aliis  regionibus  contigerunt  conversiones,  et  tanto  gaudio 
fidelium  corda  affecerunt. 

3.  Qaae  cum  ita  sint,  mirum  non  est,  si  dono  miraculorum 
caeterorumque  charismatum  suffragio  constanter  Protestantes 
careant.  Tentarunt  quidem  non  semel  Lutherus  et  Calvinus 
nonnulla  prodigia  edere,  seu  verius  simulare,  sed  infelici 
plane  exitu. 

Concludendum  igitur  est  sanctitatem  a  Protestantismo  om- 
nino  exulare;  quippe  qui  non  vitse,  sed  mortis  fructus  cons- 
tanter  et  ubique  protulerit. 

m.  Protestantibus  deest  cathoHcitas  tum  juris,  tum  facti  : 
juris  quidem  :  Protestantismus  enim,  ex  dictis,  vi  et  aptitu- 
dine  caret  ad  se  propagandum;  nec  aliter  fieri  potest,  cum 
pastorum  hierarchia  nulla  sit  quse  evangelii  pra^dicationi  pro- 
videat.  —  i^^ac^^' etiam :  namquevera  catholicitas  facti  praeexi- 
gitunitatem,  sine  qua  materialis  quidem  dari  potest  diffusio, 
non  vero  proprie  dicta  universalitas :  atqui  Protestantes  uni- 
tatemnullopactosibi  vindicarepossunt;  ergo,quantamcumque 
obtinuerint  diffusionem,  haec  nunquam  erit  veri  nominis  ca- 
'holicitas. 

Sed,etiamsi  conglobatim  considerentur,  Protestantes  catho- 
licitatis  notam  sibi  adjudicare  nequeunt,  nec  enim  ratione 
diffusionis,  nec  ratione  numeri  universalitatem  moralem  si- 
multaneam,  et  a  fortiori  relative  majorem  pra3  catholicis  obti- 
nent;  non  quidem  —  1.  ratione  diffusionis;  nam  in  tota  fere 
Africa  et  in  America  meridionali  pauciores  sunt;  in  uni- 

versa  ferme  Asia,  scilicet  in  imperio  Sinensi,  Tartaria, 
Japonia,  Corea,  Cochinchina,  Thibeto,  sunt  prope  modum 
nulli  protestantes,  imo  in  ipsa  Europa  perpauci  in  Russia, 
Hispania,  Italia  existunt;  —  non  2.  ratione  numeri:  juxta 
enim  computationes  supra  recensitas  variae  Protestantium 
sectse  non  efformarent  nisi  84,000,000,  aut  saltem  non 
excedunt  131,000,000.  Porro  numerus  ille  catholicorum  nu- 
mero  longe  inferior  est,  ut  constat  ex  dictis,  ubi  de  catholi- 
citate  Ecclesiae  Romanae.  Ergo  sub  nullo  respectu  catholici- 
tatem  protestantes  obtinent. 

IV.  Protestantibus  deest  apostolicitas,  Et  vero  —  1.  sibi  vin- 
dicare  nequeunt  origiyiem  apostolicam;  nam,  ante  Lutherum, 
nulli  erant  Lutherani;  ante  Calvinum,  nulli  Calvinistse;  ante 
Henricum  VIII,  nulli  Anglicani;  et  sic  de  aliis  Protestantium 
sectis,  quocumque  vocentur  nomine;  imo  ipso  suo  nomine 
convincuntur  se  apostolicos'  non  esse.  Nec  dicant  se  ante  pri- 
mos  reformatores  in  Ecclesia  Romana  delituisse;  nam 'prae- 
terquam  quod  in  hac  hypothesi  caruerunt  visibilitate  verae 
Ecclesise  competenti,  eo  ipso  fatentur  se  existentiam  propriam 
non  habuisse,  veL,  si  stjlum  juris,  Tertulliano  duce,  usurpare 
liceat,  se  proprio  nomine  non  possedisse;  ac  proinde  novam 
existentiam  a  protestantismi  auctoribus  se  accepisse,  aut  no- 
vam  proprio  nomine  incoepisse  possessionem,  quse  apostolica 
esse  non  potest. 

2.  Nec  etiam  habent  apostolicitatem  doctrince.  Apostolica 
enim  esse  nequit  doctrina,  qucB  innumeras  in  dies  subiit  mu- 
tationes  ac  variationes  :  porro  Protestantium  doctrinam  mul- 
tis  obnoxiam  fuisse  mutationibus  ac  variationibus,  nullus 
certe  inficiari  potest  qui  prseclarum  Bossuetii  legerit  opus, 
cui  titulus  :  tlistoire  des  rariations:  imo  res  hodie  omnino 
manifesta  est,  cum  plurimi  eorum  eo  usque  devenerint,  ut 
ipsius  Christi  divinitatem  denegent,  et  in  naturalismum  im- 
pingant. 

3.  Multo  etiam  minus  apostolicitate  successionis  ac  missionis 
gaudet  Pj'otestantismus.  Enimvero  plerseque  Protestantium 
secta3  nulium  agnoscunt  veri  nominis  ministerium;  quippe 
qui  nec  magisterium,  nec  regimen  admittunt.  Ergo  succes- 

sionem  apostolicam  habere  nequeunt.  Quse  autem  hierarchiam 
quamdam  pastorum  retinent.  ut  Anglicani,  vel  eam  nomine 
tenus  sibi  vindicant,  vel  per  eam  continuari  collegium  apos- 
tolicum  insulse  contendunt. 

Nec  recurrant  Protestantes  ad  missionem  extraordinariam 
divinitus  datam  :  haec  enim,  si  possibilis  foret,  sine  miracu- 
lis  admittenda  non  esset  :  porro  miracula  Protestantibus  om- 
nino  deesse  compertum  habemus.  Ergo  non  magis  extraor- 
dinariam  quam  ordinariam  missionem  sibi  jure  vindicare 
possunt. 

Concludere  igitur  fas  est  Protestantium  sectasomnibus  no-. 
tis  verae  Christi  Ecclesise  destitui,  easque  proinde  non  esse 
veram  Ecclesiam. 

81.  Scholium.  Objiciunt  nonnulli  in  favorem  Protestan- 
tismi,  felicitatem,  divitias,  honores  ac  gloriam,  quibus  prae 
gentibus  catholicis  fruuntur  populi  Protestantismo  dediti, 
inter  quos  eminent  Anglia,  Germania  et  status  foederati  Ame- 
ricae  Borealis,  quorum  potentiam,  divitias  ac  gloriam  omnes 
norunt  et  mirantur. 

Huic  solvendae  objectioni,  tantopere  a  quibusdam  jactitatae, 
sequentes,  ut  putamus,  sufficient  adnotationes. 

I.  Etiamsi  concederetur  quod  in  objectionem  venit,  nihil 
exinde  contra  Romanse  Ecclesiae  legitimitatem  erui  posset. 
Populo  judaico  foedus  divinum  fideliter  adimplenti  promissae 
quidem  fuerant  divitiee  temporalisque  felicitas,  populo  autem. 
christiano  nullibi  hujusmodi  promissio  facta  reperitur.  Perle- 
gantur  Christi  ac  Apostolorum  dicta,  Patrum  ac  totius  tradi- 
tionis  documenta,  et  nihil  detegetur  temporale  hoc  regnum 
praenuntians.  Christus  pauperrimam  egit  vitam,  multoties 
paupertatem  commendavit,  divitibus  vce  dixit;  mirum  igitur 
non  foret  quod  terrestres  divitias  populis  a  vera  flde  exsulan- 
tibus  dimitteret.  Sed  multum  abest  quod  hanc  felicitatem 
temporalem  heterodoxis  populis  obvenisse  consentiamus. 

II.  Nedum  Protestantismus  felicitatem  attulerit  populis,  ei 
contra  crimini  vertendum  est  quod  eorum  prosperitatem  et 
progressus  impedierit,  aut  saltem  retardaverit.  Fracta  enim 

mirabili  illa  unitate  religiosa,  quae  gentis  cujusque  cives  in 
unam  velut  familiam,  populosque  christianos  in  unam  rempu- 
blicam  adunabat,  multa  bellanata  sunt  interna  atque  externa, 
quse  litterarum,  scientiarum,  artium^  agriculturse,  monumen- 
torumque  omnis  generis  ruinas  secum  traxerunt;  multae  si- 
mul  dissipatae  sunt  opes  ac  disperditae  vires,  quae  ad  privatam 
communemqueutilitatem  maximeprofuissent,  atque  homines 
ad  illum,  quo  nunc  gloriantur,  civilitatis  ac  perfectionis  gra- 
dum  citius  perduxissent.  Hoc  vero  maxime  dolendum  est, 
quod  christiani  populi^  propter  exortas  inimicitias,  prohibiti 
fuerint  quin  exercerent  in  caeteros  populos  influxum,  ut  eos 
ad  fidem  christianam  et  veram  civilitatem  adducerent.  Ecquis 
revera  fratrum  amator  adeo  imminutum  fuisse  redemptionis 
fructum  sat  lugere  unquam  poterit?  (Gf.  Balmes.) 

III.  Quod  spectat  ad  prseeminentiam  politicam  gentium, 
apud  quas  viget  Protestantismus,  nemo  nescit  eam  alternis 
vicibus  subjici,  et  incertam  esse  ejusdurationem.  Sed  insuper, 
si  causae  ejus  expendantur,  nedum  tribui  possint  Protestan- 
lismo,  quaestio  potius  exsurgit  quomodo  illae  gentes  obices 
superare  potuerint,  qui  ex  eo  proveniebant.  Revera  enim 
principia  ejus,  cum  unitatem  mentium,  voluntatum  et  actio- 
num  destruant,  ad  ruinam  et  desolationem,  non  vero  ad  aedi- 
flcationem  et  prosperitatem  ducere  possunt. 

Dicendum  est  igitur  gentes  illas  in  praxi  recessisse  a  prin- 
cipiis,  quae  speculative  tenebant.  Nec  gratuita  estheec  allega- 
tio ;  sedulo  enim  observanti  patet  eas  experientia  edoctas, 
instinctu  quodam  prudentiae,  in  suo  regimine  politico  adop- 
tasse  principia  rationis  practicae,  quae  nunquam  in  hominum 
mentibus  extinguuntur,  et,  si  fldeliter  observentur,  funda- 
mentum  sunt  virtutum  naturalium  :  porro  Deus  praemiis 
temporalibus  virtutes  illas  remunerat,  quia  nonnisi  in  hoc 
mundo  mercedem  gentes  recipere  possunt ;  quod  quidem  con- 
flrmat  S.  Augustinus  asserens  Romanis  obtigisse  mundi  im- 
perium  propter  virtutes  naturales,  quas  coluerant.  —  Non 
etiam  praetereundum  est  praeclaras  dotes,  quibus  praestant 
gentes  quaedam  Protestantismo  addictae,  iis  provenire  ex  reli- 
gione  catholica  per  mille  fere  annos  a  majoribus  observata, 

23. 

Utinam  perseverassent  nepotes  in  hac  sancta  religionef- 
Altius  certe  glorise  fastigium  attigissent,  vitiaque  emenda- 
vissent  propter  quae  juste  ab  aliis  populis  vituperantur. 

82.  Conclusio  primse  partis.  Ergo  sola  Ecclesia  Romana  est 
vera  ChiHsti  Ecclesia,  cui  omnes  adhcerere  tenentur.  Huc  enim 
revera  conspirant  quae  hactenus  diximus;  nec  in  dubium  re- 
vocari  potest  plane  evinci  hanc  nostram  conclusionem.  Quippe 
tradita  accurata  Ecclesiae  definitione,  ac  demonstrata  divina 
ejus  institutione,  necnon  ei  adhaerendi  necessitate,  ostendi- 
mus  eam  insigniri  praecipuis  quisbusdam  proprietatibus,  uni- 
tate  scilicet,  sanctitate,  catholicitate  et  apostolicitate,  quae, 
prout  exterius  prodeunt,  notse  sunt,  quarum  ope  vera  Christi 
Ecclesia  a  sectis  christiano  nomine  immerito  gloriantibus  tuto 
dignosci  possit.  Unde  veiuti  sponte  fluebat  demonstrationis 
principium  seu  argumenti  majorilla  propositio  :  Haecestvera 
Christi  Ecclesia,  quse  unitate,  sanctitate,  catholicitateet  apos- 
tolicitate  donatur.  Applicatione  autem  facta  praedictarum  no- 
tarum,  statim  devenimus  ad  hanc  minorem  propositionem  :^ 
porro  Ecclesia  Romana,  et  quidem  sola,  unitatem,  sanctitatem, 
catholicitatem  et  apostolicitatem  sibi  vindicat.  Nonne  igitur 
merito  concludere  fasest  agnoscendam  esseEcclesiam  Roma- 
nam  tanquam  veram  Christi  Ecclesiam ,  ad  quam  iri  re  aut  in 
voto  pertinere  debent  omnes  qui  salutem  seternam  assequi 
sincere  exoptant? 

Cum  vero  in  re  tanti  momenti  nuUum  sit  argumentum  prse- 
termittendum,  haec  duo  adnotanda  ducimus,  quibus  absoluta 
erit  demonstratio  nostra,  nempe  : 

1.  Unitas,  sanctitas,  catholicitas  et  apostolicitas  non  tantum 
vim  habent,  ex  eo  quod  voluit  Christus  eas  Ecclesise  suse 
inesse,  tanquam  proprietates  et  notas,  quibus  visibilis  emi- 
nenter  fieret,  sed  etiam  ex  eo  quod,  praescindendo  ab  institu- 
tione  Christi  positiva,  vere  in  se  spectatse  miraculi  rationem 
habent,  ac  ideo  per  se  omnino  evincunt  opus  divinum  esse 
Ecclesiam ,  cui  pertinere  dignoscuntur.  Enimvero  dari  ne- 
quit  juris  et  facti  unitas  permanens,  qua  homines  innumerl 
per  orbem  dispersi  uni  eteidem  magisterio  ac  regimini  cons- 

tanter  adhserent,  absque  manifesto  Dei  interventu;  sanctitas 
etiam  miracula  complectitur,  et  quidem  multiplicis  generis, 
quatenus  scilicet  lieroico  virtutum  exercitiosupernisquecha- 
rismatibus  conspicua  est ;  cathoHcitas  demum  et  apostoUcitas  ad 
propagationem  et  conversationem  religionis  christianee  refe- 
runtur,  nec  sine  miraculo  explicari  queunt.  Usurpare  igitur  eas 
possumus  ut  veri  nominis  notas,  ex  eis  quae  in  Tractatu  de  Re- 
ligione  diximus.necum  est  quseper  senon  habeatvim  plenam 
probandi  divinitatem  Ecclesiae.  Hinc  merito  concilium  Vatica- 
num  (Const.  jD^^' Fi/m<<?,  c.  3)  dixit  Ecclesiam  per  seipsam,  ob  suas 
nempe  proprietates,  magnum  quoddamet  perpetuum  essemoti- 
vumcredibilitatisetdivinsesuaelegationistestimoniumirrefra- 
gabile;  quo  fit  utse  habeat  veluti  signum  levatum  innationibus. 

2.  Ex  eo  quod  autem  Christus  his  notis  vere  miraculosis  et 
divinis  Ecclesiam  suam  in  perpetuum  signavit,  jure  infertur 
Ecclesiam  Romanam,  cui  exclasivecompetunt,  continuam  ac 
perspicuam  esse  oraculorum  propheiicorum  adimpletionem. 
Unde  in  illa  coadunantur  et  coacervantur  omnia  divinse  sa- 
pientiae  portenta,  quibus  revelationem  supernaturalem  ho- 
minibus  innotescere  Deus  voluit;  nec  extra  ejus  gremium 
quaerenda  est  religio  Christi  revelata. 

Si  qui  ergo  notas  Ecclesiee  per  longum  discursum  expen- 
dere  non  valeant,  breviter  iis  dicere  possumus :  aut  nulla  est 
Ecclesia  quae  religionemChristi  profitetur,  autvera  estEccle- 
sia  Romana  :  atqui  nullam  esse  hujusmodi  Ecclesiam  mani- 
feste  repugnat  tum  fini,quem  inlendebat  Cliristus  regnum 
Dei  evangelizans;  tum  ipsius  voluntati,  quando  Ecclesiam 
suam  indefectibilem  instituit.  Ergo  \era  est  Ecclesia  Christi 
Ecclesia  Romana,  quae  tot  et  tanta  prae  se  fert  divinae  institu- 
tionis  et  conservationis  signa  (1). 

(1)  Ilic  referre  juvat  verba  Bo?siietii :  «  Sainte  Eg^lise  Romaine,  m^re 
des  Eglises  et  m^re  de  tous  les  fideles,  Egli^ie  choisie  de  Dieii  [»our  unir 
leseiiffinls  dans  la  meme  foi  et  dans  la  menie  chnrite,  nous  tiendrons 
toujours  a  tou  unite  par  le  foud  de  nos  entrailles.  Si  je  foublie,  E*4li^e 
Roiuaiue,  puisse-je  m'oublier  moi-m^me!  Qiie  ma  la^igue  sc  seche  et 
demeure  immobile  dans  ma  bouclie,  si  tu  n'es  pas  toujours  la  premi^re 
dans  mon  souvenir,  si  je  ne  te  mets  pas  au  commencemeut  de  tous  mes 
Canticjues  de  rejouissance.  »  {Sermon  sur  l'unite  de  VE^lise.) 

PARS   II. 

DE  CONSTITUTIONE  HIERARCHICA  EGCLESI^. 


1 


83.  Objectum  secundae  partis.  —  Ecclesiae  COnstitutio, 
qualis  nunc  consideranda  venit,  ex  potestate  eidem  divinitus 
attributa  investigari  ac  dignosci  debet;  et  ratio  in  promptu 
est,  siquidem  in  qualibet  societate  potestas  est  formale  prin- 
cipium,  quo  ex  diversis  membris  per  mutuam  omnium  cons- 
pirationem  ad  communem  finem  unum  corpus  morale  effi- 
citur. 

Jam  vero  duplex  potestas  in  Ecclesia  occurrit,  potestas  or- 
dinis,  et  i^otes>idiS  jurisdictionis,  Quae  quidem  distinctio  Eccle- 
siee  fini  optime  consonat;  cum  enim  ejusmodi  finis,  id  est, 
sanctificatio  animarum,  habeatur  per  gratiam  sanctificantem, 
quam  Ghristus  per  sacramenta  obtineri  voluit,  accedente 
cooperatione  hominis,  sive  per  idoneas  dispositiones  ad  illam 
acquirendam,  sive  per  bona  opera  ad  eam  conservandam  et 
augendam,  necessario  sequitur  duplex  potestatis  genus  in 
Ecclesia  adesse^  eam  scilicet,  quse  ordinatur  ad  sacramenta 
efficienda,  quaeque  dicitur  potestas  ordinis,  et  eam,  quae  ad 
cooperationem  fidelium  dirigendam,  et  quantum  fieri  potest, 
efficaciter  urgendam,  instituta  est,  quaeque  potestas  jurisdic- 
tionis  nuncupatur  (Cf.  card.  Tarquini,  Juris  eccL  inst.,  1.  1, 
n.  4,  et  I.  2,  cap.  1,  n.  3). 

In  praesenti  Tractatu  de  potestate  ordinis  nihil  dicemus; 
de  ea  in  tractatu  de  Sacramentis  specialis  sermo  erit.  —  Quod 
autem  ad  potestatem  jurisdictionis  attinet,  tria  veniunt  ex- 
pendenda,  nempe :  —  1.  qusenam  sint  ejus  munera  et  officia; 

—  2.  ubinam  resideat;  —  3.  quomodo  exerceatur.  Triplex 
igitur  erit  caput  in  hac  secunda  parte  :  primum^  de  natura, 

—  secundum,  de  subjecto,  —  tertium^  de  exercitio  jurisdic- 
tionis  ecclesiasticae. 

GAPUT    I. 

DE   NATURA   JURISDIGTIONIS   ECCLESIASTIC^. 


84.  Tria  veniunt  expendenda,  videlicet:  — 1.  quaenam  sint 
ejus  officia;  —  2.  an  et  quatenus  infallibilitate  polleat;  — 
—  3.  quomodo  se  habeat  respectu  civilis  potestatis. 

ARTICULUS  I. 

De  varus  officiis  ecclesiasticde  jurisdictionis, 

85.  Ecclesiastica  jurisdictio  ordinem  habet  tum  ad  intellec- 
tum  per  magisteriwn  edocendum,  tum  ad  voluntatem  per  im- 
perium  dirigendam. 

Potestas  vero  imperii  in  quavis  societate  tria  importat, 
nempe:  —  1.  determinare  et  obligatorie  proponere  media 
quee  ad  societatis  finem  conducunt;  —  2.  semel  proposita 
media  rite  applicare;  —  3.  renuentes  obtemperare  et  rebelles 
coercere  vi  adhibita.  Aliis  verbis,  triplex  potestas  ad  impe- 
rium  pertinet,  potestas  scilicet  legifera,  i^otesiRS  judiciaria,  et 
potestas  coercitiva. 

.    Quae  cum  ita  sint,  quaeritur  utrum  Ecclesia  a  Christo  acce- 
perit  potestatem  :  1.  —  docendi; —  2.  jubendi  per  leges;  — 
3.  judicandi  in  foro  externo:  —  4.  devios  et  contumaces  co 
gendi  et  coercendi. 

§  I.  Utrum  Ecclesiae  competat  potestas  docendi? 

86.  Ecclesiae  competere  potestatem  docendi  negant  ii  om- 
nes  qui  post  Lutherum  asserunt  quemlibet  Christianum  a 
Spiritu  Sancto  doceri,  ut  fidem  rectam  concipiat  et  de  illa 
certus  fiat.  Contra  quos  sequens  sit 

Assertio  :  Ecclesia  accepit  a  Christo  potestatem  docendi,  sen 
perpetuum  magisterium. 

Prob.  1.  Scriptura  Sacra,  nempe  r-  tum  ex  variis  effati,Ss\ 
quibus  Christus  Apostolis  suis  docendi  ac  pascendi  munusj 
commisit  (Cf.  Matth.,  xxviii,  18;  Marc,  xvi,  16;  Joan.,  xxi, 
15)f  quse  quidem  verba  non  tantum  exprimunt  jus  et  offi- 
cium  docendi  ea  quae  Christus  docuit,  Apostolis  traditum 
fuisse,  sed  etiam  aperte  innuunt  idem  munus  in  Apostolorum 
successoribus  in  perpetuum  mansurum  fore,  siquidem  Apos- 
toli  usque  ad  consummationem  saeculi  docere  non  possunt, 
nisi  quatenus  cum  successoribus  suis  personam  moralem 
constituunt,  nempe  collegium  docens,  duraturum  usque  ad 
finem  mundi,  sicut  Ecclesia;  —  tum  ex  gramssima  obligatione 
a  Christo  fidelibus  imposita  Ecclesiam  audiendi;  quis  enim 
negare  posset  dari  in  Ecclesia  magisterium  authenticum, 
dicente  Christo  (Matth.,  xvm,  17) :  «  Si  Ecclesiam  non  audie- 
»  rit,  sit  tibi  sicut  ethnicus  et  publicanus :  »  et  {Luc,  x,  16); 
«  Qui  vos  audit,me  audit;  etqui  vos  spernit,me  spernit;  qui 
»  autem  me  spernit,  sperniteum  qui  misit  me  »  (Cf.  Matth.,  x, 
40);  —  tum  ex  doctrina  et  agendi  ratione  Apostolorum;  nota 
sunt  verba  S.  Pauli  ad  Ephesios  (iv,  11  et  seq.)  ita  scribentis : 
«  Ipse  (Christus)  dedit  quosdam  quidem  Apostolos,  quosdam 
»  autem  Prophetas,  alios  vero  Evangelistas,  alios  autem  pas- 
»  tores  et  doctores  ad  consummationem  sanctorum  in  opus 
»  ministerii,  in  aedificationem  corporis  Christi.  »  Quod  vero 
attinet  ad  rationem  agendi  Apostolorum,  omnes  norunt  eos- 
dem  non  tantum  munus  docendi  a  Christo  acceptum  exer- 
cuisse  suamque  praedicationem  ut  unicam  credendi  normam' 
proposuisse,  sed  insuper  magna  cura  providisse,  ut  idem 
munus,  quod  a  Christo  acceperant,  in  alios  transferrent,  atque 
illi,  quos  ipsi  ad  munus  docendi  destinaverant,  iterum  ido- 
neos  sibi  successores  eligerent  (Cf.  Knoli,  Th^ol.  Gen.,  p.  3, 
sect.  2,  c.  2,  §  209).  Haec  autem  luculenter  ostendunt  Apos- 
tolos  voluisse  ut  in  Ecclesia  magisterium  authenticum  et  pe- 
renne  exisleret.  Ergo. 

PaoB.  2.  Traiitione,  nimirum  ex  perpetua  Ecclesice  persua- 
sione  et  praxi.  Etenim  quotiescumque  actum  fuit  de  dogma- 
tibus  defmiendis  et  controversiis  fidei  componendis,  semper 
Ecclesia  sive  viva  voce  per  preedicationemy  sive  scripto  per 

litteras  proposuit  quae  ad  salutem  conducerent.  His  autem 
judiciis  tanta  subjectio  praestanda  erat,  ut  omnes,  qui  eam 
recusabant,anathemate  percellerenturetsalutisexsortesdecla- 
rarentur.  Jam  vero  quomodo  id  fieri  potuisset,  nisi  commiinis 
viguisset  persuasio  adesse  in  Ecclesia  magisterium  authenti- 
cumab  ipsoChristo  institutum?  —  Imoeademagencli  ratio  non 
solum  apud  catholicos  perpetua  fuit,  sed  etiam  apud  haere- 
ticos  et  schismaticos  obtinuit.  Sic  Ariani  concilia  agebant, 
definitiones  fldei  edebant;  item  sectae  schismaticae  Graecorum 
auctoritatem  pastorum  suorum  libenter  agnoscunt;  ipsi  pro- 
testantes  consistoria,  colloquia^  synodos  haud  raro  habuerunt; 
imo  Calvinistae  a  sua  Ecclesia  ejicere  volunt  eos  omnes  qui 
synodi  nationalis  judicio  acquiescere  nolunt.  Ergo. 

Prob.  3.  Rationetheologica.  Nam  Ecclesia  est  regnum,  cujus 
rex  est  Christus :  porro  in  omni  regno  optime  instituto  pra3ter 
leges  adsunt  magistratus,  quibus  earum  interpretatio  committi- 
tur;  adsunt  tribunalia,ubi  lites  componuntur;  adsunt  judices 
supremi,  a  quibus  non  datur  appellatio  :  ergo  pariter  in  Ec- 
clesia  adesse  necesse  est  magistratus  ecclesiasticos,  seu  tribu- 
nal  summum,  cui  omnes  se  subjicere  teneantur.  —  Et  vero 
synagoga,  quse  fuit  flgura  Ecclesiae,  magisterium  authenticum 
habuit.  Ergo  et  Christus  Ecclesiam  suam  tali  conservationis 
medio  instruxerit,  necesse  est.  —  Demum  Ecclesia^  cum  sit 
instituta  ad  continuandum  salutis  opus  a  Christo  inchoatum^ 
depositum  fldei  servare  et  propugnare  debet:  porro  duplex 
illud  munus  exerceri  nequit,  nisi  adsit  tribunal  quoddam 
seu  magisterium  controversias  dirimens,  cui  omnes  se  subji- 
cere  teneantur;  alioquin  doctrina  revelata  mox  dissolvetur, 
nec  ullum  erit  medium,  quo  depellantur  novitates  quotidie 
nascentes  (1). 

§  n.  Utrum  EcclesitB  competat  potestas  legifera? 

87.  Potestas  legifera  ea  est,  ex  dictis,  qua  Ecclesia  media 
ad  salutem  adhibenda  non  tantum  determinat,  sed  etiam  adhi- 
bere  prsecipit. 

(1)  Vide  de  Maistre  {Du  Pape)^  liv,  1«',  chap.  \. 

Hanc  vero  potestatem  sic  intellectam  Ecclesiae  denegant  — : 
1.  Valdenses,  Wicleflstae  necnon  Lutherani  et  Calvinistae,  as- 
serentes  nullam  legem  a  prselatis  Ecclesise  imponi  posse  cliris- 
tianis;  —  2.  plures  principum  adulatores,  qui,  etsi  admittant 
Ecclesise  competere  potestatem  ferendi  leges,  hanc  tamen  a 
civili  auctoritate  dependentem  flngunt,  eamque  a  principibus 
Ecclesise  concessam  fuisse  existimant.  Ita  M.  Antonius  de  Do- 
minis,  Richerius  et  alii.  Contra  quos  sit  sequens 

88.  Assertio.  Ecclesia  a  Christo  accepit  potestatem  legife- 
ram, 

Prob.  1.  Scriptura  Sacra.  Etenim  legitur  (Matth.,  xvm,  18) : 
«  Quaecumque  alligaveritis  super  terram,  erunt  ligata  et  in 
))  coelo  :  et  qusecumque  solveritis  super  terram,  erunt  soluta 
))  et  in  coelo.  ))  —  {Joan.,  xxi,  17J  :  «  Pasce  oves  meas.  ))  — 
Unde  sic  argumentari  datur  :  Christus  his  et  similibus  verbis 
concessit  Apostolis  suis  eorumque  successoribus  plenam  po- 
testatem  ligandi  et  solvendi.  Atqui  plenam  non  haberent  po- 
testatem  ligandi  sine  facultate  fideles  legibus  adstringendi. 
Ergo  potestatem  legislativam  a  Christo  acceperunt  Apostoli 
eorumque  surccessores. 

Prob.  2.  Praxi  perpetua  Ecclesice.  Manifestum  estEcclesiam 
quavis  setate  hac  potestatelegislativa  usam  fuisse.  UndeS.  Au- 
gustinus  (Epist.  liv,  c.  1,  n.  1 ;  Patr.  lat.,  xxxiii,  200)  :  «  Quae 
non  sunt  scripta  sed  tradita  custodimus,  quse  quidem  toto 
terrarum  orbe  servantur,  datur  intelligi  vel  ab  ipsis  Apostolis, 
vel  plenariis  conciliis,  quorum  est  in  Ecclesia  saluberrima 
auctoritas,  commendata  ac  statuta  retineri.  » 

Conflrmatur  auctoritate  Pii  VI  in  buUa  Auctorem  fidei,  in 
qua  damnat  ut  haereticam  propositionem,  quae  notat  velut 
abusum  auctoritatis  Ecclesice,  quod  extendatur  ad  res  exterio- 
res. 

Prob.  3.  Ratione  theologica.  Etenim  Ecclesia,  cum  sit  socie- 
tas  perfectissima,  utpote  ab  ipso  Christo  constituta,  sibi  jure 
vindicat  quidquid  ipsi  necessarium  est  ad  suum  flnem  attin- 
gendum  ;  porro  in  omni  societate  necesse  est,  ut  qui  curam 
communitatis  habet,  possit  subditos  ad  finem  societatis  ordi- 

nare;  quae  quidein  ordinatio  fit  per  leges.  Ergo.  —  Et  vero 
Ecclesia  non  accepit  a  Christo  nisi  paucissima  prsecepta,  quae 
etiam  nonnisi  quoad  substantiamei  fuerunt  tradita,  et  nihilo- 
minus  se  extendere  debet  ad  omnes  populosetadomnia  tem- 
pora  :  atqui  Ecclesia  cum  his  paucissimis  prseceptis  non  pos- 
set  seipsam  apud  omnes  populos  omnibusque  in  temporibus 
conservare,  nisi  haberet  auctoritatem  multa  statuendi,  circa 
qu9e  Ghristus  nihil  statuit;  nimirum  circa  ea  omnia,  quae 
spectant  ad  circumstantias  temporum,  locorum  et  persona- 
rum.  Ergo. 

Jure  itaque  concilium  Tridentinum  anathemate  percellit 
eos,  qui  dixerint  hominem  justificatum  non  teneri  ad  obser- 
vantiam  mandatorum  Ecclesise,  sed  tantum  ad  credendum. 
Insuper  Pius  IX,  in  Encyclica  Quanta  cura,  expressis  verbis 
damnavit  errorem  eorum,  qui  docent  Ecclesiae  leges  non  obli- 
garein  conscientia,  nisi  cum  promulgantura  civili  potestate, 
vel  etiam  acta  et  decreta  Romanorum  Pontillcum  ad  Religio- 
nem  et  Ecclesiam  spectantia  indigere  sanctione  et  approba- 
tione,  vel  ad  minimum  assensu  potestatis  civilis.  Vide  etiam 
plures  propositiones  in  Syllabo  damnatas  (|  5  et  6). 

§  III.  Utrum  Ecclesiae  competat  potestat  judiciaria? 

89.  Potestas  judiciaria  hoc  sibi  proprium  vindicat,  quod 
leges  statutse  applicentur  rite,  id  est,  juxta  modum  et  sensum, 
quo  per  potestatem  legiferam  latae  fuerunt.  Hoc  autem  non 
tantum  includit  jus  interpretandi  verum  sensum  legum,  sed 
etiam  potestatem  pronuntiandi  de  bonitate  aut  malitia  actuum 
humanorum,  utrum  scilicet  prsedicto  legum  sensui  conformes 
sint  vel  contrarii. 

Hujusmodi  vero  potestatem  Ecclesise  competere  negarunt 
non  tantum  ii  omnes,  qui  legiferam  potestatem  impugnant, 
sed  etiam  plures  alii,  qui  post  Morinum  forum  contentiosum 
Ecclesiae  a  foro  poenitentiali  non  distinguunt.  Gontra  illos  se- 
quentem  assertionem  statuimus  : 


90. 

riam. 


Assertio  :  Ecclesia  accepit  a  Christo  potestatem  judicia- 

Prob.  1.  Scriptura  Sacra.  Christus  discipulos  alloquens 
{Mattlh,  xviii,  15-17)  ait  :  «  Si  autem  peccaverit  in  te  fraier 
»  tuus,  vade  et  corripe  eum  inler  te  et  ipsum  solum...  Si  au- 
»  tem  tenon  audierit,  adhibe  tecum  adhuc  unum  vel  duos, 
»  ut  in  ore  duorum  vel  trium  lestium  stet  omne  verbum. 
»  Quod  si  non  audierit  eos,  dicEcclesice.  Si  autem  Ecclesiam  non 
»  audierit,  sit  tibi  sicut  ethnicus  et  pubUcanus.  »  Ex  his  vero 
sic  argumentari  datur  :  citata  verba  potestatem  judiciariam 
Ecclesise  evincunt,  dummodo  intelligenda  sint  non  de  uni- 
verso  fidelium  coetu,  sed  de  pastoribus,  veramque  judicii  for- 
mam  exhibeant  :  atqui  utrumque  constat;  primum  quidem, 
eo  quod  agitur  de  Ecclesia,  quam  oportet  audire,  de  Ecclesia, 
quse  potest  ligare  et  solvere,  ut  ex  sequenti  versu  apparet; 
secundum  vero,  quoniam  in  prsefato  textu  reperiuntur  omnia 
judiciorum  essentialia,  nempe  :  tribunal,  reus,  accusator, 
testes,  causa,  sententia,  poena.  Ergo. 

Et  vero  S.  Paulus  (I  Tim,,  v,  19)  scribit  :  «  Adversus  pres- 
»  byterum  accusationem  noli  recipere  uisi  sub  duobus  aut  tri- 
»  bustestibus.  » Ibi  etiam  occurrunt  judex,  illescilicetquiac- 
cusationem  recipit;  reus,  ille  qui  accusatur,  et  testes.  Suppo- 
nuntur  pariter  causse  cognitio,  sententia  et  poena.  Ergo  verum 
adest  judicium,  veraque  proinde  in  Ecclesia  judicandi  potes- 
tas. 

Demum  ea  potestate  usus  est  idem  Apostolus  (f  Cor.,  v,  3), 
quando  incestuosum  Corinthiumdamnavit  his  verbis  :  «  EgO; 
»  quidem  absens  corpore,  praesensautemspiritu,  jamjt^cficari 
»  ut  prsesens  eum  qui  sicoperatusest.  »  Quibus  verbis  expri- 
muntur  non  tantum  judicantes,  sed  eiiam  reus,  causa,  senlen-) 
tia.  P.em  dicendum  de  agendi  ratione  erga  Hymenaeum  et 
Alexandrum,  antequam  Satanae  traditi  sint.  Ergo.  i 

Prob.  2.  Traditione,  nempe  —  tum  auctoritate  SS.  Patrum^ 
pro  quibus  sint  Tertullianus  (Apolog.,  c.  39;  Pa^r.  lat.,  i,  469) 
dicens  :  «  Ibidem  etiam  (in  Ecclesia)  exhortationes,  casligatio- 
nes  et  censura  divina.  Nam  etjudicatur  magno  cum  pondere,^ 
ut  apud  certos  de  Dei  conspectu  ;  »  etS.  Cyprianus  (Epist.  55,; 
n.  14;  Patr.  lat.,m,  821)  qui  dicit  aequum  esse  pariter  aOi 
justum,  ut  uniuscitjusque  causa  illic  audiatw%  ubi  est  crimen  t 


ri^ 

admissum;  —  tum  ex  perpetua  Ecdesiw  praxi,  cujus  lesles 
habemus  sive  canones  Apostolorum^  sive  constitutiones  Apos- 
tolicas,  in  quibus  forma3  in  judiciis  servandse  adamussim 
describuntur  (Cf.  Bouix,  de  Judiciis  eccL,  p.  1,  sect.  2,  c.  3). 
Nec  ulli  dubium  profecto  erilEcclesiam  in  posterioribus  tem- 
poribus  judiciaria  potestate  plenissime  usam  faisse  tanquam 
ipsi  divinitus  concessa. 

Prob.  3.  Ratione  theologica.  Ecclesise  competit,  ex  jam  pro- 
batis,  potestas  legifera  :  porro,  attentis  diversa  hominum  in- 
dole  perversarumque  cupiditatum  ciestu,  parum  inserviret 
pra^fata  potestas,  nisi  simul  adesset  potestas,  cui  omnes  parere 
teneantur,  de  vera  justaque  legum  applicatione  tum  in  se, 
tum  relate  ad  fidelium  actiones  judicandi ;  hac  enim  potestate 
deficiente,  hi  mox  inter  se  dissentirent,  nec  proinde  haberetur 
unitas  operationis,  quae  in  omni  societate  necessaria  est  ad 
commune  societatis  bonum  assequendum.  Ergo  et  hanc  po- 
testatem,  quse  ex  dictis  merito  judiciaria  dicitur,  Ecclesia  sibi 
vindicare  debet. 

Confirmatur  ex  eo  quod  ejus  est  cognoscere  de  vero  legum 
sensu,  necnon  de  conformitate  actionum  sociorum  cum  prae- 
dictis  legibus,  ad  quem  spectat  ferre  leges  communitatisque 
euram  habere,  tum  quia  nemo  melior  interpres  est  quam  ipse 
sui  sensus,  tum  quia  leges  mox  evanescerent,  si  unusquisque 
ad  sensum  suum  illas  detorqueret,  quin  a  nullo  reprehendi 
posset.  Ergo  Ecclesiae  competit  potestas  judiciaria. 

Hinc  merito  recensetur  in  Syllabo  inter  errores  damnatos 
sequens  propositio  :  «  Ecclesiasticum  forumpro  temporalibus 
clericorum  causis  sivecivilibus,  sivecriminalibus  omnino  de 
medio  tollendum  est,  etiam  inconsulta  et  reclamante  Aposto- 
lica  Sede.  » 

g  IV.  Utrum  Ecclesiae  competat  potestas  coercitiva? 

91.  Potestati  coactivce  seu  coercitivce  proprium  est,  ut  lii, 
qui  renuunt  leges  servare  vel  impediunt  ne  observentur,  vi 
adhibita  cogantur  ad  eas  servandas  vel  salutaribus  poenis 
coerceantur ;  hoc  autem  multiplici  modo  fieri  potest,  prout 
poenee  adhibitse  spirituales,  temporales,  vel  corporales  sunt  : 

spirituales  nimirum,  si  consistunt  in  privatione  spiritualium 
bonorum,  quae  dispensat  Ecclesia ;  hujusmodi  sunt  censurae 
ecclesiasticae,  irregularitates,  etc;  temporales^  si  inducunt 
privationem  bonorumexternorum  fortunae,  ut  confiscatio  bo« 
norum,  inhabilitasad  offlcia  vel  honores;  corporale^  demum, 
si  ipsum  corpus  affligunt  (Gf.  Suarez,  de  Fide,  disp.  20,  sect. 
3,  n.  13). 

Jam  vero  etiam  inter  eos,  qui  potestatem  legiferam  aut  ju- 
diciariam  Ecclesiae  admittunt,  plures  impugnant  coactivam, 
aut  vix  agnoscere  volunt,  non  tamen  eodem  modo. 

Alii  nempe  nullam  prorsus  coactivam  potestatem  Ecclesise 
concedunt.  —  Alii  agnoscentes  Ecclesiam  habere  potestatem 
poenas  spirituales  infligendi^  nolunt  poenas  temporales  et  a 
fortiori  corporales  ab  eadem  infligi  posse.  —  Alii  demum, 
etsi  fateantur  Ecclesiam  jure  proprio  quodlibet  pcenarum  ge- 
nus  decernere,  existimant  poenas  temporales  vel  corporales 
non  per  ministros  Ecclesiae,  sed  per  magistratus  civiles  exer- 
cendas  esse. 

Quod  autem  ad  nos  attinet,  fatemur  quidem  modum,  quo, 
Ecclesia  potestate  sua  coercitiva  usa  est,  locorum,  temporum, 
personarumve  adjunctis  accommodari  potuisse;  sed  asserimus 
Ecclesiam  divinitus  accepissepotestatem  cogendi  atque  coer^ 
cendi  devios  ac  contumaces  poenis  non  tantum  spiritualibus, 
sed  etiam  temporalibus  et  corporalibus.  Utrum  haeccoercitiv; 
potestas  extendenda  sit  ad  poenas  etiam  rnajores,  vel,  ut  aiunt, 
Sidjus  gladii  seu  vitae  et  mortis,  infra  expendemus.  —  Interi 
ad  refellendos  errores  supra  memoratos,  sit  sequens 

92.  Assertio.  Ecclesia  accepit  a  Christo  potestatem  cogendi 
atque  coercendi  devios  et  contumaces  poenis  sive  spiritualibus, 
sive  temporalibus  et  corporalibus. 

Prob.  1.  Scriptura  Sacra,  et  imprimis  ex  verbis  supra  cita- 
tis  de  peccatore  apud  Ecclesiam  denuntiando,  de  quo  Christus 
ait  {Matth.,  xvm,  17)  :  «  Si  Ecclesiam  non  audierit,  sit  tibi 
»  sicut  ethnicus  et  publicanus.  »  Haec  quippe  verba  declarant 
Ecclesiam,  ex  Ghristi  instituto,  eos,  qui  suis  mandatis  ob- 
temperare  nolunt,  sicut  ethnicos  et  publicanos  habere  posse  : 


f)E  POTESTATE   COERGltlVA   ECCLESIiE.  417 

porro  id  importat  poenam  gravissimam  quatenus  hi,  qui  ita 
habentur,  spiritualibus  Ecclesiae  bonis  privantur,  imo  cum 
iisdem  communio  etiam  externa  prohibetur.  Ergo. 

Ideni  innuit  S.  Paulus  (I  Co)\,  iv,  21),  ubi  dicit  :  «  Quid 
))  vultis?  in  virga  veniam  ad  vos,  an  in  caritate  et  spiritu 
»  mansuetudinis  ?  »  et  (II  Cor.,  xiii,  10)  quando  ait :  « Ideo  haec 
))  absens  scribo,  ut  non  prsesens  duriiis  agam  secundum  po- 
))  testatem^  qua^n  Dominus  dedit  mihi;  »  paulo  ante  [Ibid.y  2) 
dicebat  :  «  Praedixi  et  praedico,  ut  praesens  et  nuncabsens,  iis 
))  qui  ante  peccaverunt,  et  caeteris  omnibus,  quoniam  si  ve- 
))  nero  iterum,  nonparcam.  An  experimentum  quaeritis  ejus, 
))  qui  in  me  loquitur,  Christus?  )) 

Nec  aliud  suadet  agendi  ratio  ejusdem  Apostoli  erga  inces* 
tuosum  aliosque,  velut  Hymenaeum  et  Alexandrum  (I  Tim.,  i, 
80), quos  «  cum  virtute  Domini  nostri  Jesu  Christi  tradit  Satance 
))  ininteritum  carnis,  ut  spiritus  salvus  sit,  »  vel  «  ut  discant 
»  non  blasphemare.  »  Hsec  qnipij^e  traditio  Satance  nihil  sane 
aliud  est  quamexcommunicatio,  cui  Deus,ne  potestas  Ecclesiae 
contemneretur,  ssepissime  tunc  temporis  poenas  etiam  corpo- 
reas  alligabat,  ipsamque  mortem,  uti  factum  est  pro  Anania 
et  Saphira,  sed  imprimis  possessionem  a  daemonibus,  qui 
exinde  a  SS.  Patribus  appellabantur  caimifices  Reipublicce 
Christiance. 

Prob.  2.  Traditione^  scilicet 

1.  Ex  testimoniis  SS.  Patrum,  et  imprimis  S.  Hieronymi, 
qui  (Epist.  cix,  n.  2;  Patr.  lat.,  xxii,  207)  scribit  :  «  Miror 
episcopum,  in  cujus  parochia  (Vigilantius)  esse  presbyter  di- 
citur,  acquiescere  furori  ejus,  et  non  virga  apostolica  virgaque 
ferrea  confringere  vas  inutile,  et  tradere  in  interitum  carnis, 
ut  spiritus  salvus  fiat.  » 

2.  Expraxi  Ecclesice,  quse  quovis  tempore  coactiva  potestate 
usa  est,  vel  pwnitentiam publicam  invitis  imponendo  ;  vel  car- 
ceribus  ecclesiasticis  damnatos  deputando ;  vel  virgas  infli- 
gendo  ;  vel  mulctas  pecuniarias  decernendo,  aut  etiam  poenam 
deposilionis  adversus  dominos  temporales  adhibendo  (Cf.  Per- 
riot,  op.  cit.). 

3.  Ex  declarationibus  summorum  Pontificum.  Huc  prsesertim 

facil  constitutio  Joannis  XXII  {Licet  juxta  doctrinam)^  in  qua 
luculenter  ostenditur  coactivam  potestatem  divinitus  a  Christo 
Ecclesise  concessam  fuisse,  ac  proinde  velut  hsereticos  dam- 
nandos  esse  hos  articulos,  videlicet :  quod  tota  Ecclesia  simul 
sumpta  nullum  hominem  quantumvis  sceleratum  potest  pu- 
nire  punitionecoactiva,  nisi  imperator  daret  ei  auctoritatem. 
—  Hanc  doctrinam  confirmarunt  plurimi  summi  Pontitices, 
inter  quos  nominare  sufficiat  Benedictum  XIV,  Pium  VI, 
Pium  IX  (Syll.  prop.  XXIV)  et  Leonem  XIII  (Encycl.  Immortale 
Dei). 

Prob.  3.  Ratione,  Praeter  quam  enim  quod  potestas  coactiva 
sese  hahet  velut  complementum  utriusque  potestatis,  legiferae 
et  judiciariae,  qua  Ecclesiam  instructam  fuisse  probavimus, 
«  potestas  puniendi  malefactores,  inquit  Suarez  {de  Fide,  disp. 
20,sect.  3.  n.  12),  est  necessaria  in  omni  Republica  bene  ins- 
tituta ad  illius  conservationem  et  bonum  regimen...  Sed  Ghris- 
tus  Dominus  instituit  suam  Ecclesiam,  ut  esset  unum  corpus 
mysticum.  Ergo  reliquit  illi  potestatem  ad  puniendos  et  coer- 
cendos  malefactores,  qui  maxime  huic  corpori  nocerepossunt, 
et  ab  illo  fme,quo  tendit,  illud  perturbare.  » 

Nec  dicatur  id  tantum  valere  de  poenis  spiritualibus,  mi- 
nime  vero  de  corporalibus.  —  Enimvero  sine  his  «  solae  spi- 
rituales,  pergit  auctor  citatus^  parum  movere  solent  carnales 
homines;  quia,  licet  revera  graviores  sint,  earum  nocumen- 
tum  non  ita  sensibiliter  percipitur;  isti  autem  vulgares  ho- 
mines  sensu  maxime  ducuntur  et  coguntur.  »  Quod  quidem 
praesertim  verificatur  in  haereticis,  qui,  cum  fidem  abjecerunt, 
ex  qua  tota  vis  et  efficacia  poenarum  spiritualium  pendet,  hu- 
jusmodi  poenas  pro  nihilo  reputant.  —  Caeterum  poense  corpo- 
ralesminime  adversantur  indoli  Ecclesiae;  namque,  etsi  Ec- 
ciesia  spiritualis  societas  sit  et  dicatur  ratione  fiiiis^  non 
tamen  talis  est  ratione  elementorum,  quibus  constituitur,  et 
mediorum,  quibus  utitur.  Unde  finis  poenarum  ab  ipsa  adhi- 
bitarum  spiritualis  quidem  essedebet;  sed  non  necesse  est, 
ut  ipsa  poena  aliquid  spirituale  sit.  Cum  ergo  Ecclesia  societas 
sit  hominum  visibiliter  ideoque  sensibiliter  et  corporaliter 
adunatorum,  media  sensibilia  et  corporalia,  quibus  unitas  et 

pax  membrorum  promovelur,  dissidiaque  et  inordinationes 
removentur,  ab  ejus  indoleminime  sunl  aliena.  Ergo  Ecclesia 
potestatem  devios  ac  contumaces  poenis  tum  spiritualibus, 
tum  temporalibus  atque  corporalibus  coercendi  divinitus  ac- 
cepit. 

93.  Schoiium.  Argumenta  superius  adducta  satis  probare 
videntur  non  tantum  Ecclesiae  competere  potestatem  corpora- 
les  poenas  infligendi,  sed  etiam  hanc  per  ipsos  Ecclesia^  ma- 
gistratus  exerceri  posse  (Cf.  Suarez,  loc.  cit.,  n.  21  et  seq.); 
utrum  vero  ad  omnes  poenas  corporales  vel  gravissimas,  seu, 
ut  aiunt,  ad  jus  gladii,  extendenda  sit  hujusmodi  potestas, 
disputant  theologi  et  canonistae. 

Omnes  admittunt  hoc  jus  mediate  saltem  penes  esse  pasto- 
res  Ecclesiae,  eo  scilicet  sensu,  quod  exigere  possunt,  ut  prin- 
cipes  saeculares  capitis  poena  in  Ecclesiae  adversarios  animad- 
vertant,  si  id  postulet  Ecclesiae  necessitas.  Ratio  est  quia 
Ecclesise  non  satis  provisum  esset,  nisi  ad  ea,  quse  ipsi  neces- 
saria  sunt,  verum  jus  eidem  datum  esset. 

Ubi  vero  agitur  de  immediato  ejusdem  juris  exercitio,  plu- 
res  negant  illud  ab  Ecclesia^  ministris  adhiberi  posse.  Ita  in- 
ter  multos  card.  Soglia,  qui  {Inst,  juris  pubL,  1.  1,  c.  1,  §  8) 
haec  habet  :  «  Sequimur  eorum  judicium,  qui  corporalem 
gladium  ab  Ecclesia  removent,  quo  vel  corpus  perimitur  aut 
sanguis  funditur.  »  Et  ratio  praecipua  est,  quia  Ecclesia  abhor- 
ret  a  sanguine,  nec  unquam  poenam  mutilationis  vel  mortis 
inflixit. 

Alii^  quamvisagnoscantpraedicti  juris  exercitiuminferiori- 
bus  Ecclesise  magistratibus  lege  ecclesiastica  jure  interdictum 
esse,  asserunt  nulla  ratione  probari  posse  tale  jus  a  supremo 
Ecclesiae  magistratu  exerceri  non  posse,  cum  necessitas  pos- 
tulaverit.  Nam,  inquiunt,  ex  jurenaturali  nulla  profecto  oriri 
potest  difficultas;  imo  ex  eo  quod  Ecclesia  sit  societas  per- 
fecta,  contrariumdemonstrari  videtur.  Ex  jure  autem  positivo, 
nullus  textus  profertur  quo  id  vere  interdictum  fuerit;  quae 
enim  objici  solent  vel  ex  S.  Matthseo  (xxvi,  62)  ubi  Christus 
dicit  Petro  :  «  Converte  gladium  tuum  in  locum  suum;  »  vel 

ex  S.  Paulo  {II  Coi\,  x,  4)  dicente  :  »  Arma  militise  nostrae 
»  non  carnaiia  sunt,  sed  potentia  Deo  ad  destructionem  mu- 
»  nitionum, »  omnino  fini  intento  imparia  sunt,  uticonstatex 
contextu.  Nec  pluris  valent  argumenta,  quae  desumuntur  ex 
mansuetudine  Ecclesise,  vel  ex  eo  quod  nunquam  in  usum 
adducta  fuerit  liaec  gladii  potestas;  nam  mansuetudo  conci- 
lianda  est  cum  necessarise  justitiae  administratione;  quod 
vero  Ecclesia  nunquam  tali  jure  usa  fuerit,  non  necessario 
provenit  ex  potestatis  defectu,  sed  polius  ex  defectu  opportu- 
nitatis,  aut  quia  prsesto  erat  societatis  civilis  ministerium. 

ARTIGULUS  II. 

De  infallibilitate  ecclesiasticx  jurisdictionis, 

94.  Infallibilitatis  notio  genuina.  Infallibilitas,  juxta  vim 
nominis,  immunitatem  ab  errore  importat,  et  duplex  distin- 
guitur,  essentialis  nempe  eiparticipata.  Prior  Deo  propria  est; 
posterior  creaturis  rationalibus  a  Deo  communicatur. 

Iterum  infallibilitashsecparticipata  dividi  solet  mpassivam 
et  activam,  Prior,  qua3  etiam  vocari  solet  infallibilitas  in  cre- 
dendo  et  etiam  indefectibilitas  in  fide.^  consistit  in  eo  quod  Ec- 
clesia  universalis  in  fide  errare  nequit.  Posterior,  quae  etiam 
infallibilitas  in  docendo  appellatur  et  ad  infallibilitatem  pas- 
sivam,  sicuti  causa  ad  effectum,  se  habet,  est  privilegium  quo, 
per  supernaturalem  Spiritus  Sancti  assistentiam^  Ecclesia  do- 
eens  in  rebus  fidei  et  morum  definiendis  ab  omni  errore  prceser- 
vatur  immunis. 

Ex  ilia  defmitione  patet  —  1.  infallibilitatem  activam,  de 
qua  in  praesenti  agitur,  toto  coelo  differre  ab  inspiratione; 
haec  enim,  uti  fusius  declarabitur  in  Tract.  sequenti,  impor- 
tat  singularem  impulsum  Spiritus  sancti  aliquem  ad  scriJDen- 
dum  efficaciter  moventis  necnon  illustrationem  mentis  et 
assistentiam  positivam,  quse  eum  non  sinit  errare,  efficitque 
ut  scribat  quae  vult  Deus;  infallibilitas  vero  tota  continetur 
in  assistentia,  ut  aiunt,  negativa,  qua  Deus  errorem  impedit. 

Patet  —  2.  infallibilitatem  nonimportare  novam  revelatio- 
nem,  sed  tantum  specialem  providentiam,  qua  in  revelatione 

jam  facta  et  in  Apostolis  completa  integre  custodienda,  pro- 
paganda  ac  tuenda,  Ecclesia  ab  errore  immunis  efflcitur  (Cf. 
conc.  Vat.,  const.  Pastor  wternus,  c.  4). 

Patet  —  3.  infallibilitatem  ita  intellectam,  nedum  excludat 
humanum  laborem,  eum  econtra  supponere  ac  exigere.  Deus 
enim,  per  hoc  infallibilitatis  charisma,  Ecclesiae  docenti  sim- 
pliciter  assistit;  exigit  proinde  ut  ea  ad  errorem  amovendum 
operam  et  orationem  pro  liumano  more  adhibeat.  Haec  tamen 
diligentia  non  dicenda  est  causa  efflciens  infallibilitatis,  nec 
proinde  necessaria  est  ut  Ecclesia  definiat,  sed  ut  convenien- 
ter  ac  recte  (hoc  est,  sine  peccato)  infallibili  sua  auctoritate 
utatur. 

His  praenotatis,  disserendum  venit  —  1.  de  existentia,  — 
2.  de  objecto  infallibilitatis. 

l  I.  De  existentia  infaUibilitatis. 

95.  Infallibilitatem  Ecclesise  a  Ghristo  concessam  fuisse  de- 
clarabit  sequens 

Assertio  :  Ecclesia  iu  doctrina  de  fide  et  moribus  definienda 
infallibilitate  pollet. 

Prob.  1.  Scriptura  Sacra,  nempe 

1.  Ex  verbis  Christi,  Haec  (Matth.,xxYm,  18  et  seq.)  legun- 
tur  :  «  Data  estmihi  omnis  potestas  in  coelo  etin  terra.  Eun- 
»  tes  ergo  docete  omnes  gentes,  baptizantes  eos  in  nomine 
y>  Patris,  et  Filii,  et  Spiritus  Sancti,  docentes  eos  servare  om- 
»  nia  qusecumque  mandavi  vobis,  et  ecce  ega  vobiscum  sum 
»  omnibus  diebus  usque  ad  consummationem  smculi,  »  Unde 
sic  argumentari  datur  :  Christus  usque  ad  mundi  finem  Ec- 
clesiae.  docenti  adfaturus  est  :  porro  talis  assistentia  veram 
infallibilitatem  importat:  nisi  enim  Ecclesiamab  omnierrore 
immunem  praeservaret,  Christus  falsitatis  fautor  inducere- 
tur.  Ergo. 

Nec  aliud  sibi  volunt  verba  Christi  Ecclesiam  suam  indefec- 
tibilem  declarantis,  quando,  nempe  (Matth,,  xvi,  18)  ait :  «  Tu 
»  es  Petrus,  et  super  hanc  petram  a3dificabo  Ecclesiam  meam, 
»  et  portcB  inferi  non  prmvalebunt  adversus  eam,  »  Etenim  per 

portas  inferi  intelligi  solet  regnum  Satanae,  quod  regno  Dei 
oppositum,  pro  veritate  errorem  obtendere  conatur.  Porro, 
si  pastores  in  docendo  errare  possent,  jam  a  verilate  deficeret 
Ecclesia,  ac  proinde  portae  inferi  adversus  eam  pra^valerent; 
quod  tamen  fieri  nequit.  Ergo. 

2.  Ex  dictis  Apostolorum.  Juxta  doctrinam  S.  Pauli  {Eph.^ 
IV,  11  et  seq.)  Christus  in  Ecclesia  pastores  et  doctores  insti 
tuit  «  ad  consummationem  sancLorum,  in  opus  ministerii,  in 
y>  cedificationem  corporis  Christi,  donec  occurramus  omnes  in 
))  unitatem  fidei  et  agnitionis  Filii  Dei,  in  virum  perfectum.. 
))  ut  jam  non  simus  parvuli  fluctuantes,  et  circumferamur, 
))  omni  vento  doctrinw.,  in  nequitia  hominum,  in  astutia  ad 
j)  circumventionem  erroris.  »  Atqui  hujusmodi  finis  obtineri 
nequit,  nisi  Ecclesiaemagisterium  activa  et  perpetua  infallibi- 
litate  donetur;  nisi  enim  detur  infallibilitas  haBC  activa,  nec 
perfectam  doctrinam,  qua  efficiantur  digna  corporis  mystici 
Christi  membra,  fidelibus  tradere  poterit;  nec  omnes  in  ea- 
3em  fide  profitenda  convenient :  nec  fidelibus  prsesiclium  erit, 
quo  impediantur,  ne  per  nequitiam  astutiamve  hominum  a  cir- 
cumventioneerroris  arceantur.  Debet  autem  hujusmodi  infal- 
libilitas  perpetuo  manere,  siquidem  semper  eadem  erit  ratio, 
dicente  Apostolo  :  «  Donec  occurramus  omnes  in  unitatem 
))  fidei.  ))  Ergo. 

Idem  Apostolus  (I  Tim.,  iii,  14, 15)  dicit  :  «  Hsec  tibi  scribo, 
))  ...  ut  scias,  quomodo  oporteat  te  in  domo  Dei  conversari, quse 
»  est  Ecclesia  Dei  vivi  columna  et  firmamentum  veritatis.  » 
Undesic  :  Ecclesia,cum  sitcolumna  et  firmamentum  veritatis, 
efficere  debet,  ut  veritas  seu  vera  religio  non  pereat  :  porro 
id  efficere  non  potest,  quin  sit  infallibilis  in  docendo.  Ergo. 

Doctrinam  hanc  S.  Pauli  confirmarunt  cseteri  Apostoli, 
quando  in  concilio  Hierosolymitano  sententiam  suam  de  lega- 
lium  observantia  his  verbis  proposuerunt  (.4  ct.,  xv,  28) :  «  Vi- 
j>  sum  est  Spiritui  Sancto  et  nobis,  nihil  ultra  imponere  vobis 
))  oneris,  etc.  »  Ergo  Ecclesia  docens  infallibilis  demonstratur 
ex  Sacra  Scriptura. 

Prob.  2.  Traditione,  quae  quidem  innotescit  : 

1.  Ex  testimoniis  SS.  Patrum.  Infiniti  essemus,  si  referendi 

essent  omnes  textus  quibus  SS.  Patres  Ecclesiae  infallibilita- 
tem  vindicant.  Audiatur  solummodoS.  Irenaeus  (Adv,  hceres., 
lib.  4,  c.  26,  n.  5;  Patr.  grcec,  vii,  1056)  dicens  :  «  Ibi  dis- 
cere  oportet  veritatem  apud  quos  est  ea  quse  est  ab  Apostolis 
Ecclesiae  successio..;  hi  enim...  fidem  nostram  custodiunt.  » 
(Vide  etiam  lib.  3,  c.  4,  n.  1;  loc.  cit.  855.) 

2.  Ex  praxi  Ecclesice.  Ecclesiam  semper  infallibilem  se 
gessisse,  dum  veritates  definiret,  errores  proscriberet  et  con- 
tumaces  ad  fidem  servandam  cogeret,  historice  certum  est  ac 
imprimis  conciliorum  oecumenicorum  coilectionibus  demons- 
tratur.  Ipsis  vero  fidelibus  a  primis  christianse  Ecclesiae  incu- 
nabulis  semper  persuasum  fuit  ab  omnibus  credendum  agen- 
duraque  esse  quod  credit  atque  fide  divina  tenendum  proponit 
Ecclesia  a  Christo  fundata  et  a  Spiritu  Sancto  in  perpetuum 
ducta.  Ergo,  nisi  dicatur  Ecclesiam  a  veritate  defecisse,  auc- 
toritatem  alienam  sibi  illegitime  usurpando,  infallibilis  in 
docendo  prsedicanda  est. 

Prob.  3.  Ratione  theologica,  et  quidem  multiplici  modo,  sed 
imprimis  ex  fine  et  proprietatibus  Ecclesise. 

1.  Ex  fine  Ecclesice.  Jam  probavimus  Ecclesiam  a  Christo 
institutam  fuisse,  ut  ejus  vices  in  terris  ageret;  porro  sine 
infallibilitate  nequit  Ecclesia  vices  Christi  agere;  nam,  si  er- 
rare  potest,  quomodo  Christi  nomine  homines  tuto  docebit? 
—  Nec  praetereundum  munus  servandi  depositum  fidei  eam- 
que  propagandi,  de  quo  in  praecedenti  assertione  pauca  jam 
dicta  sunt,  efficaciter  exerceri  non  posse,  nisi  Ecclesia  rectam 
fldem  citra  erroris  periculum  semper  et  ubique  prsedicare 
valeat.  Ergo. 

2.  Ex  proprietatibus  et  notis  Ecclesice;  Exclesia,  ex  antea 
dictis,  una,  sancta,  catholica  et  apostolica  esse  debet :  atqui, 
nisi  sit  infallibilis,  non  potest  esse  —  1.  rma;  nam,  deficiente 
infallibilitate,  nullum  manet  principium  unitatem  fidei  con- 
servans;  —  2.  sancta;  siquidem  sanctitas,  saltem  in  doctrina^ 
cum  errore  pugnat;  insuper  si  Deus  Ecclesiam  errantem 
divino  miraculorum  aut  virtutum  heroicarum  splendore  cir- 
cumdaret,  errori  patrocinaretur;  quod  dici  nequit;  —  3.  ca- 
tholica;  catholicitas  enim  est  unius  ejusdemque  Ecclesiae  in 

omnem  orbem  diffusio;  cum  vero  absque  infallibilitate  Eccle-; 
sia  una  esse  nequeat,  nec  a  fortiori  catholica  erit;  —  4.  aim- 
tolica;  etenim  Ecclesia  apostolica  ea  est  quse  totam  et  solam^J 
Apostolorum  doctrinam  ab  omni  errore  immunem  certoet  in. 
perpetuum  tenet;  sed  hoc  evidenter  expostulat  infallibile 
magisterium.  Ergo  necessaria  dicenda  est  magisterii  ecclesias- 
tici  infallibilitas. 

§  II.  De  objecto  iDfallibilitatis. 

96.  Praenotanda.  — Infallibitatis  objectuin  constituuntve- 
ritates,  in  quibus  declarandis  et  definiendis  Ecclesiae  docenti 
promissa  fuit  Spiritus  Sancti  assistentia.  Jam  vero  objectum 
illud  duplex  est :  directum  scilicet  et  indirectum;  objectum 
directum  complectitur  omnes  veritates  revelatas;  objectum 
vero  indirectum  comprehendit  veritates,non  quidem  revelatas, 
sed  ita  tamen  cum  revelatis  connexas,  ut  sine  illis  revela- 
tionis  depositum  integrum  custodiri  non  possit.  Porro 

1.  Certum  est  jurisdictionis  ecclesiasticae  infaliibilitatem  ad 
omnes  veritates  revelatas  inScriptura  vel  traditione  extendi: 
id  enim  manifeste  evincunt —  tum  verba,  qaibus  Christus 
hanc  praerogativam  Ecclesiae  promisit  et  contulit,  siquidem 
ipse  magisterio  ecclesiastico  docenti  omnia  quascumque  man- 
davit,  omnibus  diebus  adfuturus  est,  una  cum  Spiritu  Sancto, 
qui  omnem  pariter  veritatem  ex  voluntate  Patris  hominibus 
manifestatam  notam  faciet  {Matth.,  xxviii,  20;  Joan,,  xiv,  16);^ 
—  tum  finis  a  Christo  in  eadem  praerogativa  conferenda  in- 
tentus;  voluit  quippe  totum  revelationis  depositum  conser- 
vari  ac  propagari,  omnesque  circa  illud  obortas  controversias 
efficaciter  dirimi,  donec  occurramus  omnes  in  unitatem  fidei : 
hoc  autem  postulat  ut  infallibilitatis  ecclesiasticae  objectum 
non  minus  pateat  quam  ipsa  patet  revelatio  christiana.  Ergo. 

Exinde  jam  colligere  licet  Ecclesiam  infallibilem  esse  — 
i.  in  agnoscendis,  recensendis  exponendisque  libris  divinitus 
inspiratis  aliisque  revelationis  divinse  fontibus;  —  2.  in  pro- 
ponendis  symbolis  fideique  veritatibus  defmiendis;  —  3.  in 
explicandis  praeceptis  moralibus  et  consiliis  evangelicis;  — 
4.  in  declarandis  factis  historicis.,  v.  g.,  miraculis.  quae  in 

Scripturis  referuntur.  Ratio  est,  quia  singula  hujusmodi  ad 
revelationem  immediate  spectant. 

97.  Certumest  —  2.  infallibilitatem  magisterii  ecclesiastici, 
id  eliam  ambitu  suo  complecti ,  quod  ita  cum  verbo  Dei  revelato 
connexum  est,  ut  sine  eo  hoc  integre  custodiri,  explicari  et 
defendi  non  possit.  Illud  quippe  eruitur  —  sive  ex  persua- 
sione  et  praxi  Ecclesiae,  quae  haud  raro  jus  sibi  vindicavit 
decernendi  etiam  de  iis  quae  immediate  et  directe  revelata 
non  fuerunt,  et  quidem  judicio  peremptorio,  dubiuin  non 
permittente,  ac  consequenter  infallibili;  —  sive  ex  ipsamet 
ratione;  revelatio  enim,  quae  totam  vitam  hominis  tum  in- 
tellectualem,  tum  moralem,  tum  privatam,  tum  socialem  per- 
vadit,  tenebris  erroribusque  subversivis  mox  obfuscaretur, 
nisi  Ecclesia  eam  contra  falsi  nominis  scientiae  oppositiones 
defenderet :  illud  vero  exigit,  ut  ecclesiasticum  magisterium 
infallibiliter  pronuntiare  valeat  non  tantum  de  erroribus,  qui 
revelationi  adversantur,  sed  etiam  de  omnibus  veritatibus, 
quibus  negatis  vel  in  dubium  vocatis,  ipsa  revelatio  nutaret. 
—  Unde  damnatur  in  Syllabo  sequens  propositio :  «  Obligatio, 
qua  catholici  magistri  et  scriptores  omnino  adstringuntur, 
coarctatur  in  iis  tantum,  quae  ab  infallibili  Ecclesise  judicio 
veluti  fidei  dogmata  ab  omnibus  credenda  proponuntur.  » 

Advertunt  tamen  communiter  theologi  fldem,  qua  Ecclesiae 
de  veritatibus  non  revelatis  judicanti  credimus,  non  esse 
fidem  divinam,  siquidem  non  assentimur  ob  veracitatem  Dei 
revelantis,  sed  ob  auctoritatem  Ecclesiae  definientis.  Haec  au- 
tem  fides,  quam  vocant  ecclesiasticam,  toto  coelo  a  fide  hu- 
mana  differt;  quippe  quae  non  fallibili,  sed  invicto  innititur 
fundamento. 

98.  Ex  modo  dictis  legitime  infertur  in  ipsamet  Ecclesiae 
infallibilitate  normam  haberi  qua  determinetur  infallibiliter 
qusenam  sint  tum  in  genere,  tum  in  specie  et  in  individuo, 
magisterii  ecclesiastici  objecta,  seu,  aliis  verbis,  penes  Eccle- 
siam  esse  definire  infaliibiliter  quousque  pateat  ipsius  infalli- 
bilitas.  Enimvero,  si  Ecclesia  non  posset  infallibiliter  decer- 
jiere  qu^nam  supremo  ejus  magisterio  subjaceant,  infallibili- 

24, 

tatis  praerogativa,  qua*  donata  fuit,  mox  inutilis  fieret;  nemini 
siquidem  certo  constaret  num  in  definiendo  fuisset  praeter- 
gressa  limites  magisterii  sui;  unde  non  tantum  ecclesiastica 
societas  in  maximo  periculo  esset  ne  dissolveretur,  sed  etiam 
ipsa  religio  plerisque  impossibilis  evaderet  brevique  penitus 
evanesceret. 

His  de  infallibilitatis  objecto  generatim  prsemissis,  specia- 
tim  expendere  juvat  an  et  quatenus  magisterium  ecclesiasti- 
cum  infallibilitate  polleat  —  1.  in  rebus,  quse  ad  disciplinam 
spectant;  —  2.  in  canonizatione  sanctorum:  —  3.  in  dijudi- 
candis  factis  dogmaticis;  —  4.  in  damnatione  propositionum.  i 

I.  De  infnllibilitate  Ecclesiae  circa  discipHnam. 

99.  Exponitur  sensus  quaestionis.  —  Disciplinae  nomine 
intelliguntur  leges  et  instituta  quae  ad  externam  Ecclesise  gu- 
bernationem  pertinent  et  jus  canonicum  constituunt.  —  Dis- 
ciplina  erit  generalis,  si  totam  ordinetEcclesiam;  particularis, 
si  unam  dioecesim,  vel  provinciam  ecclesiasticam  regat. 

Non  agitur  de  disciplina  particulari,  sed  de  universali  tan- 
tum;  de  particulari  non  movetur  quaestio,  nisi  quatenus  ab 
et  pro  universali  Ecclesia  fuerit  approbata. 

Praeterea  agitur  de  positiva  disciplinse  institutione  aut 
approbatione,  quia  quandoque  ad  vitanda  majora  mala  Eccle- 
sia  tacerepotestcirca  quosdam  errores  in  quibusdam  provin-  v 
ciis  existentes.  Sunt  tamen  casus,  in  quibus  Ecclesise  silen- 
tium  pravsepraxis  implicitam  approbationem  contineret;  sed 
tunc  Ecclesia  non  tacet,  ut  mox  patebit  ex  verbis  citandis 
S.  Augustini. 

Demum  infallibilitas  haec  non  consistit  in  eo  quod  disci-| 
plina  Ecclesiae  sit  immutabilis,  vel  contineat  prsecepta  quam 
saluberrima  et  sanctissima.  sed   in  eo  quod  nihil  in  ipsa 
reperiatur  contra  legem  naturalem  aut  divinam,  aut  contraj 
bonos  mores.  —  Quibus  prsemissis^  sit  sequens 

100.  Assertio  :  Ecchsia  est  infallibilis  in  condenda  et  ap- 
probanda  disciplina. 
Prob.  1.  Scriptura  Sacra,    In   concilio  [Hierosolymitano 

(Act.,  XV,  28),  Apostoli  suum  decretum  de  abstinentia  a  san- 
guine  et  suffocato,  quod  erat  sane  de  re  ad  disciplinam  perti-  . 
nente,  his  sanciunt  verbis :  «  Vis^mest  Spiritui  S.  et  nobis;  » 
ergo  crediderunt  in  his,  quse  ad  disciplinam  pertinent,  se  as- 
sistentia  Spiritus  Sancti  adjuvari  et  infallibiliter  judicare. 

Prob.  2.  Traditione,  verbis  scilicet  S.  Augustini  dicentis 
(Epist.  Lv,  c.  19,  n.  25;  Patr.  lat.,  xxxiii,  221)  :  «  Ecclesia 
Dei...  quse  sunt  contra  fidem  vel  bonam  vitam,  non  approbat, 
nec  tacet,  nec  facit.  »  — Quibus  acceditpraxisejusdem  Eccle- 
siee  quse  damnavit  Quartodecimanos  tanquam  haereticos,  eo 
quod  dicerent  celebrationem  Pasch^e  die  decima  quarta  lunae 
martii  faciendam,  et  disciplinse  regulam  ab  ipsa  hac  de  re 
traditam  juri  divino  contradicere.  Ergo. 

Prob.  3.  Ratione  theologica.  Christus  enim  eo  fme  Eccle- 
siam  instituit,  ut  homines  recte  edocerentur,  in  via  salutis 
instituerentur,  et  sic  coelum  consequerentur  :  porro  finem 
hunc  non  assequeretur  Christus,  si  Ecclesia  in  rebus  disci- 
plinse  erraret.  Ergo. 

Et  vero  non  esset  sancta  Ecclesia,  si  quid  contra  jus  divi- 
num  aut  jus  naturale  praeciperet :  ergo  nihil  istiusmodi  prse- 
cipere  potest ;  ergo  est  infallibilis  in  disciplina. 

101.  Hinc  —  1.  quod  dictum  fuit  de  generali  disciplina, 
proclamandum  est  pariter  de  praxi  generali  et  de  oratione 
Ecclesice;  nempe  Ecclesia  nec  in  praxi  sua  nec  in  orationibus 
suis  aliquid  contra  jus  divinum  seu  revelationem,  et  jus  na- 
turale,  seu  bonos  mores,  efficere  potest.  Ratio  patet  ex  dictis. 

Itaque  praxis  Ecclesise  universalis  et  illius  liturgia  multum 
inserviunt  ad  fidem  iliius  ostendendam,  et  ad  revelationem 
patefaciendam;  unde  axioma  :  Lex  orandi,  lex  credendi :  quod 
quidem  non  eo  sensu  intelligendum  est,  quod  oratio  fidem 
prsecedat,  sed  in  illo  sensu,  quod  liturgia  sit  traditionis  tes- 
tis;  ac  idcirco  quo  antiquior,  solemnior  et  universalior  est 
ista  praxis,  eo  firmior  datur  Ecclesiae  tradilio,  et  aptior 
proinde  ad  divinam  revelationem  manifestandam.  Merito  igi- 
tur  ex  hac  praxi  vel  liturgia  permulta  dogmata  demonstran- 
tur  :  sic  exorcismis  supra  baptizandos  confirmatur  peccati 

originalis  dogma;  doxologia  :  «  Gloria  Patri  et  Filio  et  Spiritui 
sancto...  »,  doctrina  mysterii  sanctee  Trinitatis;  ritu  externo 
adorationis  Eucharistiae  exhibito,  realis  Christi  prsesentia; 
permultis  orationibus,  necessitas  gratise  ad  bonum  operan- 
dum;  precibus  quse  ab  antiquioribus  saeculis  pro  defunctis 
funduntur,  dogma  purgatorii. 

At  in  eruendo  aliquo  dogmate  e  praxi  vel  orationibus 
Ecclesiae,  sedulo  attendendum  est  an  iilud  dogma  sit  praxis 
alicujus  vel  orationis  objectum  primarium  ac  directum,  vel 
secundarium  tantum,  vel  etiam  accidentale.  Sic  e  festo  As- 
sumptionis  B.  Mariae  in  coelum  deduci  non  potest  de  fide  esse 
hujus  Beatissimse  Virginis  corpus  in  coelum  assumptum  fuisse, 
quia  illius  corporis  in  coelum  translatio  non  est  objectum  di- 
rectum  acprimariumfesti  Assumptionis  B.  Virginis;attamen, 
cum  haec  translatio  sit  objectum  secundarium  illius  festivita- 
tis,  negari  non  posset  sine  temeritate  et  scandalo,  teste  Be- 
ned.  XIY  {De  Festis,  lib.  2,cap.  8,n.  16-18). 

Unde  aberraret  qui  doceret  ad  fidem  divinam  aut  saltem  ad 
fidem  ecclesiasticam  pertinere  quidquid  in  libris  liturgicis, 
nempe  in  Breviario,  in  Missali,  in  Rituali,  in  Martyrolo- 
gio,  in  Pontificali  et  in  Cseremoniali  Episcoporum,  repe- 
ritur,  ad  fidem  catholicam,  aut  saltem  ecclesiasticam ,  per 
tinere. 

102.  Hinc  —  2.  Ecclesia  est  infallibilis  in  approbatione  so- 
lemni  ordinis  religiosi,  quatenus  scilicet  pronuntiat  hunc  vel 
illum  ordinem  nihil  exhibere  in  suis  constitutionibus  et  re- 
gulis,  quod  sit  fidei  aut  bonis  moribus  contrarium,  sed  e 
contra  viam  esse  tutam  ad  perfectionem  assequendam  divi- 
numque  honorem  procurandum.  —  Ratio  est  quia,  si  Ecclesia 
non  esset  infallibilis  in  approbando  oVdine  religioso,  tunc 
posset  tanquam  legi  naturali  consentaneum,  evangelicis  prae-  1 
ceptis  et  consiliis  conformem,  aliquem  ordinem  approbare 
qui  realiter  talis  non  esset;  posset  pariter  fidelibus  tanquam 
perfectioni  christianae  faventem  statum  aliquem  proponere 
qui  tamen  a  sanctitate  evangelica  recederet,  et  sic  fideles  in 
erroris  viam  inducere ;  jam  vero  sanctitati  Ecclesiae  et  promis- 

sis  divinis  heec  repugnant;  ergo.  —  Et  vero  regulae  ordinum 
religiosorumnihil  aliudsunt  nisi  applicationes  prseceptorum 
et  consiliorum  evangelicorum,  in  ordine  ad  homines  in  perfec- 
tione  confirmandos  :  porro  Ecclesia,  ex  dictis,  infallibilis  est 
in  interpretandis  morum  prseceptis  et  consiliis  evangelicis. 
Ergo. 

Nec  objiciatur  non  eamdem  semper  fuisse  Ecclesise  senten- 
tiam  de  quibusdam  ordinibus  religiosis,  qui  prius  approbati, 
postea  exstincti  sunt.  Non  enim  damnatse  sunt  ipsse  constilu- 
liones  jam  approbatse;  sed  propter  abusus,  qui  ex  mala  mem- 
brorum  vila  irrepserant,  vel  etiam  ad  majus  aliud  bonum  hac 
via  procurandum,  Ecclesia  hos  ordines  tanquam  noxios  aut 
inutiles  aut  minus  utiles  sustulit. 

II.  De  infallibilitate  Ecclesias  in  sanctorum  canonizatione, 

103.  status  quaestionis.  Aliud  est  canonizatio,  aliud  beati- 
ficatio  sanctorum.  Canonizatio  est  judicium  Ecclesiae  pronun- 
tiantis  aliquem  Dei  servum  in  coelis  regnare.  —  Beatificatio 
est  licentia  ab  Ecclesia  concessa  aliquem  Dei  servum  tanquam 
in  coelis  regnantem  honorandi. 

Canonizatio  et  beatificatio  possunt  esse  formales  vel  aequi- 
pollentes. 

Canonizatio  proprie  dicta  seu  formalis  definitur  a  Bene- 
dicto  XIV  (lib.  1,  de  Canoniz.,  cap.  39,  n.  5)  :  «  Sententia 
definitiva  S.  Pontificis,  qua  decernit  aliquem  Beatum  in  Sanc- 
torum  catalogum  esse  referendum,  et  coli  deberein  totoorbe 
catholico  atque  in  universa  Ecclesia  cultu  illo,  qui  cseteris 
canonizatis  praestatur  ».  —  Beatificatio  formalisest  actus,  quo 
Romanus  Pontifex  indulgendo  permittit  aliquem  Dei  servum 
coli  posse  in  aliqua  provincia,  dioecesi,  civitate  aut  religiosa 
familia  cultu  quodam  determinato,  ac  beatis  proprio. 

Hinc  canonizatio  est  judicium,  et  quidem  definitivum,  Ec- 
clesiae,  non  autem  beatificatio. 

Canonizatio  aequipollens  est  Ecclesiae  judicium  implicitum, 
et  sita  est  in  cultu  publico  a  tota  Ecclesia  alicui  Dei  servo 
exhibito,  sine  ullo  formali  decreto  illius  sanctitatis  ac  felici- 
tatis.  —  Beatificatio  aequipoliens  est  pariler  licentia  tacita,  et 

consistit  in  cultu  publico  ab  aliqua  provincia  vel  familia  alicui 
Dei  servo  exhibito,  sciente  ettacenteEcclesia.  Ad  beatificatio- 
nem  aequipollentem  referri  clebent  illae  canonizationes,  quse  ab 
episcopis  in  suis  dioecesibus  antiquitus  fieri  solebant. 

Jam  vero  —  1.  certum  est  canonizationes  ab  episcopis  olim 
factas,  seu  beatificationem  sequipollentem  nusquam  haberi 
potuisse  tanquam  judicium  infallibile  Ecclesiae  :  infallibilitas 
enim  non  competit  episcopis  individuatim  spectatis,  ut  infra 
probabitur.  —  2.  Communiter  admittitur  Ecclesiam  non  in- 
fallibiliter  judicare  in  simplici  servorum  Dei  beatificatione. 
Etenim  in  beatificatione  datur  licentia,  non  prseceptum,  servi 
Dei  colendi ;  illa licentia  cuidam  tantum  provincise-  vel  familise, 
non  autem  toti  Ecclesiae  conceditur;  tandem  judicium  non  est 
absolutum  et  definitivum;  sed  e  contra  quotiescumque  ad 
canonizationem  procedendum  est,  res  in  dubium  de  novo  re- 
vocatur  et  cardinalium  suffragia  iterum  expostulanlur.  Jam~ 
vero  haec  omnia  ostendunt  judicium  Ecclesiae  in  simplici 
beatificatione  non  necessario  habendum  esse  ut  infallibile. 
Ergo. 

Quod  vero  attinet  ad  canonizationem  formalem,  theologi 
tenent  ut  certuin  Ecclesiam  errare  non  posse  in  decernendo 
aliquemDeiservum  in  coelis  regnare,  ac  proinde  ab  omnibus 
colendum  esse.  Disputatur  tamen  utrum  hoc  sitde  fide,  et  an 
fide  tenendum  sit  talem  sanctum  ab  Ecclesia  canonizatum  re- 
vera  coelesti  beatitudine  perfrui.  Sed  omnes  consentiunt  eum, 
qui  alterutrum  negaret,  temerarium,  scandalosum,  impium 
et  haeresim  sapientem  dicendum  fore.  —  Quidquid  sit,  se- 
quentem  assertionem  statuimus  :  , 

104.  Assertio  :  Ecclesia  est  infallibilis  in  canonizatione 
Sanctonm, 

Prob.  1.  Ex  natura  hujusmodi  judiciorum.  Ecclesia  quippe 
infallibilis  est  in  definienda  doctrina  de  fide  et  moribus  :  porro 
sanctorum  canonizatio  spectat  tum  ad  mores,  tum  ad  fidem; 
ad  mores  quidem,  quatenus  ad  divinum  cultum  immediate  re- 
fertur,  nobisque  vitam  sancti  velut  exemplar  proponit:  ad 
fidem  vero,  tum  quia  ex  sancti  canonizatione  sequitur  ejus 

virtutes  et  vim  intercessionis  ad  sanctorum  communionem 
ita  perLinere,  ut  fideles  fructum  ex  iis  provenire  posse  credant 
proventurumque  firmiter  sperent:  tum  quia  o  lionor,  quem 
sanctisexhibemus,  qusedam  professio  fidei  est,  qua  sanctorum 
gloriam  credimus  »  (S.  Thomas,  Quodlib,,  1.  9,  c.  16). 

Prob.  2.  Ex  consectariis  doctrince  oppositce,  quae  quidem  — 
1.  cultum  sanctis  exhibendum  omnino  subvertit;  dato  enim 
quod  Ecclesia  errare  possit  in  canonizatione  alicujus  sancti, 
jam  pauci  huic  sancto  cultum  religiosum  exhibebunt;  pauci 
eum  deprecabuntur;  pauci  ad  illius  protectionem  confugient; 
sicquecultus  Sanctis  exhibendus  mox  evanescet. 

2.  Ecclesice  sanctitatem  maculat ;  nam  si  Ecclesia  erraret  in 
canonizatione,  judicio  defmitivo  proclamaret  aliquem  damna- 
tum  in  coelis  regnare^  simulque  juberet  Dei  hostem  tanquam 
illius  amicum  honorari  :  porro  haec  fieri  nequeunt. 

3.  Fideles  in  errorem  inducit:  Ecclesia  enim  servorum  Dei 
sanctitatem  proclamat  eo  potissimum  fme,  ut  christianis  in 
terris  Deo  servientibus  exemplaria  prsebeantur  ad  eorum  mo- 
res  informandos.  At  si  Ecclesia  in  canonizatione  sanctorum 
erraret,  jam  non  virtutum,  sed  vitiorum  exempla  tanquam 
picB  vita3  normam  fidelibus  ostenderet,  et  sic  eos  in  errorem 
induceret;  quod  institutioni  Ecclesise  promissionibusque  di- 
vinis  directe  oppositum  videtur. 

Prob.  3.  Ex  confutatione  objectionum,  quibus  impugnari 
solet  privilegium,  de  quo  agitur.  Tria  potissimum  objiciun- 
tur,  nempe  —  1.  canonizationem  esse  judicium  de  factis  in- 
ternis;  queestio  est  videlicet  utrum  talis  Dei  servus  in  statu 
gratise  defunctus  sit;  —  2.  idem  canonizationis  decretum  hu- 
manis  ac  proinde  faliibilibus  testimoniis  inniti;  —  3.  plures 
homines,  prius  divino  cultu  celebratos^  deinde  ex  sanctorum 
catalogo  expunctos  fuisse;  at  sic  respondere  fas  est : 

1.  De  sanctitate  alicujus  servi  Dei  Ecclesia  certitudinem 
sibi  comparare  potest  per  inquisitionem  vitse,  praecipue  vero 
per  attestationem  miraculorum,  quibus  ipse  Deus  opinionem 
humanam  confirmat.  Tandem  veritatem  judicii  post  dili- 
gentem  inquisitionem  pronuntiati  ab  omni  errore  tueturSpi- 
ritus  Sancti  assistentia  Ecclesiae  promissa. 

2.  Quidquid  ex  materiaeeltestiumqualitatepro  fallibilitate 
desumitur,  plene  removeturex  divina  Providentia,  quse  prce- 
servat  Ecclesiam,  ne  in  re  adeo  gravi  per  fallibile  hominum 
testimonium  decipiatur  (Gf.  Bened.  XiV,  de  Canoniz.,  1.  1, 
c.  44,  n.  4;  S.  Thomas,  Ibid,), 

3.  Correctiones  in  martyrologio  Romano  factae  ad  rem  non 
faciunt;  in  eo  enim  non  tantum  inscripta  sunt  nomina  sancto- 
rum,  qui  fuerunt  solemniter  canonizati,  verum  etiam  aliorum, 
qui  in  Album  Sanctorum  nunquam  a  Summis  Pontificibus 
relati  sunt,  sed  tantum  vel  formaliter,  vel  aequipollenter  bea- 
tificati  dici  possunt.  Unde  descriptio  alicujus  in  martyrologio 
non  necessario  ejus  canonizationem  importat.  Ergo. 

Confirmatur  assertio  —  tum  ex  eo  quod  nuUum  profertur 
exemplum  erroris  in  tot  ab  Ecclesia  peractis  canonizationibus 
admissi;  ex  quo,  ait  Benedictus  XIV,  a  posteriori,  ut  aiunt, 
deducitur  Summorum  Pontificum  judicium  in  canonizationi- 
bus,  exspeciali  Spiritus  sancti  assistentia,  infallibilitatis  prse^ 
rogativa  potiri  (  De  smict.  canoniz.^  1.  1,  c.  43,  n.  14);  —  tum 
ex  eo  quod  tanta  ad  canonizationem  adhibetur  diligentia,  sive 
in  informatione  de  virtutibus,  sive  in  examine  miraculorum 
etiam  post  mortem  patratorum,  ut  nemini  de  veritate  allega- 
torum  dubium  suboriri  possit.  Unde  ipsi  Protestantes  hanc 
maturitatem  haud  raro  mirati  sunt,  faterique  debuerunt  tala 
judicium  errori  obnoxium  esse  non  posse,  ac  proinde  omni- 
modam  fidem  sibi  vindicare.  —  Adde  objectum  infallibilitatis 
in  canonizatione  sanctorum  esse  eorum  beatitudinem  coeles- 
tem;  caetera  vero,  v.  g.,  gesta  descripta  ineorum  vita,  virgi- 
nitatis  statum  et  titulum,  martyrium  et  revelationes,etc.,faK 
libiliter  tantum  asseri  ex  motivis  et.testimoniis  mere  huma- 
nis,  quibus  falsum  subesse  possit;  haec  enim  non  sunt  facta 
dogmatica,  nec  spectant  ad  fidem  vel  mores  (Cf.  Bened.  XIV, 
1.  4,  p.  2,  c.  12). 

III.  —  De  infallibilitate  Ecclesise  in  factis  dogmaticis  dijudicandis. 

105.  Exponitur  quaestio.Facf/  dogmaticinommQ%\gn\f\Q.2iV\ 
solet  factum,  quod  nectitur  cum  dogmate;  hoc  autem  triplici 
modo  fieri  potest,  prout  scilicet  — -  vel  dogma  in  facto  conti- 


iNFALLiBILlTATIS.    OBJECTUM.  433 

netur,  v.  g.,  liber  Jansenii  hsereticam  doctrinam  continet;  — 
vel  factum  continetur  in  dogmate,  v.  g.,  Leo  XIII  est  Christi 
vicarius;  —  vel  saltem  factum  aliquod  ad  dogma  dignoscen- 
dum,  exponendum,  vindicandum,  necessarium  aut  utile  est, 
V.  g.,  oecumenicitas  concilii  Vaticani. 

Jam  vero  Ecclesiam  infallibilem  esse  in  his  omnibus  diju- 
dicandis,  ex  eo  jam  liquet  quod  infallibilitas  ad  ea  omnia  ex- 
tenditur,  quse  sunt  necessaria  ad  custodiendum  et  propagan- 
dum  fidei  depositum.  At  Jansenistae  specialem  moverunt  diffi- 
cultatem  de  factis  primi  generis :  nimirum,  cumlnnocentius  X 
delinisset  quinque  famosas  propositiones  in  sensu  Jansenii 
esse  damnandas,  distinxerunt  plerique  jus  a  facto,  et  confessi 
sunt  illas  propositiones  esse  quidem  aliquo  sensu,  scilicet 
Calviniano,  haereticas  ac  jure  proscriptas ;  at  contumaci  animo 
negarunt  hanc  haereticam  doctrinam,  in  quinque  propositio- 
nibus  damnatam,  contineri  in  libro  Jansenii,  et  docuerunt 
S.  Pontificem  totamque  Ecclesiam  Jansenii  sensum  non  intel- 
lexisse,  et  in  iis,  quse  spectant  ad  attributionem  alicujus 
doctrinse  alicui  libro,  errori  subesse.  Inter  illos  vero  aliipro- 
nuntiarunt  nihii  impedire  quominus  ejusmodi  judiciis  obsis- 
tatur,  et  reipsa  in  eo  quod  spectat  ad  Jansenii  librum,  obsti- 
terunt;  alii  vero  voluerunt  EccIesicB  de  facto  dogmatico  judi- 
canti,  propterjudicis  reverentiam,  deberi  silentium  obsequio- 
sum. 

Ut  autem  in  hac  expositione  nulla  remaneat  vocum  ambi- 
guitas,  haec  notanda  ducimus  : 

1.  Ecclesia,  ubi,  v.  g.,  damnat  quinque  propositiones,  tan- 
quam  sumptas  e  libro  Jansenii,  non  asserit  illas  totidem  ver- 
bis  ac  syllabis  in  isto  opere  reperiri;  sed  tantum  eas  esse 
praecipua  capita  lotius  doctriucB  in  libro  contentse. 

2.  Quando  illas  propositiones  damnat,  in  sensu  ab  auctore 
intento,  non  respicit  ad  sensum,  quem  in  mente  habebat  auc- 
tor,  dum  scribebat;  quanquam  enim  id  merito  pra^sumi  de- 
beat,  attamen  illud  infallibili  judicio  definire  non  intendit 
Ecclesia,  quae  de  internis  non  judicat;  sed  respicit  ad  sensum 
obvium,  quem  verborum  tenor  et  contextus,  juxta  communem 
acceptionem,  ferunt. 

3.  Quaestio  igitur  ineo  versatur,  utrum  Ecclesia  infallibili; 
judicio  pronuntiare  possit  sensum  objectivum  unius  vel  plu- 
rium  propositionum,  prout  ille  eruitur  ex  doctrina  aut  libro 
alicujusauctoris.  puta,  Jansenii,  verum  etorthodoxum,  vel  e 
contrario  falsum  et  heterodoxum  esse.  —  Quae  quidem  ut  sol- 
vatur,  sit  sequens 

106.  Assertio  :  Ecclesia  judicans  de  sensu  objectivo  libro- 
rum  et  propositionum  est  infallibilis. 

Prob.  1.  Scriptura  sacra.  Constatenim  ex  jam  dictis  munus 
Ecclesiae  a  Christo  commissum  fuisse  fideles  pascendi  {Joan,^ 
XXI,  15  et  seq.),  eosdem  corrigendi  [Matt,,  xviii,  17),  ipsos 
demum  contra  lupos  rapaces  non  parcentes  gregi  protegendi, 
virosque  loquentes  perversa  cohihendi  {Act.,  xx,  29,  30)  :  at- 
qui  triplexiliud  munus  efficaciter  non  prsestaretur,  si  Ecclesia 
absque  errore  pronuntiare  non  posset  de  sensu  librorum,  qui 
ad  religionem  spectant.  Ergo.  —  Et  vero  jam  probavimus, 
sacrorum  librorum  ope,  infallibilitatem  Ecclesise  concessam 
fuisse,  ut  revelationem  custodiret  et  fideliter  exponeret;  re- 
velatio  autem  a  falsi  nominis  scientiaeoppositionibus  tuto  de- 
fendi  nequit,  nisi  desensu  librorum  doctrinam  continentium 
infallibilia  judicia  proferri  valeant.  Ergo.  —  Demum  frustra  j 
Apostolus  mandaret  Tito  {Tit.,  ii,  2)  curare  ut  senes  sani  sint 
in  fide,  si  Ecclesia  de  doctrina  orthodoxa  aut  hseretica,  prout  ' 
ab  auctoribus  asserritur,  absque  erroris  suspicione,  judicare 
ac  decernere  non  posset.  Ergo. 

Prob.  2.  Traditione,  perpetua  videlicet  praxi  Ecclesise,  quse 
jus  pronuntiandi  de  librorum  aliorumque  scriptorum  sensu 
constanter  sibi  vindicavit.  Sic,  ut  caetera  omiltamus,  in  con- 
cilio  Nicceno  non  tantum  haeresim  Arianam,  sedetiam  librum 
Thalia  inscriptum,  tanquam  Ariano  jeneno  infectum  damna- 
vit;  item  in  Ephesino  et  Chalcedonensi  scripla  Nestorii,  in 
Constantinopolitano  11  tria  capitula,  nempe  scripta  Theodori 
Mopsuesteni.  Theodoreti  et  Ibae;  in  Constantiensi  doctrinam 
Wiclefi,  J.  Huss  et  Hieronymi  de  Praga  proscripsit. 

Prob.  3.  Ratione  theologica.  Namque  si  Ecclesia,  quando 
pronuntiat  de  heterodoxia  aut  orthodoxia  alicujus  libri,  errori 

obnoxia  esse  posset,  hoc  esset  vel  quia  sensus  ab  auctore  ali- 
eujus  libri  intenlus  est  quid  mere  subjectivum,  dequo  Eccle- 
sia  judicare  neque  vult,  neque  valet;  vel  quia  factum  istud 
non  est  revelatum  :  vel  quia  in  hujusmodi  sensu  declarando, 
magisterium  ecclesiasticum  mediis  utitur  humanis,  v.  g.,  re- 
gulis  grammaticis,  hermeneuticis,  etc,  quibus  error  subesse 
potest ;  atqui  nullum  ex  his  dici  potest :  non  primum,  siqui- 
dem  agitur,  ex  dictis,  non  de  sensu  interno  et  subjectivo,  sed 
de  sensu  objectivo,  qui  solus,  prout  ex  verbis,  orationis  serie 
et  totius  operis  scopo  manifestatur,  et  ob  ejus  connexionem 
cum  dogmate,  sub  judicio  Ecclesiae  cadit ;  non  secundum,  eo 
quod  infallibilitatis  objectum,  ut  supra  dictum  fuit,  non  ad 
veritates  revelatas  restringitur,  sed  etiam  omnia  ad  fidei  depo- 
situm  custodiendum  et  exponendum  necessaria  complectitur; 
non  tertium,  quia,  etsi  humana  adhibeantur  media,  Spiritus 
Sanctus  ita  Ecclesise  assistere  potest  et  de  facto  assistit,  ut  eis 
rite  utatur,  prout  oportet,  ad  veritatem  assequendam.  Csete- 
rum,  si  valeret  haec  ratio,  sequeretur  Ecclesiamerrarepariter 
posse  in  proponendis  symbolis  exponendisque  traditionibus 
et  Scripturis ;  quod  quidem  nec  ipsi  Janseniani  asserere  un- 
quam  prsesumpserunt.  Ergo, 

IV.  I)e  infallibilitaie  Ecclesise  in  damnatione  propositionum. 

107.  Exponitur  qusestio.  Propositionum  condemnatio  fieri 
potest  vel  sine  ulla  speciali  qualificatione,  vel  cum  notis  doc- 
trinse  proscript*  affixis.  —  Iterum  hujumodi  notae  vel  imme- 
diatam  oppositionem  cum  revelatione  et  fide  catholica  expri- 
munt,  nempe  nota  hyeresis,  vel  nonnisi  indirectam  aut 
mediatam  oppositionem  cum  doctrina  revelata  afflrmant, 
quales  sunt  notse  infra  haeresim.  —  Demum  haec  notarum  ali- 
cui  doctrinse  applicatio  effici  potest  vel  in  specie,  quando  nempe 
cuilibet  exitiosse  propositioni  nota  conveniens  afiigitur:  vel 
in  globo,  si  singulis  citatis  propositionibus  nulla  affixa  nota, 
hsec  generalis  fertur  censura  :  «  Omnes  et  singulas  proposi- 
tiones  praeinsertas  respective  ut  falsas,  scandalosas,  impias, 
blasphemas,  hsereticas..,  declaramus,  damnamus  et  reproba- 
mus » ;  qua  voce  respective  duo  significantur,  nempe  :  —  1. 

nullam  esse  e  notis,  quae  alicui  saltem  ex  enuntiatis  proposi- 
tionibus  non  conveniat;  —  2.  nuUam  dari  inter  enumeratas 
propositiones,  quae  aliqua  saltem  e  notis  insertis  configi  non 
mereatur. 

Jam  vero,  omnes  fatentur  Ecclesiam  infallibilem  esse, 
quando  proposi  tiones  ha^relicas  condemnat:  at  inquirere  solent 
theologi  —  1.  utrum  judicia  Ecclesise  errorem,  nuHa  aflixa 
censura,  proscribentis,  vel  propositiones  notis  infra  hseresim 
reprobantis,  pariter  infallibilia  dicenda  sint;  —  2.  utrum  de- 
cernendo  censuras,  quibus  non  direcle  exprimitur  oppositio 
alicujus  doctrintB  cum  veritate,  Ecclesia  non  tantum  infallibi- 
liter  declarettalemnotam,v.  g..,  temerariam^scandalosam,  huic 
vel  illi  propositioni  convenire,  sed  etiam  eamdem  doctrinam 
esse  falsam;  — 3.  an  legitime  fleri  possit  damnatio  proposi- 
tionum  in  globo,  —  Sit  itaque 

108.  Assertio  la :  Ecclesia  damnans  propositiones  absque 
ulla  censura,  vel  absque  nota  hceresis,  est  infallibilis. 

Prob.  1.  Scriptura  Sacra^  ex  qua  patet  Apostolos  eorumque 
successores  munus  accepisse  fideles  confirmandi,  ne  deci- 
piantur  «  in  sublimitate  sermonum^...  per  philosophiam 
»  et  inanem  fallaciam  secundum  traditionem  hominum  » 
{CoL,  II,  4,8);  vel  etiam  proscribendi  «  oppositiones  falsi  no- 
»  minis  scientise,  quam  quidam  promittentes  circa  fidem 
»  exciderunt  »  (I  Tim,,  vi,  20) ;  aut  destruendi  «  omnem  alti- 
»  tudinem  extollentem  se  adversus  scientiam  Dei  »  (II  Cor.^ 
X,  5).  Porrofideles  decipiunturper  doctrinas  utcumque  veri- 
lati  oppositas;  neque  sola  haeresis,  sed  etiam  doctrina,  uti 
temeraria,  scandalosa,  etc,  damnata,  adversus  scientiain  Dei 
seipsam  extollitfalsiquenominis  scientia  est.  Unde  Apostolus 
Timotheo  praecipit  (II  Tim.j  i,  13,  14)  ne  sanorum  verborum 
formam  immutet  in  deposito  fidei  custodiendo. 

PuoB.  2.  Traditione,  et  imprimis  ex  perpetua  praxi  Ecclesiae, 
quae  semper  eodem  modo  eademque  auctoritate  propositiones, 
haereticas  aliasque  pravas  doctrinas,  quibus  notae  haeresi  infe-' 
riores  affixae  erant,  damnavit,  uti  conslat,  v.  g.,  ex  damna- 
tione  articulorum  Joannis  Huss  et  Wiclefl  in  synodo  Constan- 

tiensi;  necnon  propositionum  Baii  et  Quesnelli  a  variis  Sum- 
mis  Pontificibus. 

_^  iVccedit  positiva  declaratio  concilii  Vaticani  dicentis  (const. 
Dei  Filius,  sub  fine) :  «  Quoniam  vero  satis  non  est  haereticam 
pravitatemdevitare,  nisi  ii  quoque  errores  diligenter  fugian- 
iur,  qui  ad  illam  plus  minusve  accedunt;  omnes  oflicii  mo- 
nemus  servandi  etiam  constitutiones  et  decreta,  quibus  pravae 
hujusmodi  opiniones,  quce  isthic  diserte  non  enumerantur, 
ab  hacSancta  Sede  proscriptae  et  prohibitae  sunt.  » 

Confirmatur  demum  hoc  traditionis  argumentum  ex  una- 
nimi  theologorum  consensu;  hi  enim,  etsi  inter  se  disputent, 
utrum  haereticus  dicendus  sit  ille  qui  EcclesicB  infallibilitatem 
denegat  indecernendis  notis  haeresi  inferioribus^  indubitanter 
asserunt  penes  Ecclesiam  esse  jus  et  potestatem  easdem  cen- 
suras  infallibiliter  infligendi. 

Prob.  3.  Ratione  theologica.  Ex  jam  dictis,  EcclesicB  adscribi 
debet  infallibilitas  in  iis  omnibus,  de  quibus  sententia  infalli- 
bilis  necessaria  est  ad  depositum  fldei  et  morum  custodiendum 
hominesque  in  viam  salutis  dirigendos  :  atqui  sententia  in- 
fallibilis  de  propositionibus  fldei  et  moribus  contrariis,  non 
tamen  haereticis,  necessaria  est,  ut  fidei  morumque  depo- 
situm  custodiatur;  siquidem  vera  fidei  doctrina  morumque 
disciplina  non  tantum  per  haeresim  formalem,  sed  etiam 
et  forsan  efficacius  per  doctrinas  ab  haeresi  caventes,  at 
falsitate  refertas,  in  discrimen  adducitur.  Ergo  (Cf.  Perriot, 
de  EccL). 

Ex  his  colligere  licet  philosophiam  aliasque  scientias  natu- 
rales  non  omnino  subtractas  esse  infallibili  Ecclesise  magiste- 
rio.  Propterea  merito  damnavit  Pius  IX  hanc  Syllabi  propo- 
sitionem  (n.  11)  :  «  Ecclesia  non  solum  non  debet  in  philo- 
sophiam  unquam  animadvertere,  verum  debet  ipsius  philo- 
sophise  tolerare  errores  eique  relinquere  utipsa  se  corrigat.  » 
Concilium  vero  Vatic.  (Const.  de  Fide,  c.  4,  can.  2)  definit  : 
«  Si  quis  dixerit  disciplinas  humanas  ea  cum  libertate  trac- 
tandas  esse,  ut  earum  assertiones,  etsi  doctrinae  revelatae 
adversentur,  tanquam  verae  retineri,  neque  ab  Ecclesia  pros- 
cribi  possint,  anathema  sil.  » 

109.  Assertio  2* :  Ecclesia  damnans  propositiones  absque 
nota  falsitatis,  illas  tamen  falsas  declarat. 

Prob.  1.  Constanti  ac  perpetuo  Ecclesice  usu,  quo  manifeste 
apparet  propositiones  in  sensu  obvio,  proprio  ef  naturali  veras 
ac  sanas  nusquam  proscriptas  fuisse,  etsi  eis  abuterentur  non- 
nuUi  novatores.  Unde  hic  dici  potest  cum  S.  Augustino 
(Serm.  iv;  Patr,  lat.,  xxxviii,  329)  magnam  esse  dementiam  si 
«  in  res  ipsas  quibus  homines  male  utuntur,  crimen  male 
utentium  transferatur.  » 

Prob.  2.  Ex  communi  theologorum  doctrina ;  audiatur  pro 
omnibus  Suarezius  :  «  Propositio  vera,  inquit  (disp.  19,  de 
Fide,  sect.  2^  n.  1),  ut  per  se  notumest,  non  potestesse  dam- 
nabilis;  omnis  ergo  propositio  damnabilis  falsa  esse  suppo- 
nitur  et  aliquid  additur  ultra  communem  gradum  falsitatis.  » 
Nec  revera  ab  hac  sententia  dissentiunt  nonnulli,  qui  conten- 
dunt  propositionem  in  se  veram  quandoque  damnari  posse, 
uti  videre  est  apud  Montaigne  {Curs.  comp.,  I,  col.  1218). 

Prob.  3.  Ex  ipsamet  mtura  censurce  theologicce,  quse,  cum 
attingat  ipsum  propositionis  sensum,  eoque  tendat,  ut  veritas 
errori  praevaleat,  non  potest  propositioni  in  se  veras  attribui, 
quin  ipsa  veritas  diffametur  et  damnetur,  nedum  vincatur 
error.  —  Cseterum  varia  sequerentur  incommoda,  si  propo- 
sitio  aliqua  hujusmodi  nota  confixa  posset  esse  vera:  seque- 
retur  nempe  pro  vario  tempore  varias  condi  posse  eadem  de 
re  deflnitiones.  Ergo. 

110.  Assertio  3* :  Damnatio  propositionum  in  globo  est  legi- 
tima. 

Assertio  haec  dirigitur  contra  Quesnelli  asseclas,  qui,  cum 
101  ejusdem  auctorispropositiones  fuissent  in  globo  damnatae 
a  CLementeXI  in  celebri  bulla  Unigenitus,  anno  1713,  novam 
occasionein  inde  sumpserunt  pontiflcise  hujus  constitutionis 
auctoritatem  declinandi,  contendendo  Ecclesiam  sic  in  globo 
damnarenon  posse  propositiones. 

Prob.  1.  Praxi  —  tum  Samniorum  Pontificum,  qui  S8epe 
propositiones  in  globo  dainnaverunt  :  sic  Leo  X,  Lutheri  34 
articulos;  Urbanus  VIII,  Baii  79propositiones;  Innocentius  XI, 

Molinosi  68  mysticas  ac  exitiosas  sententias  damnarunt;  — 
tum  Conciliorum,  quae  etiam  propositiones  pluries  pariter  in 
globo  reprobaverunl  :  sic  ConciliumConstantiense  45  Wiclefi 
articulos  et  33  Joannis  Huss  propositiones  in  globo  confixit. 

Prob.  2.  Ratione  theologica.  Ille  modus  damnationis  propo- 
sitionum  est  legitimus,  qui  Ecclesiae  potentiam  non  superat, 
et  qui  sufficit  aut  sufficere  debet^  ad  erroris  exstinctionem ;. 
atqui  talis  est  modus  damnandi  propositiones  in  globo. 

1.  Illemodusnon  superat  Ecclesiae  potentiam;  nam  Ecclesia 
a  Ciiristo  accepit  docendi  potestatem  omnino  generalem,nulla 
restrictione  cohibitam,  nulli  casui  afiixam.  Ergo. 

2.  Est  ex  se  sufiiciens  ad  erroris  exstirpationem;  nam  vir 
christiano  animo  donatus,  omnem  propositionem  aliquali  cen- 
sura  ab  Ecclesia  notatam  statim  corderejicit.  Etrevera  hujus- 
modi  damnatio  in  globo  pro  Molinoso,  Fenelonio,  et  aliis  pluri- 
bus  sufficiensfuit:  et  si  errorisauctores  ad  bonum  frugem  sese 
non  recipiunt,  saltem  ab  eorum  doctrinisfidelesdeterrentur. 

Nec  dicatur  hanc  judicandi  formam  nihil  fixi  et  determinati 
creJendum  proponere.  —  Etsi  enim  damnatio  ia  globo  nihil 
lixi  et  determinati  proponatqurintumad  attributionem  specia- 
lium  notarum  singulis  propositionibus,  aperte  tamen  decla- 
rat  nuUam  esse  ex  damnatis  propositionibus  cui  non  conve- 
niat  una  saltem  ex  appellatis  notis:  quod,  ut  dictum  fuit, 
Stepius  sufficit  ut  a  fidelibus  praecaveatur  error  :  id  sequenti 
similitudine  demonstratur.  Supponatur  de  permultis  cibis  ali- 
cui  appositis  peritissimos  medicos  generatim  declarare  ex  eis 
unum  esse  capiti  noxium,  alios  stomacho  vel  visceribus,  quos- 
damvenenoinfectos,etC8eterosprorsusinsalubres;  profecto  vir 
sapiens,  qui  et  sanitati  et  vitse  providere  vellet,  non  obtende- 
ret  vagamnimis  esse  illam  medicorum  assertionem,uta  cibis 
illis  abstineret,  sed  potius  summopere  curaret  ne  quemquam 
sumeret. 

ARTICULUS  III. 

De  habitii  jurisdiclionis  ecclesiasticse  erga  civilem  potestatem. 

111.  Expendendum  habemus :  — l.anet  quatenus  in  rebus 
spiritualibus  potestas  ecclesiastica  a  civili  potestate  indepen- 

dens  sit;  —  2.  an  et  quatenus  in  rebus  etiam  temporalibus 
ecclesastica  potestas  civiii  auctoritate  superior  sit. 

§  I.  De  independentia  jurisdictionis  ecclesiasticaB. 

112.  Errores,  Ecclesiasticae  jurisdictionis  independentiam 
inflciantur  non  tantum  ii,  qui,  sicut  Anglicani,  plenam  et 
perfectam  in  rebus  spiritualibus  auctoritatem  principibus  sae- 
cularibus  concedunt,  sed  etiam  plurimi  recentiores  politici, 
qui  etsi  Ecclesiam  propriis  juribus  instructam  fuisse  admit- 
tant,  contendunt  tamen  civilem  potestatem  se  immiscere 
posse  in  his,  quse  ad  regimen  spirituale  pertinent.  Hujus- 
modi  systematis  varia  placita  tradit  Syllabus  jussu  Pii  IX  edi- 
tus  (Gf.  §  V  et  vi).  Contra  vero  pessimum  hunc  errorem  se- 
quens  statuitur 

113.  Assertio.  Ecclesiastica  potestas  in  rebus  spirittialibus  a 
civili  potestate  omnino  independens  est, 

Prob.  1.  Scriptura  Sacra;  Christus  {Matt.,  xviii,  18)  Apos- 
tolos  ita  alloquitur  :  «  Qucecumque  alligaveritis  super  ter- 
»  ram,  erunt  ligata  et  in  ccelo;  et  qumcumque  solveritis  super 
))  terram,  erunt  soluta  et  in  coelo  :  »  porro  data  Ecclesiae  de 
pendentia  ab  alia  potestate,  falsa  esset  haec  universalis  propo- 
sitio,  qua  Christus  affirmat  id  ligari  aut  solvi  in  coelis,  quod 
Ecclesia  in  terris  ligaverit  aut  solverit;  cum  in  hac  hypothesi 
jure  impediri  posset  quod  ab  Ecclesia  statuitur.  Cseterum 
nulla  humana  potestas  ligare,  quod  solvit  Deus,  aut  quod 
a  Deo  ligatur,  solvere  potest,  neque  proinde  quae  ab  Ecclesia 
statuuntur  impedire. 

Prob.  2.  Traditione.  Osius  Cordubensis  (apud  S.  Athanas. 
Hist.  Arian.  admon.,n,  44;  Patr.grcec,  xxv,  746)  sic  Cons- 
tantium  alloquebatur  :  «  Ne  te  rebus  ynisceas  ecclesiasticis,  nec 
nobis  his  de  rebus  praecepta  mandes,  sed  a  nobis  potius  haec 
ediscas.  Tibi  Deus  imperium  tradidit,  nobis  ecclesiastica  con- 
credidit.  Ac  quemadmodum  qui  tibi  imperium  subripit,  Deo 
ordinanti  repugnat :  ita  metue,  ne,  si  ad  te  ecclesiastica  per- 
trahas,  magni  criminis  reus  fias...  Reddite,  scriptumest,  quae 
sunt  Caesaris,  Csesari,  et  quae  sunt  Dei,  Deo.  »  —  S.  Athana- 

sius  (Hist,  arian.,  n.  51-52;  loc.  cit.)  ipse  scribit:  «  Quis  ca- 
non  jubet  milites  invadere  Ecclesias?  Quis  tradidit  comites 
ecclesiasticis  praeesse  rebus,  aut  edicto  judicia  eorum  qui 
episcopi  vocantur  promulgare?...  Quandonam  Ecclesice  decre- 
tum  ab  imperatore  accepit  auctoritatem?  »  —  S.  Joan.  Damas- 
cenus  Leoni  Isaurico  dicebat  (Orat.  2,  de  Imag.,  n.  12 ;  Patr. 
grcec,  xciv,  1298)  :  <(  Tibi  parebimus,  o  Imperator,  in  his 
quae  ad  hujus  ssBCuli  negotia  pertinent...  Verum  ad  res  Ec- 
clesice  statuendas  pastores  habemus,  qui  nobis  verbum  loquun- 
tur,  atque  ecclesiastica  instituta  tradiderunt.  » 

Accedunt  declarationes  necnon  agendi  ratio  Summorum 
Pontificum.  —  Benedictus  XIV  et  Pius  VI  reprobarunt  ut  pra- 
vum  et  perniciosum  jam  ab  Apostolica  Sede  damnatum  sys- 
tema,  quod  tribuit  principibus  potestatem  de  externa  eccle- 
sise  gubernatione  cognoscendi  et  judicandi.  —  Proximioribus 
temporibus,  Gregorius  XVI  summisextulit  laudibus  constan- 
tiam  ac  pietatem  archiepiscopi  Coloniensis  Droste  de  Wiche- 
ring,  eo  quod  Borussorum  regi  multa  circa  res  ecclesiasticas 
decernenti  fortiter  obstiterat.  —  Easdem  decisiones  pluries 
renovavit  ac  confirmavit  Pius  IX,  uti  constat  ex  propositio- 
nibus  in  Syilabo  recensitis  (|  v  et  vi).  —  Demum  Leo  XIII  in 
Encycl.  Immortale  Dei  hsec  habet :  «  Hanc  auctoritatem  in  se 
ipsa  absolutam  planeque  sui  juris...  Ecclesia  sibi  asserere 
itemque  publice  exercere  nunquam  desiit,  primis  omnium 
pro  ea  propugnantibus  Apostolis ,  qui  cum  disseminare 
Evangelium  a  principibus  synagogee  prohiberentur  constan- 
ter  respondebant :  Obedire  oportet  Deo  magis  quam  hominibus 
[Act.,  V,  29).  Eamdem  Sancti  Ecclesiae  Patres  rationum  mo- 
mentis  tueri  pro  opportunitate  studuerunt:  romanique  Pon- 
tifices  invicta  animi  constantia  adversus  oppugnatores  vindi- 
care  nunquam  prcetermiserunt.  Quin  etiam  et  opinione  et  re 
eamdem  probarunt  ipsi  viri  principes  rerumque  publicarum 
gubernatores,  ut  qui  paciscendo,  transigendis  negotiis,  mit- 
tendis  vicissimque  accipiendis  legatis,  atque  aliorum  muta- 
tione  officiorum,  agere  cum  Ecclesia  tanquam  cum  suprema 
potestate  legitima  consueverunt.  » 

Prob.  3,  Ratione  theologica.  Qugevis  potestas  speciem  suam 

25, 

et  gradum  a  fine  desumit  :  porro  finis  imperii  ecclesiastici 
natura  sua  supremus  est,  nec  ad  alium  sublimiorem  ordinari 
potest.  Ergo.  —  Et  vero  auctoritas  ecclesiastica,  si  non  est 
independens,  pendet  a  potestate  civili,  vel  prout  haec  talisest, 
vel  prout  existit  in  principe  christiano;  atqui  utrumque  re- 
pugnat;  — primum  quidem,  quia  posset  tunc  princeps  paga- 
nus,  hebraeus,  hsereticussenegotiisEcclesiaeimmiscere;  quod 
absurdum  est:  —  secundum  vero,  quia  professio  christiana,  . 
nedum  auctoritatem  aliquam  in  Ecclesiam  principi  conferat,  ] 
illum  e  contra  velut  agnuni  supremo  pastori  subjicit;  ergo. 
—  Demum  regendi  potestas,  qua  poUet  Ecclesia,  est  princi- 
pium  efficiens  unitatis  totius  societatis  ecclesiasticae  :  atqui 
talis  effectus  non  obtineretur,  si  haec  civili  potestati  obnoxia  ' 
foret.  Prceterquam  enim  quod  suprema  potestas  pro  Ecclesia 
esset  in  singulis  regnis  potestas  civilis,  cui  subesset  Ecclesia, 
ac  proinde  tot  essent  ecclesiae  quot  essent  regna,  diverso  modo  l 
in  diversis  regnis  se  gerere  deberet  ecclesiastica  auctorilas, 
juxta  regum  placitum,  moxque  fleretut  nullam  legem  toti 
Ecclesiaecommunem  ferre  posset;  sed  ubi  unitas,  si  societas 
universa  communibus  legibus  non  regitur?  Ergo. 

114.  Goroiiarium  I.  Hinc  patet  gravissimam  injuriam  Ec- 
clesiae  inferri  amendacibus  perversisque  hominibus,  qui  — 
1.  scholas  omnes  directioni  acarbitrio  solius  potestatis  laicse 
subjiciendas  esse  asserentes,  Ecclesiam  impediri  volunt,  ne 
provideat  religiosae  instilutioni  et  educationi  juventutis  chris- 
tianse,  —  2.  ipsam  clericorum  educationem  ac  institutionem 
in  disciplinis  ecclesiasticis  tum  in  aliis  publicis  scholis,  tunlii|| 
in  ipsis  seminariis,  efflcaci  directioni  ac  vigilantiae  Ecclesiae  "" 
subducere  et  potestati  civili  committere  volunt ;  —  3.  professio- 
nem  perfectionis  evangelicae  in  ordinibus  institutisque  religio- 
sis  ab  Ecclesia  approbatis  iniqua[oppugnatione  persequuntur, 
atque  impiis  legibus,  quantum  valent,  irritum  reddere  prae- 
sumunt  jus  divinitus  competens  Ecclesise  ac  fidelibus. 

Haec  quippe  et  similia,  quae  legi  possunt  in  Syllabo  {loc,  cit,), 
V.  g.,  de  episcoporum  inslitutione,  de  celebratione  concilio^ 
rum,  etc,  non  tantum  imperii  ecclesiastici  independentiam 

pessumdant,  sed  etiam  ipsimet  Ecclesiae  fmi  omnino  adver- 
santur. 

115.  CoroUarium  II.  Hinc  apparet  quid  sit  sentiendum  de 
Placito  regio.  Regium  Placitum,  seu,  ut  alii  dicunt,  Exequa- 
tur,  est  aclus  quo  princeps,  per  se  vel  per  ministrum  ad  hoc 
delegatum,  declarat  se  permittere,  ut  pontificium  aliquod 
decretum,  in  sua  ditione,  suum  sortiatur  effectum. 

1.  Illud  placitum  nunquam  habitum  fuit  nec  habendum  est 
tanquam  necessarium  tum  in  materiis  fidei,  tum  in  rebus 
spiritualibus  aut  mixtis  prout  spiritaalibus  :  —  in  materiis 
quidem  fidei ;  nam  eo  ipso  quod  dogma  aliquod  ab  Ecclesia 
fuit  definitum,  statim  sub  poena  damnationis  ab  omnibus, 
quibus  sufficienter  cognitum  fuit,  admittendum  est,  ut  omnes 
norunt;  —  in  rebus  etiam  spiritualibus  et  mixtis  prout  spiri- 
tualibus^  quia,  ex  probatis,  l^cclesisecompetitpotestas  summa 
et  a  regia  potestate  independens.  Hinc  damnata  est  sequens 
propositio  :  «  Episcopis,  sine  gubernii  venia,  fas  non  est  vel 
ipsas  apostolicas  litteras  promulgare  » {SylL  n.  28). 

2.  In  imperiis,  in  quibus  ob  intimam  sacerdotii  et  civitatis 
unionem,  leges  pontificiae  ut  leges  imperii  habebantur,  et 
haeretici  constitutionum  ecclesiasticarum  contemptoresutor- 
dinis  publici  societatisque  civilis  perturbatores  puniebantur, 
necessaria  quidem  erat  decretorum  pontificiorum  solemnis 
acceptatio,  non  equidem  ut  vimlegisecclesiasticaeobtinerent, 
sed  ut  in  tribunalibus  civilibus  tanquam  regni  lex  usurpa- 
rentur.  Sic  invocatum  placitum  regium  nulii  subjacet  in- 
commodo.     ^ 

3.  In  quibusdam  pariter  regnis,  ob  mutuam  sacerdotii  et 
imperiiconcordiam,concordalisvelconsuetudineaSS.Pontifi- 
cibus  tacite  saltem  agnita  statui  potuit,  quod  nulla  lex  pontifi- 
calis  vim  obtineret  obligatoriam,  antequam  a  gubernio  reco- 
gnosceretur^  vel  cum  placito  promulgaretur;  et  rursus  sic 
intellectum  placitum  regium  admitti  valet,  dummodo  hsec 
duo  admittantur:  —  1.  illud  placitum  non  requiri  nisi  ob 
concessionem  explicitam  vel  implicitam  ab  Ecclesia  factam; 
*— 2,  hanc  concessionem  posse  propter  boni  communis  exi- 


444  TRACTATUS   DE   VERA   CHRISTI   ECCLESIA. 

gentias^  ab  Ecclesia  revocari,  ita  ut  cleinceps  constitutiones 
ponlificiae  placito  regio  destitutse  conscientias  ligent  et  obs- 
tringant. 

116.  Schoiium.  Contra  independentiamecclesiasticaepotes- 
tatis  plures  fieri  solent  objectiones,  de  quibus  pauca  dicenda 
sunt. 

Prma  desumitur  ex  illo  S.  Optati  effato  (C.  Parm,,  de 
Schism,  Donat,,  1.  3,  n.  3;  Patr.  lat,,  xi,  999)  :  Respiiblica  non 
est  in  Ecclesia,  sed  Ecclesia  est  in  republica,  Ergo,  inquiunt 
adversarii,  a  Statu  pendet  Ecclesia.  ■ — At  vero  sensus  hujus 
effati,  quod  tantopere  extollunt  ac  suum  effecerunt  Neoterici, 
apud  S.  Optatum  longe  diversus  est  ab  eo,  quem  sibi  fingunt. 
Respublica  non  est  in  Ecclesia,  significat  Ecclesiam  non  facere 
bella .  non  res  civiies  exercere  et  similia;  Ecclesia  autem 
est  in  republica,  Christianos  sub  legibus  imperatorum  vivere, 
protegi,  quietam  vitam  sub  eis  et  ex  eorum  protectione  ducere, 
et  similia.  —  Si  independenter  a  S.  Optato  hoc  effatum  su- 
matur,  melius  diceretur  rempublicam  esse  in  Ecclesia  quam 
Ecclesiam  in  republica,  cum  Ecclesia  latius  pateat  quam  res- 
publica  (1). 

Secunda  objectio  eruitur  ex  eo  quod,  negata  principis  auc- 
toritate  in  res  spirituales,  duae  erunt  potestates  independen- 
tes  a  se  invicem  et  in  multis  quasi  necessario  divisae,  et  inde 
conflictus  et  schismata  :  jam  vero  talis  ordo  a  Deo  pacis  auc- 
tore  minime  institui  potuit.  —  Resp.  sequentibus  adnotationi- 
bus :  —  Ille  status  in  potestatum  libratione  sistens  hodiernis 
politicis  optabiiis  videri  deberet,  cum  omnia  hodie,  et  impe- 
ria  prcesertim,  in  virum  aequilibrio  componantSr.  —  Homo 

(1)  Audiamus  Fenelon  (Discours  pour  le  sacre  de  rElecteur  de  Cologne): 
u  En  vain  quelqu'un  dira  que  FEglise  est  dans  TEtat.  L'Eglise,  il  est  vrai, 
est  dans  rEtat,  pour  obeir  au  priiice  dans  tout  ce  qui  est  temporel ;  mais 
quoiqu'elle  se  troiive  dans  TEtat,  elle  n'en  d^pend  jamais  pour  aucune 
fonction  spirituelie.  Elle  est  en  ce  monde,  mais  c'e3t  pour  le  convertir ; 
elle  est  en  ce  monde,  mais  c'est  pour  le  gouverner  par  rapport  au: 
salut...  Le  monde,  en  se  soumettant  ci  rEgUse,  n'a  point  acquis  le  droit 
de  i'as.-ujettir ;  les  princes,  en  devenant  les  enfants  de  I'Eglise,  ne  sont 
point  devenus 'ses  maitres;  ils  doivent  la  servir  et  non  la  dominer, 
bmser  la  poussiere  de  ses  pieds  (Is,,  ix,  14)  et  non  lui  imposer  le  joug 

duabus  substantiis  valde  diversis,  corpore  scilicet  etanima, 
quae  sibi  mutuum  auxilium  praestare  debent,  efformatur; 
illius  instar,  societas  humana  condita  fuit.  —  Res  litigiosae 
amice  definiri  possunt,  et  experientia  teste,  quando  religiosi 
principes  in  soliosederunt,dissidiasacerdotiuminteretimpe- 
rium  orta  mutua  conventione  mox  fuerunt  sedata.  —  Potius 
timendum  estne  principes  auctoritatem  sacram  Ecclesiae  usur- 
pent  quam  Ecclesia  principum  :  nam  Ecclesia  infallibilitate 
donatur,  et  potestatem  a  Christo  non  concessam  sibi  vindicare 
nequit. 

Tertia  objectio  depromi  potest  ex  eo  quod  tum  in  collectio- 
nibus  juris  Romani,  tum  in  regam  Gallise  legibus,  occurrunt 
constitutiones  quae  versantur  circa  informandam  disciplinam 
ecclesiasticam ;  illarum  omnium  auctores,  inter  quos  plures 
exstitere  pietate  conspicul,  nemo  sanse  mentis  audebit  teme- 
ritatis  aut  usurpationis  insimulare ;  ergo.  —  Resp.  Inter  cons- 
titutiones  saecularium  principum  aliae  sunt  quse  eo  duntaxat 
referuntur,  ut  legum  ecclesiasticarum  exsecutio  promptius 
efflcaciusque  promoveatur,  adjuncta  temporali  sanctione,  quee 
homines  multo  potentius  ssepe  quam  spiritualis  commovet. 
Aliee  sunt  principum  constitutiones  ad  ecclesiasticam  dis- 
ciplinam  spectantes,  quas  ipsa  postulavit  Ecciesia  ;  vim  obli- 
gandi  in  spiritualibus  hauserunt  ab  ipsa  Ecclesise  auctoritate, 
in  temporalibus  autem  ab  auctoritate  principum.  Nonnullae 
sunt  tandem  quae  ex  Ecclesiae  consensu  accedente  vim  obli- 
gandi  acceperunt. 

§  II.  De  superioritate  Ecclesiasticae  potestatis  respectu  potestatis 
*  civilis. 

117.  Status  qusestionis  exponitur.  Ecclesiasticam  potes- 
tatem  ad  omnia  spiritualia,  id  est,  quse  ad  proprium  Ecclesiae 
fmem  directetendunt,proprio  ac  immediato  jure  extendi,  satis 
liquet  ex  jam  dictis.  Cum  vero  Ecclesia,  prout  est  societas  ho- 
minum,  media  etiam  materialia  adhibeat,  ssepe  contingit,  ut 
esedem  res  temporales  ad  utramque  societatem,  reiigiosam 
etcivilem,  sub  diverso  respectu  pertineant;  imo  fieri  potest 
Til  agendi  ratio  civilis  potestatis  fmem  Ecclesiae  praepediat. 

Quaestio  igitur  exsurgit  utrum  res  hujusmodi  temporales., 
quae-  cum  fine  Ecclesise  nexum  habent,  ecclesiasticse  jurisdic- 
tioni  subjaceant,  et  quidem  ita  ut  inhis  civilis  societas  Eccle- 
sise  cedere  debeat. 

Negant  tum  ii  qui,  etsi  principibus  temporalibus  potesta- 
tem  in  res  spirituales  denegent,  omnes  res  mixtas  et  exte- 
riores  eis  tribuunt,  ita  ut  eas  pro  libitu  ordinare  queant;  — 
tum  ii  qui,  aliquam  Ecclesiae  pastoribus  potestatem  agnos- 
centes  circa  res  hujusmodi,  partes  prsecipuas  supremumque 
dominium  civili  potestati  reservant;  —  tum  denique  ii  qui 
declarationi  anno  1682  a  clero  Gallicano  editae  insistentes, 
dicunt  reges  et  principes  in  temporaiibus  nulli  ecclesiasticse 
potestati  Dei  ordinatione  subjici. 

Vera  autem  tenendaque  sententia  afflrmat  civilem  potesta- 
tem  ita  ex  Christi  institutione  subordinari  spirituali,  ut  ista 
etiam  res  temporales  cum  proprio  fineconnexassupremojure 
ordinare  valeat,  ipsamque  potestatem  temporalem,  concur- 
rente  etiam  necessitate  finis  spiritualis,  propriis  legibus  re- 
gere,  judicare  et  cogere  possit.  Quod  ut  stabiliamus,  sit  se- 
quens  et  unica 

118.  Assertio  :  In  rebus  temporalibus ,  in  quibus  concur- 
rit  ratio  aut  necesitas  finis  spiritualis,  Ecclesice  potestas  civili 
auctoritate  superior  est, 

Prob.  1.  Scriptura  Sacra,  nempe  ex  verbis  supra  adductis 
de  potestate  ligandi  et  solvendi  Apostolis  data,  aliisque  simi- 
libus,  in  quibus,  utpote  generalibus,  omnia  includuntur  quse 
morali  vinculo  in  ordine  ad  aeternam  salutem  ligari  autsoivi 
possunt.  — Huc  etiam  faciunt  omnia  Scripturae  loca,  quae  vi- 
tam  aeternam,  seu  Ecclesiae  finem,  temporali  felicitati  etiam 
quoad  res  maxime  necessarias  praeferendam  esse  docent. 

Prob.  2.  Traditioue,  quae  quidem  innotescit 

1.  Ex  declarationibus  Summorum  Pontificum.  S.  Gelasiui 
post  verba  in  praecedenti  asserlione  jam  citata:  «  Duo  sunt," 
quibus  principaliter  hic  mundus   regitur,  auctoritas  sacra 
Pontificum  et  regalis  potestas,  »  subdit:  «  In  quibus  tanto 
gravius  est  pondus  sacerdotum,  quanto  etiam  pro  ipsis  regimi^ 

nibus  hominum  in  divino  sunt  reddituri  examine  rationem.  » 
Idem  statuit  Innocentius  III  (cap.  SoUtce  de  major,  etobed.); 
sed  imprimis  proferre  juvat  celebrem  const.  Unam  Sanctam^ 
in  qua  Bonifacius  VIII  totam  de  liac  materia  doctrinam  locu- 
pletissimo  compendio  contraxit  :  «  Oportet  autem,  inquit, 
gladium  esse  sub  gladio  et  temporalem  auctoritatem  spiritiiali 
stibjici  potestati,  Nam,  cum  dicat  Apostolus  :  Non  est  potestas, 
nisi  a  Deo;  quap.  autem  sunt,  a  Deo  ordinata  sunt :  non  autem 
ordinata  essent,  nisi  gladius  esset  sub  gladio,  et  tanquam 
inferior  reduceretur  per  alium  in  suprema...  »  —  Demum 
Pius  IX  hanc  etiam  damnavit  in  Syllabo  propositionem  : 
((  Ecclesia  vis  inferendae  potestatem  non  habet,  neque  potes- 
tatem  iillani  temporalem  directam  vel  indirectam  » (n.  24). 

2.  Ex  praoci  Ecclesice  quae  hujusmodi  potestatem  in  res 
temporales  frequenter  exercuit,  poenas  sive  spirituales,  sive 
temporales  in  principes  terrenos  decernendo,  ut  patet  cui- 
libet  legenti  acta  conciliorum  Lateranensis  III  et  IV,  Lugdu- 
nensis  I,  Gonstantiensis  et  Tridentini,  vel  etiam  historiam 
ecclesiasticam  perlustranti. 

Confirmatur  haec  constans  ac  universalis  traditio  ex  con- 
sensu  theologorum.  S.  Thomas  (2,  2,  q.  60,  art.  6.  ad  3)  hsec 
habet:  «  Dicendum  quod  potestas  Scecularis  subditur  spiri- 
tuali,  sicut  corpus  animse.  »  Consonant  alii  scholastici. 

Prob.  3.  Ratione.  Deus  enim,  licet  flnem  proprium  societati 
et  potestati  civili  assignaverit,  hunc  tamen  ordinari  voluit 
ad  flnem  societatis  et  potestatis  ecclesiasticse.  Porro  haec  sub- 
ordinatio  yana  fuisset  et  inefflcax,  si  Deus  non  contulisset 
Ecclesiee  jus  impediendi  ne  societas  civilis  praedicto  flni  ad- 
versaretur,  iterumque  illud  jus  saepe  saepius  illusorium  foret, 
nisi  Ecclesia  de  rebus  temporalibus  statuere  posset.  Ergo.  — 
Praeterea  utraque  potestas,  temporalis  et  spiritualis,  prout  in 
Ecclesia  existunt,  ita  conferri  et  possideri  debuerunt,  ut  com- 
muni  bono  et  saluti  populi  cliristiani  proflciant,  ide.oque  ne- 
cesse  est,  ut  aliquem  ordinem  inter  se  observent  :  sed  ordo 
ille  non  potest  consistere,  nisi  in  subordinatione  seu  subjec- 
tione  potestatis  temporaiis  erga  ecclesiasticam.  Ergo.  —  De- 
•^nique,  sicut  homo  non  esset  recte  compositus,  nisi  corpus 

esset  animae  subordinatum ,  ita  nec  Ecclesia  esset  conve- 
nienter  instituta,  nisi  temporalis  potestas  spirituali  subde- 
retur.  Cum  enim  ad  E^cclesiam  pertineat  finis  ultimi  curam  ge- 
rere,  hujusmodi  esse  debet,  ut  ad  hunc  finem  omnia  referre 
possit  quse  referri  debent :  porro  id  prsestare  non  valeret,  si 
principes  in  rebus  temporalibus  ejus  potestati  omnino  sub- 
traherentur;  hi  nimirumextra  imperium  Ecclesiseconstituti, 
impune  seipsos  ac  suos  subjectos  ab  illo  fine  avertere  possent. 
Ergo. 

119,  Coroilarium  I,  Hinc  sequitur  non  esse  admittendam 
sententiam  eorum,  qui  asserunt  nullam  aliam  in  res  tempo- 
rales  potestatem  Ecclesiae  adscribendam  esse,  nisi  statuendi 
reguias  conscientise,  pronuntiando  quid  tenendum  aut  agen- 
dum  sit,  et  delinquentes  poenis  spiritualibus,  ex  quibus  haud 
raro  temporalia  consectaria  olim  defluebant,  puniendi.  Hanc 
quidem  potestatem  habet  Ecclesia,  sed  adhuc  amplior  ei  tri- 
buenda  est. 

Hoc  ipso  enim  quod  Christus  civilem  societatem  subordi- 
navit  Ecclesiae,  ut  supra  diximus,  voluit  ab  Ecclesia  corrigi 
posse  in  regimine  temporali  Statuum  quidquid  suo  fini  obesset, 
et  quidem  peractus  temporalia  immediate  afficientes.  Caeterum 
id  aperte  ostendit  Romanorum  Pontificum  et  conciliorum 
praxis. 

Fatendum  est  igitur  Ecclesiae  potestatem  in  res  tempo- 
rales,  etsi  indirecta  dicatur,  quatenus  nempe  ratione  solius 
finis  spiritualis  eidem  competit,  exerceri  tamen  posse  per 
actus  ordinis  temporalis,  v.  g.,  legem  aliquam  civilem 
irritando,  depositionis  sententiam  in  aliquem  regem  pronun- 
tiando. 

120.  Coroiiarium  II.  Hinc  falluntur  etiam  ii,  qui  conten- 
dunt  Ecclesise  potestatem  in  res  temporales  Statuum  ex  solo 
jure  publico  gentium  repeti  posse.  —  Patet  ex  dictis. 

Attamen  hic  adnotare  juvat  Romanos  Pontifices  saepius,  in 
media  setate,  jura  ampliora  in  principes  et  societates  civiles 
exercuisse,  variis  titulis  mere  humanis,  nenipe  : 

1.  Jure  arbitrii^  quando  S.  Pontifex  interveniebat  ad  coni- 

ponendas  lites  inter  principem  et  popiilos,  vel  inter  reges  pi- 
sos  ortas. 

-  2.  Jure  potestatis  supremce  temporalis.  Nullus  ignorat  plu- 
fibus  sseculis  exstitisse  principes  superiores  et  inferiores;  in- 
feriores  proprio  quidem  nomine  provincias  et  regna  guber- 
nabant,  sed  principi  superiori  in  multis  subjiciebantur,  et 
feudataires  nuncupabantur:  principes  superiores,  qui  suze- 
rains  dicebantur,  in  plurimis  praecipere  inferioribus  et  illos 
non  obedientes  e  solio  ejicere,  dato  judicio,  poterant.  Ita  plu- 
rimi  reges  et  principes  olim  Romanos  Pontifices  ut  superiores 
agnoverunt. 

3.  Jure  politico  olim  vigente.  Multi  contendunt  quod  media 
aetate  jus  commune,  ac  quorumdam  regnorum  speciales  cons- 
titutiones,  requirebant  in  regibus  catholicae  doctrinae  profes- 
sionem,  ita  ut  princeps.qui  fidei  catholicae  valedicebat  hsere- 
sim  amplectendo,  eo  ipso  jura  sua  ad  imperium  amitteret(l). 

Quidquid  vero  sit,  manifestum  est  ex  antea  dictis  potesta- 
tem,  qua  pollet  Ecclesia  in  res  temporales,  repeti  non  posse 
ex  praedictis  tantum  titulis. 


CAPUT    II. 

DE    SUBJECTO    ECCLESIASTIC^   JURISDICTIONIS. 


PR^iMITTITUR    ERRORUM    EXPOSITIO. 


121.  —  I.  Primus  eorum  est  qui  docuerunt  auctoritatem 
ecclesiasticam  penes  esse  populum  christianum  ab  eoque  in 
pastores  derivare.  Hanc  sententiam  tenuere:  —  l.Marsilius  de 
Padua,  qui  Ludovico  Bavaro  blandiri  cupiens,  librum  edidit, 
cui  titulus  Defensorium  pacis,  et  in  eo  docuit  potestatem  ec- 
clesiasticam  datam  fuisse  populo  christiano,  idque  jure  ipso 
naturae,  societatibus  omnibuscommuni;  hanc  tamen  deinceps 

•   (1)  Vide  FeaeloDium,   de  AiuioritMe  S.    Pontifici's\   c,  30;   Gosselia, 
Pouvoir  du  pape  au  moyen  dge. 

translatam  fuisse  in  principes  saeculares,  si  essent  fldeles;  sij 
vero  infideles,  in  episcopos,  sed  ita  ut  hi  tum  populo,  tum| 
principibus  subjiciantur.  —  2.  M.  Anton.  de  Dominis,  archi- 
episcopus  Spalatrensis,  qui  asseruitDeum  Spiritum  suum  toti^ 
EccIesisB  promisisse,  non  certo  generi  personarum,  ipsumque^ 
voluisse  per  omnes,  licet  non  singulos,  diffundi;  et  consen 
sum  totius  Ecclesiae  in  aliquo  arliculo  non  minus  intelligi  in  5 
laicis  quam  in  presbyteris  et  prselatis  {deRep.  eccL,  1. 1,  c.  12, 
n.  10,  42).  —  3.  P.  Laborde,  auctor  libri  ab  utraque  potestate 
damnati,  cui  titulus :  Du  temoignage  de  la  verite  dans  VEglise, 
in  quo  docet  episcopis  non  aliud  jus  competere  nisi  reprce- 
sentandi  fldeles  sibi  commissos  (1). 

Idem  systema  suum  fecerunt  plerique  Protestantes.  Nimi- 
rum,  juxta  illos,  —  1.  nulla  est,  ex  Christi  institutione,  cle- 
ricos  inter  et  laicos  distinctio;  —  2.  potestatis  ecclesiasticae 
plenitudo  in  populo  christiano  residet;  populus  vero,  cum  sit 
impar  sacris  muneribus  obeundis,  peculiares  viros  ad  id  de- 
putat,  qui  proinde  vocantur  ministri  vel  etiam  episcopi  aut 
prcesidentes,  pro  gradu  quem  obtinent,  sedlamen  ita  utrn^*- 
nistroruni  ordinem  nunquam  transcendant.  Potestquoque  po- 
pulus  auctoritatem  suam  civili  principi  communicare,  qui 
ministros  constituat;  —  3.  ex  his  sponte  fluit  nullam  fleri 
posse  ministrorum,  episcoporum  et  prwsidentiuni  eleclionem, 
quin  requiratur  suffragium  populi  vel  principis  populi  per- 
sonam  gerentis;  imo  ministri  ita  instituti  a  suo  munere  sem- 
per  dejici  possunt,  populo  auctoritatem  suam  inamissibilem 
per  se  vel  per  principem  retrahente,  aut  eam  ad  alium  trans- 
ferente. 

Alii  tamen,  prsesertim  inter  veteres  Anglicanismi  patronos, 
contendunt  ecclesiasticam  auctoritatem  immediate  et  directe, 
non  autem  per  multitudinem,  principibus  a  Christo  conces- 


(1)  Haec  sunt  ipsa  verba  P.  Laborde  :  «  II  cst  impossible  que  les  6v^qnes 
pnisseDt  avoir  d'autre  droit  qne  le  droit  de  represeulation...  Siiiiples 
temoios  de  la  foi  de  leurs  Eglises,  ils  n'ont  d'autorile  qu'autant  qu'iU 
parlent  en  leur  nom...  Qu'on  ne  s'imagine  donc  point  que  rautorite  def 
6veque3  dans  les  jugemeuls  ecclesiastiques  soit  independante  de  Tavea 
des  fideles,  >> 

sam  fuisse,  ut  eam  exinde,  pro  sua  voluntate,  specialibus  mi- 
nistris  exercendam  committant. 

.  Imo  nondesunt  Anglicani,  quiadmittuntauctoritatemspiri- 
tualem  immediate  Apostolis  a  Christo collatam  fuisse  et  per  eos 
episcopis  transmitti;  sed  dicunt  nullum  sive  inter  Apostolos, 
sive  inter  episcopos^  cseteris  potestale  praecellere.  Ita  etiam 
cum  Anglicanis  omnes  generatim  Grseci  schismatici.  Hi  tamen, 
etsi  theoretice  hanc  theoriam  mitigatam  admittant,  vix  prac- 
tice  a  caesarismo  recedunt:  quippe  qui  spiritualem  potestatem 
ab  imperio  civili  derivare  aperte  profitentur.  Omnes  norunt 
ea  ratione  constitui  ac  regi  Ecclesiam  Anglicanam;  nec  ali- 
ter  fitapudRuthenos,  qui  regi  quidem  censentur  per  sanctam, 
ut  aiunt,  synodum^  sed  non  alium  Ecdesiw  orthodoxce  rectorem 
agnoscunt  praeter  ipsum  cunctarum  Russiarum  Caesarem. 
.  Notandum  superest  praefatam  doctrinam,  qua  potestas  Eccle- 
siastica  in  fidelium  coetu  reponitur.  nostris  etiam  diebus  fau- 
tores  habuisse,  inter  quos  nimium  lugendus  Doellinger;  ne- 
que  forsan  ab  eadem  satis  recedebant,  qui,  tempore  concilii 
Vaticani,  asserere  non  dubitabant  uniuscujusque  episcopi 
suITragium  nonnisi  pro  numero  ovium  suarum  valere. 

122.  —  II.  Secundum  systema  excogitavi  t  Edmundus  Riche- 
rius,  collegii  Sorbonici  olim  syndicus.  Hic  nempe,  in  libro 
de  Ecclesiastica  et  politica  potestate,  asserebat  Christum,  in 
fundanda  Ecclesia,  jorm6',  immediatiiis  atque  essentialius  claves 
seu  jurisdictionem  toti  Ecclesise  quam  Petro  et  Apostolis  con- 
tulisse,  ac  proinde  Romanum  Pontiiicem  et  episcopos  nonnisi 
ut  ministros  ab  Ecclesia  deputatos  potestatem  exercere.  — 
Hanc  autem  ministerialem  potestatem  universo  ordini  hierar- 
chico,  nempe  non  tantum  Romano  Pontifici,  et  episcopis  tan- 
quam  Apostolorum  successoribus,  sed  etiam  presbyteris,  quos 
discipulis  successisse  ait,  ab  ipso  Christo  immediate  traditam 
esse,  licet  diverso  gradu,  contendebat.  Exinde  inferebat  sta- 
tum  Ecclesiae  ab  ejus  regimine  distingui;  statum  quidem 
monarchicum  esse,  sed  regimen  aristocraticum,  quatenus 
scilicet  Ecclesiam  inconsultam,  dissentientem,  invitam  vel 
inaudilam  nemo  obligare  potest. 


482  TRATATUS   DE   VERA   CHRISTI   ECCLESIA. 

Huic  sententise  plus  minusve  adhseserunt  Jansenistae  et  syi 
nodus  Pisloriensis,  dicentes  presbyteros  in  consortium  epis- 
coporum  pro  totius  Ecclesise  regimine  venire,  ipsisque  com-j 
petere  jus  sistendi  in  synodis  generalibus,  atque  de  fidej 
controversiis  aliisve  negotiis  ecclesiasticis  judicandi,  vel  cui 
voce  deliberativa,  servata  semper  reverentia  episcopis  debita,1 
vel  saltem  cum  voce  consultativa,  ita  ut  episcopi  nihil,  incon- 
sultis  presbyteris,  decernere  possint(l). 

123.  —  III.  Occurrit  demum  doctrina  Gallicanorum.  Hac 
autem  appellatione  eos  designamus,  qui  agnoscentes  Pontifi- 
cem  Romanum  toti  Ecclesiae  divinitus  pra^positum  fuisse,  ac 
proinde  majori  prae  singulis  episcopis  tam  in  docendo  quam 
in  regendo  potestate  instructum  esse,  ipsi  denegarunt  eam 
auctoritatis  plenitudinem,  qua  non  tantum  episcopis  collective 
sumptis  superior  sit,  sed  etiam  vera  infallibilitate  in  docendo 
supremaque  omnino  potestate  in  regendo  polieat.  Eorum 
doctrina  coarctatur  in  quatuor  famosis  articulis  Declara- 
tionis  cleri  Gallicani,  anno  1682  editse,  quorum  primus  Ro- 
manis  Pontificibus  nullam  esse  in  reges  atque  negotia  civilia, 
ne  indirectam  quidem,  potestatem  pronuntiat;  posteriores 
vero  eorumdem  Pontificum  jurisdictionem  iis  limitibus  cir- 
cumscriptam  esse  decernunt,  ut  nimirum  —  1.  concilii  gene- 
ralis  auctoritas  Romani  Pontificis  auctoritate  superior  sit;  — 
2.  potestas  Sedis  ApostoliceB  tum  per  canones  jam  conditos 
totiusque  mundi  reverentia  jam  consecratos,  tum  per  consue- 
tudines  atque  instituta  a  Regno  et  ab  Ecclesia  Gallicana  re^ 
cepta,  moderanda  ac  coarctanda  sit;  —  3.  Romani  Pontificis 
judicia  veluti  irreformabilia  non  habeantur,  nisi  Ecclesise  con- 
sensus  accesserit. 

Ad  has  propositiones,  veluti  ad  totidem  germina,  ex  quibus 
plurima  sponte  dimanant  consectaria    practica,  revocantur 

(1)  Nec  alia  fuit  mens  constitiilionis  civilis  cleri  Gallicani,  in  qua  haec 
statuebantnr  :  «  Les  vicaires  des  6glises  calhedrales,  les  vicaires  sup6- 
rieurs  et  directeurs  du  seminaire,  formerout  ensemble  le  conseil  habi- 
tuel  et  permanent  de  reveque^  qui  ne  pburra  faire  aucun  acte  de  juri- 
diclion,  en  ce  qni  concerne  le  gouvernement  du  diocese  et  du  s^minaire^ 
qu'apres  en  avoir  d^liber^  avec  eu^.  >> 

) 

Ecclesiae  Gallicanae  libertates,  quascum  Feneloniopotiori  jure 
appellares  servitiitem  erga  Regem  etadversus  Romanum  Ponti- 
ficem  licentiam.  Quidquid  sit,  praedictam  declarationem  repro- 
barunt  Innocentius  XI,  Alexander  VIII  et  Pius  VI:  imo  mox 
eam  rejecerunt  non  tantumepiscopi,  qui  illam  ediderant,  sed 
et  ipse  Ludovicus  XIV,  cujus  auctoritate  omnia  gesta  erant. 
—  Recentius  a  Concilio  Vaticano  damnati  fuerunt  secundus, 
tertius  et  quartus  articulus  ejusdem  declarationis;  nec  jam 
propugnatores  habent  nisi  perpaucos  ex  adverso  remanenles, 
qui  sese  dicere  atfectant  Veteres  catholicos. 

124.  Gathoiica  doctrina.  Adversus  praefatos  errores  catho- 
lici  omnes  unanimi  oreasserunt :  —  1.  ecclesiasticam  jurisdic- 
tionem  plenarie  in  Romano  Pontifice  residere;  —  2.  eamdem 
tamen  ab  episcopis  partialiter  obtineri;  —  3.  sed  ab  ea,  jure 
divino,  prorsus  excludi  reliquos  omnes  praeter  Romanum 
Pontificem  et  episcopos  legitime  institutos.  —  Hsec  tria  proinde 
seorsim  expendenda  sunt. 

ARTIGULUS    I. 

An  et  quatenus  jurisdictionis  ecclesiasticee  plenitudo  in  Homano 

Pontifice  resideat  ? 

125.  Suprema  Rom.  Pontificis  jurisdictio  primatus  nomine 
designari  solet;  primatus  vero  duplex  distinguitur,  honoris 
Xiiim,  jurisdictionis  alter.  Primatus  honoris  ille  est,  quo  aliquis 
inter  alios  primum  locum  obtinet,  abstrahendo  ab  ejus  auc- 
toritate  in  eos.  Primatus  jurisdictionis  ille  est,  quo  aliquis 
auctoritate  et  potestate  aliis  superior  constituitur. 

Jam  vero  hunc  jurisdictionis  primatum  in  Romano  Pontifice 
cum  Occidentali  agnovit  Orientalis  Ecclesia  usque  ad  schisma 
-Photii,  qui,  exeunte  sseculo  ix,  Constantinopolitanam  sedem 
invasit,  eta  S.  Pontifice  condemnatus,  ejus  auctoritatem  pri- 
mus  inter  Orientales  palam  detrectavit. 

In  Occidente,  negavit  Romani  Pontificis  primatum  Wicle- 
fus,  saeculo  xiv,  quem  saeculo  xvi,  secuti  sunt  Lutherus  etCal- 
vinus;  abhoc  tempore  apud  omnes  reformatas  Ecclesias,  illas 

etiam  quae  ecclesiasticam  hierarchiam  retinuerunt,  unum 
primariis  novse  doctrinae  capitibus  fuit  Romanum  Episcopum| 
jure  divino,  nulla  speciali  auctoritate  frui  in  Ecclesia,  ne( 
caeteris  episcopis  juris<lictione,  ex  institutione  divina,  supe*| 
riorem  esse. 

His  prsemissis,  ad  veram  doctrinam  de  primatu  Romani 
Pontificis  stabiliendam,  qualis  a  concilio  Vaticano  luculentis- 
sime  proposita  fuit,  sub  tripiici  titulo  expendemus  :  —  1.  an 
et  quatenusRomanusPontifex  jurisdictionisprimatum  in  uni- 
versalem  Ecclesiam  accipiat;  —  2.  quaenam  sit  intrinseca  ra- 
tio  hujusce  primatus:  —  3.  demum  quales  sint  ejusdem  pro- 
prietates  seu  praerogativae. 

§  I.  De  existentia  primatus  Romani  Pontifici?, 

Probata  manebit  primatus  hujusmodi  existentia,  dummodo 
constet  :  —  1.  Beatum  Petrum  a  Ghristo  Domino  primatum 
jurisdict  onis  in  universam  Ecclesiam  accepisse;  —  2.  eum- 
dem  primatum  in  Romanos  Pontifices,  Petri  in  episcopatu 
Romano  successores,  perpetuo  transmitti.  Quae  quidem  ut  di- 
lucidius  innotescant,  seorsim  disseremus  :  —  1.  de  institu- 
tione;  —  2.  de  perpetuitate  primatus. 

I.  De  prlmaius  institutione  in  B.  Petro. 

126.  Praeter  Protestantes,  quorum  errores  jam  exposuimus, 
sunt  qui  divinam  primatus  institutionem  agnoscentes,  asse- 
runt  tamen  ipsum  non  Petro  immediate,  sed  Ecclesiae  conces- 
sum  fuisse,  a  qua  veluti  translatus  fuit  in  Petrum,  ut  ipse 
tanquam  Ecciesiae  instrumentum  ejusdem  inunia  exerceret 
(Cf.  n.  122). 

Jam  vero  omnes  hi  errores  sequenti  assertione  refellentur  : 

127.  Assertio.  B.  Petrus  primatum  jiirisdictionis  in  univer- 
sam  Ecclesiam  a  Christo  Donino  immediate  accepit. 

EsT  DE  fide;  ait  enim  concilium  Vatic.  (const.  Pastor  jEter- 
nus,  cap.  1.) :  «  Si  quis  dixerit  Beatum  Petrum  Apostolumnon 
essea  Christo  Domino  constitutum  Apostolorum  omniumprin- 
cipem  et  totius  Ecclesice  militantis  visibile  caput;  vel  eumdem 

honoris  lantum,  non  autem  verce propriceque  jurisdictioms  pri- 
matum,  ab  eoclem  Domino  nostro  Jesu  Christo  directe et  imme' 
diate  accepisse,  anathema  sit.  » 

PaoB.  1.  Scriptura  sacra,  in  qua  legere  est  sive  promissio- 
nem,  sive  collationem,  sive  etiam  exercitium  hujusce  B.  Petri 
primatus. 

1.  Promissio  habetur  (Matth,,  xvi,  18, 19),  quando  Christus, 
post  Petri  confessionem  de  ipsiusdivinitate,  eumdem  sic  allo- 
quitur :  «  Beatus  es,  Simon  Barjona  :  quia  caro  et  sanguis  non 
»  revelavit  tibi,  sed  Pater  meus^  qui  in  coelis  est.  Etego  dico 
))  tibi :  quia  tu  es  Petrus,  et  super  hanc  petram  cedificabo  Eccle- 
))  siam  meam:  et  portse  inferi  non  praevalebunt  adversus  eam. 
))  Et  tibi  dabo  claves  regni  coelorum ;  et  quodcumque  ligaveris 
))  super  terram,  erit  ligatum  et  in  coelis,  et  quodcumque  solveris 
))  super  terram.  erit  solutum  et  in  coelis.  »  Jam  vero,  ut  ex  his 
verbis  probetur  assumptum,  nempe  Petro  promissum  fuisse  a 
Christo  verae  jurisdictionis  primatum,  duo  statuenda  sunt, 
scilicet :  —  1.  praefatam  Christi  promissionem  directe  et  imme- 
diate  Petrum  respicere ;  —  2.  iisdem  verbis  significari  prima- 
tum  jurisdictionis  in  universam  Ecclesiam.  Sed  utrumque 
facili  negotio  evinci  potest. 

Primum  quippe  constat  ex  ipsamet  textus  recitati  inspec- 
tione.  Enimvero  tota  qucBstio  est  utrum  haec  verba  «  et  super 
hanc  petram  »  immediate  ad  Petrum  referenda  sint  :  porro 
nullum  ea  de  re  dubium  moveri  potest —  tum  quia  totusser- 
mo  Christi  ab  initio  ad  finem  ad  Petrum  dirigitur;  —  tum 
quia  pronomen  hanc  necessario  referri  debet  ad  aliquam  pe- 
tram  proxime  nominatam;  quae  quidem  alia  esse  nequit  nisi 
ipsa  Petri  persona,  praesertim  si  attendatur  Christum,  utpote 
lingua  Chaldaica  vel  Syriaca  utentem,  idem  omnino  A^ocabu- 
lum  Kepha  procul  dubioin  utroque  casu  adhibuisse;  —  tum 
quia  demum  promissio,  quam  exprimunt  verba  Christi  :  «  et 
super  hanc  petram  cedificabo  Ecclesiam  meam,  »  manifestam 
relationeni  dicit  ad  Petri  confessionem,  quae  cum  a  Petro  per- 
sonaliler  facta  fuerit,  item  proinde  ipsi  soli,  qui  meritum  po- 
suit,  adscribenda  est  retributio. 

Secundum  vero,  nempe  citatis  verbis  significari  primatum 

jurisdictionis  in  universam  Ecclesiam,  erui  potest  :  —  1-  ^^ 
verbis  :  «  super  hanc  petram  wdificabo  Ecclesiam  rneam,  »  E^ 
vero  quocl  fundamentum  est  in  materiali  sedificio,  id  erit  Pe- 
trus  in  Ecclesia  a  Cliristo  sedificanda  :  atqui  fundamentum 
illud  est  quod  universum  aedificium  sustentat,  solidat  et  unit. 
Ergo  et  Petrus  ille  erit  ex  Christi  institutione,  qui  prcfiemi- 
nentia  auctoritatis  et  vi  legum  omnem  Ecclesiam  tanquam  flr- 
mum  fundamentum  unire,  solidare  et  regere  debebit.  —  2. 
Ex  verbis  sequentibus  :  «  Et  tibi  dabo  claves  regni  coelorum ;  » 
etenim  apud  omnes  gentes,  praesertim  vero  Hebraeam,  recep- 
tum  est  ut  claves  alicui  conferrentur  tanquam  symbolum  po- 
testatis  in  domum  aut  civitatem  :  porro  Christus  promisit 
Petro  se  daturum  claves  suae  Ecclesise;  juxtaenim  communem 
interpretationem,  regnum  c6^/orwmEcclesia  intelligitur.  Ergo. 
—  3.  Ex  verbis  ultimo  loco  positis :  «  et  quodcumque  ligave- 
ris  )),  etc. ;  quae  quidem,  cum  importent  potestatem  leges  fe- 
rendi  et  ab  eis  dispensandi,  sicque  in  Petro  verificari  debeant, 
ut  quidquid  ligaverit  aut  solverit  super  terram,  nulia  possit 
auctoritate  infirmari,  utpote  a  Deo  in  coelo  firmatum,  mani- 
feste  evincunt  ipsum  cum  omnimoda  potestatis  plenitudine 
supremum  Ecclesiae  principem  constituendum  fore.  —  Ergo 
concludere  licet  non  honoris  tantum,  sed  verae  propriaeque 
jurisdictionis  primatum  Petro  promissum  fuisse. 

2.  Eumdem  primatum  revera  Petro  collatum  fuisse  refert 
S.  Joannes  (xxi,  15-17),  quando  Christum  ita  Petrum  allo- 
quentem  inducit  :  «  Simon  Joannis,  diligis  me  plushis?... 
))  Pasceagnosmeos... pasceGresmeas. » Sic  quippe  argumentari 
datur  :  ut  Petro  his  verbis  primatum  fuisse  collatum  probetur, 
tria  sunt  statuenda,  nempe  :  —  1.  eadem  verba  ad  solum  Pe- 
trum  spectare;  —  2.  per  munus  pascendi  veram  jurisdictio- 
nem  insinuari;  —  3.  vocibus  agnos  et  oves  universam  Eccle- 
siam  significari  :  atqui  hsec  tria  constant. 

Constat  primum  —  tum  ex  testimonio  evangelistae  :  «  Dicit 
Simoni  Petro  Jesus ;  »  —  tumex  ipso  nomine  «  SimonJoannis^ 
quod  est  proprium  Petri';  —  tum  ex  caeterorum  exclusione 
his  verbis  :  c(  Diligis  me  plus  his ;  »  —  tum  denique  ex  ipsis- 
met  Christi  verbis  :  «  Pasce  agnos  meos,  pasce  ores  meas,  »  qusB, 

bum  sint  remuneratoria  pro  maximse  dilectionis  testimonio, 
ei  soli  dicta  fuerunt,  qui  dilectionem  promisit. 

Constat  secundum  excommuni  usu  loquendi ;  nam  pascentis 
seu  pastoris  est  non  tantum  prsebere  cibum,  sed  etiam  gregem 
ducere,  reducere,  tueri,  regere,  punire;  sed  talia  pra^stare 
nihilaliud  est  quam  jurisdictionem  exercere.  Ergo.  —  Confir- 
matur  ex  locis  parallelis,  in  quibus  pascere,  pastor,  idem  so- 
nant  ac  regere,  rex;  sic  dicitur  de  Davide  (II  Reg,,  v,  2)  : 
«  T\ipascesi^o\)ulnm  meumlsrael,  ettuerisdw^super  Israel.  » 
Ergo. 

Constat  tertium  ex  eo  quod  omnes,  quotquot  sunt  in  ovili 
EcclesicB,  non  possunt  esse  nisi  agni  aut  oves;  in  ovili  enim 
sunt  oves  quae  generant,  et  agni  qui  generantur.  Per  agnos  igi- 
tursignificalurpopulus;  per  oves,pastores;  omnesque  eodem 
modo  a  Petro  pascendi  sunt. 

3.  Primatus  exercitium  pluribus  factis  in  Evangelio  et  in  Ac- 
tibus  Apostolorum  declaratur.  Non  solum  enim  primus  inter 
Apostolos  (Matlh.,  x,  2;  Marc,  iii,  16;  Ltic,  vi,  14)  nomina- 
tur  Petrus,  sed  etiam  —  primus  loquitur  ad  complendum 
collegium  apostolicum  {Act.,  i,  15);  — primus  Evangelium 
ludaeis  annuntiat  et  confirmat  miraculis  (Act.,  ii,  14) ;  —pri- 
mus  causam  Apostolorum  coram  tribunali  Juda3orum  sive 
^ynedrio  exponit  {Act.,  iv,  8) ;  —  primusin  synodo  Hierosoly- 
mitana  loquitur  {Act.^  xv,  7),  quamvis  interesset  Jacobus, 
frater  Domini  simulque  episcopus  Hierosolymitanus;  —  tan- 
dem  Paulus  ipse,  qui  tantopere  gloriabatur  se  a  Christo  imme- 
diato  vocatum  fuisse,  priusquam  apostolatus  sui  munere  fun- 
geretur,  venit  Hierosolymam  visurus  Petrum.  De  hoc  ultimo 
facto  videatur  Bossuetius  {Serm.  de  unit.  EccL). 

Confirmatur  tota  hujusmodi  demonstratioexnonnuUisaliis 
prserogativis,  quibus  insignitus  legitur  B.  Petrus,  et  quarum 
prcecipuae  sunt  mutatio  nominis  in  prima  vocatione  Petri; 
rerelatio  divinitatis  Christi  Veiro  omnium  primo  facta  ;  oratio, 
qua  Jesus  rogavit,  ne  deficeret  Petri  fides.  Adde  primatum 
pluribus  etiam  symbolis  prsefiguratum  fuisse;  sed  haec  suffi- 
ciunt. 

Prob.  2.  rrarf^Y/o)!^.  Occurruntimprimis  testimoniaSancto- 

26 

rum  Patrum,  quaecumsint  propemodum  infinita,  sic  contrah 
possunt.  Hi  nimirum  —  1.  verba  Christi  superius  adducla  d 
Petri  persona  diserte  interpretati  sunl,  et  explicitis  termini 
asserunt  Petrum  pree  cseleris  et  super  omnes  primatum  acce- 
pisse;  itaS.  Ambrosius(Comm.  iri  II Epist,  adCor. ,xii,  11;  PaU\ 
lat.,  xvm,  352)  dicens :  «  Prior  secutus  Andreasest  Salvatorem|| 
quam  Petrus;  et  tamen  primatum  non  accepit  Andreas,  sed 
Petrus;y>  etS.  Epiphanius  {Hcer.,  li,  n.  17  ;  Patr,  gr,  xli,  922J! 
scrihens:  «  Petrum  discipulonm  suorum  principem  elegit ;  » 

—  2.  rationem  cur  Christus  primatum  instituerit  repetuntex 
ejus  necessitale  ad  constituendam  conservandamque  utrius 
que,  fidei  scilicetetcommunionis,  unitatem  :  «  Primatus  Petro 
datur,  ait  S.  Cyprianus  (De  uuit,  Eccles.,  n.  4;  Patr,  lat,,  iv, 
500),  ut  una  Ecclesia  monstretur;  »  et  S.  Hieronymus  [Adv 
Joviu.,  t.  1.  n.  26;  Patr.  lat.,  xxiii,  247;  :  «  Inter  duodecim 
nnus  eligi  tur,  ut,  cap^Y^  co/25^rti^?o,  schismatis  tollatur  occasio; » 

—  3.  iis  titulis  condecorant  Petrum,  qui  nonnisi  supremo 
totius  Ecclesise  capiti  competere  possunt ;  hujusmodi  sunt  qui 
Petrum  vocant  Apostolorum  caput,  principem,  verticem,  os, 
primummundi  prcesidem,  apostolatus  primatem,  petram  Eccle- 
siw,  petram  infrangibilem,  fundamentum,  etc.  —  Haec  ad  finem 
nostrum  sufficiunt;  qui  plura  cupierit,  adeat  Bellarminum  {de 
Rom.  Pontif.,  I.  1,  c.  25). 

Accedunt  conciliorumiteratsedefinitiones;  inconcilioEphe- 
sino  haec  prolata  fuerunt :  «  SanctusPetrus^ilpo^^o/or?.^?/?  prin- 
ceps  et  caput^  fideique  columna,  et  Ecclesiae  catholicae  funda- 
mentum  aDomino  nostro  Jesu  Christo...  claves  regni  accepit. » 

—  Concilium  Nicaenum  II  sic  se  habet  :  «  Beatus  Petrus... 
ubique  principatum  obtinuit  etobtinet.  »  —  Conciiium  Lugdu- 
nense  H  idem  docet  his  verbis  :  «  Ipsa  quoque  sanctaRomana 
Ecclesia  summum  et  plenum  primatum  super  universam 
Ecclesiam  catholicam  obtinet  :  quem  se  ab  ipso  Doinino  in 
beato  Petro  Apostolorum  principe  sive  vertice...  recepisse  vera- 
citer  et  humiliter  recognoscit. »  —  Jam  audivimus  conciiium 
Vaticanum  (Cf.  const.  Pastor  JEternus,  cap.  1). 

Confirmatur  demum  ex  Summorum  Pontificum  declaratio- 
nibu^.  Innocentius  XI  velut  ha^reticam  damnavit  propositio 

nem,  in  qua  asserebatur  duos  esse  in  Ecclesia  pastores  et  prae- 
sides,  eo  sensu  quod  omnimoda  sit  aequalitas  inter  S.  Petrum 
et  S.  Paulum  in  potestate  suprema  et  in  regimine  universalis 
EcclesisB.  —  Pius  vero  Papa  VI  (Resp,  super  nuntiaturis^  c.  3, 
sect.  1)  scribit  :  «  Dogma  catholicum  est  Apostolos,  tametsi 
extraordinaria  prseditos  potestate,  quae  data  personis  cum  ipsis 
personis  periit,  fuisse  Petro  subjectos,  quem  solum  Apostolis 
praeesseChristus  jussit.  »  Ergo. 

Prob.  3.  Rationibus  theologicis.  Prima  desumitur  ex  simili- 
tudinibus,  quibus  Ecclesia  describi  solet;  assimilatur  quippe 
ovili,  domui,  navi;  atqui  ovilis  unius  unum  pastorem,  regni 
universalisunum  regem,ejusdemdomusunumoeconomum,  et 
in  navi :  unum  gubernatorem  esse  necesse  est.  Ergo  oportuit 
Christum  Ecclesise  prseficere  unum  pastorem  supremum. 

Secunda  eruitur  ex  comparatione  Ecclesiae  cum  Synagoga. 
Constat  enim  Testamentum  vetus  fuisse  figuram  novi,  dicente 
Apostolo  (I  Cor.,x,  11)  :  «  Haec  omnia  in  figura  contingebant 
))  illis.  ))  Sed  in  veteri  Testamento  semper  fuit  unus,  qui  omni- 
bus  praeerat  in  iis,  quae  ad  legem  et  religionem  pertinebant. 
Ergo  et  in  Ecclesia  Christi  unus  debuit  supra  caeteros  omnes 
constitui. 

Tertia  petitur  ex  unitate  Ecclesiae;  Ecclesia  quippe  una  esse 
nequit  unitate  sive  fidei,  sive  regiminis,  nisi  haec  unitas  prin- 
cipio  quodam  procuretur  et  conservetur  :  porro  unitatis 
principium  convenientius  et  securius  in  uno  quam  in  multis 
ponitur;  ubi  enim  penes  multos  potestas  invenitur,  oriuntur 
facillime  divisiones  sive  inter  eos  qui  praesunt,  sive  etiam 
inter  subditos.  Ergo  necesse  fuit  ut  unus  toti  Ecclesiae  praefi- 
ceretur. 


I 


H.  De  pcrpetuiidte  primatus  in  Homanis  Pontificibus. 


Catholicam  doctrinam  sequentibus  assertionibus  exponen- 
dam  et  vindicandam  suscipimus. 

128.  Assertio  l^ :  Ex  Christi  Domini  institutione,  B.  Petri 
primatus  perpetuus  esse  debet. 

EsT  DE  FiDE.  Ait  enim  concil.  Vatic.  (const.  Pastor  Mternus, 

c.  2)  :  ((  Si  quis  dixerit  non  esse  ex  ipsiusChristi  Domini  insti 
tiitione,  seu  jure  divino,  utB.  Petrus  in  primatu  super  univer 
sam  Ecclesiam  habeat  perpetuos  sitccessores.,.,  anathema  sit.  )| 

Prob.  1.  Scriptura  sacra,  Constat  enim  ex  testimoniis  supraf 
adductis  ad  stabiliendam  primatus  in  Petro  institutionem^,? 
Christum  voluisse  :  —  1.  ut  super  Petrum,  veluti  supra  fun-; 
damentum,  sedificaretur  Ecclesia ;  —  2.  ut  idem  Petrus  claves 
regni  coelorum  haberet;  —  3.  ut  ab  eo  totum  ovilepasceretur. 

Atqui  hsec  omnia  tamdiu  perdurare  debent  quamdiu  perma- 
nebit  Ecclesia  ;  fundamentum  quippe  tanidiu  durabit,  quam- 
diu  sedificium;  clavium potestas  tamdiu  exercebitur,  quamdiu 
coelorum  regnum  non  dissipabitur:  officiumpastoris  tamdiu  ge- 
rendum  erit,  quamdiu  erunt  oves  et  agni  regendi  atque  pas- 
cendi,  id  est,  usque  ad  finem  mundi.  Ergo.  —  Et  vero  ita  super 
Petrum  Ecclesia  aedificanda  erat,  ut  portse  inferi  adversus  eam 
nunquam  praevalerent :  hoc  autem  fieri  non  poterat,  nisi  Petro 
in  primatu  perpetui  forentsuccessores.  Undeconcilium  Vatic. 
(const.  cit.)  postquam  ex  Evangelicis  testimoniis  declaravit 
«  primatum  jurisdictionis  in  universam  Ecclesiam  immediate 
et  directe  beato  Petro  apostolo  proinissum  atque  collatum  a 
Christo  Domino  fuisse  »,  merito  subdit  :  «  Quod  autem  in 
beato  apostolo  Petro,  princeps  pastorum  et  pastor  magnus 
ovium,  Dominus  Christus  Jesus,  in  perpetuam  salutem  ac  pe- 
renne  bonum  Ecclesise  instituit,  id  eodem  auctore  in  Ecclesia, 
quae  fundata  super  petram  ad  finem  sceculorum  usque  firma 
stabit,  jugiter  durare  necesse  est.  » 

Prob.  2.  Traditione.  S.  Chrysostomus  {De  Sacerd.,  1.  2,  n.  l ; 
Patr.  grcec,  XLvm,  632),  haec  habet  :  Cur  fChristus)  sangui- 
nem  effudit?  Ut  has  emeret  oves,  quas  Petro  et  successoribus 
ejus  tradidit.  »  S.  Leo  Magnus  (serm.  de  die  assump.  suce,  ni, 
c.  3;  Patr.  lat.,  lix,  146)  ait  :  «  Manet  ergo  dispositio  verita- 
tis,  et  Beatus  Petrus  in  accepta  fortitudine  ])Q[v^ perseverans., 
suscepta  Ecclesiae  gubernacula  non  reliquit  »  :  quse  quidem 
verba  sua  fecit  concilium' Vaticanum.  —  Accedunt  iteratae 
declarationes  conciliorumetSummorumPontificum:  in  conc. 
Ephesino(4c^.3)  haec  leguntur  :  «  NuUi  dubium,  imo  saeculis 
omnibus  notum  est,  quod  sanctus  beatissimusque  Petrus 

Apostolorum  princeps  atque  caput,  fideique  columna  et  Eccle- 
^iae  catholicae  fundamentum,  a  D.  N.  J.  C.  claves  regniaccepit, 
solvendique  atque  ligandi  peccata  potestas  ipsi  data  est,  qui 
ad  hoc  usque  tempus  in  siiis  successoribus  vivit  et  judicium 
exercet.  »  Pius  VI  (in  Brevi  Super  solidit.)  ita  docet :  «  Petrum- 
que  singulari  Christi  munere  prse  caeteris  electum,  qui... 
summam  curam  et  auctoritatem  in  successores  omni  cevo  pro- 
pagandam  susciperet,  dogma  catholicum  est.  »  Jam  adduc- 
tum  fuit  concilii  Vaticani  testimonium.  Ergo. 

Prob.  3.  Ratione,  Huc  recurrunt  omnia  argumenta,  quibus 
supra  demonstravimus  Christum  debuisse  supremum  pasto- 
rem  in  Ecclesia  instituere.  Unum  duntaxat  alterumve  addere 
liceat.  Et  sane  potestas  suprema  uni  Petro  concredita,  cui  om- 
nia  subjiciuntur,  ad  intrinsecamEcclesise  constitutionem  per- 
tinet :  atqui  Ecclesia  cum  iisintrinseciselementisperseverare 
debet,  cum  quibus  a  Christo  constituta  est.  Ergo.  —  Prseterea 
illud  munus  in  Ecclesia  semper  perdurare  debet,  quod  Chris- 
tus  instituitetordinavit  ad  bonum  essentiale  Ecclesiae  :  porro 
primatus  Petro  collatus  ita  ad  bonum  Ecclesise  pertinet,  ut 
non  tantum  ad  eam  primo  condendam,  sed  etiam  ad  eam  con- 
servandam  omnino  necessarius  sit.  Ergo. 

Ex  his  patet  primatum  Petri  fuissemunus  nonextraordina- 
rium,  sed  ordinarium,  id  est,  ita  ad  bonum  Ecclesiae  ordinatum 
ut  semper  in  ea  esse  debeat.  Differt  igitura  munere  apostola- 
tus,  quo  caeteri  Apostoli  instructi  fuerunt.  IUud  quippe,  ubi  de 
Ecclesia  fundanda  et  diffundenda  agebatur,  necessarium  erat; 
sed,  Ecclesia  jam  sufficienter  per  orbem  diffusa,  haec  univer- 
salis  auctoritas  jam  in  Apostolorum  successoribus  desiit  (Cf, 
Mazella,  De  Relig.  et  EccL,  p.  710). 

129.  Assertio  2* :  Romani  Pontifices  B.  Petri  in  primatu 
successores  sunt. 

EsT  DEFiDE,  siquidem  concilium  Vatic.  anathematepercutit 
eum  qui  «  dixerit  Romanum  Pontificem  non  esse  B.  Petri  in 
primatu  super  universam  Ecclesiam  successorem. » 

Ut  autem  demonstrationi  via  sternatur,  in  memoriam  revo- 
rentur  quae  jam  de  sessione  Petri  Romse  pra^occupavimus. 

ubi  de  apostolicitate  Ecclesiae  Romancein.  76);  scilicet  certui 
est  Petrum  Romam  venisse,  ibi  sedem  suam  fixisse,  eamque^ 
tenentem  ibidem  obiisse.  De  his  quidem  dubiummoventPro- 
testantes  nonnulli;  sed  immerito,  uti  constat  ex  jam  dictis  et 
fusius  probatur  in  Historia  Ecclesiastica.  Hoc  praenotato,  asser- 
tio  probatur  traditione  et  ratione. 
Prob.  1.  Traditione,  nempe 

1.  E\  defimtionibus  conciliorum;  jdim  audivimus  concilium 
Ephesinum.  In  concilio  Chalcedonensi  legati  S.  Leonis  senten- 
tiam  in  Dioscorum  his  verbis  protulere  :  «  Unde  sanctus  ac 
beatissimus  Papa,  caput  universalis  Ecclesia^,  Leo,  per  nos 
suos  vicarios,  S.  Synodo  consentiente,  Petri  Apostoli  prceditus 
dignitate,  qui  Ecclesice  fundamentum  et  petra  fidei,  ccelestis 
regnijanitornuncupatur,  episcopali  eum  (Dioscorum)  dignitate 
nudavit.  »  — Concil.  ConstantinopoL  IHPatres^lectis  Agatho- 
nis  litteris,  dixerunt  :  «  Summus  autem  nobiscum  certabat 
Apostoiorum  princeps;  itlius  emm  imitatorem  et  sedis  successo- 
rem  habuimus  fautorem.,.  Per  AgathonemPetrus  loquebatur..,^ 
Et  sic  plura  alia  concilia  generalia;  sufficiat  addere  concilium 
Florentinum,  quod  haec  habet :  «  Deflnimus  S.  Apostolicam 
Sedem  et  Rom.  Pontificem  in  universum  orbem  tenere  prima- 
tum^  et  ipsum  Pontificem  Rom.  successorem  esse  B.  PetiH,  prin- 
cipis  apostolorum,  et  verum  Christi  vicarium,  totiusque  Eccle- 
sice  caput,  et  omnium  christianorum  patrem  et  doctorem 
existere;  et  ipsi  in  B.  Petro  pascendi,  regendi  et  gubernandi 
universalem  Ecclesiam  a  D.  N.  J.  C.  plenam  potestatem  tradi- 
tam  esse.  » 

2.  Ex  testimoniis  SS.  Patrum.  Sanctus Ireneeus  (Adv.  Hceres., 
L  3,  c.  3,  n.  2;  Patr.  grcec,  vii,  849)  dicit :  «  Ad  hanc  Eccle- 
siam  (Romanam),  propter  potiorem  principalitatem.,  necesse 
est  omnem  convenire  Ecclesiam,  hoc  est,  eos  qui  sunt  undi- 
que  fideles,  in  qua  semper  ab  his  qui  sunt  undique  conser- 
vata  est  ea  quse  est  ab  Apostolis  traditio.  »  —  S.  Ambrosius 
{inPs.  XL,  n.  30;  Patr.  lat.,  xiv,  1082)  ait  :  «  Ubi  Petrus, 
ibi  Ecclesia,...  ibi  nulla  mors,  sedvitaaeterna.  »  —  S.  Hiero-. 
u^Smn^^Epist.  xv,  n.  2;  Patr.  lat.,  ii,  355)  :  «  EgoBeatitudini 
tuae,  id  est^  cathedrce  Petri^  communione  consocior.  Super 


PRIMATUS   PERPETUITAS   IN    R.    PONTIFICIBUS.  463 

illam  petram  sedificatam  Ecclesiam  scio...  Quicumque  tecum 
non  coUigit,  spargit;  hoc  est,  qui  Christi  non  est,  antichristi 
est.  ))  —  S.  Augustinus  (Epist.  xliii,  c.  3,  n.  7;  Patr.  lat,, 
xxxm,  163)  :  «  In  qua  (Ecclesia  Romana),  inquit,  semper 
Apostolicce  cathedrce  viguit  principatus  (1).  )> 

^,  Ex  perpetuo  hujus  primatus  exercitio.  Hunc  primatum 
habet  Romanus  Pontifex,  quem  Pontifices  Romani  ab  Ecclesiae 
incunabulis,  sine  reclamatione,  constanter  exercuerunt  :  at- 
qui  constat  Romanos  Pontifices,  etiam  pietate  eximios,  ab  ip- 
Ms  EcclesicB  incunabulis  primatum  jurisdictionis  sine  inter- 
inissione  exercuisse.  Nam  —  1.  ssepe  deposuerunt  episcopos, 
extra  patriarchatus  sui  limites  :  sic  S.  Damasus  deposuit 
Fiavianum  Ephesinum  et  postea  in  sedem  suam  restituit; 
S.  Sixtus  III  Polychronium  Hierosolymitanum  deposuit.  S.  Ni- 
/olaus  I  in  epistola  ad  Michaelem  enumerat  octo  patriarchas 
Constantinopolitanos  quos  Romani  Pontificesdeposuerunt,  ut 
viJere  est  apud  Bellarminum  {De  Rom.  Pont.,  lib.  2,  c.  18).  — 
2.  Leges  etfidei  decreta  pro  toto  orbe  christiano  promulgaverunt : 
sic  S.  Leo  (Epist.  ix,  c.  1 ;  Patr.  lat.,  liv,  625)  duas  leges 
mandavit,  in  utraque  haec  verba  adhibens  :  «  Id  a  vobis  quo- 
que  volumus  custodiri  »  (Vide  Bellarminum,  lib.  citato,  c.  19). 
—  3.  Concilia  generalia  convocaverunt  ipsisgue  prcefuerunt  per 
se  aut  per  legatos.  —  4.  Appellationes  ab  aliorum  episcoporum^ 
etiam  patriarcharum  judiciis,  susceperunt  ;  sic  susceptae 
fuerunt  appellationes  a  S.  Athanasio  et  a  S.  Chrysostomo 
interjectse;  hujuscemodique  appellationum  legitimitatem 
declaravit  concilium  Sardicense.  Nemo  hsec,  nisiin  ecclesias- 

(1)  Unde  Bossuetiiis  {serm.  de  Unitate  Eccleside)  :  «  Cest  cette  chaire 
Uomaiae,  taiit  cel6br-6e  par  les  Peres,  ou  ils  ont  exalte,  comnie  a  reuvi, 
la  principaute  de  la  chaire  apostoiique,  la  principaute  principale,  la 
source*de  l'unite;  et  dans  la  place  de  saint  Pierre,  reminent  degre  de  la 
chaire  sacerdotale ;  l'Eglise  mere,  qui  tient  en  sa  main  la  conduite  de 
toutes  les  autres  Eglises;  le  chef  de  fepiscopat^  d'ou  part  le  rayonue- 
nient  du  gouvernement;  la  chaire  priiicipale,  la  chaire  unique  en  laquelle 
seule  tous  gnrdent  Tunite.  Vous  entendez  dans  ces  mots  saint  Optat, 
saint  Aiigiistin,  saiut  Cyprien,  saint  Ir^nee,  saint  Prosper,  saint  Avit, 
Theodoret,  le  conciie  de  Chalcedoine  et  les  autres  ;  l'Afrique,  les  Gaules, 
la  Grece.  TAsie,  l^Orient  et  l'Occident  uuis  enaemble.  »  Haec  satis  super- 
que  sufficiunt. 

ticis   rebus  omnino   peregriniis,    ignorat  (Gf.   Verriot,  dei 
EccL).  I 

Confirmatur  ex  variis  nominibus,  quse  Romano  Pontiflci 
tribui  solent.  Vocatur  quippe  Papa  (conc.  Chalc),  Summusi 
Pontifex,  Episcopus  episcoponm  (TertuUianus,  de  Judic,  c.  1 ;  | 
Pat7\  lat,,  II,  981),  Christi  vicarius  (S.  Bernardus,  de  Consid.^ 
1.  2,  c.  8,  n.  15-16;  Patr.  lat,,  clxxxii,  751;  conc.  Lugd., 
Flor.,  Valic),  caput  Ecclesice^  Ecclesim  fundamentim,  pateret 
doctor  omnium  christianorum ,  pastor  totius  Ecclesim  (conc 
Chalc;  S.  Hieronym.,  epist.  xv,  n.  2;  Patr.  lat.,  xxii,  355; 
conc  Flor.),  Sedis  Apostolicce  prcesul^  universalis  Ecclesice  an- 
tistes^  etc 

Prob.  2.  Ratione^  nimirum  ex  ipsomet  facto  successionis ;  ilie 
enim  Petro  in  primatu  succedere  debel,  qui  est  verus  et  legi- 
timus  Petri  successor  :  atqui  Romanus  Pontifex,  et  quidem 
solus,  Petri  legitimus  est  successor.  Namque,  juxta  naturalem 
successionis  legem,  in  societate  legali  ibi  successor  quseren- 
dus  est,  ubi  antecessor  moriens  gradum  suum  dimisit  :  atqui 
Petrus  Romanum  episcopatum  gessit  illumque  gerens  mortuus 
est. 

Et  vero  omnes  Pontifi<^es  Romani  a  S.  Lino  usque  ad  Leo- 
nem  XIII,  per  novem  et  decem  fere  saecula  se  constanter  pro 
successoribus  B.  Petri  habuerunt,  atque  ut  tales  ab  universa 
Ecclesia  semper  agniti  fuerunt;  nuUus  vero  alius  in  orbe 
christiano  episcopus  praeter  Romanum  Pontiflcem  unquam  se 
Petri  successorem  dixit.  ne  Antiocheno  quidem  excepto,  vel  ut 
talis  unquam  habitus  fuit.  Ergo. 

Demum  vel  Rom.  Pontifex  Petri  in  primatu  successor  est, 
vel  nuUus  existit ;  posterius  autem  repugnat,  siquidem  proba- 
tum  a  nobis  fuit  primatum  ad  eam  Ecclesiae  constitutionem, 
quam  a  Christo  accepit,  pertinere,  ac  proinde  ab  ea  divelli 
nunquam  posse.  Ergo. 

130.  Assertio  3* :  Roma7ii  Pontifices,  prout  sunt  Petri  suc^ 
cessores,  jure  divino  primatum  in  universam  Ecclesiam  obtinent, 

Prob.  1.  Traditione,  Concilium  Lateran.  IV  expresse  aflir' 
mat  «  Ecclesiam  Romanam,  disponente  Domino,  super  omnes 

alias  ordinarise  potestatis  obtinere  primatum.  »  Idem  pariter 
haud  obscure  tradit  concilium  Flor.  dicens  Romano  Pontifici 
fuisse  a  Christo  Domino  in  B,  Petro  traditam  potestatem  re- 
gendi  universalem  Ecclesiam,  —  Sed  id  imprimis  sibi  volunt 
hsec  concilii  Vaticani  verba  :  «  Quicumque  in  hac  cathedra 
(Romana)  Petro  succedit,  is  secundum  Christi  ipsius  institutio- 
nem  primatum  Petri  in  universam  Ecclesiam  obtinet.  »  — 
Consonant  Romani  Pontitices,  quando  docent  Romanam  Ec- 
clesiam  ab  ipso  Deo  suprema  potestate  auctam  fuisse;  sic 
S.  Gelasius  in  concilio  Romano  ait :  «  Sancta  Romana  Ecclesia 
nullis  synodicis  constitutis  cseteris  Ecclesiis  prselata  est,  sed 
evangelica  roce  Domini  et  Salvaloris  primatum  obtinuit.  » 

Prob.  2.  Ratione  theologica,  Ille  enim  jure  divino  dignitatem 
aliquam  obtinere  merito  dicitur,  qui  eam  obtinet  ex  divina 
lege,  seu  quia  Deus  voluit  :  porro  Romani  Pontifices,  prout 
sunt  Petri  successores,  primatum  in  universam  Ecclesiam  ex 
divina  lege  obtinent,  siquidem  divina  lege  statutumest  ut  sit 
perpetuus  successor  in  primatu  Petri.  —  Nec  dicatur  electio- 
nem  determinatae  personae  in  Petri  successoi*em  esse  factum 
humanum;  respondet  quippe  Bellarminus  [De  Rom.  Pont.,  1. 
2,  c.  17)  ((  in  primatu  esse  tria  :  pontificatum  ipsum  (nempe 
primatum),  qui  est  forma  quaedam  :  personam,  quse  est  subjec- 
tum  pontiflcalus,  et  conjunctionem  unius  cum  altero.  Ex  qui- 
bus  i*ebus,  prima,  scilicet  ipse  Pontificatus,  a  solo  Christo  est; 
persona  autem  est  quidem  a  suis  causis  naturalibus  absolute; 
sed  prout  electa  et  designata  ad  pontificatum,  est  ab  electori- 
bus :  illorum  enim  est  designare  personam ;  ipsa  vero  conjunctio 
est  a  Christo,  mediante  actu  humano  electorum.  Itaque  elec- 
tores  vere  dicuntur  creare  pontificem,  et  esse  causa  ut  talis  sit 
Pontitex;  non  tamen  dant  ipsi  eam  potestatem^  neque  sunt 
causa  ejus  potestatis.  » 

131  Schoiium.  De  his,  quse  hactenus  disputavimus,  con- 
sentiunt  omnes  theologi  catholici ;  utrum  vero  Romani  Pon- 
tifices,  utitales,  seu  prout  Sedem  Romanam  occupant,  jure  di- 
vino  primatum  obtineant,  in  controversiam  venit.  Quae  qui- 
dem  ul  recte  exponatur,  observandum  ducimus  post  Bellar- 

minum  {De  Rom,  Pont.,  1.  2,  c.  12) «  aliud  esse  successionemy 
aliud  rationem  successionis ;  nam  sticcessio  Rom.  Pontificis  in 
pontificatum  Petri  ex  instituto  Christi  est;  ratio  autem  succes 
sionis,  qua  Rom.  Pontifexpotiusquam  Antiocbenus  velaliquis^ 
alius  succedat,  ex  facto  Petri  initium  habuit.  Successio,  in- 
quam,  ipsa  ex  Christi  instituto  et  jure  divino  est,  quia  Chris- 
tus  ipse  instituit  in  Petro  pontificatum  duraturum  usque  ad 
finem  mundi,  et  proinde  quicumque  Petro  succedit,  a  Christo 
accipit  pontificatum.  At  vero  quod  episcopus  Romanus,  quia 
episcopus  Romanus  est,  sit  Petri  successor,  ex  facto  Petri  or- 
tum  habuit,  non  ex  prima  Christi  institutione.  »  Hinc  quaestio 
oritur  utrum  annexio  primatus  Sedi  Romanse  ita  a  facto  Petri 
episcopatum  Romanum  suscipientis  desumenda  sit,  ntsolaejus 
auctoritate  constituta  fuerit,  numve  ex  ipsiusmet  Christi  volun- 
tate  repeti  debeat. 

Jam  vero  plures  olim  asserebant  primatum  Romanae  Sedi 
sola  Petri  auctoritate  annexum  fuisse,  ac  proinde  penes  esse 
Rom.  Pontificem  successionis  formam  mutare,  si  bonum  Ec- 
clesiae  exigeret.  Sed  communius  afflrmant  theologi  hanc  pri- 
matus  Sedi  Romanse  annexionem  ex  Christi  voluntate,  seu 
jure  divino  factam  fuisse;  dicunt  scilicet  Chrisxum  vel  Petro 
prsestituisse  certam  formam,  qua  successionem  in  primatu 
perpetuo  fieri  voluit,  eique  proinde  praecepisse  ut  Romanam 
Sedem  prae  ciBteris  eligeret;  vel,  si  Petri  arbitrio  permissum 
fuerit,  ut  pro  nutu  successionis  formam  praescriberet,  eumque 
episcopatum  susciperet  quem  vellet,  ejus  electionem  speciali 
modo  ante  factum  successionis  divinitus  confirmatam  fuisse, 
ita  ut  nullus  unquam  ex  Romanis  Pontificibus  Petro  in  pri- 
matu  successerit,  nisi  ex  Christi  voluntate,  Petri  quidem  fac- 
tum  consequente,  sed  successionis  factum  antecedente.  Unde 
in  utraque  hypothesi  primatus  nulla  auctoritate  humana  a 
Romano  episcopatu  disjungi  potest. 

Haec  autem  doctrina,  etsi  non  omnimodam  certitudinem  prae 
se  ferat,  solidisfulciturargumentis.  Namque  —  1.  finis,  prop- 
ter  quem  institutus  fuit  primatus,  unitatis  scilicet  constitutib 
ac  conservatio,  expostulabat  ut  incertum  non  remaneret,  ac 
veluti  arbitrio  relinqueretur  quis  in  eo  succederet ;  nuUa  au- 

tem  efficacior  via  occurrebat  ad  Iiunc  fmem  obtinendum  quam 
certa  immutabilisque  determinatio  a  Christo  sancita  sedis,  cui 
annecteretur  primatus.  Quae  enim  unitas  et  concordia  in  Ec- 
clesia  sperari  posset,  si  iiberum  esset  modo  uni  episcopo, 
modo  alteri  supremum  regimen  committere? — Adde  electio- 
nem  successoris  securiori  ac  faciliori  modo  fieri,  si  primatus 
sedes  plane  determinata  atque  immutabilis  sit. 

2.  Si  supremus  primatus  non  esset  Romano  episcopatui  jure 
divino,  sed  ecclesiastico  tantum  annexus,  fuisset  verisimiiius 
alio  translatus,  cum  urgerent  quandoque  gravissimae  rationes 
illum  transferendi.  Sic,  tribus  primis  saeculis,  imperatores 
Romani  immaniter  ssevierunt  in  Summos  Pontifices,  qui  vel 
continuo  latitare,  vel  exulare  cogebantur,  aut  morte  afficie- 
bantur ;  neque  tamen  de  transferendo  primatu  cogitatum  est. 

3.  Accedit  auctoritas  traditionis ;  prseterquam  enim  quod 
multi,  et  quidem  gravissimi,  auctores  explicite  asserunt  B. 
Pelrum  ex  Ghristi  jussu  Romse  sedem  suam  fixisse,  testimonia, 
quibus  probatum  fuit  primatum  in  Petri  successores  jure  di- 
vino  transire,  huc  etiam  facere  videntur :  ita  enim  de  Romana 
Ecclesia  loquuntur,  ut  merito  concludi  possit  eam  a  Christo 
ipso  institutam  fuisse  veluti  primatus  sedem  omniumque  fide- 
lium  matrem  et  magistram.  Recolantur  textus  supra  citati 
Papae  S.  Gelasii,  necnon  concilii  Lateranensis  IV  (cf.  n.l30). 
—  Praeterea  dogma  fidei  est,  ex  conc.  Florentino  et  Vaticano, 
«  Rom.  Pontificem  in  universum  orbem  primatum  tenere,  ip- 
sum  successorem  esse  B.  Petri...  et  ipsi  in  B.  Petro  pascendi, 
regendi  ac  gubernandi  universalem  Ecclesiam  a  D.  N.  J.  C. 
plenam  potestatem  traditam  esse ;  »  ac  proinde  quod  prae  cse- 
teris  R.  Pontifex  is  sit  qui  Petro  in  primatu  succedat,  veritas 
est  immutabilis  in  Ecclesia;  imo  nihil  obstat  quominus  ha3C 
veritas  revelata  censeatur  :  porro  hoc  sane  suflicit,  ut  prima- 
tus  sedi  Romanae  jure  divino  annexus  dici  possit.  Ergo  (Gf. 
Palmieri,  de  Rom,  Pont,,  th.  9  et  10).  —  Insuper  damnata  fuit 
{SylLn.  35)  propositio  sequens  :  <'  Nihil  vetatalicujusconcilii 
generalis  sententia,  aut  universorum  populorum  facto  sum- 
mum  pontificatum  ab  Romano  episcopo  atque  Urbe  ad  alium 
episcopum  aliamque  civitatem  transferri. » —  Tandem  Leo  XIII 

(Encycl.  ad  Episcop.  Italise)  scribit  :  «  In  Italia  Deus  domici 
lium  Vicarii  sui,  magisterium  veritatis  et  catholicae  unilalis 
centrum  collocavit...  Non  enim  casu  aliquo  aut  levi  hominum 
voluntate  datum  est  Italise  ut...  B.  Petri  sedem  in  sinu  gre- 
miocjue  suo  collocatam  possideret.  » 

Concludamus  ergo  cum  Benedicto  XIV,  cujus  verba  referre 
juvat :  «  Cum  Petrus  Romse  sedem  suam  fixerit,  inquit  {de[ 
Syn,,  1.  2,  c.  l,n.  i),  sive  id  evenerit  exdivino  praecepto,  seu 
expressa  revelatione  ipsi  Petro  specialiter  a  Deo  facta,  sive  ex 
sola  voluntate  Petri,  licet  divinitus  inspirata,  inde  factum  est' 
ut  supremi  pontificatus  prserogativa  ita  insita  remanserit  Ro- 
manae  Sedi,  ut  qui  in  hac  Petro  succedit,  necessario  succedat 
intotiusEcclesiaeprimatu  PetroejusquesuccessoribusaChristo 
collato....  Quamvis  itaque  possit  in  aliquo  sensu  dici  supre- 
mam  Ecclesise  monarchiam,  jure  tantum  humano,  esse  anne- 
xam  Sedi  Romanae,  quia  nimirum  utriusque  unio,  nexus  et 
alligatio  ortum  habuit  ex  facto  Petri ;  attamen  non  videtur 
posse  sustineri  illorum  opinio,  qui  asseruerunt  praefatam  an- 
nexionem  ita  esse  de  jure  humano,  ut  possit  ab  Ecclesia  dis- 
solvi,  et  una  ab  altera  separari;  etenim  posito  quod  Petrus 
suam  sedem  stabiliter  Romae  collocaverit,  etRomanam  regens 
Ecclesiam  obierit,  nullus,  qui  episcopus  Romanus  non  sit,  po- 
test  dici  verus  Petri  successor,  ac  propterea  nunquam  ad  eum 
referri  possunt  verba  Christi  Domijii :  Pasce  oves  meas  (Joan, 
xxi),  quibus  universalis  Ecclesise  curam  Petro  ejusque  suc- 
cessoribus  commisit.  » 

Hinc  patet  —  1.  conjunctionem  primatus  cum  Rom.  epis- 
copatu  non  ita  concipiendam  esse,  quasi  Rom.  episcopatus  et 
universee  Ecclesise  prsefectura  duo  essent  episcopatus  vel  duse 
sedes  realiterdistinctse. « Nam,  inquitBellarminus  (1.  2,  c.  12), 
Petrus,  Pontifex  totius  Ecclesiae  a  Christo  institutus,  non  ad- 
junxit  sibi  episcopatum  urbis  Romae,  quomodo  episcopus  ali- 
cujus  loci  adjungit  sibi  alium  episcopatum,  vel  canonicatum^ 
aut  abbatiam  ;  sed  Romanae  urbis  episcopatum  erexit  ad  sum- 
mum  orbis  terrae  pontificatum...  Ex  quo  sequitur  ut  qui  eli- 
gitur  Romanus  episcopus,  eo  ipso  sitPontifex  Summus  E^cle- 
siae  totius,  > 

Hiiic  patet  —  2.  distinguendam  esse  sedem  seu  titulum,  cui 
annectitur  primatus,  a  residentia  seu  commoratione  in  loco 
ubi  sedes  invenitur.  Residentia  quippe  non  ita  uni  affixa  est 
loco,  ut,  justis  intercedentibus  causis,  non  possit  alio  trans- 
ferri,  uti,  v.  g.,  contigit,  quando  Rom.  Pontifices  Avenione 
commorati  sunt;  at  sedes,  prout  Petri  est,  aut  sedis  titulus, 
nulla  humana  auctoritate  immutari  potest. 

Hin.;  patet3.  — quid  fieret  si  Rom.  Pontificis  residentia  Romse 
impossibilis  fieret,  sive  ob  Romae  destructionem,  incendio,  v. 
g.,  vel  terrjBmotu,  siveobinfidelesvel  haereticos  impedientes 
ne  Romae  degere  posset  Rom.  Pontifex,  sive  ob  quamcumque 
aliam  causam.  Nimirum,  ut  primatus  sit  sedi  Romanae  indi- 
vulse  annexus,  necesse  non  est  ut  Roma  vel  etiam  dioecesis 
Romana  semper  existat;  sed  sufficit  ut  subsistat  titulus  cum 
vero  jure  Romanam  Ecclesiam  regendi,  si  existat  et  quandiu 
existat.  Porro  hic  titulus  et  jus  istud,  etiam  in  casu,  subsis- 
terent.  Unde  quicumque  huic  juri  et  huic  titulo  succederet, 
utpote  Petri  successor,  primatumin  universam  Ecclesiamob- 
tineret  (Cf.  Bouix,  de  Papa,  1,  p.  211). 

g  II.  De  natura  primatus  Romani  Pontificis. 

132.  Prsenotanda.  Certum  est  —  1.  Rom.  Pontificem  vi 
primatus  sui  totius  Ecclesiae  caput  visibile  merito  nuncupari. 
Hujus  appellationis  rationem  explicans  P.  Palmieri  {de  Rom. 
Pont.,  tli.  12)aitduplicemdistinguendamessegubernationem 
corporis  Ecclesiae.  Altera  scilicet  est  interior,  per  influxum 
gratise  et  donorum  ;  altera  est  exterior,  per  exterioris  videlicet 
et  visibilis  auctoritatis  exercitium,  quo  membra  societatis 
adunata  reguntur.  Prior  gubernatio  ad  solum  Christum  spec- 
tat.  Altera  gubernatio  quoque  pertinet  ad  Christum;  verum, 
cum  ipse  in  terris  esset,  eam  p^r  se  exercebat;  modo  autem 
invisibilis  factus,  eam  exercet  per  suum  Vicarium:  qui 
proinde  Vicarius  cum  Christo  et  sub  Christo  caput  est  visibile 
visibilis  Ecclesise.  Quare  Ecclesia  non  est  biceps :  unum 
enim   supremum  caput  habet   cui   universa   subordinatur. 

Nec  tamen  inde  concludendum  est  quod,  mortuo  Papa,  de- 
truncatum  remaneat  corpus  Ecclesiae  usque  ad  illius  succes- 
1.  27 

soris  electlonem  :  <(  Quando  morte  obiit  persona  Papae,  inquit 
Fenelonius  [de  Auctoritate  S.  Pontif,,  c.  38,  n.  4),  neque  per 
intestinos  tumultus  licet  alium  sine  mora  sufTici,  secles  Apos- 
tolica,  qucG  a  sedente  homine  semper  distinguitur,  est  verunii 
totius  Ecclesiae  caput  nunquam  intermoriturum...;  hsec  autem 
sedes  nunquam  intermoritura  semper  est  caput.  Si  occurrat 
schismatis  lues,  Papa  incertus  quidem  est,  sed  ipsa  sedes, 
quantumvis  incertus  quis  vere  sedeat,  integram  suam  praBro- 
gativam  sibi  retinet,  ut  sit  caput  in  fide  indeficiens,  quo  fra- 
tres  sunt  confirmandi.  » 

Certum  est  —  2.  Rom.  Pontificem,  vi  primatus  sui,  totius 
unitatis  catholicce  centnm  existere.  —  Constat  traditione  et 
ratione. 

1.  Traditione  quidem;  nam  SS.  Patres  et  concilia  passim 
proclamant  ad  Ecclesiam  Rom.  necesse  esse  convenire  omnes 
qui  sunt  undique  fideles,  propter  potiorem  principalitatem ; 
—  super  hanc  petram  aedificatam  esse  Ecclesiam,  et  profanum 
esse  quicumque  extra  hanc  domum  comederit  agnum,  et  spar- 
gere  quicumque  cum  Rom.  Pontifice  non  colligit;  —  inSede 
apostolica  esse  integram  et  veram  christianae  religionis  soli- 
ditatem,  et  sequestratos  esse  a  communione  catholicae  Eccle- 
siae  qui  huic  sedi  non  consentiunt.  Ita  S.  Irenaeus,  S.  Hiero- 
nymus,  concil.  Constantinopol.  IV. 

2.  Ratione  theologica  :  enimvero  ex  hucusque  dictis,  constat 
Romanum  Pontificem  jure  divino  obtinere  primatum  in  tota 
Ecclesia,  illius  esse  fundamentum  et  caput :  porro  haec  probant 
illum  communionis  catholicae  existere  centrum;  nam  unitatis 
centrum  illud  est  cum  quo  omnes  Ecclesiae  particulares  om- 
nesque  fideles  communionem  servare  tenentur;  jam  vero 
quis  negare  audebit  omnia  Ecclesise  membra  cum  illius  fun- 
damento  ac  capite  communicare  teneri?  Ergo. 

Hinc  tolo  corde  S.  Pontifici,  Christi  vicario  Petrique  suc- 
cessori,  adhaerendum  est.  —  Hinc  ab  illius  communione, 
quacumque  de  causa,  seipsum  separare  non  licet.  —  Hinc  ha- 
beamus  hanc  Petri  cathedram  velut  salutis  anchoram  in  hujus 
3evi  procellosis  temporibus  necesse  est,  ne  errorum  fluctibus 
demergamur.  — Hinc  Rom.  Pontifici  jusagnoscendumest  « li- 

bere  communicandi  cum  pastoribus  et  gregibus  totius  Eccle- 
sise,  ut  iiclem  ab  ipso  in  via  salutis  doceri  ac  regi  possint.  » 
Ita  conc.  Vatic.  (consL  Pastor  jEternus^  c.  3),  quod  statim 
subdit  :  a  Quare  damnamus  ac  reprobamus  illorum  senten- 
tias,  qui  hanc  supremi  capitis  cum  pastoribus  et  gregibus 
communicationem  licite  impediri  posse  dicunt,  aut  eamdem 
reddunt  sseculari  potestati  obnoxiam.  » 

His  praenotatis,  intrinsecam  rationem  pontificii  primatus 
contra  errores  supra  (n.  122,  123)  recensitos  explanare  et 
vindicare  conabimur  assertionibus  sequentibus. 

133.  Assertio  1« :  Romanus  Pontifex,  vi  primatus,  plenam 
et  supremam,  imo  ordinariam  et  immediatam  jurisdictionem 
habet  in  universam  Ecdesiam. 

AssERiio  EST  DE  fide;  sic  enim  a  concil.  Vaticano  definita 
fuit  (c.  3)  :  «  Si  quis  dixerit  Rom.  Pontificem  habere  tantum- 
modo  ofTicium  inspectionis  vel  directionis,  non  autem  plenam 
et  supremam  potestatem  jurisdictioms  in  universam  Ecclesiam, 
non  solum  in  rebus  quse  ad  fidem  et  mores,  sed  etiam  in  iis 
quae  ad  disciplinam  et  regimen  Ecclesise  per  totum  orbem 
diffusae  pertinent;  aut  eum  habere  tantum  potiores  partes, 
non  vero  totam  plenitudinem  hujus  supremce  potestatis;  aut 
hanc  ejus  potestatem  non  esse  ordinariam  et  immediatam  sive 
in  omnes  ac  singulas  Ecclesias,  sive  in  omnes  et  singulos 
pastores  et  fideles;  anathema  sit.  » 

Prob.  1.  Scrip.  S.,  nempe  —  sive  verbis  quibus  S.  Petrus 
et  ejus  successores  instituuntur  fundamentum  Ecclesice,  De 
natura  enim  est  fundamenti  ut  componat  et  sustentet  unita- 
tem  sedificii.  Idcirco  unitas  fidei  et  regiminis  Petro  et  ejus 
successoribus  in  Ecclesia  committitur  custodienda.  Illud  au- 
tem  requirit  plenam,  supremam  et  immediatam  jurisdictio- 
nem.  —  Sive  verbis  quibus  Petro  et  ejus  successoribus  tradi- 
tur  potestas  quodcumque  solvendi  et  ligandi^  pari  modo  ac 
traditur  similibus  verbis  collegio  Apostolorum,  in  quoultimo 
casu,  nemine  difTitente,  plenam,  supremam  et  immediatam 
important  jurisdictionem.  —  Sive  verbis  quibus  Petro  et  ip~ 
sius  successoribus  confertur  potestas  pascendi  agnos  et  oves^ 

id  est,  fideles  et  ipsos  pastores,  ut  ex  jam  dictis  omnes  inter- 
pretantur. 

Prob.  2.  Traditione.  A  prioribus  enim  sseculis  Rom.  Ponti- 
fices  universalis  Ecclesise  episcopi  appellati  sunt,  et  a  SS.  Pa- 
tribus  et  in  actis  Ecclesiae  publicis.  Tdeo  non  novam,  sed  jam 
a  prioribus  saeculis  receptam  consecrarunt  doctrinam,  et 
concil.  Lateranense  IV  definiendo  <<  Rom.  Ecclesiam,  dispo- 
nente  Domino,  super  omnes  alias  ordinarice  potestatis  habere 
principatiim  »,  et  concil.  Florenlinum,  declarando  «  Romano 
Pontiflci  traditamesse  in  B.  Petro  plenam  potestatem  pascendi, 
regendi  ac  gubernandi  universalem  Ecclesiam.  »> 

Prob.  3.  Ratione  theoL  Ad  perpetuam  Ecclesiae  conservatio- 
nem  et  indefectibilitatem  necesse  fuit,  ut  Christus  in  ipsa 
constituerit  auctoritatem  ordinariam,  plenam  et  supremam, 
quse  ejus  vices  gerat  et  contra  quam  nullus  sit  recursus;  alio- 
quin  in  Protestantismum  laberemur.  Aliunde  Ecclesia,  cum  | 
sit  societas  semper  agens  et  militans,  indiget  auctoritate  su- 
prema  quse  non  longis  intervallis  interveniat,  ut  sunt  conci- 
lia  oecumenica,  quae  non  sit  aditu  difficilis,  ut  Ecclesia  dis- 
persa,  sed  semper  praesens  et  visibilis.  Ergo  bonum  Ecclesise 
requirit  ut  in  Rom.  Pontifice,  totius  Ecclesise  capite  visibili, 
plenitudo  potestatis  in  universalem  Ecclesiam  reponatur. 

Ex  his  patet  rationem  fundamentalem  et  essentialem  pon- 
tificii  primatus  merito  reponi  m  jurisdictionis potestate episco- 
pali,  qua3  omnes  complectitur  Christifideles,  etiam  episcopos. 
Illud  expressis  verbis  asserit  concilium  Vatic.  (cap.  3)  dicens 
primatum  Rom.  Pontificis  esse  «  jurisdictionis  potestatem^ 
quce  vere  episcopalis  est..,,  erga  quam  cujusque  ritus  et  digni- 
tatis  pastores  atque  fideles,  tam  seorsum  singuli  quam  simul 
omnes,  officio  hierarchicae  subordinationis  veraeque  obedien- 
tise  obstringuntur.  »  Nec  mirum;  auctoritas  enim  episcopalis, 
ex  omnium  confesso,  consistit  in  immediata  et  ordinaria  po- 
testate  pascendi,  regendi  et  gubernandi  gregem  commissum, 
dicente  Apostolo  {Act,,  xx,  28) :  « Attendite  vobis  et  universo 
))  gregi,  in  quo  vos  Spiritus  Sanctus  posuit  episcopos  regere 
»  Ecclesiam  Dei,  »  et  apostolo  Petro  (I  Ep.,  v,  2);  «  Pascite 
)>  qui  in  vobis  est  gregein  Dei.  »  Atqui  ex  dictis  hujusmodi 

est  auctoritas,  qua  poUet  Rom.  Pontifex  in  universam  Eccle- 
siam.  Ergo. 

Caeterum  inde  nihil  sequitur  cletrimenti  pro  dignitate  et 
auctoritate  aliorum  episcoporum;  nam,  ex  dicendis  infra,  — 
1.  simplex  episcopatus  non  minus  est  jure  divino,  nec  minus 
directe  et  immediate  institutus  a  Cliristo  quam  summus  epis- 
copatus  Rom.  Pontificis;  —  2.  episcopi  non  liabendi  sunt 
tantum  ut  vicarii  Rom.  Pontificis,  sed  potius  ut  principes 
subalterni  ab  ipso  Christo  regimini  Ecclesiae  praepositi;  — 
3.  Rom.  Pontifex^  nedum  nuUis  limitibus  circumscribatur, 
ubi  agit  in  aliis  dioecesibus,  ex  Christi  institutione,  tenetur 
singulis  suum  episcopum  tanquam  verum  pastorem  assignare, 
suamque  auctoritatem  ita  temperare,  ut  episcoporum  jura 
subsistant  integra. 

Ex  quibus  patet  Rom.  Pontificis  auctoritatem,  quantumvis 
suprema  sit,  eos  tamen  agnoscere  limites,  quos  statuit  jus 
divinum.  Ideo  subjungit  concilium  Vaticanum  :  «  Tantum 
autem  abest,  ut  hsec  summi  Pontificis  potestas  ofiiciat  ordina- 
riae  ac  immediataB  illi  jurisdictionis  potestati,  qua  Episcopi, 
qui  positi  a  Spiritu  Sancto  in  apostolorum  locum  successe- 
runt,  tanquam  veri  pastores  assignatos  sibi  greges,  singuli 
singulos,  pascunt  et  regunt,  ut  eadem  a  supremo  et  univer- 
sali  Pastore  asseratur,  roboretur  ac  vindicetur,  secundum 
illud  sancti  Gregorii  Magni :  Meus  honor  est  honor  univer- 
salis  Ecclesice.  Meus  honor  est  fratrum  meorum  solidus  vigor. 
Tum  ego  vere  honoratus  sum,  cum  singulisquibusque  honor 
debitus  non  negatur.  » 

134.  Assertio  2* :  Primatus  auctoritas  ad  universam  Eccle- 
siam^  sive  dispersam  sive  in  synodis  oecumenicis  congregatam^ 
ceque  extenditw\  ideoque  Rom,  Pontifex  ipsi  generali  concilio 
superior  est, 

Pr/ENOtanda.  Abstrahimus  a  casu  Papae  dubii ;  quod  quidem 
dubium  occurrere  potest,  vel  quia  electionis  canonicitas  in 
dubium  revocatur,  vel  quia  duo  dantur  ad  sumaium  Pontifi- 
catum  contendentes.  In  eo  casu,  saltem  juxta  multos,  medium 
efiicax  ad  Ecclesiae  unitatem  promovendam  est  judicium  con- 

cilii  oecumenici  agentis  vices  conclavis  ad  eligendum  vel 
dignoscendum  verum  pontiflcem,  et  sic  extinctum  fuisse 
dicunt  luctuosum  Occidentis  schisma,  tempore  conciliorum 
Pisis  et  Gonstantise  celebratorum. 

Prseterea  non  agitur  in  prsesenti  de  concilio  oecumenico,  cui 
Rom.  Pontifex  per  se  aut  suos  legatos  preesidet,  ita  ut  nihil 
definiatur,  nisi  ipso  assentiente;  hac  enim  ratione  exposita 
quaestio  nullum  sensum  haberet,  siquidem  idem  esset  ac  si 
quaereretur  utrum  Papa  major  sit  semetipso.  Sed  difficultas 
movetur  de  relativa  superioritate  Rom.  Pontificis  seorsim 
sumpti  supra  concilium  seorsim  pariter  spectatum  a  Rom. 
Pontifice. 

Jam  vero  contra  illos  qui,  autumantesRom.  Pontificem  esse 
quidem  ex  divina  institutione  episcopis  seu  Ecclesiis  distribu- 
tive  sumptis  superiorem,  episcopos  vero  seu  Ecclesias  collective 
sumptas  non  tantum  in  concilio,  sed  etiam  extra  concilium 
Romano  Pontifici  superiores  esse  asserebant,  definivit  synodas 
Vaticana  «  potestatem  Rom.  Pontificis  ordinariam  esse  et  im- 
mediatam  sive  in  omnes  et  singulas  Ecclesias^  sive  in  omnes 
et  singulos  pastores.  »  —  Nec  aliud  innuit  quando  declarat 
non  licere  «  ab  judiciis  Rom.  Pontificum  ad  oecunienicum 
concilium,  tanquam  ad  auctoritatem  Rom.  Pontifici  superio- 
rem,  appellare.  »  —  Constat  itaque  assertio 

1.  Scriptura  Sacra,  ex  qua  facile  eruitur  Rom.  Pontiflcem 
constitui  fundamentum  Ecclesiae  in  B.  Petro,  non  respectu 
partium  Ecclesiae  seorsim  sumptarum,  sed  respectu  totius 
EcclesicB.  Notio  autem  fundamenti  Ecclesiae  importat,  ut  dic- 
tum  est,  plenam,  ordinariam  et  immediatam  jurisdictionem. 
Ergo  Rom.  Pontifex  eam  habet  etiam  supra  Ecclesiam  univer- 
salem  simul  sumptam  ac  proinde  supra  concilium  generale.  — 
Insuper  Rom.  Pontiflci  traduntur  claves  regni  coelorum;  quod 
quidem  ex  antea  dictis,  plenam  et  regiam  auctoritatem  im- 
portat.  Porro  regnum  complectitur  totam  collectionem  eorum 
qui  ad  ipsum  pertinent.  Ergo.  —  Demum  Rom.  Pontifex  est 
pastor  omnium  ovium  Christi,  ac  proinde  totius  ovilis,  id 
est,  totius  Ecclesiae.  llepugnat  enim  dicere  singulas  oves 
pastori  subjici,  collectionem  vero  earum  pastori  imperare. 

2.  Traditione.  In  omnibus  testimoniis  jam  allatis  cle  primatu 
Rom.  Pontificis,  omnis  superioritas  et  suprema  potestas  ei 
simpliciter  et  absolute  tribuitur,  et  distinctio  inter  Ecclesiam 
distributive  et  coUective  sumptam  toti  antiquitati  inaudita  fuit. 
—  Et  revera  erga  octo  priora  concilia  oecumenica,  Rom.  Pon- 
tifices  suam  superiorem  auctoritatemaperte  exercuerunt,  ne- 
mine  reclamante.  Prcescripserunt  quee  forent  definienda,  et 
concilia  jussis  eorum  fideliter  obtemperarunt.  Imo  aliquoties 
irritaveiunt  aut  emendaverunt,  nemine  reclamante,  concilio- 
rum  decreta.  Ita  S.  Leo  I  de  conciliabulo  Ephes.,  S.  Damasus 
de  synodo  Ariminensi.  —  Demum  neminem  fugit  hanc  semper 
in  Ecclesia  viguisse  persuasionem,  scilicet  Rom.  Pontificem  a 
nemine  judicari,  nec  proinde  ab  ipso  concilio  generali,  sed 
ejus  causam  unius  Dei  judicio  reservari.  Imo  a  sententia  Rom, 
Pontificis  ad  concilium  provocari  non  posse  unanimiter  docue- 
runt  antiqui  scriptores  tum  in  Gallia,  tum  in  cseteris  christia- 
nis  provinciis.  Haec  autem  quid  sibi  volunt,  nisi  prsestantiam 
Papae  supra  concilium  ?  Unde  ipse  Gersonius  fateri  non  du- 
bitabat  haeresim  sapuisse  dicere  Papam  concilio  inferiorem 
esse. 

3.  Ratione  theologica.  Nulla  episcopis  etiam  coilective 
sumptis  agnoscenda  est  auctoritas,  nisi  ex  Scriptura  vel 
traditione  constet  eam  a  Christo  revera  ipsisconcessam  fuisse: 
porro,  nedum  probetur  corpori  episcoporuma  Rom.  Pontifice 
sejuncto  supremamauctoritatemcompetereexChristi  institu- 
tione,  demonstrabitur  infra  episcopos  collective  sumptos,  sed 
a  Papa  sejunctos,  nulla  jurisdictione  pollere  in  universam 
Ecclesiam,  excepto  tamen  casu  papae  dubii  de  quo  abstrahi- 
mus.  Ergo. 

Adde  supremam  auctoritatem  concilio,  cui  non  preesidet 
Rom.  Pontifex,  adscribi  non  posse  —  nec  ratione  auctoritatis 
episcopalis,  qua  singuli  episcopi  gaudent:  siquidem  ad  certos 
subditos  determinatur  hujusmodi  potestas,  et  a  suprema 
jurisdictione  Hom.  Pontificis  tota  pendet;  —  nec  ratione  col- 
lectionis;  hsec  enim,  etsi  auctoritatem  extensive  majorem, 
utpote  ad  plures  subditos  se  protendentem,  efficiat,  non  tamen 
episcopis  ita  coUectis  jurisdictionem  intensive  majorem  con- 

fert;  qiiippe  quum,  ex  clictis,  nuUa  de  hoc  detur  promissio 
Cliristi;  —  nec  tandem  ralione  reprcesentationis  Ecclesiae, 
quatenus  nempe  episcopi  collective  sumpti  universam  Eccle- 
siam  repraesentarent;  nam,  deficiente  praecipua  et  essentiali 
parte,  inepte  quis  diceret  totum  corpus  repraesentari.  Caete- 
rum  id  supponeret  jurisdictionem  Ecclesiae  et  non  Petro 
immediate  collatam  fuisse;  quod  quidem  falsum  est,  ut  jam 
probatum  fuit.  Ergo  (Cf.  C.  Mazzella,  de  EccL). 

135.  Assertio  3* :  Primatus  R,  Pontificis  millis  canonibus 
ecclesiasticis  circumscribi  aut  limitari  potest. 

Pr.^notanda.  —  1.  Non  agitur  hic  de  canonibus  seu  decretis 
dogmaticis;  evidens  enim  est  Romanum  Pontiflcem  nihil  sta- 
tuere  posse  contra  definitiones  tum  a  seipso,  tum  a  praedeces- 
soribus,  tum  a  conciliis  oecumenicis  rite  confirmatis  prolatas. 
Sed  instituitur  quaestio  de  canonibus  disciplinaribus,  id  est, 
quibus  statuuntur  res  ad  jus  mere  ecclesiasticum,  non  vero 
ad  jus  naturale  aut  divinum  spectantes,  sive  auctores  habeant 
Romanos  Pontifices,  sive  a  conciliis  generalibus  editi  et  a 
Rom.  Pontificibus  confirmati  fuerint. 

2.  In  prsefatis  canonibus  duplex  vis  distinguenda  est,  direc- 
tiva  nempe,  etcoactiva;  prior  in  eo  consistit,  quodquiscano- 
nes  sequi  teneatur,  ut  honeste  agat  suumque  officium  rite 
impleat;  posterior  autem  in  eo  sita  est,  quod  quis  ita  canoni- 
bus  subjiciatur,  ut,  nisi  eos  sequatur,  non  tantum  illicite,  sed 
etiam  invalide  ^gdit.  Porro  qusestio  nonestutrum  canones  pro 
regimine  Ecclesiae  conditi  habeant  vim  directivam  in  Rom. 
Pontificem;  omnes  quippe  fatentur  ipsum  debere,  ex  lege 
honestalis,  ut  suum  ofTicium  impleat  recteque  Ecclesiam  gu- 
bernet,  canonum  exsecutionemprocurareet  promovere.necab 
iisdem  dispensare,  nisi  justa  causa  accedente;  secus  illicite 
ageret,  Deoque  rationem  redditurus  esset.  —  At  quaeritur 
utrum  vi  coactiva  tum  prseceptiva,  tum  punitiva  ecclesiastico- 
rum  canonum  adstringatur  Hom.  Pontifex,  ita  ut  tanquam 
inferior  iis  legibusobligari  poenisque  ab  iisdem  statutis  ligari 
possit,  atque  invalide  agat,  si  contra  eos  aliquid  decernil. 
eosve  abrogat. 


^A 

Porro  contra  Gallicanos  asserimus  rationem  pontificii  pri- 
matus  requirere,  ut  hic  nullis  canonibus  ecclesiasticis  cir- 
cumscribatur  et  limitetur;  quod  quidem 

GoNSTAT  —  1.  Scriptura  Sacra,  nempe  ex  verbis  Ghristi 
primatum  instituentis;  Ghristus  enim  [Matth.,  xvi,  19)  ait 
Petro  ejusque  successoribus  :  «  Tibi  dabo  claves  regni  coelo- 
»  rum;  et  quodcumque  ligaveris  super  terram,  erit  ligattim  et 
»  in  coelis ;  et  quodcumque  solveris  super  terram,  eiHt  solutum 
»  et  in  coelis,  »  Ex  quibus  sic  argumentari  datur  post  P.  Pai- 
mieri  {de  Rom,  Pontif.,  thesis  15)  :  Potestas  Rom.  Ponlificis, 
qualis  affirmatur  in  citatis  verbis,  est  potestas  universalis  li- 
gandi  et  solvendi  ^^i^c^/m^i^^:  et  potestas  efficax,  ita  scilicet 
ligandi  et  solvendi,  ut  quae  ipsa  ligat,  immediate  liget  Deus; 
quee  ipsa  solvit,  solvat  quoque  et  Deus:  et  potestas  ligandi 
et  solvendi  propria  ejus,  qui  habet  claves  hujus  regni,  quod 
est  Ecclesia,  nempe  potestas  independens  a  quavis  alia  potes- 
tate.  Porro,  ex  una  parte,  si  potest  omnia  solvere,  poterit  pro- 
fecto  solvere  et  leges  seu  canones  jam  latos;  si  solutionem 
ipsius  immediate  sequitur  solutio  Dei,  nulla  est  in  Ecclesia 
vis,  quce  solutionem  Pontificis  impedire  possit;  si  potestas 
ejus  est  independens,  repugnat  ut  ab  alio  vel  aliis  ligetur 
Pontifex;  aliunde  vero  haec  stare  non  posse  cum  auctoritate. 
cujus  usus  moderandus  sit  per  canones,  non  tantum  directive, 
sed  etiam  coactive,  nemo  non  videt.  Ergo. 

2.  Traditione,  et  imprimis  praxi  summorum  Pontificum^ 
qui  haud  raro  propria  auctoritate  pristinos  canones  immuta- 
verunt,  vel  in  iis  dispensaverunt.  —  Allegabant  quidem  Gal- 
licani  testimonia  nonnullorum  Romanorum  Pontificum,  qui 
negarunt  se  agere  posse  contra  canones,  vel  affirmarunt  jus- 
tum  esse  ut  Ecclesia  Romana  observet  canones,  quos  universa- 
lis  Ecclesiae  consensus  firmavit;  hsec  autem  intelligenda  esse 
de  vi  directiva  canonum,  quatenus  scilicet  Romani  Pontifices 
lege  divina  et  naturali  bonum  Ecclesia^  procurare  tenentur, 
non  vero  deri  coactiva  in  sensu  supra  exposito,  cuilibet  pau- 
lisper  attendenti  statimpatebit.  Idem  dicendumde  juramento, 
quod  edunt  Pontifices  electi  servaturos  se  canones  (Gf.  Pal- 
mieri,  loc.  cit.). 

27. 

3.  Ratione,  Etenim  canones,  de  quibus  sermo  est,  consicle- 
rari  possunt  vel  prout  procedunt  a  caeteris  episcopis,  et  sub 
hoc  respectu  Rom.  Pontificem  ligare  nequeunt,  siquidem  su- 
perior  ab  inferiore  non  ligatur ;  —  vel  prout  procedunt  a  Ro- 
mano  Pontifice:  atque  ita  non  magis  illum  obligare  valent; 
Pontifex  enim  nec  in  seipsum  vim  coactivam  habet,  nec  suc- 
cessores  suos,  qui  eadem  auctoritate  ac  ipse  potiuntur,  ads- 
tringere  potest;  —  vel  demum  prout  procedunt  simul  ab 
episcopis  et  Romano  Pontifice;  sed  auctoritas  episcoporum 
Romano  Pontifici  conjunctorum  non  major  est  potestate  solius 
Pontificis,  a  qua  caeteroquin  tota  auctoritas  episcopalis  depen- 
det.  Ergo  ecclesiasticis  canonibus  sub  quovis  respectu  consi- 
deratis  non  limitatur  primatus  potestas. 

Prseterea  sibi  contradicebant  Gallicani,  quando  dicebant, 
ex  una  parte,  Romanis  Pontificibus  Petri  successoribus 
inesse  rerum  spiritualium  plenitudinem,  et  ex  altera  par- 
te  hujusce  potestatis  usum  per  canones  moderandum  esse. 
Potestas  enim,  cujus  exercitio  ponuntur  limites,  nec  plena 
dici  potest,  nec  eadem  est  ac  illa  quam  Petrus  a  Christo 
accepit. 

Demum,  admissa  Gallicanorum  sententia,  dicendum  foret 
Rom.  Pontifici  non  competere,  ex  jure  divino,  nisi  potestatem 
executivam,  supremamque  potestatem  legislativam  ita  in  Ec- 
clesia  residere,  ut  eidem  subjaceret  summus  Pontifex  :  porro 
heec  prorsus  aliena  sunt  a  mente  Christi,  qui,  ut  jam  probatum 
est,  plenam  ac  summam  potestatem  ligandi  et  solvendi,  pas- 
cendi  et  regendi  universam  Ecclesiam,  Petro  ejusque  in  pri- 
matu  successoribus  contulit.  Ergo. 

136.  Quaeritur  1.  Quid  sentiendum  sit  de  decretis  Concilio- 
runi  Constantiensis  et  Basileensis  circa  superioritatem  concilH 
generalis  respectu  Rom,  Pontificis? 

Concilium  Constantiense,  aiebant  Gallicani,  duo  edidit  de- 
creta  (^sess.  4  et  5),  quibus  declaravit  concilio  generali  quem-: 
cumque  cujusvis  dignitatis,  etidim  papalis ,  obedire  teneri, 
Conciliumautem  Basileense  quinquies  decreta  Constantiensia 
confirmavit.  Quse  quidem  concilia  recepta  fuerunt  et  appro- 

bata  ut  oecumenica  a  Martino  V,  Eugenio  IV  et  Pio  II.  —  Qui- 
bus  prsenotatis, 

Resp.  1.  Praefata  clecreta  referenda  esse  ad  tempus  schis- 
matis  tunc  vigentis,  eoque  spectare  ut  regula  statueretur  pro 
eo  schismate  tollendo,  vel  etiam,  si  vis,  pro  tempore  quoque 
sequenti,  cum  videlicet  Ecclesia  in  iisdem  versaretur  adjunc- 
tis.  —  Constat  tum  ex  ipsis  decretis,  tum  ex  fine  memorato- 
rum  conciliorum,  tum  ex  testimoniis  omnimodo  fide  dignis, 
nempe  card.  de  Turrecremata,  iEneae  Sylvii  et  ipsius  Euge- 
nii  IV. 

Resp.  2.  Eadem  decreta  non  legitime  et  oecumenice  prolata 
fuisse.  Constat  quippe  ex  pluribus  rationibus,  quas  afferunt 
auctores  modo  citati,  prsefata  concilia  in  his  sessionibus,  in 
quibus  edita  sunt  decreta  objecta,  vel  non  fuisse  oecumenica, 
vel  conciliariter  non  egisse. 

Resp.  3.  Concilia  Constantiense  et  Basileense  in  decretis, 
de  quibus  sermo  est,  a  Rom.  Pontificibus  approbata  ac  confir- 
mata  non  fuisse.  Illud  expresse  declaravit  de  concilio  Constan- 
tiensi  Martinus  V,  dicens  «  se  omnia  et  singula  determinata, 
conclusa  et  decreta  m  rmteriis  fidei  per  concilium  Constan- 
tiense  conciUariter  tenere  velle,  ipsaque  sic  conciliariter  facta 
approbare;  »  namque  certum  est  duo  decreta  objecta  nec  in 
materiis  fidei  fuisse,  siquidem  volebant  adversarii  de  iis  dis- 
putari  posse,  nec  conciliariter  facta,  sicuti  modo  dictum  est. 
—  Quoad  autem  concil.  Basileense,  Eugenius  IV  approbavit 
quidem  concilii  progressum,  non  vero  ejus  decreta,  Multo  vero 
minus  eadem  probavit  Pius  II,  de  quo  conqueritur  Natalis 
Alexandei*,  quod,  mutata  condilione,  mutavit  sententiam, 
quam  in  minoribus  constitutus  secutus  fuerat  de  praeeminen- 
tia  concilii  supra  pontificem. 

137.  Quseritur  2.  Utrum  summa  potestas  Rom,  Pontificis  su- 
pra  concilium  hujusmodisit^  ut  ille  a  concilio  deponi  nonpossit^ 
etiamsi  scandalosus  vel privatim  hcereticus  fiat? 

Resp.  I.  Communis  est  catholicorum  doctorum  sententia 
Papam  non  posse  ob  pravos  mores  a  concilio  judicari  et  de- 
poni»  Ratio  est,  juxta  Suaresium  {de  Fide,  disp.  10,  sect.  6, 

n.  13),  quia  «  Papa,  quantumvis  iniquus,verus  est  Papa;  ergo 
habet  supremam  potestatem;  ergo  illi  parendum  est^  juxta  id 
S.  Petri :  «  Non  tantum  boniset  modestis,  sed  etiam  dyscolis.  » 
Ita  etiam  S.  Thomas  (in  4,  dist.  19,  q.  2,  art.  2).  —  Gseterum,  '. 
«  non  mirum  est,  inquit  Bellarminus,  si  manet  Ecclesia  sinel 
remedio  humano  efflcaci,  quandoquidem  non  nititur  salus| 
ejus  prsecipuehumana  industria,  sed  divina  protectione,  cum  | 
ejus  rex  sit  Deus.  Itaque,  etiamsi  Ecclesia  non  possit  deponere 
pontificem,  tamen  potest  ac  debet  Domino  supplicare,  ut  ipse 
remedium  adhibeat,  et  certum  est  Deo  fore  curae  ejus  salutem, 
qui  talem  Pontiflcem  vel  convertet,  vel  de  medio  tollet^  ante- 
quam  Ecclesiam  destruat.  » 

Resp.  2.  Quod  attinet  ad  casum  Papee  haeretici,  non  agitur, 
ut  patet,  de  Rom.  Pontiflce,  prout  ex  cathedra  loquitur ;  imo 
non  desunt  qui  asserunt  ipsum,  etiam  velut  privatum  docto- 
rem,  hsereticum  fleri  non  posse.  Sed  de  hoc  infra  dicemus. 
Interea,  posito  non  concesso,  quod  Rom.  Pontifex  privatim 
haereticus  sit^  admittenda  videtur  sententiacommuniter  apud 
catholicos  recepta,  quod  scilicet  Papa,  etiam  ob  crimen  haere- 
seos,  concilii  generalis  auctoritati  non  ita  subjiciatur  ut  ab 
illo  proprie  judicari  ac  deponi  possit.  Vide  rationes  apud 
Bouix  (pars  3.  sect.  4,  cap.  3).  —  Etsi  vero  de  hoc  consentiant 
plerique  auctores,  disputatur  tamen  utrum  in  eodem  casu 
Pontifex  ille  privatim  haereticus  ipso  facto  haereseos  a  ponti- 
ficatu  deponatur,  aut  a  concilio  haereticus  declarari  possit  et 
debeat.  Primum  atTirmat  Billuart;  juxta  Suaresium  et  alios, 
Papam  haereticum  deponere  potest  et  debet  concilium  gene- 
rale,  simpliciter  declarando  eum  esse  haereticum;  qua  facta 
declaratione, Papa  statim  a  Christo  ipso  deponitur.  Alii  demum 
existimant  concilium  nuUo  modo  efiicere  posse,  ut  Papa  ille, 
si  daretur,  pontificia  jurisdictione  privetur. 

138.  Quaeritur  3.  Utrum  in  casu  scMsmatis ,  seu  Papcedubii^ 
concilio  agnoscenda  sit  potestas  coactiva  in  verum  pontifi- 
cem? 

Resp.  Contendunt  plures  Christum  velle  potuisse  dicto 
schismati  finem  imponi  per  divinam  providentiam  suam,  nulla 

Gonstitula  in  terris  supra  verum  Papam  auctoritate;  nec  cle 
facto,  in  dicto  casu,  jurisdictionem  concilii  in  Papam  a  Christo 
velut  remedium  constitulam  fuisse.  Exinde  vero  concludunt 
schisma  in  concilio  Constantiensi  non  sublatum  fuisseper  co- 
activam  concilii  m  verurn  pontificem  auctoritatem,  sed  aliter, 
quia  nempe  e  tribus  contendentibus  duo  abdicarunt;  tertium 
vero,  qui  nomen  habebat  Benedictum  XIII,  non  esse  verum 
pontificem  evidens  ac  notorium  fuit  ante  Martini  V  electio- 
nem. 

Alii  vero  existimant  potestatem  deponendi  pontiflcem  du- 
bium,  etiamsi  verum^  concilio  generali  seu  corpori  episco- 
paii  devolvendam  esse,  et  ita  exstinctum  fuisse  schisma  prse- 
fatum. 

§  III.  De  prferogativis  primatus  R.  Pontificis. 

Duse  sunt  praecipuae  praerogativse ,  quse  primatum  conse- 
quuntur,  infallibilitas  nempe  magisterii  et  suprema  auctori- 
tas  imperii;  quibus  adjungitur  principatus  civilis  R.  Pontifi- 
cis. 

I.  De  infaUibilitate  Rom.  Pontificis. 

139.  status  quaestionis.  Asserta  semel  vi  et  ratione  pri- 
matus  Rom.  Pontiflcis,  vix  necessarium  est  ejusdeminfallibi- 
litatem  specialibus  argumentis  vindicare;  quippe  quse  ex 
ipsa  ratione  primatus  recte  intellecta  sponte  defluat.  Unde 
conc.  Vatic.  hanc  praerogativam  statim  post  deflnitam  pri- 
matus  rationem  innotescere  voluit,  dicens  «  ipso  apostolico 
primatu,  quem  R.  Pontifex,  tanquam  Petri  principis  aposto 
lorum  successor,  in  universam  Ecclesiam  obtinet,  supremam 
quoque  magisterii  potestatem  comprehendi.  » 

Attamen  concilii  Vat.  vestigiis  insistentes,  fusiorem  hac  de 
re  demonstrationem  aggredimur,  ut  adaequata  primatus  apos- 
tolici  ratio  plenius  ostendatur,  et  mirum  illud,  quod  inclu- 
dit,  infallibilitatis  charisma  sub  proprio  suo  conceptu  inno- 
tescat. 

Sed  antequam  thesim  adstruamus  et  evolvamus,  praeno- 
tandum  est  —  1,  non  esse  sumendara  infallibilitatem  activam 

R.  Pontificis  pro  impeccabilitate,  ut  quibusdam  accidit  :  haec 
enim  refertur  ad  voluntatem  et  ad  gratiam  gratum  facientem 
pertinet;  illa  vero  respicit  intellectum,  et  inter  gratias  gratisj 
datas  annumeranda  est.  —  2.  R.  Pontifici  non  quatenus  est: 
privata  persona  privatimque  docet,  v.  g.,  in  libro,  in  epistolai 
ad  amicum,  a  concilio  Vatic.  adscribi  infallibilitatem,  sed  tan-i 
tum  ratione  sui  primatus,  quatenus  scilicet  velut  doctor  uni- 
versalis,  seu,  ut  aiunt,  ex  cathedra,  loquitur  :  nec  in  alio  sensu^|| 
ipsi  personalem  esse  hujusmodi  infallibilitatem  ac  ipsum  pri- 
matum,  qui  ideo  personalis  dicitur,  quia  in  solo  successore. 
Petri  residet,  nullique  alii  communicari  potest.  —  3.  Infallibi- 
litatem  pontiflciam  mdependentem  quandoque  dici,  vel  juxtaj 
alios,  separatam  et  absolutam,  hac  tantum  ratione,  quod  nul- 
tatenus  a  consensu  sive  antecedente,  sive  concomitante,  sivej 
subsequente  Ecclesiae  pendeat. 
His  praemissis,  sit  sequens 


140.  Assertio  :  R.  Pontificis  ex  cathedra  loquentis  defini'\ 
tiones  infallibiles  sunt,  ideoque  ex  sese  irreformabiles. 

De  fide  est,  juxta  conc.  Vatic,  quod  acerrime  et  jamdiu 
agitatam  qusestionem  opportune  tandem  dirimendam  esse 
censuit  his  verbis  (Const.  Pastor  ceternus,  c.  4)  : 

«  Docemus,  et  divinitus  revelatum  dogma  esse  deflnimus  :,,. 
Romanum  Pontificem,  quum  ex  cathedra  loquitur,  id  est,H 
quum  omnium  christianorum  pastoris  et  doctoris  munere 
fungens,  pro  suprema  sua  apostolica  auctoritate,  doctrinam 
de  flde  vel  de  moribus  ab  universa  Ecclesia  tenendam  deflnit, 
per  assistentiam  divinam,  ipsi  in  B.  Petro  promissam,  ea  in- 
fallibilitate pollere,  qua  divinus  Redemptor  Ecclesiamsuam  in 
definienda  doctrina  de  fide  vel  de  moribus  instructam  esse 
voluit,  ideoque  ejusmodi  R.  Pontificisdefinitiones(?.T5^5^,non 
autem  ex  consensii  Ecclesice  irreformabiles  esse.  Si  quis  autem 
huic  nostrae  definitioni  contradicere,  quod  Deus  avertat,  praei 
sumpserit  :  anathema  sit.  » 

Prob.  1.  Scrip.  Sacra,  et  quidem  triplici  textu,  nempe  :; 
S.  Matthaei  (xvi,  18,  19).  S.  Lucae  (xxii,  32)  et  S.  Joannis  (xxi, 
15,  16,  17). 

Textum  S.  Matth.  :  Tu  es  Petrus,  etc,  iiorunt  omnes,  pro- 
Ibatumque  jam  fuit,  ubi  cle  primatu,  Christum  his  verbis 
omnes  B.  Petri  successores  in  persona  ejus  allocutum  esse; 
statim  igitur  sic  argumentari  possumus  :  R.  Pontifex,  cjuate- 
nus  B.  Petri  successor,  easdem  vices  gerit  in  Ecclesia,  cjuas 
ifirmum  fundamentum  in  cediticio :  atqui  fundamentumfirmum 
soliditatem  aedificio  prsestat,  uti  asserit  ipse  Christus  {Matth,, 
VI,  48),  dum  immotam  ventis  et  fluminibus  resistere  domum 
jdicit,  quia  fundata  erat  supra  petram;  ergo  R.  Pontifex  ideo 
constitutus  est  Ecclesia^  fundamentum,  ut  ipsi  praestaret  soli- 
iditatem.  Jam  vero  non  esset  ratio  Ecclesiae.  soliclitatis,  si,  dum 
ex  cathedra  loquitur,  a  fide  aberrare  posset;  Ecclesia  enim  est 
societas  hominum  quae  fide  consurgit,  fide  membrorum  coa- 
lescit,  fidemque  totius  justitiae  radicem  in  singulis  promovet, 
nec  proinde  aliunde  quam  ex  fide^  pure  semper  ac  sincere  per 
magisterium  proposita,  soliditatem  inconcussam  obtinere  po- 
test.  Ergo  R.  Pontifex,  dum  ut  fundamentum  Ecclesiae,  seu 
excathedra  loquitur,  infallibiliter  atque  irreformabiliter  sem- 
perdocet. 

Et  vero,ut  liquet  ex  contextu,  adversus  Ecclesiam  in  Petro 
fundatam  portae  inferi  non  praevalebunt :  atqui  prsevalerent,  si 
accidere  unquam  posset  a  vera  fide  excidere  R.  Pontificem  ex 
cathedra  loquentem;  idem  quippe  sunt  inferi  portse  ac  error 
in  fide,  qui  proinde  contra  petram  invalescere  nequit  quin 
contra  Ecclesiam  ei  innixam  praevaleant  inferi  portae.  Ergo. 

Sed  etiam  R.  Pontifici  in  persona  B.  Petri  promisit  Christus 
regni  coelorum  claves,  earumque  virtutem  his  verbis  expla- 
navit  :  «  Quodcumque  ligaveris  super  terram,  erit  ligatum  et 
»  in  coelis,  et  quodcumque  solveris  super  terram,  erit  solutum 
»  et  in  coelis.  »  Unde  sic  :  clavium  nomine  haud  minus  intel- 
ligitur  scientia  fidei  indefectibilis,  seu  magisterium  su- 
premum,  quam  imperandi  summa  potestas  :  ante  eniin  per 
fidei  doctrinam  demonstranda  est  via  salutis,  quam  dirigenda 
voluntas  per  leges;  atqui  R.  Pontifex  in  B.  Petro  claves  regni 
ccelorum  accepit;  ergo  scientiam  fidei  inclefectibilem  seu  ma- 
gisterium  supremum  obtinet.  —  Insuper,quidquid  vi  acceptae 
potestatis  ligat  aut  solvit  R,  Pontifex,  hoc  Deus  ratum  habet 

in  coelis,  tenenturque  fideles  acceptare  :  porro  fidei  doctri 
nam  excathedradefiniendo  vere  ligat,  seu  christianos  obligat 
ad  credendum  :  ergo  definitiones  ejus  ratas  Deus  in  coelis  ha- 
bet,  easque  a  fideiibusque  imponere  nequit;  ergo. 

Secundus  textus  ex  S.  Luca  (xxii,  31)  depromptus,  sic  se 
habet :  «  Ait  autem  Dominus  :  Simon,  Simon,  ecceSatanas  ex- 
»  petivit  vos,  ut  cribraret  sicut  triticum;  ego  autem  rogavi 
»  pro  te,  ut  non  deficiat  fides  tua;  et  tu  aliquando  conversus, 
»  confirma  fratres  tuos.  »  Hic  etiam  textus,  ipso  fatente  Bos- 
suetio,  non  ad  solum  Petrum,  sed  ad  ipsius  quoque  succes- 
sores,  Romanos  nempe  Pontifices^  spectat.  Ut  autem  vim  ejus 
assequamur,  duo  nobis  sedulo  adnotanda  sunt,  nempe  :  — 
1.  Satanam  expetivisse  omnes  a  se  cribrari  Apostolos  :  expe- 
tivit  vos,  et  quidem  in  fide  convellenda;  nam  oratio  Christi^ 
quae  sane  directa  est  contra  petitionem  diaboli,  pro  fide  eorum 
confirmanda  fusa  est,;  —  2.  licet  diabolus  expetiverit  ut  omnes 
cribraret  Apostoios,  pro  uno  tantum  Petro  Christus  oravit, 
ipsumque  fide  indeficienti  donatum  fratres  suos  ex  officio  con- 
firmare  jussit;  ex  quibus  sic  argumentari  possumus  :  oratio 
Christi  effectu  intento  carere  non  potest  :  atqui  oravit  Chris- 
tus  ut  non  deficeret  B.  Petri  fides,  sive  in  se,  sive  in  suc- 
cessorum  persona,  eaque  semper  esset,  qua  fratres  in  fide 
confirmare  valeret;  quod  quidem  infallibilitatem  exigit.  Ergo 
B.  Petrus  ejusque  successores  infaliibilitatis  charismate  pol- 
lent. 

Tertius  textus,  ex  S.  Joanne  (xxi,  15-17)  depromptus,  his 
verbis  Christi  Petrum  ter  alloquentis  contrahi  potest  :  «  Pasct 
»  agnos  meos.pasceoves  meas;  »  quae  quidem  sequensnobissug' 
gerunt  argumentum  :  B.  Petrus  unaque  cum  eo  Rom.  Ponti-^ 
fices  pastores  constituti  sunt  agnorum  et  ovium,  seu, ut  ait  Bos:?^ 
suetius,  fidelium  etpastorum,  sive  seorsim,  sivesimulsuman^ 
tur,  ut  alibi  probatum  est.  Ergo,  sicut  Rom.  Pontifici  cura  inr 
cuinbit  universam  pascendi  Ecclesiam,  ita  et  Ecclesiapabuluni 
ab  eo  accipere  tenetur;  jam  vero  sanae  doctrinae  prsesertim 
pabulo  Ecclesia  pascenda  est;  ergo  ad  Rom.  Pontificem  magis*^ 
terium  illud  supremum  pertinet^  cui  omnes  plenum  obse- 
quium  preestare  debent;  magisterium  autem  illud  infallibilij 

tatem  annexain  habeat  prorsus  necesse  est;  secus  enim  fieri 
posset  non  sanae  doctrinae  pabulo  refici,  sed  erroris  veneno 
quandoque  infici  universam  per  orbem  Ecclesiam.  Ergo  Rom. 
Pontifici,  quatenus  summo  Pastori,  competit  infallibilitas. 

Nec  dicatur  illam  infallibilitatem,  et  eam,  quse  exinde  di- 
manat,  definitionum  ex  cathedra  irreformabilitatem  non  ex 
sese,  sed  ex  consensu  Ecclesiae  plenum  suum  robur  habere; 
nam,  data  hujusmodi  hypothesi,  nedum  a  fundamento  susten- 
tetur  firmitatemque  accipiat  Ecclesia,  ipsa  e  contra  sustenta- 
culum  et  soliditatem  fundamento  praestaret;  nedum  Petrus 
fratres  in  fide  confirmet,  ipsius  contra  fides  a  fratribus  firma- 
retur;  neque  demum  ei  competeret  agnos  et  oves  pascere,  sed 
pabulum  ei  praebendum  esset  ab  agnis  et  ovibus :  porro,  quan- 
tum  hsec  absona  sint  et  voluntati  Christi  contraria,  nemo  sta- 
tim  non  videt.  Ergo. 

Prob.  2.  Traditione,  Doctrinam  de  Rom.  Pontificis  infallibi- 
lilate  semper  in  Ecclesia  praevaluisse  aperte  evincunt  SS.  Pa- 
tres,  concilia,  SS.  Pontificum  auctoritas,  perpetuus  Ecclesiae 
et  Sanctae  Sedis  usus,  theologi,  ipsorumque  impugnatorum 
dicta. 

Et  quidem —  1.  SS.  Patres;  praeter  enim  testimonia  eoniin, 
qui  textus  Scripturae  supra  adductos  in  eodem,  quo  et  nos  ipsi, 
sensu  interpretati  sunt,  uti  legere  est  apud  Bellarminum, 
Tournely,  Fenelonium  et  multos  auctores,  dantur  alia  Patrum 
effata,  quae  vel  Apostolicae  Sedi,  vel  Rom.  Pontifici  infallibili 
tatem  disertis  verbis  adscribunt.  «  Hi  Patres  sunt,  inquit 
P.  Perrone,  qui  adstruunt  in  omnibus  necessitatem  consen- 
tiendi  ac  conveniendi  ad  Romanam  cathedram,  si  fideles  esse 
velint;  qui  fidenter  affirmant  per  successionem  Rom.  Pontifi- 
cum  quoscumque  possehsereticos  confundi,  cujusmodi  est  in- 
ter  caeteros  Irenseus  {Adv,  hcer.,  1.  3,  c.  3,  n.  2.  et  seqq. ;  Patr. 
gfr^c.,vii,848);  qui  docent  catholicum  eum  esse,qui  fidem  ha- 
bet  R.  Ecclesice,  uti  Hieronymus  (ApoL  adv.  Ruf.,  1.  1,  n.  4; 
Patr.  lat.,  xxni,  400);  qui  post  Romanum  rescriptum  clamant: 
causafinitaest,  uti  Augustinus  (Serm.  cxxxi,  c.  10;  Patr.  lat., 
xxxviii,  734);  qui  asseverant  Petram  semper  in  propria  sede 
et  vivere  et  prsesidere,  ut  prwstet  qucerentibus  fidei  veritatein, 

uti  Petrus  Chrysologus  (Epist,  ad  Eiitych,,  c.  2;  Patr,  lat, 
Liv,  743);  qui  praedicant  ad  RomanamSedem  perfidiam  haben 
non  posse  accessum,  uti  S.  Cyprianus  [Epist.  lv,  n.  14;  Patr 
lat,,  iii,  821).  Quibus  quidem  SS.  Patrum  testimoniis  coroni- 
disinstar  haBcS.  Bernardi  addenda  ducimus:  «  Oportet,  inquil 
{Epist.  GXG,  praef.;  Patr.  lat.,  clxxxii,  1033),  ad  Vestrum  re- 
ferri  apostolatum  pericula  quaeque  et  scandala,  quae  de  fid( 
contingunt  :  dignum  namque  arbitror  ibi  potissimum  resar- 
ciri  damna  fidei,  ubi  non  possit  fides  sentire  defectum.  » 

2.  Concilia  oecumenica,  eaque  imprimis,  in  quibus  Oriens 
cum  Occidente  in  fide  et  unionis  caritate  conveniebat,  infalli- 
bilitatem  quoque  pontificiam  declaraverunt : « Patres  enim  con- 
cilii  Constantinopolitani  IV,inquit  conc.  Vatic.(c.  4),majorura 
vestigiis  inhaerentes,  hanc  solemnem  ediderunt  professionem : 
«  Prima  salus  est  rectae  fidei  regulam  custodire.  Et  quia  noni 
potest  Domini  Nostri  Jesu  Christi  praetermitti  sententia  dicen- 
tis  :  Tu  es  Petrus,  et  super  hanc  petram  cedificabo  Ecclesiam 
meam,  haec  quae  dicta  sunt,  rerum  probantur  effectibus,  quia 
in  Sede  Apostolica  immaculata  est  semper  catholica  reservata 
religio  et  sancta  celebrata  doctrina.  »  —  Approbante  vero  Lug- 
dunensi  concilio  II,  Graeci  professi  sunt  de  Sancta  Romana  Ec- 
clesia,  quod  «  sicut  prse-  ca^teris  tenetur  fidei  veritatem  defen- 
dere,  sic  et,  si  quae  de  fide  subortae  faerint  quaestiones,  suo 
debent  judicio  definiri.  »  —  Florentinum  denique  conciliuirii 
definivit  «  Pontificem  Romanum...  omnium  christianorum 
patrem  ac  doctorem  existere;  et  ipsi  in  B.  Vetro  pascendi,  re^ 
gendi  ac  gubernandi  universalem  Ecclesiam  a  D.  N.  Jesu' 
Christo  plenam  potestatem  traditam  esse.  »  —  Jam  audivimus 
conc.  Vaticanum. 

3.  Romani  quoque  Pontifices  infallibilitatem  sive  in  conci- 
liis,  sive  extra  concilia  perspicuis  verbis  sibi  vindicaverunt. 
—  In  conciliis  quidem,  cum  sibi  reservari  dixerunt  judicium 
ferendum  in  causis  fidei,  vel  litteris  publice  perlectis  asse-^ 
ruerunt  Sedem  ApostoHcam  nunquam  errasse,  sed  servasse 
illibatam  fidem,  secundum  ipsius  Domini  Salvatoris  pollicita- 
tionem  :  a  Ego  rogavi pro  te...,  »  etc.  Ita  S.  Coelestinus  in  conc. 
Ephesino;  S.  Leo,  cujus  epistola  dogmatica   ad  Flavianum 

summo  cum  plausu  in  conc.  Chalcedonensi  excepta  est; 
3.  Agatho  in  conc.  Constantinopolitano  III:  S.  Nicolaus  in  li- 
bello  ad  Orientales  episcopos.  —  Extra  concilia  autem  plures 
3S.  Pontifices  pontiflciam  infallibilitatem  in  dubium  revocari 
non  passi  sunt;  sic  Clemens  VI  expresse  exegit,  ut  Armenorum 
patriarcha  profiteretur  inviolabiliter  adhserendum  essedefmi- 
tionibus  Papae  circa  fidem ;  Sixtus  IV  sequentem  Petri  de  Osma 
damnavit  propositionem  (n.  7) :  «  Ecclesia  urbis  Romce  errare 
potest; ))  Alexander  VIII  hanc  etiam  reprobavit(n.  29):  ((Futilis 
ettoties  convulsa  est  assertio  de  Pontificis  Romani  supra  conci- 
lium  wcumenicim  auctoritate  atque  in  fidei  qucestionibus  decer- 
nendisinfaUibilitate,  »Nostrisdenique  temporibus,PiusIX  con- 
cilii  Vaticani  deflnitioni  praeludere  visus  est,  dum  in  lilteris 
encyclicis  (9  nov.  1846)  epresse  asseruit  vivam  et  infallibilem 
auctoritatem,  qua  dirimendse  sunt  controversiae  circa  fidem, 
in  ea  tantum  vigere  Ecclesia,  qu^  a  Christo  Domino  supra 
Petrum,  totius  Ecclesise  caput,  principem  et  pastorem,  cujus 
fidem  nunquam  defecturam  promisit,  ccdificata  est. 

4.  Accedit  usus  et  praxis  Sanctce  Sedis  totiusque  Ecclesiae: 
dum  enim  Rom.  Pontifices  indefessam  semper  operam  dede- 
runt,  ut  salutaris  Christi  doctrina  apud  omnes  populos  propa- 
garetur,  parique  cura  vigilarunt,  ut  ubi  recepta  esset,  sincera 
et  pura  conservaretur;  episcopi  vice  sua  in  fldei  quaestionibus 
Apostolicse  Sedis  judicium  semper  exquisierunt.Quamquidem 
praxim  semper  obtinuisse  testatur  conc.  Vaticanum,  conflr- 
mantque  innumera  quse  nobis  suppeditat  exempla  historia 
ecclesiastica  :  sic,  ex  una  parte,  a  primis  Ecclesiae  saeculis, 
hsereses  Cerdonis  et  Valentini/fheodoti,  Montani,  Novatiani, 
Pauli  Samosateni,  Sabellii,  etc,  a  S.  Pontiflce  tunc  temporis 
vivente  damnatse  sunt;  ex  altera  autem  parte,  dum  Rom. 
Pontiflces  sibi  vindicarent  fldei  causas,  tanquam  jus  pro- 
prium,  episcopos  humiliter  acquievisse,  vel  etiam  ultro  defl- 
nitionem  pontiflciam  expetivisse  compertum  habemus,  tum 
ex  recursu  episcoporum  Africae  ad  S.  Innocentium  et  S.  Zo- 
zymum  in  causa  Pelagii,  tum  ex  multiplici  invocatione  sen- 
tentise  Apostolicae  ab  ipsis  Ecclesiae  Gallicana?  praesulibus, 
praesertim  vero  ad  debellandos  Jansenistas, 

5.  Theologorum  denique  auctoritas  hoc  traditionis  argi 
mentum  complet;  moraliter  enim  unanimes  fuerunt  docton 
in  asserenda  pontificia  infallibilitate.  Celebriores  citare  sufii 
ciat  :  S.  Thomas  (2.  2,  q.  1,  art.  10)  haec  ait  :  «  Ad  illius  auo 
toritatem  pertinet  editio  symboli^  ad  cujus  auctoritatem  per« 
tinet  finaliter  determinare  ea  quse  sunt  fidei,  ut  ab  omnibui 
inconcussa  fide  teneantur.  Hoc  autempertinetadauctoritaten 
S.  Pontificis.  »  —  Suarezius  {de  Fide,  disp.  5,  sect.  8,  n.  4 
sic  loquitur  :  ((  Veritas  catholica  est  Pontificem  definienten 
ex  cathedra  esse  regulam  fidei,  quae  errare  non  potest,  quandc 
aliquid  authentice  proponit  universse  Ecclesiae  tanquam  d( 
fide  divina  credendum.  Ita  docent  hoc  tempore  omnes  catho 
lici  doctores;  et  censeo  esse  r^m  de  fide  certam  (1).  »  I 

Prob.  3.  Rationibus  theologicis,  quae  desumuntur  tum  ex 
vi  et  ratione  primatus,  tum  ex  ipsius  Ecclesiae  tuenda  infalli-i 
bilitate. 

1.  Et  quidem  vi  sui  primatus  Rom.  Pontifex  omnium  chrisj 
tianorumpater  est  ac  doctor,  verusque  Christi  vicarius  :  porn 
tripiici  illo  munere  fungi  nequit,  nisi  infallibilis  sit  in  do 
cendo;  si  enim  quandoque  errori  subjaceret,  dum  ex  cathedrc 
loquitur,  jam  non  aleret  filios,  sed  necaret;  non  doceret,  se(i 
deciperet;  nec  demum  Christum  repraesentaret,  qui  via.veritas. 
et  rita  est;  ergo.  —  Insuper,  vi  etiam  sui  primatus,  Rom; 
Pontifex  est  unitatis  catholicae  centrum,  et  quidem  activumi 
quod  scilicet  omnes  indesinenter  ad  unitatem  movet  maxim^ 
in  fide  :  porro,  si  errare  posset  in  suis  ex  cathedra  definitio^ 
nibus,  immerito  diceretur  unitatis  catholicae  centrum  acti^j 
vum,  nedum  enim  ad  unitatem  in  fide  moveret,  ad  erroreq 
contra  impelleret,  qui  dissensionis  est  principium;  ergo.  -I 
Nec  dicatur  ad  unitatem  fidei  promovendam  satis  esse, 
S.  Pontifex  jam  decisa  proponat;  nam  unitas  fidei  duo  exigit 

(1)  Addere  javat  testimonium  S.  Francisci  Salesii,  recenter  Ecclesia 
doctoris  reniintiati :  «  L^Eglise,  inquit  (de  Fld.  contr.  cap.  4)  a  tonjour 
besoiu  d'un  confirmateur  infriillible  auquel  on  puisse  s^adresser,  d'LiC 
fondement  que  les  portes  de  Tenfer  et  principalemenl  Terreur  ne  puissenj 
renverser,  et  que  son  pasteur  ne  puisse  couduire  a  Ferreur  ses  enfantSj 
Les  successeurs  donc  de  S.  Pierre  ont  tous  ces  memes  privileges,  qui  ni 
suivent  pas  la  personne,  mais  la  dignite  et  la  charge  [)ublique.  » 

limirum  ut  sarta  iectaque  custodiantur  decisa  dogmata,  et  ut 
bsque  erroris  periculo  decidantur  decidenda.  Ergo. 

2.  Ipsa  Ecclesise  infallibilitas  in  discrimen  adduceretur,  vel 
jtiam  evanesceret,  si  infallibilitate  non  polleret  R.  Pontifex. 
itenim  ea  est  Ecclesiae  infallibilitas,  ut  neque  pastores  erro- 
em  unquam  docere  possint,  nec  fideles  errori  unquam  ob- 
loxii  sint  assentiendo  pastoribus:  atqui,  si  S.  Pontifex  exca- 
hedra  loquens  falli  posset,  episcopi  errorem  docere  quandoque 
)ossent  et  etiam  tenerentur,  quia,  vi  obedientise  debitce, 
)mnes  defmitiones  R.  Pontificis  promulgare  debent;  fideles 
mtem  invincibiliter  etiam  in  errorem  inducerentur,  et  quidem 
)o  ipso  quod,  juxta  principia  catholica,  constitutionibus  apos- 
olicis  episcoporumque  mandatis  assensum  internum  praesta- 
ent;  ergo  discrimen  incurreret  Ecclesiae  ipsius  infallibilitas, 
i  R.  Pontifex  falli  posset. 

141  Quseritur  1.  Qucenau  necessaHcB  sint  conditiones^  ut 
R.  Pontifex  ex  cathedra  loqui  censeatur"! 
\  Resp.  Si  verba  in  definitione  infallibilitatis  pontificise  usur- 
pata  sedulo  expendimus,  quatuor  recensendas  esse  definitionis 
ex  cathedra  conditiones,  certo  constabit :  requiriturnempe  — 
1.  ex  parte  Pontificis^  ut  loquatur  tanquam  doctor  et  pastor 
supremus;  —  2.  exparte  materice,  ut  doceat  in  rebus,  quae  sunt 
de  fide  vel  moribus;  —  3.  exparte  formce,  ut  definitivam  sen- 
tentiam  ferat,  seu  cum  intentione  manifesta  obligandi  (1);  — 
4.  ex  parte  termini,  ut  hsec  obligatio  ad  universam  Ecclesiam 
spectet.  Qua  in  re  non  tam  attendendum  esse  videtur  ad  quem 
pontifex  dirigat  sermonem,  quam  pro  quo  reipsa  loquatur  : 
fieri  enim  potest,  ut  universam  Ecclesiam  obligare  velit,  licet 
Ecclesiam  tantum  singularem  aut  episcopum  particularem, 
publice  tamen,  alloquatur.  —  Nec  alia  prseter  enumeratas  re- 

(1)  Cetle  iDtention,  sans  etre  exprimee  en  paroles,  peut  apparaitre 
certaine  et  meme  evidente  dans  les  circonstances  au  miiieu  desquelies 
se  produit  facte  poutilical,  dans  les  motifs  invoqu^s,  dans  les  formules 
ou  les  mots  employ6s,  dans  le  but  clairement  indiqu6  par  le  Pontife. 
D^s  qu'eUe  nous  estmanifestee,  de  quel<^ue  maniere  qu'elie  le  soit,  nous 
devons  regarder  comme  iufaillible  la  decision  du  Saint-Si^ge  {Eiudes 
religieuses  des  Peres  Jesuites^  mars  1876). 

quiritur  conditio;  nam  quae  asserunt  nonnulli  de  prcevia  in- 
quisitione  veritatis  vel  de  libertate  pontificis  definientis,  ex 
trinsece  tantum  se  habent,  nec  sunt  ad  rem.  Dicendum  es 
Deum  non  permissurum  fore  ha3C  deesse,  vel  potius  diceni 
dum  est  praevium  examen  aut  libertatem  ad  licitam  aut  con^ 
venientem  defmitionem  requiri,  ne  tentari  videatur  Deus; 
fidelesve  dubitare  possint;  non  vero  ad  infallibilitatem  ejus, 
quse  tota  se  tenet  ex  parte  Spiritus  Sancti  Pontifici  divinitus 
assistentis. 

142.  Quseritur  2.  Utmm  R.  Poutifex.ut personap?Hvata^  sU 
immunis  ab  hceresi^  seu  errore  pertinaci  contra  fidem? 

Resp.  De  hoc  duplex  est  theologorum  et  canonistarum  opi- 
nio.  Contendunt  alii  R.  Pontificem,  ut  persona  privata  est,  in 
haeresim  incidere  posse.  Cseteri  vero  theologi  et  canonistae 
plures,  et  quidem  illustrissimi,  inter  quos  eminent  Albertus 
Pighius,  Bellarminus,  Suaresius,  aut  omnino  negant  R.  Pon- 
tificem  in  haeresim  proprie  dictam  incidere  posse,  aut  senten- 
tiam  negantem  ut  magis  piam  et  probabiliorem  propugnant, 
Cui  quidem  sententiae  nobis  adhserendum  esse  videtur,  tum 
quia  magis  consentanea  est  verbis  Christi  Petro  dicentis 
«  Ego  rogavi  pro  te  » ;  tum  quia  R.  Pontifici  denegandum  non 
est  charisma,  quo  majorem  episcoporum  partem,  etiamsi  ut 
privati  spectentur,  donari  communiter  asserunt  auctores;  tum 
quia  illud  expostulare  videtur  suavis  providentiae  divinae  or- 
dinatio,  quae  mirum  in  modum  historica  experientia  jugiter 
corroborata  apparet  :  dum  enim  aliae  multae  sedes  illustris- 
simae  ab  haereticis  occupatae  fuerunt,  immaculata  semper  per- 
severavit  Romana  Sedes.  Caeterum,  quot  quantaeque  difficul- 
tates  in  alia  sententia  occurrerent,  ad  amovendum  S.  Pontifb 
cem  in  haeresim  lapsum  I 

143.  Quaeritur  3.  Quid  sentieudum  sit  de  nonnuUis  factis  his- 
toricis^  quibus  Gallicani  suam  de  R.  Pontificis  failibilitate  sen- 
tentiam  astruere  conabantur"^ 

Resp.  NuUius  ponderis  sunt  hae  objectiones;  namque  —  Ij 
historia  constat  neque  Honorium  in  causa  Monothelismii 
neque  Vigilium  in  causa  trium  capitulorum  a  veritate  de<i 

llexisse.  —  2.  Ex  conlroversia  inter  S.  Cyprianum  et  S.  Ste- 
phanum  exorta,  si  vera  sint  facta  narrata,  nullatenus  inferri 
ipotest  in  primis  Ecclesiae  saeculis  admissam  non  fuisse  infalli- 
bilitatem  pontificiam;  sub  aspectu  enim  mere  disciplinari 
Maestionem  spectabat  S.  Cyprianus,  nec  in  alio  sensu  eam  sol- 
vrit  S.  Stephanus.  —  3.  Quod  vero  allegant  examini  subjectas 
fuisse  in  pluribus  conciliis  R.  Pontificis  litteras  dogmaticas, 
iQon  magis  urget  :  illud  enim  examen  non  erat  dubitationis, 
\^eAapprobationis,  adhwsioniseiexplanatioms;  etrevera  quoad 
ipsa  decreta  conciliorum  non  semel  adhibitum  est.  Unde  intel- 
lligitur  contra  Gallicanos,  ad  judicium  de  flde  ferendum,non 
requiri  semper  veritatem  deflniendam  esse  incertam,  cer- 
tamque  effici  per  judicium;  nam  judicium  fidei  est  actus 
auctoritatis  doctrinalis,  quo  veritas  credenda  christianis  im- 
ponitur.  Porro  actus  ille  peragi  potest  ab  iis,  qui  potes- 
tatem  habent  in  Ecclesia,  etiam  quoad  veritates  deflnitas, 
tum  ad  fldeles  authentice  iterum  docendos,  tum  ad  ostenden- 
dam  unionem  corporis  episcopalis  cum  capite,  tum  ad  fran- 
gendam  hsereticorum  contumaciam,  tum  demum  ad  veri- 
tatem  suavius  et  fortius  suadendam  per  deflnitionem  solem- 
nem.  Nec  desunt  exempla  iteratse  hujusmodi  deflnitionis;  sic 
in  conciliosive  Tridentino,  siveVaticano,plura  rursuset  ube- 
rius  degratia,  sacramentis,  Deo  et  homine  deflnita  sunt,  quse 
in  conciliis  praecedentibus  inter  fldei  dogmata  relata  erant. 

II.  De  suprema  auctoritate  imperii  R,  Pontificis. 

144.  Cum  de  ratione  primatus  sit,  ut  complectatur  regimen 
haud  secus  ac  magisterium,  eadem  nunc  expendenda  venit 
qucestio  pro  regimine  ac  pro  magisterio^  nempe  utrum  su- 
prema  omnino  gaudeat  auctoritate  regendi  seu  imperandi 
Pontifex  Romanus. 

Quce  quidem  qusestio,  si  generatim  inspiciatur,  facili  nego- 
tio  solvi  potest  :  textus  enim  Scripturae  Sacrse  in  prsecedenti 
assertione  invocati  eeque  inteiligendi  sunt  de  imperandi  po- 
testate  suprema  ac  de  supremo  magisterio;  ipsaque  ratio  dic- 
tat  imparem  esse  non  posse  alterutram  auctoritatem,  quam 
primatus  includit. 

Ut  vero  magis  ac  magispateat  pontificiam  auctoritatem  eau 
omnino  esse,  quam  Christus  Ecclesiee  suse  concessit,  sigillaj 
tim  ostendere  expedit  prseter  doctrinalem  auctoritatem,  triplii 
cem  Romano  Pontifici  asserendam  esse  potestatem  imperii, 
qua  instruitur  Ecclesia,  legiferam  scilicet,  judicialem  et  coer^ 
citivam.  Sint  igitur  tres  sequentes  assertiones  :  f 

145.  Assertio  x^  :  R,  Pontifex  leges  condere  potest  quce  oblh 
gent  omnes  christianos,  i 

Prob.  1.  Script,  Sacra,  Huc  manifeste  spectant  tres  Evani 
gelistarum  textus  jam  saepius  allegati,  ex  quibus  sic  argu- 
mentari  nobis  est  :  —  1.  Non  potest  aliquis  constitui  petra 
fiindamentalis  alicujus  societatis  seu  Ecclesia3  ex  hominibus 
constantis,  quin  hoc  ipso  instruatur  potestate  necessaria  ad 
retinendos  homines  in  uno  sociali  sedificio  unitos.  Atqui  alia 
non  potest  esse  hsec  potestas,  quam  vere  suprema  leges  fe- 
rendi  auctoritas.  Ergo  hoc  ipso  quod  Petrus  seu  R.  Pontifex 
constitutus  est  fundamentum  Ecclesise,  supremam  accepit  po- 
testatem  condendi  leges  quibus  omnes  subjaceant.  —  2.  Le* 
gislativa  potestas  nihil  aliud  est  quam  potestas  obligandi 
seu  ligandi;  atqui  Petro,  seu  R.  Pontifici,  divinitus  concesss 
est  potestas  ligandi,  quse  nuliis  limitibus  circumscribitur,  ui 
innuunt  haec  verba  :  quodcumque  ligaveris  super  terram^  etc. 
a  Christo  prolata.  Ergo.  —  3.  Pastor  potestatem  habe» 
oves  ad  qusedam  loca  ducendi  et  ab  aliis  abducendi,  et  de 
mum  totum  dirigendi  gregem,  immeritoque  diceretur  pas- 
tor,  quo  invito  grex  seipsum,  prout  vellet^  dirigeret  :  atqu; 
Petrus,  seu  R.  Pontifex,  constitutus  est  totius  Ecclesiae  pas- 
tor;  ergo  plena  supremaque  gaudet  potestate  oves  dirigend: 
per  leges. 

Prob.  2.  Traditione.  —  Enimvero  conc.  Florent.  definivi 
R.  Pontifici  in  B.  Veiro  plenam  pascendi,  regendi  el  gubernandi 
universalem  Ecclesiam  a  Cliristo  traditam  esse  potestatem. 
porro  plena  hsec  potestas  includit  potestatem  supremam  fe^ 
rendi  leges,  quibus  omnes  Christiani  parere  debeant,  ut  cone 
Vat.  declaravit,  dicens  «  cujusvis  ritus  et  dignitatis  pastorej 
atque  fideles  tam  seorsim  singulos  quam  simul  omnes...  vera 

obedieiitiaeofficioerga  talempotestatem  obstringi  iniisetiam, 
quae  ad  disciplinam  et  regirnen  Ecclesice  universalis  pertinent.  » 
Ergo.  —  Consonat  perpetua  praxis  SS.  Pontificum;  qualibet 
enim  aetate,  leges  disciplinares  et  morales  tulerunt  SS.  Pon- 
tifices,  quibus  praestita  fuit  obedientia  sive  a  fidelibus,  sive 
ab  episcopis. 

Prob.  3.  Ratione  theologica,  Ex  probatis  R.  Pontifex  ordi- 
nariam  et  immediatam  habet  jurisdictionem  in  totam  Eccle- 
siam.  Ergo  leges  condere  valet  quse  cunctos  obligent.  —  Insu- 
per  lex  est  ordinatio  rationis  ad  bonum  commune  ab  eo,  qui 
curam  habet communitatis,  directa ;  atqui  totius  Ecclesiae  cura 
R.  Pontifici  divinitus  pertinet.  Ergo. 

146.  Assertio  2^  :  jR.  Pontifex  supremus  est  omnium  chris- 
tianorum  judex,  ac  proinde  causas  majores  sibi  reservare  potest, 
et  appellationes  quascumque  undique  recipere. 

Prob.  1.  Script.  Sacra,  iisdem  nempe  textibus  supra  com- 
memoratis.  Enimvero  non  per  leges  tantum,  sed  et  per  judi- 
cia,  quibus  promovetur  observatio  legum,  fideles  unitatem 
ecclesiasticam  servant;  solvuntur  aut  ligantur;  ad  salubria 
ovium  more  pascua  ducuntur,  aut  a  noxiis  retrahuntur  :  ergo 
in  praecitatis  textibus  R.  Pontifici,  B.  Petri  successori,  supre- 
mam  Ghristus  contulit  potestatem  judicandi.  Ergo  potest 
R.  Pontifex  majoris  momenti  causas  sibi  reservare  et  appella- 
tiones  quascumque  suscipere. 

Prob.  2.  Traditione,  —  Conc.  Trid.  (sess.  14,  cap.  7)  dicit  : 
«  Merito  Pontifices  Maximi,  pro  suprema  potestate  sibi  in 
universa  Ecclesia  tradita,  causas  aliquas  criminum  graviores 
suo  potuerunt peculiari  j udicio  reservare. » Item  conc. Vat.  (c. 3) 
expressius  declaravit «  R.  Pontificem  esse  judicem  supremum 
fidelium,  et  in  omnibus  causis  ad  examen  ecclesiasticum  spec- 
tantibus  ad  ipsius  posse  judicium  recurri.  »  —  SulTragatur 
etiam  praxis  Ecclesia3 ;  nam  semper  in  Ecclesia  catholica  ad- 
missum  est  ad  Sedem  Apostolicam  referendas  esse  majores  ac 
difficihores  causas,  quae  nempe  non  ad  fidem  tantum,  sed  ad 
sanctitatem  etiam  morum,  disciplinae  integritatem,  liberta- 
temque  ecclesiasticam  multum  conferunt.   Hunc  usum  cons- 

28 

tantem  et  universalem  Ccelestinus  III  expresse  invocavit  con- 
tra  prsesules  Ecclesiae  gallicanae,  in  causa  divortii  inter  Phi 
lippum,  regem  Francise,  et  Ingelburgem.  —  Quod  attinet  ad 
jus  appellationum,  aperte  agnitum  est  in  conc.  Sardicensi 
(anno  347)  ut  jam  antea  vigens  in  Ecclesia,  semperque  dehinc 
obtinuit  tam  in  Orientali  quam  in  Occidentali  Ecclesia.  Sic,  in 
Oriente,  adSedem  Romanam  ex  judiciis  contra  se  latis  appel- 
larunt  S.  Athanasius,  Eustathius,  Sebastensis  episcopus, 
S.  J.  Chrysostomus,  Flavianus,  S.  Ignatius  Constantinopoli 
tanus.  In  Occidente  autem,  Chelidonius,  provinciae  Viennen 
sis  episcopus,  Contumeliosus,  episcopus  Regiensis,  Solonius  e 
Sagittarius,  episcopi  Galliarum,  Januarius  et  Stephanus,  i| 
Hispania  episcopi,  ad  S.  Sedem  pariter  appellarunt. 

Prob.  3.  Ratione  theologica.  Ex  jam  probatis,  R.  Pontifex,  vi 
sui  primatus,  ordinariam  et  immediatam  exercet  jurisdictioneiD 
in  omnes  tum  pastores  tum  lideles  ;  atqui  frustra  esset  haec 
jurisdictio,  si  judex  omnium  supremus  non  agnosceretur,  nec 
posset  causas  sibi  reservare  aut  appellationes  quascumque 
suscipere.  Ergo.  —  Ceeterum  in  omni  societate  is  est  ordo  e^i 
ratione  et  aequitate  rationali  recte  institutus,  ut  superiora  sial 
tribunalia,  ad  quse  difflciliores  referantur  quaestiones,  et  i 
sententiis  inferiorum  judicum  fas  sit  appellare.  Ergo  R.  Pon 
tifex,  cum  sit  omnium  episcoporum  primus  et  ceeteris  juris- 
dictiune  superior,  supremus  est  judex,  qui  decausisdifflcilio 
ribus  cognoscere  debet  et  omnes  appellationes  suscipere.  — 
Denique  haec  potestas  judicandi  suprema  ex  se  consequitui 
leges  ferendi  potestatem. 

147.  Assertio  3^ :  R.  Pontifex  potest  poenis  coercere  tran^ 
gressores  sacrorum  canonum. 

CoNSTAT  1.  Verbis  Christi  ad  Petrum  :  «  Quodcumque  ligave- 
ris,  »  etc;  qui  enim  habet  potestatem  ligandi  quodcumque, 
habethocipsopotestatem  ligandi  seu  obligandi  per  censuras 
excommunicationes  aliasque  poenas. 

CoNSTAT  2.  Auctoritate  R.  Pontificum.  Saepius  quippe  hu- 
jusmodi  censuras  ac  poenas  edixerunt,  iisque  tanquam  sanc- 
tione  leges  suas,  decreta  fidei,  propositionumque  condemnft- 

tiones  maniverunt.  Nec  unquam  passi  sunt  hanc  suam  potes- 
tatem  infringi,  ut  constat  ex  pluribus  propositionibus  dam- 
natis,  praesertimque  ex  constitutione  JoannisXXII,  hanc  Mar- 
silii  Patavini  assertionem  ut  haereticam  reprobantis  ;  «  Quod 
Papa  nullum  hominem,  quantumcumque  sceleratum,  polest 
punire  punitione  coactiva,  nisi  imperator  daret  auctoritatem. » 
Consonat  Martinus  V,  qui  in  concilio  Constantiensi  sequentem 
Wiclefi  propositionem  (n.  30)  damnavit  :  «  Excommunicatio 
Papae^vel  cujuscumque  praelati,  non  est  timenda,  quia  censura 
est  Antichristi.  » 

CoNSTAT  3.  Ratione  theologica;  nam,  ex  praecedentibus  as- 
sertionibus,  R.  Pontifici  competit  omnino  jus  leges  universales 
condendi  earumque  exsecutionem  per  judicia  promovendi  : 
porro  legislativa  ac  judiciaria  haec  potestas  inanis  ac  nuUa  fo- 
ret,  si  necessario  annexam  non  haberet  potestatem  poenas 
contra  devios  et  contumaces  decernendi.  Ergo. 

148.  Coroiiarium  I.  Ergo  R.  Pontifex  ea  regendi  simul  ac 
docendi  potestate  gaudet  quam  Christus  Ecclesiae  suse  contulit. 
Objiciuntquidemnonnulli  exinde  sequi  duo  esse  subjecta  po- 
testatis  supremae,  ac  proinde  tolli  unitatem  Ecclesise;  sed  me- 
rito  respondetur  hsec  duo  subjecta  non  adaequate,  sed  inadae- 
quate  esse  distincta;  nec  proinde  dari  posse  inter  ea  veri  no- 
minis  oppositionem;  semper  enim  etiam  in  concilio  R.  Ponti- 
fex  vices  capitis  gerit,  nec  sibi  contrarius  esse  potest. 

149.  Coroiiarium  II.  Ergo  R.  Pontifex  omnes  actus  regimi- 
nis  et  administrationis  peragere  potest,  episcopos  scilicet  ins- 
tituere  per  universum  orbem,  sedes  episcopales  transferre, 
supprimereet  exstinguere;  sed  dehiscaeterisquejuribus,  quae 
primatum  consequuntur,  fusius  infra  dicemus,  ubi  de  episco- 
pis  et  conciliis. 

III.  De  principaiu  civili  Romani  Pontificis, 

150.  status  qusestionis.  Quo  praestantior  est  et  bono  Ec- 
clesiae  utilior  spiritualis  Romani  Pontificis  potestas,  eo  magis 
oportuit  ut  plenae  ejus  libertati  et  independentiae  consulere- 
tur.  Nullo  autem  Sedes  Apostolica  firmiori  praesidio  munienda 

erat  quam  adscita  ei  regia  auctoritate  et  majestate.  Hinc,  de- 
currentibus  saeculis,  provide  factum  est,ut  Christiani  Impera- 
tores  ac  reges  principatum  civilem  SS.  Pontificibus  tribuen- 
dum  esse  duxerint;  nec  sunt  hodie  veri  nominis  Catholici, 
qui  hunc  principatum  injuste  prorsus  usurpatum  non  lugeant. 
At,  cum  plures  reperire  sitnon  inter  tantum  Ecclesiae  hostes, 
sed  inter  politicos  etiam  liberales,  Christiano  nomine  glorian- 
tes,  qui  aut  decepti  aut  deceptores  contrarium  sentiunt  et  pro- 
pugnant,  nobis  hic  exponendi  sunt  eorum  errores  statimque 
refellendi. 

Jam  vero  ad  tria  capita  revocari  possunt  faisa  de  Romani 
Pontificis  civili  principatu  adversariorum  placita. 

Alii,  post  Wiclefum,  Calvinum  et  alios  hsereticos,  conten- 
dunt  principatum  civilem  cum  potestate  spirituali  in  eodem 
hoinine  nullatenus  posse  componi.  —  Alii  hunc  principatum 
inutilem  aut  etiam  Ecclesise  damnosum  conclamant,  illumque, 
religionis  zelum  praetendentes,  omni  ope  atque  opera  impu- 
gnare  non  desinunt.  —  Alii  demum,  post  Protestantes  quos- 
dam,  ut  Basnage,  Mosheim,  Sismondi,  principatum  legitime 
acquisitum  negant,  nec  asserere  dubitant  SS.  Pontifices  variis 
rerum  adjunctis  fraudulenter  usos  fuisse  ad  potestatis  suse 
temporalis  limites  paulatim  extendendos. 

Contra  quos  tres  sint  sequentes  assertiones,  quibus  suc- 
cessive  demonstrabimus  licitum,  moraliter  necessarium  et 
juste  acquisitumesse  principatum  civilem  Romani  Pontificis. 

151.  Assertio  1*  :  Principatus  civilis  Rortiani  Pontificis  cum^ 
spirituali  ejus  potestate  nullo  modo  pugnat. 

Prob.  1.  Auctoritate.  Eruiturenim  ex  decisionibus  concilii 
Constantiensis  contra  Wiclefum,  ex  praxi  perpetua  SS.  Ponti-i 
ficum,  et  ex  consensu  saltem  tacito  totius  Ecclesiee.  Unde  me- 
rito  damnata  est  sequens,  quae  in  Syllabo  (n°  78)  legitur,' 
propositio  :  <(  De  temporalis  regni  cum  spirituali  compatibi- 
litate  disputant  inter  se  Christiana3  et  Catholicae  Ecclesi; 
filii.  » 

Prob.  2.  Ratione.  Si  qua  enim  civilem  inter  et  spiritualei 
SS.  Pontificis  auctoritatem  esset  repugnantia,  hcec  provenin 

vel  ex  jure  naturali,  vel  ex  jure  divino,  vel  ex  incommodis 
quae  utriusque  potestatisexercitium  consequuntur.  Atquinul- 
ilum  ex  his  dici  potest. 

Et  quidem  —  1.  non  datur  repugnantia  ex  jure  naturali 
proveniens  :  —  nec  enim  ratione^m  incompatibiles  sunt  tem- 
poralis  spiritualisque  potestas/cum  utraque  in  se  bona  sit,  et 
ad  bonum  commune  ordinata ;  —  nec  ratione  originis,  cum 
ambae  a  Deo  dimanent;  spiritualis  quidem  a  Deo,  ut  auctore 
ordinis  supernaturalis;  civilis  autem  a  Deo,  ut  auctore  na- 
turae;  —  nec  ratione  finis  proprii,  quia,  etsi  potestas  tempo- 
Iralis  finem  habeat  bonum  temporale  societatis,  potestas  vero 
spiritualis  bonum  hominum  supernaturale  intendat^  non  ta- 
men  exinde  sequitur  oppositio,  sed  subordinatio  inferioris 
superiori;  — nec  demum  Ydiiione subjecti;  nedum  enim  in  no- 
tione  sive  regis,  sive  Pontiflcis,  quidquam  detegatur,  quod 
obstet  ne  in  eodem  subjecto  utraquepotestas  subsistat,  e  con- 
tra  longe  facilior  concipitur  debita  unius  alteri  subordinatio, 
ambarum  amica  consociatio,  quae  adeo  efficacius  ad  bonum 
conferre  potest;  imo  flnem  suum  felicius  utraque  in  hac  hy- 
pothesiconsequitur;  rex  protegit  Pontiflcem;  Pontifexautem 
regem  dirigit,  ejusquemunia  ad  flnem  altiorem  evehit. 

2.  Christus  quidem,  etsi  tanquam  Filius  Dei  naturalis  omnia 
mundi  sibi  vindicare  potuerit,  nullum  tamen  principatum 
terrenum  obtinere  voluit,  quia  non  congruebat  tum  rationi  et 
indoli  missionis  ejus,  ex  signis  humilitatis  et  paupertatis  de- 
monstrandae,  tum  flni  et  oeconomiae  Redemptionis;  at  vero 
«lale  exinde  inferretur  jure  quodam  divino  nefas  esse,  ut  Ro- 
mani  Pontiflces  regno  temporali  potiantur.  NequeenimChris- 
lus  hac  de  re  prarceptum  coram  Pilato  promulgavit,  ut  falso  alle- 
^ant  adversarii,  neque  exemplum  imitandum  reliquit,  cum 
diversa  omnino  sit  Christi  ac  Vicarii  ejus  Romani  Pontiflcis 
conditio.  Hoc  unum  Apostolis  Christus  praecepit,  ut  a  fastu 
mundano  abhorrerent,  qui  certe  cum  regia  potestate  non  est 
3onfundendus;  ergo  nulla  ex  jure  divino  incompossibilitas 
3xistit  regiam  inter  et  pontiflciam  potestatem. 

3.  NuIIa  denique  vera  datur  repugnantia  ex  incommodis 
luae  utriusque  potestatis  exercitium  consequuntur.  Nec  enim 

28. 

verum  est  —  1.  salvam  in  eodem  subjecto  consistere  non' 
posse  utriusque  potestatis  dignilatem,  quia  una  alteri  detra- 
heret:  nam  convenienter  regia  potestas  spirituali  veluti  sub- 
sternitur,  nedumque  inde  minuatur,  splendorem  contra  acci- 
pit;   potestas  vero  pontificia,  cum  praecipua   sit,   virisquei 
specialiter  electis  committatur,  vix  per  accidens  obscurari 
potest,  ut  ex  historia  ecclesiastica  constat;  —  2.  indecens 
esse  et  spiritui  evangelico  repugnans  Romanum  Pontificem^ 
aulicis,  ut  aiunt,  circumdari  :  ii  enim,  cardinales  videlicet, 
praelati  diversorum  graduum  et  officiorum,  et  caeteri  ad  cu- 
riam  Romanam  pertinentes^  non  ad  honorem  tantum  et  reve- 
rentiam  divinse  nostrse  Religionis,  sed  etiam,  et   quidem 
maxime,  ad  ipsius  Ecclesiae  regimen  spirituale  conferunt ;  —  | 
3.  spirituali  regimini  subtrahi  quidquid  temporalibus  nego- 
tiis  impenditur :  nam  sic  res  disponi  possunt,  ut  temporale 
regimen  spirituali  nuUum  detrimentum  afferat,  praesertimin 
angusto  regno;  imo  etiam  positive  influat  in  rectam  ejus  gu-* 
bernationem;  —  4.  tales  quandoque  difficultates  oriri  posse 
ex  principatu  civili,  ut  resolvi  non  possint,  salva  conscientiaj 
fieri  enim  non  potest  principem  cogi  ad  agendum  contra 
conscientiam,  nec  ei  unquam  fas  esse  potest  quod  Pontifici 
prohibetur;  —  5.  munia  qusedam  regia,  bella  scilicet  gerere, 
sententiam  capitalem  ferre  et  exsequi,  S.  Pontificem  dede^ 
cere;  nam  quando  juste  hsec  peraguntur,  non   aliud   sunti 
quamdivini  juris  exercitium  acjustitise  defensio, quae Christi 
Vicarium  dedecere  non  possunt.  Aliunde  praefata  et  alia  in- 
commoda  avertere  Deus  potest  providentia  sua  speciali,  a( 
revera  aut  amota  aut  superata  feliciter  fuisse  Romanoriu 
Pontificum  historia  luculentissime  testatur.  Ergo  nulla  ral 
tione  ostendi  potest  principatum  civilem  pontificiamque  potj 
testatem  secum  pugnare  (1).  i)] 

152.  Assertio  2^ :  Principatus  civilis  Romano  Pontifici  mi 
raliter  necessarius  est. 

CoNSTAT  1.  Auctoritate  ipsorum  Romanorum  Pontificunvl 
qui,  cum  Religionis  et  Ecclesiae  bono  providere  debeant,  qui( 

(1)  Vide  de  his  De  Maistre^  du  Pape,  t.  I,  1.  ii,  ch.  6, 

ei  necessarium  sit  optime  norunt.  Porro  verbis  simul  et  acti- 
bus  principatum  suum  civilem  semper  propugnaverunt,  ut 
historia  ecclesiastica  comprobatum  est.  Recentiora  tantum 
SS.  Sedis  verba  et  actus  hic  citabimus. 

Jam  vero  Pius  IX,  in  Encyclica,  die  18  junii  1859  data,  haec 
habebat :  «  Necessarium  esse  palam  didicimus  huic  Sedi  civi- 
lem  principatum,  ut  in  bonum  Religionis  sacram  potestatem 
sine  uUo  impedimento  exercere  possit...  »  Quam  quidem 
declarationem  legere  est  in  pluribus  ab  hoc  tempore  editis 
apostolicis  documentis,  imprimis  vero  in  litteris  datis  26  ju- 
nii  1860.  Unde  in  Syllabo  errorum  hujus  setatis  recensita  est 
propositio  sequens  (n'' 76) :  «  Abrogatio  civilis  imperii,  quo 
Apostolica  Sedes  potitur,  ad  Ecclesiae  libertatem  felicitatem- 
que  vel  maxime  conduceret.  »  Nec  tandem  aliter  a  Pontifica- 
tus  initio  locutus  est  Leo  XIII,  qui  nullam  praeterire  sinit 
occasionem,  ut  erepti  principatus  exitiosa  consectaria  palam 
faciat.  De  mente  igitur  Apostolicae  Sedis  minime  dubitari 
potest. 

Ceeterum  verbis  consentiunt  acta;  declaravit  Pius  IX,  die 
l^  januarii  1849,  eos  omnes,  qui  civilis  potestatis  S.  Sedis 
annihilationem  aliquo  pacto  conspiraverant,  in  censuras  ec- 
clesiasticas  et  imprimis  excommunicationem  ma  jorem,  a  sacris 
conciliis  praesertimque  Tridentina  synodo  latas,  incidisse. 
Et  anno  1860,  vinculo  excommunicationis  majoris  devinctos 
denuntiavit  Pius  IX  solemniterque  ipse  devinxit  eos  omnes, 
qui  Ecciesiee  provincias  ditionis  aliense  legibus  subjici  aliquo 
pacto  procurarunt;  quam  excommunicationem  in  constitu- 
tione  ApostoUcce  Sedis,  anno  1869  edita,  inter  excommuni- 
---cationes  Romano  Pontifici  speciali  modo  reservatas  annume- 
ravij. 

_^  /<1onstat2.  Assensu  episcoporum^  qui  Pii  IX  declarationibus 
et  gestis  summo  cum  plausu  semper  adhaeserunt  sensusque 
iuos  manifestarunt  tum  multis  in  conciliis  ab  anno  1860  ha- 
bitis  in  Galliae  provinciis  Turonensi,  Remensi,  Rothom., 
Tolos.^  Albiensi,  Bituric.  ac  Burdig. ;  tum  praesertim  unanimi 
illa  acclamatione,  qua  265  numero  Romae  ex  omnibus  terrae 
partibus  coadunati.  die9  junii  1862,  sicS.  Pontificem  alloque- 

bantur  :  «  Civilem  S.  Sedis  principatam  ceu  quiddam  neces- 
sarium  ac  providente  Deo  manifeste  institutum  agnoscimus; 
nec  declarare  dubilamus,  in  praesenti  rerum  humanarum 
statu,  ipsum  hunc  principatum  civilem  pro  bono  ac  libero 
Ecclesise  animarumve  regimine  omnino  requiri.  » 

CoNSTAT  3.  Auctoritate  darissimormn  virorum,  inter  quos 
citare  juvat  Bossuetium,  qui  hanc  tuetur  doctrinam  tum  in 
Oratione  de  Unitate  Ecdesice,  tum  in  defensione  Declaratio- 
nis  (1);  —  D.  Emery,  qui  verba  Bossuetii  Napoleoni  I 
bona  temporalia  S.  Sedis  imperio  suo  addicere  cupienti  op- 
portune  referebat;  —  Napoleonem  I  ipsum,  qui,  referente 
Thiers,  egregie  simul  ac  nervose  dicebat «  Deo  gratias  agendas 
esse,  eo  quod  Rom.  Pontifex  nec  Lutetise,  nec  Viennae,  nec 
Matriti,  nec  in  ullius  principis  ditione  commoretur  »  — 
oratoresque  denique  celeberrimos,  qui,  in  variis  deputatorum 
tum  Gallise,  tum  aliarum  gentium  Catholicarum  conventibus, 
principatum  civilem  Rom.  Pontiflcis  omnino  retinendum  esse 
fortiter  propugnaverunt :  nominare  nobis  satis  est  DD.  Mon- 
talembert,  Thurot  de  la  Rosiere,  Barthe  et  cseteros,  quibus 
adjungendi  sunt  scriptores  egregii  tum  ecclesiastici  ordinis 
(DD.  Dupanloup,  Gerbet,  Parisis,  Pie,  Plantier) ;  tum  laici 
(DD.deFalloux,Nettement,Poujoulat,  Thiers,  Villemain,etc.J. 

CoNSTAT  4.  Ratione  theologica.  Illud  exercendse  potestati 
pontificiae  moraliter  necessarium  est,  quo  posito,  primatus 
spiritualis  salubres  suos  effectus  omnino  consequitur;  quo 
vero  sublato,  multis  gravissimisque  impedimentis  obnoxius 
est.  Atqui  haec  de  principatu  civili  asserenda  sunt. 

Enimvero  —  1.  si  rex  sit  S.  Pontifex,  planequeideo  sui  ju- 
ris  effectus  propria  sponte  semper  agere  videatur,  invidias  .^ 
et  suspiciones  etfugit,  faciliusque  habetur  ab  omnibus ut  Pater,  '^ 
filios,  quos  in  Christo  habet,  aequaliter  diligens,  nuUi  populo''' 


(l)  «  On  a  accorJ6  au  Siege  apostoliqne  la  souverainet^  de  la  ville  de 
Rome  et  d'autres  possessions,  afin  qu'il  {lut  exerceravec  plus  de  libert6 
sa  puissance  daus  tout  Tuuivers;  nous  en  feUcitous  non  seulement  le 
Siege  apostolique,  mais  encore  rEglise  uuiverseHe,  et  nous  souhaitons 
de  toutc  Tardeur  de  nos  voeux  que  cette  priucipaute  sacree  demeure 
saiue  et  sauve  en  toutes  manieres,  » 

prse  caeteris  indebite  favens,  omniumque  provocans  amorem; 
pater,  inquam,  territoriumhabensquod  sitomnium  Christia- 
norum  vere  patrimonium  universalisque  concordiae  centrum, 
ad  quod  dissitissimee  gentes  undique  confluere  possunt,  unam- 
que  efformare  familiam,  quse  coelestis  patrise  referat  imagi- 
nem. 

Haud  minus  etiam  regia  potestate  juvatur  Rom.  Pontifex  ad 
obeundum  doctoris  etpastoris  universalis  munus;  quippequi 
duplici  praefulgens  auctoritate,  populis  ac  regibus  apparet  ut 
principium  quoddam  auctoritatis,  toto  ipso  mundo  superius 
omnemque  humanam  conditionem  penitus  excedens  ac  trans- 
cendens.  Si  quid  igitur  definiat,  decernat  aut  praecipiat, 
promptiorem  obtinere  debet  assensum  et  alacriorem  obedien- 
tiam. 

Hinc  quoque  praestantior  illa  auctoritas  moralis,  qua  vel  in 
temporalibus  gaudet  Rom.  Pontifex.  Si  enim  vere  liber  fuerit 
et  independens,  multum  eum  valere  compertum  est  ad  compo- 
nenda  principum  dissidia,  moderandos  exacerbatos  animos, 
exstinguenda  bella,  devictosque  reges  consolandos  et  eri- 
gendos. 

Nec  demum  minoris  sunt  momenti  quae  regia  potestate 
opibusque  fretus  peragere  potest,  tum  in  ordine  temporali,  ad 
amovendas  calamitates  levandasque  populorum  aerumnas  et 
cujusvis  generis  miserias;  tum  in  ordine  inteUectiiali^  ^A  iu- 
vandas  optimas  artes,  edocendas  humaniores  litteras,  promo- 
vendasque  scientias  et  liberales  industrias;  tum  in  ordine  mo- 
rali,  ad  refraenandas  libidines,  compescendos  abusus  atque 
erigenda  publicae  utilitatis  instituta;  tum  in  ordine  religioso, 
ad  providendum  necessitatibus  Ecclesiarum.  instaurandas 
aedes  sacras,  promovendumque  splendorem  et  decus  cultus 
divini,etc. 

At  vero  —  2.  sublato  principatu  civili,  haec  supra  comme- 
morata  commoda,  partim  inediis  tantum  extraordinariis  vel 
ad  tempus  obtineri,  partim  imminui  aut  labefactari,  partim- 
que  omnino  excidere  ac  evanescere,  lugenda  testatur  expe- 
rientia.  Tum  enim  ipsius  S.  Pontificis  sensim  decrescit  ac  de- 
primitur  dignitas  ac  majestas,  populorumque  ideo  frangitur 

devotio  ac  reverentia,  quse  externis  adminiculis  excitari  sum- 
mopere  indigent.  —  Sed  preesertim  multis  obnoxius  est  im- 
pedimentis  inobeundo  supremo  suo  munere  Patris,  doctoris, 
universalisque  pastoris  :  cum  enim  semper  ipsius  persona 
veluti  posita  sit  in  manu  potestatis  civilis,  in  cujus  ditione 
commoratur,  directe  simul  et  indirecte  impediri  potest,  minis 
scilicet,  violentiis^  exilio,  carcere,  latis  legibus,  jure  adscito 
revisionis  Litterarum  Apostolicarum,  subtractione  liberi  com- 
meatus.  —  Quin  etiam,  licet  agere  valeat  S.  Pontifex,  non  ta- 
men  totum  id  quod  expedire  judicaverit  exsequi  valebit:  haud 
semel  enim  prudentise  rationesdevitandaqueincommoda  obs- 
tabunt. 

Concludendum  est  igitur  eam  esse,  in  prsesenti  rerum  con- 
ditione,  illius  principatus  necessitatem ,  ut  ne  ipsi  quidem  Rom. 
Pontifici  liceat  huic  renuntiare,  nec  ullo  hominum  pacto  pos- 
sit  aboieri  quod  spirituali  ac  divino  fini  deputatum  sine  sacri- 
legio  vioiari  nequit.  Gontrarium  proinde,  contemptis  so- 
lemnibus  Ecclesise  declarationibus,  in  privatis  etiam  coiloquiis 
asserere  nefas  est,  nihilque  magis  in  votis  habendum,  quam 
ut  in  pristinam  possessionem  et  libertatem  Sancta  Sedes  res- 4 
tituatur. 

153.  Assertio  3« :   Optimo  jure  acquisitns  est  priucipatusJI 
temporalis  Rom.  Pontificis. 

Prob.  Ille  principatus  recte  legitimus  dicitur,  qui  —  1.  exi-  j 
miis  viis  ortum  habuit;  —  2  optima  preescriptione  firmatur;  ] 
—  3.  jure  inter  gentes  publico  agnoscitur;  —  4.  in  dubium  j 
revocari  nequit  quin  omnia  regum  jura  nutent  :  atqui  talis* 
est  Rom.  Pontificis  principatus  civilis.  * 

I.  Eximiis  viis  ortum  habuit.  Etenim  ex  triplici  causa  ille' 
principatus  civilis  ortus  est,  nempe  ex  consensu  civium,  exi 
legitimorum  principum  confirmatione,  ex  beneGco  influxu 
Rom.  Pontificum  in  res  Italise  temporales.  —  I.  Plures  civi- 
tates,  ab  imperatoribus  derelictcB  et  a  Longobardis  impu- 
gnatse,  Papse  auxilium  implorarunt,  illiusque  ditioni  sese 
subjecerunt.  Et  si,  uti  hodie  ubique  proclamatur,  populorum 
consensus  est  principatus  temporalis  acquirendi  via  potior, 

quomodo  incusabitur  SS.  Pontificum  principatus  civilis,  qui 
unanimi  et  ssepius  repetito  populorum  plausu  probatus  ac 
firmatus  fuit? —  2.  Civium  consensui  accessit  regum  ac  im- 
peratorum  confirmatio  :  Pippinus  S.  Pontifici  exarchatus  Ra- 
vennensis  dominium  dono  tradidit;  quam  donationem  confir- 
mavit,  plurima  addens,  Carolus  Magnus,  cui  consenserunt 
Ludovicus  Pius  ejusque  successores;  demum  comitissa  Ma- 
thildis  proprium  territorium  S.  Sedi  actu  solemni  reliquit. 
—  3.  Caeterum  quam  merito  hic  sacer  principatus  SS.  Ponti- 
ficibus  concessus  fuerit,  ex  eo  patet  quod  multoties  fuerint 
Italiae  salvatores  ac  pacatores;  salvatores  quidem  ab  Hunnis, 
Gothis,  Vandalis,  Graecis,  Germanis  et  aliis;  pacatores  vero, 
bella  intestina  sedando,  varios  principes  inter  se  conciliando, 
et  totis  viribus  aversos  animos  componendo.  Porro  quis 
dominii  sic  comparati  legitimam  possessionem  inficiari  au- 
debit(l)? 

II.  Optima  prmcriptione  firmatur.  A  temporibus  Pippini  et 
Caroli  Magni  anni  amplius  quam  mille  elapsi  sunt;  aut  sal- 
tem  ab  aevo  Caroli  V  et  Francisci  I,  quo  pacifice  possident 
principatum  SS.  Pontifices^  habentur  tria  ssecula;  jam  vero, 
omnibus  fatentibus,  id  temporis  spatium  ad  legitimam  praes- 
criptionem  plus  sequo  sufiicit;  ergo. 

III.  Jure  inter  gentes  publico  agnoscitur,  Nullum  fere  exstitit 
inter  reges  pacis  solemne  pactum,  in  quo  jura  S.  Sedis  tem- 
poralia  non  agnita  fuerint.  Inter  hsec  unum  referre  satis  est, 
illud  scilicet  quod  proclamatum  est  in  famoso  congressu 
Viennse,  anno  1815,  habito,  et  in  quo  variorum  Europse 
regnorum  limites  delineati  fuere.  Ubique  reperiuntur  legati 
S.  Pontificis,  illius  et  tanquam  religionis  christianse  capitis, 
et  tanquam  temporalis  principis  vices  gerentes;  ergo  jure 
publico  civilis  Papae  principatus  agnoscitur  (2). 

IV.  In  dubium  revocari  nequit  civilis  principatus  S.  Ponti- 
ficis  legitimitas^  quin  omnium  regum  jura  nutent.  Etenim  po- 
testatis  temporalis  Romanorum  Ponttficum  legitimitas  eruitur 
ex  imperatorum  donationibus,  ex  diuturna  praescriptione,  ex 

(1)  Vide  D.  Gosselin,  Pouvoir  du  Pape.     y  l^f-  i'^'^  -  ^  JUt^(^^^ff^ 
[t]  Lege  DD.  Pavy,  de  la  Souverainetd  temporelle  du  Pope. 

publicis  pactis,  demum  ex  omnium  populorum  coiisensu  : 
porro,  si  tot  tamque  eximii  tituli  tanquam  invalidi  haberentur, 
qua  via  imperatorum  jura  proclamari  possent  legitima?  Non 
afferunt  enim  temporales  principes,  suarum  possessionum 
comprobandarum  causa,  donationes  validiores,  prsescriptio-, 
nem  diuturniorem,  pacta  solemniora,  placita  universaliora; 
quinimo,  si  sedula  manu  expenderetur  singulorum  principa- 
tuum  origo,  saepe  vi  aut  astutia  vel  etiam  fraude  inducta  vi- 
deretur;  ergo. 

ARTICULUS  11. 

An  et  quateniis  ecclesiasticam  jurisdictionem  obtineant 

episcopi  f 

Dicemus  —  1.  de  existentia,  —  2.  de  origine,  —  3.  de  am- 
plitudine  jurisdictionis  episcopalis. 

§  I.  De  existentia  jurisdictionis  episcopalis. 

154.  status  qusestionis.  Christus,  Ecclesiam  suam  insti- 
tuendo,  potuisset  quidem,  universa  Ecclesia  Petro  ejusque 
successoribus  commissa,  eidem  potestatem  facere  ministros 
eligendi  ac  miltendi,  qui  singulas  partes  ovilis  supremi  pas- 
toris  nomine  gubernarent  eumque  in  regimine  Ecclesise  ad- 
juvarent.  At  potuit  etiam  divinus  Redemptor  sua  voluntate 
determinare  quinam  a  Petro  in  partem  sollicitudinis  vocandi 
essent.  Cum  itaque  historia  constet  episcopos  in  Ecclesiis  par- 
ticularibus  regendis  Rom.  Pontifici  semper  adjunctos  fuisse, 
quaestio  exsurgit  utrum  ex  Christi  institutione  jurisdictio- 
nem  ecclesiasticam  obtineant,  qua  singularibus  Ecclesiis  or- 
dinaria  et  immediata  potestate  praesint. 

Errarunt  ea  de  re  nonnuUi  Jansenistse,  asserentes  parochos 
itaesse  immediatos  pastores,utepiscopus  sittantum  pastorme- 
dia  tus,  et  nonnisi  ad  supplendum  emendandumve  parochi  defec- 
tum  jurisdictionem  immediatam  in  oves  parochorum  exercer^' 
valeat.  Idem  igitur  docebant  de  episcopis  respectu  parocho- 
rum  ac  Gallicani  de  Rom.  Pontifice  respectu  episcoporum.  — 
Catholica  vero  doctrina  sequenti  assertione  statuitur  : 

155.  Assertio  :  Ex  Christi  institutione^  prceter  Petri  suc- 
cessores,  ecclesiasticam  jurisdictionem  obtinent  etiam  episcopi^ 
et  quidem  ita  itt  ordinaria  et  immediata  auctoritate  singulas, 
quibus  prcesunt,  Ecclesias  regant, 

Prob.  1.  Scriptura  Sacra,  Constat  quippe  ex  testimoniis 
supra  adductis,  ubi  de  institutione  magisterii  et  imperii  ec- 
clesiastici,  voluisse  Christum,  ut  prseter  Petrum  alii  essent 
potestatem  habentes  docendi  et  regendi;  quae  quidem  potes- 
tas,  saltem  prout  ordinaria  erat,  perpetuo  in  alios  propagari 
debuit.  Porro  episcopi,  quatenus  portionem  gregis  Christi 
ordinaria  potestate  gubernant,  ii  sunt  quos  Christus  voluit 
Apostoiis  in  ordinario  munere  succedere;  ratio  est  quia  soli 
episcopi,  propter  potestatem  ordinis,  quse  ipsis  jure  divino 
competit,  idonei  sunt  ad  Ecclesiam  perfecte  regendam;  quippe 
qui  soli  in  Ecclesia  ministros  creare  possint,  quibus  muneris 
ecclesiastici  functiones  exerceantur.  —  Praeterea (Ac^.,  xx,  28) 
legitur  :  c(  Attendite  vobis  et  universo  gregi  in  quo  vos  Spi- 
»  ritus  Sanctus  posuit  episcopos  regere  Ecclesiam  Dei  » ;  et 
(I  Petr.,  V,  2)  :  «  Pascite  qui  in  vobis  est  gregem  Dei.  »  Jam 
vero  his  verbis^  quse  episcopos  speciatim  respiciunt,  aperte 
declaratur  non  tantum  divinitus  ordinatum  fuisse,  ut  ipsi  Ec- 
clesiam  Dei  regerent,  sed  etiam  singulos,  ex  eadem  Christi 
institutione,  ad  certam  gregis  dominici  portionem  regendam 
deputandos  esse.  Ergo.  ~  Idem  demum  colligitur  ex  Aposto- 
lorum  agendi  ratione.  Hi  enim  episcopos  per  civitates  consti- 
tuerunt,ipsisqueutalios  constituerent  pr<Bceperunt(Ac^.^  xiv, 
22;    Tit.,   I,   5);  hoc   autem  ex  praecepto  Christi,  atque  ut 
perpetuo  servandam  in  generali  EccIesicB  regimine  formam 
exhiberent ,  ab  Apostolis  factum  esse ,  dubium   non   est. 
Ergo. 
Prob.  2.  Traditione,  hsec  autem  innotescit,  uti  fieri  solet, 
1.  Ex  disertis  testimoniis  SS,  Patrum.  pro  quibus  audiantur 
solummodo  S.  Clemens  Rom.,  qui  (I  Epist.  ad  Cor,,  i,  c.  44; 
Patr,  grcec,  i,  298)  scribit  :  «  Apostoli  episcopos  constitue- 
runt,  et  deinceps  futurae  successionis  regulam  tradiderunt, 
ut,  cum  illi  discessissent,  ministerium  eorum  ac  munus  alii 
viri  probati  exciperent;  »  S.  Hieronymus,  cujus  (Epist.  41, 
I.  29 

11.  3;  Pati\  lat.,  xxii,  476)  nota  sunt  verba ;  «  Apud  nos  Apos- 
tolorum  locum  episcopi  tenent;  »  et  S.  Gregorius  M.  qui 
{Homil.  26  in  Evang.,  n.  5;  Patr.  lat.,  lxxvi,  1200)  ait  :  «  Ho- 
rum  (Apostolorum)  profecto  nunc  in  Ecclesia  episcopi  locum 
tenent,  ligandi  atque  solvendi  auctoritatem  suscipiunt. »  Quse 
quidem  verba  intelligenda  esse  de  episcopis,  prout  certa3 
gregis  universalis  portioni  immediata  jurisdictione  praesunt, 
sat  apertum  est. 

2.  Ex  praxi  Ecdesice;  constat  enim  historia  semper  ad- 
scriptam  fuisse  singulis  episcopis  determinatam  Ecclesiam, 
quam  unusquisque  regeret  ac  gubernaret;  ipsi  vero  tanta 
reverentia  a  fidelibus  sibi  commissis  habiti  sunt,  ut  omnes 
mox  persuasum  habuerint  unitatem  Ecclesise  sine  ea  reve- 
rentia  et  subjectione  retineri  non  posse.  Jam  vero  quod  ex 
praxi  nunquam  ab  Apostolis  interrupta  servatum  fuit,  et  im- 
primis  velut  EcclesicB  unitati  necessarium  exhibetur,  ad  es- 
sentialem  Ecclesise  constitutionem  pertinere,  ac  proinde  ex 
divina  institutione  promanare  merito  creditur.  Ergo. 

3.  Ex  conciliorum  declarationibus ;  concilium  Trid.  (sess.  23, 
c.  4),  postquam  affirmavit  ecclesiasticse  hierarchise  existen- 
tiam,  hsec  habet  :  «  Sacrosancta  synodus  declarat...  Episco- 
pos,  qui  in  Apostolorum  locum  successerunt,  ad  hunc  hie- 
rarchicum  ordinem  prwcipue  pertinere;  et  positos,  sicut 
Apostolus  ait,  a  Spiritu  Sancto  regere  Ecclesiam  Dei.  »  —  Nec 
aliud  sibi  volunt  quae  ea  de  re  statuit  concilium  Vaticanum; 
declarata  quippe  vi  ac  ratione  primatus  R.  Pontificis  (const. 
Pastor  JEternus.,  c.  3)^  ita  prosequitur  :  «  Tantum  autem 
abest,  ut  hsec  Summi  Pontificis  potestas  officiat  ordinariae  ac 
immediatse  illi  episcopalis  jurisdictionis  potestati,  qua  epis- 
copi,  qui  positi  a  Spiritu  Sancto  in  Apostolorum  locum  suc- 
cesserunt,  tanquam  veri  pastores  assignatos  sibi  greges,  sin- 
guli  singulos,  pascunt  et  regunt,  ut  eadem  a  supremo  et 
universali  Pastore  asseratur,  roboretur  ac  vindicetur,  secun- 
dum  illud  S.  Gregorii  Magni  :  Meus  honor  est  honor  univer- 
salis  Ecclesiae.  Meus  honor  est  fratrum  meorum  solidus  vigor, 
Tum  ego  vere  honoratus  sum,  cum  singulis  unusquisque  ho^ 
nor  debitus  non  negatur.  » 

Prob.  3.  Ratione,  scilicet  ex  eo  quod  inaxime  conveniens 
fuerit,  ut  Christus  supremo  Ecclesiae  pastori  et  principi 
alios  adjungeret^  qui  sub  illo  veri  pastores  essent  ac  prin- 
cipes. 

Enimvero  Ecclesia,  qualis  a  Christo  instituta  fuit,  per  omnes 
gentes  diffundenda  ac  regenda  erat  :  atqui  fieri  non  poterat, 
ut  unus  homo  omnes  omnium  gentium  per  se  pasceret  ac 
regeret.  Ergo  velle  debuit  Christus  ut  prseter  summum  Pas- 
torem  universae  Ecclesise  praepositum  alii  essent  secundarii 
rectores;  et  quidem  tales  qui  veri  pastores  essent  ac  prin- 
cipes.  Nam  optima  sane  gubernatio  est,  cum  unusquisque 
prsesul  aliquam  Ecclesise  partem  tanquam  suaniy  proprio  no- 
mine,  veluti  pastor  proprius,  et  ad  finem  usqiie  vitce  guber- 
nandam  suscipit;  tunc  enim,  experientia  teste,  peculiari  sol- 
licitudine  curat  de  fidelibus,  quos  habet  uti  ovile  proprium^ 
imo  et  familiam  suam,  cui  vitam  omnem  impendeie  debet, 
donec  diem  supremam  obeat,  cineres  cum  eorum  cineribus 
permixturus;  altera  ex  parte^  fideles  suavius  ac  fortius  illi 
adhaerent,  quem  respiciunt  uti  pastorem  propria  auctoritate 
pollentem,  pastorem  ad  mortem  usque  sibi  proprium  et  addic- 
tum,  verique  demum  nominis  patrem,  Contra  vero  qui  ali- 
quain  Ecclesiam  gubernat  nomine  alieno,  loco  veri  pastoris, 
non  tam  curat  de  spirituali  salute  fidelium,  quos  non  habet 
ut  suos^  quos  forsan  mox  derelicturus  est,  ut  ad  aliorum  regi- 
men  transeat;  et  similiter  fideles  vix  illi  adhserent,  quem 
sciunt  nomine  alterius  agere  et  forsan  jam  cogitare  de  alia 
sede  occupanda  domicilioque  transferendo.  Ergo,  cum  unus 
pastor  universain  per  seipsum  non  posset  regere  Ecclesiam, 
maxime  decuit,  ut  Christus  ejus  regimini  providerit  per  multos 
aiios  pastores,  qui  sub  pastore  supremo  portionem  dominici 
gregis  propria  jurisdictione  gubernarent. 

Neque  obstat  quod  ex  narratione  evangelica  prseter  Petrum 
non  sint  in  ovili  dominico  nisi  agni  et  oves,  nec  proinde 
piures  pastores.  Etsi  enim  episcopi,  prout  ad  Petri  successo- 
rem  referuntur,  quem,  ex  dictis,  pastorem  et  rectorem  agnos- 
cunt,  de  dominico  grege  sint  et  dicantur,  oves  tamen  propter 
eminentiam  dignitatis  et  ministerii  foecunditatem;  id  profecto 

non  impedit  quin  respectu  fidelium  pastorale  munus  exer- 
cere  valeant  (1). 

156.  Corollarium  I.  Ergo  episcopi  jure  dicuntur  Apostolo^\ 
rum  successores,  —  Constat  ex  supra  dictis,  et  imprimis  e^ 
declaratione  concilii  Tridentiniet  concilii  Vaticani.  Ut  aulem 
id  intelligatur,  nonnulla  adnotare  praestat,  scilicet :  —  1.  Epi- 
scopi  certo  Apostolis  succedunt  quoad  potestatem  ordinis; 
quilibet  enim  episcopus  illum  ipsum  characterem  episcopalem 
liabet,  quem  habuerunt  Apostoli,  et  quo  carent  simplices 
presbyteri.  Unde  sicut  quoad  hunc  characterem  episcopalem 
sancto  Petro  aequales  fuerunt  cae.teri  Apostoli,  ita  sub  eodem 
respectu  omnes  episcopi  Romano  Pontifici  aequales  sunt. 

2.  Nemini  pariter  dubium  est  quin  episcopi  secundum  ali- 
quam  similitudinem  jurisdictionis  in  Apostolorum  locum 
vere  succedant;  nam,  sicut  Apostoli  potestate  jurisdictionis 
sibi  a  Christo  traditae  primi  fuerunt  post  Petrum,  et  reliquis 
discipulis  superiores;  ita  episcopi  jurisdictione,  qua  pollent 
in  Ecclesias  sibi  commissas,  superiores  sunt  presbyteris  et 
reliquis  clericis  ac  laicis,  et  inter  Ecclesise  principes  merito 
numerantur.  —  Dixi  tamen  :  secundum  aliquam  similitudinem^ 
propterea  quod,  sicut  mox  expendemus,  episcoporum  juris- 
dictio  non  eequalis  est  jurisdictioni,  quam  habuerunt  Apos- 
toli. 

3.  Tandem  omnes  fatentur  caeteros,  praeter  Rom.  Pontifl- 
cem,  episcopos  non  esse  Apostolorum  successores,  eo  sensu, 
quod  Sedes,  quam  quisque  eorum  occupat,  aliquem  ex  Apos- 
tolis  in  primum  episcopum  habuerit.  Omnes  quippe  norunt 
alios  Apostolos,  praeier  Petrum  et  Jacobum,  etsi  episcopos 
constituerint,  nulli  peculiari  Ecclesiae  prsefuisse. 

157.  CoroUarium  II.  Ergo  episcopi  non  sunt  meri  vicarii 
seu  coadjutores  R.  Pontificis^  sed  veri  nominis  pastores,  Patet 
ex  dictis,  siquidem  ea  est  divina  Ecclesise  constitutio,  ut 

(l)  Unde  Bossuelias  [Serm.  de  unlt,  Eccl.)  :  «  Cest  a  Pierre  qu'il  est 
ordonne...  de  paitre  et  de  gouverner  et  les  agneaux  et  les  brebis,  et  les 
petits  et  les  m^res,  et  les  pasteurs  m^mes ;  pasteurs  a  l'egard  des 
peuples^  et  brebis  a  T^gard  de  Pierre,  ils  honorent  en  lui  J6sus-Christ.  » 

episcopi  proprio  nomine  et  ordinaria  potestate  varias  eccle- 
sias  regant. 

Aliquo  tamen  sensu  dici  potest  episcopos  vices  agere  ac 
proinde  vicarios  esse  summi  Pontiflcis;  quatenus  videlicet  ab 
eo  suam  accipiunt  jurisdictionem,  uti  probabitur  infra;  vel 
etiam  quia,  dum  munus  sibi  impositum  exercent,  partem  ali- 
quam  implent  illius  muneris,  quod  Rom.  Pontiflci  universa- 
liler  exercendum  committitur.  Unde  Gregorius  IV  dicit  de 
Ecclesia  Romana  :  «  Quae  sic  vices  suas  aliis  impertivit  Eccle- 
siis,  ut  in  partem  sint  vocatae  soliicitudinis,  non  in  plenitudi- 
nem  potestatis.  » 

Neque  repugnat  ut  uni  eidemque  gregi  duo  immediati  pas- 
lores  prsesint,  episcopus  scilicet  et  R.  Pontifex;  non  enim  se 
invicem  repellunt  duae  auctoritates,  quarum  una  alteri  subor- 
dinatur.  <(  Inconveniens  est,  inquit  S.  Thomas  (in  4,  dist.  17, 
q.  7),  quod  duo  oequaliter  super  eumdem  gregem  constituan- 
tur.  Sed  quod  duo,  quorum  unus  principalior  alio,  super  eam- 
dem  plebem  constituantur,  non  est  inconveniens;  et  secun- 
dum  hoc  super  eamdem  immediate  sunt  et  parochus,  et  epi- 
scopus,  et  Papa.  » 

Competit  igitur  episcopis  vera  docendi  ac  regendi  potestas; 
hanc  tamen  quibusdam  limitibus  circumscribi  infra  ostende- 
mus.  —  Ex  his  apparet  etiam  maximum  adesse  discrimen 
inter  episcopos  et  vicarios  apostolicos;  hi  enim,  etsi  eamdem 
ordinis  potestatem  habeant  ac  episcopi,  propriam  Eccie- 
siam  non  regunt,  sed  alterius  nomine  agunt,  nempe  R.  Pon- 
tiflcis. 

158.  Coroliarium  III.  Ergo  noii  potest  R.  Pontifex  omnes 
simul  episcopos  deponere,  et  dioeceses  regere  per  vicarios,  itaut 
jam  non  sint  in  Ecclesia  episcopi,  qui  proprio  nomine  et  ordina- 
ria  potestate  Ecclesias  regant.  Ratio  est  quia,  ut  jam  probatum 
fuit,  ad  divinamEcclesiaeconstitutionem  pertinet  ut  Ecclesiae 
particulares  ab  Episcopis  tanquam  veris  ac  immediatis  pasto- 
ribus  regantur;  Ecclesia  vero,  utpote  columna  etflrmamentum 
veritatis,  a  sua  constitutione  excidere  nequit. 

Non  polest  igitur  Summus  Pontifex  vicariale  regimen  ad 

universam  Ecclesiam  extendere.  —  At  vero  ab  hac  generali 
ordinatione.,  justis  de  causis,  quandoque  recedere  licet;  nec 
proinde  damnanda  est  praxis,  vi  cujus  Rom.  Pontifices  re- 
giones  ad  fidem  recens  conversas  per  vicarios  apostolicos  gu- 
bernant,  vel  etiam  aliquas  dioeceses  administratoribus  apos-J 
tolicis  ad  tempus  committunt. 

§  II.  De  origine  jarisdictionis  episcopalis. 

159.  Praenotanda.  Certum  est  —  1.  ad  Rom.  Pontificem  et 
quidem  solum  spectare,  ut  episcopos,  in  partem  sollicitudinis 
pastoralis  adhibendos,  proprio  jure  eligat  et  confirmet.  Ratio 
est  —  tum  quia  in  quavis  societate  derivatio  potestatis  in 
principes  inferiores  necessario  i'epetenda  est  a  supremo  prin- 
cipe,  —  tum  quia  visibilis  Ecclesiae  unitas  procurari  nequit, 
nisi  a  supremo  pastore,  non  tantum  subjectione,  sed  etiam 
origine  pendeant  secundarii  pastores  Ecclesiae  regimini  ope- 
ram  dantes.  Unde  conc.  Trid.  non  tantum  deflnivit  {sess.  23, 
cati,  8)  episcopos  a  Rom,  Pontifice  institiitos  esse  legitimos;  sed 
etiam  declaravit  (sess.  24,  de  Reform.,  c.  1)  quodcumque  jus  ad 
promotionem  prmficiendorum  a  Sede  Apostolica  haberi.  —  Ne- 
que  obstat  disciplina  olim  vigens,  vi  cujus  ad  episcopos  Pro- 
vincicB,  aut  ad  capitula  cathedralium  pertinebat  jus  eligendi, 
quo  jus  quoddam  electo  conferebatur;  vel  etiam  praxis,  qua 
patriarchae  et  metropolitse  episcopos  conflrmare  et  instituere 
consueverunt.  Haec  quippe  et  similia  nonnisi  ex  spontanea 
Summi  Pontiflcis  concessione  usurpata  fuere,  atque  ex  ipsius 
voluntate  cessa^verunt  aut  mutata  sunt. 

160.  Certum  est  —  2.  jurisdictionem  episcopalem  a  potes- 
tate  ordinis  separabilem  esse.  Constat  enim  dari  quandoque 
jurisdictionem  absque  potestate  ordinis,  ex  more  in  Ecclesia 
recepto,  vi  cujus  episcopus  electus  solemniterque  provisus  a 
Summo  Pontiflce  Ecclesiam  suam  administrat  cum  plena  juris- 
dictione,  etsi  nondum  consecratus.  Vicissim  dari  posse  ordi- 
nis  potestatem  sine  jurisdictione  actuali,  evincit  praxis  ordi- 
nandi  episcopos,  quin  ulla  ipsis  Ecclesia  atlministranda  assi- 
gnetur(Cf.  Cercia,  loc.  cit,^  lect.  11).  Cseterum  potestas  juris- 

clictionis  amitti  potest,  integra  manente  ordinis  potestate, 
sicut  flt,  V.  g.,  quando  episcopus  deponitur  vel  voluntarie 
abdicat  sedem  suam. 

161.  Quibus  prsenotatis,  quaeritur  utrum  actualis  episcopo- 
rum  jurisdictio  immediate  a  Christo  conferatur,  numve  a 
Romani  Pontificis  institutione  repetenda  sit.  Primam  senten- 
{jam  propugnarunt  in  concilio  Tridentino  Hispani  praelati, 
quibus  adhaeserunt  Gallicani.  Juxta  illos  igitur  actualis  epis- 
coporum  jurisdictio  a  Christo  ipso  confertur,  ligata  tamen  et 
indeterminata,  donec  per  canonicam  institutionem  solvatur 
et  determinetur;  haec  autem  institutio  non  est  radix  et  causa 
efficiens  episcopalis  jurisdictionis^  sed  mera  conditio  prsere- 
quisita,  ut  in  exercitium  erumpat. 

Alii  vero  communius  et  verius  asserunt  episcopalem  juris- 
dictionem  per  ipsam  canonicam  institutionem  reapse  conferri, 
ac  proinde  non  immediate  a  Christo,  sed  mediante  Rom.  Pon- 
tifice,  singulis  episcopis  communicari.  Hsec  postrema  senten- 
tia  certa  videtur;  quod  ut  magis  pateat,  sequens  sit 

162.  Assertio  :  Actualis  episcoponm  jurisdictio^  mediante 
Rom.  Pontifice,  singulis  episcopis  communicatur . 

Prob.  1.  Argumento  desumpto  e  Scriptura  Sacra;  nempe  ex 
textibus  jam  adductis,  ubi  de  primatus  Rom.  Pontificisinstitu- 
tione  et  natura.  Nam  probatum  fuit  Petrum  ac  proinde  Rom. 
Pontificemesse  fundamentum,  super  quodEcclesia  sedificatur: 
ipsi  insuper,  et  quidem  soli,  datas  fuisse  claves  regni  coelo- 
rum,  id  est,  Ecclesise,  atque  demum  ab  eodem  pascendos  esse 
et  agnos  et  oves.  Porro,  nisi  episcopi  suam  jurisdictionem  a 
Rom.  Pontifice  derivarent,  ipse  nec  fundamentum  esset,  ex 
quo  coiumnse  sedificii  vim  ad  lapides  sustinendos  mutuari 
debent;  nec  summus  claviger,  cui  soli  tota  jurisdictio,  sub 
clavium  symbolo,  commissa  fuit;  nec  demum  pastor  ille 
supremus  et  unicus,  a  quo  totum  ovile  pascendum  est,  juxta 
hsec  Christi  verba  (Joan,,  x,  16)  :  «  Et  fiet  unum  ovile  et  unus 
»  pastor. »  Ergo. 

Et  vero,  cum,  ex  antea  dictis,  Rom.  Pontifex,  vi  primatus, 
plenam  et  supremam,  imo  ordinariam  atque  immediatam, 

proindeque  episcopalem  jurisdictionem  habeat  in  omnes  et 
singulos  tum  pastores,  tum  fideles,  necesse  est  non  tantum  ut 
episcopos  proprie  deponere  possit,  sed  eliam  ut  propria  auc- 
toritate,  non  autem  ex  superioris  delegatione,  episcopalem 
jurisdictionem  attingere  valeat;  imo  oportet  ut  ab  ipso,  veluti 
ab  unico  fonte,  procedat  tota,  quae  in  Ecclesia  est,  jurisdic- 
tionis  potestas.  Jam  vero  haec  omnia  evanescunt  in  sententia 
adversariorum.  Ergo. 

Prob.  2.  Traditione;  enimvero  SS.  Patres  toti  sunt  ut  ads- 
truant  jurisdictionis  potestatem,  quse  in  episcopis  actu  exis- 
tit,  eosque  ad  regimen  Ecclesiae  expeditos  facit,  a  Rom.  Pon- 
tifice  dimanare.  Audiatur  prae  cseteris  S.  Optatus  Mil.  qui 
{Contra  Parm.  de  schis.  Donat,.  1.  7,  n.3;  Patr.  lat,^  xi,  1087) 
scribit :  «  Bono  unitatis  B.  Petrus...  prseferri  Apostolis  omni- 
bus  meruit,  et  claves  regni  coelorum  communicandas  cceteris 
solus  accepit.  »  Nihil  expressius  desiderari  potest.  Caeterum 
non  aliter  sentiunt  alii  S.  Patres,  uti  videre  licet  apud  Cer- 
ciam  {lect.  12J.  Adducere  sufficiat  quatuor  similitudines,  qui- 
busutiturS.  Cyprianus  (D^ i^mY.  EccL.n,  5;  PatrJat.,  i\,^Oi), 
ubi  sedem  Petri  comparat  capiti,  radici,  fonti,  soli;  quse  qui- 
dem  apprimead  remnostram  faciunt;  nam,  uti  argumentatur 
Bellarminus  (de  Rom.  Pont.,  1.  4,  c.  24),  «  in  omni  corpore 
virtus  membrorum  derivatur  a  capite;  in  omni  arbore  virtus 
ramorum  oritur  a  radice;  in  omnibus  rivis  aqua  fluit  ex  fonte; 
omnium  denique  radiorum  solarium  lux  est  a  sole.  »  —  Huic 
autem  SS.  Patrum  doctrinae  sufl*ragatur  consensus  fere  om- 
nium  theologorum,  quorum  princepsD.  Thomas(c^on^  Gent.. 
1.  4,  c.  76)  sic  se  habet  :  c  Petro  soli  promisit  (Christus)  :  Tibi 
dabo  claves  regni  coelorum,  ut  ostenderetur  potestas  cla- 
vium  per  etm  ad  alios  derivanda,  ad  conservandam  Ecclesice 
unitatem.  » 

Prob.  3.  Ratione  theologica.  Elenim  si  actuaiis  jurisdictio 
immediate  a  Christo  singulis  episcopis  communicaretur,  id 
fieret  vel  in  ipso  actu  consecrationis  episcopalis,  vel  in  ins- 
tanti  electionis  aut  institutionis  :  atqui  neutrum;  —  non  pri- 
mum,  tum  quia  consecratio  non  ex  se  importat  jurisdictionis 
communicationem,  siquidem,  ex  dictis,  habetur  quandoque 

character  episcopalis  absque  jurisdictione;  tum  quia  eadem  et 
sequalis  esse  deberet  in  omnibus  et  singulis  episcopis  haud 
secus  ac  potestas  ordinis;  quod  sane  dici  nequit.  —  l^on  secun- 
dum;  certum  est  enim  episcopalem  jurisdictionem  simplici 
presbytero  nuUatenus  in  episcopatum  assumendo  a  Romano 
Pontifice  aliquando  conferri;  sed,  hoc  concesso,  nemo  non 
videt  nuUam  esse  rationem  cur  Christus  per  actum  specialem 
interveniret  ad  jurisdictionem  immediate  conferendam  his 
qui  a  Rom.  Pontifice  eliguntur  vel  instituuntur.  Ergo. 

Et  vero  jurisdictioepiscoporum  a  Rom.  Pontificelimitatur, 
suspenditur  et  aufertur  :  ergo  ab  eo  datur,  juxta  regulam 
juris  :  Per  quascumque  causas  res  nascitur^  per  easdem  et  sol- 
vitur, 

163.  Schoiium.  Varia  objiciuntur  tum  ex  Scriptura,  in 
qua  episcopi  dicuntur  positi  a  Spiritu  Sancto  {Act.,  xx,  28), 
tum  ex  formulis,  quae  adhibentur  in  episcoporum  consecra- 
tione,  tum  ex  ratione;  et  imprimis  ex  eo  quod  potestas  epis- 
copalis,  nisi  a  Christo  conferatur^  mere  humana  dicenda 
erit.  —  Haec  autem  facili  negotio  solvere  est,  modo  attenda- 
tur  :  —  1.  Episcopos  recte  dici  posse  positos  a  Spiritu  Sancto, 
quatenus  orclo  episcopalis  divinitus  institutus  est,  vel  etiam 
quatenus  ex  eadem  institutione  episcopi  consecrati  exigentiam 
habent  ad  regendam  Ecclesiam;  sed  minime  requiritur  ut 
singuli  jurisdictionem  a  Deo  immediate  accipiant;  —  2.  for- 
mulas,  de  quibus  agitur,  reperiri  quidem;  nam  olim  uno 
eodemque  actu  episcopus  consecrabatur  et  confirmabatur ;  eas 
tamen  ad  valorem  consecrationisnonnecessariasesse;  — 3.  po- 
testatem  episcoporum,  etsi  per  Rom.  Pontificem  conferatur, 
non  ideo  ab  ipso  originem  ducere,  sed  eam  esse  auctoritatem, 
quam  Christus  in  eo  veluti  in  fonte  deposuit,  ut  exinde  in 
varios  pastores  dimanaret. 

§  III.  De  amplitudine  jurisdictionis  episcopalis. 

164.  —  I.  Ex  jam  dictis  in  praesenti  articulo  statim  inferre 
iicet  episcoporum  jurisdictionem  non  esse  universalem.  Quct; 
enira  supra  adduximus  satisevincunt  episcopos  non  succedere 

29. 

plenitudinl  jurisdictionis,  quam  Apostoli  extraordinarie  ha- 
buerunt  in  totum  orbem,  sed  uniuscujusque  jurisdictionem  ad 
propriam  limitari  ecclesiam.  Recolantur  imprimis  verba  con^ 
cilii  Vaticani  dicentis  (loc.  cit.)  de  episcopis,  quod  «  assignatos 
sibi  greges,  singuli  singulos,  pascunt  et  regunt.  »  Cseterum 
hsec  limitatio  episcopalis  jurisdictionis,  data  pastorum  multi- 
plicatione,  omnino  necessaria  est^  ut  in  Ecclesia  omnia  secun- 
dum  ordinem  fiant. 

165.  II.  At  ejusdem  jurisdictionis  amplitudo  non  tantum 
consideranda  est  ex  parte  termini,  sed  etiam  ex  partesui,  seu 
ratione  utriusque  docendi  ac  regendi  muneris^  in  quo  tota  in- 
trinsece  continetur.  Jam  vero,  si  agitur  de  episcopis  sigillatim 
spectatis,  fatentur  omnes  ipsos  nec  infallibilitate  in  docendo, 
nec  suprema  ac  absoluta  auctoritate  in  regendo  praeditos  esse. 

Patet  primu7n^  nempe  episcopis  singulariter  spectatis  non 
esse  adscribendam  infallibilitatem  in  docendo,  ex  eo  quod 
nullum  hujusmodi  praerogativse  fundamentum  in  Scriptura  et 
Traditione  reperitur;  adde  illam  non  esse  Ecclesiae  necessa- 
riam.  —  Apostoli  equidem  hoc  charisma  sibi  vindicarunt; 
sed  extraordinarie.  et  ob  specialem  necessitatem.  Frustra 
igitur  tentaret  quis  demonstrare  idem  privilegium  in  Aposto- 
lorumsuccessores  transire;  verbaenim  Christi  ea  de  re  nun-  ^ 
quam  ad  singulos,  sed  ad  omnes  simul  sumptos  eosque  Petro 
conjunctos  respiciunt;  illud  proinde  defecisse  cum  Apostolis 
merito  afTirmatur  et  satis  superque  constat  ex  lugenda  hsere- 
siumhistoria,  quarum  ssepissime  episcopi  auctores  velfautores 
fuerunt. 

Constat  secundum,  videlicet  singulis  episcopis  non  compe- 
tere  supremam  et  absolutam  auctoritatem  in  regendo,  6x  eo 
quod  eorum  jurisdictio  multiplici  ex  parte  restringitur,  sive 
quoad  personas,  sive  quoad  materias,  sive  quoad  actus;  illud 
autem  eruitur  —  tum  ex  ipsa  limitatione  territoriali  episcopa- 
lis  jurisdictionis,  qua  fit,  ut  singuli  episcopi  multa  decernere 
vel  ordinare  nequeant,  quae  vel  ad  universam  Ecclesiam  spec- 
tant,  vel  forsan  in  damnuin  Ecclesise  universalis  vergerent, 
nisi  supremus  Pastor  hujus  vel  alterius  episcopi  auctoritatem 

restringeret;  —  tum  ex  origine  jurisdictionis  episcopalis, 
quae,  cum,  ex  supra  probatis,  a  Rom.  Pontifice  procedat,  ab 
eodem  pendet,  ut  talis  vel  tanta  sit;  —  tum  denique  ex  pon- 
tificis  primatu,  cujus  ratio  postulat  ut  Rom.  Pontifex  quasdam 
personas  ab  episcoporum  jurisdictione  eximere,  majores 
causas  sibi  reservare,  imo  nonnuUos  actus  episcopales  corri- 
gere  vel  impedire  possit.  De  his  vero  fusius  tractatur  in  jure 
canonico  (Cf.  Perriot,  De  EccL,  p.  293  et  seq.). 

166.  —  III.  Superest  igitur  ut  inquiramus  qualis  jurisdic- 
tionis  amplitudo  adscribenda  sit  episcopis,  non  prout  singuli 
considerantur,  sed  quatenus  in  unum  collecti  corpus pastorum 
efformant :  nemo  quippe  nescit  ex  his,  qui  potestate  docendi 
ac  regendi  a  Christo  instructi  fuerunt,  quoddam  constitui  col- 
legium,  quod^  prout  ad  Apostolos  refertur,  apostoUcum,  prout 
vero  ad  episcopos  ordinem  dicit,  episcopale  nuncupatur.  Jam 
vero  ad  hanc  qusestionem  solvendam,  sit  sequens 

Assertio  :  Corpori  episcopali^  sub  Romano  Pontifice  tan- 
quam  capitejure  divino  competit  suprema  magisterii  ac  imperii 
potestas. 

PuoB.  l^  PARs,  nempe  corpori  episcopali  competer e  supremam 
potestatem  magisterii,  ac  i^^Yoindejusde  rebus  fidei  infallibiliter 
judicandi, 

1.  Scriptura  Sacra.  Etenim  (Matth.^  xxviii,  19)  legitur  : 
«  Euntes  ergo  docete  omnes  gentes...  Et  ecce  ego  vobiscum 
»  sum  omnibus  diebus,  usque  ad  consummationem  sseculi.  » 
Quibus  verbis,  ut  superius  ostensum  fuit,  Christus  veram  et 
activam  infallibilitatem  Apostolorum  collegio  et  eorum  suc- 
cessoribus  promisit :  porro  episcopi  successores  sunt  Aposto- 
lorum,  non  tantum  prout  singuli  docendi  munus  exercent, 
sed  praesertim  prout  coUegialiter  considerantur.  Ergo.  Caete- 
rum  huc  recurrunt  plerique  textus,  quibus  probatum  fuit 
infallibilitatis  charisma  Ecclesise  docenti  a  Christo  concessum 
fuisse. 

2.  Auctoritate  SS.  Patrum,  pro  quibus  appellare  satis  erit 
S.  Irenseum  et  S.  Basilium.  Primus  (Adv.  hcer.,  I.  4,  c.  44; 
Patr.  grcec,  vii,  1056)  dicit  veritatem  esse  discendam  «  apud 

quos  est  ea  quaeestab  ApostolisEcclesicesuccessio...  IUi  enim 
fidem  nostram  custodiunt.  »  Secundus  vero  (Epist.  204, 
n.  7;  Patr,  grcec,  xxxii,  754)  scribit  :  «  Justius  est  res  nos- 
tras  judicari  (id  est,  controversias  dirimi),  non  ex  uno  vel 
altero  non  recte  in  veritate  ambulantibus,  sed  ex  multitudine 
episcoporum,  » 

3.  Praxi  perpetua  Ecclesice.  Haec  historice  certa  sunt  :  — 
—  1.  ordinarie  et  fere  semper,  exorta  aliqua  haeresi,  concilia 
ad  stabiliendam  fidem  congregata  fuerunt;  —  2.  quo  plures 
in  eis  numerati  sunt  episcopi,  eo  major  fuit  eorum  auctori- 
tas;  —  3.  cum  concilia  universalia  fuerunt,  id  est,  cum  epis- 
coporum  coUegium  reprsesentaverunt,  illorumdecreta  judicata 
fuerunt  tam  firma  et  irreformabilia,  ut  ii,  qui  illis  subscribere 
recusarunt,  velut  hseretici  et  extra  Ecclesiam  semper  habiti 
fuerint :  porro  hsec  praxis  assertionem  nostram  evidenter  de- 
monstrat.  Ergo. 

Prob.  2^  PARS  ASSERTioNis,  scilicot  corpori  episcopali pariter 
adscribendam  esse  supremam  imperii  potestatem,  iisdem  fere 
argumentis,  id  est, 

1.  Scriptura  Sacra ;  Christus  non  uni  Petro,  sed  etiam  Apos- 
tolis  ligandi  et  solvendi  potestatem  his  verbis  {Matth.,  xvni, 
18)  contulit  :  «  Qusecumque  alligaveritis  super  terram,  erunt 
))  ligata  et  in  coelo,  et  quaecumque  solveritis  super  terram, 
»  erunt  soluta  et  in  coelo.  ))  Eadem  est  igitur  argumentandi 
ratio  ac  supra ;  nimirum  :  his  verbis  apostolorum  collegio 
confertur  a  Christo  suprema  potestas  imperii  in  universam 
Ecclesiam,  quse  semper  duratura  est;  atqui  Apostolorum 
coUegio  successit  corpus  episcopale.  Ergo.  —  Nec  aliud  in- 
nuit  S.  Paulus^  quando  {Act,,  xx,  28)  episcopos  dicit  positos 
ad  regendam  Ecclesiam  Dei :  qua  voce  Ecclesiam  Dei  intelligi 
debet  juxta  communem  interpretationem  non  tantum  grex 
particularis,  cui  unusquisqueepiscopus  praeficitur,  sed  etiam 
universa  Ecclesia. 

2.  Auctoritate  SS.  Patrum;  S.  Cyprianus  [Epist.  xxvn,  n.  1 ; 
Patr.  lat.,  iv,  298)  dicit :  «Ecclesia  super  episcopos  constitui- 
tur,  et  omnis  actus  Ecclesise  per  eosdem  gubernatur.  y>  S.  Au- 
gustinus  {De  Bapt.  cont.  Don.,  1.  7,  c.  43,  n,  84;  Patr.  lat,. 

XLiii,  247)  haec  verba  refert  synodi  sub  S.  Cypriano  habitae  : 
«Manifesta  est  sententiaD.  N.  J.  C.  Apostolos  suos  mittentis,  et 
ipsis  solis  potestatem  a  Patresibi  datam  permittentis,  quibus  nos 
successimus,  eadem  potestate  Ecclesiam  Domini  giibermntes .  » 

Prob.  3.  Praxi perpettia  Ecclesice;  omnes  quippenorunt  non 
tantum  decreta  fidei  ab  episcopis  in  synodis  oecumenicis, 
sed  etiam  leges  disciplinares  aliaque  ad  potestatem  imperii 
spectantia  frequenter  edita  fuisse,  et  quidemita  ut  tota  Eccle- 
sia  his  obtemperaverit.  Ergo. 

Dictum  vero  fuit  in  assertione  :  sub  Romano  Pontifice  tan- 
quam  capite,  tum  quia  prseerat  Petrus,  quando  Apostolorum 
coUegio  collata  fuit  universalis  haec  jurisdictio,  tum  quia  non 
datur  verum  corpus  sine  capite.  Itaque  episcopi  etiam  collec- 
tive  sumpti,  sed  a  Papa  sejuncti,  nullam  habent  auctoritatem 
in  universam  Ecclesiam;  excipe  tamen  si  papa  sit  dubius; 
quo  in  casu  ad  corpus  episcopale  probabiliter  devolvitur  po- 
testas  providendi  de  Papa  certo. 

167.  Coroilarium.  Ex  modo  dictis  facili  negotio  colligere 
fas  est  episcopos  a  supremo  Pastore  recipere  quidquid  potes- 
tatis  habent,  etiam  prout  collective  sumuntur;  nec  proinde 
audiendi  sunt  qui  admittunt  in  episcopis  duplicem  jurisdic- 
tionis  potestatem  :  particularem  unam,  quse  a  Rom.  Pontifice 
per  institutionem  canonicam  confertur,  alteram  universalem 
in  consecratione  una  cum  charactere  episcopali  acceptam,  qua, 
prout  conjuncti  Romano  Pontifici  corpus  episcopale  efTormant, 
defmitiones  fidei  necnon  leges  universam  Ecclesiam  obligantes 
edere  possint.  Hsec  quippe  jurisdictio  universalis,  immediatea 
Christo  collata,  nullo  fundamento  nititur,  et  adversatur  pri- 
matui  Rom.  Pontificis. 

ARTICULUS  III. 

An  et  quatenus  cxteri  prxter  R.  Pontificem  et  episcopos  ab 
ecclesiastica  jurisdictione  excludantur  ? 

168.  Ex  prsemissis  ab  exordio  hujusce  capitis  secundi,  tri- 
•plex  datur  error  circa  propositam  qusestionem.  Alii  scilicet 

existimarunt  jurisdictionem  ecclesiasticam  in  fidelium  coetu 
residere;  ita  Marsilius  de  Padua,  M.  Ant.  de  Dominis,  Riche- 
rius  eorumque  assecte.  —  Alii  dixerunt  spiritualem  potesta- 
tem,  sicut  et  civilem,  principibus  temporalibus  divinitus  com- 
municari,  ita  tamen,  ut  eam  per  episcopos  exerceant,  prcesertim 
in  bis,  quae  ad  ordinis  potestatem  referuntur;  ita  Anglicani  et 
Russi.  —  Alii  demum  autumaverunt  simplices  saltem  presby- 
teros,  et  praesertim  parochos,  jure  divino  ecclesiasticae  juris- 
dictionis  participes  fieri;  ita  Jansenistae,  Pistorienses  et  Galli- 
cani  nonnulli. 

Ad  complendam  igitur  nostram  de  subjecto  jurisdictionis 
ecclesiasticseexpositionem^restatutprsedictoserroresbreviter 
refellamus;  quo  prsestito,  veluti  sponte  fluet  qusenam  sit  forma 
regiminis  Ecclesise.  Itaque 

169.  Assertio  l^ :  Ecclesiastica  jiirisdictio  nullatenus  residet 
in  populo  christiano, 

Prob.  1.  Scriptura  Sacra;  Christus  quippe  non  omnibus 
fidelibus,  sed  certis  ac  determinatis  personis  docendi  ac  regendi 
munus  demandavit  his  et  similibus  verbis  :  «  Euntes  ergo 
»  docete  omnes  gentes  »  {Matth,,  xxwii,  19);  «  Praedicate  Evan- 
»  gelium  ))  (Marc. ,XYJ,  15);  «  Quaecumque  alligaveritissuper 
»  terram,etc. ))  (ilM^^.,xviii,18);  atqui,ubiagiturde  origina- 
ria  ecclesiasticsepotestatis  communicatione,  illi  tantum  veluti 
hujusce  potestatis  participes  habendi  sunt,  quibus  eamdem  a 
Christo  collatam  fuisse,  ex  Evangelio  certo  constat.  Ergo.  — 
Praeterea  Apostoli  in  Scripturis  semper  exhibentur  tanquam 
simpliciter  a  Christo  missi :  «  Pro  Christo  legatione  fungimur  i 
(II  Cor,,Y,  20);  «  Sic  nos  existimet  homo,  ut  ministros  Christi  k 
(I  Cor,,  IV,  1).  Ergo  potestatem  suam,  mediante  populo  chris- 
tiano,  non  acceperunt;  ac  proinde  nec  etiam  nunc  a  fidelium; 
coetu  in  pastores  derivatur  potestas  ecclesiastica.  —  Caeteru 
idipsum  sua  agendi  ratione  confirmarunt  Apostoli;  quippeq 
proprio  jure  leges  ferebant,  ministros  ecclesiis  particularibu 
prseponebant^  aliaque  similia  praestabant.  Ergo. 

Prob.  2.  Traditione^  nempe  —  tum  ex  testimoniis  SS,  Pa^ 
trum,  quorum  mentem  sic  exprimit  S.  Gregorius  Naz.  {Orat 

19,  n.  10;  Patr.  grcec,  xxxv,  1054)  :  «  Oves,  inquit,  pastores 
ne  pascite;...  nolite  judicare  juclices,  nec  legislatoribus  leges 
prsescribite;  »  —  tum  ex  praxi  Ecclesice^  in  qua  semper  ser- 
vatum  est,  ut  exsecutioni  mandarentur  judicia  et  mandata 
pastorum,  non  exspectata  populi  christiani  ratihabitione;  — 
tum  ex  damnatione  doctrinw  oppositce;  sic  Joannes  XXII,  Mar- 
silium  Patavinum;  Facultas  Parisiensis,  a  Paulo  Y  laudata, 
Richerium  damnavit;  Pius  VI,  in  bulla  Auctorem  fidei,  ait  : 
«  Propositio  quae  statuit  potestatem  a  Deo  datam  Ecclesice,  ut 
commimicaretur  pastoribus  qui  sunt  ejus  ministri  pro  salute 
animarum,  sic  intellecta  ut  a  communitate  fidelium  in  pas- 
tores  derivetur  ecclesiastici  ministerii  ac  regiminis  potestas, 
(est)  hceretica.  » 

Pror.  3.  Ratione  theologica.  Enimvero  si  ecclesiastica  juris- 
dictio  penes  esset  populum  christianum,  vel  illam  per  se  exer- 
ceret  fidelium  multitudo,  vel  selectis  ministris  exercendam 
committeret  :  porro  neutrum  dici  potest  : 

Non  primum;  quomodo  enim  fideles  in  omnibus  orbis  chris- 
tiani  partibus  ditTusi,  et  quidem  omnes,  ac  proinde  viri  ac 
mulieres,  senes  ac  juniores,  docti  et  indocti  munus  docendi 
ac  regendi  totam  Ecclesiam  exercerent? 

Non  secundum:  nam  quando  potestas  a  populo  in  principes 
derivatur,  hsec  reperiuntur  :  —  magistratus  ab  ipsa  plebe 
eliguntur,  cui  acceptam  referunt  suam  omnem  auctoritatem; 
—  a  sententia  magistratuum,  gravioribus  in  causis,  appellatur 
ad  judicium  populi;  —  leges,  quibus  respublica  gubernanda 
est,  proponuntur  quidem  a  magistratu,  sed  a  populo  pro- 
bantur  ac  teinperantur;  —  accusari  solent  magistratus  apud 
populum,  necnon  dignitatibus  privari,  et  debitis  poenis,  ad 
nutum  populi,  mulctari  possunt,  ut  videre  est  in  historia  tum 
populi  Romani,  tum  Grseci :  porro  haec  prorsus  inaudita  fuere 
in  Ecclesia,  et  ipsius  praxi  omnino  repugnant.  Ergo. 

Objiciunt  quidem  adversarii  :  —  1.  S.  Petrum  suae  agendi 

rationis  motiva  in  coetu  christiano  exposuisse  {Act.,  xi,4) ;  — 

2.  S.  Mathiam  et  diaconos  per  universum  populum  electos 

fuisse ;  —  3.  diu  in  Ecclesia  viguisse  morem,  quo  episcoporum 

«electio  ad  populum  spectabat. 

At  responsio  ad  haec  facilis  esi;  nempe  : 

1.  S.  Petrus  ita  egit  humilitatis  et  caritatis,  non  necessitatis 
causa.  —  2.  Populus  S.  -Mathiam  et  diaconos  nonproprie  ele- 
git,  sed  prcesentavit,  et  quidem  ex  Apostolorum  concessione ; 
soli  vero  Apostoli  eosdem  constituerunt  (1).  —  3.  Etsi  varia 
fuerit  in  variis  aetatibus  Ecclesiae  praxis  in  eligendis  suis  mi- 
nistris,  uti  luculenter  refert  card.  Tarquini  {Inst.  juris  eccL, 
p.  117  et  seq.),  certo  constat  nunquam  populo  «  tributum 
fuisse  jus  proprie  dictae  electionis,  sed  tantum  postulandi 
facultatem  eidem  fuisse  concessam  aut  testimonii  ferendi  de 
eligendorum  meritis;  »  de  quo  audiatur  etiam  Bellarminus 
[deRoin.  Pont.,  1.  1,  c.  6)  :  «  Populus,  ait,  non  ordinavit  un- 
quam,  neque  creavit  ministros,  neque  tribuit  illis  unquam 
potestatem,  sed  nominavit  solum  et  designavit,  sive,  ut  vete- 
resloquuntur,postulaviteosquosab  Apostolispermanuumim- 
positionem  ordinari  cupiebat;  quare  (Act,,  vi,3)  dicuntApos- 
toli  :  «  Considerate  YiYOs  ex  vobis  boni  testimonii  septem..., 
))  quos  constituamus  super  hoc  opus.  »  Ubi  solum  tribuunl 
populo  ut  quserat  et  offerat  aliquos  idoneos  ad  illud  munus. 
Sed  oblatos  Apostoli^nonpopulus,  diaconos  creaverunt.  » 

170.  Assertio  2*  lEcclesiasticajurisdictionuUatenusresidet 
in  principibus  temporalibus. 

Prob.  1.  Scriptura  Sacra ;  quoties  nempe  in  Evangelio  de 
temporalibus  rebus  agitur,  de  principe  temporali  mentio  fit; 
quando  autem  de  spiritualibus  rebus  ac  de  auctoritate  supra 
illas  conferenda,  Apostolos  alloquitur  Christus,  ut  patet  ex 
dictis.  —  Idem  innuit  S.  Paulus,  quando  (Eph.,  iv,  11)  dicit 
positos  fuisse  in  Ecclesia  primum  apostolos,  deinde  prophe- 
tas,  alios  autem  pastores  et  doctores. 

Prob.  2.  Traditione.  Huc  recurrunt  testimonia  quibus  in 
capite  praecedenti  demonstratum  fuit  Ecclesiam  independen- 
tem  esse  a  civili  potestate.  Unum  duntaxat  addere  liceat  : 
S.  Joannes  Chrysostomus  {Homilia  5  in  Vidi  Dominum,  n,  1 ; 
Patr.  grmc,  lvi,  130)  sic  se  habet  :  «  Quanquam  nobis  vene- 

(1)  Uade  Bossuetius  :  «  EliseZj  disent  les  Apotres,  et  nous  diablwons^m 


PRINCIPES  TEMPORALES  JURISDICT.  ECCLESIAST.  EXPERTES.    521 

randum  videtur  solium  regium...,  tamen  rerum  terrenarum 
administrationem  sortitus  rex  est,  nec  ultra  potestatem  hanc 
quidquam  habet  auctoritatis...  »  —  Accedit  vero  Ecclesise 
praxis;  namque  historia  constat  principes  jure  proprio  nun- 
quam  in  conciliis  ut  judices  sedisse.  Illis  quidem  sive  per  se, 
sive  per  legatos,  liaud  raro  interfuerunt,  ut  Patrum  actibus 
prsesentes,  postea  facilius  legibus  suis  eorum  exsecutioni  pro- 
viderent;  at  nunquamin  conciliis  sicutepiscopijudicaverunt. 
Unde  concilia,  pauca  quidem  numero,  quse  decretorum  suo- 
rum  confirmationem  a  principibus  expostularunt,  id  ea  inten- 
tione  fecerunt,  ut  auctoritate  civili  poenisque  temporalibus 
hsereses  compescerentur.  Si  vero  plures  principes  fide  et  reli- 
gione  conspicui  plurima  circa  res  spirituales  decreverunt,  id 
rogantibus  vel  saltem  tacite  annuentibus  episcopis  et  Summo 
Pontifice  effecerunt,  omnesque  norunt  damnata  fuisse  decreta 
aut  edicta  fidei  non  conformia,  quae  nonnulli  ferre  tentave- 
runt.  Hinc  etiam  factum  est,  ut  summi  Pontifices  in  medio  J^vo 
adeo  fortiter  imperatoribus  obstiterint,  ne  isti,  investituras 
pastorales  per  annulum  et  baculum  pastoralem  dando,  aucto- 
ritatem  etiam  spiritualem  dare  viderentur. 

Prob.  3.  Ratione  theoL  Etenim  si  jurisdictio  spiritualis 
principibus  temporalibus  competeret,  hoc  esset  vel  ex  con- 
cessione  Ghristi,  vel  ex  delegatione  populi,  vel  ex  rerum  na- 
tura,  quatenus  scilicet  du9e  potestates,  civilis  et  ecclesiastica, 
ab  invicem  non  discreparent :  atqui  nullum  ex  his  dici  potest. 

—  Non  primim^  siquidem^  ex  jam  probatis,  nullum  adest 
talis  concessionis  monumentum,  sive  in  Scriptura  sive  in 
Traditione.  — Non  secundmn,  eo  quod  populus  delegare  ne- 
quit  quod  non  habet :  porro  supra  demonstratum  est  eccle- 
siasticam  potestatem  nullatenus  residere  in  populo  christiano. 

—  Non  tertium;  etsi  enim  utramque  potestatem  in  eodem 
subjecto  sociari  non  repugnet,  valde  tamen  inter  se  differunt 
tum  ratione  finis;  nam  potestatis  civilis  finis  directus  et  im- 
mediatus  est  felicitas  temporalis,  potestatis  autem  spiritualis 
salus  seterna;  tum  ratione  mediorum;  potestas  temporalis 
media  naturalia  adhibet,  dum  potestas  spiritualis  supernatu- 
ralibus  utitur  mediis,  gratia  nempe,  sacramentis  et  aliis;  tum 

ratione  auctoris,  quia  ordinis  temporalis  auctor  est  Deus, 
quatenus  naturce  creator;  spiritualis  vero,  quatenus  gratiae 
largitor;  ergo  potestatis  civilis  ac  ecclesiasticse  unio  in  eodemj 
subjecto  rerum  natura  minime  requiritur. 

171.  Assertio  3»  :  Jurisdictio  ecclesiastica  jure  divino  nulla 
tenus  residet  in  presbyteris, 

Jurisdictionis  nomine  intelligimus  non  tantum  docendi, 
sed  etiam  regendi  munus;  cui  proinde  annectitur  potestas 
sive  legifera,  sive  judiciaria,  sive  coactiva,  et  quidem  in  utro- 
que  foro,  interno  scilicet  et  externo.  Jam  vero  sic  intellecta 
assertio 

Prob.  1.  Scriptura  Sacra.  Cliristus  enim,  uti  jam  innuimus, 
solis  Apostolis  docendi  ac  regendi  potestatem  commisit :  porro 
soli  episcopi,  non  vero  simplices  presbyteri,  Apostolorum 
successores  sunt,  saltem  in  hoc  munere  quod  totum  spectat  ad 
potestatem  jurisdictionis.  Ergo. 

Prob.  2.  Auctoritate  Summorum  Pontificum  et  Conciliorum. 
Papa  Vigilius  asserit  «  causas  ecclesiasticas  episcoporum  re- 
servandas  esse  judicio,  idque  juxta  ecclesiasticum  morem, 
juxta  paternas  traditiones,  juxta  omnem  auctoritatem  evange- 
licw  apostolicceque  doctrince. »  Pius  vero  VI,  in  bulla  Auctorem 
fidei,  damnavit  propositiones,  in  quibus  statuebatur  reforma- 
tionem  abusuum  circa  disciplinam  ecclesiasticam  ab  episcopo 
et  parochis  sequaliter  pendere,  —  decreta  episcoporum  non 
esse  acceptanda,  nisi  approbata  fuerint  a  synodo  dioecesana. 
Demum  idem  S.  Pontifex,  in  brevi  dato  10  mart.  1791,  loquens 
de  constitutione  cleri  Gallicani,  haec  habebat  :  «  Quid  aliud 
hisce  decretis  efficere  conventus  voluit  quam  eveitere  et  ad 
nihilum  redigere  episcopatum  ipsum?...  Quid  hoc  aliud  est 
quam  ut  unaquaRque  dioecesis  regatur  a  presbyteris,  qui  epis- 
copi  jurisdictionem  obruant?  Nonne  hunc  in  modum  illi  con- 
tradicitur  doctrinae  quae  in  Actis  Apostolorum  legitur  :  Spi- 
ritus  S.  posuit  episcopos  regere  Ecclesiam  Dei  quam  acquisivit 
sanguine  suo,  omnisque  sacrae  hierarchiae  ordo  intervertitur 
prorsus  ac  perturbatur?  iEquantur  nempe  presbyteri  epis- 
copis.  ))  —  In  concilio  Ghalcedonensi  generali  IV,  Patres  sic 

loquuntur :  «  Petimus,  superfluos  foras  mittite  ;  synodus  epis- 
coporum  est,  non  clericorum  :  «  Concilium  generale  VIII  ait : 
a  Nunquam  sacri  canones  sanciunt,  ut  ad  synodos  principes 
sseculares  cogantur^  sed  soli  episcopi.  »  Ergo  simplices  pres- 
byteri  non  dicendi  sunt  ecclesiasticse  jurisdictionis  jure  divino 
participes. 

-  Prob.  3.  Praxi  Ecclesice.  —  1.  Presbyteri  ad  concilia  non 
sunt  nisi  rarissime  vocati,  et  debuissent  tamen  vocari,  si  jure 
divino  jurisdictionis  essent  participes,  quia  nullus  eorum,  qui 
a  Christi  constituti  sunt  pastores,  pastoris  munere  orbari 
debet.  —  2.  Presbyteri  non  subscribunt  tanquam  judices; 
episcopi  enim  sic  subscribunt  :  Ego  judicans,  vel  definiens, 
subscripsi;  presbyteri  autem  :  Ego  subscripsi,  sine  addito. 
-—  3.  A  quibusdam  conciliis  fuerunt  ejecti,  sicut  contigit  in 
concilio  Chalcedonensi  generali  IV;  et  in  conciiio  Lugdu- 
nensi  II^  anno  1274,  plerosque  secundi  ordinis  ministros 
foras  miserunt  Patres,  iis  duntaxat  retentis  qui  ad  sanctam 
synodum  nominatim  fuerant  invitati.  Ergo  praxi  Ecclesiae 
constat  presbyteros  non  existimatos  fuisse  ecclesiastica  juris- 
dictione  jure  divino  instructos. 

Quod  speciatim  attinet  ad  parochos,  animadvertere  satis 
erit  nullum  fuisse  parochum  ante  quartum  Sceculum  :  quod 
aulem  tam  longo  tempore  in  Ecclesia  non  fuit,  certe  dici  ne- 
quit  ex  divina  institutione  necessarium.  Unde 

Dictum  fuit  in  assertione  :  jure  divino,  quia  agitur  in  prae- 
senti  de  ecclesiastica  jurisdictione,  qualis  a  Christo  constituta 
fuit.  Hanc  tamen  ab  Ecclesia  ad  simplices  presbyteros  trans- 
mitti  posse  fatentur  omnes ;  quod  quidem  praesertim  de  re- 
gendi  niunere  verificatur,  quatenus  scilicet  episcopi  presby- 
teros  sibi  adjungunt,  quas  in  partem  vocant  pastoralis  officii. 
Itainstituti  sunt  archidiaconi,  qui  episcopalem  jurisdictionem^ 
in  foro  tam  externo  quam  interno,  ordinariorum  titulo  parti- 
cipabant;  vicarii  generales,  qui  etsi  eamdem  potestatem  revo 
cabiliter  accipiant,  ordinarii  tamen  dicuntur,  eo  quod  in  foro 
etiam  externo  jurisdictionem  Ivdhent :  parochi,  qui  jurisdic- 
tionem  in  foro  tantum  ixiterno,  sed  titulo  stabili  et  ordinariam 
obtinent;  vicarii  deinum,  qui  in  eodem  foro  interno  nonnisi 


524  TRAGTATUS   DE    VERA   CHRISTI   ECCLESIA. 

delegata  jurisdictione  potiuntur.  Horum  omnium  munera  ei 
jura  exponunt  canonistae.  —  Utrum  vero  simplices  presby- 
teri,  ex  concessione  R.  Pontificis.  in  conciliis  sedere  possint 
tanquam  fidei  judices,  patebit  ex  dicendis  infra,  ubi  de  con- 
ciliis. 

172.  Schoiium.  De  fonna  regfminis  ecclesiastici.  Tres  dis- 
tingui  solent  formae  simplices  regiminis  seu  gubernationis : 
monarchia  scilicet,  seu  principatus  unius;  aristocratia,  id 
est,  regimen  optimatum;  et  democratia,  hoc  est,  populi  totius 
imperium.  Jam  vero  ex  probatis  in  decursu  hujusce  capitis 
colligere  pronum  est  Ecclesiae  regimen  nec  democraticum, 
nec  aristocraticum,  sed  monarchicum  dicendum  esse. 

1.  Non  quidem  democraticum  dici  potest;  constat  enim 
ecclesiasticam  auctoritatem  nullatenus  in  populo  christiano 
residere. 

2.  Nec  aristocraticum ;  namque,  etsi  ex  Christi  institutione 
ecclesiasticam  jurisdictionem  participent  episcopi,  non  habent 
tamen  potestatem  nisi  Romano  Pontifici  subordinatam  et  ab 
illo  derivatam. 

3.  Idem  vero  regimen  monarchicim  esse  satis  evincunt  quae 
de  primatu  Rom.  Pontificis  in  primo  articulo  disseruimus; 
Unde  S.  Thomas  (co7it.  Gen,,  1.  4,  c.  76)  apposite  scribit  : 
«  Nulli  dubium  esse  debet  quin  Ecclesiae  regimen  sit  optime 
ordinatum...  Optimum  autem  regimen  multitudinis  est  ut 
regatur  per  unum;  quod  patet  ex  fine  regiminis,  qui  estpaxj' 
pax  enim  et  unitas  subditorum  est  finis  regentis.  Unitatis  au- 
tem  congruentior  causa  est  unusquam  multi.  Manifestum  est 
igitur  regimen  Ecclesiae  sic  esse  dispositum,  ut  unus  toti 
Ecclesiae  praesit.  » 

Si  autem  quseratur  utrum  in  Ecclesia  vigeat  monarchia 
simplex,  aut  temperata  sive  aristocratia  sive  ^emocratia,  non 
una  est  theologorum  et  canonistarum  sententia.  —  Nonnulli 
post  Bellarminum  asserunt  Ecclesiae  regimen,  etsi  monarchi- 
cum,  aristocratia  tamen  et  democratia  aliquatenus  temperari; 
nam,  inquiunt,  episcopi  in  Ecclesia  njon  sunt  vicarii  Summi 
Pontiflcis,  sed  veri  principes  et  pastores;  admittenda  est  pro- 

inde  in  Ecclesia  qusedam  aristocratia.  Sed  et  ipsa  democratia 
quemdam  in  ea  locum  habet,  saltem  in  hoc  sensu  quod  nemo 
sit  ex  omni  christiana  multitudine,  qui  ad  episcopatum,  imo 
ad  summum  Pontificatum,  vocari  non  possit,  si  tamen  dignus 
eo  munere  judicetur.  —  Alii  vero,  licet  hsec  omnia  admittant, 
censent  Ecclesiae  monarchiam,  non  obstante  prsefata  aristo- 
cratiae  et  democratise  admixtione,  simplicem  esse,  nec  proinde 
nisi  improprie  aristocratia  et  democratia  temperatam  dici 
posse.  Discrimen  igitur  inter  utramque  sententiam  non  rei 
est,  sed  nominis, 

Attamen ,  cum  ea  de  re  loquendi  modus  non  indifferens 
sit,  nostris  prsesertim  temporibus,  affirmandum  videtur  Ec- 
clesise  regimen  ad  simplicem  monarchiam  revocari ;  inveniun- 
tur  quippe  in  Ecclesia  omnia  quse  in  conceptu  verae  et  strictae 
monarchiae  continentur,  videlicet  unitas  imperii  in  capite, 
universalitas  subjectionis  in  membris,  et  indivisio  supremae 
potestatis,  quae  quidem  quoadplenitudineminRom.  Pontiflce 
residet. 

Quidquid  sit,  saltem  rejicienda  est  sententia  eorum,  qui 
monarchiae  nomen  retinentes,  contenderunt  summam  potes- 
tatem  non  esse  penes  solum  Rom.  Pontificein,  sed  perfecto 
modo  residere  in  Summo  Pontifice  et  in  episcoporum  corpore 
simul  sumptis;  talis  nempe  opinio  aperte  subvertit  plenam 
et  supremam  jurisdictionem,  quam  Rom.  Pontifici  divinitus 
concessam  fuisse  merito  definivit  concilium  Vaticanum. 


CAPUT   lil. 

DE   EXERGITIO  JURISDIGTIONIS   EGGLESIASTIG^. 


Ecclesiastica  jurisdictio  in  ordine  ad  totam  Ecclesiam  exer- 
cetur  vel  a  Rom.  Pontifice  solo,  vel  a  Rom.  Pontifice  et  episco- 
pis  in  concilio  generali  coadunatis,  vel  a  corpore  pastorum 
per  orbem  dispersorum.  Hinc  triplex  articulus. 

ARTICULUS  I. 

De  exercitio  jurisdictionis  per  R.  Pontificem.  ^ 

Quaestio  itenim  moveri  potest,  vel  de  Rom.  Pontifice  per- 
sonaliter  agente,  vel  de  congregationibus  ab  ipso  institulis. 
Duplex  ergo  erit  paragraphus. 

§  I.  De  constitutionibus  R.  Pontificis. 

173.  Constitutionum  pontiflciarum  nomine,  intelliguntur 
definitiones,  decreta,  et  generatim  ordinationes  et  regulae 
omnes,  quae  a  Rom.  Pontifice  tanquam  a  supremo  Pastore 
prodeunt.  Varia  sortiuntur  nomina  pro  gravitate  materise  et 
formis  usurpatis.  Si  ad  jus  editum  confirmandum  aut  obscu- 
rum  interpretandum  dubiave  proposita  resolvenda  spectant, 
decretales  et  rescripta  vocantur;  —  si  Pontificis  ipsius  inotu 
proprio  diriguntur  ad  Ecclesiam  universalem,  vel  ad  ecclesiam 
particularem,  aut  etiam  ad  certum  personarum  genus,  juris 
novi  edendi  vel  antiqui  confirmandi  aut  immutandi  gratia, 
constittttionis  nomen  retinent;  —  si  demum  omnibus  episcopis 
Ecclesiae  catholicse  vel  unius  regionis  mittuntur  ad  explican- 
dam  doctrinam,  vel  proscribendum  libruni  damnosum,  aut 
extirpandum  abusum,  aliave  hujusmodi  tractanda,  Littem 
encyclicce  dicuntur.  His  hodie  superadduntur  Allocutiones^ 
quas  in  consistorio  ad  Cardinales  habet  et  vulgari  curat  S.  Pon- 
tifex  de  iis,  quae  spectant  ad  servandam  integritatem  fidei, 
promovendamque  executionem  legum  ecclesiasticarum ,  ut 
omnibus  Christifidelibus  innotescant  sensus  et  placita  Summi 
pastoris. 

Ut  autem  fidem  faciant  hsec  documenta  apostolica,  formis 
quibusdam  vestiuntur,  de  quibus  nonnulla  dicenda  sunt;  inde 
enim  varia  nomina  obtinent  litterae  apostolicse,  quse,  pro 
diverso  suo  stylo,  sigillo,  aliisque  adjunctis,  Bullce  vel  Brevia 
nuncupantur.  Hoc  autemBullarumproprium  est,  ut,  praemissa 
inscriptione  :  N.  servus  servorum  Dei^  ad  perpetuam  rei  memo- 
riam,  oiim  a  S.  GregorioMagno  inducta,  incharta  pergamena 
subnigra    concinnentur  fusiori    stylo,   et   sigillentur    nu- 

mismate  plumbeo  insertas  cordulas  obtegente,  et  imagi- 
Qes  Apostolorum  Petri  et  Pauli  referente  CGf.  Motmn  pro- 
prium  Leonis  XIII,  29  dec.  1878).  Bullae  hoc  modo  exaratae 
expediuntur  per  cancellariam  apostolicam.  —  At  vero  Brevia 
|in  membrana  candida  conscribuntur,  breviori  ordinarie 
stylo  contrahuntur^  cera  rubra  obsignantur  sub  annulo  pis- 
catoris  imaginem  exhibentis  B.  Petri  ex  navicula  retia  ja- 
cientis^  atque  expediuntur  per  Secretarium  brevium  secreta- 
iique  subscriptione  muniuntur.  —  Litterse  Encydicw  ipsius 
3.  Pontificis  manu  subscriptae  per  Nuntios  vei  Legatos  aposto- 
icos  ad  omnes  episcopos  sive  totius  orbis,  sive  alicujusregio- 
nis  tantum  mittuntur.  —  AUocutiones  demum  consistoriaies 
nlucemedunturcura  et  studio  Cardinalis,  qui  secretarii  spe- 
ciali  munere  fungitur,  et  exinde  authenticitatem  sumunt.  — 
Ne  multa;  litteris,  quse  indubia  originis  suse  apostolicae  signa 
prse  se  ferant,  mentem  suam  ac  voluntatem  manifestari  semper 
curant  SS.  Pontifices,  et  insuper  non  semel  in  certis  quibus- 
dam  locis  publice  eas  affigi  jubent. 

De  his  vero  sigillatim  disserere  nostri  non  est  instituti,  sed 
canonistarum;  praemissa  sufficiunt,  ut  sequens  adstruatur 

174,  Assertio  :  Constitutiones  pontificice  rite  promulgatce, 
sive  ad  fidem  et  mores,  sive  ad  disciplinam  spectent,  universos 
fideles  obligant. 

CoNSTAT  1.  exprobatis,  ubidepraerogativisPrimatus;  potesl 
Rom.  Pontifex  edere  decreta  fidei  et  condere  leges  quae  om- 
nium  fidelium  obsequium  exigant  :  atqui  inanis  foret  nec 
exerceri  posset  haec  docendi  ac  regendi  suprema  potestas,  si 
*mandata  sua  S.  Pontifex  intimare  non  valeret  constitutionibus 
:seu  litteris  apostolicis  rite  promulgatis;  nullum  est  quippe 
jmedium  magis  obvium  ac  idoneum,  quo  declarare  possit  quid 
isentiat  ac  velit;  ergo  omnino  necesse  est  ut  hujusmodi  cons- 
titutiones  vim  omnem  obtineant. 

CoNSTAT  2.  praxi  et  usu  EcclesicB  perpetuo;  namque  ex  Pon- 
tificiis  constitutionibus  potior  pars  juris  canonici  confecta  est. 
jlmo,  priscis  temporibus,  constitutiones  SS.  Pontificum  auc- 
toritates  nominabantur ;  hanc  vocem  legere  est  in  actis  Synodi 

Palestinae,  quse  Victore  I  Pontifice  celebrata  est;  nec  alii 
quam  auctorUatis  nomine  inscribuntur  epistolse  decretales  i] 
pervetusta  canonum  coUectione  :  «  Auctoritas  Siricii  ad  Hi^ 
merium :  auctoritas  Innocentii  ad  Victricium,  etc.  y>  Ergo  (cl^ 
card.  Soglia,  Inst.  juris  pub.), 

Diximus  in  assertione  :  modo  sint  rite  promulgatce ;  qui 
qiiidem  explicatione  indigent.  Nam  si  res  sit  de  constitutio^ 
nibus  dogmaticis,  sola  earum  sufflcit  cognitio,  ut  cuique  in*^ 
cumbat  obligatio  eis  assentiendi.  Ratio  est  quia  statim 
veritatem  a  S.  Pontiflce  defmitam  esse  constat,  in  dubiui 
revocari  nequit  eam  esse  revelatam  a  Deo  aut  revelatis  coi 
nexam,  ac  proinde  fldes  ei  denegari  non  potest,  quin  veraci- 
citati  divinae  saltem   indirecte  inferatur   injuria.   Unde  sij 
quandoque  specialis  addatur  promulgatio,  hoc  flt  ad  abun- 
dantiam  juris,  seu  potius,  ut  sub  nullo  prsetextu  in  foro  sive' 
interno  sive  externo  declinari  possit  obligatio  credendi.  — 
At  vero  quod  attinet  ad  constitutiones  disciplinares,  cum 
objectum  prsecepti  quod  enuntiant,  a  voluntate  tantum  S.  Pon- 
tiflcis  habeat  vim  obligandi  conscientias,  necesse  omnino  esl 
ut  ab  eo  intimetur,  a  quo  vim  illam  accipit;  hoc  autem  fleri 
nequit,  nisi  per  promulgationem  ad  totam  communitateiHt 
prseceptum  dirigatur,  uti  videre  est  in  Tractatu  deLegibus. 

§  II.  De  congregationibus  Romanis. 

175.  —  I.  Ut  Ecclesiae  regimini  ea,  qua  par  est,  vigilantia  el 
efficacia  providere  posset  R.  Pontifex,  opus  ei  erat  multis  ad- 
jutoribus,  quorum  opportuno  consilio  et  opera  quotidiana 
juvaretur.  Hinc  creati  sunt  cardinales  aliique  praelati  et  offl- 
ciales,  qui  a  remotissima  setate  adjutores  exstiterunt  Rom. 
Pontiflcis  in  regimine  Ecclesise.  At  vero,  cum  labentibus 
sa3cuiis  in  immensum  cresceret  multitudo  negotiorum,  pro- 
vida  sapientia  statuerunt  SS.  Pontiflces,  ut  preeter  consisto- 
rium  cardinalium,  quod  est  veluti  senatus  pontificalis,  variaj 
cardinalium  efformarentur  congregationes,  quibus  pro  suo 
peculiari  flne  certa  negotiorum  species  committeretur,  operam 
conferentibus  praelatis  officialibusque  inferioribus. 

Ad  triplicem  porro  classem  referuntur  praedictae  congrega- 

ttoiies;  alisB  nempe  ad  fidem,  alise  ad  disciplinam,  alisead  cul- 
tum  spectant.  In  fidei  defensionem  et  propagationem  institutse 
sunt  congregationes  S.  Inquisitionis  seu  Sancti  Officii^  Indi- 
cis  et  de  Propaganda  fide.  —  In  favorem  vero  discipiinae  erectae 
sunt  Gongregatio  Conc.  Tridentini,  Congveg^iiio  sitper  negotiis 
lepiscoporum  et  regulariim^  Gongregiiiio  jurisdictionis  et  immu- 
nitatis  ecclesiasticce,  Congregatio  demum  super  statu  regula- 
riuni,  cujus  locum  tenet  hodie  Congregatio  Disciplince  regula- 
ris.  —  Ad  servandam  denique  cultus  integritatem  et  puritatem 
conditse  sunt  Congregationes  Rituum,  necnon  Indulgentiarum 
et  Reliquiarum.  De  his  congregationibus  sigillatim  disserere 
ad  canonistas  spectat.  Abs  re  tamen  non  erit  paucis  hic  ex- 
planare,  seu  potius  delineare  qucenam  earum  sit  auctoritas 
quoad  universalis  Ecclesiae  magisterium  ac  regimen. 

176.  —  II.  Jam  vero  certum  est  Congregationes,  quae  ad 
promovendam  disciplinam  ecclesiasticam  servandamque  cul- 
tus  divini  integritatem  pertinent,  jurisdictione  ordinaria 
potiri,  quam  sive  in  ipsa  earum  institutione  sive  postea 
contulerunt  eis  Summi  Pontifices,  earumque  decreta  intra 
facultatuin  sibi  commissarum  limites  prolata  perinde  valere 
ac  si  a  S.  Pontifice  ipso  emanarent.  Regula  enim  generalis 
est,  in  oinni  societate  perfecta  vigens,  supremum  principem 
jurisdictionem  suam  demandare  posse  electis  a  se  inferioribus 
ministris  sive  ad  actum  determinatum,  sive  ad  causas  omnes; 
et  quidem  non  per  modum  simplicis  delegationis,  sed  etiam 
permanenter  et  jure  ordinario.  Porro  quod  potest  imperator 
aut  rex  in  societate  civili,  id  efficereetiam  valetS.  Pontifexin 
Ecclesia  quoad  ea  quse  a  libera  ejus  voluntate  pendent.  Ergo 
Gongregationes  disciplinares  et  liturgicse  pontificia  auctoritate 
gaudent  in  exercitio  facultatum  sibi  competentium. 

177.  —  III.  Hinc  in  specie  decisiones,  in  quibus  datur  inter- 
pretatio  legum  jam  existentium,  si  sunt  comprehensicce,  seu 
sensum  legis  aliquatenus  obscurum  mere  declarant,  eam  vim 
obligandi  habent,  quce  inest  ipsi  legi,  nec  nova  indigent  pro- 
mulgatione,  quia  in  ipsa  lege  promulgatae  sunt;  si  vero  sunt 
dwtensivce  seu  legem  aliqua  additione  complent,  haberi  debent 

ut  nova  lex,  et  proinde  promulgari  debent,  jubente  Rom. 
Pontifice  nec  alia  ratione  obligare  censentur  in  casibus  simi- 
libus. 

178.  —  IV.  Hinc  certum  est  prohibitiones  ac  decreta,  quae 
emanant  a  congregationibus  in  favorem  fidei  institutis,  Con- 
gregationibus  nempe  Indicis  ac  S.  Inquisitionis^  vim  omnem 
habereobligandi,  quatenus  disciplinares  sunt,  seu  quatenus 
librum  legi  vel  sententiam  defendiprohibent;  potuitenimac 
voluitS.  Pontifexeis  facultatem  hujusmodi  concedere,  utfidei 
damnum  avertatur,  quoties  legitima  suboritur  suspicio  erro- 
ris  et  incurritur  periculum  laesionis  fidei  :  porro^  sola  spec- 
tata  eorum,  quos  his  congregationibus  prseposuit,  scientia  ac 
sapientia,  dubitari  nequit  in  libris  vel  sententiis  prohibitis 
occurrere  legitimam  erroris  suspicionem  fideique  laedendse 
periculum.  Ergo. 

179.  —  V.  At  vero  quaenam  sit  auctoritas  doctrinalis  Con- 
gregationum  Romanarum,  quando  decreta  emittunt  ad  doc- 
trinamattinentia,difflciliusdeterminatur.  Haecnobisstatuenda  i 
videntur  :  l| 

1.  Decreta  dogmatica,  quse  absque  speciali  mandato  aut  con-  jl 
firmatione  Pontificis  a  Romanis  prodeunt  Congregationibus,  j| 
infallibilia  non  sunt;  sed  tamen  sincerum  mentis  obsequium  \\ 
exigunt.  —  Ratiopnom  est  infallibilitatem  S.  Pontifici  tan- 1 
tum  adscribi,  ut  est  doctor  universalis,  seu  judiciis  propriis 
alligari,  nec  proinde  alteri  delegari  posse,  utpote  privilegium 
personse  ejus  ac  dignitati  adnexum.  —  Ratio  n^yo  posterioris 
ex  eo  desumitur,  quod  decernunt  ex  auctoritate  Rom.  Ponti- 
ficis. 

2.  Decreta  vero  dogmatica,  quae  ab  ipso  S.  Pontifice  profe- 
runtur,  ita  ut  in  eis  mentio  non  fiat  cardinalium,  nisi  tanquam 
consiliariorum ,  infallibilitate  gaudent;  in  his  enim  ipse 
S.  Pontifex  ut  doctor  universalis  publice  docet,  fidelesque 
omnes  alloquitur  cum  intentione  eos  obligandi;  nec  ullus  est 
qui  post  definitam  infallibilitatem  pontiticiam  erroris  arguere 
auderet  hujusmodi  dogmaticum  decretum. 

3.  Non  ita  autem  consentiunt  doctores,  quando  agitur  d^ 


DE   CONCILIO   GENERALI.  S31 

decretis  dogmaticis  ab  ipsa  congregatione  de  speciali  mandato 
S.  Pontificis  prolatis,  vel  ejus  approbatione  aut  confirmatione 
munitis.  Alii  ea  infallibilia  esse  contendunt,  quia  speciali 
mandato  vel  impertita  approbatione  aut  confirmatione  haec 
Ivere  sua  facit  S.  Pontifex,  et  cum  aliunde  ad  universalem 
lEcclesiam  dirigantur,  nuUa  infallibilitatis  conditione  carent. 
-  Aliqui  vero  deesse  infallibilitatem  opinantur,  tum  quia 
S.  Pontifex  non  loquitur  ut  caput  universalis  Ecclesiae,  sed 
solum  ut  caputetpraeses  congregationis;  tum  quia  supremam 
suam  auctoritatem  exercere  non  intendit,  sed  seaccommodat 
nalurae  actus  quem  approbat,  ejusque  essentiam  mutare  non 
vult ;  tum  quia  alioquin  nimis  multiplicarentur  definitiones 
ex  cathedra,  quas  tamen  auctores,  inter  quos  Ballerini,  ra- 
rissimas  esse  tradunt.  Haec  argumenta  non  spernenda  plu- 
ribus  merito  videntur ;  sed  tantam  litem  dirimere  ad  nos  non 
spectat.  Unum  hic  tantum  adnotabimus,  decretis  scilicet  (loc 
modo  a  S.  Congregatione  editis  sincerum  saltem  deberi  mentis 
obsequium,  propter  rationem  supra  allatam,  quse  hic  gravius 
urget.  Quemadmodum  vero  sine  temeritate  ac  peccato  per  se 
gravi  assensus  ille  denegari  non  posset,  ita  gravisinjuriae  ar- 
guendus  esset  qui  dissentientibus  haereseos  notam  inurere 
praesumeret. 

ARTICULUS  II. 

De  exercitio  jnrisdictionis  ecclesiasticse  per  conciliim 

generale. 

180.  Conciiii  notio  et  divisio.  Concilium,  si  sumatur  in 
genere,  definiri  potest :  Prwlatoruni  Ecclesice  conventus  legiti' 
mns  ad  judicandas  et  ordinaridas  res  ecclesiasticas,  Ex  qua 
definitione  patet — 1.  concilii  membra  esse  praelatos,  maxime 
vero  episcopos,  qui  positi  sunt  a  Deo  regere  Ecclesiam  Dei;  — 
2.  concilium  formaliter  consistere  in  eorum  adunatione  mu- 
tuaque  consiliorumcollatione:  — 3.  finemconciliiessesenten- 
tiam  communem  et  obligatoriam  ferendam  per  exercitium 
iliiusjurisdictionis  collectivae,  qua  pollent  praelati  coadunati; 
necideo  —  4.  circa  aliam  materiam  versari  posse  conciliareni 

sententiam  quam  circa  causas  ecclesiasticas,  doctrinam  nem- 
pe  el  disciplinam;  quo  etiam  in  sensu  concilium  Ecclesiam 
reprsesentat,  quatenus  divino  vel  liumano  jure  res  ejus 
gerit. 

Concilium  sic  intellectum  duplex  distinguitur,  particulare 
et  generale.  Concilium  particulare  constat  praelatis  alicujus 
partis  Ecclesise  catholiCcB  communi  vinculo  conjunctis.  Sub- 
dividitur  iterum  in  provinciale,  nalionale  et  mixtum,  prout 
coalescit  ex  praelatis  unius  provinciae  sub  metropolita  praeside 
vel  unius  nationis  aut  plurium  snh  primate,  aut  patriarcha 
aut  speciali  delegato  S.  Sedis,  easque  repraesentat  in  duplici 
sensu  supra  indicato. 

Concilium  verog^^/i^m/^,  quod  appellatur  universale  vel  wcu- 
menicum,  definiri  potest  :  ConverUtts  ad  quem  omnes  episcopi 
cwterique  prwlati  majores  legitime  convocantur,  et  res  univerr 
sam  Ecclesiam  spectantes  ordinant^  Romano  Pontifice  prceside 
et  decreta  confirmante.  Quae  quidem  definitio  fusius  infra  evol^ 
venda,  sat  jam  intelligitur  ex  dictis,  ut  statim  assequamur 
concilium  generale  seu  oecumenicum  solemnissimum  esse 
modum,  quo  magisterii  imperiique  potestas  in  Ecclesia  exer- 
ceatur  et  aliunde  colligitur  ex  dicendis. 

His  prsenotatis,  dicendum  venit  —  1.  de  conditionibus,  — 
2.  de  auctoritate^  —  3.  de  necessitate  conciliorum  generalium. 

§  I.  De  conciliorum  oecumenicorum  conditionibus. 

181.  Extradita  superius  definitione  concilii  generalis,  patet 
conditiones  ejus  ad  tria  capita  revocari  posse;  alias  nempe,. 
quae  ad  convocationem;  alias,  quae  ad  celebrationem;  alias, 
quae  ad  exitum  spectant.  Eas  nunc  fusius  exponamus  et  ad- 
struamus  oportet.  *     ^ 

1.  De  convocatio7ie  concilii. 

182.  Conditiones,  quae  ad  convocationem  concilii  generalii 
requiruntur,  ex  duplici  parte  sumuntur,   scilicet  ex  parl 
convocantis  et  ex  parte  convocandorum. 

I.  Quod  ad  convocantem  attinet,  asserendum  est  ad  soluii 
R.  Pontificem  pertinere  gener'ale  concilium  convocare;  nejj 

valere  convocationem  ab  alio  factam,  nisi  ipse  assentiat  aut 
approbet.  Ita  fieri  exigit  ratio  primatus,  vi  cujus  S.  Pontifex 
solus  potest  curam  gerere  Ecclesise  universalis,  illiusque  curse 
consortes  episcopos  admittere,  et,  quod  majus  est,  omnibus 
imperare  ut  ad  exercendam  illam  curam  conveniant.  Hinc 
nunquam  in  Ecclesia  convocata  sunt  concilia  oecumenica,  nisi 
mandante  aut  annuente  S.  Pontifice;  nec  rebellionis  schisma- 
tisve  crimen  evaserunt,  qui  propria  auctoritate  hujusmodi 
concilia  ausi  sunt  congregare.  Quod  si  olim  non  semel  impe- 
ratores  concilia  oecumenica  congregaverunt,  id  certe  vel  man- 
dante,  vel  consentiente,  vel  ratum  habente  S.  Pontiflce,  effec- 
tum  fuisse  historice  comprobatur. 

183.  —  II.  Si  vero  expendamus  quinam  convocandi  sint 
cum  jure  suffragii,  seu  judicis  munere,  dicendum  est  contra 
Laicismi  vel  Presbyteranismi  fautores,  convocandos  imprimis 
osse  episcopos  omnes  jurisdictionem  habentes,  tum  quia  ju- 
dicis  munus,  ubi  agitur  de  definiendis  dogmatibus  statuen- 
disque  legibus  disciplinaribus,  suapte  natura  ad  eos  pertinere 
debet,  qui  constituti  sunt  pastores  et  doctores,  jurisdictionem 
habent  in  foro  externo,  et  una  cum  S.  Pontifice  corpus  regens 
ac  docens  permanenter  efformant;  tum  quia  eo  ipso  nullus 
eorum,  qui  corporis  illius  sunt  membra,  a  coetu  illud  reprae- 
sentante  excludi  potest.  Ita  fert  perpetua  et  constans  Ecclesise 
traditio,  in  qua,  axiomatis  instar,  recepta  sunt  hsec  Patrum 
concilii  Chalcedonensis  verba  contra  profanos  ingressos  : 
»  Mitte  foras  superfluos;  concilium  episcoporum  est;  »  nec 
aliunde  habitum  est  generale  concilium,  ad  quod  omnes  epis- 
copi,  quantum  fleri  potuit,  advocati  non  fuerint.  Ut  quis  vero 
in  hoc  sensu  episcopus  sit,,  nullatenus  requiritur  consecratio 
episcopalis,  sed  sufficit  jurisdictio  per  institutionem  canoni- 
camadepta  :  «  Totum  enim,  inquitMelchiorCanus  {deLoc.  th., 
1.  5,  c.  2)^  ecclesiastici  concilii  negotium  non  ordinis,  sed 
jurisdictionis  auctoritate  transigitur.  » 

Hinc  flt  etiain  ut  ipsi  prselati  majores  jurisdictionem  quasi 
episcopalem  habentes,  generales  scilicet  Ordinum  religioso- 
rum,  abbates  nuUiuSy  ad  Concilium  oecumenicum  convocentur, 

30. 

sed  jure  tantum  ecdesiastico,  quia  eoruin  dignitas  et  officiu] 
solo  jure  canonico  instituta  sunt. 

Quod  cardinales  attinet,  cum  actus  jurisdictionis,  qui  a  con; 
secratione  episcopali  non  pendent,  ab  Ecclesia  quibusvis  pen 
sonis  capacibus  communicari  possint^  nemo  negal  cardinales; 
qui  jurisdictionem  aut  episcopalem  aut  quasi-episcopalem  habenti 
etdignitatem  pontificiam  participant^  jure  convocationis  spe? 
ciali  merito  gaudere.  Eadem  fere  ratione,  episcopi  in  partibui 
iiifideliuin^  seu  titulares,  id  est,  solo  titulo  insigniti  Ecclesiaa 
quam  non  regunt,  pro  arbitrio  S.  Pontificis  convocari  pos^ 
sunt;  alii  enim  vicarii  sunt  apostolici  et  jnrhdiciionem  in  foro 
externo  S.  Pontificis  nomine  exercent;  alii  autem  jurisdictio!' 
nem  quamdam  in  actu  primo  habent,  quam  S.  Pontifex  pro 
sua  potestatis  plenitudine  complere  potest,  ut  concilio  inte- 
resse  valeant. 

II.  De  celebratione  concilii. 

184.  Conditiones,  quae  ad  Concilii  generalis  celebrationem 
spectant,  ex  duplici  parte  etiam  se  habent,  ex  parte  prcesidis 
et  aliorum  membrorum.  Jamvero 

I.  Concilio  generali  prsesidendi  jus  S.  Pontifici  soli  com- 
petit;  nec  est  praesidentia  ejus  honoris  tantum,  vi  cujus  pri^ 
nium  obtinet  locum,  sed  jurisdictionis  etiam,  vi  cujus  omnia 
moderatur,  determinando  scilicet  quid  in  eo  tractandum  sit, 
quo  ordine  omnia  sint  peragenda.  etc...  Hoc  autem  esse 
S.  Pontificis  jus  et  munus  ex  primatu  etiam  eruitur,  quo  ei 
collatum  est  supremum  Ecclesiae  regimen^  superiorque  etlec- 
lus  est  omnibus  episcopis  sive  singulis,  sive  simul  junctis; 
Ita  fert  etiam  constans  et  perpetua  Ecclesiae  praxis;  conciliis 
enim  oecumenicis  semper  praefuit  S.  Pontifex  sive  per  se,  sive 
per  suos  legatos;  nec  nisi  materialiter  aliquando  imperatores 
quibusdam  conciliis  Orientalibus  praefuerunt,  ut  constat  ex 
ipsis  conciliorum  litteris  ad  S.  Pontificem  tunc  exstantem, 
quibus  testantur  se  ei  subjacuisse  ut  membra  capiti;  unde 
intelligi  datur,  et  ipsa  ratio  dictat,  non  posse  repraesentari 
Ecclesiam  per  concilium,  nisi  in  eo  S.  Pontifex  vices  capitis 
gerat;  sed  tamen  non  requirilur,  ut  in  eo  celebrando  ipsB 

personaliter  prsesens  sit;  satis  est,  ut  ex  praxi  constanti  coUi- 
gitur,  si  legatos  mittat,  ut  moraliter  ac  sufflcienter  praesens 
esse  censeatur. 

185.  —  II.  Quod  spectat  vero  ad  concilii  membra,  etsi  exi- 
gatur  omnes  episcopos  convocari,  ut  concilium  vere  possit 
esse  universale,  minime  tamen  necessarium  est,  ut  omnes  de 
facto  conveniant;  sed  sufficit,  data  universali  convocatione, 
nminem  jurisdictione  polientem  excludi. 

Semel  adunati  episcopi  conciliariter  procedant  necesse  est; 
quod  quidem  tria  exigit,  nempe  :  —  1.  ut  praevia  maturaque 
deliberatione  consilia  conferant;  alioquin  tentaretur  Deus; 
—  2.  ut  episcopi  vere  mUjudices,  non  mere  consiliarii;  hoc 
enim  ad  concilii  notionem  pertinet,  semperque  ab  aevo  apos- 
tolico  episcopi  se  ut  judices  in  conciliis  gesserunt  et  actis 
eorum  subscripserunt  his  verbis  :  Ego  judicans  vel  definiens 
subscripsi; —  3.  ut  demum  vera  libertate  in  sententia  ferenda 
gaudeant;  quippe  qui  per  vim  aliquid  defmientes,ostenderent 
se  potius  contrarium  sentire. 

Observant  vero  auctores  prseviam  deliberationem,  si  vere 
judicent  episcopi,  deficere  non  posse;  libertatem  autem  dari 
existimant,  quoties  de  vi  aperta  non  constat;  alioquin  semper 
detrectari  posset  obsequium  sub  praetextucarentia^libertatis. 

Conditio  igitur  essentialiter  requisita  in  actu  celebrationis 
concilii  tota  sistit  in  eo  quod  vere  cum  R.  Pontifice  judicent 
ac  imperent  episcopi. 

Nectamen  exinde  inferendum  est  necessariam  esse  unani- 
mitatem  moralem  suffragiorum;  sufficit,  juxta  omnes,  majo- 
rem  partem  episcoporum  consentire  cum  S.  Pontifice.  —  Ad- 
vertunt  communiter  auctores  fieri  non  posse  ut  in  concilio 
oecumenico  major  episcoporum  adstantium  pars  aliter  quam 
Papa  definiat  (Cf.  Bouix,  deEpisc,  1,  p.  132).  Ut  autem  recte 
intelligatur  quodnam  sit  episcoporum  munus  in  dogmaticis 
disciplinaribusve  conciliorum  decretis,  haec  adnotare  juvat  : 
—  1.  Si  agatur  de  defmiendo  dogmate  jam  antea  defmito  a 
S.  Pontifice  vel  ab  alio  concilio,  v.  g.,  in  conc.  Chalcedonensi 
et  Constantinopolitano  II,episcopi  ita  sunt  judices,ut  tenean- 

tur  judicare  quod  jam  definitum  est;  nec  proinde  examen 
dubitativum,  sed  comprobativum  de  proposita  veritate  insti- 
tuere  possunt;  —  2.  si  vero  de  defmiendo  dogmate  nondum 
delinito,  quisque  ipsorum  quod  sibi  verum  videtur  pronun- 
tiare  potest  et  debet;  sed  ipsorum  definitio  vim  obligandi  non 
habet  nisi  ex  assensu  et  confirmatione  R.  Pontificis;  —  3.  de- 
mum  si  condenda  sit  lex  disciplinaris,  ita  sunt  judices  et 
legislatores,  ut  eorum  decretum  non  sit  lex  nisi  a  S.  Pontificei 
firmata  fuerit.  Ratio  horum  omnium  patet  ex  dictis,  et  ex  in- 
fra  dicendis  magis  constabit  (Gf.  Bouix,  de  Episc), 

III.  De  exiiu  concilii, 

186.  Concilii  generalis  quoad  exitum  una  est  conditio,; 
nempe  coiifirmatio  pontificia. 

Quse  quidem  ut  intelligatur,  tres  fieri  possunt  hypotheses:! 
vel  S.  Pontifex  ipse  concilio  interfuit  ac  sententiam  patrumi 
approbavit  et  confirmavit;  vel  legatos  misit  cum  instructionel 
expressa  de  veritate  definienda  ;  vel  dedit  eis  tantum  manda-; 
tum  generale,  cum  conditione  implicita,  ut  gesta  cuncta  ad| 
ipsum  referantur.  —  In  primo  casu,  perfectum  est  decre-, 
tum  statimque  irreformabilis  evadit  sententia,  quae  a  Rom.! 
Pontifice,  secum  judicantibus  Episcopis  vere  procedit.  —  Id; 
secimdo  casu,  idem  asserendum  est,   si  episcopi  instructionij 
pontificiae  assentiant;  habetur enim consensus capitis et  inem| 
brorum   seu   totius  subjecti,  cui  Christus  Ecclesiam   suairj 
repraesentare  dedit.  Si  vero  non  assentirent  episcopi,  consuj 
lendus  esset  S.  Pontifex,  a  quo  tota  vis  decreti  et  deflniticj 
proprie  dicta  oritur,  nec  proferri  posset  judicium,  donei 
responsum  advenisset,  uti  patet  ex  concilio  Chalcedonens 
{Act,,  iii).  —  In  tertio  casu,  qui  contingere  solet  cum  multa 
ac  varise  tractandae  sunt  qusestiones,  in  loco  ubi  actu  noi 
residet  Papa,  v.  g.,  in  concilio  Trid.,  sententia  concilii,  etiair 
assentientibus  legatis,  non  potest  esseultimumacdefinitivun 
judicium;  a  fortiori,  si  dissentirent  legati,  aut  si  praevarica 
tores  effecti  contra  mandatum  S.  Pontificis  assentirent. 

Hinc  est  quod  theologi  ad   canonicum  concilii  generali 
exitum  requirunt  conflrmationem  pontiflciam,  cujus  neces^i 

las  obvia  est.  Re  enim  vera,  aliud  non  est  confirmatio  S.  Ponti- 
ficis  ac  ipsius  sententia  definitiva,  qua  suum  facit  et  Ecclesia^ 
imponit  decretum  fidei  vel  disciplinae  a  patribus  editum. 

His  regulis  ex  ipsa  constitutione  Ecclesise  depromptis  conso- 
nat  tota  traditio;  nam  quod  attinet  ad  concilia  oecumenica 
jam  habita,  aut  eis  S.  Pontifex  interfuit,  et  prsesens  eorum 
defmitiones  ac  decreta  sua  sententia  confirmavit;  aut  abfuit, 
et  subsequenti  confirmatione,  quae  statuta  fuerant,  rogantibus 
patribus,  rata  solemnibus  litteris  habuit.  Concilia  etiam,  quae 
a  Pontifice  reprobata  sunt,  semper  reprobavit  Ecclesia;  ita 
conc.  Ariminense  et  Ephesinum  II.  Alia  autem  concilia  partim 
approbata,  partim  reprobata  a  R.  Pontifice,  pro  ea  tantum 
parte,  quae  ab  eo  approbata  est,  vim  obtinuerunt;  ita  conc. 
FrancofordienseetConstantiense.  Ergo  omninoconcludendum 
estnecessariam  esse  R.  Pontificis  confirmationem  ad  felicem 
exitum  concilii  generalis  (Cf.  Bellarminum,  Billuart,  Tour- 
nely,  Mazzella). 

Demumtamen  adnotare  juvat  tantam  esse  efficaciam  con- 
firmationis  pontiflciae  conciliis  impertitse,  ut  sanare  possit 
defectus  occurrentes  quoad  convocationem  et  celebrationem. 
Hsec  autem  efficacia  provenit  ex  plenitudine  potestatis  ponti- 
ficiae,  cujus  totalis  usus,  etsi  rarus  sit,  nihilominus  quando- 
que  exigitur  pro  gravitate  circumstantiarum ;  exempla  nobis 
suppeditant  concilia  generalia  II  et  V,  quae  oecumenica  accep- 
tatione  dicuntur;  imo  etiam  potest  S.  Pontifex  quibusdam 
particularium  conciliorum  definitionibus  vim  irrefragabilem 
tribuere,  et  ita  legimus  factum  fuisse  pro  canonibus  concilii 
Milevitani  contra  Pelagianos,  et  concilii  Arausicani  II  contra 
Semi-Pelagianos:  sed  haec  ad  infallibilitatem  pontificalem  re- 
feruntur. 

§  II.  De  auctoritate  conciliorum  oecumenicorum. 

187.  Nulla  unquam  exorta  est  controversia  inter  catholicos 
de  auctoritate  conciliorum  oecumenicorum,  sive  in  docendo, 
sive  in  regendo,  quse  semper  habita  est  ut  dogma  fidei.  Soli 
lian^etici  primo  practice  assensum  detrectaverunt  eorum  ca- 
nonibus,  et  postea  speculative  eis  denegaveruntauctoritatem, 

quam  nomine  tenus  Sacrae  Scripturse,  revera  autem  sibi  ipsis 
vindicabant.  Ita  post  Wiclefum,  Lutherum  et  Calvinum,  in 
numerae  protestantiuna  sectse,  quos  iterum  refellet  sequens 

188.  Assertio  :  Infallibile  Ecdesice  magisterium  et  ea,  qm 
pollet,  imperii  suprema  potestas,  per  concilium  generale  optimc 
jure  exercentur. 

EsT  DE  FiDE,  ut  modo  diximus,  et  aperte  constat  ex  bull 
Martini  V,  Inter  cunctas,  juxta  quam  de  haeresi  suspectus 
quisque  interrogari  debet  :  «  Utrum  credat,  teneat,  et  asserat, 
quod  concilium  generale  quodlibet  universalem  Ecclesiam 
repraesentet;  utrum  credat,  quod  illud  quod  concilium  gene 
rale...  approbavit  et  approbat  in  favorem  fidei  et  ad  saluteii] 
animarum,  hoc  est  ab  universis  Christi  fidelibus  approban 
dum  et  credendum.  » 

Prob.  1.  Script.  Sacra,  promissionibus  nempe  Christi  Eccie- 
siam  instituentis  :  «  Euntes  docete  omnes  gentes...  Et  ecce  egc 
))  vobiscum  sum  omnibus  diebus...  Qusecumque  ligaveriti.^ 
))  super  terram,  etc.  ))  Haec  verba,  ut  vidimus,  sensu  obvic 
intellecta,  infallibilitatem  in  docendo  et  supremam  auctorita- 
tem  in  regendo  episcopis  unum  cum  capite  corpus  efformanti 
bus  asserunt  :  atqui  in  concilio  praesertim  generali  episcop 
unum  cum  capite  corpus  efformant,  cui  caeteri  adhaerenl 
Ergo,  juxta  verba  Christi,  concilio  generali  vindicanda  es 
infallibilis  magisterii  supremique  regiminis  potestas. 

Confirmatur  tenore  decreti  solemnis,  quod  Apostoli  in  con 
cilio  Hierosolymitano  condiderunt  :  «  Visumest  SpirituiS.  e\ 
nobis.  ))  His  enim  verbis,  sibi  vindicant  quod  sint  organuir 
Spiritus  Sancti,  et  quiclem  quatenus  efformant  concilium 
quippe  qui  jam  dixerant  :  ^  Placuit  nobis  collectis  in  unum.  i 
Ergo  eo  ipso  significabant  infallibile  Ecclesiae  magisterium 
supremumque  ejus  imperium  exerceri  posse  per  conciliuno 
generale.  Nec  aliter  sentire  visus  estS.  Paulus  {Act.,  xvi,  4) 
dum  varias  civitates  pertransiens  traderet  «  eis  custodire 
»  dogmata  quse  erant  decreta  ab  apostolis  et  senioribus  qui 
))  erant  in  Jerusalem. » 

Prob.  2,  Traditione,  scilicet  : 

1.  Ex  SS.  Patribus,  qui  concilii  generalis  judiciuin  dicunt 
(  esse  irretractabile^  omnem  dubitationem  removere^  ab  eo  appel- 
ari  nonposse,  ab  eo  damnatos  aut  diversos  haberi  ut  hcereti- 
:os^  q  Spiritu  Sancto  inspirari^  auctoritatem  divinam  et  Evan- 
pliis  parem  habere,  pro  eo  potius  moriendum  quam  ab  eo 
iiscedendum;  »  itaexordineSS.  Leo,  Augustinus,  Athanasius, 

regorius  Naz.,  Cyrillus,  Ambrosius,  Hieronymus,  Gregorius 
tfagnus. 

2.  Ex  praxi  Ecclesice,  quse  supremam  semper  in  conciliis 
ignovit  auctoritatem  veritates  (idei  deflniendi,  et  disciplinam 
^acram  tuendi  ac  promovendi,  eaquede  causa  ad  ea  recurren- 
lum  esse  censuit,  ut  agitatae  controversiae  dirimerentur,  com- 
pescerentur  haereses,  schismata  componerentur ,  depravati 
reformarentur  mores,  et  efficaciter  decernerentur  quae  reli- 
srionis  bono  erant  necessaria. 

3.  Ex  ipsorum  conciliorum  usu,  qu^  se  in  Spiritu  Sancto 
:ongregata  fuisse  asseruerunt,  sibique  utpote  Ecclesiam  re- 
prsesentantibus  facultatem  vindicarunt  canones  de  flde  et  mo- 
ribus  sub  anathematis  poena  condendi  ac  sanciendi,  multis 
3tiam  adjectis  de  cultu  et  disciplina  decretis^  quae  ab  omnibus 
fidelibus  observari  jusserunt. 

4.  Demum  ex  SS.  Pontificum  auctoritate,  quibus  nihil 
unquam  satius  fuit,  quam  ut  in  summis  fldei  et  disciplinae 
discriminibus  concilia  generalia  convocarent,  eorum  celebra- 

ionem  omni  ope  atque  opera  procurarent,  sancitorumque  in 

eis  decretorum  observationem  indefesse  promoverent.  Ergo. 

Prob.  3.  Rationibus  theologicis.  Christus  in  Ecclesia  sua  in- 

allibile  magisterium   supremumque  imperium   instituens, 

utrumque  eo  certe  modo  identidem  exerceri  voluit,  qui  aptius 

congrueret  tum  iilius  dignitati,  tum  ejus  subjecto,  tum  bono 

ftdelium  :  atqui  —  1.  nullo  solemniori  ideoque  digniori  modo 

jutrumque  exerceri  potest  quam  concilio  generali,  cujus  tanta 

!est  majestas,  ut  vel  adversarios  admiratione  percellat;  — 

subjectum  infallibilis  hujus  magisterii  supremique  imperii 

;  jnon  est  tantum  R.  Pontifex,  B.  Petri  successor,  sed  etiam  cor- 

pus  episcopale,  quo  apostolicum  coUegium  continuatur;  sub- 

jecto  ergo  illi  convenit,  ut  suam  docendi  ac  regendi  potes- 

tatem  collegialiter  seu  conciliariter  exerceat;  —  3.  tunc  cer 
procuratur  fidelium  bonum.  cum  credendae  veritates  suavid 
atque  efflcacius  proponuntur,  et  accuratius  ea  decernunti 
quae  ad  disciplinam  religionemque  spectant  ;  porro  res  ita 
habere  in  conciliis  ex  ipsis  eorum  conditionibus  evidentii 
simepatet.  Ergo  Christus  infallibile  Ecclesiae  magisierium  su- 
premumque  imperiumper  concilium  generale  exerceri  voluit. 

189.  Schoiium.  Inquirunt  auctores  quaenam  sint  respec- 
tivae  S.  Pontificis  et  episcoporum  partes  in  infallibilitate  de% 
nitionum,  quae  a  concilio  generali  emanant.  Sed  propositaiB 
quaestionem  non  eodem  modo  solvunt,  et  in  tres  potissimu 
abeunt  sententias,  quas  hic  exponendas  esse  ducimus. 

1.  Alii  infallibilitatem  in  S.  Pontifice  tanquam  in  subjectc 
residere  opinantur,  nec  eam  episcopis  conciliariter  ageniibu 
concedunt,  nisi  per  quamdam  communicationem  et  partici 
pationem,  quatenus  scilicet  S.  Pontifex  eis  indicit  quid  judi 
care  debeant,  vel  eorum  judicium  confirmando  suum  facit  e 
infallibilitate  donat.  Rationes  eorum  sunt,  tum  quia  firmitas 
et  robur  deflnitionum  quse  in  Ecclesia  proferuntur,  sive  ex 
Scriptura  Sacra,  sive  ex  traditione  repetendae  videntur 
S.  Pontifice;  tum  quia,  sicut  ab  ipso  tanquam  a  capite  tota 
defluit  in  episcopos  auctoritas,  ita  et  charisma  infallibilitatis 
quae  auctoritatem  consequitur;  tum  quia  demum,  quamdiji 
episcopi  soli  judicium  proferunt,  eorum  sententia  veluti  i^ 
fallibilis  non  habetur;  nec  extra  dubitationem  ponitur,  nis| 
vi  confirmationis  pontificise  (Gf.  Schrader). 

At  vero  huic  sententiae  forsan  objici  potest,  quod,  ea  sem^^ 
admissa,  vix  concipiatur  quomodo  episcopi  sint  vere  fidei  jy. 
dices,  nullaque  omnino  sit  ea,  quae  eis  asseritur,  infallibilitati^ 
participatio,  cum  nullo  manifestetur  effectu.  Unde  episcopi 
in  concilio  generali  se  haberent  ad  S.  Pontificem,  sicut  car 
dinalesincongregationibusvelconsistorio;  nec  etiam  videtuF 
cur  concilium  generale  constare  non  posset  procuratoribuij 
episcoporum. 

2.  Alii  itaque  theologi  his  rationibus  permoti  aliam  expla 
nationem  afferunt.  Juxta  eos  infallibilitas  concipienda  non  est 

tanquam  principium  intrinsecum,  quod  informare  debeat  vel 
S.  Pontificem  vel  episcoporum  coetum,  et  veluti  in  eis  intrin- 
secam  vim  et  possessionem  infallibilitatis  constituere,  quod 
proinde  abesse  concipitur,  cum  nuUo  effectu  declaratur;  sed 
ponenda  est  in  extrinseca  Christi  et  Spiritus  Sancti  actione, 
per  quam  impossibile  est,  ut  corpus  et  caput  Ecclesiae  docentis 
simul  sumpta  in  errorem  conspirent,  ideoque  affixa  est  coexis- 
tentise  et  conspirationi  utriusque  elementi.  Hanc  vero  theo- 
riam  probare  nituntur  tum  verbis  Christi  :  «  Ecce  ego  vobis- 
cum  sum,,,,  »  quse,  simul  ac  exprimunt  effectum  avertendi 
erroris  per  assistentiam  Christi,  tanquam  conditionem  in- 
nuunt  coexistentiam  et  conspirationem  utriusque  partis  ma- 
gisterii  ecclesiastici,  niinirum  corporis  et  capitis:  tum  quia 
toUit  omnem  difficultatem  et  veram  rei  suppeditat  intelligen- 
tiam,  siquidem  non  S.  Pontifici  tantum  prsestita  est  assistentia 
Spiritus  S.,  sed  et  episcopis  cum  ipso  conspirantibus,  et  ad 
sententiam  vere  infallibilem  terminatur  (Cf.  Cercia.  I,  sect.  5, 
1.  5). 

Sed  et  illa  sententia  difficultate  non  caret,  tum  propter  na- 
turam  pra^dictae  assistentiae,  tum  ratione  termini  ejus;  si 
enim  mere  externa  supponitur,  seu  nihil  intrinsecum  ponit 
in  S.  Pontifice  et  episcopis,  concipi  nequit  qua  ratione  infal- 
libiles  dici  possint  fidei  judices,  efformentque  compositum 
infallibile,  quave  ratione  sibi  usurpare  possint  illud  concilii 
Hierosolymitani  :  «  Visum  est  Spiritui  Sancto  et  nobis.  »  In- 
super  quid  haec  sibi  velint  :  assistentiam  illam  affixam  esse 
coexistentice  et  conspirationi  S.  Pontificis  et  episcoporum,  non 
liquet;  nam  vel  assistentia  Spiritus  Sancti  influit  in  illam 
coexistentiam  et  conspirationem  producendam,  vel  illam  con- 
sequitur ;  si  prius,  extrinseca  dici  nequit,  cum  in  conspiran- 
tibus  intrinsecum  illud  ponat,  quo  simul  consentiunt;  sipos- 
terius,  quomodo  ad  sententiam  terminari  potest,  quae  est  illius 
conspirationis  effectus  immediatus?  Haec  nos  omnino  fugiunt, 
nisi  tamen  auctores  ita  loquentes  assistentiam  Spiritus  Sancti 
hic  intelligant  in  eo  fere  sensu,  quo  Molinistae  gratiam  actua- 
lem  sibi  fingunt  ut  influentem  in  actum,  non  autem  in  po- 
tentiam,  quae  actum  elicit. 

1.  31 

3.  Alii   tandem  ad  sequentem  recurrunt  explicationem. 
Exhibent  quippe  assistentiam  Spiritus  Sancti  in  coetum  epis- 
coporum  sub  Pontifice  constitutum,  veluti  gratiam  quamdam 
universalem  et  efficacissimam,  cujus  yivin^  primario  ^lpria- 
cipaliter  communicatur  S.  Pontifici  tanquam  capiti,  secundario 
autem  et  integranter  episcopis  ut  membris,  ei  plenarie  uni- 
verso  concilio  ut  corpori  perfecto.  Haud  tamen  arbitrandum 
est  per  tantam  concilii  durationem  sese  exerere  illam  gratiam, 
sed  tantum  quando  oportet,  praesertimque  in  actu  solemnis 
definitionis,  quse  cum  sit  omnino  supernaturalis,  Spiritum 
Sanctum  invisibilem  assertorem  exigit;  nec  refert  quod  non 
in  eodem  semper  tempore  sententiam  suam  proferant  S.  Pon- 
tifex  et  episcopi ;  nam  si  S.  Pontifex  prior  loquitur,  senten- 
tiam  ejus  integrare  facillime  concipiuntur  episcopi;  si  vero 
antea  ipsi  locuti  sunt,  nonnisi  in  ordine  ad  sententiam  ponti- 
ficiam  quidquam  definierunt,  nec  illud  proclamari  intende- 
runt,  nisi  ab  ipso  S.  Pontifice  confirmaretur,  quod  in  idem 
recidit  ac  si  vocem  suam  apostolicae  tubse  clangori  jungerent. 
Nihil  etiam  obstat  quin  episcopi  absentes  et  dispersi  fratribus 
suis  in  concilio  conjudicibus  veluti  postjudices  accedant,  uti 
contingit,  quando  S.  Pontifex  constitutionem  edit  solemnem. 
Quo  in  casu,  concilium  acceptare  dicuntur,  sicut  et  ipsas  ac- 
ceptant  constitutiones  apostolicas.  ; 

In  his  autem  omnibus,  Spiritus  Sanctus,  qui  omnia  prse- 
noscit,  suoque  influxu  totam  regit  Ecclesiam,  assistentiam 
suam  secundum  respectivas  capitis  etmembrorum  functiones 
dispensatione  mirabili  distribuit,  plenissimaque  tandem  meri- 
sura  in  S.  Pontifice  et  episcopis  simui  junctis  ita  explicat  et 
evolvit,  ut  omnium  oculis  splendescat  ille  inerrantiae  charad- 
ter,  quem  definitionibus  ecclesiasticis  divinitus  imprimit(Gf. 
Analecta  Jur.  Pont.,  1880,  col.  263).  ' 

Haec  difficultatis  propositae  explanatio  pluribus  videtur  an- 
teponenda,  tum  quia  promissionibus  divinis  sive  Petro  sive 
collegio  apostolico  factis  optime  congruit;  tum  quia  ad  raticy- 
nem  Ecclesiae,  quatenus  est  corpus  Christi  mysticum,exigitur; 
tum  quia  nec  pontificiae  nec  episcopali  dignitati  quidquam. 
detrahit,  sed  utrique  consulit  suaque  jura  asserit.  Hac  enimi 

semel  admissa,  Petrus  in  suis  successoribus  vivens  semper  est 
Ecclesiae  fundamentum,  fratrum  confirmator,  pastor  ovium  et 
agnorum;  sed  et  episcopi  ei  consociantur  in  magisterio  et  re- 
gimine,  ipsiusque  actibus  vim  et  efficaciam  extrinsecam  una 
cum  splendore  conferunt. 

§  III.  De  conciliorum  necessitate. 

190.  Status  quaestionis.  —  Qui  olim  ita  reponebant  su- 
premam  Ecclesise  potestatem  in  corpore  episcopali,  ut  prseci- 
puas  tantum  partes  haberet  S.  Pontifex,logica  veluti  illatione 
ad  hoc  deveniebant  consectarium,  concilia  scilicet  oecumenica 
ordinarium  esse  exercendi  supremi  magisterii  ac  regiminis 
modum;  proinde  asserebant  ea  celebranda  esse  non  tantum 
quoties  gravissimse  oriuntur  quaestiones,  sed  etiam  certis  ac 
statutis  temporum  intervallis,  interea  summo  Pontifice  Eccle- 
siam  regente  et  administrante  una  cum  episcopis  dispersis. 
Hanc  opinionem  funditus  corruere,  asserta  vi  et  ratione  pri- 
matus  definitaque  pontificia  infallibilitate,  nemo  non  videt. 
Non  supervacaneum  tamen  erit  eam  paucis  directe  convellere, 
simulque  tamen  conciliorum  utilitatem  ostendere.  Sit  igitur 
sequens 

191.  Assertio  :  Concilia  generalia  noYi  siint  absolute  necessa- 
ria;  sunt  tamen  utilissima  et  aliquando  moraliter  necessaria, 

Constat  1*  PARS  ASSERTiONis,  tum  quia  conciliorum  genera- 
lium  necessitas  nullo  nititur  solido  fundamento,  tum  quia 
multis  eorum  celebratio  obnoxia  estdifficultatibus. 

Et  quidem  —  1.  conciliorum  necessitas  nullo  fundamento 
nititur;  neque  enim  in  Scriptura  Sacra,  neque  apud  SS.  Pa- 
tres,  qui  concilia  generalia  maxime  extollunt,  ullum  reperire 
est  testimonium,  quo  eorum  necessitas  evincatur;  nedum 
autem  Ecclesijc  praxis  Scripturae  et  Patrum  siientium  suppleat, 
ex  parvo  conciliorum  numero  dissitisque  et  variis  temporum 
intervallis,  quibus  habita  sunt,  conjicere  certo  licet  ea  non 
pertinere  ad  Ecclesiae  regimen  ordinarium,  nec  ideo  necessa- 
ria  dici  posse.  Ratio  denique  idem  astruit;  nullus enim  concilio 
assignari  potest  finis,  cui  attingendo  impar  sit  ordinaria  su- 

premi  magisterii  et  imperii  potestas,  quam  R.  Pontifici  com- 
petere  probavimus. 

2.  Conciliorum  celebratio  multis  obnoxia  est  difflcultatibus 
tum  exlrinsecis,  tum  intrincecis  :  —  extrinsecis  quidem;  ut 
enim  habeantur  concilia  oecumenica,  ea  rerum  et  hominum 
compositio  necessaria  est,  tot  et  tanta  a  SS.  Pontificibus,  ab 
episcopis  ipsisque  principibus  ssecularibus  prsestanda  sunt,  ut 
celebrari  non  possint  absque  divinse  Providentise  insigni  be- 
neficio;  —  intrinsecis  etiam;  nam  dum  universalis  Ecclesiae 
necessitatibus  providerent  episcopi  coadunati,  suarum  eccle- 
siarum  negotia  negligere  cogerentur,  nec  ordinario  pastorali 
munere  fungi  possent;  imo  multa  extraordinaria  acciderepos- 
sunt,  quibus  S.  Pontifex,  concilii  soUicitudine  praeoccupatus, 
minus  expedite  providere  valeret.  Ideo  solvuntur  aut  suspen- 
duntur  concilia  cum  superveniunt  difficiliora  tempora  et  con- 
cilium  libere  et  pacifice  deliberare  nequit,  vel  episcopi  ad  suas 
ecclesias  redire  coguntur. 

CoNSTAT  2^PARs,  uempo  concilia  oecumenica  utilissimaXmim 
esse, 

1.  Praxi  EcclesicB^  quse  diversis  et  iniquissimis  saepe  tem- 
poribus  nihil  non  molita  est,  ut  concilia  generalia  congre- 
garet. 

2.  Historia  ecclesiastica,  quae  haereses  exstinctas,  schismata 
sublata,  dissidia  composita,  restitutam  disciplinam,  cultum 
emendatum  et  auctum,  propagatam  religionem,  multaque  ah*a 
bona  conciliorum  oecumenicorum  ope  procurata  fuisse  indu- 
bie  testatur;  unde  concilium  Vaticanum  celebrationem  conci- 
liorum  salutari  Dei  Providentise  tribuit,  eamque  asserit  innu- 
meris  beneficiis  amplissimisque  fructibus  manifestari,  qui  orbi 
Christiano  exinde  provenerunt. 

3.  Ratione,  efflcacia  scilicet  veluti  naturaliter  conciliis  illis 
insita,  quseeo  major  est,  quo  accuratior  fuit  decretorum  prse- 
paratio,  solemnius  eorum  promulgatio  peracta  est,  suaviorque 
evadit  eorum  executio,  tum  episcoporum  zelo,  tum  uberrimis 
Spiritus  Sancti  charismatibus  in  pastores  et  fideles  diffusis, 
juxta  hsec  Christi  ipsius  verba  :  «  Ubi  sunt  duo  vel  tres,  etc.  » 

CoNSTAT  3*  PARS,  uempe  tantam  esse  quandoque  oecumeni- 

corum  conciliorum  utilitatem^  ut  evadant  moraliter  necessaria. 
Etenim  hsec  tria  certe  accidere  possunt,  nempe  :  —  1.  haere- 
ticos  errorem  ita  a  teneris  annis  bibisse,  ut  ab  inscitia  ad 
conspiciendam  veritatem  revocari  non  possent  nisi  extraordi- 
naria  ac  stupenda  definitione  concilii  generalis;  —  2.  ita  dis- 
positos  esse  qui  bona  fide  versantur  in  errore,  ut  incerta 
prorsus  sit  eorum  S.  Pontificis  definitioni  adheesio;  certa 
autem,  si  concilium  definiat;  —  3.  cujusdam  regionis  epis- 
copos  segniores  esse  in  promovenda  abusuum  reformatione 
a  S.  Pontifice  praescripta,  qui  animosiores  et  alacriores  erunt 
ad  toUenda  scandala  moresque  emendandos,  si  ipsi  in  con- 
dendis  canonibus  disciplinaribusque  legibus  communi  cum 
SS.  Pontiftce  sententia  partes  habuerint.  Porro  his  in  casibus 
moraliter  necessarium  esse  concilium  generale,  ex  ipsa  rerum 
expositione^  patet.  Ergo. 

Exinde  tamen  pessime  inferretur  concilii  generalis  celebra- 
tionem  cadere  sub  lege  speciali;  nam  in  prsedictis  adjunctis 
applicatur  tantum  lex  naturalis,  quae  societatis  rectores  jubet 
necessitatibus  occurrentibus  providere  per  illa  media,  quse  sola 
effectum  sortiri  valent. 

ARTICULUS  III. 

De  exercitio  jurisdictionis  ecclesiasticde  per  corpits  pastorum 
in  orbe  dispersorum. 

192.  status  qusestionis.  Quseslio  moveri  nequit  de  imperii 
potestate;  quippe  quse,  prout  ordinatur  ad  universam  Eccle- 
siam,  nonnisi  a  S.  Pontifice  et  conciliis  oecumenicis  exerceri 
consueverit.  Aliud  vero  dicendum  estdepotestatemagisterii; 
hsec  enim,  utpote  instituta  ad  fidei  unitatem  universalita- 
lemque  gignendam  et  conservandam,  non  raris  intervallis, 
sed  singulis,  ut  ita  dicam,  diebus  adhibenda  est.  Unde  hoc 
sensu  duplex  magisterium  in  Ecclesia  distinguitur,  unum  sci- 
Wcei  solernne  et  extraordinarium,  quo  Rom.  Pontifex  vel  per  ?e 
solum,  vel  una  cum  caeteris  Ecclesise  pasloribus  in  synodo 
Gecumenica  coactis,  adhibita  solemnitate  judicii  vel  definitio- 
nis,  decernit  aliquid  esse  credendum;  alterum  ordinarium, 

quo  per  consueta  doctrinam  revelatam  praedicandi  media  pasto- 
res  Ecclesiee  ovibus  suis  veritates  credendas  tradunt  et  propo- 
nunL  Asserta  igitur  et  probataauctoritate  dogmatica  siveRom. 
Pontificis  ex  cathedra  loquentis,  sive  conciliorumoecumenico- 
rum,  expendendum  superest  an  et  quatenus  suprema  infalli- 
bilisque  docendi  potestas  per  episcopos  in  orbe  dispersos 
exerceatur.  Quod  quidem  declarabit  sequens 

193.  Assertio  :  Episcopi  per  orbem  dispersi^  si  tmanimiter 
aliqiiid  in  rebus  fidei  doceant  et  prcedicent ,  infaUibilitatis  cha- 
rismate  donantur, 

Prob.  1.  Scriptura  Sacra;  huc  quippe  conspirant  —  tum 
verba,  quibus  Christus  sua^n  et  Spiritus  Sancti  assistentiam 
Ecclesiae  generatim  in  docendo  promisit;  haec  enim  promissio 
perperam  et  immerito  prorsus  ad  concilia  restringeretur;  — 
tum  verba,  quibus  Ecclesia  ab  omnibus  audiri  jubetur,  et 
quidem  quovis  tempore  sine  uUa  exceptione;  —  tum  verba, 
quibus  asseritur  datos  esse  in  Ecclesia  pastores  et  doctores, 
donec  occurramus  omnes  in  unitatem  fidei  et  non  simusparvuli 
fluctuantes  et  circumferamur  omni  vento  doctrince;  namque 
Apostoli  aut  episcopi  in  concilio  collecti  non  erant,  cum  haec 
ad  Ephesios  scriberet  B.  Paulus;  —  tum  denique  verba  qui- 
bus  idem  Apostolus  Ecclesiam  exhibet  veluti  columnam  et  fir- 
rnamentum  veritatis. 

Prop.  2.  Traditione,  nimirum 

1.  Ex  doctrina  SS,  Patrum,  qui,  ut  luculenter  evolvit 
card.  Franzelin  {de  Divina  traditione  et  Scriptura,  thesis  8), 
disertis  testimoniis  asserunt  depositum  fidei  ab  episcopis, 
Apostolorum  loco  Ecclesias  regentibus  mutuaque  communione 
cohserentibus,  per  charisma  veritatis  ita  custodiri,  ut  nihil 
detrahi,  nihil  addi  possit  coelesti  dogmati.  Verum  enimvero  — 
1.  constans  fuit  apud  Patres  priorum  temporum  sententia  illa, 
qua  pastores  et  doctores,  continuala  serie  Apostolis  succe- 
dentes,  organum  visibile  ad  doctrinam  Cliristi  integram  inte-  . 
merate  servandam  et  propagandam  crederentur.  HincS.  Igna- 
tius  (Epist,;  Patr.  grcec,,  \,  646-714)  nihil  anliquius  habuit 
quam  ut  omnes  adheererent  episcopis,  ne  adulteraretur  doc- 


EPISCOPORUM  PER  ORBEM  DISPERSORUM  INFALLIBILITAS.      547 

trina  Ecclesia^;  nec  alio  sane  argumento,  nisi  ex  consensu  Ec- 
clesiae  pastorum  deprompto,  contra  sui  temporis  haereticos 
pugnarunt  veramque  doctrinam  defenderunt  S,  Irenseus, 
Tertullianus,  Origenes,  S.  Cyprianus,  S.  Augustinus,  S.  Vin- 
centius  Lirinensis,  aliique  plurimi.  —  2.  Criterium  inte- 
gritatis  doctrinae  non  aliud  agnoscunt  praeter  Ecclesiarum 
communionem  et  consensum  inter  se,  necnon  cum  Eccle- 
siis  apostolicis,  et  nominatim  cum  Ecclesia  Petri.  Audiatur 
Tertullianus  (De  prcesc,  c.  21;  PaU\  lat,,  n,  33)  :  «  Quid 
pra3dicaverint  (Apostoli),  id  est,  quid  illis  Christus  revelave- 
rit,  et  hic  prsescribam  non  aliter  probari  debere,  nisi  per 
easdem  Ecclesias,  quas  ipsi  Apostoli  condiderunt,  ipsi  eis 
praedicando  tain  viva,  quod  aiunt,  voce  quam  per  epistolas 
postea.  ))  —  3.  Haud  obscure  etiam  profitentur  causam  efii- 
cientem,  per  quam  in  successione  perenni  conservatur  inte- 
gra  doctrina,  juxta  promissionem  in  Scripturis  consignatam, 
ex  donatione  Christi,  esse  ipsum  Spiritum  veritatis;  id  enim 
fieri  aiunt  per  charisma  veritatis  certum  (S.  Irenseus),  per  doc- 
torem  veritatis,  qui  non  sinit  Ecclesias  aliter  intelligere, 
aliter  credere,  quam  ab  Apostolis  acceperint  (TertuUianus), 
per  suggestionem  Spiritus  Sancti^  ne  a  vero  deficiant,  etc. 
Ergo. 

2.  Ex  praai  Ecclesice,  in  qua,  ad  demonstrandam  doctrinam 
revelatam  erroremve  convincendum,  tanquam  argumentum 
princeps,  contra  quod  nulla  valeret  exceptio,  illud  semper 
viguit  principium  :  «  Sic  credit,  quae  sub  coelo  est,  catholica 
Ecclesia,  et  omnes  episcopi  consentiunt  nobiscum.  »  Unde  ad 
probandam  fidelium  aut  episcoporum  orthodoxiam  testis  in- 
vocabatur  communio  cum  episcopis  consentientibus  Ecclesise 
catholicce;  nec  alio  modo  prottigatae  sunt  plurimse  hsereses, 
uti  historia  constat.  Hsec  autem  aperte  evincunt  consensum 
episcoporum  circa  idem  dogma  velut  irrefragabile  veritatis 
testimonium  ab  omnibus  habendum  esse.  Ergo. 

3.  Ex  declaratione  concilli  Vaticani,  quod  (const.  de  Fide, 
c.  3),  haec  statuit :  «  Porro  fide  divina  et  catholica  ea  omnia 
credenda  sunt,  qua3...  ab  Ecclesia  sive  solemni  judicio,  sive 
Qrdinario  et  universali  magisterio,  tanquam  divinitus  revelata 

credenda  proponuntur. »  Preeiverat  Pius  IX,  in  brevi  ad  arch. 
Monacensem  (21  dec.  1863)  scribens :  «  Subjectio,  quse  fidei 
divinse  actu  est  praestanda,  limitanda  non  est  ad  ea^  quae  ex- 
pressis  oecumenicorum  conciliorum  aut  Romanorum  Ponti- 
ficum  hujusque  Apostolicse  Sedis  decretis  definita  sunt,  sed 
ad  ea  quoque  extendenda,  quse  ordinario  totius  Ecclesiae  per 
orbem  dispersse  magisterio,  tanquam  divinitus  revelata  tra- 
duntur.  )) 

Prob.  3.  Ratione;  enimvero,  ex  jam  dictis,  ideo  Ecclesia 
docendi  potestate  instructa  fuit,  ut  revelationis  depositum 
integre  ac  tuto  servaretur  ac  propagaretur :  porro  huic  mu- 
neri  impar  esset,  si  pastores  per  orbem  dispersi  unanimiter 
errorem  docerent.  Ergo.  —  Insuper  unitas,  sanctitas,  aposto- 
licitas,  indefectibilitas  sunt  dotes  Ecclesiae  essentiales :  atqui, 
dato  quod  corpus  pastorum  errare  possit,  omnes  praedictas 
dotes  necessario  tolluntur,  ut  statim  unicuique  compertum 
est. 

194.  Scholium.  —  I.  Doctrinam  modo  probatam  totis  viri- 

bus  impugnabant  post  Pelagianos  Jansenii  et  Quesnelli  asse- 

clae,  ab  Ecclesia  dispersa  ad  concilium  generale  appellantes. 

—  Talis  vero  appellatio  prorsus  illicita  erat,  —  tum  quia  a 

judice  infallibili  non  datur  appellatio;  —  tum  quia  appellatio 

diversos  judices  supponit;  Ecclesia  vero  dispersa  ab  Ecclesia 

congregata  non  differt;  —  tum  quia  eadem  appellatio,  ante 

defmitionem  infallibilitatis  pontificise,  in  apertum  Ecclesiae 

detrimentum  vergebat;  cum  enim  difficillima  sit  et  saepe  im- 

possibilis  concilii  generalis  celebratio,  nullum  tunc  fuisset 

medium  efficax,  quo  profligarentur  errores.  Unde  S.  Augus- 

tinus  (C.  duas  litt.  Pelag,  ad  Bonif.,  1.  4,  c.  12,  n.  34;  Patr. 

lat.,  xLiv,  637)  merito  jam  scribebat :  a  Quid  est  quod  dicunt. 

(Pelagiani) :  simplicibus  episcopis  sine  congregatione  synodi 

in  locis  suis  sedentibus  extorta  subscriptio  est?...  Aut  vero  con- 

gregatione  synodi  opus  erat  ut  aperta  pernicies  damnaretur? 

quasi  nulla  haeresis  sine  synodi  congregatione  damnata  sit; 

cum  potius  rarissimae  inveniantur,  propter  quas  damnandas 

necessitas  talisexstiterit.multoquesintatque  incomparabiliter 

plures,  quse  ubi  exstiterunt,  illic  (Romae)  improbari  damna- 
rique  meruerunt,  atque  inde  per  caeteras  terras  devitandse 
innotescere  potuerunt!  » 

.  II.  Gallicani  vero,  etsi  corporis  episcopalis  dispersi  infalli- 
bilitatem  agnoverint,  ejus  tamen  exercitium  perperam  intel- 
lexerunt.  Nec  mirum;  negata  enim  infallibilitate  Romani 
Pontificis,  asserere  debuerunt  ipsius  definitiones  nonnisi  ex 
consensu  Ecclesise  dispersae  irreformabiles  evadere,  ac  proinde 
corporis  episcopalis  auctoritatem  doctrinalem  vere  et  proprie 
exerceri,  quotiescumque  S.  Pontifex  aliquid  definiebat  extra 
€oncilium;  imo  ad  hujusmodi  magisterii  exercitium,  non 
necesse  erat,  ut  episcopi  per  orbem  dispersi  constitutionem 
pontificiam  positivo  judicio  acceptarent;  sed  sufficiebat  eo- 
rum  silentium,  juxta  receptum  axioma  :  «  Qui  tacet  consentire 
videtur.  » 

At  hsec  doctrina,  quae  ipsum  Bossuetium  patronum  ha- 
buit,  nunc  post  concilium  Vatic.  a  nemine  catholico  admitti 
potest;  omnes  siquidem  norunt  episcopos,  nedum  cum  Rom. 
Pontifice  in  pra^dicto  casu  definiant,  officio  obedientiae  ads- 
tringi  erga  constitutiones  pontificias. 

Nec  dicatur  episcoporum  dispersorum  sententiam  haud 
raro  a  Rom.  Pontificibus  exploratam  fuisse,  antequam  defi- 
nitio  proferretur;  aliud  est  enim  sententiam  episcoporum  ex- 
plorari,  aliud  episcopos  una  cum  Pontifice  definire.  Haec  ex- 
ploratio  sententiae  Episcoporum  non  erat  nisi  aliquod  medium 
quo  R.  Pontifex  quaerebat  quid  contineret  fidei  traditae  depo- 
situm  (Cf.  conc.  Vatic,  const.  Pastor  ceternus,  c.  4). 

III.  Si  quaereretur  quanam  proportione  episcopi  adhaerere 
debeant  Romano  Pontifici,  ut  aliqua  doctrina  ordinario  Eccle- 
siae  magisterio  sancita  censeatur,  respondere  est  sufficere  ma- 
jorem  episcoporum  partem;  agitur  enim  de  corpore  morali, 
in  quo  non  physica,  sed  moralis  unanimitas  attendenda  est. 

Expendunt  nonnulli  utrum  fieri  possit,  quod  major  episco- 
porum  existentium  numerus  a  fide  Romaucie  Sedis  deficiat.  At 
vero  communis  sententia  negat;  et  revera  talis  suppositio 
contraria  videtur  tum  promissionibus  Christi,  tum  perpetucie 
Ecclesiee  catholicitati  (Cf.  D.  Brugere,  de  EccL,  n.  56). 

.  3i. 


I 

Data  tarnen  hujusmodi  hypothesi,  quod  nempe  major  epis- 
coporum  numerus  a  Summo  Pontifice  se  separaret,  ipsique 
pars  minor  adhaereret,  manifestum  est  infallibilitatem  penes 
^ssesupremumPastorem,  et  minoremepiscoporum  numerum. 

195.  Gonclusio  secundae  partis  Tractatus.  —  Si  ea,  quse 
in  hac  secunda  parte  diximus,  sub  uno  conspectu  nunc  respi- 
cimus^  triplicem  hanc  nobis  fas  erit  educere  conclusionem, 
scilicet  :  —  1.  in  sola  Ecclesia  Romana  inveniri  genuinam 
Ecclesise  Christi  constitutionem  ac  proinde  novam  exinde  re- 
peti  posse  demonstrationem  veritatis  ejus;  —  2.  hanc  Eccle- 
sise  Romanse  constitutionem  eo  magis  divinam  ejus  originem 
arguere,  quo  aptius  hsec  congruit  triplici  attingendo  fini  im- 
mediato,  propter  quem  Christus  religioni  suae  formam  socie- 
tatis  indidit;  nam  prseter  ordinis  potestatem,  qua  Ecclesiam 
instructam  esse  in  Tractatu  de  Ordine  ostendemus  ad  sancti- 
ficationem  fidelium  procurandam,  magisterio  etiam  eam  com- 
munivit,  quo  homines  illuminentur,  et  imperio  donavit,  quo 
in  via  salutis  tuto  regantur,  ideoque  utramque  hanc  potesta- 
tem  ita  participari  et  ordinari  voluit,  ut  suavissimis  simulque 
efficacissimis  modis  continuo  exerceatur;  —  3.  nullam  esse 
inter  humanas  societates,  quae  fconstitutione  gaudeat  cujus 
varise  partes  ita  sibi  cohsereant,  tantamque  aedificio  sociali 
conferant  firmitatem. 

Sed  hoc  prae  caeteris  societatibus  insigne  sibi  vindicat  pri- 
viiegium  Ecclesia  Romana,  quod  a  Spiritu  Sancto  jugiter  in- 
terius  vivificetur,  qui  non  solum  varia  quibus  constat  ele* 
inenta  perfecta  cohsesione  coadunat,  sed  etiam  defectibus  ex 
hamana  fragilitate  scaturientibus  medetur,  ne  exinde  deji- 
ciatur. 

Hinc  apertius  luculentiusque  tluit  conciusio  illa  practica : 
cum  in  sola  Ecclesia  Romana  constitutio  simul  et  characteres 
verae  EccIesicB  eluceant,  in  eaque  reperire  sit  omnes  the- 
sauros  sapientise  absconditos  undseque  in  vitam  aeternanv 
salientis  perennem  fontem,  in  ea  tota  spes  nostra  et  generis 
humani  salus  collocanda  est;  Apostolicse  vero  Sedi  eo  arctius. 
adhaereamus  necesse  est,  quo  evidentius  apparet  in  ea  resider^ 

veram  et  integram  totius  religionis  firmitatem,  bonorumque 
coelestium  plenitudinem.  Hanc  igitur  Dei  domum,  coelestis 
regis  aulam,  paradisique  januam  et  clavem  reverentia,  reli- 
gione,  cultu  et  amore  continuo  prosequamur,  eosdemque 
animi  sensus  fidelium  cordibus  indelebiliter  inserereviriliter 
satagamus,  Deum  ipsum  aemulantes,  qui,  ut  ait  regius  vates 
(Ps.  Lxxxvi,  2),  adiligit  portas  Sion  super  omnia  tabernacula 
»  Jacob.  )) 

1.  —  I.  Tractatus  objectum.  Constat  ex  probatis  in  duobus 
praecedentibus  Tractatibus  non  solum  supernaturalem  reli- 
gionem  a  Christo  Domino  institutam  fuisse,  verum  etiam  di- 
vinum  Redemptorem  providisse,  ut,  per  Ecclesiam  divinitus 
fundatam  divinisque  instructam  prserogativis,  hsec  sua  religio 
in  perpetuum  conservaretur  ac  propagaretur.  Antequam  vero 
praedictse  revelationis  dogmata  theologice  evolvantur,  brevi 
sermone  expendendum  superest  undenam  haurienda  sint 
tum  ipsaemet  veritates  revelatae,  tum  etiam  principia  quorum 
ope  argumenta  conficiuntur  ad  eas  scientifice  demonstrandas, 
explanandas  atque  propugnandas ;  quod  quidem  praestabit 
prsesens  de  locis  theologicis  tractatio. 

Itaque  locorum  theologicorum  nomine  veniunt  varii  fontes, 
ex  quibus  sacrce  theologim  objectum  et  argumenta  depromuntur. 
Nec  aliter  fit  in  ceeteris  scientiis :  siquidem,  teste  Tullio,  locus, 
est  c(  argumenti  sedes,  »  \ 

2.  —  II.  Tractatus  utiiitas.  Summi  momenti  esse  quae  de 
preedictisfontibusdicenda  sunt,  nemo  non  videt ;  nulla  quippe» 
scientia  recte  instituitur,  quin  certo  constet  ubinam  repe- 
riantur  varia  ejus  elementa.  Cseterum  vix  prodesset  reli> 
gionis  christianse  veritatem,  ipsiusque  Ecclesiae  divinam  ori " 
ginein  atque  hierarchicam  constitutionem  notas  habere,  nisi 
detegeretur  quonam  veluti  canali  ad  nos  usque  pervenerit 

Christiana  revelatio.  Praesens  igitur  Tractatus  duplicem  jam 
peractam,  christianam  videlicet  et  catholicam,  demonstratio- 
nem  opportune  perficiet,  simulque  catholicis  dogmatibus 
theologice  exponendis  viam  sternet. 

3.  —  III.  Tractatus  divisio.  Melchior  Canus ,  in  celebri 
opere  de  Locis  theologicis,  decem  locos  theologicos  numerat, 
videlicet :  ScripturamSacram,Traditionem,Ecclesiam,Conci- 
lia,  SS.  Pontifices,  SS.  Patres,  theologos,rationem  humanam, 
philosophos,  historiam.  —  Hanc  divisionem ,  divisionis 
regulis  minus  conformem,  integre  vel  paucis  mutatis  aucto- 
res  passim  usurpaverunt;  sed  attente  consideranti  patet  duo 
esse  tantum  loca  theologica  proprie  dicta,  scilicet,  Scripturam 
sacram  et  traditionem  divinam,  in  quibus  tota  continetur  re- 
velatio. 

Ecclesia  autem  est  custos  tum  Scripturae  tum  traditionis, 
quas  infallibiliter  interpretaturper  decreta  Romanorum  Pon- 
tificum  et  Conciliorum.  SS.  Patres  et  theologi,  sub  magiste- 
rio  Ecclesise,  testes  sunt  et  interpretes  divinse  traditionis; 
philosophi  et  historia  suffragantur  revelationi,  sed  nuUum 
principium  revelatum  perse  etdirecte  theologiaeafferunt;  tan- 
dem  ratio  humana,  quatenus  est  facultas  animae  et  distingui- 
tur  a  philosophis,  est  causa  efficiens  et  subjectum  scientiae 
theologicae,  sed  necessario  e  locis  theologicis  proprie  dictis 
accipit  principia  quorum  ope  argumentatur. 

Loca  igitur  theologica  sunt  Scriptura  et  traditio.  Cum  au- 
tem  theologia  sit  vera  scientia  et  eo  ipso  opus  rationis,  illius 
legitimum  et  rectum  usum  circa  fidei  veritates  definire  ne- 
cesse  est. 

Unde  duplex  erit  pars  hujus  tractatus^  prior  de  utroque 
fonte  seu  deposito  divinae  revelationis;  posterior  de  habitu  ac 
recto  usu  rationis  circa  fidei  veritates  (1). 

(1)  CousuU  possunt  Bellarminus,  de  verbo  Dei  scripto  et  non  scripio; 

—  Melchior  Canns,  de  locis  theologicis  ; —  Perrone,  de  locis   thpologicis; 

—  Franzelin,  ^e  Scriptum  et  Trnditione ;  —  Mazzella,  de  Virtutibus  infusis; 

—  Lamy,  Introductio  in  Sacrnm  Scripturam ;  —  Bossuet,  Exposition  de 
la  doctrine  chretienne ;  Defense  de  la  Tradition  et  des  Peres,  etc. ;  — 
Yigouroux,  Manuel  Biblique. 

PARS  PRIOR 

DE  UTROQUE  FONTE  REVELATIONIS 


Duplex  erit  caput,  ut  patet :  1"°"  deScriptura  sacra;  —  ^'''^de 
traditione  divina. 


CAPUT   I. 

DE    SACRA    SCRIPTURA 


4.  Scriptura  sacra  est  verbum  Dei,  ipso  Deo  inspirante, 
scriptum  ab  hominibus;  seu  fusius,  Sacrce  Scripturce  nomine 
significantur  libri  «  quos  Ecclesia  habet  uti  divinitus  inspira- 
tos,  et  in  censum  seu  canonem  suum  retulit,  omnibusque 
fidelibus  ut  authenticos,  genuinos  et  Spiritu  Sancto  afflante 
conscriptos,  exhibet,  utpote  qui  Dei  verbum  prae  se  ferant.  » 
(Perrone,  de  Locis  theoL,  p.  2). 

Aliis  etiam  nominibus  quandoque  insignitur  horum  libro- 
rum  collectio;  sic  nominatur  Scriptura  Dei^  scripturce  sanctce^ 
sacrce  litterce,  lex^  testamentum^  etc.  Juxta  vero  ecclesiasticum 
et  communiorem  usum  nuncupari  solet  Biblia  sacra,  vel  sim- 
pliciter  per  antonomasiam  Biblia.  Scriptores  vero  sacri  quo- 
rum  ministerio  Deus  uti  dignatus  est,  passim  vocantur  organa, 
calami^  instrumenta^  chordce  Spiritus  Sancti. 

De  prsedictis  libris  multa  ex  professo  disseruntur  in  prse- 
lectionibus  Sacrae  Scripturae.  Nos  vero  breviter,  et  pauca 
veluti  delibando,  ea,  quae  ad  rationem  Tractatus  nostri  perti- 
nent,  in  quatuor  articulis  attingemus  :  primus  de  inspira- 
tione,  secundus  de  canone,  tertius  de  Vulgata  editione,  quar- 
tus  de  interpretatione  sacrorum  librorum  tractabit. 

ARTICULUS  I. 

De  inspiratione  sacrde  Scriptur/e. 

5.  Inspirationis  notio  genuina.  inspiratio  definiri  potest : 
hnpulsus  Spiritus  Sancti  ad  scribendum^  ipso  Deo  dictante.  Sic 
vero  describitur  a  pluribus  :  «  Singularis  ea  Spiritus  Sancti 
moventis  ad  scribendum  impulsio^  directio  ac  prcesentia  mentem 
animumque  scriptoris  gubernans^  quce  eum  non  sinit  errare,  ef- 
ficitque  ut  scribat  quce  velit  Deus  »  (Cf.  Marchini,  de  Divinit.  et 
canonic.  sacr.  Bibliorum,  p.  1,  art.  5,  p.  70). 

In  hac  definitione  omnia  reperiuntur  quae  ad  inspirationem 
constituendam  ex  communi  theologorum  sententia  requirun- 
tur  et  sufficiunt,  videlicet : 

1.  Impulsio  voluntatis  ad  scribendum :  id  quippe  requirit 
ipsa  significatio  vocis  «  inspiratio;  »  sacri  enim  scriptores 
grsece  dicuntur  a  Deo  afflati,  a  Spiritu  Sancto  impulsi.  Hsec 
tamen  motio  voluntatis  per  se  non  tollit  nec  Isedit  scriptoris 
libertatem;  sed,  stante  inspiratione,  non  minus  liber  est 
scriptor  ac  propheta  sub  dono  prophetiae,  aut  quivis  homo 
sub  influxu  gratiae.  Caeterum  non  repugnat  ipsum  non  esse 
conscium  divinse  motionis. 

2.  Intellectus  illustratio,  vi  cujus  scriptor  ea  omnia  et  sola 
concipit  in  ordine  ad  scribendum,  quae  Deus  vult  scribi.  Id 
vero  diversimode  fit,  prout  veritates  scribendae  scriptoris 
cognitionem  efl^ugiunt,  v.  g.,  si  agitur  de  prophetiis  aut  mys- 
teriis,  vel  ipsi  aliunde  notae  sunt;  nam  in  primo  casu  verita- 
tes  ignota3,  quas  Deus  vult  manifestare,  ab  illo  revelantur;  in 
secundo  autem  Deus  simpliciter  efficit,  ut  homo  has  veri- 
tates  jam  sibi  notas  mente  ac  voluntate  concipiat  ad  illas  scri- 
bendas  nomine  Dei.  Quse  vero  a  scriptoribus  sacris  directe 
et  propria  vi  cognita,  nec  ideo  eis  revelata,  ab  ipsis,  Deo 
suggerente,  scripta  sunt,  nos  consideramus  et  tenemus,  non 
quatenus  propriis  viribus  scriptorum  prius  percepta,  sed 
qualenus  scripta  Deo  ipsis  monstrante  quod  eorum  ministe- 
rio  nobis  revelare  intendebat.  Et  sic  patet  quo  sensu  revelata 

,esse  dicantur  omnia  et  singula  in  Scripturis  contenta. 

3.  Directio  divina,  ne  scriptor  inspiratus  aliquid  omittat  ex 
iis,  quae  Deus  litteris  consignari  vult,  aut  quidquam  eis  ad- 
dat;  nimirum  inspiratio  non  liberat  a  labore,  quem  quisque 
scriptor  in  scribendo  sustinere  debet,  ipsique  homines  inspi- 
rati  quandoque  testati  sunt  se  rerum,  quas  scriptis  consigna- 
runt.  notitiam  aut  ordinem  non  sine  labore  comparavisse  ex 
aliorum  libris  (II  Machab,,  ii,  24,  27),  vel  ex  aliorum  rela- 
tione  {Luc,  i,  3),  vel  ex  propria  experientia  {Joan,,  xix,  36); 
at  Deus  adest,  qui  scriptorem  in  delectu  rerum  dirigit,  et  ab 
errore  immunem  reddit,  ita  ut  ex  communi  hominum  sensu 
liber  dici  debeat  Dei  auctoris  per  conscriptores  humanos, 
atque  Deus  illum  ut  suum  agnoscat. 

4.  Demum  assistentia,  qua  ea  seligat  verba,  quae  apte  ac  in- 
fallibiliter  exprimant  sensa  divinitus  concepta;  alioquin  ho- 
mines  sibi  relicti  in  exprimendis  divinis  conceptibus  forsan 
fallerentur,  nec  proinde  liber  esset  infallibiliter  verus.  Gene- 
ratim  vero  ad  inspirationis  rationem  non  requiritur,  ut  Deus 
ipse  verba  et  stylum  manifestaverit;  nihil  enim  obstat,  quin 
ille  dicatur  auctor  libri^  saltem  quoad  ejus  partem  formalem, 
etiamsi  haec  relicta  fuerint  electioni  ac  industriae  hominis.  — 
Dixi  generatim,  quia  fieri  potest  ut  verba  quandoque  a  Deo 
per  se  intendantur  et  ad  partem  formalem  libri  pertineant ; 
quo  in  casu,  necesse  est  ut  Deus  ipse  verba  hsec  suppeditet; 
hoc  autem  prsesertim  contingit,  quando  proponuntur  veritates 
quse  captum  scriptoris  transcendunt. 

Ex  quibus  colligitur  —  1.  non  sufflcere  ad  inspirationem 
testimonium  subsequens  Ecclesiae,  vel  eliam  Spiritus  Sancti, 
de  veracitate  alicujus  libri;  ratio  est  quia  hujusmodi  testimo- 
nium,  eo  ipso  quod  subsequens  dicitur,  prorsus  excludil 
praeviam  motionem,  quam  antea  necessariam  diximus,  ut  liber 
aliquis  Deum  auctorem  habeat.  —  Aliunde  talis  approbatio 
nos  quidem  moneret  hunc  vel  illum  librum  esse  certo  verum; 
sed  liber  potest  esse  verus,  et  uti  talis  a  Spiritu  Sancto  propo- 
situs,  quin  sit  divinus.  —  Unde  concilium  Vatic.  (const.  de 
Fide,  c.  2)  expresse  affirmat  libros  sacros  ab  Ecclesia  tanquam 
divinitus  inspiratos  haberi,  «  non  ideo  quod,  sola  humana 
industria  concinnati,  sua  deinde  auctoritate  sint  approbali..., 

sed  proptera  quod,  Spiritu  Sancto  inspirante  conscripti, 
Deum  habent  auctorem.  » 

Coiligitur  —  2.  inspirationem  confundi  non  debere  cum 
revelatione.  Revelatio  enim,  si  secundum  propriam  et  stric- 
tiorem  significationem  sumatur,  importat  manifestationem 
veritatis  prius  ignotae;  fieri  autem  potest,  ex  jam  dictis,  ut 
Deus  velit  ab  auctore  inspirato  litteris  consignari  res  aliunde 
ipsi  notas.  Praeterea  revelatio  non  necessario  litteris  exaratur; 
inspiratio  autem  ad  scriptionem  ordinatur.  —  Si  tamen  con- 
tingat  a  scriptore  inspirato  referri  veritates,  quarum  notitiam 
antea  non  acceperat,  certe  in  hoc  casu  revelatio  cum  inspira- 
fione  conjungitur. 

Colligitur  —  3.  magnum  pariter  adesse  discrimen  inspira- 
tionem  inter  et  infallibilitatem,  qualis  Ecclesise  adscribenda 
est.  Haec  enim  tota  continetur  in  assistentia,  qua  Deus  errorem 
impedit,  quin  voluntatem  moveat  aut  intellectum  illuminet; 
ad  inspirationem  vero  nequaquam  sufTicere  praedictam  assis- 
tentiam  patet  ex  dictis.  De  hac  inspirationis  notione  utiliter 
legi  possunt  C.  Mazzelia  [de  Virt.  infusis,  diss.  4,  art.  4)  et 
J.  Lamy  (Tntrod,  in  Sacram  Script.)  quorum  doctrinam  et  quan- 
doque  ipsamet  verba  excripsimus. 

6.  His  prsenotatis,  antequam  adversus  hodiernos  rationa- 
listas  nonnullosque  Protestantes  naturalismo  addictos  demons- 
trandum  suscipiamus  omnes  Sacrae  Scripturae  libros  divinitus 
inspiratos  esse,  observandum  ducimus  inspirationem,  utpote^ 
factum  supernaturale  et  internum,  argumentis  ex  ratione  pe- 
litis  probari  non  posse,  ac  proinde  necessaria  esse  testimonia 
idonea,  quse  hujusmodi  sint,  ut  in  errorem  inducere  non  va-/ 
leant.  Haec  autem  depromuntur  —  1.  ex  ipsamet  Scriptura, 
nonquidem  prout  inspirata,  sed  quatenus  auctoritatem  natu- 
ralem  tum  historicam  quoad  facta  et  dicta  quae  refert,  tum 
doctrinalem  quoad  dogmata  quae  tradit,  inconcussis  rationibus 
innixam  sibi  vindicat,  ut  diclum  fuit  in  Tractatu  praecedenti 
(n.  8);  —  2.  ex  traditione,  sensu  nimirum  ibidem  (n.  9) 
exposito;  —  3.  imprimis  vero  ex  definitionibus  Ecclesiae, 
cujus  infallibilitatem  jam  demonstravimus,  Sit  igitur  sequens 

7.  Assertio  :  Omnes  Sacrce  Scripturce  libri  S2int  divinitm 
inspirati. 

EsT  DE  FiDE,  uti  constabit  ex  deflnitionibus  conciliorum  Trid. 
et  Vatic.  mox  adducendis. 

Prob.  1.  Testimoniis  ex  ipsamet  Scriptura  depromptis,  Prae- 
terquam  enim  quod  auctoreslibrorum  veteris  Testamenli  mul- 
toties  affirmant  se  Deo  iaspirante  scribere.,  se  nomine  Dei 
verba  proferre,  Spiritum  Dei  per  eos  locutumfuisse{d.  Exod., 
XVII,  14;  Isai.,  i,  1;  Jerem.,  i,  4,  etc),  legitur([I  Tim.,m,  16) 
«  Omnis  Scriptura  divinitus  inspirata  niilhest  ad  docendum;  i 
et  (II  Petr.,  i,  21)  :  «  Non  voluntate  humana  allata  est  ali- 
»  quando  prophetia,  sed  Spiritu  Sancto  inspirati  locuti  sunt 
))  sancti  Dei  homines.  »  Ex  his  vero  jure  infertur  omnes  sal- 
tem  veteris  Testamenti  libros  veluti  inspiratos  ab  ipsis  Apos- 
tolis  habitos  fuisse. 

Quod  attinet  ad  novum  Testamentum,  non  desunt  qui  di- 
cunt  verba  S.  Pauli  superius  adducta  :  «  Omnis  Scriptura  di- 
vinitus  inspirata  »,  non  ad  solos  veteris  Testamenti  libros 
spectare,  sed  etiam  ad  illa  novi  Testamenti  scripta  quae  jam 
exarata  erant,quandoscribebat  Apostolus  secundam  ad  Tim.; 
multi  tamen  contradicunt.  At  vero  quoad  epistolas  B.  Pauli, 
excepta  fortasse  II  ad  Tim.,  habemus  testimonium  S.  Petri 
(II  Petr.,  III,  16)  eas  annumerantis  cceteris  scripturis^  id  est,  li- 
bris  divinitus  inspiratis,  quando  dicit  in  his  esse  «  quaedam 
))  difflcilia  intellectu,  quae  indocti  et  instabiles  depravant,  si- 
))  cut  et  cceterasscripturas.  »  —  Ex  quibus  patet  inspirationem 
librorum  novi  Testamenti  non  omni  ex  parte  per  scripturam 
sacram  probari;  sed  praesto  erit  Ecclesiae  auctoritas. 

Prob.  2.  Constanti  ac  universali  traditione^  quse  quidem  iUvii 
notescit,  4: 

1.  Ex  testimoniis  SS.  Patrum;  hi  enim  frequenter  asserunt 
Scriptores  sacros  movente  Spiritu  S.  effatos  esse;  —  Scriptu^ 
ram  a  Spiritu  S.  conscriptam  fuisse;  —  Scripturam  esse  Epis^ 
tolam  omnipotentis  Dei  ad  creaturam  suam;  —  Spiritum  S.  m 
Scripturis  loqui;  —  Scriptores  sacros  esse  Spiritus  Sancti  calor 
mos,  etalia  similia.  ^ 

2.  Ex  praxi  Ecclesice^  quae  Sacram  Scripturam  tanquam  li^  i 

Irrum  divinuTn  semper  adhibuit  tum  in  liturgia,  tum  ad  insti- 
tuendos  fideles  in  vera  Christi  religione,  tum  ad  refutandos 
haereticos,  tum  ad  dogmata  fidei  stabilienda;  —  quae  omnem 
Scripturarum  corruptionem  semper  ut  haeresim  et  injuriam 
Spiritui  Sancto  illatam  abhorruit;  —  quse  demum  semper  ne- 
gavit  ullam  falsitatem  aut  errorem  vel  contradictionem  veram 
in  ea  reperiri. 

3.  Ex  consensu  hcereticorum,  qui^  etsi  plurima  dogmata  ex 
Sacris  Scripturis  deprompta  impugnaverint,  nunquam  in  du- 
bium  revocare  ausi  sunt  auctoritatem  textuum  quibus  eorum 
placita  confutabantur,  sed  eosdem  in  suam  sententiam  detor- 
quere  tentaverunt.  Ergo. 

Prob.  3.  Definitionibus  Ecclesice,  Prsetermissis  aliis  docu- 
mentis,  quibus  traditur  doctrina  catholica  de  sacrarum  Scrip- 
turarum  inspiratione,  satis  erit  appellare  ad  duo  concilia  jam 
indicata,  Tridentinum  scilicet  et  Vaticanum.  Jam  vero  haec 
habet  (sess.  4)  concilium  Tridentinum  :  «  Sacrosancta  oecu- 
menica  et  generalis  Tridentina  synodus...  omnes  libros  tam 
Veteris  quam  Novi  Testamenti,  cum  utriusque  unus  Deus  sit 
auctor...,  pari  pietatis  affectu  et  reverentia  suscipit  ac  vene- 
ratur...  Si  quis  autem  libros  ipsos  integros,  cum  omnibus  suis 
partibus,  prout  in  Ecclesia  catholica  legi  consueverunt...  pro 
sacris  et  canonicis  non  susceperit...,  anathema  sit.  »  —  Con- 
cilium  vero  Vaticanum  (const.  Dei  Filius,  cap.  2)  inquit  : 
«  Supernaturalis  revelatio,  secundum  universalis  Ecclesiae 
fidema  S.  Tridentina  synodo  declaratam,  continetur  in  libris 
scriptis,  et  sine  scripto  traditionibus...  Qui  quidem  V.  et  N. 
Testamenti  libri  integri  cum  omnibus  suis  partibus,  prout  in 
ejusdem  concilii  decreto  recensentur...,  pro^acmet  canonicis 
habet,  non  ideo  quod  sola  humana  industria  concinnati,  sua 
deinde  auctoritate  sunt  approbati;  nec  ideo  duntaxat,  quod 
revelationem  sine  errore  contineant :  sed  propterea  quod, 
Spiritu  Sancto  inspirante  conscripti,  Deum  habent  auc- 
torem,  atque  ut  tales  ipsi  Ecclesiae  traditi  sunt.  »  Deinde 
(can.  4)  ita  rem  deflnit  :  «  Si  quis  Sacrae  Scripturse  libros 
integros  cum  omnibus  suis  partibus,  prout  illos  sancta 
Tridentina  synodus  recensuit,   pro  sacris  et  canonicis  non 

susceperit,  aut  eos  dmnittis  inspiratos  esse  negaverit;  ana- 
thema  sit.  )) 

8.  Coroiiaria.  Ex  dictis  patet  —  1.  Sacram  Scripturam  ita 
inspiratam  esse  ut  Deus  sit  auctor  librorum  V.  et  N.  Testa- 
menti.  Hanc  fidei  veritatem  episcopi  electi  solemniter  profiteri 
tenentur  intra  catechismum  consecrationi  praevium,  ut  videre 
est  in  Pontificali. 

Patet  —  2.  rejiciendam  esse  sententiam  eorum  qui  asserere 
non  dubitarunt  inspirationem  ad  ea  solummodo  se  extendere, 
c(  quae  vel  sint  pure  doctrinalia,  vel  proximum  aliquem  aut 
necessarium  habeant  ad  doctrinalia  respectum;  in  iis  vero 
quae  non  sunt  de  instituto  scriptoris,  vel  ad  alia  referuntur, 
eo  tantum  subsidio  Deum  illi  adfuisse,  quod  piis  caeteris  auc- 
toribus  commune  sit  »  (Holden,  Divince  fidei  analysis^  1.  1, 
c.  5,  p.  56). 

Unde  scriptores  sacri  ita  fuerunt  a  Spiritu  S.  inspirati,  ut 
in  illorum  libris  nuUa  sit  p]'opositio,  sive  dogmatica  sit  sive 
historica,  quae  a  Spiritu  Sancto  non  fuerit  dictata.  Illud  exi- 
gunt  concilii  Tridentini  et  Vaticani  verba;  alioquin  enim 
Scripturae  S.  non  essent  inspiratse  in  omnibus  suis  partibus. 
Insuper,  si  distinguere  liceret  inter  propositiones  Scripturse 
S.,  ita  ut  aliae  essent  a  Spiritu  divino,  aliae  a  spiritu  humano 
prolatae,  brevi  Scripturse  S.  auctoritas  in  vanum  abiret. 

9.  Quaeritur  1.  Utrum  Scripturce  sacrce  inspiratio  se  extendat 
ad  singula  verba  ? 

Resp.  Theologi  satis  conveniunt  scriptores  sacros  in  multis. 
a  Spiritu  S.  fuisse  inspiratos  etiam  quoad  verba  et  stylum,  in 
his  scilicet  saltem,  quae  humanam  solertiam  superant,  v.  g.  ia 
prophetiis  edendis,  in  mysteriis  proferendis;  inde  initium 
Evangelii  secundum  Joannem,  in  principio  erat  Verbum, 
etiam  quoad  verba  ut  revelatum  habetur. 

Attamen  in  his  quae  captum  humanum  non  superant,  j»ro- 
babilius  non  fuerunt  inspirati  quoad  singula  Scripturarum 
verba,  et  illa  verba  non  fuerunt  eis  immediate  dictata;  Deus 
tantum  non  permisit  scriptores  sacros  falli  in  verborum  de^ 
lectu,  sed  ipsis  in  verbis  seligendis  solum  ^ssistendo,  —  Nam 

—  i.  insignis  est  in  scriptoribus  sacris  styli  diversitas,  etiam 
dum eamdem  materiam  pertractant;  et  uniuscujusque auctoris 
loquendi  modus  ipsius  ingenio,  educationi  ac  conditioni  con- 
formis  est.  Sic  Amos,  ovium  pastor,  humili  sermone  utitur; 
Isaias,  vir  nobilis,  diserte  ac  egregie  loquitur;  ipsimet 
Evangelistae  non  semper  eodem  modo  Chisti  dicta  aut  gesta 
referunt;  sic  oratio  Dominica,  quamvis  brevissima,  diversis 
vocibus  ab  iis  exprimitur  :  hsec  porro  styli  varietas  Spiritui  S. 
tribuenda  non  videtur,  sed  verisimilius  diversis  auctoribus, 
quibus  usus  est  Spiritus  S.  —  2.  Ex  tradito  inspirationis  con- 
ceptu,  ut  Scriptura  sit  verbum  Dei,  et  divinitus  inspirata 
dicatur,  sufflcit  ut  res  et  sententiae  inspiratae  fuerint;  imo 
Scriptura  in  versionibus  accuratis  expressa,  non  minus  cense- 
tur  esse  verbum  Dei  quam  in  textibus  primigeniis,  quamvis 
utrobique  voces  diversae  sint.  Ergo. 

10.  Qusbritur  2.  Utrum  verba  hominum  in  Scriptura  relata 
velut  inspirata  haberi  debeant? 

Resp.  Ex  eo  quod  ab  auctore  inspirato  referantur  nonnulla 
verba  hominum,  jure  quidem  concludi  potest  ea  historice 
vera  esse,  seu  realiter  prolata  fuisse;  inde  tamen  nequaquam 
sequitur  eadem  dicta  auctoritate  divina  pollere  aut  etiam  ve- 
ritati  consentanea  esse,  idque  ex  alio  criterio  dignosci  debet; 
quippe  contingere  potest,  ut  hsec  sint  in  se  vera  et  probanda; 
sed  potest  etiam  fieri,  ut  sint  falsa  et  impia,  quale  est,  v.  g., 
illud  insipientis  effatum  :  Non  est  Deus, 

11.  Quaeritur  3.  Quibusnam  indiciis  dijudicari  possit  hwc 
vel  illa  dicta  in  Scripturis  relata  divina  auctoritate  poUere? 

Resp.  Communiter  respondent  auctores  —  1.  non  esse  suf- 
ficiens  indicium,  si  homines,  quorum  verba  proferuntur, 
pii  sint,  V.  g.,  Elias  erroris  redarguitur  {Rom,,  xi,  3,  4),  dum 
Caiphas  vere  propheta  declaratur  (Joan.,  xi,  49-51);  — 
2.  dicta  hominum  in  Scripturis  relata,  in  quibus  nihil  depre- 
henditur  a  veritate,  pietate  et  honestate  alienum,  in  se  divina 
esse,  si  constet  ea  a  Deo  approbata  esse,  v.  g.,  verba  S.  Petri 
(Matth.  XVI,  16);  —  3.  hujusmodi  autem  approbationem  me- 
rito  adscribi  tum  orationibus  Apostolorum,  quae  in  Actibus 

recitantur,  lum  iis  dictis,  quae  alibi  referuntur  sub  hac  for^ 
mula  :  scriptum  est;  imo,  juxta  plures,  illis  etiam  sermonibusj| 
in  quibus  deest  praedictum  indicium,  si  in  Scriptura  hsec  a 
piis  hominibus  inculcari,  doceri  aut  in  laudem  Dei  cantari:] 
refei'antur,  nihilque  falsum,  erroneum  aut  juri  naturall 
aliive  Scripturse  textui  oppositum  exhibeant  (Cf.  Lamy^J 
loc.  cit.y  p.  36). 

ARTICULUS  IL 

De  Sacrse  Scriptiirge  canone. 

12.  —  L  Canonis  nomine  designari  solet  catalogus  librorum 
ad  Scripturam  Sacram  vere  pertinentium.  Libri,  qui  in  ca- 
none  Ecclesise  continentur,  dicuntur  canonici;  cseteri,  qui  a 
quibusdam  censentur  inspirati,  vocantur  apocryphi,  licet  a 
certis  auctoribus  conscripti  fuerint. 

Inter  libros  canonicos,  alii  dicnntnr  protocanonici^  alii  vero 
deuterocanonici.  Protocanonici  ab  omnibus  Ecclesiis  catholicis 
semper  recepti  sunt  ut  divini.  Deuterocanonici  vero  ab  om- 
nibus  Ecclesiis,  nonnisi  lapsu  temporis,  accedente  Ecclesiae 
judicio,  divini  sunt  judicati.  Libri  itaque  deuterocanonici 
fuerunt  equidem  ab  Ecclesia  semper  habiti  ut  inspirati,  vera, 
constanti  ac  perpetua  traditione;  sed  quia  haec  traditio  pau- 
lulum  obnubilata  erat  et  nulla  prodierat  Ecclesise  definitio, 
liberum  fuit  quibusdam,  in  primis  saltem  temporibus,  prse- 
dictam  inspirationem  in  dubium  revocare  aut  etiam  denegare. 

13.  —  11.  Sacrorum  librorum  canon  apud  Judaeos  servatus, 
juxta  communem  sententiam,  fuit  ab  Esdra  exaratus;  is,  scriba 
velox  in  lege  Dei,  omnes  libros  sacros  post  Babyionicam  cap- 
tivitatem  detectos  collegit  et  in  canone  inscripsit.  Post  Es- 
dram  reperti  sunt  libri  Baruch,  Tobiae,  Judith,  Esther,  aut 
saltem  illius  posterioris  libri  ampliores  codices,  sicut  et  Da- 
nielis,  qui  omnes,  licet  inspirati,  caiamitatibus  temporum,  in 
oblivionem  devenerant.  Postea,  inspirante  Spiritu  S.,  scripti 
sunt  libri  Sapientiae,  Ecclesiastici  ac  Machabaeorum.  Illi  libri 
a  Judaeorum  concilio,  teste  Josepho,  ut  inspirati  habebantur; 


I 


DE   CANONE   SACRvE    SCRIPTUR^.  563 

sed  quia  nullus  exsurrexit  propheta,  qui,  Deo  inspirante, 
illos  in  Esdrse  canone  inscriberet,  extra  hunc  canonem  so- 
lemnem  vagati  sunt. 

In  Ecclesia  vero  Scripturarum  canon  a  concilio  Tridentino 
(sess.  4)  his  verbis  traditur:  «  Sacrorum  vero  librorum  indi- 
cem  huic  decreto  adscribendum  censuit  (synodus),  ne  cui 
dubitatio  suboriri  possit,  quinam  sint,  qui  ab  ipsa  synodo 
suscipiuntur.  Sunt  autem  infra  scripti :  Testamenti  Veteris, 
quinque  Moysis,  id  est,  Genesis,  Exodus,  Leviticus,  Numeri, 
Deuteronomium ;  Josue,  Judicum,  Ruth,  quatuor  Regum, 
duo  Paralipomenon,  Esdrae  primus  et  secundus,  qui  dicitur 
Nehemias,  Tobias,  Judith,  Esther,  Job.PsalteriumDavidicum 
centum  quinquaginta  Psalmorum ,  Parabolae^  Ecclesiastes, 
Ganticum  canticorum,  Sapientia,  Ecclesiasticus,  Isaias,  Jere- 
mias  cum  Baruch,  Ezechiel,  Daniel,  duodecim  Prophetse  mi- 
nores,  id  est,  Osee,  Joel,  Amos,  Abdias,  Jonas,  Michaeas,  Na- 
hum,  Habacuc,  Sophonias,  Aggseus,  Zacharias,  Malachias,  duo 
Machabaeorum,  primus  et  secundus.  Testamenti  novi,  quatuor 
Evangelia,  secundum  Matthaeum,  Marcum,  Lucam  et  Joan- 
nem;  Actus  apostolorum  a  Luca  evangelista  conscripti;  qua- 
tuordecim  epistolse  Pauli  apostoli,  scilicet  ad  Romanos,  duae 
ad  Gorinthios,  ad  Galatas,  ad  Ephesios,  ad  Philippenses,  ad 
Golossenses,  duae  ad  Thessalonicenses,  duae  ad  Timotheum, 
ad  Titum,  ad  Philemonem,  ad  Hebrseos;  Petri  apostoli  duse, 
Joannis  apostoli  tres,  Jacobi  apostoli  una,  Judae  apostoli  una, 
et  Apocalypsis  Joannis  apostoii.  Si  quis  autem  libros  ipsos 
integros  cum  omnibus  suis  partibus,  prout  in  Ecclesia  ca- 
tholica  legi  consueverunt,  et  in  veteri  vulgata  editione  ha- 
bentur,  pro  sacris  et  canonicis  non  susceperit :  anathema  sit. » 

GanonemTridentinum  confirmavit  ac  suum  fecitconcilium 
Vaticanum  (const.  Dei  Filius,  c.  2).  Ex  iis  autem  libris  Scrip- 
turseSacrae  alii  sunt  ut  diximus  protocanonici^  alii  deuteroca- 
nonici.  Libri  deuterocanonici  sunt  :  septem  ultima  capita 
Esther;  Tobias,  Judilh,  Baruch;  epistola  Jeremiae  seu  caput 
ultimum  Baruch;  Sapientia,  Ecclesiasticus,  additiones  Danie- 
i  lis,  seu  oratio  Azariae,  Hymnus  trium  puerorum,  historia 
Suzannae,  Beli  et  Draconis;  duo  Machabseorum,  Marci  caput 

ultimum  a  vers.  9,  Lucae  historia  sudoris  sanguinis  a  Christi^ 
emissi,  Joannis  narratio  de  muliere  aduitera ;  epistola  ad  H^h 
brseos,  epistola  Jacobi,  epistola  secunda  Petri,  epistola  s^* 
cunda  et  tertia  Joannis,  epistola  Judse,  Apocalypsis.  Cseteri 
libri  sunt  protocanonici  semperque  in  Ecclesia  pro  canonicis 
habiti. 

14.  —  III.  Quod  attinet  ad  legitimitatem  praedicti  canoniS^ 
statim  colligi  potest  ex  dictis  in  Tract.  de  Ecclesia,  ubi  de 
objecto  magisterii  infallibilis  Ecclesiae  (cf.  n.  9'^;  prsestat  t^- 
men  speciali  argumento  contra  Novatores  stabilire  canonem 
Tridentinum  omni  ex  parte  legitimum  esse,  ac  proinde  ab 
omnibus  retinendum,  propterea  quod  solidum  habeat  in  an^ 
qua  Ecclesia  fundamentum ;  id  autem  declarabit  sequens 

Assertio  :  Cauou  Scripturarum  Sacrarum  a  conc,  Tridj 
editus  et  a  conc.  Vatic,  confirmatus  perpetua  et  communi  Ec- 
clesiarum  consensione  firmatur. 

Prob.  1.  Ex  antiquis  Scripturarum  canonibus.  Saeculo  xv, 
Eugenius  IV  in  decreto  pro  Jacobitis  enumerat  eosdem  libros 
qui  recensentur  in  canone  Tridentino.  —  Saeculo  xii,  Petrus 
Blesensis,  enumeratis  libris  qui  deuterocanonici  dicti  sunt. 
addit  eosdem  ab  Ecclesia  Christi  inter  divinos  libros  et  hont^ 
rari  et  prsedicari.  —  Saeculo  ix,  Nicolaus  I,  ad  episcopos 
Galliae  scribens,  non  modo  eumdem  catalogum  exhibet,  se^ 
fidenter  appellat  ad  decretum  Innocentii  I,  illud  omnibus  ndt- 
tum  supponens.  —  Saeculo  vii,  Isidorus  Hispalensis  catalo- 
gum  Tridentino  identicum  pluries  nominat.  —  Saeculo  vi, 
Cassiodorus  eumdem  refert.  —  Saeculo  v,  Gelasius  papa  dfr 
cretum  edidit  de  Sacris  litteris  recipiendis,  easdemque  refejll 
ac  concilium  Tridentinum.  — Saeculo  iv,  idem  afflrmant  conc. 
Hipponense  totius  Africaeet  conc.  Carthaginense  III.  —  Unde 
ex  enumeratis  diversi  temporis  canonibus  omnino  constat 
assertio  (Cf.  C.  Mazzelia,  de  Virt.  inf..,  disp.  4,  art.  2). 

Prob.  2.  Ex  antiquissimis  versionibus.  Testantibus  Tef- 
tulliano  et  S.  Augustino,  latinae  versiones  fieri  coeperunt «  pciH 
mis  fldei  temporibus.  »  Porro  in  veteri  latina  editione  conti- 
nentur  omnes  et  soli  libri  a  concilio  Tridentino  adoptatl. 

Cum  autem  libri  isti  in  communi  ac  publico  usu  Ecclesia)  a 
primis  sapxulis  fuerunt^  omnis  insertio  alicujus  apocryphi 
scripti,  ob  episcoporum  vigiiantiam  et  fidelium  curam,  im- 
possibilis  fuit.  Ergo. 

Prob.  3.  Ex  consensu  Ecclesiarum  orientalium.  Omnes 
enim  eumdem  ac  conc.  Trid.  canonem  admittunt,  quamvis 
inter  eas  reperiantur,  quse  quinto  saeculo  jam  ab  Ecclesia 
separatae  sunt,  quales  suntNestorianorum,  EUtychianorum  et 
Jacobitarum  sectse.  —  Insuper  in  concilio,  quod  in  Trullo 
nuncupatum  fuit,  in  numerum  canonum  Orientalis  Ecclesia^ 
recepti  sunt  canones  conciliorum  Garthaginensium,  quaeet  ipsa 
libros  deuterocanonicos  a  Trid.  conc.  recensitos  memorant. 

15.  Schoiium.  —  Contra  assertionem  pugnare  videtur  du- 
bium  de  nonnullis  libris  iv  seeculo  exortum.  Sed  auctoritas 
quorumdam  V.  T.  librorum  aliquibus  dubia  judicata  fuit  ob 
versionis  infidelitatem,  non  vero  ob  inspirationis  defectum, 
Quod  vero  attinet  ad  libros  N.  T.,  dubitatio  orta  est  ex  falso 
praetextu,  nempe  ex  raritate  citationum  penes  antiquos  :  qu8e 
quidem  raritas  haud  aegre  concipitur,  si  attendatur  libros,  de 
quibus  agitur,  vel  brevissimos  esse,  vel  ad  privatas  personas 
scriptos  fuisse.  Hoc  proinde  argumentum  negativum  per  se 
ipsum  ruit. 

Nec  magis  assertionem  infirmat  omissio  librorum  deutero- 
canonicorum  apud  plures  SS.  Patres,  tum  quia  hi  doctores 
profitentur  se  non  recensere  nisi  libros  in  Hebrseorum  canone 
memoratos,  tum  quia  loquuntur  tantum  de  his  libris,  quo- 
rum  auctoritas  divina  ab  omnibus  admittebatur  tanquam  in- 
concussa  (Cf.  Franzelin,  de  Script.,  sect.  2;  Mazzella,  loc.  cit.) 

Patet  igitur  omnes  libros  deuterocanonicos  tum  V.,  tum  N. 
Testamenti,  vere  divinos  esse. 

ARTICULUS  HL 

De  vulgata  versione  Sacrx  Scripturae, 

16.  status  qusestionis.  Neminem  profecto  latet  Sacros  Li- 
bros  triplici  lingua  primigenia,  Hebraica  scilicet,  Chaidaica 

et  Grseca,  primum  exaratos,  deinde  in  alia  etiam  idiomati 
translatos  fuisse.  Plures  igitur  Scripturae  versiones  confectaej 
sunt,  de  quibus  fusiori  sermone  tractari  solet  in  lectionibus" 
biblicis  (Gf.  Manuel  biblique,  I,  Introd.  g6ner.,  chap.  3°).  Pro 
usu  vero  sacrse  theologiae,  qusedam  nobis  dicenda  sunt  de 
auctoritate  versionis,  quse  Vulgata  nuncupatur. 

Porro  concilium  Trid.  (sess.  4)  hoc  habet  :  «  Sacrosancta 
synodus,  considerans  non  parum  utilitatis  accedere  posse 
Ecclesise  Dei^  si  ex  omnibus  Latinis  editionibus,  quaecircum- 
feruntur,  sacrorum  librorum,  quaenam  pro  authentica  ha- 
benda  sit,  innotescat,  statuit  et  declarat,  ut  hsec  ipsa  vetus  et 
Vulgata  editio,  quee  longo  tot  sseculorum  usu  in  ipsa  Ecclesia 
probata  est,  inpublicis  lectionibus,  disputationibus,  prsedica- 
tionibus  acexpositionibusproauthentica  habeatur,  et  ut  nemo 
illam  rejicere  quovis  praetextu  audeat  vel  praesumat.  »  Gonso- 
nat  concilium  Vaticanum  (const.  Bei  Filius,  cap.  2)  dicens : 
«  Qui  quidem  Veteris  et  Novi  Testamenti  libri  integri  cum 
omnibus  suispartibus,  prout...  in  veteri  Vulgata  latina  editione 
habentur,  pro  sacris  et  canonicis  suscipiendi  sunt.  » 

Jamvero,  priusquam  hujus  decreti  legilimitatem  et  vim 
explanemus,  paucis  declarare  juvat  quid  sibi  velit  authentia, 
qua,  teste  Tridentino,  pollet  vetus  vulgata  editio  Sacrae  Scrip- 
turae.  Authenticum  apud  jurisperitos  dicitur  id  quod  auctori- 
tatem  legitimam  et  indubitatam  habet,  ac  proinde  fidem  facit 
in  judicio.  Duplex  autem  authentia  in  scriptis  seu  instrumen- 
tis  ad  fidem  faciendam  adductis  distingui  solet;  una  scilicel 
originalis,  altera  conformitatis,  Prima  autographis,  seu  scrip-i 
trs  originariis,  competit,  et  tota  pendet  ab  auctoritate  ipsius 
auctoris ;  altera  exemplaribus  apographis  et  versionibus  tribui- 
tur,  et  consistit  in  eo  quod  cum  scripto  originali  concordent; 
unde  si  scriptum  originale  auctoritatem  habet,  eadem  adscri- 
benda  est  apographis  et  versionibus  ipsis  conformibus. 

Utraque  authentia  potest  esse  intrinseca,  vet  extrinseca.  In- 
trinseca  in  autographis  ea  est,  quaescriptis  hujusmodi  conve- 
nit  ratione  sui  et  auctoris;  in  apographis  autem  etversioni- 
bus,  illa  quse,  supposita  authentia  scripti  originalis,  ipsis 
competit  ratione  conformitatis  cum  illo.  —  Extrinseca  nihil 

aliud  est  quam  manifestalio  authentiae  intrinsecse:  quaequi- 
dem  manifestatio,  prout  fit  ab  auctoritate  qua  societas  regi- 
tur,  vel  privatis  mediis,  sive  historicis,  sive  criticis,  authen- 
tiam  extrinsecam  iterum  distinguit  in  publicam  diUt  privatam. 
Quibus  prsenotatis,  sit  sequens 

17.  Assertio  :  ScripturcB  SacrcB  versio  vulgata  jure  a  conciUo 
Trid.  authentica  declarata  fuit,  quin  tamen  eam  Hebrceis  et 
Grcecis  fontibus  anteposuerit  vel  ab  omni  mendo  puram  esse  de- 
finierit  sancta  synodus. 

CoNSTAT  PRiMUM,  uempo  Vulgatam  jure  ac  merito  declaratam 
authenticam  fuisse 

1.  Ex  auctoritate  Ecclesice,  quae  nisi  aliquam  versionem  au- 
thenticam  declarare  posset,  munus  a  Christo  injunctum  omnes 
gentes  docendi  divinumque  verbum,  Deo  inspirante,  cons- 
criptum,  in  concreto  proponendi  atque  tradendi  tuto  et  effl- 
caciter  obire  non  posset.  —  Accedit  vero  praxis,  qua  a  tempore 
S.  Gregorii  M.,  id  est,  a  sseculo  septimo  ineunte,  latinaEccle- 
sia  hac  versione  generaliter  usa  esl.  Hanc  scilicet  populo  ex- 
planarunt  Ecclesise  pastores  et  verbi  divini  praecones;  hanc 
doclores  et  concilia  adhibuerunt  contra  haereticos;  hanc  com- 
mentariis  illustrarunt  interpretes.  Ergo. 

2.  Ex  origine  Vulgatce;  haec  enim  (quse  confundi  non  debet 
cum  priore  vulgata  Italica,  ante  S.  Hieronymum  ubique  usi- 
lata)  quoad  maximam  partem  opus  est  S.  Hieronymi;  quee 
autem  S.  Hieronymi  non  sunt,  ex  antiquissimis  et  probatissi- 
mis  versionibus  excerpta  fuerunt  et  a  sancto  doctore  emendata 
sunt :  porro  negare  nemopotest  maximam  quoque  ex  hac  parte 
auctoritatem  Vulga tse nostrae  adscribendam esse ;  quippe  quum 
nihil  defuerit  S.  Hieronymo,  ut  ejus  versio  prae  caeteris  pri- 
migenio  textui  conformis  sit;  is  namque  ingenio  prsestan- 
tissimo  praeditus,  in  linguis  hebraica,  graeca  et  latina  peri- 
tissimus,  emendatissima  quoque  exemplaria  sive  hebraica, 
sive  graeca,  habuit,  ipsumque  fidelem  atque  labori  assiduum 
fuisse  testantur  praeclara  qua  tloruit  sanctitas,  necnon  caetera 
ejus  scripta.  Ergo. 

3.  Ex  confessione  Novatorum;  afflrmat  Beza  in  editione  Novi 

Testcmenti  Vulgatam  omnibus  latinis  versionibus  anteferen-' 
dam  esse;  idem  sentit  Grotius  in  prsefat.  Annotationum  in 
vetus  Testamentum.  Ergo. 

CoNSTAT  SEGUNDUM,  videlicet  Vulgatam  hebraicis  et  grcecisi 
fontibus  a  synodo  Trid,  non  antepositam  fuisse,  tum  ex  verbis 
decreti,  quod  ea  de  re  prorsus  silet;  —  tum  ex  testimonio 
doctissimorum  virorum,  qui  concilio  interfuerunt  :  «  Nihil, 
inquit  Salmero  {Proleg.  6),  de  exemplaribus  graecis  aut  he- 
braicis  agebatur;  tantum  inter  tot  editiones  latinas,  quae  sa3- 
cula  nostra  parturierant,  queenam  ex  iliis  prsestaret,  sermo 
erat :  et  rejectis  reliquis  latinis,  unam  hanc  Vulgatam  reliquis 
tanquam  veriorem,  puriorem,  dilucidiorem,  ac  suis  fontibus, 
unde  orta  est,  magis  consentientem,  pronuntiavit...  Liberum 
autem  reliquit  S.  Synodus  omnibus  qui  Scripturas  profundius 
meditantur,  fontes  greecos  et  hebrseos^quatenusopussit,  con- 
sulere.  » 

Notandum  tamen  est  quod,  licet  textus  hebraei  et  grseci  me- 
rito  authentici  dicantur  et  sint,  nulla  profertur  concilii  oecu- 
menici  judicialis  sententia  hanc  authentiam  explicite  decla- 
rans,  dum  adest  concilii  Tridentini  judicium  solemne  au- 
thenticam  esse  Vulgatam  asserens.  Verum  dici  potest  usum 
perpetuum  versionis  grsecse  70  interpretum  in  Ecclesia  Graeca^ 
decreto  solemni  authenticitatis  aequipoliere. 

GoNSTAT  TERTiuM,  id  ost,  Vulgatam  non  ab  omni  mendo  ex- 
pertem  definitam  fuisse,  e\  ipsius  concilii  mandato,  quo  statuit 
ut  Vulgata  a  viris  eruditissimis  sedulo  diligenterque  corrige- 
retur;  imo,  post  multos  labores  summorum  pontificum  jussu 
in  id  opus  collatos,  Glementis  VIII  cura  denuo  expurgata  fuit, 
non  tamen  in  omnibus  emendatione  dignis,  et  ad  eum  statum: 
pe]*ducta,  quo  nunc  extat.  Ergo.  i 

18.  Schoiium.  Si  nunc  quseratur  quousque  extendenda  sit 
authentia  Vulgatse,  non  una  est  ipsorum  catholicorum  res- 
ponsio  (cf.  Mazzella,  de  Virt.  inf.,  p.  556;  Manuel  biblique,  I,^ 
ch.  1,  n.  142).  Nobisvero  probatur  sententiaeorum,  qui  asse^ 
runt  authentiam  Vulgatae,  qualis  a  conc.  Trid.  declarata  fuitp 
—  I .  saltem  respectiram  dicendam  esse,  quatenus  nempe  in 

lomnibus  per  se  ad  fldem  et  regulam  morum  spectantibus  ver- 
bum  Dei  fideliter  exhibeat.  Unde  nuUum  dogma  expressum  in 
Vulgata  deerat  in  autographis;  neque  etiam  aliud  dogma  erat 
in  textu  et  aliud  in  locorespondente  editionis  Vulgatae;  multo 
minus  dogma  quod  in  Vulgata  exprimitur,  in  textu  originali 
negatur  aut  vicissim.  —  2.  Non  tamen  absolutam  et  omnimo' 
dam,  quasi  ne  in  minimis  quidem  circumstantiis  aut  levissimis 
rebus  ab  autographo  non  discederet;  hinc  fieri  potest,  ut  idem 
dogma  diverso  modo  exprimatur,  dummodo  idem  maneat; 
imo  potest  forsan  deesse  in  Vulgata  aliquis  textus  dogma- 
ticus  qui  fuerit  in  autographis;  a  fortiori  in  hujusmodi 
locis  dari  potest  versionis  error,  modo  non  sit  hujusmodi, 
qui  substantiam  dogmatis  mutet  vel  ita  obliteret,  ut,  etiam 
adhibitis  praesidiis  necessariisetopportunis,  intelligi  nequeat 
(cf.  Franzelin,  de  Script,,  sect.  3,  th.  19;  Mazzella,  loc.  cit.). 

Constat  primum  ex  ipsismet  verbis  conc.  Tridentini  :  nam 
ex  una  parte,  immerito  diceretur  libros  integros  Sacrae  Scrip- 
turae,  cum  omnibus  suis  partibus,  prout  in  Ecclesia  catholica 
legi  consueverunt ,  et  in  veteri  Vulgata  latina  editione  habentur^ 
pro  canonicis  et  sacris  habendos  esse,  si  iidem  libri  ctm  om- 
nibus  suis  partibus  autographis  inspiratis  conformes  non 
essent.  Aliunde  hsec  ultima  verba  ad  partes  quasdam  deutero- 
canonicas,  de  quibus  controversia  movebatur  cum  Protestan- 
tibus,  prorsus  gratuito  restringerentur.  Ergo.  Ita  card.  Fran- 
zelin  contra  P.  Vercellone. 

ComM  secundum  ex  finedecreti;  is  enim  fuit  praecipuus 
scopus  concilii  authentiam  Vulgatse  decernentis,  ut  habe- 
retur  regula  certa  pro  dogmatibus  definiendis  et  instaurandis 
moribus;  sed  ad  hunc  finem  sufficiebat  Vulgatam  declarari 
respective  authenticam,  id  est,  in  iis  quae  ad  fidem  et  mores 
pertinent  (cf.  Wirceburgenses,  de  Princip.  theol..,  n.  30). 

ARTIGULUS  IV. 

Be  interpretatione  sacrse  Scripturas. 

Dicemus  —  1.  de  sensu  Scripturse;  —  2.  de  praecipuis  re- 
gixlis  in  interpretanda  Scriptura  adhibendis. 

32. 

g  I.  De  sensu  Scripturae. 

Duplex  generatim  distinguitur  Scripturae  sensus,  litteralis 
scilicet  et  spiritmlis,  De  utroque  seorsim  agendum  est. 

I.  De  sensu  litterali. 

19,  _  I.  Sensus  litteralis  %mhistoricus  ille  est  quem  verba 
ipsa  significant;  duplex  est  :  proprius  seu  naturalis,  et  trans- 
latus,  seu  metaphoricus, 

Semns  proprius  est  ille  quem  verba  in  significatione  obvia 
et  naturali  accepta  exprimunt,  ut  in  hac  propositione  :  «  Cre- 
avit  Deus  coelum  et  terram.  »  —  Sensus  metaphoricus  ille  est. 
quem  verba  significatione  impropria  accepta  exhibent,v.  g., 
quando  dicitur  (Apoc,  v,  5)  :  «  Vicit  leo  de  tribu  Juda;  »  per 
leonem  quippe  figuratur  Christus. 

20.  —  II.  Non  constat  inter  theologos,  utrum  uni  eidemque^ 
Scripturae  textui  agnoscendus  sit  unus  aut  multiplex  sensus 
litteralis,  —  Affirmant  non  pauci  dicentes,  exempli  gratia;i 
verba  illa  Psalmi  ii  :  «  Filius  meus  es  tu,  ego  hodie  genui  te, 
secundum  litteralem  sensum  intelligenda  esse  simul  de  aeterna 
Verbi  generatione,  de  temporali  Christi  nativitate  et  de  ejuis 
resurrectione.  Rationes  autem,  quibus  sententiam  suam  fir- 
mant,  depromuntur  tum  ex  eo  quod  dignius  est  divina  sa- 
pientia  plures  res  una  sententia  complecti,  tum  ex  eo  quod 
plures  sensus  spirituales  ab  omnibus  admittuntur.  Huic  sen- 
tentise  suffragare  videtur  S.  Thomas  (de  Pot,  q.  4,  art.  1), 
cujus  tamen  vera  sententia  non  omnino  comperta  est  (Cf.  1, 
q.  l,a.  10). 

Negant  tamen  plurimi,  praesertim  inter  recentiores  etiam 
catholicos,  v.  g.,  Glaire,  Beelem,  Vigouroux;  dicunt  nempe 
quod  multiplicitas  sensus  litteralisambiguitatemidearumque 
confusionem  gigneret :  imo  fides  ipsa  in  periculum  adducere 
tur,  siquidem  ad  stabiliendam  fidem  et  depellendos  errores 
nullum  ex  Scriptura  argumentum  afl^erri  posset  certum  soli 
dumque,  nisi  uno  eodemque  sensu  teneatur  textus  adductus. 

Alii  tandem,  distinctionefacta  inter  textus  historicos  dog- 

maticosve  et  propheticos,  fatentur  quidem  non  nisi  unum 
sensum  litteralem  textibus  historicis  vel  clogmaticis  adscri- 
bendum  esse,  ob  rationes  modo  allatas;  sed  volunt  duplicem 
sensum  litteralem  in  locis  propheticis  interdum  admittendum 
esse.  Cum  enim  in  hujusmodi  oraculis  duplex  saepe  occurrat 
objectum,  proximum  nempe  et  remotum,  fieri  potest  ut  verba 
secundum  propriam  significationem  modo  proximum,  modo 
remotum  objectum  designent.  Cseterum  prophetiae  ordinarie 
exprimuntur  verbis  generalioribus,  quibus  plures  simul  even- 
tus  a  Spiritu  Sancto  describi  quandoque  potuerunt  (Cf.  Le  Hir, 
Etudes  bibL,  I,  p.  81  et  seq.). 

21.  —  III.  Sensus  litteralis  flrmum,  ut  patet,  argumentum 
prsebet  de  iis  quse  in  ilio  continentur;  ille  namque  sensus 
necessario et  primario  intenditur  a Spiritu  Sancto,  eo  ipso  quod 
sermone  humano  homines  alloqui  dignatur :  unde  si  vera  non 
essent  quse  litterali  verborum  significatione  exprimuntur, 
mendax  etdeceptor  existeret.  Porro  hoc  etiam  cogitare  nefas. 

II.  De  sensu  mystico. 

22.  —  I.  Sensus  spiritualis  seu  mysticus  ille  est^  quem  verba 
ipsa  in  se  et  immediate  non  significant,  sed  mediate  tantum^ 
id  est,  mediante  re  proprie  significata;  ideo  vocatur  mysticus, 
quia  est  sub  involucris  occultus  ;  dicitur  etiam  spirituaiis,  quia 
res  quse  sensu  litterali  designatur  est  typus,  seu  figura  aut 
imago  rei  quse  in  sensu  mystico  est  intelligenda;  sic  quae 
{Gen.,  xxii)  de  Isaaco  in  sacrificium  offerendo  litteraliter  di- 
cuntur,  de  Christo  spirituaiiter  intelliguntur. 

Triplex  vulgo  sensus  mysticus  seu  spiritualis  distinguitur, 
allegoricus,  moralis  seu  tropologicus,  et  anagogicus. 

Allegoricus  dicitur,  cum  res  sub  veteri  lege  gestse  signifi- 
cant  aliquid  ad  fidem  christianam  et  ad  Ecclesiam  militantem 
pertinens,  v.  g.,  cum  Isaac  usque  ad  sacrificii  locum  propriis 
humeris  lignum  portavit,  Christum  suam  crucem  tempore 
passionis  ferentem  significabat;  et  Apostolus  loquens  de  duo- 
bus  filiis  Abrahse,  ait  {GaL,  iv,  24) :  «  Quse  sunt  per  allego- 
»  riam  dicta;  haec  enim  sunt  duo  Testamenta.  » 

2.  Moralis  seu  tropologicus  dicitur,  quando  res,  Scripturis 
expressa,  refertur  ad  aliam  significandam,  quae  ad  mores  per- 
tinet:  sic  verba  Deut.  (xxv,  4)  :  «  Non  ligabis  os  bovis  terentis 
»  in  area  fruges  tuas,  »  sensu  morali  significant  operarium 
esse  mercede  sua  dignum,  ut  explicat  S.  Paulus  (I  Cor.,  ix,  9)., 

3.  Anagogicus  est,  cum  res  aut  verba,  praeter  sensum  litte- 
ralem,  referuntur  ad  coelestia,  et  mentem  erigunt  ad  cogita- 
tionem  eorum  quae  sursum  sunt,  et  quae  sperare  debemus. 
Sic  verba  ista  {Ps.  xciv,  11) :  «  Juravi  in  ira  mea  :  si  introi- 
»  bunt  in  requiem  meam,  »  quae  de  terra  promissionis  ad 
litteram  dicta  sunt,  sensu  spirituali  intelliguntur  de  vita 
seterna,  interprete  ipso  S.  Paulo  (Heb.,  iv,  3). 

Hos  omnes  Scripturse  sensus  reperit  Lyranus  in  una  voce 
Jerusalem^  quae  litteraliter  urbem,  allegorice  Ecclesiam  mili- 
tantem,  moraliter  animam  fidelem,  anagogice  coelestem  pa- 
triam  significat.  —  Eosdem  his  versiculis  complexus  est : 

Littera  gesta  docet,  qiiid  credas  allegorin, 

Moralis  quid  agas,  quid  speres  anagogia.  .4 

23.  —  II.  Certum  est  sensum  mysticum  praeter  litteralem 
in  multis  Scripturae  locis  admittendum  esse.  Ratio  est  —  tum 
quia  Christus  et  Apostoli  interpretatione  mystica  usi  sunt, 
eumque  sensum  adhibuerunt  tanquam  a  Spiritu  Sancto  in- 
tentum.  Sic  [Joan.,  m,  14)  Christus  suam  in  cruce  exaltatio- 
nem  per  serpentem  a  Moyse  erectum  prsefiguratam  fuisse 
expresse  affirmat,  dicens :  «  Sicut  Moyses  exaltavit  serpentem 
»  in  deserto,  ita  exaltari  oportet  Filium  hominis ;  »  —  tum  quia. 
mysticum  sensum  semper  agnovit  Ecclesia  eodemque  usi  sunfr 
SS.  Patres;  —  tum  quia,  teste  Apostolo  (I  Cor.,  x,  11).  vetus 
Testamentum  totum  fuit  figura  et  typus  futurorum.  Unde  non 
tantum  instituta  legis  fuerunt  umbra  Christi,  sed  et  res  gestae, 
praesertim  nobiliores. 

Quidam,  inter  quos  Duguet,  asseruerunt  singulis  loci§ 
Scripturse  inesse  sensumspiritualem,  et  dicti  snni  Figuristw^ 
eorum  vero  adversarii  appellati  sunt  Antifiguristae.  i 

24.  —  III.  Ex  sensu  mystico^  modo  eum  talem  esse  constet, 

solidum  deducitur  argumentum;  enimvero  sensus  mysticus 
aeque  a  Spiritu  Sancto  intenditur  ac  litteralis  ;  ergo  aeque  cer- 
tus  est  ac  firmus.  Praeterea  sensum  mysticum  in  probationem 
attulerunt  Christus  et  Apostoli,  et  post  eos  Ecclesia  et  Patres; 
ergo. 

Dixi  :  modo  eumtalem  esseconstet;  quodquidemfit  per  tra- 
ditionem  et  ipsam  Scripturam.Hinc  S.  Angnstinus  (Epist,  93, 
c.  8,  n.  24;  Patr,  lat.,  xxxm,  334)  merito  exclamat :  «  Quis 
non  impudentissime  nitatur  aliquid  in  allegoria  positum  pro 
se  interpretari,  nisi  habeat  et  manifesta  testimonia,  quorum 
lumine  illustrentur  obscura?»  Subjungit  vero  S.  Thomas 
nihil  ex  hoc  deperire  Sacrse  Scripturse,  «  quia  nihil  sub  spiri- 
tuali  sensu  continetur  fldei  necessarium,  quod  Scriptura  per 
litteralem  sensum  alicubi  manifeste  non  tradat  »  (I^  q.  1, 
art.  10). 

25.  Schoiium.  Prseter  sensum  litteralem  et  sensum  niysti- 
cuni,  de  quibus  supra  diximus,  distinguitur  etiani  sensusac- 
commodatitius.  lile  vero  consistit  in  eo  quod  verba  aut  facta 
Scripturae  propter  aliquam  similitudinem  ad  aliquid  aliud  ac- 
commodentur  quod  proprie  non  significant,  v.  g.,  Ecclesia 
aptat  B.  Mariae  quse  ad  litteram  in  Scriptura  dicuntur  de  sa- 
pientia  increata. 

Multa  hujusce  accommodationis  exempla  occurrunt  in  ofii- 
ciis  de  Sanctis;  frequenter  etiam  ea  utuntur  SS.  Patres  et 
oratores  sacri,  ideoque  ut  licitus  habendus  est  sensus  accom- 
modatitius,  modo  honeste  et  pie  usurpetur;  v.  g.,  ministri 
Evangelii  jure  sibi  accommodant  hsecverbaGenesis  (xiv,  21) : 
«  Da  mihi  animas,  csetera  tolle  tibi.  » 

At  nullum  argumentum  ex  eodem  deduci  potest  ad  stabi- 
liendas  fidei  veritates;  nam  sensus  ille,  etsi  ipsis  Scripturae 
verbis  enuntietur,  nonest  tamen  sensus  ipsiusScripturae,  sed 
potius  interprelis,  qui  verba  in  alio  sensu  prolata  ad  rem 
suam  trahit;  unde,  quamvis  ad  res  illustrandas  et  explican- 
das  valeat,  ad  probandum  vim  habere  non  potest, 

Exmultiplici  accommodatione  ejusdem  textus  a  SS.  Patri- 
bus,  aliquando  oritur  difficultas  dignoscendi  sensum  littera- 

lem  et  mysticum;  imo  istae  accommodationes  non  sempi 
secum  conciliari  possunt. 

§  II.  De  praecipuis  regulis  in  interpretanda  Scrlptura  servandis. 

Regulae  liujusmodi  hermeneuticce  sacrce  nomine  designara 
solent,  qua  idcirco   proprie    significatur  ars  interpretandj 
Scripturam.  Exegesis  autem  est  ipsamet  applicatio  regularum', 
quas  tradit  sacra  liermeneutica.  Ex  illis  regulis  praecipuaj 
tantum  indicabimus. 

26.  Regula  1* :  Interpretanda  est  Scriptura  sacra  juxM 
communem  ac  receptum  loquendi  usum.  Cum  enim  sermoneitti 
liumanum  adiiibere  voluit  Deus,  ut  nobis  sensus  suos  mani* 
festaret,  ejusdem  regulis  sese  accommodare  debuerunt  sacrii 
scriptores.  Unde  S.  Augustinus  (de  Trinit.,  I.  1,  c.  12,  n.  23 
Patr.  lat.,  xlii,  837)  ait  nullo  locutionis  genere  loqui  Scrip- 
turas,  quod  in  hominum  consuetudine  non  inveniatur.  Similiai 
habentS.  Hilarius  {Tract.  inPs.  cxxvi,  n.  6;  Patr.  lat.,  ix,  695) 
et  S.  Joannes  Chrysostomus  (//om.  in  Genes.  13,  n.  4;  Patr^^ 
grcec,  liii,  109),  uti  videre  licet  apud  D.  ^igomom.  (Maim^ 
biblique,  I,  chap.  4%  art.  2). 

Hinc  —  1.  textus  obscuri  Scripturae  illustrandi  sunt  ex  an 
tecedentibusetconsequentibus,exscopoauctoris  sacri,  ex  aliis 
Scripturae  clarioribus  locis,  quae  dicuntur  parallela,  et  ex 
aliis  antiquis  textus  primigenii  versionibus. 

Hinc  —  2.  adjuncta  personae  scribentis,  objecti,  temporis, 
loci,  occasionis,  sedulo  perpendenda  sunt  quae  in  sequenti 
disticho  recensentur : 

Quis,  scopus,  impellens,  sedes,  tempusque,  locusque, 
Et  modus  :  haec  septem  Scripturse  attendito  lector. 

Hinc  —  3.  ad  plenam  Vuigatae  editionis  intelligentiam,  aP 
tendendum  est  ad  hebraismos  et  hellenismos,  id  est,  ad  quos-^ 
dam  loquendi  modos  apud  Hebraeos  et  Greecos  usitatos^  et  in 
Vulgatam  nostram  introductos.  j^ 

27.  Regula  2* :  In  rebus  fidei  et  morum^  is  pro  vero  Scrip- 
turce  sensu  ab  interprete  habendus  est^  quem  tenuit  ac  ten4 

Ecclesia,  —  Concilium  Trid.  jam  prohibuerat  quin  interpre- 
taretur  Sacra  Scriptura  contra  sensum  Ecclesice;  quam  prohi- 
3itionem  renovavit  Vaticana  synodus;  insuper  slatuit  «  ut  is 
3ro  vero  sensu  habendus  sit,  quem  tenet  et  tenuit  sancta  ma- 
er  Ecclesia,  cujus  est  judicare  de  vero  sensu  et  interpreta- 
tione  Scripturarum  »  (const.  Dei  Filius^  c.  2).  Ecclesia  vero 
aliquem  sensum  tenet  non  tantum  definitionibus  suis,  sed 
3ublicis  etiam  suis  documentis,  liturgia,  disciplina,  scilicet 
ordinario  et  universali  magisterio ,  quod  concilium  Vatic. 
aequiparat  judicio  solemni,  ad  definienda  quae  a  Deo  reve- 
ata  sunt  et  ab  hominibus  credenda  (cf.  Constit.  Dei  Fi- 
lius,  c.  2). 

28.  Regula  3^ :  Ab  interprete  tenendus  est  sensus  a  SS.  Pa- 
tribus  unanimiter  receptus.  —  Ita  prsescribunt  concilia  modo 
citata,  in  quibus  expressis  verbis  declaratur  «  nemini  licere 
contra  unanimem  consensum  Patrum  ipsam  -Scripturam  Sa- 
cram  interpretari  »  (const.  Dei  Filius.,  loc.  cit.).  —  Caeterum 
heec  regula  a  prsecedente  non  differt,  siquidem,  ex  dicendis, 
SS.  Patres  velut  authentici  rectae  fidei  testes  et  interpretes 
merito  habeantur. 

Hinc  temerarium  esset  a  communi  interpretum  sensu  rece- 
idere;  hi  enim  moraliter  unanimes  esse  nequeunt,  nisi  vel 
propter  auctoritatem  Ecclesiseaut  traditionis  ita  docentis,  vel 
propter  rei  evidentiam. 

29.  Regula  4^ :  ExpHcauda  est  Sacra  Scriptura  juxta  analo- 
giam  fidei.  —  Per  analogiam  fidei  intelligitur  connexio  inter 
fldei  veritates;  hanc  autem  multum  prodesse  ad  verum  Scrip- 
turae  sensum  detegendum  patet  ex  eo  quod  inter  veritates  re- 
velatas  existat  affinitas,  nec  ulla  veri  nominis  oppositio  fingi 
possit.  Hinc,  v.  g.,  verba  S.  Pauli (i?om.,  ix,  18)  :  «  Quemvult 
» indurat, »  ita  explicari  debent  ut  salva  subsistat  libertas  pec- 
catoris  indurati ;  pariter  quandofidei  tribuitur  justificatio  et 
salus,  minime  excluduntur  opera. 

30.  Regula  5» ;  Si  taceant  Ecclesia  et  SS.  Patres,  Scriptura 
Sacra  sensu  proprio  intelligenda  est,  quotiescumque  ipsa  sic 

intellecta  nec  fi4ei,  nec  bonis  moribus,  nec  rationi  manifeste 
repugnat ;  toti^  autem  sensu  metaphorico  est  intelligenda^  quo- 
ties  intellecta  juxta  litteram,  fidei^  bonis  moribus  et  rationi 
evidenter  adversatur  {Cfr,  S.  August.^  de  doctr.  Christ.,  1.  3^ 
c.  11  et  seq. ;  Patr.  lat.,  xxxiv,  72). 

Gontra  prioreiii  partem  regulse  peccavit  praesertim  Orige- 
nes,  in  pluribus  locis  sensum  litteralem  excludens  et  solum 
metaphoricum  vel  spiritualem  tenens,  v.  g.,  tunicas  pelliceas 
a  Deo  protoparentibus  lapsis  [Gren.,  iii,  21)  impositas  intelli- 
gens  de  ergastulo  carnis  fabricato  ad  animas  prseexistentes  et 
peccatrices  puniendas. 

Contra  posteriorem  peccaverunt  Anthropomorphitae  ad  lit- 
teram  intelligentes  quae  metaphorice  dicit  Scriptura  de  ocu- 
lis,  bre,  brachiis  Dei. 

31.  Corollarium.  Ex  his  facili  negotio  coiligi  potest  quid 
sentiendum  sit  de  systemate  accommodationis  scripturistic8& 
a  Protestantibus  excogitatae.  Hi  nimirum,  juxta  principium 
suum  de  spiritu  privato  dirigente ,  omnes  hermeneuticae* 
regulas  ad  argumenta  ipsi  Scripturse  intrinseca  et  ad  usum 
loquendi  reducunt.  Hinc  perpetua  illa  comparatio  inter  dic- 
tiones  et  phrases  scriptorum  sacrorum  auctorumque  profa- 
norum:  hinc  et  perpetua  provocatio  ad  parallelismum;  hino 
quoque  ortum  est  principium  accommodationis. 

Istud  vero  principium  in  eo  consistit,  quod  dicant  Apos"- 
tolos  et  Cliristum  ipsum,  ex  prudenti  oeconomia,  se  populi 
praejudiciis,  ingenio  et  erroribus  accommodasse.  Unde  coifc: 
cludunteos  admisisseerroneasprophetiarum  interpretationeg 
quae  vigebant  in  plebe;  eos  miracula  finxisse^  ut  ita  populunpy 
ad  bonam  frugem  adducerent. 

Jam  vero  hoc  systema,  quod  Semleri  praesertim  tigmentuii^ 
est,  falsum,  impium,  omnisque  revelationis  eversivum  esse 
facile  patet.  Certe  aliud  est  loqui  cum  vulgo  et  aliud  sentin 
cum  vulgo.  Porro  Christus  et  Apostoli,  ut  patet  ex  lection^ 
Novi  Testamenti,  nedum  adularentur  Judaeis  et  gentilibus^ 
quos  sermone  simplici  alloquebantur,  eorum  praejudicia  el 
spem  temporalem  offendere  non  verebantur,  ac  propter 

jnon  semel  animositates  et  persecutiones  patiebantur.  Ergo 
rejici  debet  systema  accommodationis  (1). 

32.  Scholium.  De  promiscua  Sacrce  Scripturw  lectione,  Ad 
hujus  quaestionis  solutionem  h<Bc  sunt  dicenda  : 

1.  Gontra  Protestantes  asserendum  est  hanc  Scripturae 
sacrae  lectionem  minime  esse  singulis  fidelibus  necessariam 
necessitate  salutis;  ratio  est  quia  salutem  adipisci  non  potuis- 
sent  sive  illi  qui  ante  exaratas  Scripturas  vixerunt,  sive  illi 
in  quorum  manus  Scripturae  non  pervenerunt,  sive  rudes  et 
idiotae,  sive  barbari  ac  sylvestres  populi,  qui  litteras  nesciunt. 

—  Non  est  pariter  necessaria  haec  lectio  singulis  hominibus 
necessitate  prwcepti  dirini,  sive  directi,  cum  nullum  liac  de  re 
mandatum  divinum  praebeant  haeretici;  sive  indirecti,  ne  sci- 
licet,  ut  falso  proclamant  Protestantes,  contemnatur  Scrip- 
tui'a,  quae,  utpote,  testibus  Augustino  et  Gregorio,  Dei  ipsius 
epistola  ad  homines  data,  legi  debet;  nam  quamvis  Scripturam 
non  legant  fideles,  illud  non  impedit  quin  summo  honore 
illam  habeant,  scilicet  reverenter  eam  externe  tractando,  ex 
intima  mente  intus  venerando,  audiendo  libenter,  et  quae  in 
ea  praescribuntur  faciendo. 

2.  Scripturae  Sacrae  lectio,  sive  sermone  vernaculo,  sive 
alio,  ipsis  quoque  laicis  generatim  est  conveniens  ac  multum 
utilis,  Id  patet  —  tum  ex  usu  Judaeorum  qui  Scripturas  lege- 
bant,  ut  divinam  legem  edocerentur  (I  Mach.,  xii,  9;  11  Tim,, 
III,  15);  —  tum  ex  S.  Joanne  qui  (xx,  31),  sic  se  habet :  «  Haec 
»  scripta  sunt  ut  credatis.,.  et  ut  credentes  vitam  habeatis;  » 

—  tum  ex  S.  Paulo,  qui  plerasque  suas  Epistolas  non  ad  solos 
pastores,  sed  ad  omnes  Ecclesiarum  fideles  direxit,  quippe 
[Rom.,  XV,  4)  ait  :  «  Quaecumque  scripta  sunt,  ad  nostram 
»  doctrinam  scripta  sunt;  »  et  (I  Thess.^  v,  27)  jubet,  adjura- 
tione  utens,  «  ut  legatur  Epistola  haec  omnibus  sanctis  fra- 
»  tribus;  »  —  tum  ex  SS.  Patribus,  sive  Graecis,  sive  Latinis, 
qui  christianos  indistincte  ad  legendas  Scripturas  hortantur; 

—  tum  denique  ipsa  ratione;  sancta  enim  Scriptura  a  Deo 

(1)  Cf.  Schouppe,  Elementa  theol.  dog.,  trac.  4,  n.  120;  Liebermann, 
Demonst.  cathoL,  p.  2,  c.  1,  art.  3. 

I.  33 


578  TRACTATUS  DE  LOCIS  THEOLOGICIS. 

procliit,est  sermo  Dei,  ac  proiiide  nihil  nisi  sanctum,  nisi  im- 
maculatum^  nisi  sanctitatem  generans,  continere  potest;  unde 
in  Ps.  XVIII,  8,  dicitur:  «  Lex  Domini  immaculata,  convertens 
))  animas;  testimonium  Domini  fidele,  sapientiam  praestans 
))  parvulis. . . ,  praeceptum  Domini lucidum,  iiluminans oculos. » 

3.  Scripturarum  lectio  non  est  perinUtenda  omnibus  indis- 
crimimtim,  Sunt  enim  multi  imperiti^  seductu  faciles,  in  fide 
leves  et  instabiles,  qui  adhaerentes  litterae  quae  occidit,  spiri- 
tum  qui  vivificat,  seu  sensum  spiritualem,  assequi  non  pos- 
sent.  Scribit  S.  Petrus  (II  Ep.,  in,  16)  in  epistolis  S.  Pauli 
esse  «  qucedam  difficilia  intellectu,  qudd  indocti  et  instabiles 
))  depravant,  sicut  et  cseteras  Scripturas,  ad  suam  ipsorum 
))  perditionem,  »  Hinc  merito  proscriptae  sunt  sequentes  Ques- 
nelli  propositiones :  «  Utile  et  necessarium  est  omni  tempore, 
omni  loco  et  omni  personarum  generi,  studere  et  cognoscere 
spiritum,  pietatem  et  mysteria  Sacrse  Scripturae  »  (lxxix). 
«  Lectio  sacrae  Scripturae  est  pro  omnibus  ))  (lxxx). 

4.  NuUum  certe  unquam  ab  Ecclesia  latum  fuit  decretuiB 
absolute  prohibens  lectionem  Scripturarum,  nec  ferri  possel 
absque  summa  irreverentia  erga  Deum,  qui  eas  inspiravit  et 
hominibus  legendas  tradidit;  sed,  ob  varia  temporum  et 
locorum  adjuncta,  istam  lectionem,  praesertim  in  lingua  ver- 
nacula,  Romani  Pontifices  quibusdam  statutis  conditionibus 
moderati  sunt. 

Nostris  temporibus  auctoritate  Sanctae  Sedis  declaratum 
fuit  ut  permissa  habeatur  lectio  vulgarium  versionum  quaeab 
«  Apostolica  Sede  approbatse,  aut  cum  annotationibus  desump- 
tis  ex  sanctis  Ecciesiae  Patribus  vel  ex  doctis  catholicisque 
viris  editae  )>  fuerint  (Gregorius  XVI,  EncycL  die  8  maii  1844 
data). 

5.  Quoad  Bibliorum  disseminationem,  si  prudenter  ac  cum 
debita  cautione  fiat,  utilis  est  et  laudabilis,  ut  manifeste  ex, 
dictis  eruitur.  Si  autem  fiat  absque  uilo  moderamine,  i] 
discriminatim,  in  omni  loco  et  tempore,  jam  imprudens  e^ 
et  omnino  vituperanda  :  tum  quia,  ex  modo  habitis^  Bibliorum 
incauta  lectio  quibusdam  estnociva;  tum  quia  existit  Eccle- 
sise  prohibitio*,  quae  absque  justis  causis  facta  temere  dic6* 

retur;  tum  quia  hsec  Biblia  apud  infldeles  sparsa  non  habentur 
cum  debito  honore,  sed  vilissimis  usibus  traduntur,  ut  innu- 
meri  Evangelii  praecones  testantur;  tum  quia  multse  versiones 
adulterant  textum  authenticum^  nec  a  plerisque  christianis 
tuto  discerni  possunt  a  genuinis. 

.  Hinc  SS.  Pontifices  his  societatibus,  quse  Biblia  ubique 
spargenda  sibi  proponunt,  merito  obstiterunt.  Ita  Pius  VIII 
(m  Encydica,  die  24  maii  1829  data);  Gregorius  XVI  (m  lit- 
teris  die  15  augusti  prolatis),  et  in  Encyclica  (die  8  maii  1844 
vulgata),  in  qua  societates  iliae  biblicae  solemni  judicio  dam- 
nantur  (Ami  de  la  Religion,  t.  CXXI,  p.  451). 


CAPUT  11. 

DE     DIVINA    TRADITIONE 


33.  Traditionis  notio.  Traditio  in  genere  est  transmissio 
alicujus  doctrinse,  vel  facti  historici,  vel  praxis,  a  generatione 
in  generationem. 

Dividitur  —  1.  ratione  originis^  in  divinam,  apostolicam  et 
ecclesiasticam^  prout  auctorem  habet  Deum,  vel  apostolos,  vel 
alios  Ecciesiae  pastores;  —  2.  ratione  objecti,  in  dogmaticam 
et  disciplinarem^  prout  aliquid  credendum  tradit,  vel  praxim 
auctoritate  Ecclesiae  sancitam;  —  3.  ratione  modi  transmis- 
sionis,  in  oralem,  scriptam  et  monumentalem,  prout  testi- 
monio  orali^  vel  scriptis,  vel  moribus,  ritibus  etmonumentis 
realibus  servatur  et  perdurat ;  —  4.  ratione  extensionis,  in 
universalem  et  localem,  prout  in  universa  Ecclesia  viget,  vel 
intra  certa  qusedam  loca  coarctatur. 

Traditio  vero,  prout  a  Sacra  Scriptura  contradistinguitur  et 
hic  consideratur,  definitur  :  Verbum  Dei  divinitus  seu per  viros 
inspiratos  non  scriptum. 

Usus  tamen  invaluit  traditione  significari  non  solum  ipsum 
Dei  verbum  extra  libros  sacros  transmissum,  sed  et  ipsa 
Iransmissionis  media,  vel  simul  Dei  verbum  et  media  trans- 

missionis.  Prima  sigiiificatio  vocatur  objectira;  secundo,  ac- 
tiva;  tertia,  complexiva. 

His  prsemissis,  in  triplici  articulo  dicemus  —  1.  de  exis- 
tentia;  —  2.  de  characteribus ;  — 3.  de  monumentis  divinae; 
traditionis. 

ARTIGULUS  I. 

De  existentia  divinae  traditionis. 


^^'.•: 


34  Novatorum  errores.  Protestantismi  auctores  ac  innu- 
meri  postea  asseclae,  hoc  principio  innixi,  quod  Scriptura 
contineat  totum  verbum  Dei  ideoque  unica  sit  regula  fidei, 
divinae  traditionis,  qualem  supra  defmivimus,  existentiam 
denegaverunt.  Nonnulii  tamen  postea  hanc  sententiam  emol- 
lientes,  traditionem  inhcesivam  simul  et  declarativam  admi- 
serunt ;  inhcesivam  quidem,  quse  eadem  omnino  dogmata  exhi- 
bet  ac  ipsa  Scriptura;  declarativam  vero,  quse  doctrinam 
brevius  aut  minus  clare  in  Scriptura  contentam  disertius  ex- 
planat.  Sed  alieni  semper  fuerunt  a  profitenda  doctrina  reve- 
lata,  quse  non  contineretur  in  Scriptura,  quam  unicani  esse 
fidei  regulam  contendunt.  Contra  quos  sit  sequens 

35.  Assertio  ;  Christiana  revelatio  continetur  non  tantum  in 
libris  scriptis  Novi  Testamenti,  sed  etiam  in  traditionibus  qum 
a  Christo  et  apostolis  ad  nos  usque  veluti  per  manus  transmisscB 
sunt. 

Prob.  1.  Script.  Sacra.  Legitur  enim  apud  B.  Paulum 
(II  Thess.,  II,  14)  :  «  Itaque,  fratres,  state  et  tenete  traditiones, 
y>  quas  didicistis  sive  per  sermonem,  sive  per  epistolam  nos- 
))  tram.  ))  —  (II  Tim.,  ii,  2j  :  «  Quse  audisti  a  me  per  multos 
))  testes,  haec  commenda  fidelibus  hominibus^  qui  idonei  erunt 
»  et  alios  docere.  »  —  In  his  textibus  exhibentur  —  1.  Trad^ 
tiones;  agitur  quippe  de  iis  quae  tradita  fueruntp^r  sermo- 
nem,  non  per  epistolam  tantum,  de  iis  quae  audiuntur; 
—  2.  Traditiones  divince^  cum  doctrinis  per  Scripturam 
transmissis  aequiparentur;  cum  maxima  cura  sint  servandae, 
et  sicut  bonum  depositum  custodiendae;  cum  sint  verba 
sana,  quorum  forma  retinenda  est,  et  fidelibus  hominibus 

commendanda.  —  Neque  dicatur  illas  traditiones  postea  afflatu 
Spiritus  S.  scriptas  fuisse  et  sic  Scripturam  Sacram  evasisse ; 
nam  prseterquam  quod  illud  gratis  asseritur,  minime  proba- 
bile  est,  cum  II  Epist.  ad  Tim.  ultimis  temporibus  scripta 
fuerit.  Quidquid  sit,  verum  semper  est  apostolos,  praeter 
Scripturam,  divinas  admisisse  traditiones. 

Prob.  2.  Traditione  historice  accepta.  Enimvero  denegari 
nequit  divinae  traditionis  existentia,  si  certo  consteteam  ad- 
missam  fuisse  a  primis  Ecclesiae  temporibus  ut  fontem  reve- 
latae  doctrinse  et  medium  tuendse  ac  propagandse  religionis  : 
tum  quia  ex  ipsa  prsesertim  societate  cognoscuntur  ea  quae 
pertinent  ad  constitutionem  et  conservationem  ejus:  tum  quia 
sub  hoc  respectu  a  suo  instituto  deficere  Ecclesia  statim  de- 
buisset,  quod  institutoris  ejus  Ghristi  imprudentiam  argueret; 
tum  quia  repugnat  fldei  fontem  illiusque  propagandse  medium 
melius  a  Novatoribus  xvi  saeculi  cognosci  quam  a  primseva3 
Ecclesiae  doctoribus.  Porro  ab  ipsius  Ecclesiae  incunabulis  ob- 
tinuisse  traditionem  in  sensu  praefato,  certo  ac  indubie  cons- 
tat  innumeris  SS.  Patrum  testimoniis,  pro  quibus citare  sufflciat 
S.  Basilium  (lib.  de  Spiritu  Sancto,  c.  27,  n.  66;  Patr. 
grcec,  xxxn,  187)  qui  hsec  habet :  «  Ex  asservatis  in  Ecclesia 
dogmatibus  et  praedicationibus,  alia  quidem  habemus  e  doc- 
trina  scripto  prodita,  alia  vero  nobis  in  mijsterio  (id  est  oc- 
culte)  ^ra^ite  recipimus  ex  traditione  Apostolorum :  quorum 
utraquevim  eamdem  habent  ad  pietatem;  nec  iis  quisquam 
contradicet  :  nullus  certe,  qui  vel  tenui  experientia  noverit 
quae  sint  Ecclesise  instituta.  »  —  Ergo  consenserunt  Patres  in 
admittenda  traditione  divina.  Ergo  ex  eorum  historico  testi- 
monio  existentia  ejus  omnino  constat. 

Prob.  3.  Auctoritate  Ecclesice,  Quotiescumque  enim  error 
exortusest,velgratisagitata  est  controversiadoctrinalis,quam 
dirimere  oportebat,  non  ad  Scripturam  tantum,  sed  ad  tradi- 
tionem  etiam  appellavit  Ecclesia,  seduloque  inquisivit  quid 
dixerint  SS.  Patres,  quid  concilia  asseruerint,  quid  in  litur- 
gia^  quid  in  disciplina  reperiatur,  quid  variae  teneant  Ecclesise 
particulares  :  id  porro  nihil  aliud  est  quam  implicite  profl- 
teri  doctrinas  ab  Apostolis  pra^dicatas  in  ipsa  etiam  traditione 

contineri,  quae  viva  voce  transmissa  est.  Ergo,  cum  Ecclesia 
practice  errare  nequeat,  certissime  tenendum  est  dari  liujus- 
modi  traditionem. 

Cui  quidem  praxi  simulque  conclusioni  exea  deductae  con- 
sonat  conc.  Tridentinum,  quod  (sess.  4)  haec  habet :  «  Tradi- 
tiones  ipsas,  tum  ad  fidem,  tum  ad  mores  pertinentes,  tanquam 
vel  ore  temis  a  Christo,  vel  a  Spiritu  sancto  dictatas^  et  conti- 
nua  successione  in  Ecclesia  catholica  conservatas,  pari  pieta- 
tis  affectu  ac  reverentia  (ac  sacras  Scripturas)  sancta  synodus 
suscipit  ac  veneratur.  »  Et  infra  :  «  Si  quis...  Traditiones prw- 
dictas  sciens  et  prudens  contempserit,  anathema  sit.  » 

Conlirmatur  aut  saltem  innuitur  assertio  ipsa  ratione  et 
oeconomia  religionis  christianae.  Namque  —  1.  vix  ullam  re- 
perire  est  societatem  humanam,  quae  leges  non  scriptas,  seu 
consuetudines  non  habeat,  praesertim  in  iis,  quae  attinent  ad 
constitutionem  ejus :  has  vocat  Aristoteles  jus  animatum, 
Adde  primaevam  religionem  nonnisi  traditionibus  viguisse, 
obtinuisseque  traditiones  etiam  post  legem  scriptam,  ut  pa- 
tet  tum  ex  Genesi  (xviii,  19),  Job  (viii,  8-10)  aliisque  V.  T. 
libris. 

2.  Christus  viva  voce  suam  doctrinam  annuntiavil,  nec 
quidquam  scriptum  reliquit.  Apostolis  etiam  injunxit,  ut  do- 
cerent,  prcedicarent,  testes  essent;  sed  nuUibi  legitur  injunc- 
tum,  tanquam  apostolicum,  scribendi  munus  :  unde,  dum 
quidam  tantum  ex  Apostolis  virisque  apostolicis  scripserunt, 
omnes  docendi,  praedicandi  ac  testificandi  munus  exercue- 
runt,  fidemque  dictis  suis  haud  secus  ac  ipse  Christus  exege- 
runt.  Quod  autem  fecerunt  Apostoli,  hoc  etiam  successores 
eorum  ex  institutione  divina  praestare  debuerunt  ac  debent 
usque  ad  consummationem  saeculi  in  omnibus  gentibus,  ut 
eas  una  eademque  fide  imbuant.  Ergo. 

Traditionis  existentiam  et  necessitatem  tandem  inviti  con- 
fessi  sunt  plures  ex  insignioribus  Protestantibus,  ut  Lessing, 
Doderlein,  quos  citat  Franzelin  [De  divina  traditione,  sect.  1, 
cap.  1,  th.  VII.  —  Cf.  etiam  C.  Mazzella,  de  revelat.  Christ,^ 
disp.  2,  art.  6;  item  Perrone.  de  Loc.  theoL^  p.  2,  sect.  2, 
c.  1).  > 

36.  Coroiiarium.  Ex  his  concludere  pronum  est  quomodo 
traditio  se  habeat  ad  Scripturam  Sacram,  nimirum  : 

1.  Ecm  logice  ac  chronologice  prcecedit;  logice  quidem,  quia 
ut  verbum  revelatum  sufflcienter  proponatur  tanquam  pru- 
denter  divina  fide  credibile  ac  credendum,  minime  necessaria 
est  Scriptura  :  sed,  cum  fides  sit  ex  auditu,  requiritur  suffi- 
citque  traditio,  ut  ex  sola  rerum  inspectione  constat;  chrono- 
logice  autem;  antequam  enim  exstarent  Scripturae,  erat  in 
mundo  fldes  divina;  antequam  exstarent  Scripturae  Novi  Tes- 
tamenti,  erat  fides  de  iis,qu8e  propria  erant  revelationi  chris- 
tianae.  Ergo. 

2.  Scriptura  latius  patet  traditio;  quippe  quae  tum  dogmata 
in  Scripturis  contenta  exhibeat,  tum  aliorum  plurium  fons 
unicus  existat.  Ante  Christum  enim  alius  non  erat  proGenti- 
libus  fons  doctrinae  revelatae,  nisi  traditio,  ipsique  Judaei 
multa  credebant  quaenonerant  scripta.  Post  adventum  autem 
Christi,  Ecclesia  in  suo  exordio  omnia  credebat  quaeChristus 
et  Apostoli  praedicabant ;  nec  tamen  omnia  poslea  scripta 
sunt  ab  Evangelistis,  ut  constat  ex  praecedenti  assertione. 

3.  Imo  Scripturce  necessaria  est  traditio;  ratio  est  quia  so- 
lius  traditionis  ope  cerlitudo  haberi  possit  —  tum  de  vera 
totius  Sacrae  Scripturae  inspiratione;  —  tum  de  integro  sa- 
crarum  librorum  canone;  —  tum  de  recta  Scripturarum  in- 
terpretatione.  Patet  ex  dictis  in  praecedenti  capite.  Vide  insu- 
per  de  his  Perrone  (de  Locis  Theol,^^.  2, sect.  1) ;  Mazzella  {de 
Virt,  infus.,  disp.  4). 

Unum  duntaxat  subjungemus,  videlicet  Sacram  Scriptu- 
ram,  nedum  in  iis  etiam,  quae  ad  fidem  vel  mores  pertinent, 
ita  perspicua  sit,  ut  interprete  non  indigeat,  in  multis  e 
contra  obscuram  esse;  quod  quidem  erui  potest  —  sive  ex 
ipsamet  Scriptura,  cum,  teste  B.  Petro  (II  Epist.,  iii,  16),  in 
epistolis  S.  Pauli  «  sunt  quaedam  difficilia  intellectu,  quae  in- 
»  docti  et  instabiles  depravant,  sicut  et  cmteras  Scripturas ;  » 
—  sive  ex  consensu  antiquissimorum  Ecclesice  Doctorum,  qui 
cum  Ambrosio  {Epist.  2,  n.  3;  Patr.  lat.,  xvi,  880)  fatentur 
mare  esse  Scripturam  dirinam,  hahentem  in  se  sensus  profun- 
dos  et  altitiidineni  propheticorum  cenigmatum;  —  sive  ex  innu- 

meris  quae  exorte  sunt  circa  sensum  Scripturse  controversiis, 
necnon  ex  ipsis  hceresibus  quae  suum  in  Scriptura  praesidium 
semper  quaesierunt;  —  sive  demum  ex  Novatorim  ipsorum 
confessione  et  experientia,  ipso  Luthero  duce  testibusque  innu- 
meris  Protestantium  dissidiis. 

ARTICULUS  IL  ' 

De  characteribus  diviude  traditionis. 

31  Prsenotanda.  —  L  In  comperto  est  apud  omnes  depu- 
tanda  non  esse  inter  divinas  traditiones  ea  quae  —  vel  rectce 
rationi  aut  Scripturce  Sacrce  repugnant;  —  vel  prceexistenti 
traditioni  contradicunt ;  —  vel  originem  humanam  habere  pro- 
bantur. 

GomUt  primuni,  et  quidem  evidenter,  hac  unica  considera- 
tione,  Deum  sibi  contradicere  non  posse,  alia  scilicet  per 
rationem,  alia  per  Scripturam.  alia  vero  per  traditioiiem 
manifestando. 

Constat  secundum^  quia  de  natura  est  traditionis  divinse  ut 
veniat  ab  Apostolis :  porro  ab  Apostolis  provenire  non  potest, 
si  alteri  certo  praeexistenti  traditioni  opponitur.  Ei'go. 

Constat  tertium^  eodem  argumento.  Unde  in  gravem  erro- 
rem  prolapsus  est  S.  Cyprianus,  cum,  circa  valorem  baptismi 
ab  haereticis  collati,  traditionem  ante  40  circiter  annos  sub 
prsedecessore  suo  Agrippino  exortam  adoptandam  prse  anti- 
quiori  censuit,  meritoque  Stephanus  papa  ei  respondisse  per- 
hibetur  :  «  Nihil  innovetur  nisi  quod  traditum  esi,  »  Quae 
quidem  verba  effati  instar  in  Ecclesiam  prsevaluerunt,  doc;^ 
trinamque  rejiciendam  esse  docent,  quae  recens  ac  nova  de^ 
prehenditur,  cum  hac  ipsa  novitate  Apostolis  peregrina  sta- 
tim  videatur.  | 

38,  —  11.  Haec  autem  regula,  cum  sit  negativa,  divinis  tra- 
ditionibus  determinandis  impar  esset,  nisi  essent  notse  posiT 
tivee,  quarum  ope  genuinae  a  spuriis  distinguerentur.  Porro 
hac  de  re  mire  locutus  est  Vincentius  Lirinensis  [Common.  i, 
n.  25;  Patr.  lat,,  iv,  640),  pra3cipuosque  divinae  traditionis 

characteres  his  verbis  delineavit,  qiiibus  plaudentes  assen- 
tiunt  oinnes  theologi  :  «  In  ipsa  catholica  Ecclesia,  magno- 
pere  curandum  est,  ut  id  teneamus  quod  ubiqiie,  quod^^mp^r, 
quod  ab  omnibus  creditum  est.  Hoc  est  enim  vere  proprieque 
cathoUcum...  Sed  hoc  ita  demum  fiet,  si  sequamur  universali- 
tatem,  antiquitatem,  consensionem^  »  seu,  ut  alibi  ait(Comm.ii, 
n.  33;  ibid..,  640),  «  universalitatis  el  antiquitatis  consensio- 
nem.  » 

Ex  quibus  patet  duos  recognoscendae  traditionis  divinae  a 
Lirinensi  assignari  characteres,  universalitatem  nempe,  seu 
consensionem  totius  Ecclesiae  actualem,  et  antiquitatem,  seu 
consensionem  Ecclesise  pro  tempore  praeexistenti  in  admit- 
tenda  doctrina.  Utrum  vero  jure  et  in  quonam  sensu  hsec 
duo  admittenda  sint  tanquam  notae  positivae  divinse  traditio- 
nis,  declarabit  sequens 

39.  Assertio  :  Merito  statuit  S.  Vincentius  Lirinensis  illud 
fide  tenendum  esse,  quod  ubique,  quod  semper,  quod  ab  omnibus 
creditum  est :  hoc  tamen  effatum  intelligendum  est  sensu  posi- 
tivo^  non  exclusivo. 

Prob.  1*  PARs,  quse  spectat  ad  valorem  effati  Lirinensis. 

IUud  dogma  ut  revelatum  merito  censendum  est,  quod  est 
apostolicum.  Porro  apostolicum  esse  dogma  quod  ubique, 
quod  semper,  quod  ab  omnibus  creditum  est,  patet  —  tum 
ipsa  enuntiatione  rei;  —  tum  auctoritate  Patrum  et  theologo- 
rum;  —  tum  demum  impossibilitate  hanc  fidei  universali- 
tatem  et  antiquitatem  aliter  explicandi ;  ha^c  enim  fldelium 
pastorumque  consensio  prsesens  aut  praeterita  in  admittenda 
doctrina  ex  sese  originem  apostolicam  arguit;  Ecclesia  siqui- 
dem  nec  desinere  potest  esse  apostolica  ratione  doctrinse,  nec 
propter  suam  indefectibilitatem  atque  infallibiiilatem  errorem 
universim  ullo  unquam  tempore  admittere  potest. 

Unde  merito  Lirinensis  subdit  doctrinam  antiquitate  etuni- 
versalitate  praeditam  vere  et  proprie  esse  catholicam,  tempore 
scilicet  et  spatio  potiri,  seu  ad  illius  fldei  depositum  pertine- 
re,  quam  gentibus  omnibus  usque  ad  consummationem  ScBCuli 
per  magisterium  pastorum  prsedicari  Cliristus  voluit.  Ergo. 

33. 

Probatur  2^  PARs  ASSERTiONis,  nempe  effatum  S.  Vincentii 
Lirinensis  intelligendum  esse  sensu  positivo,  non  autem  ex- 
clusivo, 

Etenim  tunc  in  sensu  positivo  sumitur  praedictus  canon, 
cum  habetur  ut  certo  revelata  doctrina,  quae  universalitate  et 
antiquitate  gaudet,  juxta  notionem  superius  traditam;  in 
sensu  vero  intelligitur  exclusivo,  cum  revelata  esse  negatur 
doctrina,  quse  vel  una  vel  utraque  dote  praefata  caret:  porro 
quod  inter  dogmata  revelata  deputanda  sit  doctrina  universa'- 
lis  simul  et  antiqua,  probatum  manet  ex  prima  parte  asser- 
tionis;  tota  ergo  difflcultas  est  utrum  a  revelatis  dogmatibus 
excludenda.sit.  quse  universalitate,  vel  antiquitate,  vel  utraque 
destituitur. 

Jam  vero  sensum  hunc  exclusivum  admitti  non  posse, 
constat : 

1.  Ex  doctrina  ipsius  Vincentii  Lirinensis.  Is  enim  in  con- 
textu  sui  operis  clare  docet,  dubio  emergente  in  rebus  fidei, 
Ecclesiae  particularis  sententiae  anteponendam  esse  universalis 
fidei  communionem;  si  vero  in  discrimen  adducatur  fidei  uni- 
versalitas,  antiquitati  esse  inhaerendum;  si  etiam  in  ipsa  an- 
tiquitate  deprehendatur  dissensio,  paucorum  temeritati  aut 
inertiae  praeponendam  esseuniversalis  Ecclesim  antiquam  com- 
munionem;  si  denique  dubia  sit  hsec  ipsa  consensio,  consu- 
lendas  esse  inter  se  collatas  majorum  sententias,  illisque 
adhaerendum  esse,  qui,  diversis  licet  temporibus  et  locis,  in 
unius  tamen  Ecclesiae  communione  et  fide  permanenter  ma- 
gistri probabiles  exstiterunt.  Porro  illas  hypotheses  non  finxis- 
set  Lirinensis,  si  universalitas  simul  et  antiquitas  concurrere 
deberent,  vel  una  saltem  explicite  necessaria  esset^  ut  de  doc- 
trina  revelata  constare  possit.  Ergo. 

2.  Praxi  Ecclesice.  Gonvenientium  in  concilio  numerus 
episcoporum  varius  admodum  fuit,  fereque  semper  minor 
tantum  eorum  pars  adfuit,  qui  tunc  temporis  Ecclesiis  parti- 
cularibus  praeficiebantur;  in  ipso  autem  eorum  consessu  prae- 
valuit  haec  regula,  ut,  si  definitio  necessaria  judicaretur,  may 
jori  suffragiorum  numero  decerneretur  sententia,  nec  tandem 
semel  accidit,  ut  in  discutiendis^  monumentis  traditionis, 

concors  non  esset  judicium  episcoporum,  ut  constat  tum  ex 
historia  Concilii  Tridentini,  auctore  Pallavicini,  tum  ex  dis- 
putationibus  habitis  in  concilio  Vaticano  :  atqui  haec  in  con- 
ciliis  non  obtinuissent,  si  universalitas  et  antiquitas,  quales 
eas  intelligit  Vincentius  Lirinensis,  vel  simul,  vel  distribu- 
tive  necessariae  fuissent,  ut  de  traditione  divina  constaret. 
Ergo. 

l  3.  Ratione.  Necesse  omnino  est  ut  Ecclesia  providerepossit 
occurrentibus  difficultatibus,atqueideo  exortas  dirimerecon- 
troversias,  si  opus  fuerit :  porro  magisterium  suum  efflcaciter 
quandoque  saltem  exercere  nequiret,  si  universalitas  et  anti- 
quitas  vel  simul,  vel  seorsim  reperiendae  essent  in  deflnienda 
doctrina  :  haud  semel  enim  dotes  illae  absunt  et  de  facto  ab- 
fuerunt,  v.  g.,  in  intricatissimis  quaestionibus,  quas  moverunt 
Baius,  Jansenius  et  eorum  asseclae.  Ergo. 

40.  Coroiiarium  I.  Hinc  practice  concludendum  est  op- 
tandum  esse  traditionem  divinam  universalitate  simul  et  an- 
tiquitate  gaudere,  sed  tamen  sufflcere  unam  ex  his  dotibus, 
quia  nulla  unquam  aetate  in  Ecclesiam  error  potest  irrepere; 
his  vero  penitus  deflcientibus,  probatissimis  in  Ecclesia  doc- 
toribus  inhaerendumesse,  non  tamen  cum  irretractabili  as- 
sensu,  quamdiu  supremi  magisterii  non  prodierit  judicium. 

Caeterum^cum  sermo  sitdepraxi.utdeantiquitatedoctrinae 
constet,  opus  non  est  omnium  saeculorum  a  Christo  usque  ad 
nos  fldem  ostendi,  sed  sufflcit  evinci  consensum  Patrum  aut 
Ecclesiarum  per  tria  aut  quinque  priora  saecula,  quibus  prae- 
sertim  traditio  divino-apostolica  innotuit.  —  Similiter,  ut 
universalitas  doctrinae  comperta  sit,  non  requiritur  omnium 
ad  unum  Patrum  omniumque  prorsus  Ecclesiarum  consensus; 
non  enim  singulis,  sed  Ecclesiae  universali  concessum  est  in- 
fallibilitatis  privilegium;  sed  satis  est,  si  ex  variis  regionibus 
quidam  citentur,  de  quibus  constet  ipsorum  doctrinam  non 
solum  non  reprehensam,  sed  potius  in  honore  habitam,  lau- 
datam  et  receptam  fuisse;  fldes  quippe  Ecclesise  in  illis  tem- 
poribus  jam  satis  secure  colligitur.  —  Denique,  si  Ecclesiae 
Orientalis  et  Occidentalis  consensus  habeatur,  signum  est  dari 

simul  aniiquitatem  et  universalitatem  eminentiori  quodam 
modo;  antiquitatem  quidem,  quia  primum  in  Oriente  alD  Apos- 
tolis  fundata  est  Ecclesia;  universalitatem,  propter  prsevalen- 
tem  auctoritatem  et  influxum  quem  in  cseteras  Ecclesias  exer- 
cet  Ecclesia  Romana. 

41.  Coroilarium  II.  Hinc  Sedis  Apostolicse  innixi  praeroga- 
tivis  expeditiorem  assignare  possumus  divinae  traditionis  no- 
tam  ad  normam  canonis  Lirinensis  exactam^  asserendo  illud 
dogma  divinitus  revelatum  merito  censeri  quod  Ecclesia  Romce 
fundata  antiquitus  tenuit  aut  nunc  tenendum  esse  credit.  Ratio 
est  —  tum  quia  haec  Ecclesia  non  origine  tantum,  sed  doctrina 
et  successione  prae  cseteris  omnibus  semper  habita  est,  juxta 
illud  S.  Irensei  {Adv.  Hcer.,  1.  3,  c.  3,  n.  2;Patr, grcec.wi,  249), 
cui  assentiunt  caeteri  Patres  :  <<  In  qua  (Ecclesia  Romana) 
semper  ab  his  qui  sunt  undique,  conservata  est  ea  quse  est  ab 
Apostolis  traditio  »;  tumquia  mater  et  magistra  omnium  Ec- 
clesiarum  merito  praedicatur,  nec  magis  errori  obnoxia  esse., 
potest  in  credendo  quam  in  docendo.  Quidquid  igitur  olim 
credidit,  quidquid  nunc  credit  ac  tradit,  inter  revelata  dog- 
mata  jure  deputandum  est. 

42.  CoroUarium  III.  Hinc  intelligi  datur  quomodo  nunc 
Ecclesia  dogmata  tradere  possit,  de  quibus  olim  vel  mentio 
non  erat  vel  dubitabatur.  Huic  nempe  quaestioni  cum  auctori- 
bus  catholicis  respondere  fas  est  quasdam  verilates  revelatas 
ab  Apostolis  potuisse  impHcite  tradi,  quasdam  obscurius  seu 
minus  clare  enuntiari,  atque  exinde  fieri  potuisse  ut  minus  ^ 
bene  intellectse  ac  in  dubium  vocatae  fuerint,  donec  accesserit 
defmitio  Ecclesise. 

Multiplex  igitur  veluti  stadium  considerari  potest  in  expli- 
catione  traditionali  dogmatum;  —  unum  scilicet,  quando, 
nulla  adhuc  urgente  controversia,  nec  quaestione  adhuc  dili- 
genter  inquisita,  caput  aliquod  doctrinae  tenetur  implicite  vel 
in  doctrina universaliori,  vel  in  usu  et praxi  magis  quam  in  dis- 
tincta  praedicatione;  —  alterum,  quando  hujusmodi  veritas  in 
controversiam  vocari  incipit,  et  ideo  diligentius  examinari  et 
inquiri ;  qua  durante  controversia,  apud  aliquos  veritas  obs- 

curior  evaclere  potest  quam  fuerat  ante  controversiam;  —  ter- 
tium  denique,  quando,  inquisitione  facta,  solemni  Ecclesise 
judicio  res  omnibus  credenda  proponitur,  vel  etiam,  consensu 
invalescente  de  liujusce  dogmatis  revelatione,  ita  jam  constat, 
ut  manifeste  in  praedicationem  ecclesiasticam  transeat.  Hsec 
indicasse  sufficiat;  qui  plura  cupierit,  adeat  card.  Franzelin 
(Dedmnatraditione.ihesisl^),  Cf.etiamMazzella(6?^  Virt.  inf,, 
disp.  2,  art.  11). 

ARTICULUS  III. 

De  monumentis  divindB  traditionis. 

43.  Recensentur  varia  traditionis  monumenta.  —  Multi- 
plicis  generis  sunt  monumenta,  quibus  conservatur  et  propa- 
gatur  divina  traditio;  alia  enim  generalia  sunt,  alia  particu- 
laria,  quse-  scilicet  peculiaribus  documentis  ostendunt  quid 
Ecclesia  quovis  tempore  crediderit. 

Porro  inter  monumenla  generalia  recensentur  publicum  ac 
perenne  Ecclesiae  magisterium,  acta  conciliorum,  prsesertim 
oecumenicorum,  acta  niartyrum,  sacra  liturgia,  Ecclesiae  pra- 
xis,  historia  ecclesiastica,  scripta  Patrum,  doctrina  theologo- 
rum  et  fidelium  consensus. 

Monumenta  vero  particularia  sunt  praecipue  epigraphia, 
numi.smatica,pictur8e,sculptur8e,sepulcreta,vulgocatecom66^55 
et  ipsse  aedes  sacrae.  Sed,  etsi  haec  nuUatenus  a  theologo  ne- 
gligi  possint,  brevitatis  tamen  causa  nobis  omittenda  sunt. 

Quod  spectat  ad  monumenta  generalia,  de  EcclesicB  magis- 
terio,  definitionibus  nempe  SS.  Pontificum  et  conciliorum 
oecumenicorum,  satis  dictumfuitin  Tractatu  prsecedenti.  Patet 
eliam  ex  dictis  in  eodem  Tractatu  quonam  sensu  Ecclesice 
praxis  et  sacra  liturgia  ad  veram  fidem  dignoscendam  inser- 
vire  valeat. 

Itaque  nonnulla  tantum  dicemus  —  1.  de  scriptis  SS.  Pa- 
trum;  —  2.  de  doctrina  theologorum;  —  3.  de  consensu  fide- 
lium. 

§  I.  De  scriptis  SS.  Patrum. 

44.  —  I.  Ecciesiae  Patrum  notio.  Juxta  vim  nominis,  ducta 

scilicet  analogia  ex  paternitate  naturali,  Pater  Ecclesice  ille^ 
dicitur,  qui,  dum  Ecclesia  veluti  in  infantia  aut  adolescenti 
versaretur,  filios  ejus  ita  doctrina  ac  sanctitate  genuit  et  ad 
vitam  christianam  instituit,  ut  authentico  testimonio  tanquam 
parens  ab  ea  fuerit  habitus.  Quapropter,  ut  quis  Ecclesiae 
Pater  dicatur^  requiritur  —  1.  scientia  eminens;  nomen  enim 
Patris  nomen  est  excellentiae  et  auctoritatis,  adeoque  illis  tan- 
tum  convenit,  qui  prse  caeteris  suo  tempore  doctrina  emicue- 
runt  et  auctoritatem  sibi  conciliaverunt;  —  2.  Vitw  sanctitas 
nam  ad  patrem  spectat  filios,  non  solum  verbo,  sed  etiam 
exemplo  informare  atque  instituere;  —  3.  Antiquitas;  concep- 
tus  quippe  pa^m  prioritatem  et  antiquitatem  quamdam  praes- 
tantem,  aut  saltem  relativam,  importat.  Unde,  etsi  primitus 
plures  nomine  Patris  non  longo  post  mortem  tempore  conde- 
corati  sint,  usus  tamen  obtinuit,  ut,  nonnisi  labentibus  sse- 
culis,  ita  appellarentur.  Imo  nunc  receptum  est  extremum 
limitem  periodi  Patrum  esse  saeculum  duodecimum,  ideoque 
S.  Bernardus  Patrum  ultimus  communiter  dicitur;  — 4.  Au- 
thenticum  Ecclesice  testimonium;  quippe  cui  commissum  sit 
revelationis  depositum  integrum  et  illibatum  custodire, 
ac  proinde  jus  munusque  competat  idoneos  testes  tutosque 
divinaetraditionis  assertoresdesignandi.  Non  expressa  tamen 
requiritur  Ecclesise  designatio;  sed  sufTicit  tacita  et  implicita, 
cum  scilicet  in  concilio  oecumenico  aliquis  doctrina,  sancti- 
tate  et  antiquitate  insignis  inter  Patres  allegatur,  in  disquisi- 
tione  theologica  ab  inclyto  quodam  Patre  recensetur  inter 
Patres,  quibus  Ecclesise  fides  manifestatur. 

Prcedictae  Patris  Ecclesiae  notioni  affinis  est  Doctoris  Eccle- 
si{B  notio  :  hoc  enim  nomine  appellantur  insignes  quidam  viri, 
qui,  etsi  antiquitate  non  gaudeant,  sancti  tanien  sunt,  excel- 
lentiorique  praesertim  atqiie  ampliori  scientiapraestare  abEo- 
clesia  judicantur.  Unde  non  omnes  Patres  inter  doctores; 
recensentur;  plures  vero  ex  sanctis  recentioribus  doctoris 
praerogativa  decorati  sunt  solemni  Apostolicse  Sedis  judicio, 
propter  eminentem  eorum  scientiam  rerum  sacrarum.  Cseteri 
quidemmulti  in  Ecclesia  floruerunt  scriptis  doctrina  refertis; 
sed  cum  vel  antiquitatem  vel  sanctitatem  sibi  non  vindicave- 

rint,  Scriptores  ecdesiastici  simpliciier  appellati  sunt.  Aliud 
est  quoque  titulus  Ecclesice  Doctoris,  quo  ipse  summus  Ponti- 
fex  publico  suffragio  sancti  canonizati  scientiam  universis 
Christi  fidelibus  comraendat  eumque  sanae  doctrinae  fontem 
asserit;  et  aliud  titulus  Doctoris  in  P^cclesia,  quem  bene  me- 
ritis  impertiuntur  auctoritate  Rom.  Pontificis  universitates 
catholicae. 

45.    —    II.  Ecclesiae  Patrum  et  doctorum  descriptio.     In 

tres  aetates  ratione  antiquitatis  distribui  solent  Patres,  tum 
Grseci^tum  Latini,  quorum  illustriores  hic  describere  juvat  : 

Ad  primam  aetatem,  quae  tria  priora  ssecula  complectitur, 
referuntur  S.  Clemens  Romanus,  S.  Dyonisius  Areopagita,qui 
in  primo  sseculo  floruere;  —  in  secundo  saeculo,  S.  Ignatius 
Antiochenus,  an.  107  vita  functus;  S.  Justinus,  an.  167; 
S.  Irenaeus,  an.  202;  quibus  accensent  nonnulli  Clementem 
Alexandrinum^*  an.  217,  et  Minutium  Felicem,  an.  209,  licet 
sanctitatis  lauream  non  fuerint  adepti.  —  In  tertio  seeculo, 
S.  Cyprianus,  an.  258;  S.  Dyonisius  Alex..  an.  265^  quibus 
etiam  apluribusadnumerantur  Tertullianus,  an.  220  vel  245, 
et  Origenes,  an.  254,  scientia  quidem  eminentes,  sed  in  sanc- 
torum  albo  non  inscripti. 

Ad  secundam  aetatem,  quae  tria  saecula  sequentia  complecti- 
tur,  referuntur  S.  Athanasius^  an.  373  vita  functus;  S.  Hilarius 
Pictaviensis,  an.  368;  S.  Cyrillus  Hierosolymitanus,  an.  386; 
S.  Basilius,  an.  379;  S.  GregoriusNaz.,  an.  392;  S.  Gregorius 
Nyss.,  an.  403;  S.  Ephrem,  an.  373;  S.  Ambrosius,  an.  397; 
S.  OptatusMilev.,  an.  400;  S.  Epiphanius,  an.  402;  S.  Joannes 
Chrysostomus,  an.  407;  —  in  quinto  saeculo,  recensentur 
S.  Hieronymus,  an.  420;  S.  Augustinus,  an.  430;  S.  Cyrillus 
Alex.,  an.  444;  S.  Leo  Magnus,  an.  461;  S.  Prosper  Aquit., 
an.  463;  S.  Vincentius  Lirin.,  an.  450;  S.  Petrus  Chrysolo- 
gus,  an.  461,  quibus  adjungitur  Theodoretus,  an.  458;  —  in 
sexto  saeculo,  celebrantur  S.  Caesarius  Arelatensis,  an.  542; 
S.  Gregorius  Magnus,  an.  604. 

Ad  tertiam  aetatem,  quae  ab  initio  saeculi  septimi  usque  ad 
duodecimum  decurrit,  pertinent  S.  Isidorus  Hispalensis,  an. 

636;  venerabilis  Beda,  an.  675;  S.  Joannes  Damascenus, 
an.  760;  S.  Petrus  Damianus,  an.  1072;  S.  Anselmus  Cantua- 
riensis,  an.  1109;  denique  S.  Bernardus,  an.  1153. 

Doctoris  Ecclesise  titulo  condecorati  sunt  :  inter  Graecos, 
SS.  Basilius,  Athanasius,  Gregorius  Naz.,  Joannes  ChrysostO' 
mus,  quibus  auctoritate  Leonis  XIII  nuper  accesserunt  S.  Cy- 
rillus  Alex.  et  S.  Cyrillus  Hieros.  —  Ex  Latinis  vero  quatuor 
prsecipui,  scilicet  SS.  Gregorius,  Ambrosius,  Augustinus. 
Hieronymus;  deinde  SS.  Leo,  Petrus  Chrysologus,  Isidorus, 
Petrus  Damianus,  Anselmus,  Bernardus  et  S.  Hilarius.  Quibus 
accedunt,  doctoris  tantum  titulo  insigniti,  S.  Thomas  Aqui- 
nas,  doctor  Angelicus^  S.  Bonaventura  doctor  Seraphicus, 
S.  Ligorius  et  S.  Franciscus  Salesius. 

Patrum  opera  variis  collectionibus  comprehensa  ediderunt 
plures  eruditi  viri,  Petavius  nimirum,  Sirmundus,  Cotelerius, 
Corderius,  Le  Quien,  Garnerius,  editoresMaurini,  Migne,  cu- 
jus  locupletissima  est  Patrologia.  Historiam  denique  criticara 
Patrum  conscripserunt  Halloixius,  Dupinius,  Ceillerius, 
Lumper;  doctrinam  vero  plurimorum  explanavit  DD.  Freppel, 
professor  olim  Sorbonicus,  nunc  episcopus  Andegavensis 
(Cf.  Bonal). 

46.  —  III.  Auctoritas  ss.  Patrum.  Triplex  fieri  potest  hy- 
pothesis;  vel  enim  consideratur  sententia  unius  aut  paucorum 
seorsim,  vel  sententia  plurium  contra  plures,  vel  consensus 
unanimis. 

In  primo  casu,  id  est,  si  seorsim  spectentur  Patres,  magna 
quidem  veneratione  digni  sunt;  sed  tamen  eorum  auctoritas 
dimetienda  est  ex  cujusque  antiquitate^  scientia  ac  sanctitate, 
nec  unquam  tanta  esse  potest,  ut,  si  graves  occurrant  ratio- 
nes,  ab  eorum  sententia  recedere  sit  nefas.  Ita  senserunt  ipsi 
Patres  de  antecessorum  vel  coaevorum  scriptis,  ut  constat  ex 
S.  Augustiniet  S.  Hieronymi  repetitis  testimoniis,  necnon  ex 
S.  Thomse  expressa  doctrina  fl,  q.  1,  a.  8,  ad  2).  Suffragatur 
ratio  theologica  aperte  dictans  neque  singulis  Patribus  pro- 
missamesse  infallibilitatem,  nequein  singulos  seorsim  a  cou*^ 
sensu  spectatos  redundare  infaliibilitatem  Ecclesiae, 

In  secundo  casu^  quando  nempe  consentiunt  quidam  Patres, 
dissentientibus  aliis,  in  eam  sententiam  inclinandum  quidem 
esse  videtur  quam  tradunt  Patres  antiquitate,  scientia  ac  sanc- 
titate  praestantiores;  sed  tamen  irrefragabile  haberi  nequit 
argumentum,  quamdiuEcclesisenonaccesserit  judicium.  Ratio 
evidens  est ;  hoc  unum  vero  adnotandum  est,  non  facile  admit- 
tendum  esse  dissensum  inter  Patres,  sed  satagendum  esse,  ut, 
quoad  fieri  potest,  inter  se  concilientur.  Ita  exigit  reverentia 
illis  debita  et  auctoritas  quee  eorum  scriptis  inest;  aliunde 
ssepius  compertum  est  Patres  verbis  potius  quamre  inter  se 
dissentire. 

In  tertio  casu.  cum  nempe  consentiunt  Patres  in  aliqua  re 
ad  sacram  doctrinam  pertinente,  eorum  auctoritas  prorsus 
est  irrefragabilis,  tum  quia  Patrum  ope  atque  opera  Ecclesia 
ordinarium  fidei  depositum  custodit  et  suum  exercet  magis- 
terium;  tum  quia  ipsis  semper  asseruit  hanc  auctoritatem, 
ut  constat  ex  agendi  ratione  conciliorum^  quae  lidem  in  ope- 
ribus  Patrum  inquisierunt;  tum  quia  fallibilitas  Patrum  una- 
nimiter  consentientium  Ecclesiam  ipsam  errori  obnoxiam 
argueret. 

Diximus  in  allqua  re  ad  sacram  doctrinam  pertinenle;  nam 
consensus  SS.  Patrum,  ubi  agitur  de  rebus  quae  sunt  mere 
scientificae,  nec  ad  fidem  referuntur,  v.  g.,  de  natura  coeli 
physici,  non  est  ab  errore  immunis;  Patres  siquidem  in  his 
non  ut  testes  revelationis  loquuntur,  sed  ut  doctores  privati. 

47,  —  IV.  Scriptorum  SS.  Patrum  usus.  Duplex  hic  ori- 
tur  qucjestio,  quomodo  scilicet  dignosci  possit  illud,  quod  do- 
cent  Patres,  ad  sacram  doctrinam  pertinere,  eosque  unanimes 
esse  in  doctrina  asserenda. 

Jam  vero  —  1.  quod  attinet  ad  doctrinam  sacram,  certum 
est  de  ea  a  SS.  Patribus  sermonem  haberi,  —  1.  si  verba  adhi- 
beant,  quae  professionem  fidei  exprimunt,  v.  g.,  credimus, 
confitemtir^  Ecclesia  credit  vel  tenet ;  —  2.  si,  exorta  nova 
doctrina,  in  eam  invehuntur  tanquam  a  doctrina  Christi  et 
Ecclesia3  alienam,  auctoremve  ejus  ut  novatorem  aut  haere- 
ticuui  exagitant;  —  3.  si,  in  catechesibus  aut  concionibus  ad 

catechumenos  vel  neophytos,  credenda  aut  agenda  propo- 
nunt;  —  4.  si  in  scriptis  polemicis  Scripturam  Sacram  inter- 
pretantur,  quia  tunc  minus  sui  temporis  genio  indulgent 
accuratiusque  loquuntur;  —  5.  si  unanimes  sunt  in  eadem 
tenenda  doctrina;  quippe  qui  in  profanis  discrepare  solent, 
cum  sibimet  relinquuntur. 

Cseterum  in  legendis  scriptis  SS.  Patrum,  sedulo  distin- 
guendum  est  objectum  propositum  a  motivis,  quibus  id  ads- 
truunt;  nam  in  primo,  fidei  testes  sunt;  in  secundo  autem, 
privati  doctores,  eorumque  sub  hoc  respectu  infirmari  potest 
auctoritas,  ob  debilitatem  rationum  quas  afferunt.  —  Nec 
etiam,  praeter  regulas  pro  interpretatione  cujuslibet  auctoris 
observandas,  oblivioni  tradendum  est,  ante  exortam  hseresim, 
minus  caute  SS.  Patres  scripsisse;  nam,  ut  ait  S.  Augustinus, 
securl  loquebantur^  quia  nullus  erat  hostis.  —  Denique  non 
semel,  ut  efficacius  corrigerent  errantes,  verbis  usi  sunt,  quae 
oppositis  erroribus  specie  tenus  faverent,  hortulanos  imitati, 
qui,  ut  advertit  Theodoretus,  arbores  ad  sinistram  nimis  in- 
flexas  ad  dexteram  omnino  inclinant,  ut  juxta  lineam  rectam 
postmodum  assurgant.  Ita  etiam,  aetate  nostra,  Traditionalistae 
contra  Rationalistas  pugnando,  in  errorem  oppositum  impe- 
gerunt. 

2.  Si  autem  nunc  expendatur  quomodo  dignosci  possit 
unanimes  moraliter  esse  Patres  in  asserenda  ;doctrina  sacra, 
nullum  de  eorum  consensu  moveri  posse  dubium  patet,  ubi 
omnium  fere,  qui  de  investigando  dogmate  scripserunt,  diserta 
proferuntur  testimonia;  sed,  cum  haec  directa  ac  immediata 
exploratio  Patrum  usum  difficiliorem  redderet,  alia  mediata 
ac  indirecta  usurpanda  videtur,  et  quidem  tripliciter,  nempe  : 
—  1.  Exexplorato  Occidentalium  testimonio  legitime  infertur 
Orientalium  consensus,  tum  quia  historice  constat  in  rebus 
fidei  et  morum  Patres  Orientales  cum  Occidentalibus  conve- 
nire;  lum  quia  Occidentaiis  et  Orientalis  Ecclesia  unam  cons- 
tituunt  Ecclesiam,  prcRsertim  in  fide;  tum  quia  in  Occidentali 
Ecclesia,  uti  jam  monuimus,  residet  centrum  unitatis;  — 
2.  Irrefragabile  habendum  est  etiamplurium  insignium  Patrim 
testimonium  in  idem  consentientium,  cmteris  non  reclamcmtibus^ 

prcesertim  si  diversis  in  locis^  diversisque  cetatibus  scripserunt ; 
ex  rei  enim  velut  natura  incredibile  est  plures  Patres  fama  et 
doctrina  insignes  in  his  omnibus  adjunctis  circumstantiarum 
consentire,  quin  referant  fidem  Ecclesise;  nec  fieri  potest 
suppositio  contraria,  quin  saltem  negligentise  et  infidelitatis 
in  sacro  deposito  custodiendo  crimen  ei  merito  objiciatur ;  — 
3.  Sufficit  denique  paucorum  Patrum  suffragium^  si  in  iis  cir- 
cumstantiarum  adjunctis  edatur,  ut  fidem  Ecclesiw  indubie 
referat;  constatex  ipsa  apposita  conditione  :  quae  quidemve- 
rificatur,  sive  cum  insignis  quidam  ex  Patribus,  orta  contro- 
versia,  Scriptorum  catholicorum  agmen  ducis  instar  duxerit, 
Ecclesia  non  reclamante,  imo  et  plaudente,  uti  legere  est  de 
S.  Athanasio  contra  Arianos,  necnon  de  S.  Augustino  ad  tuen- 
dam  Christi  gratiam;  sive  cum  pauciores  Patres  expresse 
asserunt  talem  esse  fidem  Ecclesiae,  eo  modo,  ut  ipsa  sciat,  nec 
tamen  obstet;  sive  demum  cum  unius  Patris  scripta  caeteri 
approbant,  adoptant,  encomiisque  suis  ut  fidei  tesseram  et 
normam  celebrant;  qua  fertur  approbatione  poUere  plures 
epistolas  S.  Augustini,  S.  Leonis,  S.  Basilii,  ejusque  prae- 
sertim  librum  de  Spiritu  Sancto,  opus  S.  Procli  de  Fide  ad 
Armenos;  librum  S.  Fulgentii  de  Incarnatione  et  Gratia  ad 
Petrum  diaconum  (1). 

§  n.  De  doctrina  theologorum. 

48.  —  I.  Theologorum  notio.  —  Theologorum  nomine  hic 
intelligendi  veniunt,  qui  a  duodecimo  saeculo,  scholastica 
methodo  fidei  dogmata,  quae  in  sacris  litteris  et  Apostolorum 
traditionibus  continentur,  eruunt,  probant  et  defendunt,  con- 
clusionibus  rite  deductis  evolvunt,  et  ex  disciplinis  humanis 
illustrant  atque  confirmant. 

Unde  patet  juxta  ordinem  divina^  providentiae  Theologos 
Patribus  successisse,  ut  nova  ac  pressiori  ratione  fidem  pro 
temporum  exigentiis  proponerent,  docerent  ac  propugnarent. 

(Ij  GcEterum  quod  allinet  ad  SS.  Patrnm  opera,  utiliter  consuli  pos- 
sunt  Bossuet  :  Defense  de  la  Tradifion  ;  Lettre  sur  la  Jecture  des  Pcres  ; 
Bergier,  Pcres  ;  Curs.  complet.  Proley..  c.  5,  art.  2.  (Cf.  Perrone,  C.  Maz- 
zella,  Frauzeiin). 

Non  requiritur  igitur  in  eis  antiquitas  nec  pietas  eminens, 
sed  attenditur  praesertim  scientia,  quae  tamen,  si  fuerit  excel- 
lentissima  et  cum  sanctitate  conjuncta,  accedente  publico 
Ecclesiae  suffragio,  causa  est  cur  inter  Ecclesiae  doctores,  ut 
jam  diximus,  recenseatur. 

Inde  vero  male  inferretur  omni  prorsus  suffragioecclesias 
ticocarere  simpliciter  theologos,  quippe  qui  docuerint  coram 
Ecclesia  non  reclamante,  eorumque  opera  typis  edi  permit- 
tente,  prsevia  missione  a  legitimis  pastoribus  impertita  ut 
sacras  disciplinas  traderent.  Imo  non  desunt  inter  eos,  qui, 
etsi  solemni  et  authentico  judicio  doctores  Ecclesiae  renun- 
tiati  non  sint,  speciales  laudes  ab  eis  qui  in  Ecclesia  praesunt 
acceperunt,  in  ore  omnium  laudantur  et  SS.  doctoribus  plus 
minusve  proxime  accesserunt;  quorum  prsecipuos  abs  re  non 
erit  referre. 


49.  —  II.  Theologorum  descriptio.     A    duodecimo    SSeculo 
usque  ad  concilium  Tridentinum  inter  theologos  eminuerunt 
Hugo,  an.  1140  vita  functus ;  Richardus  a  S.  Victore,  an.  1173 
Petrus  Lombardus,  Magister  sententiarum  dictus,  an.  1164 
Albertus  Magnus,  an.  1280;  S.  Thomas,  jam  inter  Ecclesiae 
doctores  recensitusuna  cum  S.Bonaventura,  an.  1274;  Scotus, 
cui  cognomen  dociorsubtilis,  an.  1308;  GuillelmusDurandus, 
doctor  resolutissimus  appellatus;  Joannes  Gerson,  an.  1443; 
S.  Laurentius  Justinianus,  an.  1465;  S.  Antoninus,  an.  1459; 
JEneas  Sylvius,  an.  1464;  Dyonisius  Carthusianus,  an.  1471;, 
Cajetanus,  card.,  an.  1534.  } 

A  concilio  Tridentino  :  Catharinus,  an.  1553;  Dominicus 
Soto,  an.  1560;  Melchior  Canus,  an.  1560;  Molina,  an.  1600: 
Vasquez,  an.  1604;  Suarez,  Doctor  eximius  ei  pius^  an.  1607; 
Bellarminus,  an.  1621;  Estius,  an.  1612;  Thomas  Sanchez, 
an.  1610;  S.  Franciscus  Salesius,  jam  inter  doctores  recen- 
situs,  an.  1622;  Sylvius,  an.  1649;  Petavius,  an.  1654;  Lugo, 
an.  1660;  Billaart,  an.  1758;  S.  Alphonsus  de  Ligorio,  jam 
inter  Ecclesiae  doctores  enumeratus,  an.  1787:  card.  Gerdil, 
an.  1802;  Muzarelli,  an.  1813;  Carriere,  an.  1864;  PerronBi 
an.  1876. 

Ex  hls  autem  omnibus  principatum  obtinent  sub  omni  res- 
pectu  S.  Thomas,  et  pro  parte  morali  S.  Ligorius,  quos  duces 
ac  magistros  prae  oculis  semper  habuimus  (Cf.  Bonal,  de  Loc, 
th.,  n.  46). 

50.  —  III.  Theologorum  auctoritas.  Gum  cloctrinae  reve- 
latae  fons  traditionalis,  Deo  ita  disponente,  a  Patribus  per 
theologos  ad  nos  usque  decurrat,  quse  de  SS.  Patrum  aucto- 
ritate  diximus,  eadem  fere  de  theologis  asserenda  sunt.  Ratio 
tamen  habenda  est  minoris  suffragii,  quod  singulis  ab  Eccle- 
sia  conceditur,  necnon  specialis  indolis  theologicarurn  disqui- 
sitionum,  quse  modo  veritates  revelatas,  modo  veritates  ex 
revelatis  deductas  eisque  intime  connexas  objectum  habent. 

Jam  vero  de  auctoritate  theologorum,  hsec  asserenda  duci- 
mus : 

1.  Sententia  plurium  theologorum  scholasticorum  quibus 
alii  contradicunt,  tanti  valet  quanti  eorum  argumenta,  vel  gra- 
vior  auctoritas,  Videlicet,  in  scholastica  disputatione  auctori- 
tas  non  numero  judicatur,  sed  po7idere  :  pondus  autem  ex  ad- 
ductis  rationibus  et  auctorum  fama  ac  scientia  desumitur,  ubi 
de  scholasticis  agitur,  qui  argumentis  scientificis  procedunt. 
Haud  tamen  spernenda,  nec  sine  gravissimis  momentis  dese- 
renda  est  sententia  maximse  partis  theologorum,  cum  praeser- 
tim  praejudiciis  schote  cujusdam  scholasticae  indulgere  non 
videantur.  Alia  enim  sunt  placita  scholae,  qu?e  absque  uUo 
passionis  aestu  agitantur,  alia,  quae  ad  praecepta  scholaeYefe- 
renda  sunt;  semperque  timendum  est,  ne  sequa  lance  a  sin- 
gulis  scholasticis  expensa  ac  librata  non  fuerint. 

2.  Sententia  communis  theologorum  asserentium  aliquam  doc- 
trinam  esse  veram,  utpote  a  revelatione  deductam,  non  potest 
imp2ignari  sine  temeritate  et  errore,  Nam  in  quacumque  arte 
peritis  credendum  esse  ratio  monstrat.  Praeterea  cum  infalli- 
bile  Ecclesise  magisterium  ad  veritates  revelatis  connexas 
protendatur,  eo  certius  judicandum  est  ei  probari  doctrinam 
a  theologis  consentientibus  propositam,  quo  ipsa  eorum  dis- 
quisitionibus  attentius  indesinenter  vigilat,  eisque  in  defi- 
niendis  hujusmodi  veritatibus  saepius  innititur.  Denique, 

quum  inter  ipsos  theologos  scholasticos  magna  fere  ubique 
dissensione  certetur,  non  idem  certe  omnes  assererent,  nisi 
speciali  Dei  providentia  ducerentur.  Hinc  erroris  nota  negan- 
tibus  merito  inuritur. 

3.  Sententia  unanimis  theologorum  de  doctrina  ad  fidem  aut 
mores  pertinente  est  legitimum  seu  irrefragabile  criterium  di- 
vincerevelationis,  Constat  rationibus  suppra  adductis,  prseser- 
tim  ubi  de  consensu  moraliter  unanimi  SS.  Patrum;  vide- 
licet,  si  res  aliter  se  haberent,  evanesceret  infallibilitas  tum 
passiva  tum  activa  Ecclesiae ;  fideles  enim  id  credunt  quod 
docent  pastores ;  doctrinam  autem  pastores  eo  fldentius  hau- 
riunt  ex  theologis^  quo  potiori  jure  scholae  catholicse  ac 
prsecipue  theologicae  sub  tutela  sunt  Ecclesise,  a  qua  debent 
institui,  dirigi  ac  gubernari.  Si  ergo  theologi  unanimiter 
errarent  in  fide,  Ecclesia  ipsa  in  errorem  traheretur.  Caete- 
rum,  numquid  theologi  falsum  quid  ac  fidei  adversum  una- 
nimiter  unquam  tradiderunt?  Annon  summis  laudibus  eos 
prosecuti  sunt  Pontifices,  et  a  dicteriis  adversariorum  sae- 
pius  vindicaverunt?  Ergo  (Cf.  Proleg,), 

51.  —  IV.  Doctrinae  theologorum  usus.  Quae  diximus 
n.  46)  de  interpretatione  et  unanimitate  SS.  Patrum.  theo- 
logis  eadem  de  causa  applicari  possunt.  Insuper  duo  notanda 
sunt :  —  1.  assertiones  theologorum  adeo  prsecisis  terminis 
enuntiantur,  ut  de  eorum  mente  dubitari  non  possit ;  —  2.  una- 
nimitas  moralis  theologorum  constare  potest  clarissimorum 
auctorum  consensu  ac  testimonio,  praesertim  cum  in  dissitis 
a  se  invicem  locis  ac  temporibus  scripserunt,  caeterosque  om- 
nes  tum  praeteriti  tum  praesentis  aevi  concordes  esse  affir- 
mant;  alioquin  Ecclesia  disseminari  errorem  sineret;  quod 
certe  dici  nequit  (Cf.  Melchior  Canus,  C.  Mazzella,  Perrone) 


§  III.  De  consensu  fidelium. 


52.  —  1.  Gonsensus  fidelium  notio.   Sensus   seu   consensus 
fidelium  ipsa  est  communis  eorum  persuasio  de  aliqua  re  adf" 
fidem  pertinente,    quse  non  solum  explicitis  manifestatur' 
theoreticis  sententiis,  sed  etiam  implicite  jusibus,  precibus, 

ritibus  externisque  actionibus  fide  innixis  et  eam  supponen- 
tibus.  Quod  autem  de  multis  revelatis  veritatibus  detur  hu- 
jusmodi  fidelium  consensus,  experientia  constat,  et  facile 
intelligitur  ex  mutua  relatione  inter  pastores  doctoresque 
authenticos  et  greges  fidelium,  quam  a  Christo  institutam  ac 
dispositam  novimus. 

53.  —  II.  Gonsensus  fidelium  auctoritas.  Catholico  fide- 
lium  consensui,  sive  explicite  sive  implicite  declaretur,  in 
materia  fidei,  eamdem  vim  tribuendam  esse  ac  concordi  Pa- 
trum  ac  theologorum  consensui,  sat  superque  patet  ex  jam 
saepius  repetitis;  Christus  nempe  Ecclesiam  indefectibilitate 
donavit,  atque  in  ea  perenne  ac  infallibile  constituit  magiste- 
rium,  ut  integra  in  ipsa  conservaretur  fides  ab  ipso  revelata 
et  apostolis  tradita,  nec  unquam  adversus  illam  prsevaleret 
error  :  porro  finis  ab  agente  praecipue  intenditur;  ergo  nihil 
explicite  aut  implicite  credere  possunt  fideles,  nisi  quod  divi- 
nitus  traditum  est. 

His  consonant  SS.  Patres  ac  theologi,  qui  fidelium  sensum 
ssepius  allegant ;  his  suffragatur  et  ipsa  Ecclesia,  quae  in  defi- 
niendis  dogmatibus  haud  semel  de  fidelium  fide  vult  inquiri, 
uti  contigit  in  proclamanda  Immaculata  Deiparae  Virginis 
Mariae  Conceptione. 

54.  -  III.  Consensus  fidelium  usus.  Ut  ille  fldelium  sen- 
sus  praebeat  argumentum  inconcussum  in  gratiam  revelatae 
doctrinae,  clarus  ac  certus  sit  necesse  est;  si  enim  ambiguus 
esset,  plus  minusve  quidem  ratio  ejus  posset  ac  deberet  ha- 
beri;  sed  tamen  per  se  non  faceret  indicium  certum.  Pariter 
manifestum  est  ad  hujusmodi  plebis  christianae  consensum 
appellari  non  posse  nisi  in  his  capitibus,  quae  vel  in  explicita 
fidelium  cognitione  versantur,  vel  certe  in  publica  et  cons 
tanti  aliqua  praxi  et  consuetudine  continentur :  quis  enim 
posset  demonstrari  consensus  in  doctrinis  aliis  subtilioribus, 
quse  a  multitudine  fidelium  implicite  solum  creduntur  in  fide 
pastorum  ac  doctorum? 

At  vero,  statim  ac  certo  constiterit  de  sensu  catholico,  sive 
ante  exortam  controversiam,  sive  in  prsesenti  tempore,  nul- 


600  TRACTATUS  DE  LOCIS  THROLOGtCtS.  * 

lum  dubium  est  quin  validum  ex  eo  depromi  possit  argu- 
mentum,  quod  mirum  in  modum  cum  aliis  divinee  traditionis 
criteriis  conspirat  ad  eam  perspicue  ostendendam.  Nec  refert 
quod  obnubilari  aliquando  postea  videatur  ille  consensus; 
nam  errare  nunquam  potest  Ecclesia,  probatumque  manet 
revelatum  esse  dogma,  cui  suffragatur  vel  antiquitas,  vel 
universalitas  (Gf.  Melchior  Can.,  Franzelin,  C.  Mazzelia,  Per- 
rone,  etc). 

55.  Gorollarium.  Ex  triplici  hujusce  articuli  paragrapho 
colligere  est  divinam  traditionem  adsequate  seu  complexe 
spectatam  ipsam  esse  doctrinam  divinitus  revelatam,  jugi 
perpetuoque  fluxu  per  varios  canales  in  Ecclesiam  decurren- 
tem  sub  custodia  et  impulsu  authentici  magisterii  cum  assis- 
tentia  Spiritus  Sancti. 

56.  Scholium.  De  modis  quibus  institui  solet  argumentum  ex 
traditione  petitum,  —  Ubi  agitur  de  stabiliendis  fidei  dogma- 
tibus,  duplici  preesertim  modo  traditionis  argumenta  insti- 
tuunt  theologi,  nempe  : 

1.  Via  discussioniSy  quse  consistit  in  eo  quod  afferantur  et 
expendantur  testimonia  Patrum,  theologorum,  vel  scripto- 
rum  ecclesiasticorum,  aut  Ecclesiae  praxis,  ut  probetur  dog- 
matis  antiquitas  vel  universalitas,  quae  indubium  signum 
sunt  divinse  traditionis.  Sed,  cum  longior  sit  hsec  argumen- 
tandi  ratio,  vix  indicatur  procedendi  modus  in  scholaribus 
manualibus.  Nec  dedignari  fas  est  delineatum  duntaxat  argu- 
mentum;  quippe  quod  viam  sequendam  monstret,  et  praeci- 
puorum  monumentorum^  quse  in  materia  citari  possunt,  ope 
fulciatur.  i 

2.  Via  prc&scriptionis ,  quae  ita  dicitur  ob  analogiam  cum'^ 
praescriptione  usitata  in  jure  civiii,  nempe  :  sicut  in  rebus 
civilibus  ex  longa  possessione  infertur  jus,  ob  conjunctum 
ordinarie  dominium  cum  possessione,  ita  ex  fide  universali 
ceu  possessione  alicujus  dogmatis  aliquo  tempore.,  infertur 
dogma  illud  esse  apostolicum,  et  a  Deo  revelatum,  tum  eo 
quod  mutatio  tum  sensibilis,  tum  insensibilis,  nedum  acci- 
disse  monstretur,  impossibilis  fuerit  absque  reclamatione  et 

i 

clamnatioiie,  quemadmodum  contigit,  quoties  exortae  sunt 
haereses,  tum  praecipue  propter  indefectibilitatem  a  Christo 
promissam  Ecclesise,  cui  evidenter  repugnat  universalis  pos- 
sessio  erroris.  In  hoc  preescriptio  theologica  prseeminetpraes- 
criptioni  civili,  cui  falsum  seu  injuria  subesse  potest. 

In  hoc  sita  est  celebris  hujus  argumenti  prmcriptionis  ra- 
tio,  cujus  vi  ac  invicto  robore  debellari  posse  omnes  hsere- 
ticos  persuasum  habuit  TertuUianus,  cum  praeclarum  praeci- 
puumque  opus  controversiae  de  Prmcriptione  inscriberet; 
cui  postea  suffragati  sunt  Patres  ac  theologi  omnes. 

Quo  vero  luculentius  pateat  vis  et  forma  argumenti  praes- 
criptionis,  illius  schema  proponere  juvat  pro  inspiratione 
librorum  Scripturae  sacrae.  En  argumentum  :  Libri  qui  in 
universa  Ecclesia  creduntur  a  Deo  fuisse  inspirali,  vere  fue- 
runt  inspirati ;  repugnat  enim  in  Ecclesia,  cui  Christus  pro- 
misit  indefectibilitatemin  fide,  hujusmodi  errorem  serpere,  et 
ab  omnibus  tanquam  revelatum  admitti,  quin  notetur  et  dam- 
netur,  sicut  historia  compertum  est  notatos  fuisse  et  dam- 
natos  singulos  novatores,  qui  sinceritatem  revelationis  et 
fidei  corrumpere  ausi  sunt.  Atqui  omnes  et  singuli  libri  tum 
veteris,  tum  novi  Testamenti,  unanimiter  creduntur  a  Deo 
inspirati  fuisse  et  ut  tales  ubique  adhibentur,  ut  facile  cons- 
tat  testimonio  et  praxi  omnium  ecclesiarum,  ne  una  quidem 
excepta.  Ergo  hi  libri  sunt  vere  a  Deo  inspirati. 

Mutato  nomine,  praedictum  schema  facile  usurpatur  ad 
statuenda  alia  dogmata,  v.  g.,  institutio  divina  confessionis 
sacramentalis,  transsubstantiatio  eucharistica,  etc. 


34 

PARS  POSTERIOR 

DE   HABITU    RATIONIS   AD    VERITATES    FIDEI, 


57.  Explanatis  locis  theologicis^  e  quibus  thoologus  accipit 
principia  revelata  unde  discurrat,  dicendum  superest  de  ha- 
bitu  et  recto  usu  rationis  circa  revelationem  et  fidem.  Theo- 
logia  enim  ut  dictum  est  (n.  6)  est  veri  nominis  scientia,  et 
qua  talis  est  opus  rationis  legitimas  inferentis  conclusiones 
ex  principiis  revelatis. 

Porro  tria  prsecipue  consideranda  sunt,  ut  determinentur 
partes  rationis  circa  fldei  veritates  :  —  1.  Quomodo  ratio  se 
habeat  ad  fidem;  —  2.  quaenaoi  munera  exerceat  in  expo- 
nendis  veritatibus  fldei;  —  3.  quos  abusus  prsecavere  debeat. 


CAPUT  I. 

DE   GONCORDIA   FIDEI  GUM   RATIONE. 


In  triplici  articulo  statuemus  :  —  1.  nullam  existere  dis- 
sensionem  inter  fldem  et  rationem;  —  2.  rationem  fidei  praes- 
tare  necessaria  subsidia;  —  3.  fidem  promovere  incrementa 
rationis. 

ARTICULUS  I. 

De  consensu  fidei  et  rationis. 

58.  Consensus  fidei  et  rationis  a  Concilio  Vaticano  (Const. 
Bei  Filius,  c.  4)  sic  exponitur  :  «  Verum,  etsi  fides  sit  supra 
rationem,  nulla  unquam  inter  fidem  et  rationem  vera  dis^ 
sensio  esse  potest,  cum  idem  Deus,  qui  mysteria  revelat  et 
fidem  infundit,  animo  humano  rationis  lumen  indiderit;  Deus 

lautem  negare  seipsuin  non  potest ;  nec  verum  vero  unquam 
contradicere.  Inanis  autem  hujus  contradictionis  species  inde 
potissimum  oritui^  quod  vel  lidei  dogmata  ad  mentemEcclesiae 
iintellecta  et  exposita  non  fuerint,  vel  opinionum  commenta 
jpro  rationis  effatis  habeantur.  Omnem  igitur  assertionem 
veritati  illuminatae  fidei  contrariam  omnino  falsam  esse  de- 
finimus.  »  —  Itaque  sequens  statui  potest 

Assertio  :  Fides,  etsi  rationem  excedat^  cum  ratione  non 
pugnat, 

Prob.  Ex  duplici  tantum  parte  fides  cum  ratione  pugnare 
posset,  nempe  :  vel  quia  veritatibus  credendis  csecum  ac 
proinde  irrationalem  exigeret  assensum;  vel  quia  aliquid 
credendum  proponeret  principiis  rationis  adversum  :  porro 
neutrum  dici  potest  : 

Non  primum;  etenim  prserequirit  omnino  fides,  tum  ut 
ratio  conceptum  sibi  efformet  veritatis  credendae,  ejusque 
enuntiationem  ex  ipsa  terminorum  significatione  aliquate- 
nus  intelligat;  tum  ut  clare  videat  quare  illi  credendum  sit. 
Nec  unquam  de  facto  desunt  ambae  conditiones,  siquidem 
abditissimorum  mysteriorum  enuntiatio  eorum  semper  intel- 
ligibilem  sensum  prsebet :  «'Credimus,  inquit  S.  Augustinus 
{De  Trinitate,  1.  8,  c.  5,  n.  7;  Patr.  lat.,  xlii,  952),  Dominum 
Jesum  Christum  natum  de  Virgine,  quce  Maria  vocabatur. 
Quid  sit  autem  virgo,  et  quid  sit  nasci,  et  quid  sit  nomen  pro- 
prium  non  credimus^  sed  prorsus  novimus.  »  Quod  autem 
spectat  ad  motiva  credibilitatis,  tot  et  tanta  mentibus  nostris 
affulgent,  ut  vel  inviti  cum  Propheta  regio(Ps.  xcii,  5)dicere 
debeamus  :  (r  Testimonia  tua  (Domine),  credibilia  facta  sunt 
nimis.  »  Porro  hujusmodi  conditiones  ea}  sunt,  ut  assensum 
jcaecum  et  irrationabilem  procul  amoveant,  imo  irrationabi- 
jliter  agere  censendus  sit,  qui,  iis  positis,  intellectum  capti- 
ivare  detrectat  in  obsequium  divinae  veracitatis.  Ergo. 

Non  alterum,  id  est,  fieri  nequit  aliquid  per  fidem  proponi 
.principiis  rationis  adversum;  nam  sive  ratione  originis,  sive 
lin  se  spectentur  veritates  credendse,  principiis  rationis  nun- 
iquam  contradicere  possunt. 

Et  quidem  —  1.  ratione  originis  :  veritates  enim  illcB  cre 
denclcie,  sicut  et  principia  rationis,  Deum  auctorem  liabent,^' 
ex   quo  duo  veluti   radii  aut  rivuli  prosiliunt,  ac  proindej 
secum  pugnantes  inveniri  nequeunt,  quin  in  ipsa  prima  veri- 
tate  conflictus  sit  et  pugna. 

2.  Si  autem  in  se  spectentur  veritates  revelatse,  nulla  etiauT 
occurret  cum  principiis  rationis  dissensio;  nam,  si  quae  exi 
veritatibus  credendis  repugnantiam  cum  rationis  principiis 
haberent,  forent  certe  mysteria,  non  autem  quae  ex  lumine 
rationis  demonstrari  possunt :  atqui  in  mysteriis  nulla  intrin- 
seca  repugnantia  deprehendi  potest;  ex  ipso  enim  quod  in 
propositione  ea  enuntiante  intrinsecce  rationis  nexus^  seu,  ut{ 
alii  dicunt,  formalis  nexus  qui  subjectum  inter  et  prwdicattm 
intercedit,  mentis  aciem  transcendit^  nullatenus  pronuntiari 
potest  propositam  veritatem  cum  rationis  principiis  pugnare; 
nec  unquam  allegabitur  aliqua  repugnantia,  quam  ratio  ex- 
culta  depellere  facili  negotio  non  possit.  Aliis  verbis,  myste 
ria  supra  rationem  quidem  sunt ;  contra  rationem  vero  non 
esse  facillime  constat  ex  dissolutione  sophismatum,  quse 
congerunt  increduli  contra  mysteria,  a  theologis  et  apolo- 
getis  christianis.  Ergo. 

Caeterum  animadvertere  abs  re  non  erit  eos  omnes,  qui 
scientiae  nomine  fidem  reprehendunt,  rationem  haud  minus 
offendere  :  iidem  enim  sunt,  qui  Deum  personalem  ab  uni- 
versitate  rerum  realiter  distinctum,  cceli  et  terrse  creatorem, 
animseque  humanae  spiritualitatem  audacter  negant,  et  nihil 
prseter  materiam  agnoscunt.  Quasnam  vero  nomine  scientiae 
assertiones  proferunt?  Confictas  imaginatione  hypotheses,  df 
quibus  inter  se  non  concordant;  nec  semel  daturipsorum  im 
ventorum  retractatio. 

Ex  his  coUigere  est  —  1.  quantum  aberrent  qui  dicere  no 
dubitant  verum  aliquid  esse  posse  in  philosophia  quod  i©' 
theologia  verum  non  sit,  et  vice  versa ;  —  2.  quam  merito 
concilium  Lateranense  V  mandaverit  philosophiae  magistris, 
«  ut,  cum  philosophorum  principia  aut  conclusiones,  in  qui^ 
bus  a  recta  fide  deviare  noscuntur,  auditoribus  suis  legerint 
aut  exphmaverint,  teneantur...  omni  studio  hujusmodi  pfrfh 

losophorum  argumenta,  cum  omnia  solubilia  existant,  pro 
viribus  excludere  atque  resolvere.  » 

ARTICULUS  II. 

De  siibsidiis  a  raiione  ftdei  prsestandis. 

59.  Haec  habet  ea  de  re  Concilium  Vaticanum  (Const.  Dei 
Filius,  c.  4)  :  «  Neque  solum  fides  et  ratio  inter  se  dissidere 
unquam  possunt,  sed  opem  qiioque  sibi  mutuam  ferunt,  cum 
recta  ratio  fidei  fundamenta  demonstret,  ejusque  lumine 
illustrata  rerum  divinarum  scientiam  excolat.  »  Quibus  con- 
sonat  Leo  XIII  in  Encyclica  jEterni  Patris.  Sit  proinde  se- 
quens 

Assertio  :  Fides  hiimanas  scientias  non  repudiat^  sed  earum 
subsidium  admittit  et  accersit. 

Prob.  1.  Scriptura  Sacra.  B.  Paulus  (Tit.,  i,  9,  etc.)  ab  epis- 
copo  exigit  «  ut  potens  sit  exhortari  in  doctrina  sana,  et  eos 
))  qui  contradicunt  arguere.o  Atqui  riiunus  illud  convenienter 
implerenequit,  nisi  pro  variis  temporum  adjunctis  in  subsi- 
dium  fidei  adsciscatscientias,  praesertimque  disciplinasphilo- 
sophicas.  Ergo.  — Item  S.  Petrus  admonet  nos  (I  Ep.,  iii,  15), 
ut  parati  simus  ad  satisfaciendum  omni  poscenti  rationem  de 
ea,  quae  in  nobis  est,  spe. 

Prob.  2.  SS.  Patribus.  Ecclesise  doctores  ac  Patres  quanti 
momenti  sit  subsidium,  quod  lidei  ex  scientiis  etiamhumanis 
accedit,  praxi  simul  et  verbis  ostendunt.  Nemo  enim  nescit 
eos  disciplinis  omnibus  operam  dedisse,  nec  parum  exinde 
vis  et  roboris  accepisse,  ut  fidem  nutrirent  ac  defenderent. 
S.  Basilius  et  S.  Gregorius  Nazianzenus  multum  philosophiae 
et  clialecticae  tribuunt,  quam  muri  instar  dogmatibus  esse  pra3- 
dicant.  S.  Joannes  Damascenus  {Dial.,  c.  1;  Patr.  grcec,  xciv, 
631),  haec  habet  :  «  Omnis  artifex  aliquibus  instrumentis  in- 
diget...,  sed  et  consentaneum  est  ut  ancillae  quaedam  reginae 
serviant.  Hanc  igitur  assumere  doctrinam  non  pigeat  quaeve- 
ritati  famuletur,  quo  propulsemus  impietatem,  quae  tyranni- 
dem  olim  suam  in  eam  exercuit.  »  Qui  plura  cupierit,  Pe- 
lavium  adeat  (de  Theologicis  dogmatibus,  c.  4,5). 

34. 

Prob.  3.  PraxiEcdesiw.  Haec  enim  nihil  unquam  non  molita 
est,  ut  scientias  artesque  promoveret,  eo  preesertim  fine,  ut 
fidem  tueretur  et  illustraret.  Sufliciat  hic  appellare  universi- 
tatesmultas  ac  celeberrimas,  quas  fundavit  disjectasque  iterum 
instauravit;  academias  et  gymnasia  innumera,  quse  instituit; 
amplissimas  quas  erexit  bibliothecas,  et  ea  quae  decreverunt 
ac  prsestiterunt  SS.  Pontifices,  tum  ut  linguarum  usum  et 
scientiam  propagarent,  tum  ut  doctorum  inquisitiones  adju- 
varent  et  inventa  vulgarent. 

Prob.  4.  Ratione.  Hic  est  theologiae  scopus,  ut  doctrinam 
fidei  ad  scientificam  tractationem  evehat.  Atqui  scopum  hu- 
jusmodi  attingere  nequit,  nisi  ad  scientiarum  humanarum 
subsidium  recurrat.  Quamvis  enim  sua  principia  a  fide  reci- 
piat,  non  potest  tamen  veritates  inde  inferre,  apte  illas  dispo- 
nere,  nexum  earum  ostendere,  analogiis  confirmare  et  ilius- 
trare,  nisi  dialecticam,  philosophiam.  scientiasve  naturales 
pedisseqiaas  et  ancillas  habeat.  Ergo  concludendum  est  ite- 
rum  non  leve  ex  humanis  scientiis  auxilium  fidei  provenire. 

ARTICULUS    ni. 

De  incrementis  rationis  et  scientiarum  per  fidem. 

60.  Audiatur  primum  Concilium  Vaticanum  (loc.  cit)  di- 
cens  :  «  Fides  rationem  ab  erroribus  liberat  ac  tuetur,  eamque 
multiplici  cognitione  instruit.  Quapropter  tantum  abest,  ut  i 
Ecclesia  humanarum  artium  et  disciplinarum  culturae  obsis- 
tat,  ut  hanc  multis  modis  juvet  atque  promoveat.  Non  enim 
commoda  ab  iis  ad  hominum  vitam  dimanantia  aut  ignorataut 
despicit;  fatetur  imo,  eas,  quemadmodum  a  Deo,  scientia- 
Tum  Domino,  profectse  sunt,  ita  si  rite  pertractentur,  ad 
Deum,  juvante  ejus  gratia,  perducere.  Nec  sane  ipsa  vetat 
ne  hujusmodi  disciplinae,  in  suo  quaeque  ambitu,  propriis 
utantur  principiis  et  propriamethodo;  sed  justam  hancliber- 
tatem  agnoscens,  id  sedulo  cavet,  ne  divinae  doctrinae  repu- 
gnando,  errores  in  se  suscipiant,  aut  fines  proprios  trans- 
gressae,  ea  quae  sunt  fidei,  occupent  et  perturbent.  » 

Sit  igitur  sequens 

Assertio  :  FideshumancB  rationis  incrementis  non  adversatur ^ 
sed  ea  potius  mirifice  provehit, 

Prob.  prima  pars  assertionis,  scilicet  fidem  humance  rationis 
incrementis  nonadversari. 

Enimvero,  si  fides  exiliosum  liunc  effectum  sortiretur,  esset 
vel  quia  rationem  auctoritati  captivam  subderet;  vel  quia, 
determinatis  credendis,  jam  ratio  discurrere  non  posset;  vel 
quia  certa  possessio  veritatis  caasa  esset  cur  mens  segnis 
foret  in  illa  inquirenda,  adeoque  minueretur  exercitii  defectu 
ingenii  acumen  et  robur  :  atqui  nullum  ex  his  dici  potest. 

^on  prirnum;  nam  principium  auctoritatis  ecclesiasticae  ac 
divinse  in  unum  tendit,  ut  proponantur  dogmata  credenda  cum 
omnimoda  certitudine,  nec  rationis  inventa  rejicit  nisi  qua- 
tenus  adversantur  primae  veritati  revelanti  :  porro^  nedum 
nativa  libertate  privetur  ratio  humana  sive  veritatum  propo- 
sitione^  sive  erroris  condemnatione,  veramcontra  illuminatae 
fidei  ope  libertatemassequitur,  juxta  haec  Christi  verba  {Joan., 
vin,  32)  :  «  Veritas  liberabitvos;  »  tunc  enim  ratioliberaest, 
cum  proprio  suo  objecto,  nempe  vero,  potitur;  nec  nisi  vocis 
abusu  libertas  vocatur  mentis  errandi  facultas,  vel,  ut  aiunt, 
error  libere  quaesitus.  Ergo. 

Non  secundum;  nedum  quippe,  veritate  determinata  ac  defi- 
nita,  mens  discurrere  non  possit,  facilius  contra  ac  tutius 
gressus  suos  in  via  scientise  dirigere  valet;  quippe  quae  lumen 
habeat  prsevium,  cujus  ope  scopulos  syrtesve  dolosas  devitare 
queat;  alioquin  dicendum  esset  ignorantiam  et  dubium  scien- 
tiae  incrementis  favere,  intellectum  veritate  non  perfici,  reji- 
cienda  esse  prima  principia  aut  theoremata  qusedam  jam  de- 
monstrata  ante  scientificam  investigationem ;  quae  quidem  haud 
minus  absurda  sunt  ac  si  diceretur  satius  esse  ambulare  in 
tenebris  quam  in  luce.  Ergo. 

Non  tertium;  nam,  etsi  in  veritate  acqui^ita  mens  humana 
conquiescat,  haud  tamen  fit  otiosa  et  segnis  etiam  in  illa  sibi 
demonstranda,  non  quidem  examine  dubitativo,  sed  confirma- 
tivo,  quo  pleniorem  ejus  obtineat  cognitionem  ac  certitudi- 
nem,  juxta  methodum  constanter  a  S.  Thomaadhibitam,pra3- 
sertim  in  Summa  theologica;  illoque  pleniori  veritatis  haustu 

excitatur  ad  altiora  assequenda  fastigia,  utex  statim  dicendis 
colligetur.  Contra  autem  eo  magis  humanus  intellectus,  ex- 
perientia  teste,  torpescitetlanguet,  quo  diutius  in  ignorantiae 
tenebris  versatur  :  imo  si  quis,  propter  innatum  sciendi  desi- 
derium,  propriis  viribus  veritates  religiosas  et  morales  sibi 
demonstrare  nititur,  difficultatibus  haud  semel  undique  pres- 
sus,  aut  supernam  revelationem,  ut  plures  ex  antiquis  philo- 
sophis,  expetit;  aut  in  tristitiam  scepticismumque  delabitur, 
ut  de  seipso  narrat  Jouffroy;  aut  mentis  deliria  pro  veritate 
sumit,  ut  pluribus  hodie  accidit,  de  quibus  merito  cum 
B.  Paulo  dicere  possumus  :  «  Dicentes  se  esse  sapientes,  stulti 
))  facti  sunt »  {Rom,,  i,  22). 

Prob.  secundapars  assertionis,  scWicei  fidem  rationis  incre- 
menta  mirifice  provehere. 

I.  Ex  dictis  enim  in  Tractatu  de  Vera  Religione,  hsec  tria 
constant  :  —  1.  Humanum  genus  sibi  derelictum  impar  mo- 
raliter  fuisse  efformando  corpori  doctrinae,  quod  summam 
veritatum  naturalium  necessariam  ad  rectam  vitce  institutio- 
nem  contineret;  —  2.  Doctrinam  a  Christo  revelatam  subli- 
mitate  sua  omnium  philosophorum  longe  superavisse  placita; 
—  3.  Cseterarum  reh*gionum  asseclas,  qui  Christianis  per- 
mixti  non  vivunt,  illis  omnino  inferiores  esse  non  cognitione 
tantum  veritatum  religiosarum,  sed  aliis  quibuslibet|scientiis, 
ut  CfBterum  facillime  constat  tum  ex  relationibus  viatorum, 
tum  ex  geographise  documentis  innumerisque  aiictorum  fide 
digniorum  scriptis  :  porro  ha^c  enuntiare  sufficit,  ut  plane 
evincatur  rationis  incrementa  per  fidemmirifice  provehi.  Ergo. 

II.  Ipsa  rerum  seria  consideratio  haud  minus  luculenter 
ostendit  quantum  fides  humanam  rationem  dilatet  et  augeat. 
Attendenti  enim  cuique  patet  per  fidem  non  solum,  ut  diximus, 
expeditiorem  ac  tutiorem  reddi  scientificam  investigationem, 
sed  etiam —  I.  nnvas  easque  altissimas  manifestari  veritates^ 
quas  humana  ratio  vel  nullatenus  vel  imperfecte  assecuta 
fuisset;  quot  enim  veritates  fides  proponit,  quae  intelleclum 
transcendunt  I  Quot  etiam  veritates  revelat,  quse,  licet  propoiv 
tionatse  sint  menti  humanae,  non  sine  admixtione  erroris  co- 
gnitae  fuissent  I  Sic.  v.  g.,  ratio  sola  nunquam  suspicata  fuissel 

quaecumque  per  se  pertinent  ad  ordinem  supernaturalem  gra- 
tiae  et  gloriae;  angelos  et  daemones  imperfectissime  nosset; 
creationem  mundi,  spiritualitatem  animae,  summa  principia 
metaphysicse,  naturam  corporum,  distinctionem  substantiae 
ab  accidenlibus  vix  attigisset,  ut  colligitur  ex  libris  summo- 
rum  philosophorum  ethnicorum;  —  2.  Veritatis  campum  per 
fidem  latissimum  amplissimumque  evasisse;  quotenimdisquisi- 
tiones  historicse,  criticae,  philosophicae,  physiologicae,  linguis- 
ticae,  physicae,  hermeneuticae  necessariae  fuerunt  tum  ad  stabi- 
lienda  praeambula  fldei,  tum  ad  singula  dogmata  comprobanda, 
explananda  ac  defendenda,  tum  ad  conclusiones  theologicas 
educendas  et  in  unum  doclrinae  corpus  colligendas,  tum  ad 
verilates  fidei  connexas  illustrandas,  tum  demum  ad  ea  elimi- 
nanda  aut  corrigenda,  quae  in  scientiis  fidei  dogmatibus  minus 
cohaerere  videntur;  — •  3.  Ja  dies  succrescere  vires  quibus  mul- 
tiplicantur  scientificw  disquisitiones ;  quoenimaltior  est  scien- 
tia  majoresque  sunt  illius  haustus,  eo  ardentiori  studio  exco- 
litur  propiusque  ad  perfectionis  metas  attingit.  Quanto  igitur 
zelo,  fervore  et  successu  applicabitur  animus  scientiis  illis 
praestantissimis,  quae  ad  fidem  religionemque  attinent!  Qui 
de  his  dubitaverint,  doctorum  Ghristianorum  opera  et  scripta 
conferant  cum  eorum  libris,  qui  scientiam  a  fide  separandam 
esse  asserunt;  —  4.  Demum  in  ipsas  etiam  artes  redundare 
fidei  influxum  :  quippe  quae  cultum  externum  informet  fide- 
lesque  ad  praestantissima  virtutum  opera  impellat.  Hinc  in 
exstruendis  ornandisque  templis  architecturae^  picturae,  sta- 
tuariae  mira  quae  ubique  prodierunt  opera.  Hinc  eximiae  illae 
tabellae,  quae  heroum  Christianorum  fortia  gesta  repraesentant. 


CAPUT    II. 

DE  MUNERIBUS  RATIONIS  IN  EXPONENDIS  FIDEI  VERITATIBUS. 


61.  Etsi  rationis  munia  in  exponendis  fidei  veritatibus   sae- 
pius  jam  indigitaverimus,  ea  tamen  hic  resumere  expedit  sub 

unoque  conspectu  exhibere.  Porrotriplex  distingui  potest  ra- 
tionis  munus,  scilicet  :  demonstrare,  explanare  ac  defendere 
veritates  fidei. 

ARTICULUS  I. 

De  demonstratione  veritatum  fidei  per  rationem. 

62.  Ratio  veritates  fidei  demonstrat  triplici  modo^  id  est  : 
—  1.  revelationis  factum  comprobando;  —  2.  Ecclesiaeejusque 
infallibilis  magisterii  existentiam  stabiliendo:  — 3.  singula 
dogmata  argumentis  theologicis  tuendo. 

Constat  primum  ex  dictis  in  Tractatu  de  Vera  religione\ 
nam.  ostensa  ibi  revelationis  possibilitate,  necessitate  ac  uti- 
litate,  determinatisque  ejus  criteriis,  probavimus  existentiam 
revelationis  tum  primsevae,  tum  Mosaicae,  tum  Christianae, 
quae  utramque  complevit  :  atqui  in  hac  demonstratione  tri- 
buendae  sunt  rationi  partes  preecipuse;  siquidem,  ex  una  parte, 
sub  dominio  rationis  cadit  cognitio  certa  veritatum 
logicarum,  metaphysicarum,  physicarum  et  moralium;  ex 
altera  autem  parte,  demonstrationis  argumenta  deprompta 
sunt  tum  ex  veritatibus  facti  quae  sensibus  apprehenduntur 
aut  indubio  auctoritatis  humanae  testimonio  accipiuntur, 
tum  ex  principiis  logicis  ac  metaphysicis,  quse  illisfacti  veri- 
tatibus  praevise  sunt  ac  legitime  applicantur.  Ergo  factum  re- 
velationis  ratione  comprobatur. 

QU(B  quidem  conclusio  confirmatur  tum  ex  eo  quod  sive 
Moyses  Pharaonem  alloquens,  sive  ipse  Deus  in  veteri  Testa- 
mento,  sive  Christus  et  Apostoli  in  nova  Lege,  ad  facta  mira- 
culosa  aut  prsesentia  aut  prseterita  provocaverunt  ut  fidem 
dictis  suis  conciliarent;  tum  ex  eo  quod  doctores  ac  Patres  si- 
mili  processu  usi  sunt  in  suadenda  fide  veritatibus  revelatis; 
tum  demum  quia  non  alia  ratione  possibilis  est  fides,  quae  in 
assensu  prudenti  ac  rationabili  consistit;  unde,  ut  ait  S.  Tho- 
mas  (2.  2,  q.  i ,  a.  4,  ad  2), « non  crederet  (homo),  nisi  videret 
ea  (fidei  dogmata)  esse  credenda,  vel  propter  evidentiam  si- 
gnorum,  vel  propter  aliquid  hujusmodi.  »  Haec  praeclare 
evolvit  Leo  XIII  in  BuUa  Mterni  Patris, 

Constat  secundam^  scilicet,Ecclesiae  ejusque  infallibilis  ma- 
gisterii  existentiam  ratione  stabiliri  :  nec  est  quod  in  hac  as- 
sertionis  parte  probanda  immoremur;  Iiaec  enim  sequitur 
etiam  ex  demonstratis  in  Tractatu  de  Ecclesia.  Nam  ibi  proba- 
vimus  ratiocinii  ope  Christum  instituisse  Ecclesiam  eminen- 
ter  proprietatibus  suis  acnotis  visibilem,  earumque  notarum 
applicatione  liquido  ostendimus  in  sola  Ecclesia  Romana  re- 
periri  veram  Christi  Ecclesiam  :  tum,  inspecta  hujusce  Eccle- 
siae  constitutione,  magisterii  infallibilis  existentiam,  objec- 
tum,  subjectum  et  exercitium  statuimus  ac  evolvimus.  Porro 
in  his  omnibus  demonstrandis,  etsi  ad  verba  Christi  divi- 
nasque  ejus  promissiones  appeliaverimus,  hunc  praesertim 
valorem  adductis  textibus  tribuimus,  quem  in  Tractatu  de 
Vera  Religione,  praestituta  auctoritate  librorum  veteris  et  novi 
Testamenti  assertaque  divina  Christi  legatione^  competere  eis 
probavimus;  tradi  tionem  quoque  historice  potissimum  aliegavi- 
mus;  ratione  demum  mere  philosophica  usi  sumus  tum  ad  ea 
corroboranda  quae  ex  positiva  Christi  institutione  dimanare 
compertum  erat,  tum  ad  scientificam  ordinationem  et  exposi- 
tionem  totius  tractationis.  Aliis  verbis,  demonstratio  catholica 
eamdem  indolem  induit  ac  ipsa  demonstratio  christiana.  Nec 
mirum;  christiana  enim  religio  cum  Ecclesia  cathoHca  pror- 
sus  identificatur,  seu  potius  in  ea  veluti  incorporatur  et  for- 
mam  habet.  Argumenta  igitur  in  favorem  utriusque  se.invicem 
complent  ac  perficiunt,  nec  proinde  diversae  omnino  rationis 
esse  possunt. 

Imo  ostendimus  Ecclesiae  notas  in  se  et  independenter  a 
promissione  Christi  veri  nominis  esse  miracula,  quae  brevi  fa- 
cilique  discursu  probant  Ecclesiae  Romanae  divinitatem;  ex 
quo  spontefluithaeculteriorconclusio  :  nonoriginem  tantum 
ejus,  sed  et  constitutiouem  divinam  esse,  ac  proinde  merito 
illi  asserendam  esse  supremam  quam  sibi  vindicat  et  exercet 
docendi  ac  regendi  potestatem.  In  dubium  ergo  revocari  ne- 
quit  Ecclesiae  ejusque  magisterii  infallibilis  existentiam  ra 
tione  stabiliri  posse.  Conferantur  quae  supra  diximus  in  Trac- 
tatu  de  Ecclesia. 

Constat  tertium,  nempe  singula  dogmata  argumentis  Iheo- 

logicis  ratione  propugnari.  Enimvero  singula  dogniata  vel  in 
scriptura,  vel  in  traditione,  vel  in  utraque  continentur  :  nec 
semel  multis  implexa  sunt  difficultatibus,  tum  quia  nonnisi 
impliciteea  Spiritus  Sanctus  in  sacris  litteris  expressit;  tum  j 
quia  nonnulla  Patrum  effata,  eorum  praesertim  qui  ante  exor- 
tam  peculiarem  quamque  hseresim  floruerunt,  obscuritatem 
prse  se  ferunt,  imo  contraria  videntur  iis^  quae  postea  ab  Ec- 
sia  definita  sunt;  tum  quia  haud  pauca  dogmata  reperiuntur, 
scilicet  mysteria,  quae  omnino  superant  obtusam  mentis  nos- 
trse  aciem.  Si  quis  ergo  ea  velit  adstruere  atque  propugnare, 
opus  omnino  ei  est,  ut  praeter  ampiissimam  Scripturarum 
sanctorumquePatrumcognitionem,  inusum  adsciscat  herme- 
neuticam,  exegesim,  dialecticam,  aliaque  subsidia,  quae  sup- 
peditat  ratio  scientiis  exculta.  Porro  in  his  prsecise  consistit 
apparatus  theologicus,  meritoque  ratione  finis  theologica  nuiv 
cupantur  argumenta,  quae  inde  depromuntur.  Ergo. 

Confirmatur  haec  probatio  constanti  methodo  Patrum  cujus- 
vis  setatis^  Apologetarum  christianse  et  catholicse  fidei,  docto- 
rumque  christianorum  omnium,  quae  aperte  colligitur  ex 
eorum  operibus  meritoque  in  omnibus  universitatibus,  aca- 
demiis,  scholisque  ecclesiasticis  usurpatur. 

ARTICULUS  II. 

De  explanatione  veritatim  fidei  per  rationem, 

63.  Triplici  operatione  veritates  fidei  ratio  explanat 
ac  evolvit,  nempe  has  veritates  :  ~  1.  vi  logica  fecundat^ 
conclusiones  ex  eis  legitime  inferendo;  —  2.  vi  [compa- 
rativa  illustrat,  «  tum  ex  eorum  quse  naturaliter  cognos- 
cit  analogia,  tum  e  mysteriorum  ipsorum  nexu  inter  se 
et  cum  fine  hominis  ultimo  »  (Conc.  Vatic);  —  3.  vi  synthe- 
ticaordinat  et  colligit  in  unumimmensumque  doctrinae  corpus. 

1.  Veritates  Meivi  rationis  logica  fecundari  manifestum  est 

ex  ipsa  rationis  natura;  quippe  quae  nata  sit  veritates  cogni- 

tas  veluti  principia  assumere,  earum  vim  declarare,  sensuirf 

patefacere,  alias  cum  aliis  conferre,  latentesque  denique  con* 

xlusiones  ex  illis  deducere,  quae  et  ipsae  principia  sunt  ulte* 

riorum  conclusionum;  atqui  nuUa  causa  est  cur  aliter  se 
gerat  ratio  liumana  quoad  veritates  fidei;  sed  contra^  post- 
quam  assecuta  est  aliquam  mysteriorum  intelligentiam  ple- 
nioremque  obtinuit  veritatum  naturalium  notitiam,  eo  sua- 
vius  ac  fortius  impellitur  ad  dilatandos  terminos  acquisitae 
cognitionis,  quo  altiora  cognoscit,  supernaturalique  lumine 
illustrata  proprio  non  caret  lumine,  ut  secretissima  quaeque 
contempletur.  Unde  inter  omnes  scientias  vix  ullam  reperire 
est  quse  conclusiones  longius  protraxerit  ac  theologia,  cujus 
id  est  munus,  ut  de  fidei  veritatibus  rationis  ope  disserat; 
quod  sat  superque  coUigitur  ex  innumeris  Patrum  Docto- 
rumque  scriptis.  Ergo  veritates  fidei  vi  rationis  logica  fecun- 
dantur. 

64.  —  2.  Easdem  veritates  ratio  vi  comparativa  illustrat :  quod 
ut  demonstretur,  prsecitata  concilii  Vaticani  verba  explanare 
breviter  sufficit.  Enimvero,  etsi  dogmata  revelata  rationem 
excedant,  miras  cum  eis  analogias  invenit  ratio  in  his^  quae 
naturaliter  cognoscit;  Deus  siquidem,  cum  invisibilia  ipsius 
per  ea  quse  facta  sunt  innotescere  voluerit,  imaginem  sui  crea- 
turis  rationalibus,  caeteris  vero  creatis  vestigium  impressit^ 
eademque  de  causa  naturalem  inter  et  supernaturalem  ordinem 
eam  consensionem  et  harmoniam  praestituit,  qua  supernatu- 
ralia  naturalibus  perfecte  congruerent  et  coaptarentur,  ab 
eisque  revelarentur;  quo  igitur  ratio  humana  rerum  natura- 
lium  pleniorem  assequitur  cognitionem,  eo  magis,  si  imbuta 
fide  fuerit,  in  mysteriorum  intelligentia  proficiet  eaque  analo- 
giarum  copia  et  splendore  illustrabit. 

Hac  methodo  usus  est  Christus,  dum  turbas  praesertimque 
discipulos  altissima  mysteria  doceret  parabolis  acsimilitudini- 
busex  rebus  terrenis  desumptis  et  audilorum  captui  accommo- 
datis.  Christum  imitati  sunt  Apostoli,  Patres  ac  Doctores,  et 
exinde  factum  est,  ut,  decurrentibus  saeculis,  quamdam  veluti 
evidentiam  induerint  fidei  mysteria. 

Nec  parum  splendoris  contulit  eis  mirabilis  nexus  quo  de- 
vinciuntur  sive  inter  se,  sive  cum  fine  hominis  ultimo;  hac 
enim  intima  cohserentia  mutuum  in  se  invicem  refundunt 

I.  35 

lumen;  unius  cognitio  ad  majorem  alterius  intelligentiam 
perducit  et  ab  eo  vicissim  explanationem  accipit.  Sic  per 
mysterium  SS.  Trinitatis  ad  mysterii  Incarnationis  propositio- 
nem  prseparamur;  per  mysterium  autem  Incarnationis  ube- '■ 
riorem  assequimur  divinarum  personarum  intelligentiam. 

Demum  eo  majori*luce  intellectus  noster  mysteria  percipit  ■ 
et  explanat,  quo  semel  fide  illustratus  facilius  detegit  abscon- 
ditum  ab  aeterno  Dei  consilium  et  opus  in  mundo;  omnia 
enim  mysteria  ad  finem  hominis  ultimum  aut  declarandum :^ 
aut  promovendum  per  media  conspirant,  ac  proinde  ex  illo  ^ 
etiam  mirabili  nexu  uberior  hauriri  potest  cognitio,  tum  Dei 
providentise,  tum  potentiae,  sapientiae  ac  bonitatis  ejus,  tum 
humanae  naturae  dignitatis  ac  sublimationis  per  gratiam  et 
gloriam,  tum  mundi  ipsius  destinationis  atque  ordinationis. 
—  Inde  fit  ut  mens   humana  rationem  mysteriorum,  quse ; 
plerumque  facta  divina  sunt,  rationem  intimius  perscrutetur, 
eaque,  etsi  in  se  obscura  remaneant,  tanta  luce  perfundi  osten- 
dat,  ut  fidelibus  vere  sint  nubes  caliginosa  simul  et  lucida, 
quse  dum  obcaecat  hostes  insequentes,  illuminat  exercitum 
Israel,  id  est,  Ecclesiam  Dei.  Ergo  merito  concludendum 
est  veritates  fidei  rationis  ope  mirum  in  modum  splendes-  j 
cere. 


65.  —  3.  Ratio  easdem  veritates  vi  synthetica  coUigit  et  ordi- } 
nat,  Etsi  enim  fidei  dogmata  mirum  inter  se  et  cum  ultimo^ 
hominis  fine  nexum  habeant,  Deus  tamen  ea  non  revelavit  ad  ] 
instar  corporis  doctrinse  logice  compositi  et  scientifice  coor- 
dinati;  sed  ea  factis  expressitet  historice  manifestavit.  Que- 
madmodum  igitur  admirandum  mundi  hujus  spectaculum 
ideo  oculis  nostris  subjecit,  ut  illud  per  singulas  partes  con* 
sMeremus,  nexum  inquiramus,  expendamus  leges,  relationes 
singulorum  ad  invicem  deprehendamus,  et  ad  notionem  non 
^nalyticam  tantum,  sed  etiam  syntheticam  ordinis  naturalis, 
dividendo  ac  componendo,  assurgamus;  ita  etiam  munduni, 
si  ita  loqui  fas  est,  divinum  ac  supernaturalem,  qui  ex  fide 
historica  coalescit,  nobis  exhibuit,  ,ut,  pro  nostro  quisque 
modulo  ac  prout  natura  rei  patitur,-eumintellectuperscrute- 

mur,  quae  sub  factorum  cortice  latent  detegamus,  relationes 
singulorum,  dependentiam  ac  nexum  deprehendamus,  et  no- 
tionem  ordinis  supernaturalis  non  analyticam  tantum,  sed  et 
syntheticam  assequamur. 

Hinc  praestantissima  illa  theologorum  opera,  quse  creden- 
dorum  et  agendorum  summam  optimo  ordine  distributam 
singulis  maximo  cum  fidei  caeterarumque  virtutum  emolu- 
mento  discendam  tradunt.  Hinc  etiam  fit  quod  veritates  fidei 
non  tantum  evidenter  credibiles  sint,  sed  rationi  acceptabiles 
ac  suasibiles  evadant;  quo  certe  maximum  removetur  fidei 
obstaculum. 

ARTICULUS   m. 

De  defensione  veritatum  fidei  per  rationem. 

66.  Ratio  veritates  fidei  defendit,  diversa  ratione  pro  diversa 
adversariorum  specie.  Et  vero  manifestum  est  defensionem 
impugnationi  commensurandam  et  aptandam  esse;  alioquin 
in  irritum  omnino  cederet;  nec  ideo  iisdem  armis  diversi 
adversarii  debellandi  sunt. 

Adversarii  veritatum  revelatarum  sunt  —  vel  infideles  et 
increduli,  —  vei  haeretici,  —  vel  etiam  catholici  novitatem 
sectantes,  quibus  sincera  doctrina  adulterationibus  obnoxia 
evadere  potest;  singulis  autem  refellendis  aptissima  arma 
ratio  subministrat. 

1.  Si  cum  infidelibus  aut  incredulis  res  agatur,  suadet  ratio 
instituendam  esse  pugnam  ex  principiis  rationalibus,  quae  ad- 
mittunt^  ac  proinde  si  athaei  sunt,  argumenta  praebet  quibus 
probatur  existentia  Dei,  ut  dehinc  ad  ulteriora  procedatur;  si 
Deistse,  ex  Dei  infinita  scientia,  veracitate,  potentia,  auctori- 
tate,  libertate,  providentia  cseterisque  attributis,  spectata  ho- 
minis  conditione,  argumenta  erui  docet  quibus  evincitur 
possibilitas  et  factum  revelationis;  si  Judaei,  ex  definitis 
Messiae  divinitus  promissi  characteribus  et  signis,  clare  os- 
tendit  ratio  Jesum  Christum  esse  Messiam,  nuUum  alium 
exspectari  legitimeposse,judaismumque  hodiernum  non  tan- 
tum  fabulis  esse  refertum,  sed  etiam  sensu  ac  veritate  prorsus 

carere.  Conferantur  caeterum  quae  diximus  in  Tractatu  de 
Religione,  in  quo  rationalistas,  Judseos  et  infideles  quoscum- 
que  ex  ratione  confutavimus. 

67.  —  2.  Contra  hsereticos  ratio  docet  aliter  agendum  esse, 
si  Ecclesiae  nondum  prodierit  defmitio,  ac  si  judicium  tulerit 
Ecclesia.  Quamdiu  nihil  definiit  Ecclesia,  contra  rationem 
esset  quemquam  ob  propalata  placita  ha^reseos  arguere,  nisi 
tamen,  instituta  comparatione  inter  illa  placita  et  doctrinam 
quam  publice  profitetur  Ecclesia,  manifesta  appareat  dissensio 
ac  repugnantia,  uti  certe  accidit,  cum  Ariusdivinitatem  Verbi 
negare  adortus  est.  Interea  tamen,  si  ambigua  sit  veritas,  de 
cujus  revelatione  disceptatur,  ratio  suadet  inquirendum  esse 
in  fontes  theologiae  proprios,  Scripturam  et  traditionem,  ut 
inde  hauriatur  germana  Ecclesise  doctrina,  sed  cum  humili 
diffidentia  internaque  animi  dispositione  se  submittendi  ju- 
dicio  supremae  auctoritatis  doctrinalis.  —  Quod  si  edita  jam 
fuerit  solemnis  defmitio,  docet  ratio  cum  haereticis  pugnan- 
dum  esse  hermeneuticse,  exegeseos,  patristicse,  dialecticse 
omniumque  subsidiorum  ope.  quibus  hanc  definitionem  fas 
est  adstruere  et  ab  adversariorum  telis  tueri. 

68.  —  3.  Quod  attinet  ad  catholicos  neologismum  ac  novita- 
tes  sectantes,  quibus  sincera  doctrina  labefactari  potest,  dictat 
ratio  libertatem  quidem  relinquendam  eis  esse,  si  agatur 
de  iis  opinionibus,  quae  scholarum  discussioni  ab  Ecclesia 
permittuntur;  si  vero  sermo  sit  de  iis,  quae  fidei  basim  ac 
fundamentum  labefactare  videntur,  strenue  navandam  esse 
operam,  ut  neologismi  ac  novitates  prorsus  rejiciantur,  mo- 
neanturque  fideles  quid  periculi  ac  veneni  sub  eis  lateat, 
juxta  illud  S.  Pauli  (I  Tim.^  vi,  20) :  «  0  Timothee,  depositum 
»  custodi,  devitans  profanas  vocum  novitates  et  oppositiones 
»  falsi  nominis  scientise,  quam  quidam  promittentes,  circa 
»  fidem  exciderunt  (1)  » 

(1)  Cf.  Perrone,  de  Loc.  theoL^  p.  3,  sect.  1,  cap.  1,  2,  3 ;  item  sect.  2,: 
cap.  1). 

CAPUT  III. 

DE   RATIONIS   ABUSU   CIRCA   FIDEI   VERITATES. 


69.  Ex  supra  dictis,  recta  ratio  ficlei  multiplex  et  necessa- 
rium  prsestat  subsidium ;  sed  plurimi  ea  abutuntur,  plus 
eequo  vires  et  munera  ejus  extollendo,  nedum  ei  humiliter  et 
gratanter  famulentur. 

Porro  triplex  est  praecipue  abusus  istiusmodi  praecavendus ; 
siquidem  —  1.  alii  volunt  rationem  esse  unicam  fidei  regu- 
lam;  —  2.  alii  contendunt  fidei  mysteria  per  rationem  rite 
excultam  e  naturalibus  principiis  intelligi  ac  demonstrari 
posse;  —  3.  alii  asserunt  dogmatibus  ab  Ecclesia  propositis 
aliquando,  secundum  progressum  scientise,  sensum  tribuen- 
dum  esse  alium  ab  eo,  quem  intellexit  et  intelligit  Ecclesia. 

Haec  tria  manifeste  erronea  esse  et  rejicienda  ostendetur 
in  triplici  assertione. 

70.  Assertio  1* :  Manifeste  errant  qid  contendimt  rationem 
esse  unicam  fidei  regulam. 

PROB.Siratioessetunicafideiregula,utvoiuntadversarii,illud 
proveniretvelexeoquod  rationi  humanae  repugnaretidcredere 
quod  ex  intrinsecis  principiis  non  demonstratur,  etsi  aliunde 
sufficienti  auctoritate  proponatur;  vel  ex  eo  quod  ad  rationem 
pertineret  decernerenum  Deus  revelaverit  etquid  revelaverit, 
excluso  magisterio  ecclesiastico ;  atqui  neutrum  defendi  potest. 

Non  primum;  neduin  enim  rationis  indoli  repugnet,  valde 
contra  ei  consonat,  ut  objecto  illi  assentiat,  quod  verum  abs- 
que  dubio  reputat;  porro,  quando  objectum  sufficienti  auc- 
toritate  proponitur,  mens  illud  verum  reputat,  etsi  ex  prin- 
cipiis  intrinsecis  non  demonstretur;  uti  enim  jam  saepius 
probatum  est,  non  ex  evidentia  sola,  qua  refulget  objectum, 
haberi  potest  certitudo,  sed  etiam  ex  auctoritate  sive  humana 
sive  preesertim  divina.  Ergo. 

Et  vero  si  ad  fidem  obtinendam  auctoritate  sufflcienti  pro- 
posita  veritas  adhuc  demonstranda  esset  ex  principiis  intrin- 
secis,  sequeretur  veracitatem  divinam  imparem  esse  produ- 
cendse  in  hominum  mentibus  veri  nominis  certitudini,  ac 
proinde  e  medio,  utpote  inanem,  tollendam  esse  mysteriorum 
revelationem  :  atqui  quantum  hsec  absurda  sint  et  impia 
nemo  non  videt;  nam,  «  si  homo,  inquitS.  Thomas(mSym&., 
c.  1),  noUet  credere  nisi  ea  quae  cognosceret,  certe  non  posset 
vivere  in  hoc  miindo.  Quomodo  enim  aliquis  vivere  posset, 
nisi  crederet  alicui?  Quomodo  enim  posset  scire  quod  talis 
esset  pater  suus?  Et  ideo  necesse  est  quod  homo  credat  alicui 
de  iis  quae  perfecte  scire  non  potest  per  se.  »  Ergo. 

Non  secundum,  id  est,  ad  rationem  non  pertinet  decernere 
num  Deus  revelaverit  et  quid  revelaverit,  excluso  magisterio 
ecclesiastico.  Enimvero 

1.  Illa  vis  et  independentia  rationi  tribuenda  non  est,  quae, 
destructa  Ecclesise  constitutione,  ipsam  Ecclesiam  e  medio 
tollit;  atqui  hic  est  effectus  resultans  ex  asserta  prsedicta  vi 
et  independentia  rationis,  siquidem  magisterium  ecclesiasti- 
cum  tollit,  quod  Ecclesiae  suae  constitutivum  principium 
Christus  esse  voluit,  fidelibusque  dedit  ut  credendi  et  agendi 
regulam  eis  praescriberet;  ergo. 

2.  Nec  tantum,  admissa  illa  rationis  independentia,  dissol- 
vitur  Ecclesiae  constitutio,  sed  universum  labefactatur  fidei 
systema  ejusque  veluti  oeconomia.  Ruunt  enim  tum  ipsius 
depositum,  Scriptura  scilicet  et  Traditio,  quarum  nec  divi- 
nam  auctoritatem,  nec  integritatem,  nec  sensum  fideliter, 
ut  oportet,  servare  valet;  tum  dogmata  singula,  quae  ex  his 
fontibus  minus  haurire  sataget  quam  ex  propriis  suis  concepti- 
bus,  ut  experientia  constat.  Imo  ipsa  fidei  unitas  et  firmitas, 
attento  uniuscujusque  vario  ac  mutabili  ingenio,  necessario 
evanescet,  statimque  inducetur  horribilis  idearum  confusio, 
donec  fides  penitus  intereat.  Ergo  procul  rejicienda  est  haec 
noxia  rationis  independentia  ab  Ecclesiae  magisterio. 

3.  Denique  ipsa  ratio  dictat  fallibilem  regulam  determi- 
nandae  veritatis  credendae  anteponendam  non  esse  infallibili; 
atqui  ratio  humana,  in  iis  etiam  qui  revelationis  documenta 

accuratius  investigant,  fallibilis  non  semel  visa  est,  ut  cons- 
tat  sive  ex  erroribus,  in  quos  lapsi  sunt  non  haeretici  tantum, 
sed  et  viri  doctissimi  ac  sanctissimi,  qui  ingenio  suo  plus 
aequo  tribuerunt;  sive  ex  controversiis,  quibus  Ecclesiae  judi- 
cium  finem  imposuit ;  sive  ex  perseveranti  dubio  in  iis,  quae 
ecclesiasticum  magisterium  non  definivit.  Ergo  infaliibili 
Ecclesiae  judicio  praeferenda  non  est  ratio  humana. 

71.  Assertio  2* :  Mauifeste  errant  qui  contendunt  Religionis 
mysteria  per  rationem  rite  excultam  e  principiis  naturalibus 
demonstrari  posse. 

De  fide  est  ex  concilio  Vaticano  (Const.  Dei  Filius,  c.  4, 
can.  1) :  «  Si  quis  dixerit  in  revelatione  divina  nulla  vera  et 
proprie  dicta  mysteria  contineri,  sed  universa  fidei  dogmata 
posse  per  rationem  rite  excultam  e  naturalibus  principiis  in- 
telligi  et  demonstrari :  anathema  sit.  »  Legantur  etiam  quae 
in  eadem  Constitutione  (cap.  4)  eximiis  verbis  deciarantur. 

Insuper  assertionem  sic  probat  Pius  IX  in  litteris  apos- 
tolicis  Gravissimas  inter  acerbitates,  ad  archiepiscopum 
Monacensem,  11  decemb.  1862,  directis  contra  nonnuUos 
Germaniae  doctores  et  imprimis  professorem  Jacobum  Frohs- 
chammer  : 

1.  Script.  Sacr,  —  «  Ex  divinis  litteris  constat...  recondi- 
tiora  dogmata  Deum  solum  manifestasse,  dum  notum  facere 
voluit  «  mysterium,  quod  absconditum  fuit  a  swculis  et  genera- 
))  tionibus  »  (CoL  i,  26),  et  ita  quidem,  ut  postquam  «  fmilti' 
))  fariam  multisque  modis  oUfn  locutus  esset  patribus  in  pro- 
))  phetis,  novissime  nobis  locutus  est  in  Filio,  per  quem  fecit 
))  et  scecula  »  (Hebr.,  i,  1,  2)...  «  Detim  enim  nemo  vidit 
»  unquam.  Unigenitus  Filius,  qui  est  in  sinu  Patris,  ipse  enar- 
))  ravit  ))  {Joan,.,  i,  18).  Quapropter  Apostolus,  qui  gentes 
Deum  per  ea  quse  facta  sunt  cognovisse  testatur,  disserens  de 
gratia  et  veritate  quce  per  Jesum  Christum  facta  est  [Joan. ,  i,  17) : 
«  Loquimur,  inquit,  Dei  sapientiam  in  mysterio,  quae  abscon- 
))  dita  est...,  quam  nemo  principum  hujus  saeculi  cognovit...; 
»  nobis  autem  revelavit  Deus  per  Spiritum  suum;  Spiritus 
))  enim  omnia  scrutatur,  etiam  profunda  Dei.  Quis  enim  ho- 

))  minum  scit  quee  sunt  hominis,  nisi  spiritus  hominis  qui  in 
))  ipso  est?  Ita  et  quse  Dei  sunt  nemo  cognovit,  nisi  Spiritus 
))  Dei  ))  (I  Cor.,  ii^  7,  8,  10,  11).  Sic  etiam  concilium  Vatica- 
num  {loc.  cit.). 

2.  TracUtione.  «  Hisce  aliisque  fere  innumeris  eloquiis,  per- 
git  Pius  IX,  inhserentes  SS.  Patres  in  Ecclesiae  tradenda  doc- 
trina,  continenter  distinguere  curarunt  rerum  divinarum  no- 
tionem,  quse  naturalis  intelligentiae  vi  omnibus  est  communis, 
ab  illarum  rerum  notitia,  quae  per  Spiritum  Sanctum  fide 
suscipitur^  et  constanter  docuerunt  per  hanc  ea  nobis  reve- 
lari  mysteria,  quae  non  solum  humanam,  verum  etiam  ange- 
licam,naturaleminteiligentiamtranscendunt,qu8eque,etiamsi 
divina  revelatione  innotuerint,  et  ipsa  flde  fuerint  suscepta, 
tamen  sacro  adhuc  ipsius  fldei  velo  tecta  et  obscura  caligine 
obvoluta  permanent,  quandiu  in  hac  mortali  vita  peregrina- 
mur  a  Domino.  ))  Eadem  repetit  concii.  Vaticanum. 

3.  Ratione  theolog.  Et  sane,  cum  hsec  dogmata  sint  supra 
naturam,  idcirco  naturali  raiione  ac  naturalibus  principiis 
attingi  non  possunt.  Nunquam  siquidem  ratio  suis  naturali- 
bus  principiis  ad  hujusmodi  dogmata  scienter  tractanda  efflci 
potest  idonea^  «  quse  ad  flnem  hominis  supernaturalem  ex  se 
referuntur.  )) 

Unde  deflnitioni  Vaticanse  praeiverat  S.  Pontifex,  dicens 
«  quod  si  hsec  isti  temere  asseverare  audeant,  sciant  se  certe 
non  a  quorumlibet  doctorum  opinione,  sed  a  communi  et 
nunquam  immutata  Ecclesiae  doctrina  recedere. ))  Hinc  sequens 
in  Syllabo  damnata  propositio  (n.  9)  :  «  Omnia  indiscrimina- 
tim  dogmata  sunt  objectum  naturalis  scientiae  seu  philoso- 
phiae  :  et  humana  ratio  historice  tantum  exculta  potest  ex 
suis  naturalibus  viribus  et  principiis  ad  veram  de  omnibus 
etiam  reconditioribus  dogmatibus  scientiam  pervenire,  modo 
haec  dogmata  ipsi  rationi  tanquam  objectum  proposita  fue- 
rint.  )) 

72.  Assertio  3^  :  Mauifeste  errant  qui  contendunt  sensum 
dogmatum  definitorum  aliquando  ab  Ecclesia^  secundum  pro- 
gressum  scientiw^  mutari  posse. 

De  fide  est,  dicente  Concil.  Vatic.  (Const.  DeiFilius,  cap.  4, 
c.  3)  :  ((  Si  quis  dixerit  fieri  posse  ut  dogmatibus  ab  Ecclesia 
propositis,  aliquando  secundum  progressum  scientiae  sensus 
tribuendus  sit  alius  ab  eo, quem  intellexit  et  intelligit  Ecclesia, 
anathema  sit.  » —  Idem  declaraverat  (cap.  4)  his  verbis  :  «  Sa- 
crorum  quoque  dogmatum  is  sensus  perpetuo  est  retinendus, 
quem  semei  declaravit  sancta  mater  Ecclesia,  nec  unquam  ab  eo 
sensu,  altioris  intelligentiae  specie  et  nomine,  recedendum.  » 

Prob.  1.  Script.  Sacr.  Norunt  omnes  hoc  regii  vatis  effatum 
(Ps.  cxvi.  2)  :  ((  Veritas  Domini  manet  in  seternum;  »  nec 
etiam  latent  hsec  B.  Pauli  (II  Tim,,  m,  14) :  «  Permane  in  iis 
))  quae  didicisti  et  credita  sunt  tibi,  sciens  a  quo  didiceris.  » 
Item  {Jud.,  3)  jubemur  ((  supercertari  semel  traditae  fidei.  )) 
Unde  sic  :  ex  illis  textibus  veritas  divina  immutabilis  est, 
nedumque  liceat  a.  doctrina  tradita  recedere,  jubemur  eos 
declinare  qui  aliter  docent,  et  pro  ea  certare;  atqui  hsec  im- 
merito  dicerentur,  si  variari  posset  sensus  dogmatum  ab  Ec- 
clesia  receptus.  Ergo. 

Prob.  2.  Traditione,  Quid  hac  de  re  Patres  et  Doctores  sen- 
serint,  optime  resumit  S.  Vincentius  Lirinensis  {Comm.  i, 
n.  23;  Patr.  lat,,  l,  667-669)  :  ((  Imitatur,  inquit,  animarum 
religio  rationem  corporum,  quae  licel  annorum  processu  nu- 
meros  suos  evolvant  et  explicent,  eadem  tamen  quae  erant 
permanent...  Christi  Ecclesia,  sedula  et  cauta  depositorum 
apud  se  dogmatum  custos,  nihil  in  eis  unquam  permutat, 
nihil  minuit,  nihil  addit.  )) 

3.  Ratione  theol.  Ecclesiam  errare  in  veritatis  revelatse  defi- 
niendo  sensu,  fideique  divinae  subesse  falsum  prorsus  impos- 
sibile  est;  atqui  si  conceptus  alicujus  dogmatis  ab  Ecclesia 
propositi  corrigi  posset,  nec  maneret  semper  verus,  Ecclesia 
certe  erraret,  et  fidei  divinae  aliquando  subesset  falsum;  veri- 
tas  siquidem  eumdem  sensum  semper  retinet.  Ergo  conceptus 
dogmatis  ab  Ecclesia  propositus  corrigi  nequit,  in  seternum- 
que  permanet  verus  et  idem  (Cf.  Perrone^  C.  Mazzella). 

73.  Scholium.  De  profectu  cognitionis  religiosce.  —  Etsi  fieri 
non  possit  ut  dogmatibus  ab  Ecclesia  propositis  aliquando 

35. 

sensus  tribuendus  sit  alius  ab  eo  quem  intelligit  Ecclesia, 
concedi  tamen  potest  et  debet  profectus  quidam,  quo  non  tan- 
tum  Ecclesia  sub  directione  Sancti  Spiritus,  sed  etiam  fideles 
ipsi  revelata  dogmata  clarius  perspiciunt,  altius  penetrant, 
articulatius  attingunt.  Profectum  hunc,  qui  intelligentiae 
fructus  est  fideique  merces,  summopere  exoptat  et  promovet 
theologia  scholastica,  neque  immerito;  si  enimquaevis  scien- 
tia  inter  homines  profectus  est  capax,  ejusmodi  profectus  ca- 
pax  dicenda  est  scientia  fidei,  seu  sacra  theologia,  quse  idcirco 
optimo  jure  a  nonnullis  defmitur  «  fides  qucerens  intellectum. » 

Audiatur  iterum  ea  de  re  Concilium  Vaticanum  {loc.  cit,)  : 
«  Crescat  igitur  et  multum  vehementerque  proficiat,  tam  sin- 
gulorum,  quam  omnium,  tam  unius  hominis,  quam  totius 
Ecclesise,  aetatum  ac  saeculorum  gradibus,  intelligentia,  scien- 
tia,  sapientia;  sed  in  suo  duntaxat  genere,  in  eodem  scilicet 
dogmate,  eodem  sensu,  eademque  sententia  »  (Cfr.  S.  Vincent 
Lirin.,  loc.  cit.). 

Huc  pariter  spectant  quae  supra  diximus  de  explicatione  tra- 
ditionali  dogmatum  fCf.  n.  41).  Unde  merito  concludit  Hurter 
(TheoL  dog.  comp.,  I,  tract.  2,  n.  155,  not.),  locum  dari  in 
Ecclesise  historioe  dogmatum,  seu  accuratioris  explicationis 
doctrinse  revelatse,  licet  locus  non  sit  historice  revelationis.^ 
cum  heec  morte  Apostolorum  completa  fuerit. 

Ejusmodi  vero  profectui  occasionem  praebent  controversise 
exortae,  errores,  ipsaeque  haereses  temporum  lapsu  succres- 
centes;  illum  haud  parum  promovet  scientia  disciplinarum 
sacrarum,  studium  Scripturarum,  operum  SS.  Patrum  et  uni- 
versim  monumentorum  ecclesiasticorum,  liturgiee^  rituum, 
theologise  denique  universse,  in  quibus  omnibus  subsidium 
scientiarum  mere  naturalium  et  humanarum  deesse  non  po- 
test :  sed  imprimis  hic  profectus  pendet  a  S.  Spiritus  direc- 
tione,  quae  nempe  Ecclesiam  inducit  in  omnem  veritatem, 
atque  humanam  dirigit  industriam  ad  clariorem  veritatis  re- 
velatae  cognitionem  distinctioremque  ejusdem  declarationem. 

74.  Conciusio  Tractatus.  Quae  hactenus  dicta  sunt  de 
Locis  Theologicis^  ad  scopum  intentum  plane  sufficere  viden- 

tur;  patent  siquidem  fontes,  ex  quibus  argumenta  in  gratiam 
dogmatis  cujusque  revelati  maxima  copia  haurire  possint; 
patent  et  regulae  in  eorum  usu  observandae,  ut  tutius  inceda- 
tur  uberioresque  fructus  percipiantur. 

Utinam  nunquam  ab  eis  deflectamus, nec  illos  imitemur, qui, 
nimis  proprio  ingenio  fidentes  speciosisque  theoriis  decepti, 
magnis  passibus  progredi  videntur^  sed  extra  viam  vagantur ! 

Tantum  a  nobis  avertendum  esse  malum  eo  firmius  spera- 
mus,  quo  majorum  nostrorum  vestigiis  pressius  insistere 
decrevimus,  nihilque  nobis  satius  est  quam  ut  Apostolicam 
Sedem  viae  nostrse  ducem  ac  stellam  rectricem  habeamus,  in 
qua  Sacrarum  Scripturarum  integritas  et  sanctitas  illibata 
manet,  fidei  christianae  dogmata  plena  et  incorrupta  servantur, 
perpetua  christianorum  ssecuiorum  traditio  et  disciplina  sanc- 
tissime  custoditur,  ipsaque  demum  philosophia  erroribus  de- 
pravata,  necnon  vanis  implexa  systematibus,  ad  veri  semitas 
revocatur,  corrigitur  et  instauratur. 

